
AZ  EPIÖEAMMA  THÉOEIÁJA  * 


Theoria  nem  alkot  művészt,  mond  a  profánus,  s  öröm- 
mel mondja  lelkének  vigasztalásáúl  az  a  nem  profánus  is, 
ki  a  theoriák  vizsgálatába  unatkozott,  vagy  azokat  épen 
nem  használta,  vagy  ha  tévé  is  azt,  belőlök  tanulságot 
meríthetni  erején  felül  volt ;  mert  a  mélyebb  speculátiók 
szellemét  felfogni  soknak  nem  adatott  még  azok  közöl  is, 
kiknek  egyébiránt  szerencsésb  elmetehetség  juta.  Van-e  e 
szóban  igazság,  vagy  legalább  lehet  s  kell-e  általános 
axiómául  felállítani,  a  tisztán  gondolkodó  fejnek  felesle- 
ges magyaráznunk.  Azokkal  mindazáltal,  kik  ezen  fonák 
ideájokba  szerelmesedve,  s  talán  illő  mérték  felett  szerel- 
mesedve vannak,  nem  meggyőzni  őket  ellenkezőkről  — 
ez  sikeretlen  törekvés  volna  —  hanem  Ítéleteiket  mérsék- 
leni,  sőt  leginkább  némely  gyengébbeket  a  ragadékony 
mételytől  megóvni  szándékozván,  jónak  leljük  a  dolgot 
egy  kevéssé  világosabb  szempontból  láttatni.  Serdülő  ko- 
rában literaturánknak  nem  lehet  részvét  nélkül  tekinte- 
nünk, ha  a  theoriáktól  való  irtózás  terjedni  kezd,  mert  ez 
bennünket  elviszen  az  útról,  hol  a  lépések  fáradságosak 

*  Ez  értekezés  mint  fiatalkori  tanulmány,  mutatványul  közöl- 
tetik, változás  nélkül  stílusban  és  nézetekben.  Értők  meg  fogják 
tudni  ítélni,  mi  benne  alapos,  s  mi  nem  az,  mit  lehet  elfogadni, 
s  mit  belőle  elvetni?  Könnyű  képzelni,  hogy  ma,  huszonnégy 
évvel  korosabb  levén,  messzebb  haladtam  a  széptani  ismeretek- 
ben, hogysem  az  itt  elmondottak  minden  részét  tétova  nélkül 
elfogadhatnám.  (Szerző  jegyzése  1851.) 

Ugyan,  de  bizonyosbak,  és  inkább  czélhoz  vezérlők ;  egy 
oly  ösvényre,  melyen  az  erősöket  is  bukdosó,  vagy  épen 
nyakszegő  menetelben  mutogatja  a*  mindennapi  példa. 

A  költői  lélek  természet  adománya.  Nincs  speculativus 
fej,  nincs  itélő  erő,  szorgalom  és  stúdium,  mely  ennek 
hiányát  kipótolhassa.  Ezt  bizonyítják  a  költészet  születése 
óta  minden  idők,  s  nem  lelhetünk  esetet,  mely  ellenkező 
példát  mutathatna.  Mert  voltának  bár  Lessingek  többen 
is,  kik  csekély  költői  talentummal  sok  tekintetben  jeles, 
sőt  nem  hibázunk,  ha  mondjuk,  classikai  becsű  műve- 
ket adtak,  de  gyújtsunk  csak  kritikai  fáklyát  s  keressük 
bennök  a  phantasia  csillámait,  csillámait  ezen  minden- 
ható tündérnek,  ki  csak  maga  képes  alakjait  poetai  gló- 
riával körűlsugárzani,  látni  fogjuk,  hogy  azok  vagy  teljes- 
séggel nem,  vagy  csak  oly  gyéren  tűnnek  fel,  mint  a  sűrű 
ködön  átpillogó  verőfény.  Ellenben  a  természet  alkot 
lelkeket  költői  szikrával,  melyek  fellobbanva  önmagoktól 
teremtenek  műveket  példa  és  tudomány  nélkül,  hogy  a 
hideg  ész  csak  bámulni  tudja  őket,  követni  még  mesz- 
szünnen  sem.  De  mi  szokott  majdnem  kivétel  nélkül 
mindig  az  ily  műveken  fő  vonás  lenni  ?  Figyelmezzünk 
rajok,  s  látni  fogjuk,  hogy  czéltalanság  a  kivitelben,  ren- 
detlenség a  részek  közt,  szövevény  összefüggetlensége  — 
s  mit  legelőbb  kellett  vala  említeni  —  a  valón  túlcsapon- 
gás  rajtok  szembeszökő  bélyegek.  Mint  hegyekről  szakadó 
özön,  úgy  rohan  a  maga  vad  lángjai  közt  olvadozó  genius, 
nem  ismerve  dagálya  czélt  és  mértéket.  A  schilleri  példa, 
hogy  minden  más  elhallgattassék,  eléggé  tanulságos,  hová 
vezeti  a  genius  a  stúdium  által  meg  nem  hódított  erő. 
Tegyük  hasonlatba  ezen  nagy  költőnek  fiatalkori  dolgozá- 
sait, azokat  az  ultrapoetai  alakokat,  sok  későbben  készült 
hasonló  nemű,  de  mérték  felett  több  becsű  darabokkal ; 
tegyük  parailelába  Moort  és  Fiescót,  Stuart,  Teli  és  Wal- 
lensteinnal ;  s  előttünk  áll  a  genius  ott  magán,  miképen 
a  természet  kezéből  kijött,  csapongva  fék  és  határ  nélkül, 
itt  theoriai  tudománynyal  szelíden  szövetkezve. 

De  Shakespeare  és  Homér  fog  talán  ellenvetéBŰl  fel- 
hozatni ?  Hogy  az  első  rendkívüli  ereje  mellett  theoriai 
tudománynak  sem  volt  szűkében,  bizonyítja  az  ő  ismeret- 
sége az  olasz  líteraturával,  mely  azon  korban  már  virág- 
zott 8  kedveltetett  annyira,  a  hogyan  akkor  semmi  más 
literatura  nem.  íróinak  jelesebb  művei  franczia  —  melyet 
Shakespeare,  a  mint  drámáiból  látszik,  értett  —  sőt  nem 
csak  franczia,  hanem  angol  nyelvre  is  fordítva  voltának. 
Bizonyítja  továbbá  az,  mit  az  ő  egykorúja  s  barátja  Ben 
Johnson  mond,  hogy  ö  a  görög  és  római  classicusokat 
tanulta,  s  lett  legyen  bár  tökéletlen  a  görög  és  római 
nyelvben,  (mint  angol  biographusa  Skottowe  véli)  tudva 
vagyon,  hogy  Hellas  és  Eóma  jelesebb  fejeinek  munkáit 
1550  körül  az  angol  saját  nyelvén  olvashatta.  S  ha  nem 
oly  fordításban  is,  mint  például  a  németek  korunkban 
Hómért  a  hasonlíthatatlan  Vosstól,  olyanban  legalább, 
mely  az  aristotelesi  fő  ideákat  visszaadva  az  ön  erejével 
is  nagy  Shakespeareből  elégséges  vala  azt  a  Prometheus- 
Shakespearet  képezni,  kinek  művei  eddig  a  drámai  költés- 
nek legmagasabb  fokán  állanak.  Vegyük  kezünkbe  Ham- 
letet, s  vizsgáljuk  a  színjátszóknak  adott  törvényeket,  s 
kérdjük  magunktól,  ha  ezen  velős  rövidségű  axiómák  nem 
legszerencsésebb  theoriai  abstractiók-e,  melyeket  vizsgálat 
előhozhat  ?  belőlök  a  mély  eszméletű  műphilosoph  nem 
oly  világosan  tűnik-e  ki,,  hogy  képes  legyen  minden 
kétséget  elhárítani  a  Shakespeare  theoriai  tudománya  fe- 
lett ?  —  Homér  individualitása  felől  keveset  tudunk.  Az 
Odyssea  s  Ilias  annyira  eltölté  az  akkori  görög  nép  lelkét, 
hogy  csak  a  mű  lebegett  szünet  nélkül  előtte  s  alkotójáról 
minden  elfeledkezett.  Nem  lehet  vétkelleni,  mond  egy- 
valahol  Lessing,  hogy  a  napot  isteniette  a  pogány  nép. 
Ez  a  dicső  égi  ragyogvány  úgy  elragadta  a  patriarchális 
kor  fiának  lelkét,  hogy  az  felsőbb  okot,  alkotó  erőt  nem 
tuda,  s  nem  mert  képzelni.  A  valódi  mestermű  egészen 
elfog  bennünket;  azt  hiszszük,  hogy  maga  teremtette 
magát,  vagy  az  egész  természet  munkás  volt  születésére. 

így  maradt  Homcr  individualitása  fátyol  alatt ;  de  szól 
maga  az  Odyssea,  szól  az  Ilias.  Nincs  neme  az  emberi 
ismereteknek,  mely  ezen  két  műben  ne  érdekeltetnék. 
Homér  itt  historikus,  orator,  geographus,  genealogus 
stb.  azon  felül,  hogy  költő,  s  a  szépművészet  több  ágait  is 
érinti,  s  nem  lehet  csodálni,  ha  ez  a  két  mű  már  a  régi 
kor  irói  által  a  minden  ismeretek  encyklopaediájának  ne- 
veztetett. Ki  oly  járatlan  a  történetekben,  hogy  ne  hallott 
volna  azon  sok  Cosmo-  és  Theogoniák,  Titánok  s  istenek 
tettei,  Herosok  viszontagságai,  Hercules,  Argonauták, 
Theseos  felöl,  melyek  már  régen  Homér  előtt  énekeltet- 
tek? Ki  előtt  leszen  képtelen,  ha  mondjuk,  a  mit  már  má- 
sok is  mondtanak,  hogy  az  Achilles  dicsőitője  előtt  a  tró- 
jai harczot,  görög  vezérek  visszajőve  telét  sok  apró  Hőmé- 
rők zengették,  kik  a  magok  példájával  mindannyi  hata- 
lomban munkáltanak  a  mi  nagy  Homérunkra  ?  s  szükség-e 
mondani,  hogy  a  példák  vizsgálata  egyike  azon  legjobb 
eszközöknek,  melyek  által  theoriánk  gyarapodhatik  ?  — 
Homér  azonban  és  Shakespeare  oly  geniusok,  kik  nagysá- 
gukkal kivételt  tesznek  a  közönséges  törvénytől,  s  ha  azt 
kellene  is  hinnünk,  hogy  műveik  egyedül  természeti  ösz- 
tön sugalmai  voltának,  nem  döntetnék  el  azon  állitás, 
hogy  theoria  nélkül  nem  készülhet  tökéletes  költői  mű. 
Az  ily  kivétel  nem  gyengíti,  erősíti  inkább  a  törvényt. 

Szellem,  ész,  ízlés  három  fő  hatalom,  melyeknek  egy 
czélirányban  kell  munkálniok,  hogy  valamely  tárgy  töké- 
letes aesthetikai  művé  váljon.  A  szellem  tárgyat  teremt, 
plánumokat  alkot  a  kivitelre ;  az  ész  a  találtakat  itéli, 
választ,  rendez,  összeszövi  a  részeket,  fontolja  a  motivok 
nehézségét;  az  ízlés  szépségért  küzd  és  munkál,  de  min- 
dig szemmel  tartva,  mindig  számolva  a  czélirányt.  Előtte 
ugyan  ideálja  - —  egy  a  lehető  fenségig  emelkedett  tökély 
a  szépben,  —  de  ha  a  czél  vesztesége  forog  fenn,  kész 
hódolni  a  szellem  sugalminak,  kész  morális  szépet  áldozni 
fel,  hogy  az  aesthetikai  nyerjen.  Ekként  törekszik  e  három 
istenség  majd  békén,  majd  harczban  egymás  közt,  hogy  a 

mű  az  aesthetikai  postulátumok  mindenikének  megfelel- 
jen. Ha  a  műdolgozóban  e  hármaknak  valamelyike  nincs 
meg,  munkáján  hiányok  fognak  ismerszeni.  Az  indivi- 
duumra nézve  nagyobb  értékű  az  elsőt  bírni;  a  műre 
nézve  nagyobb  veszteség  a  két  utolsónak  nemléte.  Amúgy 
bennünket  a  mű  elragad,  de  tévedésekbe  sűlyeszt,  ve- 
szélybe ránt,  8  féketlen  csapongási  kifárasztanak;  így 
erőben  tart,  gerjeszt  részvétet  is ;  de  szívünket  mindig 
némi  hidegségben  hagyja.  Az  első  születéstől  nyert  tehet- 
ség tudomány  nélkül,  a  második  tudomány  szellem  nél- 
kül. Ez  csendesen  ballagó  vándor,  a  ki  tudja  utainak 
czélját ;  de  önerővel  el  nem  érheti  azt,  egyesülve  pedig 
csak  kis  szikrájával  is  a  szellemnek  nagy  előhaladást 
tehet.  Amaz  villámröptű  sas,  mely  szomjú  vágygyal  csa- 
pongja öszve  az  egész  teremtményt,  eléri  a  czélokat,  de 
rajok  nem  ismervén,  keresztülszökdel  felettök,  s  nem  ké- 
pes őket  feltalálni,  vagy  azért,  hogy  ott  hiszi  lenni,  hol 
nincsenek,  vagy  szemeit  önlángjai  kábítják  el,  hogy  czélt 
és  határt  csak  óhajt,  de  nem  lel,  és  soha  nem  foghat 
egyébként,  hanem  ha  ama  vándorral  szövetkezvén,  sze- 
retve veszi  őt  szárnyaira  s  általa  hagyja  magát  kormá- 
nyozni. Ez  ki  fogja  mutatni  a  pályát,  mely  az  óhajtás 
pontjához  viszen.  S  így  egyik  erővel  és  szenvedélylyel, 
másik  tapasztalással  s  okos  mérséklettel  haladván,  czél- 
hoz  jutnak,  hová  különválva  nem  fogtanak  volna.  Vagy, 
hogy  kép  nélkül  szóljunk :  a  theoria  azon  mérsék,  mely  a 
csapongó  geniust  a  természet  határai  közé  vonja ;  a  kisebb 
erőt  pedig  közelebb  emeli  a  tökélyhez. 

Elhiszszük,  fogja  egynémely  mondani,  hogy  a  ki  művész- 
pályára készül,  szükség  tanulnia,  de  mi  olvasók  mi  czélra 
tépelődjünk  a  műitélők  transcendentál  vizsgálataikkal, 
holott  azok  nekünk  sem  hasznosak,  sem  írva  nincsenek  ? 
Mi  pedig  épen  az  ellenkezőt  véljük,  s  nem  hiszszük,  hogy 
legyen  néposztály,  melynek  ezek  a  nem  szeretett  specu- 
látiók  hasznosak  s  nagy  mértékben  hasznosak  ne  volnának. 
Csak  egy  béketűrést,  s  a  dolgot  tisztábbra  fogjuk  hozni. 

Az  emberi  lélek  az  a  fenéktelen  mélység,  melyet  min- 
den idők  és  korok  fáradoztanak  kimeríteni ;  b  azon  tudo- 
mány, melyet  ennek  stúdiuma  által  szereztünk,  minden 
tudományok  között  leghasznosabb  tudomány.  A  görög  jól 
érzette  becsét,  azért  írta  delphosi  oráciiluma  homlok- 
falára: Ismerd  meg  magadat!  Tagadhatatlan  dolog,  8  az 
értő  soha  nem  fogja  kétségbe  hozni,  ha  mondjuk,  hogy 
psycholog  sehol  annyi  szellemiameretet,  oly  bö  kútfőt  az 
emberi  természet  stúdiumára  nem  talál,  mint  egy  valódi 
költő  művében.  A  köitö  avatva  van  a  lélek  legmélyebb 
titkaiba.  0  nem  hosszas  metaphysikai  következtetések, 
hanem  egy  sebes  tekintet  által  minden  indulatot  felfedez, 
minden  szenvedély  okát  kitalálja,  minden  char aktért 
tükörben  lát  s  mutat ;  sőt  a  lélek-functiókat  még  kezde- 
tökben,  mielőtt  tételre  törnének  ki,  meglesni,  s  a  cselek- 
vés menetelét  fokonként  leáhrázolni  tudja.  Szerenesés  az, 
ki  az  ily  szellembuvárt  a  maga  egész  mélységében  értheti, 
az  hasznosb  ismereteket  fog  magának  az  életre  gyűjteni, 
mint  ha  napjait  a  tanulás  bármely  nemének  szentelte 
volna.  Belőle  fogja  megismerni  a  lélek  méltóságát,  vetél- 
kedésre gj'úlad  az  elébe  állított  ideálokat  magában  való- 
sítani, s  nyomdokaikat  követni.  Itt  látja  a  féketlen  szen- 
vedélyek következéseit  s  mérsékleni  igyekszik  a  magáéit, 
lelke  a  szépnek,  a  nagynak  érzetében  fog  lobogni,  s  eltelni 
erény  szerelmével.  De  hányadik  az,  kinek  megnyilhatík  a 
tanulás  ezen  dicső  pályája.  Némely  nem  képes  felfogni  a 
költő  czéljait,  más  a  jót  fonákul  értvén,  tévedések  közé 
merül,  s  hol  virágok  voltának,  mérget  lelt,  s  elveszte 
magát  velők,  a  legnagyobb  rész  pedig  csak  mulatni  tuda 
ott,  hol  a  tanulság  leggazdagabb  forrásai  buzogtaoak. 
Mily  jótevő  vezéreket,  tanácsadókat  lelhet  az  ilyen,  ajózan 
commentátiók,  igazság  szellemétől  vezérlett  kritikák, 
vagy  laizünséges  nevezettel  theoriai  magyarázatok  között, 
csak  -M  nem  látja,  kinek  szemei  az  előítéletek  hályogán 
keresiítülliatni  gyengék. 

Ha  szemünket  a  história  literaríára  is  vetjük,  s  végig 

tekintünk  azon  nevek  hosszú  során,  melyek  a  philosophia 
körében  feltűnnek,  látni  fogjuk,  hogy  azok  érdemlik  legin- 
kább a  philosophusi  névnek  tiszteletét,  kik  magokban  a 
komoly  tudományokat  szépművészet  sugarai  által  melen- 
gették. Honnan  ez  a  különös  tünemény  *?  honnan  épen  a 
tudományok  azon  két  ágaiban,  hol  a  mi  ránczolt  hom- 
lokú philisophiae  doctoraink  legkevesebb  öszvefüggést  lát- 
nak ?  —  A  kettő  oly  viszonyban  áll  egymással,  mint  esz- 
köz és  czél.  A  szépség  törvényeiben  tudniillik  a  léleknek 
legmélyebb  titkai  fekszenek.  Valahányszor  a  eontemplá- 
tió  egy   törvényt  abstrahál  a  szépművek  körűi,  annyiszor 
egyszersmind  új  felfedezés  támad  a  psychologiában  is.  Az 
íBsthetikai   törvény  nevezetesen  magában    foglalja,    mi- 
csoda feltételek  alatt  lehet  a  szépnek  legnagyobb  hatása 
lelkünkre ;  következőleg  minden  ily  törvény  a  lélekre  vite- 
tik vissza,  a  lélekből  magyaráztatik  meg.  Mi  természetesb 
tehát  annál,  hogy  a  philosoph  ekképen  vizsgálódva,  az 
érzelmek  folyását  a  maga  sötét  nyomain  s  eredete  felé 
tapogatván,  előtte  a  szellemismeretben  új  tekintetek  nyíl- 
janak fel,  melyekre  ő  következtetések  által  soha  sem  fogott 
volna  juthatni.  Mint  maga  a  természet,  oly  kimerithetlen 
a  lélek  ;  a  speculátió  nem  fedezhet  fel  mindent  az  elébe 
ötlött  tárgyak  körűi :  a  mindennapi  tapasztalás  pedig  rit- 
kán hagy  maga  után  világos  nyomot.  Azon  szerencsés 
pillantatok,  melyekben  a  természetet  a  magafunctiójában 
meglephetnők,  soha  sem  tűnnek  el  nagyobb  hirtelenség- 
gel, mint  midőn  magimkat  akarjuk  vizsgálni,  s  ha  jelen 
vannak,  a  lélek,  többnyire  egyebekkel  tépelődvén,  nem 
veszi  észre  a  magában    végbementeket,  Legczélirányo- 
sabb  tehát  azon  jeleneteket,  melyek  lelkünkben  a  tettek 
rugóit  mozgásba  hozzák,  szorgalmasan  szétbontogatni  s 
hasonlatba  tenni  a  theoriával,  így  a  törvényekre  új  vilá- 
gosság árad,  s  a  szellemvizsgálat  határai  új  fölfedezések- 
kel bővülnek.  Hogy  pedig  ezen  rugók  olynemű  jelenetek 
által  hozatnak  leginkább  mozgásba,  melyeket  a  szépmű- 
veknek szív  s  lélekre  való  hatásai  szülnek,  az  magyará- 

zatot  nem  kíván  azok  előtt,  kik  valaha  az  aesthetikai 
szép  hódító  hatalmát  önmagokon  tapasztalni  szerencsé- 
sek voltak. 

Elmélkedéseinknek  mindenike  végtére  oda  megyén  ki, 
hogy  a  theoria  művészre  s  olvasóra  nézve  egyenlőleg 
szükséges.  Ez  fedezi  fel  a  homályt ;  ez  szab  törvényeket  a 
művésznek,  törvényeket,  melyeket  nem  maga  alkot,  hanem 
a  természetből  abstrahál ;  visszaviszi  az  indulatot  erede- 
téig ;  kibontogatja  a  költő  által  meg  nem  magyarázható 
szövevényeket  a  magok  gradátiója  szerint,  felállítja  acha- 
r aktereket  saját  világokban;  szóval,  egy  psychologiai 
panorámot  terjeszt  a  néző  elébe.  Mind  annyi  kincsek, 
annyi  gazdagságai  a  való.  tudománynak !  S  íme  ezek  azon 
források,  melyek  örökre  zárva  maradnak  előttünk,  ha  a 
theoriák  kárhoztatóit  oraculumoknak  hiszszük.  Nézzünk 
szét  valahára  —  mint  az  igazság  részrehajlatlan  szere- 
tete kívánja  —  elvakulás  nélkül  embereink  között,  kiket 
művészi  czímmel  tiszteltének  meg  mellékes  tekinteteink, 
s  látni  fogjuk,  ha  azok  emelték-e  literatúránk  becsét,  kik 
a  genie  törvényt  nem  ismerő  bizakodásával  futották  a 
pályát,  vagy  azok,  kik  stúdiummal  nemesítették  a  szüle- 
téstől kapott  tehetséget. 

Az  olvasó  megenged,  ha  egy  kevéssé  hosszabbak  valánk. 
Theoria,  a  mit  elmondani  akarunk,  s  így  nem  volt  helyén 
kivül  a  theoria  hasznáról  futólag  egy  két  szót  tenni.  A  miről 
szólani  fogunk,  az  epigrmnma,  oly  parányi  tekintetű  tárgy, 
hogy  egy  spanyol  nem  átallotta  felőle  mondani :  «Ki  oly 
félszeg,  hogy  egy  epigrammát  ne  tudna  csinálni ;  de  ki 
volna  oly  balgatag,  hogy  kettőnek  csinálására  vesztegetne 
időt?))  Azonban  mi  azt  hiszszük,  hogy  az  ilynemű  dolgo- 
zásoknak becsét  nem  annyira  a  tárgy,  mint  inkább  a  mód, 
melylyel  előadatnak,  határozza  meg.  Gyakran  a  legcseké- 
lyebb tárgyak  felett  elmondott  reflexiók  nevezetes  fölfede- 
zéseknek lehetnek  magvai.  Óhajthatnók,  hogy  valaha  poe- 
sisunknak  egy  tökéletes  philosophiáját  bírhassuk,  s  ezen 
czélra  nem  kis  hasznú  dolog  volna,  ha  egyes  nemeiben  a 

költészetnek  tehetségünkhöz  képest  kimerítő  értekezése- 
ket adnánk.  Szíves  hálával  fogná  megköszönni  az  ily  elö- 
dolgozásokat  egy  későbbkori  theoretikus,  ki  ezen,  minden 
tekintetben  nagybecsű  munkának  dolgozására  szentelné 
erejét. 

Értekezésünk  öt  szakaszra  fog  oszlani.  I.  Az  epigram- 
mák eredetét,  II.  az  epigrammák  nemeit  egyenként  véve, 
ni.  az  epigrammákat  közönségesen,  IV.  az  epigrammákat 
más  nemzeteknél,  V.  az  epigrammákat  nálunk,  fogja 
érdekleni. 

I. 

1.  A  természet  belénk  bizonyos  ösztönt  olta  minden 
nevezetes,  körülünk  végbement,  történetet  valamely  jel 
által  az  emlékezetnek  hagyni,  s  ha  ezen  ösztönt  kielé- 
gíthettük, lelkünket  mintegy  megnyugtatva  érezzük. 
A  félig  vad  állapotban  élt  ember  úgy  vonatott  ezen  ösztön 
által,  mint  mi,  s  ha,  például,  egyvalakit,  ki  őt  közelebb- 
ről érdeklette,  elragadott  mellőle  a  halál,  földet  halmozott 
felébe  vagy  követ  gördített  a  helyhez,  hol  eltemetve  volt, 
hogy  ő  vagy  más  ott  évek  után  is  elmenvén,  emlékezzék  a 
történetre,  mely  lelkében  egykor  ez  vagy  amazféle  válto- 
zást okozta.  Később  a  félig  vad  állapoton  túl  vergődött,  s 
e  mesterségnek  már  egy  kis  lépcsőjére  hágott  ember  az 
ily  helyet  oly  jellel  jegyezte  meg,  melyen  az  emberi  kéz- 
nek világosabb  nyomai  mutatkozhattak,  de  ezen  jelek  is 
még  igen  messze  voltak  azon  tökélytől,  hogy  az  irányzott 
czélnak  megfeleljenek.  Puszta  mezőbe  ért  az  utas,  s  figyel- 
mét egy  kőjel,  vagy  halom  magára  vonta,  de  az  neki  leg- 
felebb  azt  mondhatta,  hogy  azon  balom,  vagy  kő  alatt  egy 
megholt  nyugszik;  sőt  ezt  is  csak  úgy,  ha  már  előbb 
tudtára  volt,  hogy  a  temetkező  helyeket  ez,  vagy  amaz 
alakú  kővel,  földhalmozattal  jegyzi  meg  a  szokás.  Kicsoda 
az  itt  nyugvó,  ki  halmozta  fel  ezen  hantot,  mely  kéz  gör- 
(líté  ide  e  követ,  mily  öszvefüggésben  voltának  megholt  s 

eltemető  egymást  közt?  ezekről  a  sírjel  mélyen  hallgata. 
A  vágyás  ezen  kívánságoknak  eleget  tenni,  izgatta  az 
emberi  elmét,  s  úgy  találtattak  fel  némely  jegyek,  melyek 
képekben  adtak  magyarázatokat,  innen  az  aegyptusi  pyra- 
misok  hieroglyphái.  Ezek  már  birtak  annyi  tökélylyel, 
hogy  a  látás  tárgyain  kivül  eszmét  is  jelentsenek  a  néző- 
nek, de  még  sok  hiánynyal,  mert  azon  felül,  hogy  —  a 
dolog  tudniillik  a  régiség  búvárjai  közt  kérdés  alatt  van  — 
hihetőleg  csak  a  mysteriumokba  avattak  előtt  volt  érthető, 
s  nem  a  népnél  is,  igen  függött  a  jeltévő  személy  kényé- 
től. Feltaláltatván  azonban  a  hangok  jegyei,  —  ezen  leg- 
esodálatosb  leleményi  az  észnek  —  általok  az  emberi 
vágyaknak  mindenike  kielégíttetett,  mert  a  lelketlen  kövek- 
nek is  szó  és  magyarázat  juta.  Herder  ezen  puszta,  min- 
den művészi  alak  nélkül  való  (arról  szólunk  mi  is)  epi- 
gramma, vagy  inkább  felülírás  eredetének  psychikai  okait 
más  kiterjedtebb  lélekösztönben  találja.  Abban  tudniillik, 
mely  bennünket  vonz  és  kénytet  gondolatinkat,  érzel- 
meinket másokkal  közleni,  hogy  így  a  lélek  a  szív  mozdu- 
latinak mindenike  szavak  által  életet  s  formát  kapjon,  s  a 
bennünk  öszveszorúlt  indulatoknak  tágabb  út  nyíljék. 
Nem  fogjuk  a  nagy  férfiú  tisztelőjét  magunk  ellen  inger- 
leni, ha  mondjuk,  hogy  ez  csak  úgy  lehet  psychologiai  oka 
az  epigramma  eredetének,  miképen  az  egész  poesísénak. 
Ez  a  közlékenység  ösztöne  izgat  bennünket  gondolat  s 
érzésnek  oly  szépített  formát  és  képet  adni,  hogy  alkal- 
matos legyen  másokban  is  szív  s  lélekre  hatni ;  s  mi  egyéb 
a  poesis,  hanemha  ezek  a  megszebbített  s  idealitást  nyert 
alakok  ?  Való  tehát  ez,  de  a  poesis  eredetének  közönséges 
oka,  s  az  epigramma  eredetének  különös  és  közvetetlen 
kútfejét  felébb  mondottainkban  helyezni  a  hihetőségnek 
talán  inkább  megfelelő  leszen. 

2.  Midőn  az  embernek  oly  hatalom  volt  birtokában, 
hogy  lelketlen  márványra  bízhatta  gondolatai  közlését, 
minden  emlékjel  új  tehetséget,  új  életet  kapott.  Epületek, 
fegyverek,  edények  saját  felírásokkal  díszlettek.  S  íme  ez 


AZ  EPIGBAMMA  THEORlljA.  15 

Yolt  kezdete  azon  poesisi  alaknak,  mely  felírási  nevét 
(epigramma,  inscriptio,  Ueberschrift)  korunkig  megtar- 
totta; de  oly  elváltozott  jelentéssel,  hogy  ma  igen  kevés 
darabot  lehetne  saját  értelemben  felírásnsk  mondani. 
Mansit  vox  tantum,  mond  Vavassor,  mutatás  ignificatione 
et  potestate  sua. 

3.  Ezen  inscriptiók  először  csupán  készitőjök  nevét,  s 
azokét,  kiknek  készültek,  foglalták  magokban ;  vagy  egé- 
szen száraz  históriai  factumokat  beszéltének  elő,  mind 
addig,  míg  a  poesis  bennök  a  maga  helyét  elfoglalná. 
Mihelyt,  tudniillik,  a  tárgyak,  a  személyek  bizonyos 
melegebb  részvéttel  neveztettek  meg,  a  fehrás  azonnal 
érzelmet  gerjeszte,  érdeklővé,  szebbé  leve.  Az  ily  felírá- 
sok voltak  előképei  a  művészi  görög  epigrammának,  habár 
históriai  egyszerűségökben  állottak  is.  Nagy  száma  azon 
daraboknak,  melyeket  Sappho,  Erinna,  Myro,  Nossis, 
Anyte,  Anákreon  és  maga  Simonides  irtanak,  nem  egye- 
bek, mint  egyszerű  magyarázatai  némely  tárgyaknak  vagy 
rövid  történetek  beszéllete,  melyek  minden  mesterkélt 
himezet  nélkül,  önmagok  által  hatnak  reánk.  A  herderi 
Anthologiával  megbarátkozott  olvasó  több  ilyenekre  fog 
emlékezni,  a  ki  pedig  a  görög  föld  viráginak  ezen  szeren- 
esés foganatú  átültetését  nem  ismerné,  az  elŐtt  e  gyenge 
utánképzet  sem  leszen  kellemetlen. 

Egy  fiatal  lyánykát  fedez  e  sír  mélye  magába, 
Bátyjáért  hala  meg  s  sírva  fakadt  az  anya. 

Ön  mátkája  gyanánt  siratá  vala  mindenik  ifjú 
A  lyánykát,  ki  egyik  kedvese  sem  vala  még. 

Milyen  kedvesség  ezen  egyszerű  előadásában  a  történet- 
nek !  hogyan  tűnik  ki  néhány  sorokból  a  görögnek  azon 
tehetsége,  mely  az  újkori  költőknél  oly  kevésnek  sajátja, 
mély  érzést  nyugalommal  adni ! 

4.  Ha  szemeinket  a  görögökre  vetjük,  oly  szerencsés 
öszvejövetelt  találunk  a  körülmények  között,  melyek  ben- 
nünket kísértetbe  hoznak  hinni,  hogy  az  epigrammának 

nálok  szükségképen  kellett  születnie.  Képzeljük  magunk- 
nak a  mythosokat.  Ezek  a  bájos  népregék  a  görög  világ- 
ban öszvefonva  és  kötve  voltának  természet  és  társasági 
élet  minden  tárgyaival.  Mily  elmés  történetek  fátyola 
szövődött  azon  képzeletekből,  melyeket  ez  a  nép  a  maga 
Erős,  Músa,  Nympha,  s  Chárisairól  formált  magának ! 
Mily  közel  állottak  ezen  történetek  a  közönséges  élethez  ! 
Minden  táj,  forrás,  hegy,  s  fának  saját  istennője  volt,  s  az 
által  minden  tárgy  nemcsak  életet  és  szót  kapott,  hanem 
azonfelül  anyagává  leve  a  költészetnek.  Csak  folytatni, 
alkalmaztatni,  fordulatot  adni  kellett  ezen  regéknek,  s  a 
régi  történetből,  régi  gondolatból  új  támadt,  s  egyik  a 
másikat  magából  önkényt  hozta  elő.  —  Képzeljük  azt  a 
boldog  eget,  melylyel  a  természet  ezen  tartományt  meg- 
áldá.  Alatta  egy  szép  ifjúkor  lengett  a  legszerencsésb 
befolyással  a  föld  népére.  Innen  az  az  örökké  vidám,  az  az 
örökké  derűit  lélek,  mely  soha  még  népnek  nem  volt  úgy 
sajátja,  mint  a  görögnek.  S  épen  ez  a  lélek  az,  melyben 
az  epigrammai  virágnak  legtöbb  magvai  rejteznek.  —  Kép- 
zeljük továbbá  a  szobrokat,  templomokat,  sírköveket, 
emlékeket,  fürdőket,  művészeket  s  a  nemzet  nagy  hőseit, 
s  mind  annyi  tárgyait  fogjuk  szemlélni  az  epigrammai 
költészetnek,  valaminthogy  a  planudesi  gyűjteménynek 
nagyobb  része  valóban  ily  tárgyakra  készült  darabokat  is 
foglal  magában.  Ezen  egyszerűleg  tárgymagyarázó  nem- 
hez tartozik  Simonidesnek  a  thermopylaei  hősekre  irt 
ismeretes  verse  is,  melyet  Cicero,  StoUberg,  Herder,  Schil- 
ler, nálunk  Tóth  László  és  Kazinczy  fordítottanak.  StoU- 
berg leghívebben ;  Herder  híven,  de  a  másik  verset  csak 
egy  hemistichiummal,  s  így  a  periódusnak  azon  teljessége, 
azon  kereksége  nélkül,  melyet  az  epigramma  szeret.  Schil- 
ler sok  erővel,  de  toldva.  Tóth  László  toldás  nélkül ;  de 
nála  az  az :  imitten,  mikoron,  ügyelnénk  prózai  szétfo- 
lyást  ád  a  beszédnek,  Kazinczy  nem  minden  szellem  nél- 
kül, de  hímezve,  következőleg  nem  simonidesi  egyszerű- 
ségben, s  azonfelül  oly  elváltoztatással,  mely  a  darabot  a 

maga  fenségéből  vonta  le.  A  ki  tudja,  hogy  az  effélék 
öszvehasonlítása  nincs  haszon  nélkül,  nem  fogja  balul 
venni,  ha  itt  mind  a  hat  fordítást  közöljük.  A  görög  szó- 
rói-szóra ez:  « Menj,  ó  vándor,  s  mondd  el  Spártának, 
hogy  mi  elestünk  s  a  törvény  betöltve  vagyon. »  ^ 

Wandrer,  sag  es  in  Sparta :  Wir  sind  im  Streite  gefallen  : 
Habén,  gehorsam,  erftillt  unsers  Landes  Gesetz.  — 

StoUhet^g. 

Wanderer,  sags  zu  Sparta,  dass  seines  Gesetzen  gehorchend 
Wir  erschlagen  hier  liegen.  —  Herder. 

Wanderer,  kommst  du  nach  Sparta,  verktindige  dorten,  du  habest 
üns  hier  liegen  geseh'n,  wie  das  Gesetz  es  befahl.  — 

Schiller. 

Vidd  hírűi,  idegen,  Spártának,  hogy  mi  imitten 

Nyugvánk  el,  mikoron  szent  törvényére  ügyelnénk.  — 

Tóth. 

Vándor,  szent,  hova  lépsz,  a  hely.  Menj,  mondd  el  hazánknak, 
Hogy  törvényeiért  kész  vala  veszni  fia.  — 

Kazinczy. 

Dic  liospes  Spartse,  nos  te  hic  vidisse  iacenteis. 

Dum  sanctis  patriae  legibus  obsequimur.  — 

Cicero. 

Mind  a  hat  költő  jeles  darabot  ada,  de  az  originállal 
egyiké  sem  mérkőzhetik.  Simonides  nem  abban  találta  a 
fenséget  (Erhaben),  a  mit  ezen  dicső  háromszázak  tettek 
és  mondanak,  hanem  abban,  a  mit  elhallgattak.  Ezek  az  ő 
hősei  nem  szólnak  a  tett  nagyságáról,  nem  arról,  hogy 
készek  valának  a  törvényekért  veszni,  ők  nem  is  látsza- 
nak érzeni  mindezeket,  nekik  elég  jutalom  Spártával 
tudatni,  hogy  elestek,  s  a  haza  törvénye  sértetlen  szentsé- 

*  Lásd  Zerstreute  Blátter  von  J.  G,   Herder.    Zweite    Samm- 
lung.  Gotha,  1786. 

gében  áll.  Az  a  valódi  magasság  a  tökélyben,  midőn  az 
erény  úgy  vált  második  természetünkké,  hogy  nemesen 
gondolunk,  nemesen  cselekszünk  a  nélkül,  hogy  tudnók, 
a  nélkül,  hogy  magunknak  érdemet  tulajdonítanánk,  vagy 
talán  épen  jutalmat  várnánk.  S  íme,  épen  ily  sugárokkal 
fénylik  az  a  glória,  mely  a  Simonides  hőseit  örök  ragyo- 
gással vonta  körűi. 


n. 

5.  Ezen  kezdetkori  epigrammáknak  némelyike  művész- 
telén  alakban  is  oly  kecsesei  bír,  hogy  ma  is  hálára  tart- 
hatna jogot  az  a  költő,  ki  bennünket  ilynemű  darabokkal 
ajándékozna  meg.  Azonban  ezt  mondván,  nem  akarunk 
félreértetni  s  magunkat  annak  gyanújába  hozni,  mintha 
minden  epigrammában  ezen  egyszerű,  csupán  tárgy  vagy 
történet  által  való  szólást  kivánnók.  Vannak  tárgyak, 
melyek  ily  alakban  állíttatván  elő,  nem  képesek  reánk 
hatni.  Ezen  esetben  tehát  egyéb  postulátumokat  lesz 
kötelesség  a  költőnek  betöltenie.  Például  a  leírt  tárgy 
vagy  elmondott  történet  után  morális  sententiát  függesz- 
teni, vagy  valamely  hasznos  észrevételt  élet,  művészség, 
és  tudományok  köréből ;  s  az  így  készült  darab  már  a 
művészi  alakú  epigrammáknak  egyik  nemét  fogja  tenni. 
Az  elszáradt  szilra  írt  epigramma  a  herderi  Anthologiá- 
ban  világossá  teendi,  a  mit  mondunk. 

Mich  den  estorbenen  Ulm  umkleidet  jetzo  die  grüne 
Rebe,  die  ich  erzog,  als  ich  noch  grünte  wie  sie. 

Jetzt  leiht  sie  mir  Blátter.  O  Wandrer,  thue  dem  Freunde 
Gutes:  es  lohnet  dich  einst  noch  in  dem  Grabe  mit  Dank. 

Mily  hatása  volna  annak  reánk,  ha  csak  az  mondatnék  el, 
hogy  a  venyigelombok  befedezték  az  elszáradt  szilt  ?  De 
tegyük  hozzá  azon  tanulságot,  hogy  a  ki  éltében  jót  teszen 
mással,  még  koporsójában  is  áldva  fog  tiszteltelni,  mely 

kedves  érzéssel  hat  reánk  a  szemünk  előtt  álló  hideg, 
érdekelni  nem  tudó  tárgy ! 

6.  Azt  fogja  talán  egynémely  vélni,  hogy  mi  az  epi- 
gramma! tökélyt  ezen  sententiáktól  mérjük,  és  így  nem 
lesz  szükségtelen  megjegyeznünk,  hogy  e  helyt  a  senten- 
tiát  csak  kulcs  gyanánt  tekintjük,  mely  egy  szép  palotát 
nyit  fel  előttünk,  hogy  azt  minden  részeiben  szemlélvén, 
rendeltetését  is  általláthassuk.  Az  efféle  didaktikai  senten- 
tiák  s  életregulák  közönségesen  epigrammai  czímmel  tisz- 
teltetnek meg,  azonban,  a  közvélemény  ellenére  is,  ezen 
czím  törvényszerűségét  méltán  kétségbe  lehet  venni,  s 
azon  kérdést  támasztani,  ha  őket  egyebeknek  mint  egye- 
beknek, mint  egyedül  száraz  tanulságoknak  lehet-e  tekin- 
teni ?  Mert  az  epigrammában  is,  mint  minden  más  osztá- 
lyaiban a  poesisnak,  az  kívántatik,  hogy  az  a  Horátz  által 
emlegetett  utile  és  dulce  oly  viszonyban  álljanak  egymás- 
sal, hogy  amaz  ennek  alárendeltetve  legyen.  Főbb  czél- 
nak  tudniillik  a  poesisban  —  még  a  didaktikai  neműek- 
ben  is,  hol  egyik  szempont  az  oktatás  —  nem  kell  s  nem 
lehet  mutatkoznia  a  gyönyörködtetésnél,  s  valahol  egyéb 
fő  tendentiát  lelünk,  higyjük,  hogy  ott  eltévesztetett  a 
dolog.  "^ 

Ezen  sententiákban  pedig  igenis  szembeszökő,  miképen 
haladja  felül  a  hasznos  az  édest.  Megvan  az  ily  darabok- 
nak a  magok  becse,  igen  sok  hasznú  didaxissal  gazdagit- 
nak  bennünket,  élet,  művészség  s  tudományok  köréből 
abstrahálva,  de  ha  egyébiránt,  s  épen  ezen  egyoldalú 
tulajdonságoknál  fogva,  őket  a  poesis  köréből  kizárva  nem 
másoknak,  mint  iskolai  versus  memorialeséknek  nevez- 


*  Hely  és  czól  nem  engedik  itt  elmondanunk,  miképen  szokta 
a  költő  fátyol  alá  rejteni,  hogy  szeme  a  mű  készülete  alatt  az 
úgynevezett  utüéTe  is  valíj  függesztve,  mert  arra  ügyelnie  illő 
szabadság,  s  nem  sulzeri  sanyarú  tekintetek  szerint  mindig 
dicséretes  dolog.  Olvasónknak,  ki  bővebben  kivánna  ezen  pont- 
ban értesíttetni,  ajánljuk  Herder  és  Mendelssohn  philosophiai 
munkáinak  azon  részét,  mely  a  szépműveket  tárgyazza. 

zük,  tehetünk-e  róla  ?  Az  aphorisma-  és  gnóma-író  s  a  mi 
jámbor  szándékú  Zárkánk,  ki  egy  jókora  kötet  maximát 
gyűjtögetett  öszve  szorgalmatos  méhként  könyveiből, 
szinte  oly  joggal  kívánhatják  a  költői  titulust,  mint  azok, 
kik  efféle  didaktikai  sententiákat  rím,  vagy  görög  mér- 
tékkel felczifráztanak.  Vagy  ha  valaki  költői  koszorúját 
féltvén,  nyomasztó  Ínségei  között,  épen  az  epigrammai 
versformákban  akarna  mondottaink  ellen  menedéket  és 
pártfogást  keresni,  annak  tanácslanók,  hogy  az  epigram- 
matisták  számából  ki  ne  feledje  azon  hasznos  embereket 
is,  kik  a  köztársaság  javára  a  salernói  iskola  praeceptumait 
dolgozták.  Megvan  ezen  gnómák  némelyikében  a  rövid- 
ség, elmésség,  antithesis  s  egyéb  tulajdonok^  melyek  az 
epigrammának  is  sajáti ;  foglalnak  magokban  érdekes 
gondolatokat,  gerjesztenek  olykor  csodálatot  is,  még  sincs 
tehetségökben  az  olvasóra  azon  érdekkel  munkálni,  mely- 
lyel  a  valódi  epigramma  szokott. 

7.  Nem  akarnók  mindazáltal  magunkat  annak  gyanú- 
jába hozni,  mintha  minden  tanulságos  sententiát  általá- 
nosan kitiltanánk  az  epigrammai  sphsBrából ;  mi  csak 
azon  iskolai  formájától  az  előadásnak  iszonyodunk,  mely 
a  morális  jót  egész  teljességében  állítja  elő,  s  az  sestheti- 
kai  szépből  egyetlenegy  pontocskát  sem  láttat,  annyira, 
hogy  miatta  a  darab  gyakorta  nemcsak  az  epigrammá- 
nak, hanem  magának  a  poesisnak  köréből  is  száműzetik. 
Mert  hogy  a  sententiák  epigrammákban  helyet  foglalhat- 
nak, s  nagy  szerencsével  foglalhatnak,  azt  mi  magunk 
valljuk,  s  óhajtjuk,  hogy  olvasónk  is  higyje.  De  mikor  ezt 
mondjuk,  múlhatatlan  kötelességnek  ismerjük  az  ösvényt 
kimutatni,  melyen  a  didaktikai  tanulságokat  előadási 
forma  által  az  epigrammák  tartományiba  vezetni  lehet- 
séges. 

8.  Ki  a  görög  Anthologiát,  CatuUt  és  Martiált,  s  az 
újabbaknak  némely  nagyait  stúdiumává  tette,  észre  fogta 
venni,  hogy  egyéb  requisitumokon  kivül  tárgy  eleven 
jelenléte,  s  egység,  vagy  a  mi  ezzel  rokon,  a  czélpont  azon 

tulajdonok,  melyeknek  epigrammából  kimaradniok  nem 
lehet,  s  a  mely  versíró  ezeket  elmulasztotta,  méltatlanná 
leve  az  epigrammatistai  névre.  A  dolog  rendé  alább  fogja 
kívánni,  hogy  rólok  szó  legyen,  itt  csupán  az  elsőt,  s  azt 
is,  a  mennyire  lehet,  röviden  fogjuk  érinteni. 

9.  Epigrammatistának,  midőn  didaktikumokat  sző  köl- 
teményébe, s  a  gnóma-írónak  czéljai  egyek.  Mindkettő 
tanítani  akar.  Csakhogy  amaz  költői  tehetségeinél  fogva 
oly  eszközöknek  van  birtokában,  melyek  egyszer  hibáz- 
zák el  czéljokat,  midőn  a  gnóma-író  százszor  munkált 
siker  nélkül.  A  gnóma-író  tudniillik  szavakban  mondja 
el  a  maga  reflexióját,  s  tanítványára  hagyja,  hogy 
történetet  vagy  személyt  keressen,  melyhez  a  reflexió 
alkalmaztathassék.  S  hányszor  nem  történik  meg,  hogy  a 
jámbor  tanítvány  nem  tudott  magának  képet  formálni, 
nem  történetet  gondolni,  melyre  a  mondott  észrevétel 
alkalmatos  lett  volna,  s  így  emlékezetében  kevés  idő 
múlva  legkisebb  nyoma  sem  maradt.  Mert  psychologi 
észrevétel,  miképen  emlékezetünkben  csak  kép  és  történet 
hagynak  sokáig  fenmaradandó  nyomot,  s  a  mi  abstrac- 
tum,  hirtelen  elszárnyal.  A  költő  ellenben  maga  alkot 
történeteket,  s  belőlök  következteti  észrevételét,  képeket 
állít,  melyekre  reflexiói  már  alkalmaztatva  vannak.  Nála 
a  tanítvány  mindent  készen  lel.  A  reflexió  valósága  kéz- 
zel-foghatóvá  leszen,  mert  a  költő  előtte  hagyja  végbe- 
menni  a  történetet,  szemei  előtt  mozogni  a  képet,  melyek 
erősen  emlékezetébe  nyomulván,  valahányszor  az  élet 
tükre  hasonlókat  mutat,  mindannyiszor  megújulnak  lel- 
kében a  költő  rokonképei  is,  s  visszahozzák  a  rajok  alkal- 
maztatott reflexiót. 

10.  Ezen  képek,  személyek,  történetek  előállításából 
támad  az  általunk  úgynevezett  tárgy  eleven  jelenléte. 
S  ezek  azok,  melyek  bizonyos  tündéri  színben  felállítva 
kölcsönöznek  a  gondolatnak  poetai  formát.  Nélkülök  nincs 
poesis,  hanem  csak  prózai  igazság.  A  ki  tompa  érzeni  azon 
életet,  azon  bájt,  melyet  általok  minden  költemény  nyer, 

annak  e  jelen  vizsgálatok  nincsenek  írva,  hanem  inkább 
azon  tanács  adva,  hogy  földi  vándorlását  más,  s  a  költői- 
től különböző  pályán  igyekezzék  kifutni,  mert  ezen  koszorú 
soha  nem  lesz  számára  virulancló. 

11.  A  szilra  írt  epigrammából  (§.  5)  a  gnóma-író  csak 
ezt  mondta  volna:  tégy  jót  feleiddel ;  de  a  költő  nem  elég- 
szik meg  ezzel.  0  képet  állít  élőnkbe,  azt  megszemélye- 
sítve magát  szólaltatja,  s  ez  által  életet  és  szépséget  önt 
a  mindennapi  gondolatba.  A  gnóma-író  sokratesi  bölcse- 
séggel  declamálja  el  reflexióját. 

Könnyedkón  tűrjük,  ha  nagy  érzeti  vélünk,  hogy  ő  nagy ; 
Nem  tudjuk  soha  eltűrni,  ha  törpe  mered. 

Midőn  a  költő  azt  ekképen  festi  élőnkbe : 

A  geniális  nép  hamuban  lakik,  izzad  az  ülőn, 
Nyúz,  csal,  lop,  koldul,  adja,  cseréli  lovát. 

Egy  gyengéje  vagyon:  szeret  úrnak  látszani.  Boldog, 
Hogyha  nyakán  elavult  czifra  ruhácska  fityeg. 

Könnyedkén  tűröm,  ha  nagy  érzeti  vélem,  hogy  ö  nagy: 
Nem  tudtam  soha  még  tűrni,  ha  törpe  mered. 

Kazinczy. 

Ki  mondja,  hogy  nem  érdekes,  nem  tanulságos  és  szeren- 
csés rövidséggel  elmondott  gondolat  az,  melyet  a  gnóma- 
író  adott?  de  képes-e  oly  érdekkel  hatni  reánk,  mint 
midőn  a  költő  felállítván  a  maga  képeit,  elmondja  a  rólok 
abstrahált  észrevételt,  s  egy  szembeszökő  parallelát  von  a 
kettő  között  ?  ^ 

12.  Ha  Vitkovicsnak  Ördire  írt  epigrammáját,  mely 
különben  gyengébb  darabjai  közé  tartozik,  de  mondot- 

*  Kazinczynál  a  Pásztori  sírja  (1.  Erd.  Muz.  I.  f.  71.  1.)  Mar- 
tiálnál Decianus,  Caesar,  M.  Ant.  Primus  és  az,  melyet  Ad  Cedi- 
tianum  írt,  de  imagine  Marci  Ant.  Primi  (1.  Marci  V.  Martialis 
Epigrammata  ex  recensione  Petri  Seriveri  Amstelodami.  1629. 
Lib.  1.  Ep.  8.  Lib.  Vín.  Ep.  23.  Lib,  X.  Ep.  23.  és  32.)  bővebb 
például  szolgálhatnak. 

tainkra  alkalmatos  például  állhat,  csak  néhány  szavakat 
változtatva  így  mondjuk. 

Ötvened  évében  ha  ki  lyánykát  vesz  feleségül, 
Az  bízvást  fogja  mondani  néki :  fiam  ! 

hasonlólag  jó  gondolat  leszen,  s  némelyeket  kísértetbe 
fog  ejteni,  hogy  epigrammák  közé  számítsák,  kivált  asíö- 
kat,  kik  azonnal  epigrammának  vélik  az  ily  kis  költe- 
ményt, mihelyt  egy  parányi  elmésség  vegyült  belé;  de 
az  leszen-e  ez,  amit  Vitkovics  írt? 

Ötvenedik  nyaradon  lyánykát  vettél  feleségül : 
Ennek  ugyan  bízvást  mondhatod,  Ördi ;  fiam ! 

A  különbség  a  kettő  között  csekélynek  látszik,  még  is  amaz 
elmés  fordulata,  rövidsége  mellett  is  nem  egyéb  hideg 
száraz  észrevételnél,  ez  egy  lélek  s  élettel  teljes  kép ;  az 
versbe  szedett  gondolat,  ez  valódi  epigramma.  A  kettő 
oly  viszonyban  áll  egymással,  mint  a  tapasztalt  s  világban 
forgott  ember  s  egy  pedáns  mondásai.  Az  történt  dolgokat 
mond,  melyek  bennünket  közönséges  igazságokra  vezér- 
lenek, ez  sententiákat,  melyekhez  még  elébb  dolgoknak 
kell  történniök,  hogy  igazak  legyenek. 

13.  Úgy  látszik.  Lessing  is  érzette  ^jelenlét  becsét  az 
epigrammákban,  de  csak  mint  mellékes  dolgot  tekintette. 
Mert  midőn  azt  mondja,  hogy  Owen  a  maga  epigrammái- 
ban  épen  az  a  pedáns,  kiről  most  emlékeztünk,  hogy  ver- 
seiből nehéz  egy  huzamban  egész  könyvet  fejszédülés 
nélkül  elolvasni,  nem  azt  veti-e  utána  okúi,  hogy  a  phan- 
tasia  szeretne  minden  reflexiót  azon  hirtelenséggel,  a  mint 
a  szem  olvas,  bizonyos  képre  vagy  személyre  alkalmaz- 
tatni, s  mert  ez,  reflexiók  sokaságától  elboríttatván,  nem 
teheti,  végre,  sikeretlen  fáradozási  közt,  elcsügged  ?  s  még 
is,  az  epigrammák  múlhatatlan  requisitumait  előszám- 
lálván, a  jelenlétről  hallgat,  s  elégnek  hiszi  az  elméssé- 
get,  váltást  és  megnyugtatást  említeni.  Vájjon  nem  azért-e 

igy,  mert  ö  az  elmés  nemben  tudott  szerencBésen  mozogni? 
mivel  a  görög  Anthologia  valódi  epigrammáinak,  melyek- 
ben többnyire  nincs  elmésség,  de  eleven  jelenlét  majd 
mindenütt,  adni  a  koszorút  annyit  fogott  volna  tenni, 
mint  azt  ön  fejéről  tépni  le.  Kedvetlen  dolog  oly  férfiúról 
mint  Leasing  mondani,  hogy  önség  botlasztá  meg  ítéleté- 
ben ;  de  az  igazság  mindenen  felül  van,  s  azt  elnémítani 
semmi  tekintetnek  nem  szabad. 

14.  Owen  tompa  volt  érteni  a  jelenlét  becsét,  s  ez  az 
oka,  hogy  oly  kevés  epigrammát  írt.  Mert  mintegy  más- 
fél ezer  közöl  —  ha  kiveszszük  a  maga  által  csak  clhika 
és  politika  monostickákn&k  nevezett  darabokat  ■ —  alig 
érdemel  egy  hatod  rész  epigrammai  nevet.  Ellenben  Mar- 
tiálnál &z  1530  darab  között  csak  igen  kevésről  mond- 
hatjuk, hogy  nem  epigramma,  —  Martiái  egy  azok  közöl, 
kik  a  didaktikus  kÖltö  nevét  méltó  jussal  érdemlik,  —  az 
úgynevezett  obscoeának  csak  a  gyermek  kezében  vesze- 
delmesek, az  érett  ember  látni  fogja,  miként  van  bennök 
a  vétek  nevetségessé,  utálatossá  téve,  b  iszonyodva  fog 
belölök  tanulságot  venni,  —  s  íme  épen  Martiálból  tud- 
tak legkevesebb  sententiát  kihalászni  az  setas  lutea  vize- 
nyős moralistái.  Miért?  mert  nála  a  morál  ritkán  jelenik 
meg  a  maga  mindennapi  mezítelen  alakjában,  mert  ö 
szavak  által  nem  tanít,  de  példa  által  igen.  Nála  a  tanul- 
ság a  történetekbe  van  fonva,  bizonyos  személyek  által 
mondva,  s  bizonyos  személyekre  alkalmaztatva.  Nem 
nyilván  van-e,  a  mit  Lessing  mond,  miképen  a  be- 
széd íLz  ilyetén  alkalmaztatás  által  mozgást  és  életet 
nyer?  Ha  talán  nem  vagyunk  is  ismeretesek  a  törté- 
nettel vagy  személylyel,  kire  az  irányzat  van,  s  nem 
tudjuk  is  okát,  mért  épen  erre,  a  nem  másra  van  czélzás, 
magaajz  ily  megszólítás  ingerel,  hogy  saját  körünkben  is 
széttekintsünk,  ha  nines-e  itt  is  személy,  nem  ment-e 
végbe  történet,  melyre  a  költő  reflexiója  alkalmazható 
volna.  Ily  tekintetek  lebegvén  Lessing  szemei  előtt,  eso- 
(lálhalni-e,  ha  ö  - —  bár  nem  azon  úton  indult  el,  melyen  a 

görög  Anthologia  Meleagrosai,  Simonidesei  ragyognak  — 
minden  epigrammatisták  közöl  egyetlenegy,  ki  gnómát 
nem  írt.  A  görögökről  ezen  tekintetben  nehéz  elhatározó- 
lag  szólni,  meddig  nincs  megfejtve  a  kérdés,  ha  a  Planu- 
des  Anthologiájában  álló  gnómák  Meleagros  korában 
éltenek-e?  Mert  ez  a  gyűjtemény,  melyet  Planudesnek 
köszönünk,  tizenhat  század  lefolyta  alatt  Philippus,  Agat- 
hias,  Kephalasnak  s  magának  Planudesnek  kezei  között  sok 
viszontagságokon  ment  keresztül.  De  vannak  benne  s  nem 
kis  számmal  oly  darabok,  melyek  maiglan  legmesteribb 
például  szolgálhatnak,  mint  kelljen  a  gnómának  epigram- 
mai  formát  adni,  s  az  fogna  a  legjobb  példányok  után 
indulni,  ki  ezeket  tenné  stúdiumává.  A  németeknél  Goethe 
ment  ezen  pályán  dicsőséggel,  azért  nála  oly  ritka  a 
gnóma. 

15.  Az  elmondott  mód  szerint  epigrammává  lett 
gnóma  azon  nemhez  fog  tartozni,  melyről  az  5.  szakb. 
szó  vala. 

16.  A  második  osztályt  a  festő  epigrammák  képezik. 
Ezek  azon  benyomatnak  következései,  melyet  a  költőre 
valamely  külső  tárgy,  például:  szobor,  kép,  vagy  táj  teve. 
Bennök  főképen  arra  kell  ügyelni,  hogy  a  tárgytól  vett 
hatás  erős  világosságban  tűnjön  fel,  azaz  oly  directionis 
punctummá  legyen,  mely  szembeszökőleg  kimutatkozzék, 
még  pedig  az  epigramma  végén.  De  ezen  kitetsző  fény- 
pont nem  leszen  szúró  tövis,  vagy  nyíl,  hanem  inkább 
rózsabimbó,  mely  a  bokrétának  fő  dísze  s  minden  egyéb 
virágok  csak  azért  látszanak  mellé  füzetve,  hogy  szépségét 
emeljék.  így  szoktanak  a  festők  is  árny  ázat  és  színek 
ellentétele  által  bizonyos  pontot  a  képen  kiemelni.  Ez  a 
punctum  directionis  —  vagy  mint  nevezni  fogjuk  czél- 
pont  —  kitüntetése  az,  mitől  az  egész  epigramma  becse 
íügg ;  8  a  mint  ez  erőtlen  vagy  homályos  vala,  azon  mér- 
tékben fog  az  epigramma  érdeme  is  hanyatlani.  A  görög 
költök  többnyire  azon  pontot  szerették  kitűntetni,  mely  a 
tárgynak  is  —  ha  művészség  szüleménye  volt  —  a  szobrász 

vagy  festő  kezétől  kölcsönözött  czélpontja  vala,  s  mennyi 
szerencsével,  a  görög  epigrammák  barátjai  előtt  ismere- 
tes. Nem  tagadhatjuk  meg  magunktól,  hogy  ezen  nemből 
egy  nagy  szépségű  darabot  a  herderi  Anthologia  után  ne 
közöljünk ;  a  kik  vágynának  többeket  ia  látni,  utasítjuk  a 
felébb  idézett  munkára.* 


Ja  ich  kenne  dich,  Armer,  dem  ersten  Blicke  verrathst  du 

Leidender  Philoktet,  deinen  inwesdigen  Schmerz. 
Wie  Bieh  das  Haar  ihm  ttraubt!  Wie  von  der  Scheitel  dio  Locke 

Wilde  verwirret  falit  1  auch  in  der  Farbe  nochwild. 
Und  Toll  voU  Furchen  deB  Graiua  umkloidet  dürre  díe  Hant  ílin, 

Trocken,  als  fühletost  du  selber  im  Elicke  gío  hart. 
Sieb,  und  im  düstern  Auge  da  hangén  geronnene  Thranen 

Starrend,  sie  zeigen  achi  seinen  unendlichen  Schmerz, 

A  köítö  ÍB  azon  situátiót  tünteti  ki,  melyet  a  művész 
kijelelt.  Minden  vonás  oda  ezéloz,  hogy  mutassa  Philok- 
tet meg  nem  nevezhető  fájdalmát.  Gyakorta  ezen  czélpont 
nem  mondatik  el  szavakban,  mint  az  imént  felhozott 
Philoktetesnél,  hanem  a  képek  festetnek  oly  erős  színek- 
kel, hogy  nem  lehet  nem  látni  s  érezni  a  czélpontot  is. 
A  festői  epigrammáknak  poetai  érdemökön  felül  az  a 
becsök  is  van,  hogy  élesítik   s  gyakorolják  a  müvitélöi 


17.  Valamint  lélek  a  tárgygyal  kétféle  viszonyban 
áll  —  egyik,  midőn  a  tárgy  befelé  munkál  a  lélekre, 
másik,  midőn  a  lélek  kifelé  munkál  a  tárgyra :  azonkép 
(jMKlik  el  a  festői  epigramma  is  két  nemre.  Egyik  a  mes- 
teraég  {erről  szólánk  a  16,  azakb.),  másik  a  természet 
műveit  tárgyazza.  Ide  tartoznak  az  Anthologiában   álló, 

■  Serstrente  Blátter.  Zweite  Saminl.  lap  S6.  b  87.  Auf  das 
Bild  der  Medea,  Iphigenia  jm  Bílde:  I.  98.  Hercules  nnd  Antheeus. 
I,  S9.  Alexander  stb. 

forrásokra,  ligetekre,  stb.  készült  darabok,  valamint  az 
eroticumoknak  az  a  serege,  melyet  a  szélesebb  értelem- 
ben vett  festői  költészet  osztályozatában  vonhatni.  Itt  a 
költőnek  szabadabb  tér  nyílik  ki,  mint  az  elsőnél,  hol  a 
szobrász  vagy  festő  czélját  akarván  kitűntetni,  annak 
phantasiájához  is  kénytelen  ragaszkodni. 

18.  A  természet  műveinek  egyetemleg  van  főczéljok, 
egyenként  s  különvéve  nincs  ;  innen  van,  hogy  midőn  a 
költő  egyes  művet  akar  a  természetből  kivenni,  s  művészi 
gonddal  megnemesíteni,  czélt  ön  lelkéből  kell  merítenie  s 
művébe  lehelni,  különben  költeményének  nem  leszen 
saját  szempontja,  s  nem  czéliránya  sem,  s  előre  kiszámolt 
czél  nélkül  munkálni  oktalanok  dolga.  S  ez  a  functio, 
midőn  a  költő  a  maga  által  alkotott  czélt  művébe  szövi, 
az,  melyet  mi  kifelé  munkálatnak  a  tárgyra  nevezénk.  Ez 
a  különböztetés  a  két  festői  nem  közé  nem  hoz  nevezetes 
elhajlást,  de  a  költőnek  hasznos  intésül  szolgálhat,  mire 
szükség  vigyáznia ;  a  gondolkodó  psycholog  pedig  talán 
valamely  fölfedezésekre  juthat  általa.  A  két  nemet  egy 
festői  névvel'  nevezni  nem  hiba.  —  A  festői  epigrammák 
között  díszes  helyet  foglalnak  ezen  darabok,  s  például 
szolgálhatnak,  miként  merít  a  költő  önlelkéből  czél- 
pontot. 

Dolce  Madonnájára. 

Mely  ^  báj!  mely  fenség,  mely  isteni  bánat  ez  arczon  ! 

És  mely  szent  megadás  s  gyermeki  bizodalom! 
Bús  anya,  mennyei  szűz  !  e  kép  láttatja,  mi  voltál ; 
Vidulj  fel,  s  e  kép  fogja  mutatni,  mi  vagy. 

Kazinczy, 

Báró  Vesselényi  Miklós  képe. 

Mint  az  egekbe  merült  Aetnának  az  alja  virányos, 
S  a  tetején  örökös  tűzörvény  s  setheri  fagy  küzd. 
Arczaidat  derülő  tavaszod  szép  hajnala  festi, 
Jég  fedi  homlokodat  s  láng  csap  ki  komoly  szemeidből. 
Erdély  1  mennyköveid  forrnak  benn,  esküszöm,  áldozz  I 

Berzsenyi, 

Die  Göttergestalt. 

0  Praxiteles,  o  Polykletus,  seyd  ihr  gestorben  ? 

Lebet  denn  nirgend  mehr  Eure  belebende  Kunst  ? 
Dieses  duftende  Haar  der  Melite,  die  strahlenden  Augen, 

Ihre  Göttergestalt  Einem  Altere  zu  weihn  — 
Bildner,  Künstler,  wo  seyd  ihr  ?   Das  schönste  Menschengebilde 

Kam  vom  Himmel,  um  uns  Paphia  selber  zu  seyn. 

Herderi   Anth. 


Auf  die  Statue  der  Venus. 

Sieh  Papanhovens  Meisterstück,  dié    schöne  Venus  ins  Gesicht ! 
Sieh  an  den  Mund  des  Marmorbilds !  Mann  sieht  die  Stimm  und 

hört  sie  nicht. 

KleisL 

19.  Ha  az  epigrammában  egy  vagy  több  gondolat  vala- 
mely nem  várt  öszveérésbe  hozatnak  egy  más  s  tőlök  egé- 
szen különböző  gondolattal,  s  az  által  a  lélek  kedves  meg- 
játszatást  érez,  akkor  az  ily  darab  egy  harmadik  osztályt 
formál  az  epigrammai  sphaerában.  Benne  bizonyos  csel 
rejtezik,  s  talán  nem  rosszul  cseles  nevet  viselhetne.  Vele 
az  enyelgő  darabok  is  többnyire  testvéri  hasonlatban 
állnak,  s  czéltalan  bonczolgatás  volna  őket  különös  osz- 
tályba helyezni. 

Der  Bchwörende  Liebhaber. 

Ich  schwör'  es  dir,  o  Laura,  dich  zu  hassen ; 

Gerechten  Hass  sehwör'  ich  dir  zu. 

Ich  schwör'  es  allén  Schönen,  sie  zu  hassen; 

Weil  allé  treulos  sind,  wie  du 

Ich  schwör'  es  dir,  vor  Amors  Ohren, 

Dass  ich ach!  dass  ich  falsch  geschworen. 

Lessing  e  darabot  dalai  közé  tette,  s  egyike  legjobb 
epigrammáinak. 

Többé  nem  szeretek ;  minek  a  sok  néma  vesződés  ? 
Mit  tegyek  ?  a  kegyes  int :  élni,  szeretni  csak  egy. 

Kisfaludy  Károly. 

Hittem  az  esknek  ah !  azt  a  hold  és  csillagok  haliák, 

S  érte  kezessé  lön,  s  mennyi  gyönyörrel  I  az  éj. 
És  ím  csalva  vagyok.  Menj,  menj  I  én  kába,  ki  minden 

Boldogságimat  egy  lyányka  kezébe  tevém  I  — 
Mit  ?  nem  igaz  ?  lássad  levelét :  elfogtam.  Igaznak 

A  legszemtelenebb  sem  meri  vetni  cselét.  — 
Ah  de  te  sírsz,  nyakamat  karod  általölelte,  könyűdtöl 

Arczomat  ázni  érzem.  —  Csalfa  I  feledve  hibád. 

Kazinczy. 

A  görög  Anthologia  igen  jeleseket  mutat  e  nemben  is.* 

20.  Valahányszor  a  cseles  epigrammában  elmésség  rej- 
tezik, mindannyiszor  múlhatatlan  részei  lesznek  a  szőve- 
vény  és  c'zélpont  (1.  ezekről  §.  25.  27.  33.),  egyéb  esetek- 
ben pedig  itt  is,  mint  minden  epigrammai  nemekben, 
elég  a  czélpontra,  de  erre  mindenkor,  fő  figyelmet  fordí- 
tania a  költőnek. 

21.  Minthogy  az  ártatlanul  dévajkodó  elmésség  inkább 
szeret  párosulni  a  jó  indulatból  eredt,  játszó,  enyelgő  s 
nem  kártékony  csellel,  mintsem  a  sújtó  és  metsző  elmés- 
séggel,  mely  mindig  epébe  mártja  nyilát  előbb,  hogysem 
elpattantaná,  hajlandóbbak  valánk  a  metsző  elmésséggel 
fegyverzett  epigrammákat  egy  különös  negyedik  osztályba 
tenni,  b  ezt  annál  inkábbára,  mivel  a  kettő  között  theo- 
riai  tekintetben  is  vannak  elhajlások.  —  Minekelőtte 
tovább  mennénk,  nem  lesz  helyén  kivül,  ha  elmondjuk 
olvasónknak  röviden  —  czél  és  hely  hosszabb  kitérést 
nem  engednek  —  mit  értünk  az  elmésség  alatt. 

22.  Azon  ügyesség  a  lélekben,  mely  a  dolog  közt 
elrejtve   lappongó  hasonlatokat  egy  sebes,  egy  könnyű 

*  Herders  sámmtl.  Werke.  Zur  schönen  Literatur  und  Kunst, 
Wien,  1813.  X.  Theil.  1.  58.  Der  zweite  Paris;  1.  71.  Die  badende 
Venus  stb. 

tekintet  által  felfogva  élőnkbe  állitja,  neveztetik  elméseég- 
nek.  Ezen  kevéa  szavakból  nyilván  van,  hogy  az  elmés- 
ség világos  és  BzembeBZökő  hasonlatok  fölfedezésével  nem 
foglalatoskodbatik,  s  ebből  ismét  az  következik,  hogy  az 
öszvehasonlító  functióban  soha  aem  lehet  kérdeni,  ha  a 
felállított  hasonlat  egész  tökéletességben  való-e ;  miliel3't 
tudniillik  a  hasonlat  világos  volt,  s  egész  tökéletességben- 
való, annak  előállításából  többé  nem  fog  elmésség  szár- 
mazni. Azonban,  bár  az  elmésségnek  nem  szabad  egész 
tökéletességben  valónak  lenni,  mégis  mindenkor  vala- 
mely, bármi  parányi,  alapon  kell  épülnie,  különben 
elveszti  valószínűségét  s  ez  által  egész  erejét.  De  hogyan 
történhetik  ez  meg?  A  hasonlat  valósága  tudniillik  ceak 
bizonyos  részek,  bizonyos  tekintetek  megegyezésében  áll. 
vagy,  hogy  Jean  Paullal  szóljunk,  az  öszvehasonlító  pont 
a  beszéd  szemfényvesztő  sebességéből  támad,  s  a  helyett, 
hogy  magában  egész  hasonlatot  rejtene,  a  fél,  har- 
mad, vagy  negyedi^ész  hasonlatot  egyenlőséggé  csinálja. 
Ekként  munkálván  az  elmésséget  teremtő  functiók,  bát-  ' 
ran  merjük  állítani,  hogy  alig  van  oly  két  dolog  a  termé- 
szetben, melyből  az  arra  termett  lélek  elmésséget  ne  hoz- 
hatna elő,  mert  mindenhol  lehető  oly  prtedicatum  felta- 
lálása, mely  bizonyos  pontban  két  dologra  ülhetik.  — 
Minden  elmésség,  minél  könnyebben  kötötte  öszve  az  oly  ' 
dolgokat,  melyek  közt  a  mindennapi  szemlélet  nagy  elhaj-  i 
lást  látott,  következőleg  minél  mélyebb  homályból  kellett  | 
a  hasonlatnak  előidéztetni,  s  minél  több  hasonlatot  talált  1 
ugyanazon  két  vagy  több  dolog  közt,  annál  nagyobb  | 
sikerrel  munkált  reánk,  s  ezen  tekintetek  mindenkor 
ugyanannyi  mérlegei  lesznek  az  elmésségnek.  Vannak  az 
elmésségnek  több,  részint  mellé,  részint  alárendelt  (co-  et 
subordinatae)  nemei,  mint  például  az  éleselme  (Scharf- 
sinn)  mélyértelem  (Tiefsinn)  antíthesisek,  szójátékok, 
.stli.,  melyeknek  mindenike  különös  sajátsággal  bir ;  ki 
lólok  bővebb  tudományt  akar  meríteni,  az  nagy  haszon- 
nal veheti  kezébe  a  jean-pauli  teathetikai  programmákat; 

czélunkra  elég,  ezen  kevés  vonásokat  adni  az  elmésség 
fogalmáról. 

23.  Az  elmés  epigrammákban  két  vagy  több  gondolat 
egy  pontba  csap  öszve,  melyből  mindenkor  egy  bizonyos 
tárgy  felé  irányzott  s  nem  várt  szikra  pattan  ki,  mely 
elmésséget  rejt  magában.  A  közönségesen  minden  epi- 
grammákban megkívántató  tulajdonokon  kivül  szükséges 
részek  benne  a  szövevény  és  kifejlet 

24.  Vedd  kezedbe  Martiált  és  Lessinget,  s  epigrammáik- 
nak  nagyobb  részén  szembetünőleg  fogod  tapasztalni, 
hogy  az  első  soroknál  mindenkor  egy  fátyol  szövődik 
melyen  gondolatok  és  képek  mutatkoznak,  de  ezen  gondo-> 
latoknak,  ezen  képeknek  rendeltetése  többnyire  homá- 
lyos és  érthetetlen,  meddig  az  epigramma  végére  nem 
jutottál,  hol  minden  világosságra  hozatik.  Ez  a  gondolatok 
fátyola  és  felvilágosító  pont  az  a  két  epigrammai  rész, 
melyet  mi  szövevény  és  kifejlet  nevekkel  jegyezénk  meg. 
Másoknál  expositio  és  clausula,  inductio  és  eonclusio, 
protasis  és  apodosis. 

25.  Lessing  a  szövevényt  s  kifejletét  várás  és  megnyug- 
tatás (Erwartung,  Befriedigung  vagy  Aufsehluss)  szavak- 
kal jelelte  meg,  értvén  alattok  azon  ideákat,  melyek  a 
mindennapi  nyelvben  a  kíváncsiság,  s  ennek  kielégítése 
által  értetni  szoktak,  s  oly  elmaradhatlan  részeknek  tekin- 
tette, hogy  nélkülök  az  epigrammát  epigrammának  nem 
ismeré.  De  nem  kellett  volna  a  bölcs  férfiúnak  elfelednie, 
hogy  várás  és  megnyugtatás  oly  tulajdonok,  melyek  minden 
költeményben  megkívántatnak,  sőt  nemcsak  költemény- 
ben, de  sok  egyéb  helyt  is.  Jaj  azon  eposnak,  mond  Her- 
der,  drámának,  históriának,  philosophiai  és  mathematikai 
értekezésnek,  mely  várást  nem  gerjeszt,  vagy  ha  gerjeszte, 
kielégíteni  nem  tudja.  De  jaj  a  szépmüvészetek  akármely 
nemének,  ha  csak  várást  gerjeszteni  s  kíváncsiságot  ki- 
elégíteni tuda ;  ezek  mellékes  dolgok,  s  a  művésznek  egyéb, 
és  sokkal  nemesebb  czélokra  szükség  törekednie.  Kellett 
volna  azonfelül  észrevennie  a  sok  tiszteletreméltó  philo- 

sophnak,  hogy  efféle  sanyarúságok  —  melyek  való  alapon 
nem  is  épülnek  —  épen  azon  darabokat  fogják  az  epi- 
grammák közöl  kizárni,  melyeknek  legtöbb  poetai  becsök 
van.  Mert  ha  a  várás  és  megnyugtatás  —  legyen  ))ár  azon 
értelemben  véve,  ahogyan  mi  a  szövevényt  és  kifejletét 
veszszük  —  határozza  meg,  mi  epigramma,  s  mi  nem  az, 
úgy  a  görögök,  Goethe  és  Kazinczy  nem  voltak  oly  sze- 
rencsés tanítványi  az  epigrammai  Músának,  mint  őket 
lenni  legalább  mi  hiszszük,  s  nem  könnyen  feldönthetö 
okokból  hiszszük.  —  Szükség  emlékezni  továbbá,  hogy  a 
Lessing  által  annyira  tisztelt,  s  méltán  tisztelt  Martiál- 
nál is  vannak  darabok,  melyekben  egyszer  a  szövevény, 
másszor  a  kifejlet  nemlétét  lehet  észrevenni,  annál  a  Mar- 
tiálnál, kiről  mondatott,  hogy  az  újak  és  régiek  között 
legnagyobb  epigrammatista,  s  egyetlenegy  a  görögök  és 
rómaiak  közöl,  kinek  tiszta,  és  bizonyos  fogalmai  voltak 
az  epigramma  alkatjáról.  Mi  azt  hiszszük,  hogy  az  a  theo- 
retikus  fog  valót  mondani,  ki  a  szövevényt  és  kifejletét 
közönségesen  minden  epigrammában  becses  résznek  fogja 
tekinteni,  de  múlhatlanúl  szükségesnek  csak  azon  nem- 
ben, mely  az  elmés  czlmét  hordozza.  Miért  épen  csak  itt 
s  nem  máshol  is,  úgy  hiszszük,  nem  leszen  kérdés  többé 
azok  előtt,  kik  felébb  mondottainkat  értették  s  tudják, 
hogy  az  elmésség  hasonlatot  involvál  magába,  melyet 
szövevény  és  kifejlet  által  lehet  szerencsésen  az  olvasó 
elébe  állítani. 

2G.  Szólottunk  a  szövevény  és  kifejlet  szükségeiről  az 
elmés  epigrammákban,  illő,  hogy  szóljunk  tulajdonaikról. 

27.  A  szövevénynek  egyik  requisituma  az,  hogy  több, 
másik,  hogy  kevesebb  ne  mondassék  benne,  mint  a  mennyi 
a  kifejlet  emelésére  kívántatik.  Az  első  ellen  azok  véte- 
nek, kik  nyereségnek  hiszik,  ha  egykét  verssel  többet 
adtának,  s  feledik,  hogy  csak  az  jó,  a  mi  czélhoz  viszen,  s 
minden  egj'éb  helyén  kivül  áll,  következőleg  hibás.  A  szö- 
vevénynek kiszélesítése  azonfelül,  hogy  azt  a  mindenütt 
nagybecsű  pnecisiót  sérti,  igen  gyakran  rontja  az  egyse- 

get  is,  és  a  beszéd  kerekségét,  melyek  mindannyi  sugarai 
az  epigrammai  tökélynek. 

28.  A  hosszas  theoriai  szemlélgetések  között  magunkat 
is  megszálla  az  epigrammai  düh,  s  kevélyeknek  érezvén 
magunkat  minden  nyomon  másokból  hozni  példát,  pró- 
bát tevénk,  ha  egy  epigrammát  irni  tudnánk-e ;  s  íme  itt 
van,  a  mit 

« súlyedd  titokban 
Kegyajkin  a  képzés  lehelt  Yala:)» 

Könyvem  vágyva  vevéd,  olvasni  mohón  neki  ültél ; 

Lelkedet  egy-két  mív  édesen  elragadá. 
Ez  tetszik  mégis,  mondod  Szalavári,  leginkább ; 

Nem  hittem  rossznak,  már,  Szalavári,  gyanús. 

De  fájdalom,  a  mellett,  hogy  epigrammát  rosszat  írtunk, 
még  azon  vigasztalás  sem  marad  lelkünknek,  hogy  egy 
jó  gondolatot  hoztunk  elő  a  semmiségből,  mert  ez  a 
gondolat  már  tizennyolcz  év  előtt  élt,  még  pedig  epigram- 
mai formában  élt.  Tekints  a  Tövisek  és  Virágokhsb,  ott 
ez  áll: 

Míveim  közt  neked  ez  tetszik,  Szalavári,  leginkább  ; 
Nem  hittem  rossznak,  már,  Szalavári,  gyanús. 

Minden  fogja  látni,  hogy  az  az  erő  itt  egy  pontra  gyűlve 
munkál  a  végső  gondolat  emelésére,  mely  a  mi  négy 
sorunkban  szétfoly,  s  azon  felül  szükségtelen  és  czélirány- 
talan  beszéd,  seln  energiája,  sem  annál  inkább  szépítésére 
nem  szolgál  az  epigrammának. 

29.  Naugerius  —  az  az  ismeretes  új-latin  versíró,  ki 
Catullnak  tiszteletére  minden  évben  bizonyos  számú  pél- 
dányokat égetett  meg  a  Martiái  verseiből  —  ezen  epi- 
grammát írta  egy  lyánykára.* 

*  Carmin.  Sel.  ex  illust.  poet.  Saec.  XV.  et  XVI.  Bassani, 
1781.  pag.  43. 

Nil  tecum  mihi  iam  Phoebe  est,  nil  Nox  mibi  tecum, 

A  vobis  non  est  noxve,  diesve  mihi. 
Quantum  ad  me,  ut  libet  auricomo  sol  igneus  axe 

Exeat  EoöP  Tethyos  e  gremio ; 
Ut  libet,  inducat  tacitas  nox  atra  tenebras : 

Fért  mihi  noctem  oculis,  fért  mihi  Hyella  diem. 
Nam  quoties  a  me  nitidos  avertit  ocellos, 

Ipsa  in  luce  etiam  nox  tenebrosa  premit. 
At  quoties  in  me  nitidos  convertit  ocellos, 

Candida  et  in  média  fit  mihi  nocte  dies. 

A  különben  szép  darabnak  egyik  nevezetes  hibája  az,  hog}^ 
benne  a  szövevény  széles,  másik,  hogy  azon  meglépést, 
melyet  a  kifejlet  eszközleni  képes  lehetne,  már  eleve  elfog- 
lalja a  szövevény  végsora. 

Fért  mihi  noctem  oculis,  fért  mihi  Hyella  diem. 

Itt  már  mondva  van,  a  mi  utóbb  a  kifejletben  következik. 
Nem  elég  volna-e  csak  ezt  mondani  az  egész  darabból, 
hogy  epigramma  legyen : 

—  quoties  a  me  nitidos  avertis  ocellos, 

Ipsa  in  luce  etiam  nox  tenebrosa  premit; 

At  quoties  in  me  nitidos  convertis  ocellos, 
Candida  et  in  média  fit  mihi  nocte  dies. 

Kazinczy  és  Vitkovics  több  előlátással  tudták  mérni  az 
epigrammai  hatást,  midőn  ezen  reminiscentiális  darabo- 
kat adták  : 

Kél  a  nap  s  megnyílsz,  de  ha  száll,  elzárkózol.  E  szív 

Ezt  teszi,  Gyengyi,  ha  jősz,   ezt  teszi,  Gyengyi,  ha  mégy. 

Kazinczy. 

Égek,  rám  ha  veted  szemeid,  fagyok  ím  ha  behunyod : 
Czenczil  te  fogsz  jéggé  tenni,  te  fogsz  hamuvá. 

Vitkoi^ics. 

Naugerius  még  egyet  ada  Pythagoras  szobrára,  melyet 
Lessing  is  felhoza  Észrevételeiben  az  Epigrammákról : 

Quem  totis  vixisse  anima  redeunte  renatum 

Mutató  fáma  est  corpore  Pythagoram, 
Cernere  iterum  ut  docti  ccelo  generatus  Asylse 

Vivát  ut  antiquum  servit  in  ora  decus. 
Dignum  aliquid  certe  voluit :  sic  fronté  severa  est, 

Sic  in  se  magnó  pectore  totus  abit. 
Posset  et  ille  altos  animi  depromere  sensus, 

Sed  veteri  obstrictus  religione  caret. 

Ezt  az  erőtlen  beszédű  unalmas  darabot  egy  más  (Faustus 
Sabaeus)  így  adá  jobban,  s  hűbben  (Lessing  mondja)  a 
görög  originálhoz: 

Pythagoram  pictor  poterat  finxisse  loquentem, 
Verum  Pythagoram  conticuisse  iuvat. 


Kár  volt  a  buzgó  catulliánusnak  az  általa  nem  becsült 
Martiáltól,  vagy  legalább  az  annyira  tisztelt  s  talán  még 
is  fonákul  értett  Catulltól  nem  tanulnia,  miképen  kell 
epigrammai  szövevényt  alkotni.  De  ez  a  eatuUomania 
szinte  úgy  vethete  akadályt  a  jámbor  tanulásának,  mint 
bizonyos  más  mánia  a  mi  fiatal  versíróink  tudományos 
előmenetelének. 

30.  Vannak  azonban  esetek,  hol  a  nagyobb  kiterjedésű 
szövevény  nem  ront  a  kifejlet  hatásán,  sőt  inkább  előse- 
géli azt.  Például,  midőn  a  kifejlet  feltűnése  viszonyos 
észfogatoktól  függ.  Ilyen  az,  ha  valamely  dolog  szerfelett 
nagynak  vagy  szerfelett  kicsinynek  festetik.  Ekkor  a  nagy- 
ság vagy  kicsinység  mértékét  szükség  kimutatni,  s  azt 
leginkább  azáltal  lehet,  ha  a  mértéknek  több  tárgyait 
fokonként  számítjuk  elő,  hogy  a  kicsinyt,  kisebb,  legkis- 
sebb  ;  a  nagyot,  nagyobb,  legnagyobb  kövesse,  s  a  super- 
lativus  gradusból  szökjék  elő  a  kifejlet.  Nem  tudunk  oly 
darabot,  mely  annyi  sugárt  önthetne  ennek  felvilágítására 
mint  Martiálnál  a  Xl-dik  könyv  XIX.  epigrammája. 

In  Lapum. 

DonastÍB,  Lupe,  rus  sub  Űrbe  nobis: 
Sed  rufl  est  mihi  május  in  fenestra. 
Kus  hoc  dicere,  rus  potes  vocare 
In  quo  ruta  facit  nemus  Dianse, 
Argutge  tegit  ala  quod  cicadsB, 
Quod  formica  die  comedit  uno ; 
ClaussB  cui  folium.  rosae  corona  est ; 
In  quo  non  magis  invenitur  herba, 
Quam  costi  folium,  piperve  crudum : 
In  quo  nec  cucumis  jacere  rectus, 
Nec  serpens  habitare  tota  possit ; 
Erucam  male  pascit  hortus  unam, 
Consumto  moritur  culex  salicto ; 
Et  talpa  est  mihi  fossor  atque  arator, 
Non  boletus  hiare,  non  mariscsB 
Kidére  aut  violae  pátere  possunt. 
Fines  mus  populatur,  et  colono 
Tanquam  sus  Calydonius  timetur ; 
Et  sublata  volantis  ungue  Procnes 
In  nido  seges  est  hirundinino ; 
^       Et  cum  stet  sine  falcé  mentulaque. 
Non  est  dimidio  locus  Priapo, 
Vix  implet  cochleam  peracta  messis, 
Et  mustum  nuce  condimus  picata. 
Errasti,  Lupe,  litera  sed  una : 
Nam  quo-tempore  praedium  dedisti; 
Mailem  tu  mihi  prandium  dedisses.* 

A  kijelelt  két  első  és  két  utolsó  sorok  már  magokban  is 
epigrammát  alkotnak;  de  sokkal  kisebb  mértékben  bírják 
a  hatás  erejét  mint  amúgy  a  martiálisi  gradátiókkal. 
Hibázna,  ha  valaki  hinné,  hogy  ezen  hyperbolák  egyedül 

*  Kezünknél  a  felébb  idézett  scriveriusi  kiadása  volt  Martiál- 
nak s  némely  variánsokat  kénytelenek  voltunk  másokból  kiírni. 
Scriveriusnál  a  dicere  «ducere»  ;  az  argutsB  «arguta»  ;  a  clausse 
«clus3e»  ;  a  costi  «Cosmi».  Egyetlenegy  darabban  mennyi  hiba! 
s  ezenfelül  nem  valóságos  botránkozás-e  classicusnál  a  szava- 
kat így  írva  látni:  litTeris,  consumPto  stb. 


AZ  EPIGRAMMA  THEORIAJA. 


37 


csak  iskolai  amplificátiók.  Mindannyi  fokonként  haladó 
erős  vonások  azon  parányi  képnek  kitüntetésére,  melyet 
a  vett  ajándékról  élőnkbe  festeni  akar  a  költő. 

31.  A  szövevénynek  második  hibáját  azok  követik  el, 
kik  szerfeletti  rövidségre  törekednek.  Az  ilyenek  gyakran 
elhagyják  a  minek  mondatnia  kellene,  vagy  pedig  az  epi- 
gramma czímébe  adják,  a  mi  egyformán  vétek,  mert  aezím 
csak  különböztető  jele  s  nem  része  a  költeménynek,  szo- 
rosb  értelemben  nem  is  tartozik  hozzá.  Ily  hibába  tévedt 
Kleist,  midőn  Hieronymus  Amaltheusijak  ezen  nyelvünkre 
is  szerencsésen  fordított  epigrammáját  így  adá  : 

An  sswei  sehr  schöne,  aber  ein&ugige  Geschwister. 

Du  inusst,  o  kleiner  Lykon,   dein  Aug  Agathen  leihn : 
Blind  wirst  du  dann  Cupido,  die  Schwester  Venus  aeyn. 

Akpnnak  jobb,  és  Phyllisnek  bal  szeme  nincsen. 

Ám  de  felülmúlják  kecsesei  az  isteneket. 
Kis  gyermek,  testvérednek  gyönyörű  szemed  add  át : 

így  te  vak  Erős,  és  ő  Kütherea  leszen. 

Ponori. 

Az  originál  ez  : 

Lumine  Acon  dextro,  capta  est  Leeuilla  sinistro, 

Et  potis  est  forma  vincere  uterque  Deos. 
Blande  puer,  lumen,  quod  habes,  concede  puellae  ; 

Sic  tu  coecus  Ámor,  sic  érit  illa  Venus. 

A  Kleist  epigrammáját  czímje  nélkül  érteni  sem  lehet, 
mert  a  mi  Amaltheusnál  a  szövevényt  teszi,  Kleist  a 
czímbe  fonta  azt,  s  ez  a  Kleist  epigrammája  épen  oly 
rosszul  epigramma,  mint  Kazinczynál  az  az  ismeretes 
Arbuscula  czímű  szép  darab  az  leszen,  ha  így  adjuk: 

RoBcia,  midőn  a  hallgatók  lepisszegnék. 

A  ti  javallástok,  pór  rend  sokasága,  gyalázat: 
Mesteri  játékom  csak  lovagénak  örül. 


38  SZÉPTANI  ÉS  KRITIKAI  ÍRÁSOK. 

Martiálnál,  s  az  ö  tanítványánál  Lessingnél,  soha  sem 
szükség  czim  által  vetni  világosságot  az  epigrammára. 
Nálok  minden  magából  a  költeményből  érthető.  A  néme- 
teknél pedig  Goethe  ezimet  nem  is  szokott  adni  epigram- 
máinak, mint  nálunk  Kisfaludy  Károly  a  maga  28  szám- 
ból álló  részint  gnóma,  részint  epigrammáit  is  czímek 
nélkül  adá,  a  nélkül,  hogy  értelmökön  legkisebb  homály 
volna. 

32.  Kifejlet,  czélpont  ideái  oly  rokonok  egymással,  hogy 
miatta  a  dolog  valósága  nem  vesztene,  ha  a  theoretiku- 
sok  által  a  kettő  öszvezavartatnék.  Mi  alább  a  czélpont 
nevezettel  fogunk  élni ;  itt  azon  okból  használtuk  a  kifej- 
letét, mivel  általa  a  szövevény  ideája  mellett  felvilágosító 
antithesist  nyer  az  olvasó.  Tudva  vagyon,  mily  viszony- 
ban áU  genus  és  species  egymás  között  a  logikusoknál, 
és  így  nem  leszen  érthetetlen,  ha  mondjuk,  hogy  hasonló 
viszony  van  az  epigrammai  theoriában  a  czélpont  és 
epigrammai  nyíl  között.  A  czélpont  tudniillik  genus,  a 
nyíl  ennek  alárendelt  speciese.  A  czélpont  közönségesen 
minden  epigrammai  nemekben  múlhatatlan  rész,  tehát  az 
elmésben  is,  csakhogy  itt  —  minthogy  az  epigrammai 
elmésségben  többször  van  szúró  és  metsző  czélzás  mint 
nem  —  sajátabb  nevezettel  nyílnak  lehet  mondani. 

33.  Az  epigrammai  nyílnak  egy  új  s  elmés  gondolatból 
kell  állnia,  mely  ha  rövidséggel  mondatott  el,  minden 
benne  megkívántató  teljesíttetett.  Lessíng  tagadhatatlan 
hibát  követett  el,  midőn  a  czélpont  (nála  Befriedigung, 
Aufschluss)  rövidségénél  okát  közönségesen  a  szobrok- 
nál hirtelen  elmenni  szokott  nézőkből  magyarázta  ;  de 
sokkal  nagyobb  leszen  a  hiba,  ha  ezen  magyarázatot  külö- 
nösen a  nyíl  rövidségének  okára  alkalmaztatjuk,  mert 
hogyan  lehessen  valamely  szúró,  vagy  metsző  gondolat- 
nak szobron  helye,  megfogni  nem  tudjuk.  Okot  mindig 
legjobb  magában  a  dolog  természetében  keresni,  s  a  jelen 
esetben  is,  ha  azt  mondjuk,  hogy  a  magában  az  epigram- 
mai nyílban  fekszik,  a  legvalóbbat  találtuk.  Mert  nem 

nyilván  van-e,  miképen  a  sebes  röppenet  adja  meg  erejét 
az  elmésségnek  ?  sőt  Jean  Paul  szerint  maga  ezen  sebes 
röppenet  elmésség.  8  oly  nehéz-e  megfogni,  a  mi  még  a 
physikai  világban  is  mindennapilag  kitetsző,  hogy  a  tárgy 
röppenése  annál  sebesebb,  minél  rövidebb  tért  kell  befut- 
nia? Bármily  elmés  legyen  a  gondolat,  ha  sok  szavakban 
adatik,  elveszti  erejét,  szinte  úgy,  mint  a  lapály  szélessé- 
gén szerte  áradt  folyó,  s  nem  munkál  többé  oly  hatással 
reánk,  mintha  egy-két  szóból  pattant  volna  ki.  Hosszan 
talán  nem  is  szükség  a  dolog  felett  elmélkedni.  Oly  vilá- 
gos ez,  hogy  gyéren  találhatni  példát,  hol  a  nyíl  rövidsége 
ellen  vétetett  volna.  A  poetasterek  legtörpébbike  is  — 
kiknek  literatúránk  igen  kis  köréhez  képest  mi  sem  va- 
gyunk szűkében  -r—  minekelőtte  tollat  venne  kezébe,  ezt 
szokta  előre  kigondolni,  a  mi  gyakorta  Scaligerként  nem 
is  egyéb,  mint  az  a  tolvajkulcs,  mely  úgy  alkalmas  egy, 
mint  száz  más  zárnak  felnyitására.  Ez  mind,  a  mit  a  nyíl- 
ról szükségesnek  véltünk  mondani. 

34.  Az  eddig  előadott  osztályok  csak  a  négy  legneve- 
zetesebb epigrammai  nemeket  érdeklik.  Többről  szólni  szük- 
ségtelen, nem  azon  okból,  mintha  vélnők,hogy  ezen  osztály- 
zat minden  nemeket  kimeríthetne,  hanem  mivel  a  művizs- 
gálói  szempontokat  főképen  csak  ezekre  kell  fordítani,  s 
a  mit  rólok  a  theoria  mondhat,  az  minden  egyéb,  általunk 
nem  érdeklet  nemekre  is  kisebb  vagy  nagyobb  mértékben 
alkalmazható.  Az  epigrammai  költészet  oly  sok  elágaza- 
tokra  oszlik  el,  hogy  mindeniket  bizonyos  osztályzat  alá 
vonni  fáradságos  dolog  volna  s  ha  valaki  tenné  is,  mun- 
kája alig  lenne  több,  mint  s^ókönyvi  magyarázat. 


III. 

Értekezvén  az  epigrammák  nemeiről  egyenként  véve, 
alig  maradt  valamely  theoriai  szempont  érintetlenül ; 
néhány  helyt  pedig  a  dolog  önkényt  vona  hosszabb  ma- 

gyarázatot  maga  után,  hogy  most  ezen  szakaszban,  mely 
az  epigrammák  közönséges  tulajdonaikról  szóland,  csak 
kevés  marad  emliteni  való. 

35.  Ha  a  II.  szakaszban  előadott  nemeket  egybe  fogva 
veszszük  szemügyre,  tapasztalni  fogjuk,  hogy  az  epigramma 
oly  költemény,  mely  valamely  jelenné  tett  tárgy  egyes 
tulajdonát  bizonyos  szorosan  meghatározott  ponthoz  füg- 
gesztve adja  elő.  A  költő,  tudniillik,  tárgyának  jelenlé- 
tet ad,  s  benne  valamely  tulajdonságot  fedez  fel,  vagy 
egy  maga  által  talált  tulajdonságot  poetai  valószinűség- 
gel  költ  reá,  előadását  akként  alkalmaztatván,  hogy  a  mű 
egészéből  egy  bizonyos  pont,  melyhez  minden  vonás  mérve 
van,  s  melyből  a  költői  képnek  tekintetnie  kell,  szembeöt- 
lőleg  feltűnjön.  Mindezt  rövid,  numerosijs,  eleven  beszéd- 
del előadva. 

36.  Ezen  kevés,  definitio  helyett  szolgáló,  vonásokból 
könnyű  kitalálni  az  epigrammának  kirekesztőleg  saját 
requisitumait.  Azok  mellett  jelesül,  melyeket  az  aesthe- 
tika  általában  minden  költeményben  megkiván :  a  tár<jij 
eleven  jelenléte,  hajlékony  előadás,  czélpont,  egység,  s 
végtére  —  a  mi  ezen  két  utolsóból  veszi  lételét —  rövid- 
ség, azon  sajátságok,  melyek  közönségesen  az  epigram- 
mából  kimaradhatatlanok. 

37.  A  tárgy  eleven  jelenléte  élet,  mozgás,  személyesítés 
ideáiban  oszlik  fel.  Vagy,  hogy  az  egész  művészi  titkot 
kevés  szóban  kifejtsük,  a  lelketlen  dolgoknak  emberi  tulaj- 
donokkal rokonságba  hozatala  eszközli  a  tárgy  eleven 
jelenlétét  (Hasonlitsd  9 — 14).  ^  Midőn  egy  elvont  s  külső 
érzékek  által  meg  nem  fogható  dolog  mondatik  el,  abban 
nincs  tárgy  eleven  jelenléte,  hanem  csupán  testetlen  gon- 
dolat. Ellenben  ha  az  ideát  valamely  személyesített  s  em- 


*  Lehetne  mondani,  szélesb  értelemben,  rerum  intellectualium 
corporatio.  Mert  a  költészet  nem  szenved  merő  intellectuális, 
valamint  nem  merő  materiális  tárgyakat  sem,  hanem  a  kettőből 
^%7S7^  lettet. 

béri  tulajdonokkal  felruházott  alak  mondotta  el,  ha  az 
észrevétel  bizonyos  személyre  volt  alkalmaztatva,  a  gon- 
dolat képben  adva  stb.  íme  ezen  esetekben  már  látható 
lett  az  eleven  jelenlét.  Szükség,  hogy  az  epigrammatista 
erre  fordítson  főképen  figyelmet ;  mert  ezt  elmulasztván, 
könnyen  aphorisma-íróvá  válhatík. 

38.  A  czélpont  az  a  végső  gondolat  a  költeményben, 
melynek  kiemelésére  vágynak  minden  egyebek  használva. 
Mihelyt  valamely  mellék  idea  ezzel  öszvefüggésben  nin- 
csen, bármely  tökéletes  lett  legyen  is  magában,  czéltala- 
núl  használtatott ;  s  az  epigrammának  épen  oly  ártalmára 
van,  mint  az  eposi  nagy  alkotványnak  a  vele  öszve  nem 
font  és  szőtt  episód.  A  czélpontnak  a  költemény  legérdek- 
löbb  gondolatját  kell  magában  foglalnia,  s  minden  lehető 
fortélyokat  munkába  vennie,  hogy  az  olvasóban  szív-  s 
lélekre  hasson.  Innen  következik  azután,  hogy  minden 
epigrammának  csak  egy  czélpontjalehet ;  mert  ez  asuper- 
lativus  gradus  az  érdekletben  kizárja  a  többség  észfogat- 
ját.* Ha  ezen  észrevételt  szemünk  elől  el  nem  veszítjük, 
könnyű  leszen  megmagyaráznunk,  mennyire  van  Scali- 
gernek  igaza,  midőn  az  általa  úgynevezett  differtum 
epigrammának,  hol  minden  distichon  saját  és  különös 
czélponttal  bír,  adja  minden  egyebek  felett  az  elsőséget ; 
holott  azt  kell  inkábbára  mondanunk,  hogy  az  ilyetén 
elmejátékok  a  helyett,  hogy  « sokat  adnánk  egyben »,  mint 
Scaliger  mondja,  végtére  a  sokban  sem  adnak  egyet,  leg- 
alább tökéletest  nem. 

39.  Ahaladékony  előadás,  mely  leginkább  a  többdisticho- 
nokból  álló  epigrammákban  észrevehető  (mint  például  a 
30-b.  idézett),  a  szavak  és  gondolatok  fokonként  emelkedő 
vagy  eső  következéséből  támad.  Ezen  haladás  az  előadás- 
ban egy  soha  eléggé  nem  becsülhető  tulajdon,  azttheore- 


*  Der  doppelte  Gesichtpunkt  ist  in  der  Poesie  kein  geringe- 
rer  Fehler,  als  in  der  Perspectiv,  mond  Ijessing.  Sámmtl.  Schrif- 
ten.  Berün,  1796.  I.  Th.  1.  148. 

tikusok  által  emlegetett  sesthetikai  interessét  főkép  ez 
szerzi  az  epigrammában.  Ebből  származik  azon  rend, 
mely  szerint  a  költemény  tökéletlenekről  tökéletesbekre 
hág,  s  a  viszonyos  tökéletnek  legfőbb  pontjával  végződik. 
Azonban  ezen  tökélet  nem  magára  a  gondolatra,  hanem 
azon  érdeklett  erőre  nézve  vétetik  számba,  melylyel  az 
olvasóra  munkál.  Mert  különben  az  következnék,  hogy, 
midőn  a  gondolatok  menetelében  nincs  emelkedés,  hanem 
épen  ellenkező,  ott  egyszersmind  haladás  sincsen ;  mely 
állítás  rokon  a  képtelenséggel.  Ki  a  Martiái  epigrammáját 
(30)  figyelemmel  olvasta,  az  előtt  nyilván  van,  hogy  ott, 
bár  az  ideák  quantitative  hanyatlanak,  az  érdekleti  erő  az 
olvasóra  nézve  pontról  pontra  emelkedik,  s  a  haladást 
kézzel-foghatólag  mutatja.  Vannak  költők,  még  a  jobbak 
között  is,  kik  ezen  általunk  itt  szóba  vett  haladást,  más 
ettől  különböző  neművel  igyekeztenek  kipótolni,  haladás- 
sal, tudniillik,  az  időben.  De  nem  nagy  szerencsével.  Mert 
ez  érdekletet  nem  hoz  az  olvasóra  nézve,  s  nem  gerjeszt 
sesthetikai  interessét.  Nem  kevésbbé  hibás  gondolat,  mint 
a  haladást  az  időben  drámai  actio  forrásává  tenni.  A  példa 
talán  nem  leszen  szükségtelen. 

Aon  berkeiben  zaj  nélkül  folyjon  el  éltem, 

Mint  kristálycsermely  myrtusok  árnyai  közt. 
Olykor  kis  felhő  víg  kedvem  egére  borulhat, 

S  a  szerelem,  mint  nap,  szórja  szelíden  el  azt. 
Könnyű  lélekkel  lássam  közelíteni  végem, 

S  kedvesemen  függve  hunyjanak  el  szemeim. 
Emlékűi  nyíljék  minden  kikeletre  poromból 

Gyászló  hívemnek  síromon  egy  nefelejts. 

Hol  van  itt  az  az  emelkedő  következés  az  ideákban  ?  Az 
látható,  hogy  az  epigramma  első  distichona  az  élet  felvi- 
rult szakában  játszik,  a  végső  distichon  pedig  a  sír  nefe- 
lejtsével  végzi  szerepét.  De  emelkedett-e  ezáltal  az  érdek- 
leti erő  ?  S  a  változás,  mely  történt,  egyéb-e,  mint  hala- 
dás az  időben  ?  —  Ismét ; 

Mint  a  kék  égből  kimosolygó  csillagok  éjjel, 
Oly  kiesen  fénylők  mennyei  szép  szemei. 

Arczain  a  liliom  s  a  rózsa  ölelgetik  egymást : 
Trónt  Ámornak  ajánl  bíbora  ajkainak. 

Ég,  de  szelíd  kívánati,  mint  Auróra  könyüi, 
Oly  tiszták,  s  havazó  tél  fedi  keble  nyarát. 

Ha  az  olvasó  próbát  teszen,  s  a  különben  igen  szép 
darabnak  distichonait  ellenkezőleg  rendeli  el,  mint  most 
állanak,  hogy  tudniillik  az  első  foglalja  el  az  utolsónak 
helyét  és  viszont  —  vagy  akár  mint  zavartassanak  öszve 
és  vissza  egymás  között  a  distichonok  —  tapasztalni  fogja, 
bogy  a  darabon  egyéb  változás,  mint  a  distichonok  szét- 
belyezése,  nem  történt;  s  az  epigrammai  érdeklet  sem 
kisebb,  sem  nagyobb  annál,  mint  előbb  volt.  Csalhatatlan 
jele  a  haladás  és  —  a  mi  ennek  többnyire  következése 
szokott  lenni  —  czélpont  nem  létének.  Egy  más  epigram- 
maíró a  maga  Faustina  czímű  darabját,  mely  ezen  utóbbik 
után  van  dolgozva,  annyiban  több  szerencsével  adá,  hogy, 
ha  haladást  nem  is,  czélpontot  legalább  hozott  belé ;  ha- 
mindjárt  egy  ismeretes  matthissoni  dalból  is,  elég  hogy 
hozott,  s  általa  epigrammája  alkatját  tökéletesbbé  tette. 
A  darab  ekként  hangzik : 

Tűzszeme  szól,  gyönyörű  nézése  varázsol  örömre, 

S  váltva  mosolyg  Éósz  s  Hesperus  arczairól. 
Szép  kerek  ajkainak  szava  égi  melódia  s  Cháris 

Tánczkönnyű  léptei  myrtusi  berke  körűi. 
Láng  repülő  haja  hókebelére  müvésztelen  omlik, 

S  gyengéd  szíve,  miként  Venus  Uránia,  szent. 
Látni  ez  ártatlan  kedvest,  egy  tiszta  tekintet 

A  nagy  Olymposnak  mágusi  tája  felé. 

40.  Az  a  belső  egybefüggés,  melynél  fogva  minden  ré- 
szek bizonyos  pontban  öszveérvén  egy  egészszé  olvadnak, 
egységnek  neveztetik.  Nincs  ága  a  szépművészségnek, 
melyben  egység  nem  kívántatnék,  s  ugyanazért  e  helyt, 
hol  csak  az  epigrammának  kirekesztőleg  saját  tulajdonai 

érdekeltetnek,  róla  hosszabb  szó  nem  lehet.  Elég  legyen 
azt  mondani,  hogy  minekutána  az  epigrammában  minden, 
még  oly  parányi  vétek  is,  szembeötlőleg  feltűnik,  szükség 
nagyobb  gondot  fordítani  reá,  hogy  ezen,  egész  alkatot 
öszvedúló  egység  hiánya  benne  ne  találtassék. 

41.  A  rövidség  nem  egyéb,  mint  a  szavaknak  és  kitétel- 
nek bizonyos  ponthoz  czélirányos  mérséklete.  Oka  az  epi- 
grammai  lövidségnek  magában  a  dolog  természetében 
alapszik.  Maga  azon  észfogat,  hogy  az  epigramma  csak 
egyetlenegy  pontot  emel  ki  a  tárgyon,  kizár  minden  szé- 
lesb  kicsapongást.  Nem  kívántatik  tudniillik  ezen  czélra, 
hogy  a  kiemelő  árnyazatok  nagy  kiterjedésben  tódulja- 
nak elő,  elég  ha  egy  tömegbe  verődnek  a  centrum  körűi 
öszve.  Mert  contrast,  melylyel  a  tárgyak  kiemeltetnek,  nem 
sokaságnak,  hanem  különbözésnek  resultátuma ;  követke- 
zőleg nem  nagy  hely  a  térben,  hanem  erő  és  energia  a  külön- 
bözésben, legyen  a  rövidségre  nézve  vezér  maxima.  Egyéb- 
iránt az  epithetonokkal  kímélve  élés,  a  periphrasisoknak  s 
minden  a  tárgytól  távolabb  eltéréseknek  szorgalmas  kike- 
rülése, szülik  a  legjózanabb  rövidséget,  s  ha  az  epigram- 
mának  minden  részei  szoros  iránylatban  vannak  a  czél- 
ponttal,  a  versek  hosszúsága,  vagy  a  sorok  nagy  száma 
nem  szül  a  rövidség  postulátuma  ellen  vétket.  Ilyetén 
gondolatokat  mond  el  Martiális  epigrammájában:  Ad 
Consconnmi : 

Consconi,  qui  longa  putas  epigraininata  nostra, 

Utilis  ungendis  axibus  esse  potes. 
Hac  tu  credideris  longum  ratione  colossum. 

Et  puerum  Bruti  dixeris  esse  brevem. 
Disce  quod  ignoras :  Marsi,  doctique  Pedonis 

Saepe  duplex  unum  pagina  tractat  opus. 
Non  sünt  longa  quibus  nihil  est  quod  demere  possis  : 

Sed  tu,  Consconi,  disticha  longa  facis. 

Azonban,  nehogy   egy  vétek  szorgalmas  elkerülése  más 
talán  még  nagyobbat  szüljön,  szükség  a  költőnek  figye- 

lembe  vennie  azon  veszélyt,  melynek  az  értelem  van  kitéve 
a  szertelen  rövidség- vadászat  mellett  s  lépteit  ily  félelmes 
szomszédságban  óva  tennie,  hogy  ama  horatiusi  ismeretes 
észrevételre  a  kritikusnak  önkényt  okot  ne  nyújtson. 

42.  Még  az  antithesis  is,  mely  a  különböző  dolgokat 
egymás  ellenébe  helyhezi,  igen  becses  szer  az  epigrammák- 
ban,  s  az  elme  nyilának  kiváltkép  hatalmas  rugója.  Ez  a 
gnómát  sokszor  oly  közel  hozza  az  epigrammához,  hogy 
miatta  a  különböztetésben  a  nem  egészen  gyakorlatlan  is 
könnyen  zavarba  jöhet.  Miként  emeli,  hogy  példát  mond- 
junk, ezen  senigmai  gnóma  becsét  az  antithesis ; 

A  szerény. 

Hódol  az  érdemnek,  nem  tudja,  nem  érzi  magáét ; 
Mást  ha  dicsérnek,  örül,  más  ha  dicséri,  pirul. 

Szentmiklóssy. 

43.  Ha  olvasóink  közöl  ne  talán  egy  némely  azon  kér- 
dést támasztaná,  melyek  legyenek  az  epigrammának 
egyéb  apró  költeményektől  elválasztó  jegyei,  annak  azt 
feleinők,  hogy  a  czélpont  és  haladékony  előadás.  Ha  vala- 
™^^y  6gyes  tárgyra  írt  kisded  poéma  egyszerű,  vagy  elmés 
végzettel  azonnal  epigrammának  mondathatnék,  mi  volna 
szebb  epigramma,  mint  az  anákreoni  dalok  ?  Egy  része 
ezeknek  antithesisből  áll,  olykor  elmés  kimenetellel ;  sok 
közölök  poetai  discriptio,  de  a  gyakorlott  szem  azonnal 
rajok  ismer,  hogy  egyike  sem  epigramma ;  nem,  még  a 
görög  egyszerű  alakban  sem.  A  vers  és  szótagok  mértéke 
ezt  nem  teszi  egyedül,  de  mi  tehát  ?  Úgy  tetszik,  az  az 
egészen  más  hangja  a  darabnak  a  tárgy  festésénél,  az 
érzelem  menetelében.  Az  anákreoni  dalban  nincs  oly 
kitetsző,  s  egyszerű  takarékossággal  mérséklett  successivi- 
tás  bizonyos  pont  felé.  Ott  nagyobb  szabadság  nyílik 
a  tárgy  hímzésére.  Azonfelül,  a  legegyszerűbb  dal  sem 
mutathat  fel  oly  saját  centrum  körül  forgást,  oly  egyet- 

lenegy  focust,  hol  a  sugároknak  mindenike  űgy  volna 
összegyűjtve,  mint  az  epigrammában.  Az  ilyetén  darabok 
tehát  nem  epigrammák,  s  miért  nem?  ezen  kérdésnek 
oka  végtére  a  czélpont  és  haladás  nem  létébe  esik  vissza : 
mely  hiány  betöltésével  nagy  száma  ezen  daloknak 
könnyen  epigrammává  változtathatnék.  Világos  jele 
annak,  hogy  a  költés  nemei  között  amaz  oly  sok  nehéz- 
ségekkel feltalálható  különség  a  formában  fekszik,  s  egye- 
dül ennél  fogva  lehet  az  elválasztó  vonalt  némineműleg 
a  gyakorta  egymásba  szövődő  költemények  között  fel- 
találni. 

44.  A  régiek  epigrammáikat  leginkább  distichon okban 
írták ;  nem  példa  nélkül  való  dolog,  mint  CatuU  s  Martiál- 
nál  látható,  hogy  jambus   és  hendecasyllabusokban  is. 
Az  újak  többnyire   rímekben.   A'íranczia  s  vele  testvér- 
nyelvek szükségből ;  a  német  talán  a  kedvesebb  zengés 
miatt,  mert  a   hexameter  nem  a   legszebb  modulátiójú 
verse  ezen  nyelvnek,  mint  azt  önmagok  vallják  az  igazsá- 
got oly  igen  szerető  német  írók.  Minden  eddig  ismeretes 
versnemek  között,  az  újaknak  mértékelt  gyönyörű  rímeiket 
sem   véve  ki,  a  distichonnak  juta  leginkább  az  az  ore 
rotundo  loqui.  Azt  a  teljes  kerekséget,  azt  a  bájos  modu- 
látiót,  melyet  ez  a  maga  emelkedő  hexameterével  a  beszéd- 
nek kölcsönöz,  nem  lehet  nem  érzeni.  Ez  az  oka,  hogy  a 
finom  görög  fül  ezt  hallotta  legörömestebb  a  maga  epi- 
grammájából,  mely  oly  igen  kedveli  a  numerosus  beszédet, 
zengeni.  Ugyanezen  okból  nem  lehet  eléggé  magasztal- 
nunk epigrammatistáink  bölcseségét,  hogy  érezvén  azon 
szép  örök  becsét,  melylyel  saját  nyelvöket  minden  most  élők 
felett  a  végzetnek  megáldani  tetszett,  ama  kedves  harmo- 
niájú  magyar  distichont  kezdték  az  epigrammában  hasz- 
nálni, mely  által  bennünket  azon  helyhezetbe  tettének, 
hogy  jelennen,  minekutána  egy-két  jobbjainknak  s  köztök 
leginkább  Kazinczynak,  szívet  és  fület  bájló  distichonaik- 
ban  az  epigramma  oly  tökéletre  hágott,  nem  lehet  többé 
okunk  félni,  hogy  valamely  gondolatlan    eléggé    durva 

lehessen  epigrammatistáinkat  a  francziák  kevésbbé  töké- 
letes módjára  vezetni. 

IV. 

45.  Az  epigrammai  virág  azon  földön  fakadt  ki,  mely 
minden  nagyot  és  szépet  magából  teremte  (4.),  s  ott  ért 
oly  virulatot,  melynél  szebbet  még  semmi  ég  alatt  sem 
nyerhete.  Mert  ha  tagadhatatlan  is  a  martiáli  epigram- 
mák becse,  az  mindig  való  marad,  hogy  a  romlatlan  ízlés 
örökre  kedvesebb  táplálékot  fog  lelni  a  görög  sentimentál 
darabokban,  melyek  ez  érzelem  húrjait  pendítik  meg,  mint 
az  elmének  inkábbára  csak  meglépést  gerjesztő  szikrái 
között,  8  merjük  állítani,  hogy  azon  műbiró,  ki  nemcsak 
a  hideg  ész  intését,  hanem  egyszersmind  a  szív  melegebb 
dobbanásait  is  figyelembe  tudja  venni,  a  martiáli  darabok 
felett  örökre  a  görög  müveknek  fog  nyújtani  koszorút. 

46.  A  legelső  görög  epigrammai  gyűjteményt  —  Antho- 
logiát  saját  névvel  —  Meleágrosnak  köszönhetjük"^.  Ez  a 
sok  hálát  érdemlő  tyrusi  görög,  ki  maga  is  egyike  az  An- 
thologia  díszeinek,  nagy  szorgalommal  válogatta  öszve, 
mintegy  másfél  századdal  a  keresztény  évek  kezdete  előtt, 
hazája  nyelvének  epigrammáit.  Hogy  válogatását  sok 
gonddal  tette  legyen,  mutatják  a  felhozott  költők,  mind 
annyi  csillagai  azon  kornak,  s  az  az  ő  saját  darabjain  fel- 
tűnő csín  és  kényes  ízlés.  Ha  olvastuk  a  Diokleshez  írt 
levélben  előszámlált  negyvennégy  nevet;  ha  tekintetbe 
vettük,  mily  kedves  gyönyörűség  vala  neki  ezen  apró  köl- 
teményeket egybegyűjteni,  s  miképen  hasonlítja  minde- 
niket virághoz,  s  maga  mint  röpdez  méhként  szerte  közöt- 
tök,  hogy  belőlök  gyönyörűséget  szívjon  ;  s  midőn  halljuk, 
hogy  ezen  kincsek  nincsenek  többé,  s  úgy  elvesztek  —  - 


*  A  mit  az  Anthologia  törteneteiről  mondunk,  nagyobb  ré- 
szint Herderböl  van  véve.  Lásd  J.  G.  Herder's  Sámmtl.  Werke. 
Wien,  1813.  X.  B. 

talán  örökre  —  hogy  sok  költőt  egyedül  a  névlajstrom 
ismertet,  kik  különben,  mint  néhány  hátramaradt  töre- 
dékek mutatják,  méltók  valának  Theokrit  s  Anákreon,  vagy 
Sappho  és  Simonides  mellett  állani ;  s  lelkünkben  feléb- 
red annak  gondolatja,  hogy  görögök  csak  egyszer  éltének 
e  földön,  melyikünk  fog  egy  szánakozó  sóhajtást  a  mele- 
ágrosi  A'orónatól  megtagadni  ? 

Százötven  év  után  Thessaloniki  Philippos  gyűjte  a  maga 
koráig  élt  s  még  a  Koronában  meg  nem  jelent  költők 
műveiből  egy  más  hasonlólag  nagybecsű  füzetet.  A  ko- 
runkra általszállott  darabok  fájdalmas  emlékezetet  ger- 
jesztenek bennünk  társainknak  elveszte  miatt;  mely  any- 
nyival  inkább  érezhető,  minthogy  Meleágros  és  Philippos 
sok,  általok  nem  nevezettektől  is  válogattak  epigrammá- 
kat, a  mi  nyilvánná  teszi,  hogy  bennök  többet  vesztettünk, 
mint  a  mennyit  a  névlajstrom  mutat ;  pedig  hihető,  hogy 
általok  minden  öszvegyűjtetett,  mit  csak  egy  jobb  ízlés 
javallhata."^ 

De  mely  sors !  íme  az  Anthologiának  épen  Anthologia 
által  kellett  veszélyt  szenvednie.  A  justiniáni  sötét  időszak 
(VI.  század)  tudniillik,  egy  Agathias  nevű  szerkeztetőt 
számlál,  ki  a  maga  s  más  Philippos  után  élt  költők  műveit 
hét  könyvbe  gyűjtötte.  Mi  vala  természetesebb  azon  kor- 
ban, mint  hogy  ezen  kisebb  gyűjtemény,  melynek  tárgyai 
s  előadása  módja  az  idő  szellemével  rokonabb  volt,  a  régi- 
ségnek ama  szebb  hagyományait  feledékbe  temesse.  Való- 
ban a  meleágrosi  és  philipposi  Anthologia  egészen  elenyé- 
szett volna,  hanemha  egy  negyedik  belőle  legalább  némely 
maradványokat  megmentene. 

Ez  a  negyedik  szerkeztető  Konstantúms  Kephalas  volt, 
s  gyűjteménye  a  három  előbbi  füzetekből  támadt.  Miként 


*  Az  1820-ban  kijött  lipcsei  Conv.-Lexikon  még  két  gyűjte- 
ményről emlékezik,  melyekről  Herder  hallgat.  Egyik  a  Hadrián 
alatt  élt  Diogeniánus  Herakleota,  más  a  Xl-dik  századi  Strátóé, 
ki  a  Meleágrosét  többekkel  bővítette. 

válogatta  legyen  a  darabokat,  nem  akarjuk  feszegetni, 
hálával  tartozunk  inkább,  hogy  annyit  is  iparkodott  a  vég- 
veszélytől megmenteni,  mennyit  ezen  negyedik  gyűjte- 
mény által  birunk,  ha  egyébiránt  kénytelenek  vagyunk  is 
megvallani,  hogy  ő  vala  az,  ki  a  maga  Anthologiákból 
öszvealkotott  Anthologiájával  leginkább  eszközlé  ezen 
becses  müvek  vesztét.  Mert  előde,  Agathias,  legalább  illet- 
lenül hagyta  a  meleágrosi  és  philipposi  Koszorúk  szép 
fonadékát,  ő  pedig  szétbontá  és  kifosztogatta. 

Azonban  még  ezen  negyedik  gyűjteményt  is  csak  a 
Maayimus  Plamides  ^  konstantinápolyi  szerzetes  szorgal- 
mának köszönhetjük.  Ez  a  XIV.  század  embere  a  kepha- 
lasi  gyűjteménynek  egy  újabb  alakot  ada.  Kénye  szerint 
teve  benne  felosztást,  kihagyást,  újabb  darabokkal  sza- 
porítá  a  régieknek  nem  becsét,  hanem  inkábbára  csak 
számát,  s  ez  a  compilátió  az,  mely  a  legelső  nyomta- 
tást érte. 

Kephalas  Anthologiájából  egyetlenegy  kézirat  maradt 
fenn  a  heidelbergi  könyvtárban,  és  szerencsére,  minek- 
előtte ez  a  kincs  Eómába  általszármazott  volna,  Salma- 
sius  kezeibe  jutott,  ki  azt  lemásolta.  Ezen  másolat  későb- 
ben több,  itt-ott  felfedezett  darabokkal  szaporodva  Eeiske 
által  Anthologia  Graeca  név  alatt  Lipcsében  1754kiadatott. 
Ezekből,  s  más  újonnan  találtakból,  foná  későbben  Brunck 
azt  a  gazdag  koszorút,  mely  az  Analecta  veterurn  Poéta- 
riini  (Argent,  1777.  T.  I — III.)  czímű  kötetekben  találtatik. 
A  heidelbergi,  most  már  vaticáni,  kéziratot  Jakobs  másolta 
le  újra  Eómában,  s  megtoldva  éles  kritikai  jegyzeteivel 
kiadá :  Anthologia  Graeca  ad  fídem  codicis  Vaticáni 
rdita  1813 — 1817.  Ennyit  az  anthologiáról  históriai  te- 
kintetben. 

47.  A  művelt  Európa  literaturával  dicsekvő  nemzetei 


*  Ugyanaz,  ki  a  XIV- dik  században  Aesopus  neve  alatt  egy 
mesékből  álló  gyűjteményt  ada  ki.  Eamler's  Batteiix.  Leipzig, 
1 769.  in.  B. 

Bajza.  IV.  ^ 

közt   alig  van    egy,    mely   az    Anthologiából   ne    bírna 
fordításokat;     egész     könyveknek     fordításait    azonban 
csak   az  új   latin  literatura   mutathat,  s  ez  is  olyakat, 
melyek  kritikai  figyelmet  alig  érdemelnek ;  s  a  ki   tudja, 
mit  teszen  egy  holt  nyelvből   más  holtra  fordítani,    az 
ezen  elcsigázott    grammatikai    fordításokat    nem    fogja 
kezébe  venni.   Szerencse,  egy   herderi   fordítással  bírni, 
eddig  még  csak  a  német   nemzetnek  juta;   s  ámbár  a 
Herder  dolgozásai  sem  mentek  azoknak  gáncsaiktól,  kik  a 
szavakhoz  tapadt  sanyarú  fordítást  kedvelik,  de  a  józan 
örökké  javallni  fogja  az  ilyetén  színt  és  charaktert  vissza- 
adó utánképzeteket.  Magát  a  görög  Anthologiát  valamely 
nyelven  adni  szinte  úgy  szertelen  nehézségbe  fog  kerülni 
a  tárgy  kicsinységéhez,  mint  Vossnak  Hómért  fordítani  a 
tárgy  nagyságához  képest.  Nem  oly  gyermekjáték,  tudni- 
illik, mint  első  tekintettel  vélnők,  ezen  kényes  virágokat 
úgy  általültetni,  hogy  saját  színöket  és  illatjokat   el  ne 
veszítsék,  s  épen  azért,  midőn  e  helyt  azon  óhajtásun- 
kat teszszük  nyilvánná,  hogy  bár  honi  íróink  közöl  vállal- 
koznék egy,  ki  a  görög  földnek  ezen  kedves  termékeit   a 
magyar  ég  alatt  is  virulatra  hozná,  annak  egyszersmind 
ajánlanók,  hogy  a  herderi  szempontokat  tartaná  figyelem- 
ben; mert  csak  ez  úton  volna  lehető  a  fordítók  egyik 
veszedelmes  örvényétől,  attól  a  feszes  és  nehézkes  hívség- 
től,  megmenekednie.  Néhányan  már  eddig  is  tettek  próbá- 
kat, s  bár  nem  mondhatni,  hogy  nagy  szerencsével,  de 
legalább  hajlandókká  tesznek  bennünket  hinni,  hogy  egy 
magyar  Herder  nyelvünknek  még  szerencsésb  Anthologiát 
is  adhatna,  mint  a  német  a  magáénak  adott  volt.   Már 
felébb  is  volt  szó  felőle,  miképen  a  német  distichon  modu- 
látiója  a  görög  és  rómainak  oly  messze  alatta  marad,  s 
hozzájok  a  magyar  mily  közel  áll,  s  a  ki  érzi,  önmagával 
Herderrel,  mint  emeli  becsét  az  epigrammának  azon  kerek- 
ded gördület,   azon    bájos  numerositás,   mely  a   görög 
hexa-  és  pentameter  sajátja,  az  nem  fogja  kétleni,  hogy 
nyelvünk  már  ezen  tulajdonánál  fogva  is  hasonlóbb  máso- 

latait  adhatná  a  görög  epígrammának,  mint  a  vossi  és 
klopstocki  hexameterű  nyelv."^ 

Ha  egy  Deáky  Zsigmond  ifjúkorában  s  gyakorlatlan 
kézzel  ily  fordítást  adhata,  mint  például  ez : 

Jámbor  utas,  ne  siess,  e  tájon  szunnyadoz  Echó : 

Költsd  fel,  szólj  hozzá,  szép  szava  visszafelel. 
Hogyha  te  hallgatsz,  ő  sem  szól.  —  A  tiszta  leányka 

Senkit  nem  szólít,  s  visszafelelni  kegyes. 

Wanderer,  sáumel  Du  gehst  die  schlafende  Echó  vorüber: 
Wecke  sie  auf,  sie  spricht ;  freundlich  antwortet  sie  dir. 

Aber  schweigst  du,  schweiget  sie  auch.  Die  bescheidene  Jungfrau 
Redet  nicht  an ;  sie  giebt  liebliche  Worte  zurück. 

Herder. 

mennyivel  inkább  lehet  reménylenünk,  hogy  valamely 
gyakorlott  s  azonfelül  költői  szellemtől  vezetett  kéz  ezen 
epigrammákat  nyelvünkre  sok  szerencsével  hozhatná  által. 
Deákytól  az  Erdélyi  Museum  több  ily  utánzásokat  mutata, 
8  ha  kevésbbé  sikerűitek  is,  ízlését  a  választásban  igazol- 
ták. Dicséretet  érdemel,  hogy  egyéb  elhallgattassék,  a 
szándék  ezt  az  igen  szép  darabot  adni : 

Zeiten  hinab  und  Zeiten  hinan,  tönt  ewig  Homerus 
Ewiges  Lied;  ihn  krönt  jeder  olympische  Kranz. 

Lange  sann  die  Natúr,  und  schuf ;  und  als  sie  geschaffen, 
Ruhete  sie  und  sprach :  «Einen  Homerus  der  Welt.» 

Herde^\ 

Múltak  idők  s  múlnak,  de  Homér  szent  lantja  örökké 
Zengedez ;  őt  illet  minden  olymp-koszorú. 

A  nagy  Zeüs  habozott,  míg  végre  teremte  világnak 

Ily  költőt,  s  « Egyet,  monda,  teremtni  elég.o  Deáky. 

*  ünsere  Prosodie  starrt  von  einsylbigen  unbestimmten  Wor- 
ten  ;  Hiatus  sind  in  ihr  fást  unvermeidlich,  und  wenn  der  Vers 
scine  Flügel  mit  fröhlichem  Spiele  auf-  und  zuschlagen  soU:  so 
schleppt  sie  sich  oft  in  mühsamem  Gangé  daher,  treu  dem 
Uimmel  unter  dem  sie  ertönet.  Den  Griechen  hatte  die  Muse 
gégében,  mit  offenem  Munde  zu  reden ;  Gesang  floss  von  ihren 
Lippen  ;  Gesang  spricht  auch  von  ihren  Steinen.   Herdei\ 

4^ 

Egyike  a  göíög  Anthologia  legszebb  műveinek ;  de  itt  a 
magyar  messze  utána  marad  a  németnek,  s  a  fenség, 
mely  a  Herder  két  végső  sorában  van,  Deákynál  elenyé- 
szett. 

48.  Azon  Anthologiában,  mely  mai    nap    kezeinken 
forog,  epigrammák,  mesék,    idyllek  s  egyéb  apró    lyrai 
darabok  foglaltatnak  ;  mert  a  régieknél  ezen  nemek  nem 
voltának  egymástól  elosztva,  sőt  gyakorta  az  egy  epigram- 
mai  név  mindeniket  magába  foglalta  volt.  « Sive  epigram- 
mata,  sive  idyllia,  sive  eclogas,  sive  (ut  multi)  poematia, 
seu  quod  aliud  vocare  malueris,  licebit  voces,  ego  tantum 
Hendecasyllabos  praesto*  — mond  Plin.  Csec.  Lib.  IV.  Ep. 
14.   Korunkban   mindazáltal,  melyben  a  poesisnak    egy 
saját  philosophiája  támadt,  ezen  nemek  között  a  határozó 
vonalt  nem  ismerni  hiba  volna.  Az  epigrammák  —  mert 
e  helyt  csak  rólok  lehet  szó  —  nagyobb  részint  senti- 
mentái  darabok,  s  ez  a  sentimentalismus  kiterjed   nem 
ritkán  azokra  is,  melyek  didaxist  foglalnak  magokban, 
elmésség  csak  egy  igen  kis  osztályzat  felett  van  eldöntve. 
Mindenütt  megismerszik  rajtok  a  görög  művészség  charak- 
tere,  a  nyugalom,  mély  érzet  s  még  is  vidám  derültség ; 
mindenhol  tiszta,   gyöngéd  emberi  érzelem  mutatkozik, 
mely  hasonlót  kíván  az  olvasóban  is,  hogy  értessék ;  s  az 
az  utolérhetetlen  gyermekded  egyszerűség,  mely  még  a 
homeri  eposra  is  annyi  bájt,  annyi  kedvességet  olvaszt, 
csaknem  minden  darabon,  mely  a  Meleágros  és  Philippos 
korából  szállott  reánk,  észrevehető.  Foglalatjok  nagyobb 
részint  valamely  ártatlan  öröm,  édes  ábrándozás,  finom, 

s  kedves  érzettel  teljes  reflexió,  mely  a  szívet  észrevehe- 
tetlen bájjal  melegíti  el.  Magokat  az-  elmés  darabokat  is, 
melyeket  a  mi  korunkban  gyakorta  vadság  bélyegez,  a 
görögöknél  ritkán  hagyja  el  az  az  egyszerű  csín,  az  a 
szeretetreméltó  művésztelen  grátia.  S  íme  ez  a  görög 
epigramma  képe,  ezek  azon  tulajdoni,  melyeket  az  utókor 
távolról  követ,  de  elérni  nem  tud. 

49.  A  hellén  földről  átvándoiiott  az  epigramma  a  Tibe- 

ris  partjaihoz  ;  s  itt  a  római  komoly  és  sanyarúan  férfias 
nemzetnél  elváltoztatá  alakját.  Levetkezte  a  maga  gyer- 
mekded kecseit  s  derűit  sentimentalismusát ;  oly  formát 
véve  magára,  melyben  régi  hazája  csak  néha  szemlélhette 
volt.  Ha  nem  mondjuk  is,  az  olvasó  érteni  fogja,  hogy  be- 
szédünk azon  alakot  czélozza,  melyben  Martiái  a  maga 
darabjait  élőnkbe  állítá.  Szándékunk  a  külnyelvek  epi- 
grammatistáiról  futólag  szólni,  s  erre,  úgy  hiszszük,  elég 
minden  nemzetekből  csak  a  legnagyobbak  felől  emlékezni, 
kik  úgy  tekintethetnek,  mint  a  többinek  képviselői.  —  Azok 
közöl,  kik  a  régi  római  s  újabb  latin  nyelven  írtak :  Catull, 
Martiái,  Ausoiiius  és  Owen  legméltóbbak  a  figyelemre. 

50.  Catull  vég  szakában  élt  a  római  respublicának.  Több 
apró  költeményeket  írt,  melyek  között  epigrammák  is  van- 
nak. Némelyek  által  egészen  epigrammatistának  tétetett, 
holott  darabjainak  nagy  részén  alig  van  a  rövidségnél 
egyéb  epigrammával  rokon  sajátság.  Azokon,  melyek  szo- 
ros értelemben  epigrammák,  szembetűnő  könnyűség  van 
a  leleményben,  fordulatban  s  gondolatok  kifejezésében  ;  a 
nyelv  és  előadás  kedves,  mint  azon  kornak  minden  írói- 
nál ;  s  az  elmésség  finom.  Némely  darabok  érzelemtől  van- 
nak átlehelve,  mely  sajátság  CatuUt  a  görögökhöz  köze- 
lebb teszi,  mint  minden  más  római  epigrammatistát. 

51.  Az  elmés  epigrammák  Maríía/ban  hágtak  a  tökély- 
nek azon  fokára,  melyet  még  senki  felül  nem  haladott,  s 
kétleni  lehet,  ha  valaki  elért-e.  De  Martiálnak  ez  is  aztán 
minden  érdeme.  Typust,  az  Anthologia  epigrammáiéhoz 
hasonlót,  nála  hiába  keresnél.  Sentimentalismus  sem  az 
a  derűit  görög,  sem  az  az  újabb  sötét,  az  ő  darabjait  nem 
melegíti.  Még  csak  ily  költemény  is,  mint  a  Leanderre 
írt  —  mely  a  Spectaculumok  között  áll  —  nála  kevés 
találtatik  : 

Cum  peteret  dulces  audax  Leandrus  amores, 
Et  fessus  tumidis  iam  premeretur  aquis, 

Sic  miser  instantes  affatns  dicitur  undas: 
Parcite  dum  propero;  mergite  dum  redeo. 

Pedig  kérdés  alatt  van,  ha  a  könyv,  mely  De  Spedaciűis 
czímet  visel.  Martiái  munkája-e  ?  Volnának  okok  nem  is 
hinni,  hogy  övé.  Mi,  kik  egyébiránt  igen  szeretjük,  ha  az 
író  saját  fejével  itél,  ezúttal  az  olvasó  kegyes  engedelmé- 
ből  a  Jovián  fejével  bátorkodunk  Ítélni,  hogy  beszédünk 
nagyobb  hitelt  nyerjen  az  iskolák  bölcsei  előtt,  kik  képzelt 
magasságokból  szánakodó  lenézéssel  pillantanak  mindenre, 
a  mi  nem  Scaliger,  vagy  Jovián,  nem  Muretus  és  Eaphael 
Volaterranus,  s  még  is  Ítélni  mer,  habár  javalva  is :  elég, 
hogy  vakmerőleg  ítélni  mer,  hol  ők  csak  csodálni  bátor- 
kodnak. «Valeriu8  Martialís,  mond  Jovián  (de  Serm.  lib. 
ni.  cap.  XVIII.)  artificiosissimus  epigrammatum  scriptor, 
ita  ín  íís  quidem  íocatus  est,  ut  frequentius  carpat,  quam 
deleetet;  tametsi  e  demorsione  ipsa  delectatio  quoque 
parítur.  Sünt  tamen  dicta  eius  in  universum  arguta,  sub- 
tiliterque  conquisita;  abstrusse  sententiae,  eaedemque 
rarae,  salsae,  aculeatae ;  inventiones  verő  maximé  acutse ; 
verba  autem  praecipue  accomodata,  quaeque  non  prima 
tantum  facie  atque  in  ipso  explicatu  lectorum  alliciant, 
atque  auditorem,  verum  quae  in  eius  animo  relinquant 
tacitam  quandam  quasi  subtitillationem. »  S  ez  a  szúró, 
metsző,  éles  feddés,  vagy  az  idézett  szavak  szerint  demor- 
sio,  spicula,  dicta  arguta,  inventiones  acutae,  gyakran 
epébe  is  mártva,  teszik  charakterét  a  martiáli  epigrammák- 
nak,  s  bennök  egyéb  vonást  nem  könnyen  lehetne  találni. 
Egyébiránt  az  elmés  epigramma  alkatját  illető  postulátu- 
mok  nála  mesteri  ügyességgel  vannak  kielégítve.  A  szöve- 
vény természetét  ő  úgy  értette,  a  hogyan  nem  senki  más. 
Elméssége  mindig  eleven,  s  benne  az  érdekleti  erő  a  leg- 
szerencsésb  calculussal  van  mérve.  Hírének  igen  sokat 
árta,  az  újabb  korban,  az  a  mindent  nem  kímélő  mód,  mely 
tartaléktaJan  s  lepletlen  állítja  a  vétket  az  ártatlanabb 
szemek  elébe,  s  innen  jő,  hogy  némely  kiadásokban  igen 
sok  darabjait  nem  lelhetni,  melyek  ezen  észrevétel  alá 
esnek.  Mert  a  középkor  kritikája,  mely  Athene  és  Bóma 
nagyai  felett  is  határtalan  hatalmat  usurpálgata,  azon- 

felül,  hogy  grammatikai  soványság  volt,  leginkább  erkölcsi 
principiumokon  alapodott,  s  benne  az  aesthetikának  csak 
mellékes  szerepet  volt  szabad  játszani.  Az  újabb  kor  tudja, 
hogy  műbírónak  csak  az  aesthetika  szabhat  bíráló  szem- 
pontokat, s  a  moralitásra  ügyelnie  műitélöi  kötelességei 
között  a  legkisebb  kötelesség,  ámbár  figyelmet  érdemlő 
kötelesség.  ítélete  tehát  a  középkornak  megengedhető 
ugyan,  de  hogy  Naugerius,  vagy  egy  szánást  érdemlő 
Panlus  Jovius  ezen  tekintetből  menvén  ki,  Catullt  a  Mar- 
tiái rovására  magasztalgatják,  annál  nem  lehet  nevetsé- 
gesebb dolog  az  előtt,  a  ki  tudja,  hogy  CatuU  szinte 
oly  mértékben,  vagy  talán  még  inkább,  obscénus,  mint 
Martiái.  "^ 

52.  Dec.  Mag.  Ausonius  nyelvmester,  rhetor,  utóbb 
galliai  consul  Valentinián  és  Gratián  császárok  alatt. 
Példánya  az  epigrammában  Martiái  volt,  de  sokkal 
kevésbbé  elmés,  és  termékeny  tehetségű  mesterénél,  az 
előadás  erejében  is  messze  utána  maradt.  Nyelvének  nem 
tuda  csínt  adni,  mint  az  a  kor  nem,  melyben  írt.  Apróbb 
költeményei  között  vannak  darabok,  s  nem  kis  számmal, 
melyeket  epigrammák  közé  helyezni  igen  nagy  tisztelet 
volna.  Azonban  Eóma  későbbi  költői  között  az  elsőbbek 
helyén  áU. 

23.  Oweji  a  XVI-dik  század  végén,  és  a  XVII-diknek 
elején  élt.  Dolgozásai  nagy  részint  gnómákból  állanak ;  de 
vannak  oly  epigrammái  is,  melyek  örökre  jelesek  marad- 


*  Paulus  Jovius  in  Elog.  viror.  liter,  illustr.  in  Marco  Antonio 
Casanova.  —  M.  A.  CasanovsB,  Comense  Patre  Romae  genito 
arguti  epigrammatis  palmam  detulit  illa  ipsa  Roma,  severae 
auris  iudicio  superba  nec  unquam  in  confesso  pudore  poetis 
adulatrix :  quod  lepida,  et  salsis  űnibus  aculeata  carmina  facti- 
tarét.  Elocutioni  casta  tamen  puritas  ac  innumero  ssBpe  duro 
lenitas  defuit,  qualis  in  Catullo  praetenero  poéta  conspicitur; 
cum  ingeniose  mordaci,  et  impuro  Martiali  persimilis  esse  mai- 
let, ut  una  prsesertim  peracutse  circumductaeque  sententiae  glória 
duceretur  etc. 

nak.  Egyébiránt,  bár  kora  Britannícus  Martialisnak 
nevezte,  bár  társai  által  magasztaltatott,  a  hogyan  senki 
más  nem  —  mint  ezen  rá  készült  tetrastichon  is,  mely 
az  akkori  kritikai  organonja  gyanánt  szolgálhat,  mutatja: 

Scripserunt  Latii,  scripsere  epigrammata  Graii; 

Quos  inter  vitám  nominis  unus  habét. 
Excipite  hunc ;  omnes  superavit  Oenus,  et  ipsum 

Aequavit,  sí  non  et  superavit  eum.  — 

ő  mégis  oly  törpe  alak  Martiái  mellett,  mint  a  mi  leg- 
újabb regeiróink  az  általok  imádott,  de  rosszul,  vagy 
épen  nem  értett  és  szolgai  módra  utánozott  Kisfaludy 
Sándor  mellett,  kiknek  nyomorék  szüleményeiket  látva  a 
józan,  nem  tudja,  ha  szánakozzék-e,  vagy  Eóma  bölcsé- 
vel felkiáltson :  0  imitatores !  servum  pecus,  ut  mihi 
saepe  bilem,  ssepe  iocum,  vestri  movere  tumultus ! 

54.  Az  újabb  nemzetek  epigrammatistái  —  vagy  azért, 
mivel  a  görög  literatura  nem  volt  oly  ismeretes,  mint  a 
római,  vagy  mert  annak  értésére  a  többség  kevésbbé  vala 
fogékony  (miképen  korunkban),  lehető  hogy  mind  a  két  ok 
munkált,  s  egyik  következése  a  másiknak  —  mind  Mar- 
tiálnak hajtottak  térdet.  Kivált  az  olaszok,  spanyolok,  és 
francziák  ezen  nemben  nagy  szerencsével  haladtának, 
A  francziákról  nevezetesen,  kiknél  a  nyelv  oly  gazdag 
tára  az  elmésségnek,  hogy  ezen  pontban  velők  egy  nem- 
zet sem  mérkőzhetik,*  Jenisch  azt  mondja,  hogy  nálok  min- 
den ir,  vagy  legalább  mond  néhány  epigrammát,  s  innen 
az  a  sok  ezrekből  álló  hada  a  franczia  epigrammának. 

55.  Ki  azonban  azt  hinné,  hogy  ezen  nemzetekre  nézve 
a  görög  epigramma  halottaiból  fel  nem  támadott  legyen, 
igen  tévedne.  Élnek  nálok  a  görög  epigrammák,  sőt  nagy 
divatban  is  vannak,  csakhogy  elváltozott  alakkal.  A  mi, 
tudniillik  Hellásban,  lyrai,  drámai,  vagy  eposi,  s  nem 

*  Lásd  Jean  Paul,  Vorschule  der  Aesthetik.  IX.  Prog.  über 
den  Witz. 

ritkán  ezeknek  kettejéből,  vagy  hármából  vegyült  formában 
mutatta  magát,  az  újabb  korban  többnyire  tiszta  lyrai 
alakba  öltözve  általment  ezen  nemzetek  apró  daloeskáiba. 
Mert  ki  nem  ismer  rajok  a  sonett,  madrigál,  rondeau  s 
egyéb  nevekkel  czimezett  kisded  dalokban,  melyek  mind 
annyi  elrejtett  alakú  szökevények  a  barbaries  által  feldúlt 
szép  hazából ;  azonban  sajátképen  nem  epigrammák  többé, 
hanem  művészi  metamorphosis  által  epigrammákká  lehető 
darabok. 

56.  Az  olaszoknál:  Brignola,  Loredano,  Alamanni  s  a  két 
Gozzi ;  a  spanyoloknál :  Jüan  de  Eufo,  Lopez  de  Vega,  de 
Yülegas,  Argentola,  EeboUedo ;  a  francziáknál :  végre  St. 
Gelais,  Maynard,  Gombauld,  d'  Acceilly,  de  la  Monnoye, 
Boileau,  Eousseau,  Piron,  Senecé,  Voltaire  stb.  adták  a 
legjobb  elmés  epigrammákat. 

57.  Az  angol  szellem  úgy  látszik  terjedékenyebb  helyet 
kíván,  hogysem  az  epigramma  szűk  korlátai  között  mozog- 
hasson ;  s  talán  innen  van,  hogy  nálok  oly  kis  számmal 
találhatni  műveket  a  költészetnek  ezen  neméből.  Popé, 
Swift,  Curchill  és  Buttler  írtak  néhány  darabokat,  melyek 
azonban  a  francziákkal  nem  mérkőzhetnek.  A  legjobb 
angol  epigrammák  eddig  a  Prioréi. 

58.  A  németekre  is  inkábbára  a  martiáli,  mint  a  görög 
epigrammának  vala  befolyása.  Mert,  ha  Opitz  és  Logau 
darabjain  némelykor  görög  színt  találhatni  is,  műveik 
nagyobb  része  martiáli  elmésségbe  van  mártva.  Wernicke 
pedig  annyira  Martiái,  a  mennyire  igen  kevés  minden  más 
nemzeteknél.  Ezen  három  képviselője  a  német  epigramma 
előkorának  még  ma  is  igen  szép  fényben  ragyog  az  epi- 
grammatisták  sorában.  A  középkor  Wernicke  nyomain 
ment,  s  ezen  pálya  resultátumi  Kaestner,  Göcking, 
Kretschmann  és  Lessing ;  nagy  részben  Eiuald  és  Kleist 
Í8.  Az  újabbak  közt  Schiller  némelykor  Martiái  felé  haj- 
long; azonban  darabjain  inkább  van  görög,  mint  martiáli 
szín.  Herder  a  görögöknek,  kiknek  nyomait  követte,  igen 
szerencsés  tanítványa ;  de  a  legszebb  koszorút  talán  min- 

den  újabb  költők  közöl  Goethének  adá  az  epigrammai 
Músa.  Csaknem  minden  darabocskáin  megismerni  a  nagy 
művészt,  ki  a  forma  felett  határtalan  hatalmat  gyakorol ; 
s  az  epigramma  alkatját,  s  azokat  a  művészi  fordulatokat 
senki  sem  értette  még  nemzetének  költői  közöl  annyira, 
mint  ő,  s  ezen  tekintetben  talán  csak  az  egy  Lessing 
lehetne  vele  öszvemérhető.  —  Schiller  adott  oly  műveket, 
melyek  őt  az  első  német  epigrammatisták  közé  teszik ;  de 
sokáról  epigrammáinak  azt  kell  mondanunk,  hogy  bennök 
azt  a  gazdag,  s  általa  többnyire  nagy  szerencsével  hasz- 
nált, didaktikai  lelket  itt  kevésbbé  lehet  szeretnünk,  mint 
egyéb  műveiben,  mert  ez  kapja  ki  őt  a  Goethék  és  Lessin- 
gek fényes  köréből  igen  gyakorta  oda,  hol  a  gnómaírók 
iskolamesteri  komolysággal  reflectálnak  és  bölcselkednek. 
Ezen  dolgot  nem  kellett  vala  figyelem  nélkül  hagynia  a 
dicséretreméltó  buzgalmú  Szerényinek,  ki  schilleri  epig- 
rammákat igyekezett  magyarul  adni ;  mert  a  helyett,  hogy 
száraz  reflexiókkal  ajándékozott  meg,  melyek  a  felvett 
epigrammai  czímnek  meg  nem  felelnek,  birtokába  tehetett 
volna  bennünket  Schiller  azon  epigrammáinak,  melyeknek 
poetai  becse  örökre  kétségbevehetetlen  leszen.  Ezen  észre 
vétel  elmondását  annál  szükségesebbnek  véltük  e  helyt" 
minél  több  ügyességét  tapasztaltuk  Szerényinek  a  kül-' 
nyelvi  művek  visszaadásában. 


V. 

59.  Az  eddig  elmondottak  bennünket  azon  pontig  hoz- 
tanak,  hogy  már  átmenetelt  tehetünk  a  jelen  értekezés 
ötödik  és  végszakaszára,  mely  saját  nemzetünk  epigram- 
matistáit  fogja  tárgyazni. 

Ki  a  magyar  literatura  történeteire,  hacsak  a  múlt 
század  közepéig  is  kitekinte,  s  tudja,  mily  nagy  befolyása 
volt  legyen  a  franczia  literaturának,  szinte  Faludi  óta, 
íróinkra :  az  előtt  figyelmet  érdemlő  dolog  lehet,  hogy  a 

franczia  epigrammának,  —  mely  mint  felébb  mondatott, 
sok  ezrekből  álló  had  —  mind  e  mai  napig  legkisebb 
befolyása  sem  vala  a  magyarra,  sőt  fordítást  is  alig  talál- 
hatunk, mely  ezen  nemzet  nyelvéből  történt  volna.  Hihető, 
hogy  a  mi  franczia  magyarjaink,  Bessenyei,  Barcsai, 
Orczy,  nem  érzettek  magokban  epigrammai  tehetséget, 
hihető,  hogy  nem  tartották  méltónak  a  poesis  ezen  kisded 
nemére  fogyasztani  az  a  nélkül  is  középszerűleg  kapott 
erőt;  hihető,  hogy  az  epigramma  az  általok  szeretett 
lassú  léptekkel  huzakodó  versnemben  elveszte  szökdelő 
elevenségét,  s  fonákul  verdezte  füleiket.  Akármelyik  lett 
legyen  oka  az  előszámláltak  közöl,  elég,  hogy  a  dolog 
ekként  volt,  s  a  magyar  epigramma  első  nyomait  nem 
Bessenyei  vagy  Barcsainál,  hanem  a  római  literatura  két 
tanítványának,  Baróti  és  Eájnisnak  művei  közt  találjuk. 
Mihelyt,  tudniillik,  ezen  sok  hálát  érdemlő  két  írónk  a 
római,  vagy  inkább  görög  lant  zengzetének  nálunk  másod- 
szor ada  életet,  azonnal  feltámada  az  epigramma  is. 

60.  Kazinczyig,  ki  a  magyar  epigramma  teremtője 
gyanánt  tekintethetik,  Barótin  és  Eájnison  kívül,  Ver- 
seghy és  Virág  azok,  kik  ezen  nemben  próbákat  adtak. 
Baróti  és  Rdjnis  mindketten  kis  mértékben  bírtanak  köl- 
tői tehetséggel,  s  ezen  kis  tehetségöket  is  elfőj  tá  a  római 
költők  szertelen  utánozása;  s  innen  jő,  hogy  valamint 
egyébhol,  úgy  az  epigrammai  pályán  is  magoknak  fényt 
nem  szerezhettek.  Verseghy,  mint  közönségesen  tudva 
van,  kevés  eredetiséggel  bírt.  Az  Aglájában  kiadott  legtöbb 
daraboknak  origináljaira,  kivált  a  német  költők  munkái- 
ban, ujjal  lehetne  mutogatni.  Ezen  észrevétel  alól  nem 
tesznek  kivételt  az  ő  epigrammai  sem,  s  minekutána  mi  e 
helyt  csak  eredeti  művekre  függesztjük  figyelmünket, 
inconsequentia  vétkével  vádoltathatnánk,  ha  Verseghyt 
mint  epigrammatistát  theoriai  szempontra  vennők. 

61.  Virág  vala  az  első,  ki  saját  értelemben  eredeti  epi- 
grammákat adott.  Stúdiuma  a  költés  ezen  nemében,  mint 
a  rómaiak  tanítványához  illett.  Martiái  volt ;  de  ki  fogja 

tagadhatni,  hogy  épen  ez  a  martiáli,  s  kirekesztőleg  mar- 
tiáli  stúdium  tévé,  hogy  Virág  mint  epigrammatista  azon 
tökélyre  el  nem  jutott,  hová  költői  tehetségénél  fogva 
eljuthatott  vala.  Ki  a  martiáli  epigrammákban  előhaladni 
kivan,  szükség,  hogy  már  születésével  bizonyos  mértéknyi 
elmésséget  hozott  legyen,  pedig  Virágnak  épen  ezen  örök 
juta  igen  szűken.  Mi  legalább  meggyőződve  vagyunk,  hogy 
azon  barátjai  is,  kik  az  ő  költői  dolgozásai  iránt  a  legna- 
gyobb tisztelettel  —  s  nem  ok  nélkül !  —  viseltetnek,  az 
efféléket,  mint  például : 

Jelesdi,  rajtad  tisztelet  jelét  látom, 

A  min  nagyon  csudálkozom. 
Eingyrongy  ruhádról  lóg  le  egy  kopott  csillag  : 

Mondd  meg,  miféle  ?   «Bújdosó.» 
Értlek :  midőn  az  érdemest  keresgélé. 

Eltévedett  s  terád  akadt. 

az  elmés  Músa  szerencsétlen  sugalmainak  fogják  önma- 
gok vallani.  Nála  az  elmésség  —  ha  szabad  igy  nevezni  — 
mindenkor  csak  világos,  vagy  legalább  könnyen  kitalál- 
ható hasonlatokkal  foglalatoskodik,  s  innen  jő,  hogy 
epigrammáinak  oly  kevés  hatása  van  s  a  műveltebb 
olvasóra  oly  ritkán  munkálnak  annyi  érdeklettel,  hogy 
mosolygásra  birnák.  —  Az  mondathatnék  talán  e  helyt, 
hogy  Virág  nem  tekintethetik  azon  szempontok  szerint, 
melyekből  Eóma  Martiálját,  hanem  azok  szerint  inkáb- 
bára, melyekből  a  görög  epigrammatistákat  kell  meg- 
ítélni ;  de  a  görög  epigrammának  egy  igen  fő  sajátsága 
abban  áll,  hogy  többnyire  érzelemtől  van  átmelegedve, 
Virágnak  ellenben  minden  műveit  egy  bizonyos  clas- 
sikai  hidegség  lengi  keresztül ;  a  mi  szembeötlőleg  cha- 
rakteristikai  vonás  azon  •  költők  munkáin  általánosan, 
kiknek  Eóma  poétái  kirekesztőleg  kézikönyvei  valának.  — 
Egyébiránt  erős  hittel  hiszszük,  hogy,  ha  Virágnak  a 
görög  költői  pálya  megnyílhatott  vala,  gazdag  lyrai  tehet- 
ségét használhatván,  egyike  fogott  volna  lenni  jobb  epi- 

grammatistáinknak,  —  valamint  eddigleni  jelesebb  óda- 
költőinknek egyike  —  a  mint  ezt  egy-két  darabocska,  epi- 
grammái  között,  tökéletesen  igazolja.  Mi  a  technikai  postu- 
látumokat  illeti,  azok  Virágnál  elég  gonddal  vannak  telje- 
sítve ;  egyedül  azt  kivánnók  még,  hogy  beszédének  több 
elevenséget  kölcsönözött  volna. 

G2.  Ez  volt  az  epigramma  képe,  melyet  a  magyar  litera- 
tura  Kazinczyig  felmutathat.  Olvasónk  fogná  érzeni,  ha 
nem  mondanók  is,  hogy  ez  még  csak  gyenge  előkészület 
volt  és  silányabb,  hogysem  egy  utóbbi  költőnek  példányúi 
szolgálhatott  volna. 

Mihelyt  Kazinczy,  mint  epigrammatista,  megjelent, 
azonnal  más,  s  az  előbbitől  különböző  képet  véve  a  köl- 
temény ezen  neme  magára.  Az  első  ízben  publikumot 
látott  darabok  azt  hagyták  az  olvasóval  gyaníttatni,  hogy 
azok  a  martiáli  iskolának  egy  nagy  tanítványától  származ- 
tak, s  a  magyar  literatura  barátja  örvendett  egy  új,  egy 
csínnal  teljesebb  Martiált  saját  nemzete  költői  között 
bírhatni.  A  következés  azonban  az  Erdélyi  Museum, 
Aurora,  Hebe,  s  egyéb  gyűjteményekben  közlött  darabok- 
kal azt  mutatá,  hogy  ezen  epigrammák  egy  oly  iskolának 
resultátumi,  mely  a  görögök  nyomain  támadt,  s  Martiái 
és  Goethe  különböző  pályáit  egyesítve  alkotta  öszve 
theoriáját. 

Kazinczynak  elmésség  és  lyrai  szellem  —  két  tulaj- 
don, mely  képes  a  költőt  az  epigrammai  tökély  legmaga- 
sabb fokáig  vihetni  —  jeles^mértékben  juta.  A  körülmé- 
nyek tehát  eléggé  kedvezőleg  jöttének  öszve,  hogy  a 
szerencsés  következés  szülői  lehessenek.  És  valóban 
Kazinczynak  műveit  tekintvén,  azt  kell  mondanunk,  hogy 
ö  mind  a  két  epigrammai  pályát  oly  szerencsével  futa 
meg,  hogy  felőle  egy  sanyarúbb  kritika  is  mindenkor 
javallva  fog  szólhatni.  Nem  ismerünk  költőt  az  újabb  kor- 
ban, ki  az  epigrammatista  Goethe  mellett  oly  szép  fény- 
ben állhatna,  mint  Kazinczy;  a  görögökkel  pedig  talán 
csak  ők   ketten  volnának  öszvemérhetők.  Goethe,  mint 

költő,  haaonlatlanúl  áll  felette,  mint  teehnikuB  vele  egy 
paraÜelába  tétethetik ;  s  az  epigrammai  alkatra  nézve 
Lessing  s  Ők  ketten  foglalják  el  minden  újabb  költök  kö- 
zött az  első  helyet.  Martiálon  felül  emelkedett  csín  és  ízlés 
tekintetében ;  mindazáltal  a  mily  mértékben  ezt  megha- 
ladta, talán  oly  mértékben,  lehet  mondani,  hogy  a  görög 
egj'szerűség  s  gyermekded  ártatlanságnak  (naiv)  alatla 
maradt,  miképen  ez  az  újkori  költökkel  megtörténni  szo- 
kott. Megbecsülhetetlen  sajátság  &?.  6  epigrammáin,  mely 
maga  képes  lehetne  őket  a  tökély  egy  felsőbb  fokára 
emelni,  mint  minden  egyebeink  e  nemben  vannak,  az  a 
bájoB  görgésü,  hajlékony,  kerekded  nyelv,  mely  ezen  írónk 
sok  évi  stúdiumának  gazdag  resultátuma.  Ez  az,  a  mi  egy 
megfoghatatlan  bájt,  egy  bizonyoa  classikai  színt  hag,v 
Kazinczynak  minden,  még  oly  parányi,  versecakéjéböl  is 
felcaillámlani. 

G3.  Oly  nevezetes  példára,  mint  a  Kazinczyé  volt,  töb- 
ben vállalkoztak  ki  költőink  közöl  erejöket  az  epigram- 
mai pályán  megpróbálni ;  azonban  itt  is,  miképen  egyéb 
ágaiban  a  magyar  költészetnek,  eddig  csak  igen  kevesen 
emelkedtek  oda,  hogy  felölök  az  seethetikai  tribunál  lite- 
ratúránk egykor  szebb  fénynyel  ragyogóbb  szakában  sok 
dicsérettel  emlékezhetnék.  Mi  azonban  még  most  íróink 
kicsiny  seregében  hasznosnak  véltük,  a  mennyire  erőnk 
engedte,  mindeniknek  kimutatni  a  maga  helyét,  ki  epi- 
grammákat feltűnőbb  számmal  irt,  vagy  ha  nem  is,  leg- 
alább néhány  darabokat  ada,  melyeken  e  jelen  kornak 
némileg  kímélő,  de  még  is  igazságos  kritikája  javallha-  ' 
tót  lel.  —  Kazinczy  atán  Yitkovics,  T<)th,  Szentmiklósay. 
Thewrewk  és  Déesei  voltának  egyedül  - —  mert  a  sok  ne- 
mekben ragyogó  Kisfaludy  Károly  ezen  osztályba  nem 
jölii't  —  kik  erejök  fö  részét  az  epigrammákban  gyakor- 
'intti'ik.  I 

ö'l.  A  magyar  epigrammatisták  egész  seregében  (liii  ' 
Kaziiiiízytól  elvonjuk  elménket)  Vilkovics  érdemel  legtöbb  ' 
tigychiiet.  Az  ő  darabjait  vidám  elevenség,  olykor  enyelgő,    ; 

ris  partjaihoz  ;  s  itt  a  római  komoly  és  sanyarúan  férfias 
nemzetnél  elváltoztatá  alakját.  Levetkezte  a  maga  gyer- 
mekded kecseit  s  derűit  sentimentalismusát ;  oly  formát 
véve  magára,  melyben  régi  hazája  csak  néha  szemlélhette 
volt.  Ha  nem  mondjuk  is,  az  olvasó  érteni  fogja,  hogy  be- 
szédünk azon  alakot  czélozza,  melyben  Martiái  a  maga 
darabjait  élőnkbe  állitá.  Szándékunk  a  külnyelvek  epi- 
grammatistáiról  futólag  szólni,  s  erre,  úgy  hiszszük,  elég 
minden  nemzetekből  csak  a  legnagyobbak  felől  emlékezni, 
kik  úgy  tekintethetnek,  mint  a  többinek  képviselői.  —  Azok 
közöl,  kik  a  régi  római  s  újabb  latin  nyelven  írtak :  Catull, 
Martiái,  Aiisoiiius  és  Owen  legméltóbbak  a  figyelemre. 

50.  Catull  vég  szakában  élt  a  római  respublicának.  Több 
apró  költeményeket  írt,  melyek  között  epigrammák  is  van- 
nak. Némelyek  által  egészen  epigrammatistának  tétetett, 
holott  darabjainak  nagy  részén  alig  van  a  rövidségnél 
egyéb  epigrammával  rokon  sajátság.  Azokon,  melyek  szo- 
ros értelemben  epigrammák,  szembetűnő  könnyűség  van 
a  leleményben,  fordulatban  s  gondolatok  kifejezésében  ;  a 
nyelv  és  előadás  kedves,  mint  azon  kornak  minden  írói- 
nál ;  s  az  elmésség  finom.  Némely  darabok  érzelemtől  van- 
nak átlehelve,  mely  sajátság  CatuUt  a  görögökhöz  köze- 
lebb teszi,  mint  minden  más  római  epigrammatistát. 

51.  Az  elmés  epigrammák  Martiálhan  hágtak  a  tökély- 
nek azon  fokára,  melyet  még  senki  felül  nem  haladott,  s 
kétleni  lehet,  ha  valaki  elért-e.  De  Martiálnak  ez  is  aztán 
minden  érdeme.  Typust,  az  Anthologia  epigrammáiéhoz 
hasonlót,  nála  hiába  keresnél.  Sentimentalismus  sem  az 
a  derűit  görög,  sem  az  az  újabb  sötét,  az  ő  darabjait  nem 
melegíti.  Még  csak  ily  költemény  is,  mint  a  Leanderre 
írt  —  mely  a  Spectaculumok  között  áll  —  nála  kevés 
találtatik  : 

Cum  peteret  dulces  audax  Leandrus  amores, 
Et  fessuB  tumidis  íam  p remére tur  aquis, 

Sic  miser  instantes  affatus  dicitur  undas: 
Parcite  dum  propero;  mergite  dum  redeo. 

Aristarchusai  belebb  fogják  a  magyar  literatura  hatá- 
rait öszvevonni,  mintaem  ezen  művek  fekszenek.  Neki 
nem  juta  oly  szép  örök,  hogy  verseinek  bájt  és  vonzó 
kedvességet  tudott  volna  kölcsönözni.  Költeményei  között 
lelni  ugyan  egy-két  becses  darabot,  de  legtöbbjeiről  azt 
kell  mondanunk,  hogy  nem  egyebek  mesterkélt  sovány- 
ságoknál, melyekből  a  grammatikus  felette  gyakran,  a 
poéta  soha  sem  tűnik  elÖ.  Figyelmet  érdemlő  dolog,  hogj- 
Tóth,  ki  a  görögökkel  magát,  birtokában  lévén  a  nyelv, 
sokkal  inkább  öszveéréabe  teheté,  mint  sok  más:  mégis 
reá  a  görög  epigrammáknak  oly  parányi  befolyások  lön, 
hogy  epigramma-íróinknak  akármelyikét  elébb  lehetne 
a  görögökkel  hasonlatba  tenni,  mint  őt.  Csalhatatlan 
bizonysága  a  lyrai  szellem  fogyatkozásának.  Említésre 
méltó  észrevétel  az  is,  hogy  Tóth,  bár  az  epigramma 
tbeoriája  felett  gondolkodott  —  mint  a  boldogult  Kulcsár 
Haszn.  Mulatságaínak  egy  valamelyik  számában  közlőtt, 
s  magában  néhány  jó  gondolatokat  foglaló  értekezés  mu- 
tatja —  mégis  az  epigramma  alkotását  oly  fonákul  értette, 
hogy  számos  darabját  valamely  nyomorék  dilettáns  viny- 
nyéjéböl  kerűltnek  hihetnők.  Ha  olvasónkat  csak  azon 
szenvedhetetlen  általmenetelekre  emlékeztetnök  is,  me- 
lyeket a  fordított  görög  epigrammák  pentamentereiből  a 
hexameterekbe  oly  gyakorta  teve,  mondásunk  igazolva 
volna.  Ezen  dolog  oly  igen  rontja  a  beszéd  kerekségét,  s 
az  eurhytbmiát ;  annyira  gátolja  a  nyelv  gördűletét,  hogy 
csak  érzeni  lehet,  nem  kifejezni.  S  mik  még  ehhez  képest 
is  az  ö  Horvát  Istvánhoz,  Khfiúudy  Sándorhoz*  irt 
darabjai,  hogy  egyebek  ne  említtessenek  ?  Bestébb  próza 
huzakodást  nem  képzelhetni,  A  Handbuch  der  ungari 
seben  Poesie  II.  köt.  120.  lapján  álló  két  darabbal  Tóth- 
nak egész  epigrammatistai  érdeme  ki  van  merítve. 

G6.  Ssoí/íiiíA-íós.si/nak  a  természet  lyrai  tehetséget  ada, 
annyi  lyrai  tehetséget,  mennyivel  a  magyar  költők  koszo- 

'  Lásd  Görög  VeTBeit,  63.  (!5.  lap. 

rújában  csak  a  jobbak  dicsekedhetnek,  s  ő  ezen  tehetségé- 
nél fogva  sok  mások  felett  inkább  lehete  az,  minek  az 
epigrammai  nemben  Kazinczyt  lenni  mutattuk.  Azonban, 
úgy  látszik,  hogy  ő  —  vagy  körülményi  nem  engedvén, 
vagy  önkényt  —  elmulatta  keblének  ezen  égi  szikráját 
stúdium  által  kitisztult  lobogásra  hozni.  Következett 
legyen  a  dolog  akármely  okból,  az  litgadhatatlan,  hogy 
Szentmiklóssy  —  bár  egyike  a  jobbaknak  —  mind  dalai- 
ban, niind  epigrammáiban  hasonlatlanúl  kevesebbet  ada 
mind  ekkoráig  nemzetének,  mint  tőle  várni  lehetett  volna. 
Ha  czél  és  hely  szűke  engednék,  bővebben  lehetne  a 
mondott  észrevételt  kifejlesztenünk,  de  itt  csak  az  epi- 
grammai parányi  körben  foroghatván,  illik  visszatartóz- 
tatni minden  egyebekre  kicsappngást.  Az  ő  epigrammai  is 
l^Tai  és  Martiál-neműekre  oszlanak  fel.  Mind  a  két  nem- 
ből néhány  oly  műveket  lelhetni,  melyekre  a  legjobb 
epigrammatista  is  irigy  szemmel  tekinthetne ;  de  viszont 
olj^ak  is  találhatók,  pedig  nem  kis  számmal,  melyek 
egyéb  fogyatkozásaik  mellett  még  csak  eredetiség  bélye- 
gét sem  viselik  magokon.  Az  epigrammai  alkatra  nézve 
Szentmiklóssy  szerencsésebb  a  martiáli,  mint  a  lyrai 
nemű  darabokban,  hol  némelykor  széles,  és  czéltalan 
amplificátióval  teljes.  Nyelve  csinos  nyelv;  azonban  nem 
az  a  tárgyhoz  simuló  s  magán  charakter  bélyegeit  viselő 
nyelv,  mely  például  Kazinczynál,  a  magyar  ajak  még 
most  ebbéli  általános  fogyatkozásai  mellett  is,  ismerhető. 
Szentmiklóssy  nyelve  mind  epigrammáiban,  mind  dalai- 
ban, és  verses  meséiben  ugyanaz,  s  mindig  egyszinű, 
mindig  epithetonok  bővségében  csillogó,  s  az  egyszerűség- 
től mindig  bizonyos  távolságban  áll,  s  benne  az  az  inpro- 
prie  szólás  néha  egész  a  piperéig  feszítve  van.  A  mi  ízlését 
illeti,  neki  a  természettől  szerencsés  tapintása  van  a  szép- 
ben, mely  nem  enged  alacsony ságokra  sűlyedni.  Soha 
eléggé  nem  becsülhető  sajátság  1 

G7-  PonoH  Thewrcwk  nem  azon  pályát  választá  magá- 
nak, melyekre  talán  vocátiója  volt  volna,  hanem  a  görö- 

B«Ju.  IV,  5 

gökét ;  pedig  épen  ez  az,  melyet  lyrai  igen  parányi  tehet- 
ségéhez képest  neki  hasznos  dolog  lett  volna  nem  válasz- 
tani. Tévedésének  oka  hihetőleg  valamely  fonákul  értett 
theoriában  —  talán  épen  a  herderiben  —  alapodik ;  vagj' 
az  is  lehető,  hogy  valamely  nagy  példány  —  milyenek  a 
Kazinczy  epigrammái  —  vonzotta  ellenállhatlan  azon 
útra,  mely  nem  az  8  erejéhez  mért  út  vala,  s  igy  történt, 
hogy  ö  oly  Örvénybe  bukott,  melyből  többé  kivergödni 
nem  fog.  Ezen  okok  az  ö  tévedését  menthetik  ugyan,  de  a 
hibákat  jókká  nem  tehetvén,  a  kritikát  is  senuni  időben 
megkérlelni  nem  foghatják. 

Ifjonti  dolgozásai  martiáli  typuat  hordoznak  magokon, 
s  mondani  lehet,  hogy  ezen  darabok  elégségesek  egy  ifjú 
művész  tehetségei  felöl  bennünket  reményekre  gerjesz- 
teni. Folytatta  volna  ö  ezen  ösvényen  az  elkezdett  utat, 
kezesek  vagyunk  a  mondott  szóért,  hogy  pályáját  sok 
szerencsével  futotta  volna  meg.  De  Önkényt  s  makacsul 
más  irányt  adván  menetelének,  egy  ismeretlen  s  önma- 
gának is  csodás  labyrinthba  tévedt  vala,  hol  a  kérlelhetet- 
len theoria  gáncsait  szükségképen  maga  ellen  lázította. 
Nagyobb  számmal  írt  epigrammái  közt  alig  mutathatni 
fel  egy-két  darabocskát,  mely  a  müveit  olvasónak  tiszta 
éleményt  nyújthatna,  melyről  mondani  lehetne:  fiudicis 
argutum  quae  non  formidat  acumena ;  majd  mindeniken 
találni  valamit,  mi  a  józan  ízlést  sérti.  Az  epigramma 
nála  csak  igen  ritkán  jelen  meg  a  maga  szokott  alakjá- 
ban ;  nagyobb  részéből  verseinek  oly  lényeket  látunk 
elŐtermeni,  melyeknek  még  az  eddigleni  poétikában  nincs 
nevök  feltalálva,  s  méltán  kétségbe  vehető,  ha  valaha 
leszen-e?  Hogy  ne  láttassunk  hihetetlen  dolgot  állítani, 
Íme,  birái  a  szépnek!  Ítéletetek  alá  egy  ily  productumot 
ÍLi-J  Lsztünk. 

Istenítés. 

Ha  közelit  az  olympi  sereg  I  kiesen  lebeg  a  báj  — 

Lég-szentelt  ligeten  s  hold-beragyogta  mezőn. 
Engemet  andalgót  amarantnak  alatta  köszöntvén, 

Főmre  sugárkoszorút  Venus-Uránia  fűz. 
Hébe  magas  kézzel  poharát  ajakimnak  ajánlja, 

S  a  szép  geniusa  csókjait  hinti  reám. 
És  én,  a  boldog,  semmit  nem  óhajthatok  immár ; 

Megleltem  mennyem  s  isteni  társ  máradok. 

Hivatkozunk  rátok  s  mindazokra,  kiknek  izlése  nem 
toiletteí  finnyásság,  hanem  sesthetikai  stúdium  resultá- 
tuma,  ha  ez  nem  valósággal  egy  zavarodott  szempillantat 
szüleménye -e  ?  Velut  segri  sommia !  mondaná  Eóma 
philosophus  poétája.  A  theoretikus  keresztülmegy en  a 
költés  minden  nemein  s  nem  fog  lelni  nevet,  melylyel  a  • 
darab  elczímezhető  lészen. 

Egyik  oka  a  Thewrewk  szembeszökőleg  különös  poesi- 
sának  az  a  makacsságig  egyoldalú  ízlés,  mely  soha  sem 
engedi,  hogy  a  tárgy  különféleségéhez  képest  egymástól 
különböző  alakban,  különböző  színnel,  és  nyelvvel  öltöz- 
tesse fel  darabjait.  Nála  mindenütt  —  még  prózájában 
is  —  dagályos,  epithetonok  özönében  duzzadozó,  szinte 
az  érthetetlenségig  ezikornyás  nyelvet  láthatni,  mely 
szünet  nélkül  azt  az  egyetlenegy  szemet  sértő  tarka  sző- 
nyeget terjeszti  a  néző  elébe,  hol  a  phantasia  a  képek 
szertelenül  egybehalmozott  sokasága  közt  eltompul.  Tedd 
a  görög  egyszerűséget  ezen  megfoghatatlan  buja  piperé- 
vel hasonlatba,  s  látni  fogsz  oly  távolt,  milyet  csak  e 
planéta  két  legmesszebb  pontjai  között  képzelhetél.  A  köl- 
tőnek, a  mint  tudva  van,  egy  fő  kötelessége  a  tárgyak 
idealizálása,  mely  nem  egyéb,  mint  a  természetben  lévő 
kép,  cselekedet,  és  érzeménynek  a  lehető  tökélyig  emelt 
megnemesítése.  A  valódi  költő  ezen  postulátumnak  akként 
szokott  megfelelni,  hogy  tárgyaiból  minden  aljasat,  min- 
dennapit elhagy,  s  csupán  a  tökély  elszórt  sugarait  gyűjt- 
ök 


^*8  SZÉPTANI  ÉS  KRITIKAI  IRASOK. 

vén  egybe,  azokat  olvasztja  egy  bizonyos  pontban  harmó- 
niai vegyülettel  öszve.  Thewrewknél  ez  az  idealizálás  azok 
által  a  közönséges  s  unalomig  elhasznált  hasonlatok  által 
szokott  megtörténni,  mely  a  görög  mythologia  képeit 
hozza  a  maga  kiemelni  szándéklott  képeivel  rokon  öszve- 
érésbe,  s  így  gerjeszt  bennünk  némely  homályosan  eltar- 
kított észfogatokat.  Például : 

Arcza  jelenti  Küprist,  feje  Pallast,  szíve  Diánát ; 
így  él  egy  lyányban  három  olymposi  szép. 

Nyíltan  jelenthetjük  minden  költőnek,  hogy  ily  módja  az 
idealizálásnak  nem  azon  mód,  melynél  fogva  honor  et 
nomen  divinis  vatibus  atque  carminibus  venit.  Azon 
megjegyzést  is  általában  lehet  a  Thewrewk  dolgozásaira 
mondani,  hogy  közölök  a  legkisebb  részt  teszik  azon 
darabok,  melyek  ön  keblének  leleményi ;  a  többinek  for- 
rásaira a  német  költőknél  könnyű  munkával  rátalál- 
hatni. Thewrewk  minden  művei  közöt  az  Aurórához  írt 
darab  előttünk  legnagyobb  becsű,  s  ámbár  még  ennek  is 
Kleistnál  van  originálja,  mindazáltal  azon  teljességet  az 
előadásban,  melylyel  ezen  darab  magyarul  elmondva  van, 
inkább  lehet  az  ő  sajátjának,  mint  sok  egyebeit  mondani. 
68.  A  mythologiáról  lévén  az  imént  szó,  szabad  legyen 
iránta  —  figyelmeztetésül  legalább  —  egy  kitérést  is  e 
helyt  tennünk.  Költőink  szinte  nagy atyj oknak.  Zrínyinek, 
korától  fogva  használják  a  görög  mythosokat ;  de  soha 
azok  még  oly  sűrűen  észrevehetők  nem  voltának,  mint  a 
mi  korunkban,  pedig  a  dolgot  megfontolván,  inkábbára 
az  volna  javallható,  hogy  ez  a  mód  egészen  elhagyatnék, 
vagy  ha  azt  általánosan  tenni  oly  nagy  áldozatba  kerülne 
költőinknek,  legalább  a  helyet  tekinteniök  kellene,  s  gon- 
dosabban megválasztaniok :  hol  és  mikor  volnának  ezek  a 
görög  phantasia  lényei  használhatók,  mert  így  minden 
meggondolás  nélkül  elmeszüleményeiket  mythologiai 
színekkel  kifesteni  —  engedelmökkel  legyen  mondva  — 

egyébnek,  mint  testimonium  paupertatisnak  az  értő  által 
nem  tekintethetik.  A  görög  népnél  ezen  képek,  mint 
honi  termékek,  öszvefonva  és  szőve  lévén  mind  a  társa- 
sági, mind  a  házi  kör  minden  tárgyaival,  az  aljasabb 
népnél  is  oly  ismeretesek  valának  —  vagy  talán  még 
inkább  —  mint  hazai  históriáink  barátjai  előtt  a  Hunyadi, 
a  Zrínyi  név.  Az  újabb  kor  népeinél  ellenben  csak  kis 
rész  szerzett  magának  egy  felületes  mythologiaí  tudo- 
mányt ;  egy-kettőt  alig  találhatni,  ki  stúdiummá  tette  volna 
s  még  ezen  egy- kettőből  is  senki  sem  képes  oly  tündérleget 
elvarázsoltatni,  hogy  fejében  képzetek  támadjanak  a  görög 
népéihez  hasonlók,  kinek  ezen  mythosi  képek  bizonyos 
religiói  glóriában  tűntek  fel.  Következőleg  ezen  mytho- 
sok  a  mi  olvasóinknál  nem  egyebek,  mint  üres  és  kép 
nélkül  való,  félig  érthető  nevezetek,  vagy  ha  egy-kettő  előtt 
fáradságos  tanulás  segédével  érthetőkké  lettek  is,  csak 
erőtelen  hideg  phantasmákat  szülnek.  Tegyük  hozzá, 
hogy  az  új  kor  költője,  gyakorta  többféle  mythologiákat 
használván,  oly  tarkaságot  terjeszt  ki  előttünk,  mely  által 
majd  a  zsidó  próféták  korába,  majd  pediglen  az  éjszaki 
népek  óriási  alakú  boszorkányai  közé  ragadtatunk,  hogy 
végtére  phantasiáink  ily  ezerféleségben  nem  tud  magá- 
nak álláspontot  találni.  A  görög  epigrammatistának,  miké- 
pen  értekezésünk  eleje  érdeklette,  nagy  könnyűségére 
szolgáltak  ezen  mythologiai  istenségek.  Talán  ezen  okból 
használják  őket  mai  költőink  is  ?  pedig  mondani  lehet, 
hogy  ez  hatalmas  mód  egyenesen  a  költés  czéljai  ellen 
dolgozni.  —  Ezen  czikkely  nem  helyén  kivül  fog  itten 
állani,  minthogy  az  utóbb  érdeklett  két  epigrammaíró 
művei  is  igen  bővelkednek  az  efféle  görögföldi  termé- 
kekkel. 

69.  Thewrewkről  szólván  önkényt  ereszkedtünk  le 
bővebb  fejtegetésekre.  Az  az  ő  poesisa  és  nyelve  figyel- 
met érdemlő  két  dolog,  s  méltó  volna  komolyabb  észre- 
vételre, hogy  némely  fiatalabb  versíróink  szemeik  felnyíl- 
janak s  a  veszedelmes  példát  látva  tanulják  idején-korán 

megválasztani  a  jót  a  rossztól.  Ez  a  valódi  gothomania 
már  néhány  év  óta  gyakoroltatik  a  magyaroknál,  8  minek- 
utána Kovacsóczy  hagymázos  czikornyájú  prózájában 
egész  a  vakmerőségig  duzzadozott  volna,  egy  kevéssé  meg- 
szűnni látszott ;  most  azonban  az  esztergomi  Uránia  s 
kassai  Minerva  néhány  incorrectióval  teljes  lapjain  ismét 
jelengeti  magát,  s  úgy  látszik,  újonnan  lábra  ^ar  kapni, 
méltó  tárgyául  minden  józanan  maradt  fej  boszanko- 
dásinak. 

70.  Décsci  JánoH,  1825.  ada  ki  egy  kötet  mesét  és  ver- 
set, melyek  között  epigrammák  mintegy  hat^'an  számmal 
foglaltatnak.  Ezen  epigrammák,  leginkább  pedig  a  meséli, 
mutatják,  hogy  Décsei  elmésség  hiával  nincsen  ugyan, 
azonban  még  a  valódi  műveltségtől  távol  áll.  Mert,  bár  az 
Ö  versei  közt  néhány  jó  darabokat  —  mint  például  a  Lil- 
lához, Sybilla  Cbíiroiiíioz  stb.  czimnek  —  lelhetni,  az 
olvasó  majd  minden  lapon  olyakra  bukkan,  melyek  kisi- 
mult Ízlésre  nem  mutatnak.  Az  oly  kitételek,  hogy  sok 
más  elhallgattassék,  mint  70. 1.  az  Alomhoz,  87.  1.  Luctr- 
tia,  91.  l.  Boldog  boldoijlala»í^nii  a  végtére  75,  1,  Eijii 
rosRZ  Uáítlor  ellen  (mely  utolsó  már  magában  Í8,  hogy  a 
költő  saját  szavává  éljünk,  igen  sültelen  darab)  ezimü 
epigrammákban  állanak,  talán  csak  egy  pia«zi  gyümölcs- 
árusnö  szájában  állnának  jól.  Nem  fogott  volna  ártani, 
ha  Décsei  az  epigramma  altatjára  ia  jó  korán  figyelmet 
fordított  volna,  mert  oly  lelketlen  explicátió,  mint  a 
/f(í;-.r/7<í(;  írt  darabnak  két  végsora  stb.,  epigrammában 
!u4>'il  ni'm  foghat.  Ki  eredetiséggel  ia  bír,  mint  Déesei, 
aiitiiili  talán  nem  volna  szüksége,  hogy  a  Teleidhez  írt 
(larahiit  mástól  kölcaönözze,  kivált  olyantól,  ki  azt  már 
mnfj!!  ifi  idegen  mezőröl  ültette  saját  kertébe.  E^ébiráot 
ha  l'ii-soi  a  ponton,  hol  most  van,  meg  nem  állapodik, 
hanc'iii  talentumát  progressive  művelgeti ;  ízlését  gyakor- 
lat által  több  csínhoz  szoktatja;  nyelvére,  mely  most 
próza,  több  gondot  forditand,  reményleni  lehet,  bog}" 
magát  -éles  epigrammatistai  érdemre  teendi  méltóvá- 

71.  Kisfahuly  Károly  is,  ez  a  sok  színű  és  sok  erejű 
művész,  közle  az  1823-dik  évi  Aurórában  28  darabot. 
Köztök  csak  hét  felel  meg  a  felvett  czímnek,  a  többi  gnóma. 
Azonban  már  csak  ezen  hét  epigramma  is  magán  viseli 
a  művészi  kéz  bélyegét,  s  ha  Kisfaludy  több  epigrammát 
nem  írna,  vagy  csak  azon  egyet  írta  volna  is,  mely  a  3-dik 
számmal  van  megjegyezve,  csalhatatlan  bizonyságát  adta 
volna  a  magasztalgatni  kétkedve  szerető  kritikának,  hogy 
ő  az  epigrammai  Músának  egyik  felkentje.  Szerencsésebb 
epigramma  kevés  volt  magyar  nyelven  zengve.  Lehetet- 
len, hogy  olvasván  ezen  hét  kedves  darabot,  a  művészség 
barátjaiban  azon  óhajtás  ne  ébredjen  fel,  hogy  bár  a  köz 
tiszteletre,  köz  hálára  méltó  geniális  költő  több  ilyetén 
becses  virágokkal  is  gazdagítsa  verseinek  szép  koszo- 
rúját. 

72.  Az  1825-diki  Hasznos  Mulatságokban  (a  26.,  27., 
2(S.  és  50-dik  számon,  ismét  a  második  félév  30-dik  szá- 
mán) Tz.  G.,  Tz.,  és  C-r  névhelyetti  betűkkel  megjegyzett 
darabok,  melyek,  mint  a  rajtok  ismer  sző  rokon  szín  hihe- 
tővé teszi,  egy  műhelyből  kerűltenek,  a  literatúra  hatá- 
rain kívül  vannak,  azért  mellettök  a  theoriának  csak  szó 
nélkül  illik  elhaladnia,  ámbár  nem  volna  egészen  sike- 
retlen  dolog  —  legalább  azokra  nézve,  kik  jövendőben  is 
írni  fognak,  nem  gondolván  meg  mit  és  hogyan?  — 
néhány  szóval  érdekleni,  mint  meglátszik  rajtok  a  küzkö- 
dés  elmésséget  előhozni,  holott  az  van  bennök  végtére  is 
legkisebb  mértékben,  s  mily  mártiri  kínok  által  van  a 
nyelv  a  distichon  korláti  közé  zaklatva. 

73.  Olvasónk  előtt,  úgy  hiszszük,  ismeretes  leszen  azon 
kisded  könyv,  melynek  czíme :  Újra  amalgamázott  üveg 
táblácska.  Benne  ötvenkét  epigramma  volt  közölve.  Tar- 
tózkodva ereszkedünk  megitélésökbe,  nehogy  megsérteni 
láttassunk  a  komolyabb  olvasót,  oly  dolgokra  emlékezte- 
téssel,  melyektől  a  nemesebb  érzésű  ember  kedvetlenül 
fordul  el.  Azonban,  mivel  a  sors  ez  egyszer  vállainkra 
mérte  azt  a  sanyarú  sesthetikai  bíróságot,  mely  morális 

és  nem  morálÍB  dolgot  egyképen  tokint,  köteleseégben  áll 
rólok  szempontjainkat  elmondani,  —  Ezen  epigrammát 
áltatában  szólva  igen  sok  elmésséget  hordoznak  magokbaD. 
s  a  ki  gondolóra  veszi,  mily  ügyességgel  tud  itt  a  lélek 
minden  még  oly  parányi  körülményt  is,  legyen  olvasás, 
legyen  tapasztalás  következése,  saját  hasznára  fordítani. 
s  az  ellenfél  ingerletére  irányzani,  annak  lehetetlen  ezen 
darabok  szerzőjétől  a  valódi  s  gazdag  leleményes  elmét 
megtagadni.  Egyébiránt  a  theoria  ellen  való  vétektől  egs" 
darab  sem  egészen  tiszta.  A  nyelv  bennök  darabos  s  min- 
denhol gyakorlatlan  kéz  jelei  látszanak.  Ciiai-akterök  nem 
csípő,  hanem  sújtó  és  vágó  elmésség,  s  oly  érzés 
vezérli  Őket,  melyet  inkább  Örökre  elpalástolni,  mini 
egy  egész  publikum  előtt  felmutatni  illett  volna.  A  XVIL 
számmal  jegj'zett  darab  legvalóbb  színekkel  festi  azon 
lelket,  mely  eflféle  szílajkodásra  elvetemedni  képes  lehetett, 
74.  Még  egyet,  minekelőtte  bevégzenök  a  reflexiók 
hosszú  sorát,  A  magyar  poéták  kicsiny  számában  tudtunkra 
egy  sincs,  ki  epigrammái  közé  gnómákat  nem  keveri 
volna.  Ez  annál  szembetűnőbb  volt  előttünk,  minthopi' 
ezen  észrevételtől  legjobbjainkat  sem  találhattuk  mentek- 
nek. A  vétek  mindehütt  vétek,  nagynál,  kicsinynél  egj'ké- 
pen ;  de  a  nagynak  vétke  mindig  sanyarúbb  gáncsot 
érdemel,  mert  ereje  a  gyengeségek  meggyőzésére  több  volt : 
honnan  önkényt  foly,  hogy  egy  Kisfaludy  Károlytól,  vag>* 
Vitkovícstól,  leginkább  pedig  egy  Kazinczytól,  ki  magát 
mint  a  magyar  epigramma  teremtője  méltán  tekintetbe 
hoztíi  Yoll,  várnunk  jussal  lehetett  vala,  hogy  epigram- 
iniiik  iMi/iitt  ezen  fattyú  Barjadékokat  megnevekedni  ne 
haí;.vl'ili  volna.  Minél  nagyobb  fokán  áll  valaki  a  tökély- 
nél, iijuiiil  nagyobb  következésfiek  botlásai  is.  Mi  leg- 
alább ki'uytelenek  vagyunk  itt  azon  gyónást  tenni,  bogj" 
legbotrán köztünk,  midőn  első  rendű  epigram- 
matiutátnk  műveik  közt  gnómákra  kellett  bukkanunk. 
epigrammák  gyanánt  adattak.  Vajha  költőink 
vigyázóbbak  volnának  s  nem  keresztelgetnék  el  szülöttei- 

ket  hamis  czímmel,  nem  tévesztenék  el  olvasóikat  min- 
den lépten,  s  a  kezdőt  megkímélnék  azon  zavartól,  mely- 
nek a  heterogeneumok  rendetlen  egybehalmoztából  lehe- 
tetlen nem  származnia.  A  ki  oly  kort  élt,  hogy  önmaga 
tapasztalhatá,  vagy  ha  nem,  legalább  megtanulta  Tieck 
Dramaturgiai  Lapjaiból,  hogyan  szült  a  német  drámában 
nem  haladást,  hanem  esést,  a  különböző  sőt  ellenkező 
dolgok  öszvevegyitése,  az,  úgy  hiszszük,  mosolygani  nem 
fogja  ezen  sajátképen  kis  tekintetű,  de  maga  után  egykor 
nem  a  legjobb  következetet  vonható  dolognál  tett  inté- 
sünket. 

75.  Értekezésünk  vég  czikkelyét  zárja  be  egyike  szebb 
epigrammáinknak,  mely  azon  ideálhazában  született,  hol 
az  ének  Músája  csendes  dicsőségben  szövi  a  magyar 
dalok  legszebb  fátyolát. 

Lomb,  te  csörögve  lehullsz;   kertem  rózsája,  te  hervadsz  I 

Fáim  alatt  éjszak  bús  szele  dúlva  süvölt. 
Képzetem  elfordul,  s  a  múlt  örömébe  merítve, 

Barna  leányka,  feléd,  e  kebel  újra  hevül. 
És  lm  rózsaiepeit  von  el  a  phantásia  rajtam 

S  hesperi  csillagként  arczod  alatta  ragyog. 
És  kivirul  a  lomb,  s  kertem  rózsái  feselnek, 

Fáimat  Elüsion  szelleme  lengi  körűi. 

S  ime,  ennyit  az  epigrammákról.  —  Mily  nehézségek 
gördüljenek  elébe  annak,  ki  a  költészet  ha  csak  ezen  nemé- 
ben is,  a  tökélyig  emelkedni  akar,  ezen  vizsgálatok  nyil- 
vánná  fogják  tenni;  azonban  czéljok  nem  az,  hogy  az 
epigrammát  valami  nagyobbá  tegyék,  mint  a  mi  valóság- 
gal; mert  ők  a  költészet  széles  tartományában  még  csak 
oly  csekély  tekintetű  tárgyak,  mint  San  Marino  Európa 
egyéb  státusaihoz  képest,  s  a  magas  epopoea,  s  a  colossá- 
lia  dráma  mellett  észrevétlen  elenyésznek.  Az  inkábbára 
czéljok,  hogy  költőink  látván,  mily  sokra  kelljen  ily  pará- 
nyi körben  is  ügyelniök,  ha  pályabért  érdemmel  kivan- 
nak nyerni,  s  ezeket  hasonlatba  tevén  egyéb  lyrai,  vagy 

épen  drámai  s  eposi  nehézBcgekkel,  a  stúdiumra  önkénvt 
vonassanak,  mert  csak  nyíltan  meggyónhatjuk,  hogy  ver- 
seink ugyan  napról  napra  egész  az  áradásig  ömlenek ;  (ic 
köztök  oly  kevés  becsülni  valót  lelhetni,  hogy  valóban  nem 
csodálhatjuk,  ha  olvasóink  a  poetai  müvektől  idegenedni 
kezdenek. 

A  jelen  epigrammai  theoria  leginkább  magokból  ;i 
müvekből  van  abstrahálva,  minthogy  ezekre  fordíta  lep- 
több  gondot  az  értekező,  de  az  eddigleni  theoretikusok- 
hoz  is  méltó  tigyelemmel  viseltetett,  s  köztök  főkép  Les- 
sing és  Herder  vizsgálataira  ügj'elt.  Mindenhol  azon 
szabadsággal,  melyet  az  igaznak  szeretete  kivan,  pai-an- 
csol:  a  jót  mindenkitől  elfogadni,  hibát  senkiben  vakon 
nem  imádni,  hanem  inkább  kimutatni,  s  ellene  részreliaj- 
latlan  indulattal  kikelni.  Ha  netalán  egynémely  ellen 
nagyobb  massája  tódult  volna  a  gáncsoknak,  mint  a  meny- 
nyit ö  méltányosnak  vélhetne,  az  nyugasztalódjék  mei; 
Eberhard  szavaiban:  «Die  Theorie  geht  ihren  eiserneu 
Gang  fórt,  unbekümmert,  wo  sie  in  ihrem  Wege  eine 
krankelnde  Empfindsamkeit  verletzen  könne.n 

Tudományok  mezején,  valamint  a  hit  országában  két 
nevezetes  felekezet  van :  keresztény  és  bálványozó.  Amaz 
egy  mindenható  lénynek,  az  örök,  a  tiszta  igazságnak 
szabad  lélekkel  áldozik,  s  a  nemzeti  köz  fényért  buzog; 
ez  vakon  és  szolgai  félelem  közt  borúi  le  álistenei  előtt, 
melyeket  a  rejtemények  leplébe  vonulni   szerető  önség 
ábxándképekböl  alkota  neki.  Nemzetünk  tudományi  pá- 
lyáját mindeddig  az  utolsó  felekezet  bírja.  Mi  rettegünk  a 
tudományos  tribunáltól,  utáljuk  és  gyűlöljük  azt,  istenünk 
az  önfény,  s  a  bálványozásnak  vagyunk  baráti.  A  helyett 
hogy  az  egyedül-üdvözítő,  az  igaz  utat  keresnők,  a  szív 
és  vérrokonság,  hír  és  névgőz,  a  vallásbeli  pártoknak  s  az 
emberi  hiúság  ezernemű  csábjainak,  mint  annyi  istenek- 
nek, szobrokat  emeltünk.   Mi  érzéseinket,  dicsvágyaink 
ingereit  megtagadni  csak  parányi  részben  sem  tudjuk, 
feláldozni  pedig  önfényünket   a  köz   fényért,   valamint 
a  polgári,  úgy  a  tudományos  körben  sem  vagyunk  eléggé 
erősek.  Mi  nem  az  ügyet,  egyedül  magunkat  szeretjük ;  s 
ez  mutatja,  hogy  a  lélek  culturájában  még  messze  nem 
haladtunk.  Jaj  annak,  ki  hiúságaink  isteneit  nem  tisztelve 
vagy  nem  kímélve  legalább,  az  igazság  zászlójához  álla,  s 
kritikai  szövétnekkel  járdái  tudományos  pályáján  !   Az 
kaján  és    erkölcstelen,   eretnek   és    hongyűlölő ;   annak 
minden  lépte  kárhozatos  bűn  s  a  legvétkesebb  vétek. 

A  jelen  lapok  kiadója  jól  ismeri  azon  viszonyokat, 
melyek  közé  teendi  magát,  midőn  e  bírálatok  gyűjtemé- 

nyével  föllép;  tudja,  hogy  nevét  ezek  által  a  magyar 
írók  kedvezéseibe  ajánlani  nem  igen  fogja,  sejti  azt,  hogy 
nembarátjai  száma  a  szerint  fog  nevekedni,  a  mint  az  itt 
kiadandó  bírálatok  számai.  Azonban  ő  egyike  azoknak, 
kik  inkább  kivannak  nem  szerettetni,  hogysem  hitök  s  a 
köz  ügy  rovására  szerettetni ;  kik  készek  polgártársaik 
gyűlöletét  is  eltűrni,  ha  ezen  tűrés  által  a  köz  virágzat 
magvai  hintethetnek  el. 

A  kritikának,  e  gyűlölve  rettegett,  s  rettegve  tisztelt 
istennének,  templomot  építeni,  oltárt  emelni  közöttünk, 
sohasem  volt  oly  hasznos,  sőt  oly  szükséges,  mint  ma. 

Ha  végig  szemléljük  a  magyar  literatúra  történeteit, 
nem  találunk  kort,  mely  a  jelennel  hasonlítható,  nem 
évszakaszty  mely  a  vívó  és  küzdő  kor  nevét  oly  méltán 
viselhetné,  mint  ez.  Ma  tanult  és  tanulatlan,  művész  és 
kontár,  egyiránt  vergődnek  a  halhatatlanság  szent  bér- 
czeihez,  de  ez  utat,  melyen  oda  juthatni,  felette  kevés 
ismeri.  Az  írók  száma  koronként  nevekedik,  s  nem  so- 
kára közegyenbe  fog  állani  az  olvasókéval;  könyveink 
egymást  érik,  s  ha  ki  a  mennyiségről  vonna  következte- 
tést az  értékre,  mondhatná,  hogy  a  magyar  literatúra  nem 
sokára  az  olaszszal,  francziával  fog  versenypályát  futni. 
Vannak  közöttünk  emberek,  kikkel  a  szertelen  hazafiú- 
ság szertelen  dolgokat  mondogattat,  vannak  íróink,  kik 
ha  egy  történetecskét,  mely  legfelebb  is  anekdotának 
volt  alkalmas,  dialógusba  szőve  (mert  nálunk  a  drámai 
formához  ez  elég)  nyolcz-kilencz  íven  végig  hurozol- 
hattak,  shakespearei,  calderoni  elmét  vélnek  agyaikban 
lobogni ;  vagy  ha  egy  kisded  értekezést  a  magyar  ortho- 
graphiáról  (mert  ez  a  magyar  írók  vesszőparipája),  sok 
elavult,  rég  elunt  semmikből  öszveférczelhettek,  azt 
hiszik,  hogy  Bévai  s  Adelung  hozzájok  képest  a  philolo- 
giában  csaJi  tanuló  gyermekek,  s  hogy  a  népek  egyetemi 
nyelvét  minden  bizonynyal  ők  fogják  feltalálni,  flmlit- 
sük-e  a  poetasterek  hemzsegő  seregét,  ezeket  a  türedelem 
ostromlóit,  ezeket  a  fülkiuzó  unalmas  troubadourokat  ? 

Könyveink  nagyobb  részét  ezek  foglalják  el,  azért  van 
bennök  a  szív  és  ész  szavának  oly  ritkán  helye.  S  mind 
ezek  a  legfellengőbb  álmokban  élnek,  s  goethei,  schilleri 
nagyság  bizoáalmával  kerengenék  parányi  köreikben. 
Embernek  legfőbb  boldogságát  képzelet  s  álmok  teszik, 
8  ha  kit  álmaiból  vertek  fel,  az  boldogsága  egéből  hullott 
le ;  hagynunk  kellene  tehát  keresztényi  kímélettel,  hadd 
álmodják  végig  az  ily  jámborok  rövid  életöket,  s  hadd 
legyenek  boldogok.  De  ez  álomboldogokat  imádók,  hir- 
detők, magasztalok  veszik  környűl ;  a  tévedések,  a  kép- 
zelmek  kórjai  elragadnak  s  egész  csoportokat  tántorítanak 
a  vad  tudatlanság  örvényébe,  az  alatt,  hogy  a  valódi 
érdem  félrevonulva  nem  ismertetik  vagy  elfeledtetik  —  s 
ez  vágja  ketté  a  dolgot.  Fel  kell  vernünk  ezen  ál  Goethé- 
ket, ál  Schillereket  álmaikból,  hogy  imádóik  is  látni  tanul- 
janak ;  meg  kell  gyújtanunk  a  kritika  szövétnekét,  hogy 
lássak  és  láttassuk  egymással  az  ösvényt,  mely  tidvezűlet 
pontjához  viszen.  Ezek  nélkül  a  romlás  örvényéből  nincs 
mentség,  nincs  szabadulás. 

Kritika  kell  közöttünk,  meg  nem  kérlelhető  és  kemény 
kritika,  de  részrehajlatlan,  de  igazságos.  ]^i  kell  irtanunk 
a  hizelkedés,  a  szolgai  csúszás  lelkét;  ledöntögetnünk 
szobrait  a  bálványozásnak ;  elrezzentenünk  a  lelketlen- 
séget;  kimutogatnunk  egymás  vétkeit,  botlásait,  kimu- 
togatnunk az  utat,  melyen  nagy  nemzetek  példájaként 
a  tökély  magas  pontjához  vergődhetni.  Ha  mi  bará- 
tinkat, rokoninkat,  mint  eddig,  csak  ölelgetjük;  hitsor- 
Bosinkat  csak  dicsérgetjük;  nagyainknak  csak  hízelke- 
dünk, bókolunk;  ellenségeinket  csak  üldözzük,  s  a  jót 
bennök  is  elismerni  nem  tanuljuk  s  nem  akarjuk;  ha 
rettegünk  az  igazat  nyilván  kimondani,  ha  őrökké  csak 
mellékes  tekintetek  szolgarabjai  leszünk :  úgy  a  tudomá- 
nyos haladásnak  bízvást  lemondhatunk  még  reményeiről 
Í8»  Agy  örök  veszteglésben  tespedezünk  s  egy  chinai  pe- 
nész fogja  elborítani,  megemészteni  nemzetiségünket, 
nyelvünket,  tudományos  létünket. 

A  kiadó  örömmel  s  valódi  gyönyörűséggel  látja  azt, 
hogy  a  magyar  írók  pártokra,  felekezetekre  kezdenek 
szakadni.  Óhajtaná,  hogy  e  pártok  szelleme  el  ne  szú- 
nyadjon,  s  törekedni  fog,  hogy  az  e  jelen  lapok  által  is 
mind  inkább  lobogásban  tartassák.  Az  ellenkezés  és  küz- 
delmek, a  forrás,  köszörüli  az  elméket,  erőben  tartja  a 
lelket,  s  mit  szendergő  béke  s  nyugalomban  tengés  húsz 
év  alatt  nem  tehetpe,  azt  a  vélemények  háborúi,  írói  párt 
s  vetekedés  két-három  év  alatt  képes  eszközleni.  A  polgári 
pártok,  belháború,  veszedelmei  a  nemzetnek:  az  írói 
lázadások  ellenben  legczélirányosb  eszközei  a  tudomá- 
nyos haladásnak.  Ott  vér  foly,  pusztulás,  ínség,  halál 
kegyetlenkednek,  s  felette  kétséges,  felette  bizonytalan, 
ha  a  jelenkor  véráldozatai  fognak-e  teremteni  a  jövendő 
ivadéknak  boldogságot :  itt  cSak  a  hiúság  ködéi  tépetnek 
szerte,  az  előítéletek  zúzatnak  öszve.  Ott  egész  nemzetet 
éri  s  érheti  az  ártalom,  itt  csak  egyes  emberek  szenvednek 
kárt,  talán  egy  kis  hirbeli  kárt ;  s  mi  egyes  emberek  vesz- 
tesége, ha  még  oly  nagy  volna  is,  azon  megszámolhatlan 
haszon  mellett,  mely  egész  nemzetre  hárulhat  ? 

Ezen  gondolatok  forgottak  elméjében,  midőn  eltökéllé, 
liogy  egyesülve  néhány  lelkesebb  barátival  a  tudományos 
közügynek,  e  kritikai  gyűjteményt  megindítsa.  Altalános 
czéljai  az  eddigien  mondottakból  érthetők :  az  előítéletek, 
tévedések,  írói  pedantismus  és  félszegségek  ellen  akar 
gátakat  rakni,  melyek  köztünk  divatban  vannak,  vagy 
divatba  kezdenek  jőni.  Szándékait  azon  úton  reményli 
elérhetni,  ha  a  magyar  literatúrának  észrevehetőbb  lépteit 
bírói  figyelemmel  kíséri,  s  mindenről,  a  mi  tekintetet 
érdemel,  kritikai  észrevételeket  közöl.  Ezen  czélra  nem 
szükség  minden  megjelent  könyvnek  megítéltetnie,  elég 
leszen  csak  azon  productumokról  emlékezni,  melyeknek 
némíneműleg  életök  van.  De  itt  sem  von  oly  szoros  kor- 
látokat, hogy  ne  vehessen  magának  szabadságot  néha 
csekélyebb  nyomatékú  munkákról  is  szólni,  ha  azok  hasz- 
nos dolgok  elmondására  alkalmul  szolgálhatnak.  Yala- 

mint  viszontag   lesznek   oly  esetek,   melyekben  becses 
művekről  is  hallgatni  fog,  ha  rólok  mindennapi  s  talán 
közönséges,  ismert  észrevételeknél  egyebet  nem  mondhat. 
A  munkáló  társak  nagyobb  része  magát  megnevezni 
nem  fogja.   Oly  mód,  mely  az  angol  időszaki  írásokban 
nagy  divatban  van,  s  melynek  sokkal  több  jó,  mint  rossz 
oldalai  vannak.  A  névtelenség  leple  alatt  mindenki  szaba- 
dabb s  nyíltabb ;  a  barátság  s  hála  érzéseit  is  könnyebb 
hallgatásra  bírni ;  a  tartalékra,  vonakodásra  nincs  ok.  így 
a  félénk  is  megtántorodik,  s  őszintén  mondja  el  a  mit  el- 
mondani rettegett  volna.  Szóval:  az  éjfél  titkaiba  leple- 
zett areopágusi  tribunál  a  lelkes  görög  népnek  nem  volt 
lelketlen  találmánya. 

E  csodálatos  czím  alatt  jelent  meg  nem  régiben  egy 
könyvecske,  mely,  úgy  látszik,  valaki  ellen  van  intézve  a 
magyar  írók  közül.  Ki  ellen  ?  azt  meghatározni  nehéz 
volna.  Az  előszó  Cselkövit  emlegeti,  s  eleintén  készek 
valánk  hinni,  hogy  Cselkövinek  ott  idézett  szavai  adtak 
volt  alkalmat  reá,  hogy  a  vesszőparipájára  ülvén,  a  para- 
doxonok minden  fegyvereivel  felkészülten,  prózai  síkon  s 
poetai  tetőkon  keresztül-kasul  ifjoncz  szilaj sággal  űzze  és 
kergesse  oaz  egyszerű  szépet*,  ezt  a  mennyei  származatú 
vétlen  teremtést.  Készek  valánk  hinni,  hogy  ezek  vadíták 
el  a  szerzőt,  azonban  a  könyvecske  czíme  gúnyt  említ, 
melynek  Cselkövi  sehol  sem  adtajeleit.' Eszerint  gyanúnk 
alaptalan  volna,  s  kénytelenek  vagyunk  megvallani,  hogy 
nem  tudjuk,  kivel  akarjon  a  szerző  viadalra  kelni.  De 
legyen  bár  akárki  ez  az  ismeretlen  ellenség,  neki  felette 
különös  helyezet  juta ;  hallja,  hogy  háború  van,  fegyver 
csattog,  nyilak  röpülnek,  de  azt  nem  tudja,  ha  a  háború 
ellene  vagy  más  valaki  ellen  viseltetik-e.  Azonban,  hagy- 
ján, e  könyvecskében  sok  van,  a  mit  nem  tudunk  s  nem 
tudhatunk,  mert  a  szerző  önmaga  sem  tudja,  azért  elhagy- 
ván egyes  dolgokat,  mi  csak  az  egészről  fogunk  szólani. 

Rfl'gyogó    szép-e    vagy  egyszerű?  az  tehát  a  kérdés? 


^  fBökversek  s  Eszmék  a  magyar  nemzeti  szín  s  szellem 
védelmének  ügyében,  egy  művész  tévedései  s  alaptalan  gúnyai 
ellen,  Honyárytól*.  (Szentmiklóssy.)  Pest,  1830.  50. 1.  czimképpel. 

Az  a  kérdés,  melyik  a  magyar  szín,  melyik  a  magyar 
szépség  ? 

Kérdések,  melyek  már  magokban  is  felette  különö- 
sek, hogy  ne  mondjuk,  csodálatosak ;  de  még  inkább 
azokká  lesznek,  ha  az  olvasó  a  rólok  tartott  leczkéken 
végig  haladt.  A  bíráló  azt  hiszi,  hogy  e  könyvecskében 
egy  nevezetes  probléma  van  megfejtve,  és  pedig  töké- 
letesen megfejtve,  az  t.  i.,  miként  lehessen  gondolat  nél- 
kül könyvet  írni.  Megfejtésére  régóta  szükségök  volt  a 
magyar  íróknak,  s  jaj  nekünk,  hogy  a*  szükség  kipótol- 
tatott !  Könyvműhelyeink  nem  fogják  győzni  ezentúl  a 
munkát ! 

Azonban  érdemeljük  e  büntetést.  Ki  oka  más,  mint 
egyedül  mi,  hogy  tudományunk  mezején  az  íróságot  a 
tudatlansággal  oly  gyakor  ízben  látjuk  karöltve  sétálni  ? 
A  mi  nevelésünk  az  ember  két  legnemesb  tehetségeit,  az 
értelmi  s  beszélő  tehetséget,  nem  míveli  egyenlőn.  Vannak 
közöttünk  emberek  s  nem  kevesen,  kik  gondolkodni  tanul- 
tak, de  gondolatiknak  életet  és  formát  adni  nem  tudnak  ; 
valamint  szinte  olyanok,  kik  szavakkal  játszanak  tárgy  és 
értelem  nélkül ;  kik  egy  keresztülláthatatlan  beszédködöt 
tudnak  magok  körül  gerjeszteni,  a  nélkül,  hogy  beszedők- 
ben dolog  és  valóság,  a  nélkül,  hogy  ez  ingadozó  párának 
valahol  támaszpontja  volna.  Ez  utolsók  csak  beszélni 
tanultak.  Mi  oka  annak,  hogy  a  természet  fia  azon  dol- 
gokról, melyek  körébe  tartoznak,  melyeket  ismer,  annyi 
értelemmel  és  határozottsággal,  oly  pontosan  és  győzőleg 
tud  szólni  ?  Semmi  egyéb  nem  mint  az,  hogy  ő  szavakat 
tárgy  8  értelem  nélkül  soha  nem  tanult.  Neki  nincs  tárgya 
szó  nélkül,  nincs  szava  tárgy  nélkül ;  a  tárgy  neki  tárgy, 
nem  pedig  képzelet  szójátéka.  Olvassuk  az  utazásokban  az 
amerikai  úgynevezett  vadnépek  beszédét,  bámulni  fogjuk 
azt  a  rövidséget,  tárgyismeretet,  világos  értelmet,  pontos- 
ságot, elhatározottságot,  melylyel  szólni  tudnak.  Ellen- 
ben a  mi  féltudósaink,  visszás  s  álképzetú  irkálóink 
beszéde  mely  összebonyolodott,  mely  zavart  I  Kivált  midőn 

csinnal  és  szépen  akarnak  szólni,  mint  fojtja  el  az  első 
rosszul  használt  szó  a  második  értelmét ;  mint  nincs  a 
beszédben  elmondva,  a  minek  elmondatnia  szükségképen 
kellett  volna.  Többnyire  gyanítanunk  lehet  csak,  értenünk 
alig,  mit  akarnak  némely  íróink  mondani.  Ha  tárgyok 
van  is,  azt  felfogni  nem  tudják.  Nem  a  tárgy  forog  kezök 
alatt,  hanem  magok  forognak  a  tárgy  körűi.  Az  nyugszik, 
mélyen  legyökerűlve,  helyéből  ki  nem  mozdítva,  s  mi 
csak  egyik  oldalát  szemlélhetjük,  melyet  önmaga  mutat ; 
ők  pedig  kerengenék  erő  nélkül  s  könnyeden,  mint  kavargó 
szél  a  homokhalom  körül ;  szavaiknak  csak  minden  tize- 
dike áll  a  maga  helyén.  Mi  oka  mindennek  ?  Bizonyára 
nem  más,  mint  hogy  iskoláinkban  szavakat  tanulunk 
tárgy,  dolog,  értelem  nélkül.  Nyelvünk,  szinte  úgy  mint 
phantasiánk,  csak  játszik.  Ezen  haszontalan,  ezen  vesze- 
delmes játéktól  kellene  gyenge  gyermekeinket  s  ifjainkat 
elvonni.  Szoktatnunk,  nevelnünk  kellene  őket,  hogy  csak 
azt  beszéljék,  amiről  fogalmok  van,  de  ezt  egészen  s  töké- 
letesen tanulják  elmondani,  világos  érthető  beszédben, 
határozottan,  tartalék  nélkül  s  a  maga  egész  erejében. 
Az  embernek,  kit  a  természet  úgy  is  szabadságra  alkota, 
illik  világosan,  nyíltsággal  és  szabadon  szólnia.  Szolgai 
lelkek  rejtegessék  gondolataikat  szövedékes  periphrasi- 
sokba ;  szótudósok  gerjeszszenek  magok  körül  homályos, 
keresztülláthatatlan  gőzt :  űzzenek  szójátékokat,  a  valódi 
bölcsnek  és  szabad  embernek  komoly  tárgyakról  értelem- 
mel és  komolyan,  érzékenyekről  érzékenyül  és  szívhez ; 
s  mind  itt,  mind  amott,  elhatározott  világosságban  illik 
szólnia. 

Ezen  észrevételek  elmondására  a  Bökversek  s  Eszmé- 
ken kivül  a  Hitel  czímű  munka  Taglalatja  is  vezette  a 
bírálót.  Miket  a  Bökversek  írója  50  lapnyi  helyen  elsza- 
valt, alantabb  állnak,  mint  hogy  kritikai  vizsgálatra  mél- 
tók legyenek;  azonban  mi,  kivált  aesthetikai  tárgyak 
ismeretében,  még  felette  hátra  vagyunk,  hátrább,  hogy- 
sem min    szemeinkkei    látni  tudnánk.    Találkozhatnak 

közöttünk  olyanok,  kiket  a  jelen  könyvecske  által  gerjesz- 
tett mystikus  szógöz  eltéveszthetne ;  egyedül  ezeknek 
megmentése  miatt  tehát  néhány  gondolatot  röviden  s 
csak  érintöleg  fog  a  bíráló  a  szépnek  philosophiájából 
elmondani. 

A  szépség  az  emberi  természetben  fenekűi,  nem  e  vagy 
ama  nemzetben ;  nem  viszonyos,  hanem  általános,  szinte 
úgy,  miképen  a  rény  s  az  erkölcs  ideája.  Laokoón  és  a 
vaticájai  ApoU,  Homér  és  Eafael  művei  nemcsak  a  görög 
és  olasz  népnek,  az  egész  emberiségnek  készültek,  s  ha  az 
afrikai  vad  puszták  lakója  vagy  a  grönlandi  czethalász 
bennök  szépséget  nem  talál,  annak  a  műveletlenség  leszen 
oka,  nem  az,  hogy  a  görög  és  olasz  szépség  az  afrikaitól 
és  grönlanditól  szükségképen  különböző.  Valamint  a  szép- 
ség maga,  úgy  alkotó  részei  is  az    egész   emberiségből 
veszik  eredetöket,  s  ha  valaki,  például,  azt  kivánja,  hogy 
a  szépművész  egyszerűségre  törekedjék,  nem  kivan  egye- 
bet, mint  azt,  hogy  a  természet  s  emberiség  postulátumát 
töltse  be.  Az  a  szép  mű,  mely  többszerű,  mely  sok  részekre 
oszlik,  melyben  változatosság  van  czélirány,  különféleség 
eiirythmia  nélkül,  soha  nem  fog  tiszta  hatású  éleményt 
adni.  A  tárgyak  többségén  megoszlik  s  bizonyos  szender- 
gésbe  merül  a  figyelem,  az  alakok,  a  képek  végig  húzód- 
nak szemeink  előtt  a  nélkül,  hogy  a  lélekre  maradandó 
benyomást  tettek  volna.  Egyik  kép  eloltja  a  másiknak 
hatását,  s  a  csoportból  egyetlenegy  alak  sem  tűnik  ki  oly 
jól,  mint  ha  azt  külön  s  egyenként  szemlélhettük  volna. 
Minden  egyes  magánálló  rész,  más  és  különböző  benyo- 
mást hoz  magával,  s  a  több  (vagy  legalább  többszerű) 
benyomások  valamint  nem  egyszerűleg,  hanem  egymásra 
következve  gerjesztettek,  úgy  különbözők,  s  egyesűlniök 
felette  nehéz,  vagy  épen  lehetetlen.  Az  emberi  figyelem 
magát  megosztani  nem  tudja,  egyszerre  csak  egyetlenegy 
ponton  tud  függeni,  s  ha  külső  okok  megoszlásra  kény- 
szeritik, elzsibbadnak  benne  a  fogékonyság  idegei.  Minél 
egj'szerűbb  tehát  valamely  szép  műv,  minél  könnyebb  azt 

a  maga  egészében  végig  látni,  annál  tökéletesebben  felel 
meg  rendeltetésének ;  azaz,  annál  nagyobb  hatással  fog 
reánk  munkálni,  s  annál  becsesbnek  kellelőttünk  lennie; 
mert  az,  a  mi  figyelmünket  magára  vagy  épen  nem,  vagy 
csak  igen  kis  mértékben  vonhatá,  ránk  nézve  vagy  épen 
semmi,  vagy  igen  kis  értékű.  Innen  van,  hogy  a  világ 
minden  valódi  művészei  Homértól  fogva  Goethéig  az 
egyszerűségre  annyira  törekednek.  Érzik  t.  i.  ezek  az 
emberi  természet  mély  búvárjai  az  egyszerűség  hatalmát, 
s  tudják,  hogy  ha  ezt  sajátjokká  tehetek,  egyikét  bírják 
azon  varázserőknek,  melyekkel  lélek  és  szív  országán 
uralkodhatni.  Kinek  keblében  nem  él  az  a  hatalmas  erő, 
mely  egy  nagy  egészt  teremthetne,  az  a  részeken  fog  nagy 
gonddal,  szorgalommal  piperézni,  czifrázgatni.  De  bár- 
mily tökéletesen  fogta  is  ezeket  adni,  az  értő  előtt  a 
művészek  sorában  csak  a  horatiusi  faber  imus  névre 
teend  szert.  Ezekből  következik,  hogy  minél  egyszerűb- 
bek valamely  nemzetnél  a  szépművek,  a  tökélynek  annál 
magasabb  pontján  áll  ott  a  művészség,  s  annál  közelebb 
van  egyszersmind  a  természethez,  mert  a  művészi  tökély 
legfelsőbb  pontjától  a  természetig  csak  egy  lépésnyi 
távolság  van.  A  bíráló  bizonyossá  teheti  a  Bökversek 
szerzőjét,  hogy  midőn  azt  állítja :  az  egyszerű  szép  ellen- 
kezik a  magyar  charakterrel,  nemzetének  nem  mond 
dicséretet,  mint  véli,  hanem  gyalázza  és  szégyeníti  azt. 
Minekelőtte  ily  állítások  publikum  előtt  dicsekedve 
elszavaltatnak,  illő  volna  felölök  egy  kevéssé  gondol- 
kodni, vagy  ha  ez  a  szerzőtől  ki  nem  telnék,  olvasni  oly 
írók  munkáit,  kik  a  tárgy  felől  bővebben  értekeztek.  Her- 
der  például,  és  az  angol  Home,  hogy  mások  ne  említtes- 
senek, biztos  kalauzai  lehettek  volna  a  Bökversek  író- 
jának. 

Eagyogó  szép !  Mi  ez  a  ragyogó  szép  ?  Kétleni  lehet, 
hogy  a  szerző  maga  is  érti ;  értve  megfejtette  volna.  A  mi- 
ket most  felőle  mond,  azokban  nincs  genus  proximum  és 
ultima  diflferentia.  Néha  a  szembeszökő,  meglepő  ideáit 

érti  alatta,  optikai  ragyogásokat,  fényt  emleget ;  máskor 
ismét  a  csillogó  epithetonok  ellen  támad.  A  bíráló  legalább 
azt  óhajtotta  volna  ezen  mystikus  könyvből  kitanulhatni, 
ha  a  szerző  kizárólag  ellenkezésben  hiszi-e  lenni  a  ragyogó 
szépet  az  egyszerűvel.  így  ezen  homályos  sejtésekben, 
álmákban  legalább  valamely  irányt  reménylett  volna  fel- 
találni. A  példák  sem  látszanak  igazlani,  hogy  a  szerző 
értené  tárgyát,  mert  a  mik  Kölcsey,  Szemere,  Kazinczy, 
stb.  műveikből  idéztetnek,  azok  a  legnagyobb  mértékben 
egyszerűk. 

A  bíráló  tanácslaná,  hogy  a  Bökversek  szerzője  tíz  évet 
legalább  szánna  még  az  sesthetikai  stúdiumra,  s  azután 
tartana  nekünk  belőle  leczkéket.  Az  pedig,  ha  a  szerző 
mindennel,  a  mi  az  sesthetikához  (legalább  az  sosthetica 
purához)  tartozik,  egészen  és  végkép  felhagyna,  még  kívá- 
natosabb volna.  Az  aesthetika  erős,  ép  elmét,  éles  ítéle- 
tet kíván,  oly  elmét,  oly  ítéletet,  mely  magát  semmi  ábrán- 
dok által  öszvezavartatni  nem  hagyja.  Gyenge  fejűeknek 
ez  veszedelmes  tudomány,  örök  szédelgés,  sőt  őrület 
könnyen  lehet  következése.  Nem  példátlan  dolog,  hogy 
némely  különben  tanult  embereket  a  való  tudománytól 
hamis  ismeretekre  vonzott;  pedig  jobb  nem  tudni,  mint 
fonákul,  vagy  hamisan. 

■K  -K  -K 

így  ítélt  a  bíráló,  midőn  a  Bökversek  s  Eszmék  a  könyv- 
műhelyt elhagyták.  Hónapok  elfolyása  után  ismét  kezébe 
vévé  a  könyvecskét,  s  végig  futa  rajta.  Gondolkodott,  s 
hajlandó  leve  a  dolgot  kedvezőbb  szempontokból  fogni 
fel.  A  miket  gondola  s  érzett,  nem  tartózkodik  itt  elmon- 
dani, bár  ellenkezésben  állnak  az  előbbeníekkel. 

A  felébb  mondottakban  neheztelni  látszik  a  bíráló, 
hogy  a  Bökversek  s  Eszmék  írattak,  s  óhajtja,  hogy  ne 
írattak  volna.  De  ki  tilthatja  meg,  hogy  a  szerző  ne  írjon, 
kivált  akkor,  ha  a  könyvírás  ad  sui  conservationem  van. 
A  szerző,  akárki  mit  mondjon,  valóságos  genie,  s  hogy 

genie,  ő  arról  nem  tehet.  A  tündér  istenség  keblében  él, 
mozog,  hánykolódik,  tombol,  mint  szilaj  mén ;  tüzének 
nyílást  kell  adni,  különben  megemésztené  önmagát.  Oly 
sok,  nagy  és  mély  gondolattól  forrva  és  buzogva  elpat- 
tanna az  agy,  s  mely  veszteség  a  hazára,  világra,  egész 
emberiségre  nézve  egy  genie  elveszte.  Akarja,  nem  akarja 
tehát,  a  szerzőnek  írnia  kell ;  csak  könyvírás  által  lehet 
ezt  a  keblében  nyugtalankodó  istenkét  lecsendesíteni. 
Kinek  mi  gondja,  mit  ír  és  hogyan?  Neki  szabad  akár- 
mely balgatag  tárgy  felől,  szabad  oly  szegényül  és  nyo- 
morúan írni,  hogy  minden  keresztény  ember  szánakozzék 
kínján,  vagy  oly  tarkán,  zavartan  és  botorul,  hogy  még 
az  észbeteg  is  nevetésre  fakadjon,  ha  olvassa.  Mi  a  por  és 
halandóság  fiai  az  ő  halhatatlan  műveiről  ítélni  silányak, 
gyarlók  vagyunk.  0  nem  nekünk,  hanem  génieknek  ír, 
oly  csoda  génieknek,  mint  önmaga,  ámbár  ezeknek  az  ö 
tanítására  nincs  szükségök.  Géniek  szoktak  és  tudnak  oly 
dolgokat  írni,  melyet  sem  más,  sem  magok  nem  értenek. 
Ki  szabna  nekik  törvényt  és  határt  ?  ők  egyedül  magok 
bírái  s  törvényhozói  is  magoknak.  Azok  a  szegény  theore- 
tikusok !  Azok  az  élhetetlen  recensiók  firkáiéi !  Ok  aka- 
dozni, gáncsolódni  tudnak,  de  teremtsenek  hát,  találja- 
nak oaesthetikai  kincset,  gazdag  eretw,  ha  hasznát  senki 
sem  veszi  is,  írjanak  oly  dolgokról,  melyeket  magok  ugyan 
nem  tudnak,  de  tud  más.  Theoriákat  alkotni,  recensiókat 
irkálni  könnyű,  de  teremteni  nehéz.  Üdvözlégy  tehát 
teremtő  genie !  hatalmas  ész !  ki  a  ragyogó  szépségű 
konyhát  feltaláltad,  hogy  benne  egy  fazék  bökverset  s 
eszmét  főzhess,  emészteniök  és  rágniok  a  magadhoz 
hasonló  génieknek ;  neved  élni  fog  és  csodáltatni  a  veled 
rokon  csoda  elméktől.  Üdvözlégy ! 


«SAS.» 


Recensens,  ki  e  helyt  észrevételeit  elmondja,  a  legbéke- 
szeretőbb  emberek  egyikének  vallj  a  magát,  s  házi  csend  miatt 
Bok  irói  hibákat  szokott  elhallgatni ;  nem  azért  szólal  fel 
tehát  itt  is,  mintha  literátori  viadalra  volna  kedve,  hanem 
egyedül  azért,  hogy  egy  hasznos  szándékot  észrevételeivel 
támogatva  elősegéljen.  Ennélfogva  reményli,  hogy  ba- 
rátságos s  jó  szivből  eredt  szavai,  ha  talán  akaratja  ellen 
8  emberi  gyarlóságból  néhol  élesebbek  volnának  is,  nem 
fognak  epét  fakasztani. 

Nov.  30-án  1830.  Thaisz  András  által  ezen  jelentés 
tétetett  közzé. 

«A  köz  bizodalom,  az  olvasó  közönség  várakozása,  többeknek 
sürgetése,  az  előre  beküldött  munkák,  s  a  magyar  literaturának 
örvendetes  kifejtődóse  elhatároztak  engemet,  hogy  a  mostani  s 
jövendő  országgyűlési  törvónyszünetet  czélerányosan  *  használ- 
jam, és  Sas  czím  alatt  egy  több  kötetből  álló  vegyes  tárgyú 
munkát  kiadjak.  És  mindent,  a  mi  a  hazában  s  a  külföldön 
Írásra  s  olvasásra  méltó,  fog  magában  foglalni,  s  tárháza  leszen 
minden  szépnek,  jónak  és  hasznosnak,  mindennek,  a  mi  az  éle- 
tet, művészséget,  literaturát  ós  tudományt  illeti,  nemcsak  Ma- 
gyarországra, hanem  az  egész  művelt  világra  kiterjesztve.  — 
Mindegyik  kötet  tíz  ívből  áll  nagy  nyolczadrótben,  szép  fejér 
papiroson,  nagy  és  csinos  betűkkel,  s  melléje  adatik  egy  Lite- 
ratúrai Jelentő.    Az   első  a    sajtót    most   hagyja    el.   Előfizetése 


*  Erányosan  és  eránt  hibásan  iratnak  e-vel.  A  magyar  nyelv 
nem  tűr  egy  szóban  vékony  és  vastag  magánhangzót.  L.  Bévai 
El.  Gram.  1.  62.  s  a  követk. 

három  kötetre  5  írt  v.  ez.  s  tart  a  jövő  1831-ik  esztendei  József- 
napi pesti  vásárig;  azontúl  a  következő  három  kötetre  fog  elő- 
fizettetni,  s  a  kijött  három  kötetnek  ára  7  frt  30  krra  v.  ez. 
emeltetni.  Az  írók  egy-egy  ívért  20  írttal  v.  ez.  fognak  meg- 
beesültetni,  melyet  a  kiadónál  könyváros  Wigand  Ottó  úrnál 
nyugtatványaik  eránt  felvehetnek.  A  kinek  munkája,  akar  érte- 
kezés, akar  kivonás,  akar  fordítás,  akar  könyvvizsgálás  vagy 
esmertetés,  akar  jelentés  vagy  tudósítás  s  t.  e.  f.  az  egymás 
után  kijövő  12  kötetben,  az  előfizetők  által  legjobbnak  fog  es- 
mertetni,  annak  jutalmul  400  frtot  v.  ez.  fog  a  kiadó  kifizetni. 
A  munka  maga  diesérje  magát,  —  ha  életet  érdemel,  álljon  fenn, 
ha  nem,  veszszen  el :  úgy  is  az  ujságbeli  dieséretek,  önmagasz- 
tálasok  s  vásári  szemfényvesztések  által  annyira  ámíttatik  a 
világ,  hogy  utoljára  saját  szemeinek  sem  fog  hinni.  Blőttem 
egyedül  a  czél  áU,  s  ez  változhatatlan:  «a  haza  virágzása  s 
fejedelmével  egyesült  boldogsága* ;  esak  e  czélt  kivívni  kevély 
vagyok.  Az  előfizetéseket  könyváros  Wigand  Ottó  úr  Pesten 
szedi  be.  Költ  Pesten,  nov.  30-án  1830. 

Thaisz  András. 


Ki  ne  örvendjen  e  jelentésnek!  íme  most  bárom  folyó- 
írásunk  van  (Tud.  Gyűjtemény,  Muzárion,  F.  M.  O.  Mi- 
nerva); ezeknek,  kivált  a  két  elsőbbiknek,  mi  sokat  köszön 
a  magyar  líteratúra,  mindenki  előtt  tudva  van.  Itt  a  ne- 
gyedik folyóírás  készül  életet  élni.  Bee.  óbajtja,  hogy  e 
folyóírás  felálljon,  minél  előbb  felálljon,  óbajtja  azt  is, 
hogy  ne  egy-két,  hanem  számos  esztendeiglen  és  pedig 
társai  mellett  összeütközés  nélkül  fussa  meg  rendeltetése 
pályáját ;  vagy  világosabban  szólva,  hogy  se  ez  társait,  se 
amazok  ezt  el  ne  öljék.  Midőn  Bee.  ezen  óhajtását  kinyi- 
latkoztatja, múlhatatlan  kötelességének  tartja  azt  is  nyil- 
vánná  tenni,  hogy  szeretné  e  folyóirást  minden  tekintet- 
ben jóvá,  hasznossá  alkotni,  s  minden  netán  történendő 
botlásoktól  megmenteni,  hibáiból  kitisztogatni,  s  e  szerint 
az  olvasókban  iránta  részvételt  s  pártfogást  gerjeszteni. 
Bec.-nek  t.  i.  sajnosán  esnék  azt  tapasztalni,  ha  e  folyó- 
irástól  a  közrebocsátott  jelentés  miatt  idegenednének  el 
az  előfizetők,  ha  tudniillik  ennek  hibáiból  a  folyóirásra 
vonnának  következtetést.  Ez  volt  az  ok,  hogy  az  érdemes 

szerkeztető    Thaisz    Andrást  az  itt  kővetkezőkre  figyel- 
messé teszi. 

Bee.  az  imént  előadott  jelentést  máskép  készítette 
volna ;  van  t.  i.  benne  sok  olyan,  mely  szemeinek  nem 
tetszik.  Azonban,  mivel  a  mások  sajátságait  is  tiszteli,  s  a 
maga  tetszéseit  vagy  nemtetszéseit  törvények  gyanánt 
vétetni  nem  akarja,  magába  fojtván  a  tetszés  szavait,  csak 
oly  észrevételeket  fog  előhordani,  melyeket  okokkal  támo- 
gathat. Azt  mondja  a  szerkeztető : 

I.  «Hogy  őt  a  köz  bizalom,  az  olvasó  közönség  várako- 
zása, többeknek  sürgetése,  s  végtére  a  magyar  literatúra 
kifejtődése  határozták  e  folyóirás  kiadására.*  Bee.  azt  véli, 
hogy  bizonyos  személynek  ez  vagy  amaz  tettében  való 
bizodalom  csak  úgy  támadhat  valakiben,  ha  már  rokon 
nemű  tettekben  ügyességét  bizonyította  be.  A  jelen  folyó- 
irás szerkesztetője  ezt  nem  mondhatja,  s  önmagáról  kivált 
szerencsétlenség  vádja  nélkül  nem  mondhatja.  Nem  való 
az  is,  hogy  őt  az  olvasó  közönség  várakozása  és  többeknek 
sürgetése  határzották  el  e  folyóirás  kiadására.  Az  olvasó 
közönség  e  folyóirás  felől  mindeddig  nem  tudott  semmit, 
8  hogy  készülőben  van,  azt  e  jelentésből  érti  legelőször, 
és  így  annak  kijőve  telét  nem  várhatta,  nem  sürgethette. 
Filius  non  potest  existere  ante  patrem.  Továbbá  a  magyar 
literatúra  örvendetes  kifejtődése  alatt  Bee.  egyebet  nem 
érthet,  mint  a  tökélynek  egy  bizonyos  pontjáig  való  elju- 
tást, azaz,  a  vég  czélhoz  való  közeledést.  Tegyük  fel,  hogy 
a  magyar  literatúra  már  ennyire  haladt.  Ily  haladás  mire 
határozhat  bennünket  egyébre,  mi^t  hogy  örvendezzünk 
rajta?  Ha  már  czélnál  vagyunk,  akkor  szükségtelen  többé  a 
czélhoz  erőködés.  Einek  az  vala  czélja,  hogy  a  követ  hegy- 
tetőre tolja,  s  szerencsésen  fel  is  tolta,  tovább  nem  fogja 
tolni  akfiűrni^  mert  megeshetnék  az  is,  hogy  a  túl  felen 
mind  köve,  mind  maga  lehengeredjenek.  Apróságok  ezek; 
de  oly  apróságok,  melyek  a  rendhez  szokott  szemet  sértik. 

II.  «Hogy  a  kiadó  a  mostani  s  jövendő  országgyűlése- 
ket czélirányosan  használja.))   Ez  azt  látszik  mondani: 

a)  mintha  a  kérdésben  forgó  folyóirás  csak  törvényszüne- 
tek alatt  jelenne  meg,  b)  mintha  a  szerkeztető  eddig  a  tör- 
vényszünetek idejét  czéliránytalan  használta  volna.  Az 
első  eset  contradictióban  áll  s  megczáfoltatik  a  jelentés- 
nek azon  helyével,  hol  a  folyóirásból  józsefnapi  vá.sárig 
3  kötet  igértetik.  Józsefnapi  vásárig  nincs  törvénysziinet, 
hacsak  a  szerkesztető  cabinet-titokba  nincs  avatva.  A  má- 
sodik esetet  Bee.  távolról  sem  merné  feltenni  a  szerkéz- 
tető  felől. 

III.  «Sas  czim  alatt  egy  munkát  kiadjon. »  Rec.  ezen 
czimen  felette  megütközött,  s  meg  az  olvasóknak  nagyobb 
része  is.  Kár  volt  értelmét  meg  nem  magyarázni  mindjárt 
itt  a  jelentésben  is,  mert  hogy  a  folyóirás  első  kötetében 
meg  fog  fejtetni,  azt  kétleni  sem  mérnők.  Hogy  ez  tör- 
tént, Bee.  annál  inkább  fájlalta,  mert  több  mint  egy  ízben 
tapasztala,  miképen  szoktak  a  magyar  olvasók  czímekből 
is  következéseket  tenni  a  munkák  jóságára.  Ez  gyenge- 
sége ugyan  a  magyar  publikumnak,  melyet  elirtani  hasz- 
nos volna,  de  az  elirtásnak  nem  folyóirás  jelentésében  és 
czímén  van  helye.  Itt  az  ily  gyengeséget  is  tisztelni  kell, 
mert  lesznek  olvasók,  s  pedig  többen,  kik  e  mystikus 
czím  miatt  nem  fognak  előfizetni.  Bee.  e  czimen  sokat 
törte  elméjét,  de  hogy  megfejthette  volna,  azon  szeren- 
csével nem  dicsekedhetik.  A  SAS  symboluma  szokott  lenni 
a  kevélységnek,  uralkodói  hatalomnak,  nagyságnak,  s 
nem  ritkán  a  ragadozásnak  is.  Bee.  a  mesterségek,  tudo- 
mányok, művészetek  széles  egész  mezején  nem  ismer  oly 
osztályt,  mely  felett  az  előszámláltaknak  valamelyike  czí- 
műl  állhatna.  Kevélykedni  csak  a  tudatlanság  szokott ; 
uralkedni,  dictátori  hatalmat  bitorlani  tudományok  me- 
zején nem  lehet  s  értelmes  fej  nem  fog  akarni;  nagyság 
czímével  kérkedni  kiállhatatlan  immodestia  volna.  A  ra- 
gadozás  ideájáról  pedig  szó  sem  lehet,  mert  hogy  e  folyó- 
irás plágiumok  tára  akarjon  lenni,  ily  valamit  gyanítani 
szitok  és  alacsony  gúny  volna.  Symbolica  tendentiája* 
jbehát  a  czimnek  nehezen  van,  s  talán  nem  egyéb,  mint 


SAS. 


91 


értelemtől  üres  külöoböztető  jel,  mely  nincs  ugyan  egé- 
szen példa  nélkül,  a  mint  a  külföldi  könyvek  mutatják, 
de  az  ily  példák  valamint  gyenge  elméjű  íróktól  származ- 
tak, úgy  követésre  is  nem  méltók.  Az  minden  kérdésen 
kivtil  van,  hogy  a  mely  jussal  SAS  nevet  visel  e  folyó- 
irás,  szinte  azon  jussal  viselhetné  ezeket  is  :  szárcsa,  sár, 
köszvény,  láb.  A  czímnek  is  van  bizonyos,  az  ízlésben  és 
józan  észben  alapodott  theoriája,  melyet  általhágni  czél- 
talan  különködés,  s  néha  nevetség  is.  Bee.  azt  hiszi,  hogy 
az  jó  czím,  melynek  jelentése  van  a  vele  megjegyzett 
munkára,  a  nélkül,  hogy  a  munka  tartalmából  valamit 
elárulna.  Az  első  feltétel  a  rationabilitás  feltétele,  a  má- 
sodik pedig  egy  oly  okos  fortély,  melynél  fogva  a  gondos 
író  olvasója  figyelmét  felfüggesztve  mind  végiglen  fogla- 
latosságban tartja.  A  correct  és  szorgalmas  író  ilyenek 
ellen  soha  sem  fog  véteni. 

IV.  nEza  folyóirás  t.  i.  —  mindent,  a  mi  a  hazában,  s 
külföldön  írásra  s  olvasásra  méltó,  fog  magában  foglalni, 
8  tárháza  leszen  minden  szépnek,  jónak,  hasznosnak, 
mindennek  a  mi  az  életet,  művészséget,  literatúrát  s  tudo- 
mányt illeti,  nemcsak  Magyarországra,  hanem  az  egész 
mívelt  világra*  kiterjesztve.  Bee.  e  sorokat  így  írta  volna : 

E  folyóirásban  mindennek,  a  mi  a  mesterség,  tudo- 
mány 8  művészet  határai  közé  tartozik,  hely  fog  enged- 
tetni, legyen  bár  az  hazánkat,  vagy  a  külföldet  érdeklő 
tárgy.  E  néhány  szó  valóbban  meríti  ki  a  czélt,  mint  ama 
thazánkban  s  külföldön  írásra  s  olvasásra  méltó»,  mert 
sok  írásra  s  olvasásra  méltó  van  a  külföldön  s  hazánkban, 
a  mi  a  folyóirásban  helyet  nem  foghat.  Például :  Schweiz 
históriája  Müller  Jánostól,  vagy  a  de  V Esprit  des  lois 
Montesquieutől.  Hibás  ezen  felosztás  is :  élet,  művészség, 
literatúra  és  tudomány.  Minden,  a  mi  az  életet  érdekli, 
vagy  a  mesterség,  vagy  tudomány,  vagy  művészet  czímek 
alá  foglalható ;  a  literatúra  pedig  a  tudományban  értetik, 
stb.  Dy  apró  foltocskák  a  logikai  rend  és  prsecisíóhoz  szo- 
kott szemet  i^en  bántják. 

Y.  « A  kinek  munkája  akar  értekezés,  akar  kivonás,  akar 
fordítás,  akar  könyvvizsgálás  vagy  esmertetés,  akar  jelen- 
tés vagy  tudósítás  stb.  az  egymás  után  kijövő  12  kötetben 
az  előfizetők  által  legjobbnak  fog  ismertetni,  annak  jutal- 
mul 400  forintot  v.  ez.  fog  a  kiadó  kifizetni. »  Ecc.-t  ezen 
nyilatkoztatás  leginkább  bántotta.  Az  olvasó  közönség 
ítéletét  valamely  egyes  munka  felöl  megtudni,  felette 
nehéz,  vagy  épen  lehetetlen.  Levél  által  fog-e  megkérdez- 
tetni minden  előfizető  egyenként,  mit  itélt  legjobbnak? 
Ily  correspondentiát  nehezen  fog  a  szerkesztető  magára 
vállalhatni.  Vagy  ha  ezt  feltennők  is,  százféle  munka  közül 
3 — 400  előfizető  hogyan  választhatja  ki  a  legjobbat  ?  Va- 
lahányszor a  választás  egy  nagyobb  szám  közül  történik, 
a  candidatio  elkerülhetetlen,  különben  a  választás  nem 
igazságos,  s  megtörténhetik,  hogy  200  voks  közül  valaki 
15-tel  is  többséget  nyer.  De  különben  is  mélyebb  jelentésű 
munkákra  nézve  a  publikum  competens  bíró-e?  Jaj  akkor 
nektek  goethei,  uhlandi  igénytelen,  szerény  Grátiák  !  soha 
sem  fogtok  méltó  tiszteletet  nyerni.  Tanácsosb  volna  a 
400  frt  jutalom  elitélését  néhány,  a  kiadó  által  választott 
íróra  bízni.  Bee.  ezen  ígért  jutalmat  nagy  ösztönrúgónak 
tartja  az  írókra  nézve,  ugyanazért  kívánná,  hogy  annak 
elitéltetése  igazságos,  józan,  nem  ily  ingadózó  bírák  által 
történnék. 

VI.  «Gsak  e  czélt  kivívni  kevély  vagyok. »  Rec.  ezt  így 
írta  volna :  csak  e  czélt  vagyok  kevély  kivívni.  A  született 
magyar  s  az,  ki  syntaxist  jól  tanult,  érteni  fogja  miért. 

Mindezek  hirtelenkedő  kéz  hibái  voltának,  s  Kec. 
reményli,  hogy  az  úgy  nevezett  SAS  érdemes  kiadói  még 
egy  második  jelentést  bocsátnak  közönség  elébe,  hol  ezek 
a  tévedések  ki  lesznek  jobbítva,  a  czím  megváltoztatva, 
és  a  400  frt  jutalom  elitélése  competens  bírákra  bízva. 
Jobb  a  hibákat  kiigazgatni,  mint  kárt  szenvedni.  Egyéb- 
iránt óhajtja  Eec,  hogy  e  folyóírás  az  olvasókban  minél 
több  pártfogókra  találjon.  Pest,  dec.  4.  1830. 


«BALOGH  JÁNOS  ÉLETE.  »* 


Nem  érezve  mi  volt,  nem  értve  miért  volt,  nem  álmodva 
mint  lehete,  kinek  képét  festeni  akará,  az  a  mi  volt; 
sovány  periphrasisokkal  tölt  be  itt  21  lapot  egyike  a  leg- 
szerencsétlenebb biograpbusoknak,  kiket  valaba  a  magyar 
literatúra  ismert.  Azon  szemrehányást,  melylyel  az  élet- 
írók  közönségesen  vádoltatnak,  hogy  hőseiket  szerfelett 
idealizálják,  ez  legkevésbbé  sem  érdemli;  sőt  unalmas, 
erőtlenül  bugyborékoló  előadásával  elfojtja  azon  jó  kép- 
zeletet is,  melynek  a  Balogh  név  említésénél  nem  lehet 
nem  támadnia  mindazokban,  kik  e  jeles  férfiú  tetteit 
tudják,  ismerik.  Egy,  nyolez  országgyűlésen  nagy  fény- 
nyel ragyogott  polgárról,  kinek  rendületlen,  néha  szinte 
gyengeségig  makacs  charaktere  mindenhol  oly  szembe- 
tűnőkép, oly  eredetileg  saját  vonásokban  jelenik  meg, 
kinek  minden  tetteiből  nemes,  jóért  szépért  buzgó  szív 
sugárzott  ki,  kinek  hazafíusága,  őstörvények,  ősszokáshoz 
ragaszkodása  nyelveken  forog  s  például  emlegettetik ; 
szóval  egy  Balogh  Jánosról  semmit  sem  tuda  mást  ez  az 
életmázoló  mondani,  mint  hogy  Podrecsányban  született ; 
Váczon,  Nagyszombatban,  Budán  tanult,  Szentiványi  itélő- 
mestemél  királyi  táblai*  jegyző,  Ernyei  ügyvédnél  segéd 

*  tNéhai  Galantai  Balogh  János,  több  vármegyék  főfő  (sic  I) 
táblabírája  s  nyolez  országgyűlési  híres  (II)  követ  Életrajza. 
Irta  Ponori  Thewrewk  József,  Bars  vármegye  táblabírája.*  Esz- 
tergám, 1830.  21  lap. 

volt,  8  végtére  főjegyző,  táblabíró,  alispán  s  követ?  Sem- 
mit sem  elméje  kifejlődéséről,  egy  ismertető  vonást  sem 
lelki  physiognomiájából,  például  s  tanulságul,  kivált  az 
ifjabb,  a  polgári  pályára  készülő  olvasóknak?  Árnyéka  te 
a  nagy  dicsőűltnek  ?  csak  azt  érdemletted- e,  hogy  emlé- 
kezeted kontár  kezektől  profanáltassék  ?  Negyvenöt  esz- 
tendei fáradságos,  s  a  legszentebb  hazafiúi  buzgalommal 
futott  pályádnak  csak  ennyi  leve  jutalma?  —  Fájdalom, 
fájdalom !  hogy  az  emberek  ennyire  hálátlanok !  Meddig 
a  haza  atyái  között  polgártársaid  javáért  izzad  homlokod, 
javaló  tekintet  s  örömtaps  követte  lépteidet:  most  midőn 
nem  vagy  többé,  írói  lelketlenség  által  kell  bitangoltatnia 
tiszteletes  nevednek. 

S  ó  szégyen !  Vannak  köztünk  emberek,  kik  e  savatlan 
irkálásokat  újságbeli  enkomionokban  világ  hallatára  ma- 
gasztalni eléggé  szolgalelkűek. 

Kinek  a  természet  elmét  mostoha  kézzel  ada,  ne  vegyen 
kezébe  tollat ;  szántson  és  vessen !  Polgári  koszorút  ér- 
demleni ily  úton  is  lehet. 


FIGYELMEZTETÉSEK. 


I. 


«TAGLALAT.»* 

Azt  állítani,  hogy  a  jelen  könyvnek  nincs  becse,  igaz- 
talan dolog  volna ;  de  viszont  azt,  hogy  a  magyar  litera- 
túrának  valami  különös  tüneménye,  csak  értetlen  hízel- 
kedők fogják  mondani.  Vannak  itt  néhány  gondolatok, 
melyekkel  a  magyar  olvasók  ismeretei  gazdagúlni  s  neve- 
kedni fognak,  de  vannak  ellenben  olyanok  is,  s  nem  kis 
számmal,  melyek  csupán  és  egyedül  azért  Írattak,  hogy 
általok  a  könyv  szélesüljön  és  tetemedjék.  A  Hitel  czímű 
munkáDak  lelkét  a  szerző  nem  látszik  megfogni,  gyakorta 
visszásán,  vagy  épen  nem  érti  mit  miért  monda  a  Hitel 
írója ;  azt  pedig  a  mit  néhány  helyt  csak  érteni  akart  s 
nem  monda,  homályos  sejtésekben  is  alig  tudja  gyanítani. 
Azon  írói  hibák,  melyeket  az  előadási  rendre  nézve  oly 
örömest  hány  a  Hitel  szerzőjének  szemére,  nagyobb  mér- 
tékben vétkei  önmagának,  mint  gróf  Széchenyinek.  Álta- 
lában azt  lehet  mondani  e  Taglalat  felől,  hogy  azon  jér 
gondolatok  is,  melyek  benne  foglaltatnak,  elmondva  na- 
gyobb részint  rosszul  vannak,  s  a  szerző  azon  írók  szá- 
mába tartozik,  kik  igen  sokat  tanultak  el  a  világ  nagy 
íróitól,  s  fejeik  a  gondolatoknak  egy  egész  súlyos  töme- 

*  lA  Hitel  czímű  munka  Ta^lalatja.  Irta  gróf  Deasewffy  Jó- 
zsef.. Kassán,  1830.  260  1. 

gével  (massa)  vaunak  megrakodva,  de  beszélni  nem 
tanultak  s  nem  tudnak ;  s  így  ez  a  gondolatok  nagy  serege 
az  olvasóra  nézve  nem  egyéb,  mint  föld  alatt  heverő 
kincs,  melynek  ottléte  bizonyos  jelekből  tudatik  ugyan, 
de  világosságra  hozni  s  haszonra  fordítani  nem  lehet. 
Tárgyait  a  Taglalat  irója  többnyire  nem  birta  meg,  min- 
denütt azok  győzedelmeskedtek  rajta,  mindenhol  azok 
viszik  öt,  ö  azokat  soha,  vagy  igen  ritkán.  A  Figyelmez- 
tetőnek nincs  kedve  a  tudományok  ezen  nemében,  hová  a 
jelen  könyv  tartozik,  vitákat  támasztani:  ha  volna,  észre- 
vételei e  helyt  ívekre  terjednének;  megtörténhetik  azon- 
ban, hogy  a  miket  most  itt  általánosan  e  csak  figyelmez- 
tetésül mond,  egykor  specificumokra  fogja  visszavinni, 
8  egyszersmind  azt  tanácsolni,  hogy  a  Taglalat  szerzője 
még  egyszer  adja  ki  munkáját,  e  akkor  a  könyvnek  mint- 
egy három  negyedét  törölje  el,  mert  az  széles  és  haszon- 
vehetetlen,  parlag  és  sovány,  mint  a  kecskeméti  homok- 
síkok,  s  csak  itt-ott  látni  benne  egy-két  szál  szomorú 
virágocskát,  A  többit  dolgozza  még  egyszer,  de  világosab- 
ban és  pnecisióval,  s  jobban  tisztelve  a  logika  törvényeit 
mint  most,  s  ekkor  a  Tsglalat  omne  túlit  punctum. 

A  Figyelmeztető  felette  megütközött  azon,  mit  a  könyv 
elején  nyilatkoztat  ki  a  szerző,  hogy  t.  i.  az  ortho- 
graphiára  nézve  nem  követte  saját  meggyőződését.  Talán 
a  kritikát  reményiette  ez  által  lefegyverkeztetni  ?  Külö- 
nös egy  mód!  Figyelmeztető  óhajtaná  tudni  a  szerzőről, 
mire  volna  az  oly  ember  használható,  ki  meggyőződését 
nem  szokta  követni  ? 

SZALAY    LÁSZLÓ    A    MÜZÁRlONRÓL.* 

A  szépreményű  fiatal  szerző,  miként  itt  az  előszóban 
vallja,  egy  köztiszteletű  költő  felszólítására  készíté  ezen 
Észrevételeket.  A  Figyelmeztető  örömmel  tekinti  azt,  ha 
valamely  fiatal  elme  önnön  tüzétől  felbátorodva  biró- 
székbe  ül  s  Ítéletét  nemes  őszinteséggel  hallatja ;  öröm- 
mel tekinti  még  akkor  is,  midőn  az  a  maga  Ítéleteiben 
botlik,  mert  ez  a  bátorság  a  természeténél  fogva  szerény 
és  félénk  fiatal  korban  erő  és  tehetség  szikrája ;  de  azon 
gondolattal,  hogy  az  ifjú  írókat  más,  s  talán  tekintetben 
álló  férfiak  szólítsák  fel  s  kénytessék  tribunál  mellé  ülni, 
megbarátkozni  nem  tud.  Nem  mintha  a  fiatal  kor  ítéleteit 
kárhoztatná  (ezek  néha  jobbak  az  ősz  atyákéinál),  hanem 
azért,  mert  kényszerített  ugrást  s  erőszakot  a  természet- 
ben nem  szeret,  azaz  nem  szereti,  ha  a  tanulóból  idegen 
befolyásnak  erejével  tanító  leszen.  Az  ily  dolog  nem  ke- 
vésbbé  ízetlen  mint  a  mesterség  üvegei  által  érlelt  gyü- 
mölcs. A  fiatal  szellemben  egy  kényes  húr  van,  melyet 
auctoritás  kezével  megillentení  nem  kell.  Tiszta  és 
zavartalan  hangot  az  ifjú  szellemi  lant  később  csak 
úgy  fog  adni,  ha  benne  ez  a  kényes  húr  magától  zen- 
dűlt  meg. 

A  mi  magát  a  könyvecskét  illeti,  ez  sok  részeiben  jó, 
de  mint  egész  hiányos.  Az  ifjú  szerző  t.  i.  megítélte  a 
Muzárion  egyes  darabjait,  de  annak  egészét  felfogni  nem 
tudta.  Tendentiáját  és  czéljait,  a  benne  uralkodó  szelle- 
met kellett  volna  az  olvasó  előtt  kifejtenie,  czéljait  meg- 
ítélni, kimutatni  a  helyet,  melyet  az  a  magyar  literatúra 

*  •  Észrevételek  a  Muzárion  III.  és  IV.  kötetéről.  írta  Szalay 
László.  Pesten.*  (1830).  54.  1. 

egészéhez  mérve  betölt,  s  megmagyarázni  hasznait :  így 
lettek  volna  az  itt  elmondottak  « Észrevételek  a  Muzá- 
rionra»,  holott  most  csak  észrevételek  a  Muzárionban 
foglaltató  munkákra.  De  ez  a  szerzőben  nem  fej,  hanem 
kor  hibája,  melyet  az  idő  minden  bizonynyal  orvosland. 
Ily  problémák  nehezebbek,  mint  hogy  az  egyetlenegy  tár- 
gyon sokáig  függni  nem  tudó  fiatal  elme  megfejteni  bír- 
hatná. A  munkákra  tett  külön  észrevételek  részint  jók, 
részint  nem.  A  nem  jók  között  vannak  olyanok,  melyek 
ugyan  magokban  véve  valók  és  megállnak,  de  más  okok- 
ból, mint  a  melyekkel  a  szerző  támogatja.  A  jók  között  a 
Figyelmeztető  talált  néhányra,  melyek  meglepték,  me- 
lyekből az  Ítélő  tehetségnek  idomai  csillámlanak,  s  just 
adnak  arra,  hogy  az  ifjú  szerzőt  a  kritikai  pályán  üdvezlő 
szóval  köszöntse. 

IIL 

« TOLDALÉK  A  HITELHEZ.))* 

A  politikai  tudományoknak  általában,  de  kivált  az 
úgynevezett  nationalis  oeconomiának  baráti,  ezen  apho- 
ristikai  észrevételeket  nagy  gyönyörűséggel  fogják  olvas- 
hatni. Miket  a  Hitel  írója  vagy  homályosan,  vagy  nem 
eléggé  kimerítőleg  érdeklett,  azok  itt  röviden  s  mély 
politikai  belátással  fejtegettetnek  s  pótoltatnak  ki.  Foly- 
tának legyen  ezen  rövid  észrevételek  bárkinek  tollából  — 
mert  a  szerző  magát  nem  nevezi  meg  —  bennök  az  éles 
ítélet  s  valódi  tudomány  jelei  világos  vonásokban  mutat- 
koznak, s  méltán  lehet  sajnálni,  hogy  az  ily  érett  ész 
termékei  nem  a  magyar  földön  fakadnak  ki,  hanem  ügyet- 
len kezeknek  kell  őket  idegen  mezőkről  hozzánk  által- 
ültetniök. 


*  «Toldalék  Észrevételek  gróf  Széchenyi  István  «Hitel»  ezimn 
munkájához.  Egy  Hazafitól.   Második  kiadás.  Pesten,  1831. »  61  1. 

Örömmel  láttuk,  hogy  a  könyvecske  már  második  ki- 
adást ért,  8  óhajtjuk,  érjen  egy  harmadikat  is,  de  akkor 
a  kiadó  a  fordítást  gyakorlottabb  kezekre  bízza :  mert  ez 
előttÜDk  fekvő  kiadásban  majd  minden  lapon  mutatkoz- 
nak tűrhetetlen  beszédformák  és  balul  fordított  műsza- 
vak, melyek  világos  tanulságul  szolgálnak,  hogy  a  fordí- 
tónak a  magyar  nyelv  nem  volt  első  nyelve,  s  benne  még 
csak  járni  tanuló  gyermek,  kinek  minden  tizedik  lépése 
botlás;  azonban,  úgy  látszik,  jó  úton  van,  s  tanulás  és 
szorgalom  által,  ha  a  szépnyelvűségig  nem  is,  legalább 
a  hibátlanságig,  felvergődhetik. 


IV. 


BUCSÚ-DAL. 


«A  szán  csikorg,  a  szán  szalad, 
És  benne  ülök  én ; 
Ah,  véle  víg  kedvem  halad 
Reményem  reggelén. 
Isten  veled,  te  szép  leány  1 
Vedd  búcsu-csókomat,  _ 
Hidd,  nem  felejtlek  téged  el, 
Téged  galambomat  l 

A  tél  midőn  hozzád  hozott, 
Csak  akkor  kedvezett, 
De  szán-utat  hogy  jót  adott. 
Már  abba  vétkezett. 
Inkább  borítna  vízözön 
Erdőt,  hegyet,  mezőt; 
Vagy  fergeteg  dühödne,  hogy 
Ne  látnál  könnyezőt. 

A  hó  csikorog,  a  szán  szalad, 
Tőled  visz  engemet; 
Hagyd  már,  epeszsze  bús  keserv 
Érted  hű  keblemet. 

7* 

Hajh,  szebb  virágra  érdemes 
Lett  volna  életem! 
De  bús  vihar  csatáz  velem  — 
Légy  boldog,  édesem !» 

Lyrai  költésünk  még  mindeddig  szegény,  kivált  dalok- 
ban felette  szegény,  a  mi  már  magában  véve  is  elég  baj, 
mindazáltal  még  tűrhető  volna,  ha  gazdagodása  iránt 
kinézéseink  lehetnének.  De  végig  tekintvén  ifjabb  íróink 
dolgozásain  —  melyeknek  az  esztergomi  Uránia,  erdélyi 
Aglája,  s  a  Tud.  Gyűjteményhez  kapcsolt  Koszorúnak 
nagy  része  leve  rakhelyévé  —  fájdalommal  kell  vallanunk, 
hogy  bennök  a  poetai  léleknek  csak  csillámait  is  ritkán 
találhatni. 

Ily  szegénységben  minden  virágocskának,  mely  kely- 
hébe költői  illatot  rejt,  ha  még  oly  parányi  is  az,  szívből 
kell  örvendenünk.  Ily  virág  a  jelen  dal  is,  mely  az  Aglá- 
jában  megjelent  munkák  közt  —  ide  értve  még  a  drámaia- 
kat is  —  legméltóbb  jussal  érdemel  figyelmet.  Benne 
lyrai  lélek  szól,  az  ideák  logikai  folyamattal  ajánlkoznak, 
s  az  a  csend  a  vesztés  érzelmeiben,  az  a  könnyüség  s 
egyszerű  csín  czifrázatok  nélkül,  melyek  rajta  mutatkoz- 
nak, nem  lehet  nem  kedves  azok  előtt,  kik  a  művészség 
sanctuáriumába  avatva  vannak ;  szóval  a  dal  mind  alkat- 
jára,  mind  kivitelére  nézve  jó,  csupán  azt  kell  óhajta- 
nunk, hogy  némely  apró  hibáktól  tisztíttassék  meg,  melye- 
ket most  már,  hosszabb  idő  elfolyta  után,  a  dal  éneklője 
önmaga  is  minden  bizonynyal  észre  fog  venni,  s  haszno- 
sabb leszen  reá  nézve,  ha  magától  veend  észre,  mint  ha 
mi  jelölnők  ki. 

Fogarasi  János  több  versezeteket  is  ada  az  Aglájában 
és  máshol,  melyeknek  nagyobb  része  bennünket  azon 
reménynyel  biztat,  hogy  ha  az  ifjú  költő  magát  rossz  pél- 
dányok által  elszédíttetni  nem  hagyja,  ha  őrizkedni  fog 
azon  üresen  csillogó  szógőztől,  melyet  nálunk  a  romlott 
ízlés  s  a  német  mysticismus  lelketlen  utánozása  szült,  s 
néhány   év  óta  gyakorlásba  véve,  s  mely  ifjainkra  oly 

könnyen  ragad  el ;  ha  mindinkább  ügyekszik  azon  út  felé 
közeledni,  melyen  a  németeknél  Goethe  járt,  s  melyen 
nálunk  Kölcsey  örök  zöldeletű  koszorúkat  fűz  a  Dal- 
Músa  fejére,  egykor  törekedéseinek  szép  következetét 
fogja  láthatni.  A  pálma  ki  van  tűzve  számára,  de  felette 
messze  s  felette  síkos  és  meredek  hozzá  az  út ;  illő, 
hogy  ifjú  keble  szép  lángjaiban  elnyeréseért  megküzdjön. 


A  REGENY-KOLTESZETROL. 

Töredékek.* 


A  költészet  földfeletti  világában  alig  van  tartomány, 
melyet,  mind  széles  terjedelme,  mind  sokalakúsága  miatt 
oly  nehéz  volna  az  íesthetikifenak  megjárni,  s  megjárván, 
belőle  csalhatatlan  tudósításokat  hozni,  mint  a  regényé. 
Innen  van,  hogy  míg  a  hősköltemény,  dráma,  sőt  a  lyra 
setheri  hazájának  is  nagyobb  részében  oly  gazdag,  oly 
soknemű  fölfedezések  tétettek  a  theoretikusok  által,  hogy 
belőlök  jókora  könyvtárt  lehetne  egybeállítani,  azalatt  a 
regények  tündérországa  csaknem  ismeretlenül  maradt, 
mint  valamely  végig-lábolhatlan  sivatag,  melyhez  csak 
félve  közelíte  a  merészebb  utazó  is.  Holott,  ha  meggon- 
doljuk, mi  sok  jó  és  ártalmas  termények  szállíttattak  át 
e  tartományból  az  olvasó-világba,  mi  nagy  számú  kedve- 
lőkre találtak  ezek  Eichardson  és  Filding  korától  fogva 
egész  Washington  Irving  és  Cooper  idejéig,  s  mint  kellett 
szükségképen  korokra  és  nemzetekre  befolyással  lenniök, 
nem  tagadhatni,  hogy  a  regény  a  műphilosophusnak  nagy 
mértékben  érdemelheti,  sőt  talán  még  nagyobban,  mint 
maga  a  dráma  s  epos  is,  figyelmét. 

Nálunk,  mint  némely  jelekből  sejteni  lehet,  a  regény- 

*  Ezen  töredék  észrevételek  ez  előtt  tizennyolcz  évvel  írattak. 
A  magyar  irodalom  azóta  mind  terjedelemre,  mind  belbecsre 
nézve  a  regénynemben  nagy  haladást  tett,  s  úgy  szólván  azóta 
támadt  nálunk  a  regényirodalom,  melyben  egyike  a  főszereplők- 
nek a  derék  Jósika  Miklós.  (Szerző  jegyzése  1851.) 

literatura  most  fog  kezdődni,  s  olvasóinkra  foganatosabb 
hatással  munkálni ;  nem  volna  tehát  szükségtelen  az 
iránt  értekezni,  mit  kellene  az  olvasónak  egy  regényköl- 
tötől  józan  alapok  szerint  kivánnia,  s  viszont  mit  a 
regényköltőnek  teljesítenie,  hogy  czélját  s  magasabb  ren- 
deltetését el  ne  téveszsze. 

Figyelemreméltóbbat  a  jelen  tárgyról,  a  mennyire 
tudom,  Eberhard,  Herder,  Jean  Paul  és  Meisner  irtanak, 
de  nagyobb  részint  futólag  csak  s  mellékesen,  s  a  tárgy 
még  mindig  mélyebb  s  alaposabb  vizsgálatot  vár.*  A  mit 
itt  az  olvasó  tőlem  vészen,  részint  saját  eszméié  tininek, 
részint  az  idézett  írók  stúdiumának  gyümölcsei ;  mert  az 
utóbbkoriaknak  elődeik  találmányait  figyelem  nélkül 
hagyni  vétkes  önhittség  s  ártalmára  van  minden  előhala- 
dásnak.  Az  utóivadék  előidők  töredékeiből  rakja  fel  nagy- 
sága falait,  s  azon  műphilosophus,  ki  az  egyszer  jól  mon- 
dott helyett  mást  mond,  csak  azért,  hogy  új  s  eredeti 
legyen,  nem  a  művészetet  szereti,  hanem  saját  csillo- 
gását. 

Észrevételeim,  melyeket  itt  töredékesen  elszórok,  csak 
vázolatáúl  szolgáljanak  a  regény  egy  netalán  valaki  által 
később  készítendő  theoriájának,  kimerítő  értekezés  gyanánt 
nem  akarom  őket  tekintetni,  mert  a  pálya,  melyet  egy 
nagy  egész  alkotására  meg  kellett  volna  járnom,  sokkal 
rögösebb  és  töretlenebb,  hogysem  parányi  erőm  megbír- 
hatná. Szándékom  az  volt,  hogy  egy  valahára  közöt- 
tünk is  születendő  regényköltő  e  töredékekben  egy-két 
hasznos  intést  találjon.  Majd  jön  egy  későbbi  theore- 
tikus,  —  reménylem  s  őszintén  óhajtom  —  ki  általam 
ösztönt  és  buzdiűatot  kapva,  e  tökéletlen  próbát  alaposabb 
8  mélyebb  vizsgálatai  által  feledékbe  sűlyesztendi. 

*  Blankenburg  munkája  a  regényről  kevés  figyelmet  érdemel. 

I. 

Elbeszélésnek,  vagy  beszélynek  neveztetik  általában 
minden  elmúlt  s  végbement  esetnek  másokkal  közlése. 
Különbözik  a  leírástól,  mert  benne  az  eset  mint  valóság- 
gal elmúlt  közöltetik ;  a  leírásban  ellenben  az  elmúlt, 
végbement,  vagy  távol  lévő  tárgy  is  jelenné  tétetik. 
•  Minden  beszély  költői  vagy  históriai,  a  szerint,  miké- 
pen  költött  vagy  valósággal  megtörtént  dolgokat  tárgyaz. 
Czélja  mindkettőnek  többféle  lehet.  Közleni  t.  i.  valamely 
esetet  másokkal  többféle  okokból  szoktunk,  vagy  azért, 
mert  míg  mások  által  épen  nem,  vagy  mert  nem  eléggé 
körülményesen  tudatnak  vagy  azért,  mert  elfelejtettek  s 
emlékezetbe  hozatalok  hasznos,  szükséges,  ész-  vagy  szív- 
képző. A  költő  például  —  mert  erre  fordítjuk  itt  főkép 
figyelmünket  —  valamely  igazságot  képben  állít  elő,  hogy 
olvasói  emlékezetébe  nyomja,  mint  a  mesék  s  parabolák- 
ban stb. ;  vagy  pedig,  lelkünket  magas  érzelmekkel,  nagy 
gondolatokkal  eltöltvén,  a  mindennapiság  szűk  köréből 
kiemelve  nemesít,  mint  a  hőskölteményben ;  vagy  vala- 
mely religiói  tanulságra  vezet,  mint  a  legendában ;  vagy 
végtére  az  emberiség  charakterével,  az  életnek  egyes  scé- 
náival  ismertet  meg,  mint  a  regény  s  novellában.  Azon 
elbeszélés,  melynek  semmi  más  czélja  nincs,  mint  az 
olvasónak  időtöltést  szerzeni,  méltán  kárhoztatik,  mert 
benne  az  eszköz  czéllá  van  fordítva. 

Beszélyben,  legyen  az  költői  bár  vagy  históriai,  múlhat- 
lanúl  megkívántatik  a  valóság.  A  históriai  beszélyben, 
tudniillik,  hogy  a  mi*elmondatik,  úgy  történt  legyen;  a 
költőiben,  hogy  úgy  történhetett  legyen  a  való  életben, 
miként  elmondatik.  E  valóság  a  művészi  gyönyörnek 
éltető  eleme ;  nélküle  a  poesis  hazugsággá  alacsonyodván, 
nem  képes  művészi  altatást  (íUusio)  gerjeszteni. 

A  beszélynek  általában  három  fő  része  van  :  a  történet 
eredete,  bonyolódása  s  kifejlete.  A  történet  eredetét  azon 

okok  öszvesége  teszi,  melyek  szülői  s  támasztói  voltának 
a  következett  történetnek.  Ezeknek  előszámlálása,  a  meny- 
nyire lehet,  rövid  s  összevont  legyen,  hogy  annál  több 
hely  maradjon  s  annál  sebesebben  lehessen  általmenni  a 
sajátképeni  történetre.  A  történet  eredete  többnyire  a 
beszély  kezdetén  adatik  elő ;  a  mi  azonban  nem  elmúlhat- 
lanúl  szükséges.  Ki  az  olvasó  figyelmét  azonnal  tárgyára 
akarja  függeszteni,  legjobban  teszen,  ha  őt  a  történet 
közepébe  valamely  érdekes  jelenethez  ragadja,  mint  pél- 
dául Scott  Walter  Talisman  nevű  regényének,  s  Goethe 
Meister  Wilhelmjénék  kezdetén.  Ily  esetben  a  történet 
eredete  később  adatik  elő.  Erre  nézve  örök  szabályul 
lehet  ajánlani  minden  beszélyirónak  ezt :  minél  későbben 
adatik  elő  a  történet  eredete,  annál  rövidebben  mondas- 
sák el,  hogy  általa  a  mese  folyama,  mely  annál  sebesebb, 
minél  inkább  közeledik  végéhez,  ne  akadályoztassék,  s  az 
olvasóban  unalmat  ne  támaszszon.  Azon  sorozat,  mely 
szerint  a  történet  előadatik,  rendnek  szokott  neveztetni, 
mely  kétféle :  természetes  és  művészi.  Természetes  az, 
midőn  az  esetek,  jelenések,  azon  renddel  adatnak  elő, 
a  mint  egymásután  végbe  mentek,  művészi,  midőn  a 
költő  őket  úgy  alkalmaztatá,  miként  tárgyához  jobbnak 
vélte. 

A  bonyolodás  (szövedék,  csomó)  azon  nehézségek  s  aka- 
dályok öszvesége,  melyek  a  történet  kifejlését  tartóztatják. 
Minden  történetnek  a  bonyolodás  kölcsönöz  sajátképen 
érdeket,  s  nélküle  a  legszebb  előadás  is  unalmassá  válha- 
tik.  Voss  LuisájsL  minden  szépségei  mellett  is  már  közepe 
táján  unalommal  tölti  el  olvasóját;  mert  az  egész  költe- 
ményben alig  van  valami  bonyolodás,  mely  a  lélekben 
érdekes  várakozást  gerjeszszen.  Lessing  a  maga  száraz 
vizsgálódásait  is  érdekesekké  tudá  tenni  a  bonyolodás 
varázsereje  által.  A  históriai  előadásokban  a  bonyolodás 
gyakran  magában  a  történet  folyamában  rejtezik ;  külön- 
ben pedig  pragmatikai  fejtegetések  által  lehet  okok  és 
következmények   fonalaiból    szőni.  A  költőnek  azonban 

magának  kell  a  csomót  megkötnie,  s  ezt  még  ott  is,  hol 
tárgya  históriai ;  mert  a  prózai  természet  nem,  vagy  leg- 
alább ritkán,  hoz  magában  oly  bonyolodást,  mely  a  művé- 
szet kivánságainak  megfeleljen,  de  nagybecsű  elemeket 
ennek  alkotására  gyakran.  Innen  a  históriai  költemények- 
ben az  ideális  személyek.  Schiller  Don  CarZosában  a  kép- 
zelet-szülte  marquis  Posa  centruma  az  egész  drámai  nagy 
szövedéknek.  Az  asszony,  vagy  inkább  ennek  éltető  eleme, 
a  szerelem,  legtöbb  bonyolodásnak  szokott  forrása  lenni 
a  költőknél ;  mert  ez  indulat  az  emberi  kebelben  leghatal- 
masabb, sőt  mindenható,  s  általa  a  rendkívüli  dolgokat  is 
legtöbb  valószínűséggel  lehet  motiválni.  —  Szükséges, 
hogy  a  bonyolodás  természetes,  világos  és  valószínű 
legyen ;  különben  a  belőle  következett  történeti  változá- 
sok nem  nyernek  hihetőséget,  és  szétfoszlik  az  egész 
művészi  altatás.  Az  akadályoknak  vagy  a  körülmények- 
ből, vagy,  a  mi  még  jobb,  a  charakterből  kell  előtámad- 
niok  s  kezdettől  végig  szükséges  haladásban  lenniök, 
hogy  a  figyelmet  feszülésben  tartsák..  Elősegélik  a  bonyo- 
lodást az  episódok  is,  azaz  oly  történeti  töredékek,  melyek 
ugyan  a  fő  történethez  szükségképen  nem  tartoznak,  de 
vele  mégis  belső  egybefüggésben  vannak.  A  csomónak 
rendszerint  a  történet  közepén  van  helye,  de  nem  szük- 
ségképen; ismerek  műveket,  hol  mindjárt  elején. 

A  kifejlet,  vagy  feloldás,  a  történet  kimenetelét  adja 
elő  8  felvilágosítja,  ha  a  csomóban  előgördített  akadályok 
elhárúltak-e,  vagy  pedig  a  történet  hőse  áldozatjok  leve. 
A  kifejletnek  szükségképen  a  történet  végén  kell  állania ; 
mert  a  mi  még  utána  következnék,  annak  már  nem  lehetne 
többé  érdeke.  Ez  oly  szükséges  része  minden  elbeszélés- 
nek, hogy  nélküle  semmit  bevégzettnek  tekinteni  nem  lehet. 
A  jó  kifejlet  múlhatlan  föltételei  közé  tartozik:  1.  A  ter- 
mészetesség ;  azaz,  hogy  ne  vakeset  hozza  elő,  hanem 
a  természet  örök  rendé  szerint  okok  és  következmények 
lánczolatán  gömbölyödjék  le.  Természetfeletti  lények  által 
ketté  vágni  a  csomót  mindig  hibás,  talán  a  legendában  s 

tündérregében  (Márchen),  melyek  legtávolabb  állnak  a 
való  világtól,  volna  leginkább  megengedhető.  2.  Teljes 
és  kielégítő  legyen ;  azaz,  általa  a  csomó  ne  csak  részében, 
hanem  egészen  feloldassék,  hogy  utána  semmi  lényeges 
rész  felől  se  legyen  többé  kétség.  Továbbá,  a  csomó  felol- 
dása ne  bántson  erkölcsi  vagy  természettörvényt,  vagy 
ezekben  alapúit  szokást.  Goethe  SíeZZojában  az  egyférjű 
két  nő,  kik  a  csomót  feloldják,  nemcsak  törvényben  ala- 
púit szokás,  hanem  psychologia  ellen  is  vannak.  3.  Legyen 
nem  várt  és  meglepő,  azaz  olyan,  melyet  ha  gyanítani 
lehetne  is,  tudni  világosan  ne  lehessen.  4.  Adassék  elő 
(tlkahnas  időben ;  ne  előbb,  mint  figyelmünket  egészen 
magára  vonhatta,  de  ne  is  később ;  azaz,  ne  tartsa  figyel- 
münket sokáig  magára  feszítve,  mert  akkor  fáraszt. 

E  három  fő  részére  nézve  a  beszélynek  még  a  követ- 
kező jegyzéseket  általában. 

Ügyekezzék  a  költő,  hogy,  kivált  elbeszélése  elején, 
hol  leginkább  lehet  kicsapongania,  semmi  nevezetesb 
jelenés  vagy  történet  ne  álljon  jövendő  bonyolodások 
magva  vagy  bimbója  nélkül,  s  ügyekezzék  kerülni,  a  meny- 
nyire lehet,  oly  dolgok  felhordását,  melynek  szüksége 
csak  a  jövendőkben  igazoltatik,  a  jelenben  pedig  ok  nél- 
kül áll;  mert  az  olvasó  figyelmét  a  jelen  szokta  leghatal- 
masban  elfoglalni.  A  jövendő  kétes  és  bizonytalan,  s  a  mi 
csak  benne  fog  még  később  motiváltatni,  annak  a  jelen- 
ben okát  emberi  elme  nem  láthatja. 

A  csomónak  szövevényesebb  bonyolítására  használ- 
tathatnak bármennyi  új  személyek,  sőt  még  földfeletti 
lények  is,  vagy  mint  az  aesthetikusok  nevezik,  machinák ; 
de  végképi  feloldása  csak  régi  ismert  személyekre  bízas- 
sék,  különben  a  csomót  nem  belső  szükség  oldja  fel, 
hanem  külső  vakeset,  azaz  a  költő  önkénye  vágja  ketté. 
•Az  első  szakaszban  legyen  a  bárd  megköszörülve,  mond 
Jean  Paul,  mely  az  utolsóban  a  csomót  szétmetszi. »  Oly 
személyt  vagy  eszközt  használni  a  csomó  feloldására, 
mely  csak  akkor  lép  fel,  midőn  azt  fel  keU  oldani  s  előbb 

nem  ismertetett,  annyi  mint  mennykőütéssel  végzeni  ki  a 
tragoedia  hősét.  —  Legszebben  foly  a  csomó  feloldatása  egs' 
rég  ismert  személy  charakteréből,  mert  az  ily  feloldás  leg- 
több belső  szükséget  fejt  ki  előttünk. 

A  csomó  bonyolításához  jobb,  akaratot  használni,  mint 
esetet;  mert  amaz  ész-szülte  okokban  alapodik  s  több 
belső  szükséget  hoz  magával,  azonban  az  esetek  használ- 
tatása  sem  tiltatik. 

Minden  szélességet  és  kicsapongást,  melyek  magoknak, 
kivált  a  regényköltők,  oly  gyakorta  engednek,  minden  hosz- 
szabb  philosophiai  elmélkedéseket  jobban  tűr  az  olvasó  a 
beszély  elején  mint  végén,  hol  az  érdek  minden  sugarai- 
nak egyetlenegy  lángpontra  kell  gyűlniök,  hogy  hassanak. 
Scott  Walter  regényeinek  eleje  csapong,  közepe  czélra  siet, 
vége  rohan. 

Mi  az  elbeszélések  tárgyát  illeti,  az  érdekessé  tétethe- 
tik az  által,  ha  a  történetben  oly  charakterek  állíttatnak 
fel,  melyek  különös  tulajdonaiknál  fogva  a  mindennapi 
emberekéitől  távoznak;  ha  a  személyek  nehéz,  ritka 
helyezetbe  tétetnek  s  általában  a  legegyszerűbb  tárgy  is 
érdekeket  nyer,  ha  benne  egymást  váltogatják  s  követik  a 
természetes  ugyan,  de  mégis  szokatlan  s  nem  mindig 
látott  jelenések. 

Az  elbeszélő  költéshez  rendszerint  a  következő  költe- 
mények számíttatnak:  allegória,  mese,  parabola,  legenda, 
románcz,  idyll,  monda  (Sage),  tündérrege  (Márchen),  hős- 
költemény, regény,  novella,  vagy  szorosb  értelemben  vett 
beszély.  Az  előszámláltaknak  mindenike  lehet  komikai, 
satirai,  humoristikai  vagy  a  sajátképen  úgynevezett  ko- 
moly szellemben  tartva.  Mi  ez  utolsót  azért  vettük  itt 
főkép  figyelembe,  mert  ennek  theoriája  alapúi  szolgál 
amazokéinak  is  ;  csupán  specialitásokban  hajlanak  el  egy- 
mástól, melyeket  kijelelni  annak  leszen  tiszte,  ki  a  komi- 
kai, satirai,  humoristikai  elbeszélésekre  fogja  függeszteni 
fő  figyelmét. 

n. 

Első  kérdés,  melyet  mind  támasztani,  mind  fejtegetni 
szükség  annak,  ki  a  regényköltés  theoriájában  biztosab- 
ban, azaz  alapokból  kivan  indulni,  ez  :  micsoda  neméhez 
tartozik  a  regény  a  költői  művészetnek  ?  Mert  hogy  az  a 
költői  művészetnek  egy  jeles  része,  senki  sem  fogja  két- 
ségbe vehetni,  ki  Meister  Wilhelmet  vagy  Kenihvorthoi 
olvasá,  s  ama  régi  aristotelesi  definitiót  —  mely  a  sok 
tökéletlen  közt  talán  még  mindig  legjobb  —  általgondolá. 
Regényben  a  költő  történeteket  ad  elő  mint  bevégzett-  s 
elmúltakat,  következőleg  az  a  poesis  elbeszélő  neméhez 
tartozik,  s  rokonságban  áU  —  miként  érintői  —  az  idyll, 
románcz,  mesével  ...  és,  a  mit  leginkább  kell  említeni, 
a  hőskölteménynyel.  Az  elválasztó  pontok  azonban,  vala- 
mint egyéb  nemei  között  a  költésnek,  úgy  itt  sincsenek 
minden  kétségen  túl  téve ;  mert  a  regénynek  is  lehetnek, 
sőt  vannak  osztályai,  melyek  oly  közel  feküsznek  más 
tartomány  vidékeihez,  hogy  csaknem  egybeolvadnak  vele 
s  határaikat  élesen  elkülönböztetni  felette  nehéz.  A  leve- 
lekben írt  regény,  például,  kicsapong  a  dráma  birodalmába, 
elannyira,  hogy  ha  az  elbeszélő  költésnek  némely  főbb 
törvényei  alá  nem  látnók  vetve,  hajlandók  volnánk  a  drá- 
mai koronához  kapcsolni.* 

*  Engedelmet  e  vakmerő,  improprius  beszédért,  s  engedelmet 
mindazokért,  melyek  e  vizsgálatok  folytában  többször  elhintve 
lehetnek.  Tudjuk,  hogy  effélék  bizonyos  embereknek  nem  tet- 
szenek; de  bizonyos  embereknek  nem  tetszeni  még  nem  nagy 
szerencsétlenség.  Herder  és  a  két  Schlegel,  Jean  Paul  és  Tieck, 
s  a  Muzárion  egyik  sok  érdemű  s  minden  jóktól  tisztelt  szer- 
keztetője,  didaktikai  Írásaikban  is  igen  szeretik  az  improprius, 
virágokkal,  képekkel  hímzett  beszédet,  s  mi  inkább  akarunk  e 
jelesekkel  poetai  mámorban  szédelgőknek  kiáltatni,  mint  bizo- 
nyos emberekkel  józanon  maradni.  Különben  is  poesisról  poe- 
tailag  beszélni  nem  mindig  hiba,  sőt  néha  egyedül  csak  így 
lehet    alkalmasan.   A     rossz     didaktikai    nyelvű    Jean    Paulnak 

Mind  e  hasonlatokat  s  öszveolvadásokat  azonban,  melye- 
ket a  regény  és  dráma,  sőt  a  regény  és  lyra  között  tapasz- 
talunk, könnyebb  már  csak  a  külső  formák  segéde  által  is 
elkülönböztetni  —  hogy  ne  említsem  a  belsőket ;  -^  a  leg- 
nagyobb nehézség  ott  gördül  élőnkbe,  midőn  a  regény  és 
hősköltemény  között  akarjuk  az  elválasztó  vonalt  feltalálni. 
A  hősköltemény  és  regény  t.  i.  mindkettő  nagyobb  terje- 
delmű költemény,  mindkettő  elmúlt  s  bevégzett  történe- 
tekkel foglalkodik,  valamint  az  egyikben,  úgy  a  másikban 
is  többnyíre  a  költő  beszéli  a  történetet  stb.  miben  külön- 
böznek tehát  egymástól  ?  Ezt  lehet  és  kell  méltán  kér- 
deni ;  mert  valamíg  az  elválasztó  jegyek  meg  nem  hatá- 
roztatnak,  lehetetlen,  hogy  egyik  theoriája  a  másikkal 
öszve  ne  kevertessék,  s  az  egész  regélő  költés  körében 
homály  és  zavar  ne  legyen. 

Ha  valaki  az  előttünk  fekvő  kérdésre  hosszas  tétovázás 
nélkül  azt  felelné,  hogy  a  két  költemény  elválasztó  bélyege 
a  versi  és  prózai  alakban  van,  azaz,  hogy  az  epos  vers- 
ben, a  regény  pedig  prózában  iratik,  úgy  hiszem,  felelete 
igen  alapos  volna,  csakhogy  ezzel  egyedül  a  műbarátot 
fogná  kielégíteni,  nem  a  műphilosophust  is.  A  műphilo- 
sophus  nem  fogna  ezen  feleletnél  megállapodni,  hanem 
azon  kérdést  támasztaná,  ha  az  eposnak  versben,  s  a  re- 
génynek prózában  íratnia  elmúlhatatlanúl  szükség-e, 
vagy  egyedül  a  költő  kényétől  függ  ?  S  e  kérdést  tennie 
annál  inkább  lehetne,  minthogy  a  história  literaria  mutat 
hőskölteményeket  prózában,  mint  például  Feneion  TqIc- 
machjsiy  s  viszont  regényeket  versben,  melyekre  nem  kell 
külföldre  mennünk  példáért,  mert  nyelvünkön  van  írva  a 
sokat  forgatott  és  csodált  Peleskei  Nótárius,  vagy  Rontó 
Pál  históriája.  íme  tehát  a  kérdés,  melynek  eldöntésétől 
függnek  mind  a   hősköltemény,   mind  pedig    a  regény 


egyetlenegy  ívén  több  magvai  vannak  elhintve  a  poesis  philo- 
Bophiájának,  mint  más  nem  épen  középszerűek  vastag  köte- 
teiben. 

theoriájának  fő  és  alapelvei,  s  melyre  kell,  hogy  figyel- 
münket függeszszük. 

ni. 

A  költői  művészetnek  általában  történet,  cselekvény,  s 
érzelmek  tárgyai.  Érzelmeket  zeng  a  lyrai,  történeteket 
beszél  s  ábrázol  az  eposi,  cselekvényeket  fejt  ki  a  drámai 
költő.  Az  első  esetben,  úgy  mint  a  második  s  harmadik- 
ban, nem  mond  egyebet,  mint  a  mi  emberben   s  ember 
körül  van ;  következőleg  mi  az  emberiséggel  érintésbe  jő 
vagy  jöhet,  s  a  valódi  poesis  szélesb  értelemben  nem  egyéb, 
mint  a.z  emberiség  ideálba  emelt  képe.  Minthogy  pedig  az 
epos  —  miként  az  újabb  aesthetikusok  jól  vették  észre  — 
történetet  ábrázol,  mely  a  múlt  korból  fejlik  ki,  a  dráma 
cselekvényt   sző,   mely    a   jövendő   felé    terjeszkedik,   a 
lyra  pedig  érzelmet  zeng,  mely  magát  a  jelenlét  szűk 
korláti  közé   zárja;   következik,   hogy  a  költés  minden 
nemeinek  saját  kora  van,  és  saját  korának  mezein  terjeszti 
szemünk  elébe  varázsszőnyegét.  A  lyrai  költő  akkor  él  és 
mozog  saját  világa  levegőjében,  midőn  jelen  érzelmeit 
zengi;   mihelyt   a  múltkoriakat  beszéli   vagy  ábrázolni 
ügyekszik,   kicsapong   határaiból   s  műve  szükségképen 
elveszti  azon  hatást,  melyet  a  valódi  lyrai  költeménynek 
gerjeszteni  kell.  Az  epos,  ha  az  előttünk  bonyolított  csomót 
előttünk  is  fejti  ki,  drámaivá  leszen ;  a  dráma  pedig,  mely 
csupán  múlt  dolgok  bonyolódásával  s  kifejletével  mint  el- 
múltakkal foglalatoskodnék,  megszűnne  dráma  lenni.  Ezek 
szerint  tehát  az  eposnak  a  jelen  s  jövendő  nem  korai,  ő 
miként  Klio,   az  emlékek  komoly  istennője,  a  történetek 
folyamának  végén  áll  meg,  vagy  pedig  utókorából  tekint 
vissza  a  lefolyt  századokra,  s  felemelve  a  feledés  kárpitját, 
az  emberiség  történetit  a  maga  időszakaszaiban  tükrözi 
élőnkbe.  S  íme  a  rokonság,  mely  a  poesis   és  história 
között  a  legrégibb  korokban  feltűnik.  Az  eposi  költemény 
eredetileg,  a  mint  Homémál  megjelenik,  a  história  tőre- 

déke,  melyben  az  emberiség  képe  a  maga  időszakában 
ábrázoltatik  vissza,  s  a  görög  nép  első  históriája  Homér 
eposai  valának.  Epos  és  história  tehát  bizonyos  tekintet- 
ben még  máig  is  rokonok  egymással;  a  régi  világban 
pedig  annyira  azok  voltának,  hogy  maga  Thukydides  is  a 
peloponnesusi  történeteket  írván,  bizonyos  költői  színben 
jelenik  meg. 

De  midőn  mi  e  helyt  az  epos  és  história  rokonságát 
emlékezetbe  hozzuk,  szükség  —  habár  kitérésnek  fog  is 
tekintetni  —  értenünk  a  költő  és  történetíró  különböző 
czéljait,  a  mint  azok  későbben  mind  inkább  és  inkább 
kifejlettek  s  a  kettőre  nézve  különböző  kötelességeket 
támasztottak,  melyek  egyiket  a  másiktól  szorosan  elkülön- 
böztetik. Midőn  a  költő  által  az  emberiség  képe  ábrázol- 
tatik vissza,  ezen  ábrázolás  koránsem  úgy  történik,  hogy 
benne  valamely  nép  vagy  időszakasz  tulaj donképeni  tör- 
ténete adatnék,  hanem  a  költő  teremtői  hatalmánál  fog^^a 
mintegy  az  emberiség  fölé  helyezi  magát,  s  felmutatja 
azon  ideált,  melyet  e  vagy  ama  nép  vagy  időszakasz  a 
maga  históriai  életében  elérni  törekedett  ugyan,  de  el 
nem  ért,  hanem  megette  hátra  maradt.  Még  akkor  is, 
midőn  a  költő  tiszta  történeti  tárgyat  vészen  költeménye 
alapjául,  nem  kívánunk  tőle  históriai,  azaz  oklevelekkel 
bebizonyítható  igazságot.  Költőnél  a  históriai  factum  min- 
dig mellékdolog,  így  tanít  a  Hamburgi  Dramaturgia,  s 
nem  kell  feledni,  hogy  ha  van  prózai,  azaz  testi  szemekkel 
látható  természet,  vagy  egy  más  is,  a  művészi  t.  i.,  s  hogy 
históriai  igazság  s  poetai  igazság  között  nagy  a  különbség. 
Historikustól,  mint  felébb  érintők,  azt  kívánjuk,  hogy 
a  mit  beszél,  valósággal  megtörtént  legyen,  s  épen  úgy 
miként  beszéli ;  költőtől  ellenben  azt,  hogy  az  általa  köl- 
tött történet,  ha  egykor  valósággá  leendene,  hasonló  körül- 
mények között  ne  történhessék  meg  egyébként,  mint  a  ho- 
gyan ő  előadta.  így  van  ez  még  magokkal  a  személyekkel 
is,  midőn  őket  a  költő  a  históriából  veszi.  Goethe  szomorú- 
játékában, például  Oranien,  Egmont  és  Álba  charakterei- 

ben  oly  vonásokat  vehetsz  észre,  milyenekkel  őket  a  tör- 
ténetíró Schiller  elődbe  áUítá;  de  azért  ezen  goethei 
Egmont,  Oranien  és  Álba  prózailag  hív  s  való  históriai 
alakok-e  ?  Épen  nem  vélném.  A  költő  őket  a  szerint  alkal- 
mazá,  mint  czéljai  kívánták.  Mind  a  három  személy  ideálja 
és  képviselője  az  emberi  charakterek  három  különböző 
nemeinek.  Egmont  a  maga  érdemében,  polgári  s  hadi 
fényeiben  bizakodó,  s  ezért  önérzettel  teljes,  gond  és  aggo- 
dalom nélkül  csapongó ;  Oranien,  a  sokat  gondolkodó, 
minden  mélyen  fontolgató,  a  legbonyoltabb  szövevénye- 
ken keresztüllátó,  s  ezen  okból  felette  óvakodó  emberek- 
nek ;  Álba  végtére  a  lelki  és  hadi  erejét  érző  fejedelmi 
kegyenez,  s  mindenható  minister  repraesentánsai  stb. 
Következik,  hogy  a  költőnek  nem  az  embert  és  individiu- 
mot,  hanem  az  individuumban  az  emberiség  képét,  a 
korok  és  népek  vonásaiban  az  emberi  tetteket,  törekedé- 
seket  kell  visszatükröznie,  hogy  azoknak  gyökerei  a  való- 
ságban alapuljanak,  azaz  a  természet  s  örök  rend  logikai 
törvényei  mellett  lehetők  legyenek.  Azon  kérdéseknek 
tehát  ha  ez  vagy  amaz  dráma,  regény  valósággal  megtör- 
tént-e ?  szükségképen  bántania  keU  az  értő  művészt,  kinek 
sokkal  philosophikusabb  czéljai  vannak,  mint  a  prózai 
valóság  s  testi  világ  hű  másolata.  Innen  lehet  megbírálni, 
mennyit  nyom  az  a  sokszor  idézett  s  kiáltozott  félig  igaz 
sesthetikai  evangélium,  hogy  a  művészségnek  a  természe- 
tet kell  utánoznia. 

Ha  az  imént  kimondott  princípium  —  hogy  t.  i.  a  köl- 
tés általában,  különösen  pedig  az  eposi,  az  emberiség  tör- 
téneti időszakaszainak  idealizáló  tükre  —  bizonyos  és 
megáll  (a  mit  reménylek),  szükség,  hogy  az  emberiség  tör- 
téneteire függeszszük  szemeinket.  Végig  futván  elménkben 
a  história  enalékeit,  Mózestől  kezdve  a  legújabb  korokig, 
észre  kellett  vennünk,  hogy  a  nemzetek,  valamint  egyes 
emberek  életében  időszakaszokat  lehet  megkülönböztetni. 
Gyermekkorból  fejlik  ki  ifjúságok^  ifjúságokból  a  férfikor, 
s  ebből  az  öregség  hanyatlása.  Mind  a  négy  kora  ezen 

physikai  vagy  prózai  világnak  saját  színnel,  szellemmel 
és  charaktervonásokkal  bír,  melyek  magokat  idealizáltan 
tükrözik  vissza  a  szellemi,  máskép  költői  világban.*^ 

A  gyermekkor  ártatlansága  a  jelenlét  örömein  andalog, 
szemei  előtt  minden  paradicsomi  szépségben  virul,  min- 
denütt szerencsét  és  boldogságot  sejt ;  veszélyt  nem  retteg, 
mert  nem  ismer ;  gond  nélkül  enyeleg  s  játszik  hajbor- 
^asztó  mélység  felett,  s  fenéktelen  örvény  szélén  ;  képze- 
letét tündér  álmok,  arany  remények  lebdesik  körül.  Ereje 
még  gyenge  és  tehetetlen  a  cselekvésre,  s  a  jövendő  kor 
.tettei  sejtelmekben  szunnyadnak  benne.  S  íme  ezen  kornak 
képeivel  hímezi  fátyolát  a  néprege  és  idyll,  s  benne  talál- 
juk visszatükrözve  az  arkádiai  pásztorvirány t  s  agyermek- 
képzelmek  tündérregéit. 

A  gyermekkor  után  következik  s  belőle  fejti  ki  magát 
a  cselekvények  időszaka,  az  ifjúság.  Keblében  a  tettekre 
törekedés  lángja  küzd  és  forr  s  vív  önmagával.  Nyug- 
talan óhajtások  támadnak  fel  hevült  képzeletei  előtt.  Erzeni 
kezdi  ereje  hatalmát;  a  czél,  melyet  kivívnia  kell,  világo- 
sabb lőn  előtte.  Korlátot  és  lehetetlenséget  nem  ismer; 
kezd  és  mer  több  érzelemmel,  mint  észszel,  több  szerte- 
áradozó, mint  czélra*  irányzott  erővel.  A  különös,  csodás, 
rendkívüli,  bájerővel  vonják  magokhoz ;  szóval,  feltűnik  a 
kalandok  időszaka,  a  hőskor,  melyet  tettek  jelelnek  ki 
inkább,  mint  megállapodott  charakter.  Harczok  támadnak 
minden  léptén  és  nyomán  a  lelkesült  ifjúnak,  a  szelle- 
mek és  csodák  országa  a  maga  egész  varázsfényében  fel- 
nyílik, a  gyermekálmak  egy  nagy,  egy  szép  teljesülést 
érnek,  s  zengi  Kalliopé  a  félistenek  s  hősök  tetteit.  A  hős- 
költemények tehát  itt  veszik  eredetöket  a  tettek  idősza- 
kaszában ;  s  hol  az  epikus  költő  nemzetének  történetei- 
ben ily  időszakaszra  vissza  nem  tekinthet,  vagy  vissza- 

*  A  hősköltemény  s  regény  természetét  az  emberiség  idősza- 
kaszaiból magyarázni  legelőször  Eberhard  kezdette;  utána  Meis- 
ner  az  egész  eposi  költést  ennek  vezérnyomán  fejtegeté. 

tekintvén  nemzete  ifjúkorát  tettekkel  gazdagon  megjelelve 
nem  látja,  ott  a  hőskölteménynek  virágai  hervatag  szín- 
ben virulhatnak  csak,  terméketlen  parlag  mezőkről. 
E  szerint  a  hősköltemény  természetét  saját  korából  lehet 
legalaposban  megfejteni.  A  költő  benne  csodák  országába 
emelkedik  s  machinákat  állít  fel ;  történeteiben  több  gaz- 
dagság van,  több  kalandos  és  rendkívüli,  mint  másnemű 
költeményekben ;  a  charaktereket  tettekben  tűnteti  ki, 
psychologiai  fejlődés  nélkül.  Nem  annyira  az  élet  —  azaz 
az  emberiség  fokonként  fejlődő  míveltsége  —  hanem 
inkább  a  hatás  s  az  ezekből  folyt  következmény  tartoznak 
körébe.  A  fenség  múlhatatlanul  szükséges  postulátum 
benne,  s  az  a  Horácz  által  úgymondott  —  os  magna  sonatu- 
rum ;  mert  korának  egyik  szembeszökő  vonása  a  felmaga- 
sított (exaltált)  képzelet  és  érzés.  Minthogy  pedig  ezeknek 
visszatükrözésére  nyelv  s  előadás  fő  befolyással  munkál- 
nak, nem  nehéz  általlátni,  miért  kell  a  hőskölteménynek 
fellengő  képekben  és  hasonlatokban  gazdag,  merész  epi- 
tbetonokkal  bővelkedő  nyelven,  azaz  egy  magasabbon  mint 
a  melyet  prozaisták  elérhetnek,  íratnia,  s  miért  oly  termé- 
szetlen és  bántó  a  prózában  írt  hősköltemény,  mint  az 
említett  feneloni  stb.  E  tekintetek  szerint  leszen  a  hősköl- 
temény ideális  tükre  e  vagy  ama  nép  ifjú,  azaz  hőskorá- 
nak, s  így  foghat  benne  megjelenni  az  emberiség  a  maga 
életteli,  hatalmas  cselekvőségében,  a  maga  nagy  töreke- 
déseiben. 

A  mondottakból,  úgy  hiszem,  könnyű  leszen  megfejteni, 
miért  vala  szerencsétlen  gondolat  B07%issiast  írni,  mely- 
nek hőse  Nagy  Fridrik  porosz  király ;  miért  nem  lehete  a 
voltairei  Henriádnsbk  szerencséje,  miért  maradtak  az  oly 
geniusok,  mint  Milton  és  Klopstock,  popularitás  nélkül, 
azalatt,  hogy  az  olasz  a  maga  Tassdját  ismeri  és  imádja. 
Az  első  t.  i.  nem  a  nemzeti  ifjúkor  zajos  és  már  a  távol- 
ság által  ideális  színt  nyert  időszakából  vették  tárgyokat, 
az  utolsók  pedig  oly  világot  ábrázoltak,  mely  túl  és  felül 
áll  az  emberiségen  s  emberiség  történetein,  s  benne  sem 

nép,  sem  időszakasz  a  maga  ideális  képét  visszatükrözve 
fel  nem  találhatja.  «Az  eposi  Músának,  mond  Jean  Paul, 
egy  széles  históriai  világban  kell  megállapodnia,  hogy 
rajta  a  maga  ideális,  azaz  poetai  világát  alkothassa. »  Mély 
és  igen  fontos  intés,  melyet  a  hősköltemény  Írójának,  ha 
talán  betű  szerint  követnie  nem  is,  legalább  figyelemben 
tartania  szükség.  Homérnál  még  az  istenek  is  emberi 
arczban  és  természettel  jelennek  meg,  Homérnál,  qui  nil 
molitur  inepte. 

A  höskölteménynek  tehát,  miként  mondatott,  a  nemzet 
küzdő,  zajokkal  teljes  és  tettekben  gazdag  fiatal  korában 
nyílik  fel  világa.  Ezen  kor  után  általmegy  az  ember  vagy 
nép  a  maga  harmadik  és  negyedik  időszakára,  melyeket 
azért  lehet  e  helyt  egybekapcsolnunk,  minthogy  mind- 
kettőt csend  és  nyugalom  bélyegzi,  s  mindkettő  csaknem 
hasonló  charaktervonásokkal  bír.  —  Az  ifjúság  háborgó 
szélvészei  elzúgtak,  a  szenvedély  hullámai  elcsülapodtak, 
nyugalmas  kék  látkör  és  ég  mosolyog  le  az  emberiség 
kiküzdött  boldog  napjaira.  A  megszerzett  vagyon  bátor- 
ságban van;  a  viszonyok  ismertetnek;  mindenki  saját 
meghatározott  körrel  bír,  melyben  háborítlan  él  és  mozog. 
Az  ész  győzödelmet  vőn  a  phantasián,  s  a  lelki  érettség- 
nek nyugalma  beállott.  A  védszellemek  elvégezve  munká- 
jokat,  visszatértek  setheri  bazájokba,  s  az  embert  saját 
erejére  s  okosságára  bízva  hátrahagyák  a  harczoktól  meg- 
tisztult mezőn.  A  képzelet  yarázsfátyola  lehullt,  s  minden, 
a  mi  hajdan  tündér  színben  mosolyga,  a  maga  földi  való 
alakjában  jelenik  meg;  az  emberiség  bizonyos  meghatá- 
rozott charaktert  nyer ;  a  poesis  közelebb  lép  az  élethez 
és  philosophiájához,  fölkeresi  az  embert  a  maga  házi  köré- 
ben, egyes  személy  viszonyaival  foglalatoskodik,  tetteket 
és  történeteket  festeget,  melyeknek  egy  nemzetségre  vagy 
háznépre  volt  befolyása,  s  ezen  egyes  személyek  charak- 
tereiből  tükrözi  vissza  az  apa  és  fiú,  úr  és  szolga,  barátok 
és  szerelmesek  ideális  alakjait.  S  íme  az  időszak,  melyet 
a  költőnek  a  regényben  idealizálnia  kell. 

Valamint  az  epos  a  leendő  emberiség  képét  ábrázolja, 
úgy  a  regény  a  meglett  s  érelemre  jutott  emberiségét  a 
maga  okaival  s  következményeivel.  Benne  nem  többé  egy 
nag}'  közönséges  története  az  emberiségnek,  hanem  az 
emberi  charakter  s  emberi  természet  maga  ábrázoltatik ; 
s  bizonyos  tekintetben  mondani  lehetne,  hogy  az  epos 
költői  históriája  az  emberiség  e  vagy  ama  történetének,  a 
regény  pedig  költői  históriája  (töredékben)  magának  az 
emberiségnek. 

Regényekben  igen  óva  kell  a  csodás  lényeket  használni ; 
azaz  mélyen  kell  minden  machinának  a  hagyományban 
8  néphiedelemben  gyökereztetnie,  mert  a  megért  emberi- 
ség kevesebb  csodákat  hiszen,  mint  a  gyermek  vagy  ifjú- 
korban élő.  Goethe  regényeiből  az  úgynevezett  machinák 
csaknem  egészen  száműzve  vannak ;  Scott  Walter  pedig 
csak  azon  műveiben  használta  őket,  melyek  a  nép  száján 
forgó  8  így  a  nép  hiedelmében  gyökerűit  regéken  épültek, 
mint  például  a  Klastrom  czímű  regényben.  Valamint  a 
kor,  melynek  e  költemény  képviselője,  a  költői  ábrándo- 
kon túl  van,  s  nyugalmat  s  érettséget  mutat,  úgy  a  regény 
is  e  színt  és  charaktert  viseli  magán,  melyeket  kétségkí- 
vül a  nyugalmas  előadás  s  világos  nyelv  fogják  visszaad- 
hatni. Ezen  okból  a  regénynek  csendesen  haladó  prózá- 
ban kell  íratnia,  oly  prózában,  mely  ne  rohanjon  mint  a 
magával  ragadó  Vág,  hanem  zaj  nélkül  ömledezzen  mint 
szélcsendkor  a  Duna.  A  beszédfolyam  szép  vidékek  között 
mehet  ugyan,  de  ne  tavaszi  réteken,  s  partjait  csak  itt-ott 
hímezzék  költői  képek  és  hasonlatok  virágai.  Az  előadás 
némelykor  didaktikaivá  is  lehet,  mert  a  regény  korának 
bélyege  a  szemlélődés ;  kicsaponghat  a  reflexiók  országa 
felé  is,  miként  ezeket  a  valódi  regény  teremtője,  Goethe 
munkáiban  láthatni. 

Az  eddig  mondottak  kivonata  röviden  s  kevés  szóval 
ez :  a  hősköltemény  széles  értelemben  szép  álma  és  sej- 
tése a  leendőnek,  a  regény  pedig  a  valónak,  melyek  a 
múltból  tükröződnek  vissza.  Amaz  olyan  mintazifjúkors 

annak  sejtései,  melyek  rendszerint  szebb  jövendőt  Ígérnek, 
mint  a  mi  valósággal  teljesedni  fog ;  ez  mint  a  férfikor, 
mely  előtt  a  valóság  s  élet  könyve  nyitva  áll,  melyben 
eszköz  és  czél,  ébrenlét  s  álom,  éles  vonásokkal  vannak 
megkülönböztetve.  A  hősköltemény  a  hősiség  nagy  tettei, 
a  csodák  és  szellemek  befolyása,  a  nemzeti  érdekű  törté- 
net, az  exaltált  nyelv  s  előadás  által  a  fenség  érzelmét 
ébreszti  fel  bennünk;  a  regény  psyehologiai  igazságú 
charakterei,  életfestése  által  az  emberi  lélekkel  ismertet 
meg.  A  hősköltemény  a  fenség  ideája,  a  regény  a  charak- 
terf estés  ideája  nélkül  nem  képzelhető. 

így  válik  el  e  két  költemény  egymástól  a  maga  külön- 
böző czéljaiban,  s  így  lehet  meghatározni  félreértés  nél- 
kül s  okokra  állapodva,  hogy  a  kettőnek  külsőleg  elvá- 
lasztó jegyei  a  prózai  s  versi  előadás,  belsőleg  pedig  a 
charakter  s  életábrázolat  egyfelől,  s  a  nemzeti  érdekű  tör- 
ténet s  a  fenség  ideája  másfelől. 


IV. 


Nincs  a  költészet  nemei  között  egy  is,  melynek  oly  szer- 
feletti, mind  kárhoztatói,  mind  magasztalói  volnának, 
mint  a  regénynek.  Meddig  egyik  rész  azt  a  költészet  min- 
den nemei  fölébe  emeli,  az  alatt  a  más  nem  tekint  benne 
egyebet,  mint  érzés-  s  erkölcsrontó  valamit,  méltót  arra, 
hogy  tűz  által  emésztessék  meg,  valahol  csak  találtatik. 
Mind  ama,  mind  e  résznek  csak  félig  van  igaza,  egészben 
egynek  sincs. 

Ha  a  regény  alatt  oly  művet  kell  érteni,  melynek  czélja 
egyedül  időtöltés,  mely  semmi  lelki  táplálékot  nem  nyújt, 
hanem  csak  azért  készült,  hogy  szkunkét  érzelgésre 
szoktassa,  képzelminket  emberi  képekkel  töltse  be,  melyek- 
ben sem  természet,  sem  valódi  emberiség  nem  találtatik ; 
történetekkel  gyönyörködtessen,  melyeknek  sem  tudomá- 
nyi, sem  művészi,  sem  semmi  életbéli  alapjok  nincs,  a 

csupán  azért  koholtattak,  hogy  néhány  órai  mulatságot 
szerezvén,  végkép  elfeledtessenek,  akkor  ig|en  is  méltó  a 
panasz  a  regények  ellen.  Mert  vájjon  a  nemet  érzelgést 
minek  lehet  köszönni,  ha  a  regények  által  támadt  s  las- 
sanként elragadott  lelki  bujálkodásnak  nem?  Minek  azt 
az  ideggyengűlést  mind  a  lelki,  mind  a  testi  világban, 
melyben  a  közelebb  lefolyt  századnak  néhány  tizedeiben 
szomszédaink  sínlettek  s  melynek  még  máig  is  hordozzák 
jeleit  ?  Bizonyára,  e  betegség  elterjesztésének  vétkétől  a 
Müllerek,  Cramerek,  Lafontaiiiek  nagy  serege,  sőt  még 
maga  Wieland  is,  ki  nem  menthető ;  s  az  ilyetén  művek 
ellen,  mint  erkölcs  s  általában  minden  szépnek  és  nagy- 
nak, mit  a  természet  a  lélekbe  letett,  elrontó,  mételyes 
ragadványai  ellen,  négy  fal  közt  és  nyilván  kikelni  szoros 
kötelesség ;  nálunk  magyaroknál  pethg  annál  inkább  az, 
minthogy  legújabb  korunk  is  mutat  írókat,  kik  a  mellett, 
hogy  többnyire  szerencsétlen  fordításaik  által  nyelvünk- 
nek sem  használnak,  a  német  földnek  ezen  veszedelmes 
termékeit  —  melyek  már  honjokban  is  feledékbe  sűlye- 
(leznek  —  köztünk  újra  életre  és  divatba  ^hozni  ügyekez- 
nek.  Nincs-e  vájjon  a  német  regény-literaturában  fordí- 
tásra méltóbb  mű,  mint  Kotzebue  Leontinájsb,  mint  a  lafon- 
tainei  Különcz  s  egyebek,  melyekkel  könyveink  legújabb 
jelentései  harsognak,  s  literaturánkat  némelyek  elárasz- 
tani (igyekeznek  ?  Már  eddig  is  sok,  igen  sok  ragadt  ránk 
német  szomszédainktól,  a  mi  nemzeti  charakterünknek 
ártalmára  van,  s  rettegni  lehet,  hogy  a  léleknek  e  legsze- 
rencsétlenebb betegségét  is,  a  német  érzelgést,  belopják 
közénk  embereink,  s  az  ész  cordonai  ellenére  is  elterjed 
a  ragály.  Ily  munkák  fordítói,  ha  egyébként  nem  ártaná- 
nak azzal,  hogy  sületlenségekre  vesztegetik  idejöket,  s 
vesztegettetik  egyszersmind  az  olvasóval. 

A  valódi  regénynek,  mint  eddig  mondottainkból  látható, 
nag}%  nemes  czélja  van,  az  emberiség  charakterének  ábrá- 
zolata. Azon  regényköltő,  ki  e  czélra  híven  és  szerencsé- 
vel dolgozott,  nem  kevésbbé  méltó  a  koszorúra,  mint  az 

epos-  s  drámaíró.  De  az  ilyetén  költő  czéljai  nem  is  tisztá- 
talan haszonvágy!,  kalmárkodási,  vagy  hírbetegségi  forrás- 
ból buzganak,  hanem  a  poesisnak  jóltévő  mennyei  láng- 
jából. Csakhogy  a  valódi  regény  czéljai  elérésére  gazda- 
gabb elme,  charakterfestői  tehetség,  psychologia  és  szív- 
ismeret kívántatnék,  mint  a  mikről  a  Lafontainek  és  Mül- 
lerek,  vagy  nálunk  Cseri  Péter  és  Pálfy  Sámuel  álmodoz- 
tak, s  épen  ezen  nehézségeknek,  melyekkel  a  valódi 
regényírás  egybekötve  van,  nem  tudása  oka,  hogy  a  regé- 
nyek között  oly  sok  nyomorú  termékek  nőnek  gombai 
szaporasággal,  időről-időre.  Áldás  az  oly  írókra  mint 
Goethe  és  Walter  Scott,  mint  Cooper  és  Irving,  kik  meg- 
tanítanak bennünket  örök  becsű  műveikkel,  mely  czél  felé 
kelljen  a  regényírónak  törekednie. 

Szinte  vétkes  irány  az,  csakhogy  nem  erkölcsi,  hanem 
művészi  tekintetben,  melyet  sokan  úgynevezett  «erkölcsi» 
beszélet'eikkel  ügyekeznek  elérni.  Ezek  a  morál  prédiká- 
tori rendszerint  az  embert  mint  angyalt  vagy  mint  ördö- 
göt festik,  hogy  ennek  képében  a  rényt  szerettessék  meg, 
amazéban  pedig  a  vétket  utáltassák  el.  Szertelen  tévedés  ! 
Sem  amannak,  sem  ennek  képe  nem  alapodik  az  emberi 
természetben;  csak  túlcsapongó  képzelet*  teremtménye, 
mely  hihetőséget  nem  nyerhetvén,  sem  utálat,  sem  szere- 
tet tárgya  nem  lehet.  A  művészetnek  czélja  egyedül  a 
művészet  legyen  közvetlenül ;  mihelyt  ennek  megfelelt, 
teljesíté  közvetve  a  másikat  is,  az  erkölcsit.  Igen  is,  tanít 
a  poesis,  tanít  a  regény  s  tanítson  is  minden  nagyra, 
nemesre,  szépre  ;  de  csak  úgy  mint  az  a  nyíló  és  hervadó 
virág,  mely  némán  beszél  és  szótlan  ábrázolja  képét  a 
leányka  szépségének.  XIV.  Lajos  franczia  király,  papjá- 
nak, ki  prédikáczióit  egyenesen  reá  szokta  volt  alkalmazni, 
ezt  mondotta:  «A  részt,  mely  engem  illet,  majd  önmagam 
fogom  én  kiválasztani ;  de  hogy  egyenesen  rám  tolassák, 
azt  nem  akarom. »  E  szavakat  általánosan  lehet  a  művé- 
szetre alkalmazni.  Nemesítsék  ezek  a  lelket,  emeljék  szívein- 
ket, de  prseceptorainkká  ne  legyenek. 

V. 


A  chai-akterfestés,  mint  említők,  a  regénynek  elkerül- 
hetetlen requisituma ;  szükség  tehát,  hogy  itt  róla  kissé 
bővebben  szóljunk. 

Charakter  alatt  legtágabb  értelemben  azon  jegyet  szok- 
tuk érteni,  mely  által  egyik  tárgy  a  másiktól  magát  meg- 
különbözteti ;  szorosabb  értelemben  pedig,  az  emberre  és 
személyre  alkalmazva,  azon  színt,  melyet  a  lélek  kor- 
látlan szabadságú  akaratja  a  cselekedeteknél  magára 
vészen.  Nem  egyes  cselekedet,  hanem  a  cselekvés  módja, 
melyet  az  akarat  s  kívánság  önkényt  választ,  teszik  a  cha- 
raktert ;  s  ezen  értelemben  minden  embernek,  még  annak 
is,  ki  akarati  választását  minden  pillanatban  változtatja, 
s  ezért  charaktertelennek  mondatik,  kell  charakterrel  bír- 
nia. Az  ember  akarati  hatalmában  fekszik  a  fogékonyság 
mindenféle  charakterekre,  jóra  vagy  rosszra,  nagyra  vagy 
alacsonyra,  s  azon  szín,  mely  az  ő  saját  tettein  és  szaván 
mutatkozik,  nem  egyéb  mint  az,  melyet  ő  szabad  akaratjá- 
nál fogva  a  keblébe  zárt  charakterek  tárából  választa. 
Innen  lehet  egyedül  megmagyarázni,  miként  történhetik, 
bogy  némely  charakterfestésben  egész  a  meglepetésig  igaz 
és  való  vonásokat  láttatunk  feltalálni,  ámbár  a  festett 
személyt  a  való  életben  nem  láttuk ;  mint  például  Shakes- 
pearenél  FalstaflF,  vagy  Scottnál  Dalgetty  őrnagy  charak- 
tereikben.  ítélet  a  charakter  valósága  s  hasonlósága  felett 
az  eredeti  kép  ismerését  teszi  fel  bennünk.  Csak  az  ítélhet 
a  másolat  hívsége  felől,  kinek  az  eredeti  képről  megfogása 
van.  Minekutána  mi  sok  charakterf estés  valósága  felől 
Ítélni  tudunk,  a  nélkül  hogy  a  festett  személyt  valaha  testi 
szemekkel  láttuk  volna,  önkényt  következik,  hogy  a  cha- 
rakterek tárának  bennünk  kell  rejtezve  lennie  s  lelkünk 
előtt  nyíltan  állnia.  E  charakterek  tára  kétségkívül  meg  is 
van  mindenikünk  lelkében,  csakhogy  különböző  mérték- 
ben s  különböző  tehetségekkel  egybekötve ;  s  ebben  van 

oka,  miért  nem  vagyunk  mindnyájan  egyformán  szeren- 
csések a  charakterek  festésében.  A  valódi  költő,  mint 
Shakespeare  és  Goethe,  Seott  és  Hugó  Victor,  előadói  tehet- 
ségénél fogva  minden  lelkében  rejtőző  alaknak,  eharakter- 
nek,  formát,  életet  és  mozgást  tud  kölcsönözni,  s  mint 
valamely  csodatékony  Aeskulap,  minden  halottait  fel  tudja 
szemeink  előtt  támasztani ;  az  pedig,  kinek  költői  s  elő- 
adói erő  szűken  juta,  meg  tudja  ugyan  ismerni  a  költő  ál- 
tal felélesztett,  saját  keblében  is  rejtező  charaktereket,  de 
életet  és  formát  nem  tudna  nekik  adni.  Következik  ezek- 
ből, hogy  a  ki  keblében  nem  hordozza  az  éltető  erőt  s  bel- 
sejéből nem  merítheti  a  charaktereket,  az  hiába  fog  külső 
stúdium  által  charaktereket  festeni  tanulni,  a  mit  készí- 
tend,  holt  és  lelketlen  anyagnál  egyéb  nem  leszen.  Vol- 
tak géniek,  kik  igen  ifjú  korokban  emberismeret  és  tapasz- 
talás nélkül  igaz  és  való  charaktereket  állítottak  elő ;  sőt 
tudjuk,  hogy  a  nagy  költők  rendszerint  nem  nagy  világ-  s 
emberismerettel  bírnak,  s  mégis  mi  tökéletes  emberképe- 
ket tudnak  festeni ;  s  viszont  a  nagy  világ-  s  emberismerők 
mi  tökéletleneket  gyakran,  melyek  mind  azt  bizonyítják, 
hogy  a  charaktereknek  nem  a  kül-,  hanem  a  lélek  belvilá- 
gában  van  szülőhazájok.  Emberismeret  s  tapasztalás  ál- 
tal tehát  charakterfestői  tehetségre  nem  juthatni  az  emlí- 
tett idomok  nem  létében ;  s  e  két  tudomány  egyedül  arra 
való,  hogy  a  már  megszületett  lénynek  testet  és  külső  for- 
mát találjon.  E  szerint  támadnak  a  költői  charakterek. 

Nevezetes  és  sokszor  hánytvetett  kérdés  az,  mely  a  cha- 
rakternek  erkölcsi  jóság-  vagy  rosszaságát  tárgy  azzá.  Erre 
nézve  én  azt  állítom,  hogy  a  tökéletesen  jó  s  tökéletesen 
rossz  charakter  nem  lehet  tárgya  a  költésnek.  A  költő 
soha  se  csapongjon  az  emberi  természet  határain  túl,  mert 
ott  megszűnik  alakjai  iránt  az  olvasóban  érdeket  gerjeszt- 
hetni. Az  ember  sem  angyal  vagy  épen  félisten,  sem  ör- 
dög ;  jóból  és  rosszból  van  összerakva  s  egymástól  csak  a 
mértékben  különbözik.  Az  epikus  még  machinái  iránt  is 
csak  úgy  szerezhet  érdeket,  ha  rajtok  emberi  vonásokat 

láttat.  —   Olvasók,  kik  a  művészet   titkaiba   nincsenek 
avatva,  sokszor  vetik  szemére  a  költőnek  —  a  németeknél 
Goethének  kellett  ezt  hallania  ^akran  — hogy  nincsenek 
morális  charakterei.  Ez  ellenvetés  alaptalan.  Költő  és  mo- 
ralista különböznek  egymástól.  Ez  úgy  festi  az  embert 
mint  lennie  kellene  ;  amaz  ellenben  mint  valósággal  van. 
Óvakodjék    a  költő  igen  speciális  charaktert   festeni ; 
személyeiben  nem  annyira  az  embert  és  individuumot, 
hanem  az  individiuumban  —  mint  felébb  érintetett  —  az 
emberiség  képét  ügyekezzék  visszaadni ;  vagy  mint  Schil- 
ler igen  alkalmasan  monda:  a  személyt  emelje  fel  a  nem- 
hez és  fajához.  Egész  charakterfestési  tudományban  ez 
legnehezebb  s  a  költőknek  itt  van  elrejtve  a  legveszedel- 
mesebb szikla,  hol  még  oly  elmék  is,  mint  Schiller,  kik 
mágnestűvel  bocsátkoztak  a  charakterfestés  mély  tenge- 
rére, nem  haladhattak  többszöri  veszedelem  nélkül.  Egyik 
költő  t.  i.  csak  individuumot  láttat,  de  a  fajból  oly  keve- 
set, hogy  alakjának  létét  csak  úgy  hihetnők  el,  ha  költői 
tartományából  leszállván  historice,  azaz  oklevelekkel,  bizo- 
nyítaná be ;  a  másik  ellenben  jól  fest  fajt  és  nemet,  de 
benne   az  individuum  nincs   kijelelve.  Ez  leginkább  az 
asszonyi  charakterek  festésében  történik,  kiket  való  alak- 
ban előállítani  nehezebb,  mint  a  férfiakat.  Nekik  kevesebb 
individuális  váljegyök  (nóta  characteristica)  van,  s  jobban 
hasonlanak  egymáshoz  mint  a  férfiak.  Innen  van  oly  ke- 
vés költő  mind  maiglan,  ki  asszonyokat  jól  fest.  —  A  gö- 
rög  költő  a  charakterf estesben    szerencsésebb   lehetett, 
azaz,  könnyebben  kielégítheti  olvasóját,  mint  az  újabbak, 
mert  az  emberiség  ifjúkorában  élt,  midőn  még  az  indivi- 
duumok nem  voltak  oly  élesen  elkülönböztetve  egymástól, 
mint  mostani  férfikorában  az  emberiségnek ;  hogy  pedig 
nemet  könnyebb    festeni    mint  individuumot,  általlátni 
nem  nehéz.  Jean  Paul  azt  monda :  Ellenére  a  közvéle- 
mén}Tiek  ő  azt  meri  állítani,  hogy  a  görögök  az  asszonyi 
charakterfestésben  felébb  állottak  az  újaknál,  mert  a  ne- 
met tökéletesen  adták  vissza.  A  derék  férfiúnak  igaza  le- 

het,  de  nem  a  művészi  ügyességre,  hanem  az  olvasó  rész- 
vételére nézve,  s  én  e  gondolatot  inkább  így  mondanám : 
a  görög  művész  az  asszonyi  charakterfestésben  nagyobb 
részvételt  gerjeszthetett  publikmnában,  mint  mi  újabbak, 
mert  akkor  kevesebb  individualitása  lévén  az  emberiség- 
nek mint  ma,  a  művésztől  is  kevesebb  kívántatott,  s  elég 
volt  a  nemet  visszaadni ;  a  mi  az  asszonyoknál  könnyebb, 
mert  bennök  több  nemi  különséget  vehetni  észre  mint 
individualitást.  Bennök  ritkábbak  a  kicsapongó  sajátsá- 
gok, melyek  könnyebbítik  az  individualitás  festését,  mint 
a  férfinemben.  —  Az  újabb  költőknél  általában  több  indivi- 
duumokat lehet  találni,  mint  a  régieknél  az  imént  érdek- 
lett ok  miatt.  Shakespeare,  Goethe,  Hugó  Viktor  és  Scott 
Walter  munkáiban  egész  lajstromát  lehetne  találni  az  in- 
dividuumoknak, s  kivált  Goethénél  még  az  asszonyiaknak 
is  nem  kis  számmal ;  a  mi  legnagyobb  bizonysága  Goethe 
charakterfestői  nagy  elméjének.  - 

Nem  megvetendő  tekintetet  érdemel  a  charakter  egysége 
is,  azaz,  hogy  az  egyszer  megállapított  lélekkép  forrása  le- 
hessen mind  azon  tettek  és  szavaknak,  melyeket  a  költő  sze- 
mélyének tulajdonít.  Ha  a  charakter  alapszíne  erős  voná- 
sokkal, és  szembetünőleg  van  festve,  nem  lehet  félni  többé, 
hogy  a  kép  határozatlan,  kétes  lehessen,  s  ekkor  nem  lesz 
veszedelmes  a  hőst  hasonlatlan  tettekben  is  feltűntetni  ; 
ilyen  a  síró  Achilles,  mely  egyike  a  homéri  legszebb  s  valóbb 
képeknek. Vigyázni  kell  azonban,  hogy  a  charakter  a  cselek- 
vények s  beszédek  hosszú  során  el  ne  változzék,  a  mi  gya- 
korta szokott  megtörténni.  A  hősköltemények  írói  ez  ellen 
az  epithetonok  ismétlése  által,  például :  gyorslábú  Achil- 
les, nyalka  Zoárd,  komoly  Und,  igen  ügyesen  segélnek 
magokon,  mert  általok  mindig  vissza-  és  visszahozatik  em- 
lékezetünkbe az  egyszer  felállított  kép. 

Ajánlanám  a  költőknek  azt  is,  hogy  ügyekezzenek  sze- 
mélyeiken néhány  élesen  elválasztó  vonást  akkor  kitűn- 
tetni, midőn  őket  először  léptetik  fel  a  nézőszínre.  Azon 
charakteristikus  vonások,  melyeket  ismerkedésünk  első 

alkalmával  egymáson  felfedezünk,  sokkal  inkább  emléke- 
zetünkben maradnak,  mint  a  későbbiek,  s  történik  nem 
ritkán,  hogy  ha  egy  charakter  első  alkalomkor  kétesen  vala 
élőnkbe  állKva,  azt  később  a  tettek  s  történetek  hosszú 
során  sem  ismerjük  meg,  vagy  legalább  kétesen  látjuk. 

A  charakterfestésben  nevezetes  azon  mód,  melylyel  a 
cselekedetek  végbevitetnek,  s  nagyobb  figyelmet  érdemel 
mint  maga  a  cselekedet  is.  Ezen  mód  magát  csupán  be- 
széd által  ábrázolhatja  élőnkbe,  azért  a  személyek  beszé- 
deire szükség  fő  gondot  forditani.  A  cselekedet  inditó  okait 
lehet  igy  s  amúgy  magyarázni,  s  a  tapasztalás  bizonyítja, 
hogy  a  legszebb  tettek  gyakorta  tisztátalan  forrásból  ered- 
nek ;  a  beszéd  tehát  alkalmasabb  eszköz  költőnél  a  lélek- 
ábrázolatra.  Innen  van  egyetlenegy  szónak  gyakorta  oly 
megrázó  hatalma  a  tragikusoknál,  mint  például  Macbeth - 
ben  amaz  ismeretesnek:  «E8  neki  nincsenek  gyerme- 
kei!* Mely  háborgó  tengere  nyílik  fel  e  szavakban  a  szív 
indulatainak.  A  szavak  kivált  akkor  festenek  csalhatatla- 
nul, midőn  az  indulat  hirtelen  kitörései ;  ilyenkor  a  kife- 
jezések nem  lehettek  tanulva,  hanem  egyszerre  tolultak 
elő  a  szívből,  azért  oly  igazak.  Ezen  észrevételekből  követ- 
kezik, hogy  a  költésben  nem  a  tett  magyarázza  a  szívet, 
hanem  a  szív  s  ennek  beszéde  a  tettet. 

A  charakterekről  szólván,  szükség  figyelembe  venni 
azon  kűlönséget  is,  mely  az  eposi  s  drámai  charakter  közt 
van.  Drámában  a  charakter  magán  viszi  a  reá  omló  sor- 
sot, az  eposban  a  sors  viszi  a  charaktert  a  történet  válto- 
zásain. A  drámai  charakternek  mindenütt  előhaladva  kell 
föllépnie,  s  a  cselekvény  menetelét  meghatároznia,  az  eposi 
charakter  a  történet  mögé  rejtezik,  s  gyakran  egészen  rész- 
vétlenül jelenik  meg.  Drámában  a  cselekvő  személy  sza- 
badsága uralkodik,  eposban  a  szabadság  fölött  még  egy 
titkos  hatalom,  a  gondviselés.  Eegényben  eposi  charakte- 
rek  kívántatnak,  milyen,  hogy  a  legnagyobb  példát  említ- 
sem, Meister  Wilhelm,  kit  hat  köteten  keresztül  csaknem 
mindig  a  sors  hajt  a  történetek  hullámán,  s  aligmutatko- 

zik  cselekvöleg.  így  Homérnál  Achilles,  így  Odüsseos,  ki 
szenvedőleg  van  felállítva,  s  tenni  egyedül  ott  kezd,  hol  a 
történet  kifejlethez  közeledik. 

Még  egy-két  észrevétel,  mielőtt  a  regényköltésnek  e  leg- 
nevezetesb  szakaszát  bezárnék.  Vigyázzon  a  költő,  nehogy 
hősében,  kit  többnyire  szeretettel  ábrázol,  önmagát  fesse 
s  olyakat  mondasson  vele,  melyek  annak  charakteréből 
nem  folyhatnak.  Schiller  többször  járt  így.  Ügyekezzék,  a 
mennyire  lehet,  charakterfestést  esetek  motívumául  tenni, 
így  nagyobb  hihetőséget  nyer  ábrázolata,  jobban  az  egész- 
hez szövődik,  mint  ha  fest  csupán  azért,  hogy  charakter- 
festést adjon.  —  Ne  festegesse  a  költő  hőse  gyermekkorát, 
a  mi  regényíróknál  sokszor  történik.  Az  olvasó  csak  sza- 
badakara tú  embert,  vagy  ifjat  akar  a  hősben  látni.  Előadni 
mint  múltat  lehet,  kivált  akkor,  mikor  a  hős  már  maga 
iránt  érdeket  gerjesztett.  Nem  a  gyermekkor  teszi  a  hőst 
nevezetessé,  hanem  ez  a  maga  gyermekkorát.  Itt  azonban 
a  komikusnak  szabadabb  mező  engedtetik,  valamint  sok 
egyéb  szabálynál  is.  —  Az  ellentétel  gyakran  emeli  a 
charakter  tökélyét,  például  a  szelíd  bajnok,  kegyetlen  pap 
stb.  De  ily  eszközökhöz  csak  művész  nyúljon,  mert  csak  ő 
fog  tudni  a  természetesség  korláti  közt  maradni,  a  kon- 
tárt ízetlen  kicsapongásokra  vezetik.  —  A  személyek  körül- 
ményei leírásában  maradjon  a  költő  általánosságban ;  ha 
pedig  apró  különösségekre  ereszkedik,  ismerkedjék  meg 
annak  minden  részeivel,  mint  Scott  Walter,  különben  ha- 
misan fog  ábrázolni.  —  Végtére  fő  és  legnevezetesebb  ta- 
nácsom a  charakterfestésben  ez  :  kevés  vonással  kell  fes- 
teni, de  hatalmassal,  mely  a  charaktert  azonnal  tisztán 
megismertesse. 

E  hosszasabb  fejtegetésekből  a  charakterfestésre  nézve 
három  fő  szabályt  lehet  felállítani:  1.  a  charakterf estés 
igaz  legyen  s  hív  a  természethez,  a  mennyire  t.  i.  a  mü- 
vészség  törvényei  engedik ;  2.  Legyen  könnyen  érthető,  fel- 
fogható s  mintegy  magát  mutassa  az  olvasónak ;  ezt  gyak- 
ran egyetlenegy  vonás  ügyesben  eszközölheti,  nünt  hosz- 

szas  leírások,  melyek  úgy  is  kivül  állnak  a  költés  határain  ; 
3.  Legyen  a  charakterben  egység. 


VL 


Dráma-,  hősköltemény-  s  regényben  .  .  .  gyakorta  tesz- 
nek a  theoretikusok  említést  a  motivátióról,  szükség  lesz 
tehát  itt  erről  is  néhány  szóval  emlékezni. 

Indító-eszköznek  neveztetik  általában  azon  ok,  minek 
befolyásából  valamely  dolog  származik ;  motivátiónak  pe- 
dig azon  munkálat,  mely  által  e  vagy  ama  változásnak, 
történetnek  következése  hihetővé,  természetessé,  sőt  gyak- 
ran ellenmondhatatlanúl  szükségessé  tétetik.  Erre  nézve 
általában  ezeket  szükség  megjegyezni.  Ne  mindent  moti- 
váljon a  költő,  hanem  csak  azokat,  mik  a  történet  válto- 
zásaira elhatározó  befolyással  vannak.  A  történet  így  vagy 
amúgy  kezdetét  nem  kell  motiválni,  mert  ez  a  költői  te- 
remtő hatalomtól  függ,  mely  szabadon  alkotja  világait. 
Minél  közelebb  van  valamely  költemény  a  való  élethez 
hozva,  annál  nagyobbnak,  erősebbnek  kell  benne  lenni  a 
motivátiónak,  mert  körében  annál  jobban  gyakorolja  ha- 
talmát a  phantasián  az  ész,  melyet  nem  képzeleti  tárgyak- 
kal, hanem  okokkal  lehet  kielégíteni.  Innen  következik, 
hogy  a  dráma  és  regény  erősebb  motivátiót  kíván  mint  a 
hősköltemény,  a  novella  erősebbet  mint  a  tündérrege.  — 
A  physikai  világ  jelenéseit,  munkálatit  nem  kell  motiválni, 
mert  a  physikai  világ  a  költő  szemei  előtt  vak  esetek  világa, 
nem  emberi  lélek  hatalma  alatt  áll,  és  így  nincs  lelki 
szükség  törvényeinek  alávetve,  s  nagyobb  részben  elménk- 
nek megfoghatatlan.  Ki  fogja  annak  szükségét  bebizonyít- 
hatni, hogy  az  ég  villáma  nem  a  tornyot  gyújtá  meg,  ha- 
nem a  szomszédjában  álló  kisded  pórhajlékot? — A  tör- 
ténet folyamában  annál  nagyobb  motivátió  kívántatik, 
minél  inkább  közeledik  az  a  maga  végéhez,  elannyira,  hogy 
a  történet  végének  egészen  belső  szükségeken  kell  állania, 

mert  ez  egészen  az  emberi  lélek  teremtménye.  —  A  cha- 
rakterek  ilyen  vagy  amolyan  létét  lehet  motiválni,  de  nem 
múlhatatlanul  szükség;  mert  az  ember  saját  charaJíterét 
szabad  akarat  szerint  választja.  Azonban  az  egyszer  vá- 
lasztott charakterből  tetteket  motiválni  igen  szükséges, 
sőt  ez  a  legerösebbik  neme  a  motiválásnak.  —  Végtére, 
nem  sok  inditó-okkal  kell  motiválni,  hanem  erőssel,  ala- 
possal; az  okok  szerfeletti  halmozása  egy  kis  önkény 
színét  viseli  magán. 

Miért  kelljen  a  költőnek  motiválnia,  azaz  okokra  építe- 
nie, ennek  magának  is  szinte  saját  oka  van,  az  t.  i.,  meii; 
az  emberi  lélek  csak  okkal  hagyja  magát  vezettetni,  hihe- 
tőséget,  valószínűséget  (melyek  nélkül  az  egész  poesis  le- 
vegői semmi)  csak  okokkal  lehet  támasztani.  A  makacs 
lélek,  melyet  óriási  hatalmú  önkény,  vasbilincseivel  nem 
tud  valamire  tökélni,  gyakran  egy  kisded  ok  selyemfona- 
lán hagyja  magát  vezettetni. 


VII. 

Egység  az  eposi  s  drámai  művekben  három  szokott  az 
íesthetikusok  által  megjegyeztetni :  cselekvény,  idő  és  hely 
egysége  t.  i.  Mi  legyen  az  idő  s  hely  egysége,  magában 
értődik ;  itt  csak  azt  kell  érintenem,  hogy  az  eposi  költő- 
nek s  így  a  regény-írónak  is,  valahányszor  előadott  törté- 
nete helyei  változnak,  ezen  változást  szükség  leírnia,  pél- 
dául Odüsseos  útját  Ithakába,  és  motiválnia ;  hasonlólag 
az  időbeli  haladást  vagy  szökést  is.  Ez  utóbbit  azonban 
nem  szükség  motiválnia,  mert  rendszerint  könnyű  által- 
látni a  történetből,  miért  történt  ez  vagy  amaz  későbben. 
Időbeli  szökéseket  láthatsz  több  ízben  Scott  Walternél ; 
például  Gny  Mannering  czímű  regényében,  melynek  eleje 
s  vége  között  —  ha  emlékezetem  nem  csal  —  húsz  évi  idő 
a  regényen  kívül  foly  le,  s  a  költő  által  csak  jelentetik. 

Nehezebb  elhatározni  a  történet,  vagy  jobban,  cselek- 

vény  egységét.  Ez  némelyek  szerint  a  részeknek  egymás 
közti  egybefüggésében  áll ;  helyesebb  azonban  azok  értelme, 
kik  a  cselekvény  egységét  a  részeknek  egy  bizonyos  fő 
czélhoz  való  irányzatában  helyezik. 

Ha  az  okok  és  következmények  lánczolatát  a  testi  világ- 
ban, elválasztva  egy  bizonyos  feltett  gondolat  és  czéltól, 
végig  tekintjük,  egy  hosszú  sorát  fogjuk  látni  a  történe- 
teknek, előhaladásban,  kezdet,  közép  és  vég,  vagy  jobban 
ok,  eszköz  és  czél  nélkül.  Minden   eset,   mely   előttünk 
végbemegyen,  bizonyos  tekintetben  czél  is  eszköz  is  egy- 
szersmind ;   következése  t.  i.  az  előtte  végbement,  s  oka 
az  utána  végbemenendő  esetnek.  Egyik  eset  kisebb  mér- 
tékben, másik  nagyobban  érdekelhet  bennünket ;  de  min- 
denik, legyen  bár  nagy  vagy  csekély,  szeme  a  közönséges 
hosszú  láncznak.  A  lélek  ezen  esetek  mozgásánál  nem 
függesztheti  figyelmét  e  vagy  ama  lánczszemre,  hanem 
annak  folyamával  ellenállhatlanúl  elsodortatik.  Másként 
van  ez  a  szellemi  világban.  Az  ember  megfontolás  után  s 
választás  szerint  cselekszik ;  bizonyos  czélt  tűz  ki  magá- 
nak, például:   gazdagságot,  dicsőséget,   hazaboldogságot 
stb.,  eszközöket  gondol  ki,  tervet  alkot  czélja  kivitelére. 
Itt  ismét  történetek,  jelenések  hosszú  sora  támad,  melyek 
őt  feltett  czéljához  közelebb  mozdítják,  s  az  egésznek  ösz- 
vességét  okok   és   következmények  lánczolata   kapcsolja 
egybe.  Ha  ezen  történetek   hosszú   során   végig   futunk 
figyelmünkkel,  szinte   nem  állapodhatunk  meg  mellet- 
tök, mert  mindenik  részecske  úgy  jelenik  meg  előttünk 
mint  eszköze  egy  végczélnak ;   de  a  fő  történeten  gyönyö- 
rűséggel múlat  elménk,  mert  itt  a  fő  személyek  czélja  a 
maga  vég   catastrophjához    jutott,  s  benne   láthatjuk  a 
történet  vagy  másként,  okát  czéljával  s  a  czél  eszközeivel, 
a  mit  Aristoteles  teljes  cselekvénynek  neveze. 
A  történet  természetileg  azon  körülmények  leirásával 

kezdődik,  melyek  a  fő  személyt  terv  alkotására  bírják  e 
vagy  ama  czélnak  kiviteléhez.  A  terv  munkába  tétele  s 

akadályai,  melyek  tartóztatják  haladását,  az  olvasó  figyel- 

mét  magokra  függesztik,  s  beleragadják  a  cselekvénybe ; 
s  azon  pont,  hol  az  akadályok  szövedéke  legbonyolodot- 
tabb,  teszi  a  cselekvény  közepét ;  a  vég  ott  van,  hol  a  terv 
tökéletesen  kivivé  s  a  czél  elérve  van.  Egy  tökéletesen  ki- 
vitt terv  példáját  azért  hoztuk  itt  fel,  mert  ez  legelevenebb 
képét  adhatja  a  teljes  egységnek;  ebből  azonban  nem  kö- 
vetkezik, hogy  csak  ott  lehet  egység,  hol  a  kitűzött  czél 
eléretett,  elég  ha  a  személyek  eszközei  minden  részekben 
egy  bizonyos  czélra  voltak  irányozva,  ha  a  czél  el  nem 
éretett  is,  ha  a  dráma  vagy  hősköltemény  hőse  az  akadá- 
lyok súlyától  meggyőzetett  is  s  alattok  leroskada,  az  egy- 
ség nem  rontatott,  a  mint  ezt  sok  igen  jeles  szomorújáté- 
kokban láthatni.  Az  egység  tehát  nem  annyira  a  részek  s 
eszközök  egymás  iránti  szoros  viszonyaikban,  hanem  egy 
bizonyos  kitűzött  pont  felé  törekedésökben  áll. 

Ha  a  cselekvény  egysége  fő  tökélyét  teszi  valamely  mű- 
vészileg szőtt  történetnek,  ha  nélküle  tiszta  műv-éleményt, 
mint  felébb  érintők,  nem  remélhetni :  következik,  hogy  a 
kettős  cselekvény  eposban,  drámában,  regényben  stb.  meg- 
bocsáthatlan  hiba.  Oly  mellékcselekvény,  mely  a  fő  cse- 
lekvénynyel  összefüggésben  áll,  változatosság  miatt  meg- 
bocsátunk gyakran  a  költőnek,  de  két  fő  cselekvény,  egy- 
szerié s  egyformán  nagy  érdekű,  elveszik  egymás  hatását, 
s  elundokítják  a  művet ;  s  e  hiba  nem  enyhül  akkor  sem, 
ha  mind  a  két  cselekvényben  ugyanazon  személyek  játsza- 
nak is  szerepet.  —  Azon  mű  bir  egységgel,  mely  felbon- 
czoltatván,  vázolatában  mint  valamely  lánczszövedék  sza- 
kadatlan egybefüggésben  áll  b  minden  részei  egy  szemét 
teszik  az  egész  láncznak.  Minden  támadó  esetnek  a  föcse- 
lekvény  kifejletére  kell  munkálnia,  azt  vagy  előmozdítani, 
vagy  rontania.  Drámában  oly  jelenés,  vagy  episod,  mely 
nélkül  a  láncz  teljes,  melyben  nincs  elsősegélő  vagy  tar- 
tóztató erő,  hibás ;  rontja  az  egységet,  akadályozza  a  cse- 
lekvény folyamát.  Hőskölteményben  s  regényben  külön- 
féleség  s  változatosság  miatt  tágabb  kitéréseket  engedünk 
magunknak,  de  mégis  nem  oly  tágakat,  hogy  a  fő  törté- 

,  nettől  messze  csapongván,  annak  folyamát  akadályozzuk. 
Drámában  a  kicsapongó  scenát  még  akkor  sem  lehet  meg- 
engedni, midőn  charaktert  fest  és  világosít,  mert  ezt  esz- 
közleni lehet  más  úton  is,  például  a  tett  és  gondolkodás- 
ban, melyet  a  személy  kifejez,  a  nélkül,  hogy  a  cselekvény 
mozgása  akadályoztatnék.  Vannak  drámák,  melyekben 
egy  üres  jelenést  sem  találhatni,  például  Galotti  E^nilia  ; 
8  így  nem  lehet  mondani,  hogy  e  szabály  szigorú,  s  kivi- 
hetetlen, mert  a  lehetőség  megmutatására  elég  egy-két 
példa. 

Az  egyes  eseteknek,  közönséges  befolyásánál  fogva,  a  fő 
történetre  kell  egymáshoz  kapcsolódniok,  s  ebben  fog  állani 
a  cselekvény  egysége.  —  Scott  Walter,  a  legcsapongóbb 
költő,  kit  ismerek,  gyakran  vét  az  egység  ellen  nem  ket- 
tős cselekvény,  hanem  kicsapongásai  által ;  azonban  pél- 
dája ne  támaszszon  követőket,  mert  mindenik  tette  még 
a  legnagyobb  géniének  sem  törvény,  mind  a  mellett,  hogy 
a  szép  országában  ő  törvényhozó  az  erőtlen  theoretikus 
pedig  csak  bíró. 

A  szépművekben  megkívántató  egység  koránt  sem  tör- 
ténetes s  a  költő  kényétől  függő  dolog,  hanem  szükséges  és 
elmúlhatatlan ;  mert  az  emberi  lélekben  alapúi,  mely  két 
vagy  több  egyforma  érdekű  történetre  egy  időben,  meg- 
osztva, nem  függesztheti  figyelmét. 


vm. 

A  regénynek  többféle  alosztályai  vannak,  művészi,  phi- 
losophiai,  humorístikai,  satirai,  utazási,  érzékeny  regé- 
nyek, de  különös  faja  tudtomra  csak  egy,  az  úgynevezett 
novella,  melyet  mi  magyarok  beszélynek  nevezhetnénk. 

Ha  a  novellák  eredetét  figyelmesben  nyomozzuk,  észre 
fogjuk  venni,  hogy  azok  első  származásokat  az  anekdo- 
táktól vették.  Minden  anekdotának  bizonyos  epigrammai 
éle  van,  melyhez  egész  érdeke  kapcsoltatik,  mely  miatt 

Örvendünk  vagy  csodálkozunk,  nevetünk  vagy  gondola- 
tokba merülünk.  Ez  apró  epigrammai  élü  történetecskék 
emelkedtek  ki  később  prózaiságokból  egy  szebb,  poétaibb 
formába  ;  de  úgy,  hogy  még  ma  is,  felbonczoltatván,  bizo- 
nyos anekdotái  színt  lehet  rajtok  megismerni.  Egyetlen- 
egy szokatlan  helyzet,  melybe  e  vagy  ama  személy,  ház- 
nép tétetik,  meglepőleg  kifejtve;  egy  érdekes  jelenés,  sőt, 
mint  az  angoloknál  láthatni,  néhány  charakteristikus  vo- 
nás egy  pár  tetthez  kapcsolva,  s  meglepő  végezettel  elő- 
adva, tárgyai  lehetnek  a  novellának.  Eredete  óta  (például : 
Boccaccio  Decamero )  iától)  a  novella  sokképen  változtatgatta 
alakját  s  néha  a  regény  formájával  annyira  egybe  folyt, 
hogy  sokan  kétségbe  hozták  e  két  költemény  egymástóli 
léteges  különbözését.  Ki  jól  különböztet,  jól  tanít,  úgj^ 
tartja  egy  latin  közmondás ;  mi  tehát  ügyekezni  fogunk  e 
két  költemény  különbözéseit  fő  vonásokban  előadni. 

A  novella  egy  tökéletesen  elválasztott  s  magába  zárt 
körülmény  folyamát  teljes  kifejlési  pontjáig;  a  regény 
ellenben  az  élet  változásait  a  körülmények  hosszú  során 
festegetve  szövi  tovább  és  tovább  a  távolba,  gyakran  tel- 
jes határozottság  nélkül.  A  regény,  a  maga  nagyobb  s  ki- 
terjedtebb irányában,  az  életnek  sokfelé  ágazó  folyamát 
valamely  individuum  sorsához  kötve  adja  elő,  oly  indivi- 
duumnak sorsához  leginkább,  ki  a  maga  idomaiban  alkal- 
masnak, s  mintegy  meghívottnak  látszik  lenni,  hogy  töre- 
kedéseit  hosszú  pályáján  keresztül  előttünk  fejtegesse,  s 
már  ennél  fogva  előttünk  érdekes  személy  leve.  0  élete 
első  boldog  körülményei  között  ügyekszik  nyugalmas 
életre  telepedni,  de  a  változékony  idő,  vagy  saját  szenve- 
délyei, nem  engednek  neki  nyugalmat,  kiragadják  őt  hóná- 
ból idegen  vidékekre  keresni  czélját  a  messze  világban ;  a 
sors  törekedéseit  vagy  szerencsés  czélhoz  vezérli,  vagy 
egészen  más  ponthoz,  mint  a  melyet  ügyekezeti  irányzot- 
tak, s  így  végződik  el  élte  nyugtalansága  valamely  nagyobb 
körülménynél,  mely  törekedései  hosszú  során  időszakaszt 
(epochát)  alkot.  A  novella  csak  episódja  az  élet  regényé- 

nek,  egy  magába  zárt  kis  világ  ama  nagy,  minden  részei- 
ben megpróbált,  sőt  még  az  idő  hosszú  folyamán  is  meg- 
útazott  életvilágnak.  A  novella  az  élet  egyetemi  irányától 
eltérő,  egyes  és  magán  álló  életviszonyt  tárgyaz,  mely  ma- 
gából indulván  ki  minden  haladásait  egy  utolsó  pontra, 
mint  múlhatlanúl  bekövetkezendőre,  irányozza.  E  szerint 
a  novella  kifejlete  több  belső  szükséget  kivan,  mint  a  regé- 
nyé ;  tökéletesben  bevégzett  mint  emez,  melyet  a  sok  tör- 
ténetváltozások után  egy  az  előbbenieknél  érdekesebb  s  a 
hős  életében  epochát  alkotható  történettel  lehet  végzeni. 
A  regény  fonalát  gyakran  végzeténél  újra  fel  lehetne  fogni, 
s  végtelen  messzeségig  tovább  és  tovább  fonni,  nem  a 
novelláét.  A  novella  érdeke  a  kifejletben  áll,  a  regényé 
inkább  az  élet  változatos  folyamának  haladásában,  s  irá- 
nyai hív  ábrázolatiban.    A  regény  a   maga  kezdetében 
motiváltabb,  a  dolgokat  inkább  eredetöknél  fogja  fel,  s 
hosszú  vándorlását  nagyobb  előlátással  kezdi ;  a  novella 
ellenben  oly  körülményeknél  kezdődik,  melyek  már  a  ki- 
fejlésnek  bizonyos  pontján  állanak;  hol  például  a  szenve- 
délyek felingerlettek,  a  történet  fonala  feszült  állapotban 
van,  8  ezen   állapotból   kiszabadulva  jut    nyugalomra. 
A  novellában  szigorúbb  egység  van,  mint  a  regényben. 
A  regényt  apró  novellákra  lehetne  felbonczolni,  melyek 
részei  ugyan  a  nagy  egésznek,  de  magokban  véve  is  egy 
egészet  tesznek.  Ezek  fő  vonásokban  a  novella  ismertető 
bélyegei,  melyek  bármint  alakítsa  is  magát,  bármily  ar- 
czot  és  színt  kölcsönözzön  is  e  vagy  ama  költő  termékeny 
képzeletétől,  ez  eredeti  vonásokat  kisebb-nagyobb  mérték- 
ben mindig  magában  fogja  hordozni. 

Mi  a  beszélyről  általánosan  s  a  regényről  különösen 
mondatott,  a  novellára  is  alkalmazható,  mennyire  ennek 
rövidségével,  egy  pontra  irányzott  czéljával  összefér.  Ele- 
intén a  novella  név  alatt,  midőn  anekdotái  alakjából  ki- 
nőni kezdett,  az  olasz  és  spanyol  költők,  kik  feltalálói 
voltak,  csupán  rövid  tréfás  szerelmi  kalandok  ábrázolatit 
értették;  később  azonban  elváltozott  alakjok,  s  az  újabb 

költőknél  igen  sok  novellát  láthatni,  melyek  tárgya  nem 
szerelem,  s  nem  víg,  tréfás,  hanem  komoly  történet.  A  spa- 
nyol, olasz,  franczia  és  német  nemzetnél  nagy  tökélyre 
emeltetett  a  novellairás,  de  legnagyobbra  az  angolnál,  mi- 
ként az  évenként  mind  Britanniában  mind  Éj  szak-Ameri- 
kában megjelenő  almanachok  mutatják.  Nem  ismerek  sok 
novellairót,  ki  kevés  helyen  oly  ügyesen  tudna  kisded  tör- 
téneteket novellává  szőni,  és  személyéit  röviden,  egy-két 
vonással  oly  valószínűen  élőnkbe  állítani  mint  Irving. 
Óhajtom,  hogy  mi  magyarok  a  novellaírásban  az  angolo- 
kat vegyük  inkább  mustrául,  mint  Clauren  középszerűsé- 
geit, vagy  Kotzebue  és  iafontaine  többnyire  sületlen  ter- 
mékeit, s  fordítani  is  inkább  tőle  ügyekezzünk.  Vagy,  ha 
épen  a  németeket  óhajtjuk  példányúi  venni,  oly  írók  mű- 
veivel ismerkednénk  meg  mint  Tieck,  Schefer  és  mások,  8 
tőlök  tanulnánk  charakterfestési  psychologiát  s  érzelmi 
mélységet,  üresség,  ízetlen  mysticismus,  s  vonagló  érzel- 
gés  helyett. 

IX. 

A  magyar  regények  s  novellák  eddig  nagyobb  részint 
lelketlen  művek  lelketlen  fordításaiból  állnak ;  áinbár  nem 
tagadhatni,  hogy  eredeti  regényeink  s  novelláink  is  jókora 
számmal  vannak,  csakhogy  bennök  egyéb  nagy  fogyatko- 
zások mellett  a  regényköltés  fő  requisituma,  charakterfes- 
tés,  nem  található.  A  Dugonicsok,  Gvadányiak  ...  el  van- 
nak feledve,  szinte  úgy  mint  Németországban  a  Lafontai- 
nek,  Cramerek  nagy  serege ;  mert  műveik  nem  voltak 
életre  méltók,  ámbár  mi  magyarok  ama  két  elsőbbik  ér- 
demét nyelvünkre  nézve,  ha  igazságosak  akarunk  lenni, 
megismerendjük.  Valamennyi  novella-  s  regényíróink  kö- 
zött Kisfaludy  Károly,  Páy  András,  Bártfay  László  és 
P.  M.  (Paziazi  Mihály)  érdemlenek  legtöbb  figyelmet ;  mert 
gróf  Mailáth  beszély ei  inkább  a  tündérregék  (Márchen) 
neméhez  tartoznak. 

Mi  a  charakterfestés  és  situátiók  leleményét  illeti,  az 
előszámláltak  közt  a  víg  elbeszélésben  minden  kétségen 
kivül  Kisfaludy  Károlyé  a  koszorú;  a  komoly  nemben 
azonban  ő  sem  vala  szerencsés,  s  ezekben  a  charakterfes- 
töi  tehetségnek  maximumát  az  egész  magyar  literatúrá- 
ban  Fáy  Bélteki-házáhsui  láthatni.  Kár,  hogy  e  lelkes  író 
a  regény  s  általában  az  elbeszélői  költés  egyéb  postulátu- 
maira  is  oly  gonddal  nem  ügyelt  mint  a  charakterekre. 
Ezek  a  való  életből  vannak  merítve,  consequentiával  tartva, 
8  rajtok  nemzeti  szín  és  sajátság  ismerszik  meg,  a  mit  an- 
nál inkább  kell  becsülnünk,  minél  ritkább  jelenés  komoly 
Íróink  műveiben ;  de  a  regény  épülete  hibás,  nem  teszen 
egybefüggő  egészet,  hanem  egyvelegét  számtalan  biogra- 
phiai  töredékeknek,  melyek  csak  külsőleg  függenek  öszve, 
s  történetesen,  nem  belső  szükségből.  Óhajtom  azonban, 
hogy  a  köz  kedvelést  méltán  érdemlett  író  a  regény-  és 
novella-pályán  (a  i^ns  Bokrétáhan  álló  novella  való  vocatio 
jeleit  mutatja)  megmaradván,  bennünket  több  művekkel 
ajándékozzon  meg ;  mert  mind  azok  között,  kik  nálunk  a 
költés  e  nemében  dolgoztak,  minden  hibák  mellett  is  az  ő 
Bélteki-házéhü,n  látszik  legtöbb  oly  tehetség,  melyet  ko- 
moly regények  írójában  fellelhetni  szeretnénk. 

Báró  Mednyánszky,  a  jelen  munka  szerzője,  egyike  azon 
keveseknek  hazánkfiai  közül,  kik  a  magyar  históriai  pályán 
szép  szerencsével  jártak,  mint  ezt  a  báró  Hormayrral  több 
éviglen  folytatva  kiadott  honi  történetek  zsebkönyvének 
oly  sok  lapjai  kétségbe  vehetetlenűl  igazolják.  Ö  azon  nagy 
históriai  alkotmányhoz,  melyet  évek  hosszú  sora  fog  csak 
sok,  még  talán  ezután  születendő  históriai  búvárok  fára- 
dozásai által  felépithetni,  oly  anyagokat  hordott  öszve  s 
szedett  elő  a  homályból,  melyeket  az  utóbbkori  magyar 
historiographus  szives  hálával  fog  neki  megköszönni  még 
akkor  is,  midőn  ő  már  talán,  nem  leszen  többé ;  a  mi,  úgy 
hiszem,  legszebb  jutalma  egy  férfiúnak,  ki  fáradságai  min- 
denikét közjónak  s  köz  virágzatnak  áldozta,  nem  keresve 
hizelgő  magasztaltatást,  nem  szomjúzva  hiú  csillogásokat. 
De  báró  Mednyánszky  nemcsak  mint  historikus  ügyeke- 
zett  korára  hatni,  hanem  segédül  vévén  a  művészség  bá- 
jait, a  magyar  históriát  poetai  beszéletek,  mondák  és  le- 
gendák formájában  törekedett  az  olvasókkal  megszeret- 
tetni, jól  tudván  azt,  hogy  a  komolyabb  és  szigorúbb  pá- 
lyát járdaló  históriai  Musa  nem  minden  rendű  és  osztályú 
olvasóknál  kedvelt  vendég.  A  mi  érdekes  történetet  talált 
-olvasásai  alatt,  vagy  hallott  a  nép  szájából  utazásai  köz- 


*  «Elbe8zélések,  regék  s  legendák  a  magyar  elökorból.  Né- 
metből báró  Mednyánszky  Alajos  után  szabadon  fordították : 
Nyitske  Alajos  és  Szebényi   Pál  nevelők.*  Pesten,  1832.  215  lap. 

ben,  azokat  kellemes  alakba  öntve  regéli  el  olvasóinak, 
ügy  ^ogy  a  tárgyaknak  megmaradjon  históriai  alapjok, 
csak  az  előadás  legyen  költői  bájjal  ékesítve.  Élőnkbe 
állítja  a  hajdankor  való  és  meséig  csodás  képeit,  bevezet 
őseink  gót  alkotmányú,  regényes  sziklaváraiba,  lefestegeti 
házi  és  polgári  életöket  béke  és  külharcz  vagy  pártmozgal- 
mak idején ;  itt  egy  kegyetlen  úr  és  atya,  ott  két  szeren- 
csétlen szerető,  itt  egy  győző  szerencsés,  amott  egy  atyai 
átok  üldözte  fiú  bal  történeteit  festegeti,  oly  ügyesen  és 
kellemmel,  hogy  az  olvasó  magát  gyakorta  egészen  a  régi 
korokba  látja  visszavarázsolva  ;  s  mindezt  világos,  tiszta 
előadással,  csinos  és  költőileg  virágos,  de  legkevésbbé  sem 
mesterkélt  nyelven. 

E  históriai  beszéletek  s  legendák  —  mint  a  szerző  elő- 
szavában vallja  —  nagyobb  részint  a  Taschenbuch  für 
vaterlándische  Geschichte,  a  Hesperus  s  az  Archív  für 
Georgraphie,  Historie,  Staats-und  Kriegskunst  nevű  folyó- 
irásokban  jelentek  meg  először ;  ezelőtt  négy  évvel  pedig 
különös  gyűjteménybe  szerkéz  tetve  s  újabbakkal  bővítve, 
kiadattak  a  szerző  által.  A  munka  több  év  óta  ismeretes, 
s  azon  részvét,  melylyel  a  németül  olvasóknál  fogadtatott, 
kezeskedik  becse  iránt,  s  igazolja  azt,  hogy  a  szerző  a  his- 
tóriát művészséggel  párosítva  nem  tévesztette  el  czélját. 
Mindjárt  megjelentékor  óhajtottam  neki  egy  jó  fordítót, 
hogy  hazánkban  mind  inkább  terjedjen  s  eljuthasson 
azokhoz  is,  kik  német  nyelven  nem  olvasnak.  Midőn 
szinte  1829  óta  óhajtásommal  hiában  várakoznám,  végre 
1832-ben  két  buzgó  hazafi  összeállott,  Nyitske  Alajos  és 
Szebényi  Pál,  hogy  nyelvünket  a  becses  munkával  meg- 
ajándékozzák. Mohón  nyúlék  a  könyv  után,  de  —  lát- 
tam s  elijedek! 

Ezen  fordítók  nem  elkészültén  nyúltak  a  munkához,  ha- 
nem, úgy  látszik,  gyakorlatúi  fordíták  a  magyar  stílusban. 
Az  eredetit  érteni  látszanak  ugyan,  a  mi  nem  érdem ;  mert 
az  eléggé  világos,  tiszta  és  könnyű  folyamú  nyelven  van 
írva;  de  nálok  az  eredetinek  csaknem  minden  bája  elve- 

szett,  stílusok  darabos,  feszengő,  az  eredetinek  szavaihoz 
tapadt,  mind  a  mellett  hogy  a  czímen  ott  áll,  szabadon 
fordíták ;  gyakran  szenvedhetlenűl  mesterkélt,  és  rossz  s 
még  csak  nem  is  grammatikai  alapú,  szóval  a  fordítás 
épen  nem  olyan,  hogy  általa  a  könyv  bemenetelt  nyer- 
hetne jó  ízlésű,  tisztes  körökbe.  Ki  ezekről  meg  akar  győ- 
ződni, tegyen  összehasonlítást  a  kettő  között ;  mi  nem 
akarván  a  kritikát  prsBceptori  leczkézéssé  alacsonyítani, 
elégnek  tartjuk  itt  egy-két  botlást  kijelelni,  igazolására 
annak,  amit  mondunk. 

Az  előszónak  mindjárt  első  periódusában  ez  áll :  «Az 
általam  s  báró  Hormayr  által  kiadott  honi  zsebkönyvé- 
ből. »  Minek  vagy  kinek  honi  zsebkönyvéből  ?  A  birtok 
ott  áll,  de  birtokos  nélkül.  Vagy  talán  a  zseb  a  birtokos, 
s  a  zsebnek  van  könyve  ?  De  hiszen  a  két  szó  egybe  van 
írva,  a  mit  ez  esetben  nem  lehetett  volna  tenni,  s  külön- 
ben is  mi  volna  az  a  honi  zseb  ? 

Ugyanott  alább  se  és  nyilatkoz>ía,  sem  és  nyilatkozz í^fÁ 
helyett. 

Ismét:  oElmés  írókmívei.»  Az  eredetiben :  «Die  Erzeug- 
nisse  geistreicher  Schriftsteller. »  A  geistreich  nem  elmés, 
hanem  lelkes,  lélekkel  teljes,  vagy  szellemdús.  Elmés: 
witzig.  Az  Erzeugnisse  sem  mivek  sajátképen,  hanem 
szülemények:  azonban  ez  utóbbit  mentheti  a  czímen  álló 
« szabadon  fordították.)) 

«Ha  elhatározások  nem  is  egyébb  (a  két  b  hiba;  az 
accusativus  :  egyebet)  csak  a  pillanati  kellemes  benyomás. » 
Az  eredetiben:  «Auch  wenn  ihre  Bestimmung  nur  jené 
des  augenblicklichen  angenehmen  Eindruckes  ist.»  «Be- 
stimmung»  itt  nem  elhatározás,  hanem  arány,  vagy  a  mi 
még  jobb :  rendeltetés.  Ezt  röviden  s  jobban  így  lehetett 
volna :  Ha  rendeltetésök  csak  pillantati  kellemes  érdek- 
let is. 

«Több  az  itteni  elbeszélések  közül  tömegűi  és  ingerűi 
szolgáltak  költeményű  műveknek. »  « Mehrere  hier  gegebene 
Erzáhlungen   gaben   Stoflf  und  Veranlassung  zu  dichte- 

rischen  Erzeugnissen. »  Akölteményű  szó  előtt  valaminek 
kellene  még  állania ;  az  ú  és  ű-be  végződő  melléknevek 
közül  csak  néhányat  használ  a  nyelvszokás  magányosan 
p.  0.  gyönyörű,  a  többit  másokkal  összetéve,  narjj/  szemű ; 
mit  jelent  hát  ez  a  költeményű  mtvek?  —  Továbbá  Stoff 
nem  tömeg,  hanem  tárgy,  sokszor  anyag.  Veranlassung  e 
helyt  inkább  alkalom  és  ok  mint  ivger.  A  tömeg  szóval 
tudtomra  Vörösmarty  élt  először  a  massa  megjegyzésére, 
s  nem  szerencsétlenül;  innen  tömör:  massiv.  Az  új 
szókat  jól  tanuljuk  el  egymástól,  s  egyszer  adott  értel- 
möket  ne  változtassuk  helyes  ok  nélkül,  különben 
méltó  alapot  szolgáltatunk  a  panaszra,  hogy  nyelvünk 
Bábel  lesz. 

«iBecs-érdemesité8t  már  találtak  is.»  «Ihre  Anerken- 
nung  gefunden  habén. »  Az  Anerkennung  itt  jóvá- 
hagyás  s  elismeí'tetés  inkább  mint  az  a  mesterkélt  becs- 
érdemesüés. 

Bestimmung  megint  elhatározás,  s  megint  hibásan. 

A  2.  lapon  az  Ideál  a  szellem  szóval  van  fordítva. 
Ideal  más,  és  más  ismét  a  szellem:  Geist.  Az  ideál 
szóval  csaknem  minden  jobb  íróink  éltek  már,  s  addig 
alkalmasb  volna  meghagyni  a  maga  létében,  meddig  sze- 
rencsés kitételt  nem  nyer,  hogysem  oly  szóval  visszaadni 
akarni,  mely  egészen  más  értelmű. 

•így  elhatározásoknak  már  megfeleltek,  mely  még 
csak  annak  van  híjával,  hogy  a  képező  mivészség  azon 
szellemet  válasz sz a  ki,  melynek  teremtő  kézzel  látható 
létét  adni  igyekszik  az  ilyen  és  ehhez  hasonló  elő- 
terjesztésekből, melyeknek  történeti  alapvonásai  vágy- 
nak.* Az  eredetiben:  « Somit  ist  ihre  Bestimmung 
erfüllt,  der  nur  noch  mangelt,  dass  auch  die  bildende 
Kunst  das  Ideale,  dem  sie  mit  schöpferischer  Hand 
das  anschauliche  Daseyn  zu  gebén  gesonnen  ist,  aus 
diesen  oder  áhnlichen  Darstellungen,  derén  Grundzug 
geschichtlich  ist,  wáhlen  möchte.»  Amaz  úgy  össze  van 
bonyolítva,  hogy  jól  érteni  csak  a  németből  lehet.  Én 

meghagyva  a  mennyire  lehet,  a  szerző  szavait,  ezt  igy 
adnám : 

«Igy  rendeltetésöknek  már  megfeleltek,  csupán  az  hibá- 
zik még,  hogy  a  képző-művészet  azon  ideált,  melynek 
teremtő  keze  által  látható  létét  akar  adni,  ilyen  s  hozzá 
hasonló  ábrázolatokból  válaszsza  ki,  melyek  történeti  alap- 
vonásokkal bírnak.)) 

«Ez  a  nyíltan  előadott  inger  egyszersmind  heves  vágyom 
is.»  Diese  oflfen  ausgesprochene  Absicht  ist  zugleich  leb- 
hafter  Wunsch.  Imjer  nem  Absicht,  s  a  lebhaft  sem  heves. 
Amazt  a  száudéky  emezt  az  éléiik  szavakkal  lehetett  vala 
kitenni. 

Ennyi  hiba  a  két  lapnyi  előszóban.  Ki  többek  felöl 
akarná  magát  meggyőzni,  azt  utasítjuk  a  könyvre,  itt 
mindent  kiírni  sem  szükséges,  sem  czélirányos,  s  annál 
kevésbbé,  minthogy  ilyenekkel  minden  lap  untig  bővölkö- 
dik,  s  a  kétkedő  könnyű  szerrel  fogja  magát  meggyőzhetni 
állításom  igazsága  felől.  Azonban  bár  a  fordítóknak  nyelve, 
mint  mondám,  hibás,  dísztelen  és  rossz,  idővel  gyakorla- 
tok és  stúdium  által  csinossá,  jóvá  válhatik,  mert  sok  kité- 
teleikben a  jó  nyelv  idomai  látszanak ;  csak  hogy  a  szer- 
zők ne  tekintsék  a  dolgot  könnyűnek,  s  a  mit  ezután  olvasó 
közönség  e^ébe  szándékoznak  hozni,  az  ne  iskolai  gyakor- 
lat legyen  a  stílusban,  hanem  a  józan  gyakorlatoknak 
már  érett  gyümölcse.  A  publikum  nagyobb  tiszteletet  érde- 
mel, mint  hogy  iskolai  úgynevezett  exercitiumokkal  untas- 
suk és  terheljük. 

Szerencse,  hogy  e  beszéletek  s  legendáknak  a  jelen 
kötetben  csak  egy  része  van  fordítva,  nem  mind,  azaz  csak 
16,  holott  az  eredeti  gyűjteményben  öszvesen  41  van.  Ez 
legalább  azon  reménynyel  vigasztal,  hogy  valamelyike  csi- 
nosabb nyelvű  íróinknak  a  még  nem  fordított  darabokkal 
fog  bennünket  megajándékozni,  a  mit  annál  inkább  óhaj- 
tok, mert  erősen  hiszem,  hogy  e  regék  nálunk  a  komolyabb 
históriához  fogják  édesgethetni  az  olvasókat,  melyre  felette 
nagy  szükség  van. 

Közöttünk  a  fordítani  vágyás  egy  idő  óta  igen  kezd 
elhatalmazni,  s  az  nagy  szerencsétlenség ;  nem  azért  — 
mitől  sokan  rettegni  látszanak  —  hogy  általa  eredetisé- 
günk vész,  a  mi  nem  egészen  igaz ;  sem  azért,  mivel  for- 
dításaink nagyobb  része  szerencsétlen,  ezeket  szerencsés- 
bekkel lehetne  kipótlani.  A  fő  baj  ott  vágyon,  hogy  nálunk 
az  egyszer  fordított  munka,  bármi  silányan  és  rosszul  volt 
is  adva,  gyakorta  harmincz-negyven  évre  megfoszt  azon 
örömtől,  hogy  helyette  jobbat,  vagy  épen  jót  nyerjünk. 
A  fordításnak,  hogy  jó  legyen,  mindenkor  művészi  kézzel 
kell  készülnie,  mely  nemcsak  abban  áll,  hogy  az  eredetit 
jól  értvén  hibátlanul,  világosan  és  szépen  adjuk  vissza, 
hanem  abban  leginkább,  hogy  úgy   adjuk    vissza  saját 
alakjában  és   typusaiban,  miként    eredetileg  írva    volt; 
a  mit  annál  inkább  kell  kívánnunk,  minél  jelesebb  az 
eredeti  müv.   Olvasóink  nagyobb  része  pedig  —  értem 
azt  a  sokaságot,  mely  a  könyvek  keletét  eszközli  —  még 
koránt  sem  áll  azon  ponton,  hogy  a  fordítóban  művészt 
keresne.  Neki  elég  a  dolgot  bírni,  gyakorta  elég  rosszul 
is  bírni  arra,  hogy  a  későbbi  művész-fordító  munkájára 
vállat  vonván  azt  mondja  :  Nem  kell,  mert  rég  ismerem 
és  bírom. 

Nem  régiben  fordíttattak  nálunk  Schiller  szomorújáté- 
kai :  Cabale  und  Liebe,  és  Piesco.  Ha  nem  mondom  is, 
minden  értő  tudja,  ki  e  fordításokba  pillantott,  hogy  azok 
a  legkontáribb  mázolások,  melyekkel  valaha  fordító  a 
maga  originálját  elundokítá;  s  mégis,  próbálja  valaki  for- 
dítani, s  fordítsa  bár  remekül  e  műveket  újra,  sokat  me- 
rek reá  tenni,  hogy  fordításából  könyvárosaink  egy  pár 
százat  sem  fognak  vevőkre  tolhatni.  A  dolognak  ily  hely- 
zetében igen  igazságos  s  egyszersmind  literatúránkra 
nézve  üdvösséges  kívánat  az,  hogy  íróink  közül  csak  azok 
fordítsanak,  classikus  munkát  kivált  elmúlhatlanúl  csak 
azok,  kiknek  írói  készűletök  volt,  s  ezek  is  ügyekezzenek 
mindazt  megtenni,  mit  korokban  a  nyelv  megbír,  hogy 
így,  ha  már  a   sorsnak  azon   csapása  fekszik   rajtunk. 

hogy  fordítanunk  sok  esztendőkre  kell,  legalább  ezen 
sok  esztendőkre  ne  adjunk  használhatlan  munkát,  s 
ne  tegyünk  tudományos  előmenetelinknek  kárt.  Nem 
elég  csak  akarnunk  és  buzgóknak  lennünk,  buzgal- 
mainknak legyenek  alapjai  is.  A  szükséges  ismeret  s 
tanultság  nélküli  buzgalom  szertelenül  többet  árt  mint 
használ. 


«A  MÍVELT-ÉRZÉKENY  TÁRSALKODÁS.^* 


Az  újabb  időkben  több  munka  jelent  meg,  mely  bennün- 
ket társalkodásra  akarna  tanítani ;  de  valljuk  meg  végtére, 
hogy  közöttök  még  a  legjobb  is  nagyobb  részint  czélhoz 
nem  vezető,  gyakorta  pedig  épen  azt  lehet  belőle  legke- 
vésbbé  tanulni,  a  mi  czímén  áll :  társalkodást.  Ennek  okát 
kitalálni,  úgy  hiszem,  nem  nehéz.  A  társalkodás  helyes 
vagy  helytelen  létét  idő,  nép,  hely,  személyek,  szóval  a 
körülmények  ezerféleségei  határozzák  el,  melyeket  előre 
látni  s  szerintök  szabályokat  intézni  akarni  czélirányta- 
lan  törekedés,  s  kivált  akkor  az,  midőn  a  szabályok  alko- 
tói különösségekre  ereszkednek  le,  s  positivus  úton  akar- 
nak az  olvasónak  utasítást  adni.  Mindent,  a  mit  e  tekin- 
tetben czélirányosan  tehetni,  néhány  közönséges  intések- 
ből lehet  következtetni. 

Kétséget  nem  szenved  például  az,  hogy  a  társalko- 
dás minden  nemeinek  kisebb  vagy  nagyobb  mérték- 
ben mulatság  s  gyönyörködtetés  czéljai,  vagy  legalább 
eszközei  egy  talán  még  magasabb  czélra,  honnan  ter- 
mészetes következéssel  lehet  a  társalkodóknak  főin- 
tésűl  ezeket  mondani,  hogy  mindazt,  a  mi  beszédeik, 
tréfáik,  játékaikban,  szóval  minden  tetteikben,  unalmas, 

*  «A  mívelt- érzékeny  Társalkodás  (,)  Tisztelkedés  (,)  Üdvözlé- 
sek (,)  a  magasabb  csinosságú  Társaságba  („)  feljelenő^  Ifjúság 
számára  (.)  Kiadták  Sebők  József  ügyvéd,  gróf  Forgách  Úrfiak  és 
Móth  Endre,  hites  Jegyző,  Báró  Forray  Úrfi  —  (?)  nevelői. 
Pesten,  1832.  8.-r.  140  1. 

kedvetlen,  vagy  épen  bántó  lehetne,  ügyekezzenek  gon- 
dosan elkerülni,  vagy  még  világosban  szólva,  illendő,  sőt 
kötelesség,  hogy  a  miveltebb  körökben  senki  mást  —  ha- 
bár igazság  pajzsa  alatt  is  —  ne  sértsen,  a  maga  szemé- 
lyére beszédei,  mozgása,  tette,  hangja  által  valami  nagy 
fontosságot  ne  helyezzen,  véleményeit  másokra  tolni  erő- 
szakosan ne  ügyekezzék,  ne  borítsa  el  beszédeivel  a  jelen- 
lévőket, szokjék  magát  mások  szeszélyeinek  —  azonban 
charakter-meg tagadás  nélkül  —  alárendelni,  akarjon  és 
tudjon  igénytelen  lenni,  szóval,  hogy  a  maga  széles  és 
fontosán  előre  tolt  én-jével  ne  fáraszsza  s  untassa  a  jelen- 
lévőket stb. 

((A  jó  társalkodás!  tónus,  mond  Rousseau,  nem  lebkény, 
de  nem  is  nehézkes,  hanem  természetesen  folyó ;  okos 
minden  pedantság,  vidám  minden  kicsapongás,  mívelt 
minden  mesterkélés,  nyájas  minden  ízetlenség,  tréfás  min- 
den kétértelműség  nélkül.  Beszédei  nem  értekezések,  de 
nem  is  epigrammák.  Körében  mindenki  szól  iskolás  syllo- 
gismusok  nélkül ;  tréfál,  keresett  szójáték  nélkül  ügyesen 
köti  öszve  az  elmésséget  okossággal,  a  tanítást  könnyű 
ötletekkel,  az  eszes  gúnyt  s  jól  talált  hízelgést  sanyarú 
morállal.  Mindenki  ügyekszik  mindenféle  tárgyat  szóba 
hozni,  hogy  alkalom  nyújtassék  mind  ennek,  mind 
pedig  amannak  a  beszélhetésre.  Senki  mélyebb  vizs- 
gálatokba nem  merül,  ne  hogy  unalmas  legyen;  kér- 
déseit mindenki  mellesleg  veti  oda,  és  sebesen  fejti  meg, 
csínnal  és  érthetőleg  beszél,  elmondja  véleményeit  s  tá- 
mogatja kevés  szavakkal.  Egyik  sem  ostromolja  a  másik 
gondolatját  felhevültén,  séma  magáét  makacsul  nem  védi. 
Mindenki  megfontolja  a  mondottat,  s  felhagy  a  szóver- 
senynyel,  mielőtt  viták  támadnának.  Minden  tanúi,  tanít, 
mulattat  s  megelégedve  megyén  el ;  maga  a  komoly  bölcs 
is  tárgyakat  szed  és  viszen  otthoni  rideg  fontolgatásaira 
az  ilyetén  körből. »  Ezt  mondja  Rousseau  röviden,  s  bár 
mások  köteteket  írtak  azóta  össze,  nála  többet  s  alaposbat 
alig  mondottanak.  A  genie  azonban  ezen  intéseknél  is, 

mint  mindenütt,  kivételekre  fog  magának  szabadságot 
venni  tudni,  melyek  köz  javulást  nyerhetnek,  csak  hogy 
mértéket  és  határt  ismerjen,  mert  minden  szabadság  kor- 
látokon kívül  mások  jogainak  csonkítása,  vagy  épen  des- 
potismus,  mely  valamint  máshol,  úgy  a  társalkodási  kör- 
ben Í8  szenvedhetetlen. 

íme  ezek,  vagy  ezekhez  hasonlók  lehetnének  körülbelül 
azon  közönséges  szabályok  —  intések  inkább  —  me- 
lyeket a  társalkodók  figyelmébe  ajánlani  czélirányos 
volna. 

*Az  előttünk  fekvő  munka  szerzői  tapasztalván,  hogy 
ellenére  az  újabb  korban  fölébredt  nemzeti  szellemnek  és 
magyarosodásnak  «dámáink  s  kisasszonyaink  —  mint  az 
előszó  mondja  —  tanult  szokásból  most  is  minden  társa- 
ságkoronában külnyelven  társalkodnak  s  gyönyörködnek, 
azt  hozván  fel  igaz  mentségül,  hogy  magyarul  a  módiban 
forgó  társalkodási  tisztelkedéseket,  kellemeskedéseket  kiej- 
teni nem  tudják,  sőt  könyv  sincs,  honnét  megtanulhassák : 
elhatározták  magokat  —  minekutána  nekik  szerencsesors 
jutott  volna  több  nagyúri  társaságokban  feljelenni  s  a  pa- 
naszokat közelebbről  is  hallani  —  hogy  tapasztalások 
után  a  fentebb  míveltségű  társalkodásokban  előforduló 
tisztelkedéseket  —  hódolatokat,  üdvözléseket,  meghíváso- 
kat, megszólításokat,  kellemeskedéseket  —  ezen  czím  alatt : 
•A  mívelt  érzékeny  társalkodás  —  tisztelkedés  —  üdvöz- 
lésekf  —  magyarul  felmutatni,  s  részint  szóváltogató  pél- 
dákban —  részint  több  érzékeny  s  barátságos  levelekben 
ifjainknak  leginkább,  kiknél  kezdeni  kell —  fejtegetni.* 
£  szavakból  világosan  láthatni  a  szerzők  elveit  és  czélját, 
munkájok  tartalmából  pedig  a  magok  elébe  szabott  elvek 
alkalmazását.  Szabad  legyen  mind  ezt,  mind  pedig  ama- 
zokat néhány  rövid  észrevétellel  kisérni. 

Ha  a  felébb  fejtegetett  pontokat  a  jelen  munkára  alkal- 
mazzuk, általában  azt  kell  mondanunk,  hogy  e  társalko- 
dáat  tanító  könyv  mind  elveiben,  mind  czéljában,  mind 
pedig  elvei  alkalmazásában  hibás,  s  kivált  ez  utolsó  tekin- 

tétben  oly  hibás  és  rossz,  hogy  felőle  igazságos  ítélettel 
még  csak  egy  kedvező  szócskát  sem  mondhatni. 

Társalkodás!  tónus  ismételt  szokások  és  megegyezések- 
ből szótlan  születik,  s  mint  már  futólag  érintetett,  mind- 
untalan változik  a  körülmények  szerint ;  következőleg  azt 
theoretiee  s  a  priori  alkotni,  mint  Knigge,  Wenzel  s  több 
mások  példája  bizonyítja,  igen  visszás  gondolat.  Mert, 
hogy  jelesül  Knigge  munkájának  is  publikumos  s  több 
kiadásai  voltak,  egyedül  az  tévé,  mert  benne  néhány 
hasznos  intés  foglaltatik  az  élet  s  emberismeret  nag^ 
könyvéből.  Ily  sajátsággal  a  jelen  munka  nem  dicsekedhe- 
tik, mert  benne  a  komolyabb  hasznos  reflexiók  helyét  is 
érzelgés  s  értelemtől  üres  szódagály  tölti  be.  Wenzel  mun- 
kája elmondja  tanítványainak  jól  és  rosszul  mint  kell  ülni, 
állni,  járni;  törvények  alá  ügyekszik  vetni  a  kéz  és  arcz 
mozdulatait,  melyek,  ha  színjátszói  müvészségből,  ebbe 
pedig  a  plastikából  volnának  véve,  felette  becsesek  lehet- 
nének, mert  bizonyos  az,  hogy  mívelt  és  nevelt  emberek- 
nek másként  kell  minden  mozdulataikat  teuniök,  mint  a 
bakonyi  kanásznak.  A  jelen  könyvben  ilyenekről  semmi 
sincs  (a  mik  1.  50 — 58  mondatnak,  czifra  üres  beszédek) ; 
de  hiszen  ez  nen^  is  akar  bennünket  ilyenekre  tanítani, 
fogja  valaki  ellenvetni.  Annál  gonoszabb !  Mire  akar  tehát  ? 
Mívelt-érzékeny  társalkodásra  ?  Valóban  ez  csudálatos  egy 
könyv :  leereszkedik  a  legapróbb  különösségekre,  s  nem- 
csak társalkodást  tanít  a  priori,  hanem  még  érzékeny  tár- 
salkodást  is  ezen  fölül,  a  minél  nevetségesb  dolgot  alig  kép- 
zelhetni. Mely  fonákság  azt  gondolni,  hogy  érzékenységet 
utasítás  s  szabályok  után  és  szerint  lehet  tanulni !  Micsoda 
kifejezései  lesznek  azok  az  érzéseknek,  melyeket  valaki 
így  eltanult  ?  Vagy  tegyük  fel,  hogy  ezen  eltanult  érzések 
jól  lesznek  kifejezve,  illik-e,  kell-e,  szükséges-e  leczkéket 
tartani  arról,  mint  kell  érzéseket  hazudni,  melyek  nem  keb- 
lünkéi, hanem  csak  eltanulva  vannak?  Vagy  a  szerzők 
a  társalkodási  köröket  játékszínné  akarják  változtatni,  hol 
minden  embernek  idegen  alakban,  gyakran  öntermészeté- 

vei  ellenkező  szerepben  kell  megjelenni  ?  —  Szük- 
ségnek tartom  továbbá  itt  azt  is  megjegyezni,  hogy 
érzékenység  és  érzelgés  között  nagy  a  különség,  s  a 
szerzők  e  kettőt  mindenhol  öszve  látszanak  téveszteni. 
Érzékenység  e  munkában  csak  emlegetve  van,  a  mi 
valódilag  uralkodik,  s  a  könyv  minden  lapjait  elözönlé, 
nem  egyéb,  mint  érzelgés,  azaz  oknélküli  túlcsapongásai 
az  érzéseknek,  melyet  kiirtani  kellene  inkább  az  emberi 
szívből,  örökre  és  gyökerestűi,  hogysem  még  könyv  által 
tanítani. 

Állíttatik  az  előszóban  az  is,  hogy  a  szerzők  a  fentebb 
míveltségű  társalkodásban  előforduló  tisztelkedéseket  akar- 
ják könyvökben  tanítani,  s  bár  ez  való  volna !  akkor  a 
kritika,  ha  meg  nem  bocsáthata  is,  némelyeket  legalább 
feledhetett  vala,  de  ez  állítást  a  könyv  minden  lapja,  ezik- 
kelye,  sőt  sora  megczáfolja,  mely  oly  társalkodás,  mely  itt 
leíratik,  ajánltatik  s  —  oh  vétek  —  taníttatik,  nem  Magyar- 
országban, de  talán  a  föld  kerekségének  egy  mívelt  köré- 
ben sincs  divatban;  ha  pedig  valahol  volna,  minden  józan 
meg  fogja  vallani,  hogy  az  oly  affectált  és  ízetlen  társalko- 
dás, melyet  lelkes  ember  száműzni  kívánhat  a  polgári 
körökből;  s  bizonyossá  tehetem  a  szerzőket,  hogy  azon 
úri  személynek,  a  ki  házából  ezen  társalkodási  tónust 
abstrahálva  vallják,  nem  a  legszebb  bókolatot  (compli- 
ment)  teszik.  E  társalkodást,  hogy  őszintén  kimondjam,  a 
szerzők  magok  fejéből  költötték,  mert  elhagyván  azon 
czíkornyás  és  szenvedélyt  hazudozó  üres  alkalmi  corres- 
pondentiákat,  melyekkel  a  könyv  nagyobb  része  megrakva 
van,  csak  azt  kérdem  a  szerzőktől,  micsoda  társaságban 
fordultak  elő  azon  formalitások,  melyeket  a  könyv  ezen 
czim  alatti  szakasza :  Tudósítások  és  meghívások  (1.  116.), 
és  ismét:  Tisztelkedő  meghívások  és  hódolatok  (1.  129.), 
előad?  Ha  valaki  ezen  példák  szerint  hívna  meg  mást 
mulatságra,  tánczra  stb.  s  a  meghívott  szinte  így  köszönné 
meg,  két  elváló  így  búcsúznék  el  egymástól  stb.,  lehetet- 
len, hogy  maga  magát  a  legnevetségesel^b  carricatúrává 

ne  alacsonyítaná.  Ennyit  a  könyv  elveire  s  elvei  alkal* 
mázasára.  —  Óhajtom,  hogy  a  ki  e  bírálatot  olva- 
sandja,  bővebb  meggyőződés  végett  tekintsen  a  szerzők 
munkájába,  kivált  az  imént  idézett  lapokra.  Beletekin- 
teni elég ;  végig  olvasni  nehéz  és  nem  kell.  Kár  volna  az 
időért. 

Oly  korban  élvén  még  mai  napig  is,  melyben  íróink 
grammatikával  és  stílussal  keveset  gondolnak,  szükség, 
hogy  bírálataink  a  munkákat  nyelvi  tekintetben  is  figye- 
lemre vegyék,  azért  megenged  az  olvasó,  ha  itt  olyanokra 
teijeszkedünk  ki  ismét,  melyek  e  két  pontot  illetik.  Ná- 
lunk még  most  is  érdem,  s  pedig  nem  csekély  —  oh  fáj- 
dalom !  —  ha  az  író  hibátlan  nyelven  ír,  holott  ez  más 
nemzeteknél  a  literátori  pályának  elmúlhatatlan  föltétele. 
Azt  nem  kívánhatjuk  egymástól,  hogy  stílusaink  hasonlók 
legyenek;  ez  egyrészről  lehetetlen,  másról  pedig  nem  is 
szükséges.  A  stílusban  úgy  szokta  magát  az  individualitás 
kijelenteni,  mint  az  arczvonásokban,  s  belőle  a  lélekre  és 
gondolkodásra  is  helyes  következtetéseket  lehet  vonni,  de 
minekutána  van,  legalább  lehetséges,  minden  írás  nemé- 
ben egy  bizonyos  fő  elveken  épült  stilistikai  ideál,  meg- 
kívánhatjuk méltán,  hogy  mindnyájunk  stílusa  még  a  maga 
sajátságai  mellett  is  az  írás  nemének  ezen  ideáljához  mind- 
inkább közeledjék.  A  szónoknak  szinte  úgy  saját  nyelve  van 
mint  a  költőnek,  a  történetírónak  úgy  mint  a  philosophus- 
nak,  melyet  összetéveszteni  mindig  megbocsáthatatlan 
hiba.  A  mi  íróink  nagyobb  része  ezen  hibától  nem  ment. 
Nálunk  a  történetíró  —  ha  szabad  őt  így  nevezni  —  vala- 
mint szinte  a  szónok  is  vármegyéinknek,  vagy  az  úgyneve- 
zett konyha-,  vagy  pedig  fülmilével,  csörgő  patakkal,  est- 
hajnallal felfodrozott  nyelven  szól,  s  oly  idétlenül  és  gond 
nélkül,  hogy  írásaik  vagy  beszédeiknél  a  legtürödelmesebb 
is  elveszti  türödelmét.  Az  újságíró  ossiáni  csillogású  kife- 
jezésekben duzzadoz,  a  legmindennapibb  s  egyszerűbb 
ideát  csodálatos  szóczikomyákba  burkolja,  s  nem  átall  fel- 
szedni oly  virágokat  is,  melyek  egyedül  a  költő  számára 

termettek,  s  másnál  ízetlen  és  nevetséges  piperékké  vál- 
nak, holott  az  ő  törvénye  az  volna,  hogy  lapjait  a  tör- 
ténetírás legalantabb,  s  legvilágosb  nyelvén  szerkeztesse, 
mert  a  mit  ír,  annak  nagyobb  része  csak  napi  becsű, 
6  rövid  idő  alatt  elavul,  napi  becsű  dolgokat  pedig  min- 
denki könnyen  akar  olvasni,  megérteni,  nem  fejtöré- 
sekkel s  fontolgatás  és  stúdiumok  után.  Még  mái  napig 
sincs  alkalmas  nyelven  írt  újságunk,  holott  igen  könnyen 
lehetne. 

Az  imént  mondottakra  az  előttünk  fekvő  könyv  ismét 
egy  csalhatatlan  tanújel.  Stílusa  oly  czifra  és  mesterkélt, 
s  tömve  annyira  van  szó-  és  képdagálylyal,  hogy  az  olvasó 
gyakran  nem  tud,  még  csak  nem  is  gyanít,  értelmet.  Mit 
tesznek  például  az  ilyenek :  szépkedv,  sorsállapot,  öröm- 
szerencse, örömboldogság  (van  bánatszerencse  s  bánatbol- 
dogság  is?)  hűségálom,  szívindulat  (van-e  észindulat  is  ?) 
stb.  száz,  melyeket  nem  prózai  és  didaktikus  munká- 
ban —  milyen  ez  volna  —  hanem  egy  ömlengő,  szabad 
röptű  lyrai  költeményben  sem  fognának  tűrhetni.  A  szer- 
zők talán  azt  hiszik,  hogy  ezen  erőszakos  egymáshoz  rag- 
gatott  szavak  által  a  beszéd  szépséget  nyer  ?  Én  kényte- 
len vagyok  az  ily  nyelvet  azok  számába  tenni,  melyet 
Bóma  egyik  legszebb  nyelvű  írója  stilistikai  ridiculumok- 
nak  nevezett.  Vajha  íróink  oly  példák  után,  milyeket  Ka- 
zinczy prózáiban  általában,  s  Kölcsey,  Kis  János  "^^  és  Tol- 
dyéiban  sok  helyt  láthatnak,  tanulnák  valahára  megválasz- 
tani a  való  szépet  az  üres  piperétől,  a  stílus  egyik  nemét 
a  másiktól,  s  tanulnák  érteni,  mely  kincse  egy  írónak  a 
BtUistikai  csín  és  előadási  művészet  még  akkor  is,  midőn 
tárgya  komoly  s  tudományos. 

Az  igehajtogatásban  e  könyv  semmi  törvényt  nem  lát- 
szik követni.  Bíráló  azt  hiszi,  sokszor  fejtegetett  okokból, 


*  Popé  próbája  a  Kritikáról  oly  férfias  szépségű,  prsBcisus 
nyelven  van  adva,  melyhez  nem  sok  hasonlót  mutathatunk. 
Lásd  a  Sas  I.  köt.  101—120.  1. 

hogy  a  szorítasson  és  szoríitassék,  gyönyörködhet  és  gyö- 
nyörködhetik, örvendezem  és  örvendezek  közül  —  hogy 
több  ne  említtessék  —  mindenesetre  csak  egyik  leszen  jó, 
nem  mindkettő,  miként  a  szerzők  használják.  Azon  ortho- 
graphiai  tévedéseket,  melyeknél  az  etymologia  szolgálha- 
tott vala  vezérfáklyáúl,  elhallgatván,  a  substantivumok 
nagy  betűvel  Írására,  mely  1.  138 — 140  ajánltatik,  csak 
azt  jegyzem  meg,  hogy  a  mellette  felhordott  mentségek 
nem  okok,  hanem  üres  puszta  beszéd.  Közülök  figyelmet 
egyedül  az  érdemlene,  hogy  a  nagy  hetük  által  a  substan- 
tivokat  megkülönböztetni  könnyebb  volna,  de  bíráló  erre 
azt  feleli,  hogy  oly  tanítványnak  s  olvasónak,  ki  csak  nagy 
betűből  tudja  a  substantívokat  megkülönböztetni,  kezébe 
nem  könyvet,  hanem  ekeszarvat  és  kapát  kell  adni.  A  he- 
lyett, hogy  a  szerzők  ezen  nagy  és  kis  betűi  különbözteté- 
sekre  helyes  alap  nélkül  oly  nagy  gondot  fordítottak, 
hasznosb  lett  volna  az  interpunctiói  szabályokra  ügyel- 
niök.  Az  a  sok  pausa  minden  lapon,  nem  jelent  egyebet, 
mint  ingatag  elveket  az  interpunctiói  tudományban.  Kedve 
volna  bírálónak  itt  végűi  azt  is  kérdeni,  miért  vannak  a 
szerzők  e  két  szóba :  szív  és  szép,  oly  mérték  fölött  bele- 
szerelmesedve ?  Ezek  a  sok  használás  által  úgy  elkoptak, 
hogy  midőn  az  olvasó  a  könyv  végére  jut,  már  nem  is 
képzel  alattok  semmit,  egyedül  üres  hangoknak  veszi.  Ily 
gyakori  használása  ugyanazon  szavaknak  mind  kifejezési, 
mind  pedig  gondolati  szegénységet  árúi  el.  A  46.  lapon  az 
olvasó  a  szép  szót  tizennégyszer,  a  113.  lapon  a  S2;ít;-et 
ismét  tizennégyszer,  a  69.  lapon  pedig  a  gondolatjelt 
(pausa)  huszonkétszer  találhatja  fel,  a  nélkül,  hogy  csak 
egyszer  is  szükség  volna  reá.  Képzelhetni  az  egész  könyv- 
ben hányszor  jöhet  elő  a  szív  és  szép,  s  a  140  lapnyi 
munka  hány  száz  pausával  lehet  megrakva !  Keserves 
dolog,  midőn  a  kritikának  ily  gyermekes  számítgatásokra 
kell  leereszkedni,  de  ki  tehet  róla,  hogy  literatúránk 
némely  tekintetekben  még  mimdíg  gyermekkorában 
van,   s  hogy    még  abc-éznünk  is   kell  és  szükség.   Né- 

metország  írói  az  írói  pályához  szükséges  elvekben  s 
készültségben  Bodmer  és  Breitínger  korában,  kik  elsők 
gyújták  meg  a  kritika  fáklyáját,  in  massa  előbb  voltak, 
mint  mi  jelenleg  vagyunk,  s  ez  igy  leszen  mindaddig, 
míg  könyveket  Írogatunk  szükséges  tanulás  és  előkészü- 
let nélkül. 


MÜZÁEION.* 


Ki  folyóiratainkat  Molnár  Könyvházának  megjelenése 
óta  (1783)  egész  a  Sas  megjelenéséig  (1831)  kissé  szigo- 
rúbb figyelemre  vette,  azt  kellett  tapasztalnia,  hogy  ezen 
folyóiratoknak  csaknem  mindenikében  vannak  helylyel- 
közzel  becsesebb  dolgozatok,  tudománynyal  s  Ítélettel 
kikészített  értekezések  elhintve,  de  magok  a  folyóiratok 
egészben  tekintve  száraz  középszerűségben  tengenek,  s 
rajtok  bizonyos  sovány  bőség  (sterilis  abundantia)  mutat- 
kozik ;  czéljokhoz  mérve  pedig  még  azok  is,  melyek,  kez- 
detökben  legalább,  kielégítők  voltak,  később  visszás,  s 
nem  ritkán  ellenkező,  irányt  vesznek.  Ez  a  sovány  bőség, 
vagy  parlag  termékenység,  vagy  akárminek  nevezzük, 
még  legkiterjedtebb  s  leginkább  olvasott  folyóiratunkban, 
a  Tudományos  Gyűjteményben,  is  látható.  Ki  legyen 
eléggé  igazságtalan  e  folyóirat  1817 — 1819-iki  folyamai- 
nak sok  köteteitől  a  valódi  tudományos  becset  megtagadni, 
s  ki  nem  ismerné  el,  hogy  e  három  év  megállapítatott 
elvek  szerint  s  encyclopaediai  szellemben  van  szerkeztetve  ? 
De  mivé  váltak  azután  a  későbbi  esztendők  ?  Nem  akarok 
apróbb  fejtegetésekre  lebocsátkozni,  nehogy  szavaim,  me- 
lyeket itt  úgy  is  sokan  paradoxumoknak  venni  lesznek 
hajlandók,  még  keserűk  is  legyenek  azon  felül.  Csak  a 
vak  szerencse  tartotta  meg  e  folyóiratot  csodatékonyan  a 
végképi  elhanyatlástól,  min  magunk  tökéletesbbé  tételén 

*  •Muzá.rion.  Új  folyam.  Első  füzet.  Pesten,  1833.i  S.-r.  467  1. 


MUZÁRION.  1*^3 

nem  sokat  iparkodtunk.  A  vádat  azonban,  ne  mentse,  de 
Bzelidítse  az,  hogy  a  Tudományos  Gyűjtemény  köteteinek 
nagysága,  megjelenésök  sűrűsége,  a  fordított  munkák 
kizáratása,  jobb  íróink  kicsinyszámúságához  mérve,  épen 
nem  voltak  e  folyóirat  előmenetelének  hasznosak  és  ked- 
vezők. Hasonlókat  lehetne  mondanunk  sok  részben  a  kas- 
sai s  Erdélyi  Muzeumokról,  sőt  még  ezeknél  is  többet  a 
Mindenes  Gyűjteményről,  a  Felső  Magyarországi  Miner- 
váról, a  Sasról  s  egyebekről,  ha  az  olvasót  untatni  akar- 
nók. Tapasztalnunk  lehetett,  a  mi  mindezeknél  szomo- 
rúbb, azt  isj  hogy  időszakirataink  általában  kezdetkor 
tűrhetők,  néha  jók  is,  irány  és  charaktert  mutatnak,  folya- 
matok ideje  alatt  pedig  kötetenként,  vagy  számonként 
alább  és  alább  sűlyednek.  Nem  akarom  szóba  hozni,  ha 
ez  így  van-e  más  nemzeteknél  is,  mert  bármiként  van, 
az  bizonyos,  hogy  rendén,  s  az  ily  sokszori,  hogy  ne 
mondjam,  mindenkori,  visszaesések  a  szellemi  művelődés- 
nek nagy  akadályt  vetnek. 

Valahányszor  bíráló  a  magyar  folyóiratokon  emlékeze- 
tében végig  futott,  s  azokat  egészben,  kitűzött  irányok  s 
emelkedésök,  vagy  hanyatlásokra  nézve  egymással  hason- 
lítgatta, hajlandó  volt  mindannyiszor  ezen  sok  közép- 
szerűek s  talán,  lehetne  mondani,  gyengék  sorában  az 
Erdélyi  Múzeumnak  adni  az  elsőséget.  Nem  mintha  ez 
mutatna  legjelesebb  munkákat  társai  között,  hanem,  mert 
bírálónak  úgy  látszik,  ez  tartotta  meg  leginkább  vala- 
mennyi között  felvett  irányát  és  charakterét  mind  végig- 
len, róla  lehet  legkevésbbé  mondani,  mit  fellebb  állítánk, 
hogy  mindig  alább  és  alább  sűlyedt,  s  ez  látszik  kora  mí- 
veltségének  színét  leginkább  magán  viselni.  Sőt  bíráló 
nem  tartózkodik  azt  is  megvallani,  hogy  nem  ismer  ma- 
ííyar  folyóiratot,"^  melyben  kiterjedtségéhez  képest  oly  sok 


*  A  theologiai,  gazdasági  s  orvosi  folyóiratokat,  melyek  ha- 
zánkban voltak  vagy  vannak,  bíráló  nem  akarja  észrevételei  alá 
<'<oknek  tekintetni.  Ezekre  nézve   nem   tartja    magát    competens 

józan  és  hasznos  egy  felűleg  alatt  concentrálva  volna; 
mert  a  mi  a  Tudományos  Gyűjteményben,*  például,  jeles 
van,  vagy  a  felébb  dicsért  években,  vagy  pedig  öszvesen 
mintegy  180  kötetben  van  elszórva.  Ez  kétségkívül  érdem, 
s  Döbrentei  érdeme,  hogy  maga  körül  oly  írókat  gyűjte 
össze,  kik  folyóiratát  azzá  tevék,  a  mi.  Bíráló  itt  nem  akar 
egyes    értekezések  megítélésébe   bocsátkozni,    hallgat  a 
Döbrentei  tollából  folyt  munkák  felől,  csupán  azon  őszinte 
gyónást  akarja  tenni,  hogy  meggyőződése  szerint  Döbren- 
tei az  Erdélyi  Múzeum  szerkeztetését  jobban  vitte,  folyó- 
irata megállapított  irányához,  charakteréhez  hívebb  ma- 
radt, mint  bármelyike  eddigi  szerkeztetőinknek,  s  ha  az 
Erdélyi  Múzeum  folyama  a  X-dik  füzetnél  megszűnt,  ez 
koránsem  jelent  oly  valamit,  mintha  az  utolsó   füzetek 
kevésbbé  érdekes  volta  miatt  hidegült  volna  el  iránta  az 
olvasók  serege,  mert  ezek  hasonlók  a  kezdetkoriakhoz,  ha- 
nem elakadásának  inkább  az  akkori  olvasók  apathiájában 
van  oka ;  mert  nem  ezen  kor  volt-e,  melyben  Kazinczy 
szépséggel  es  csínnal  teljes  kilencz  kötetei  vevők  nélkül 
maradtak  ? 

Midőn  az  Élet  s  Literatúra  Szemere  Pál  szerkeztetése 
alatt  — mert  Kölcsey  csak  munkatársa '^'^  —  1826-ban 
megindítatott,  nem  kis  remények  támadtak  bennünk, 
hogy  ez  leszen  nemzetünknél  első  folyóirat,  mely  bizo- 
nyos s  elhatározott  charakterrel  bírni,  kitűzött  irányainak 


bírónak.  Szinte  néni  akarja  ide  értetni  a  Tudományos  Gyűjte 
meny  legújabb  évi  folyamát  se.  Ezt  más  szempontokból  keli 
megítélni,  mint  az  előbbenieket. 

*  Méltán  lehet  fájlalni,  hogy  e  nagy  kiterjedésű  gyűjtemény 
hez  a  tulajdonos  Károlyi  István  typographus  egy  tudományoí 
repertóriumot  mindeddig  nem  készíttetett.  Úgy  hiszem,  kik  t 
Tud.  Gyűjteményt  bírják,  igen  meg  fognák  azt  köszönni,  mer 
általa  e  nagyobb  számú  kötetek  sokkal  használhatóbbakká  tétet 
nének. 

*^  lAz  Élet  s  Literatúra  szerkeztetése  részenként  és  egészbei 
csaknem  egyedül  enyim  és  tulajdon  magamé,  i  Szemére  Fá] 
Élet  s  Literatúra  U.  köt.  398.  1. 

megfelelni,  s  ama  sovány,  fás,  untató  középszerűségből 
bennünket  kiemelni  fog,  s  reményeink  az  i  827-ben  meg- 
jelent második  kötetnél  sem  hagytak  el.  E  köteteknek 
nem  volt  agyán  encyklopaediai  irányok,  mint  például  a 
Tudom.  Gyűjteménynek,  vagy  Erdélyi  Múzeumnak ;  s  úgy 
szólván  csak  a  művészséget  tárgyazák,  de  speciális  czél- 
j oknak  nálunk  még  mindeddig  nem  tapasztalt  szerencsé- 
vel feleltek  meg.  Tartalmok  életpbilososophiai  volt  mellé- 
kesen, s  aesthetikai  főkép.  Ama  része  practikai  úton,  a 
közéletnek  sokféle  ágait  érdeklő  rövid,  többnyire  aphoris- 
tikai  észrevételekben  műveltetek;  emez  theoriában  s  praxis- 
ban egyszersmind,  azaz  szépművek  s  ezeknek  kritikái 
által.  Ama  szokatlan  szép  nyelv  s  előadás,  grammatikai 
szabályosság,  több  oldalú  ízlés,  kitisztult  ismerettel  s 
philosophiai  mélységgel  párosodva,  mik  ezen  két  kötet 
czikkelyeit  nagyobb  részint  bélyegezték,  meglepők  voltá- 
nak, s  nodnden  jobb  ízletűek  által  valódi  örömmel  fogad- 
tattak. Élénk  emlékezetben  állnak :  A  nemzeti  hagyomá" 
mjok  befolyásáról  a  költésre,  s  a  komikumról  írt  érteke- 
zések, valamint  Eömer  Zrinyijénék  megitéltetése,  a  poé- 
tái s  festői  művészet  különböző  természetéről  írt  vizsgá- 
lódás, melyek  örökre  a  magyar  literatúra  jelesebb  elme- 
termékeihez fognak  számláltatni ;  így  Kisfaludy  Leány  - 
őrz^e^  8  Kazinczynak  bájjal  és  bő  stilistikai  ismerettel 
készült  jegyzései  a  Döbrentei  és  Kölcsey  közt  folyt  leve- 
lezésre. Mindezek  kétségen  kívül  tevék  az  Élet  s  Litera- 
túra becsét,  s  hálára  buzditák  az  olvasót  Szemere  iránt, 
ki,  bár  saját  eredeti  dolgozásaival  e  gyűjtemény  értékét 
nem  nevelte  is,  ily  jeles  műveket  öszveszedni  mind  íté- 
lettel, mind  pedig  ízléssel  bírt. 

E  kötet  megjelenése  után  Szemere  a  maga  folyóiratából 
Mnzárion  s  egyszersmind  Élet  és  Literatúra  czím  alatt 
18^-ben  ismét  két  kötetet  bocsáta  közre.  Hév  vágygyal 
nyúlánk  utánok,  de  látásokra  megszomorodtunk.  Mit  az 
előbbi  kötetekről,  s  kivált  az  elsőről  mondottunk,  ezekről 
többé  nem  lehet  mondani.  Az  első  kötetnek  charaktere 

eredeti  s  magánálló  nézetek  az  ítéletekben,  mélység  vilá- 
gossággal s  nemes  popularitással  öszvekötve,  művészi  csín 
és  alaposság,  mely  magát  oly  világosan,  oly  szembetűnő- 
leg  fejezte  ki ;  czélja  pedig  az  vala,  hogy  a  szépnek  isko- 
lája legyen,  s  olvasóinkat  mind  inkább  bevonja  a  literá- 
tori  élet  s  munkásság  körébe,  s  ezeket  velők  megismertet- 
vén, irántok  nagyobb  részvételt  gerjeszszen.  A  második 
kötetnél  már  láttunk  eltéréseket  az  előbbeni  szellem  és 
színtől,    láttunk   czikkelyeket,    melyeknek    sesthetikával, 
művészettel  semmi  közök,  vagy  legalább  igen  kevés.  Guz- 
mics  Izidornak  észrevételei  Cselkövi  töredékeire,  például, 
bár  egyébiránt  jók  lehetnek,  aligha  nem  mű  veszteién  pre- 
dikácziók  számába  tartozók ;  az  ikes  igékről  folyt  dialogas 
is  csak  annyiban  függ  egybe  a  művészi  széppel,  mennyi- 
ban  a  szép  nyelv  és  stílus  föltételei  közé  a  grammatikai 
hibátlanság  is  tartozhatik.  De  ezen  eltérések  a  folyóirás 
kitűzött  czéljától  a  III.  és  IV.  kötetnél  már  valóságos  túl- 
sággá  válnak,  s  bennök  többé  ama  két  kötet  színét  és  szel- 
lemét ki  nem  ismerhetni,  s  csak  úgy  hasonlítanak  előb- 
beni társaikhoz,  mint  élő  ember  képe  víz  tükrében  lengő 
árnyékához,  melyen  egy-pár  lebegő  jelét  látni  a  hasonlat- 
nak, de  semmi  elhatározott  s  bizonyosat  nem.  Vörösmarty 
Ugodja,  Kölcsey  értekezése  az  ízlésről.  Kisfaludy  Károly 
paródiája,  Kazinczynak  itt  ott  elszórt  töredékei,  Szontagh 
kritikai  észrevételei,  nincsenek  érdem  nélkül ;  de  egyes 
czikkelyek  jelessége  a  szerkeztetést  még  jóvá  nem  teszi. 
Mit  keres  sesthetikai  tendentiájú  folyóiratban  a  kaján  szó- 
ról írt  értekezés,  mind  a  mellett,  hogy  boldogult  Szemére 
Krisztinának  van  ajánlva?  Vagy  a  liii  Szemerével  össze 
függésben  állt,  áll  a  Muzárionnal  is  ?  Miként  tartozik  ide 
a  « Nincs  legkisebb  tisztelettel  szülei  e(i)ránt,i>  melybe 
mellékesen  legyen  mondva,  csak  szerzője  találhat  min 
gyönyörűséget,   mind  nagy  mesterséget,   s   több  ilyek 
S  illeti-e  az  Élet  s  Litératúra  I.  kötetének  szerkesztőjébe 
a  későbbi  köteteket  oly  művekkel  megtömni,  mint  a  Di 
csőség,  Nemzet  és  Haza,  az  írásbeli  előadás,  a  Há 

jegyzetek,  a  Vilma  czímű  czikkelyeknek  nagyobb  ré- 
szében foglaltatnak?  S  általában  azokkal,  melyek  már 
kinyomatott  s  ismert  munkákból  minden  czél  nélkül  újra 
itt  lenyomtatva  vannak  ?  Bíráló,  bármint  űgyekezzék, 
ezekben  rendet  és  consequentiát  nem  találhat. 

Mintán  Szemere  a  két  utóbbi  kötetet  közrebocsátotta, 
szinte  négy  esztendeig  pihent,  s  fel  lehet  tenni,  hogy  pihe- 
nése készület  vala  egy  új  kötet  kiadására.  Azok,  kik  az 
Élet  s  Literatúra  két  első  kötete  miatt  Szemere  iránt  tisz- 
teletre gerjedvén,  a  két  utolsót  egy  kis  nehezteléssel  fogad- 
ták, hajlandók  valának  azt  hinni.  Szemere  időzése  azért 
tart  egy  kissé  tovább,  hogy  a  tisztelt  szerkezt.ető  annál 
becsesebb  tartalmú  kötettel  lepje  meg  a  tőle  idegenedni 
kezdő  olvasókat.  Megjelent  végre  1833-ban  a  régenvárt 
kötet,  melyet  egy  nagyokat  igérő  jelentés  előze  meg,  hogy 
figyelműnket  annál  jobban  feszítse  s  vonja  magára. 

Bíráló  ól^ajtotta  volna  —  könnyen  kitalálható  okokból  — 
hogy  egy  új  füzet  Muzárion  megítélését  más  valaki  vál- 
lalta volna  el  a  Kritikai  Lapok  dolgozótársai  közül ;  mi- 
után azonban  tőle  mindenik  vonogatta  magát,  kénytelen 
vala  ezen  rá  nézve  kétképen  is  terhes  foglalatosságot  ön- 
maga elvállalni,  nehogy  a  Kritikai  Lapok  literatúránknak 
e  különös  tüneményét  figyelem  nélkül  hagyják.  Bíráló  jól 
todja,  hogy  sEjítikai  Lapok  munkatársainak  talán  minde- 
nike alaposban  fogott  volna  e  munkáról  ítélni  mint  ő,  de 
06kik  kedvök  vala  hallgatni,  s  e  hallgatás  aggodalmat 
támaszta  lelkében.  Szólt  tehát  mint  tudott  .  .  .  Lutherrel 
tartván,  ki  azt  monda:  «hogy  az  igazságok  fejtegetésében 
egészen  hallgatni  veszedelmesebb,  mint  nem  egészen  jól 
szóhif.  Igazságos  volt-e  ítéletében,  kikerülte-e  a  részre- 
hajlás vétkét,  melyet  kikerülni  mindig  oly  szép  dolog,  itt 
pedig  fényes  diadal  lett  volna,  ezeket  ítéljék  majd  el  az 
igazság  baráti.  Bíráló  e  részben  egyebet  nem  tehet,  mint 
azon  nyilatkozást,  hogy  sem  élesen  vagy  épen  keserűen 
szólni,  sem  tetszéseit  melegséggel  kijelenteni,  ott  hol  ezt 
^agy  amazt  szükségesnek  látta,  nem  tartózkodott,  de  más 

részről  egész  erejéből  iparkodott  a  részrehajlás  szennyétol 
magát  tisztán  tartani. 

Ki  Szemére  folyóiratát  kötetenként  figyelemmel  nem 
olvasta,  a  felébb  mondottakból,  ki  olvasta  s  egy  kissé  gon- 
dolkodott, önmagától  észrevehette,  hogy  az  első  kötete  óta 
a  negyedikig,  többféle  változásokon  ment  keresztül^  a  ki 
pedig  ez  előttünk  fekvő  utolsó  kötetet  forgatta,  az  épen 
nem  tudá,  nevessen-e  vagy  bámuljon  ezen  megfoghatat- 
lan keveréken,  melyet  a  Muzárion  szerkesztője  publiku- 
mának itt  feltálalni  jónak  látott.  Benne  jó  és  rossz,  igaz 
és  hamis,  ízletes  és  gyomorkeverő,  unalmas  és  gyönyör- 
ködtető, régi  és  új  stb.  (mert  az'  ellenkezőknek  egész  csor- 
dáját terelhetném  össze)  találtatik.  Egy  valóságos  fej- 
tántorító chaos,  melyben 

velut  aegri  somnia,  vanöB 

Finguntur  species ;  ut  nec  pes  nec  caput  uni 
Beddatur  formaB • 

Bíráló  kénytelen  megvallani,  hogy  mióta  a  könyvírás 
mesterségét  ismerni  kezdette,  várakozását  egy  munka  is 
annyira  meg  nem  játszá,  mint  ez  előtte  fekvő.  Mi  végte- 
len különbözés  az  Elet  s  Literatúra  első  kötete  s  e  között, 
s  mi  mély  sűlyedés  amattól  eddig !  Mely  csodálatos,  oknél- 
küli  s  egyszersmind  káros  elcsapongások  a  folyóirat  első 
tendentiájától,  szellemétől !  Vonjunk  csak  futólag  néhány 
parallelát  a  régi,  kivált  első,  s  ezen  előttünk  fekvő  köte- 
tek közt. 

Az  első  kötetben  még  csak  apró  töredékeit  lehetett  né- 
mely már  ismert  munkáknak  újra  lenyomtatva  látni;  a 
IIL  s  IV-ben  ezen  töredékek  már  ívekre  szaporodnak 
ugyan,  azonban  egykettőt  kivéve,  még  mindig  csak  töre- 
dékek. Itt  az  ismertek  újra  lenyomtatása  egész  dühösséggé 
vált,  mert  nemcsak  töredékek  többé,  hanem  ívekre  ter- 
jedő hosszabb  értekezések  vannak  lenyomtatva,  s  oly  érte- 
kezések nevezetesen,  melyeket  még  alig  tettünk  le  kezünk- 
ből, mert  csak  az  imént  voltak  vagy  különösen  vagy  a 


MUZÁMON.  159 

magyar  folyóiratok  valamelyikében  közölve.  Az  elöbbeni 
kötetekben  az  ismert  munkák,  vagy  ezeknek  töredékei 
lenyomtatva  azért  voltak,  hogy  alkalmul  szolgáljanak  né- 
mely talán  hasznos  észrevételekre,  itt  láthatni  lenyomta- 
tásokat  minden  észrevétel  nélkül,  s  talán  csak  azért,  hogy 
a  könyv  általok  nagyobbodjék.  Ilyen  például  gróf  Dessewflfy 
Józsefnek  a  F.  M.  0.  Minervából  lenyomtatott  élőbeszéde 
(1.  390 — 406) ;  ilyenek  Szalay  László  Észrevételei  a  Mu- 
zárion  UI.  és  IV-dik  kötetére  (1.  54 — 98),  melyek  két  év- 
vel előbb  különösen  ki  valának  adva;  ilyen  Popé  Kritikája 
Kis  Jánostól  (1.  156 — 183)  a  Sasi.  kötetéből  véve,  azon 
különséggel,  hogy  a  mely  helyekre  a  Sasban  egy  gondolat- 
jel vala  nyomtatva,  azon  helyekre  a  Muzárionban  Sze- 
mere öt-hat  gondolatjelt  teve,  tanulságul  és  épületül  a 
Muzárion  olvasóinak.  —  Az  elöbbeni  kötetekben  még  ki 
voltak  jelelgetve  a  kifosztogatott  írók  nevei  újra  lenyoma- 
tott munkáik  alatt,  itt  már  nevek  sincsenek,  hogy  a  jám- 
bor olvasó  mystificáltassék,  s  azt  higyje,  e  vastag  füzetű 
Muzárion  új  dolgokkal  tömetett  meg  magának  a  szerkez- 
tetőnek igen  termékeny  elméjéből  —  Az  első  és  második 
füzetekben  drámákat  láttunk,  de  kritikákkal,  itt  egy  ko- 
tzebuei  Posse  pompáz,  minden  kritika  nélkül.  —  Az  első 
kötetben  czímek  nélkül  vannak  az  értekezések  adva  (azért, 
mert  Szemere  a  nevetséges  és  ok  nélküli  különzésekben 
valami  igen  fontost  talál),  itt  láthatni  a  másik  extremu- 
mot,  vannak  t.  i.  a  czikkelyeknek  czímeik,  de  a  nevetségig 
visszásak  és  rosszak,  melyek  a  munkákra  oly  kevéssé  ille- 
nek, mint  a  Muzárion  redactorára  a  rendes  és  consequens 
redactor  czíme.  —  Az  első  kötetben  sesthetikai  tárgyak- 
kal foglalatoskodó  művek  vannak,  a  későbbiekben  már 
látni  eltéréseket,  itt  pedig  Szemere  mindeneket  össze- 
visszakevert, a  mi  csak  szeme  elébe  akadt,  s  reményeket 
nyújt,  hogy  ez  aesthetikai  irányú  folyóirat  jövendő  füzetei- 
ben gazdasági,  bányászi  és  hydrotechnikaí  művekkel  is 
meg  fogunk  ajándékoztatni.  —  A  legnagyobb,  s  úgy  hiszem 
olvasóinkra  nézve  legfontosabb  változás  az,  hogy  e  jelen 

kötetben  az  élet  s  Literatúra  I.  és  II.  köteteinek  értekezé- 
seihez hasonló  becsű  értekezéseket  hiába  keresnénk ;  a 
kritika,  mely  az  első  kötetben  oly  méltósággal  és  tudomá- 
nyos kikészültséggel  jelent  meg,  ezen  füzetben,  talán  egy- 
kettőt kivéve,  sületlen  elméskedések  után  kí^^kod,  me- 
lyeknek sem  felülete,  sem  belseje  nem  elégíthet  ki  lelkes 
olvasót.  Úgy  látszik,  Kölcsey  szelleme  megszűnt  a  Muzá- 
rionnak  erőt  és  életet  adni,  nélküle  pedig  Szemere  egész 
radactiója  kevéssel  több,  mint  puszta  könyvgyári  fogla- 
latosság. Aesthetikai  irányúnak  mondani  a  Muzáriont 
többé  nem  lehet,  mert  etymologiai  fejtegetések,  viták  is 
kevertettek  bele,  melyek  örökké  csak  grammatikához  tar- 
tozhatnak ;  interpunctiók  igazgattatnak,  melyeknek  a  szép- 
pel ismét  semmi  közök ;  történetvizsgálat  és  írás  felől  foly 
a  beszéd,  ami  nem  a  szépnek  és  életnek,  hanem  csak  a  his- 
tóriának philosophiájához  tartozik ;  avulni  kezdő  és  nagyon 
újitgató  Írásmódról  tartatnak  leczkék,  melyek  épen  nem 
aesthetikai  részökről  vannak  felfogva  stb.  Maga  a  könyv 
külseje  is  —  ha  szabad  erről  is  szólni  —  tömérdek  meta- 
morphosisokon  ment  által,*  annyira,  hogy  a  ki  e  tarkaság, 


*  Az  1826-ban  megjelent  kötetnek  czímlapján  ez  áll:  «Élet 
és  Literatúra  1826.  Első,  második,  harmadik,  negyedik  rész.» 
Az  utána  következő  kötetén  ez:  «Élet  ós  Literatúra  1827.  Máso- 
dik kötet  (első  kötet  nem  volt),  ötödik — tizedik  rész.j»  A  harma- 
dik kötet  czímén  már  ez:  «Muzárion  IIL  kötet  (első  és  második 
kötet  Muzárion  nem  volt)  Élet^  és  Literatúra  XI — XIX.  rész.i 
Tehát  ezen  kötet  Muzárion  is  Elet  s  Literatúra  is  egyszersmind, 
vagy  jobban  (egy  ismeretes  magyar  közmondás  szerint)  Élet  s 
Literatúra  is  nem  is,  csak  a  nagy  hírei  A  negyedik  köteten 
ismét :  « Muzárion  IV.  kötet.  Élet  s  Literatúra.  Rész  XX — XXIX. 
(tehát  az  Élet  s  Literaturának  már  nincs  kötete  többé  mint 
előbb,  hanem  csak  része).  Az  előttünk  fekvő  ötödik  kötet  czíme: 
nMuzárion  (Élet  s  Literatúra  nélküli!)  Új  folyam  (miért ?)  Első 
füzet  (miért?)  Az  első  négy  kötet  12.-rétben  van  nyomtatva, 
az  előttünk  fekvő,  hogy  annál  inkább  különbözzék,  nem  is  kis, 
hanem  nagy  S.-adrétben  ...  Az  I.  és  II.  kötet  közép  nagyságú 
garmond  betűkkel  van  nyomtatva,  a  III.  és  IV.  mindenféle 
betűkkel,  a  minőket  csak  a  Trattneri  könyvműhely    nyújthatott. 

külső  és  belső  zavar,  rendetlenség,  inconsequentia  közt  a 
vezérfonalat  fel  fogja,  tudni  találni,  —  érit  mihi  magnus 
Apolló. 

Egyetlenegy  van  az  egész  öt  köteten  végig,  mihez  Sze- 
mere, ha  nem  tudott  is,  legalább  ügyekezett  hív  maradni, 
ez  tudniillik :  iNem  mondani  el  mindent,  s  a  mit  mondunk 
is,  csak  azért  mondani  el,  hogy  az  olvasó  gondolkodásra 
ébresztessék : »  s  ezen  elv  practice  úgy  valósíttatott,  hogy 
a  tárgyaknak  különféle  oldalai  mutattatnak,  de  nem  hatá- 
roztatik  el  semmi,  hanem  az  olvasóra  hagyatik,  hogy  a 
sok  közül  magának  ez  vagy  amaz  részt  válaszsza.  Bíráló 
kénytelen  megvallani,  hogy  épen  ezen  redactiói  elv  az, 
mit  a  Muzárionból  száműzni  óhajtana,  nem  mintha  ezen 
elv  magában  rossz  volna,  hanem  minthogy  nálunk  folyó- 
irást  —  kivált  sesthetikait  —  szerinte  szerkeztetni  még 
igen  is  korán  van,  s  az  olvasók  nagyobb  részére  csak  káros 
hatású  lehet.  A  Muzárion,  azon  kötetében,  hol  ezen  elv 
felállíttatott,  még  tisztán  sesthetikai  irányú  vala,  a  magyar 
olvasók  nagyobb  serege  pedig,  a  mint  tudjuk,  aesthetikai 
tárgyakban  . . .  még  csak  járni  tanuló  gyermek,  s  ha  azt 
akarjuk,  hogy  járni  jól  is  és  minél  hamarabb  is  megtanul- 
jon, kézen  kell  előbb  vezetnünk,  különben  megtörténhetik, 
^ogy  igön  későn  tanúi  meg  járni,  s  akkor  is  örökre  rosz- 
szúl.  A  Muzárion  csak  azt  mondja,  hogy  erre  is,  amarra  is 
van  út,  de  melyik  üdvösségesebb  (legalább  a  redactió  véle- 
ménye szerint),  arról  hallgat,  s  engedi  botorkázni  a  gyer- 
meket, bármely  bal  ösvényen  is.  Mennyi  paradoxum  van 

még  az  úgynevezett  schwabachiakkal  is;  ez  utolsó  kötet  pedig 
ciceró  betűkkel,  jóval  nagyobbakkal  tehát,  mint  az  elöbbeniek, 
csak  hogy  nainél  nagyobb  legyen  a  különbözés,  mert  minél  tar- 
kább valami,  annál  szebb!  Ezekre  lehetne  méltán  mondani  két- 
ezernégyszáznyolczvanszor  változtatva,  hogy  Szemere. 

Nincs  legkisebb  tisztelettel  olvasói  iránt, 

Olvasói  iránt  tisztelettel  a  legkisebbel  sincsen, 

Nincs  olvasói  iránt  tisztelettel  a  legkisebbel  is, 

0  nÍDCsen  legkisebb  tisztelettel  is  irántok  a  maga  olvasóinak. 

Baiza.  lY.  í  1 

elmondatva  ez  s  amaz  helyt  a  Muzárionban,  egy  és  más 
író  szavaival,  sokszor  észrevétel  nélkül,  mit  a  redactio 
talán  maga  is  paradoxomnak  hiszen,  s  mennyi  van  csak 
érintve,  s  meg  nem  fejtve !  S  ilyetén  tanítások  vájjon  szül- 
hetnek-e  egyebet  fonák  tudománynál  ?  Ne  higyjük,  hogy  a 
mi  olvasóink  (értem  a  sokaságot)  elveknek  vizsgálata  után 
állana  ez  vagy  amaz  véleményhez ;  a  gyenge  mindenütt 
gyámolt  keres,  s  authoritás  után  indul  el  eleintén :  princí- 
piumokat vizsgálni,  változtatni  vagy  elhagyni  csak  azok 
eléggé  erősek,  kik  már  mélyebben  hatottak  valamely  tudo- 
mányba, s  hogy  olvasót  nálunk  még  sokat  találhasson  a 
Muzárion,  azt  Szemere  elhinni  talán  maga  sem  fogja.  Az 
soha  sem  baj,  ha  valamely  író,  vagy  szerkeztető  ez  vagy 
amaz  tárgyban  elhatározottan  szól,  csak  okokkal  szóljon, 
tökéletesen  teljesíté  tisztét ;  baj  csupán  ott  van,  ha  okok 
nélkül.  Hol  okok  vannak,  ott  nincs  kény  uralkodása,  hanem 
észé,  mely  örökké  despotizált,  mióta  világ  áll,  s  örökké  fog, 
s  óhajtanunk  kell,  hogy  fogjon.  «Az  ész  az  isten,  mely 
minket  vezet. » 

Miután  bíráló,  véleményeit  a  Muzárionról  általában  el- 
mondá,  szükség,  hogy  annak  egyes  czikkelyeire  térjen. 

A  Muzárion  czikkelyeit  három  részre  oszthatni :  olya- 
nokra 1.  melyek  már  előbb  vagy  különösen,  vagy  folyó- 
irataink valamelyikében  ki  voltak  nyomtatva ;  2.  melyek 
a  Muzárion  kijövetele  nélkül  is  nemsokára  a  publikum 
sajátivá  váltak  volna ;  3.  melyek  szorosan  véve  a  Muzárion 
kijövetelének  köszönik  lételöket,  és  így  kifogás  nélkül  a 
Muzárionba  tartoznak. 

Mi  az  első  osztálybeli,  azaz,  a  már  kiadott  czikkelyeket 
illeti,  ezek  ismét  két  rendbeliek,  olyanok  t.  i.,  melyekről 
bíráló  bizonyosan  tudja,  hogy  ki  voltak  adva,  és  olyanok, 
melyeknek  kiadatások  iránt  gyanúja  s  homályos  reminis- 
centiája  van  ugyan,  de  kiadatások  helyét  kimutogatni  bizo- 
nyosan nem  tudja.  A  kiadott  czikkelyekről  bíráló  itt  szólni 
nem  fog,  részint  mert  a  publikum  ítéletét  régen  kimond- 
hatta felölök,  részint  pedig,  mert  azok  nem  tartozván  a 

Muzárionba,  nem  lehetnek  a  Muzárion  bírálatának  tárgyai 
Bem.  A  második  rendbeliekről,  azaz  a  gyanúsakról,  azért 
fog  szólni,  mert  megtörténhetnék,  hogy  gyanúi  itt  vagy 
ott  alaptalanok  lévén,  a  Muzárionnak  némely  új  czikkelyei 
megítéltetés  nélkül  maradnának,  s  e  bírálat  nem  volna 
teljes.  Mind  a  két  rendbeli  czikkelyek  lajstromát  itt  közli 
a  bíráló  jegyzésben,  hogy  az  olvasó,  ha  csak  kis  részben 
is,  megmentessék  a  mystífícátíótól,  a  mi  Szemere  redac- 
tióinak  általában,  különösen  pedig  e  füzet  Muzárionnak, 
fő  characteristikái  közé  tartozik.*  Mi  czélja  legyen  ez  újra 
lenyomatott  munkákkal  Szemerének,  s  általában  mi  nagy 


*  A  Muzárionnak    kétségen    kivül    vagy    gyaníthatólag    újra 
nyomtatott  czikkelyei  ezek 

Lap.      1 —  27.  Viszonyok.   Többrészint   excerpták   ismert   mun- 
kákból. 

—  36—  42.  N.  Apáthi  Kis  S.-től.  L.  a  F.  M.  0.  Minerva  1829 

folyam. 

—  147 — 150.  Apotheosis  B.  E.  J.-től  különösen  vala  kiadva. 

—  151 — 155.  Allegória  Johnson  után  Kis  János.  Lásd  Gyönyör- 

ködtető Társ.  Pozsonyban  Webernél  1812. 

—  155 — 183.  Essay  . .  .   Popé  után  Kis  János.  L.  Sas,  I.  kötet 

1831. 

—  184—189.  Popé. 

—  190—200.  Tanító  költemények  a  XIII.  számig. 

—  201—219.  Életirás.  Excerpták. 

—  220—222.  Nyelvfigurák.  Terhes  Sámueltől. 

—  223—227.  Képes  kifejezés. 

—  268—274.  Tekéletes,    Tökéletes,   Tökély.    Horvát    Istvántól. 

L.  a  Tud.  Gyűjt.  1833.  foly. 

—  320 — 331.  Altaltétel.  Kazinczy  versei  megprózázva. 

—  363 — 375.  Főispánság.    Gr.    Teleki   József   ugocsai    főispán 

beszéde  1790.  az  Orpheusból. 

—  390—411.  Minerva  gróf  Dessewffy  Józseftől.  Lásd  a  F.  M.  O. 

Minerva  I.  kötetének  élőbeszédét. 
Ezek  öszvesen  mintegy  167  lapnyi  helyet  foglalnak  el,  s  így 
az  egész  harmad  részénél"  többet ;  ha  pedig  Kölcsey  czikkelyei, 
melyek  Munkái  között  kijövendők  valának  a  Muzárion  nélkül 
is,  ide  számittatnak,  akkor  a  Muzárionnak  felét  az  olvasó  hiába 
veszi  meg.  Ilicet  l 

hasznot  hajtson  azzal  literatúránknak,  hogy  új  könyvekbe 
régi  munkákat  nyomtattatgat,  bíráló  megfogni  nem  tudja. 
Egyes  gondolatokat,  észrevételeket  valami  nagy  egészből 
kiszemelve  adni,  hogy  egyenként  s  magokban  állva,  annál 
jobban  az  olvasó  figyelmébe  tűnjenek,  ez  még  magában 
jó,  köszönetet  is  érdemelhet.  A  ki  például  gróf  Széchenyi 
nagyobb  tartalmú  munkáiból  ilyetén  gyöngyöket  szedne, 
s  valahol  közrebocsátaná,  nem  fogna  háladatlanúl  fáradni ; 
de  a  F.  M,  0.  Minervából,  Sasból  stb.  egész  értekezéseket, 
sőt  különösen  kijött  egész  munkákat  újra  a  Muzárionba 
lenyomtattatni,  ennek  semmi  alapos  czélja  nem  lehet. 
A  magyar  literatúra  oly  kis  terjedelmű,  hogy  a  mi  benne 
itt  vagy  ott  nevezetes  feltűnik,  azt  mindenikünk  egyszeri 
nyomtatásból  is  szokta  ismerni;  mit  kétségen  kivül  tesz 
az  is,  hogy  nálunk  ritka  könyvnek  vagyon  szerencséje 
másodszori  kiadást  érni.  Vagy  talán  azt  hiszi  Szemere, 
hogy  ezen  munkák  csak  akkor  jutnak  a  publikum  teljes 
figyelmébe,  ha  a  Muzárion  méltóztatik  őket  kebelébe  fo- 
gadni ?  Ez  nem  a  legszerényebb  hit  fogna  lenni.  Ha  litera- 
túránkban  minden  egy  kissé  becsesebb  elmeszüleményke 
négy  öt  ízben  is  lenyomatik,  mint  például  a  hat  sonett, 
mit  bizonyít  ez  egyebet  lelki  szegénységnél  ?  s  nem  mél- 
tán fogják-e  nyelvünk  és  literatúránk  ellenségei  szemünkre 
vethetni,  hogy  ritkán  tudunk  valami  újat  összeesztergá- 
lyozni, s  ha  néha  szerencsések  valánk  valamicskét  jól  vé- 
gezni, egész  unalomig  kérődzünk  rajta ;  zajt,  lármát  ütünk 
vele,  mintha  egy  újabb  Amerikát  fedeztünk  volna  fel  a 
földtekén.  Engedjen  meg  őszinteségemnek  a  Muzáxiou 
igen  érdemes  szerkéz  te  tője,  ha  azt  mondom,  hogy  e 
szemrehányásra  senki  sem  adott  még  oly  sok  okot  a 
magyar  írók  közül,  mint  ö. 

A  második  osztálybeli  czikkelyek,  azaz  olyanok,  melye- 
ket nem  a  Muzárion  kijövetelének  kéli  köszönnünk,  Köl- 
cseynek  Vilma,  Játékszín  és  Kazinczy  czímű  művei  teszik. 
Bólok  szólani  nem  a  Muzárion  bírálójának  tiszte,  hanem 
azé  leszen,  ki  Eölcseynek  Hartleben  könyváros  által  hir- 

detett  s  Demsokáru  megjelenendő  Minden  Munkáit  egész- 
ben felfogva  birálandja.  Itt  elég  legyen  felölök  mellesleg 
csak  annyit  mondani,  hogy  e  három  czikkelynek  Kölcsey 
Munkái  kiszakasztatása  s  ide  előre  lenyomatása  az,  mi  a 
Muzárionnak  érdeket  szerezhet :  nélkülök  e  különben  jó- 
kora Yastagságú  füzet  igen  szegény  alakban  jelent  volna 
meg. 

A  harmadik  osztálybeli  czikkelyekröl,  melyek  szorosan 
véve  a  Muzárionba  tartoznak,  bíráló  egyenként  fog  szólani, 
mert  ezek  már  tárgyai  a  Muzárion  bírálatának ;  valamint 
(felebbi  ígérete  szerint)  egyenként  azokról  is,  melyeket 
gyanúsaknak  vél. 

I.  rész.  Viszonyok.  —  Töredékes  rövid  észrevételek  a 
literátori  viszonyok  festésére.  Eredetiek  s  újra  nyomtatot- 
tak, hasznosak  és  szükségtelenek,  mint  az  ilynemű  töre- 
dékek gyakorta  lenni  szoktak.  Mind  arra,  mind  erre  egy- 
két példát.  Az  1.  viszony,  melyet  a  Ponori  Thewrewk 
elméskedéseihez  hasonló  «levénk,  levődénk,  léteténk)) 
Szemere  sajátjának  vall,  bevezetésül  szolgál  a  többihez. 
Eléggé  üres  beszédecske,  s  első  hat  sora  még  hibás  is  azon 
felül.  A  második  pont  logice  nem  foly  az  elsőből,  sem  a 
harmadik  a  másodikból.  Az  a  De  inkább  a  harmadik  mint 
a  második  pont  elébe  való  volna.  Kicsinység,  de  a  könyv 
elején  feltűnő  incorrectióra  mutat.  Hasonló  üresség  bé- 
lyegzi a  II.  s  V-diket.  A  III.  VII.  XVII.  rég  ismert  dolgo- 
kat hánytorgat.  A  XII.  és  XVIII.  szükségtelen  és  kevés 
tanulságot  nyújt.  A  XIII.  és  XIX.  félszegen  s  egyoldalú- 
lag  fogja  fel  tárgyát  s  némely  részben  hamis  tanítást  is  ad. 
A  VI.  furcsa  szövedékű  viszonyocska.  Eleje  Kazinczynak 
baráti  titulatúráin  akad  fel,  később  javallja  azokat;  végre 
pedig  arról  beszél,  hogy  nyelvünk  s  literatúránk  emel- 
kedik s  ifjaink  győznek  az  ízetlenség  martalékain  . . .  Hu- 
mano  capiti  cervicem  pictor  equinam  . . .  Szemere  igen 
jól  tud  apró  gondolatokat,  aphorismákat  simára,  gömbö- 
lyűre ráspolyozgatni,  kár  az  ilyeket  mint  e  VI.  VIII.  s 
XIV.  viszony,  darabosan  hagyogatnia,  A  IV.  X.  XI.  XV, 

XVI.  jók  és  gyakran  tanulságosak  is.  Mi  a  XI.  viszonyban 
mondatik,  sok  részben  igen  figyelemreméltó ;  mint  például 
annak  megjegyzése,  hogy  kritikusainknak  nagyobb  része 
a  tárgyat  tekinti,  nem  a  formát,  a  művet  magában,  nem 
czéljához  mérve.  A  mi  szinte  itt  a  szók,  szólások,  képek, 
egyes  ideák  megitéléséről  mondatik,  az  nem  mindég  hiba, 
sőt  a  literatúra  kezdetében  szükséges  vesződség.  Nem  így 
volt-e  ez  máshol  is?  Mit  teve  Lessing  Németországban, 
midőn  Nicolaival,  Mendelsohnnal  öszveállván,  Literatúrai 
Leveleit  közrebocsátotta  ?  Nincsenek  e  ezekben  temény- 
telen  apróságok,  nincsenek-e  szavak,  szólások  bírálatai  ? 
Azonban  bár  bíráló  ellenkezőt  hiszen  is,  miután  a  Muzá- 
rion  szerkeztetője  e  véleményt  itt  ellenészrevétel  nélkül 
hagyá,  s  mintegy  benne  megegyezni  látszik,  azt  várta 
volna,  hogy  legalább  e  jelen  füzet  végéig  magával  con- 
sequens  maradj"on ;  de  kénytelen  megvallani,  hogy  vára- 
kozásában igen  megcsalatkozott,  mert  épen  a  Muzárion 
redactora,  ki  e  helyt  az  egyes  szavak,  szólások,  képek  bírá- 
latának gáncsolásában  megegyez,  s  mintegy  javallja  azt, 
alább  a  Muzárion  412 — 462.  lapjain  maga  a  szavak,  szólá- 
sok, képek  bírálatának  vétkébe  annyira  elmerül,  hogy  dol- 
gokat nem  is  bírálgat,  hanem  csak  ily  apróságokat.  így 
látjuk  mi  meg  a  hibácskát  másban  s  gáncsolódunk,  holott 
magunk  vastag  vétekbe  sűlyedtek  legtöbb  gáncsot  érdem- 
len énk. 

A  II.  rész  bíráló  észrevételeket  foglal  magában  a  Muzá- 
rion III.  és  IV.  kötetére,  szerényen  gáncsolókat,  de  nem 
szerényen  magasztalókat.  Bíráló  nem  ütközik  meg  azon, 
hogy  a  Muzárion  szerkeztetője  a  maga  folyóirata  felől 
dicsérő  észrevételeket  közöl,  de  meg  kell  vallania,  az  mégis 
kissé  különös,  midőn  az  ember  dicséreteket  névtelenül 
nyomtattat  ki  maga  felől.  A  szerénységnek  ezen  példájá- 
ban Szemerét  nem  sokan  volnának  képesek  pirulás  nélkül 
követni  azok  közül,  kiknek  büszkeségök,  szerénytelenségök 
ki  van  kiáltozva.  Itt  a  VIII.  számmal  jegyzett  szakaszban 
e  szavak  állanak ; « Egyik  levelezőmnek  az  a  nagy  panasza 

van  Muzáxion  ellen,  hogy  az  felfejtés  nélkül  adván  az  egy- 
mással ellenkező  vélekedéseket,  az  elkészült  olvasónak 
hasznára  nincs,  az  el  nem  készülteket  csak  megtéveszti. 
Kínomban  legyen  szabad  vallást  tennem,  hogy  ez  a  várat- 
lan feddés  engem  a  Buridan  lomhárjára  emlékeztet ...» 
E  szavak  minden  kétségen  kívül  teszik,  hogy  e  VIII.  sza- 
kaszt Szemere  irá.  Alább  a  IX.  számú  szakaszban  ismét 
ez  mondatik:  «Az  a  mód,  melyen  Sz.  és  E.  (Szemere  és 
Kölcsey)  *  akarnak  korokra  hatni,  bizonyítja  mind  tiszta 
látásokat,  mind  egyenességöket  s  alaktalan  szerénységö- 
ket,  melyek  né(e)kíek  az  írói  pályán  mint  az  életben,  ki- 
tündöklő  s  közönségesen  elismert  tulajdonaik.  Nem  nézik 
ők  czélnak  magokat,  az  ügyet  csak  eszköznek,  a  mi  őket 
ragyogtassa,  nem  eltanúltatni,  hanem  kitaláltatni  akarják 
tanításaikat  s  szólani  gondolkozó  fejekhez  vágynak,  nem 
engedni  minden  benyomásnak  készekhez. »  Hasonló  beszé- 
det foglal  magában  a  X.  szakasz  s  mind  a  három  alatt 

(VII.  IX.  X.)  ezen  név  helyetti  jegy  áll : követ* 

kezőleg  mind  a  három  szakaszt  Szemere  Pál  önmaga  írta 
magáról.  Bíráló  reményli  és  várja,  hogy  ez  argumentátióját 
Szemere  Pál  semmivé  teendi,  s  e  gyanútól  (mely  kegyet- 
len) meg  fogja  magát  tisztítani,  a  mi,  ha  meg  nem  történ- 
nék, kínos  fájdalommal  telnének  el  kebleink.  —  Mi  a 
XIX.  szám  alatt  Horvát  Istvánnak  tanácsképen  mondatik, 
igen  fontos  beszéd,  óhajtható,  hogy  sikere  legyen,  de  ...  I  — 
A  XXIX.  szám  bírálónak  alkalmat  nyújt  egy  általános 
jegyzést  tenni.  íróink  között  (értem  még  a  legjobbakat  is) 
a  javallásnak,  magasztalgatásnak  mértéke  gyakran  oly 
túlságig  megyén,  hogy  dicséretök  nem  egyszer  már  nevet- 
séges iróniává  és  gyalázassa  vált.  Mi  csodáljuk,  imádjuk, 
isteneljük  egymást,  s  ég  tudja,  mit  nem  követünk  el  min- 
dent. Ha  ezen   túlságaink  költői  művekben,  barátságos 

*  Különös,  hogy  a  Szemere  nevet  az  olvasó  mindig  a  Kölcsey 
név  előtt  kénytelen  látni,  holott  ez  sem  alphabetikus,  sem  egyéb 
tekintetekben  a  Kölcsey  név  elébe  nein  való, 

írásokban  jelennének  meg,  hol  érzés  szól,  nem  volna  oly 
nagy  ok  a  fennakadásra,  de  mi  ott  is,  hol  józanon  illenék 
szólni,  azonnal  imádgatjuk  egymást,  mihelyt  egy  kis  barát- 
ság fűzött  össze.  Ezen  hízelkedósek  már  egypárszor  néme- 
lyek által  keményen  megrovattak.  Gróf  Széchenyi  Hiteh 
223.  lapján  lelkesen  emeli  föl  ellenök  szavát:  cNézzük 
csak  gyalázatunk  s  porba  csúszásaink  számtalan  tanújeleit, 
elég  van  kinyomtatva  s  Aristidest,  Demosthenest,  Leoni- 
dást,  Cátót,  Brutust,  Scipiót  vég  nélkül  találunk  bennek ; 
mintha  köztünk  csak  úgy  termenének  mint  a  káposzta, 
vagy  dinnye !  —  Nem  ily  szolgai  dicséret  emelheti  halandó 
embertársainkat  magasb  lépcsőre  . . . !  »  Vájjon  meddig 
lesz  még  szükség  porba  csúszó  hizelkedőinknek  hasonló 
leczkéket  tartani  ?  Mikor  hagyunk  fel  ez  üres  dagályú  ne- 
vetséges, s  minden  egészséges  gyomorban  csömört  okozó 
dicsérgetésekkel,  s  imádásokkal  ?  Imádjuk  istenünket, 
engedjük  meg  a  költőnek,  hogy  érzelme  hevében  imádja 
lyánkáját,  de  kritikában  például,  s  általában  hol  a  hideg 
és  józan  ész  beszédének  van  helye,  hagyjunk  fel  ily  ízetlen 
semmikkel,  s  ne  tegyük  a  térden  csúszást  a  magyarnak 
charakteri  vonásává.  E  XXIX.  számban  egy  írónk  azzal 
dicsértetik  meg,  hogy  « majdnem  hihetetlen  combinátiói 
vannak)) ;  a  mi  bírálónál  annyit  teszen,  hogy  azon  úrnak 
combinátiói  közel  járnak  a  hazudsághoz,  a  meséhez !  íme 
a^agy  dicsérgetni  akarás  mint  fajúi  végre  iróniává,  gyalá- 
zattá !  Kazinczy  egyik  írónkról  azt  monda,  hogy  « szertelen 
érdemű.))  Szertelen  az,  a  minek  nincs  szere,  módja:  quod 
non  habét  modum;  vagy  mint  Kazinczy  e  szót  egykor 
önmaga  jól  magyarázta,  quod  modum  excedit;  s  érdeme 
tehát  az,  a  mi  modum  excedit !  —  Eisum  teneatis ! 

A  mi  egyébiránt  a  Muzárion  II.  és  III.  köteteit  illeti, 
melyekről  e  II.  rész  bíráló  észrevételeket  közöl,  irántok 
bíráló  már  felébb  elmondá  általános  észrevételeit,  s  azo- 
kat itt  ismétleni  nem  akarja  többé. 

A  III.  részben  Csel  czím  alatt  egy  drámai  tréfa  foglal- 
tatik. Kár  volt  meg  nem  mondani,  hogy  originálja  Kotz^- 

buenál  van :  *  igy  könnyen  azt  vélhetnők,  hogy  Szemere 
munkája.  S  annál  inkább,  minthogy  azok  a  benne  foglal- 
tató: oMiille,  mulle,  lidum,  ladum,  pimpi,  schnursi,  moxa, 
moxa,  biribi ! »  szegény  és  semmit  jelentő  tréfák  hasonlí- 
tanak ezekhez : 

Kritika  kell  ma. 
Kritika  ma  kell. 
Kell  kritika  ma. 
Kell  ma  kritika. 
Ma  kritika  kell. 
Ma  kell  kritika. 

valamint  szinte  azon  elménezkedésekhez,  melyek  Szemeré- 
nek hajdani  Czinke,  Bohógyi  Gedeon  s  egyebek  ellen  inté- 
zett írásait  bélyegezték.  E  vígjátéknak  nincs  művészi  becse, 
s  akotzebuei  sületlenségek  közé  tartozik,  melyeket  e  külön- 
ben elmés  író  oly  nagy  számmal  gyártott,  de  azok  előtt 
kedves  lesz,  kik,  mint  Kazinczy  monda,  vadászszák  az 
alkalmat,  melynél  nyeríteni  lehessen.  A  fordítás  (hihetőleg 
Szemeréé)  könnyű  és  correct.  Bár  így  fordíttatnának  nyel- 
vünkre az  oly  drámák,  melyek  literatúránknak  nyereségei 
lehetnének. 

A IV.  V.  VI.  rész  ki  valának  adva  más  helyt. 

AVn.  rész  dicsérő  beszéd  Popéra,  angolból.  Az  eredeti 
írójának  neve.  Szemere  szokása  szerint,  nem  mondatik. 

A  VIII.  rész  a  tanító  költeményekről  értekezik,  s  védi 
őket  azok  ellen,  kik  ki  akarják  a  poesis  köréből  zárni.  A  mi 
itt  mondatik  nem  új ;  százszor  is  volt  mondva :  becsét  azon- 
ban nem  lehet  megtagadni,  mert  röviden  alkalmasint  min- 
den benn  van,  a  mit  itt  mondani  lehet.  Bíráló  azt  hiszi, 

*  A  Szemere  által  szerkesztetett  Auróra  is  közöl  egy  Kotze- 
bnei  vígjátékot :  Das  zugemauerte  Fenster.  Örvendenünk  kell, 
hogy  Szemere  játékszíneink  repertóriumát  vígjátékokkal  gazda- 
gítani ügyekszik,  de  nem  örvendhetünk  azon,  hogy  oly  rosszul 
válogatja  az  orginálokat,  sem  azon,  hogy  fordításait  eredetiek 
L^anánt  árulja.  Német  nyelvből  jelesebb  vígjátékokat  lehetne 
tordítani,  ha  épen  Kotzebuenál  uiaradnáok  is,  mint  ezek. 

hogy  az  egész  pör,  mely  a  tanító  költemények  ellen  és 
mellett  foly,  haszontalan  akadozás.  Minden  tanító  költe- 
mény, mihelyt  jó  költemény,  a  poesis  körébe  tartozik,  s  a 
kérdés  csak  azon  pontra  szorul  végtére  is,  ha  a  didaktikus 
a  művészet  postulátumát  kielégítette-e?  Minden  jó  költe- 
ménynek czélja  gyönyörködtetve  tanítani,  mert  maga  azon 
ezél  is,  hopy  egy  lágy  szerelemdal,  érzékeny  epigramma, 
indulatinkat  szelídítse,  szenvedelmeinket  tisztítsa,  szóval, 
szívképzö  legyen,  tanítást  foglal  magában.  Ha  valaki  ver- 
seivel csupán  tanít  s  nem  gyönyörködtet  egyszersmind, 
akkor  versei  nem  tartoznak  a  poesis  körébe,  ha  pedig  taní- 
tásai mellett  müvéleményt  is  tud  gerjeszteni,  versei  bizo- 
nyosan költői  müvek.  Bíráló  óhajtja,  hogy  minden  költe- 
ményeink tanítók  legyenek  ezen  értelemben,  mert  csak 
úgy  lesznek  jó  költemények  is  egyszersmind.  Azaz:  ha 
művészi  formába  öntött  reflexiót,  tanulságot  (szorosb  érte- 
lemben) nem  foglalnak  is  magokban,  legalább  nemes, 
erkölcsiséggel  megegyező  érzelmeket  gerjeszszenek  keb- 
lünkben. A  trágár  versecskéket,  parázna  románokat,  vala- 
mint a  tanítás  úgy  a  költés  czéljával  sem  igen  lehet  meg- 
egyeztetni. Ezen  szempont  teszi  világossá  a  költői  müvek 
becsét  a  tudományos  müvek  mellett,  s  ezt  illenék  figye- 
lembe venni  azon  bölcs  uraknak,  kik  tudósán  ránczolt  sze- 
möld alól  bizonyos  fontos  gőggel  s  megvetve  tekintenek 
a  literatúra  müveire,  mint  haszontalan  s  csupán  időtöltő 
játékra.  Jaj  azon  ízlésnek,  melyet  szépliteratúrai  müvek 
lángja  nem  elevenít! 

A  XI.  rész  becses  észrevételeket  közöl  az  életírás  theo- 
riájáról :  de  bele  vannak  keverve  egyebek  is,  melyek  a  rész 
czímének  meg  nem  felelnek.  Az  észrevételek  azon  részről 
dicsérik  a  biographiákat,  melynél  fogva  azok  követésre 
méltó  példányokat  állítván  fel  az  emberi  életből,  bennün- 
ket nagy,  nemes  tettekre  gerjesztenek.  Szükség  volt  volna 
azonban  a  biographiák  érdemét  a  históriára  való  befolyá- 
soknál fogva  is  érinteni.  Az  életírások  valódi  alapkövei  a 
bistoriographiának,  Mindaz,  mivel  a  historiographus  fog- 

lalatoskodik,  emberi  tettekből  áll,  az  emberi  tetteknek 
pedig  a  kútfeje  a  lélekben,  a  charakterben  van,  s  a  charak- 
ter  az,  mit  a  biographusnak  híven  élőnkbe  állítani  köteles- 
sége. A  tetteknek  okait  jól  fejtegetni,  azaz  valódi  pragma- 
tikai históriát  írhatni,  csak  az  fog,  ki  históriája  személyei- 
nek charaktereit  egész  mélységökben  felfogta,  s  általában 
az,  ki  emberismerettel  bír.  Plutarch  biographiái  charak- 
teristikus  oldaloknál  fogva  legbecsesbek.  0  a  hősek  tettei- 
nek leírását  eszközül  használja  a  charakter  festésére,  s 
bizonyítványául  annak,  mit  ez  vagy  amaz  nagy  ember 
szelleméről,  gondolkodása  módjáról  állíta.  Óhajtanám, 
hogy  íróink  minél  több  biographiákkal  ajándékoznának 
meg  bennünket;  azoknak  megszámíthatlan  becsök  volna 
bistoriographiánkra  nézve,  de  óhajtanám  egyszersmind, 
hogy  e  biographíák  ne  csak  tettek  és  történetek  száraz 
beszélyei  legyenek,  hanem  ügyekeznék  az  életíró  hősének 
lelkét  híven  ábrázolni.  Hasznos  fogna  lenni  az  is,  ha  egy 
személynek  képét  többen  próbálnák  élőnkbe  állítani,  külön- 
böző szempontokból  tekintve.  Kazinczy  Martinuzzit  más- 
ként festé,  mint  egyebek,  s  e  festésnek  igen  nagy  becse 
lehetne,  ha  teljesen  kifejtve  s  bizonyítványokra  alapítva 
volna.  Literatúránkban  egyedül  Kazinczy  az,  kitől  valódi 
biographusi  lélekkel  dolgozott  czikkelyeket  bírunk :  de  a 
megbecsülhetetlen  embernek  itt  is,  mint  sok  helyt  hibája, 
hogy  a  szépségért  s  hatásért  igazságokat  is  áldoz  fel,  s 
maga  az,  hogy  kútforrásokra  nem  szeret  hivatkozni,  mu- 
tatja, mely  kedve  van  hőseit  idealizálni,  a  mi  historikusnál 
megbocsáthatlan  hiba.  Neki  az  igazság  legyen  első  és  leg- 
főbb tiszte,  s  azt  semmi  más  czéloknak  alárendelnie  nem 
>zabad. 

A  X.  rész  Terhes  Sámueltől  pór  nyelvfigurákat  közöl, 
melyek  már  előbb  ki  valának  nyomtatva. 

A  XI.  B.  L.-tól  jeles  észrevételeket  a  képes  beszédről. 
<  >hajtom,  hogy  kivált  a  mi  a  IV.  szám  alatt  mondatik,  figye- 
lem nélkül  ne  maradjon,  s  jelesül  a  Muzáríon  szerkeztetője 
ultal  többször  megolvastassék. 

A  XU.  rész  párhuzamba  állítja  a  tarkán  beszélőt  a  tar- 
kán öltözővel.  Kár,  hogy  a  hasonlat  már  egy  kissé  régicske 
és  kopott. 

A  XIII.  részben  Klopstock  kikelése  a  nyelvkeverők  ellen 
közöltetik,  némely  reá  tett  észrevételekkel.  Ez  ügyben 
bíráló  azt  véli :  sem  a  puristáknak  igázok  nincs,  sem  a 
nyelvkoverőknek  egészen,  s  ha  valahol,  itt  leghelyesben 
tesznek,  kik  közép  úton  járnak.  Én  részemről  (engedelmet, 
hogy  itt  magam  hitét  bátorkodom  mondani)  inkább  hasz- 
nálom a  divatban  lévő  idegen  szót,  mint  az  erőtetve  alko- 
tott újat,  de  viszont  undorodom  attól,  ki  idegen  szavakkal, 
szólásformákkal  tömi  beszédét,  mintegy  affectálva,  még 
ott  is,  hol  kifejezéseire  tökéletes  magyar  van.  Midőn  a 
nyelvkeverésről  szó  van,  ne  feledjük  azt  is,  hogy  nyel 
vünkbe  csak  a  latin  szavak  keverését  sanctionálta  a  szokás, 
s  német  vagy  franczia  korcsokat  vegyíteni  beszédünkbe, 
kivált  nem  hallottakat,  valóságos  mánia,  a  mit  semmi  ok 
nem  védelmez,  s  magyar  érzésünk  bizonyos  belső  nehéz- 
telessel  telik  el,  valahányszor  efféléket  írva  látunk,  s  bíráló 
megvallja,  aggodalomban  van  azon  úri  embernek  esze 
iránt,  ki  minap  a  Felső  M.  0.  Minervában  ily  beszédet 
ajánla  írótársainak  :  « A  nemzetek  nem  Uebermuthból  har- 
czolnak,  hanem  Billigkeitért  esdeklenek.»  A  tudományos 
műszavak  fordításában  neologusaink  legmerészebbek  lehet- 
nek :  ezeket  leginkább  tűrik  még  azok  is,  kik  szenvedélyes 
ellenmondói  az  újításnak.  S  miért  ?  mert  ezek  a  közélet- 
ben nem  fordulván  elő,  helyettök  semmi  idegent  nem 
sanctionált  a  szokás,  mely  a  nyelvben,  bármint  rontogas- 
suk  is  királyi  székét,  örökké  hatalmas  úr  fog  maradni. 
A  magyar  Füvészkönyv  a  legvakmerőbb  újítások  tára,  me- 
lyek valaha  nyelvben  történtek,  s  íme  még  a  nem  türödel- 
mes  Debreczen  is  meglehetős  türödelemmel  fogadja. 

A  XIV.  rész  a  « szellem,  egyetem,  szerény*  szavak  «ter- 
mesztésót»  írja  le.  Ezt  követi  egy  rövid,  lelkes  értekezés  a 
nyelvújítás  ügyében.  Egyike  jelesebb  philologiai  értekezé- 
seinknek, melyeket  literatúránk  matathat.  Sok  jelekből 

Kölcseyének  lehet  gyanítani.  Bírálónak  nincs  reá  ellen- 
észrevétele, csupán  óhajtása,  hogy  az  olvasó  figyelme  e 
becses  sorokat  ki  ne  kerülje. 

A  XV.  rész  a  « tekéié tes,  tökéletes,  és  tökély))  szavakról 
8ZÓL  Horvát  István  tekéletes  szava  inkább  csak  szeszélyi, 
mint  valódi  okon  épült  különködés ;  a  tökély  ellen  kikelése 
pedig  azon  aprólékos  adakozások  közé  tartozik,  melyek 
egy  idő  óta  ezen  tudós  úrnak  szenvedélyes  mulatságaivá 
váltak.  Aki  tudja,  mint  nem  tűrte  Horvát  István  soha  má- 
sok különzéseit  a  nyelvben,  ámbár  maga  mindig  igen  sze- 
retett különözgetni,  az  előtt  e  jelen  adakozás  sem  új,  sem 
meglepő  nem  leszen.  E  czikkelynek  szorosb  megítélése 
(minthogy  az  a  Tud.  Gyűjteményből  van  itt  újra  lenyo- 
matva) nem  tartozván  bíráló  tisztébe,  az  olvasó  innen  a 
Kritikai  Lapok  IIL  füzetének  86 — 98.  lapjaira  utasíttatik, 
hol  az  Bíró  Pál  által  vizsgálat  alá  vétetett.  —  Horvát 
Istvánt  követi  D.  Fogarasi  János  jegyzése  a  tökéletes  véde- 
lemre. Bíráló  azt  hiszi,  hogy  Fogarasi  állítása,  mely  sze- 
rint a  gömbölyített  szájjal  ejtett  hangzók  gömbölyűséget 
és  gömbölyű  dolgokat  jelentenek,  egy  kissé  merész;  mint- 
hogy azonban  Fogarasi  itt  azt  jelenti,  hogy  e  tárgyban 
későbben  többet  fog  majd  mondani,  nem  akar  e  helyt  állí- 
tásán előre  mintegy  keresztülvágni,  hanem  vár  inkább 
tóvebb  felvilágosításokat.  Addig  pedig  azt  jegyzi  meg  rövi- 
den, hogy  midőn  a  sor,  tó,  fű,  rúd,  tű  gömbölyűnek  vagy 
magában  gömbölyüség  ideáját  foglalónak  mondatik,  min- 
den tárgyra  el  fogjuk  csavarhatni  a  gömbölyű  ideáját  any- 
nyira,  hogy  végtére  hosszú  semmi  sem  leszen.  S  mi  az  a 
hosszú  gömbölyű  ?  Az-e,  a  mi  a  tojásalakú  (ovál)  ?  Ha  igen, 
úgy  a  fő,  rúd,  tű  a  mellett,  hogy  nem  hosszú  gömbölyű, 
még  kevésbbé  gömbölyeg,  hanem  örökre  csak  hosszú ;  s 
szabad- e  érzékek  alá  eső,  alakjokra  nézve  gömbölyeg  tár- 
ssakat említeni,  melyekben  nincs  gömbölyű  betű  ?  például : 
nfip,  far,  tál?  stb.  —  Befejezi  e  részt  Szemere,  a  tökélyre 
analógiákat  hozván  fel.  Kár  volt  azonban  a  személy  és 
InjmlyljBl  a  szakállt  hasonlítani.  Kresznerics  e  szót  a  szak 

és  állhól  magyarázza,  a  mi  hihetőbb,  mint  Szemere  ál  vagj 
ály  termiaB,tiója.  A  fő  és  fők  és  fökély  inkábbára  csak  oda 
van  vetve,  mint  etyroologice  megfejtve,  8  így  Bzabad  legyen 
az  analógia  felöl  kételkedni.  Mi  a  tökély,  tökéletesség  és 
tékélet  ideáit  illeti,  ezek,  ha  etymologice  netalán  három 
ideát  jelentenének  Í8,  a  szokásban  mindig  esak  két  ideát 
fognak  kifejezni :  tökély  és  tökéletesség  perfectiót,  tökélet 
deliberátiót ;  s  a  lőkélctességnBk  úgy  nem  fogjuk  ezután 
eok  hasznát  venni,  mint  az  irgalmasság-  vagy  épen  irgal- 
malosságnak  és  csendességnek  nem. 

A  XVI.  rész  töredékei  igen  nagy  becsűek  lesznek  a  his- 
tória barátja  előtt.  Nyelv  s  előadás,  s  alaposság  a.7,  állitá- 
sokban  azt  gyanittatják,  hogy  Kölcsey  tollából  folytának. 
Az  1 .  szám  előadja  röviden,  hova  vezetheti  a  historikust 
azon  tévedés,  ha  hypothesiseiből  fejtegeti  az  emlékek  ho- 
mályát, a  helyett,  hogy  az  emlékekből  viiágositaná  s  tenné 
raegfoghatókká  hypothesiseit.  E  leczke  igen  alkalmas  idő- 
ben van  elmondva,  bár  figyelmükbe  vennék  etymologizáló 
historikusaink.  A  II.  és  III.  számok  parallelákat  vonnak 
a  történet  vizsgáló  és  iró  közt  s  ideáját  adják  a  história 
philosophíájának.  Óhajtanunk  kell,  hogy  ily  lelkes  író 
tollából  (bárki  legyen  e  töredék  szerzője)  e  tárgyban  még 
több  fejtegetéseket  vehessünk.  A  mi  itt  röviden  mondva 
van,  nálunk  még  egészen  új  s  nem  hallott  beszéd,  b  épen 
azért  mert  nem  hallott,  oly  sovány  és  parlag  historio- 
graphiáűk.  Mi,  úgy  látszik,  a  históriában  a  történetvizsgá- 
latot tettük  czéllá,  holott  annak  csak  eszköznek  kell  lennie. 
Historikusaink  meg  ott  ie  megelégszenek  tettek  száj-az 
vizsgálatával,  hol  már  tovább  is  mehetnénk.  Okleveleket 
közlünk  gyakran  a  Tudományos  Gyűjteményben  csak 
azért,  hogy  oklevelek  s  régiek,  ha  a  históriára  semmi  vilá- 
got iiem  vethetnek  is,  a  mi  csak  Codex  Diplomaticusba 
való  volna,  hol  ezél  az  is  lehet,  hogy  régi  irást  tanuljunk 
111  vásni.  —  Ha  a  lefolyt  századok  korainak  tükrét  akarjuk 
nem  úgy  fogunk  históriát  írni  mint  Pray  vagy  Katona, 
a  azon  szellemben  mint  Tacitus  és  Heeren,  Bignon 

és  Lingard.  Nem  azt  akarom  mondani,  hogy  amazok  hibá- 
san cselekvének,  sőt  hiszem,  hogy  a  jeget  nekik  kellett 
megtömiök,  s  kell  még  ezután  is  sok  részben ;  hanem  azt, 
hogy  ők  csak  anyagjait  gyűjtögették  a  való  históriának,  de 
attól,  hogy  históriát  írtak  volna,  távol  valának.  Eddigi 
magyar  historikusaink  közül  Engel  mutata  legtöbb  prag- 
matikus lelket.  Szép  volna  tudni  bizonyossággal,  honnan 
eredtek  eleink  s  kikkel  voltak  rokonságban,  de,  megvallom, 
ennek  fejtegetésénél  hasonlíthatlanúl  becsesebb  volna  Fer- 
dinánd és  Zápolya  századokra  ható,  történetekkel,  válto- 
zással gazdag  időszakát  s  azon  kor  embereit  philosophiai 
lélekkel  megírni,  vagy  ezen  kérdésre  felelni:  « Milyen  be- 
folyások volt  honi  városainknak  nemzetünk  kifejlődésére 
s  csinosbnlására. » 

A  XVn.  XVni.  XIX.  XX.  részek  gondolattöredékeket 
nyújtanak.  A  Keresztyén  (jobban  keresztény)  s  Magyar 
czimúk  semmi  újat  és  tanulságosat  nem  mondanak,  sem 
oly  jeleset  nem,  a  mit,  habár  régi  is,  többször  ismétleni 
szükség  volna.  Az  Őnpanaszok  valamely  wertheri  szívnek 
siegwarti  érzelgéssel  teljes  ömledezései.  Kár  volt  őket  vers- 
ben nem  adni ;  akkor  érdemök  talán  inkább  művészi  lehe- 
tett volna :  most  nem  tudjuk,  mit  akar  velők  Muzárion 
szerkesztetője.  A  Házasság  czímű  apró  észrevételek  (hihe- 
tőleg Szemerétől),  mind  hasznos  létök,  mind  tapasztalati 
valóságok  miatt,  felülhaladják  az  előbbieket,  s  nem  lesz 
szükségtelen  házasoknak  és  házasulandóknak  figyelemmel 
megolvasni.  A  literatori  élettel  azonban  semmi  egybefüg- 
gésök:  e  könyv  30.  lapja  szerint  pedig  a  Muzárionnak  ily 
yalami  volna  inkábbára  tárgya.  Azonban  kicsinységeken 
talán  ne  akadozzunk,  miután  felébb  úgy  is  látók,  hogy  a 
Muzárion  systemának  és  consequentiának  nem  barátja. 

A  XXI.  rész.  Bel"  és  Külvilág  czím  alatt  jean-pauli  mind 
mélységű  mind  typusú  gondolattöredékeket  közöl,  s  ha  e 
töredékek  eredetiek  (mert  Szemere  redactiójánál  soha  sem 
lehet  tudni,  mi  eredeti,  mi  fordítás),  irójoknak  nem  lehet 
nem  örvendenünk.  A  magyar  literatúrában  meglepő  ere- 

detiséget  és  sajátságot  hordoznak  magokon,  s  szerzőjöknek 
az  a  ritka  szerencse  juta,  hogy  gondolatait  kellemmel, 
könnyen  és  világosan  tudja  kifejezni. 

A  XXII.  részt,  bíráló  úgy  hiszi,  a  Hegel  philosophiájá- 
nak  valamely  rebellis  tanítványa  írhatta,  boszúságában 
arra,  mi  mystikus  mestereitől  reá  ragadt,  mert  épen  éjszak 
gonosz  befolyása  ellen  a  philosophiára  emeli  feJ  szavát. 
Bíráló  e  mámor- szülte  beszédeket  nem  értheti.  Lehet  azon- 
ban, hogy  bennök  sok  ész  és  mélység  rejtezik,  de  akkor 
méltán  kivánhatnók,  hogy  írójok,  egy  kissé  legalább,  értel- 
mesebben szóljon.  Ha  kevély  volna  mindenkitől  értetni, 
ügyekezzék  még  is  valakitől  értetni,  mert  ha  senki  sem 
értheti,  mint  ezt  itt^  nem  tudom,  mi  czélja  van  azzal,  hogy 
ír.  Ne  vélje  elhitethetni  velünk,  hogy  a  homályban  mindig 
mélység  van ;  a  legmélyebb  üvegekben  is,  ha  ész  napja 
sugárzik  rajok,  világosság  dereng.  «A  tagadás  évei  elmúl- 
tak, úgymond  a  szerző,  s  helyökbe  egy  meleg  hit  lépé, 
annál  melegebb  s  azért  meleg,  minél  hidegebb  a  mert 
hideg  volt  az  őket  megelőző  kor. »  Mit  tesznek  az  ily  ködös 
beszédek  ?  Ezek  csak  oly  borongva  derülő  állapotba  helye- 
zik lelkünket,  melyben  megunjuk  a  nézést  is,  s  behunyjuk 
szemeinket,  hogy  inkább  ne  lássunk  semmit,  mint  rosszul. 
« Nehéz  mindennek  mindent  magyarázni » :  igaz!  de  talán 
még  nehezebb  ott,  hol  nincs  magyarázni  való.  Csak  attól 
óvjon  meg  bennünket  az  ég,  hogy  némely  németországi 
írók  mystikus  beszédei  elragadjanak  ránk!  Nincs  valami 
fájóbb  az  ép  kebelnek,  mint  az  elme  ilyetén  vonaglásai, 
melyek,  bizonyossá  tehetem  a  szerzőt,  az  általa  említett 
Hugónál  nem  találtatnak,  vagy  ha  igen,  nem  azok,  mik 
Hugót  nagygyá  teszik.  Ki  ilyen  borongásokra  hajlandó, 
annak  tanácsolnám,  hogy  angol  írókat  olvasson,  s  minél 
kevesebb  németet.  Amazokból  fogj  a  megtanulni,  mint  lehet 
még  a  mély  is  világos. 

A  XXIII.  részben  remekét  láthatni  Szemere  szerkéz- 
tetési  paradoxumainak.  Kazinczynak  csaknem  legjelesebb 
versei  szépségökből  kifosztogatva,  poetai  aetherökböl  pró- 

zai  posványságba  vannak  leránczigálva.  Bárkinek  művei 
legyenek  ezek,  bizonyossá  tehetem,  hogy  általok  magának 
nem  nagy  dicsőséget  szerzett.  Bíráló  nem  gondolhat 
valami  ízetlenebbet,  mint  a  verset  gyönyörű  harmóniá- 
jából kivetkeztetni.  Ezen  prózák  annak,  ki  őket  már  dőbb 
versben  ismerte,  olyanoknak  tetszenek  mint,  a  szentírás 
szerint,  az  égből  letaszigált  kalánfűlü  angyalok  voltak. 
S  vájjon  mit  akarhatott  velők  készítőjök?  Kazinczy  verseit 
értelmesbekké  tenni  ?  Az  nem  törtónt,  s  a  szándék  csupán 
oda  látszik  intézve  lenni,  hogy  a  verseknek  szép  zengésök 
elvétessék.  S  aztán  oly  homályosak  voltak  e  versek,  hogy 
őket  magyarázgatni  kellett?  Vagy  tán  azt  akarta  traves- 
tálójok  mutatni,  hogy  a  mi  versben  szép,  az  prózára  for- 
dítva is  szép  marad?  De  van-e  erre  szükség  ?  s  ha  volna 
is,  mondhatom  itt  nem  nagy  szerencsével  van  megmuto- 
gatva, mert  a  ki  e  verseket  már  előbb  olvasta,  vagy  tán 
emlékezetből  is  tudja,  futni  fog  e  formátlan  szörnyektől. 
E  költeményeket  prózában  adni  épen  oly  szerencsés  gon- 
dolat volt,  mint  azon  bohóé,  ki  a  fülmile  szép  énekét  hall- 
ván, megfogá  azt,  és  megsütötte.  Ily  tett  nem  érzése  és 
izlete  a  szépnek,  hanem  vastag  éhezése.  Bíráló  itt  protes- 
tál a  megholt  nevében,  hogy  művei  ily  elundokítástól 
jövendőre  kíméltessenek  meg,  különben  azt  kell  hinnünk, 
hogy  ez  visszatorlás  a  Kovacsóczy  Aspásiájának  74.  lap- 
jára, a  minőt  holt  íróval  nem  kellene  tenni. 

XXIV.  rész.  Vilma.  Kölcsey  nemsokára  megjelenendő 
Munkáiból  van  ide  lenyomtatva. 

XXV.  rész.  Két  beszédét  közli  hazánk  egyik  minden  jóktól 
tisztelt  fiának,  gróf  Károlyi  Györgynek.  Mindkettő  hálaszó 
Szatmar  rendéihez  a  követségre  választás  bizodalmáért. 
Meleg  és  tiszta  kebel  ömlései,  s  érzéshez  szólnak.  Óhajt- 
jak hazafiúi  buzgalommal,  hogy  mindazok,  kiket  hazánk 
megyéi  hasonló  bizodalommal  tisztelnek  meg,  oly  tiszta 
lélekkel,  oly  belső  megnyugvással  adhassanak  számot 
tetteikről,  mint  e  honja  boldogságáért  buzgó  gróf. 

XXVI.  rész.  Játélcszín,  Kölcsey  Munkáiból. 

•    XXVII.  rész.  Főispáiiság. 

XXVin.  rész.  Emlékbeszéd  Kazinczy  felett,  Kölcseytől. 
Lásd  a  Magyar  Tudós  Társaság  Évkönyveit. 
.    XXIX.  Minerva.  Gróf  Dessewffy  Józseftől. 

XXX.  Kivonat.  A  mi  az  elöbbeni  részben  gróf  Dessewffy 
által  bővebben  mondatott,  az  itt  rövidebbre  vonatik  öszve 
^  Muzárion  szerkeztetője  által,  hogy  az  olvasó  hosszan  is, 
röviden  is  olvashasson  egy  tárgyról,  a  szerint  mint  sze- 
szélyei kivánni  fogják.  Bíráló,  ha  Muzárion  redactora 
volna,  ily  kérődzések  helyett  valami  újjal  ajándékozta 
volna  meg  az  olvasót,  kinek  úgy  is  ezen  vastag  köteten 
végig  becsesebb  új  és  eredeti  dolgokkal  oly  igen  fösvényen 
van  udvarolva. 

A  XXXI.  rész  egész  a  XLIV-kig,  mint  Dr.  Eumy  nevezé, 
satira,  vagy  inkább  pasquinád  Bajza  ellen.  Bíráló  szükség- 
telen dolognak  vélné  itt  ezen  Szemere  által  kezdett  pille- 
viadalba keveredni :  de  azt  mégis  nem  tartja  haszontalan- 
nak kérdeni,  mi  czélja  vala  e  sok  parányi  bíbelődésekkel 
Szemerének  ?  Magát  új  oldaláról  mutatni  a  publikumnak? 
Ez  nem  lehete  czélja,  mert  hogy  Szemere  apró  kifejezése- 
ket, com macskákat  igazgatni,  szavakon  etymologizálgatni, 
periódusokat  (mint  például  ez :  Kritika  kell  ma)  százféle- 
képen variálgatni  tud,  azt  a  Czinke  s  Ilosvai  ellen  irt 
recensiókban,  az  Elet  és  Literaturában  s  a  Mondolatra 
való  Feleletben  már  rég  untig  bebizonyítá,  s  be  egyszer- 
smind azt  is,  hogy  mindezek  a  magyar  literaturát  még 
igen  magasra  nem  emelték.  Használni,  tanítani  akart  ? 
De  mire  tanított  hát  bennünket  ?  Arra  legfelebb,  hogy  a 
megigazgatott  szavak,  szólások,  commácskák  úgy  is  jól 
állhatnának,  mint  ő  elállítgatta  őket,  de  nem  arra  is,  hogy 
csakúgyállanak  jól,  mert  már  ehhez  nem  bohózat,  hanem 
ok  és  egy  pár  komolyabb  szó  kívántatott  volna.  A  hánytor- 
gatott  dagály,  variátiói  üresség,  szinte  csak  puszta  állítá- 
sok, melyeket  így  okok  nélkül  szabad  leszen  nem  is  hinni. 
De  talán  arról  akarta  Szemere  az  olvasókat  meggyőzni, 
hogy  Bajza  minden  kritikái  mellett  is,  melyekkel  a  ma- 

gyár  irókba  akadoz,  s  apró  zajgást,  nyugtalanságot  támaszt 
közöttök,  csak  haszontalan  firkáló,  s  minden  érdeme  az, 
hogy  « dicsőségesen  deramificáltatható,  sok  és  sokféle  és 
minden,  s  dicsőségesen  superramificáltatható  kevés  és 
kevésféle  semmikkel  megtöltött  előadása  nem  az,  a  mi  más 
közönséges  előadásocska  szokott  lenni  ?»  (1.  123.)  Ez  már 
hasznos  dolog  fogott  vala  lenni,  szinte  úgy,  mint  hasznos 
Yohia  általában  minden  írónak,  ki  érdem  nélkül  csillog  a 
hír  vagy  dics  palástjában,  álorczáját  letépni ;  de  bíráló 
igen  csekély  vélekedése  az  volna,  hogy  ily  czélra  nem 
szavakat,  interpunctiót,  stílust  kellene  jobbítgatni,  beszé- 
decskéket  variálgatni,  hanem  Bajza  princípiumait,  állí- 
tásait ledöntögetni,  mert  ezek  már  fognának  valamicskét 
bizonyítani.  Vagy  talán  mindaz,  a  mit  Szemere  itt  Bajzá- 
nak mond,  csak  kezdete  a  leczkének,  s  kezdeni  a  literatori 
leczkét  abc-én  kell  ?  Ez  igaz  lehet,  és  így  majd  elvárjuk, 
mi  nagy  dolgokkal  lesznek  a  jövendő  Muzárionok  Bajza 
ellen  megtöltve.  Ámbár  nem  tagadhatjuk,  szeretnők  tudni, 
miért  nem  lépett  ki  Szemere  ezúttal  egyszerre  mindennel, 
amié  van.  Erre  a  29  ívnyi  könyvben  elég  hely  fogott  vala 
lenni,  s  inkább  ezzel  töltötte  volna  el  a  Muzáriont  a 
helyett,  hogy  a  magyar  folyóirásokat  kifosztogatta.  Ideje  is 
elég  lehetett  rá  a  Convers.  Lexikoni  pör  s  a  Kritikai  Lapok 
első  füzetének  megjelenése  óta  (1831)  mostanig;   vagy 

talán:  sat  cito  sí  bene?  Meglássuk,  meglássuk Bajza 

meg  fogja  köszönni,  ha  itt-ott  közrebocsátott  iráskáit  Sze- 
mere orbiliusi  vessző  alá  vévén,  bennök  minden  még  oly 
parányi  hibákat  is  ki  fog  mutogatni,  s  még  inkább  meg 
fogja  köszönni,  ha  Szemere  dolgokban  akadozand,  s  okok- 
ból s  elvek  szerint  fogja  őt  leczkéztetni,  mert  bohó  az,  ki 
magát  csalhatatlannak  véli ;  hibák  lesznek,  míg  ember. 
Egyébiránt  bíráló  itt  azon  nyilatkozást  teszi,  hogy  az  ő 
látása  szerint,  Bajza  a  magyar  literaturában  még  igen  kis 
pontot  tölt  be,  s  a  miket  eddig  tett,  figyelmet  nem  nagyot 
érdemlenek,  s  inkább  csak  vergődéseknek  kell  tekinteni 
azon  czélra,  hogy  számos  (például  50)  év  leforgása  múlva  — 

12* 

ha  istenei  addig  éltetik !  —  ő  is  felkapaszkodbassék  azon 
magas  pontra,  hová  Szemere  mintegy  harminczkét  évű 
írói  pályája  alatt  felhágott,  s  most  mint  kritikus  és  poéta 
oly  vakító  fényben  ragyog. 

A  XLV.  részben  Szemere  egy  gondolatot  közöl  saját 
neve  alatt.  Kár,  hogy  e  gondolatot  ama  gonosz  Dr.  Johnson 
már  elébb  feltalálni  (Krit.  Lap.  11.  füzet  124.  lap.)  s  elmon- 
dani eléggé  neveletlen  volt:  amúgy  Szemerének  eredeti 
szüleménykéje  lehetett  vala.  «Dii  male  perdant  antiquos, 
mea  qui  praeripuere  mihi !»  fogja  mondani  Szemere  John- 
sonnak. 

A  XLVI.  részben  Kölcseynek  egy  levele  közöltetik  Szeme- 
réhez.  Benne  oly  dolgok  mondatnak,  melyeket  Kölcsey  tol 
épen  nem  vártunk.  Bíráló  azt  hiszi,  hogy  Kölcsey  e  levelet 
csak  azért  írá,  hogy  a  maga  barátjának  kritikai  hevületeit 
szelídítse  és  mérsékelje,  s  hogy  a  levél  épen  nem  vala 
publikum  elé  szánva,  s  kiadatását  csak  azon  sajnálatra 
méltó  mindent  kiadni  vágyásnak  lehet  tulajdonítani, 
mely  a  Muz  árion  redactorát  egy  idő  óta  oly  igen  meg- 
szállotta. Kölcsey,  ki  még  a  Kritikai  Lapok  Il-dik  füzeté- 
ben a  kritikát  oly  hévvel  ajánlá,  ki  maga  is  több  rendbeli 
kritikákat  írt,  itt  most  a  kritika  ellen  emeli  föl  szavát  : 
mint  lehet  ezeket  megegyeztetni  ?  Talán  azt  fogja  Kölcsey 
felelni,  hogy  ő  a  kritikát  előbb  ajánlván,  korán  sem  oly 
kritikát  képzelt,  milyet  mi  magyarokúi  gyakorlunk.  «Ez  a 
kor,  mond  ő,  nem  a  Gottsched  és  Lessing  kora,  hol  a 
zavarból  szép  jövendő  keljen  ki.  Akkor  homály  és  világos- 
ság harczolt,  most  harczol  ember  és  ember,  s  szándék 
van  csak  embert  bántani. »  Szabad  legyen  a  tisztelt  fér- 
fiútól kérdenem,  mi  különséget  talál  Lessing  kritikai 
tónusa  s  azon  tónus  között,  mely  nálunk  az  antilexiko- 
nisták  írásaiban  mutatkozott?  mert  ezt  látszik  Kölcsey  leg- 
inkább a  magyar  kritikák  alatt  érteni  (Muzárion.  Új  folyam 
L  füz.  1.  46i).  Lessing  tudományáról  s  az  antilexikonis- 
tákéról  itt  szó  sem  lehet,  hanem  csak  a  kritika  tónusáról, 
mert  csak  ebben  rejtezhetik  az  embert  bántás  vagy  nem  bán- 

tás.  8  ki  vala  bántóbb,  ki  kegyetlenebb  mint  Lessing  ellen- 
kezői iránt  ?  Emlékezzünk  theologiai  harczaira  Goezével, 
emlékezzünk  a  Elotz  ellen  intézett  Antiquáriusi  Leve- 
lekre; vagy  az  úgynevezett  Vademecumban  nincsenek-e 
Lángénak  öldöklő  keserűségek  mondva  ?  S  szabad-e  a 
kritika  tónusára  nézve  több  példákat  is  a  Kölcsey  által 
felhozott  Lessingen  kivül  emliteni  ?  Csak  homály  és  vilá- 
gosság harczolt-e  Boileau  kritikáiban  a  francziáknál  ? 
Vagy  a  skót  kritikusok  lord  Byron  ellen  intézett  írásaik- 
ban ?  Vagy  az  újabb  német  literatúrában  is  mik  történtek 
a  két  Schlegel  és  Kotzebue  között?  Bizonyára  ez  egész 
emberbántási  panaszt  jobb  abba  hagynunk,  mert  ez  semmi 
literatúrákban  sem  vala  újság,  s  mindenütt  szült  hasznot, 
szült  kárt  is,  s  példa  elég  van  mind  a  két  részre.  Azért, 
hogy  az  írók  között  keserű  összeütközések  történtek,  sem  a 
rilág  fel  nem  fordult,  sem  a  literatúra,  s  azon  szomorú 
történetek,  melyeket  Kölcsey  oly  fekete  színekkel  festve 
jósol,  valamint  máshol  nem,  úgy  nálunk  sem  fognak  a 
literátori  viadalmak  miatt  bekövetkezni.  Ki  azt  hinné, 
hogy  a  kegyetlen,  a  keserűségekkel  ostromló  írásoknak 
általában  nincs  jó  következésök,  azt  csak  Pascal  pam- 
phletjeire  emlékeztetem.  Kinek  vala  szándéka  embert 
bántani,  kinek  nem,  azt  megítélni  ember  nem  fogja,  kinek 
a  szív  redőibe  látni  nem  engedtetett.  Hányszor  magya- 
ráztatik balra  a  legtisztább  szándék  is,  s  viszont  hány 
önhasznát  leső  tudja  bepalástolni  mocskos  tetteit  közjóra 
törekedő  szándékkal !  Kölcsey  azt  mondja :  embert  bán- 
tani soha  szándéka  nem  vala;  Bajza  szinte  ezt  fogja  mon- 
dani betűről  betűre.  Kölcsey  mosolyogni  fogja  Bajzát  e 
nyilatkozásáért,  valamint  Bajza  mosolygá  Kölcseyt,  ki 
bármint  szeressen  Kölcseyvel  egyezni,  bármint  szeressen 
hinni  a  tiszteletreméltó  ember  s  író  szavainak,  azt  mégis 
elhitetni  magával  nem  tudja,  hogy  a  mi  az  Élet  s  Litera- 
túrában Berzsenyi  ellen  s  előbb  a  Mondolatra  írt  Felelet- 
ben Bohógyi  Gedeon  ellen  mondatott,  egészen  és  tisztán 
csak  tudományos  fejtegetés,  csak  homály  és  világosság 

közti  harcz  legyen.  —  A  lexikoni  pörre  nézve  azt  hiszi 
bíráló,  hogy  még  igen  is  közel  állunk  hozzá,  s  közelebb 
mintsem  hidegen  megítélni  képesek  lehetnénk,  azért  leg- 
jobb felőle  hallgatni,  s  az  ítéletet  későbbi  időkre  felfüg- 
geszteni. Sokan  vagyunk,  kik  beleszólunk  e  pörbe  s  elha- 
tározott ítéleteket  mondunk  felette,  holott  azt  minden 
részeiben  nem  ismerjük,  s  nem  tudhatjuk  «ha  ügyében, 
vagy  ügye  miatt,  vagy  miért »  támadott  a  láng.  Mi  a 
magyar  kritikákat  illeti,  ha  ezek  oly  veszedelmesek  s  árt- 
hatnak, mint  Kölcsey  állítja,  akkor  nem  félrevonulni 
kell  előlök,  hanem  inkább  ellenök  dolgozni,  vagy  egye- 
nesen, vagy  pedig  negatíve  más  szellemű  és  tónusú  kriti- 
kák által,  s  erre  ki  alkalmasabb  Kölcseynél  ?  A  tévely- 
gőket n,em  tévelygeni  hagyni,  hanem  jó  útra  kell  vezetni. 
Ne  higyje  Kölcsey,  hogy  az  alapos  ellenszegülés  hatás  nél- 
kül maradjon;  mihelyt  alaposabb,  józanabb  kritikákra 
példák  lesznek,  a  mostani  tévelygők  s  kárthozók  bizo- 
nyosan semmibe  fognak  sűlyedni,  s  rajok  senki  sem  hall- 
gat többé.  Azért  óhajtom,  hogy  oly  író  mint  Kölcsey  a 
küzdhelyről  félre  ne  vonuljon,  mert  az  literaturánknak 
csak  káros  lehet,  a  Muzárion  pedig  példányokat  adjon 
másnemű  bírálatokra,  n^int  a  milyek,  például,  a  Kritikai 
Lapokban  megjelenni  szoktak,  s  ezeket  minél  előbb  köz- 
részvétlenségbe sűlyeszsze. 

Eddig  terjednek  a  Muzárion  szakaszai.  Azt  kérdheti  itt 
végül  az  olvasó,  mi  hiányt  pótolt  ki  e  kötet  Muzárion  a 
magyar  literatúrában,  s  mivel  mozdítá  azt  előbbre  ?  Bíráló, 
röviden  egybefoglalva  az  eddig  mondottakat,  azt  feleli, 
hogy  mind  ezt,  mind  pedig  amazt  igen  kis  nértékben 
eszközlötte,  mind  a  mellett  is  hogy  467  lapnyi  vastag- 
ságú. A  mit  e  tetemes  kötet  újat  és  becseset  Kölcsey  beszé- 
dein kívül  magában  foglal,  azt  néhány  ívre  valamely 
folyóiratunkban  lenyomtatva  is  lehetett  volna  közleni,  s  e 
czélra  nem  volt  szükség  29  ívet  részint  régi  s  ismert, 
részint  silány  dolgokkal  megtömni,  s  akkor  megkíméltet- 
tünk volna  azon  kedvetlen  érzéstől,  melyet  Szemere  zava- 

rákos  redactiójának  nem  lehet  nem  támasztania  minden 
józanságot  s  rendet  kedvelő  olvasóban.  Egy  van  azonban 
e  kötetben,  a  mi  figyelmet  s  említést  érdemel :  a  csinos 
és  józan  nyelv,  egy-két  czikkelyt  kivéve  csaknem  min- 
denütt; s  e  tekintetben  Szemere  köszönetet  érdemel, 
kivcált  stilistikánk  mostani  zavaros,  tarka  erőtetett  idő- 
szakában, midőn  némelyeknél  az  újítási  s  különködési  kor- 
csok egész  az  őrültségig  divatoznak,  s  annyira  mentek, 
hogy  ha  néhány  józanabb  fejek  példája  nem  állana  gátló 
őrként,  bábeli  nyelvzavaroktól  lehetne  rettegnünk.  Kár, 
hogy  e  csinos  nyelv  nem  mindenütt  eléggé  correct  is 
egyszersmind.  Miket  Szemere  mint  hibákat  megró  (XXXI — 
XLIV.),  azokra  magában  a  Muzárionban  is  lehet  példákat 
találni. 

Berekesztésül  bíráló  itt  Muzárion  redactorához  fordul, 
8  kéri  őt,  ügyekezzék  elvek  és  systema  szerint  alkotni 
folyóírása  jövendő  füzeteit,  s  visszaadni  azon  szellemét  és 
charakterét,  inelylyel  az  első  kötetnél  megörvendeztető 
bennünket.  Ügyekezzék  régi  munkák  újra  nyomta- 
tása helyett  olvasóinak  új  és  eredeti  mi  vekkel  kedves- 
kedni, s .  általában  olvasóit  a  mystificátióktól  megkímél- 
vén, mind  magát,  mind  redactióját  érthetővé  tenni.  Her- 
demek  azon  mondására  (mely  a  Muzár.  35.  lapján  áll) : 
«Ki  akarjon  mindentől  értetni?))  a  másik  extremu- 
mot  is  méltán  lehet  kérdeni,  s  kivált  itt :  Mi  dicsőség  van 
abban,  ha  senkitől  sem  értetünk?  Emlékezzék  meg 
Szemere  arra  is,  hogy  ő  literátori  pályáját  mindig  Kazin- 
czy és  Kölcsey  vállaikra  támaszkodva  járta,  s  miután 
ezen  két  jeles  athleták  egyike  kidőlt,  ragaszkodjék  annál 
szorosabban  a  másikhoz,  mert  nélküle  sem  maga,  sem  a 
Muzárion  meg  nem  állhat  azon  ponton,  hová  egykor  e 
két  bajnok  karjai  emelték. 


«BOKZASZTÓ  KAKHELYE.^* 


E  füzetek  nem  minden,  hanem  csak  aljasabb  rendú 
olvasók  számára  írattak,  mert  műveltebb  ember  ilyetén 
csodás,  rémletes,  szívborzasztó  dolgokban  nem  igen  sok 
gyönyörűséget  talál.  Czóljának  a  szerkeztet©  elég  ügyes- 
séggel felelt  meg,  mert  a  munkában  foglaltató  leírások, 
melyek  gyakran  határosak  a  mesével,  eléggé  alkalmasak 
arra,  hogy  az  olvasót  éjjeli  rémként  borzaszszák.  E  szerint 
tárgyait  a  szerkeztető  czélirányosan  választá,  de  nem 
nyelvét ;  mert  azt  csak  nem  tehetni  fel  felőle,  hogy  nyel- 
vével is  borzasztani  akarta  volna  a  magyar  olvasót :  ha 
igen,  akkor  itt  sem  tévesztette  el  czélját.  Eec.  legalább 
maga  részéről  bizonyossá  teheti  e  füzetek  szerzőjét,  hogy 
stílusától  igen  megborzadott,  mert  az  felette  is  erőtetett, 
srófon  jár,  darabos,  és  nehéz  értelmű;  tömve  van  oly 
beszéd  és  szóbeli  neologismusokkal,  melyeket  az  újítás 
legbuzgóbb  baráti  is,  ízléssel  bírván,  javallni  nem  fognak. 
Már  maga  a  czím  a  naky  vagy  a  nak  helyetti  jel  kihagyása 
miatt  zavarja  az  olvasót.  Az  ilyenek  pedig,  csak  néhányat 
említsek,  mint:  ellenét  (contrarium) ;  fére  (férje);  éleleméi 
(élelmet),  menekj  (menekedjél),  merengem  a  csodát  (csodát 
bámulni),  váltóik  az  egész  földÖ7i  érének  (egész  földön 
értékök  volt),  vétkezni  (magát  védeni),  lelkjelenlét  (szel- 


^  «Eitka,  csodás,  rémletes  és  borzasztó  rakhelye.  Hasznos 
mulattató  minden  rendű  olvasók  számára. »  I.  II.  és  m.  füzet. 
Pesten,  1832—33.  8dr. 


BORZASZTÓ  RAKHELYE.  1^-^ 

lem-  vagy,  ha  a  szerzőnek  e  szó  nem  tetszik,  lélekjelen- 
lét), vtzesély  (vízesés  vagy  omlás),  gonosztétnök  (gonosz- 
tevők): a  nök,  nok  stb.  végzetek  többnyire  hivatalt  jelen- 
tenek, s  azt  csak  nem  fogja  a  szerző  állítani  akarni,  hogy 
legyen  a  gonoszságnak  is  hivatala ;  csoievész  (Schmuggler) 
stb.  Efféle  igen  gyermekes  s  egyszersmind  hibás  külön- 
ködések  azt  jelentik,  hogy  a  szerző  nem  szükségből,  hanem 
szenvedélyből  újít,  s  erős  föltétele  van  mindent  másként 
mondani,  mint  eddig  mondva  volt,  habár  az  mondva  jól 
volt  is.  A  tartózkodj,  fogódj,  néhány  s  több  ily  gramma- 
tikai vétkeket,  melyek  csak  vigyázatlanságból  csúsztak  be, 
kijobbítgatni  nem  ártott  volna.  A  stílusra  nézve  nem  lesz 
felesleges  megjegyeznem :  a  szerző  igen  téved,  midőn  azt 
hiszi,  hogy  azon  stílus  szép,  hol  az  igékben  a  múlt  idő 
helyett  mindenkor  félig  múlt  használtatik,  s  a  múltnak 
nem  haszn altatása  mintegy  szabálylyá  tétetik.  Én  azt 
hiszem,  (s  tudom,  hogy  nemcsak  magam,  hanem  többen 
is  velem),  hogy  a  stilistikai  csín  nem  ebben,  hanem  egyéb- 
ben áll.  E  könyvben  az  imperfectumok  halmozva  vannak, 
8  gyakran  még  a  j  elhangzásnak  sincs  elhagyások  által 
áldozat  téve,  s  bajosan  találhatna  valaki  e  három  füzet- 
ben hEurminczszor  igét  múlt  időben,  a  mi  végtére  igen 
nevetséges  erőködéssé  válik  az  olvasó  előtt.  A  nyomtatási 
hibák  hemzsegnek  minden  lapon. 


GONDOLATKÖZLÉS  S  ANNAK  ESZKÖZE. 

Bevezetésül  az  Athenaeumhoz, 


Gondolatközlés  és  eszmecsere  két  legalkalmasabb  esz- 
köze a  lélekmívelődésnek.  Az  ember  elszigetelten,  kivül 
minden  társas  közlekedésen,  szegény  a  maga  gondolatai- 
ban, eszméiben,  ítéletében,  meggyőződésében;  ösztönök, 
lelket  izgatók  s  annak  mélyéig  hatók,  kevesebbek  és  rit- 
kábbak. A  szellemi  erők  szunnyadnak,  a  lélek  sem  annyit, 
sem  oly  jól  nem  gondol,  sem  a  gondoltak  iránt  eléggé 
nem  biztos.  Az  önszárnyain  repkedő  meggyőződés  habozva 
lebeg  az  eszméken  s  hosszas  csapongások  után  alig  képes 
megállapodni  valamely  ponton,  s  ha  megállapodott  is, 
kétkedés  homálya  fogja  körűi.  Egészen  máskép  van  ez 
közlekedhetési  állapotban.  Itt  a  lelket  kivülről  szám- 
talan izgalmak  érik,  melyek  felrázzák  tespedéséből.  Gon- 
dol és  hall,  s  a  meggyőződés  minden  fogalmat,  min- 
den eszmét  más  emberi  lények  vizsgálódásain,  bírá- 
latán lát  átmenni  s  azért  gyorsabban  tökéli  el  magát  a 
választásra ;  választásai  többek  Ítéletével  támogatva,  mind 
biztosabban,  mind  hamarabb  válnak  tetteiben  irányadó 
elvekké,  mert  végtére  az  elvont  eszmének  tettben  kell 
megtestesülnie,  s  az  abstractumnak  concretummá  vál- 
nia. Ezek  szerint  közleni  gondolatinkat  másokkal,  s 
azokat  tőlük  megítélve  látni,  s  viszont  mások  gondo- 
latait hallanunk  s  felettök  bírálatot  tarthatnunk,  tö- 
kélyre törekvő  emberi  léleknek  elkerűlhetlen  szükségei 
közé  tartozik.  Ezért  nyert  az  ember  a  mindenek  kútfejétől 

szólástehetséget  s  általa  eszközt  magát  urává  tehetni  a 
teremtés  lényeinek. 

Az  ember  leggyarlóbb,    legnyomorékabb   alkotmánya 
istennek  léte  kezdetén,  de  magában  erőt  rejt:  az  észt, 
mely  őt  istenséghez  hasonlító  lénynyé  képezheti.  A  szólás- 
tehetség felséges  adománya  volt  istennek,  de  még  sem 
elég  a  gondolatok  tökéletes  közölhetésére ;  mert  a  szóbeli 
közlés  fáradságos  és  szűk  körű,  lassú  és  múlékony,  s  az 
emlékezet  is,  mely  által  a  szólástehetség  fő  becsét  nyeri, 
gyengébb  és  hűtelenebb  az  emberhez,  mintsem  az  eszméket 
és  gondolatokat  a  feledékenységből  kiviván,  későbbi  hasz- 
nálatúi fentarthassa.   Érezve  e  szükséget,  e  hiányt,   az 
emberben  lakozó  istennek,  az  észnek,  kellett  mesterséges 
eszközt  fölfedezni,  mely  mind  a  gondolatközlést  tökéletes- 
bítse,  mind  pedig  a  feledékenységgel  daczoljon.  így  fedez- 
tette föl  a  szükség  először  a  képjegyeket,  utóbb  a  találmá- 
nyok egyik  legnagyobb  csodáját,  a  hangjegyeket  (betűket), 
s  általok  az  írás  mesterségét,  mi  a  gondolatközlés  történeté- 
ben időszakot  alkotó  pont  volt.  A  betűk  már  magokban  is 
bámulatra  méltó  lelemény,  de  még  inkább  az  következ- 
ményeire nézve,  sőt  e  tekintetben  egyetlenegy.  A  teremtés 
napjától  fogva  máig  semmi  sem  volt  oly  nevezetes,  oly 
nagy  befolyású   az   emberi  lélek  fejlődési   történetében, 
mint  ezen  hangjegyek  feltalálása.  Képzeld  az  emberiséget 
napjainkban,  midőn  e  jegyek  használata  már  egyetemes 
Ion,  irástudomány  nélkül,  s  egy  oly  állapotot  fogsz  kép- 
zelni, melyben  az  egész  szellemi  világ  forgása  egyszerre 
megállott.  Kezdetben  csak  a  léleknek  volt  szava,  s  azt 
istentől  nyerte :  s  most  ember  kísérté  meg  a  teremtést,  s 
ím  akaratára  a  lélek  nélküli  tárgyak  is  megszólaltak. 

A  nagy  kezdet  meg  vala  téve  a  gondolatközlés  eszköz- 
lésében, 8  mi  következményű  volt  legyen  a  lélek  birodal- 
mában, bizonyítja  az  emberi  míveltségnek  azon  nagy 
tömege,  melyet  Aegyptus,  Görögország  és  Bóma  s  az  ezek 
után  jött  időszak  egész  a  XY.  századig  mutat. 

Az  emberi  lélek,  melynek  oly  dolgok  is  sikerűitek,  mik 

teremtéshez  hasoDlitanak,  lassanként  észrevette,  hogy  az 
írás  általi  gondolatközlés  is  még  igen  hiányos  és  fárasztó, 
azért  új  eszközök  felől  gondolkodott.  Nagy  időnek  kellett 
lefolyni,  míg  egy  új  haladó  lépés  történhetett ;  de  végre 
a  XY.  század  megszülte  a  hatalmas  eszmét,  mint  lehessen 
az  egyszer  leírt  gondolatot,  kevés  idő  alatt  és  fáradság 
nélkül  több  száz  és  ezer  példányúvá  tenni.  Guttenberget 
nevezem,  s  meg  van  nevezve  a  gondolatközlés  második 
nagy  időszaka.  Ez  időpont  után  azt  lehetett  hinni,  hogy 
a  szellemi  közlekedés  eszközei  kimerítvék,  hogy  e  tekintet- 
ben az  ember  mindent  hatalmába  kerített,  a  mit  képzelni 
lehet,  8  íme  alig  tűnt  el  egy  kis  idő  —  mert  mi  egy  század 
az  emberiség  történetében  ?  —  s  a  harmadik  nagy  fölfede- 
zés megmutatta,  hogy  a  gondolatközlés  eszközei  Guttenberg 
találmánya  által  még  korán  sem  voltak  kimerítve.  Az,   ki 
Yelenczében  az  első  <(Gazettát»  kiadá,  volt  kezdője  a  szel- 
lemi közlekedés  harmadik  nevezetes  eszközének,  a  folyóira- 
toknak. Elég  csak  mondanom,  hogy  mindenki  egész  terje- 
delmében képzelje,  micsoda  hatalmat  nyert  az  emberiség  az 
eszmeközlésre  nézve  a  folyóiratoknál  fogva.  A  folyóiratok 
az  által,  hogy  bizonyos  napon  rendesen  s  elmaradhatat- 
lanúl,  meghatárzott  helyre  és  olvasókhoz  érkeznek  meg, 
minden  gondolatnak,   eszmének,    mely   ember  agyában 
születik,  szárnyakat  fűztek,  melyeknek  sebességével  egyik 
földsarktól  a  másikig  küldethetnek  értesítést,  vizsgálat  és 
csere  végett.  Az  időszaki  iratokat  megelőzött  kor  eszméi 
hosszadalmas  lassúsággal  terjedtek  csak  szülőhelyük  hatá- 
rain túl  is ;  évek  kellettek  hozzá,  míg  egy  nagy  eszme, 
mely  keleten  született,  nyugotra  eljuthata :  most  a  gondo- 
latnak   mérföldek    ezrein   át,   tengeren   túli    országokig 
bizonyos  pálya  nyílt  fel.  A  négy  fal  között  fölemelt  szóza- 
tot egy  pár  nap  milliók,  egy  pár  hét  alatt  egész  nemzetek 
meghallják.  Az  eszmék  ezernyi  sokasága  jő  és  megyén, 
s  megtelik  velők  az  egész  levegő.  S  e  bámulandó  jelensé- 
geket, íme  a  szellemi  közlekedés  mindenható   eszközei, 
folyóiratok,  teremtették. 

Alig  lehet  ember  szebb  viszonyban  embertársaival, 
mint  vannak  azok,  kik  az  időszaki  iratokat,  ezeket  a 
szellemi  közlekedés  léghajóit  kormányozzák,  kik  szellemi 
árúkkal,  ész  és  képzelet  kincseivel  megrakva  koronként 
útnak  indítják,  s  naponként,  vagy  hetenként  ezerekhez 
szólanak,  s  ezerektől  hallgattatnak  meg;  nekik,  ha  lélek- 
kel bírnak,  gyakorta  egy  egész  nemzet  értelmi  iránya  kezök- 
ben  van.  De  valamint  nagy  és  dicső  a  folyóiratok  hatása, 
8  nagy  és  dicső  azok  helyezete,  kik  által  kormányoztatnak, 
úgy  más  részről  felette  terhes  és  nehéz,  s  e  hatalmas 
eszközök  ügyetlen,  gondatlan  vagy  épen  rosszra  irányzott 
kezek  között  silánysággá  fajúihatnak  és  kártékonyakká. 
Folyóiratot  czéljának  megfelelőleg  szerkeszteni  nagy  gon- 
dolat és  előrelátást,  finom  tapintatot  és  ízlést  kíván.  Az 
olvadó  közönség  míveltségi  fokát  és  értelmi  körét  ismerni, 
a  jelen  idő  szükségszülte  kívánatait  megérteni,  s  ezeket 
ismervén  s  megértvén  nekik  megfelelőleg  szellemi  élemény t 
s  táplálékot  adni,  ezek  azon  nagy  mesterségek,  melyekkel 
folyóirat  szerkesztőinek  bírniok  kell  s  ezeknek  nem  bírá- 
sában vagy  feledésében  rejtezik  az  ok,  hogy  oly  nagy  a 
czélt  tévesztett  időszaki  iratok  száma,  s  hogy  az  értelmi- 
ségnek ezen  mindenható  előmozdítói,  silány  és  nem  ritkán 
kártékony  iratokká  válnak,  s  megvetéssel  tekintetnek 
épen  azok  által,  kik  a  tudományoknak  különben  legszen- 
vedélyesebb baráti.  Mert  nem  lehet  elfelednünk,  miképen 
a  tudományos  világnak  legtiszteletesebb  férfiai  között 
sokan  vannak,  kik  a  journalistikát  valami  oly  foglalkodás- 
nak  nézik,  mely  méltatlan  valódi  tudósok  figyelmére.  Sem 
a  vádak,  melyek  ellenök  felhordatnak,  nem  oly  alap  nél- 
küliek, sem  a  vádlók  tekintélye  nem  oly  kicsiny,  hogy  őket 
ezen  alkalommal,  midőn  mi  is  időszaki  iratot  nyitunk, 
mellőznünk  lehessen. 

A  napi  és  heti  lapok  —  mert  ezekre  van  leginkább 
panasz  —  haszon  mellett,  úgy  mondatik,  melyet  közlési 
sebességök  által  szülnek,  tömérdek  kárt  tesznek  a  valódi 
tudományoknak.  A  helyett,  hogy  minden  oldalról  meg- 

fontolt,  tárgyat  kimerítő  értekezéseket  közlenének,  ál  iani- 
tásoknak,  meg  nem  ért  eszméknek,  fonák  fogalmaknak 
válnak  terjesztőivé ;  az  olvasó  közönséget  elvonják  az  ala- 
pos, rendszeres  és  kimerítő  tanulástól ;  üres  képzelgéseken 
s  elménczség  játékain  való  kapkodáshoz  édesgetik ;  a  fél- 
tudósok számát  —  kik  legízetlenebb  s  legveszélyesebb 
tagjai  az  emberi  társaságnak  —  napról  napra  szaporít- 
ják, szóval  a  felületesség  és  frivolitás  terjedésének  esz- 
közei. 

Meg  kell  vallani,  hogy  ezen  vádaknak  fontos  és  sok 
figyelemre  méltó  oldala  van,  s  ha  végig  futunk  gondolatban 
az  időszaki  iratok  történetein,  kivált  a  legújabb  korban, 
nem  merhetjük  tagadni,  hogy  a  journal-irodalmat  méltán 
éri  gáncsolás,  mert  azon  lengeségnek  a  tanulásban,  azon 
rendszer  nélküli  ismereteknek,  melyek  a  legújabb  időt  és 
jelen  nemzedéket  bélyegzik,  ha  nem  egyedüli  okai  is, 
valósággal  nagy  részben  előmozdítói.  De  ezen  előzmények- 
ből azt  hiszem  én,  nem  úgy  foly  a  következés,  mint 
némely  bár  egyébiránt  minden  tiszteletre  érdemes  férfiak 
látják.  Midőn  az  időszaki  lapok  hasznos  vagy  kártékony 
befolyása  felett  vitatkozás  támad,  nem  kell  soha  figyelem 
nélkül  hagyni  azon  kérdést,  vájjon  az  ilynemű  lapoknak 
természetében  és  lényegében  fekszik-e  azon  rossz,  melyet 
szülnek,  s  melyet  én  is  kész  vagyok,  iménti  vallomásom 
szerint,  rossznak  elismerni?  S  vájjon  miben  van  a  szült 
rossznak  oka?  Magában  a  dologban -e  szükségképen,  vagy 
történetesen  csak  a  módban,  melylyel  gyakoroltatik? 
Évnegyediéshavi  íratok  rendszerint  nem  szoktak  journalis- 
tikai  kárt  hozó  befolyással  vádoltatni,  s  miben  különböz- 
nek a  napi  és  heti  lapok  emezektől  ?  Csak  abban,  mit 
nevök  jelent:  a  megjelenés  idejében.  Ha  tehát  a  napi 
és  heti  lapoknak  természetében  fekszik  azon  kárhozatos 
következés,  melyet  szülnek,  hasonló  vád  érhetne  minden 
néven  nevezhető  folyóiratot;  mert  a  megjelenés  ideje 
csekély  különbséget  tehet  közöttük.  Az  én  hitem  az,  hogy 
a  gáncsolás  a  napi  és  heti  iratokra  nézve  is  csak  úgy  áll. 

mint  számtalan  más  általánosan  rosszalt  dolgokra  nézve. 
Maga  a  dolog  elvontan  tekintve,  sem  jó,  sem  rossz,  csak  lehet 
roszszá  vagy  jóvá  a  szerint,  miként  bánunk  vele.  Hogy  a 
journalismus  napjainkban  ízlésnek  és  tudománynak  talán 
kevesebb  hasznot  teszen,  mint  tehetne,  nem  akarom 
tagadni ;  sőt  tegyük  fel  —  bár  az  állítás  túlvitt  —  mit 
némelyek  szeretnek  mondani,  hogy  a  journalistika  elejétől 
fogva  inkább  kártékony  mint  hasznos  befolyása  volt  a 
tudományokra  nézve:  de  az  soha  meg  nem  engedhető, 
hogy  ezen  ok  elegendő  volna  a  journalistika  általános 
kárhoztatására,  s  arra  mit  sokan  vélnek  :  miképen  tudo- 
mányos férfiaknak  vétkes  és  dics  nélküli  dolog  journalis- 
tikával  foglalkodniok,  hogy  nekik  eflFéléktől  távol  kellene 
magokat  tartani,  s  inkább  ellenök,  mint  kártékony  inté- 
zetek ellen,  munkálni,  hogy  sem  számokat  még  tettleg  is 
szaporítani.  Előleg  okoskodva  meg  nem  áll  azon  vélemény, 
hogy  a  napi  és  heti  lap  csak  kártékony  legyen,  mert  kárté- 
konysága, mint  érintem,  nem  lényeges,  hanem  csak 
esetleges ;  utólag  pedig  tudjuk,  hogy  habár  ritkábban  is, 
vannak  és  voltak  igen  becses  heti  és  napi  folyóiratok.  Ha 
tehát  az  emberi  észnek  ez  igen  nagy  becsű  találmánya,  a 
joumalistica,  azzá  fajúi,  a  mivé  nem  kellene :  akkor  épen 
az  következik,  hogy  értelemmel,  észszel  nyúljunk  a  dolog- 
hoz, s  tettel  ügyekezzünk  ellenhatni,  nem  pedig  az, 
hogy  magunkat  tőle  elvonjuk ;  mert  ez  nem  egyéb  mint 
megfutamodás  az  ellenség  előtt.  Ha  kárhozatosak  ezen 
intézetek,  czélszerű  dolog-e  őket  saját  szerencséjökre 
hagyni  ?  Nem  okosabb,  üdvösebb-e,  s  nem  kötelességök-e 
közügy  és  tudomány  barátinak  fonák  befolyásaik  ellen 
munkálni  ?  Journalismus  létezni  fog  ezentúl  világ  végéig ; 
ez  a  léleknek  már  úgy  szólván  szükségévé  vált;  nem 
azon  kell  tehát  ügyekezni,  hogy  ne  létezzék,  a  mi  lehe- 
tetlen, hanem  azon,  hogy  jótékony  befolyású  és  czélszerű 
legyen. 

Elfajult  a  journalistika   azért,   mert  nagyobb  részint 
csak  vásárilag  űzetik,  s  a  szerkesztők  és  kiadók  kezdetben 

nem  nyúlnak  elég  készülettel  a  dologhoz,  később  pedig 
igen  Í8  könnyűnek  veszik  azt,  a  mi  épen  nem  könnyű.  Nem 
tartatik  lelkiösmeretes  dolognak  a  tárgyak  közlésében  a 
körülményeket  fontolni,  többnyire  csak  a  szempillantat 
vétetik  czélba,  s  egyesek  vagy  kis  sereg  tetszése,  minden 
kinézés  nélkül  messzebb  időkre  és  a  mivelődés  magasabb 
kivánatira.  Igaz,  hogy  napi  és  heti  írás  nem  meríthet 
ki  egész  tudományokat,  s  nem  terjeszthet  ismereteket 
tökéletes  rendszerben,  de  ennek  nem  is  az  rendeltetése, 
s  tőle  ilyesmit  kivánni,  oly  túlságos  tudomány-szerelem, 
mely  pedantismussal  határos.  Napi  és  heti  iratokból  nem 
fog  senki  bölcseletet  vagy  történettudományt  tanulni,  ily 
czélra  rendszeres  munkák  valók ;  ellenben  a  bölcseletnek 
és  történettudománynak  egyes  részleteire,  ágaira  világos- 
ságot vetni,  azokat  kimeríteni,  s  irántok  mind  új,  mind 
hasznos  eszméket  terjeszteni,  nincs  tökéletesebb  eszköz 
ezen  napi  és  heti  lapoknál.  Tartsuk  lelkiösmeretes  dolog- 
nak, csak  olyat  közleni  az  olvasóval,  a  mi  ész  és  ízlés 
tekintetében  épületes,  a  mi  vagy  tanít,  vagy  haszno- 
san múlat,  akkor  őt  a  komoly  tudományoktól  nem 
elvonni  fogjuk,  hanem  inkább  hozzájok  édesgetni  s 
vágyakat  ébreszteni  benne,  hogy  a  mit  vele  részletesen 
megszerettettünk,  azt  egész  terjedelmében  ügyekezzék 
ismerni. 

Nálunk  magyaroknál,  hogy  magunkról  is  szóljunk,  jelen- 
leg semmire  sincs  oly  nagy  szükség,  mint  oly  napi  és  heti 
lapokra,  melyeknek  szilárdabb  jellemök  és  komolyabb  ar- 
czok  legyen,  s  tudományt  és  művészetet  férfiasabb  lélekkel 
fogjanak  fel.  Tudjuk,  mint  fogadtatnak  a  nag.v  közönség 
által  honunkban  a  mélyebb  és  rendszeres  tudományos  mun- 
kák, tudjuk,  hogy  azon  müvekből  is,  melyek  szépirodalom- 
hoz számíttatnak,  a  magasabb  szelleműek  mely  kevesek 
által  értetnek,  kedveltetnek,  az  alatt  míg  holmi,  gyak- 
ran igen  üres  csecsebecséknek  nagy  kelendőségök  van. 
Ezen  bal  útról  csak  komolyabb  szellemű  napi  vagy  heti 
írat  téríthet  meg  bennünket,  mely  magának  könnyebben 

szerez  bemenetelt  mindenütt,  mint  a  sok  kötetü  tudomá- 
nyos munka.  Az  Athenaeumnsbk  épen  az  leend  kitűzött 
czélja,  hogy  a  léleknek  nemesebb  és  hasznosabb  táplálékot 
nyújtson,  s  az  olvasó-közönséget  tudomány-  és  művészet- 
ben szilárdabb  becsű  dolgok  megkedvelésére  édesgesse. 
Tanulságosat  és  gyönyörködtetőt  akarunk  egyszersmind 
nyújtani,  s  azon  ügyekszünk,  hogy  lapjainkban  érdekeset 
mind  a  mulatni  akaró,  mind  a  tudományok  barátja  koron- 
ként leljen.  E  két  dolgot  nálunk  sokan  nem  szeretik 
együtt  látni,  mi  pedig  épen  összekapcsolni  ügyekezünk; 
mert  nem  akarunk  azon  félszegek  számába  tartozni,  kik 
egyiket  a  másik  miatt  megvetik,  s  erősen  azt  hiszszük, 
hogy  a  tudományoknak  a  művészetekkel  karöltve  kell 
járniok,  ha  czélt  akarnak  érni.  A  tudomány  magában 
elfásitja  a  lelket,  a  művészet  magában  —  értem  annak 
merő  gyakorlati  részét  —  felületessé  és  félszeggé  teszi, 
s  csak  az  jár  igaz  úton,  ki  széppel  köti  össze  a  jót.  De 
más  részről  tapasztalásból  tudjuk  azt  is,  hogy  a  magyar 
olvasók  kicsiny  száma  egyes  tudományszakot  képviselő 
folyóiratokat  még  nem  képes  fentartani,  s  ki  valamely 
lapnak  hosszabb  időkre  akarja  biztosítani  életét,  több 
érdekeket  kell  egybekapcsolnia.  Meg  kell  jegyeznünk  azt 
is  e  helyt,  hogy,  ha  lapjainknak  vagy  tudományos  vagy 
Bzépliteratúrai  része  találna  érdekesebb  lenni  a  másik 
felett,  az  semmi  másnak  ne  vétessék  jeléül,  csak  annak, 
hogy  jelen  körülményeink  közt  s  erőnkkel  abban  állít- 
hatánk  elő  több  figyelemre  és  közlésre  méltót. 

A  magyar  journalistikára,  mely  még  csak  nem  régiben 
született  gyermek,  az  a  panasz  vala  eddig,  hogy  vagy 
csupa  mulatsági'a  tartozó  dolgokkal  foglalkodott,  és  itt  is 
kevés  figyelemmel  ízlésre,  szív  és  fej  jobbítására;  vagy 
tudományt  akarván  terjeszteni,  azt  egy  részről  felüle- 
tesen és  alaptalan  elvekből,  más  részről  pedig  éldel- 
hetlen  szárazsággal  űzte.  Mennyi  igaz  s  alapos  van 
ezen  panaszokban,  nem  ide  tartozik  elítélnünk:  de  mi 
mindenesetre  úgy  veszszük  azokat,  mint  jó  időben  jött 

intést,   hogy   a    hibákat    minden    erővel    kerülni    töre- 
kedjünk. 

Hirdetésünkben  elő  voltak  számítva  a  tudományok, 
melyekre  az  Athenaeum  és  Figyelmező  koronként  kiterjesz- 
tendi  figyelmét.  Félreértés  elhárítására  meg  kell  jegyez- 
nünk, hogy  az  előszámláltakból  nem  mindig  s  állandóan 
lesznek  czikkek  közölve,  hanem  majd  egyből,  majd  más- 
ból, a  szerint  mint  a  körülmény  engedi.  Megtörténhetik, 
hogy  lesz  az  előszámláltaknak  oly  ága,  melyből  néha 
hónapokig  nem  közlendünk,  ha  tudniillik  érdekeset  nem' 
közölhetünk ;  máskor  ismét  ugyan  e  nemből  egy  hónap 
alatt  is  több  ízben.  Külföldi  folyóiratokból  szorosan  csak 
azt  szándékozunk  közleni,  a  mi  nálunk  érdekes  lehet,  s 
lelkiösmeretes  dolognak  nézendjük,  semmit  sem  adni 
csak  azért,  hogy  lapjainkat  töltse.  Eredeti  dolgozatok- 
ból pedig  törekedni  fogunk  mindent  olyat  adni,  a  mi 
irodalmunk  jobb  termékei  közé  számíttathatik,  vagy 
legalább  körülményeink  között  nyereség  lehet  az  iroda- 
lomban. 

Ügy  ekéztünk  minden  összegyűjthető  erőket  és  tehet- 
ségeket lapjaink  körűi  összegyűjteni,  s  örvendezve  dicse- 
kedhetünk azon  ritka  szerencsével,  hogy  új  pályánkon 
hazánk  annyi  jeles  íróitól  segíttetünk.  De  valamint  egy- 
részről mindent  elkövettünk,  a  mi  kezdeményünk  hasznára 
szolgálhatand,  úgy  más  részről  némi  aggodalom  támad 
bennünk,  hogy  talán  épen  ezen  előkészület  által  oly  remé- 
nyeket gerjesztettünk  az  olvasó-közönségben,  melyeknek 
megfelelni  képesek  nem  leendünk.  Mi  jól  érezvén  a  válla- 
lat nagyságát  s  erőnk  középszerűségét,  semmi  rendkívüli 
dolgokkal  nem  kecsegtetjük  olvasóinkat,  egyedül  ügyekezet 
és  szorgalom  az  részünkről,  a  mi  iránt  teljes  biztosságot 
nyújthatunk.  A  mit  olvasóinktól  előlegesen  kérünk,  abból 
áll,  hogy  lapjainkat  ne  egy-két  számból  s  úgy  szólván 
születésök  napjain,  hanem  több  számok  után  ítéljék  meg ; 
ha  kinek  pedig  várakozását  huzamosabb  idő  után  sem  vol- 
nánk képesek  betölteni,  azt  bizodalmasan  kérjük :  legyen 

szíves  magával  számot  vetni  az  iránt,  mily  nemű  volt 
várakozása,  s  ha  megfontolva  a  körülményeket,  reményei 
nem  mentek-e  túl  a  tehetségeken?  Hiba  mindkét  részről 
képzelhető :  a  miénkről,  ha  igazságos  kivánatoknak  meg 
nem  felelünk,  az  olvasó  részéről,  ha  oly  valamit  vár  tőlünk, 
minek  teljesítése  vagy  erőnket  múlja  felül,  vagy  körül- 
ményeink között  nem  lehetséges. 


13* 


A  fordításokból. 


Goethe,  West-östlicher  Divan  ezímű  fordításához  ra- 
gasztott jegyzései  s  magyarázatai  között  a  fordításokról 
ezeket  mondja : 

((Fordítás  háromféle  van.  Az  első  bennünket  saját  értel- 
münkhöz mérve  ismertet  meg  a  külfölddel ;  az  egyszerű 
prózai  fordítás  erre  legalkalmasb,  mert  az  által,  hogy  a 
próza  a  költői  műnek  minden  sajátságait  egészen  elmel- 
lőzi s  még  a  költői  enthusiasmust  is  közönséges  víziapá- 
lyig vonja  le,  kezdetben  a  legjobb  szolgálatot  teszi ;  mi- 
vel bennünket  az  idegen  jelességekkel  saját  nemzeti  ittho- 
niságunkban, mindennapi  életünkben  lep  meg,  és  a  nél- 
kül, hogy  tudnók,  mi  lel,  egy  magasabb  hangulatot  köl- 
csönöz, s  valódilag  épít  bennünket.  Ilyen  hatása  lesz  örökké 
Luther  (németre  fordított)  Bibliájának. 

Ha  a  Nibelungen  mindjárt  alkalmas  prózára  fordíttat- 
ván, nép  könyvévé  bélyegeztetik,  sok  nyereség  lett  volna 
belőle,  s  ama  különös,  komoly,  mogorva,  rémletes  lovag- 
szellem a  maga  egész  erejével  megnyerte  volna  tetszésün- 
ket. Kell-e  ezt  még  most  is  tenni,  s  tanácsos-e,  azok  fog- 
ják legjobban  megítélni,  kik  ezen  régiségekkeli  foglalatos- 
ságra magokat  elhatározottabban  reá  szánták. 

Erre  egy  második  időszak  következik,  hol  az  ember  ma- 
gát ugyan  a  külföld  körülményeibe  helyezni,  de  sajátké- 
pen csak  idegen  értelmet  magáévá  tenni,  s  ezt  önnön  értel- 
mében visszaadni  ügyekszik.  Ezen  időt  a  szó  legtisztább 
értelmében  paródiáinak  lehetne  nevezni.  Nagyobb  részint 

szellemdús  emberek  azok,  kik  magokat  ily  munkára  meg- 
hívottaknak érzik.  A  francziák  ezen  módot  használják  min- 
den költői  mű  fordításánál.  Delille  fordításában  százon- 
ként lehet  rajok  példát  lelni.  A  franczia  a  mint  az  idegen 
szavakat  ejti,  úgy  bánik  az  érzésekkel,  gondolatokkal,  sőt 
tárgyakkal  is ;  ő  minden  idegen  terméknek  egy  surrogátu- 
mát  kívánja,  mely  saját  földén  és  telkén  termett. 

Wieland  fordításai  ezen  osztályhoz  tartozók.  Neki  is  egy 
sajátságos  értelmi  és  ízlési  érzéke  volt,  melylyel  a  régiek- 
hez és  külföldhöz  ^sak  annyiban  közelített,  mennyiben 
illendőnek  hitte.  E  derék  férfiú  a  maga  kora  képviselőjé- 
nek nézethetik.  Neki  rendkívüli  hatása  volt,  a  mennyiben 
épen  az,  a  mit  vélt,  s  a  mint  magáévá  tette  és  közié,  kor- 
társainak is  kellő  és  éldelhető  volt. 

Minthogy  azonban  sem  tökéletesben,  sem  pedig  tökély- 
telenben,  nem  maradhat  az  ember  sokáig,  hanem  egyik 
változásnak  követnie  kell  a  másikat,  megértünk  egy  har- 
madik időszakot  is,  melyet  a  legfőbbnek  és  legutolsónak 
lehet  nevezni,  azt  t.  i.  hol  az  ember  a  fordítást  az  eredeti- 
vel ugyanazonná  (identisch)  akarja  tenni,  úgy  hogy  ne 
egyii  a  másikért,  hanem  a  másik  helyét  teljesen  kipó- 
tolva, álljon. 

Ezen  mód  eleintén  a  legnagyobb  ellenszegülést  támasz- 
totta, mert  a  fordító,  ki  magát  szilárdan  az  eredetihez  köti, 
kevésbbé  vagy  jobban  a  maga  nemzetének  eredetiségét  ta- 
gadja meg,  s  így  egy  harmadik  támad,  melyhez  a  sokaság 
ízlésének  még  mívelődnie  kell. 

A  soha  eléggé  nem  becsülhető  Voss  eleintén  nem  elé- 
gíthette ki  a  közönséget,  míg  csak  az  magát  ezen  módba 
bele  nem  alkalmazá,  bele  nem.  szoktatta.  Ki  azonban  jelen- 
leg áttekinti,  mi  történt,  micsoda  fogékonyság  jött  a  néme- 
tek közé,  mely  rhetori,  rhythmikai,  metrikai  hasznok  van- 
nak a  szellemdús,  talentummal  bíró  ifjú  előtt,  miként 
vezettetnek  fel  közöttünk  kétszeresen  és  háromszorosan, 
németekké  változott  idegenek  gyanánt,  Ariost  és  Tasso, 
Shakespeare  és  Calderon,  az  remélheti,  hogy  a  literatúra 

történetei  őszintén  meg  fogják  mondani,  ki  törte  legyen 
meg  annyi  akadályok  közt  ezen  utat  először. 

Hammer  dolgozásai  is  hasonló  bánásmódra  mutatnak 
a  keleti  műveknél,  hol  főképen  a  külső  formához  közele- 
dés ajánlatos.  Mely  végtelenül  jobban  mutatkoznak  Fir- 
dusi  fordításainak  némely  helyei  imént  nevezett  barátunk- 
tól, mint  azon  átdolgozóé,  kitől  némelyeket  a  Fiindgi^i- 
ben  czímü  gyűjteményben  olvashatni.  Ezen  módját  egy 
költő  átdolgozásának  a  legszomorúbb  tévedésnek  tartjuk, 
melyet  szorgalmas,  s  egyébiránt  ilynemű  munkára  ter- 
mett, fordító  választhata. 

Minthogy  azonban  ezen  három  időszak  magát  minden 
literatúrában  ismétli  és  váltogatja,  sőt  a  bánásmódok  egy 
időben  is  gyakoroltathatnak ;  most  a  Schahnahmék  és  Ni- 
sami  munkáinak  egy  prózai  fordítása  még  mindig  a  maga 
helyén  volna.  Az  egy  futólagos,  a  fő  értelmet  kizáró  olva- 
satra használtatott,  örvendénk  a  történetin,  a  mesésen,  s 
általában  azon,  a  mi  ethikai,  s  mindig  közelebbről  ismer- 
kedénk  meg  az  érzeménynyel  és  gondolkodásmóddal,  míg 
végre  velők  teljesen  öszvebarátkozhatánk ! 

Emlékezzünk  azon  nagy  tetszésre,  melylyel  mi  németek 
Sakontalának  egy  ily  fordítását  fogadtuk ;  s  a  szerencsét, 
melyet  teve,  azon  közönséges  prózának  kell  tulajdoníta- 
nunk, melybe  a  költemény  felolvasztatott.  De  most  a  maga 
idején  volna  egy  harmadik  nemű  fordítást  adnunk,  mely 
az  eredeti  különféle  dialektusainak,  rhythmikai,  metrikai, 
és  prózai  szólásmódjainak  megfelelne  s  nekünk  a  költe- 
ményt a  maga  egész  sajátságában  újra  kedvessé  és  ittho- 
nivá tenné.  S  minthogy  Parisban  ezen  örök  műnek  egy 
kézirata  van  meg,  ezen  munkával  egy  ott  lakó  német  ma- 
gának előttünk  halhatatlan  érdemet  szerezhetne. 

A  felhőkövet  Megadhutának  angol  fordítója  szinte  nagy 
beesültetést  érdemel,  mert  egy  ily  munka  első  ismerése 
időszakaszt  csinál  életünkben.  De  az  ő  fordítása  sajátké- 
pen a  második  időszakba  való ;  paraphrastikus  és  pótló,  öt 
lábú  jambusokkal  hízelkedik  az  éjszaki  fülnek  s  érzéknek. 

Ellenben  a  mi  Kosegartenünkhek  köszönök  néhány  ver- 
set közvetlen  az  eredeti  nyelvből,  melyek  mindjárt  más 
értelmet  adnak.  Ezenfölül  az  angol,  motivumok  átváltoz- 
tatását engedett  magának,  melyeket  a  gyakorlott  aestheti- 
kai  szem  azonnal  fölfedez  és  rosszal. 

Miért  neveztük  legyen  a  harmadik  időszakot  egyszer- 
smind utolsónak,  kevéssel  megmagyarázzuk.  Oly  fordítás, 
mely  magát  az  eredetivel  ugyanazonná  ügyekszik # tenni, 
végtére  az  interlineáris  fordításhoz  közeledik,  s  nagyon 
megkönnyíti  az  eredetinek  értelmét;  ezáltal  fölvezette- 
tünk az  alapszöveghez  (textus),  sőt  vitetünk,  s  így  végtére 
az  egész  kör  bezáródik,  melyben  az  idegennek  és  honinak, 
ismertnek  s  nem  ismertnek  egymáshoz  közeledése  mozog. » 


Miket  itt  Goethe  a  fordítási  művészetről  oly  jól  s  elvek 
tekintetében  kímerítőleg  mond,  az  a  német  nemzet  talál- 
mánya, s  valamint  az,  úgy  gyakorlatilag  is  ő  űzi  azt  leg- 
szerencsésebben, s  a  legnagyobb  remekeket  e  nemben 
nálok  liMihatni,  de  rajtok  e  tekintetben  a  nyelv  is  sokat 
könnyít.  Mi  magyarok  nehezen  leszünk  valaha  oly  fordí- 
tók mint  ők,  mert  egyebet  nem  említvén,  megjegyzésre 
méltó  csak  az  is,  hogy  nyelvünk  természeténél  fogva  sza- 
vaink csaknem  minden  változatnál  egy-egy  szótaggal 
nevekednek,  mi  a  legszebb  szót  is  alkalmatlanná  és  rúttá 
teszi,  s  péld.  a  jól  hangzó  szerencse  fölnevekszik  szeren- 
(-'sétlenségehiiek-ké.  Mit  a  németek  a  fordítási  művészet 
iránt  tudnak,  nálunk  sem  egészen  új  már.  Az  enyészhe- 
tetlen érdemű  Kazinczy  régen  szóba  hozta  azt,  csakhogy 
az  eszme  még  mindeddig  nem  foganszott  meg  közöttünk, 
8  fordítóink  többnyire  csak  a  Goethe  által  osztályzott  első 
időszakba  számítandók.  Maga  Kazinczy,  a  sok  tekintetek- 
ben legjelesebb  magyar  stilista  művész,  a  régi  classikusok 
fordításában  nem  volt  eléggé  szerencsés,  legalább  Sal- 
lust  —  minden  nagy  becse  mellett  is  —  nem  az  a  maga 
nemében,  ami  Marmontel  és  Boufiflers  a  magáéban.  De  az 

« 

igazságos  nem  hagyandja  fontolat  nélkül  a  feladatok 
különbségét,  s  ítéletében  az  úttörőt  megválasztja  attól,  ki 
már  maga  előtt  nyomokat  lel.  Kölcsey  talán  az  egyetlen- 
egy közöttünk,  ki  az  Ilias  elkezdett  fordításával  remé- 
nyekre ébreszte,  hogy,  ha  tehetségek  szorgalommal  és 
munkatürödelemmel  párosodnak,  s  a  nyelv  kincsei  nem 
hagyatnak  sok  figyelem  s  használat  nélkül,  a  harmadik 
időszakba  eljutás,  habár  nem  oly  szerencsével  is  mint  a 
németeknél,  legalább  egészen  lehetetlen  nem  lesz.  Erre 
azonban  törekedniök  kellene  azoknak,  kikben  erő  van, 
mert  ha  mindennek  könnyebb  oldalát  veszszük,  lehetet- 
len, hogy  törekedéseink  nevezetes  sikert  hozhassanak  elő. 


NYELVÜNK  MIVELTETESEROL. 


Nagy  életnek,  nagy  mozg  dómnak  bizonysága  az,  mi 
nyékünkkel  legújabb  időben  történik.  Új  szó  és  szólás- 
mód, szokatlan  beszédfordulat  annyi  jelenik  meg  nyom- 
tatványainkban, bogy  annak,  ki  még  ma  is  veszélyt  bisz 
a  nyelvújításban,  kétségbe  kell  esnie  e  tünemény  felett. 
De  hála  sorsunknak,  a  neologismus  teljesen  kivívta  a 
diadalt,  kivívta  annyira,  hogy  azok  is,  kik  ellenkező 
véleményen  vannak,  észrevétlen,  öntudatlanul,  elsodor-, 
vák  az  özöntől;  mert  ha  gúnyolódnak,  ha  még  vitatkoz- 
nak —  szóval  természetesen,  mert  írásban  megszűnt 
minden  vita  —  új  szók  segedelmével  vitatkoznak,  azaz : 
magok  eszközül  tényleg  használják  azt,  mi  ellen  elvileg 
buzgának,  minek  helyességét  tagadák.  Kell-e  ennél  erő- 
sebb  bizonyítvány,  hogy  a  nyelvújítás  feletti  pör,  a  kez- 
detben oly  élesen,  annyi  elkeseredéssel  forrongott  iro- 
dalmi csata,  már  bevégzett  és  kivívott  csata,  és,  ha  isten 
korunkig  élni  engedő  ez  elvnek  első,  legcsüggedetlenebb, 
legbuzgóbb  bajnokát  és  zászlóvivőjét,  a  mindekkorig 
nem  eléggé  méltatott  Kazinczy  Ferenczet,  ki  egykor  ez 
ügyért  sokat  szenvedett,  üldöztetéseket  tűrt :  most  öröm- 
mel kiálthatna  diadalt.  Fájdalom!  a  sors  nem  engedte 
neki  e  homloka  verítékével  megérdemlett  elégtételt. 
A  diadal  örömét  fiatalabb  társainak  hagyta,  kik  nem  mér- 
hetik ugyan  öszve  magokat  vele  ez  ügy  iránti  érdem 
tekintetében,  de  kiknek  a  keserű  pohár  néhány  cseppjeit, 
melyet  az  ősz  nyelvbajnok  csaknem  fenékiglen  kiüríte, 

vesznek  időt,  hogy  azt  kifürkészszék,  nem  arra,  hogy 
kissé  emiékezetöket  megerőltessék,  hanem  szót  csinálnak; 
vagy  szolgailag  leforditják  az  idegen  összetételt,  szólás- 
formát, és  újítnak  legkisebb  aggodalom  nélkül,  újítnak  szá- 
mot nem  vetve  magokkal,  vájjon  tanulták-e  valaha  a  szó- 
képzés szabályait,  nem  ügyelve  a  nyelv  meglevő  kincseire, 
származat,  hasonlat  vagy  hangzási  szépségre,  s  mi  fő 
dolog  volna,  a  nyelv  szellemére.  így  készül  aztán  a  szám 
nélküli  badar  szó,  a  szabálytalanul  alkotott  rút  hangzású, 
így  csúsznak  be  magyartalan  kifejezések,  melyeknek  nagy 
része  jó  is  lehet,  de  szükségtelen,  felesleges,  nagy  része 
pedig  képtelen  és  rossz,  s  így  is,  amúgy  is  kiveszi  nyelvün- 
ket eredetiségéből,  mely  régi  írókat  olvasva,  annyira  meg- 
lepi az  értőt  szépség  és  erő  és  kifejezési  rövidség  által,  s 
legyenek  az  ilyenek  aztán  bármi  fattyú  kinövések,  hírlap- 
jaink útján  rohanó  sebességgel  terjednek  el  és  jő  divatba 
minden  új  faragvány  hónapok,  hetek,  sőt  napok  alatt; 
mert  mindenki  eléggé  önhitt  nyelvmivelő,  gazdagító  sze- 
repet vállalni,  szóval  a  mily  meggondolatlanul  készíttet- 
nek, oly  lelkiösmeretlenül  el  is  fogadtatnak  e  korcsok. 

Kettőre  vagyok  bátor  figyelmeztetni  e  nyelvmivelő  és 
gazdagító  urakat.  Egyikre,  hogy  szavak  készítéséhez  tar- 
tózkodva, sőt  jobb,  ha  nyelvszabályok  ismerete  nélkül 
épen  nem  fognának ;  másikra,  hogy  szók,  kivált  műszók 
alkotásához  még  nyelvszabályok  ismerete  sem  elégséges : 
ahhoz  dologismeret  is  kell.  Nyelvtudós  dologismeret  nél- 
kül nyelvtanilag  jó  szót  fog  alkotni,  de  mindig  azon 
veszélynek  leend  kitéve,  hogy  nem  bírván  tiszta  fogal- 
mával a  kifejezni  kellett  dolognak,  szava  nem  lesz  bé- 
lyegző, eléggé  megkülönböztető,  eszmét  vagy  gondolatot 
helyesen  kifejező  s  fogalomzavarra  adand  alkalmat. 
A  dologismerő  viszont,  a  szakember,  de  nem  nyelvtudós 
is  egyszersmind,  rosszul  alkotott,  szabályokkal  ellenkező 
szóval  fejezendi  ki  a  különben  általa  jól  értett  dolgot. 
Az  Athenaeum  1842.  II.  félév  46.  számában  megrótt 
bányászati  műszók  is,  például,  alkalmasint  oly  nyelvtu- 

dós  által  készíttettek,  ki  bányászati  ismeretekkel  nem 
bírt.  így  képzelhető  csak,  hogy  a  «Markscheider,  bánya- 
mérnök»,  anyagválasztó  és  érczvála^ztómik  fordíttatott, 
nem  hibásan  nyelvtanilag,  de  felette  hibásan  dologismeret 
tekintetében.  S  így  kell  ennek  lennie  mindig,  midőn  ter- 
mészettudományi munkát  fordít,  ki  maga  csak  nyelvértő; 
de  nem  természettudós ;  vagy  törvénytudományit  a  nem- 
törvénytudós, a  minő  gyári  fordítmány  elég  készül  könyv- 
árusi parányi  díjért  napjainkban,  midőn  iskolai  magyar 
könyvek  mindinkább  szükséges  áruczikkek  kezdenek 
lenni. 

Azokat,  kik  dologismerők  levén,  de  nem  nyelvtudósok 
egyszersmind,  szabálytalanul  koholt  új  szavaik  miatt 
minden  tétova  nélkül  nyelvrontóknak  nevezhetjük.  Mert 
ha  valaki,  az  méltán  érdemli  a  rontó  nevet,  ki  rendszert 
és  szerkezetet  bont;  azaz :  bizonytalanná,  kétessé  és  inga- 
taggá törekszik  tenni  a  szabályt,  mit  eddig  a  nyelv  köve- 
tett; bizonytalanná  teszi  pedig  az  által,  ha  képzőkkel 
úgy  alkot  szavakat,  a  hogyan  eddig  alkotva  nem  voltak, 
ha  igékkel  köt  össze  képzőket,  mik  nem  igékhez  valók ; 
vagy  viszont  ha  szólásmódokkal  él,  melyek  a  magyar 
nyelv  szókötési  szabályaival  meg  nem  egyeztethetők: 
mindezek  által  csak  a  nyelvszabályoktóli  kivételek  száma 
Bokasittatik,  s  nehezíttetvén  a  nyelvtan-író  tiszte,  nehe- 
zíttetik egyszersmind  a  nyelvtanulás  is,  a  mi  végtére,  oly 
szövevényessé,  oly  tömkelegivé  teheti  nyelvünket,  miből 
sem  tanító,  sem  tanuló  tömérdek  nehézségek  nélkül  ki 
nem  lábolhat.  Komolyan  inthet  ez  mindenkit,  hogy  avat- 
lan  kezekkel  szócsináláshoz  s  általában  nyelvgazdagítás- 
hoz nyúlni  nem  kell ;  mert  avatlan  kezek  inkább  szegé- 
nyülést  eszközlendenek,  szegényülést  szilárd,  kivételek 
gyengített  szabályokra  nézve.  Való,  hogy  őseink  nyelvtani 
ismeretek  nélkül  alkottak  szavakat  ösztönszerűleg ;  de  mi 
a  mívelődés  által  elvesztők  ezen  természeti  ösztönszerű- 
séget, elvesztők  a  sok  nyelvek  tudása  és  elözönlése  által 
is,  nekünk  tanulnunk  kell  kölcsönös   értesülés   útján; 

egyik  embernek  a  másik,  egyik  kornak  a  másik  vállain 
kell  tova  és  mindig  magasabbra  emelkednie,  hogy  biz- 
tosan haladhassunk,  s  miket  nyelvbuváraink  hosszas 
kutatás  és  elmélkedések  útján  szabályul  alapítottak  meg, 
azt  nem  tudnunk  nem  szabad ;  könnyelműleg  összegázol- 
nunk pedig  ellenkezik  nemcsak  a  józan  észszel,  hanem 
azon  szent  érzelemmel  is,  melylyel  ez  egyetlen  és  legbe- 
csesebb nemzeti  kincsünkhöz  viseltetnünk  illik. 

Eell  ez  alkalommal  még  egy  tárgyat  érintenem  csak 
röviden,  mi  nyelvünk  mívelésére  nézve  akadályozó  befo- 
lyást gyakorol. 

Nem  tagadhatni,  hogy  íróink  á  legutóbb  évtizedben 
stilistikai  tekintetben  haladást  tanúsítnak,  s  ha  tán  egyes 
kitűnő  jelenések  gyérebbek  is,  mint  óhajtanunk  kellene, 
s  a  megelőzött  idők  után  igényelni  lehetne,  de  baladásunk 
egész  tömegben  tény.  Egyes  írók  nem  igen  emelkedtek 
ugyan,  stilisticai  tekintetben,  kitünőleg  Kazinczy  és  Köl- 
csey, vagy  a  szinte  correct  és  kényes  nyelvű  Szemere  Pál 
fölébe,  de  a  tömeg  szembetűnő  magasságban  áll  a  régibb 
tömeg  felett.  A  sokaság  ügyesebben  és  nagyobb  szabatos- 
sággal fejezi  ki  gondolatait  ma,  mint  ez  előtt,  s  a  vég  nél- 
küli szélesség,  laposság  a  beszédben,  mely  oly  igen  divatos 
vala  mind  irodalomban,  mind  hivatalos  nyelvben,  felette 
sokat  változott  újabb  időben,  s  a  legszebb  reményeket 
Ígéri  jövendőre ;  de  nem  haladtunk  hasonló  buzgalommal 
nyelvtani  hibátlanság  tekintetében.  Itt  a  gondatlanság 
folyvást  nagy  s  mint  fölebb  érintem,  nemcsak  a  tömegben, 
hanem  egyes  íróknál  is,  kiket  a  legjobbak,  a  kitünőbbek, 
közé  lehet  soroznunk,  s  e  gondatlanság  naponként  jobban 
kezd  harapózni,  és,  a  mi  leggonoszabb,  az  ez  iránti  ellen- 
észrevételek némelyekor  igen  makacs  és  egyszersmind 
nevetséges  ellenszegülést  idéznek  elő.  Egy  esetet,  mely 
igen  jellemző,  tanulságos  leszen  megemlítenem. 

Az  Athenaeumban  egyik  magyar  szerkesztő  nyelvhibák 
miatt  rovatott  meg.  Nemsokára  lapjában  védelmi  czikk 
jelent  meg  a  megrovásra,  hol  az  mondatik,  hogy  nyelv- 

hibák  miatti  korholások,  még  most  igen  koraiak,  mert 
nincs  elhatározva,  mi  jobb :  egyik  így  vélekedik,  másik 
amúgy.  A  magyar  tudós  társaság  nyelvszabályai  ellen 
is  —  úgy  mond  —  történtek  felszólalások,  tehát  azok  sem 
lehetnek  követendő  példány,  és  általában  nyelvünk  dol- 
gában semmi  sincs  még  megalapítva,  elhatározva.  Én  ezt 
felette  helytelen  és  kártékony  okoskodásnak  tartom.  Véle- 
ményre ellenvélemény,  állításra  ellenállítás  mindig  lesz, 
míg  a  világ,  míg  emberek.  De  azért  csak  kell  mégis  vala- 
mely véleményhez  csatlakoznunk  s  kell  magunkat  vala- 
mire eltökélnünk.  Némi  dolgokat  már  kifejtettek  nyelv- 
buváraink,  miket  ma  igazaknak  ismerünk  el;  a  jövendő 
kor  meglehet  megczáfolandja,  s  nem  fogja  igazaknak 
ismerni,  de  meddig  ez  nem  történik,  meddig  senki  sem 
bírja  feldönteni :  addig  csak  el  kell  fogadnunk.  Ha  azon 
okból,  mivel  valamit  czáfolhatónak  sejtünk,  ámbár  meg- 
ezáfolni  magunk  sem  tudunk,  elvetnénk :  akkor  soha  sem 
lehetne  magunkat  valamire  eltökélnünk ;  mert  igen  kevés 
van  oly  örök,  oly  változhatlan  igaz,  mint  kétszer  kettő 
négy.  Nem  az  a  kérdés:  mi  fog  történni  nyelvünkkel 
jövendőben,  hanem  az,  mi  történt  eddig  s  hogyan  áll  az 
a  jelenben.  Ki  maga  lábain  akar  és  tud  járni,  ám  csinál- 
jon magának  rendszert,  saját  meggyőződése  előtt  jobbat, 
mint  a  fennálló,  alkosson  szabályokat  és  legyen  hozzájok 
következetes,  csak  istenért,. ne  csapongjon  ide  is,  oda  is; 
mert  két  ellenkezőből  vagy  egy,  vagy  egy  sem,  de  mind- 
kettő nem  lehet  igaz.  A  ki  pedig  nem  tud,  vagy  rest,  vagy 
nem  ér  rá  nyelvtani  tárgyakban  búvárkodni,  annak  leg- 
tanácsosabb  a  magyar  tudós  társaság  nyelvszabályait 
elfogadni,  melyeket  az  írók  többsége,  csekélységeket 
kivéve,  már  eddig  is  követ ;  mert  leghihetőbb,  hogy  az  idő 
erre  nyomandja  majd  a  maradandóság  bélyegét.  Sem  így, 
Bem  amúgy,  vagy  így  is,  amúgy  is  és  mindenkép,  azért 
mert  semmi  sincs  megalapítva :  ez  csak  restség,  vagy  tudat- 
lanság, vagy  tanulni  nem  akarás  ügyetlen  palástolója. 
Az  akadémia  « szabadjára  hagyá  az  írókat  írni  a  mint 


208  SZÉPTANI  ÉS  KRITIKAI  IKASOK. 

tetszik)),  így  vigasztalja  magát  az  említettem  lap  védelmi 
czikkjének  írója.  Igen  is,  mert  az  akadémia  nem  törvény- 
hatóság, hogy  valakit  kényszeríthessen,  és  a  tudományok 
országában  nem  is  lehet  rendőri  parancsokkal  kormá- 
nyozni ;  itt  a  józan  ész  a  politika  és  hatósági  erő.  Józan 
ész  parancsolja  embernek,  hogy  tetteiben  okosság,  követ- 
kezetességlegyen vezére  s  hogy  azon  véleményhez  csatolja 
magát,  mit  legalaposabbnak  lát.  Egy  az  akadémia  által 
kiadandó  nagy  grammatikától  vár  e  czikk  írója,  és  várnak 
sokan,  üdvöt,  s  hiszik,  hogy  ez  majd  elhatározand  min- 
dent, addig  pedig,  míg  ez  el  nem  készült,  nincs  vélemé- 
ny ök  szerint  semmi  elhatározva.  Szabad  legyen  erre  nézve 
megjegyeznem,  hogy  a  kik  ily  reményt  táplálnak,  igen 
fognak  csalatkozni.  Az  akadémia  által  készítendő  gram- 
matika ellen  is  lehetnek  s  bizonyosan  lesznek  észrevételek, 
mert  ez  is  csak  emberek  munkája  lesz,  min  ember  mindig 
a  végetlenig  igazíthat,  változtathat;  s  úgy  elhatározni 
nyelvkérdéseinket,  hogy  azokhoz  többé  soha  kétség  ne 
férhessen,  mint  talán  sokan  vélik,  ez  sem,  és  végtére 
semmi  sem  fogja.  Azért  a  dolgokat  úgy  kell  venni,  mint.  a 
jelenben  vannak;  miket  ma  vizsgálat  után  alaposnak 
ismerünk  el,  el  kell  fogadnunk,  s  mindaddig  szilárdan 
követnünk,  meddig  meg  nem  czáfoltatván,  akár  általunk, 
akár  mások  által,  jobbal  föl  nem  cseréltetnek,  de  meg- 
czáfolni  nem  tudva  el  nem  fogadnunk,  s  egy  jövendőre 
várnunk,  mely  szinte  nem  biztosíthat  örök  igazságok 
felől,  oly  cselekedet  leend,  mint  azé,  ki  a  patak  lefolyását 
várja,  mely  ömlik  és  ömledezni  fog  végetlenig. 

E  gondolatokat  nem  azért  írtam  itt  le,  mintha  a  nyelv- 
újítás egykori  megszelidíthetlen  ellenségeihez  hasonlólag 
én  is  rettegésben  volnék,  hogy  a  rosszul  alkotott  új  szók, 
helytelen  forditmányok  s  néhány  író  nyelvtani  gondat- 
lansága tönkre  teendik  nyelvünket.  Nem,  én  ilyesmitől 
nem  félek.  A  nemzet  nagy  tömegében  van  ilyenek  iránt 
jó  tapintat  és  érzék,  mely  a  helytelenségeket,  ha  kis  időre 
elfogadta  is,  később  elveti,  s  csak  a  jónak  ad  maradandó- 

Bágot.  Szólok  csak  azért,  mert  hibáinkra  egyet-mást  figyel- 
meztetnünk mindig  hasznos,  és  azért  főkép,  mert  e  for- 
rongási  időszakban  kivált,  midőn  nem  azon '  egyetlen 
józan  önállás  és  függetlenségre  látszik  hajlandóság,  mely 
senkit  vakon  követni  nem  akar,  hanem  azon  fonák  önhitt- 
ségre, hogy  egymás  szavára  ne  figyelmezzünk,  igen  üdvös, 
habár  ismételve  többször  is,  elmondani,  miként  nyelvünk 
ügyetlenül  kezelt  mivelése  lassitja,  akadályozza  az  elő- 
menetelt, és  károsít  bennünket  az  időben ;  pedig  az  idő- 
nyerés általában  egyike  a  legbecsesebb  sorshúzásoknak, 
kétszerte  becses  nekünk,  kik  a  század  nagy  mozgásaitól 
csaknem  mindenben  oly  messze  elmaradának,  s  per- 
czeinkkel  gazdálkodnunk  oly  dicséres  fösvénység  volna. 


Baju.  IV.  ^^ 

Akadémiai  beszéd.  1846. 


Az  emberi  kebelbe  egy  hatalmas  érzés  van  oltva,  egy 
ösztönszerű  vonzódás  azon  föld  és  tájhoz,  melyen  szüle- 
ténk  és  nevekedtünk.  Megszokásnak  állítják  mások,  én 
velünk  szült  sajátságnak  hiszem.  Legyen  bár  egyik  vagy 
másik,  de  tagadhatlan.  Mint  a  madár  fészkéhez,  mint  az 
állat  azon  bérczhez,  hol  táplálékot  lel,  s  melynek  szikla- 
üregében megvonúlhat,  hű  marad:  úgy  a  még  kevés  öntu- 
datra ébredt  is,  fejletlen  eszméletével  azon  göröngyön 
függ,  melyen  született,  élelmet  és  menedéket  lelt.  És 
e  vonzalom  nemcsak  megmarad  benne,  midőn  értelme 
szélesebb  kört,  fogalmai  tísztúltabb  világot  nyertek, 
hanem  ekkor  szilárdul  meg  és  válik  magasabb  szen- 
vedélylyé,  mint  ama  puszta  menedék  és  táphely  iránti 
volt :  a  hazaszeretet  nagy  és  nemes  szenvedélyévé.  Törté- 
netírás tanúsítja,  hogy  minden  időben  és  minden  népek- 
nél, melyek  a  mívelődésnek  némi  fokára  emelkedtek,  a 
haza  neve  szent  volt,  s  még  a  mélyen  elfajult  nemzetek 
sem  tagadták  azt  meg.  Nincs  is  ember,  ki  magában  a  szív 
e  szép  érzelmét  egyszer-másszor  fellobogni  ne  tapasztalta 
volna.  Az  apai  hajlék,  melyben  bölcsőnk  rengett,  hol  első 
hangjait  rebegénk  az  örökre  kedves  anyanyelvnek,  a 
patak,  melynek  virágpartjain  játszadozánk,  az  erdő,  mely- 
nek árnyában  gyakran  pihentünk,  a  honi  föld  határát 
koszorúzó  halmok,  melyeken  szemeink  sokszor  édes  sej- 
tések közt  andalgának,  rokonaink,  játszótársaink,  szóval 


NEMZETISÉG  ÉS  NYELV.  ísill 

gyermek-  és  ifjúkorunk  kis  országa,  egész  életen  át  szivünk 
kedvencz  tárgyai  maradnak.  Még  a  kopár  sivatag  is,  ba 
honunk  volt,  olthatatlan  vágygyal  vonz  magához,  és  a 
távolbóli  visszaemlékezés  a  fiatal  kor  gyönyörű  álmainak 
fátyolán  lát  minden  tárgyat  a  haza  földén.  És  nincs  okunk 
csodálni,  ha  a  regényes  Svájcz  lakosa,  elválasztatván 
begyeitől,  meghal  bánatában,  midőn  a  grönlandi  ember 
is  komor  jéghazáját  és  a  néger  égő  homok  sivatagait  oly 
mondhatlanúl  szereti.  A  szegény  német  vándor,  kit  bal- 
szerencse, üldözés  vagy  éhség,  az  Óceánon  túl  Amerika 
földére  űzött,  gyarmatát  hazája  édes  nevén  nevezi  el. 
Oly  kedves  még  a  hálátlan  hazának  emlékezete  is !  Isten 
oltó  a  szívbe  e  mély  érzelmet,  mely  a  míveletlen  ember- 
ben csak  ösztönszerű,  de  a  polgárilag  kifejlettben  hatal- 
mas meggyőződéssé  szilárdul.  Ez  érzés,  mely  mindenkit 
saját  fészkéhez,  rokonaihoz,  a  vele  egyértelmű,  gondol- 
kodású és  szokású  emberekhez  von,  leszen  aztán  szülő 
oka  azon  elváltságoknak,  melyekből  családok,  népek  és 
nemzetek  alakúinak,  miket  isten  azért  akart  igy,  hogy 
általok  az  emberi  fejlődés  forrásait  nyissa  meg.  Mert  az 
emberszellem  végetlen  gazdagságát  a  több  oldalú  élet, 
különböző  módok  és  sajátságok  által  fejleszti  ki.  Ezért 
alkota  a  természet  változatosságot,  különböző  országo- 
kat és  éghajlatokat,  különböző  jótékonyságokkal  hozván 
létre ;  ezért  képezé  az  embert  különböző  alakkal  és  ter- 
mészettel, ösztönnel  és  hajlammal,  tehetséggel  és  erköl- 
csökkel. Tengereket  és  folyókat,  hegyeket  s  mélységeket 
rakott  a  népek  közé,  egyszersmind  törekvést  oltva  keblökbe, 
hogy  elvált  állapotjokban  is  közös  czélokban,  az  egész  em- 
beriség czéljaiban,  egyesülni  ügyekeizzenek.  Mert  az  em- 
ber, noha  magában  véve  is  egész,  része  mégis  az  emberi- 
ségnek és  tagja  annak,  s  így  rokon  s  egy  a  többi  emberek- 
kel. Az  egy  tájra  szorított  embercsoport  könnyen  szövet- 
kezik egymással.  Az  érzéki  világ  különböző  környezete, 
kölcsönös  szükségek  s  azok  kielégítése,  közös  munkák  és 
élvek,  egymás  sorsábani  részvét,  hasonló  örömek  s  fáj- 

dalmak,  egy  ily  külön  élő  családcsoportot  egy  magában 
vett  egészszé  és  más  társaságtól  idegenné  képez,  s  így 
támad  a  nép  itt  és  amott.  Ezen  különvált  népben  aztán 
természet  szerint  egy  s  ugyanazon  élet  van ;  mindnyája 
emberekből  áll,  s  minden  ember  tagja  az  emberiségnek. 

A  szellem,  mely  nyilatkozni  törekszik  itt  és  ott, 
ugyanaz;  mindenütt  emberi,  mindenikben  a  míveltség 
és  emberiesség  iránti  vágy  és  benn  lakozó  erők  teljes 
kifejlése  az,  mi  őket  vonja  és  ösztönzi.  De  ezen  szellem, 
ezen  általános  élet,  minden  népben  módosul  és  saj  átlag 
mutatkozik,  és  oly  elhatározott  egyéni  jellemet  nyer,  mi 
csak  egyik  népben  van  meg,  s  csakis  ebben  kell  meg- 
lennie.  A  jellemeknek  ezen  több- és  különféleségében  lep- 
lezi föl  magát  az  élet  gq»zdagsága.  A  szellemnek  minden 
nyilatkozásai,  melyek  ezen  egy  népben  valódilag  kifej  le- 
nek, sajátságos  bélyeggel  bírnak,  melyek  semmi  más 
népnél  nincsenek  és  nem  lehetnek  meg.  Valamint  az 
egyetemi  nyelv,  mint  legközvetlenebb  tüneménye  az  ész- 
nek, mint  egyetemes  értelem,  minden  külön  népnél  nena; 
zeti  nyelvvé  leszen,  mivel  az  egyetemes  ész  is,  nemzeti 
észszé  vált,  azaz  meghatározott  sajátságot  nyert,  úgy  az 
alkotmány  és  jog,  erkölcsiség  és  vallástudomány,  és  mű- 
vészet saját  bélyeget  hord  magán,  habár  nem  mindenki 
által  felfoghatót  is,  mely  eme  népnek  tulajdona.  Minek 
nincs  ily  bélyege,  mi  a  nép  közé  kívülről  hozatik,  csak 
akkor  nyer  erőt  és  életet,  ha  a  népnek  táplálékul  szolgál, 
ha  máskép  alakúi  és  ennek  sajátságaiba  olvad  át.  Ily 
felolvadás  nélkül  csak  a  nép  elenyészte  vei  tarthatja  fenn 
létét. 

Ezért  minden  népnek  első  törekvése,  és  kell,  hogy  első 
törekvése  legyen,  önállását  fentartani,  szabad  és  füg- 
getlen maradni  minden  más  nép  uralmától,  hogy  lehe- 
tőleg megőrizze  a  sajátságos  jellemébeni  szabad  kifejlést, 
és  ne  tűrje,  hogy  rá  idegen  nép  idegen  élet  érzelmeit  erő- 
szakolja. Mert  minden  élet  szereti  önmagát,  óhajt  és 
törekszik  terjeszkedni,  mindent  hatalma  alá  vetni,  hogy 

maga  teljesen  szabad  lehessen.  Innen  van  minden  népben 
az  ösztön  más  népek  közt  és  felett  kitűnni,  érvényességre 
emelkedni,  másoknak  parancsolni  ép  úgy,  miként  egyesek 
egymás  közt  és  ellenében.  A  népeknek,  valamint  egyes 
embereknek,  van  szégyenök  és  becsületök.  A  legnagyobb 
becsület  és  legnagyobb  szerencse  szabadon  állni,  saját 
erőben  és  függetlenül,  s  ha  túlnyomó  nem,  legalább 
hasonló  lenni  más  népek  irányában,  és  daczolni  bírva  és 
merve  minden  bárhonnan  keletkezett  megtámadással. 
A  legnagyobb  szégyen  és  balszerencse  ellenben  más  nép- 
nek alávetve  lenni,  idegennek  szolgálni,  másnak  saját- 
ságait elfogadni,  táplálni  és  magáéi  gyanánt  előmozdítani. 
A  szabad  függetlenség  nem  a  legfőbb  czél  ugyan,  mire 
törekedni  kell,  hanem  a  legszükségesebb  eszköz,  mi  nélkül 
a  nép,  mint  nép,  semmi  üdvös  czélját  nem  érheti  el.  Mert 
a  nép  meg  van  semmítve,  ha  sajátsága  megsemmíttetett; 
a  sajátságnak  pedig  meg  kell  vagy  legalább  meg  lehet  sem- 
misülnie, ha  idegen  uralomnak  van  alá  vetve. 

Egyes  ember  lánczszeme  a  népnek  és  emberiségnek ; 
szükségképen  tartozik  mindkettőhöz,  és  szükségképen 
ered  abból.  Az  emberiségre  nézve  azon  rendeltetése  van, 
hogy  mindent,  mi  benne  szellem  és  erő,  szabadon  és  tel- 
jesen kifejtsen  és  kiéljen.  A  mi  pedig  a  szellemből  és  erő- 
ből, míveltség  és  emberiességből  övé,  vagy  övé  leend,  az 
bemie  nyilatkozik,  népe  sajátságában  jut  hozzá,  és  ezért 
csupán  ezen  sajátságban  fejlődhetik  ki.  Következik  ebből, 
hogy  az  ő  törekvésének  egybe  kell  találkoznia  népe  törek- 
vésével, melynek  ő  része,  és  kell,  hogy  népének  becsülete 
az  ő  becsülete,  szégyene  az  ő  szégyene  legyen.  Neki  kell 
akarnia  népe  függetlenségét,  mert  annak  sajátságait  is 
kell  akarnia,  és  ezeket  ismét  azért  kell,  mert  éltének 
rendeltetése  szerint  csak  így  élhet,  s  csak  így  fejtheti  ki 
szellemét  és  erőit  teljesen  és  szabadon. 

Azért  az  értelmes  ember,  vagy,  ki  emberi  kedélylyel 
bír,  szereti  népét  mint  önmagát,  mert  a  nép  benne  van, 
miként  viszont  ő  a  népben ;  azért  leszen  a  föld,  melyen 

atyáitól  öröklött  sajátságai  élnek  és  honosak,  hazájává, 
meljhez  élete  tartozik,  miből  következik  aztán,  hogy  ki 
hazáját  elhagyja,  magát  hagyja  el,  és  önromlására  törek- 
szik, s  önromlásában  mindazokéra,  kik  népéhez  tartoznak. 

Ama  vágy :  a  nép  sajátságait,  miként  azokat  atyáink- 
tól öröklöttük  —  fentartani,  előzmozdítani  és  az  unokákra 
hagyni,  hogy  azok  is  tökéletesítsék  a  törekvést,  amaz 
örököt  és  szentet,  mi  minden  népekkel  és  időkkel  közös, 
egyénileg,  miként  egyedül  lehetséges  megismerni,  fen- 
tartani és  képezni,  és  a  maradéknak  akként  átadni :  amaz 
öröm  a  jó,  és  fájdalom  a  balsiker  felett,  ama  készség  e 
czél  miatti  minden  áldozatra  egész  az  életnek  vidám 
kedvveli  odaadásáig,  személyünk  és  legdrágább  birtokaink 
alárendelése  a  közjónak :  ez  egyedül  a  hazaszeretet.  Nem 
hazaszeretet  ellenben,  vagy  csupán  ösztönszerű,  ama 
szokásérzelem,  mely  magát  a  hagyománykép  nyert  for- 
máktól el  nem  szakaszthatja,  mivel  azokban  kényelmeket 
lel,  sem  amaz  állati  puszta  ragaszkodás  a  földhöz  és 
göröngyhöz,  melyre  önakaratunk  és  tettünk  nélkül,  vak- 
esetleg  jutánk.  Hol  szabad  vagyok,  ott  van  Bóma,  úgy 
mond  Brutus^  mi  azt  teszi,  hogy  nem  a  hét  halom,  nem  a 
Tiberis  vagy  ama  falak  teszik  hazámat,  hanem  a  római 
lelkek  sajátságos  szabad  érzelme.  Hol  rómaiak  vannak, 
ott  van  Bóma,  hol  népem  sajátságai  élnek,  ott  van 
hazám. 

A  népsajátságok  ezer  jelekben  mutatkoznak.  Tett  és 
szenvedés,  vallás  és  erkölcs,  tudomány  és  művészet,  jog 
és  törvény  az  indulatok  és  szenvedélyek  nyilatkozásai 
mindannyi  bizonyítványai  annak,  de  semmi  annyira 
vissza  nem  tükrözi  azokat,  mint  a  nép  nyelve  és  tör- 
ténete. Azért  a  népeknek  nincs  szentebb  ereklyéjök  és 
félthetőbb  kincsök,  mint  nyelvök  és  híven  jegyzett  törté- 
netök.  Szó  és  tett  jellemzik  az  embert,  szó  és  tett  a  népet. 
A  nép  ajkán  élő  nyelvből  és  az  eseményeket  ábrázoló 
történetből  leginkább  megismerhetni  a  nemzeteket.  Mi 
foptos  minden  népnek  saját  története,  arról  más  alkalom^ 

mai  akarok  szólni,  most  csupán  a  nemzeti  nyelvre  kivá- 
nom  hallgatóim  figyelmét  fordítani. 

Méltán  mondották  már  a  legrégibb  idők  bölcsei, 
hogy  a  beszéd  és  ész  egy,  s  hogy  az  ember  beszéd  által 
különbözik  az  állattól,  mely  csupán  hangokat  ad.  A  be- 
szédtebetség  és  annak  eredete  megoldhatlan  talány,  és 
megfoghatlan  tünemény.  Ezért  sokan  mindenek  feletti- 
nek tartván  azt,  mit  ember  önerejéből  föltalálni  képes, 
nem  képzelhették  egyébnek  isten  közvetlen  ihleténél.  S  va- 
lóban, ha  a  nyelvek  szellemének  vizsgálatába  bocsát* 
kozank,  oly  tömkelegbe  bonyolítjuk  magunkat,  melyből 
végre  csak  azon  vallomással  menekszünk,  miképen  azt 
megfogni  nem  vagyunk  képesek.  Annyi  igaz,  és  tagadhat- 
lan  tény,  hogy  csaknem  minden  nyelvben  nyomai  vannak 
egy  közös  eredeti  nyelvnek,  az  emberi  közös  érzelemnek  és 
nézeteknek,  melyek  szerint  mindazt,  mi  az  emberekben 
végbement,  mit  észrevettek,  kifejezték.  Számos  különböző 
népek  nyelvében  sok  tárgy  ugyanazon  szavakkal  neveztetik. 
Valamint  a  test  átlátszó  leple  a  léleknek,  úgy  a  nyelv  teste 
az  ember  belsejében  munkáló  szellemerőknek,  mennyiben 
azok  külsőleg  is  alakulni  akarnak ;  szóval  az  a  szellem 
nyilatkozása,  kitörése.  És  a  mint  a  nyelv  a  szellemnek 
külsőképen  alakulandó  hangja  és  kitörése,  vagy  maga  a 
beszélő  ész :  úgy  az  egyes  nyelv  az  egyes  nép  szellemének 
hangja  és  nyilatkozása,  például  a  franczia  és  angol  nyelv  a 
franczia  és  angol  népé.  Benne  ki  van  és  szükségkép  ki  kell 
fejezve  lenni  azon  bélyegnek,  mi  azon  nép  sok  sajátságai- 
val megismertet,  melyeket  az  beszélvén  kifejez.  A  nép 
nyelve  által  tehát  sokat  megtanulok  a  nép  felől,  ha  annak 
soha  egy  tagját  sem  láttam  is.  Például,  ha  görögül  és  lati- 
nul értek,  sok  magyarázatot  nyertem  a  görög  és  római 
nép  gondolkodásmódja,  érzelme,  nézete,  kedélye  és  jel- 
leme felől.  A  nyelv  tükre  azon  népnek,  mely  beszéli.  Be- 
lőle megláthatom,  mit  akar,  hová  törekszik,  mily  hajlama 
van,  mit  szeret  és  gyakorol  leginkább,  szóval,  miben  áll 
Bajátképi  élete  és  vágya.  A  mint  a  nyelv  különböző  időkben 

változik,  visszatükrözi  a  nép  elő  vagy  hátramenetelét,  ere- 
jét vagy  lankadását,  egyszerű  vagy  mesterkélt  módját, 
élénkségét  vagy  dermedt  állapotát.  A  beszéd  külső  képe  a 
kedélynek.  Ez  levén  azon  alak,  melybe  az  egész  ember,  ki 
valamely  nyelvet  beszélt,  gyermekkora  óta,  mintegy  bele- 
olvadt és  tapadt,  mi  legerősebben  elfoglalá :  ez  aztán  mind 
szellemére,  mind  lelkére  oly  bélyeget  nyoma,  miszerint 
érzeni,  gondolkodnia,  szeretni  és  élnie  kell.  A  nyelv  az 
elhunyt  nemzedékek  megmerevült  szelleme,  melyet  az 
ajak  éleszt  föl,  midőn  szavakat  mond ;  a  nép  egész  életé- 
nek és  lényének  mozgékony  betűkbe  nyomott  és  olvas- 
ható története. 

Ha  igazak,  miket  imént  mondottam,  s  mikről  a  gondol- 
kodó hamar  meggyőzheti  magát,  hogy  a  nyelv  a  népnek 
legbensőbb  kedélyét,  elrejtett  történetét,  legrégibb  fejlő- 
dését, szóval  egész  érzése,  gondolkodása,  képzelete  és  élete 
módját  magában  foglalja,  következik,  hogy  változván  a 
nyelv,  változnia  kell  vele  s  általa  a  népnek  is.  Mi  a  nyel- 
vet összezagyválja  és  keveri,  idegenszerűvel  és  rokonta- 
lannal vegyíti,  s  annak  tiszta  folyamát  és  derültségét  bármi 
módon  zavarja,  mindannak  szinte  befolyása  van  a  nép 
megzavarására  és  önmagábóli  fejlődése  gátlására.  Mert  az 
életnek  szellemibb  és  bensőbb  eleme  a  beszédnél  semmi 
nincs.  Önkényt  foly  ebből,  hogy  ha  a  nép  nem  akarja  el- 
veszíteni azt,  mi  által  nép,  ha  minden  sajátságait  meg 
akarja  őrzeni,  úgy  semmire  sem  kell  annyira  ügyelnie, 
mint  arra,  hogy  nyelve  ki  ne  veszszen  és  el  ne  korcsúljon, 
hanem  eredeti  tisztaságát  és  bélyegét  megtartsa. 

A  nyelv  kiveszése  és  elfajulása  sokképen  történhetik. 
Idegen  népek  özönlik  el  mint  győztesek  az  országot,  vagy 
ellankad,  puhul  és  fajúi  maga  a  nép,  mi  aztán  belsejének 
tükrét,  a  nyelvet  is,  szükségkép  romlásba  dönti.  Leggono- 
szabb pedig  és  mindennél  szégyenletesebb  azon  állapot, 
ha  a  nép,  sajátját  megvetve,  idegennel  és  külföldivel  ka- 
czérkodik,  s  ez  által  kétnemű  korcscsá  leszen  és  semmi- 
ségbe hanyatlik,  miért  aztán  a  nyelvnek  is  keserűen  kell 

lakolnia.  Ha  valamely  nép  oly  botor,  hogy  egyik  vagy  má- 
sik idegen  nyelvet  előkelő  s  mintegy  úri  nyelvévé  teszi  és 
mindenhol  avval  él,  azt  használja,  az  nem  tudja  többé 
miben  rejlik  nemzeti  éltének  szelleme,  hol  vannak  azon 
nagyszerű  szentségei,  melyekben  ereje,  uradalmának  tet- 
tei és  parancsainak  hatalma  alapodik,  az  elenyészni  s 
idegen  járom  alá  hajolni  indult. 

Mondottam,  miképen  a  nyelv  tükre  a  népnek,  külső  ki- 
nyomata  belső  élete  és  története,  hajlamai  és  tehetségei, 
szeretete  és  gyűlöletének,  szóval,  mely  mindent  vissza- 
tűntet. Ha  ez  való,  akkor  elkerűlhetlen,  hogy  magát  és  ki- 
fejezett jellemét  annak  kedélyébe  ne  vesse  és  mintegy 
bélyegül  rá  ne  nyomja,  ki  azon  nyelvvel  legkorábbi  évei 
óta  szakadatlanul  él.  Ha  például  a  magyar  gyermek  har- 
madik-negyedik évétől  kezdve  kiválólag  francziáúl  beszél, 
olvas  és  ír,  következőleg  ezen  nyelven  gondolkodik,  belé 
mindinkább  a  franczia  kedélynek  bélyege  nyomja  magát, 
a  franczia  iránt  előszeretete  támad,  mert  ez  az  első  szel- 
lemi  élelem,  melylyel  gyermekkora  tápláltatik.  És  a  gyer- 
mek lelke,  miként  viasz,  minden  belenyomott  formákat 
fölvesz  és  meg  is  tartja  mindaddig,  míg  azok  megmerevül- 
vén, többé  meg  nem  változtathatók.  Az  ily  gyermeknek 
csaknem  lehetetlen  aztán,  hogy  magát  saját  népének 
nyelvébe  többé  tökéletesen  beleélhesse  és  gondolhassa, 
lehetetlen,  hogy  népe  kedélyéből,  történetéből,  művészeté- 
ből és  legbensőbb  ösztöneiből  sok  örökre  homályos,  érthe- 
tetlen ne  maradjon  előtte ;  lehetetlen,  hogy  a  magyar  élet, 
magyar  szokások,  melyek  az  egész  néppeli  egyetértés  és 
érzésből  támadhatnak,  valaha  szeretete  tárgyai  lehessenek, 
^ftgy  legalább  azon  mértékben  lehessenek,  mint  lettek 
volna,  ha  képzésének  eszköze  a  magyar  nyelv  leendett.  Min- 
den rokon-és  ellenszenvei  idegenszerűek  lesznek,  mert  neki 
elejétől  fogya  elforgattatott  azon  kulcs,  mely  népének  leg- 
bensőbb megértését  nyitotta  volna  fel  előtte.  Az  így  nevelt 
ember  egyike  azon  örökre  szerencsétleneknek,  ki  semmi 
nép  közt  nem  érezheti  magát  honosnak,  nem  léphet  bát- 

ran  és  szilárdul,  mert  mindenütt  idegen,  hacsak  istentol 
nagyobb  és  megronthatlan  szellemerővel  nincs  megáldva, 
mely  sokat  megbír  és  sokat  képes  fölemészteni,  mi  alatt  a 
középszerű  leroskadna.  De  még  az  ily  gazdag  szellem  is 
jövendőben  különszerű,  nem  hasonlító  hajlamok  és  ösztö- 
nök és  munkálatbani  kapkodások  miatt  lakolni  fog  balga 
neveltetéseért.  Az  ekként  felserdült  magyar  gyermeken 
legjobb  akarata  mellett  is  sokszor  leszen  az  idegenszerű, 
sőt  még  nemzet- ellenes  is,  észrevehető.  Sokkal  veszélye- 
sebb és  jellemferdítőbb  még  ennél  is,  ha  a  gyermek  zsenge 
korában,  mielőtt  lelkébe  a  nemzeti  nyelv  beleedződött, 
két-három  nyelvet  egyszerre  tanul  és  gyakorol.  Ilyenből 
lesz  aztán  a  valódi  nem  magyar,  nem  angol,  franczia  vagy 
német,  hanem  egész  világ  embere,  sok  színű  és  sok  oldalú 
chamaeleon;  minden  színt  és  jellemet  játszik,  de  semmi 
állandó  és  meghatározottal  nem  bír.  Ha  valódi  embert 
akarunk  nevelni,  ki  népét  ismerje  és  értse,  szeresse  és  be- 
csülje, tápláljuk  a  gyermek  lelkét  gyenge  korában  egy  ele- 
dellel, saját  népének  nyelvével  és  történetével,  mint  leg- 
főbb tényezőivel  a  nemzeti  életnek.  Midőn  ezekben  erős, 
midőn  az,  a  mi  nemzeti,  csonttá  és  velővé  szilárdult  és 
vérébe  hatott,  akkor  tanítsuk  először  holt  nyelvekre,  me- 
lyekben egy  elmúlt  és  kitisztult  életnek  alakjai,  az  örök 
emberiség  szilárd  képei  gyanánt  állanak  és  semmi  csábi- 
tót és  kedélyzavarót  nem  foglalnak  magokban,  kivált  ha 
akkor  állíttatnak  a  gyermek  lelke  elébe,  midőn  abban  már 
a  nemzetiség  erős  gyökeret  vert.  Később  lehet  új  nyelve- 
ket tanulni  és  a  megértésig  gyakorolni,  mert  beszélni  azo- 
kat kevésnek  leszen  szüksége,  és  zsenge  korban  veszélyes 
is,  midőn  a  kedély  könnyen  fogad  magába  idegenszerűsé- 
geket. A  gyermeknevelés  és  tanításban  nem  minden  sza- 
bad és  tanácsos  a  gyenge  korban,  mi  a  felserdültnek  és 
fejlettebbnek  nem  árt.  Ezt  lelkiösmeretes  nevelőnőknek  a 
nyelvtanításnál  is  meg  kellene  gondolníok.  A  franczia  és 
angol  máskép  neyeli  gyermekeit  mint  a  német,  és  másként 
mint  mi,  a  német  utánzói ;  azért  nevel  valódi  franczia  és 

angol  polgárokat,  míg  a  német  hontalan  cosmopolitákat,  a 
magyar  pedig  német-magyarokat,  azaz  kétfajú  korcsokat. 

Ei  az  idegent  használja,  az  meg  nem  tanúihatja,  vagy 
ha  igen,  utóhb  feledi  el  sajátját.  Kedélye  a  hasonlatlan  és 
különböző  által  megzavartatik,  és  idegenhez  csábittatik, 
idegen  szokást,  szeretetet  és  gyűlöletet  szív  magába,  és 
saját  népíességét  nem  foghatja  fel  lelke  teljességéből.  Ide- 
gen alakot  öltvén  magára,  az  élet  magas  erejét  és  dicső- 
ségét, melylyel  saját  népe  között  erősen  állhatott  és  hat- 
hatott volna,  elvesztette.  Egyszerű  sarjadékból  nevekszik 
minden,  a  mi  nagy  és  hatalmas.  Ha  a  mi  majmolásunk, 
miveltségünk  tarkasága,  ezerféle  czikornyáink,  sok  nyel- 
vünk, sok  mesterkélésünk  valami  emberies  és  természet- 
szerű volna,  látnunk  kellene  azon  jeles  embereket,  kik 
általa  támadtak.  De  azokat  nem  látjuk.  Nekünk,  kivéve 
kevés  kiveendőket,  kiknek  száma  nem  gyengíti  az  általá- 
nos állítást,  szilárdabb  és  jellemesebbféáaink  voltak  azon 
időkben,  mikor  nemzeti  nyelven  kívül  egyebet  nem  beszél- 
tünk, szilárdabbak  még  akkor  is,  midőn  tanodáinkban  latin 
nyelvvel  gyötörtettünk.  Én  nem  akarom,  hogy  oda  men- 
jünk vissza,  de  óhajtom,  hogy  hosszú  tévedés,  roppant 
károk  után  átlássuk,  hol  van  a  dolgok  mértéke,  hol  azon 
határ,  melynél  a  szerfelett  sok  és  szerfelett  kevés  végződ- 
nek. Minden  kelleténél  nagyobb  végyülés  közönyösséget, 
ingatagságot  s  jellemtelenséget  szül,  oly  közép  lényeket 
teremt,  kik  sem  szeretni,  sem  gyűlölni  nem  tudnak,  milye- 
neknek   száma    úgynevezett    míveltebb    osztályainkban 
végetlen. 

Ha  már,  mint  az  imént  láttuk,  az  idegen  utáni  kapko- 
dás, kivált  pedig  az  idegen  nyelvvelí  kora  élés  egyesekre 
oly  kártékony,  mennyivel  kártékonyabb  az  egész  nem- 
zetre nézve,  melynek  elfajulása  nagyobb  következésű  mint 
egyeseké.  Ha  valamely  nép   eléggé   szerencsétlen   egyik 

vagy  másik  idegen  nyelvbe  szerelmesedni,  az  önmagát  és 
sajátságait  készül  elveszíteni,  és  más  idegenné  átalakulni. 

Ijegyen  aztán  a  megszeretett  nyelv  szomszéd  nép  nyelve, 

Úgy  Önkényt  megyén  azon  veszélynek,  hogy  a  nemzet, 
mely  nyelvével  meghódítá,  alkalom  mutatkozván,  fegyver- 
rel is  uralma  alá  hajtsa.  Ily  balga  nép  nem  gondolta  meg, 
miképen  isten  a  nyelvkülönbsógeket  nem  puszta  jó  kedvé- 
ből, hanem  azért  teremte,  hogy  különböző  népek  létezze- 
nek, és  mindenik  saját  módja  szerint  fejlődvén,  kölcsö- 
nös egymásra  hatás  és  verseny  által  segéljék  elő  az  egész 
emberiség  ügyét.  Neki  a  változatosság  és  sokszerűség  tet- 
szett ;  élénk,  gazdag  világot  teremte,  és  bele  szabad  ver- 
senyküzdését oltá  a  különböző  erőknek.  És  így,  ki  egy 
álladalom  és  vallás,  egy  uralkodó  nép  és  nyelvről  be- 
szél, az  természet- ellenit  b'eszél,  isten  örök  akarata  ellen 
szegül,  és  az  ő  rendét  törekszik  megzavarni,  szegénynyé, 
egyhangúvá  tenni  az  ő  változatosnak  és  sokszerűnek  terem- 
tett világát.  Az  ilyen  egy  ezélra  dolgozik  a  hódítóval  éB 
zsarnokkal,  ki  a  népeket  összeigázni  és  a  szellem  szabad 
mozgalmait  bilincseivel  fékezni  akarja.  Azért  minden  nép- 
nek, mely  sajátságait  és  önnemzetiségét  szereti,  törvény- 
nyé  kell  tennie,  hogy  szomszéd  élő  népnek  nyelvét  ne 
beszélje,  Különben  lerombolja  azon  sarampókat,  melyek- 
kel isten  a  népeket  egymástól  oly  mély  bölcseséggel  válasz- 
totta el. 

Az  eddig  mondottakból  könnyen  észrevehetni,  hová  czé- 
lozok.  Én  a  külföldi  nyelvekeni  beszéd  kártékony  divatát 
akarom  magyarjaink  közöl  kiküszöbölve  látni.  Eszméljünk 
föl  valahára  és  lássuk  át,  hogy  bennünket  ezen  divat  rom- 
lás felé  visz,  és  kivált  a  közénk  berontott  német  nyelv 
meghozza  ránk  a  végpusztulást.  Mennyit  ártott  nemzeti- 
ségünknek a  német  nyelv,  beszélik  történeteink,  és  láthat- 
juk mai  nap,  midőn  egész  levegőnk  meg  van  telve  német- 
séggel, s  ellene  minden  óvószereket  megkísértünk,  de 
többnyire  sikeretlenűl,  mert  épen  arra  gondolunk  legha- 
nyagabban,  mi  legerősebb  terjesztője  a  ragálynak:  a 
beszédre.  A  német  nyelveni  csevegés  szeretete  bennünket 
az  elnemzetlenedés  örvényéig  vitt.  Vannak,  kik  azt  gon- 
dolják, hogy  újabb  időbeni  fölébredésünk  alatt  mindent 

megtettünk  a  magyarosodás  emelésére,  és  nincs  többé  mi- 
től félni ;  de  én  más  véleményben  vagyok,  s  azt  hiszem, 
hogy  míg  társalgásainkból  a  némeí;  nyelvet  ki  nem  irtjuk, 
míg  oly  sokan  lesznek,  kik  magyar  létökre  oly  örömest 
beszélnek  egymás  közt  német  nyelven,  és  e  nyelv  sztik- 
ségnélküli  használatát  nemzet  elleni  bűnnek  nem  érzen- 
dik,  addig  sok  ok  van  aggódni  a  magyar  nemzet  fenma- 
radásáért. 

A  német  nép,  melylyel  még  Géza  vezér  és  szent  István 
király  korában  összesógorosodánk,  s  melyet  hajdan  fegyve- 
reinkkel tudtunk  féken  tartani,  miveltségével  és  miveltsége 
által  nyelvével  hódíta  meg  bennünket,  annyira,  hogy  szinte 
magunkról  is  megfeledkezénk.  Hajdanában  sok  állott 
ellent  az  elnémetűlésnek.  Nagyobb  számmal  valánk,  és 
minden  szorosabb  politikai  egybeköttetés  nélkül  a  német- 
tel; népünk  közelebb  az  eredeti,  el  nem  korcsúlt,  s  Euró- 
pában egészen  idegen  és  külön  álló  magyar  sajátságok- 
hoz ;  fejedelmeink  magyarok  voltak,  az  udvari,  kormány- 
és  hadi  nyelv  magyar.  Később  mindez  változott.  Kormány- 
nyelvünk állandóan  latin  Ion ;  német,  szláv,  olasz  befo- 
lyás váltogatták  egymást  ügyeinkben,  utóbb  pedig  fejdel- 
meink  szakadatlanul  németek  levén,  háromszáz  év  óta 
gyakorolják  ránk  német  befolyásukat ;  Zápolya  óta  Magyar- 
országon nincs  magyar  udvar,  melynek  fényében  az  elő- 
kelőbbek csillogni  szeretnek,  s  melyhez  szokásokban  és 
nyelvben  oly  könnyen  alkalmazkodnak.  Bécs  városa  szí- 
vott magához  mindent,  a  mi  közöttünk  születés,  gazdagság 
és  hivatal  által  kitűnik.  Német  kormányunk  az  elnémetí- 
tés  elvét  századok  óta  rendszeresen  folytatja,  és  ha  II.  Jó- 
zsef korszaka,  melyben  e  fejdelem  egy  csapással  akarta 
végrehajtani,  mi  hosszú  idők  óta  előkészíttetek,  fel  nem 
rázza  e  nemzetet,  és  az  1823-ki  erőszakos  katonaállítás  és 
adószedés  oly  viharossá  nem  teszi  az  1825-ki  országgyű- 
lést, hol  egy-két  lángszellemű  férfiú  az  újra  elaludni  készü- 
lőket fel  nem  riasztja,  s  figyelmessé  nem  tesz  bennünket, 
miképen  a  nemzetiség  sokkal  félthetőbb  kincse  a  népek- 

nek  az  alkotmányoknál,  azóta  talán  vége  volna  minden 
reményeinknek  a  magyar  nemzetiség  jövendő  felvirágzása 
iránt.  Az  utolsó  száz  év  alatt  nagy  lépésekkel  sietett  nyel- 
vünk az  életből  enyészni.  Alig  volt  fejdelműnk,  kinek 
országlása  alatt  oly  nagyot  súlyedt  volna  nemzetiségünk, 
mint  Mária  Terézia  németséghez  édesgető  és  Bécsbe  csá- 
bító, szoktatgató  szelíd  kormánya  idejében.  Altató  hatása 
volt  nemzetiség  tekintetében  I.  Ferencz  hosszú  országlása 
is,  kivált  1812-től  1825-ig.  Hasznos  ellenben  11.  József 
villanyozó  időszaka,  mely  fölkelté  az  ellenhatást,  és  hasz- 
nos jelenleg  uralkodó  Y.  Ferdinánd  országlása,  mely  alatt 
nyelvünk  visszahelyeztetett  törvényes  uradalmába.  E  derék 
fejdelem  csaknem  mindent  megtett,  mi  tőle  függ,  s  ural- 
kodása alatt  ki  van  mutatva  az  ösvény,  melyen  haladnunk 
kell,  ha  nemzet,  ha  magyarok  akarunk  maradni.  És  ezért 
áldás  Ferdinánd  király  életére,  és  örök  fény  nevére !  Ö  az 
idegen  nemzetiségek  bár  jogtalan  és  mégis  erőszakos  köve- 
telései daczára,  nem  tartózkodók  a  magyarodás  zászlóját 
kezébe  venni,  és  mintegy  hallgatag  kimondani,  hogy  ezen 
jelben  győzni  fogunk.  Dicső  pálya  áll  előttünk,  a  nemzeti 
újulás  és  a  magyarság  megszilárdításának  nagy  pályája ! 
Azonban  azt  czélra  vezetőleg  más  módokkal  fogjuk  meg- 
futhatni, minta  melyeket  Mária  Terézia  idejében  és  azóta 
nagyobb  részint  használtunk,  és  még  ma  is  igen  észreve - 
hetőleg  használunk. 

Ma  már  sokan  vagyunk  szigorúak  abban,  hogy  hivata- 
los ügyeink  nemzeti  nyelven  folyjanak.  Szép  és  a  legna- 
gyobb méltánylást  érdemlő  lelkesülés !  De  fájdalom,  e 
hivatalos  magyarság  még  korán  sem  minden,  a  mit  ten- 
nünk kell,  s  a  nemzeti  becsület  tennünk  parancsol.  Nekünk 
a  magyar  nyelvet  élet  nyelvévé  kell  tennünk,  azaz  oly 
nyelvvé,  mely  társalgásunknak,  egymás  közti  legbizalma- 
sabb eszmecseréinknek,  szívünk  legbensőbb  érzelmeinek, 
legmelegebb  ömledéseinek  egyedüli  tolmácsa  legyen.  Hiva- 
talos nyelvünk  századokon  át  latin  volt,  de  azért  társal- 
gási nyelvünkké,  élet  nyelvévé  nem  tudott  lenni,  nemcsak 

azért,  mert  holt  nyelv  volt  ós  hölgyeink  nem  beszélték,  de 
azért  is,  mert  általában  a  meghatározott  formákhoz  tapadó 
hivatalos  feszesség  maga  nem  bír  nyelvnek  oly  hajlékony- 
ságot és  ennélfogva  oly  varázserőt  adni,  hogy  azt  a  könnyű 
társalgás  és  a  szabadabb  élet  is  örömest  fogadja  érzelmei 
és  eszméi  magokat  korlátoztatni  nem  szerető  közlésére. 
Pedig  a  társalgás,  s  általában  az  élet  az,  hol  a  nyelv  cso- 
datékony  hatást  gyakorolhat  a  nemzetre.  Nyelvünknek 
élet  nyelvévé  kell  lennie,  azaz  minden  szóbeli  foglalko- 
dásaink  közt,  és  kivált  a  két  nem  közötti  társalgásban, 
használtatnia,  ha  vele  és  általa  magyarságunk  megszilár- 
dulását óhajtjuk.  De  fájdalom,  épen  e  tekintetben  kétség- 
beejtőleg  szomorúan  állunk. 

Neveltetésünk  nemzetiség  tekintetében  szégyenítőleg 
fonák.  A  felsőbb  osztályokban  régóta  nagyobb  gond  van 
arra,  hogy  a  gyermekek  mindenek  legyenek  inkább,  mint 
magyarok.  Nem  tagadhatni,  hogy  újabb  időben  a  magyar- 
ság iránt  némi  figyelem  ébredt  a  fensőbb  körökben  is. 
A  csecsemőt  magyar  dajka  környezi  és  pár  évig  nem 
beszél,  s  alig  hall  egyebet  magyar  szónál.  De  mikor  kinőtt 
a  dajkaölből,  nevelő  kezeibe  jut,  s  ezentúl  háttérbe  tola- 
tik  a  magyarság,  s  a  gyermek  nemzetietlen  gondolatok  és 
érzemények  körébe  lép.  Tanul  németül,  francziáúl,  ango- 
lul. Ezen  nyelveken  csevegő  játszótársak  veszik  körül, 
minden  ismeretet  idegen  nyelven  szerez  meg.  Magyar  álla- 
potokról, a  nemzet  múlt  és  jelen  viszonyairól,  magyar  iro- 
dalomról alig  hall  valamit.  Silányul  előadott  rövid  ma- 
gyar történet,  s  a  nevelés  régi  felé  egy  kis  magyar  tör- 
vény, mind  az,  mit  a  haza  érdekeiről  tudnia  szabad.  Leg- 
több idő  a  külső  miveltség  megszerzésében  vész  el :  lovag- 
lás, úszás,  táncz  s  több  ilynemű  hasznos,  sőt  mondhatnám 
mindinkább  gy avuló  és  férfiatlanodó  korunkban  szüksé- 
ges, de  nem  legszükségesebb  és  főbb  dolgok,  miket  az  elő- 
kelők gyermeke  tanul.  Ezt  követi  egy  kis  futólagos  kül- 
földi utazás,  melyből  megtérvén  a  főrangú  úrfi,  megnyíl- 
nak előtte  a  szóban,  gondolatban,  érzésben  teljesen  nem- 

magyar  vagy  épen  magyarellenes  társalgási  teremek,  s  ott 
keresi  rendeltetésének  mintegy  végczélját.  Az  így  nevelt  és 
ily  körülmények  közt  élő  ifjú  férfi  aztán  törvényhozó  leszen 
és  családi  pártfogások  által  az  aristokratiai  országban  nagy 
hivatalokra  emelkedik  és  tartja  az  ország  kormányrúdját. 
Ha  pedig  leánygyermek,  kinővén  a  német  és  franczia 
nevelőnék  kezeiből,  kik  valóságos  öldöklő  angyalai  a  ma- 
gyar életnek,  férjhez  megy,  anyává  leszen,  polgárokat  nevel 
a  hazának,  fénye  és  csillaga  a  társalgási  köröknek,  a  nél- 
kül, hogy  lelkében  csak  szikrája  is  élne  a  nemzetiségnek. 
Ily  egyének  vezetik  aztán  az  ország  kormányzását  és  terem- 
tik a  fentebb  körökbeni  társalgást.  Sok  ekként  elhibázott 
nevelésű  férfi  és  hölgy  újabb  időkben  öntudatra  ébredve, 
vagy  egy-kettő  szükség  által  is  kényszerítve,  igyekszik  kipót- 
lani  az  elmulasztottat,  24 — 30-dik  éve  körül  tanulja  szor- 
galmasan a  magyar  nyelvet,  és  ügyekezetében  sokszor 
nincs  is  hiány,  bámulandó  sokra  viszi,  amit  magában  föl- 
tett, de  hiába :  mit  a  gyermek  e  tekintetben  elmulaszta, 
az  a  felserdült  vagy  megállapodott  korban  visszaszerez- 
hetlen,  vagy  csak  századiknak,  ki  nagyobb  szellemerőkkel 
született,  sikerűi.  A  nemzeti  sajátságokat  érzésben  és  gon- 
dolkodásban, vágyban  és  reményben,  melyeknek  alapja  a 
gyermek  fogékony  keblébe  nyomulhat,  csak  a  felserdült 
kedély  nem  képes  többé  úgy  elfogadni,  hogy  vele  vérének 
minden  cseppje  elteljék.  Azon  idegenszerűséget,  mit  a  gyer- 
mek gyenge  korában  magába  szívott,  legtöbb  egyénekkel 
semmi  emberi  eszközökkel  ki  nem  lehet  többé  törleni. 
A  nemzetietlenség  jelei  kiütik  magokat  az  ilyennek  rokon- 
os ellenszenvein,  vágyain  és  érzésein.  A  kik  pedig  még 
később  sem  ébredtek  öntudatra,  hanem  maradtak,  miket 
belőlök  az  elferdített  nevelés  csinált,  azok  egy  részről  a 
legszánandóbb  lények,  más  részről  pedig  valóságos  csapá- 
sai a  magyar  nemzetnek.  Az  ilyen  aztán  magyar  épen  nem, 
de  nem  is  német,  franczia  vagy  angol,  hanem  keverék 
mindenből ;  minden  csak  félig,  semmi  egészen.  Az  ilye- 
neknek hazafiság,  nemzetiség  nem  érzett,  nem  értett  esz- 

mék.  Eözönyösek  a  hon  legszentebb  ügyei  iránt,  és  a  nem- 
zet nyer  bennök  egy  nagy  jellemtelen  tábort  nemcsak  a 
nemzetiség,  hanem  még  a  magyar  alkotmányosság  romlá- 
sára is ;  oly  tábort,  melynek  emberei  csak  önhasznokat, 
jólétöket  és  hiúságokat  tartják  szemeik  előtt,  kényelmeket, 
gyönyöröket  vadásznak,  s  hivatalért,  nem  hogy  általa 
használjanak,  hanem,  hogy  benne  csilloghassanak,  fel- 
áldoznak mindent,  mit  más  szentnek  tart :  erényt  és  férfiúi 
becsületet.  És  ime  e  táborból  kerül  ki  politikai  hitszegő- 
ínk,  czímvadászaink,  rangéhezőinknek,  ha  nem  mind- 
nyája, de  nagyobb  része.  Mi  gondja  annak  Magyarország 
felvirágzására  és  jólétére,  ki  maga  nem  magyar  ?  Csak  őt 
érje  fény  és  jólét,  megnyerte  az  életnek  legfőbb  kincseit, 
melyeket  magának  képzelni  tudott.  Azon  szent  érzelem, 
mely  a  hazafi  keblén  keresztülremeg,  midőn  a  köz  virág- 
zatot látva  magának  azt  mondhatja :  e  nemzeti  emelke- 
désnek egyik  parányi  előmozdítója  én  is  voltam,  én  is 
vetettem  el  egy-pár  magvat,  melyet  az  idő  kikeleszte, 
virulásra  hozott  és  most  isten  oly  szép  áldása  van  rajta,  e 
mondhatlan  édes  érzelem  nem  lakja  az  ő  kebelét;  haza- 
fiúi erény,  a  népe  boldogsága  és  dicsősége  feletti  kéj  és 
öröm :  mindezek  neki  ismeretlen  dolgok. 

E  sötét  kép,  melyet  az  élet  után  ábrázoltam,  nemcsak 
a  felsőbb,  hanem  némi  módosítással  a  középrendűekre  is 
illik.  Annyira  meg  van  még  a  nemesi  osztály  is  e  részben 
mételyezve,  hogy  egész  megyéink  vannak,  melyekben  a 
német  társalgás  tartozik  egyedül  a  jó  hanghoz  és  tartatik 
míveltségnek.  Ennek  oka  itt  már  nem  annyira  a  nevelés- 
ben fekszik,  ámbár  ez  is,  kivált  a  nőnemé,  nagyobb  rész- 
ben fonák,  hanem  inkább  azon  gyarlóságban,  miszerint  a 
középrendűek  a  főbb  rendűekhez  ügyekszenek  alkalmaz- 
kodni, és  gyakorta  a  nevetségig  utánozzák  ezek  módját, 
szokásait  és  divatát,  mely  külföldi  jellemű  levén,  a  kül- 
földieskedés,  úriság  és  miveltség  bélyegének  vétetik.  Mivel- 
hogy uraink  magyartalanok,  az  alantabb  rendűek  is  magyar- 
talankodás  által  ügyekszenek  úri  létöket  bebizonyítani. 

BtjM.  rv.  ^^ 

E  törekvés  száz  apró  dolgokban  nyilvánítja  magát,  de 
a  melyek  mind  nem  oly  kártékonyak,  mint  az  idegen,  s 
ezek  közt  a  német  nyelvveli  élés.  Ezen  német  nyelv  honossá 
tette  magát  még  szegényebb  nemesi  házainkban  is,  és 
mintegy  vérünkben  olvadt,  annyira,  hogy  sok  nevezetesebb 
íróink,  szónokainknak  nagyobb  része,  ha  bizalmasabban 
akar  egymással  szólni,  német  nyelven  beszél.  A  baráti 
szív  e  nyelven  nyílik  meg  a  barátnak,  a  szerelmes  pár 
e  nyelven  magyarázza  egymásnak  keble  legforróbb  érzel- 
meit. Tehát  oly  mélyen  sűlyedtünk,  hogy  magyarjainknál 
a  bizalom,  barátság  és  szerelem  nyelve  sem  magyar  többé 
annyira,  hogy  épen  szívnyelvünk  lett  idegen !  Azt  hiszem, 
ennél  nincs  sem  kiáltóbb,  sem  szégyenletesebb  jele  elfaju- 
lásunknak. Nekem  legalább  sok  évek  óta  valódi  gyász- 
harangszózat ez,  mely  népem  haldoklására  emlékeztet. 
Mert  gondoljuk  csak  át  e  nemzet  jövendőjét,  melynek  fiai 
ennyire  el  tudták  feledni,  hanyagolni  és  megvetni  azt,  mi 
a  nemzeti  lét  föltétele  !  Az  apa  fiába,  egyik  nemzedék  a 
másikba  oltja  át  az  elnemzetlenűlés  vétkét ;  elenyésznek 
lassanként  a  nép  sajátságai,  a  nemzeti  emlékezések,  szo- 
kások, egész  gondolkodásmód;  utóbb  senki  nem  ismeri 
azokat  többé,  és  észrevétlen  egy  egészen  más  természetű, 
jellemű  és  nyelvű  nép  áll  a  kidőltek  helyén.  Vájjon  nem 
megdöbbentő- e  azon  tünemény,  hogy  nálunk  a  történeti 
ritkaságok,  a  régi  magyar  emlékek  iránt  nincs  e  nemzetben 
kitűnő  figyelem  ?  hogy  történetírásunk  nagyobb  részint 
parlagon  hever,  hogy,  mint  Kölcsey  monda,  «nem  visel- 
tettünk tisztelettel  valamely  emlék  iránt,  mely  a  régiség- 
ből reánk  általjött,  s  a  nemzet  hagyományai  kebelünk 
bűnös  elhűlésében  lelték  sírjokat» ;  sokan  közöttünk,  kiket 
nagy  hazafiaknak  kiált  a  hír,  nem  eszmélnek  a  nagy 
veszélyre,  mely  bennünket  az  idegen  nyelv  által  fenye- 
get, nem  látnak  elhatalmazásában  legkisebb  bajt  vagy 
kárt,  s  elégnek  hiszik  tudni  a  hazai  nyelvet,  hanem  beszé- 
lik is,  sőt  eléggé  őszinték  meg  is  vallani,  hogy  nekik  ter- 
mészetesebben jő  és  jobban  esik,  ámbár  született  magya- 

rok,  német  nyelven  társalogni  baráti,  és  kivált  hölgyek 
körében.  A  németség  ezen  megfoghatlan  pártolói  és  önma- 
gokról vétkesen  megfeledkező  terjesztői  előtt  én  bizonyo- 
san nem  leszek  próféta,  kinek  igéit  figyelembe  vegyék, 
azért  az  általok  bálványozott  népnek,  a  német  nemzet- 
nek egy  nagy  íróját  beszéltetem  itt  számokra.  Hallják 
meg  ennek  szavait  és  okuljanak,  ha  még  képesek.  «Az 
anyanyelv  iránti  tisztelet  abból  tetszik  meg  —  így  szól  a 
nagy  történetíró  Heeren  —  ha  azt  a  nemzet  mindenütt 
használja,  hol  csak  használnia  lehet.  Az  idegen  nyelvnek 
önkényes  és  szükség  nélküli  használata  mindannyi  meg- 
vetése a  nemzeti  nyelvnek.  Azon  német,  ki  francziáúl, 
angolul  beszél,  beszéde  alatt  megszűnik  német  lenni. 
Neki  francziáúl,  angolul  kell  gondolkodnia,  hacsak  iskolás- 
gyermekileg  nem  akar  beszélni.  Ha  ilyenek  csak  szem- 
pillantatig  történnek  is,  a  sokszor  visszatérő  pillanatok 
utóbb  szokássá  válnak.  A  nemzeti  nyelv  becsületével  an- 
nak mívelődése,  mely  fenmaradás  egyik  fő  eszköze,  szo- 
ros kapcsolatban  áll.  Lehetetlen,  hogy  valamely  nyelv 
alább  szálljon,  vagy  kihaljon,  meddig  a  nemzet  színe 
használja,  meddig  mívelésében  a  nemzet  első  rendű  elméi 
fáradoznak y.*^  Ezeket  íme  német  monda,  kinek  nincs  oka 
nyelvét  félteni,  mert  kiterjed  az  a  világ  minden  részeire. 
Ellenben  mit  mondhatunk  mi  magyarok,  kik  bár  leg- 
többen vagyunk  hazánk  idegen  nyelvet  beszélő  lakosi 
között,  de  a  némethez  képest  csak  maroknyi  nép,  körül- 
áradozva idegen  elemektől,  s  azonfölül  oly  nép,  mely 
idegen  formákba  könnyen  átolvadó,  idegen  szokásnak, 
külföld  majmolásának  könnyen  engedő  volt  mindig. 

Voltam  nem  egyszer  tanúja  ország  és  vármegyegyűlé- 
sen oly  jelenésnek,  hogy  a  szónok  a  szív  és  ész  minden 
fegyverével,  az  ajak  elragadó,  elcsábító  hatalmával  tartott 
beszédet  a  nemzetiség  és  nyelv  ügyében,  és  a  másik  perez- 

*  Heeren  über  die  Mittel  zur  Erhaltung  der  Nationalitát  be- 
siegter  Völker.  Vaterlándisch.  Museum,  Hamb.  1810. 

ben,  beszéde  végeztével,  midőn  leült,  szomszédival  a  sző- 
nyegen forgó  tárgy  felett  német  nyelven  folytatta  társal- 
gását. Mindennapi  tünemény  közöttünk  férfiakat  és  höl- 
gyeket együtt  németül  társalogva  látni,  kik  jól,  gyakran 
jobban  beszélik  a  magyar  nyelvet  a  németnél,  sőt  nem 
egyszer,  falusi  körökben  kivált,  tapasztalhatjuk,  hogy  a 
magyarul  jól  beszélők  rosszul  beszélt  német  nyelven  tár- 
salognak. E  tekintetben  egész  vérünk  és  gondolkodásunk 
meg  van  romolva,  és  még  eszmélőbb  embereink,  még 
íróink  nagyobb  része  sem  érzi  többé  az  idegen  nyelvvel  élés 
kártékonyságát  és  ferdeségét.  Német  nőt  hozunk  a  házhoz 
annak  reményében,  hogy  megmagyarosítjuk,  és  remé- 
nyeink oly  gonoszul  megjátszanak,  hogy,  nem  hogy  a 
német  nő  megmagyarosodnék,  hanem  mi  magunk  is  elné- 
metesedünk mellette,  s  alapitói  leszünk  egy  egész  német 
családnak,  szaporítván  általok  a  hazának  azon  idegen 
érzelmű  fiait,  kik  közügyeink  és  nemzetiségünk  iránt 
örökké  egykedvűek,  gyakran  épen  ellenséges  indúlatúak 
és  kártékonyak  lesznek.  Semmi  által  nem  törlesztetik  el 
könnyebben  a  nemzetségi  sajátság,  úgy  mond  Wachsmuth, 
mint  idegenekkeli  házasság  által.  Ez  által  válik  a  kaukazi 
népfaj  négerré,  mongollá  vagy  viszont,  mit  különben  sem 
éghajlat,  sem  életmód  nem  képes  eszközölni. 

Ki  hallotta  a  világ  két  legnagyobb  népét,  a  szabad  ango- 
lokat és  szabad  francziákat,  valaha  egymás  közt  más  mint 
nemzeti  nyelven  beszélni  ?  akár  otthon,  akár  külföldön  ? 
Ezen  nemzetek  sem  míveltséget,  sem  tudományt  a  nyelvek 
egyedüli  tudásába  nem  helyeznek,  mint  mi,  kik  ezen  kép- 
zelt míveltségért  elvetjük  nemzetiségünket. 

íme  hazánk  két  jeles  költője,  a  testvér  Eisfaludyak, 
német  nyelven  leveleztek  és  németül  társalgának  egymás- 
sal. Egy  nagy  fia,  szónoka  és  írója  a  hazának,  ki  sokszor 
szólalt  fel  a  magyarság  mellett,  egy  ízben  figyelmessé  tétet- 
vén a  helyen  kívüli  német  beszédre,  egyenesen  kimondá, 
hogy  ebben  semmit  nem  lát,  s  hogy  a  ki  jól  tud  magyarul, 
az  aztán  beszélhet  bármi  nyelven,  azzal  sem  nemzeté- 


NEMZETISÉG  EB  NYELV.  ^^■' 

nek,  sem  magának  nem  árt.  Ha  még  ily  férfiak  sem  bírják 
átlátni  mint  változtatja  meg  magyar  természetünket  ezen 
idegen  nyeiveni  gondolkodás  és  beszéd  s  mint  Bzoktat  a 
veszélyhez,  melytől  irtóznánk  kellene,  akkor  valóban  el 
kell  csüggednünk.  Mert  biába  minden  ügyekezetünk,  hiába 
íratott  meg  a  törvény,  miszerint  Magyarországban  ezentúl 
magyar  az  országló  nyelv,  ez  csak  hivatalkodásainkban 
lesz  némi  erejű,  az  életben  és  a  Yalóságbaji  ezentúl  is  és 
miudig  jobban  a  német  nyelv  fog  uralkodni.  Hiába  bármi 
üiItös  törvények,  ha  emberek  nincsenek  azokat  megtar- 
tani-Nemzetiségünknek  sehol  sincsvédbástyája,  csak  önkeb- 
leinkbcn.  Meddig  magyarjaink  vérében  annyi  német  elem 
forrmint  jelenleg,  addig  nincs  semmi  biztos  jövendőnk. 
Semmi  hatalom  meg  nem  ment,  csupán  önmagunk.  És 
korán  se  biztassuk  magunkat,  hogy  egy  pár  évtized  ótai 
fölébredésünk,  s  úgynevezett  újjászületésünk  megvéd  az 
enyészettől.  A  külfölddel  kivált,  a  nekünk  legveszólyesebb 
ttémettei,  utaink,  gőzhajóink  által  naponként  nagyobb 
öasaeköttetésbe  jövünk,  mindig  több  német  elem  vegyül 
közénk.  A  gőzhajó-társaság  egy  egész  megkövesült  német 
gyarmat  települt  közénk,  mely  mereven,  inkább  törik,  hogy 
sem  nemzetiségünkhöz  simuljon.  Épen  ily  gyarmatítás 
történik,  ha  nem  vigyázunk,  a  vaspsJyai  táisulatok  által, 
A  gyárak  szaporodása,  a  kereskedés  emelkedése,  s  általá- 
ban az  ipar  mindannyi  idegen  elemcsatomái  lesznek  kö- 
zöttünk, melynek  özöne  csalhatatlanul  elboritand,  ha  ébren 
nem  leszünk.  Már  a  derék  Hunfalvy  Pál  figyelmeztetett 
bennünket,  hogy  az  ipartól  nagy  ok  van  félteni  nemzetisé- 
günket, és  ügyekezziink  ellene  felkölteni  a  nemzeti  szelle- 
inet.*  Nagy  vigyázattal  kell  lennünk  a  honosítandók  és 
^okra  nézve  is,  kik  hazánkban  nagy  birtokot  vásárolnak, 
mert  ez  úton  saját  honföldünkröl  is  kiszorittathatunk. 

A  távol  francziától  vagy  angoltól,  kiknek  nyelve  szinte 
igen  terjed  köztünk,  nem  féltem  nemzetemet,  nem  a  köz- 

tünk  élő  tót,  oláh  nép  nyelvétől.  Ez  utóbbiak  nem  halad- 
ják meg  a  magyar  népet  míveltségben,  de  féltem  a  német- 
től, mely  mint  nemzet  is  tőszomszédunk,  mely  legnagyobb 
városainkba  fészkelte  magát,  s  ott  mindannyi  bástyákat 
képez  a  magyar  elem  ellen,  és  féltem  főleg  azért,  mert 
nagy  miveltsége  csáberővel  bír.  Ezen  német  míveltség  az, 
mely  oly  felette  ragályos  és  vészhozó  nemzetiségünknek.  De 
félre  ne  értessem!  Távolról  sincs  szándékomban  a  német 
ellen  hazámfiaiban  gyűlöletet  gerjeszteni.  Nem  gyűlölnünk 
kell  a  németet,  hanem  óvakodnunk  tőle,  mert  nála  nincs 
veszélyesebb  elem  nemzetiségünknek.  A  német  nép  mint 
nép  is  tiszteletet  érdemel,  de  még  nagyobbat  míveltsége- 
ért.  Becsüljük  őt,  tanuljunk  tőle,  ügyekezzünk  ismerni 
kivált  tudományos  kincseit,  de  ne  úgy,  hogy  miatta  elha- 
nyagoljuk nemzetiségünket.  Barbár  nem  vagyok,  hogy  a 
míveltség  ellen  buzogjak,  de  véteknek  tartom,  ha  vala- 
mely nép  önléte  árán  szerez  míveltséget,  midőn  a  mívelt- 
ség a  nemzetiséggel  nincs  ellentétben,  sőt,  ha  a  nemzeti- 
ségben nem  alapszik,  nem  is  valódi,  hanem  álműveltség 
lesz  és  marad.  Sokan  tartják  míveletlenségnek  németül, 
akár  beszélve,  akár  írva,  egész  a  nyelvtani  hibátlanságig 
nem  tudni,  és  hányan  vannak  ezek  közöl,  kik  a  hazai  nyelv 
tudására  kényesek  volnának.  Hallgassuk  csak  politikai 
szónokainkat,  papjainkat  és  színészeinket,  hogyan  beszél 
ezek  nagyobb  része  magyarul.  Ha  a  mívelt  angol  és  fran- 
czia  ily  hibásan  vagy  ily  gyakran  nyers  kiejtéssel,  és  vidéki 
szójárással  beszélne,  meg  nem  menekednék  a  hallgató- 
ság gúnyjaitól  és  a  kinevettetéstől.  És  a  magyar  gróf  vagy 
báró,  szónok  vagy  pap  stb.  nem  szégyenei  úgy  beszélni 
mint  cseléde.  Mindent  kell  az  embernek  tanulni,  ki  mívelt- 
séget igényel,  csak  nyelvét  nem  akarja  tanulni  a  született 
magyar,  azt  hívén,  hogy  az  magától  fog  jőni.  Hányan 
fáradnak  közöttünk  évekig,  hogy  jó  franczia  kiejtést  és 
hibátlan  beszédet  tegyenek  tulajdonokká,  kik  egy  napot 
nem  szántak  e  tekintetben  a  magyar  nyelvre.  Ez  oka  az- 
tán annak  is,  hogy  sokan  hiszik  és  beszélik^  miképen  a 

magyar  nyelv  szegény,  hogy  magokat  rajta  jól  kifejezni 
nem  tudják,  holott  ők  maradtak  szegények,  mert  a  becses 
kincset  nem  iparkodtak  magoknak  megszerezni.  Ez  utóbbi 
szavaimat  ne  értsék  magokra  azok,  kiknek  neveltetése 
szülőik  vétke  miatt  fonák  volt,  és  -később  önszorgalmuk 
által  ügyekeztek  nyelvünket  megtanulni,  de  nem  vihették 
tökéletességre.  Ezek  tiszteletreméltók,  bármi  hibásan  szól- 
janak is  nyelvünkön.  Az  ilyeneket  a  világ  minden  kincsé- 
ért sem  szabad  gúnyolnunk,  sőt  a  legnagyobb  dicséretet 
és  buzdítást  érdemlik  magyarosodásukért.  Magyartalan 
neveltetésök  szüléik  volt,  nem  övék.  Az  ilyenek  csak  bát- 
ran beszéljenek,  ha  rosszul  is,  magyarul  eleinte ;  hibás 
beszedőknek  épen  olyan  nagymértékben  van  okunk  örven- 
deni, mint  nincs  született  magyarjaink  durva  szójárása  és 
nyelvtani  vétkekkel  teljes  beszédeiknek.  Amazok  a  ma- 
gyarság gyarapodásának,  ezek  ellenben  hanyatlásának 
jelentői.  Beszéd  míveli  magát  a  nyelvet  is,  és  sokak  hasz- 
nálata által  lesz  az  hajlékony,  gazdag,  könnyű.  Egyes 
ember,  bármi  dús  szellemével  és  kedélyével  bírjon  is  népé- 
nek, sem  nem  találja  fel  a  nyelvet,  sem  nem  csinálja. 
Csak  a  közös  használat  adja  meg  annak  az  életet  és  folyé- 
konyságot, csak  az  élet  teszi  elevenné.  A  leírt  szó  halott, 
melyet  csak  az  ajak  támaszthat  életre. 

Magunk  vagyunk  okai  elsűlyedésünknek,  s  magunk 
lehetünk  csak  visszaállítói  a  nemzet  újjászületésének. 
Sem  fejdelmek,  sem  kormányok  nem  kényszeríthetnek 
elfajulnunk,  ha  magunk  nem  akarunk,  és  szuronynyal 
senki  nem  erőszakolhat  ránk  idegen  nyelvet,  mint  Sopron 
egykori  lángeszű  követe  monda.  Azért  istenért  I  ébredjünk 
fel  valahára,  és  ne  feledjük  el,  hogy  magyarok  vagyunk  és 
azok  akarunk  maradni.  —  Ne  feledjük,  hogy  a  magyar 
nemzet  egy  kis  sziget  a  népek  óceánján,  melyet  idegen 
elemek  világtengere  csapkod,  s  egy  felzúdult  vész  köny- 
nyen  eltemethet,  de  nem  oly  bizonyosan,  mint  a  csende- 
sen és  észre  is  alig  vehetöleg  áradó  özön,  hacsak  szívünk 
minden  dobbanása,    eszünk  minden  gondolata  nemzeti 

irányt  nem  vészen,  és  összevetett  vállakkal,  a  legnagyobb  I 
egyetértéssel  sziklafalat  nem  (igyekszünk  rakni,  mely 
daezoljon  a  fenyegető  vészekkel,  és  ne  engedje  a  csende- 
sen harapózó  kártékony  elemet  nemzetiségünk  bástyáit 
aláásni.  Fő  figyelmünk  legyen  gyermekeink  nevelésére. 
Távoztassunk  tőlök  minden  idegent,  kivált  németet,  mind- 
addig, míg  a  nemzeti  szívok,  s  leikökben  kiirthatlanúl 
meg  nem  gyökerezett.  Isten  a  gyermekkornak  adá  a  leg- 
nagyobb fogékonyságot  a  nyelvtanulásra:  ne  veszteges- 
sük e  megbecsűlhetlen  adományt  idegen  nyelv  tanulá- 
sára, hanem  őrizzük  meg  a  hazai  nyelv  számára.  Őrizzük 
gyermekeink  szivében,  mint  Yesta  szent  tüzét,  a  nemzeti- 
ség szikráját.  Magunkban  pedig  tegyük  fel  soha  meg  nem 
törendő  fogadással,  nyelvünkön  szólni  mindenütt,  hol  csak 
kikerűlhetlen  kényszer  mást  nem  parancsol ;  őrizzük  azt, 
mi  magyar  és  nemzeti,  minden  jelekben,  felírásokon,  czi- 
mereken,  zászlókon,  és  soha  egy  perczig  se  feledkezzünk 
meg  vérünkről,  nemzeti  becsületünkről;  ismerjük  múl- 
hatlan  kötelességnek  mindazokat  megtartani,  és  unokáink- 
nak sértetlenül  átadni,  mit  apáink  a  magyar  faj  virágza- 
tára sok  áldozattal  szereztek,  megőrzöttek,  és  nekünk  örök- 
ségül hagytak.  Becsüljük  meg  magunkat,  legyünk  büszkék, 
hogy  magyarok  vagyunk,  tagjai  isten  egyetlen  népének 
Európában,  és  egyetlennek  talán  a  földtekén,  eme  test- 
vértelen  Phoenixnek,  mely  csak  önmagából  nyerhet  életet, 
mely  annyi  balszerencse  közt  ezred  éven  át  magát  s  szabad- 
sága nagy  részét  fenn  bírta  tartani ;  oly  nemzet,  melynek 
tündöklő  múltja  volt,  és  nagy  jövendője  lehet.  Ily  nem- 
zetnek, melyben  századok  vészeivel  megküzdött  és  edzett 
erő  volt  és  van,  az  emberiség  ügyeért  és  érdekében  is  fenn 
kell  maradni,  és  ily  nemzet  tagja  lenni  becsület.  Nemze- 
tiségünk álmos  sűlyedéséből  újra  fölébredvén,  használjuk 
ez  időpontot,  mely  kétségtelenül  utolsó  és  eldöntő,  mik 
maradjunk  jövendőre :  magyar  és  független  nép-e  vagy 
mind  nyelvben  és  szokásokban,  mind  polgári  szerkezet- 
ben a  németnek  szolgája.  Akarjunk  lenni  magyarok  szív- 

ben,  és  szóval,  és  egészen,  nem  úgy  mint  eddig  külföl- 
dieskedő  korcsok,  hanyagok,  egykedvűek  és  elfeledkezők 
minden  iránt,  mi  nemzeti.  Győződjünk  meg,  hogy  a  kül- 
földieskedés  természet  elleni  bűn,  és  a  nemzet  fölségsér- 
tése.  Sokan  nem  fognak  engem  megérteni,  feleslegeknek 
tartandják  szavaimat,  és  késő  figyelmeztetésnek,  midőn  a 
buzgalom  a  magyar  nyelv  iránt  oly  észrevehető.  Ez  engem 
nem  fog  meglepni,  mert  fájdalom,  nem  kevesen  vannak 
köztünk,  kik  érzelme  és  gondolkodása  nemzetiség  tekinte- 
tében gyökerestül  meg  van  romolva.  Az  ilyenek  hidegek 
a  nemzetiség  iránt,  nem  tudják  érezni  és  megfogni  azon 
szívszorongató,  csillapulni  nem  tudó,  örökké  éber  rette- 
gést, mely  jobbjaink  keblét  aggasztja  e  nemzet  jövendője 
iránt.  Általok  megértetni  oly  hiú  remény  volna,  mint  vak- 
tól színek  megkülönböztetését  várni.  Figyelmeztető  sza- 
vaimnak nem  is  tőlök  reménylek  sikert,  hanem  azoktól, 
kiket  születés,  neveltetés,  ajak  által  valódi  magyarok  levén, 
testvéreimnek  nézek,  kiket  látnom,  velők  jobbat  szorí- 
tanom oly  jól  esik,  találkozzam  velők  bárhol  e  hazának 
földén,  kiknek  erében  magyar  vér  lángol,  de  ámulatban 
élnek,  mintha  az  utolsó  országgyűlési  törvény  óta  minden 
meg  volna  téve  nemzetiségünk  és  nyelvünk  megszilárdí- 
tására. Ezekhez  emelem  szavaimat,  hogy  ébren  legyenek, 
mert  az  utókor  birószéke  előtt  ők  lesznek  felelősek  egy 
népfaj  elenyészteért,  melynek  halálát  a  történeti  Músa 
csak  gyalázattal  és  rémképül  fogja  följegyezni  a  magokról 
bűnösen  megfeledkező  nemzetek  számára. 

SZÜKSÉGES   FELELET    EGY    HÍVATLANNAK    SZÜKSÉGTELEN 

ÉSZREVÉTELEIRE. 

Nekem   üres  fecsegőt  fest  az  üres  fecsegés. 

Kazinczy. 

Dolgozásra  szólíttatván  a  Tud.  Gyűjtemény  redactiója 
által,  még  alig  határoztam  el  magamban,  mely  neméről 
fogok  a  poesisnak  szólani,  már  érzettem,  hogy  theoriai 
vizsgálatim  sokakat  fognak  fejemre  lázítani.  Eégóta  isme- 
rem tudniillik  költőinket,  az  íróknak  ezen  ingerlékeny 
nemét ;  tapasztaltam,  hogy  igen  kevés  van  közöttök,  kit  a 
művészség  szeretete  oly  mértékben  gyúlasztana,  hogy  a 
tlieoretikus  gáncsait  tűrvén,  a  művészség  hasznáért  saját 
dicsőségét  megtagadni  tudná.  Mert  ahhoz,  hogy  valaki  a 
műnek  tökélyét  vagy  fogyatkozásait  a  theoretikussal  egy- 
formán értse,  stúdium  által  művelt  ítélet  kell,  poétáink- 
nak pedig  legnagyobb  része  tanulgatni  nem  igen  szeret, 
ámbár  ők  azok,  kik  a  tudós  czím  után  leginkább  sovárga- 
nak.  Hogy  gyanúm  nem  volt  alaptalan,  bizonyítja  az, 
hogy  Epigrammai  Theoriám  megjelenése  után  egy  némely 
tiszteletlenséggel  vádolgatott;  egy  más,  ki  különben 
Evangéliumok  s  Epistolákkal  foglalatoskodik,  egyik  köl- 
tőnknek kétségbe  vett  elmésségét  védelmezgeti ;  egy  har- 
madik, valamennyinek  legdühösbike,  mérges  tréfák  által 
küszködik  komoly  gáncsolatimat  megczáfolni.  A  Szerényi 
alakjába  bújt  Szentmiklóssy  pedig,  ez  a  különben  jámbor 
durva  lehessen,  epigrammatistáinkat  a  franeziák  kevésbbé 
úri  ember,  kinek  eddigleni  recensenseink,  nem  tudni  mely 

kedvezés  vagy  kiméletből,  csak  complimenteket  osztogat- 
tak, és  saját  kárára  elkényeztették,  nem  volt  elég  erős 
megbírni  reflexióim  súlyát,  s  így  történik  vala,  hogy  tüzé- 
től elkapatva,  magánaJk  olyakra  engedjen  szabadságot, 
melyeket,  ha  Eóma  nyelvén  szólnék,  nem  kételkedném 
petulantiának  nevezhetni.  Eendes  dolog,  midőn  egy  író,  ki 
tizenöt  év  óta  küzd  és  vív  pályáján,  még  mind  eddig 
olvasni  meg  nem  tanúit;  ki  tizenöt,  vagy  több  év  óta 
epigrammákat  dolgozik,  s  pedig  nagyobb  kedvvel  mint 
minden  egyebet,  arról,  miben  álljon  az  epigramma  becse 
vagy  fogyatkozása,  csak  a  minapában  kezdett  elmélkedni, 
s  ezen  elmélkedésnek  is  a  legfonákabb  ideák  lettének 
resultátumai.  így  lön,  hogy  a  miket  az  Epigramma  Theo- 
riája  ügyében  Czáf  és  Igazítás  gyanánt  mond,  megtagad- 
ják az  olvasótól  azon  parányi  éleményt  is,  hogy  mosolyog- 
jon, s  csak  szánakozást  indítnak. 

Az  olvasó  béketűrésével  él  vissza,  ki  az  érthető  dolgok 
aprólékos  magyaráz atjába  ereszkedik,  de  az  Orbilius 
vétke-e,  ha  a  tanítvány  elméje  oly  kevéssé  fogékony,  hogy 
magyarázatára  szüksége  van. 

A  nagyérdemű  Czáfoló  és  Igazító  két  első  észrevétele 
azt  mondja,  hogy  én  a  franczia  ízlésű  epigrammákat 
ellenzem ;  hogy  én  a  gnómákat  általam  fogva  ki  akarom 
zárni  a  poesis  köréből.  Értekezésem  44-ik  czikkelye  az, 
mely  a  franczia  epigrammákról  szól,  s  ott  az  mondatik, 
hogy  a  rímelt  sorok,  melyekben  a  franczia  epigramma- 
tikusok  dolgoznak,  nem  oly  alkalmasak  a  költés  ezen 
nemére,  mint  a  teljes  modulátiójú  distichon.  Ezen  okból 
örvend  az  értekező,  hogy  epigrammatistáink,  érezvén  a 
magyar  nyelvnek  minden  most  élők  között  alkalmasabb 
létét  a  görög  distichon  harmóniájának  visszazengésére, 
epigrammákat  distichonokban  kezdettek  írni,  s  ez  által 
bennünket  azon  helyzetbe  tettek,  hogy  jelennen,  minek- 
utána egy-két  jobbjainknak  szívet  és  fület  bájoló  disticho- 
naikban  az  epigramma  oly  tökéletre  hágott,  nem  lehet 
okunk  többé   félni,  hogy  valamely    gondolatlan    eléggé 

tökéletes  módjára  vezetni.  Kérdem  a  sokérdemű  Czáfo- 
lót  és  Igazítót,  hol  van  itt  ellenzése  a  franczia  ízlésű 
epigrammáknak  ?  Van-e  helyt  egyéb  érdekelve,  mint  a 
külső  forma,  egyéb  mint  a  technika  ?  Mik  azok  a  fran- 
czia ízlésű  epigrammák?  vannak-e  ily  lények  a  poesis 
széles  körében,  s  ha  volnának,  egyet  teszen-e  a  franczia 
ízlés  az  általam  szóba  vett  franczia  epigramma  techniká- 
jával ?  Nem  épen  az-e  a  franczia  epigrammák  charaktere, 
mely  a  martiáliaké  ?  s  a  martiáli  epigrammák  ki  vannak-e 
zárva  a  poesis  köréből  ?  Fervescis,  sangvine  et  ira  scintil- 
lant  oculi,  dicisque  fasisque  quod  ipse  non  sani  esse 
hominis,  non  sanus  iuret  Orestes. 

E  helyt  arra  is  tanít  bennünket  egyszersmind  a  Czáfoló 
és  Igazító,  hogy  ha  epigrammákat  a  francziák  módja  sze- 
rint rímekben  írunk,  nyelvünk  könnyűség-  és  többszínű- 
hez fog  szokni.  Valóban  becses  tanúság !  Költőink  Tinódi 
óta  mai  napiglan  a  költés  csaknem  minden  nemeire  hasz- 
nálták a  rímeket,  de  azok  mind  nem  elégségesek  még 
nyelvünket  könnyűséghez  és  többszínűséghez  szoktatni 
(mely  beszéd !).  A  Czáfoló  postulátuma  nemde  csak  akkor 
fog  betöltetni,  ha  epigrammákat  is  rímelt  sorokban  írunk  ? 
Mely  kipótolhatatlan  veszteség  tehát,  hogy  Szentmiklóssy- 
nak  egy  epigrammája  sem  képes  nyelvünket  könnyűség  és 
többszínűséghez  szoktatni ! 

Térjünk  a  gnómákra.  Kivel  magyaráztatta  magának 
Szentmiklóssy  értekezésem  6,  7,  8,  9,  10,  11,  12,  13,  14, 
15.  számmal  jegyzett  czikkelyeit,  melyek  a  gnómákról 
szólnak,  melyeket  minden  értett,  egyedül  ő  nem?  Meg- 
tanítsam-e a  tizenöt  évű  írót  olvasni  ?  Megtanítsam-e  a  vi- 
lágos dolgoknak  fonák  magyarázatot  adni,  mit  teszen?Igy 
Bzokott-e  Szentmiklóssy  mindent  olvasni,  mint  ezen  kér- 
désbe hozott  értekezést,  melyről  —  bár  mód  és  út  van 
mutatva  benne,  hogyan  kell  gnómákat  forma  segéde  által 
poetai  művekké  alkotni  —  azt  költi,  hogy  a  gnómákat 
általán  fogva  száműzte  a  poesis  köréből?  Valóban  nem 
csodálhatni    az  igen   is   szembeszökő    tudomány- szűkét, 

mely  a  Czáfoló  és  Igazító  minden  még  oly  parányi  kifeje- 
zéseiben is  mutatkozik.  Mert  félszeg  tanulásnak  mi  lehet 
természetesb  következése  félszeg  tudománynál  ?  Ha  Szent- 
miklóssy  jól  megolvassa,  vagy  egy  a  dologhoz  értő  által 
megmagy áraztatja  magának  említett  czikkelyeimet,  re- 
ménylem, érteni  fogja,  a  mit  én  mondottam,  hogy  a  gnómák 
epigrammákká,  következőleg  költői  művekké  válhatnak  a 
forma  segéde  által,  vagy  a  Czáfoló  és  Igazítói  piperés 
nyelv  szerint  a  költői  színbe  öltöztetés  és  a  költői  szel- 
lemnek rajok  fuvallása  által.  luvat  immemorata  ferentem 
ingenuis  ocuHsque  légi  manibusque  teneri ! 

Hogy  Szentmiklóssy  a  Schiller  gnómáit  nagyobb  gyö- 
nyörrel olvassa  Lessing  és  Martiái  némely  epigrammái- 
nál,  az  semmit  sem  bizonyít  egyebet,  mint  hogy  Szent- 
miklóssy a  Schiller  gnómáit  nagyobb  gyönyörrel  olvassa 
Lessing  és  Martiái  némely  epigrammáinál.  (Mely  módja 
a  czáfolásnak,  mily  igazítás !)  Mert  egyes  emberek  tet- 
szése nem  aesthetikai  törvény,  a  Szentmiklóssyé  pedig 
annál  inkább  nem,  minthogy  az  aösthetikai  tudománynak 
oly  kevés  jeleit  árulgatja  el.  Legyen  elhitetve  a  haragra 
gerjedt  úr,  hogy  az  ő  gnómáit  is  sokan  olvassák  nagyobb 
gyönyörrel  epigrammáinál,  holott  az  aesthetikusnak  eszébe 
sem  jut,  hogy  azokról  emlékezzék,  a  midőn  emezeknek 
némelyikét,  mely  talán  egy  szerencsésebb  óra  szüleménye 
volt,  méltó  dicsérettel  fogja  érdekleni. 

Mely  szép  dolog  a  tudomány,  mely  szép  az  értelem, 
soha  sem  érzettem  inkább,  mint  midőn  a  Czáfoló  és 
Igazító  észrevételeit  olvastam.  íme,  ha  ez  a  jó  úr  megta- 
nulta volna,  mi  legyen  a  gnóma,  mi  az  epigramma,  egye- 
bet fogott  volna  ellenem  például  felhozni,  mint  a  iVyo97íO- 
zók  s  Legszebb  tünemény ,  melyeknek  egyike  a  szónak 
legsajátabb  értelmében  gnóma,  s  másiknak  pedig  igen 
kevés  hía,  hogy  nem  az.  S  ha  a  dolgokat  értenie  oly  sok 
erejébe  nem  kerülne,  könnyű  szerrel  értésére  esett  volna 
az  is,  hogy  midőn  Schiller  gnómái  száraz  reflexióknak 
neveztetnek,  az  elnevezés  nem  általánosan,  hanem  rela- 

tive  van  véve.  Az  epigrammának  a  tárgy  eleven  jelenléte 
életet  és  lelket  ád ;  a  gnóma  pedig  csaknem  mindenkor 
valami  holt  gondolatot,  valami  abstraetumot  foglal  magá- 
ban személy  és  kép  nélkül.  Innen  a  gáncsolt  trópus,  mely- 
nek magyarázatjára  úgy  hiszem  egyedül  Szentmiklóssy- 
nak  lészen  szüksége. 

Ha  a  derék  Czáfolónak  eddigleni  észrevételeit  keresz- 
tényi szánakozással  tekintette  az  olvasó,  lehetetlen,  hogy 
el  ne  mosolyodott  legyen  azon  kapkodásra,  melylyel 
Óhajtás  czímü  darabját  vízbe-halóként  megmenteni  igyek- 
szik. Mire  azt  oly  nagy  recensensi  fontossággal,  mire  oly 
sanyarúlag  rostálgatni  —  mond  ő  —  holott  az  nem  epi- 
granuna?  Eeménylem,  nem  kell  sokratesi  bölcseség  hozzá, 
hogy  a  Czáfoló  tendentiája  kitaláltassék.  Ki  akar  csusz- 
szanni  a  jámbor  a  recensensi  vas  pálcza  alól,  de  már  késő. 
Ha  Óhajtását  úgy  Ítélnéd  meg,  mint  elegiát,  azonnal  kész 
volna  azt  epigrammának  visszanevezni,  s  ha  recensensi 
üldözéseddel  fel  nem  hagynál,  végtére  a  négy  distichon 
épos  nevet  is  viselne.  Miattam  lehet  az  Óhajtás  elégia, 
epigramma,  vagy  a  minek  azt  nevezni  tetszik,  mert  ott,  hol 
általam  felhozva  van,  nem  elégia  vagy  epigramma,  hanem 
oly  költemény  gyanánt  áll,  melyben  nincs  fokonként 
emelkedő  vagy  eső  következése  a  gondolatoknak,  s  e  sze- 
rint úgy  vélem,  példaként  állhatna,  ha  óda  vagy  dithyramb 
volna  is.  Bizonyossá  teszem  Szentmiklóssyt,  hogy  ha 
epigrammában  actiói  haladásnak  helye  volna.  Hunyadi 
Lászlóját,  mely  dráma  akart  lenni,  hoztam  volna  fel  pél- 
dául, hol  a  drámaköltőnek  az  actio-haladással  való  isme- 
retsége nem  nagy  mértékben  mutatkozik  —  s  a  tett  logi- 
kátlan nem  volt  volna. 

A  miket  ezentúl  az  igen  sokérdemü  Czáfoló  és  Igazító 
mond,  s  lelkének  elkeseredéséből  mond,  azok  ellen  nincs 
fegyverem. 

Anf  das  empfindsame  Volk  hab  ich  nie  was  gehalten  ;  es  werden, 
Kommt  die  Gelegenheit,  nnr  schlechte  Gesellen  daraus. 

Gorthe. 

Biíjza.  IV.  1^ 

FIGYELMEZTETÉS  PESTI   KÖNYVÁROS  WIGAND  OTTÓ  TUDO- 
MÁNYI S  MESTERSÉGI  KÖZÖNSÉGES  TÁRÁRA. 

Két  ízben  jelenté  Wigand  Ottó  könjrváros  a  publikum- 
nak szándékát,  egy  magyar  Gonversations-Lexíkon  kiadása 
iránt.  Első  jelentését,  bár  az  egészen  kielégítő  nem  vala, 
mindenki  örömmel  vette,  s  örömmel  én  is,  mert  bennem 
a  munka  iránt  jó  remények  támadtanak;  készebb  valék 
tudniillik  a  jelentés  félszegségeit  egy  valami  kontárkéz 
gyakorlatlan  tollának  tulajdonítani,  mintsem  azt  higyjem, 
hogy  a  munkának  plánuma  nincs,  vagy  elrendelése  fonák. 
Vágytam  látni  egy  második  jelentést,  hogy  kétségeim 
elháríttassanak,  s  a  mit  vágytam,  azt  a  kiadó  februárius 
6-d.  közlött  jelentésével  s  próbalapjaival  teljesíté.  Mohón 
nyúlánk  a  jelentés  után,  s  esudálattal  látók,  a  mit  nem 
vártunk.  Ideje  tehát,  hogy  szavamat  ez  ügy  felett,  mely 
nem  annyira  Wigand  könyvárosnak,  mint  inkább  a  nem- 
zetnek ügye,  én  is  hallassam,  s  egyszersmind  azokat,  kik 
netalán  előfizetni  fognak  e  lexikonra,  eleve  figyelmesekké 
tegyem,  mire  vetik  ki  pénzöket.  —  Gyűlölet  s  bosszú  tár- 
gyává teszi  magát,  ki  mások  hibáit  s  tévedéseit  fedezgeti 
fel  a  publikum  előtt,  de  gyűlölet  s  bosszú  csak  a  gyávát 
rettentik  el;  ki  az  igazat  mindenek  felett  tiszteli,  ki  a 
szabad  vélemények  barátja,  az  bátor  még  akkor  is  elő- 

lépni,  midőn  egy  nagyobb  sereg  véleményével  kell  meg- 
vívnia. A  balgatagság  veszélyes  özöne  ellen  gátat  rakni 
nem  szégyen,  nem  vétek,  sőt  annak,  ki  emberi  társaságban 
él,  még  kötelessége  is;  s  vannak  esetek,  midőn  az  ól  mar- 
hái alól  szemetet  hányni  hálára  méltó  szép  tett.  Ki  hall- 
gat, vagy  a  neutralitás  leple  alá  vonul,  midőn  közügy 
forog  kérdésben,  többnyire  álnok  czélokat  forral :  hic  niger 
est,  huné,  tu  romane,  eaveto. 

Mi  becses  segéde  légyen  a  tudományoknak  oly  munka, 
mint  ama  közönségesen  ismert  lexikon,  melyet  lipcsei 
könyváros  Brockhaus  már  hét  ízben  ada  ki,  minden  érti, 
ki  tudományokkal  foglalatoskodik.  Ez  egy  valódi  ariadnei 
fonal,  mely  bennünket  az  emberismeretek  fejszédítő  soka- 
sága közt  híven  vezet,  s  gyakor  bukdosásinktól  megóv. 
Jó  előintésűl  szolgál  s  rövid  ismereteket  nyújt  ezer  kör- 
nyűlményekben.  Benne  mind  a  tudományokkal  foglala- 
toskodó, mind  pedig  a  dilettáns  tanácsadót  s  barátot  lel ; 
szóval  ez  az  ismereteknek  minden  szükségeit  pótló  segéd- 
könyv. Tudóssá,  tanult  emberré  ugyan  senki  sem  válhatik 
általa,  sem  kimerítő  ismereteket  valamely  tudomány  ne- 
mében belőle  nem  szerezhetni,  mert  ez  nem  is  czélja,  de 
nélküle  a  tudományok  barátjának  felette  nehéz  ellennie. 
Fejledező  literatúrában  hatalmas  pótléka  a  tudományok 
azon  ágainak,  melyekben  még  kimerítő  munkák  nincse- 
nek. Ily  pótlék  gyanánt  kellene  szolgálnia  nálunk  is,  hol 
még  kivált  a  felsőbb  tudományok  nagy  részint  parlagon 
fekszenek.  De  épen  ezért,  mivel  interimális  pótléka  s  elő- 
rajza  sok  még  ki  nem  művelt  ismereteknek,  szükség,  hogy 
nagy  gonddal,  ne  felűleges  tudománynyal,  ne  himpellér 
kezek  által  készüljön;  hanem  alapos  ismeretű,  világos 
értelmű,  önállású,  nem  lengeteg  ítéletek  közt  habozó  fejek 
műve  legyen,  különben  áltudományt  fog  elterjeszteni  a 
homályból  most  fejlődő  polgárok  közt,  s  így  hasznot  épen 
nem  teend,  kárt  pedig  igen  is  sokat.  Mert  az  még  tűrhető 
baj,  midőn  nem  tudunk:  ott  a  veszély,  midőn  rosszul 
tudunk. 


Ily  szempontokból  tekintvén  a  dolgot,  tartalék  nélkül 
kimondom,  hogy  a  milyen  nagy  barátja  valék  Wigand 
könyváros  szándékának,  midőn  első  jelentését  értettem, 
oly  nagy  idegenség  támadt  bennem  iránta,  látván  a 
munka  plánumát,  elrendelését  —  ha  elrendelésnek  ne- 
vezni lehet  —  próbául  közlött  czikkelyeit,  leginkább  pedig 
a  főredactor  bujkálásait.  Tekintse  meg  az  olvasó  figyelem- 
mel a  két  rendbeli  jelentést  s  a  Penyéry  Kérdéseire  adott 
feleletet,  s  látni  fogja,  hogy  belölök  fonák  plánum,  félszeg 
tudomány,  gondatlan  munka,  inconsequentiák,  gramma- 
tikai és  stilistikai  tudatlanság,  visszás  logika  egymásra 
halmozva  tűnnek  elő,  annyira,  hogy  a  ki  komoly  ítélettel 
fontolja  a  dolgot,  kísértetbe  jö  azt  hinni,  hogy  Wigand 
könyváros  lexikona  által  a  magyar  tudományi  cultúrát 
akarja  a  külföld  előtt  nevetségessé  tenni.  Mert  nem  oda 
mutatnak-e  ezen  dagályos  szavak  is,  melyek  egyik  jelen- 
tésében állnak:  «Lehetetlen  mindenki  szívének  el  nem 
ragadtatni  örömérzettől,  midőn  hallja,  hogy  a  külföldiek, 
kik  több  rendbeli  újságleveleikben  nemzetünk  nagy  díszére 
szolgáló  dicsérettel  említik  ezen  nagy,  hasznos,  és  költ- 
séges munkának  megjelenését,  bámuló  tisztelettel  ismerik 
meg  a  magyar  litteratúrának  oly  szép  és  gyors  előmene- 
telét».  Mit  jelentsen  a  magasztalás  oly  helyt,  hol  magasz- 
talni való  nincs,  könnyű  szerrel  megérthetni,  azért  szabad 
légyen  a  tisztelt  könyvárosnak  mondanom,  hogy  meddig 
idézett  szavai  valóságát  csalhatatlan  dátumokkal  be  nem 
bizonyítja,  s  azon  publikum  előtt  be  nem  bizonyítja, 
melyet  sért,  azaz :  azon  újságleveleket  meg  nem  nevezi, 
hol  egyedül  és  csupán  kiadandó  lexikona  miatt  emlékezik 
a  külföld  oly  nagy  dicsérettel,  oly  bámuló  tisztelettel 
a  magyar  literatúráról :  mindaddig  ezen  nagy  hangon 
kiabált  bombastokat  —  bár  egyike  vagyok  azoknak,  kik 
kétes  környűlményben  készebbek  jót,  mint  rosszat  mások 
felől  hinni  —  egyébnek  gúnynál  és  sarcasmusnál  tekin- 
tenem nem  lehet. 

A  kiadónak  másodszori  jelentése  közli  azon  írók  neveit, 

kik  a  hibásan  úgy  nevezett  Tudományok  s  Mesterségek 
közönséges  Tárát  dolgozásaikkal  segéllik.  Nagyobb  ré- 
szint ismeretes  férfiak  nevei,  s  többen  vannak  közöttök, 
kik,  mint  szép  érzésű  emberek,  jeles  tisztviselők,  jeles 
polgárok,  buzgó  hazafiak  tiszteletben  állnak  a  nemzet 
előtt.  Engedje  meg  mindazáltal  a  kiadó,  ha  erre  nézve 
azon  észrevételt  teszem,  hogy  az,  kinek  logikája  van,  nem 
elégszik  meg  a  Tár  íróit  egyedül  csak  jó  charakterű,  s 
buzgó  hazafíságú  embereknek  tudni :  ö  még  ezeken  felül 
azt  fogja  kívánni,  hogy  ezen  tisztelt  emberek  jó  írók  is 
legyenek.  Hogy  pedig  a  fényes  születésű  ember,  az  igen 
jó  polgár,  igen  jeles  tisztviselő,  szóval  a  legbecsesebb 
czimekkel  ragyogó  férfi  lehet  a  legsilányabb,  legízetlenebb 
író  gyakorta,  azt  sűrűbben  mutogatja  a  mindennapi  példa, 
hogysem  valaki  tagadni  merné.  Érzem,  mi  kedvetlen,  mi 
keserű  lesz,  de  az  engem  nem  tartóztat  őszintén  —  habár 
nem  fájdalom  nélkül  is  —  megvallani,  hogy  azon  nevek 
között,  melyeket  a  szóba  vett  lexikon  jelentése  kihirdető, 
csak  két  írót  találtam,  kiknek  munkáik  felől  magamat 
szép  reménynyel  biztathatom.  Egyike  ezeknek  gróf  Szé- 
chenyi —  a  Hitel  lelkes  írója  —  a  másikat  úgy  hiszem 
az  olvasó  önmaga  is  igen  könnyű  szerrel  ki  fogja  találni. 
A  többi  —  teljes  számmal  tíz  —  részint  valaha  fénylő,  de 
már  erőtlen,  elaggott  bajnokok ;  részint  korán  elért  s  már 
hamvatag  reményű  ifjak  s  ízetlen  papirosmázolók;  van 
közöttök  egy-két  ezen  alkalomra  született  literátor  is,  ki 
még  azt  sem  érti,  patikai  vagy  konyhai  szerekből  áll-e 
öszve  az  a  csuda  lény,  mit  a  tudósok  literatúrának  nevez- 
nek. Engedje  meg  az  olvasó,  hogy  elhallgassam,  mit  gon- 
dolok, s  mit  várok  ilyetén  írók  munkáik  felől ;  különben 
is  nekem  e  helyt  velők  semmi  bajom.  Szavaim  egyedül  a 
kiadóhoz,  sőt  —  mivel  ő  magyarul  nem  ért,  s  oka  az  itt 
szóba  vett  félszegségeknek  egészen  nem  lehet  —  nem  is 
annyira  hozzá,  mint  inkább  ahhoz  intézem,  ki  a  főredac- 
tori  hivatalt  viseli,  mert  minden  e  munka  kiadásában 
már  eddig  is  elkövetett  s  még  bizonynyal  elkövetendő 

balgatag  hibáiknak  ő  legnagyobbik  eszköze ;  a  mit  talán 
maga  is  érez,  mert  mi  oka  volna  egyébként  Wigand  és 
Csemeczky  nevek  alatt  bujkálnia?  A  vétlen,  idegen 
alakba  lappangani  nem  szokott.  De  vigyázzon,  mert  tan- 
dem sua  poena  nocentem  insequitur  ....  Hogy  Cser- 
neczky  legyen  a  főredactor,  elhinni  felette  nehéz,  ha 
azonban  mégis  el  kellene,  akkor  még  inkább  megerősö- 
döna  a  felébb  kimondott  véleményben,  hogy  ezen  Conver- 
sations- Lexikonnal  csakugyan  gúnyoló  írása  készül  a 
magyar  nemzet  literatúrájának. 

A  mutatványul  közlött  lapokon  dr.  Balogh  Pál,  Thaisz 
András  és  Csemeczky  József  jelennek  meg.  Mindenike 
különböző  ágaiban  a  tudományoknak. 

Dr.  Baloghnak  az  Agy  velőről  írt  czikkelyére  nézve 
nem  vagyok  competens  bíró,  következőleg  nem  szólhatok, 
hanem  az  olvasót  a  Tud.  Gyűjtemény  1830-diki  második 
kötetére  kell  utasítanom,  hol  az  Prof.  Bugát  által  meg- 
ítéltetik. Azt  azonban  szükség  mondanom,  hogy  kívánatos 
volna,  ha  dr.  Balogh  stílusára  jobban  ügyelne,  a  magyar 
nyelv  törvényeire  több  gondot  fordítana,  orthographiai 
inconsequentiákkal  nem  sértegetné  szemeinket.  Mai  idő- 
ben, egeknek  hála !  már  a  nem-írók  között  is  vannak,  kik 
grammatikai  rendszabás  szerint  írnak,  mennyivel  több 
jussal  kívánhatjuk  tehát,  hogy  ilyenekre  írók  ügyeljenek. 

Miket  Thaisz  András  a  magyar  törvényből  közöl,  csak 
töredékek,  sőt  még  a  töredékeknek  is  csak  töredékei. 
Effélékkel  jobb  volt  volna  az  előfizetni  akarókat  nem 
boszantani,  mert  hogyan  szolgálhasson  az  mutatványul, 
miből  még  a  periódusok  is  csak  eltagolva  közöltetnek? 
Nyelvére  nézve,  ha  nem  egészen  is,  legalább  nagy  részint 
ismétlenem  lehet  azt,  mit  az  imént  dr.  Balogh  « Agyvele- 
jére* mondottam.  Ily  írásmód :  törvény  Jét,  viszony  Ját,  jics- 
Sait  igen  gondatlan  —  hogy  ne  mondjam  tudatlan  —  ke- 
zet árúinak  el.  k  Kriminális^  ConstituTió,  resZpubUKa, 
Ausztria,  hogyan  férhetnek  meg  együtt,  nem  képzelhetni. 
Az  önkényes  szónak  pedig  zárjel  közé  tett  «tyrannismu8- 

sal»  magyarázata  nem  a  legszerencsésebb  lexikographi 
lelemény. 

Csemeczky  Józsefnek,  ki  a  Hunyadi  Mátyás  ezímű 
articnlust  irta,  csak  azt  súgom  meg,  hogy  minekelőtte 
írói  pályára  lépne,  olvasgassa  meg  azon  tudományt,  mely 
leges  rite  cogitandi  et  disserendi  proponit.  Ez  által  fog 
annak  tudására  eljutni,  hogy  akkor,  midőn  a  czikkelynek 
Hunyadi  Mátyás  ezímet  adunk,  ne  László  úrfiról,  ne 
ülrikról,  egyedül  csak  Mátyásról  beszélgessünk.  Ama  két 
úri  ember  történetét  pedig  a  Hunyadi  László  és  Cilii  ül- 
rik  czimek  alatt  regéljük  el,  s  a  mennyire  egymással 
ÖBzveftiggésben  vannak,  provocáljunk  reájok,  máskülön- 
ben amphora  cepit  institui  és  currente  rota  csak  urceus 
exit. 

Hogy  a  mutatványlapokon  az,  kit  leginkább  kivánt 
volna  az  előűzetö  ismerni,  a  redactor,  meg  nem  mutat- 
kozik, az  minden  előtt  különösnek  tetszhetett.  Előttem 
legalább  nem  lehet  nem  gyanús  dolog,  s  azt  sejteti  velem, 
hogy  nem  mere  ily  korán  síkra  szállni,  mert  önmaga  sem 
bízott  erejében.  Való,  hogy  méltó  oka  is  van  a  félelemre, 
mert,  a  mit  vállaira  vőn,  oly  nagy,  oly  terhes  munka, 
melynek  elbírására  középszerű  erő  nem  elegendő.  A  redac- 
tor egyszersmind  bírája  is  a  munkáknak  —  ha  nem  az, 
redactorí  nevet  nem  érdemel  —  az  emberi  ismeretek  annyi 
ágaiban  pedig  bírónak  lenni  súlyosabb  dolog  mint  magát 
a  Vélek  Súlyát  is  Weissenfelsből  prózai  köpönyegbe  bur- 
kolgatva  Kelemföld  hegyéig  czepelni.  Ez  az  oka,  hogy  én 
különben  az  ügynek  barátja  s  csak  ezen  fonák  módnak, 
mely  jót  nem  szülhet,  ellensége,  azt  javallanám,  ha  a 
főszerkeztetés  inkább  több  férfiakra  bízatnék.  De  azoknak 
lelkes,  józan  ítéletű,  nem  hírnéven,  ezen  a  hiú  bábon 
kapkodó,  nem  írótársaik  ellen  kaján  szándékokat  forraló 
férfiaknak  kellene  lenni,  mert  egyes  embernek  oly  széles 
tndománynyal  bírnia,  mennyi  ide  kívántatnék,  lehetetlen. 

Méltán  kérdhetné  az  előfizető  azt  is,  miért  nem  tudatja 
Wigand  könyváros,  hogyan  vannak  felosztva  a  tudomá- 

nyok  nemei  az  írók  között?  azaz:  melyik  író  micsoda 
nemben  fog  dolgozni  ?  Mert  eddig  csak  dr.  Balogh,  Thaisz 
és  Cserneczky  körét  ismerjük,  a  többiről  említés  sincs, 
holott  azt  kívánhatnók,  hogy  mindenik  író  minden  időben 
felelni  tartozzék  az  általa  dolgozott  czikkelyekért,  külön- 
ben az  egész  csak  fonákságokból  öszvehidrott  gyűjte- 
mény lesz. 

Nem  tagadhatni  továbbá,  hogy  az,  ki  valamiért  pénzt 
ád,  méltán  kívánhatja  tudni,  miért  adja  pénzét.  Wigand 
könyváros  ezen  igazságos  kívánatot  oly  kevéssé  látszik 
tisztelni,  hogy  még  mindeddig  nem  tudatta,  sőt  még 
Fenyérynek  a  Tud.  Gyűjteményben  tett  kérdése  után  sem 
tudatta,  hány  ívből  fog  ezen  kihíresztelt  lexikon  állani. 
Engedjen  meg  a  tisztelt  könyváros,  de  én  úgy  látom,  hogy 
efféléből  mercantilis  czélok  —  s  pedig  nem  a  legszebbek  — 
tetszenek  ki,  következőleg,  ha  csupán  ezen  oknál  fogva  is 
az  előfizetni  akarók  visszavonatkoznak,  ne  panaszolja 
majd  a  külföld  előtt,  hogy  a  magyar  nemzet  saját  haszna 
és  cultúrája  iránt  is  idegen,  s  higyje  csak  azt,  hogy  a  ma- 
gyar, mint  minden  egyéb  nemzet  is,  magát  megjátszani 
nem  örömest  hagyja. 

De  térek  arra,  a  mi  figyelmemet  leginkább  magára  voná, 
s  a  mi  leginkább  oka  volt,  hogy  itt  a  lexikon  ügyében 
megszólamlom.  Kik  figyelnek  a  külföldre,  igen  is  jól 
fognak  emlékezni,  a  lipcsei  Conversations-Lexikon  ha- 
todik kiadásában  mi  fonák  czikkelyek  vannak  a  ma- 
gyar nemzetről,  leginkább  pedig  a  magyar  literatúráról 
közölve.  A  hetedik  kiadást  még  nem  láttam,  de  igen 
hihető  előttem,  hogy  ezen  czikkelyek  ott  is  le  lesznek 
nyomtatva.  Néhány  év  múlva  Brockhaus  egy  nyolczadik 
kiadást  is  fog  rendelni,  mert  ezen  lexikonnak  felette  kiter- 
jedett  publikuma  van.  Ezen  kiadáshoz  a  Magyarországról 
szóló  czikkelyeket  Brockhaus  azon  lexikonból  fogja  ma- 
gának fordíttatni,  melyet  most  Wigand  kiadni  készül, 
feltévén,  hogy  Magyarország  írói  legjobban  isníerhették 
bazájokat,  s  legvalóbb  dátumokat  adhattak  felőle,  Oon- 

doljiik  meg  most  már,  mi  nyomorú  képe  lesz  az  a  magyar 
nemzetnek,  mely  ott  Wigand  könyváros  gondatlan  lexiko- 
gi'aphja  után  ábrázoltatni  fog,  s  micsoda  képviselőit  fogja 
ott  a  külföld  a  magyar  literatúrának  látni !  Miattam  lehetne 
ugyan  nyomorú  kép  is,  csak  való,  csak  hív  másolat  volna, 
a  mit  azonban  reménylenem  felette  nehéz.  Hogy  pedig  ál 
tudomány  s  hibás  vélemények  terjesztessenek  el  felőlünk 
idegen  nemzetek  előtt,  az,  úgy  hiszem,  nagyobb  figyelmet 
érdemlő  dolog,  mintsem  hidegen  vennünk  lehetne,  mert 
benne  nemzeti  becsület  sérül.  Felszólítom  azért  Wigand 
könyváros  lexikona  valódi  redactorát  —  de  nem  Cser- 
neczky  Józsefet  —  hogy  czáfolja  meg,  a  miket  e  helyt 
mondok,  s  ha  hibáztam,  térítsen  jó  útra,  különben  minden 
itt  mondottaim  tökéletesen  igazak,  s  nem  lesz  egyéb  hátra, 
mint  az  olvasó  publikumot  arra  intenem,  hogy  Wigand 
könyváros  Tórát  előfizetésével  ne  segélyje,  mert  minden 
ezen  czélra  adott  pénz  nemzeti  becsületünk  sérelmének 
lészen  eszköze. 

11. 

VÁLASZ  DÖBBENTEI  GÁBORNAK  A  CONVERSATIONS-LEXIKON 

ÜGYÉBEN. 

Triste  supercilium,  durique  sev«ra  Catonis 

Frons,  et  aratoris  fília  Fabricii, 
Et  personati  fastas,  et  regula  morum, 

Quidquid  et  in  tenebris  non  sumus :  ITE  FORAS 

Drága  Döbrentei  Úr ! 

El  ne  bízza  magát,  hogy  válaszomat  Wigand  lexikona 
ügyében  egyedül  •és  egyenest  kegyedhez  intézem.  Nem 
azért  teszem  ezt,  mintha  Wigand  lexikographusai  között 
kegyednél  érdemesebb  emberre  is  nem  találtam  volna, 
koránt  sem !  hanem  egyedül  azért,  mivel  kegyedhez  Döb- 
rentei Úr!  —  mint  ez  ügy  legfőbb  intézőjéhez  —  legtöbb 
mondani  valóm  van.  Különben  is  kegyed  az  a  magyar 

írók  között,  ki  öndicséretei  és  sokfelé  ágazó  fortélyai  által 
legtöbb  nimbust  és  csillogást  gerjeszte  maga  körül,  szük- 
ség tehát,  hogy  azoknak  legalább  egy  része  iránt  —  mert 
mindenről  tárgy  és  hely  szólnom  nem  engednek  —  az 
olvasókat,  kiket  ezen  álfény  régen  ámítgat,  valahára  már 
tisztább  véleménvekre  hozzam.  Nem  franczia  delicatesse 
ugyan  ezeket  magának  az  Úrnak  mondanom,  de  hiába,  ez 
nálam  már  így  megyén ;  én  a  finyás  complimenteket  nem 
szeretem,  azok  kiveszik  az  embert  saját  charakteréből. 
A  mit  mondani  akarok,  örömest  mondom  az  Úrnak  sze- 
mébe, nem  sokat  aggódván  vele,  szavaimat  kedvesen 
veszi-e,  vagy  miattok  esikorog  mérgében. 

Az  Úr  felelete,  drága  Döbrentei  Úr !  valamint  két  tár- 
saié, oly  szegény  s  oly  erőtlen  lelket  árúi  el,  hogy  én  bizo- 
nyára szégyenlem  magamat,  hogy  az  Urakban  ily  nyomo- 
rék, ily  gyáva  ellenkezőkre  találtam,  s  elmondhatom 
Róma  költőjével :  Hoc  ego  fatis  imputo !  Hí  vultu  morbum 
incessuque  fatentur;  horum  simplicitas  miserabilis,  his 
furor  ipse  dat  veniam.  Maga  ezen  felelet  láttatni  fogja  az 
olvasóval,  hogy  az  Urak  lexikonának  sorsa  csakugyan 
gonosz  lábon  áll,  engem  pedig  mind  inkább  meggyőz 
arról,  a  mit  a  Figyelmeztetésben  mondottam,  hogy  a 
kegyetek  írói  tehetsége  igen  silány,  s  mind  fordítva  mind 
pedig  eredetileg  készülendő  czikkelyeik  felette  csekély 
reménynyel  biztathatnak.  Szomorú, valóban  szomorú  sors! 
És  Wigand  könyvárost  méltán  lehet  sajnálni,  hogy  lexiko- 
nának csak  ily  írói,  ügyének  csak  ily  védői  vannak.  Kár, 
hogy  engemet  meg  nem  hívott  kegyed,  Döbrentei  Úr,  vé- 
deni önmagam  ellen  ezen  szerencsétlen  lexikont.  Foga- 
dom és  vallom,  hogy  ha  az  ügyet  meg  nem  szabadíthattam 
volna  is  —  mert  ki  képes  oly  alkotmányt,  melynek  alapja 
nincs,  az  öszveroggyanástól  megóvni  ?  —  legalább  az  Urak 
írói  nevét  megmentettem  volna  azon  szennytől,  melyet 
most  már  róla  semmi  hatalom  le  nem  törülhet  többé. 
Legyen  az  Úr,  Döbrentei  Úr,  elhitetve,  hogy  én  ezen  ügy 
felett  nem  is  hallatnám  többé  publikum  előtt  szavamat, 


CONVERSATIONS-LEXIKONI  PÖR.  251 

mert  hiszen  az  Urak  feleletét,  kinek  csak  parányi  ítélő 
tehetség  juta,  czáfolatnak  úgy  sem  fogta  volna  tekinthetni; 
azonban,  mivel  az  Urak  engem  erkölcstelen  tett  gyanú- 
jába hoztak,  szükség,  hogy  az  iránt  kérdőre  vonjam  az 
Urakat  a  publikum  előtt,  s  egy  alkalommal  szétfújjam 
az  Uraknak  ellenem  a  lexikon  védelmére  épített  buborék- 
várát. 

Némely  apróságokkal,  miket  az  Urak,  tartoztak  legyen  a 
dologhoz  vagy  nem,  össze-visszakevertek  feleletökben,  nem 
akarok  időt  veszteni.  Ezek  csak  olynemű  ellenvetések, 
melyekre  a  syllogistikai  formában  vetekedő  azt  szokta 
mondani:  transmitto,  mert  bennök  kevés,  vagy  épen 
semmi  czáfoló  erő  nincs.  Egyedül  azokat  fogom  érinteni, 
melyeket  az  Urak  boldog  öncsalódásaikban  igen  fontos 
dolgoknak  vélnek. 

Azt  mondja  az  Úr,  Döbrentei  Úr,  hogy  mi  pártos- 
kódunk;  hogy  recensióink  egy-két  embert  reá  akarnak 
a  közönségre  disputálni ;  hogy  a  nyelv  tulajdon  fordultát 
németes  és  francziás  kifejezések  által  igyekszünk  elfa- 
csarni; hogy  az  új  iskolának  feszengő  írásmódját  erő- 
szakosan hirdetjük ;  hogy  gyűlöljük  az  Urakat,  kik  közép 
utat  tartanak  a  nyelv  elébhvitelében. 

Igen  is,  drága  Döbrentei  Úr,  mi  pártot  formálunk !  Mi 
bátran  és  tartalék  nélkül  felszólalunk  mindég,  valahány- 
szor írói  lelketlenséget  és  gyávaságot  látunk ;  mi  csipked- 
jük, sújtjuk  és  zúzzuk  a  félszegséget ;  mi  nem  engedjük 
meg,  hogy  az  Úr  és  hasonlói  kontárkodjanak,  hogy 
silány  mázolásaikkal  visszatérítsék  a  magyar  líteratúrát 
azon  szép  haladásból,  melyet  az  Dayka,  Virág  Benedek, 
Kazinczy,  Berzsenyi,  a  két  Kisfaludy,  Kölcsey  és  Vörös- 
marty műveik  által  néhány  évtized  óta  teszen;  mi  hirdet- 
jük és  magasztaljuk  —  mit  Bewunderung  zweifelnd  és 
mit  Zweifel  bewundernd,  mint  a  nagy  Lessing  mondja, 
mert  vakon  és  szolgailag  imádni  nem  tudunk  —  Berzse- 
nyit, Kisfaludy  Károlyt,  Kölcseyt  és  Vörösmartyt,  mi  rá- 
íisputáljuk  a  közönségre,  hogy  ezen  négy,  vagy  a  kegyed 

szava  szerint  egy-két,  ember  felett  semmi  sincs  az  egész 
magyar  literatúrában.  S  vétek-e,  hogy  mi  ezt  teszszük  ? 
S  nem  fog-e  kezet  velünk  az  egész  magyar  közönség  ezen 
Ítéletben?  —  De  hiszen  tudom  én  igen  is  jól,  mi  bántja  az 
Urat,  drága  Döbrentei  Úr!  Tudom,  miben  áll  az  a  mi  pár- 
toskodásunkl  Mert  mi  nem  hizelkedünk  senkinek  úgy-e? 
Kimondjuk  bátran,  a  mit  hiszünk,  nem  hirdetjük  kegyedet 
azon  soványságokért,  melyeket  minapában  a  publikumra 
tolt,  magyar  Campénak  —  mint  kegyed  magát  nevezgetni 
szereti  — ;  nem  magasztaljuk  a  Vélek  Súlyát  és  FösvémjU 
a  csörgő  és  csattogó  Náiidorfejérvárt,  a  pöffeszkedő  Ke- 
nyénnezei  diadalt,  s  ama  sok  franczia  s  német  író  mun- 
káiból öszvelopott,  rendetlen  és  lélekboszontó  értekezése- 
ket, melyekkel  az  Úr  a  Tud.  Gyűjtemény,  F.  M.  0.  Minerva 
s  Erdélyi  Múzeuma  olvasóit  kínozta.  Mi  őszintén  és  tar- 
talék nélkül  merjük  mondani,  hogy  az  Úr  tehetségéről 
felette  keveset,  vagy  tán  épen  semmit  sem  tartunk,  s  hogy 
az  Úrnak  azon  húsz-huszonöt  eredeti  gondolatai,  melye- 
ket hosszú  írói  pályáján  kínos  küzdések  közt  magából 
kifacsart  vala,  úgy  fognak  elenyészni  nemsokára  még  az 
emlékezetből  is,  mint  egy-két  porszem  az  öröklét  alkot- 
mányán, íme,  ezek  azon  pártok,  melyeket  mi  forralunk ! 
Ezek  fájnak  az  Úrnak,  Döbrentei  Úr !  (Innen  az  Úr  sirán- 
kozásai  I) 

S  mondja  meg  az  Úr  nekem,  drága  Döbrentei  Úr,  szük- 
ség volt-e,  kellett-e  itt  újra  a  neologismust  előhozni? 
Nincs-e  az  már  mind  theoretice  mind  practice  kivíva? 
Megczáfoltattak-e  azon  lelkes  okok,  melyeket  a  derék 
Helmeczy  ezen  ügyben  Berzsenyi  Versei  előtt,  s  Kazinczy, 
Kölcsey  s  egyebek  mondottak  ?  Vagy  tán  kegyed  akarja, 
kegyed  fogja  azokat  megczáfolni  ?  0  curas  hominum !  o 
quantum  est  in  rebus  inane  !  Azt  hiszi- e  kegyed  és  lexi- 
kographus  társai,  hogy  minekutána  már  egyetlenegy  sincs 
jó  íróink  között,  ki  neologistice  ne  írna,  egyetlenegy  lelkes 
ifjat  sem  lát  fellépni,  ki  az  új  iskola  nyomain  ne  indulna: 
azt  hiszi- e  kegyed  és  bajnok  társa    dr.  Balogh,  hogy  a 

kegyetek  gottschedi,  biesteri,  nícolaii  kiáltozásai  meg  fog- 
ják állítani  a  planéták  forgását  ?  És  micsoda  vénasszonyi 
predikácziókat  mond  az  Úr  a  neologismus  ellen !  Az  Úr  ? 
ki  maga  is  neologizál,  s  pedig  oly  ferdén  neologizál,  hogy 
az  embernek  kaczagnia  kell  belé.  Az  Úr  kiáltozza,  hogy  a 
magyar  nyelvet  saját  fordultából  németes^  és  francziás 
kifejezésekkel  igyekszünk  elfacsarni  ?  S  az  Úr  eléggé  sze- 
rénytelen lehet  ezt  kiáltozni,  minekutána  az  Úr  Vélek- 
súlya  8  a  Fösvény  (mint  ez  Penyérynek  az  Úrhoz  czime- 
zett  feleletéből  látható)  tömve  van  német  szólásokkal  ? 
S  hol  hirdette  azt  Fenyéry  és  Bajza  oly  erőszakosan,  hogy 
nyelvünk  franczia  és  német  szólások  által  emelkedik  ? 
Nem  azt  kérdezem  e  helyfe  az  Úrtól,  emelkedik- e,  nem-e, 
nyelvünk  effélék  által,  hanem  csak  azt,  ha  Fenyéry  és  Bajza 
mondották-e  valaha,  mit  az  Úr  mond?  Reményiéin,  hogy 
máskor  meg  nem  feledkezik  az  Úr,  Döbrentei  Úr,  írói 
kötelességéről,  mely  azt  parancsolja,  hogy  alaptalan 
mende-mondákat  publikum  előtt  ne  mesélgessen. 

Mi  legyen  a  redactor  valamely  munkánál,  az  mind 
ekkoráig  nem  tudatott,  s  hogy  ezen  terra  incognitának  is 
valahára  egy  felfedezője  akadjon,  arra  az  örök  végzet 
oly  sok  ezer  tudós  közül,  mennyi  Mózestől  fogva  Cser- 
neczky  Uramig  e  világon  élt,  kegyedet  választá,  drága 
Döbrentei  Úr!  Nem  mondhatom,  mint  örvendek  én  ezen 
dicső  szerencsének  !  Ime,^mi  jámborok,  boldog  tudatlan- 
ságunkban bizony  mindeddig  azt  hittük,  hogy  a  redactor 
oly  valami  lény,  a  mi  az  irók  munkáit  birálja,  s  a  szerint, 
mikép  jóknak  vagy  rosszaknak  lelte,  veti  el,  vagy  veszi  fel 
kiadandó  könyvébe !  Azonban  hála  a  végzetnek !  az  Úr 
elháritá  a  homályt,  az  Úr  megmutatta  csalhatatlan  okok- 
kal, hogy  a  redactor  csak  ABC  rendbe  szedi  a  czikkelye- 
ket,  hogy  Ítélnie,  vizsgálnia  a  munkákat  nem  szabad,  nem 
lehet,  nem  illő;  isten  óvjon,  hogy  ezt  merje!  Ö  semmi 
munkát  el  nem  vethet ;  ő  mindent,  ha  még  oly  soványság 
is,  mint  a  Kis  Gyula  Könyve,  tartozik  felvenni.  Mert 
hiszen,  ha  ilyetén  jusokat  usurpálnia  szabad  volna,  akkor 

az  Agyvelő,  Constitutio  és  Mátyás  király  czikkelyeknek, 
mint  árváknak  hazátlan  kellene  bújdosniok,  holott  most 
példányaiként  a  lexikographi  remekeknek  még  mutat- 
ványul függesztetnek  ki  egész  világ  láttára.  Mely  boldog- 
s^  igy  lexikographusnak  lenni!  Bármi  nyomorúságot 
öszvefírkált  az  ember,  senki  azt  kérdésbe  többé  nem 
veheti,  az  minden  bizonynyal  kinyomtattatik,  sőt  még  az 
iró  két  aranynyal  is  tiszteltetik  meg  érte.  Ó  szép  felfedezés ! 
Ó  gyönyörű  hála  az  Úrnak,  drága  Döbrentei  Úr !  Most 
már  nincs  egyéb  hátra,  mint  hogy  proelamátiót  bocsás- 
sanak az  Urak  minden  papirosmázolóhoz  a  két  magyar 
hazában,  hogy  írjanak  az  Urak  országszerte  híres  lexí- 

konába,  hogy 1  De  íme  most  villan  elmémbe!  Aligha 

amaz  igen  humánus  úri  ember  —  cujus  per  fídele  inge- 
nuarum  artium  stúdium  emoUiti  sünt  móres  —  meg  nem 
bántatik  az  által,  hogy  e  felfedezést  kegyednek  tulajdoní- 
tom, drága  Döbrentei  Úr !  holott  ő  már  előbb  ezen  egészen 
új  redactori  methodus  szerint  szerkeztette,  és  pedig  több 
esztendőkig  szerkeztette,  a  Tud.  Gyűjteményt.  De  legyünk 
igazságosak,  s  adjuk  meg  kinek-kinek  saját  érdemét.  Amaz 
úri  ember  a  természettől  nyert  gazdag  genieje  által  vezé- 
reltetett ezen  methodusra,  az  Úr  pedig,  drága  Döbrentei 
Úr,  theoriát  abstrahált  ezen  geniális  methodusból,  s  leg- 
első^ volt,  ki  a  dolgot  a  világnak  megmagyarázta ;  és  így 
az  Úrnak  érdeme  nyilván  van,  s  csak  irigyek  tagadhatják 
azt  meg. 

,  Úgy  vettem  észre,  hogy  engemet  az  Ur,  drága  Döbrentei 
Úr,  művészi  vetélkedésre  hív  ki.  Mert  azt  mondja,  hogj' 
álljak  ki,  ha  nagy  erőt  érzek  magamban,  új  ingerű  eredeti 
alkotásokkal,  s  nagy  eredetiek  hív  másolatjaival  dölyf 
nélkül.  Igen  jól,  drága  Döbrentei  Úr  I  A  felhívást  öröm- 
mel elfogadom.  íme,  az  Úr,  Döbrentei  Úr,  írt  egy  dagá- 
lyos elbeszélést:  Klára  Visegrádon;  írt  egy  Vesta  nevű 
románt,  mely  kéziratban  hever  ugyan,  de  hogy  régen  kész, 
egész  világ  tudja,  s  így  nekem  is  szabad  itt  mondanom. 
Nem  tagadhatja  tehát  az  Úr,  hogy  az  elbeszélői  költésre 

magában  erőt  érzett,  különben  ezekbe  fogni  nem  mert 
volna.  Bendkivül  parányi  azon  tehetség,  melyet  én  a 
költés  e  nemére  magamban  szunnyadni  gyanítok,  azonban 
nyerek  vagy  vesztek,  mindegy,  mérkezzünk  meg  egymás- 
sal! Fogadja  el  az  Úr  ezen  felszólítást:  írjunk  mindketten 
egy  románt.  Tárgyok  egy  s  ugyanaz  legyen,  s  adják  azt 
fel  négy  jelesebb  költőink  egyetértőleg.  A  határidő,  melyre 
a  munka  okvetetlen  elkészüljön,  legyen  a  jövő  június 
1-ső  napjától  számítva,  ha  tetszik,  két  esztendő.  A  mi  a 
nagy  eredetiek  hív  másolatát  illeti :  erre  nézve,  úgy  vél- 
ném, hasznos  volna  feladnunk  egymásnak  Schiller  vagy 
Tacitus  históriai  munkáiból  valamely  szakaszt,  s  fordít- 
nók  azt  mindketten.  Tacitus  és  Schiller  férfias,  tömött, 
rendkívül  praecisus  nyelvén  vetekedni,  úgy  tartom,  igen 
méltó  leszen,  s  bár  a  feladás  nehéz,  de  nyelvünk  megbír- 
hatja. Shakespeareröl  ne  álmodozzék  kegyed,  Döbrentei 
Úr.  Én  angolul  nem  értek,  de  ha  értenék  is,  nem  vállal- 
nék ily  feladást.  Mert,  hogy  Shakespearet  még  most  csak 
tűrhetőleg  is  adhassuk  magyarul,  nem  hiszem.  Bizonyít- 
ják ezt  Macbetnek  azon  scénái  is,  melyeket  az  Úr  a  F.  M. 
0.  Minervában  mutatványul  közlött,  s  melyekről  én,  ki 
Shakespeare  szellemét  a  Schlegel  és  Tieck  —  hív-e,  nem-e, 
nem  tudom :  de  erővel  és  genialitással  teljes  —  fordítá- 
saikból ismerem,  azt  mondhatom,  hogy  nem  egyebek  sze- 
rencsétlen erőködésnél.  Ne  terheltessék  kegyed,  magát  ezen 
felszólításom  iránt  publikum  előtt  kinyilatkoztatni.  Óhaj- 
tok a  vetélkedéshez  sok  szerencsét  az  Úrnak,  s  rajtam 
győzödelmet,  hogy  sok  esztendőki  küzdései  után  valahára 
már  oly  munkát  mutathasson  elő,  melyet  a  literatúrára 
nézve  majd  nyereségnek  mondhatni.  Mert  mindeddig 
csak  úgy  kerengett  az  Úr  előbb-tovább  czél  nélkül,  mint 
csolnak  a  habok  felett,  mely  pályájából  nem  hagy  semmi 
jelt  és  semmi  nyomot  maga  után.  A  munkák  bírái  legye- 
nek azok,  kik  a  tárgyat  feladandják.  Ily  módon  zúznunk 
egymást,  drága  Döbrentei  Úr,  felette  szép  és  hasznos 
dolog  lesz ! 

A  kritika  ellen  hiába  prédikál  kegyed,  Döbrentei  Ur, 
szavai  csak  a  pusztában  fognak  elzengeni.  Az  írói  ellen- 
kezések, megtámadások,  szóval  a  tollharczok,  még  akkor 
is,  midőn  élesen  folynak,  felette  hasznosak.  Ezek  hibáin- 
kat fejtik  ki,  s  a  tökélyhez  vezetnek.  Míg  két  író  csipkedi, 
keseríti,  vagy  az  Úr  igen  inproprius  kifejezése   szerint 
zúzza  egymást,  azalatt  egy  sereg  író  s  egy  egész  olvasó 
publikum  tanúi  ellenkezéseikből,  mert  a  dolgok  tökéletes 
világosságra  úgy  jöhetnek  leginkább,  ha  azoknak   mind 
jó,  mind  rossz  oldalaik  ellenkezve  s  vetekedve  felmutat- 
tatnak. Oppositio  által  jutott  a  világ  a  legszebb  igazságok 
ismeretére ;  s  ha  kegyedet  is  zúzták  volna  kezdettől  fogva 
író  társai,  talán  eddig  már  valami  jeleset  kifacsarhatott 
volna  magából.    Ki  a  toUcsatákat  ártalmasaknak   hÍRzi, 
önkényt  bizonyítja,  hogy  a  história  literaturában  nem  igen 
jártas,  és  még  csak  a  szomszéd  német  nemzet  tudományi 
és  művészi    felemelkedésének  okairól  sem  vizsgálódott. 
Igaz  az  —  s  ez  egyetlenegy  gondolatban  kezet  fogok  az 
Úrral  —  hogy  a  neveletlen,  nem  csipkedés,  hanem  zúzás 
nem  viszen  czélhoz,  s  reá  semmi  szükség  sincsen.  De  ne 
ellenkezzenek  hát  az  Urak  neveletlenül,  ne  otrombául  és 
csárdába  illőleg,  mint  az  Uraknak  amaz  igen  ismeretes 
társa,  ki  nevelésének  oly  fényes  bizonyságait  adta.  S  mi- 
dőn az  Urak  ezen  feldühült  lexikographus  társok  feleletét 
nyomtatásra  határozták,  illő  lett  volna  megemlékezniök 
arra,  a  mi  minden  iskolás  gyermek  száján  forog,  hogy : 
noscitur  ex  socio,  qui  non  cognoscitur  ex  se. 

Mondják  az  Urak  azt  is:  én  megfeledkeztem  róla,  hogy 
minden  író  más  meg  más  rendszabást  követ  a  gramma- 
tikában. Azt  igen  jól  tudom,  s  az  Uraktól  nem  fogom 
tanulni:  de  azt  is  jól  tudom  viszont,  hogy  azon  jen  dsza- 
bások,  melyeket  a  tisztelet  s  hála  érzése  nélkül  meg  nem 
nevezhető  Eévai  a  nyelv  lelkéből  s  a  régiség  nyomain  ki- 
fejte és  felállíta,  még  mind  eddig  rendületlen  törvényei  a 
magyar  nyelvnek ;  s  minekutána  a  Verseghy  vei  folyt  philo- 
logiai  háborún  is  túl  vagyunk,  s  látjuk,  hogy  e  rendszabá- 

Bok  ily  megátalkodott  ellenBég  elöl  is  győzedelemmel  tér- 
tek meg;  látjuk,  bogy  most  már  minden  gondosabb  író  a 
Révai  zászlójához  álla,  a  a  Vers^hysmus  b  a  debreczeni 
grammatika  párthívei  naponként  fogynak,  vakmerőeég-e 
azt  állítanom,  hogy  a  Bévai  systemája  megáll,  bogy  a  ki 
Révait  nem  ismeri,  nem  tud  magyarul  írni  ?  vagy  ba  isme- 
retes lévén  azokkal,  miket  Eévai  és  Horvát  István  Ver- 
seghy ellen  mondottak,  mégis  Yerseghy  grammatikájához 
állott,  annak  igen  parányi  itélő-tehetség  juta?  Ez  az 
Uraim,  mikre  én  az  Urakat  figyelmesekké  tenni  akartam, 
8  ebben  keresse  kegyetek  okát,  Döbrentei  Űr,  ha  én  azt 
mondom,  hogy  Wigand  lexikographasi  grammatikai  rend- 
szabás szerint  nem  írnak,  mert  én  a  magyar  Írók  gramma- 
tikáját Révai  nyelvtörvényeihez  szoktam  méregetni,  s  nem 
vakon,  hanem  saját  meggy özödéBböl. 

Ha  Figyelmeztetésem  nem  volt  elégséges  megmutogatni 
az  Uraknak  a  bimpellér  és  kántorkezek  jeleit,  a  fonák 
plánumot,  a  félszeg  tudományt,  a  gondatlan  munkát,  az 
i  neon  se  quent  iákat,  a  grammatikai  és  stiliatikai  tudatlan- 
ságot, a  visszás  logikát,  az  mutatja,  hogy  az  Urak  nem 
tudnak  olvasni,  nem  tudnak  gondolkodni :  pedig  így  Uraim 
igen  bajos  dolog  nekem  az  Urakon  segíteni.  Meddig  a 
sárgaságból  ki  nem  gyógyíttatik  a  beteg,  addig  hiába  ma- 
gyarázzuk neki,  hogy  e  vagy  ama  tárgy  fehér,  vörös,  zöld, 
Ö  mindég  azt  fogja  áJlítaní,  hogy  az  bizony  sárga.  Azonban 
megpróbálom  mégis,  lehet,  hogy  az  orvosság  használni 
fog.  Bizonyítványaimat  azon  iráskákból  fogom  venni, 
melyeket  eddig  az  Urak  lexikonjok  ügyében  közzétettek. 

Az  uncíálía  betűk  fogják  a  hibákat  mindenütt  jelenteni ; 
ami  zárjel  között  van,  jobbítás. 

KülÖMben,  külöNbaég,  épPen,  próbáJimat,  egyébE, 
tökélLetesen,  ekképP,  önKINT  (Önkényt),  mélt(')ztaBBÓk  az 
olvasóNak,  {méltóztatik  regit  nominativom).  Hajza  ezt 
tenni  sem  átallotta,  (jól  magyarul :  Bajza  ezt  aum  átallotta 
tenni),  egyiknek  SE  lehet  már  hinni  (se  és  ne  probibitivum, 
sem  és  nem  negatívum,  s  ezek  ellen  kegyed,  Itöbrentei 

Úr,  mindég  hibáz).  így  ajánlkoztak  többen  s  a  három  úr 
mulatságos  leczkézései  után  megint  kedvesebb  nemeikben 
való  dolgozásra  (elhallgatván,  hogy  itt  a  szavak  úgy  van- 
nak össze-vissza  hányva,  a  hogyan  a  magyar  nyelv  nem 
tűri,  azt  kérdem,  hogy  az  a  kedvesebb  nemeik  mire  refe- 
ráltatik? Ily  beszédet  nehezen  tanult  Döbrentei  Úr  Quin- 
tiliántól).  A  nyelv  fordultát  el  facsarni  (mely  tautológia  1 
mintha  mondanók :  szállva  röpülni).  Vigyáztató  közép  út 
(szerencsétlenség,  hogy  az  út  vigyáztatja  az  urakat,  s  nem 
magok  vigyáznak !  és  mely  vakmerő  beszéd :  vigyáztató  út !) 
Apróságokon  kapás  törpéskedik  (mely  logodsedalismus !) 
Neveletlen  csipkedés  keseritése  (neveletlen  csipkedés  nem 
volt  volna  elég  ?  De  az  Úrnak  csak  az  szép,  a  mi  mester- 
kélt. Mért  nem  írta  így :  neveletlen  csipkedés  keseritése - 
nek  sanyarítása?  még  szebb  volt  volna).  Önfényecske  le- 
szegését  mondom  az  egész  dicsőülhetéséért  (ennek  értel- 
mét oedipusi  elme  sem  tudná  kifejteni).  Tolakodó  veszeke- 
dés (van  elvonatkozó  veszekedés  is  ?)  A  Vétek  Súlyának 
élőbeszéde  azokra  nézve  mindent  eligazít,  s  világosságot 
ád  összehasonlítása  Bajza  kritikájának  milyen  természete 
felöl.  (Mikre  nézve  igazít  el  mindent  a  Vétek  Súly  élő- 
beszéde? s  minek  öszvehasonlítása,  vagy  mivel  öszveha- 
sonlítás,  ad  világosságot  Bajza  kritikája  természete  felől  ? 
Subjectum!  prsedicatumi  copula!  így  kell-e  kalandozno- 
tok egymás  nélkül?)  SzörnyűLködni,  szólLalkozás, nEhány, 
(nÉmely,nÉhány,nÉhol  stb.),  időbeN  kerül  (ad  quaestionem 
ubi  dicitur  ban,  ad  quaestionem  quo,  quorsum  dicitur  ba). 
Földre  rogyott  s  megöletett  (az  a  rogyott  talán  szükség- 
telen ide,  de  ha  az  író  úgy  beleszerelmesedett,  hogy  el 
nem  hagyhatja,  akkor  a  leges  rite  disserendi  azt  kívánják, 
hogy  az  öletést  előbb  mondjuk,  aztán  a  rogyást).  Szim- 
metria, hemisZFErium,  substanCZia.  Conversations-Lexi- 
kon  magyar  kiadása  (lehet  a  kiadásban  is  nemzetiség  ?) 
Kiadás  szerkeszt etője  (lehet  a  kiadást  is  szerkeztetni  ?  Mely 
beszédek!  Az  Urak  a  lexikont  sem  tudják  szerkeztetni, 
melyet  lehetne,  s  még  a  kiadást  is  akarják,  melyet  nem 

lehet)  stb.  stb.  Nincs  nevetségesebb  mint  a  dagályos, 
pöffeszkedő  s  értelemtől  üres  beszéd,  s  ;az  Úr  irásai,  drága 
Döbrentei  Úr,  ilyenekkel  bővelkednek,  s  hogy  valaki  bo- 
szonkodás  nélkül  elolvassa,  szükség  volna  mindent,  a  mit 
az  Úr  írt  vala,  újonnan  stilizáltatni  valakivel,  szinte  úgy, 
mint  Kazinczy  teve  a  Yorick  Leveleihez  írt  élőbeszéddel. 
Egy  szép  constructiót,  melynek  oly  sok  rokonai  találtat- 
nak az  Úr  munkáiban,  el  nem  mulasztok  itt  is  közleni : 
•Onkint  következik  ezek  által  a  silányabb  munkák  homá- 
lyosodása  s  a  megint  más  ifjú  lángészt  literatúra  mezejére 
indultában  az  elébbiek  érdemeinek  összeszaggatott  koszorúi 
nem  szomorítják  vissza;  faanem  a  szívesen  megismert 
fáradozás  dicsőítése  ejteti  könnyét  mindig  magasabb  vég- 
hez vitelére. »  Ily  beszéd  lehet  az,  mely  a  Goethe  Propy- 
lammaihan  undulismus  névvel  jegyeztetik  meg.  íme  ezek 
csalhatatlan  bizonyságai,  pedig  még  mindent  nem  hord- 
tam elő  (ha  kívánják  az  Urak,  többet  is  idézhetek  majd),  az 
inconsequentiáknak,  gondatlan  munkának,  grammatikai 
és  stilistikai  tudatlanságnak,  visszás  logikának,  s  a  mi 
ezekből  önkényt  foly  és  következik,  a  kontár  és  himpellér 
kezeknek.  A  félszeg  tudományt  mutatja  azon  szép  két 
czikkely,  melyet  a  ferde  ítéleteiről  ismeretes  Dr.  Balogh 
az  Agyvelőről,  s  egy  más  úr,  ki  nem  érdemli  hogy  meg- 
nevezzem, a  Coiistitutióról  írtak  vala. 

Midőn  én  Figyelmeztetésemet  írtam,  még  akkor  azt  hit- 
tem, hogy  az  Urak  lexikonának  van  plánuma,  de  az  a 
plánum  fonák.  Azóta  néhány  jelentések  és  feleletek  követ- 
keztek az  Uraktól,  melyekből  azt  látom,  hogy  semmi  plá- 
numok  ^  sincs.  Engedjék  meg  tehát  az  Urak,  Drága  Döb- 
rentei Úr,  hogy  plánumjokat  fonáknak  neveztem :  vissza- 
YODom  szavamat,  s  azt  mondom,  hogy  az  még  csak  nem 
is  fonák^  hanem  ennél  is  kevesebb,  azaz :  semmi. 

Erőködnek,  küzdenek  az  Urak  —  a  mennyire  csak  tehet- 
ségöktől  telik  —  hogy  a  Hunyadi  Mátyás  czikkelyt  meg- 
szabadíthassák. Azt  mondják,  hogy  ha  Mátyás  elfogatását 
vagy  az  Urak  gondos  (lexikographusi)  nyelve  szerint  el- 

fogattatását)  előadják,  szükség  elmondani  annak  okait  is. 
Felette  igaz !  De  én  azt  kérdem  az  Uraktól,  ez-e  módja  és 
rendé  a  lexikon-írásnak,  hogy  egy  dolgot  három-négy 
czikkelyben  is  elbeszéljünk  ?  Nem  elég-e  a  két  Hunyadi 
elfogatását  egyszer,  és  csak  ott  elbeszélni,  hová  az  leg- 
inkább tartozik?  Kik  játszottak  fő  személyeket  Gzilli  meg- 
öletésében,  nemde  Hunyadi  László  és  Gzilli  Ulrik  ?  Mond- 
juk el  hát  a  dolgot  ennek  vagy  amannak  neve  alatt,  s 
Mátyásnál  ama  15  sorból  álló  sovány  perissologia  helyett 
elég  leszen  csak  ezt  s  ekként:  « Hunyadi  Mátyás  elfogatván 
Gzilli  megöletése  miatt  (lásd  Gzilli) »  stb.  Eztkivánja  maga 
a  rend  és  lex  rite  disserendi.  Ha  a  lexikonírásnak  ezen 
módját  is  csak  most  tanulják  még  az  Urak  —  s  tőlem 
tanulják,  ki  lexikont  nem  írtam  és  soha  nem  fognék  — 
úgy  mi  leszen  az  Urakból,'  mi  leszen  az  Urak  lexikonából  ? 
Az  a  fennyen  ígért  500  ív  nem  lesz  elegendő  csak  a  leg- 
szükségesebb czikkelyek  közlésére  sem.  S  ha  az  Urak  csak 
ily  praecisióval  tudnak  írni,  nem  45,  hanem  öt  forintot  alig 
fog  érni  XII.  kötetök.  íme  a  tudományt,  mely  leges  rite 
cogitandi  és  disserendi  proponit,  mely  szükséges  volna 
tanulni ! 

Az  a  mód,  melylyel  az  Urak,  Drága  Döbrentei  Ur,  ezá- 
folni  tudnak,  czáfolni  szoktak,  valami  igen  becses  talál- 
mány. Kár,  hogy  azt  ily  ritkán  használják!  Ei  kellene 
trombitálniok  a  világnak:  a  franczia  és  angol  Boyer-Col- 
lardok,  Lord  Hollandok  njiinden  bizonynyal  stúdiumokká 
tennék  és  szerinte  intéznék  parliamenti  czáfolataikat.  Mely 
kevésbe  kerülne  nekem,  hogy  az  Urak  tévedéseit  azon 
hibák  iránt,  melyeket  ellenem  Gserneczky  Uram  által  fel- 
hordatnak, megmutogassam,  de  van  e  szükség  eiTe  ?  Le- 
gyenek azok  mind  hibák,  sőt  nemcsak,  hanem  minden 
szó,  melyet  én  eddig  írtam  s  még  jövendőben  írni  fogok, 
legyen  a  szó  legvalóbb  értelmében  hibás :  hová  jutnak  az 
Urak,  mind  ezzel?  Eövetkezik-e  egyéb  belőlök,  mint  az, 
hogy  én  tele  vagyok  hibákkal,  hogy  én  rossz  író  vagyok  ? 
S  be  fogja- e  ez  bizonyítani,  hogy.  az  Urak  Gonversations- 

Lexikona  jó  leszen?  Lássa  az  Úr,  Döbrentei  Úr,  mi  szépen 
tudnak  az  Urak  argumentálni,  mi  gyönyörű  logíkájok  van 
az  Uraknak !  Mivel  Bajza  hibásan  ír,  mivel  Bajza  rossz 
író,  tehát  a  Wigand  lexikona,  melyben  ö  részt  nem  vészen, 
jó  lesz!  0  wie  neue  Verfechter  der  Wahrheit!  mir  blutet 
die  Seele,  seh  ich  das  Eulengeschlecht,  das  zu  dem  Lichte 
sich  drángt.  Kérem  az  Urakat,  szeressék  jobban  magokat, 
8  ha  tudnak,  beszéljenek  úgy,  hogy  beszedők  nevetség 
tárgya  ne  legyen,  ha  pedig  nem  tudnak,  hagyják  el,  s  a 
helyett,  hogy  kis  gyermekeknek  írnak  tanítókönyvet,  tanul- 
janak inkább  magok  is  ABC- ét. 

Ezekből  látni,  Uraim,  mint  kapkodnak  ég  és  föld  után, 
csak  hogy  fonákságaikból  kigázolhassanak.  Ilyen  az,  hogy 
a  ki  kritizálni  akar,  tanulja  meg  a  kritika  és  kritikus  szó 
értelmét.  S  egyebet  ne  ?  S  ha  ezt  megtanulta,  mindjárt  fog 
ítélhetni,  vagy  az  Urak  szerint  kritizálhatni  ?  Megengedem, 
a  szerint  a  mint  az  Urak  vélik,  kiknek  mindjárt  kritika, 
mihelyt  valaki  egy  könyvismertetést,  egy  kis  figyelmez- 
tetést írt,  mely  az  Urakat  pityergésre  fakasztotta,  mihelyt 
egy  író  a  másikról  publikum  előtt  beszélt,  úgy-e  ?  Gon- 
dolnám, hogy  a  kritika  tán  több  valamivel,  mint  csak 
jelentés  és  figyelmeztetés.  Vagy  kegyed  az,  drága  Döbrentei 
Ur,  ki  a  könyvjelentéseket  is  szeretné  kritikákká  magasz- 
talni, mert  könyvjelentés  volt  az  is,  hol  a  magyar  Campe 
kikiáltatott !  —  Ama  komoly  szó  is,  melyet  Figyelmezteté- 
sem ejte  azokra,  miket  az  Urak  a  külföldről  meséltek, 
ugyancsak  szépen  megczáfoltatík.  Tekintsem  meg,  mond- 
ják az  Urak,  a  kérdésben  forgó  újságleveleket  Wigand 
boltjában.  S  ez  elég?  Ebből  a  publikum  fogja  tudni,  miben 
áll  a  dolog  ?  S  nem  arra  szólítottam- e  én  az  Urakat,  hogy 
apnblikuna  előtt  nevezzék  meg  azon  újságokat,  hol  litera- 
túránk csupán  és  egyedül  az  Urak  lexikona  miatt  magasz- 
taltatik oly  bámulandó  tisztelettel  ?  Itt  keresztülsikam- 
lottak  úgy-e  ?  Pedig  ezt  csak  érdemes  volt  volna  megczá- 
folni  Uraim,  mert  ott  az  mondatik,  hogy  az  Urak  lármás 
meséi  csúfolódások,  iróniák,  sarcasmusok  a  magyar  nem*^ 

zet  literatúrájára.  íme,  Uraim,  a  Figyelmeztetés  ezen  állít- 
mánya  még  most  sincs  ledöntve,  s  magokról  a  szennyet 
még  mindeddig  le  nem  törlötték,  s  én  már  hiszem  is,  hogy 
le  sem  törülhetik,  nem?  még  azon  mesterség  által  sem,  hogy 
ha  külföldi  újságlevelekbe  önmagok  íratnának  enkomio- 
nokat,  mert  azoknak  dátuma  engem  megcsalhatni  nem 
fog.  —  Gzáfolatról  lévén  e  helyt  szó,  figyelmessé  teszem 
az  Urakat  arra  is,  hogy  ha  czáfolni  akarnak,  czáfoljanak 
önfejeikből,  s  más  nagy  írók  szavait  ne  bitangolják  ha- 
szontalanul. Azt  tudom  és  hiszem  igen  is  jól,  hogy  Diderot, 
Quintilián,  Plinius,  Okén,  Voltaire,  Cicero,  Montaigne, 
Apostol  Szent  Pál  nagy  emberek  voltak  és  sok  jót  beszél- 
tek, ismerem  Kisfaludy  Sándort,  Virág  Benedeket  és 
Csokonait ;  de  én  az  Urakat  akarnám  ismerni,  mert  előt- 
tem az  auctoritás  semmit  sem  nyom,  egyedül  okoknak 
tudok  engedni.  Nekem  hiába  mutogatják  írók  neveivel, 
szavaival,  mit  tudnak  és  mikét  olvastak  az  Urak.  Czáfol- 
janak önerejökkel  jól  és  helyesen :  abból  ki  fog  tetszeni 
majd  az  olvasottság  és  ítélet  is.  Más  írók  nevének  idézge- 
tése  ily  helyen  nem  bizonyít  semmit,  én  szavaikat  is  csak 
pro  superabundanti  szoktam  használni,  argumentumul 
nem  soha  is.  Ha  idézni  kell  és  szükség,  idézhetek  én 
dr.  Balogh  ellen  oly  szavakat,  melyek  neki  keserűek  lesz- 
nek, s  tán  még  magából  Diderotból  is  idézhetek. 

S  mely  önhiedelem  az  Úrban,  Döbrentei  Úr,  hogy  még 
Vétek-Súlya  előszavára  is,  hol  egy  sereg  hitványságot 
beszél  öszve,  mer  hivatkozni  ?  Nem  fél  az  Úr,  hogy  a  lorí- 
tikát,  melyet  épen  ezen  §-ában  kijátszani  akart,  habár  esz- 
tendők elfolyása  után,  kötelességére  fogja  emlékeztetni? 
A  mi  halad,  nem  mindég  marad  el. 

Szükség  volt-e  Szentmiklóssyt  is  az  Úrnak,  Döbrentei 
Úr  a  Convers.  Lexikon  pőrébe  keverni  ?  S  ki  bízta  ezt  az 
Úrra,  drága  Döbrentei  Úr?  Oly  bíróra,  mint  Uraságod, 
Szentmiklóssynak  és  nekem  semmi  szükségünk.  Tudja  azt 
a  publikumjól,  mely  hangon  támadt  Szentmiklóssy  énelle- 
nem,  s  ha  azon  hang  és  mód  vonhatott-e  szükségképen 

maga  után  szelídebb  feleletet,  mint  a  milyet  vont :  az  igaz- 
eágBzerető,  a  részrehajlatlan  által  fogja  látni.  S  bizonyossá 
teszem  én  mind  az  Urat,  miad  az  egész  olvasó  közönséget, 
hogy  ha  Szentraiklóssy  E^ígrammai  jT/ieonámra  tett^szre- 
i'éleleíből  azon  kifejezéseket  elhagyá  vala,  melyek  végső 
S  soraiban  állnak,  örömmel  és  köszönettel  vettem  volna 
észrevételeit,  e  feleletem  reájok  kedvetlenül  nem  hangzott 
volna.  Ki  velem  ennekutána  is  élesen  bár,  de  illendőleg 
szóland,  tőlem  hasonlót  várhat,  mert  én  a  humanitásban 
sem  kegyed,  sem  más  akárki  által  magamat  meggyőzetni 
nem  engedem. 

Ki  oly  fegyverekkel  szokta  Írói  érdemeit  bizonyítgatni, 
mint  amaz  igen  humánus  úr,  ki  a  lexikon  próbalapjain  a 
magyar  constitutióra  tanít  bennünket,  nem  méltó,  hogy 
nevelt  ember  vele  szóba  álljon.  Azért  elfordulván  az  ő 
kegyelme  tisztes  személyétől,  az  Urat  kérem,  drága  Döb- 
renlei  Ur,  vigye  meg  neki  ezen  nyilatkozásomat :  hogy  ö 
szökdelhet  lexikographusi  dühében  bízvást,  amint  tetszeni 
fog,  de  azt  ne  remélje,  hogy  engemet  fejem  és  cultúrám 
valaha  oly  alacsonyságra  vetemedni  hagyjon,  hogy  vele 
betyárok  csárdájába  illő  veszekedésre  ereszkedjem.  Igen 
igaz,  a  mit  a  befejezésül  általa  idézett  két  vers  mond,  b  az 
talán  még  senkire  oly  szépen  nem  illett,  mint  épen  őreá. 
Saját  javokra  kérem  az  Urat,  drága  Döbrentei  Úr,  és  tár- 
sait, hogy  ha  még  ezen  szerencsétlen  lexikon  felett  velem 
szót  váltani  fognak,  ne  tegyenek  oly  agyrtai  szökdeléseket, 
mint  ez  az  Urak  feldühült  lexíkographusa,  e  ki  ne  vegye^ 
nek  engemet  azon  gravis  tónusból,  melyen  komoly  tár- 
gyak felett  szólni  mindég  szeretek,  mert  akkor  az  Urakat 
oly  mulatság  tárcává  teszem,  melyen  a  publikum  nevetni 
top  6  nevetni  az  Urak  íb  önmagokon,  de  aardóniai  neve- 
liísel, 

ülö  végtére,  hogy  azt  is  megkérdjem,  mi  sziikaég  volt 
ezen  tollcsatába  Cserneozkyt  keverni  ?  Xem  tudnak-e  az 
l'rak  egyébként  kibújni  bajaikból,  mint  hogy  egy  jó  igye- 
feeietű  ifjúnak  szájával  beszéltetik  el   azon  paradoxumo- 


264  VITAIRATOK. 

kat,  melyeket  magok  elmondani  szégyenlenek  ?  S  hogy  a 
lexikonba-írás  fáradságát  magára  yállalta,  azzal  köszö- 
nik-e meg  az  Urak,  hogy  nevét  írói  pályája  elején  mindjárt 
rossz  hírbe  hozzák?  Uraim !  Uraim !  ha  ezen  ifjúból  valaha 
jó  író  válik,  bizony  adózni  fognak  a  jövendőség  előtt  azon 
méltatlanságért,  melyet  most  vele  elkövetnek. 

Emlegeti  az  Ur,  Döbrentei  Úr,  azt  is,  hogy  mi  elveszte- 
getők  jusunkat,  melynél  fogva  Wigand  lexikonát  majd 
megjelenéskor  ítélhettük  volna  meg.  Mely  szép  álmokban 
él  az  Úr,  Döbrentei  Úr,  hogy  ezt  hiszi.  Ha  ez  való  volna, 
úgy  a  Conversations-Lexikonnak  igen  kedvező  környül- 
mények    mosolyganának !    Csakhogy    az    Úrnak    boldog 
álmait  azon  észrevétellel  kell  megzavarnom,  hogy  most  a 
XIX.  században  élünk,  hol  az  auctoritások  semmit  sem 
nyomnak.  Most  az  olvasó  nem  azt  kérdi  többé,  ki  ítélte 
meg,  ha  dr.  Bugát,  Fenyéry  vagy  Bajza-e,  az  Urak  lexi- 
konát, hanem  azt,  hogy  ítélte  meg,  micsoda  okokból  és 
princípiumok  szerint?    S  ha   az  okok   és  princípiumok 
s   a    belőlök    húzott    következések    jók    lesznek,   akkor 
az   ítélet    is   megáll,   ha   mindjárt   Bajza   fogná    is   azt 
kimondani,  kiről  azt  állítja  Uraságod,  hogy  nem  lehet 
neki  majd  hinni.  Ellenben,  ha  az  ítélet  hamis  é^  képtelen 
princípiumokon  alapíttatík  —  mint  p.  o.  az  Úrnak  fordí- 
tási theoriái  —  hitelt  nem  nyerend,  ha  az  ítélő  egyébiránt 
winckelmanni,  lessíngi  vagy  homeri  tekintettel  bírna  is  a 
bírálás  országában.  Azért  vigyázzanak  magokra  az  Urak, 
hogy  lexikonjokat  —  ha  csakugyan  kiadatik  az,  a  mit  még 
nem  hiszek  —  serényen  és  szorgalommal,  jó  készületekkel 
dolgozzák,  mert  az  dr.  Bugátnak  és  Fenyérynek  hihetőleg, 
Bajzának  pedig  semmi  esetre  sem  kerüli  el  ítéletét,  azon 
ágában  a  tudományoknak,  hol  ő  magát  competens  bíró- 
nak fogja  érzeni,  s  ítélete  sanyarú  lesz,  de  igazságos  mind 
a  dicséretben,  mind  pedig  a  gáncsolásban.  ítélnie  minden- 
nek szabad :  jó-e,  rossz-e  ítélete,  azt  azon  okok  határozzák 
el  mindég,  melyeket  szavai  támogatására  az  ítélő  felhord. 

Kik  alapos  ismeretü,  világos  értelmű,  önállású  s  nem 

lengeteg  ítéletek  közt  habzó  fejek?  Tanácslom  az  Uraknak, 
hogy  ilyet  ne  kérdezzenek  tőlem,  s  a  mit  én  generalitásban 
szeretek  tartani,  ne  specifícáltasaák  velem,  mert  a  Bpeciű- 
eátió  majd  nem  nekem,  hanem  az  Uraknak  fog  fájni.  Kü- 
lönben is  Figyelmeztetésem  ezen  szavaiból  a  kérdés  nem 
amúgy  támad,  a  mint  az  Urak  akarnák,  hanem  így :  Kik  az 
alaptalan  ismeretü,  homályos  értelmű,  önállásban  szűköl- 
ködő, B  lengeteg  ítéletek  közt  habzó  fejek  ? 

Hogy  az  Urak  lexikona  világot  láthasson,  azt  én  szinte 
tígy  óhajtom,  vagy  tán  még  inkább,  mint  az  Urak  magok. 
Óhajtásink  egyedül  abban  különböznek,  hogy  én  csak 
nzon  feltétel  alatt  kívánom  kijövetelét,  ha  az  jójeszen,  az 
Trák  pedig  mindenesetre,  s  tán  még  akkor  is,  ha  az  oly 
gyűjtemény  lenne,  melyben  infelix  lolium  et  steriles  domi- 
naníur  avenie.  Ezen  feltételem  következésében  kívántam 
volna  én,  hogy  az  Urak  engem  a  velem  együtt  a  publi- 
kumot meggyőzték  volna  arról,  hogy  a  szóba  vett  lexikon 
jó  lesz,  oly  jó,  minőt  literatúránk  mostani  helyheztetóse 
enged.  Azonban  azt  az  Urak  még  mindeddig  nem  tették, 
sőt  valahányszor  ez  ügyben  megszólamlanak,  mindannyi- 
szor és  mindinkább  gyanússá  teszik  dolgokat,  s  önmagok 
bizonyítgatják,  hogy  még  most  sem  tudják,  mit  akarnak, 
s  hacsak  valamely  szerencsés  csillagzat  egy  systematikus 
fejet  nem  hoz  az  Urak  segédére,  czéljokról  tiszta  ideákra 
soha  sem  fognak  eljutni.  Plánnma  még  mind  eddig  nem 
volt  az  Urak  munkájának,  most  sincs  —  ha  volna,  köz- 
iének —  s  nem  is  lesz,  hacsak  egy  vakszerencse,  mint 
mondám,  nem  segít  az  Urak  nagy  baján. 

Azt  Ígérte  az  Urak  annyira  tisztolt,  annyira  védett 
Wigand  Ottója,  negyedik  jelentésében,  hogy  ez  a  lexikon 
480  ívből  fog  állani.  A  Hazai  s  Küif.  Tudósítások  29.  szá- 
mához kapcsolt  hirdetésekben  még  ennél  is  tovább  me- 
gyén, s  azt  mondja  már,  500  ív  leszen.  Ne  quid  niuiis! 
Nehéz  elhinni,  hogy  500  ívet  25  forintért  adni  ^ 
nélkül  lehessen,  pedig  hogy  Wigand  áldozatokat  tenni  sze- 
retne és  tudna,  még  nem  igen  mutatta  meg.  Mondja  az 

Ur  Döbrentei  ür  továbbá,  hogy  Wigandot  1000  körül  lévő 
előfizető  tiszteié  meg,  és  pedig  martius  utolsó  napjától 
április  6-dikáig,  következőleg  6  napok  lefolyása  alatt.  Ezen 
ealculus  szerint  tehát  a  lexikonnak  eddig  mintegy  1300  elő  • 
fizetőjének  kell  lenni.  Ez  már  hihetetlen !  majd  kitetszik  az 
első  kötet  kijöttével.  En  részemről  azt  hiszem  —  lehet, 
csalódom !  —  hogy  vagy  az  Úr  Döbrentei  Úr  egy  zérussal 
többet  csúsztatott  a  Wigand  által  feladott  számhoz  és 
100  helyett  1000-ret  mond,  vagy  —  mint  a  negyedik 
jelentés  is  mutatja,  s  Wigandon  megtörténni  szokott  — 
ismét  elcalculálta  magát,  vagy  pedig  végtére  ez  az  egész 
lárma  nem  egyéb,  mint  az  olvasók  meghódítására  készített 
csellem,  hasonló  a  Wigandnál  kiadott  Secretárius  másod- 
szori nyomtatásához.  «Úgy  van,  több  vonást  tudok  már, 
mikép  engednek  meg  fortélyt  is  magoknak  néhányan  e 
tárgyban:*  ezt  mondja  az  Úr  önmaga  Döbrentei  Úr;  én 
pedig  azt  teszem  hozzá,  hogy  a  ki  ilyeneket  elkövetni  képes, 
annak  lexikoni  kiadása  is  előttem  igen  gyanús.  Óhajtom, 
hogy  ne  mondjak  igazat  s  szavamut  czáfolja  meg  a  követ- 
kezés, de  én  újra  ismétlem  Figyelmeztetésem  végszavát, 
hogy  minden  ezen  czélra  adott  pénz  nemzeti  becsületünk 
sérelmének  leszen  eszköze. 

Panaszoltatik  az  is  az  Urak  által,  hogy  igen  igazságtalan, 
csupa  hirtelenkedésből  oly  embernek  kétkednem  becsülete 
felől,  kiről  meg  nem  bizonyíthatom,  hogy  megjátszotta  a 
közönséget.  Kívánják  az  Urak,  hogy  publikum  előtt  el- 
beszéljem, mit  teve  Wigand  a  Secretárius,  Scott  Walter, 
Kis  Gyula  könyve  kiadása  mellett?  Már  felébb  mondottam, 
hogy  specificátiókra  ereszkedni  nem  szeretek,  de  ha  kíván- 
tatik, oly  dolgot  fogok  bebizonyítani,  melyet  az  Uraknak 
Wigand  meg  nem  köszön. 

Miket  az  Urak  a  lexikon  ellen  írandó  feleletek  iránt 
kinyilatkoztatnak,  az  igen  mulatságos  dolog.  Egyik  azt 
mondja,  hogy  akármit  mondunk  ez  után,  olvasni  nem 
fogja,  másik  esküszik,  hogy  rá  felelni  nem  fog,  a  harmadik 
pedig  Csokonaival  szemét  és  még  fülét  is  behunyja,  s  úgy 

érzi  a  maga,  érdemét.  Ne  kínozzák  magokat  az  Urak  ily 
fogadásokkal,  mert  megtartani  úgy  is  nehéz  lesz.  Én  a 
FigyelmeztetéBt  Dem  az  Urak  számára,  hanem  a  publikum- 
nak írtam,  b  az  elolvasta.  Most  az  Úrnak  Írok  drága  Döb- 
rentei  Ur,  Olvaesa-e,  nem-e,  azzal  nem  törődöm,  a  publi- 
kum ismét  fogja  olvasni.  Hiába  akar  az  Ur  Döbrentei  Ur 
Goethét  játszani,  az  az  Ürnak  nem  megyén,  ahhoz  goethei 
lélek  kell.  Azonban,  hiszen  ily  declaratiókat  tenniök  hasz- 
nos volt  az  Uraknak,  mert  így  valahányszor  nem  tudnak 
majd  felelni,  mindég  azt  mondhatják,  hogy  felelni  nem 
akarnak.  S  mely  szép  mulatságot  csinálnak  így  magokból 
az  olvasó  kÖzönBégnek ! 

Ezek  szolgáljanak  feleletül  mindazokra,  miket  az  Urak 
alesikonra,  vagy  ennek  tárgyán  kivülöszve  és  vissza  beszél- 
tének. Kellett  ezeket  mondanom,  hogy  az  olvaBÓ  közÖnEÓg 
az  Urak  iránt  egészen  felvilágosodjék,  ámbár  megvallom, 
hogy  Bzánom  az  időt,  melyet  írására  vesztegettem,  mert 
hiszen  az  Urak  még  cBak  nem  is  oly  fejű  írók,  kiben  az 
ember  erejét  megpróbálhatná,  kiken  nyereség  volna  dia- 
dalmat venni.  Az  Urak  egyébről  beszélnek,  mint  a  mit  én 
kérdek ;  elsíkamlauak,  hogy  tudományos  vizsgálódásba  ne 
vághasson  a  harcz:  haszontalan  mende- mondákkal  ve- 
Bzódni  pedig,  mikből  az  Urak  oly  nagy  lármát  csinálnak, 
férfiúi  komolysághoz  és  a  publikumhoz  méltatlan  dolog. 

Czélnál  vagyok,  s  berekeszteném  Yálaszomat,  ha  még 
egy  dolog  hátra  nem  volna,  melyért  kell,  hogy  az  Urakat 
kérdőre  vonjam.  A  dolog  az,  hogy  az  Urak  eléggé  vak- 
merők voltak  a  Gsemeozky  szájával  egy  hazugságot  elmon- 
datni, melyet  soha  bebizonyítani  nem  fognak.  így  akar- 
ják-e az  Urak,  Döbrentei  Úr,  szépíteni  vétköket,  hogy  en- 
gem a  azon  tiszteletreméltó  két  férfiút,  kik  a  Convcríia- 
tions-Lexikon  ügyében  megszólamlottunk,  azon  alacsony 
tett  gyanújába  akarnak  hozni  a  publikum  előtt,  hogy  mi 
magunk  is  lexikont  akartunk  kiadni,  s  Wigand  által  meg- 
elöztetvén  szándékunkban,  most  nemtelen  érzésből,  buszú- 
ból B  önhaszoD  miatt  keltünk  ki  az  Urak  fonákBágaik  ellen  'f 

Mi  áJtal  fogják  az  Urak  ezt  bebizonyítani  ?  Mert  bebizo! 
nyítaniok  kell,  előbb  vagy  utóbb,  különben  az  Urak  r ágálj 
mazók,  más  erkölcsében  és  becsületében  ok  nélkül  gázoló! 
és  vakmerő  hazugok  fognak  az  egész  két  magyar  hazí 
előtt  örökké  maradni.  S  így  kell-e  a  publikumot  tisztelni 
Uraim  ?  s  épen  az  Uraknak  ?  így  Döbrentei  Úr  humánuí 
társával  együtt,  kik  évekig  lévén  önmagok  is  redactorok 
megtanulhatták  s  meg  kellett  tanulniok,  hogy  egy  tekin- 
tetre méltó  olvasó  publikumot  hazug  költeményekkel  meg^ 
játszani  illetlen,  alacsony  tiszteletlenség,  és  nem  szabad  í 
Nem  pirúlnak-e  el  az  Urak?  Én  magam  is  pirulok  aa 
Urakért  I 

Kívánom,  hogy  a  miket  itt  mondok,  jól  megfontolja  az 
Úr  Döbrentei  Úr,  s  hasznára  szolgáljanak.  Egyébiráni 
vagyok  az  Úrnak  őszinte  és  igazmondó  barátja. 

Pest,  április  16-kán  1830. 


ni. 

ÉSZREVÉTELEK  A  CONVERSATIONS-LEXIKONI  PÖRHÖZ 
GR.  DESSEWFFY   JÓZSEF  ELLEN. 

«Despoten  in  den  Wissenschaften,  und 
offenbare  Hasser  der  Wahrheit  mussen  und 
soUen  zu  Boden  getreten  werden,  oder  es  ist 
mit  dem  Geschmack,  der  Freiheit  zu  den- 
ken,  und  den  nützlichsten  und  menschlich- 
sten  Wissenschaften  geschehen.» 

Ismét  lexikographusi  zajgás,  s  ismét  Döbrentei  szóban ! 
Tehát  még  sem  elég,  a  mi  felőle  publikumnak  mondatott? 
Kényszerít,  hogy  újra  szóljak,  s  elmondjam,  a  mi  még 
eddig  elhallgatva  volt  ?  —  Azt  reményiette  talán  ez  a  csu- 
dálatos elméjű  író,  hogy  ha  méltóság  és  tekintet  segise  alá 
vonul,  s  tőle  koldul  menedéket,  pártfogást,  védelmet,  meg- 
szabadítja magát?  Azt  hitte- e,  hogy  én  a  polgári  világ 
mágnását  tudományok  világában   is  mágnásnak  fogom 

ismerni,  s  mihelyt  ő  lép  fel,  én  arczra  borulok,  mihelyt  ő 
hallatja  szavát,  én  végkép  elhallgatok  ?  —  Megtanultam 
igen  is  a  társasági  élet  viszonyait  tisztelni;  tudom,  hogy 
ott  herczeg  és  gróf,  báró  és  nemes,  polgár  és  paraszt  van ; 
mivel  tartozom  mindeniknek,  egyenként  és  együtt,  értem ; 
de  értem  viszont  azt  is,  s  igen  jól,  hogy  ezen  tartozás,  ezen 
kötelékek,  csak  a  polgári  kör  határáig  nyúlnak,  s  ott,  hol 
az  írói  respublica  kezdődik,  hol  a  tudományok  országába 
léptünk,  hol  a  társalkodási  conventióknak  vége,  ezek  is 
megszakadtak.  Itt  nem  érdem,  nem  születés,  nem  hivatal 
többé,  egyedül  okok,  egyedül  ész  adnak  elsőséget;  s  én 
ezeknek  szoktam,  ezeknek  tudok  térdet  és  fejet  hajtani, 
nem  semmi  auctoritásnak,  nem  semmi  grófí  méltóságnak. 
Jaj  akkor  a  magyar  líteratúrának,  jaj  az  ész  caltúrájának 
egész  egyetemleg,  ha  felette  magnási  kény  dictátorkodik, 
ba  az  igazság  őszinte  szavát  hatalomszó  harsoghatja  le  !  Ez 
volna  a  Döbrenteiek  diadalma,  ez  a  józan  ész  veszedelme! 
Azéi-t,  minekutána  ezen  lexikoni  pörbe  magát  egy  gróf 
Dessewffy  József  avatta  s  ok  nélkül  avatta,  s  ellenem,  ki 
üt  soha  és  sehol  bántólag  nem  érdeklettem,  oly  kifejezé- 
sekre vetemedik,  melyekre  just,  neki  kivált,  tetteimnek 
egyike  sem  adhata:  engedje  meg,  s  tulajdonítsa  magának, 
ha  itt  a  grófot  az  írótól  benne  elválasztom ;  s  úgy  szólok 
vele,  mint  silány  védőjével  egy  magához  hasonló  silány 
magyar  írónak.  Mert  egyébként,  ha  az  érdemes  gróf  felől 
l»olgári  tekintetben  kellene  szólnom,  akkor  a  legőszintébb 
tisztelettel,  legméltóbb  hálával  emlékezném  azon  érde- 
mekről, melyekkel  egykor  polgári  pályája  fénylett. 

A  magyar  íróknak  talán  egész  seregében,  senki  még  oly 
jól  be  nem  bizonyította  lelki  szegénységét  mint  Döbrentei, 
midőn  védeni  hagyja  magát  gróf  Dessewffy  által.  Tehát 
nem  mert  maga  előlépni,  állításaimat  tagadni,  okaimat 
niegczáfolni,  felhívásomat  elfogadni  ?  Tehát  megszenvedi 
magán  a  rágalmazása  által  nyert  czímet  ?  Tehát  tettével 
tizonyítja  be,  hogy  reá  érdemes  volt  ?  íme,  a  gőgös  mivé 
leve !  íme  a  kérkedő  campei  nagy  ész  mint  törpült  el,  mint 

hunyászkodott  meg  az  igazság  bátor  szava  előtt !  Kiben 
lélek  és  tehetség  van,  ki  ügyét  igaznak  érzi,  az  bátran  mér- 
kőzik meg  ellenségével,  s  büszkébb  feláldozni  magát,  hogy- 
sem más  védelmét  koldulva  bujkáljon,  hogysem  másnak 
engedje  vlni  a  bajt,  melyet  kivinia  önmagának  illett  volna. 
Igen,  az  erős,  a  bátor,  kiben  lélek  és  tehetség,  ki  ügyét 
igaznak  érzi,  az  bizonyára  így  teszen,  az  így  tett  volna  ; 
de  Döbrentei  .  .  .  ?  Ó  sajnálatraméltó  író !  Ó  szerencsétlen 
lexikographus !  Sic  enim  iam  de  ipso  loqui  decet,  non  ut 
odio  permotus  esse  videar,  quo  debeo,  sed  ut  miserícordia, 
quse  ipsi  nulla  debetur.  Én  gyáva  lélekkel,  ki  szemembe 
tekinteni  nem  mer,  vesződni  nem  akarok,  nem  fogok,  szé- 
gyenlek. Ez  oka,  hogy  jelen  észrevételeimet,  az  ő  bajában, 
nem  hozzá,  hanem  gróf  Dessewffyhez  intézem.  Gróf 
Dessewffyhez,  ki  eléggé  kegyes  vala  szegény  társa  ügyében 
megszólalni,  kinek  jámbor  szándékáért  Döbrentei  sokkal 
tartozik,  habár  oly  védelmező  is,  milyet  csak  ellenségünk- 
nek kívánnánk.  Ö  nemcsak  meg  nem  szabadítja  véden- 
czét,  sőt,  fájdalom,  önmaga  is  sebzi.  Azonban  jámbor  szán- 
dékát dicsérni  kell;  mindent  megtéve,  a  mit  csak  tenni 
tudott:  hogy  többre  ereje  nem  volt,  azt  vétkelleni  nem, 
egyedül  csak  sajnálni  lehet.  Et  voluisse  sat  est. 

Én  barátja  vagyok  a  toUcsatáknak :  de  csak  azoknak, 
melyek  észszel,  hasznos  tárgyak  felett,  s  nemesen  foly- 
nak. Ezek  a  lexikographusi  nyavalygások  a  csata  nevét 
nem  érdemlik;  s  még  kevésbbé  a  hasznos  tárgyak  felett 
s  nemesen  folyt  toUcsata  nevét,  s  a  sors  engem  mostoha 
kézzel  vert  meg,  midőn  Döbrenteit,  a  Tudom.  Gyűjte- 
mény nyugalomba  tett  redactorát,  s  gróf  Dessewffy  Jó- 
zsefet ellenkezőimmé  tévé.  Az  elsőnek  baja,  hogy  sem- 
mit sem  tud;  a  másodiknak,  hogy  igen  keveset,  igen 
rosszul;  a  harmadiknak,  hogy  szerfelett  sokat  tud.  Az 
első,  érezvén  szegénységét,  csak  akkor  beszél,  ha  kény- 
telen, ha  el  nem  kerülheti,  s  akkor  —  ó  Músák  és 
Grátiákt  —  micsoda  beszédek  azok!  micsoda  fortéi- 
méi a  magyar  stilistikának !  E  dagály  és  pöffedség,  ez 

az  ideák  feszengése,  ezek  a  logikátlan  következtetések, 
ezek  az  öszvekuszált  periódusok  I  Soha  ilyenekről  Quinc- 
tilián  nem  álmodhatott.  —  A  második,  ez  a  tribas  Anti- 
cyris  insanabile  caput,  az  elme  szűkét  csárdákban  szedett 
epitbetonokkal  pótolgatja  b  úgy  rohan  elÖ,  mint  a  fegyver- 
neki  tanyák  dorongos  vitéze.  —  A  harmadik,  kiben  a  Bok 
meg  nem  emésztett  tanulmánynak  egész  cbaoaa  kereng; 
kinek  fejébe,  az  elmeáradás  miatt,  többé  semmi  sem  fér, 
B  ez  a  lexikoni  pör  sem  férhetett,  s  azt  sem  tudja  valóban, 
micsoda  ügyet  védelmez,  s  mégia  replikáz.  De  minek  ia 
azt  neki  tudDÍ?  ő  a  nélkül  is  replicáz  ;  leirja,  tudniillik,  a 
Vilaszt  újra,  megtoldván  itt-ott  egykét  iskolamesteri  pené- 
szes phrásÍBsal,  mely  tele  fejéből  gyakran  akaratja  ellen 
iskicBöppen.  Mert  könnyebb  azon  czímet  elviselni,  habár 
gyalázat  is,  melylyel  az  imitátorokat  a  Fisókhoz  irt  levél 
megtiszteli,  mint  fejünkből  egy-két  eredeti  gondolatocskát 
tifacsami.  Mi  gyönyörű  triumvirátus  ez !  Felette  kár,  hogy 
díucb  literátori  invaJidusház,  —  oda  kellene  őket  nyuga- 
lomra tenni.  De  a  dologhoz ! 

Gróf  DessewfEy  örvend,  hogy  Válaszomra  válaszolni  tu- 
dott. Ennek  szivemből  örvendek  én  is ;  de  még  inkább 
ör?endettem  volna,  ha  a  gróf  egyszersmind  jól  is  vála- 
szolt volna.  Mert  igy,  midőn  látnám,  mint  igyek- 
szik  és  küzd,  viv  és  forr,  csak  hogy  elméskedbessék,  s 
elméskedése  végtére  is  nem  elmésség,  hanem  tompa  neve- 
letlenség, melyet  a  sokérdemű  gróf,  ki  «eddig  a  nyájassá- 

I  got  éa  Bzelidséget  kedvellette »  most  tanult  vala,  ősz  korá- 
ban, mióta  a  lexikographusi  czéhbe  méltóztatott  állani ; 
midőn  látnám,  hogy  a  lexikoni  pörnek  komolyabb  részei- 
liöl  is  tréfákat  űz,  apróságokkal  bíbelődik,  s  *imint  kis 
mébe,  csak  ott  a  vizerek  körül  döngécselo;  s  hogy  ezen 
ót-hat  ívnyi  lexikoni  port  sem  volt  képes  megtanulni,  s 
torténeteket  mondogat  belőle,  melyek  meg  nem  történtek, 
dolgokat  bizonyítgat  be,  melyeket  kérdésbe  senki  sem 
Teve;  s  végtére,  hogy  Válaszomra  írt  válasza  nemcsak 

j     unalom  nélkül  nem  olrastatik  (mint  a  grófot  jámbor  álmai 

csalják),  hanem  sokak  által  csömörlet  miatt  épen  nem  is 
olvastatik;  mindezeket  látván,  mondom,  csekély  öröme- 
met elfojtotta  azon  szomorú  gondolat,  hogy  a  gróf  ily 
szegényül,  ily  nyomorúan  válaszolt,  s  válaszából  nekem 
ismét  azon  parányi  vigasztalásom  sem  lehet,  hogy  erős,  ép 
elméjű,  éles  ítéletű  ellenkezővel  kellé  mérkőznöm.  Mert 
bigyJ6  a  jó  gróf,  én  inkább  kivánok  meggyőzetni  egy  spár- 
tai nevendéktől,  mint  egész  sybarita  seregen  győzödehnet 
venni. 

Felette  kellemetlen  dolog,  s  én  olvasóimat  jobban  tisz- 
telem, mint  hogy  maganmak  volna  kedvem,  gróf  Dessewffy 
ízetlen  főzeményeit  itt  újra  feltálalnom :  de  felebaráti  s 
igazság-szeretet  parancsolják,  hogy  a  tévelygőt  igyekez- 
zünk jó  útra  vezetni,  s  ez  legyen  mentségem,  hogy  a  lexi- 
koni  pörnek  gróf  Dessewfify  által  elgyerm  ékesített,  elalacso- 
nyított  tárgyait  ismét  szóba  veszem. 

Gróf  Dessewffy  engemet  jelszavában  irigységgel,  vála- 
szának több  helyein  pedig  kajánsággal  vádol.  Az  olvasó 
ezen  két  epithetont  az  unalomig  hallotta;  mert  a  lexikon 
védői  annyiszor  használták,  hogy  végtére  már  minden  élők 
elkopik.  Annyi  zaj,  annyi  lárma  után,  nem  lesz  tehát  szük- 
ségtelen kérdeni :  vájjon  mit  irigyelhetek  én  ezen  jáml3or 
lexikoníró  urakon  ?  —  Döbrentei  campei  nevét  ?  írói 
nagy  tetteit,  melyekkel  Brockhaus  Conversations^Lexicona 
VI.  kiadásában  önmaga  dicsérgeti  magát  ?  írói  érde- 
meit, melyekkel  a  derék  férfiú  Bowringot  maga  iránt 
tévedésbe  hozta  ?  Szóval,  Döbrentei  nevét,  Döbrentei  hírét 
irígylem-e  ?  Ez  a  kérkedésekből,  önmagasztalásokból  szőtt 
gőzfátyol,  már  eddig  is  nagyobb  részint  el  van  tépve  az 
igazság  szava  által,  s  kevés  idő  múlva  egészen  semmivé 
foszland.  Döbrentei  tudományát  ?  Ez  kevesebb  mint  hogy 
érte  esdekleni,  fonákabb  mint  hogy  irígyleni,  csekélyebb 
mint  hogy  miatta  harczolni  lehetne.  Vagy  talán  épen 
Döbrentei  nyelvismereteit,  melyekkel  Shakespeare  Mac- 
bethjét  elbitangolta,  MüUnernek  általa  úgynevezett  Vétel'- 
súlyát,   Moliére   Fösvényéi,  Jorick  leveleit  a   stihstikai 

józanság    és   ízlés   pasquillusaivá  tette?  Valóban  méltó 
tárgyai  az  irigylésnek  t 

Nyugalomba  tett  redactor  úr  semmit  sem  teve  még, 
következőleg  semmiét  irígyleni  nem  lehet,  mert  a  Scott 
Walter  igen  középszerű  fordításáért,  s  azon  sok  « hallj uk» 
és  fléljen»-ért,  melyek  által  a  Tud.  Gyűjteményben  redac- 
tiói  lételét  észrevehetővé  tette,  ha  igazságos  tud  lenni,  ön- 
maga sem  fog  érdemre  számot  tartani,  s  még  kevésbbé  a 
magyar  írói  czímet  bitangolni. 

Azonban  lehet,  gróf  Dessewfify  hízelkedik  magának 
azzal,  hogy  ő  irigylésem  tárgya,  el  kell  tehát  mondanom 
őszinte  ítéletemet  dolgozásai  felöl.  Gróf  Dessewffy  egyike 
azon  magyar  íróknak,  kiket  a  horatiusi  fáma  mendax  vak 
kedvezésből  véve  szárnyaira.  0  biographus,  poéta,  gram- 
matikus, sesthetikus,  meg  minden ;  s  végtére  semmi  sem, 
8  épen  azért  semmi,  mert  minden.  A  pankratiasták  rend- 
szerint így  járnak.  A  sok  miatt  elmulasztják  az  egyet,  s 
mert  mindenek  akartak  lenni,  jók  semmiben  sem  lehet- 
tek, vagy  legalább  igen  kevésben.  Szerencsétlen  emberek, 
kik  fő  figyelmet  az  emlékező-,  nem  az  ítélő-tehetség  kifej- 
tésére fordítottak.  Emiékezetök  ugyan  nagy  leve,  szerte- 
lenül sokat  tanúihattak  meg,  de  mi  nyereség  benne  ?  Az 
emlékezés  virágainak  az  ítélet  mezején  kell  kifejleniök, 
hogy  hasznos  gyümölcsöt  hozzanak,  különben  nem  ér- 
demiették, hogy  őket  a  kertész  szorgalma  ápolta.  Fájda- 
lom, gróf  Dessewffynél  épen  ez  a  baj.  Nála  az  ítélet  mezeje 
annyira  elsoványúlt,  elparlagodott,  hogy  rajta  egyéb  mint 
páfrány -^^  és  bogács  többé  nem  teremhet.  Ö  emlékező- 
tehetségét,  széles  olvasását,  mindenhol  örömest  mutogatja : 
de  az  Ítélet  itt,  amott  s  mindenütt  oly  tompán,  oly  vakul 
botorkál,  hogy  kérdeni  csaknem  mindég  lehetne:  nem 
pirúl-e  gróf  Dessewffy  oly  dolgokat  írni,  melyeket  az  ép 
elme  olvasni  is  pirulhat  ? 

Előttem  fekszik  az  1818.  Tud.  Gyűjtemény  II.  kötete, 

*  Szabolcsbaix  ismeretes  növevény. 

hol  gróf  Dessewffynek  egy  értekezésére  nyitok.  Benne  a 
nagyérdemű  gróf  magyar  orthographiára  tanítja  « csuha- 
dárját».  Hasznos  dolog,  ha  az  olvasó  a  maga  íróit  ismerni 
tanulja ;  s  ez  az  értekezés  oly  festői  vonásokat  ad  a  gróf 
írói  charakteréhez,  hogy  azokat  köznézés  tárgyául  ki  nem 
tenni  vétek  volna.  Belőlök  következést  vonni  a  gróf  egyéb 
munkáira  is  nem  leszen  nehéz.  Einek  ítélete  oly  könnyű 
tárgyban,  mint  a  magyar  orthographia,  ennyire  tévedhet, 
annak  dolgozásai  felől  egyéb,  talán  nehezebb  tárgyakban, 
sokat  feltenni  nem  lehet.  Ez  a  kitérés  itt  épen  nincs 
helyén  kívül :  practice  fogja  bizonyítani,  a  mi  felőle  felébb 
mondatott. 

Értekezése   elején  azt  állítja  a  gróf,  hogy  a  magyar 
szókat  a  szerint  kell  leírnunk,   miképen  kimondatnak, 
következőleg  igeragasztékokban  y-nal,  például :  kinállya. 
Eí  a  magyar  nyelvtudománynak  csak  küszöbéig  haladott 
is,   észre  kellett  vennie,  hogy  az  igeragasztékokban    az 
orthoepia  homlokegyenest  ellenkezik   az   etymologiával, 
következőleg  az,  ki  a  kettőt  egymás  mellett  megférhetőnek 
állítja,  képtelenséget  enged  meg,  s  vastag  logikai  absur- 
dumba  téved.  S  íme  gróf  Dessewflfy^,  ki  értekezése  elején 
azt  állítá,  hogy  az  orthoepia  szerint  kinállyát  kell  írni, 
alább  azt  mondja,  kinálja  is  (etymologice)  jól  iratik,  a  mi 
annyit  teszen,  mint  simul  esse  et  non  esse.    Princípiuma 
lévén  gróf  Dessewf^  orthographiájának  az  orthoepia  és 
etymologia  együtt,  könnyű  képzelni,  minemű  értekezést 
ópíthete  e  logikai  absurdumon.  S  valóban,  oly  sok  nevet- 
séges  dolgot  egy  csoportban,  mennyit  ez  az  értekezés 
magában  foglal,  alig  találhatni ;   s  ha  a  gróf  csuhadárja 
innen  tanúit  volna  magyarul  írni  (a  mit  nem  hiszek), 
fejének  az  inconsequentiák  ezredétől  nem  lehetne  nem 
szédelgenie.   Itt  taníttatik  egyebek  között  a  gróf  által, 
hogy  tartománnyá,  attya,  kinállya  és  tartománja,  atja, 
kinálja ;  ahoz,  a'  hoz,  azhoz,  ahhoz ;  szivesen  és  szíves- 
sen;  Horatziits,  Horatius,  Horátz,  Horácz,    Horaczius 
mind  jól  iratnak,  legjobban  Horász.   Itt  állíttatik,  hogy  a 

gróf  nem  látja  által,  miért  kelljen  a  helyek,  országok, 
nemzetek,  azemélyek  neveit  nagy  betűvel  írni,  mégia 
□jilTáQ  mondja,  bogy  6  azokat  nagy  betűvel  szokta,  nagy 
betűvel  fogja  írni.  Igen  helyesen  1  mutassa  meg  a  gróf, 
hogy  határtalan  úr.  Mi  vakmerőség  volna  kívánni,  hogy  ö 
még  okoknak  is  engedjen  !  Hiszen  ez  ellenkeznék,  az  ö 
ideája  szerint,  a  magyar  nemesi  cardinális  prserogativák- 
kal  I  — ■  Itt  mondatik  továbbá,  hogy  a  gróf  esak  rövid 
szókat  szokott  egybeírni,  mert  dba  hosszúkat  is  egybeírna, 
&zok  hosszúk  volnánaki.  Oh  csubadári  mely  tanúság 
aíámodra !  —  Három  mássalhangzót  soha  sem  ír  a  gróf 
együvé,  nem  írja,  például,  szánTszándékkal,  hanem  szán- 
xzáudékkal.  Miért?  azt  én  bizonyára  nem  tndom,  de  még 
a  gróf  Bem  ám !  A  gróf  igaSságot  is  ir,  ámbár  tudja,  hogy 
nem  igy  kellene.  «Szabad  nemzet  nyelvét  szoros  nyűg  alá 
(okok  közé!)  szorítani,  piomozni,  káros  volna*,  mentsen 
isten!  a  gróf  ettől  irtózik.  —  A  gróf  » finom  illetödéaü 
fülei  érzi,  bogy  a  Is  és  cs,  tz  és  ez  közt  különség  van,  éa 
pedig  (ismét  mely  becses  felfedezés !)  nagyobb  különség, 
mint  Verseghy  két  é-i  közt ;  és  igy  mikor  a  versben  hosszú 
szótagra  van  szüksége,  ts  és  tz-ét  ír,  mikor  rövidre,  cs  és 
cz-ét,  például,  mulahág  éBmijilaCság.  Bizony  finom  illeto- 
déaö  fül !  —  Egyjütt  és  edjütt  igen  jól  vannak  a  gróf  sze- 
rint írva,  de  nem  ám  meCZeiti,  hanem  metTZeiii,  mert, 
úgymond  —  gróf  Deesewffy  és  ok  I  ritka  találkozás !  — 
•ezt  hosszan  kell  kimondania.  Az  y-t  a  nevek  végén  azért 
szereti  a  gróf  írni,  hogy  valakit  meg  ne  bántson.  Ki  ne 
dicsérje  ez  okos  elölátáat  I  Az  y  kihagyása  még  vérontást 
is  okozhatna !  ■ —  Egyedül  finom  illetödésű  fülét  kímélem 
B  grófnak,  különben  azt  mondanám,  hogy  a  miket  itt 
állit,  mind  rossz,  irtóztató  rossz !  s  a  helyett,  hogy  cpiiha- 
dárj át  tanította,  helyesebben  tenne,  ha  tőle  tanúina  ma- 
gyarul írni;  a  mit  a  grófnak  ezennel  ajánlok  is,  fcltóvéii, 
bogy  csuhadárja  elméjét  a  rendetlen  és  azerfeletti  'ilva.íág 
Öszve  nem  kuazálta.  De  caak  így,  s  egyesegyedül  CKf  n  fel- 
létei  alatt  ajánlom ;  különben  vakkal  vezettetnék  világ- 

talant,  s  ba  együirt  mindkettő  nyakát  szegné,  oka  én  vol- 
nék. Ezen  nevezetes  értekezéssel  egy  kis  történet  is  van 
egybekötve,  melyet  az  olvasónak  mulatságul,  s  kárpótlék 
gyanánt  ezen  orthographiai  soványságokért,  elmondok. 
A  történet  ez : 

Kazinczy  az  Erdélyi  Múzeumba  egy  recensiót  nyomtat- 
tat Pápay  munkájára,*  s  nevét  nem  irja  ki,  de  hogy  az  az 
ő  tollából  folyt  legyen,  oly  érthetőleg  mondja,  hogy  csak 
az  igen  gondatlan  olvasó  nem  veheti  észre.   Gróf  Des- 
sewffy  olvasván  e  recensiót,  egyik  kifejezésben  annyira 
megbotránkozik,  hogy  tüstént  eltökéJi  magát  ellene   ki- 
kelni.  De  hogyan  ?   Egy  kifejezés  miatt  egész  értekezést 
írni?  Az  nem  megyén,  az  viszketegnek  látszanék.    Nem- 
sokára megjelenik  a  csuhadárhoz  írt,  s  épen  most  ma- 
gasztalt orthographiai  értekezés,  melyre  Jankowich  Miklós 
eléggé   vakmerő   volt  ő   méltóságának    ellenjegyzéseket 
tenni.  Egy  villanat !  A  gróf  asztalánál  ül,  s  hevenyében  ír 
egy  czafolatot  Jankowich  és  Szemere  ellen.  Szemere  ellen? 
kérdi  az  olvasó.  Igen  is  Szemere  ellen.  S  hogyan?  miért? 
Kikelt  Szemere  a  gróf  ellen?  megbántotta  őt?  valamely 
szavában  botránkozott- e  meg  a  gróf  valahol?  Nem.  — 
Szemere  ez  egész  komédiában  legkisebb  részt  sem  véve ; 
ennek  egyedül  az  oka,  mivel  Kazinczy  recensiója  alatt  az 
Erdélyi  Múzeumban  ezen  jegyzés  álla :  Szemere  Pál  gyűj- 
teményéből ...  Oh  komikai  Músa!  Hol  van  Aristophanesed 
e  tárgyat  felfogni,   gróf  Dessewffyt  vígjátékban,  éltetni? 
Hát  a  gróf  így  olvas,  így  combinál  ?  kiáltanak  olvasóim. 
Bizonyára  ez  gonosz  combinátió,  igen  gonosz,  de  hiában, 
a  grófnak  már  természetében   fekszik.   Ö  elolvas   egész 
könyveket,   a   nélkül,   hogy  tudná,  mi  van  bennök.  El- 
olvasta Kazinczy   recensióját   is,  s  megítélni  nem  volt 
képes,  ki  írta  legyen,  ámbár  a  97.  lapon  **^  oly  érthetőleg 
mondatik,  hogy  gyermek  is  megfoghatja.   Azonban  gróf 

*  A  Magyar  Literatura  Esmérete.  Veszprém,  1808. 
**  Erdélyi  Múzeum,  IX, 

Dessewffyt  ne  csudáljuk :  fejében,  mint  mondám,  elme- 
áradás van,  s  belé  többé  semmi  sem  férhet.^  íme  tehát 
ily  íróktól,  kiknek  minden  mozdulataikban  csak  a  szegény 
és  sinlődő  elme  jelei  mutatkoznak,  kik  legf elébb  is  csak 
szánakozás  ^  tárgyai  lehetnének,  vájjon  van-e  irígyleni 
való  ?  —  Én  bizonyára,  ki  ezt  tenni  képes  volna,  im- 
morális embernek  tartanám,  hasonlónak  azon  gyalázatos 
fukarhoz,  ki  a  földhöz  ragadt  szegénynek  utolsó  száraz 
falatja  után  sóvárog. 

Hogy  oly  kiadónak  mint  Wigand,  oly  plánumú  munkába 
mint  e  lexikon,  oly  társaságba  mint  az  imént  magasztalt 
triumvirátus  s  még  egy-két  a  lexikon  mellett  szóval  és 
írásban  viaskodó  idióta,  kivánnék  és  dicsőségnek  tartanám 
dolgozni;  következőleg,  hogy  irigylésemnek  ily  valami 
lehessen  alapja,  azt  az  olvasó  önmaga  sem  fogja  hinni. 

Ennyit  a  sok  ízben  s  egész  unalomig  kiáltozott  két 
vádra ;  térek  most  egyebekre. 

Azt  állítja  gróf  Dessewfify,  hogy  «én  Döbrentei  Yoriclqéá 
gáncsolom,  mert  angol  s  nem  franczia  nyelvből  van  for- 
dítva ;  hogy  én  a  lelkes  írók  siklásaikat  követésre  mél- 
tóknak állítom,  sive  cinoedum  sive  vestigia  ruris  redoleant; 
hogy  én  csak  magasztalóímnak  áldozom,  a  finnyását, 
feszengőt,  facsartat  dicsérem ;  hogy  az  írókat  a  redactor 
kénye  alatt  lenni  mondom ;  hogy  a  redactor  az  én  állítá- 
som szerint,  irótársainak  csak  nehézségeket  előterjesztő 
személy;  hogy  én  2000  előfizetőt  emlegetek,  hogy  én 
Döbrentei  Vestáj&t  kikurkázom  és  sújtom »  stb.  efféle.  — 
Ezen  vádaknak  egy  része  egészen  a  gróf  phantasiájának 
költeménye:  más  része  pedig  állításaimnak  általa  erő- 
szakkal elforgatott,  elfacsart  értelméből  öszvekoholt 
hamis  vád.  Ezek  szerint  szabad  legyen  kérdenem  az  érdé- 

*  Haki  azon  ellenvetést  tenné,  hogy  igazságtalan  dolog  gróf 
Dessewffy  munkái  közül  csak  egyet  s  talán  a  legrosszabbat 
idézni,  az  jelentse  ki  publikum  előtt  véleményét,  s  én  kész 
leszek  egyéb,  s  talán  még  rosszabb  munkák  idézetével  ellenveté- 
sét megczáfolni. 

mes  gróftól,  a  haza  gondjai  közt  megőszült  férfitól,  az 
egykori  legislátortól,  az  igazság  törvényeit  tisztelő  s  tisz- 
telni tartozó  polgártól :  mit  tart  oly  ember  felől,  ki  hamis 
vádakat  koholni,  ki  másnak  írva  s  egy  publikum  előtt 
mondott,  következőleg  egy  egész  publikum  előtt  ismeretes 
szavait  elforgatni,  azoknak  az  író  értelmétől  idegen  értel- 
met adni  nem  irtózik?  Hiszi-e,  hogy  ily  embernek  tiszta 
szándékai  vannak,   hogy   igaz   utakon  jár?    Felteheti-e 
felőle,  hogy  az  illendőségi,  hogy  az  emberbaráti  törvé- 
nyeket tiszteli,  hogy  csupán  és  egyedül  s  nemeslelkűi  eg 
az  igazságnak  ügyvéde  ?  Eeménylem  és  várom  gróf  Des- 
sewffy  szerénységétől,  hogy  tagadó  kérdéseimre  állítólag 
nem  fog  felelni :  azért  egész  bizodalommal  felszólítom  őt, 
vallja  meg   önmaga    nyiltszivűleg  és    őszintén,  ha   én 
alacsonyságokra  ereszkedni,  másnak  gúnyneveket,  praedí- 
cátumokat  adni,  miképen  ő  és  társai,  nem  tartanám  ma- 
gamhoz   illetlennek,    micsoda     czímeket    érdemlene    s 
érdemlett  volna  a  gróf  tőlem,  ezen  rágalmazó  vádakért, 
ezen   álkölteményekért  ?   Én   ily  nemtelen  fegyverekhez 
nyúlni  nem  szoktam,  s  nem  fogok :  azonban  ne  higyje  a 
gróf,  hogy  ha  én  kímélem  is,  egészen  kímélve  marad. 
A  vétkező,  büntetését  ritkán  kerüli  el.   Az  elhallgatott 
czímekkel  a  közvélemény  fogja  a  grófot  üldözni  mind- 
addig, míg  felébb  elmondott  vadait  be  nem  bizonyítja. 

Az  Epigramma  theoriájay  gróf  úr?  Ezzel  kár  a  grófnak 
bajlódni.  Száraz  aesthetikai  speculátiók ;  Scylla  és  Charyb- 
dis  a  csapongó  figyelemnek.  Félek,  hogy  rajtok  a  gróf  el- 
vásott elmehajója  törést  fog  szenvedni.  —  Azonban,  kény- 
telen vagyok  megvallani,  hogy  velők  a  gróf  azon  pontra 
hozott,  hol  el  kell  akadnom.  Irántok  nem  ereszkedhetem 
vitába;  magamról  kellene  szólnom,  a  mit  tenni  nem 
akarok,  nem  fogok;  mert  ha  a  büszkeséget  —  azt  a 
nemesbet,  mely  bennünket  alacsonyságoktól  őriz  — 
becsülni  tudom,  tudom  sokkal  inkább  a  szerénységet,  s 
ennek  senki  nálam  nagyobb  tisztelője  nem  lehet :  követ- 
kezőleg, hogy  magam  dolgozásai  felől  szólhassak,  Döb- 

renteitől  kellene  előbb  orczát  kölcsön  kémem.  A  gróf 
gáncsai  mellett  tehát  szótlan  fogok  elhaladni,  de  nem  ám 
a  jelszóul  ajánlott  distichon  mellett  is.  Ez  a  kimélés  az 
igazságnak  rovására  történnék,  s  ily  kíméléseket  tőlem  a 
gróf  ne  várjon.  Az  említett  distichon  új  bizonyságát  adja 
annak,  hogy  a  magyar  nemzet  csakugyan  sokat  nyert  a 
lexikographusi  egyesület  által.  Mióta  ez  fennáll, ^a  neve- 
zetes találmányok,  felfedezések  egymást  érik.  íme,  alig 
tanultuk  meg  ezen  társaságtól,  mi  legyen  a  redactor,  már 
új  találmányt  közlenek  velünk,  azt  tudniillik,  «hogy 
epigrammák  felől  csak  az  ítélhet,  ki  maga  is  készíte 
epigrammákat ».  Mely  dicső  felfedezés!  Nem  képzelhetni, 
hogy  ez  mástól  származott  legyen,  mint  Döbrenteitől,  ki 
feltalálói  tehetségének  már  oly  fényes  bizonyságát  adta. 
Tömérdek  a  haszon,  melyet  e  találmány  a  világra  áraszt. 
íme,  ezek  szerint  Herder  és  Wolf  ne  ítéljenek  Homérról, 
mert  nem  írtak  epost;  Eichardson  és  SchlegeP  ne  Shakes- 
peareről,  Jenisch  és  Aristoteles  ne  a  görög  tragikusokról, 
Kölcsey  ne  Eömerről,  mert  drámát  nem  irtanak.  Meg 
kell  semmítenünk  a  Fisókhoz  írt  levelet,  az  csak  bohó 
fecsegés,  mert  hiszen  benne  epos  és  dráma  felől  egy  Horá- 
tins  ítélget,  ki  semmi  sem  egyéb,  mint  lyrikus,  mint  didak- 
tikus költő,  kinek  drámát  és  epost  írni  még  csak  eszébe 
sem  juta.  Oh  ész,  oh  okosság  istennéje,  Pallas  Athene  I 
Ne  vigy  minket  a  kísértetbe,  de  szabadíts  meg  a  gonosz- 
tól! —  Ásott-e  valaha  gróf  Dessewffy  búzavermeket, 
hogy  felölök  disserálgatni  mer?^  Szerkeztetett-e  alma- 
nachot, hogy  Kisfaludy  Aurórája  felől  azt  a  szerencsétlen 
recensiót  a  F.  M.  0.  Minervában®  kiadni  nem  kételke- 
dett? Nem  azt  akarom  e  helyt  említeni,  hogy  ez  a  recensio 
a  művítélői  tehetségnek  egy  botránkoztató  emléke,  hanem 
csak  azt,  ki  ada  gróf  Dessewffynek  szabadságot  almanach- 


^  Az  Ion  talán  csak  nem  ada  just  Shakespeare   megítélésére. 

*  Lásd  F.  F.  O.  Minerva  1825,  I.  Négy.  1.  87—102. 

*  1825.  I.  Négy.  1.  104—109. 

bírálásra,  míuekutána  ő  almanach  redactora  nem  volt, 
minekutána  ő  Döbrentei  barátjával  azt  hiszi,  hogy  ítélnie 
valakinek  csak  azon  pályán  lehet  és  szabad,  melyen  maga 
is  fáradott;  következőleg,  hogy  Winckelmann  artistái 
műveket  nem  bírálhat,  de  igen  Thorwaldsennek  egy  oly 
avatványa,  ki  a  márványon  tíz  nap  óta  kopácsol?  Én 
istenem,  én  istenem !  csak  a  tudákosoktól  szabadíts  meg, 
egyéb  ostoraidat,  melyekkel  e  föld  népét  látogatni  szok- 
tad, nyugottabb  lélekkel  tűröm. 

Gróf  Dessewffy  igen  óhajtaná  azon  írókat  név  szerint 
tudni,  kik  a  Figyelmeztetésemben  előszámlált  epithetonok 
által  érdekelve  vannak.  Hogy  az  érdemes  gróf  óhajtásának 
eleget  tegyek,  elmondom  tehát,  hogy  az  ott  szóba  vett 
alapos  ismeretű,  homályos  értelmű,  önállásban  szűköl- 
ködő, lengeteg  ítéletek  közt  habzó  fejeknek  egyikét  gróf 
Dessewffyben  van  szerencsém  tisztelni.  Társai  pedig  ex- 
redactor  úr  és  Döbrentei.  Cserneczky  a  magyar  literatúrát 
még  csak  15  sorral  gazdagítá,  sajnálni  lehet,  hogy  ezen 
15  sorból  (a  genie  gyakran  15  sorban  is  megmutatkozik) 
el  nem  határozhatni,  mely  osztálybeli  író,  mercatorne 
vagus,  cultorne  virentis  agelli;  Colchus  an  Assyrius, 
Thebis  nutritus  an  Agris  ?  Szükség  ezen  urakat  e  helyt 
megneveznem,  másként  «kisebb  rossz  elmulasztásával 
nagyobbat  követnék  el,  s  a  logika  törvényeit  practice 
szegném  meg »,  mint  az  érdemes  gróf  igen  bölcsen  mél- 
tóztatott észrevenni. 

A  lexikon  védői  több  ízben  adták  jeleit  rágalmazó 
indulatjoknak,  több  ízben  mutatták  meg,  hogy  czéljok 
nem  az  igaznak  védelme ;  csupán  arra  törekednek,  mint 
feketíthessék  be  azokat,  kik  ellenök  felszólalni  bátrak 
voltak.  Szándékjokat  azonban  sehol  annyira  el  nem  árul- 
ták, mint  midőn  ők,  kik  torkig  ülnek  a  neveletlenség,  a 
mocskosság  vétkében,  engem  merészlenek  faragatlanság- 
gal vádolni.  Hághat-e  nagyobb  pontra  a  szerénytelenség? 
Lehet-e  rögzöttebb  vakmerőséget  képzelni  is,  mint  midőn 
az  kiált  tolvajt,  kinek  zsebei  tele  vannak  elorzott  drága- 

Ságokkal  ?  Uy  igazságtalan,  ily  szerénytelen  tettet  nem 
vártam,  bizonyára  egy  gróf  Dessewffytől  legalább  nem 
vártam  volna.  Vagy  talán  a  gróf  nem  is  ismer,  nem  is 
olvasott  egyebet  az  egész  pörből  a  Döbrenteibez  írt 
Válasznál  ?  Feleletének  csaknem  minden  helyei  ezt  kiált- 
ják, 8  többet  nem  hagynak  feltenni,  mint  legfelebb  azt, 
hogy  a  gróf  hallomásból  tud  valamit.  Ha  így  van,  gróf  úr, 
még  gonoszabb,  hogy  oly  ügyben  akarja  magát  bírónak  és 
békítőnek  tenni,  melyet  nem  ismer  s  nem  vizsgált  meg. 

Minekelőtte  tehát  én  ezen  úgynevezett  faragatlanságok 
felett  a  gróffal  szóba  ereszkedném,kérem  és  igazságszere- 
teténél fogva  kényszerítem  őt,  lessé  ki  magában  azt  a 
ritka  pillantatot,  midőn  elmelobbanásai  megszűntek;  s 
ekkor  gondolatait,  melyek  mindég  földfeletti  magassá- 
gokon, aetherí  világokban  csaponganak,  szállítsa  le  ezen 
kisded  planétára,  melyet  földnek  nevezünk ;  kösse  meg 
figyelme  szárnyait,  s  olvassa  el  oly  részrehajlatlan,  oly 
igazságos  indulattal,  milyet  csak  egy  néhai  legislátortól 
jusunk  van  kívánni,  mindazon  íráskákat,  melyeket  dicső 
leiikographus  társai,  a  magok  úgynevezett  megtámadóik 
ellen  publikum  elébe  bocsátottak.  Nevezetesen:  Döbrentei 
részeg  vad  ráczaü,  s  nyugalomba  tett  redactor  úr  betyári 
éfiekét.  Minekutána  ezeken  általesett,  s  bizonyossá  tőn, 
hogy  a  lexikoni  pörből  nemcsak  a  Döbrenteibez  írt  vá- 
laszt, hanem  egyebet  is  ismer,  egyebet  is  olvasott : 
akkor  méltónak  fogom  a  grófot  tekinteni  arra,  hogy  kérd- 
jem tőle : 

Hol  és  mivel  adtam  én,  nem  mondom  just,  hanem  csak 
okot  is  arra,  hogy  exredactor  úr  ellenem  intézett  citá- 
tumaiban betyárjodjék,  hogy  szavakra  fakadjon,  melyeket 
nevelt  ember  nem  hallhat  undorodás  nélkül ;  hogy  Döb- 
rentei engem  a  legalacsonyabb,  legundokabb  vétekben 
tántorgó  néposztálylyal  tegyen  hasonlatba?  Hol  és  mivel 
adtam  én  mindezekre  just?  Magyarázza  meg  a  gróf  aetheri 
elméje.  Figyelmeztetésemnek  egyetlenegy  szava  sem 
adhata  ily  just.  Döbrentei  és  nagyhírű  társa  igazságtalan 

Úton  8  ok  nélkül  vetemedtek  ezen  vakmerőségre.  Engedje 
meg  a  gróf  kérdenem,  minekutána  e  betyári  csíny  meg 
vala  téve  s  igazságtalanul  megtéve,  nem  volt  volna-e 
nekem  jusom  a  Válaszban  oly  otromba  fegyverekkel 
visszavernem  ellenkezőimet,  milyenekkel  ők  feltámadtak? 
Nem  volt  volna-e  jusoin  ?  S  használtam-e  én  ezenjust? 
Hol,  miként,  mely  helyén,  mely  szavában  a  Válasznak? 
Az  én  hitem  az,  hogy  a  mit  publikum  elébe  bocsátottam, 
gróf  Dessewffy  akármely  társaságban  felolvashatja,  bátran 
és  tartaléktalan,  sérelme  nélkül  az  illendőségnek :  de  nem 
fog-e  megzavarodni,  nem  fog-e  elpirulni  lexikographus 
társaiért,  ha  csárdai  pajkossággal  teljes  feleleteiket  tisz- 
teletes személyek  előtt  kell  olvasnia?  Eeménylem,  hogy 
ha  a  gróf  ennekutána  is  velem  ellenkezni  fog,  legalább 
megfontolja,  mit  mond,  mert  bizonyára,  mostam  egész 
feleletén  a  gondolkodó  fejnek  igen  kevés  jelei  látszanak 
meg.  Nem  ártana  a  grófnak  még  azt,  bár  későn  is,  meg- 
tanulni, hogy  szavai  egyedül  azért,  mert  grófi  szavak, 
még  nem  fognak  hitelt  nyerni,  s  az  olvasó,  ki  látni  kivan, 
szemét  nem  fogja  behunyni  a  gróf  parancsolatjára.  Ez 
legyen  mondva  röviden  a  Döbrentei  és  társa  faragatlan- 
ságira. 

De  ez  a  fenforgó  kérdésnek  még  csak  egyik  része,  hátra 
van  az,  a  mi  egyenesen  a  grófot  érdekli.  Mit  fog  az  olvasó 
arra  mondani,  hogy  a  gróf  a  faragatlanság  vádjában  nem 
egyedül  csak  igazságtalan,  hanem  ezen  felül  még  szerény- 
telen is  ?  íme,  a  gróf  veti  szememre,  hogy  ellenkezőimmel 
faragatlanúl  vetekedem!  A  gróf?  ki  minden  sértő  és 
alacsonyító  prsedicátumokat  öszveszedett  szókönyvéböl, 
csak  hogy  velők  engemet  bánthasson.. Mondja  meg  az 
igen  finom  nevelésű  gróf,  úgy  tanította-e  valaha  nevelője 
illendőségre,  hogy  intéseit,  ocsmány  szitkokban  mondo- 
gatta a  grófhoz.  Valóban  mesteréhez  méltó  lett  a  tanít- 
vány. Azt,  kitől  illendőséget  kíván,  maga  goromba,  fara- 
gatlan, szűntelm  veszekedő,  mérges  epés,  nyállal  piszko- 
lódó, maró  száiú,  sztvetlen,  agyarkodó,  kaján,  irigy,  pulya 

lelküy  marakodó,  sententiákat  köpdöső,  ádáz,  s  a  mit  leg- 
elői kellett  vala  mondanom,  fekete  lelkű  czímekkel  tisz- 
teli meg.  Bizonyára,  ezek  mind  finom,  méltóságos  grófhoz 
illő  beszédek,  nevelt  ember  szájában  jól  állnak,  szóval 
gróf  Dessewflfy  faragottságai,  melyekkel  nliteratúráját 
meglágyította,  életét  kipuhította ».  Oh  szégyen!  hogy  a 
gróf  eléggé  szerénytelen,  hogy  a  gróf  nem  pirul  maga 
vétkét  más  szemére  vetni.  Valóban,  ki  a  faragatlanság 
theoriáját  akarná  megírni,  sehonnan  oly  jól  nem  abstra- 
hálhatná  azt,  mint  a  gróf  feleletéből,  melynek,  hogy  fara- 
gatlanság classikus  remeke  legyen,  csak  az  hía,  hogy  egy 
gondolkodó  s  ép  fej  járuljon  hozzá  s  szedje  rendbe  ezt  a 
durva  declamátiók  chaosát.  —  Koránt  se  vélje  azonban 
gróf  Dessewffy,  hogy  én  az  ő  és  társai  becstelenítő  rágal- 
mazásokat panaszkép  említem.  Említem  egyedül  azért, 
hogy  az  olvasó  lássa,  ki  a  faragatlan.  Fanaszlani  nincs 
szükségem.  A  rágalom  nem  a  rágalmazottat,  hanem  a 
rágalmazót  mocskolja  be. 

Szükség,  hogy  kérdjem  a  gróftól  azt  is,  mit  tesznek 
feleletében  ezen  szavak:  fekete  lelkűd  Erti-e  a  gróf,  velők 
mit  monda?  Megfontolta- e,  midőn  őket  leírá?  Adhatja-e 
a  gróf  ezen  praedicátumot  írónak  ?  Nem  az  emberre  vitet- 
nek-e ezek  vissza?  Nem  a  morális  charakter  jő-e  alattok 
kérdésbe  ?  —  S  micsoda  tettemet  ismeri  a  gróf,  melylyel 
magát  a  fekete  lelkű  czím  iránt  legitimálhatja?  —  Tanács- 
lom és  kérem,  hogy  ha  aetheri  világában  másnak  ily 
czimeket  osztogatni  divatban  van  is,  midőn  onnét  a  gróf  e 
földi  világba  leszáll,  jól  fontolja  meg,  miket  beszélget,  s 
más  charakterét,  kiről  egy  immorális  tettet  sem  tud, 
kímélve  hozza  kérdésbe,  mert  az  ily  lexikographusi  petu- 
lantíák  keserű  pohárral  fognak  visszamérethetni,  s  vég- 
tére hsB  nugse  seria  ducent.  íme,  az  igazságvédők,  a  köz- 
virágzatért buzgó  férfiak !  Csakhogy  hibáikból  kivergőd- 
hessenek, készek  lesznek  végtére  még  a  becsületvédő 
törvényeket  is  általhágdosni.  Ilyenekben  keresse  aztán  a 
gróf  és  famosus  társa  okát,  ha  én  feleleteimben  élesb,  ha 

sanyarúbb  vagyok,  mintsem  ínyök  szeretné.  Ki  az  illendő- 
ség törvényeit  akarva  nem  tiszteli,  nem  méltó,  hogy 
kiméltessék,  sőt  nem  méltó,  hogy  ezen  törvények  csak 
pártfogolják  is. 

A  franczia  journalistákat  igen  jól,  igen  alkalmasan  em- 
legette a  gróf.  Idő  és  történet  megmutatták,  hogy  jöven- 
dölésök  nem  volt  alaptalan,  hogy  a  polignaci  ministeriumot 
méltán  kárhoztatták.  Nem  bizonyodott-e  be  itt  világosan, 
hogy  jóslani  is  lehet,  hogy  lehet  kárhoztatni  oly  dolgokat, 
melyek  meg  nem  történtek,  melyeket  csak  a  jövendők 
fognak  kifejleszteni.  Tudja-e  a  gróf,  mint  járt  a  polignaci 
ministerium,  s  mint  járt  maga  Polignac  is  ?  Szabad-e  vég- 
telen kicsiny,  s  ama  nagy,  harminczkét  millió  nép  sorsát 
elhatárzó  történet  közt  hasonlatot  tenni?  Folignacra  és 
ministeriumára  a  franczia  törvények  fognak  ítéletet  mon- 
dani; Wigandra  pedig  és  a  lexikonát  védő  gondatlan 
írókra  a  tudományos  tribunal  és  —  a  mi  mindeneken 
felül  van  —  az  opinio  publica.  Büntetésök  leszen  az  írói 
névre  háramló  gyalázat,  s  a  könyvárosi  hitel  csökkenése. 
Hogy  hibáztak  ezen  jámbor  urak,  az  megengedhető  ; 
hibázni  emberi  dolog,  bocsánandó  vétek,  melyikünk  nem 
hibáz?  de  a  hibákban  makacsul,  talán  egy  kis  képzelt 
dicsőség  miatt  megmaradni,  ez  vétek,  ez  érdemel  fenyí- 
téket, s  ez  vétkök  a  lexikbn  kiadóinak. 

A  redactor,  gróf  úr  ?  Ismét  és  újra  szóba  jőve  a  redac- 
tor  ?  —  Tegyen  a  gróf  őszinte  vallomást :  hiszi-e  mindazt, 
a  mit  feleletében  a  redactor  felől  öszvebeszélt  ?  Én  a  gróf 
ítélőtehetségéről  sok  fonákságot  teszek  fel,  valóban  igen 
sokat,  de  azt  mégis,  hogy  ily  szertelen  chimserát,  mint  a 
mit  a  gróf  a  redactor  iránt  mond,  elhihessen,  bizonyára 
fel  nem  tehetem.  Ilyet  feltennem  pasquillusa  volna  a 
józan  észnek.  Miért,  ugyan  miért,  ennyire  szertelenkedni? 
Nem  volt  volna-e  jobb,  ha  a  gróf  kevesebbet  állít  vala? 
Az  legalább  egy-két  gyönge  fejű  előtt  hitelt  nyerhetett 
volna  a  helyett,  hogy  most  e  szertelenkedés  még  a  tudat- 
lanok által  is  nevettetik.   A  mit  én  a  redactorról  mondót- 

tam,  világos  axióma,  nem  kivan  vitatást.  Bedactomak 
lenni  valamely  könyvkiadásnál,  és  bírálni,  egyet  teszen. 
Mihelyt  a  bírálás  jusa  megtagadtatik  a  redaetortól,  az 
többé  nem  redactor,  hanein  csak  írnok,  vagy  betűszedő. 
Ha  a  Conversations-Lexikonredactora  más  jussal  nem  bír, 
mint  egyedül  azzal,  hogy  a  kidolgozott  czikkelyeket  betű- 
rendbe szedi,  ne  neveztessék  redactornak,  s  akkor  a  pub- 
likum nem  fog  kijátszatni;  tudni  fogja  jó  előre,  hogy  a 
Conversations-Lexikonban  minden,  ha  mindjárt  az  emberi 
ész  legformátlanabb  szörnye  volna  is,  felvétetik,  követ- 
kezőleg, hogy  az  egész  nagy  munka  nem  egyéb,  mint  ezer- 
féle tárgyak  chaosa,  melyek  között  igen  kevés  jós  szám- 
talan rossz  dolgok  vannak  egybehalmozva.  Mert  a  gondos 
8  tanult  írók  száma  szembetűnőleg  kisebb  mindég  a  gon- 
datlanok, a  gyenge  fejűekénél,  és  így  a  jó  munkáké  is  a 
rosszakénál. 

Azt  állítja  a  gróf,  hogy  oly  személyek  felől,  mint  Sup. 
Kis,  Tittel  Pál,  Bitnicz  Lajos,  Guzmics  Izidor,  báró  Med- 
nyánszky,  gróf  Teleki  József,  gróf  Mailáth  János,  gróf 
Széchenyi  István,  gróf  DessewjBFy  József  fel  sem  lehet 
tenni,  hogy  magokat  a  redactor  kénye  alá  vessék,  hogy 
munkáikat  elvetni,  vagy  csonkítani  hagyják.  Ez  ellen- 
vetésből az  látszik,  hogy  vagy  nem  érte  engem  a  gróf, 
vagy  —  a  mi  tisztes  korához  épen  nem  illő  —  gyermek- 
játékot űz  a  szavakkal. 

Mást  teszen  a  munkákat  elvetni,  mást  azokat  csonkítani 
8  a  redactor  kénye  alatt  lenni.  E  különbözést  értse  meg 
a  gróf,  s  érteni  fogja  e  szertelen  mélységű  dolgot.  Hogy 
az  írók  a  iiedactor  kénye  alatt  vannak,  hogy  munkáikon 
csonkíthat,  én  sehol  sem  mondottam.  Tekintse  meg  a 
gróf  jobban  a  Döbrenteihez  írt  Választ,  s  tisztelje  publi- 
kumát jobban,  minthogy  álkölteményekkel  lépjen  elébe. 
Ki  velem  ilyet  mondat,  gyermekbeszédeket  teszen,  s 
várakat  önmaga  épít  magának,  csakhogy  bírhasson  vala- 
mit ledönteni.  Bízvást,  ha  kedve  van  a  grófnak  hozzá ! 
Megengedem  azon  dicsőséget,  hogy  kártyavárait  le  bírta 

döntögetni.  —  A  munkákat  egészen  elvetni  ?  Ehhez  igen 
is  jusa  van  minden  redactornak,  s  e  jus  egyenesen  a 
birálás  jusából  foly.  Ezt  állítottam  én,  állítom  most  is,  s 
fogom  mindég.  Miért  ?  épen  az  imént  érdeklettem.  —  Mi 
a  gróf  által  előszámlált  írókat  illeti,  ezeket  én  (egyet  ki- 
véve) oly  fejű  férfiaknak  ismerem,  kik  értik,  mi  a  redactor, 
s  igazságosabbak,  szerényebbek,  mint  hogy  a  redactor 
jusaitól  kivételt  tenni,  magok  miatt,  akarnának.  Koránt  se 
higyje  gróf  Dessewffy,  hogy  ez  a  jus  általok  ne  tiszteltet- 
nék ;  ők  ennek  már  akkor  alávetették  magokat,  midőn  a 
lexikonba- dolgozást  felvállalták;  azaz,  köztök  s  a  lexikoni 
redactio  között  szótlan  szerződés  (contraetus  tacitus)  volt, 
vagy  ha  mindjárt  írott  volt  volna  is,  a  munkák  elvetésé- 
hez való  jus  oly  feltétel,  melyet  mondani  szükség  sem 
vala,  mert  önkényt  s  a  dolog  természetéből  foly.  Ha 
pedig,  mint  felébb  mondatott,  a  lexikoni  redactortól  csak- 
ugyan elvétetett  e  kérdésben  forgó  jus,  természetesen 
következik,  hogy  elvétetett  a  redactio  is,  s  ő  nem  egyéb 
oly  automatonnál,  mely  a  czikkelyeket  betűrendbe  szedi. 
Mind  ez  oly  világos,  hogy  a  gróf  által  nevezett  íróknak 
csak  egyike  fogja  tagadni,  de  az  nem  csuda,  ő,  a  mint 
feleletéből  látjuk,  képes  tagadni  a  legvilágosabb  dolgokat 
is.  Ily  tagadó  hagyján!  Tagadása  nem  használ  semmit, 
de  nem  is  árt. 

A  mi  Révai  s  Verseghyről,  s  általán  fogva  a  gramma- 
tikáról mondatik,  azokat,  nem  fogok  hibázni,  ha  elme- 
sétálásnak  nevezem.  Válaszom  szavai  ezt  mondják :  Nem 
vakmerőség  azt  állítanom,  hogy  a  magyar  nyelvben  Révai 
systemája  fog  megállani,  minekutána  tapasztaljuk,  hogy 
ma  minden  jobb  fejű,  minden  gondos  író,  ezen  systemát 
követi.  Gróf  DessewjBFy  erre  azt  feleli :  «hogy  ő  ismer  oly 
magyarokat,  kik  Révai  fejében  több  philologiát,  Ver- 
seghyében  több  philosophiát  találtak ;  hogy  a  jövendöség 
nem  fogja  kérdezni,  ki  melyik  grammatika  szerint  irt, 
hanem  azt,  ha  eredetiséggel,  ha  lelkesen-e  ?  hogy  több- 
nyire nem  az  vett  erőt  a  véleményeken,  quod  maximé 

rationale ;  s  végtére  hogy  legyünk  türedelmesek,  s  ne 
boszankodjunk  más  sárgaságán,  mert  az  úr  isten  mun- 
dum  commisit  disputationibus  hominum ;  hogy  a  gram- 
matika Bem  szentírás,  sem  mathesis,  és  már  Sokrates 
megvallá,  hogy  csak  tudatlanságát  tudja  ?  hogy...»  De 
hová  andalodik  a  gróf  elméje?  Álljon  meg,  egy  kevéssé 
l^alább,  hadd  kérdjem,  mit  akar  megczáfolni  ?  mert  az 
én  állításom  ellen  mindezek  közt  egy  szó  sem  mondatik. 
A  helyett,  hogy  a  gróf  szentíráshoz,  Sokrateshez,  meta- 
physikához  folyamodik,  czáfolja  meg  csak  ezt :  hogy  min- 
den jobbfejű  és  gondos  író  Révait  követi,  s  az  ebből 
következtetett  hihetőséget,  hogy  tudniillik,  Révai  sys- 
temája  megáll :  s  ha  ezeket  megezáfolta,  a  kérdés  el  lesz 
döntve,  a  nélkül,  hogy  szentírásra,  Sokratesre,  meta- 
physikára  szükségünk  legyen.  Miattam  lehet  Verseghy 
nagy  phüosophus ;  midőn  grammatikáról  szólok,  nekem 
akkor  philologus  kell.  Kérdezzen  a  jövendőség  bármit,  az 
bizonyos,  hogy  írónak  grammatice  kell  a  nyelvet  tudnia, 
8  oly  grammatikai  crassa  ignorantiában  szédelgenie,  mint 
a  gróf,  írónak  szégyen  és  megbocsáthatatlan  vétek.  Bármi 
vett  legyen  többnyire  erőt  a  véleményeken,  kétséget  nem 
szenved,  hogy  csak  annak  kell  erőt  vennie,  quod  maximé 
rationale.  (Azért,  hogy  az  emberek  többnyire  vétkeznek, 
talán  nem  fogja  a  gróf  következtetni,  hogy  vétkezni  szép 
dolog.)  A  jövendőség,  igen  is,  azt  fogja  kérdeni,  ki  írt 
lelkesen,  ki  eredetileg :  de  mellette  azt .  is,  ha  a  nyelvet 
értette-e?  Ha  a  gróf,  például,  eredetileg  és  lelkesen  tudna 
írni,  ha  el  nem  felednők  is,  megbocsátnók  legalább  nyelv- 
hibáit,  grammatikai  inconsequentiáit.  Épen  azért,  mert  a 
grammatika  nem  mathesis,  azaz  nincs  s  nem  lehet  benne 
mathematikai  bizonyosság,  vetekednünk  kell  felette. 
Egyedül  azért,  mert  Sokrates,  tudatlanságát  tudta,  s  az 
ég  ura  mundum  disputationibus  hominum  commisit, 
nem  szükség  türedelmeseknek  lennünk.  A  gróf  messze, 
felette  messze  megyén :  egyúttal  mondhatta  volna,  hogy 
kár  egymással  vetekednünk,  mivel  végtére  úgy  is  mind- 

nyájan  meghalunk.   —  Difficile   est  satyram  non  scri- 
berel 

Már  a  Döbrenteihez  írt  Válaszban  mondatott,  bogy  ba 
a  lexikograpbus  társaság  csalhatatlan  okokkal  fogja  is  be- 
bizonyítani az  ellenem  felhordott  hibák  valóságát,  abból 
egyéb  nem  következik,  mint  egyedül  az,  hogy  én  gondat- 
lan, hogy  én  rossz  író  vagyok,  s  ennek  mi  köze  a  Conver- 
sations-Lexikonnal,  azt  az  én  logikám  megfogni  nem  tudja. 
Azon  hypothesist  talán  támaszthatja,  hogy  én  mint  rossz 
író  a  Conversations-Lexikon  ellen  sem  írhattam  jól,  hogy 
talán  argumentumokkal  éltem,  melyek  nem  valók.  De  ha 
a  dolog  így  van,  miért  nem  teszik  a  lexikon  írói  ezen 
hypothesist  thesissé?  Miért  nem  mutogatják  meg,  hogy 
argumentumaim  hamisak?  Miért  nem  döntögetnek  le 
mindent,  a  mit  én  a  lexikon  ellen  felállítottam  ?  Miért 
igyekeznek  mindég  csak  azt  mutogatni,  hogy  én  hibákat 
követek  el  írásaimban?  Mely  félszegség,  mely  szánako- 
zásra  méltó  félszegség!  Dühökben  és  boszújokban  azt 
sem  képesek  látni,  hogy  oly  helyheztetés  közt  állnak, 
melyben  az  is  csak  önszégyenökre  válik,  ha  én  rossz  író 
vagyok  s  rossz  író  létemre  olyakat  bírtam  ellenök  építeni, 
melyeket  ők,- az  erős  bajnokok,  ledönteni  nem  bírnak. 

De  illő,  hogy  egyszer  legalább,  az  ellenem  idézett  hibák 
iránt  szót  tegyek,  s  tudtokra  adjam,  ha  csak  távolról  is, 
ezen  bárgyú  lexikograpbus  uraknak,  hogy  korántsem 
fegyverek  azok,  melyeket  ők  fegyvereknek  lenni  vélnek. 
A  kritika  csak  k-val  íratik  jól,  mert  görög  eredetű,  a  prae- 
dicál  pedig  csak  ae-val  és  c-vel,  mert  római  eredetű  szó. 
A  Constitutio  c-vel  és  t-vel  jól  íratik,  de  a  criminalis-t 
k-val  írni  ugyanazon  írónak,  ki  GonstituTiót  ír,  a  szó 
eredete  ellen  van,  és  ezenfelül  még  inconsequentia  is  ;  és 
így  kettős  hiba.  Az  éppen  szóba  honnét  jöhetne  két  p, 
gróf  Dessewffy  soha  sem  fogja  felfedezni;  csupán  külön- 
böztetés  miatt  pedig  a  világos  etymologiát  sértegetni,  s  a 
magyar  nyelvben  sértegetni,  hol  az  etymologia  sérthetet- 
lensége oly  becses  dolog,  csak  az  tarthatja  jónak,  ki  a 

magyar  nyelvet  egyedül  csak  anyjától  tanulta,  s  felöle 
mélyebben  soha  nem  gondolkodott.  Miért  nem  írja  a 
napot  (sol)  gróf  Dessewflfy  két  p-vel,  a  napot  (dies)  pedig 
egygyel,  ha  oly  nagyon  irtózik  az  érthetetlenségtől  ?  Ki  a 
maga  tárgyát  jól  érti,  annak  írása  ily  apró  kétértelmű- 
ségek miatt  érthetetlen  még  nem  lesz.  Próbájit  jól  íratik, 
8  én  ezt  kérdésbe  nem  vettem.  Önként  a  grófnak  jobban 
hangzik,  mint  önkényt^  Úgy  van,  jobban  hangzik  az 
nekem  is :  de  azért  még  nem  írok  önkéntei,  mert  szere- 
tem, sőt  kötelességnek  tartom  az  etymologiát  (hol  csak 
lehet)  sértetlenül  hagyni.  A  Mihál  is  etymologice  íratik  y 
nélkül,  azonban  a  gróf  ezt  szükségtelenül  hozta  fel  elle- 
nem, mert  én  a  Mihályt  még  eddig  y  nélkül  nem  írtam. 
Hogy  a  Mihál  tótos  legyen,  kétlem.  A  mi  a  méltóztassék 
iránt  mondatik,  az  mutatja,  hogy  a  gróf  kész  volna  a 
magyar  nyelvnek  kétségbe  nem  vehető  törvényeit  is  öszve- 
gázolni,  csakhogy  a  maga  és  társai  botlásait  törvény- 
szerűekké  tegye.  Méltóztassék  az  olvasónak :  ezen  beszédet 
a  gróf  sem  írás,  sem  élő  beszéd  által  sanctionálva  nem 
találja.  Bajza  ezt  tenni  sem  átalloita;  tehát  ez  csakugyan 
jól  íratott?  S  azért  jól,  mert  jól  hangzik?  Ez  a  jól  hangzás 
a  grófnál,  s  általában  nem-grammatikusainknál,  oly  uni- 
versale  argumentum,  melylyel  mindég  előállnak,  vala- 
hányszor hibát  követtek  el.  Kinek  jutna  eszébe  syntaktikai 
törvényeket  jólhangzásnak  feláldozni?  Jobban  szereti-e  a 
gróf  lexikographus  társait,  mint  a  magyar  nyelvet,  hogy 
ennek  törvényeit  rontani  nem  irtózik  azért,  csak  hogy 
amazokat  hibátlanoknak  tehesse  ?  Unom  e  prseceptori,  e 
tanuló-gyermekeknek  való  magyarázatokat.  Tekintsen  a 
gróf  az  általa  magasztalt  Verseghy  nyelvmunkáiba,  s  ha 
ott  e  kérdésre  törvényt  talál,  kezemet  nyújtom  a  grófnak, 
B  azt  mondom,  hogy  igaza  van. 

A  se  és  sem  között  a  grófnak  nincs  különbség  ?  Sőt 
igen  nagy.  Mivel  a  gróf  nem  tudja,  mikor  kelljen  ezzel, 
mikor  amazzal  élnie,  megtanítom  tehát,  hogy  valahány- 
szor a  mondás  tilalmat  foglal  magában,  mindég  se-vel, 

valahányszor  tagadást,  mindég  sem-mel  kell  élnie.  Pél- 
dául :  ha  gróf  Dessew£fy  sem  grammatikát^  sem  sestheti- 
kát  nem  tanúit,  se  ne  grammatikázzon,  se  ne  sesthetikáz- 
zon.  Ez  nem  szépen,  de  jól  van  mondva ;  törvényei  szerint 
a  magyar  nyelvnek.  Mondhatná-e  a  gróf  így  is :  Sem  nem 
grammatikázzon,  sem  nem  sssthetikázzon  ?  —  De  ez  nem 
megyeri  neki.  Óhajtanám  tudni  a  gróftól,  mi  hiba  van 
ezen  mondásban  ?  Ez  a  grófnak  idegen-nyelvi  neologis- 
mus  ?  Ki  fogja  elhatározni,  mi  idegen,  mi  magyar  ?  Hány 
idegen  nyelvből  kölcsönözött  szólásformákkal  gazdagúlt 
már  a  magyar  nyelv,  melyeket  többé  nieg  sem  ismerni ! 
S  ki  fogja-e  gróf  Dessewffy  mindazokat  tiltani,  melyek, 
hogy  több  példát  ne  említsek,  csak  a  Káldi  fordított  Bib- 
liája által  köztünk  meghonosodtak  ?  A  jót  csak  azért,  mert 
új  és  szokatlan,  el  fogjuk-e  vetni  ?  Legyünk  józanok,  s 
ne  tegyük  magunkat  nevetség  tárgyává. Én  azt  hiszem,  hogy 
mióta  a  világ  tudományos  vetekedéseket  ismer,  oly  sok 
paradoxumokat  senki  öszve  nem  beszélt,  mint  a  nyelvbeli 
újítások  ellenségei.  Ök  a  jámborok  óhajtják  a  czélt,  s  a 
czél  eszközeit  meg  akarnák  tagadni. 

Azt  kívánja  a  gróf,  hogy  én  Döbrenteit  a  neologismus 
tárgyában  specificumra  szorítsam  ?  Erre  nincs  szükség. 
Elég  specifice  kifejtette  ő  írásaiban  azt,  hogy  a  neologis- 
mus iránt  maga  sem  tudja,  mit  akar,  maga  sem  érti  ma- 
gát. Egyfelől  a  neologismus  barátit  vádolja,  másfelől  oly 
neologismusokkal  él,  melyekben  a  szerfelett  merészek  is 
megbotránkoznak;  törvényeket  állít  fel,  melyek  ellen 
önmaga  legvétkesebben  vét ;  a  mit  ma  javall,  holnap  kár- 
hoztatja, és  viszont.  Szóval,  practice  és  tettben  mutatja 
meg,  hogy  princípiumai  nincsenek,  csak  sejtései,  csak 
vágyódásai  princípiumok  után,  melyeknek  magát  birto- 
kába tenni  nem  volt  s  nem  leszen  soha  ereje.  Ily  fejű 
emberrel  vetekedni  valamely  tárgy  felett  czéltalan  időtöl- 
tés fogna  lenni.  S  egyébiránt  is,  lehet-e  őt  specificumra 
szorítani  ?  Öt,  ki  mindég  bujkál  és  rejtezik,  ki  fellépni  és 
megszólalni  nem  mer,  ki  akkor  is,  midőn  pro  aris  et 

focis  kellene  vínía,  gyáván  és  félénken  mások  védköpö- 
nyege  megé  húzódik,  hogy  az  ellene  irányzott  nyilak  ne 
őt,  hanem  védelmezőit  érjék. 

Hogy  a  gróf  a  görögöket  ajánlja  követésül,  magában 
igen  jó.  A  görögöktől  sokat  tanúihatunk,  s  bár  tanulnánk ! 
De  hogy  a  gróf  akkor  ajánlja  a  görögöket,  mikor  a  helyes 
magyarságról  van  szó,  az  felette  különös.  A  gróf  talán  a 
görögöktől  tanúit  magyarul  írni,  azért  ír  oly  fonákul  ?  Mi 
boldogtalan  tudákosság !  mi  nyomorú  pedantismus !  Vég- 
tére magyao:  tánczot  is  a  görögöktől  fogunk  tanulni. 

Ha  a  fiatal  kor,  melyet  az  érdemes  gróf  oly  magahitten 
tesz  ősz  korának  ellenébe,  s  melyből  oly  nagy  kedve 
volna  nekem  szörnyű  vétket  csinálni,  lehet-e,  nem  mon- 
dom argumentum  valami  ellen,  hanem  csak  ok  is  szemre- 
hányásra, határozza  el,  az  érdemes  gróf,  önnön  maga.  Én 
azt  hiszem,  hogy  ott,  hol  igazság  ügye  jő  kérdésbe,  hol 
okokat  k^U  latolni,  az  agg  kornak  semmi  elsősége  sincs  a 
fiatalság  felett.  Általában  pedig  a  kor  kérkedés  tárgya 
soha  sem  lehet.  Az  ősz  hajakat  nem  az  esztendők  száma, 
hanem  az  érdemek  nagysága  teszi  tiszteletessé ;  s  a  gróf 
is  ne  esztendeinek,  melyeket  keresztülélni  szerencsés 
vaJa,  hanem  egyedül  polgári  érdemeinek  köszönje,  hogy 
tőlem  s  a  jóktól,  az  igaznak,  nemesnek  barátitól,  tisz- 
teltetik. 

Minekutána  a  gróf  mindent,  a  mi  csak  távol  vagy  közel 
rokonságban  állott  a  lexikoni  pörrel,  vagy  ha  nem  állott 
is,  de  eszébe  juta,  czél  és  rend  nélkül  összehordott  volna, 
végtére  barátságos  tanácsokra  fakad,  s  békítővé  akarja 
magát  tenni.  Szándéka  igen  nemes;  békítőnek  lenni  szép, 
dicséretes  dolog.  Azonban,  békítő  csak  az  lehetne,  ítéletem 
szerint,  ki  békés  indulatjának  maga  is  adta  jeleit,  ki  mind 
a  két  vetekedő  féllel  illendően  bánt.  Az  pedig,  ki  rágal- 
mazó volt,  ki  sértő  czimekkel  illeté  a  felekezetek  egyikét, 
magát  világos  ellenséggé  tette,  s  megmutatá,  hogy  a  békí- 
tés  nem  tiszta,  hanem  csak  színlett  szándéka  volt,  és  így, 
ha  békülés  nem  következett,  tulajdonítsa  az  ily  ál-békítő 

Önnön  tettének.  Különben  is  a  lexikoni  pörben  egyedül  az 
szerezhetne  békülést,  ha  a  Conversations-Lexikon  kiadat- 
nék, s  jó  volna,  oly  jó  (a  mint  már  mondatott),  milyent 
literatúránk  mostani  helybezhetése  enged ;  minden  egyéb 
békülés  az  igazság  rovására  történnék.  Hogy  Döbrenteit  s 
védő  társait  jó  íróknak  tartsam,  azt  ismét  nem  békülés 
által  lehet  eszközleni,  annak  egyéb  útja  van,  az  tudniillik, 
ha  ezen  urak  a  magyar  olvasókat  jó  munkákkal  fogják 
megajándékozni.  Annak  meggondolása,  hogy  « szerettetni 
nem  fogok  békülés  nélkül »  előttem  igen  kicsiny  ok  a 
békülésre.  Szerettetni  szép  dolog  ugyan,  de  én  min- 
denektől szerettetni  nem  akarok.  Piacere  bonis  quam 
plurimis. 

Nem  lesz  szükségtelen  végtére  a  Conversations-Lexikon 
iránt  is  egy-két  szót  szólni. 

Gróf  Dessewffy  feleletében  az  mondatik,  hogy  Wigand 
Conversations-Lexikonát  hirdetvén,  szándékáról  nemcsak 
az  e  czélra  összeállott,  hanem  más  tudósaink  véleményit 
is  kikérte.  Engedjenek  meg  a  lexikographus  urak,  én  örö- 
mest adnék  csinosabb,  szelidebb  epitbetont  ezen  állítás- 
nak, de  bizonyára  itt  elfogy  minden  szótudományom, 
s  azt  egyébnek  világos  hazugságnál  nem  nevezhetem.  Én 
ismerem  Wigandnak  minden,  a  Conversations-Lexikon 
iránt  kiadott  jelentéseit,  de  az,  hogy  szándékáról  az  írók 
véleményét  kikérte  legyen,  sehonnan  sem  bizonyodik  be. 
Azonban  képzeljük  a  gró£fal  megtörténtnek,  a  mi  meg 
nem  történt;  akkor  azon  kérdés  támad  fel:  Ha  Wigand  ki- 
kérte az  írók  véleményét  szándékáról,  s  Penyéry  felszólal- 
ván véleményét  elmondá,  mi  oka  volt  Wigandnak,  vagy  a 
Wigand  neve  alá  bujt  Döbrenteinek,  Fenyéry  ellen  oly 
sértőleg  kikelni  ?  Nem  volt-e  szabad  Fenyérynek  a  maga 
véleményét  elmondania,  s  kivált  akkor  nem  volt-e  sza- 
bad, midőn  arra  az  írók  még  fel  is  hivattak  ?  íme  a  gróf 
mint  nyújt  önmaga  fegyvert  ellenkezői  kezébe.  S  a  gróf 
bátorkodik  még  azt  is  mondani,  hogy  Fenyéry  kezdte  a 
bántást.  Mi  vala  bántó  Fenyéry  kérdéseiben?  Az  ephe- 

meri  becsű  munkácsiak  írói !  Ez  a  legszélesebb  generali- 
tásban  vala  mondva,  s  kellett-e  azt  Döbrenteínek  magára 
értenie?  Ha  az  utczán,  hol  egy  sereg  ember  tolong,  valaki 
gyilkost  kiált,  azonnal  magamra  értsem-e,  s  a  kiáltóval 
üstökre,  pofra  keljek  ?  Ki  ilyet  teszen,  ha  különben  gya- 
nús nem  volna  is,  ön  tettével  hozza  magát  gyanúba,  s  így 
hozta  Döbrentei  is.  De  azért,  hogy  őt  Fenyéry  redactori 
hibáin  lepte  meg,  mi  ada  Döbrenteínek  just  arra,  hogy 
Wigand  és  Csemeczky  neveik  alatt  Fenyéry  ellen  sértő 
kifejezésekre  fakadjon?  Nem  lehetett-e  bántás  nélkül  is 
elmondania  észrevételeit?  Nem  Döbrenteiben  van-e  tehát 
kezdete  a  faragatlanságnak  ?  —  Concede,  quaeso,  lector, 
pudori  meo,  ut  aliquam  partém  de  horum  impudentia 
reticere  possim.  Kérem  ezen  lexikographus  urakat,  ha 
igazságosak  nem  akarnak,  vagy  nem  tudnak  lenni,  legye- 
nek legalább  szerények,  s  ne  mondjanak  olyakat,  me- 
lyeket az  egész  olvasó  publikum  hamisaknak  tud  és 
vall. 

Említtessék-e  az  is,  mint  viszonoztattak  dr.  Bugátnak 
szelíd,  s  a  legnagyobb  kíméléssel  elmondott  észrevételei 
SiZ  Agyvelő  Gzikíelj  iránt?  Óhajtanám,  ha  dr.  Balogba 
publikummal  tudatná,  ezen  észrevételeknek  melyik  szava 
háborította  fel  annyira  epéjét?  Ha  a  publikummal  tu- 
datná, mondom,  mert  a  mi  engem  illet,  én  igen  is  jól 
tudom,  mi  volt  oka  ezen  éretlen  fellobbanásnak.  Eégóta 
ismerem  t.  i.  azon  nemét  az  embereknek,  kik  az  önszere- 
tettel elvakítva,  a  hibázhatatlanság  bizodalmában,  önhit- 
ten  és  megelégedve,  mint  a  chinai  széles  birodalom  kevély 
ura,  sétálnak  gyarló  embertársaik  között. 

Hogy  a  Convereations-Lexikon  plánuma  közöltetni 
nem  fog,  a  mint  gróf  Dessewffy  fenyegetőzik,  az  gyanít- 
tatja,  hogy  plánumjok  oly  fonák  lehet,  melyet  közleni  szé- 
gyenlenek, ha  pedig  plánumjuk  jó,  s  makacsságból  nem 
közlik,  az  mutatja,  mily  tekintettel,  mily  tisztelettel  van- 
nak a  Lexikon  írói  publikumok  iránt.  Ha  ezen  tiszteletet 
majd  a  publikum  azzal  fogja  viszonzani,  hogy  a  Lexikonra 

nem  prsenumerál,  ne  panaszolja  gróf  Dessewfíy  és  társai 
akkor,  hogy  a  magyar  nemzet  az  ő  Conv.-Lexikonjokra 
még  nem  ért  meg,  hanem  higyje  csak  azt,  hogy  látatlan 
portékát  vásárolni  nem  szeret. 

A  mi  magát  a  Conversations-Lexikont  illeti,  ebből  a 
márczius  utolján  megjelent  negyedik  jelentés  szerint  már 
két  kötetnek  kellett  volna  kiadatnia,  mert  ott  az  igértetik, 
hogy  április  végén  megyén  nyomtatás  alá,  és  annakutána 
minden  évnegyedben  egy  kötet  jelenik  meg.  Az  előfize- 
tők, nimium  patienter,  mindeddig  várakoztak,  hogy  őket 
Wigand  valahára  legalább  egy  kötettel  méltóztatik  kegyel- 
mesen megajándékozni,  s  ime  még  most  néhány  nap  előtt 
hirdeti,  hogy  a  nyomtatást  elkezdte,  s  néhány  ív  kész.  Öt 
hónap  lefolyta  után  még  csak  néhány  ív '?  Legyen  Wigand 
annyi  tisztelettel  előfizetői  iránt  s  vallja  meg,  nyolcz  esz- 
tendő múlva  kész  lesz-e  ezen  Lexikon?  Mert  ha  így  me- 
gyén, valóban  nem  tudom,  mit  higyjek.  Okát  sem  tudom 
képzelni  ezen  késedelemnek.  34  írónál  és  1000  előfizető- 
nél (mint  Döbrentei  és  most  gróf  Dessewffy  vallották) 
lehet-e  Magyarországon  többet  kívánni  ?  A  leglassúbb  író 
is  fordíthat  hetenként  egy  ívet,  és  így  34  író,  a  Lexikon 
első  hirdetése  óta  készíthetett  1360  ivet;  következőleg  a 
Lexikonhoz  ígért  500  ív  kéziratban  régóta  kész  lehet.  Mi 
akadályozhatja  tehát  a  Lexikon  kijövetelét?  Vallja  meg 
Wigand  nyíltan  és  őszintén,  minden  további  tartalék  nél- 
kül, hogy  készületlenül  fogott  a  dologhoz,  hogy  maga  sem 
tudta,  mit  akart,  hogy  első  hirdetésekor  még  egyéb  írója 
nem  volt  Döbrenteinél,  s  csak  akkor  szerzetté  meg  né- 
hánynak nevét,  midőn  már  a  dolog  iránt  a  publikum  előtt 
szó  történt.  Vallja  meg,  hogy  íróinak  több  mint  fele,  s 
ezek  között  talán  a  legjobb  fejek,  mint  báró  Mednyánszky, 
gróf  Széchenyi,  gróf  Teleki,  báró  Wesselényi,  prof.  Bitnítz, 
Títtel  Pál  s  még  egykettő  csak  könyörületből,  csak  kegye- 
lemből engedték  meg,  hogy  nevök  a  Lexikon  jelentéseibe 
nyomassék;  vallja  meg,  hogy  előfizetőivel  csak  játékot 
űz,  s  mind  a  könyv  kijövete,  mind  az  írók  iránt  csak 

azért  terjesztget  bizonytalan  híreket,  hogy  előfizetőit  a 
béketűrés  el  ne  hagyja.  Ily  szorult  állapotban  nem  volna-e 
tanácsosabb  felhagyni  szándékával,  az  előfizetők  pénzei- 
ket visszaadni  s  megvallani  nyiltszivűleg  s  egész  egyenes- 
séggel, hogy  mind  írói  hibáztak,  mind  maga  visszajobbít- 
hatatlanúl  hibáztak.  Ez  veszedelmes  visszalépés,  de  ke- 
vésbbé  veszedelmes,  mint  a  tovább  haladás.  Amannak  csu- 
szamodás  és  esés  lehet  következése,  melyből  újra  felvergőd- 
hetni: emez  csalhatatlanul  nyakszegést  fog  maga  után 
vonni.  Ne  higyje  Wigand,  hogy  valaki  örvendjen  szerencsét- 
lenségén, az  kegyetlen,  az  immorális  ember,  ki  a  szerencsét- 
lent neveti,  s  nem  érdemel  egyebet,  mint  hogy  embertársai 
megvessék.  Szánakozni,  szánakozni  kell  a  szerencsét- 
lenen, kivált  azon,  ki  veszedelmét,  egy  nagy  részben  má- 
soknak tulajdoníthatja. 

Ezek  szolgáljanak  feleletül  a  Döbrentei  védőjének. 
Ezek  is  egyedül  annak  megmutatására,  hogy  előttem  a 
mágnási  szónak  csak  úgy  van  ereje  és  tekintete,  ha  igaz 
ügyet  védelmez,  egyébként  nincs.  Én  gyűlölök  minden 
elsikamlásokat,  rejtezkedést,  részrehajló  védelmeket ;  tisz- 
telni csak  azt  tudom,  barátom  csak  az  lehet,  ki  az  igaz- 
ság barátja.  Nur  wer  das  Licht  nicht  scheut,  der  ist  mit 
mír  verbrüdert.  Hogy  én  gróf  Dessewffy  gyermekes  ellen- 
vetéseire felelek,  mutatja,  hogy  őt  tiszteletreméltó  em- 
bernek tartom,  ha  nem  tartanám,  szótlan  és  megvetve 
hagytam  volna  őt  magában  küzködni.  Döbrenteinek  és  a 
Lexikonnak  más  védői  is  vannak  mint  gróf  Dessewfiy,  de 
azok  ne  hízelkedjenek  magoknak  azzal,  hogy  pygmseusi 
vergődéseik  nekem  gondot,  nekem  aggodalmat  okoznak. 
Ök,  a  jámborok,  csak  névvágyból  zsibonganak.  Az  ily  só- 
várgó hírbetegeket,  kik  készek  volnának  nevöket  utczákon 
koldulni,  készek  mint  Herostratus  Diána  temploma  alá 
üszköket  hányni,  csak  hogy  a  világ  őket  valamiért  nevez- 
hesse, ezeket  a  hiúság  szánandó  rabjait,  úgy  fogom  bün- 
tetni, mint  büntetné  a  psychologiával  megbarátkozott  cri- 
minális  bíró   —    sehol   és   soha  nevöket  nem  említem. 

Különben  is  oly  osztálybeli  emberek,  kik  semmi  másra 
érdemet  nem  tettek,  mint  hogy  az  ember  őket  megvesse. 
Mibe  kerülne  az  ily  földön  csúszó  férgeket  eltapodnom  ? 
De  kell-e  ez  ?  Ki  ilyenekkel  vetekedett,  ha  rajtok  győze- 
delmet vőn  is,  csak  magát  mocskolta  be. 
Pest,  oct.  25-d.  1830. 

LEVELEK   «A  SZENT  HAJDAN  GYÖNGYEI »   IRÁNT. 


A  Szent  Hajdan  Gyöngyei  bírálata  (Ejrit.  Lap.  I.  füz. 
I.  13 — 24.)  részint  Kazinczy  észrevételei,  részint  néhány 
olyanok  idétlen  akadozásai  miatt,  kik  képesek  volnának  a 
legszentebb  igazságokat  elversenygeni  egy  kis  nagyúri 
mosolygásért,  a  publikumban  figyelmet,  hogy  ne  mondjam, 
zajt  támasztott.  Minthogy  pedig  jobb  valamire  épen  nem 
figyelni,  mint  figyelni  s  azt  hamis  vagy  talán  rossz  szem- 
pontokból tekinteni,  a  mi  ez  ügyben  sokakkal  megtörtént, 
jónak  láttam  az  itt  következő  levelezést  közleni  azok  szá- 
mára, kik  előtt  s  Szent  Hajdan  Gyöngyei  ügye  figyelmet 
vont  magára,  a  beszéd  tárgya  Ion.  Benne  némely  ide  tar- 
tozók vannak  elmondva,  s  általában  oly  dolgok  is  érintve, 
melyekről  nem  mindig  s  mindenütt  lehet,  holott  hasznos 
volna,  legalább  nem  ártana  szólani.  Adva  e  levelek  úgy 
vannak,  a  mint  eredetileg  Írattak,  kivéve  olyaknak  el- 
hagyását, melyek  inkább  személyes  viszonyokhoz  tarto- 
zók, hogysem  valaki  előtt  érdekök  lehessen. 

Nem  vagyok  sem  barátja,  sem  kedvelője  azon  módnak, 
mely  szerint  négy  fal  közé  szánt  dolgok  publikum  elébe 
vitetnek ;  de  hol  a  négy  fal  közül  nyilvánosságra  hozott 
dolgokkal  méltatlan,  vagy  félszeg  Ítéletek  eloszlatását 
lehet  reményleni,  ott  kész  vagyok  individuális  tetszései- 

met  az  ügynek  feláldozni,  kész  a  nem  kedves  dolgot  is 
megtenni.  Két  ellenkező  írónak  csak  közvélemény  lehet 
méltó  bírája.  A  közvéleményt  akarom  én  azon  helyzetbe 
tenni,  hogy  alaposban  mondhassa  ki  javalló  vagy  kárhoz- 
tató ítéletét  mind  felölem  s  a  Gyöngyök  bírálója,  mind 
pedig  a  megboldogult  Kazinczy  felöl ;  mert  ha  valaki,  egy 
nem  élö  legméltóbb  jussal  fogja  kívánhatni,  hogy  róla 
csak  alapos  és  igaz  ítélet  mondassék. 

1.  Kazinczy  Fenyéryhez. 

Itt  küldöm  az  úrnak,  édes  barátom,  a  mi  felöl  tegnap- 
előtt szólottam,  s  minthogy  képzelem,  hogy  Vörösmarty 
barátunknak  betegsége  alatt  a  Tudományos  Gyűjtemény 
redactiójával  az  úr  fog  bajlódni,  nagyon  kérem,  méltóz- 
tassék helyt  adni  ezen  írásomnak.  Az  a  barátunk,  ki  a 
Kritikai  Lapokban  6.  betű  alá  rejtette  el  magát,  engem 
kedvetlen  állásba  hozott  azzal,  a  kit  én  tisztelnék  és  sze- 
retnék, ha  oly  kicsiny  volna  is  a  polgári  világban,  a 
milyen  nagy.  Ülő,  hogy  az  annak  találjon,  a  kinek  eddig 
ismert. 

Hiszem,  tudom,  hogy  ez  a  pseudonymus  G.  engem 
szeret ;  megbecsülhetetlen  jeleit  adta  irántam  barátságá- 
nak, s  örömmel  vetem  mellé,  hogy  azt  tőle  és  az  uraktól 
érdemlettem  is ;  de  meg  nem  foghatom,  hogy  a  ki  engem, 
szeret,  mint  bánhatik  így  velem.  Én  ha  kedvem  volna  írni 
valamit  a  Fábián  úr  által  adott  keleti  versekre,  kerülném 
a  szólást,  vagy  másra  hagynám,  hogy  az  urat  nem  bántsam 
meg,  ki  felől  tudom,  hogy  Fábiánnal  szorosan  öszve  van 
fűzve.  G.  és  a  Kritikai  Lapok  kiadója,  s  az  úr,  ki  a  mun- 
kát bizonyosan  még  kézírásban  látta,  azt  fogják  mondani, 
hogy  a  hol  az  ügy  kívánja,  hogy  szóljunk,  ott  nincs  barát 
és  ellenség,  ott  nem  kívánhatni,  hogy  hallgassunk ;  s  az 
uraknak  igázok  van.  De  kivánta-e  azt  az  ügy,  a  mit  az 
urak  itt  cselekedtek  ?  Gyönyörű  virága  az  a  szívnek,  mi- 
dőn hallgatunk,  a  hol  kár  nélkül  hallgathatunk,  s  azért 

hallgatunk,  mert  szavunk  kedvetlenséget,  bajt,  kárt  te- 
hetne azoknak,  a  kiket  hozzánk  szeretet  kapcsola. 

G.  helyeket  hord  elö  fordításomból,  s  azokat  össze- 
hasonlítja az  originállal,  hogy  a  hibásságokat  láttassa.  Az 
nekem  nem  fájt ;  nyugalomban  olvastam  feddését ;  mint 
az  nem,  hogy  Kölcsey  megmutatta,  hogy  a  Pindarus  ódá- 
jában sok  helyt  egészen  egyebet  mondok,  mint  Pindarus. 
Én  magamat  csalhatatlannak  nem  tartom,  s  botlásom  ki- 
mutatását nyugalomban,  olykor  még  köszönettel  is  tudom 
venni,  bár  az  nyomtatásban  mondassék ;  adtam  példáját, 
s  nem  egyszer.  Az  fájt,  hogy  az  urak  azt  bántották,  a  kit 
én  tisztelek,  csudálok,  szeretek. 

S  miért  bántották  őtet  az  urak  ?  miért  bántják  ?  Mely 
képtelenségek  azok,  a  mik  ő  felőle  beszéltetnek !  Maga  a 
szó  mutatja  nem  igaznak  a  hírt.  S  használ-e  valamit  ez  a 
bántás  ?  Azt  hiszik,  hogy  őtet  ez  a  verdesés  —  s  nemcsak 
prózában,  hanem  versben  is  azon  felül  —  közelebbre  fogja 
vonni  ?  S  kinek  van  ahhoz  köze,  a  mit  ő  én  irántam  csi- 
nált, vagy  nem  csinált?  Engedjen  meg  nekem  G.,  ha  itt 
Virgilnek  ez  a  sora :  Parcius  ista  viris  .  .  .  jut  eszembe. 

Feleségemtől  most  veszem  eljövetelem  óta  kezéhez 
érkezett  leveleim  csomóját,  s  abban  a  Bajzáét  is,  azon 
hírrel,  hogy  «Kis  János  egy  recensiót  külde»  s  ezt  veti  a 

szó  mellé :   «úgy  van  írva,  a  hogy  ő  tud». Az  felöl 

nem  kérdés,  ha  tud-e ;  de  olykor  az  is  rosszul  teszen  vala- 
mit, a  ki  jól  is  tud.  —  Mondja  meg  az  úr  nekem,  édes 
barátom,  mint  vetemedhetik  a  társalkodásban  oly  szerény, 
szeretetre  oly  méltó  barátunk  ily  tiszteletlen  szóra?  Nem 
jó  dolog  arra  szoktatni  magunkat,  hogy  a  jókat  is  kicsi- 
nyeknek nézzük,  mert  az  oda  visz,  hogy  egyedül  magun- 
kat és  társainkat  nézzük  valamiknek.  S  ki  felel  arról,  hogy 
az  a  tiszteletet  érdemlő  kis  kör,  mely  most  maga  akar 
lenni  minden  mindenben,  örökre  fog  tartani?  S  mi  lesz 
akkor,  ha  később  a  mostani  barátok  ellenségekké  válnak  ? 

8  mit  jelent  az,  hogy  én  a  Kritikai  Lapokat  huszon- 
négy órával  láttam  később  mint  a  velem  egy  fedél  alatt 

lakó  Kölcsey?  Nem  azt-e,  hogy  az  urak  látták,  hogy  ezek 
a  Kritikai  Lapok  nekem  kedvetlenséget  fognak  tenni,  de 
azzal  nem  gondoltak  ?  Én  ilyet  nem  tehetek  azokkal,  a 
kiket  szeretek,  s  áldom  sorsomat,  hogy  midőn  kedvetlen 
Ítéleteimet  akarám  hallatni,  még  ha  az  embert  nem  sze- 
rettem is,  Írásomat  még  a  lenyomtatás  előtt  láttatám  azzal, 
a  ki  ellen  felköltem.  Ezt  tevém  Döbrenteivel  az  Élet  s 
Litteratnra  két  elsőbb  köteteiben,  azért,  hogyha  megtéve- 
désemet kimutatta  volna,  elhagyjam  a  helyet.  Velem  senki 
sem  tévé  ugyanazt. 

Annál  szabadabban  mondom  el  itt  panaszimat  az  úr- 
nak, tisztelt  kedves  barátom,  mert  bizom  igazságszereteté- 
hez, hogy  azt  méltó  panasznak  fogja  ismerni.  Maradok 
változhatatlan  hűséggel  alázatos  szolgája.  Pest,  mart. 
8-d.  1831. 

2.  Bajza  Kazinczyhoz. 

Nem  fogja  a  Tekintetes  Úr  .  .  .  ,  (L.  VI.  kötet  380.  lap.) 

3.  Kazinczy  Bajzához. 

Mely  kedvetlen  dolog,  tisztelt  kedves  barátom,  azokkal 
ütődni  össze,  a  kiket  szeretünk,  s  apológiára  szorulni  a 
hol  azt  kikerülheténk  vala !  A  szív  s  a  társasági  élet  tör- 
vényei az  olyakat  tiltják.  —  De  az  ügy  parancsolja.  — 
Igen  is,  de  különbségekkel,  néha  szorosabban,  néha  tágab- 
ban. Valijuk  meg,  a  szívnek  az  ügy  dolgaiban  is  van  he- 
lye, s  társasági  élet  van  a  literárius  világban  is.  Barát 
barátnak  tömjénezni  meggyőződése  ellen  nem  fog;  de 
nagy  szükség  nélkül  nem  fogja  soha  feddeni  is,  annyival 
inkább  mások  előtt  elmondani,  hogy  orra  bukott.  Az  az 
acriter  elatrem,  Horátznál,  nem  rossz  intés. 

Az  úr  azt  óhajtotta  volna,  hogy  én  fejtegessem  a  for- 
dítások theoriáját,  s  tegyem  nehézzé  az  úrnak  a  feleletet. 
Ne  lelje  az  úr  örömét  a  küzdésekben,  a  hol  a  dolog  nem 
kívánja.  Kell  theoria,   de  ízlés  is  kell,  mint  grammatika 

kell,  de  kell  ízlés  is ;  ez  és  az  hideggé,  fássá,  pedánttá  te- 
szik a  vele  bibelődőt.  Maga  a  theoria  is  az  érzés  resultá- 
tama.  —  Én  viszont  azt  óhajtottam  volna,  hogy  az  úr 
ezekre  feleljen:  Vétek- e  fekete  nyomtatványokban  adni 
olajfestést?  Vétek-e,  hogy  Gessner  epost,  sőt  még  lyrai 
dalokat  is  (Daphn.  III.  ének)  prózában  adott  ?  Vétek-e 
hogy  Friedrich,  a  franczia  nevelésű,  francziáúl,  Mailáth  és 
Mednyánszky  német aJ,  Kézy  és  Péczeli  deákul  írtak  ?  * 
Nem  tiszteletlenség,  nem  igazságtalanság- e  ezeket  azért, 
hogy  nem  magyarul,  verdesni?  S  ezek  a  verdesések  jól 
választott  eszközök- e  arra,  hogy  vélek  magyarul  írassunk, 
8  hogy  őket  ügyünk  barátjaikká  tegyük  ?  —  Az  ily  recen- 
sio  azt,  a  ki  nem  magyar  nyelvben  neveltetett,  vagy  a  ki 
érzi,  hogy  magyarul  nem  fog  írni  oly  ékesen,  mint  a  már 
elkészült  nyelven,  nem  hiszem,  hogy  elrettentse ;  arra  buz- 
dítani pedig  ifjainkat,  hogy  idegen  nyelven  ne  írjanak, 
hanem  magyarul,  ma  már  nem  igen  van  szükség. 

Nem  volna  ellenemre,  ha  apológiám  a  Kritikai  La- 
pokba vétetnék  fel,  és  nem  a  Tudományos  Gyűjteménybe, 
de  láttatni  akarom  az  én  megtámadottommal,  hogy  én 
nem  késtem  megtenni,  a  mivel  tartozom ;  s  a  közönséggel, 
hogy  van  szívem. 

Látom  én,  hogy  én  az  urat  úgy  nem  fogom  az  én  gon- 
dolkozásomra vonhatni,  mint  az  úr  engem  a  magáéra 
nem,  s  így  a  levél  egyéb  czikkelyeire  elhallgatok.  Csak  azt 
kell  megjegyeznem,  hogyha  az  úr  érzené  magát  az  én  szó- 
lásom által  megbántva,  én  az  úr  fájdalmát  nem  ingerle- 
ném  hideg  játékkal,  mint  az  úr  azon  soraiban,  a  hol  a 
Gyöngyök  általam  eltalált  vagy  el  nem  talált  recensense 
felől  szól.  Az  olyan  ellenkezik  a  szép  társaságok  tónusá- 
val. ' —  A  kis  kör  nekem  mind  egészben,  mind  tagjaiban 

*  Sem  báró  Mednyánszky,  sem  prof.  Péczeli  nem  tartozhat- 
nak a  gáncsoltak  számába.  Az  egyik  a  hazai  történetek  meg- 
ismertetése miatt  írt  idegen  nyelven;  a  másik  iskolák  számára,^ 
hol  a  nyelv  nena  magyar,  latinul.  Bajza, 

tiszteletes  marad,  mint  eddig  volt  az,  s  mégtiszteletesebb, 
ha  jók  és  gonoszok,  s  barát  és  nem  barát  közt  lesz  különb- 
ség. Pesten,  martius  14-kén  1831. 

(Bártfay  tudatta  velem,  hogy  Kölcsey  történetből  látta 
elébb  a  Kritikai  Lapokat  mint  én,  s  így  visszavonom  pa- 
naszomat.) 

4.  Bajza  Kazinczyhoz. 
Vettem  a  Tek.  Ur  válaszát (L.  VI.  kötet  385. 1.). 


n. 

NYILATKOZÁS  KAZINCZY  VÁDLATAIRA.* 

Nincs  kedvetlenebb  érzés,  nincs  egyszersmind  nehe- 
zebb helyezet,  mint  midőn  kénytelenségbe  tétetünk  azok- 
kal ellenkezni,  kik  tiszteletet,  hálát,  szeretetet  érdemlenek 
tőlünk.  Az  én  állásom  e  helyt,  midőn  a  Pannonhalmi 
C/ínak  ellenem  intézett  czikkelyére  válaszolnom  kell,  két- 
szeresen van  megnehezítve,  mert  nemcsak  az  ellen  va- 
gyok kénytelen  felszólalni,  kinek  példája  ifjúkorom  buz- 
dítója  s  vezére  volt,  kinek  pályáját  most,  midőn  férfi- 
koromba lépek,  hideg  megfontolások  után  tiszteletremél- 
tónak találtam,  s  kire  késő  napjaimban,  úgy  hiszem,  a 
hazafiúi  hála  legszentebb  érzeteivel  fogok  visszaemlé- 
kezni :  hanem  ezen  felül  akkor  kell  ellene  felszólalnom, 
midőn  őt  a  nemlét  árnyékai  fedik,  midőn  ajkait  lezárta  a 
sír,  s  szavaimra  többé  nem  felelhet.  Az  igazságszeretet  azt 
teszi  törvényül,  hogy  midőn  oly  dolgok  vétetnek  kérdésbe 
és  vitatás  alá,  melyeknek  valósága  felől  tisztán  meg  va- 
gyunk győződve,  tegyük  félre  a  legtiszteltebb  személy 
ügyét  is,  s  mondjuk  ki,  mit  lelkünk  igaznak  és  szentnek 

*  L.  Kazinczynak  Útja  Pannonhalmára,  Esztergomba,  Váczra. 
Pest,  1831.  44--50.  11. 

hiszen,  mondjuk  ki  oly  kimélet  és  tartalék  nélkül,  mint 
azt  a  védelemre  vett  dolog  kívánja,  parancsolja.  Ily  szem- 
pontból kellene  nekem  e  helyt  kiindulnom,  s  e  szerint 
indulnék  ki,  ha  egy  tekintet,  melyet  itt  előadnom  köteles- 
ség, vissza  nem  tartóztatott  volna. 

Kazinczy  kiadván  Pannonhalmi  Útját,  elhagyá  Pestet, 
visszatért  széphalmi  csendébe,  hogy  háznépe  örömeiben 
osztozzék,  s  a  magány  kellemeit  élje ;  de  a  magány  nem 
ada  neki  nyugalmat,  a  szeretett  háznép  nem  örömet,  mert 
Pestnek  zajából  lélekzajt  vive  magával,  melyet  semmi 
külső  öröm  le  nem  csillapíthat  és  semmi  csend.  Keblét 
sötét  gond  s  egy  még  kedveltei  elől  is  rejtegetett  aggoda- 
lom epesztek.  E  gond,  ez  aggodalom  el  nem  hagyta  őt, 
hanem  üldözve  kiséré  több  hónapokig,  kiséré  egész  augusz- 
tus 22-éig,  mely  napon  egy  rövid  betegség  kiragadá  örökre 
közülünk.  Másfél  évvel  e  nap  után  kezembe  jutának  a 
megboldogult  kéziratai,  s  közöttök  a  Pannonhalmi  Út  is, 
egy  későbbi  dolgozásban,  mint  az,  mely  april  30-d.  nyom- 
tatva megjelent.  Végig  forgatám,  s  csodálkozva  láttam, 
hogy  a  Kritikai  Lapok  ellen  írt  czikkely  belőle  ki  van 
hagyva.  Mit  jelent  e  kihagyás?  Mit  azon  aggodalom  és 
borongás,  melyet  hiteles  forrásból  véve,  imént  említek,  a 
különben  mindig  vidám  s  gyakran  egész  könnyelműségig 
derűit  férfi  lelkében  ?  Ezeket  kérdem  magamtól,  s  kérdé- 
seim gyanút  támasztva  bővebb  fontolgatásokra  vezettek. 
Végig  gondolám  Kazinczy  írói  pályáját,  végig  azon  részét 
kivált,  mely  polémiái  nemű  volt,  összehasonlítgattam 
emlékezetben  azon  írásait,  melyeket  itt  és  máshol  ellen- 
kezői ellen  közrebocsáta ;  össze  a  neologismusí  antikrití- 
kákat,  a  Csokonai  sírköve  felett  támadott  port,  s  egyebe- 
ket, s  azt  találtam,  hogy  Kazinczy  soha,  még  mikor  leg- 
igazságosb  ügyeiben  igen  méltatlanul  volt  is  vádolva  s 
lehetett  ingerelve,  oly  dolgokra  nem  fakadt,  mint  a  mikre 
most  a  Kritikai  Lapok  miatt  ellenem.  Polémiáját  minden- 
kor nemes  tartózkodás  és  méltóság,  kímélő  szelídség,  s 
keserű  visszatorlások  helyett  —  melyekre  oly  könnyen 

ragadtatik  a  lélek  —  játékos  irónia  s  elmésség  bélyegzék : 
egyedül  a  Pannonhalmi  Út  czikkelye  teszen  szembeszökő 
és  csodálatos  kivételt.  Szabad  legyen  e  részint  factumon, 
részint  okoskodáson  épült   nyomozásokhoz   még    azt  is 
említeni,  hogy  midőn  a  wigandi  Conversations- Lexikon 
ügye  vitatás  alá  vétetett,  s  a  vitatás  két  felekezetre  osztá 
íróinkat  véleményben,  Kazinczy  véleménye  —  mint  egy- 
kor világ  elébe  jövendő  levelei  bizonyítani  fogják  —  az 
anti-lexikonisták  pártján  állott,  s  elannyira,  hogy  ezeknek 
némely  felszólalásit  kicsapongó  örömmel  is  magasztalná, 
B  íme  a  Pannonhalmi  Út  czikkelye  az  előbb  magasztalta- 
kat  most  « undok  pörw   czímmel  jegyzi  meg,  s  dolgokat 
mond,  melyek  a  Kazinczy  által  előbb  mind  mondott,  mind 
írottakkal  homlokegyenest  ellenkeznek.  Honnan  ez  inco- 
haerentiák?  Mert  ha  elveink,  nézeteink  változhatnak  is 
idő  folytával,  azt  mégis,  hogy  egy  sokat  tapasztalt  s  meg- 
állapodott itéletü  férfi  gondolkozása  kevés  idő  alatt  egé- 
szen ellenkezőre  változhassék,  nehéz  megfogni.    Ezeket 
megfejteni  s  összeegyeztetni  nem  lehet,  s  az  én  hitem, 
hogy  őszintén  kimondjam,  e  tárgyban  ez :  A  mit  Kazinczy 
a  Pannonhalmi  Út  czikkelyében  monda,  azt  nem  saját 
lelke  sugalmából  és  meggyőződése  szerint,  hanem  mások 
izgatásából  mondotta,  olyanok  izgatásából,  kik  magokat 
barátinak  nevezgetek,  s  kikről  ő  lelke  tisztaságában  hitte 
is,  hogy  baráti.  Ezeknek  egy  részét  a  határtalan  gőg  s 
magába  már  nem  férhető  pöffedezés,  másikat  pedig  az 
irigység  —  ez  a  tehetetlenek  betegsége  —  lázítá  fel  a 
Kritikai  Lapok  ellen,  minthogy  ezekben  oly  méréseket 
láttak,  milyenekkel  eddig  magok  éltek,  monopólium  gya- 
nánt s  óhajtottak  volna  kizárólag  tovább  is  élhetni.  Mert 
gőg  és  irigység  nem  tűrhetik  azt,  ha  valaki  melléjök  lé- 
pett, s  velők,  habár  mérésben  is  csupán,  egy  irányban 
akar  versenyt  futni,  s  még  kevésbbé,  ha  szándékot  árúi  el 
azon  vakmerőségre  is,  hogy  elejökbe  hágjon. 

íme  tehát  az  irigy  és  gőgös  áskálók  sugdalásai  ily  szép 
gyümölcsöt  termettek,  hogy  jó  és  balszerencse  minden- 

nemű  változásain  keresztül  hazájának  csüggedetlen  buz- 
galommal f áradott,  megszámithatlan  érdemű  barátj ok- 
nak, a  hetvenkét  évet  élt  szent  öregnek  utolsó  napjait 
keserítek  el,  s  azt  tevék,  hogy  kit  a  sors  csapásai  oly  sok- 
képen látogattak  meg  egy  hosszú  életen  által,  annak  vég- 
napjai is  gyászszal  boruljanak  el,  s  halálperczenete  fáj- 
dalmas legyen  és  keserű.  Mert  nincs  kínosabb  tiszta  lelkű 
embernek,  mint  végperczén  azt  érzeni,  hogy  méltatlansá- 
got teve  azokkal,  kik  öt  nem  alacsony  hízelkedők  mód- 
jára, hanem  férfiúi  őszinteséggel  s  érzelemmel  szerették  ; 
méltatlanságot,  melyet  többé  még  csak  bocsánatkéréssel 
sem  engesztelhet  meg,  mert  attól  távollét  s  körülmények 
miatt  örökre  elzárva  az  út. 

Az  lévén  tehát  hitem  s  erős  meggyőződésem,  hogy  a 
Pannonhalmi  Út  czikkelye  nem  az  elhunytnak  vétke,  s  az 
ő  botlása  egyedül  abban  áll,  hogy  magát  kigyósziszegések 
által  hagyta  régi  méltóságos  ösvényéről  elcsábíttatni  —  a 
mi  megbocsátható,  mert  a  barátság  álszine  sok  erőseket  is 
eltántorított  már  —  s  minthogy  ő,  a  megdicsőült,  bár 
ártatlanul,  végnapjaiban  kiszenvedett  a  rossz  tanács- 
sugalta  tettért,  s  most  annyi  czímmel  érdemel  kimélést ; 
én  e  helyt  az  ügyet  feláldozom  az  ő  személyének,  s  elfe- 
ledvén sérelmeimet,  minden  további  vitatásokkal,  melyek 
nem  lehetnének  nem  keserűk,  végkép  felhagyok,  nehogy 
sírjokban  is  bolygattassanak  a  sokat  szenvedett  és  fáradt 
ember  hamvai.  Neki  azok  készítettek  ürömpoharat  végnap- 
jaira, kik  magokat  éltében  barátinak  nevezték :  az  legyen 
feleletem  és  boszúm  mind  érette  mind  magamért,  hogy 
őket  cselekedetökre  emlékeztetvén,  megmondom  a  jelen  s 
utókornak,  milyen  volt  az  a  barátság,  melylyel  ők  az  el- 
hunyt iránt  viseltettek. 


Bajza.  IV. 

III. 
KAZINCZY    HALÁLA    IRÁNT. 

Az  erdélyi  Nemzeti  Társalkodó  1833-d.  évi  folyamatá- 
nak 14.-d.  számában  a  Kritikai  Lapok  IL  füzetére  bizo- 
nyos Kohody  László  (kit  nincs  szerencsém  ismerni)  észre- 
vételeket tőn,  melyek  között  azon  vád  áll,  hogy  én  Kazin- 
czy halálának  okát  a  Pannonhalmi  út  czikkelye  miatt 
támadt  aggodalomnak  tulajdonítom.  Bárki  legyen  ezen 
úr,  bizonyossá  tehetem,  hogy  midőn  Nyilatkozásomsbt 
Kazinczy  vádolatira  így  magyarázta  magának,  akkor  en- 
gem a  szónak  legszorosb  értelmében  balul  értett.  A  Nyi- 
latkozás sem  többet,  sem  kevesebbet  nem  mond,  mint  csu- 
pán azt,  hogy  Kazinczy  megbánván  a  mit  barátin  méltat- 
lanul s  nem  saját  lelke  sugalmából  követett  el,  keserű 
aggodalmak  közt  tölte  élte  utolsó  napjait.  A  hely,  mely 
ide  világot  vet,  szórói-szóra  így  áll :  «E  gond,  ez  aggoda- 
lom el  nem  hagyta  őt,  hanem  üldözve  kiséri  több  hóna- 
pig, kiséré  egész  augusztus  22-dikéig,  mely  napon  egy 
rövid  betegség  kiragadá  örökre  közülünk)). 

ügy  hiszem,  hogy  e  szavak :  egy  rövid  betegség,  annak, 
ki  jól  olvas,  világosan  s  kétségbe  nem  vehetóleg  jelentik, 
hogy  nem  az  említett  aggodalom  volt  az,  mi  őt  kiragadta 
közülünk.  Az  aggodalom,  mely  őt  üldözve  kisérte,  több 
hÓ7iapig  tartott,  a  betegség,  mely  kiragadta,  römd  vala. 
Ha  én  úgy  akartam  volna  szavaimat  értetni,  mint  Eohody 
László  magyarázta,  akkor  el  kell  vala  a  szókötetből  ma- 
radniok  e  szavaknak :  egy  rövid  betegség,  s  minthogy  ott 
állnak,  mondataim  értelme  kétségbe  nem  vehető.  Senki 
sem  tudja  jobban  nálam,  hogy  a  boldogult  férfiú  cholera 
áldozatja  volt;  s  mi  czél  volt  volna  azzal,  ha  a  sokak  által 
tudott  dolgot  én  meghamisítom  vala  ?  Nyert  volna-e  ezzel 
az  én  ügyem  Kazinczy  elleniben  valamit  ?  Megvallom, 
ennek  mélységébe  nem  képes  elmém  hatni.  Ily  felreérté- 

sen,  vagy  elmagyarázaton,  vagy  akárminek  nevezzük,  ala- 
púiván íiohody  Lászlónak  ezen  megjegyzése,  melyet  oly 
igen  kész  vala  ellenem  tenni :  hogy  ezen  állításom  sze- 
rénytelen és  szertelenül  önhitt :  reménylem  lesz  benne 
annyi  szeretet  az  igazság  iránt,  hogy  vádolását  ott,  hol 
támasztá,  vissza  is  fogja  vonni,  mind  a  mellett,  hogy  ba- 
rátim körébe,  mint  monda,  nem  tartozik.  —  Egyéb  észre- 
vételeire elhallgatok,  mert  szabad  Eohody  Lászlónak  is, 
mint  mindenkinek,  a  Kritikai  Lapokról  így  vagy  amúgy 
vélekednie ;  de  miután  elég  jó  volt  egy-két  tanácsot  fü- 
lembe súgni,  jó  indulatjait  (mert  jóknak  hiszem  őket, 
bátorkodom  én  is  azon  alázatos  tanácslattal  visszahálálni, 
hogy  faa  a  Kritikai  Lapok  felől  irand  ezután  is,  s  azt 
óhajtja,  hogy  véleményei  ne  csak  individuális  vélemények 
legyenek,  —  a  mit  felőle  fel  kell  tennem,  mert  beszédei- 
nek hitelt  szerezni  kell  óhajtania  —  ügyekezzék  azokat 
több  okokra  építeni,  úgy  lesznek  majd  nemcsak  puszta 
tetszés  vagy  nem  tetszés,  mint  most,  hanem  alapokon 
áUó  Ítélet. 

Kettőt  óhajtanék  tudni  engedelmével.  Először :  Miért 
vonja  le  érdemeimet  (ha  vannak)  a  márt.  21-d.  írt  aurórai 
jelentés?  Másodszor!  Miért  szerencsétlen  a  Vándor? 
E  másodikat  nem  puszta  kíváncsiság  kérdeti  velem,  ha- 
nem tanulni  akarás,  mert  felteszem  Bohody  László  felől, 
hogy  a  mit  monda,  nem  mondotta  okok  nélkül ;  ez  okok 
közlése  az,  miből  én  magam  részére  tanúiságot  remény- 
lek; okokra  alapított  tanításokat  pedig  nemcsak  Bohody 
Lászlótól,  hanem  minden  más  hazámfíától  a  legőszintébb 
köszönettel  veendek. 


áO^ 


A  SZEMÉLYSÉETÉSEÖL. 


« Utálom  a  személysértést!  Annak  kritikából  örökre 
száműzve  kellene  maradnia ;  csak  dologra  legyen  a  bíráló- 
nak gondja,  s  mindazt,  a  mi  személyt  illethet,  hagyja  el!» 
Ezt  kiáltozzák  a  mi  olvasóink,  s  ezt  kivált  —  és  mely 
siránkozva !  —  a  kritika  vaspálczája  által  megzaklatott 
íróink,  valahányszor  polemikus  nemű  írásokat  olvasnak. 
A  vád,  valljuk  meg,  nem  egészen  helytelen,  de  mind  a 
mellett  is  gyengébb  s  ingadozóbb  alapú,  hogysem  axiómai 
tétel  gyanánt  tekinteni  s  kiáltozni  lehetne.  Én  hajlandó 
volnék  magam  is  a  kiáltók  sorába  állani,  ha  a  sokszor 
panaszlott  vád  elvei  tisztára  hozatnának,  ha  a  kiáltók 
seregéből  valaki  megmutatná  valahára,  hol  van  azon 
vonal,  mely  a  személyt  művétől,  a  könyvet  írójától  elvá- 
lasztja, melyen  belül  lehessen  a  művről  beszélni,  a  nél- 
kül, hogy  annak  teremtője  ne  érintessék.  Mert  a  műv  a 
művész,  a  könyv  az  író  lelkének  tükre,  létege  (essentia), 
sőt  maga  a  lélek,  és  pedig  minél  hatalmasabb  valakiben 
a  teremtő  tehetség,  annál  nagyobban  az.  Hibákat  elkövetni 
emberi  dolog,  a  köz  úgy  a  legnagyobb,  mint  a  legkisebb 
elmékkel,  sőt  a  legnagyobb  geniust  ragadják  el  legköny- 
nyebben  ön  szellemlobbanásaí  vastag  tévedésekre  s  hi- 
bákra. Kovassék  meg  már  most  az  ily  hiba  valamely  kri- 
tikus által  szigorúan  —  mint  illik  mindenkor  ott,  hol 
nagy  vala  a  tévedés  —  nem  az  író,  s  művész  lelkét  kell-e 
ezen  megrovásnak  szükségképen  érdeklenie,  s  a  lélek  által 
nem  a  személy  van-e  közvetetlen  érdekelve?  Mert  mi 

egyéb  az  az  én,  hanemha  a  lélek  ?  —  Nem  szándékom 
magamat  személysértők  védőjévé  tenni,  de  szándékom 
figyelmeztetni  itt  azokat,  kiknek  ajkáról  a  személysértési 
panasz  oly  gyakran  hallható,  hogy  vádjokat  (igyekezzenek 
világos  alapokra  állítani.  Munkát  jól  és  méltólag  birálva, 
a  nélkül,  hogy  a  személy  is  ne  lett  legyen  egyszersmind, 
nehezen  fog  nekem  valaki  mutatni.  Sérteni  és  nem  sér- 
teni igen  viszonyos  képzetek.  A  legjámborabb  észrevétel 
gyakran  az  érdeklett  fél  által  sértésnek  vétetik,  és  viszont ; 
a  mi  világosan  mutatja,  hogy  a  személysértés  magyará- 
zata még  semmi  általános  elveken  nem  épül,  s  csupán 
individuális  érzés.  Az  én  hitem  e  tárgyban,  bárkinek  mint 
tessék,  ez :  Hogy  azon  kritikus  és  író,  ki  elkerülte  a  mi 
durva,  póri,  betyáros  —  mert  a  művelt  s  csinosabb  neve- 
lésű embert,  milyennek  egy  valódi  írót  tartanunk  kell,  az 
ilyenek  mindig  fogják  bántani  —  a  mi  testi  hibáinkat, 
vagy  házi  körülményeinket  illeti,  a  mi  jó  vagy  bal  szeren- 
cse következése,  ki  ezeket,  mondom,  beszéde  tárgyául 
tenni  elkerülte,  megtéve  mit  embertől  kívánni  lehet  és 
kell.  Ezeken  kívül  minden  személysértési  panasznak, 
neheztelésnek  nem  lehet  egyéb,  mint  csak  ingatag 
alapja. 

Bennünket  a  természet  különböző  véralkattal,  és  sok- 
neműleg  készített  ki ;  egyik  tűröbb,  másik  ingerlékenyebb 
lelkű ;  vannak  olyanok,  kik,  mint  Byipn  monda,  a  leg- 
kisebb csípést  is  halálos  sebnek  veszik.  Ezeknek  óhajta- 
nám, hogy  a  legkímélőbb  itélökre  találjanak,  bár  tudom, 
óhajtásom  nem  sokszor  fog  valósulhatni,  mert  lehetetlen, 
hogy  a  bíráló  az  általa  megítélendő  írónak  még  termé- 
szetére is  figyelmezzen.  A  mi  engem  illet,  szabad  legyen 
magam  felől  itt,  hol  a  személysértés  nagy  kérdése  vétetett 
szóba,  ezen  individuális  gyónást  tennem :  Ha  nagy  író 
volnék,  azaz  olyan,  kinek  írásai  sok  dicsérőt  és  sok  gán- 
csolót  —  mert  minden  nagy  embernek  és  írónak  ez 
sorsa  —  csatolhatnának  magokhoz,  s  e  két  külön  osztály- 
ból szabad  választást  engedne  isten,  ez  volna  könyörgé- 

sem  hozzá :  Mindenható !  cselekedd,  hogy  ne  legyen  vak 
magasztalom  egy  is,  de  legyenek  sok  világos  itéletű,  éles 
eszű  kemény  biráim,  habár  sértők,  habár  gúnyolok  is ! 
A  sebeket,  melyeket  érzésim  hiúságán  gúnyaik  ejtenének, 
tudom  bizonyosan,  meggyógyítaná  azon  tanulság,  melyet 
velős  Írásaikból  meríteni  fognék,  s  az  nekem  többet  hasz- 
nálna, mint  harsogó  tapsai  ama  másik  seregnek ! 


BAJ  ALMASI  BALOGH  SÁMUELLEL. 


I. 


NEM  MIRŐL,  HANEM  MIKÉNT. 

Bírálatoknál  soha  sem  azt  kell  kérdeni,  ki  itél  és  miről, 
hanem  miként?  Valamint  silány  munkáról  remek  bírála- 
tot lehet  írni :  úgy  viszont  remek  munkáról  silányat. 
A  legcsekélyebb  s  figyelmet  alig  érdemlő  tárgy  alkalmat 
nyújthat  gyakorta  megszámíthatlan  becsű  dolgok  elmon- 
dására. Ezek,  gondolnám,  axiómák,  melyeket  középszerű 
házi  ész  is  kitalálhat,  érthet,  oly  világosak,  oly  egysze- 
rűen. S  íme  mégis  voltak  írók  közöttük,  sőt  nemcsak  írók, 
hanem  még  bölcsek  is  azonfelül,  mint  például  a  két  test^ 
vér :  Balogh  Pál  és  Sámuel,  kik  tudományok  bőségében 
néhány  bírálatra  kímondák  a  halálos  ítéletet  azon  okból, 
mert  tárgyok  hirdetés,  jelentés  stb.  Ajánlom  ezen  buzgó 
uraknak,  hogy  a  gáncsolt  bírálatok  helytelenségét  muto- 
gassák meg  előbb  s  azután  mondják  ki  rajok  a  kárhozta- 
tást, különben  az  az  általok  oly  hatalmasan  villogtatott 
fegyver  magán  a  tárgyon  ön  csapása  miatt  szétporlik. 

A  Sas  jelentésének  bírálatát,  (hogy  csak  ez  egyet  említ- 
sem például)  én  nem  akarom  védeni,  védje  azt  Jám . .  .y, 
ha  kedve  van,  de  annyit  szabad  lesz  mondanom,  mint 
szerkeztetőnek,  hogy  az  fogyatkozásai  mellett  is  a  Balogh 
Sámuel  bírálata  után  még  mindig  le  nem  döntve  áll 
az  előtt,  ki  összehasonlítva  s  el  nem  fogódott  lélekkel 

tud  és  akar  olvasni,  s  ha  az  antíkritikns  csak  ily  ostro- 
mokra képes,  úgy  jobb  lesz  még  darab  ideig  táborba  nem 
szállania,  hanem  magát  gyakorolgatni,  mert  ennyi  fegy- 
verforgatással erősebb  sáncz  és  bástyák  fölé  győzedelmi 
zászlóját  nem  fogja  főlvibatni. 


n. 

BARÁTSÁGOS  SZÓZAT   ALMÁSI  BALOGH   SÁMUELHEZ. 

Érdemes  tiszteletes  úr !  Örvendek,  hogy  a  Sas  X.  köte- 
tében a  Kritikai  Lapok  ellen  felszólala,  s  még  inkább  ör- 
vendek azon,  hogy  én  s  a  Kritikai  Lapok  az  úrnak  és 
hasonlóinak  teljességgel  nem  tetszenek.  Azt  tartanám  én 
igen  nagy  szerencsétlenségnek,  ha  oly  Ízlésű  s  itéletű  em- 
bernek, mint  az  úr  írásaiban  mutatkozik,  tetszeném.  Czé- 
lom  épen  az  vala  s  az  lesz  mindig,  hogy  az  ízetlenség  ne 
csak  ne  találjon  bennem  javallhatót,  sőt  botránkozzék 
meg  írásaimban.  Hogy  ezen  czélokat  elérni  szerencsés 
valék,  az  úr  s  hasonlói  ellenkezéseiből  látom,  s  így  eszkö- 
zeim foganatosak  lévén,  mi  természetesebb,  mint  hogy  az 
urak  gáncsolatai  által  is  buzdítva,  megmaradjak  a  magam 
elébe  mért  pályán,  s  róla  tenyérnyit  se  távozzam.  Óhaj- 
tom, hogy  az  úr  kivált  írjon  minél  többet  ellenem,  s  buz- 
dítson továbbá  is  a  nehéz  ösvényen ;  gáncsolgatásai,  ne 
rettegjen  az  úr,  nem  maradnak  figyelem  nélkül ;  én  rajok 
felelgetni  fogok  azzal,  hogy  a  Kritikai  Lapokat  folytatom, 
meddig  erőm  s  tehetségem  engedi ;  és  pedig  egészen  úgy, 
a  mint  kezdettem.  Évek  lefolyta  után  meglássuk  majd, 
melyikünk  törekedése  lesz  kívánt  sikerrel  megjutalmazva : 
a  Kritikai  Lapok  dolgozó  társaié  s  enyém- e,  ki  azt  állí- 
tom és  hiszem,  hogy  a  legkeserűbb  igazság  többet  ér,  mint 
a  hízelgés  bármely  mézes  szava ;  ki  az  éles  és  szigorú 
kritikának  hirdetője  vagyok,  s  gyakorlom  is  azt:  vagy  az 
úrnak,  ki,  mint  máshol,  úgy  a  kritikai  szónokszékben  is 

keresztényi  szelídséget  s  tolerantiát  hirdet  a  híveknek, 
holott  azonban  maga  szelídséget  nemcsak  nem  gyakorol, 
BÖt,  hol  saját  írói  szemólykéje  jő  kérdés  alá,  egyike  a  leg- 
intoleránsabb  íróknak,  mint  a  Sasnak  több  lapjain  oly 
vitézül  megmutogatta.  Az  úr  mellett  szól  egy  nagy  sereg 
szentírási  intés,  egy  még  nagyobb  sereg  czáfolható  okos- 
kodás :  mellettem  a  kétségbe  nem  vehető  példák,  s  a  nem- 
zetek literaria  históriája.  Várjuk  el,  ha  most  ez  egyszer  az 
emberiség  történetei,  az  úr  miatt,  meg  fogják-e  változtatni 
természetes  menetelöket. 

Gzélja  az  úrnak,  mindent  a  mi  a  Kritikai  Lapokban 
áll,  főkép  pedig  a  mi  azok  kiadójától  származott,  kitel- 
hető impertinentiával  (az  úr  kedvencz  szava!)  kárhoz- 
tatni. Mondott  legyen  a  Kritikai  Lapok  kiadója  bármely 
talán  hasznos,  talán  jó  dolgot  is,  az  az  úrnak  mindegy, 
elég  hogy  ő  monda,  s  így  nem  lehet  nem  kárhozatos.  A  mit 
ő  javall,  azt  az  úr  kötelességévé  tette  magának  rosszalni 
és  viszont.  Mint  valamely  kétségbeesett,  úgy  rohan  hom- 
loktalanúl  mindennek,  azt  vélvén,  hogy  a  mire  gyermek- 
veszszőjét  emelinti,  mind  az  bogács,  melynek  lesujtására 
csak  kézmozdulat  kell.  Ily  gebeszkedésekhez  azt  kellene 
kivánni,  hogy  sok  olvasó  legyen,  ki  az  úr  sophistai  szó- 
fátyolán  keresztülnézni  nem  tud;  csakhogy  az  úr  gyer- 
meki mulatságait  azon  észrevétellel  kell  megháborítanom, 
hogy  a  Kritikai  Lapok  a  publikum  által  jól  ismertetnek,  s 
jobban,  hogysem  a  rajok  költött  mesék  s  paradoxumok 
hitelt  nyerhessenek.  Ne  vélje  a  tiszteletes  úr,  enthusias- 
musai  között,  hogy  csupán  maga  lát;  ép  szemekkel  a 
Kritikai  Lapok  olvasói  is  meg  vannak  áldva,  s  mihelyt 
meg  vannak,  magok  szemével  fognak  nézni,  az  úr  pedig 
bízvást  félre  teheti  kicsinyítő  üvegét. 

Imi  az  úr  bírálatára  én  ex  professo  nem  fogok,  ámbár 
tehetném  azt,  s  alapos  remények  biztatnak,  hogy  a  miket 
mondani  fognék,  nekem  ismét  több  barátot  szerzene  a 
felvilágosodottak  számából,  mint  ellenséget,  valamint  az 
Anti-Döbrentei  s  Dessewffvánák ;  de  mi  érdeke  van  au- 

nak  az  olvasók  előtt,  barátokat  szerzek-e  én  magamnak 
vagy  ellenségeket  ?  írnunk  pedig  csak  olyat  kellene,  mi- 
nek érdeke  és  haszna  lehet  az  olvasóknál,  különben  ügy 
nem  olvassa  és  veszi  senki  írásainkat,  mint  a  Sast  az  úr 
bírálatával  együtt  nem. 

Ellenkezésekre  különösen,  s  ex  professo,  én  csak  három 
esetben  tartom  czélirányosnak  a  feleletet.  Vagy  azért  t.  i., 
hogy  félreértett  állításaimat  igazoljam,  vagy  hogy  a  hamis 
tanítást  érdemlett  semmiségébe  visszadönteni  ügyekezzem, 
vagy  végtére  azért,  hogy  némely  ál  prófétát,  kinek  köve- 
tői vannak,  legalább  lehetnek,  a  hamisszínűség  palástjá- 
ból kiforgatván,  ön  alakjában  állítsam  fel  imádói  előtt. 
Ez  eseteknek  egyike  sem  mozdíthat  engem  jelenleg  az  úr 
s  talán  egy-két  más  ellenkezéseire  bővebben  válaszolni. 
Nem  az  első,  mert  bármint  leplezgesse  is  az  úr,  s  kivált 
testvére  dr.  Balogh  Pál  —  ki  gyakran  a  fáktól  nem  látja 
az  erdőt  —  minden  józan  előtt  tudva  van,  hogy  az  urak 
engem  korántsem  értenek  félre,  sőt  igen  is  jól  értenek,  s 
a  lármaharangot  egyedül  azért  kongatják,  mert  fejők  fe- 
lett látják  a  felhőket  tornyosulni,  s  szeretnék  saját  kis  ker- 
tecskéjöket  a  zivatartól  megmenteni.  De  hiában !  Az  a  kor 
már  elmúlt,  hála  az  égnek,  nálunk  is,  midőn  az  írók  egy- 
másnak csak  bókolgattak,  midőn  a  barátság  nevünket 
egy-két  sonettért  országos  hírre  emelhette.  Most  legyünk 
készen  mindnyájan  még  a  legkeserűbb  ítéletek  hallására 
is.  Ha  publikumunkat  nem  rettegünk  silányságainkkal 
megkísérteni,  kötelesség  a  szigorú  itélet  szavát  magunk 
felől  meghallanunk,  mert  ez  csak  amannak  következése. 
Sua  poena  nocentem  insequitur.  Dicséretnek  és  gáncsnak 
kell  lenni,  múlhatatlanul  kell !  —  A  második  eset  szinte 
nem  vonhat  válaszra,  mert  az  úrnak,  valamint  társainak 
írásaiban  egyéb  tanítás  nincs,  mint  ezen  rég  kiáltozott  s 
rég  elkoptatott :  «hogy  a  kritika  szelíd  legyen »,  a  mi  már 
annyiszor  volt  beszélve,  hogy  többé  senki  sem  hallgatja, 
s  általánossága  annyiszor  practice  megczáfolva  más  nem* 
zeteknél,  hogy  felőle  theoriázni  csak  az  oly  könyvpedáns 

fog,  ki  nem  társalkodván  az  élet  embereivel,  s  nem  ismer- 
vén őket,  azt  hiszi,  hogy  a  miket  ő  hajdani  poros  codexei- 
böl  válogatás  nélkül  össze  és  vissza  tanult,  azokra  még 
mindig  szüksége  van  az  emberiségnek.  —  Mi  a  harmadik 
esetet  illeti,  az  iránt  bizonyossá  tehetem  a  tiszteletes  urat 
és  testvérét,  bizonyossá  a  nagy  szándékú,  de  kisded  erejű 
Udvardyt,  s  általában  azokat,  kik  eddig  a  Kritikai  Lapok 
ellen  fölemelték  panaszaikat,  hogy  egyikök  sem  oly  pró- 
féta,   kinek    követői    volnának,   s   írásaikkal    valamint 
eddig   semmi   csábitást  nem   követtek  el  a  vélemények 
országában,  úgy  ezután  sem  fognak,  s  bátran  lemondhat- 
nak reformátori  szándékaikról.   Végtére  szükség  azt  is 
mondanom,  hogy  a  tiszteletes  úrnak  kivált  felelnem  igen 
hiú  törekedés  volna,  mert  sokkal  elfogódottabb,  sokkal 
inkább  el  van  telve  gyűlölséggel  a  Kritikai  Lapok  iránt,  s 
a  mi  még  nagyobb  szerencsétlenség,  eltelve  önmagával, 
hogysem  valamit  a  kérdéses  ügyben  többé  látni  képes 
lehetne. 

Ennyit  az  úrnak  észrevételeire  általán  fogva  s  egész- 
ben. A  mit  ezentúl  a  Kritikai  Lapok  folytában  itt-ott  ma- 
gáról találhatni  fog,  azok  csak  töredékes  jegyzések  lesznek 
oly  észrevételeire,  melyek  érdemlenek  szót;  nem  az  úr 
megtérítésére  vagy  czáfolására  —  mert  ez,  mint  mondám, 
balgatag  czél  volna,  —  hanem  egy-két  gyengébb  szemű 
olvasó  számára,  ki  az  úr  hitvány  szófelhői  megett  napfényt 
vélhetne  lappongani. 

Egyébiránt,  mint  felébb  is  mondám,  óhajtom,  hogy  az 
úr  írjon  minél  többet  ellenem ;  testvére  pedig  minél  töb- 
bet általában,  a  mi  orvosi  körén  kivül  lesz,  hogy  több 
példák  legyenek  arra,  mint  kellene  nem  írni  s  nem  gon- 
dolkodni ;  több  példák  az  oly  ízetlen  írásokra,  melyeknél 
ifjainknak  Platóval  kiáltani  lehessen :  Áldozzatok  a  6rá- 
tiáknak  !  Pest,  június  26.  1832. 


NÉVTELENSÉG. 


I. 


A    NÉVTELENSÉG    S    ÁLNÉVRŐL. 

Almási  Balogh  Sámuel  és  Stancsics  fennakadtak  azon, 
hogy  a  Kritikai  Lapokban  az  írói  álnevűség  és  névtelen- 
ség pártoltatnak :  szabad  legyen  azért  e  tárgy  felett  itt 
néhány  szót  tennem. 

Valamint  a  szó  és  írás  szabadságának,  úgy  a  nyilvános- 
ságnak is  én  buzgó  barátja  vagyok ;  adtam  példáját  an- 
nak, s  úgy  vélem  nem  egyszer,  miként  nem  tartózkodom 
elmondani  őszintén  és  nyiltan,  a  mit  hiszek,  s  ez  azt  ma- 
tatja, hogy  nem  irtózom  megítéltetni  hazámfiaitól,  nem 
rettegek  neheztelésektől,  sőt  üldözésektől  sem ;  a  mikből 
önkényt  foly  azon  következtetés,  hogy  midőn  a  Kritikai 
Lapok  a  névtelenséget  pártolják,  ez  korán  sem  azért  tör- 
ténik, hogy  én  szólhassak  bátrabban,  vagy  hogy  netalán 
támadandó  ellenségeim  nyilai  elől  magamat  elrejtsem. 
Adassék  szabadság  az  írásra,  én  (azt  hiszem  magam  felől) 
a  legkevésbbé  félénkek  közé  fogok  mindenkor  tartozni, 
mert  tudom,  hogy  a  meggyőződés,  bármint  ellenkezzék  a 
talán  divatban  lévő  elvekkel,  józan  előtt  soha  vétek  nem 
lehet,  hanem  legfelebb  gyarlóság,  s  ki  meggyőződése  sze- 
rint szólt  a  kritikai  tribunálról,  annak  okosaktól  nincs 
mit  rettegnie :  bohóktól  van  csak,  s  ezek  ellen  úgy  sincs 
sebpl  bátorság.  Hogy  a  Kritikai  Lapokban  a  névtelenség 

pártoltatik,  oka  az,  mert  vannak  emberek,  éles,  mély  ité- 
letűek,  nagy  tudományúak ;  de  mind  e  mellett  is  tartóz- 
kodók, félénkek,  néha  pedig  túlságig  szerények,  kiktől  ön 
Bzemélyökben  vagy  nem  hallhatni  semminemű  ítéletet, 
mert  hallgatnak  inkább,  hogysem  valakivel  összeütközze- 
nek, vagy  legalább  való  és  őszinte  Ítéletet  nem.  Hogy 
ily  emberek  vannak  és  pedig  nem  kevesen,  azt,  úgy  hi- 
szem, semmi  rabulismus  elversengeni  nem  fogja,  ha  még 
egyszer  oly  nagy  szóáradást  fog  is  támasztani,  mint  a 
milyet  Balogh  Sámuel  támasztani  tud.  Valahányszor  tehát 
a  névtelenség  és  álnevűség  ellen  vagy  mellett  vitatás  tá- 
masztatik,  az  egész  szóharcznak  ezen  kérdésen  kell,  mint 
sarkon,  megfordulnia :  Mi  hasznosabb;  mi  jobb?  a  dolgok 
felől  minden  ember  Ítéletét  meghallgatni-e,  habár  név- 
telenül és  álnevüleg  is,  vagy  pedig  eltiltván,  s  becstelen- 
nek hirdetvén  az  álnevűséget,  csak  azok  ítéletét  hallgatni, 
kikben  bátorság  van  ítélni?  és  így  a  tudománynak  csak 
szűk  ajtócskát,  a  tudatlanságnak  ellenben,  mely  mindig 
tolakodóbb  és  szemtelenebb,  tágas  kaput,  nyitni  ?  A  kér- 
désre feleljenek  meg  magoknak  Balogh  és  Stancsics ;  ha 
tudniillik  akarnak,  ha  pedig  nem,  akárki  is  hiába  fogja 
nekik  magyarázni.  Szép  az,  midőn  a  tudománynyal  ne- 
mes bátorság  van  egybekötve,  s  megbecsülhetetlen  saját- 
ság emberben,  de  ritka;  s  a  nagy  elmét  többször  talál- 
hatni félénkséggel,  kétkedéssel  párosodva,  mint  bátorság- 
gal. Az  areopagusi  tribunál,  mely  a  félénk  bírónak  is 
bátorságot  nyújt  —  még  egyszer  ismétlem,  mit  három  év 
előtt  mondottam  —  a  lelkes  görög  népnek  nem  volt  lel- 
ketlen találmánya.  Mi  Balogh  Sámuelnek  azon  nyilatko- 
zását illeti  (Sas  X.  115. 1.),  hogy  ő  nem  akar  a  Kritikai 
Lapok  areopagusi  tribunáljának  tagja  lenni !  ezen  szán- 
dék egyike  a  legbölcsebbeknek,  melyekre  Balogh  Sámuel 
eltökélhette  magát:  először  azért,  mert  a  Kritikai  Lapok — 
hála  a  szent  AdrasteánakI  —  még  eddig  nem  szorul- 
tak Balogh  Sámuel  nreopagusi  bíróságára ;  másodszor, 
mert  Balogh  Sámuel  sokkal  bátrabb  legalaptalanabb  íté- 

léteinek  elmondásában  is,  hogysem  szüksége  volna  ál- 
nevűség  pajzsa  alá  vonulni.  Ennyit  Balogh  Sámuelnek. 
Stancsics  —  Eousseau  szavait  commentálva  —  azt 
mondja,  hogy  becsületes  ember  nem  rejtezik  álnév  alá. 
Ez  állitás,  megvallom,  kissé  nagyobb,  hogysem  Bousseau 
lángesze  is  be  fogta  volna  bizonyíthatni,  annál  kevésbbé 
remélhetjük  tehát  annak  bebizonyítását  Stancsicstól. 
Nem  akarom  említeni,  példa  gyanánt,  sok  angol  folyóirat 
névtelen  s  álnevű  íróját,  kik  között  oly  nevecskét  is  em- 
líthetnék mint  Broughamé;  hallgatok  a  Goethék  és  Schil- 
lerek, Hardenbergek  és  Schlegelek  s  mások  felől,  kik 
mindnyájan  írtak  vagy  bíráltak  névtelenül  s  álnevűleg,  s 
mind  a  mellett  is  becsületes  emberek  gyanánt  tiszteltet- 
nek a  nagy  német  nemzettől ;  hanem  csak  azt  kérdem : 
hazánk  írói  között  Kévai  és  Kazinczy,  Kisfaludyak  és 
Kölcsey,  Kis  János  és  Vörösmarty,  Vitkovics  Mihály  és 
Horvát  István,  Schedel  és  Stettner,  stb.  mások,  kik  szinte 
írtak  névtelenül  s  álnevűleg,  s  a  két  haza  előtt,  mint  be- 
csületes s  tiszta  charakterü  emberek  és  írók  ismertetnek, 
Stancsics  előtt  mind  nem  lesznek-e  becsületesek  ?  S  csak 
azért  nem-e,  hogy  Stancsicsnak  Eousseau  szavait  idéznie 
lehessen  ?  s  Bousseauét,  ki  minden  nagysága  és  éles 
elméje  mellett  is,  sok  paradoxumukat  állított,  és  túlságok- 
ban  sokszor  találta  gyönyörűségeit  ?  —  Én  igen  becsülöm 
Stancsics  tüzét  és  buzgóságát,  de  megengedjen,  ha  azt 
vagyok  kénytelen  észrevenni,  hogy  e  tűz  által  gyakran 
engedi  magát  különzésre  s  ítéleti  hirtelenkedésre  elka- 
patni. Nemcsak  szóval,  a  mi  már  magában  is  sok  volt 
volna,  hanem  még  írva,  azt  mondani  egy  egész  osztályá- 
ról az  embereknek,  hogy  nem  becsületesek,  kissé  hosszabb 
megfontolást  érdemelhetett  vala.  A  becsületi  kérdés  nagy 
dolog,  s  felöle  könnyelműleg  oda  vetve,  csak  könnyelmű 
fog  szólni;  komoly  férfi  ellenben  mindig  tartózkodva  és 
illendőség  korláti  közt.  ' 

n. 

E8ZMÉLTETÉS  A  KRITIKAI  LAPOK  ANTIKRITIKUSAIHOZ. 

A  Kritikai  Lapok  szerkeztetője  szükségesnek  tartja  a 
maga  antikritikusait  figyelmeztetni  azon  illetlen  módra, 
mely  szerint  sokan  közülök  a  Kritikai  Lapokban  meg- 
jelent álnevű,  vagy  névtelen  czikkelyeknek  önmagok  ko- 
holnak írókat,  s  felelnek  olyanoknak,  kikről  csak  homá- 
lyos gyanujok  lehet,  hogy  ez  vagy  amaz  czikkelyfc  írhat- 
ták. A  tett  már  magában  is  illetlen  s  túl  van  minden 
renden,  s  még  az  antikritikust  sem  vezeti  semmi  czélra, 
mert  a  gyanúba  vett  író,  ha  még  oly  erős  declamátiok  tar- 
tatnak is  ellene,  az  ily  antikritikusnak  röviden  s  egypár 
szóval  meg  fog  felelhetni,  azt  mondván  :  hogy  a  kérdésbe 
vett  czikkely  írója  nem  ő,  s  az  antikritikus  gyanúja  alap- 
talan is,  rágalmazó  is.  Még  inkább  rendén  kivül  van  az, 
8  nem  lehet  egyébnek  nevezni  durvaságnál,  midőn  valaki 
mást  gyanúból  korholván,  még  csak  azt  sem  érzi  tiszté- 
nek, hogy  gyanúja  okait  elmondja:  hanem  minden  hosz- 
szabb  megfontolás  nélkül  kikél  talán  olyan  ellen,  ki  épen 
nem  vádolható  s  nem  is  tud  az  egész  fenforgó  kérdésről. 
Szokássá  kezd  nevezetesen  az  válni,  hogy  a  mi  a  Kritikai 
Lapokban  névtelenül  vagy  álnév  alatt  jelent  meg,  annak 
írása  egyenesen,  minden  tétova  nélkül  a  Kritikai  Lapok 
szerkesztetőjének  tulajdoníttassék.  A  szerkesztető  ezúttal 
elégnek  tartja  az  ily  írókat  tettök  mind  igazságtalan,  mind 
illetlen  módjára  emlékeztetni  s  egyszer  mindenkorra  ki- 
nyilatkoztatni :  hogy  a  Kritikai  Lapok  névtelen  vagy  ál- 
nevű czikkelyeinél  csak  mint  szerkeztető  veszi  magára 
a  felelet  terhét,  azaz,  csak  arról  kezeskedik,  miért  adá  ki 
ez  vagy  amaz  czikkelyt ;  de  a  czikkelyben  vitatott  elvek, 
kifejezések,  helyes  vagy  helytelen  tónus  iránt  soha  nem ; 
és  igy  ki  ennekutánna  más  czikkelyek  miatt  támadand 
ellene,  mint  a  melyek  saját  nevével  vannak  megjegyezve. 

azokról  előre  kinyilatkoztatja,  nem  fog  mást  hinni,  mint 
hogy  igazságtalan  s  más  becsületének  neveletlen  gázolói 
s  azon  legalsó  osztályához  tartoznak  az  íróknak,  kik  rá- 
galmazó, szítkos  írásaikkal  végig  házalják  hazánk  váro- 
sait élelmök  fentartására  s  gyalázatára  honunk  klímájá- 
nak, melyben  efiféle  paraj  és  gyom  is  megnő  s  tenyészik. 
Ily  emberek  szidalma  fény.  Gáncsaikra  válaszolni  csak  az 
fog,  ki  velők  egy  osztályból  való,  az  pedig,  kiben  csak 
középszerű  ész  lakozik  és  becsületében  büszke,  hallgatva 
fogja  őket  kikerülni,  nehogy  magát  velők  bemocskolja. 

LEVELEK  A  KRITIKAI  LAPOK  III.  FÜZETE  IRÁNT. 

Aug.  10.  1833. 

Óhajtottad,  édes  barátom,  mint  leveled  mondja,  hogy  a 
Kritikai  Lapok  IIL  füzetéből  Biró  Pál  Észrevételei  kima- 
radtak volna,  nem  tartalmok  miatt  —  úgy  mondasz  — 
mert  azok  igazságáról  meg  vagy  győződve,  hanem  egyfelől 
a  magam,  másfelől  pedig  Horvát  István  személye  miatt. 
Magam  miatt  azért,  mert  Biró  Pálnak  e  czikkelye  Horvát 
Istvánnal  hoz  összeütközésbe,  kinek  eddigleni  tollharczait 
nagyobb  részint  az  ellenkező  felek  meghunyászkodása  és 
szégyenülése  követte,  s  kitől  sok  okaid  vannak  barátodat 
féltened.  Horvát  István  miatt  pedig  azért,  mert  e  jeles 
férfiútól  az  olvasó-közönség  szemlátomást  kezd  idege- 
nedni, s  szavára  napról-napra  kevesebben  hallgatnak, 
8  ha  ily  körülmények  között  lassanként  még  irók  is  táma- 
doznak  ellene,  végtére  egészen  egyedül  fog  maradni,  s 
szava  lesz :  kiáltó  szó  a  pusztában.  Mert  az  ellen,  ki  iránt 
idegenek  vagyunk,  még  a  hamis  beszéd  is  könnyen  talál 
hitelt,  mennyivel  inkább  az  alapos  és  igaz.  Nem  jobb 
volna-e,  úgy  mondod,  inkább  megkérlelni  az  olvasók  se- 
regét Horvát  István  iránt,  mint  a  támadt  idegenséget  még 
akadozásokkal  is  táplálni  és  nevelni  ? 

Sem  magam,  sem  Horvát  István  iránt  nem  vagyok  ve- 
led, édes  barátom,  egy  véleményben.  Hogy  Horvát  István 

toUharczait  az  ellenkező  felek  meghunyászkodása,  vagy, 
mint  mondani  akarád,  csatavesztése  követte  legyen,  ez 
csak  részint  igaz,  nem  egészen :  csatavesztés  követte  né- 
melykor, de  gyakran  nem.  A  hit,  mely  Horvát  István 
győzödelmei  iránt  benned  él,  alkalmasint  azon  korból 
maradt  meg  emlékezetedben,  midőn  mi  igen  ifjak  még, 
az  akkori  évek  szelleméhez  képest,  azon  szerény  képze- 
letben éltünk,  hogy  lehetnek  s  vannak  emberek,  vannak 
hazánknak  írói  nagyok  és  kérdésen  kivül  csalhatatlanok, 
kiknek  szava  oraculumi  bölcseség,  s  elég  csak  felszólal- 
niok,  hogy  beszedőket  diadal  kövesse.  Gyermekhit,   édes 
barátom,  s  gyermekképzelet!  Az  ifjúi  szerénységnek  szép 
bizonysága  ugyan,  de  érettebb  korban  gyenge  ítélet  jele 
volna.  Oly  hit,  mely  mind  magunknak,  mind  pedig  líte- 
ratúránknak  csecsemő  korát  mutatja.  Most,  hála  az  égnek, 
más  időszakot  élünk ;   erősbet  és  bátrabbat,  ész  időszakát 
inkább    mint  képzeletét.   Literatúránk   és   publikumunk 
ifjúvá  kezd  nevekedni,  férfiúi  erőt  érez  magában,  hide- 
gebb megfontolás  és  ítélet  kezdenek  országiam  a  tudomá- 
nyok világában,  nem  holmi  álistenek,  kiket  saját  zavaros 
képzelmeink   szültek.  A  portentumok,   a   csodák  száma 
megfogyott,  kizáró  privilégiuma  senkinek  sincs  többé  — 
mint  volt  csak  tizenöt  év  előtt  is  —  ítéleti  csalhatatlan- 
ságra ;  most  mindenikünk  szava  kétségbe  vétetik,  vizsgál- 
tatik,  fontoltatik;  ítéleteink  csak  annyit  nyomnak,  meny- 
nyit a  felhordott  támogató  okok.  Nincsenek  többé  Hercu- 
lesek,  meg  nem  győzhető  Ajaxok,  csak  Góliáthok  vannak 
legfelebb,  kik  ellen  támadhat  Dávid,  gyakran  ott  is,  hol 
épen  nem  vártuk  volna.  A  természet  legfelségesebb  aján- 
dékát, az  észt  nem  egy  vagy  egy-két  embernek  adá,  hanem 
többeknek,  számosaknak ;  azért  ne  higyjük,  hogy  legyen 
tudományok  országában  férfiú  győzhetetlen,  s  olyan,  kitől 
már  előre  rettegnünk  kelljen.  S  aztán  oly  nagy  szeren- 
csétlenség-e, literátorí  harczban  meggyőzetni,  hogy  ennek 
félelme  már  előre  távol  tartson  minden  összekocczanás- 
tól  ?  Csak  hiúság  és  hírvágy  ne  bántson  bennünket,  édes 

barátom,  azonnal  más  szemmel  fogjuk  tekinteni  a  dolgot. 
Megvallom,  én  kész  vagyok  a  toUharczra,  ha  az  szüksé- 
ges, vagy  csak  hasznos  is,  bár  előre  gyanítsam  megvere- 
tésemet.  Mert  a  toUharczoknak,  gondolnám,  nem  az  czél- 
jok,  hogy  bennök  győzzünk,  s  hőskoszorúkat  szerezzünk, 
hanem  hogy  az  ideák  országát  bővítsük,  s  a  tudományok- 
nak használjunk.  Hogy  az  összeütközések  szikrákat  pat- 
tantanak a  kebel  mélyéből,  melyek  talán  örökre  szunnyadva 
maradtak  volna,  azt  nem  igen  fogja  tagadhatni  valaki. 
S  különben  is,  édes  barátom,  ha  illik  engem  féltened,  csak 
úgy  félthetsz,  mint  Kritikai  Lapok  szerkeztetőjét,  ki  ellen 
Horvát  István  csak  azért  kelhet  ki,  hogy  Biró  Pál  Észre- 
vételeit kiadám,  más  tekintetekben  józanul  nem  támadhat 
ellenem,  a  ki  tudja,  hogy  a  redactor  csak  a  munka  kiadá- 
sáért kezeskedik,  nem  pedig  a  munkában  vitatott  elvekért ; 
mint  redactor  pedig,  reménylem,  meg  fogok  felelhetni 
magamért  az  általad  rettenetesnek  vélt  Horvát  István- 
nak is. 

Mi  Horvát  említett  győződé]  meit  illeti,  nyíltan  megval- 
lom, hogy  ezen  győzödelmek  egy  része  merő  előítélet  a  mi 
részünkről,  mint  már  érintettem ;  más  részét  pedig  annak 
köszönheti  Horvát  István,  hogy  ellenkezői  nem  voltak  oly 
csatakedvelők,  mint  ő.  Ismered  édes  barátom,  a  Schwart- 
ner  ellen  írt .  recensiót,  és  így  tudni  fogod,  mely  becses 
dolgokat  monda  ott  Horvát  István,  s  mely  sok  igazat,  de 
azon  sok  igaz  között  igaz-e  minden  ?  Azok,  kik  el  nem 
fogódó ttak,  tudják,  hogy  némely  állítások  csak  azért  ma- 
radtak a  véleményben  igazak,  mert  reájoksem  Schwartner, 
sem  egyebektől  czáfolat  nem  következett.  Szerencséje  volt 
Horvátnak  az  is,  nem  egyszer,  hogy  ellenkezőinek  nem 
vala  annyi  vívói  ügyességök  mint  neki,  hogy  gyakran  nem 
oly  fegyverekkel  harczoltak,  milyekkel  Horvát  ellen  har- 
czolni  kell.  Horvátnak,  ki  magát  bámulandó  olvasottsága 
és  mindent  elárasztó  citátumai  által  bizonyos  tudós  nim- 
bussal  vette  körűi,  kedvező  volt  az,  hogy  citátumait  citá- 
tumokkal, olvasottságát  olvasottsággal  ügyekeztek  ném^ 

lyek  leverni.  A  gondolat  nem  vala  czélra  vezető,  s  a  tudo- 
mányra nézve  több  kárt  tőn,  mint  hasznot,  mert  maga  az, 
hogy  a  czáfolati  próba  nem  sült  el,  bizonyos  hitelességet 
szerzett  a  nem  való  állításnak  is.  Horvát  Istvánt  ily  fegy- 
verekkel csak  az  fogja  meggyőzni,  ki  egész  életét  fólián- 
sok közé  tette,  mint  ő ;  ki  emlékező-tehetséggel  nagygyal 
bír,  mint  ő,  s  végtére,  mit  jól  meg  kell  jegyezni,  kinek 
kezénél  könyvtárak  állanak  nyitva,  mint  neki ;  s  mert 
ily  ember  kevés  van,  kevés  lehet,  természetesen  történik 
vala,  hogy  a  citátumokkal  harczolás  kívánt  sikert  nem 
ért,  hogy  czáfolat  nélkül  maradtak  a  legparadoxusabb 
állítások  is,  talán  kárára  a  tudománynak,  kivált  históriá- 
nak, melyet  álmokkal  s  képzelet-szülte  regékkel  elárasz- 
tani nem  nagy  nyereség.  Horvát  Istvánnak  nem  citátumai 
fogyatkozottak,  nem  olvasottsága  hiányos,  vagy  emléke- 
zete hűtelen,  hanem  logikája  fonák,  argumentatiói  gyen- 
gék, s  ki  vele  hevristikai  harczba  fog  elegyedni,  annak 
ajánlom,  erre  figyeljen  leginkább,  mert  megmutogattat- 
ván  az,  mi  könnyen  hiszen  Horvát  mindennek,  a  mit  ok- 
levélben vagy  régi  codexben  talál,  s  mint  nem  hiszi  ellen- 
ben azt  is,  hogy  a  nap  fényes,  hacsak  diplomába  írva  nem 
olvassa,  szóval  megmutogattatván,  hogy  állításaiban  több 
a  lelemény  mint  valóság,  több  a  képzelődés,  s  enthusias- 
mus,  mint  az  ítélet,  hogy  következtetései  néha  egész  ab- 
surdumig  vezethetnek:  akkor,  úgy  hiszem,  az  általunk 
képzelt  óriási  nagyságnak  is  sok  részei  fognak  semmivé 
omlani.  Azonban  ezekre  figyelmezzenek,  kik  Horváttal 
rokon  pályákon  járnak:  állításait  vizsgálgatni  nem  az  én 
mezőm.  Ö  köveket  fejteget  a  bányákból,  s  rakásra  gyűjti 
azokat ;  szándéka  szép  és  nagy,  s  ha  ezen  kifejtett  s  ra- 
kásra gyűjtött  anyagok  alkalmasak  lesznek  arra,  hogy 
belőlök  majd  egy  teremtő  kéz  felépítheti  a  bámulandó 
históriai  alkotmányt,  akkor  Horvát  izzadásai,  számos  nap- 
pali gondjai,  éjjeli  virrasztásai  a  magok  való  fényében  fog- 
nak feltündökleni,  s  akkor,  ki  lenne  igazságtalan  és  tompa 
itéletű  Horvát  búvárkodásainak  hasznát  tagadni?  Azon- 

ban,  ha  e  dicső  szándék,  ha  ez  óriási  fáradozások  minden 
gyümölcse  csak  az  leszen,  hogy  Horvát  ismeretlen  üregek 
mélységéből,  ismeretlen  köveket  halmozott  rakásra,  me- 
lyek azonban  vagy  keménységök  vagy  porhanyóságuk 
miatt  nem  alakithatók,  nem  faraghatók,  s  az  építő  művész 
őket  nem  használhatja,  akkor  mindezen  nagy  törekedések 
csak  bámulandók  lesznek,  de  igen  kicsiny  hasznúak,  s 
akkor  jobb  volt  volna  Horvátnak  jeles  tehetségeit  másra 
használni.  Én  általában  a  históriának  ifjúságom  napjai 
óta,  mint  te,  édes  barátom,  tudni  fogod,  barátja  voltam, 
most  pedig  barátja  vagyok  minden  egyéb  tudományok 
felett ;  becsülöm  a  történetvizsgáló  fáradozásait,  mert  tör- 
ténetvizsgálat nélkül  nem  támadhat  történetíró ;  de  csak 
ott  becsülöm  úgy  mint  eszközt,  de  soha  nem  mint  czélt. 
A  mit  nálunk  sokan  igen  össze  látszanak  téveszteni.  Én 
nem  elégszem  meg  annak  tudásával  mi  történt,  hanem 
azt  kívánom  kifejtetni  philosophiai  szellemmel  —  mert  a 
história  philosophia  nélkül  csak  sovány  emlékeztető  kró- 
nika —  miért  történt  ez  vagy  amaz  így  és  nem  máskép,  s 
miért  kellett  szükségképen  így  történnie ;  s  én  megvallom, 
bár  mint  szánakozzék  rajtam  és  együgyüségemen  Horvát 
István,  ha  históriai  dolgokat  írni  fogok  —  a  mit  tenni 
eltökélt  szándékom  —  nem  annyira  arról  leszen  kedvem 
beszélni,  milyen  hímzetű  vala  sz.  István  király  palástja, 
hanem  inkább  arról,  milyen  vala  azon  ember  szelleme, 
kit  e  palást  ékesíte ;  nem  annyira  arról,  egyenesen  állott-e 
a  kereszt  valaha  a  magyar  koronán  vagy  görbén,  hanem 
arról,  mi  hasznot  és  kárt  hoztak  a  közjóra  azon  fejek, 
melyeken  e  korona  fénylett ;  melyekből  láthatod,  hogy  az 
én  ízlésem  és  gondolkodásom  a  históriai  dolgokban  Hor- 
vátéitól különbözik,  s  hogy  nálam  nem  mindjárt  becses 
valami,  mihelyt  régi  és  ritka,  s  hogy  én  nem  tartom  oly 
fontosnak,  mint  Horvát  István  azt,  ha  Kain  magyar  név-e, 
vagy  zsidó ;  nem  tekintem  a  magyar  história  fő  problé- 
mája gyanánt  annak  megfejtését :  őseink  honnan  eredtek, 
mert  ez,  ha  világosságra  hozza  is  valaha  Horvát  —  a  mit 

kétlek  —  szép  dolog  lesz  ugyan  magában,  de  nem  sok 
hasznú,  s  bármi  sok  értekezéseket  ír  is  össze  Horvát  felőle 
figyelemgerjesztésűl,  azok  a  polgári  életre  semmi  tanul- 
ságosat nem  foglalhatnak  magokban :  a  história  pedig  csak 
úgy  felelhet  meg  czéljának  valóan,  ha,  mint  Cicero  mon- 
dotta, magistra  vitae  leszen,  s  eiTe  kell  törekednie,  nem 
pedig  arra,  hogy  emlékezetünket  szükségtelen  vagy  talán 
épen  haszontalan  ismeretekkel  töltse  meg.  Elmúlt  azon 
kor,  midőn  a  világ  elégnek  hitte  azt,  ha  az  ember  ismere- 
tekkel bír,  széles  sok  ismerettel :  ma  már  tudjuk,  hogy 
ezen  ismeretek  magokban  keveset  érnek,  hogy  czéljoknak 
csak  úgy  felelnek  meg,  ha  őket  az  életben  haszonra  lehet 
fordítani.  Az  okosság  becsesebb  a  tudásnál,  s  csak  azon 
élet  emelkedhetik  ki  az  emberi  gyarlóságok  közül,  melyet 
az  okosság  vezet.  Ha  csupán  azon  ügyekszünk,  hogy  az 
embert  tanulttá  tegyük,  haszontalan  pedantokat,  csömör- 
letes tudatosokat  fogunk  nevelni  saját  kínunkra.  Ezeket 
csak  azért  mondom,  hogy  érts  meg,  s  ne  gondolj  ellen- 
kezést önmagammal,  midőn  egyfelől  azt  vallom,  hogy  a 
história  barátja  vagyok,  másfelől  pedig  azt,  hogy  Horvát 
pályája  nem  az  én  pályám.  Különben  is  a  história  egyike 
a  legkiterjedtebb  s  szétágazóbb  tudományoknak,  s  benne 
minden  ágat  nem  tehet  mindenki  stúdiumává,  de  nem  is 
kell  tennie. 

Azon  mondásodra,  hogy  Horvát  Istvántól  az  olvasó- 
közönség idegenedni  kezd,  s  azért  nem  kell  ellene  írni, 
azt  felelem,  hogy  itt  argumentumod  igen  sokat  bizonyít, 
s  épen  azért  nem  bizonyít  semmit.  Belőle  nemcsak  az 
következik}  hogy  Horvát  ellen  ne  írjunk,  hanem  az  is, 
hogy  mások  ellen  ne,  vagy  végtére,  hogy  senki  ellen  ne 
írjunk,  a  mit  magad  is  nehezen  fogsz  akarni.  Ha  Horvát 
Istvántól  az  olvasóközönség  idegenedik,  azt  sajnálnunk 
kell  mindnyájunknak,  kik  tudjuk,  mi  sok  hasznos  dolgo- 
kat volna  képes  tenni  e  jeles  férfiú,  ha  mást  nem  tenne, 
mint  a  mit  neki  tennie  kellene,  ha  azt  tenné,  a  mit  tőle  a 
nemzet  méltán  várna ;  de  a  helyett,  hogy  ő  tudománya 

becsesebb  kincseivel,  melyeket  a  philologia  és  történet- 
vizsgálás  hasznos  és  életbebató  részeiben  gyűjtött  magá- 
nak, gazdagítaná  értelmi  körünket,  levegői  képek  után 
kapkod,  bizonytalan  világok  fölfedezésére  indul,  s  meddig 
azokkal  tölti  drága  idejét,  elfogynak  a  napok,  melyek 
mindenkinek  kimérettek,  s  oda  vész  egy  becses  élet,  mely 
mind  a  mai,  mind  talán  a  jövendő  kornak  is  hasznára 
virulhatott  volna.  Ez  az,  a  miért  Horváttól  a  publikum 
idegenedik,  s  a  minek  sem  én,  sem  te,  sem  a  publikum, 
hanem  csupán  és  egyedül  önmaga  Horvát,  oka. 


Dec.  lO-d.  1833. 

Láttad,  édes  barátom,  a  Tudományos  Gyűjtemény 
augustusi  kötetét  ?  Tekints  bele,  és  bámulj !  Horvát  István 
a  Kritikai  Lapok  HL  füzetére  felel,  és  pedig  nem  Biró 
Pálnak,  hanem  —  képzeld !  —  nekem,  s  mi  még  csodála- 
tosabb, nem  is  Biró  Pál  Észrevételeixey  hanem  azon  ki- 
csiny bohózatra,  melyet  Nyirkáló  Ödön  a  Kritikai  Lapok 
1 28 — 1 29.  lapjain  közle,  s  a  mi  legcsodálatosabb.  Horvát 
felelete  nem  komoly  és  tudományos,  mint  eddigleni  Írá- 
sai, nem  citátumokkal  áradozó,  hanem  víg,  bohózatos  — 
8  hitted  volna-e?  —  elméskedő.  Látod,  barátom,  mely 
csodák  történnek  a  világban  :  a  csigák  tánczolnak,  a  halak 
énekelnek,  Horvát  István  pedig  elméskedik !  Ki  hitte  volna 
azt,  hogy  a  Kritikai  Lapok  varázserővel  bírjanak  oly  ko- 
moly tudóst,  mint  Horvát  István,  elménczczé  tenni  ? 
8  micsoda  elmésségekkel  van  felelete  megrakva?  Azt  kell 
látnod,  édes  barátom,  s  akkor  fogsz  még  igazán  csodál- 
kozni I  íme,  itt  küldöm  a  Tudományos  Gyűjteményt,  ol- 
vasd. Tudom,  jól  fogod  magadat  Horváton  mulatni. 
A  Kritikai  Lapok  Y.  füzetében  látandod,  a  mit  reá  vála- 
szolni fogok,  mert  valamit  csak  kell  rá  mondanom,  szó 
nélkül  nem  lehet  hagyni  Horvátnak  legnevezetesebb  elme- 
szüleményét. 

Mindenek  előtt,  édes  barátom,  tudtodra  adom,  ki  Hor- 

vátnak  nagy  tisztelője  és  buzgó  védője  vagy,  hogy  itt  a 
megtámadó  fél  nem  én  voltam,  mert  a  Kritikai  Lapok 
egész  III.  füzete  Bajzától  egy  betűt  sem  mutathat  Horvát 
István  ellen,  és  így  akárminemű  baj,  kedvetlenség,  alkal- 
matlanság fog  e  hihetőleg  támadandó  pörből  Horvátra 
nézve  keletkezni,  azt  mind  önmaga  szerzetté  magának. 
Hagyott  volna  nekem  békét,  miattam  akár  világ  végéig 
fürkészhette  volna  vízözön  előtti  magyarjait :  én  nem 
fogtam  vala  dolgaiba  szólni,  valamint  eddig  nem  szóllot- 
tam ;  de  neki  nagy  kedve  van  akadozni,  csipkedni,  és  így, 
ha  baj  az,  a  mi  itt  éri,  nem  mondhatja,  hogy  méltatlanul 
történik. 

II. 

EMLÉKEZTETŐ  HORVÁT  ISTVÁN  SZÁMÁRA. 

A  Kritikai  Lapok  III.  füzetében  —  mint  az  olvasó  előtt 
tudva  leszen  —  Biró  Pál  néhány  észrevételeket  tőn  Hor- 
vát Istvánnak  egy  és  más,  a  Tudományos  Gyűjteményben 
elkövetett  botlásaira.  Ezen  Észrevételek,  bármi  tisztelettel 
voltak  is  mondva,  fellázíták  a  maga  felől  nagy  képzele- 
tekben élő  embert,  hogy  a  Tudományos  Gyűjteményben 
magának  a  vélt  sérelmekért  elégtételt  vegyen,  s  fellázíták 
annyira,  hogy  korlátlan  haragjában  sem  rendet,  sem  illen- 
dőséget, sem  okosságot  nem  vala  képes  követni,  valamint 
nem  gondola,  úgy  nem  érzett,  nem  tudott  egyebet  azon 
czélnál,  hogy  rajtam  bosszúját  tölthesse.  Tantaene  animis 
coelestibus  irae  ?  Megjelent  írása  ellenem  a  Tudományos 
Gyűjtemény  VIII.  kötetében,  mely  őt  tisztelőinél  sajnál- 
kozás, ellenségeinél  mulatság  tárgyává  tette,  nekem  pe- 
dig bizonyítványul  szolgált  arra,  hogy  ezek  a  Kritikai  La- 
pok mégis  igen  szükségesek  a  magyar  literatúrában,  s 
hasznosabbak  mint  talán  magam  is  előre  képzelhettem. 
Csak  most  jelenik  meg  az  V.  füzet  belőlök,  s  íme  ha  semmi 
pgyéb  hasznot  nem  tettek  volna  is,  okúi  szolgáltak,  s  al- 

kaimat  nyújtanak  arra,  hogy  a  magyar  olvasó  néhány 
ünnepelt  íróját  nímbus  nélkül  a  maga  valódi  alakjában 
szemlélhesse,  a  mit  egy-pár  ízben  egészen  negatíve  is 
eszközlöttek  már,  azáltal  t.  i.  hogy  léteznek.  Az  a  láng, 
melyet  e  kis  füzetkék  gerjesztettek,  még  sem  lehet  egészen 
hiú  és  erőtelen,  mint  lassanként  a  tapasztalás  mutogatja, 
mert  voltak,  kik  azt  elfújni  akarván,  a  nagy  erőködésben 
ön  leiköket  fújták  ki  —  mint  az  új  Muzárion,  hogy  mást 
ne  említsek,  bizonyítja  —  mások  pedig,  kik  erősebbek 
valának,  nem  olthatták  azt  el,  hanem  ön  szárnyokat  per- 
zselték meg  rajta.  Ezen  megperzseltek  között  Horvát 
István  az,  ki  sajnálatra  legméltóbb,  mert  azon  gyámolta- 
lan arcz,  melyet  e  különben  jeles  tehetségű  ember  a  Kri- 
tikai Lapokra  írt  feleletben  mutat,  annyival  szívrehatóbb, 
mennyivel  erősebbnek  tartottuk,  s  tartjuk  Horvát  Istvánt 
minden  egyebeknél,  kik  eddig  a  Kritikai  Lapok  ellen  fel- 
támadtak. Ez  a  különben  nagy  dolgokkal  foglalatoskodó, 
szélesen  és  hosszan  tudományos  férfiú,  nem  sz^gyenli  itt 
egy  ízetlen  eln\(énczczé  alacsonyítani  magát.  Ha  én  Hor- 
vát Istvánnak  rosszat  akarnék,  arra  kérném,  hogy  több- 
ször, sőt  igen  sokszor  mutatná  magát  azon  arczban,  mely- 
ben jelenleg  mutatkozott,  semmi  ellenséges  kritika  sem 
foghatná  őt  annyira  tönkre  tenui,  mint  az. 

Horvát  István  a  maga  vastag  elmésségeivel  teljes  jogot 
adott  arra,  hogy  itt  iránta  kíméletlen  legyek;  teljes  sza- 
badságot, hogy  mind  magamnak,  mind  pedig  a  publikum- 
nak mulatságot  csináljak  belőle,  azonban  én  ezen  joggal 
nem  fogok  élni,  mert  Horvát  Istvánt  —  habár  óriásnak 
nem  is,  mint  ő  maga  magát  —  mégis  valami  jelesebbnek 
tartom,  hogysem  elméskedés,  vagy  nevetség  tárgyává  (a  mi 
talán  nem  volna  nehéz)  tétessék.  A  helyett,  hogy  magam- 
nak tréfát  csináljak  belőle,  egy-pár  komoly  szót  fogok  hozzá 
intézni,  emlékeztetőleg,  a  mi,  úgy  hiszem,  hasznosabb 
leend,  mint  holmi  elmepattogások,  melyek  sem  fejéret, 
sem  feketét  nem  mutatnak,  vagy  ha  igen,  csak  valódilag 
elmés  embereknél,  a  milyenek  Horvát  és  én  nem  vagyunk ; 

de  más  részről  midőn  a  versengő  felek  egyike  oly  igen 
elmerül  a  bohózatba,  mint  itt  Horvát,  szükséges,  hogy  a 
másik  ügyekezzék  józanon  maradni,  különben  a  publikum 
nem  fog  felölök  ítéletet  mondhatni,  nem  tudván,  ha  ko- 
moly szót  váltanak-e,  vagy  csak  gyermekjátékot  űznek 
egymással. 

Mindenek  előtt  azt  kérdem  itt  Horvát  Istvántól,  a  eri- 
tica história  emberétől,  ki  magának  pályát  tűzött  ki,  mely 
igazságot  és  valót  fejtegessen,  mi  okon  támada  ő  a  Tudo- 
mányos Gjűiieményhen  éiellenem?  Mivel  bántottam  én 
Horvát  Istvánt  ?  Melyik  lapja,  sora,  szava  az  egész  Kriti- 
kai Lapoknak,  vagy  általában  Bajza  minden  írásainak, 
mely  csak  egy  szótagocskát  mutat  is  Horvát  István 
ellen?  Ha  a  Kritikai  Lapok  III.  füzetében  talált  sérel- 
met, miért  nem  felelt  Bíró  Pálnak,  ki  botlásaira  észre- 
vételeket tőn,  vagy  ha  Nyirkáló  Ödön  jutalomhirdetése 
volt  a  laesae  majestatis  Horvatianae  crimen,  miért 
nem  vőn  az  ellen  elégtételt?  Vagy  ha  azt  hitte,  hogy 
Bíró  Pál  és  Nyirkáló  Ödön  én  vagyok,  miért  nem  fejtette 
ki,  mielőtt  vakon  ellenem  támada,  hite  okait?  Meg  fogja 
ezt  Horvát  bizonyíthatni,  és  honnan  ?  Mende-mondákból 
talán  ?  mert  a  könyvben  semmi  jelét  nem  találhatta  gya- 
núinak. S  mi  ember  az,  ki  előtt  hitvány  mende-monda 
elegendő  ok  arra,  hogy  mást,  ki  neki  nem  vétett,  ne  csak 
vádoljon,  a  mi  már  maga  is  elegendő,  sőt  sok  lett  volna, 
hanem  mint  csalhatlanúl  vétkest  egy  egész  olvasó  közön- 
ség előtt  alacsony  és  mérges  mocskokkal  illessen  ?  Nem 
tudta  a  sokat  tanult  Horvát  István  hosszú  literátori  pá- 
lyáján csak  azon  kis  rendet  és  illendőséget  is  megtanulni, 
hogy  védenünk  csak  az  ellen  kell  és  illik  magunkat,  ki 
megtámada  ?  Vagy  a  magát  óriásnak  képzelő  tudós  nem 
birt-e  azon  kis  logikával  sem,  mely  őt  arra  intette  volna, 
hogy  hite  és  gyanúja  okait  adta  volna  elő,  melyeknél  fogva 
igazságosnak,  méltánynak  találta  Nyirkáló  helyett  elle- 
nem zúdulni?  Nem  azt  lehet-e  minden  efféle  kikelésekre 
a  vádlott  félnek  kereken  felelnie  :  Hazudság  uram,  a  mit 

mondasz,  szemtelen  és  vakmerő  hazudság,  mert  ezt  és 
amazt  nem  én  írtam  !  Ha  Horvát  még  eddig  nem  tudta, 
tanulja  meg  Lessingnek  e  szavaiból,  mi  czíme  és  neve 
van  az  oly  írónak,  ki  kritikai  vagy  antikritikai  vadainak 
nem  a  könyvből,  hanem  privát  tudományából  meríti  alap- 
jait: nJeder  Tadel,  jeder  Spott,  den  der  Kunstrichter  mit 
dem  kritisirten  Buche  in  der  Eand  gut  machen  kann,  ist 
dem  Kunstrichter  erlaubt.  Auch  kann  ihm  niemand  vor- 
schreiben  wie  sanft  oder  wie  hart,  wie  lieblich  oder  wie 
bittér  er  die  Ausdrücke  eines  solchen  Tadels  oder  Spottes 
wáhlen  solL  Er  muss  wissen,  welche  Wirkung  er  damit 
hervorbringen  will,  und  es  ist  nothwendig,  dass  er  seine 
Wortenach  dieser  Wirkung  abwágt.  Aber  sobald  der  Kunst- 
richter verráth,  dass  er  von  seinem  Autor  mehr  weiss,  als 
ihm  die  Schriften  desselben  sagen  können;  sobald  er  sich 
aus  dieser  náhern  Kenntniss  des  geringsten  nachtheiligen 
Zuges  wider  ihn  bedient,  sogleich  wird  sein  Tadel  per- 
sönliche  Beleidigung.  Er  hört  auf  Kunstrichter  zu  sein, 
und  wird  —  das  veráchtlichste,  was  ein  vernünftiges 
Geschöpf  werden  kann  —  Klátscher,  Ayischwdrzer,  Pas~ 
quillant^  Ezeket  vésse  Horvát  mélyen  emlékezetébe,  s 
tartsa  szeme  előtt  ezután,  valahányszor  kedve  ébredne 
valakit  mende-mondák  után  mocskai  tárgyává  tenni. 

Azonban  tegyük  félre  mindezeket,  s  képzeljük  a  sokat 
képzelni  tudó  Horvát  Istvánnal,  hogy  a  vádakat,  melyek 
által  magát  megsértettnek  érzette,  én  írtam,  akkor  is  úgy 
kell-e  Horvátnak  ezen  vádakra  felelnie,  s  úgy  kell-e  ma- 
gát ellenök  védenie,  hogy  a  dologról  semmit  sem  szólva, 
engem  nehéznyavalyásnak  *  s  kopott  iróniáival  nagy  poé- 
tának, historikusnak,  Frometheusnak  s  ég  tudja  minek 


*  Megvallom,  az  ilyenek  engem  nem  bántanak,  mert :  honor 
in  honorante  .  .  .  .  S  különben  is,  hogy  őszinte  szavaimert, 
durva,  mocskos  czímekkel  tiszteljenek  meg  kedves  magyar  író 
coUegáim,  azt  rég  megszoktam,  s  nem  akadok  fenn  rajta.  Az 
lepne  meg  inkább,  ha  már  egyszer   okokkal  harczoló    antikriti- 

nem  nevez  ?  s  úgy-e,  hogy  a  Tudós  Társaságra  —  melyet 
nem  tudom  mi  észszel  kevert  ide  ?  —  mérges  nyilakat 
pattant  ?  Tehát  ha  mindezen  nagy  elmésségek,  melyeket 
itt  ellenem  elmonda,  nemcsak  elmés,  hanem  okos  és 
való  beszédek  lesznek  is,  Horvát  megtisztitandj a  magát? 
Mely  gyönyörű  okoskodóvá  tették  ezt  a  « pragmatikus  fér- 
fiút»  a  Kritikai  Lapok !  Ezt  Horvát  a  magyar  Conv.  Lexi- 
kon védőitől  ianúlhatta,  kik  épen  így  harczoltak  ellenem 
a  magok  ótalmára.  ízetlen  tréfái  helyett,  melyeket  itt  oly 
belső  megelégedéssel  halmoza  rakásra,  hasznosabb  volt 
volna  Bíró  Pálnak  felelnie,  ki  dolgokkal  vádolja  őt,  s  ko- 
molyan s  okokkal,  nem  pedig  bohóskodva;  ki  olyakat 
mond,  melyek  ellen  méltó  volt  volna  magát  védenie,  de 
ezt  jobbnak  vélte  abba  hagyni  a  mindeneket  összemorzso- 
lással  fenyegető  athleta,  mert  itt  nem  lehetett  volna  moly- 
likasztotta  öreg  codexekből  harczolnia,  hanem  észt  kellett 
vala  ész  ellenébe  tenni.  És  aztán,  minek  Horvátnak  el- 
méskedni  akarni  ?  Az  elmésség  nem  oly  nehézmozgású 
kezekbe  való  mint  az  övé:  harczoljon  Horvát  tudomá- 
nyos fegyverekkel,  így,  hol  igazsága  lesz,  bizonyosan 
győzni  fog,  holott  elméskedései  által  csak  önmagát  teszi 
nevetségessé. 

Szemrehányásokat  teszen  Horvát  István,  hogy  nekem 
nincsenek  foliánsokban  irt  pragmatica  históriáim,  mégis 
a  Tudós  Társaságnak  a  históriai  osztályban  tagja  vagyok, 
tudtára  adván  ezáltal  mellesleg  és  hallgatva  a  világnak, 
hogy  ő  pedig,  a  história  Góliáthja,  nem  tagja  a  Tud.  Tár- 
saságnak, s  ezáltal  magát  összehasonlításba  teszi  velem  — 
ki  egy-pár  históriai  apróságot  írtam  —  a  históriai  pályán, 
a  mit  nemcsak  megtenni,  hanem  már  akarni  is  nevetsé- 
ges vala,  s  igen  nagy  gyengeséget  árul  el  attól,  ki  egész 


kusom  is  akadna,  mert  mindeddig  csak  az  egyetlenegy  Balogh 
Sámuelnek  jut  azon  dicséret,  hogy  dolgokról  beszélt;  jól-e, 
rosszul-e,  az  más  kérdés,  elég,  hogy  dolgokról,  s  a  mennyire 
tudott,  okokkal. 

életét  a  históriának  szánta,  s  legalább  20  évvel  korosabb 
mint  én.  Mi  az  elsőt  illeti,  igaz,  hogy  nincsenek  históriai 
foliánsaim,  de  e  szemrehányás,  úgy  hiszem,  csak  akkor 
nyomna  valamit,  ha  én  Horvát  István  korában  volnék, 
midőn  a  históriai  fóliánsok  készithetése  iránt  már  alkal- 
masint kétségbe  lehet  esni ;  most  még  talán  korom  nem 
áll  ellent,  hogy  jövendőre  nézve  ne  legyenek,  nem  mon- 
dom foliánsaim  —  mert  ezek  készítését  csak  a  foliánsokba 
szerelmesedett  Horvátnak  hagynám  —  hanem  históriai 
dolgozataim.  Vagy  Horvát  talán  tudtomra  akarja  adni, 
hogy  nem  nagy  reménysége  van  az  én  históriai  dolgoza- 
taimhoz ?  Már  ez  oly  dolog,  a  mi  Horvátnak  teljes  szabad- 
ságában áll;  de  megvallom,  ha  ő  bal  reményekkel  van  is 
felőlem,  azért  még  kétségbe  esni  nem  fogok.  Vigasztal  és 
buzdit  az,  hogy  Horvát  csalatkozhatik  is  reményeiben,  s 
azonfelül  az,  hogy  Horvát  irántam  való  reményeinek 
nem  volna  nehéz  kitalálni  kútfejét.  Arra,  hogy  valaki  Ma- 
gyar Tudós  Társaság  tagjává  választassék,  úgy  hiszem, 
literatúránk  jelen  állapotjában  nem  szükségesek  épen  fó- 
liánsok. Tekintsen  körül  Horvát  István,  s  lássa,  hányan 
vannak,  kik  a  históriai  pályán,  magyar  nyelven  foliánso- 
kat  írtak,  s  kérdje  önmagát  is,  ha  írt-e  foliánsokat?  — 
Azonban,  ha  Horvát  István  magának  azon  mulatságot 
engedte,  hogy  rólam  mint  historikusról  szóljon,  engedje 
meg  nekem  is  azon  kis  tréfát,  hogy  én  is  szólhassak  egy- 
pár szót  róla  mint  historikusról.  Horvát  mintegy  haimincz 
évű  író,  8  e  hosszú  írói  pályája  csaknem  egészen  és  egye- 
dül a  históriának  vala  szánva.  Nem  akarom  azt  mondani, 
hogy  ő  e  nagy  pályán  semmit  sem  tett,  sőt  azt  mondom, 
tett  jeles  dolgokat,  mert  az  ő  tehetségeivel  nem  is  lehe- 
tett vala  jeleseket  nem  tenni;  de  ba  mégis  ezen  huza- 
mos históriai  pályát  összemérjük  azzal,  a  mi  hasznokat  a 
históriának  valósággal  tőn,  meg  kell  vallanunk,  hogy 
azok  mind  Horvát  István  ismereteihez,  mind  azon  nagy 
lármákhoz  képest,  melyeket  annyi  idő  óta  mindig  támaszt, 
csekélységek.  Horvát  számos  értekezései  csaknem  mind 


•^34  VITAIRATOK. 

töredékek  s  készületek,  tele  nagy  ígéretekkel  s  tudomá- 
nyos fenyegetődésekkel ;  mert,  kivált  legújabban,  Horvát 
nem  írhat  két  lapnyit  a  nélkül,  hogy  ne  ígérne  s  ne  fe- 
nyegetne bennünket,  mi  nagy  dolgot  fog  majd  ő  egykor 
végbevinni.  A  mik  értekezéseiben  főkép  kívánnának  meg- 
mutatást, azok  nincsenek  megmutatva,  hanem  csak  ígérve 
van  megmutatások.  Mi  egyéb  a  «Eajzolatokii  czímű  munka, 
ez  a  hypothesisek  etymologico-historicus  codexe  (mint 
Nyirkáló  igen  jól  nevezte)  ígéretek  táránál  ?  Mi  van  ott  be- 
bizonyítva ?  Nem  csupán  és  egyedül  azt  foglalja-e  e  munka 
magában,  Horvát  mit  hiszen  ?  S  kit  fog  az  okokra  nem 
épített  puszta  hit  meggyőzni?  Horvát  azon  igen  nagy 
tévedésben  látszik  élni,  hogy  ha  ő  például  egy  értekezést 
ír  a  magyarok  eredetéről,  tömérdek  citátumokkal  meg- 
rakva, dőlt,  kezdő  és  széthányt  betűkkel  kiczifrázva  — 
melyekben  szörnyű  históriai  mysteriumokat  helyez  —  azt 
azonnal  hinni  fogja  a  világ,  bár  semmik  egyebek  puszta 
gyanításoknál  ?  Ö  a  maga  olvasóiban  csak  éhséget  és 
szomjúságot  gerjeszt  a  tudomány  iránt,  s  annyi  év  óta 
szünetlenül  ígéri,  hogy  egykor  majd  megvendégeli  őket 
tudománya  gazdagságából,  de  ez  a  nagy  vendégség  min- 
dig csak  késik,  s  az  éhezőknek  meg  kell  elégedniök  holmi 
sovány,  száraz  falatokkal,  melyeket  sokszor  alig  lehet 
megemészteni,  s  melyek  többnyire  kevés  táplálékot  nyúj- 
tanak az  életre.  Negyven  esztendeig  bujdosott  a  pusztá- 
kon a  zsidó  nép,  de  végre  negyven  esztendő  után  mégis 
bejutott  az  ígéret  földébe,  ahhoz  képest  a  mily  rövid  a  mai 
ember  élete,  úgy  hiszem,  elég  vala  nekünk  annyi  év,  meny- 
nyi óta  Horvát  ígéretekkel  tart,  itt  volna  már  talán  ideje, 
hogy  mi  is  bejutnánk  a  históriai  tudományok  Kánaánjába, 
mert  ha  még  sokáig  kétség  között  hagy  bennünket  Horvát 
tévelyegni,  félek,  .hogy  ütni  fog  neki  ís-órája  mint  ama 
régibb  Mózsesnek,  s  akkor  megtörténhetik  (mert  egy 
újabb  Józsuéra  nincs  kilátás),  hogy  mi  szegény  elhagyott 
nyáj,  útmutató  és  vezér  nélkül  fogunk  szerte  széledni, 
soha  meg  nem  látva  Kánaánt.  Nekünk  vannak  történet- 

vizsgálóink,  kik  nem  oly  szertelenül  nagyok,  mint  Horvát 
István,  mégis  több  hasznos  dolgokat  tesznek  a  históriára 
nézve  mint  ő.  Ilyenek  például  a  mi  tiszteletes  antiquá- 
riusunk  Jankovich  Miklós,  ilyen  Czech  János,  s  a  fáradha- 
tatlan Podhradczky  és  Gyurikovics  s  többek.  Ők  csende- 
sen munkálnak,  mint  a  szorgalmas  méh,  a  mit  tesznek, 
zaj  nélkül  teszik,  de  életbe  ható  haszonnal.  Én  már  meg- 
mondottam egyszer,  hogy  Horvát  olyan,  mint  Ptolemeus 
gályája, melynek  100  evezője,  3000  katonája,  400  matróza, 
4000  rabszolgája  volt,  de  oly  lassú,  nehézkes,  ügyetlen 
mozgású  vala,  hogy  tengerre  vinni  s  hasznát  venni  nem 
lehetett,  csupán  arra  való  volt,  hogy  mint  rendkivűli 
csoda  a  nép  által  bámultassék.  Akkor  Horvát  ezen  képben 
nem  ismert  rá  saját  tudós  képe  vonásaira,  pedig  elevenebb 
8  hasonlóbb  színekkel  valának  festve,  mint  Nyirkáló  bo- 
hózatos jutalomhirdetósében ;  értse  meg  tehát  most,  és 
támadjon  ellenem  miatta,  itt  lesz  ok  miért  megtámadnia, 
nem  úgy  mint  az  imént.  Nem  akarom  azt  mondani,  hogy 
Horvát  haszontalan  dolgokat  teszen,  mindeniknek  meg 
van  a  maga  becse,  ha  néha  nem  többre,  csupán  arra  tanít 
is,  mint  nem  kellene  a  históriában  regélni,  de  beesőket 
mindig  homályosítja  az  a  harsány  kürtszó,  az  a  sok 
szemrehányás  a  nemzet  és  egyesek  hidegsége  ellen,  mely 
bennök  uralkodik,  pedig  megengedjen  Horvát  István,  de 
én  igen  természetesnek  találom,  ha  a  nemzet  elhidegszik 
oly  író  iránt,  ki  arany  hegyeket  igér,  s  nagy  ígéreteihez 
képest  csak  vakandtúrásokat  mutat. 

A  Tudós  Társaság  miért  választa  engem  érdemetlent 
tagjai  sorába,  annyi  talán  nálam  nagyobbak  s  erősebbek 
közül,  azt  bizonyosan  nem  tudom,  de  ha  vélekedni  sza- 
bad, azt  hiszem,  azért,  mert  nem  akarja  magát  merő 
géniekkel  megrakni,  tudván,  hogy  a  géniekkel  felette  sok 
baj  van.  Ezek  nem  tudnak  korlátok  közé  simulni,  min- 
denike igen  nagy  tért  kíván  magának,  elannyira,  hogy 
együtt  sok,  kis  helyen,  meg  sem  férhet,  talán  e  miatt  a 
társaság  kénytelen  vala  némely  apróbb  hézagokat  a  maga 

kebelében  apróbb  elmékkel  kifoltozgatni.  De  ezeknek 
találgatását  —  mik  bizonyosságra  úgy  is  nehezen  vezet- 
nének —  hagyjuk  abba.  Előttem  nagyobb  figyelmet  érde- 
mel az,  hogy  Horvát  István  ezt  a  Tudós  Társaságot  úton 
útfélen  oly  gyönyörűséggel  üldözgeti,  miként  már  Bíró 
Pál  is  megjegyezte,  sőt  nemcsak  a  társaságot,  hanem 
annak  egyes  tagjait  is,  oly  szenvedelmesen  piszkolgatja, 
holott  ez  a  társaság  Horvátnak  semmit  sem  vétett.  Lehet, 
hogy  tévedek,  de  meg  kell  vallanom,  ez  előttem  azt  mu- 
tatja, hogy  Horvát  minden  lemondása  mellett  is  szeretne 
ezen  társaság  tagja  lenni,  s  mivel  az  nem  lehet  többé  a 
nélkül,  hogy  inconsequens  legyen,  ócsárolja  azt,  mint  a 
róka  az  el  nem  érhetett  szőlőfürtöt.  Hagyjon  fel  Horvát 
István  ezzel  a  Tudós  Társasággal,  ócsárolgatásai  ennek 
nem  árthatnak,  hanem  csak  magának  Horvátnak.  Apró 
gúnyolódásaival  végtére  majd  annyira  gyanússá  teendi 
magát,  hogy  a  publikum  ott  sem  fog  hinni  neki,  hol  talán 
mind  hasznos,  mind  igaz  észrevételekkel  léphetne  majd 
fel.  Hogy  Horvát  nem  tagja  a  Tudós  Társaságnak,  az 
csupán  ön  vétke,  sem  a  társaságé,  sem  enyém,  kit  mint 
tagját  gúnyol.  Horvát  talán  azt  hitte,  hogy  ő  egyike  a 
tudományos  Olympot  ostromló  titánoknak,  a  Tudós  Tár- 
saság pedig  dióhéj,  melybe  neki  csak  óriási  csontjait  össze- 
zsugorgatva  lehet  beférnie,  s  így''  lemonda  a  tagságról, 
a  mit  szabad  volt  hinnie,  szabad  tennie  is,  csakhogy  azért 
a  mi  ön  vétke,  ne  nehezteljen  a  Tudós  Társaságra,  ne  mér- 
gelődjék reám,  mert  mi  nem  vagyunk  okai  az  ő  titán i 
nagyságának. 

Miket  Horvát  István  két  általam  készült  versezetről 
mond,  azokkal  bizonyára  jobb  volt  volna  elhallgatnia, 
mert  ez  leginkább  bizonyítja,  hogy  Horvát  elménczségei 
még  ott  sem  munkálhatnak  sikerrel,  hol  az  igen  könnyű 
volna.  Mi  könnyebb  mint  egy  lyrai  hevülettel  írt  költe- 
ményt, mely  érzésből  vette  eredetét  s  érzéshez  akar  szólni, 
hideg  észszel,  tudós,  komoly  arczczal  széttagolva  nevet- 
ségessé tenni,  ha  azt  lord  Byron  vagy  Goethe  írta  volna 

íb  ?  S  Horvát  még  ezt  az  igen  könnyű  dolgot  sem  vala 
képes  véghez  vinni.  S  miért  ?  Mert  az  elménczkedés  nem 
neki  való.  Más  ügyesb  kézben  az  nem  egyéb  tövisnél, 
mely  szúr  és  csíp :  Horvát  pedig  azt  akarná,  hogy  buzo- 
gány legyen,  mely  az  embert  agyon  üsse,  holott  ily  erő- 
szakos czélra  az  kicsiny  is,  gyenge  is. 

Azon  Bujtogatások,  melyeket  Horvát  az  új-iskola  em- 
berei ellen  intéz,  sem  nagy  publikumot,  sem  nagy  dicső- 
séget nem  fognak  neki  időszakunkban,  mely  a  haladás 
időszaka,  szerezni.  Ezeket  20 — 30  év  előtt  kellett  vala 
mondania,  akkor  talán  figyelt  volna  rajok  valaki,  ma  már 
igen  későn  jő  vélek,  s  a  milyetén  üres  hangok,  úgy  el  is  fog- 
nak az  üres  légben  zengeni,  viszhang  nélkül.  Minden  em- 
ber, ki  korunkban  halad,  az  új -iskolához  tartozik,  csak  a 
megállapodás,  penész,  és  szellemi  halál  baráti  tartanak 
mindannak  vak  imádásában  dicsőséget,  a  mi  ó.  Isten  az 
embert  tökéletesedésre  teremtette,  tökéletesedés  pedig 
csak  haladás  útain  képzelhető,  s  e  haladás  elve  az,  mit  az 
új-iskola  rendíthetlenűl  elvének  vall,  az  új -iskola,  melyhez 
nemcsak  a  nyelvi  vagy  literátori,  hanem  általában  min- 
den haladás  baráti  tartoznak.  Ki  ezen  haladás  elvét  nevet- 
ségessé akarja  tenni,  s  gúnyolja,  világos  jelét  adja  annak, 
bogy  vagy  erőtlensége,  vagy  restsége,  vagy  végre  makacs- 
sága miatt  hátúi  marada  a  kullogok  sorában,  és  kikopott 
az  időből ;  hogy  pedig  az  ily  kullogó  morog  s  irigy  szem- 
mel tekint  a  gyorsabb  lábúakra,  kik  őt  magok  megett 
hagyogatják,  azon  nem  igen  kell  csodálkoznunk.  Egykor 
Horvát  István  maga  is  a  haladók  iskolájához  tartozott, 
midőn  a  derék  Bévai  systemájának  védői  között  állott, 
habár  ma  óságot  affectál  is,  mely  affectálás  oly  nevet- 
séges tőle,  mint  sok  egyéb  öreg  tudósainktól,  kik  az  új 
szók  ellen  dohognak,  holott  ha  valaki  fáradságot  venne 
magának  Írásaikból  a  nyelvi  újításokat  kiszedni,  önma- 
gok előtt  kellene  pirúlniok.  Horvát  István  az  1833-ki 
Tudományos  Gyűjtemény  VII.  k.  98.  lapján  nagy  ósági 
entheosában  azt  mondja,  hogy  «0  inkább  akar  atyáinkkal 

hibázni,  mint  az  újabb  tudatlan  írókkal  igazat  tartani,  i 
Micsoda  gőgös  és  okatlan,  fonák  és  minden  józan  ész 
elleni  beszéd !  Ezzel  vagy  azt  akarja  mondani,  hogy  csak 
a  régiségben  (atyáinknál)  volt  tudomány,  s  minden  új : 
esztelenség,  mi  a  penész  beszédeknek  legdohosabbika ; 
vagy  azt,  hogy  az  új -iskola  emberei  oly  hitványak  és  ha- 
szontalanok, kiktől  még  a  jót  sem  kell  elfogadni.  Mond- 
hatom, hogy  Horvátnak  e  gondolkodása  felette  szabad- 
elmű,  részrehaj latlan,  pártatlan,  szóval  historikushoz  illő 
beszéd ;  s  ez  igen  is  nagy  becsületére  szolgál  egy  Horvát 
Istvánnak !  E  nyilatkozás  után  fogjuk  tudni,  mi  igen  tiszta 
forrásból  erednek  az  új-iskola  ellen  intézett  gúnyok.  Ha 
Horvát  Istvánnak  oly  nagy  antipathiája  vagyon  a  mostani 
kor  embereivel,  minek  szerkeztet  Tudományos  Gyűjte- 
ményt, minek  áll  ki  világ  piaczára?  Ám  temesse  el  magát 
inkább  öreg  foliansaival,  szú-ette  codexei  közé,  zárja  el 
ablakait,  hogy  újítást  ne  láthasson ;  mi,  kik  dicsőségnek 
hiszszük  az  új -iskolához  tartozhatni,  kik  haladás  baráti 
vagyunk,  nem  fogjuk  őt  háborgatni  boldog  óságai  között, 
s  irigyleni  sem  fogjuk,  ha  nyugalmas  házasságban  él  a 
régiségnek  legőszebb  nagyanyjával.  Az  ízlések,  mint  tud- 
juk, különbözők:  Horvátnak  a  penész,  a  rohadt  szag 
kedves,  ő  egy  füstös  szürke  oklevelet  még  akkor  is,  ha  az 
semmi  világot  nem  vet  a  históriára,  rendkívüli  kincs  gya- 
nánt néz  s  nem  adná  minden  Luden  és  Eaumerekért. 
Ám  lássa !  a  madaraknak  is  van  egy  faja,  mely  elrejti  magát 
rohadt  odúiba,  s  azt  hivén,  hogy  ott  van  a  földi  legna- 
gyobb dicsőség,  onnan  huhog  ki  a  nagyvilágra :  de  azért 
sem  a  nap  el  nem  homályosodik,  sem  a  fény  többi  mada- 
rai nem  bújnak  az  ő  odúiba,  hanem  csak  ő  marad  mind 
örökre  huhogó,  magányosan  és  egyedül. 

Horvát  István  kikél  ellenem,  s  ég  tudja  még  kik  ellen, 
kiket  «Oresteseimnek»  s  kedvelt  gúnyhangján  « új -iskola 
tagjainak))  nevez,  s  azt  állítja,  hogy  mi  a  Nyirkáló  Ödön 
által  felhozott  éretlen  epithetont  az  ő  házi  köréből  s  barát- 
ságos beszédei  közül  hoztuk  publikum  elébe.  Horvát  Ist- 

vannak  mégis  rendkívüli  tűzben  kellett  lennie,  midőn 
ellenem  intézett  antikritikáját,  vagy  pasquillusát,  vagy  mi 
égi  csodáját  készítette,  mert  minden  nagy  emlékező-tehet- 
sége mellett  sem  vala  képes  fellobbanásai  között  megem- 
lékezni arra,  mit  a  Tudományos  Gyűjt.  1830.  I.  köt.  130. 
lapján  írt.  Tekintsen  oda  Horvát  István,  és  szégyenelje 
magát,  hogy  oly  dolgot  vet  szememre,  a  mi,  ha  vétek,  ön- 
maga vétke ;  tudja  meg  ez  idézett  helyből,  hogy  nekem, 
vagy  Nyirkáló  Ödönnek,  vagy  «Orestesemnek»  nem  vala 
szükségünk  az  éretlen  szót  privát  beszédekből  publikum 
elébe  hozni,  miután  azt  Horvát  már  jóval  (szinte  2  évvel) 
előbb  megtette.  Horvát  azt  mondja  ezen  tévedt  hite  követ- 
kezésében, hogy  én  és  Oresteseim  «mende-mondák  szer- 
keztetői, literatúrai  újságok  koholói»  vagyunk;  de  én  azt 
kérdem  itt  most  már  Horváttól,  az-e  újságkoholó,  ki  sza- 
vai igazolására  a  Tudományos  Gyűjteményre  hivatkoz- 
hatik,  vagy  az,  ki  egy  írónak  tettét  a  másra  keni,  ki  azt 
költi,  hogy  Nyirkáló  Ödön  Bajza,  s  költeménye  igazlására 
sehova  sem  hivatkozhatik,  hanem  csak  a  puszta  levegőbe? 
Nem  mende-mondákon  alapodik,  nem  hírkoholás-e  Hor- 
vátnak e  találmánya,  melylyel  oly  elbízottan  —  mintha 
övé  volna  egész  a  diófáig  —  fellépett,  és  így  nem  önmaga 
Horvát-e  a  fiházi  kém,  a  literátori  újságolc  hírharangja, 
minden  házi  belső  Htok  pióczája,  mende-mondák  szerkéz- 
tetője,  a  hallott  barátságos  vagy  bizodalmas  beszélgetés 
trombitása? »  Turpe  est  doctori  cum  culpa  redarguit  ip- 
sum.  Mi  ezen  éretlen  szót  közelebbről  illeti,  megvallom, 
azzal  keveset  gondolok,  ha  engem  Horvát  éretlen  írónak 
tart,  annál  ke  véshet,  minthogy  minden  józan  eszű  em- 
bernek a  természettől  adott  privilégiuma  van  oly  állítás 
és  hit  felől  semmit  sem  tartani,  melyet  okok  nem  támo- 
gatnak; de  ellenben  ő  se  gondoljon  vele,  ha  én  őt,  felébb 
már  kifejtett  szempontjaimból,  Nyirkáló  Ödönnel  « elért 
8  rohadásnak  indult »  tudósnak  tartom.  Hanc  veniam  .... 
Mi  a  könyvjelentésről  folyt  pennacsatáról  mondatik,  az 
már  igen  kopott  beszéd,  s  rég  meg  van  rá  felelve  s  új  talál- 

mány  gyanánt  csak  olyan  által  árultathatik,  kinek  figyel- 
mébe csupán  akkor  jut  valami,  midőn  már  megőszült  és 
mohosodott.  Új  dolgot  kellett  vala  Horvátnak  már  e 
« pennacsatáról »  mondania,  nem  olyat,  amit  gróf  Dessewffy 
József,  Almási  Balogh  Sámuel  és  Pál  s  egyebek  előtte 
bővebben  s  talán  jobban  is  elmondottak.  Quandoque 
bonus  dormitat  Homerus !  S  különben  Horvát  ne  vessen 
ily  valamit  szememre,  mert  ő  a  Magy.  Tud.  Társaság 
Zsebszótárát  nem  is  jelentéséből,  hanem  puszta  cziméből 
megbírálta  és  kimondá  róla  a  kárhoztató  szót.  Hogy  a 
pennacsatában  a  spanyol  vitéz  nem  mert  viadalra  kelni 
velem,  ezt  a  spanyol  vitéznek  vésse  szemére  Horvát,  ne 
nekem;  én  csak  úgy  fognám  érdemleni,  ha  gyávaságot 
mutattam  volna,  mint  eme  különben  harsány  beszédű 
bajnok. 

A  Kaján  szóról  írt  értekezést  kivánta  Horvát  általam 
megczáfoltatni?  Ugyan  mondja  meg  nekem  Horvát,  mi 
szükség  azt  czáfolni,  a  mit  senki  sem,  vagy  legfelebb  egy- 
két talán  vak,  hiszen  ?  Horvát  hihetőleg  azt  véli,  hogy 
ezek  a  Kaján-nemű  értekezések  egész  sereg  embereket 
csábítanak  el  ?  Boldogok,  kik  hisznek,  s  boldog  Horvát  is 
ezen  hitében ;  de.  megvallom,  kissé  együgyűen  boldog, 
hogy  nem  tudja  látni,  mint  mosolyogja  a  világ  annak 
nagyobb  részét,  mit  ő  szent,  kétségbe-hpzhatatlan  fölfede- 
zésnek tart.  A  Kaján-értekezésből  semmi  égbeható  dolog 
nem  sül  ki,  csupán  az,  hogy  Kaján  névvel  nevezték  hihe- 
tőleg Ádám  egyik  fiát ;  s  ez  oly  rettenetes  találmány-e, 
melyért  annyi  foliantokat  volt  szükség  feldúlni?  Nem 
tudjuk-e  azt,  tárogatósíp  nélkül  is,  hogy  vannak  szavak 
sok  nyelveken  keresztül  nyomozhatok,  hangra  és  érte- 
lemre nézve  ugyanazok.  Ha  ezen  értekezésben  azt  mutatta 
volna  meg,  hogy  Ádám  magyarul  beszélt,  az  már  nagyobb 
dolog  fogott  vala  lenni,  ha  mindjárt  oly  roppant  nagy  nem 
is,  mint  Horvát  exaltált  képzeletei  gondolják. 

A  Virág  Benedekről  elmondott  Ítélet  miatt  támadt 
neheztelés,  melynek  már  régen  jelenté  Horvát  előrobaját 

a  Tud.  Gyűjteményben,  még  most  jött  csak  teljes  világos- 
ságra, de  most  már  megtoldva  néhány  elmés  ötletekkel 
az  általam  írt  Epigramma  theoriája  felől.  Én  nem  nagy 
kedvet  érzek  magamban  arra,  hogy  a  nagyon  nem  aesthe- 
tikus  Horvát  Istvánnal  itt  íesthetikai  csatát  kezdjek  az 
epigramma  theoriája  felett:  azonban,  ha  Horvátnak  van 
hajlandósága  reá,  vagy  ha  nincs  is,  de  a  Virág  Benedek 
felől  elmondott  itélet  éretlensége  boszantja,  ám  keljen  ki 
ellene,  és  tegye  semmivé.  Ezt  neki  a  tanulni  szerető  pub- 
likum, s  Virág  baráti  meg  fogják  köszönni,  sőt  meg  én 
magam  is,  kit  tévedéséből  kiveend,  és  valamire  tanitand, 
a  mit  nem,  vagy  hibásan  tudtam.  De  azon  esetre  előre 
megkérem,  okokkal  méltóztassék  engem  theoriámmal 
együtt  semmivé  tenni,  ne  ((ustorpattantássah  mint  most, 
mert  az  minden  siker  nélkül  csattan  el. 

Egyike  Horvát  legkülönösebb  beszédeinek  az,  midőn 
engem  önmagam  előtt  nagynak  tetsző  embernek  nevez? 
Vett-e  észre  Horvát  valahol  nagynak  tetszést  Írásaimban? 
Ha  igen,  úgy  kinyilatkoztatom  itt,  hogy  semmi  nagynak 
nem  tartom  magamat,  s  nem  is  tartottam  soha,  mert  rá 
nem  is  volna  okom,  s  ha  valahol  beszédeim  vagy  Írásaim- 
ban jelét  adtam  annak,  őszintén  megmondom  itt,  hogy  az 
akaratom  ellen  és  esztelenül  történt,  s  nem  tarthatok 
egyebet  felőle,  mint  hogy  kába  beszéd  volt,  s  érdemes  a 
legkeserűbb  gúnynyal  kinevettetni.  Egyébiránt  e  nagynak 
tetszés  felől  való  szemrehányást  mástól  hallani  tűrhető 
volna :  Horvát  Istvántól  a  legutálatosabb  csömör.  Lehet-e 
ember,  ki  nagyobb  hangon  szólhasson  maga  felől  mint 
Horvát  minden  írásaiban,  de  kivált  Eajzolataiban  ?  A  di- 
cséretek legnagyobbika,  melyet  valaha  ember  embertár- 
sáról monda,  íme  ez : 

Setétség  Vonta  be  törvényid,  ó  természet 

S  az  úr  mondd :  légy  Newton  I  s  világosság  tenyészett. 

E  dicséretet  a  nagy  angolra,  ha  jól  emlékezem.  Popé 
monda.  Horvát  István  nem  várhatta  be,  hogy  ezt  róla 

más  valaki  mondja,  hanem  jó  korán  elmondá  önmagáról: 
« Nekem  parancsoltatott,  úgymond,  és  világosság  lett  a 
magyar  nemzet  történetei  felett. »  (Eajzol.  1.  5.  §.  12.) 
S  íme  ez  igen  szerény  ember,  ki  maga  felől  ezeket  tele 
torokkal  kiáltotta  ki,  azt  veti  szememre,  hogy  én  nagynak 
tetszem  magam  előtt  .  .  .  . !  Midőn  ezt  olvasám,  obstupui 
steteruntque  comae ! 

Méltóztatott  Horvát  azt  is  mellesleg  oda  vetve  mon- 
dani, hogy  én  a  felsőbb  kritikát  mostanig  még  nem  mél- 
tóztattam gyakorolni:  de  azt  nem  méltóztatott  megma- 
gyarázni, melyik  előtte  az  a  felsőbb  kritika?  az-e,  naely 
szelíd,  vagy  az,  mely  ha  nem  szelíd  is,  de  tanító,  tudo- 
mányos? Ha  méltóztatik  Horvát  azt  megengedni,  hogy 
van  több  tudomány  is,  nemcsak  a  történetvizsgálat  és 
diplomatika,  akkor  azt  bátorkodom  állítani,  minden 
dicsekedés  nélkül,  egész  alázattal,  hogy  én  is,  gyakorlot- 
tam a  tudományos  kritikát.  A  mi  pedig  a  szelíd  kritikát 
illeti,  én  ugyan  ennek  nem  általában  s  mindenhol  vagyok 
barátja,  de  ha  Horvát  előtt  ez  a  kritika  ideálja,'  akkor  én 
is  óhajtanám,  hogy  már  egyszer  gyakorlaná  magát  benne, 
mert  mostanig  még  nem  igen  szelíden  méltóztatott  ma- 
gát a  kritikában  gyakorlani. 

Végtére  visszatér  Horvát  István  elménczsége  táboro- 
zásaiból —  melyeket  oly  igen  jól  neveze  békaegérharcz- 
nak  —  feleszmél,  s  mintegy  magához  térve  azt  mondja 
egész  komolysággal  —  a  hogyan  egész  békaegér-táborozá- 
sán nem  szólott  — :  «hogy  legkisebb  gondja  az,  mit  tart- 
sak én  felőle. »  Ha  ezt  Horvát  elménczkedve  mondotta 
vala,  mint  egyebeit,  talán  el  fogtam  volna  hinni,  de 
miután  annak  elmondására  egész  komolyságát  reáfor- 
dította, miután  azt  még  fontos,  philosophiai  szellemű 
észrevételekkel  is  kísérte,  azt  kell  gondolnom,  hogy  Hor- 
vátot még  akkor  is  érdekli  az,  mit  tartsak  én  felöle, 
(mindamellett,  hogy  nekem  középszerűnek,  véleményem 
is  csak  középszerű  vagy  épen  kicsiny  tekintetű  lehet,) 
a  mit  kivált  Horvátban  —  ki  igen  megszokta,  hogy  felöle 

nagyot  tartsanak  —  természetesnek  találok.  Azért  hogy 
Horvát  ne  legyen  jövendőre  bizonytalanságban,  mit  tart- 
sak felőle,  mondok  itt  neki  ez  iránt  néhány  szót.  Ne 
aggódjék  Horvát,  se  ne  vélje  azt,  mintha  én  felőle  keve- 
set tartanék.  Én  felőle  sokat  tartok,  nevezetesen  azt,  hogy 
tömérdek,  kivált  bibliographiai  ismeretei  vannak,  hogy 
sok  tehetséggel  bír  hasznos  és  megbecsülhetetlen  dolgo- 
kat véghezvinni,  szóval  én  őt  nem  mindennapi,  hanem 
valami  jeles  férfiúnak  tartom ;  azonban,  ha  ő  minden  sok 
ismeretei,  minden  nagy  tehetsége  mellett  is  szűn  nélkül 
csak  a  Kaján- értekezéssel  rokon  tartalmú  értekezéseket 
fog  írni,  ha  mindig  csak  hypothesisek  tengerén  csolnakáz, 
mint  egy  idő  óta  elkezdette ;  ha  törekedései  fő  czélja  csak 
az  leszen,  hogy  minden  jelesebb  népeket  magyarokká 
tegyen,  s  itt  is  semmit  sem  végez  be,  hanem  a  szónak 
legszorosabb  értelmében  csak  figyelem-gerjesztésül  üt 
lármákat;  ha  csak  ígérget  és  ijesztget  bennünket:  úgy, 
megvallom,  végtére  elhagyand  mostani  türödelmes,  jám- 
bor hitem,  8  akkor  majd  igen  furcsa  dolgokat  fogok  felőle 
hinni  és  tartani. 

Ezeket  akartam  Horvát  Istvánnak  ezúttal  mondani 
emlékeztetőleg,  bántói  szándék  nélkül,  oly  őszintén  és 
nyíltan,  mint  szólni  minden  írásaimban  szeretek.  Egyéb- 
iránt, hogy  én  is  mondjak  valamit  figyelem-gerjesztésül, 
szükségesnek  tartom  itt  azt.  mondani,  hogy  bármi  nagy 
haragban  van  is  Horvát  ellenem,  miként  békaegérharcza 
bizonyítja,  ezen  nagy  harag  engem  útamból,  melyen 
járok,  kitéríteni  nem  fog*,  s  még  kevésbbé  elrémíteni  vagy 
épen  némítani ;  legkevésbbé  pedig  attól  tartóztani,  hogy 
jövendőben  is  Nyirkáló  Ödöntől  holmi  kefélyt  és  dudályt 
Horvát  István  ellen  kiadjak;  sőt,  miután  tapasztalam, 
hogy  oly  hitvány  apróság  sem  hibázza  el  a  maga  czélját, 
mint  a  Jtitalomhirdetés,  hanem  elevenbe  hat,  nem  áUok 
jót  érte,  hogy  magamnak  is  kedve  nem  jöend  majd  néha 

*  A  123.  lapon  álló  jegyzés  ily  valamit  mond, 

Horvátnak  dolgokat  mondani,  ha  azok  neki  nagy  gyönyö- 
rűségére nem  lesznek  is.  TekEntetes  *  tudós  Székesfejér- 
vári Horvát  István  úr,  több  tekÉntetes  nemes  vármegyék- 
nek előkelő  táblabirájok,  a  magyar  kir.  universitásnál 
Pesten  magyar  literatúra  s  diplomatika  rendkivüli  tanítója, 
a  Széchenyi  orsz.  könyvtár  őrzője  a  nemzeti  museum 
mellett  (! !),  széptudományok  és  bölcselkedés  doctora,  a 
Tudom.  Gyűjtemény  sok  érdemű  szerkeztetője  írhat  és  be- 
szélhet ellenem,  a  mit  és  mennyit  tetszik,  sőt  le  is  fog 
engem  talán  beszélhetni  —  maga  legjobban  tudja  hol?  — 
de  leírni,  azaz  írással  kifárasztani,  előre  tudtára  adom, 
soha  nem  fog. 


"^  A  hosszas  titulaturákat  Horváttól  tanultam.  Lásd  az  1833. 
Tud.  Gyűjt,  mindenütt,  de  kivált  VIII.  1.  129.  Különben  én  nem 
vagyok  barátjok.  • 


AUEOEA-POE. 

1834. 

MELYIK  A  V.aLÓDI  AURÓRA  TÖRVÉNY  LS  JÓZAN  ÉSZ  ELŐTT  ? 

Feleletül  Horvát  Istvánnak. 

Perditio  tua  ex  te  Israel. 

Valahányszor  én  eddig  a  tisztelt  olvasó -közönség  előtt 
egy  vagy  más  tárgyban  felszólaltam,  felszólalásom  minden- 
kor annak  reményében  történt,  hogy  általa  a  tudományos 
ügy  valamit  —  ha  még  oly  csekélységet  is  —  nyerni  fog : 
most  először  jövök  azon  kedvetlen  helyzetbe,  hogy  hasonló 
nyereség  reménye  nélkül  kell  szólanom ;  hogy  tollcsatába 
kell  bocsátkoznom,  melyből  a  közre  semmi  haszon  nem 
háramlik ;  mely  végződjék  bármi  fényes  diadalával  egyik 
vagy  másik  ellenkező  félnek,  örökké  csak  személy  ügye, 
csak  személy  diadala  leend.  Az  enyém  és  tiedről  kell  szól- 
nom, azt  kell  kifejtenem,  ki  az  Auróra  igazságos,  ki  igazság- 
talán  birtokosa ;  holott  e  kérdés  az  olvasó  közönséget  nem 
érdekli,  nem  érdekelheti,  mert  rá  nézve  nem  az  nevezetes, 
kié  legyen  az  Auróra  tulajdoni  jusa  törvényesen,  hanem  az, 
milyen  az  Auróra ;  s  legyen  bár  amaz  első  kérdés  töké- 
letesen eldöntve,  belőle  a  zsebkönyv  sem  külső,  sem  belső 
becsére  semmi  érdekes  nem  fog  következni.  Ezen  szem- 
pontok tökéltenek  engem  arra,  hogy  az  aurórai  kérdésben 
egyszeri  felszólalásom  után  mai  napig  hallgassak,  s  hall- 
gatnék tovább  is,  ha  Horvát  István  « Auróra-pere »  meg 

nem  jelent  volna.  De  most  szólanom  kell,  bármi  kény- 
szerítve 8  bár  igen  kedvem  ellen.  Kérdést  kell  kifejtenem, 
melynek  —  ha  az  írói  jusokról  Corpus  Jurisunkban  tör- 
vények volnának  —  eldöntése  nem  a  közönség,  hanem  tör- 
vényszék elébe  tartozott  volna;  tollvitába  kell  kevered- 
nem, melyet  én  egyébiránt  czéltalan  idő  vesztésnek  hittem; 
pénzszámolásokra,  jusok  és  kötelességek  magyarázatára 
kell  publikum  előtt  bocsátkoznom,  a  miket  tenni  illetlennek 
véltem;  s  mindezeket  azért,  hogy  magamat  szennytől, 
rút  gyanúktól  tisztítsam  meg,  mert  a  két  testvérhaza  színe 
előtt  jusbitorlással,  erőszakos  elfoglalással  vádoltatom,  s 
a  mi  még  több,  alacsony  haszonleséssel,  pénzimádással. 
E  vádaknak  mindenike  oly  erkölcsileg  súlyos,  hogy  ha 
tőlük  magamat  meg  nem  tisztithatnám,  vagy  megtisztítani 
elmulasztanám,  nem  volnék  többé  méltó  a  tisztelt  olvasó 
közönségnek  azon  figyelmére,  azon  részvételére,  melyet 
eddigi  csekély  munkálkodásimért  irántam  mutatni  szíves 
volt;  érdemleném,  hogy  megvettessem,  mint  olyan,  ki 
becsület-érzetéből  kivetkezve,  magán  alacsonyságok  gya- 
núját szenvedi  meg.  Eddig  ismereteim,  ítélő  tehetségem 
vétettek  kérdésbe;  ez  írók  között  mindig  szabad:  most 
charakterem  vétetik,  a  mi  az  írói  körön  kívül  áll.  Én  inkább 
akarok  gyenge  itéletűnek,  inkább  tudatlannak  tartatni, 
mint  kétes  erkölcsű  embernek,  azért  mindenek  előtt 
engedelmet  kérek  az  olvasótól,  hogy  itt  nagyobb  részint 
személyes  ügyben,  csekély  személyem  ügyében  vagyok 
bátor  figyelmét  fárasztani. 

Károlyi  István  pesti  könyvnyomtató,  a  boldogult  Tratt- 
nerek  örököse,  a  múlt  évben  következő  jelentést  ada  ki  a 
magyar  hírlapok  mellett,  melyet  azért  közlök  itt  szóról 
szóra,  mert  az  « Auróra-perhez » tartozó  irományok  közül* 
Horvát  István  tanácsosnak  vélte  kihagyni : 

"^  Az  előactákat,  közölve  Horváth  István  által,  1.  a  Tudom. 
Gyűjt.  1834.  II.  kötetében.  A  kiadó. 

Jelentés  az  1834-diki  Auróra  kiadásáróL 

Az  Auróra  nevű  Nemzeti  Zsebkönyv,  minekutána  mi  boldo- 
gult Kisfaludy  Károlytól  e*  hazai  Almanach  kiadását  még  éltében 
altalvettük  's  azt  1831.,  1832.,  1833.  években  saját  költségünkön 
kiadtuk,  a  következő  1834-ben  is  tsinosan  és  minden  kitelhető 
TEKéletességgel  Könyvnyomtató  Intézetünkben  meg  fog  jelenni, 
's  hogy  a'  benne  kijövendő  darabok  is  a*  közbizodalomnak  (?) 
és  várakozásnak  (!)  meg  fognak  felelni,  kezes  előttünk  az  és 
kezes  lehet  mindenki  előtt  is,  hogy  T.  T.  Szemerei  Szemere  Pál 
úr,  országszerte  tiszteletben  tartatott  Hazánkfia  az  Auróra  szer- 
kesztetését  kérelmünkre  magára  vállOlta.  Ezt  egyfelől  a'  lehető 
tévedésnek  elháriTTAtása,  de  másfelől  a'  végett  is  jókor  jelent- 
jük, hogy  azon  Tudós  Hazafiak,  kik  e'  legrégiebb  és  legkedvel- 
tebb Zsebkönyvet  munkáikkal  díszesiteni  szándékoznak,  azokat  a* 
folvó  évi  Június  hónap  végéig  hozzánk  utasítani  méltóztassanak. 

Pesten,  Martius  21-kén  1833. 

Trattner  és  Károlyi,  az  Auróra  kiadói. 

Ezen  jelentésre  én  (mart.  26.  1833.)  azt  feleltem,  hogy 
az  Aurórát,  melyet  1831-ben  boldogult  Kisfaludy  Károly 
barátomtól  átvettem,  1832.  és  1833-ban  saját  nevem  alatt 
kiadtam,  ennekutána  is  foJiytatni  fogom,  s  szeretném  látni, 
ki  fog  engem  tulajdoni  jusomban  és  szabadságomban  meg- 
háborítani ?'>^ 


*  Ezen  feleletre  Horvát  István  azt  mondja,  (Tud.  Gy.  1834. 
II.  129 — 130.  és  143.),  hogy  én  benne  Trattner- Károlyi  intézetét 
kegyetlen  vádokkal  terhelem,  mint  igazságtalan  lépést  elkövetőt  az 
én  bizonyos  és  világos  jiisom  ellen ;  sőt,  a  mi  még  több,  hogy  én 
benue  Trattner- Károlyit  jograblással  vádolom  a  haza  előtt.  Meg 
kell  vallanom,  jókora  mennyiségű  szemtelenség  kell  ahhoz,  hogy 
valaki  az  én  Auróra  felőli  jelentésemet  így  merje  commentálni, 
és  pedig  akkor,  midőn  azt  önmaga  közli  szórói-szóra,  s  mint- 
egy kezökbe  adja  az  olvasóknak,  hogy  latolják  minden  szavát. 
Jelentésemet  meglelheti  az  olvasó  a  Tud.  Gyűjt,  most  idé- 
zett kötetének  130.  és  131.  lapjain.  Ki  benne  a  Horvát  által 
talált  szavakat  és  értelmet  mind  feltalálni^  mind  legitimálni 
fogja,  az  oly  eszű  halandó  lesz,  hogy  hozzá  még  a  sokat  fel- 
fedezni tudó  Horvát  István  is  iskolába  járhat, 

Jelentésemet  követte  Cznczor,  Fáy  András,  Kovács  Pál, 
Szenvey,  Toldy  Ferencz  és  Vörösmarty  (az  Auróra  régi 
munkatársainak)  nyilatkozások,  kik  azt  mondák,  hogy 
csak  azon  Aurórát  ismerendik  Kisfaludy  által  alapitottnak, 
és  csak  azt  fogják  dolgozásaikkal  elősegélni,  melyet  én 
már  a  boldogult  életében  is  szerkeztettem,  s  azóta  háborí- 
tatlanul folytattam,  és  jövendőre  is  folytatni  akarok.* 

Ez  ellenkező  nyilatkozások  után  mindkét  részről  az 
olvasó-közönség  bizonytalanságban  volt,  kinek  legyen  az 
Auróra  kiadásához  jusa.  Egy  így,  más  amúgy  vélekedett. 
Többen  kérdeztenek  szóval  a  dolog  mibenléte  felől; 
némelyek,  kik  élesben  tudtak  a  kárpit  megé  látni,  unszo- 
Iának,  hogy  fejteném  megu  publikumnak  e  váratlanul  jött 
talányt,  hogy  mondanám  el  okait,  mi  vette  legyen  Károlyi 
István  typographust  arra,  hogy  zsebkönyve  czíméűl 
az   olvasók   botránkoztatására  Auróra   nevet   választani 


*  Ezen  nyilatkozáson  Horvát  István  elménczsége  élét  köszö- 
rűlgeti  s  azt  mondja  felőle,  «hogy  ez  azon  híres  irat,  melyet  a 
magyar  nyelv  történeteiben  Bajza  halhatatlan  érdemeiről  beszél- 
tekor a  késő  maradék  hat  tudós  tekéntetének  fog  egykor  ne- 
veznii*  stb.  efféléket  (Tud.  Gy.  1834.  II.  131—132).  Horvátnak 
igen  sok  baja  van  a  halhatatlanságokkal!  Halhatatlanság  oszto- 
gatásával felhagyhatna  ott,  hol  az  én  nevemet  említi,  mert  ily 
valamiről  én  soha  nem  ábrándoztam.  Ha  valakinek.  Horvát 
Istvánnak  irataiból  tetszik  ki  ilyetén  álmodozás  valamennyi 
íróink  között  legjobban,  mintha  neki  a  halhatatlanságra  már 
kizáró  privilégiuma  volna.  En  nem  akarom  ezt  az  ő  kedves  va- 
gyonkáját kérdésbe  hozni,  vagy  épen  elversengeni,  csak  azt 
mondom,  hogy  Horvát  ne  tartson  sokat  rá,  mert  az  még  nincs 
oly  igen  tűzkármentesítve  mint  vélné.  Bármint  gúnyolódik  is 
Horvát,  a  hat  író  nyilatkozásának  a  Szemere -Auróra  mégis  ér- 
zette egy  kis  súlyát,  s  érzette  a  publikum  is,  s  ha  a  Szemere- 
Auróra  részére  hasonló  következésú  nyilatkozás  adatott  volna, 
én,  bizonyossá  tehetem  Horvátot,  nem  fogtam  vala  gúnyolódni. 
Utánnyomat  aczélmetszetű,  excerpált,  újra  nyomtatott,  kotze- 
buei  fordítással  ékeskedő  textusú  zsebkönyv  ügyvédének  a  gú- 
nyolódás nem  .igen  jól  áll.  Engedjen  meg  nekem  Szemere  e 
szavakért,  nem  mondanám  őket,  (mert  hozzám  nem  is  egészen 
illik  mondani),  ha  zsebkönyvének  ügyvéde  nem  kényszerítene  rá. 

nem  átallott.  Én  csak  annál  maradtam  tovább  is,  mit 
mart.  26.  1833.  az  olvasóknak  mondottam,  hogy  meddig 
nem  fog  tőlem  nyilvánosan  kérdetni,  miért  nem  adtam 
Károlyi  typographusnak  kiadás  végett  az  1834-ki  Aurórát, 
addig,  szelídebb  eszközöknél  maradva,  egyebet  nem  fele- 
lek, mint  azt,  hogy  « nekem  úgy  tetszett ».  Bizonyos  valék 
t.  i.  benne,  hogy  az  egész  vita,  mely  fejtegetéseim  által 
támadand,  az  Auróra  kiadására,  kelendőségére  sem  hasz- 
nos, sem  káros  befolyással  nem  leszen,  egyébiránt  pedig 
csak  czéltalan  idővesztés  fog  lenni. 

Hogy  nem  rosszul  számoltam,  mutatta  a  következés. 
Az  általam  szerkeztett  Auróra  1000  példányából  (ennyi 
volt  nyomtatva)  eddig  elkélt  900  példány,  mindamellett, 
hogy  az  aczélmetszetek  és  kötés  elkerűlhetlenné  tevék 
árának  fölemelését;  a  Szemere-Aurórának  pedig  700 
példányából  régi  áron  (6  for.  vált.)  elkelt  —  ha  Károlyi 
typographus  jelentése  hitelt  érdemelhet  —  700  példány. 
E  szerint,  ha  ártott- e  az,  hogy  én  a  vitáktól  magamat  távol 
tartottam,  a  könyv  kelendőségének,  s  melyik  Aurórából 
kelt  el  több  példány,  elitélhetni  nem  nehéz.  Ezt  csak 
vílágosításúl  Károlyi  zajgásaira,  mert  egyébiránt,  ha  a 
Szemere-Auróra  jól  kelt,  az  engem  épen  nem  bánt,  sőt 
hazafiúlag  örvendeztet. 

Mi  a  jus  kérdését  illeti,  erre  nézve  nemcsak  káros 
nem  vala,  sőt  igen  jó  volt  a  mart.  21.  jelentés  után  hall- 
gatnom, 8  csak  védöleg  viselnem  a  háborút.  Az  ellenség 
ugyan  újságmelletti  apró  jelentéseiben  szórogatta  nyilait 
ellenem,  de  azok,  valamint  silány  vitézke  kezéből  voltak 
irányozva,  úgy  nem  is  találták  el  tárgyokat,  s  én  nyuga- 
lommal szemléltem  őket  jobbra  és  balra  siker  nélkül 
lehallongani.  Az  aurórai  táborozás  mart.  21 -kétől  egész 
egy  évig  ekként  folyt ;  míg  végre  az  ellenség  látván,  hogy 
hosszasan  tartó  apró  csetepatéinak  nincs  semmi  foganatok, 
iámadólag  lép  vala  fel,  és  minden  fegyverfogható  népét 
egész  csatarobajjal  ellenem  hozza,  hihetőleg  oly  elszánás- 
sal, hogy  vagy  győzzön,  vagy  halva  hulljon  el  a  síkon. 

Április  9-d.  t.  i,  megjelent  a  Tud.  Gyüjteméuy  februáriusi 
kötete  —  mert  a  legújabb  redactio  alatt  már  rendeseb- 
ben folynak  a  kötetek,  mint  ezelőtt :  a  januáriusi  martius 
végén,  a  februáriusi  pedig  pontban  április  9-dikén  jelenik 
meg  —  hol  Horvát  Istvánnak  kedve  kerekedett  az  aurórai 
kérdést  újra  s  már  most  egészen  alapjaiból  felfogni,  s 
belőle  egy  port  támasztani,  melyben  ő  az  actor,  ő  az  ügy- 
véd és  ő  a  bíró  is,  mert  elitéli  az  Auróra  kiadási  jusát 
Károlyi  István  typographusnak.  Oly  csodálatos  neme  a 
pörlekedésnek,  melyet  Horvát  István  talált  fel;  hazánk 
bírái,  s  ügyvédi  előtt  legalább  mindeddig  ismeretlen  volt. 
De  soha  még  ember  úgy  meg  nem  járta  a  pörlekedéssel 
mint  Horvát  István,  és  talán  senki  úgy  meg  nem  verte 
magát  önön  fegyvereivel  mint  ő.  Ö  észre  sem  vette,  hogy 
egészen  máshová  üt,  mint  a  hová  nézett.  Ő  azt  akará  meg- 
mutatni, hogy  én  az  Aurórának  csak  bitorlója  vagyok,  s 
hozzá  semmi  jusom,  s  egészen  mást  mutatott  meg,  azt, 
hogy  neki  magának  nincs  semmi  jusa,  s  hogy  a  bitorló, 
kit  ő  mindenkép  meg  akarna  tisztítani:  Károlyi  István 
typographus.  S  így  a  nagy  zajjal  támasztott  pör  Horvát 
Istvánnak  semmi  hasznot  nem  hajta,  hacsak  azt  haszon- 
nak nem  nevezzük,  hogy  a  sok  összeszedett  documentum 
közlése  a  Tud.  Gyűjtemény  szerkeztetőjét  29  nyomtatott 
lapnyi  kézirat  gondjaitól  szabadította  meg ;  Károlyi  István- 
nak pedig  nemcsak  nem  használt,  hanem  neki  ártott  leg- 
többet, mert  addig  legalább  gyaníthatták  némelyek,  hogy 
neki  az  Aurórához  —  mivel  oly  sokszor  kürtölé  —  talán 
van  valami  szólása ;  most  mindenki  tudni  fogja  már,  hogy  ő 
azon  ember,  kit  az  aurórai  kérdésnél  rég  keresünk,  hogy 
megmondhassuk  neki,  mennyire  nincs  semmi  jusa.  Az 
olvasó   mosolyogni  fog,  ha  meggondolja,   hogy  Károlyi 
typographus  az  « Auróra-pert »  saját  költségén,  saját  folyó- 
írásában  s  különösen  is  néhány  ezer  példányban  lenyom- 
tatja, annak  reményével,  hogy  ebből  neki  valami  bő  ara- 
tása leend,  s  végtére  is  kisül,  hogy  ez  egész  lakodalom 
árát  neki  kell  megfizetnie. 

Az  én  egy  évi  nyugalmas  hallgatásomnak  tehát  ilyetén 
kedvező  következései  lettek.  Nem  volt  szükség,  hogy  én 
bizonyítsam  be,  mely  igazságtalan,  mely  botránkoztató 
Károlyi  István  tette;  Károlyi  István  önmaga  szerzett 
ügjrvédet,  ki  ezekre  documentumokat  közlött,  melyek  a 
kérdést  minden  kétségen  kivül  teszik.  Ezért  fogadja  el 
Károlyi  István  typographus  itt  nyilvánosan,  minden  szín- 
léstől tiszta  őszinte  köszönetemet. 

De  lássuk  a  kérdést  közelebbről,  s  világosítsuk  fel, 
hogy  azokból,  miket  a  Szemere-Auróra  ügyvéde  szíves  volt 
velünk  közleni,  egészen  más  dolgok  következnek  és  vilá- 
gosodnak ki,  mint  a  miket  ő  következtet  és  állít ;  mutas- 
suk meg  Horvát  Istvánnak  kézzel  foghatólag  ezen  egy 
példából  is,  mi  visszásán  szokott  ő  következtetni,  mi  rosz- 
8ZÚ1  használja  a  kezében  lévő  anyagokat,  s  mint  nem 
látja  gyakran  a  sok  fától  az  erdőt. 

Hogy  az  « Auróra-per »  jókora  számmal  közlött  doeu- 
mentumai  valakit  meg  ne  zavarjanak,  s  a  fenforgó  kér- 
dés oly  szövevényessé  ne  legyen,  mint  azt  Horvát  tenni 
ügyekezett,  szükség  arra  figyeltetnem  az  olvasót,  hogy 
csak  a  X.  XI.  és  XII.  számmal  jegyzett  irományok  azok, 
melyek  a  jus  kérdésének  eldöntéséhez  valók,  a  többi  mind 
az  Auróra  története  felvilágosításához  tartozik.  Sőt  még 
e  három  közül  is  a  X.  szám  alatti  « Egyezés))  amellett, 
hogy  nem  is  authenticum,  mert  Kisfaludy  Károly  neve 
nem  áll  alatta,  a  későbbi  dátumú  XH.  számmal  jegyzett 
«Obligatio»  által  meg  van  semmisítve.  Következőleg  itt, 
hol  én  az  Auróra  történetét  elhagyva,  csupán  a  jus  kér- 
dését fogom  fejtegetni,  csak  a  XI.  és  Xll-re  kell  figyelmet 
fordítani.  Ki  ezeket  gondolkodva  olvasá,  s  Horvát  belőlök 
vont  hibás  következtetése  által  magát  megzavartatni  nem 
hagyta,  látnia  kellett,  hogy  ha  e  két  bizonyítvány  nem 
hamis  —  s  hogy  nem  az,  oly  férfi  neve  aláírása  után  mint 
dr.  Forgó  György,  kész  vagyok  hinni  —  akkor  az  Auróra 
kiadási  jusa  még  maiglan  is  Kisfaludy  Károlyt  illeti. 

Az  Auróra  nemeslelkü  alapítói  az  Auróra  pénzalapjának 

kormányát  Kulcsár  István,  Forgó  Györjgy  és  Horvát 
István  urakra  bízták,  s  e  három  férfiút  tették  képvisel ő- 
jökké.  Ezen  képviselőknek,  úgy  látszik  hatalmok  volt 
Kisfaludyval  az  Auróra  iránt  mindennemű  egyezéseket 
tenni.  Tettek  is  egyezéseket,  mint  a  X.  szám  alatt  közlött 
documentum  több  pontjai  mutatják;  csináltak  oly  neve* 
zetes  szerződést  is,  melynek  erejével  az  Auróra  kiadási 
jusát,  a  mi  Kisfaludy  elismerése  szerint  is  eleintén  övék 
volt,  mint  alapító  képviselőié,  Kisfaludy  Károlynak  eladták, 
oly  kikötéssel,  hogy  ha  Kisfaludy  Károly  azon  3000  váltó 
forintot,  melyet  febr.  6.  1824.  az  alapítóktól  az  Auróra 
kiadására  felvett,  visszafizetendi  (meghatárzott  időpontok- 
ban), s  ezenfelül  az  Aurórát  legalább  is  három  évig  még 
kiadandja,  a  fundusnak  (az  alapítóknak)  az  Aurórához 
való  jusa  egészen  megszűnik.  (Lásd  a  XII.  szám  alatti 
obligátiót.)  Az  Auróra  jusának  eladása  tehát  ezen  két 
feltétel  teljesítésétől  függött:  1-ör  hogy  a  3000  forint 
visszafizettessék,  2-or  hogy  az  Auróra  legalább  is  három 
évig  még  Kisfaludy  által  kiadassék.  A  feltételek  másodika 
teljesítve  van,  mert  az  Auróra  nemcsak  1825,  1826  és 
1827.  hanem  még  tovább  is,  egész  1831-ig  —  mint  a 
publicum  tudja  —  Kisfaludy  által  kiadatott.  Az  első  fel- 
tétel csak  részben  van  teljesítve,  azaz,  a  3000  váltó 
forintból  csak  1000  fizettetett  vissza  (1825.  április  elején), 
miként  Forgó  György  a  XII.  számmal  jelelt  obligátió 
végén  mart.  10.  1831.  megjegyzette. 

Kérdeni  lehetne,  mit  kellett  Kisfaludynak  teljesítenie 
valósággal,  hogy  magát  az  Auróra  kiadási  jusának  töké- 
letes, és  az  alapítókat  egészen  kizáró,  birtokába  tegye  ? 
Vagy  más  szavakkal :  min  vette  meg  Kisfaludy  valóság- 
gal az  Auróra  tulajdoni  jusát?  Az  obligátióban  kitett 
3000  forinton  ?  Az  nem  lehet,  mert  hiszen  ez  kölcsön  vett 
pénz  volt,  s  ennek  visszafizetése  által  mindenkor  csak 
kölcsönt  fizetett  vissza,  de  nem  vett  volna  semmit.  Azon 
czélra  tehát,  hogy  az  Aurórát  kizárólag  tulajdonává  tegye, 
a  másik   feltételt  kellett    teljesítenie,   t.   i.   az   Aurórát 

legalább  három  évig  kiadnia.  Miután  ezen  féltétel  két- 
ségbe vehetetlenűl  teljesítve  van,  nem  nehéz  általlátni, 
hogy  az  Auróra  kiadási  jusa  többé  nem  Horvát  Istváné 
és  Forgó  Györgyé,  kik  azt  eladták  ezen  kiadási  kötelesség 
teljesítésén,  hanem  azé,  ki  azt  megvette  ezen  kötelesség 
teljesítésén.  Ha  erre  Horvát  István  azt  feleié,  hogy  az 
Auróra  kiadási  jusa  nem  különválasztva,  hanem  együtt,  e 
két  feltétel  teljesítésén  volt  eladva,  azaz,  Kisfaludy  tarto- 
zott az  Aurórát  legalább  három  évig  kiadni,  s  egyszer- 
smind a  3000  forintot  is  visszafizetni,  akkor  is  abból, 
hogy  Kisfaludy  az  említett  pénzt  nem  fizette  csak  egy 
harmadrészben  vissza,  nem  az  következik,  hogy  tehát  az 
Auróra  kiadási  jusának  az  alapítók  legyenek  újra  tulaj- 
donosai, hanem  az,  hogy  az  Auróra  alapítóinak  jusok 
támadt  Kisfaludy  Károly  hátrahagyott  vagyonán  (massá- 
ján)  2000  váltó  forintot  követelni.  A  kiadási  jus  tehát 
most  is  Kisfaludy  Károlyé,  de  2000  forintnyi  teherrel, 
valaminthogy  Kisfaludy  ősi  jószágaira  (nem  az  Aurórára) 
intabulálva  is  van. 

Nem  tartózkodom  itt  azon  kérdést  is  tenni,  ha  Kisfaludy 
az  obligatióban  (mely  nem  tiszta  pénzbeli  obligatió, 
hanem  contractus  is  egyszersmind)  a  kitett  két  pontnak 
egyikét  sem  teljesítette  volna,  sem  egészben  sem  részben, 
azaz,  hogy  jól  megértessem,  sem  három  évig  az  Aurórát 
ki  nem  adta,  sem  a  3000  forintot  le  nem  fizette  volna, 
kié  volna  az  Auróra  kiadási  jusa  ?  Én  bátor  vagyok  azt 
állítani  törvényeink  szelleméből,  hogy  akkor  is  Kisfaludy 
Károlyé,  mert  Kisfaludy  kötelezésének  mindenesetre  álla- 
nia kell.  Azért  mivel  a  két  kötelező  felek  közül  egyik 
a  kötelezést  nem  teljesítette,  megszűnik  mind  a  két  rész- 
ről minden  kötelezés,  s  a  dolog  visszaesik  a  régi  állapotba, 
melyben  a  kötelezés  előtt  volt?  Én  a  contractusok  termé- 
szetéből örökre  azt  mondom :  nem,  hacsak  ez  a  visszalép- 
hetés  az  írott    szerződésben   per  expressum  nem   áll.'^^ 

*  Hogy  ez  állitásom  nem  levegői  képzelet,  hanem  törvénye- 
ken alapodik,  nem    tartózkodom   itt   Horvát   Istvánnak  (ki,  úgy 

A  Xn.  számú  irományban  pedig  semmi  ilyen  nincsen, 
sőt  világosan  ez  van  mondva:  «A  mit  ha  mégis  előre 
nem  látható  okok  miatt  nem  teljesíthetnék  (t.  i.  a  3O00 
forint  lefizetését)  ezen  adósság- levelem  nagyobb  securítás 
végett  ősi  jószágaimra  intabuláltathatik.»  S  az  adósság- 
levél Kisfaludy  ösi  jószágaira  « nemes  Pest  vármegyének 
1831-d.  esztendei  mart.  10.  tartatott  polgári  törvényszéke 
alkalmával  az  1723.  évi  107.  törvényczikkely  értelméhez 
képest  publicáltatott  és  intabuláltatott. »  Kérdem  most 
Horvát  Istvánt,  nem  ismerte- e  el  ő  maga  is,  de  facto,  az 
által,  hogy  az  intabulátióhoz  folyamodott,  azt,  hogy  a 
Kisfaludyval  kötött  egyezés  még  mindig  áll  a  maga  erejé- 
ben ?  Oportet  esse  memorem. 

De  tekintsük  a  tárgyat  még  több  oldalról  is.  Ha  az  ala- 
pítók, nem  teljesítvén  Kisfaludy  a  kötelezés  minden  pont- 
jait, tulajdoni  jusokat  az  Aurórához  újra  visszakívánhat- 
nák s  visszavennék,  kérdeni  lehetne,  vájjon  nem  kíván- 


látszik,  a  contractusok  természetét  épen  nem  érti)  két  curiális 
decisiót  szórói-szóra  kiírni : 

Ad  inval.  transactioniim  dec.  17.  «Pro  motivo  invalidandi  cou- 
tractus  vei  transactionis  non-sufficit,  quod  ille,  qui  bona  per 
talismodi  contractum  vei  transactionem  cessa,  et  translata  reci- 
pit,  summám  pro  iisdem  stipulatam  pactato  tempore  deponcre 
neglexerit ;  ideo  enim  peculiaris  processus  ad  implementiim 
contractuum  per  leges  ordinatus  exstitit,  ut  similes  morosi  ad 
implendas  contractuum  conditiones  authore  judice  compelli  pos- 
sint,  si  attamen  contractui  vei  transactioni  hasc  conditio  per 
expressum  annexa  sit,  ut  sUmma  pro  stipulato  termino  non  depo- 
sita  conventio  ipso  facto  evanescaty  tunc  non  adimpleta  hac  con- 
ditione,  contractus,  velut  eidem  conditioni  positive  alligatus, 
evanescit.B  Utraque  Tabula. 

Ad  implem.  contractuum  dec.  8.  «Si  in  contractu  bilaterali 
una  pars  obligationi  contractu aliter  assumtaB  non  satisfaciat, 
propterea  pars  altéra  a  contractu  resilire  et  eundem  pro  nullo 
declarare  non  potcst;  ideo  enim  processus  ad  implementum 
contractuum  per  leges  introductus  est,  ut  morosi  ad  satisfacien- 
dum  authore  judice  compelli  possint.»  Utraque  Tabula.  —  Lásd 
Plánum  Tabui.  pag.  102.  és  pag.  152. 

Viatnák-e  vissza  Kisfaludy  massája  gondviselői  is  az  inta- 
bulált  obligátiót  és  a  már  kifizetett  1000  forintot;  mert, 
mint  a  magyar  közmondás  tökéletesen  törvényszerűleg 
tartja:  «Egy  rókáról  két  bőrt  húzni  nem  lehet ».  Az  ala- 
pítók adták  Kisfaludynak  Kisfaludy  javára  az  Auróra 
tulajdoni  jusát,  Kisfaludy  pedig  kötelezte  magát  az  ala- 
pitóknak a  3000  forint  visszafizetésére,  és  ezenfelül  az 
Aurórának  még  három  évig  leendő  kiadására.  Most,  ha 
contractus  eontrahentibus  legem  non  facérét,  s  mind  a 
két  rész  visszaléphetne  egyezésétől,  a  mily  igazsággal 
az  alapítók  visszavennék  az  Auróra  kiadási  jusát,  oly 
igazsággal  fognák  Kisfaludy  massája  gondviselői  vissza- 
kívánni a  kifizetett  1000  forintot  és  megtagadni  a  hátra- 
lévő 2000-ret.  A  sokszor  említett  obligátiót  t.  i.  úgy  is  kell 
érteni,  hogy  Kisfaludy  csak  azon  esetre  kötelezte  magát  a 
3000  forint  visszafizetésére,  ha  az  Auróra  jusa  övé  ma- 
radand,  azon  mondás  szerint,  do  ut  des,  és  facio  ut  facias. 
Különben  e  contractus  nem  volna  egyéb  chimaBránál. 
Onerosus  bilaterálisnak  nevezni  nem  lehetne,  mert  min- 
den terhek  csak  Kisfaludyt  nyomnák,  az  alapítókat  pedig 
semmi.  Kisfaludy  az  Aurórát  is  köteles  volna  három  évig 
kiadni,  a  kiadására  adott  pénzt  is  visszafizetni,  és  az 
Auróra  kiadási  jusát  is  elveszítené.  Meg  nem  foghatom, 
müy  kába  volna  az,  ki  magát  ilyekre  kötelezné,  de  meg 
kell  azt  is  vallanom,  nem  nagy  ítélőtehetséget  árul  el,  ki 
ilyen  követeléssel  publikum  előtt  fellépni  nem  átall. 

Azon  ellenvetést  tehetné  itt  Horvát,  hogy  a  pénz  csak 
kölcsön  volt,  s  mint  kölcsönt  tartoznak  Kisfaludy  massája 
gondviselői  visszafizetni ;  de  ha  Horvát  megengedi  azt, 
hogy  a  pénz  kölcsön  volt,  akkor  ipso  facto  elveszítette  az 
Aurórához  minden  jusát,  mert  így  a  jus,  ön  elismerése 
szerint  is,  csak  az  Auróra  három  évig  leendő  kiadásán 
volt  eladva,  mely  kötelezési  föltétel,  mint  tudjuk,  egész  az 
elégig,  sőt  ezen  túl  is,  pontiglan  teljesítve  van,  —  Tehetné 
továbbá  azon  nehézséget  is,  hogy  az  alapítókra  nézve 
azon  teher  és  kár  származott  ez  egyezésből  —  melyet  én 

csak  Kisfaludyra  nézve  állítok  terhesnek  —  bogy  ők  a 
3000  forinttól  nom  húztak  kamatot ;  de  én  azt  felelem, 
hogy  ez  igen  természetes  vala,  mert  ugyan  micsoda  ala- 
pítók volnának  azok,  kik  az  alapításra  adott  pénzből  még 
kamatot,  következőleg  hasznot  is  kívánnának  ?  akkor  az 
adott  pénz  teljességgel  nem  volna  alapító  tőke,  hanem 
csakugyan  kölcsön  adott  pénz.  És  így  ezen  ellenvetés  is 
csak  Horvát  jusát  gyengíti. 

Továbbá :  ha  az  alapítók  akármi  czímnél  fogva  a  just 
visszavehetnék,  Kisfaludy  vagyonának  gondviselői  azon 
föltételéért  az  obligatiónak,  melyet  Kisfaludy  a  jus  meg- 
nyeréfie  fejében  betöltött,  kárpótlást  méltán  kívánhatná- 
nak. Miből  fogna  ez  állni  igazságosabban,  mint  azon  szer- 
keztetői díjból,  melyet  az  alapítók  1821-ben  700  váltó  frt- 
ban  határoztak  meg?  Három  évért  tehát  az  alapítók  tar- 
toznának fizetni  Kisfaludy  massájának  2100  forintot.  Le- 
vonván ebből  2000  forintot,  melylyel  Kisfaludy  az  Auróra 
fundusának  adós  maradt,  Kisfaludy  massája  még  köve- 
telhetne az  alapítókon  100  forintot.* 

Mit  Horvát  István  a  XII.  számú  obligátió  előtt  álló 
sorokban  mond,  hogy  t.  i.  «ők  (az  alapítók  képviselői)  con- 
ditionate  a  Kisfaludy  személyére  nézve  mondottak  csak  le 
az  Auróra  tulajdonáról »  :  ezt  mondani  könnyű,  de  docu- 
mentálni  kellett  volna  a  XII.  számú  obligátió  szavaival 
(azaz  Kisfaludy  szavaival),  így  nem  egyéb  mesénél,  mert 
Kisfaludy  ellen  csak  Kisfaludy  saját  szavai,  saját  kezével 
aláírt  obligátiója  lehet  bizonyítvány,  nem  pedig  Horvát 
beszéde,  ki  saját  ügyében  még  csak  tanúként  sem  állhat. 
Kész  vagyok  én  azonban  elhinni,  hogy  az  idézett  helyen 
csak  a  nem-ügyvéd  Horvát  István  fejezte  ki  magát,  nem 

^  Ha  az  alapítók  az  intabulált  obligátiót,  s  ezen  száz  forin- 
tot általadják  Kisfaludy  massája  gondviselőinek,  én  (ámbár  nem 
juridice)  elismerendem,  hogy  a  kérdéses  jus  Horváté  ós  Forgóé, 
s  akkor  az  alapítók  megnyugtatására  kész  leszek,  bár  nem  tar- 
toznám vele,  az  általam  kiadandó  Aurórák  czímén  a  STíellemi 
alapítás  említését  jövendőre  elhagyni. 

eléggé  vigyázva  s  nem  eléggé  törvényesen ;  egy  ügyvéd 
Horvát  István  tadta  volna  azt,  hogy  a  paszta  állításokon 
épült,  s  nem  documentáltatható  allegátió  nem  nyom  sem- 
mit, B  a  bíró  által  figyelembe  sem  vétetik. 

Végtére  is  az  áll  tehát,  hogy  Kisfaludy  kötelezvén  ma- 
gát a  XII.  számú  obligátióban,  neki  és  örököseinek  ezen 
obligátió  terhét  vinniök  kell :  Horvátnak  pedig  és  Forgó- 
nak jusok  van,  az  intabulált  obligátió  erejénél  fogva,  ezen 
obligátióban  kitett  summát  törvény  előtt  követelni,  mert 
flProut  quis  se  ligavit,  ita  judicium  et  justitiam  recipére 
debet  (Math^  Decr.  VI.  art.  17.  et  Ulad.  Deer.  I.  art.  38.). 
Az  Auróra  tulajdoni  jusa  pedig  2000  forintnyi  teherrel 
Kisfaludy  Károly  massájáé,  s  róla  egyedül  ennek  gondvi- 
selői tehetnek  rendelést. 

Midőn  pénzalapításról  foly  a  beszéd,  nem  kell  feledni 
azt  is,  hogy  Kisfaludy  az  Auróra  pénzalapításában  is  leg- 
nagyobb részt  vett  (mint  Kulcsár,  Forgó,  és  Horvát  ma- 
gok vallják  a  sz.  György  hava  15-d.  1822.  kelt  Egyezés- 
ben), s  így  neki  ennél  fogva  is  magának  több  jusa  van  az 
Aurórához,  mint  a  többi  alapítóknak  öszvesen  és  együtt. 
Ezt  Horvát  mindenütt  el  látszik  feledni,  pedig  nevezetesb, 
hogysem  feledni  lehetne,  mert  ebből  következik  azután, 
hogy  Kisfaludynak  az  Auróra  jusát  az  obligátió  feltételei 
által  nem  egészen,  hanem  csak  egy  kis  részben  kellett 
magához  váltania,  s  így  akkor  is,  ha  a  XH.  számú  obli- 
gátió nem  létezne,  Kisfaludynak  mint  részvényesnek,  az 
Aurórához  nagyobb  jusa  van  valamennyi  alapítók  jusá- 
nál  Öszvesen."^  A  dolog  ily  helyzetében  tehát  Horvát  Ist- 
ván reclamálhat,  protestálhat,  ellenmondhat  —  publikum 
előtt,  vármegyén,   káptalanoknál;   ellenmondására  csak 

*  Azokból,  miket  Horvát  az  Auróra-perben  elismer  és  vall, 
arithmetice  lehet  kiszámolni,  hogy  Kisfaludynak,  mint  pénz- 
részvényesnek  öt-hatodrésznyi  jusa  van  az  Aurórához,  a  többi 
alapítóknak  pedig  csak  egy  hatodrósznyi.  Vájjon  ily  piczinke 
jussal  lehet  ós  kell-e  oly  igen  hánykolódni,  mint  Horvát  az 
Anróra-perben  ?  ? 

azon  phsedrusi  szavak  illenek :  Ignotos   fallit,  notis   est 
derisui. 

Következik  azon  kérdés  :  mi  jusom  van  nekem,  s  ha  én 
jusbitorló  vagyok-e,  zsebkönyvemnek  Auróra  czimet  adván? 

Miután  az  eddig  mondottakból  világos,  hogy  az  Au- 
róra jusa  Kisfaludyé  volt,  önkényt  támad  azon  kérdés, 
ha  ö  ezen  jus  iránt  tehetett-e  szabadon  rendelést  akár 
inter  vivos,  akár  pro  casu  morlis  ?  A  felelet  nem  nehéz. 
A  sokszor  említett  obligátió  erejénél  fogva  birtokába  jut- 
ván e  tulajdonnak  Kisfaludy,  az  neki  saját  szerzeménye 
volt,  melyet  annak  adhatott,  kinek  akarta.  Kinek  akarta  azt 
adni,  kinek  szánta,  s  kiben  volt  bizodalma,  hogy  elnehe- 
zült betegsége  alatt  is  1831-ben  már  a  szerkeztetés  gond- 
jait vigye,  a  tisztelt  olvasó  közönség  rég  tudja.  Kisfaludy 
az  Aurórát  nekem  szánta,  nekem  akarta  adni,  s  ha  hitte 
volna  halálát  előre,  úgy  hiszem,  nekem  adta  volna.  Kije- 
lentett akaratának  bebizonyítására  tanúknak  hívhatnám 
Kisfaludy  több  barátit,  kik  ezt  tudják,  tanúnak  hívhatnám 
dr.  Forgó  Györgyöt,  ki  előtt  a  boldogult  ez  akaratát  nem 
egyszer  jelentette  volt  ki.  Forgó  György  sjsava,  azonfelül, 
hogy  álnokságot  nem  ismerő  charaktere  miatt  teljes  hitelű 
tanú,  itt  annál  többet  nyomna,  minthogy  egyébiránt  az 
« Auróra-perben))  Horvát  István  részén  áll,  következőleg 
ellenem.  Azonban  ezen  szándékkal,  ezen  akarattal  (ne 
aggódjék  Horvát  István)  én  neín  akarok,  nem  fogok  semmi 
nagy  zajt,  semmi  prsetensiókat  támasztani.  Nem  fogok 
Kisfaludy  barátira,  nem  Forgó  Györgyre  compulsorium 
mandátumot  küldeni,  hogy  esküdjenek  meg  áUításom 
valóságára.  Mert  végtére  is  mi  sülne  ki  ezen  egész  inquisi- 
tióból  ?  Az,  hogy  Kisfaludy  az  Aurórát  nekem  akarta  adni, 
nekem  szánta,  de  hogy  valósággal  nekem  adta  legyen, 
nem  fog  kisülni,  pedig  erre  volna  szükség ;  nem  ugyan 
Horvát  István  ellenében  (mert  hiszen  ő  különben  sem  ve- 
hetne el  tőlem  semmi  just,  kinek  ezen  aurórai  kérdésben 
a  XII.  számú  obligátió  után  szava  nincs  többé),  hanem 
Kisfaludy  massája  és  örökösei  ellenében. 

Azon  egyetlenegy  felszólalás,  melyet  az  Auróra  felől  a 
múlt  évben  mart.  26.  közrebocsátottam,  ezt  monda:  «Én 
az  Aurórát  boldogult  Kisfaludy  barátomtól  vettem  át.» 
Ennyi  akkor  is  igaz  volt,  ma  is  igaz,  a  mit  bizonyít  az 
183Í-ki  Auróra  végén  álló  jelentése  Toldynak.  Ha  én 
szerkesztő  voltam-e  1831-ben,  vagy  corrector  (mint  Hor- 
vát István  imádott  typographusa  meséi  után  oly  bizodal- 
masan  állítja),  a  felől  bizonyságot  tehetnek  Kisfaludy 
Károly  baráti  és  orvosai,  bizonyságot  tehetne  dr.  Forgó  is, 
kik  mind  igen  jól  fognak  emlékezhetni,  mily  súlyos  beteg 
vala  már  Kisfaludy  Károly  az  Auróra  készültekor,  kik 
megmondhatják,  lehetett-e  Kisfaludynak  ereje  többé  szer- 
keztetni.  Magát  a  szerződést  közte  és  Károlyi  István  kö- 
zött az  1831-diki  Auróra  iránt  én  csináltam,  saját  kezem- 
mel írtam,  és  coramizáltam,  mert  Kisfaludy  már  ekkor 
gyengült  állapotban  és  ágyban  fekvő  beteg  volt.  E  szerző- 
dés dátuma,  mint  itt  alább  látható,  sept.  16  dika,  holott 
az  Auróra  később  nyomatott  és  csak  deczember  elején  je- 
lent meg,  mint  a  publikum  tudja.  Miből  álljon  egy  zseb- 
könyvnek, vagy  bármi  néven  nevezhető  munkának  szer- 
keztetése,  az  egy  Károly  István  megfogási  körén  felül  áll, 
és  Horvátnak  kár  volt  ismét  mende-mondákon  építeni  vád- 
lást,  miért  már  egyszer  általam  a  Kritikai  Lapok  V.  füze- 
tében is  megrovatott. 

De  ezeket  csak  mellesleg ;  mert  a  jus  kérdésében  keve- 
set döntenek  el,  itt  pedig  arról  kell  szólni. 

Mi  azon  Aurórát  illeti,  melyet  én  1832.  óta  saját  nevem- 
mel kiadtam,  ennek  története  következendő.  Az  1831 -ki 
Auróra  utolsó  lapján  Toldy  Ferencz  jelenté  az  olvasó-kö- 
zönségnek, hogy  az  Aurórát  régi  munkatársaival  ennek- 
utána  én  fogom  folytatni.  Későbben  Károlyi  István  Tudo- 
mányos Gyűjteményében  (1831.  IH.  125.)  én  magam  jelen- 
tettem, hogy  azt  folytatni  fogom,  s  felszólítám  hazánk  íróit, 
ne  terheltessenek  munkáikkal  segélni.  1832-ben  kiadtam 
az  Aurórát  B  kiadtam  1833-ban  is.  Mind  a  jelentéseket, 
mind  az  Aurórák  kijövetelét  Horvát  István  észrevette,  tudta, 

látta;  mert  maga  mondja  az  Auróra-perben,  hogy  «az  Au- 
róratovábbi kiadására  illően  figyelmezett »,  mégis  minden 
illő  figyelmezése  mellett,  sem  Toldy  jelentésének,  sem  az 
enyémnek  egy  szóval  sem  mondott  ellene ;  sőt  későben  is, 
midőn  látta,  hogy  én  az  Aurórát  kiadom,  s  annak  kiadási 
jusába  magamat  de  facto  behelyeztem,  nem  jutott  eszébe 
ezt  mondani :  Uram,  a  mit  te  itt  elfoglalál,  miénk  alapi- 
tóké, s  én  ezennel  ellene  mondok  minden  aurórai  jusbi- 
tangolásnak.*  De  akkor  Horvát  mélyen  hallgatott,  s  csak 
midőn  már  az  1834-diki  Auróra  is  kijött  általam  szerkez- 
tetve,  juta  eszébe,  hogy  tettemnek  ellenmondjon.  Én  a 
hallgatásból  azt  következtetvén,  hogy  ez  elhagyott  jószág 
(res  derelicta),  mely  törvényeink  szerint  az  első  elfoglalóé 
szokott  lenni,  s  azt  hivén,  hogy  azáltal,  ha  egy  zsebköny- 
vet kiadok,  s  azt  Aurórának  nevezem,  különben  is  senki- 
nek kárt  nem  teszek,  az  Aurórát,  mint  jelentésemben 
megígértem,  ki  is  adám,  s  magamat  tökéletesen  birtokába 
helyeztem.  Ha  valaki  azt  mondaná  is,  hogy  én  itt  azon 
just  foglaltam  el,  mely  előbb  egy  csekély  részben  Hor- 
váté, s  az  alapítóké,  később  pedig  egészen  Kisfaludyé  volt, 
a  felelet  részemről  akkor  is  az  lehet,  hogy  én  ez  elfogla- 
lást jó  lélekkel  s  hittel  tehettem,  azok  voltának  hibásak, 
kik  jusaikra  fel  nem  vigyázván,  elfoglalásomnak,  ha  az 
részökre  káros  volt,  oly  hosszú  ideiglen  ellen  nem  mon- 
dottak. Ily  módon  tevén  magamat  az  Auróra  birtokába,  ki 
engem  jus-  vagy  tulajdon- bitorlónak  nevezni  mer:  az 
igazságtalan  rágalmazó,  s  rágalma  még  csak  arra  sem 
méltó,  hogy  valaki  reá  feleljen.  A  jó  hitel  jurisconsultu- 


*  A  praBtendens  typograp húsnak  is  csak  1833-ban  (két  év 
múlva)  jutott  eszébe  praBtensiókat  tenni,  s  azt  állítani,  hogy  az 
általam  elfoglalt  jus  övé,  holott  elfoglalásom  jelentéseit  mind  az 
1831.  Auróra  vég  lapjain,  mind  pedig  Tud.  Gyűjteményében 
önmaga  nyomtattatá  ki,  s  saját  tette  által  elismerte  az  én  tulaj- 
doni jusomat.  Az  1832-ik  és  1833.  Aurórákra  pedig  megengedte 
ezt  nyomatnom:  Bajza  Aurórája^  a  minél  sajátabb  kifejezése  a 
tulajdonnak  nyelvünkön  nem  lehet. 

saink  szerint  az,  « qua  quis  judicat  se  nihil  agere  contra 
jus  alterius,  nempe  possidendo  rem,  exercendo  actum,  vei 
omittendo  (Huszti,  Agr.  1758.  pag  256),  s  e  definitió  az 
Auróra  elfoglalásánál  rám  betűig  alkalmazható. 

Horvát  azon  időben  hallgatott,  nem  mondott  ellene 
tettemnek,  mert  akkor  még  tisztán  látta,  érzette,  hogy 
neki  ellenmondani  nincs  jusa.  Idő  haladtával  a  dolgok 
másként  fejlettek  ki.  Horvát  a  Tud.  Gyűjtemény  szerkez- 
tetője Ion,  következőleg  Károlyi  István  typographus  lekö- 
telezettje. Előbb  már  neheztelést  táplált  magában  irántam 
az  ítélet  miatt,  melyet  az  Epigrammákról  értekezvén,  Vi- 
rág Benedek  elméssége  felett  bátor  voltam  az  ő  kegyes 
eDgedelme  nélkül  elmondani ;  ehhez  járult  még  azon  hal- 
latlan vakmerőség  is  —  a  mi  literatúránkban  alig  történt 
mindeddig  —  hogy  a  Kritikai  Lapok  III.  füzetében  Bíró 
Páltól  és  Nyírkáló  Ödöntői  nem  rettegtem  kiadni  oly  dol- 
gokat, melyek  Horvát  István  infallibilitását  hozták  kér- 
désbe. Mennyire  ellenem  lázíták  ezek  e  tudós  férfiút,  tud- 
ják azok,  kik  a  Tud.  Gyűjtemény  múlt  évi  VIII.  köteté- 
ben ellenem  támasztott  «Békaegérharczát))  olvasták.  S  íme, 
mert  Horvát  gyanítá,  hogy  a  Békaegérharcz  válasz  nélkül 
nem  maradand,  azonnal  elfeled  minden  történteket  az 
Auróra  eladására  nézve,  azt  sem  képes  többé  látni, 
mint  fekszik  e  kérdés  juridice,  hanem  egyszerre  az 
Auróra  tulajdonosává  leszen,  Károlyi  Istvánt  behelyezi  az 
aurórai  jus  birtokába,  s  ellenem  protestál  a  haza  színe 
előtt,  mint  Auróra- bitorló  ellen.  Csak  csendesebben  egy 
kevéssé  !  —  Először  Horvát  protestátiója  nem  nyom  sem- 
mit, meiii  Horvátnak  az  Auróra  iránt  protestálni  nincs 
jusa;  másodszor,  ha  volna  is  jusa,  protestátiója  és  ellen- 
mondása nekem  nem  árthat  semmit,  sem  pro  interno,  sem 
pro  externo  foro.  Pro  interno  nem,  mert  ha  én  az  Auróra 
elfoglalójának  mondatom  is,  nem  vagyok  vádolható,  vét- 
kes, hanem  jó  hiedelmű  elfoglaló,  kinek  tette  erkölcsileg 
mindenkor  tisztán  áll;  p'ro  externo  nem,  mert  itt  nem 
csak  Horvátnak,  ki  jussal  nem  bír,  hanem  még  annak 

ellenmondása  és  protestátiója  sem  árthatna,  kinek  tán 
még  mai  napon  is  jusa  volna  az  Aurórához.  A  dolgot  mind- 
járt megfejtem. 

Ki  maga  felől  azt  hiszi,  hogy  Kisfaludy  Aurórájához 
öröködés  által  jusa  van,  az  az  általam  szerkeztetett  Aurórá- 
nak csak  ezen  czimszavaiban  akadhatna  fenn:  «Alapltá 
Kisfaludy  Károly,  folytatja  Bajza. »  E  kérdéses  alapüá 
szót  én  tettem  első  az  Auróra  czímére,  s  így  nekem  lehet 
legjobban  magyaráznom,  mit  akarok  s  mit  akartam  vele, 
mert  azon  elmebeli  felsőségét  sem  Horvát  Istvánnak,  sem 
senkinek,  el  nem  ismerhetem  magam  felett,  hogy  az  én 
szavaim  értelmét  jobban  tudhassa  mint  én. 

Horvát  azt  állítja,  hogy  az  Auróra  alapitója  ö  volt  és 
azon  hazafiak,  kiknek  nevét  az  « Auróra-perben*  közlötte; 
de  Horvát,  mint  tudjuk,  sokat  szokott  állítani,  s  jóval  töb- 
bet mint  a  mennyit  megmutatni  tud.  Itt  is,  ha  általában 
discretivum  judiciuma  erősebb  volna,  nem  összezavarni, 
hanem  tisztán  fogta  volna  megkülönböztetni  a  dolgot.  Ala- 
pítani Aurórát  vagy  akármi  tartalmú  könyvet,  kétképen 
lehet :  pénzzel  és  szellemileg.  Hogy  az  Auróra  kiadathas- 
sék,  azt  azok  eszközlék,  kik  eléggé  nagylelkűek  voltak  rá 
pénzzel  áldozni ;  hogy  az  lett,  a  mi  volt,  azt  Kisfaludy 
elméjének  lehet  és  kell  köszönni.  Tegyük  fel,  a  mi  nem 
úgy  van,  hogy  Kisfaludy  az  Auróra  pénzalapjához  egy 
fillérrel  sem  adózott,  hanem  azt  egészen  azon  érdemes 
hazafiak  tették  össze,  kiket  Horvát  és  Forgó  neveznek,  én 
bátor  vagyok  akkor  is  kérdést  támasztani,  ki  az  Aurórá- 
nak valódi  alapítója  ?  Az-e,  ki  azt  eszközlé,  hogy  az  Au- 
róra jó  papiroson  és  tisztán  legyen  nyomtatva,  aranyozott 
szélekkel,  tokban  csinosan  kötve,  és  képekkel  felékesítve, 
vagy  az,  kinek  köszönni  lehet,  hogy  ezen  Auróra  a  ma- 
gyar költői  elméknek  évenként  termett  legbecsesebb  virá- 
gait foglalja  magában,  s  képei  ne  csak  képek,  hanem  mű- 
vészi becsű  és  nemzeti  tárgyú  tépek  is  legyenek  egyszer- 
smind ?  Vagy  egy-pár  szóval:  az  alapítá-e  az  Aurórát  való- 
dilag,  ki  hozzk  pénzét  adá,  vagy  az,  ki  e/mcjeí?  Ha  Horvát, 

és  azon  minden  tiszteletet  érdemlő  lelkes  hazafiak,  még 
annyi  pénzt  tettek  volna  is  össze,  mennyit  valósággal  tet- 
tek, Kisfaludy  nélkül  nem  fogtak  volna  oly  Aurórát  kiadni, 
mint  a  milyet  Kisfaludy  Károlylyal  kiadtak,  mindamellett 
is  hogy  Horvát  István  leveszi  a  Kisfaludy  fejéről  a  mes- 
teri elsőség  koszorúját  és  (igen  szerényen)  a  maga  fejére 
teszi.  Hogy  tehát  szellemileg  egyedül  Kisfaludy  Károly 
vala  az  Auróra  alapítója,  annak  hitét  semmi  óriási  ész 
sem  fogja  ki  versengeni  belőlünk. 

Midőn  én  1 832-ben  az  Auróra  czímére  az  alapüá  szót 
nyomattam,  azt  szellemi  tekintetben  vettem,  s  így  értem 
ma  is,  s  így  értette,  úgy  hiszem,  azon  hat  tisztelt  író,  ki  a 
múlt  évben  az  én  Aurórám  mellett  felszólalni  szíves  volt. 
Kik  adtak   legyen   pénzt   az  Auróra  kijövetelére  1822., 
1833-ban  s  tovább,  az  sem  1832-ben,  sem  később  nem 
vala   gondom,  sőt  nyíltan  vallom,  egész    világosságban 
még  három  hét  előtt  sem  tudtam.  Horvát  aurórai-pere 
tanított  meg  rá,  de  az  megtanított  egyebekre  is,  miket 
megtanulnom,  mint  e  válasz  mutatja,  igen  hasznos  volt. 
A  mit  Kisfaludy  szellemileg  alapíta,  én  azt  szinte  szelle- 
mileg folytatom,  emlékezetére  a  boldogult  alapítónak,  és 
folytatni  fogom  tovább  is  nagyobb  részint  azon  írók  szel- 
lemi segedelmével,  kik  azt  szellemi  alapítója  éltében  is 
szellemileg  segélték,  és  szeretném  én  látni  azon  Horvát 
Istvánt,  ki  engem  tulajdoni  jusaimban  és  szabadságomban 
megháboríthatna.  A  pénzalapításnak  emlékezetét  —  bármi 
tiszteletben  tartsam  is  egyébiránt,  s  bármi  kész  legyek 
érte  azon  érdemes  hazafiaknak.  Horvát  Istvánnal  együtt, 
hálát  mondani  —  az  Auróra  ezímén  nem  volt,  s  nem  lehe- 
tett szándékom  évenként  meg-megújítva  életben  tartani, 
én  itt  a  Kisfaludy  nevének  s  szellemi  alapítása  emlékeze- 
tének akartam  áldozni.  Úgy  vagyok  meggyőződve,  hogy 
én  ezen  alapítá  szó  által  senkinek  kárt  és  sérelmet  nem 
teszek ;  valaminthogy  azok,  kiknek  talán  jusok  volt  volna, 
nem  is  mondottak  tettemnek  mai  napiglan  ellene.  Ha  ők 
publikum  előtt  felszólalván,  meggyőznek   arról,  hoín7  » 

szavak  által  károsítom  őket,  ámbár  nincs  jusok  attól  eltil- 
tani, hogy  én  barátom  emlékét  fentartani  akarjam,  még 
is  —  mert  tudva  senkinek  kárt  tenni  nem  szándékom  — 
kinyilatkoztatom  ezennel,  hogy  az  említett  szavakat  zseb- 
könyvem czíméröl  elhagyandom.  Horvát  István  azonban 
megengedjen,  ha  alaptalan  s  puszta  ellenmondásaira  nem 
hallgatok.  Mire  engem  egyszer  okok  tökéltenek  el,  attól 
ismét  csak  okok  fognak  elvonhatni,  nem  puszta  ellenmon- 
dás, vagy  kevély  hatalomszó. 

Mi  az  Auróra  czímét  illeti,  ezt  szabad  mindenkinek 
használnia,  a  nélkül,  hogy  valaki  tőle  törvényesen  eltilal- 
mazhassa. Botránkozást  okoz  ugyan,  hogy  ily  kis  literatúrá- 
ban  három  szépliteratúrai  zsebkönyv  közül  kettő  egy  czí- 
mét visel,  de  ennek  nem  én  vagyok  oka.  Miután  én  e  czím- 
mel  már  előbb  éltem,  Károlyi  István  typographusra  és 
Szemere  Pálra  esik  minden  feleleti  teher  ezen  botránkoz- 
tatásért. S  mi  nevetség,  mi  gyermekes  makacsság,  az  Auró- 
rát többek  által  folytattatni  Kisfaludy  halála  után  két  év- 
vel később,  akkor,  midőn  én  azt  Kisfaludy  halála  után 
azonnal  s  azóta  is  szakadatlanul  folytatom  ?  józannak, 
úgy  hiszem,  nem  szükség  magyarázni. 

Az  alapításra  nézve  még  egy  fonákságát  Horvátnak  el 
nem  hallgathatom.  Horvát  azt  állítja,  hogy  Kisfaludy  nem 
volt  alapítója  az  Aurórának,  mégis  megengedi  Károly- 
typographusnak,  ki,  miként  kinyilatkoztatá,  az  1834.  Au- 
rórát egyenesen  az  ő  jóváhagyásából  adta  ki,  következő- 
leg tőle  nyerte  a  just,  a  czímre  tenni  az  alapítá  Kisfaludy 
Károly  szavakat.  Egyfelől  tehát  tagadja  és  el  akarja  ver- 
sengeni, hogy  Kisfaludy  alapító  volt,  másfelől  pedig  elis- 
meri, és  tettével  bizonyítja  ugyanazt.  Vagy,  hogy  a  dolgot 
világosban  megmondjam,  Horvát  előtt  Kisfaludy  csak  ak- 
kor alapító,  midőn  Szemere  és  Károlyi  l^ivánják  azt,  de 
midőn  Bajza  állítja,  akkor  már  nem  alapító  többé.  Mit  je- 
lent e  habozás,  e  következetlenség  egyebet,  mint  azt,  hogy 
Horvát  kétségbeesett  ügyet  véd,  hogy  neki  még  csak  elő- 
esméretei  sincsenek  ^^rról,  mint  áll  ^z  aurórai  jus  kérdése 

törvényes  oldaláról.  Nem  elég  valaminek  históriáját  tudni 
és  elmondani,  a  dolgoknak  (mint  ez  Auróra-kérdésnek  is) 
philosophiai  és  törvényes  részök  is  van,  melyeket,  előbb 
hogysem  beléjök  avatkozott,  philosophiae  doctomak  érte- 
nie kellett  volna. 

Az  eddig  mondottak,  úgy  hiszem,  megvilágosították 
fiiéggé,  mint  áll  az  én  aurórai  ügyem  Horvát  István  és 
az  alapítók  ellenében,  s  megvilágosították  annyira,  hogy 
belőlök  a  köztem  és  Károlyi  István  typographus  között 
támadt  kérdésre  is  könnyen  lehetne  következményeket 
vonni ;  hosszan  tehát  e  kérdésnél  nem  volna  szükség  időz- 
nöm; azonban,  hogy  az  aurórai  kérdésnek  e  részét  is  cse- 
kély tehetségem  szerint  kimerítsem,  felfogom  azt  egészen 
a  maga  gyökerénél. 

Minden  elmeszülemény  eredetileg  azé,  kinek  szelleme 
által  létrehozatott.  Ez,  gondolnám,  axióma,  mely  a  ter- 
mészet törvényében  alapodik,  és  senki  józan  által  kérdésbe 
nem  fog  vétetni.  Ilyetén  szüleményt  tehát  más  idegen 
személy,  azon  kivül,  ki  azt  létre  hozta,  eredeti  jusnál  fogva 
soha  nem,  hanem  csak  általvett,  általszármazott  juson 
(jure  derivativo)  bírhat,  t.  i.  öröködés  és  végrendelet,  vétel 
és  ajándék  stb.  effélék  által.  Könyvet,  képet,  mint  elme- 
szüleményt typographus,  könyv  s  műáros,  vagy  általában 
bármi  névvel  nevezhető  kiadó,  áruló,  Verleger  csak  más- 
tól nyert  juson  bírhat,  akár  szükség  kiadásához  felsőségi 
engedelem,  privilégium,  akár  nem.  Könyvnek,  folyóirat- 
nak létrejutásához  kétféle  alkalom  és  ok  munkálhat: 
vagy  t.  i.  az  író  önmagától  lelkesedve,  elkészítvén  azt  kéz- 
iratban, eladja  typographusnak,  könyvárusnak  stb.  alku 
szerint,  bizonyos  meghatározott  áron,  kötelezésen ;  vagy 
pedig  lypographus,  könyvárus  felszólít  egy  írót,  ily  vagy 
amoly  munka  szerkesztésére,  írására.  Mind  a  két  esetben 
a  munka  eredetileg  azé,  ki  azt  írta,  szerkeztette ;  kiadó 
azt  csak  írótól,  szerkeztetőtől  nyert  juson  bírhatja.  Privi- 
légiumot mind  hazánkban,  mind  máshol,  könyvárus,  vagy 
akárki  csak  czimre,  s  ezen  meghatározott  czím  alatt  köz- 

lendő  munkák  kiadására  nyerhet,  nem  pedig  e2  vagy  ama2 
író,  szerkeztető  írt  vagy  szerkeztetett  munkájára,  mert 
valakinek  a  természettörvény  által  nyert  eredeti  tulajdo- 
nos jusát  privilégium  nem  veheti  el.  Károlyi  István,  mint 
Trattner- örökös,  tudományos  értekezések  kiadására,  Tudo- 
mányos Gyűjtemény  név  alatt  just  és  szabadságot,  és  így 
tulajdont,  felsőbb  helyekről  nyert  és  bír ;  a  Horvát  István 
által  szerkeztetett  munkára,  vagy  még  inkább  az  általa 
írottakra  tulajdoni  just  csak  Horvát  Istvántól  nyer- 
hetett, akár  szóbeli  alku,  akár  írott  egyezés  mellett. 
Typographus,  kiadó,  Verleger  stb.  az  írótól  nyert  just 
vagy  örökösen,  vagy  csak  bizonyos  meghatárzott  időre 
tette  tulajdonává,  a  mit  hogy  bebizonyíthasson  törvény 
előtt,  mindenesetre  vagy  írott  instrumentum,  vagy  más 
törvényes  próbák  által  kell  megmutatnia,  documentálnía. 
Ott,  hol  kétség  vagyon,  ha  örökösen  vagy  időre :  a  proe- 
sumtio  nem  a  typographus,  hanem  az  író  részére  szól, 
mert  nem  lehet  feltenni,  hogy  szabadságában  állván  va- 
lakinek az  eladás  két  módjaiból  választani,  azt  választotta 
legyen,  mely  részére  károsabb,  s  e  prjesumtiót  csak  az 
teheti  semmivé,  ha  a  typographus  bebizonyítja,  hogy  a 
választás  némely  körülmények  (péld.  szegénység)  miatt 
nem  függött  az  írótól.  —  Ez,  ítéletem  szerint,  az  elmeszü- 
leményi  jusok  és  tulajdonok  törvényének  philosophiája 
röviden,  a  maga  fővonásaiban. 

Alkalmazván  ezen  elveket  a  jelen  kérdésre,  következő 
resultátumok  fej  lenek  ki  mintegy  önkényt,  Károlyi  typog- 
raphus, mint  nem  írója,  nem  szerkeztetője  az  Aurórának, 
hanem  csak  kiadója,  az  Auróra  kiadási  jusát  eredetileg 
nem  bírhatja,  hanem  bírja  mástól.  Kizáró  privilégiumról 
czímre  és  czím  alatti  kiadásra  itt  nem  lehetvén  szó,  bír- 
hatná azt  átszármazva  írótól,  vagy  t.  i.  Kisfaludy  Károly- 
tól, ki  e  just,  a  mennyiben  nem  volt  egészen  övé,  magá- 
hoz váltotta,  vagy  tőlem,  ki  e  just,  a  tulajdonosok  mai 
napig  hallgató  megegyezésével  első  elfoglalám,  vagy,  ha 
el  nem  foglaltam  volna  is,  mint  író  és  szerkeztető  eredé- 

tileg  szeíezhettem  és  szerzettem.  Hogy  jusát  Kisfaludy* 
tói  nyerte  legyen,  mint  mart.  21.  1833.  aurórai  jelenté- 
sében hirdette,  ezt,  ha  nem  akar  mese  és  puszta  állítás 
maradni,  documentálni  kellene,  vagy  írott  contractus 
vagy  egyéb  törvényes  próbák  által.  írott  egyezés  Kisfaludy 
és  Károlyi  typogr.  között  az  Auróra  iránt  csak  egy  van, 
s  azt  is  itt  közlöm,  az  eredetiből  szóról  szóra  lemásolva, 
azért  is,  minthogy  Horvát  István  az  « aurórai  per»  iro- 
mányai közül  ezt  is  tanácsosnak  vélte  kihagyni. 

•Alól  írottak  az  1831 -dík  esztendei  Aurórának  kiadása  iránt 
e  következő  alkura  léptek :  1.  Az  Auróra  redactióját  Kisfaludy 
Károly  úr  oly  móddal  vállalja  magár a^  hogy  az  ahhoz  meg- 
kívántató 10---11  nyomtatott  ivet  betöltendő  kéziratot  az  eddigi 
formátumban  october  közepéig  Károlyi  István  úrnak  nyomtatás 
végett  kezéhez  szolgáltatja.  A  szerkeztetésbe  azonban  Károlyi 
István  úrnak  nem  leszen  szólása.  —  2.  Az  1831-dik  esztendei 
Verlag  jusáért  fog  Károlyi  István  úr  Kisfaludy  úrnak  700  váltó 
forintot  oly  módon  fizetni,  hogy  ezen  summából  475  for.  v.  ez. 
melylyel  Kisfaludy  úr  a  typographiának  tartozik,*  lehuzassék,  a 
hátralévő  225  for.  pedig  annyi  értékű  kötött  exemplárban  fog 
Károlyi  István  úr  által  kifizettetni.  —  3.  A  rezek  metszését  és 
lenyomását  Bécsben  Kisfaludy  úr  utasítása  után  Károlyi  István 
úr  fogja  készíttetni,  s  azoknak  költségét  is  ő  viszi.  —  4.  Min- 
denik író,  kinek  az  Aurórában  munkája  lesz.  Károlyi  úr  által 
^Sy-egy  példány  Aurórával  fog  megtiszteltetni.  —  5,  Kisfaludy 
úr  Ígéri,  hogy  az  Auróra  eladásában  segítségül  leszen,  s  mind 
azoknak  neveit,  kik  eddig  is  árulták  az  Aurórát,  közölni  fogja, 
fl  ezeknek  a  kiadó  Károlyi  úr  a  szokott  honorárium  exemplárt 
meg  fogja  adni.  —  6.  Károlyi  István  úr  tartozik  egy  finom  kö- 
tetlen példány  Aurórát  annak  számára,  kinek  az  Auróra  ajánlva 
lesz,  adni.  Költ  Pesten,  september  16-d.  1830. 

Jelenlétemben  Kisfaludy  Károly^  m.  k. 

Bajza  József,  m.  k.  Károlyi  István,  m.  k. 

Akárki  fogja  e  szerződést  (Horváton  és  Károlyin  kivül) 
általolvasni,  egyebet  nem  fog  benne  látni,  mint  azt,  hogy 

*  Ha  Kisfaludy  az  első  évi  (1822)  Auróra  nyomtatásáért  a 
Trattner  typographiának  731  forinttal  volt  adós,  (mint  Horvát, 
az  Auróra-pör    végén    állítja)    miért   ismeri   el    Károlyi    István, 

Kisfaludy  szerkeztetője  és  tulajdonosa,  Károlyi  István  pe- 
dig mégvevője  és  kiadója  volt  1831-ben  az  Auróra  ezen 
évre  készült  kéziratának.  Örökös  kiadási  jusokról,  Auróra 
tulajdonáról  egész  szerződésben  egy  hang  sincs,  és  így 
Károlyi  István  az  Auróra  jusát  Kisfaludytól  nem  bírhatja : 
bírnia  kellene  e  szerint  éntőlem.  Lássuk  ezt  is  köze- 
lebbről.* 


(kinek  mint  Trattner-örökösnek  a  maga  activum  debitumait 
tudnia  kellett)  1830-ban  contractualiter,  hogy  Kisfaludy  a  typo- 
graphiának  csak  475  forinttal  adós  ?  Miért  nem  követel  rajta  731 
forintot?  Ebből  látszik,  micsoda  alapja  lehet  Horvát  ezen  adós- 
ság iránti  állításának  is. 

*  Mit  Horvát  az  aurórai  kérdésnek  Károlyi  Istvánt  illető 
szakaszára  mond,  az  megérdemli,  hogy  rajta  magunkat  egy  kissé 
mulassuk.  Szavaik  ezek :  «Látván  (az  alapító  társaság)  úgymond 
Horvát  a  «Peri  végén,  hogy  a  legtisztább  szándékból  alkattá 
intézet  (t.  i.  az  Auróráé)  veszedelemben  forog,  s  a  tőkepénz  na- 
gyobb része  beszedhetetlen,  édes  örömest  vette,  hogy  Trattner- 
Károlyi  könyvnyomtató  intézete  magára  vállalta  az  Auróra  to- 
vábbi kiadatását,  már  csak  azért  is,  mert  ezen  intézetnek  Kisfahidy 
Károly  az  eredeti  jegyzőkönyv  biztosítása  szerint  731  forintot  az 
első  Auróra  nyomtatási  költségekre  (jól  magyarul  költségeire)  le 
nem  fizetett.*  Megvallom,  igen  csodálatos  beszédek  egy  tudós 
férfiútól.  Tehát,  mert  az  Auróra  tökepénzének  nagyobb  része 
beszedhetetlen,  s  az  intézet  veszedelemben  forog,  éíles  örömest 
vette  Horvát,  hogy  az  Aurórát  Trattner-Károlyi  adja  ki.  Mi 
összefüggésben  van  a  XII.  számú  obligatio  és  ennek  intabulál- 
tatása  után  Kisfaludy  ősi  jószágaira  az  alapítók  tőkepénze  az 
Auróra  kiadásával?  Tehát  ha  Károlyi  typ.  adja  ki  1832-ben  az 
Aurórát,  akkor  nem  forog  többé  veszedelemben  a  tőkepénz, 
akkor  már  beszedhető  lesz  ?  így  ez  azt  jelenti,  hogy  Horváth 
István  Károlyi  által  securizáltatta  magát  a  tőkepénz  ki  nem 
fizetett  része  iránt,  s  Károlyin  fogja  megvenni  a  hátralévő  2000 
forintot,  mely  azonban  (el  ne  feledjük)  Kisfaludy  ősi  jószágaira 
is  intabulálva  van.  Ez  hatalmas  jele  a  discretivum  judicium- 
nak  1  —  Továbbá  Horvát  édes  örömest  vette  az  Aurórának 
Károlyi  typ.  által  leendő  kiadatását  azért  is,  hogy  Károlyit, 
mint  Trattner-örököst,  kármentesítse  731  forintnyi  adósságért, 
melyet  Kisfaludy  ki  nem  fizetett.  Ebből  mi  következik,  ha  a 
felebbi  securisat tóval  összevetjük,    egyéb,  mint   az,   hogy  Horvát 

Hogy  Károlyi  István  az  Auróra  tulajdonát  tőlem  kapta 
legyen,  ezt  ex  pra3Sumtione  gondolni  nem  lehet,  szükség 
tehát,  hogy  írott  egyezéssel  documentáltassék.  Horvát 
István  kinyomatá  az  én  Károlyival  kötött  egyezésimet 
1831.  és  1832.  évekről,  s  megmente  attól,  hogy  általam 


Károlyit  kármentesiti  731  forintig,  és  ugyanakkor  megkárosítja 
2000  frtig,  rajta  akarván  az  alapítók  beszedhetetlen  2000  forint- 
ját megvenni.  Ily  barátságos  kármentesítést  Károlyi  Horvátnak 
alig  fog  megköszönni.  —  Végtére,  ellent  nem  állván  az,  hogy 
az  öreg  Trattner  Mátyás  dec.  4.  1824.  elismerte,  hogy  «diese 
Rechnung  (a  731  forintot  érti)  für  abgethan  zu  betr^chten  isti», 
ellent  nem  állván,  hogy  Károlyi  typ.  1830-ban  elismerte,  hogy 
Kisfaludy  a  typographiának  csak  475  forinttal  adós,  s  e  475 
forint  adósság  is  az  1831.  Auróra  kézirata  által  lerovatott,  mégis 
Horvát  nagylelkűleg  Károlyinak  akarja  az  Auróra  kiadási  jusát 
a  731  forintnyi  megsemmisített,  s  így  csak  képzelt  adósság  fejé- 
ben adni.  Mondhatom,  példátlan,  egész  a  nevetségig  rendkivüli 
nagylelkűség  I  —  Legvégtére  pedig,  a  mi  legvígabb,  az  Auróra 
kiadatását  nem  azért  vette  Horvát  édes  örömesty  hogy  Péter 
vagy  Pál  szerkezteti,  hanem  azért,  hogy  Károlyi  adja  ki,  azaz: 
Horvátot  nem  annak  reménye  gerjesztette  örömre,  hogy  e  foly- 
tatandó Auróra  talán  jó  leszen,  hanem  az,  hogy  belőle  Károlyi 
typographustiak  leend  haszna.  Furcsa  öröm  a  nemzeti  ügy  ro- 
vására ! 

Ezen  édes  örömest  vevés  a  mellett,  hogy  csak  bitang  beszéd, 
nem  is  documentálható  1831.  évből,  hanem  csak  mostanról  van 
a  múltra  ráfogva,  a  mit  mutat  az  is,  mert  csak  az  1834-diki 
Auróra  jött  ki  (mint  mondatik)  Horvát  egyenes  jóváhagyása 
mellett  Károlyinál ;  ha  előbb  is  már  így  jött  ki,  miért  mondja 
Horvát,  hogy  «az  1834.  évi  Auróra  pedig  egyenesen  jóváhagyá- 
sunk mellett  jött  ki.»  Ide  nem  pedig  kellene,  hogy  az  1832-diki 
f^des  örömesttel  összefüggésben  álljon,  hanem  szinte  vagy  is;  s 
ez  mutatna  valamit  a  múltra  nézve  is.  —  De  felhagyok  a  sza- 
vak latolásával,  csak  azt  kérdem:  micsoda  Auróra-jus  származ- 
hatott által  Horvát  Istvántól  Károlyira  akár  1831.  akár  1834., 
miután  Horvátnak  magának  sem  volt  sem  1831.  sem  1834-ben 
jusa,  miután  ö  minden  lehetséges  jusát  jóval  előbb  már,  1824. 
febr.  26-d.,  eladta?  Nemo  dat,  quod  non  hgibet.  És  így  Horvát- 
nak mind  1831-ben  édes  örömest  verése,  mind  1834.  jóváhagyása, 
hogy  az  Auróra  Károlyi  István  typ.  által  adatott  ki,  ugyancsak 
jó  formán  nevetséges  dolgok. 

Bajta.  IV.  24 

közöltessenek.  Ezekben  Horvát  két  helyen  vél  argumen' 
tumot  találni  arra,  hogy  én  az  Auróránál  Károlyi  István- 
nak csak  szerkeztetője  voltam;  az  1830-diki  szerződésben 
t.  i.,  hol  ezen  szavak  állnak:  « Bajza  József  úr  az  Auróra 
szerkeztetését  magára  vállalván. »  S  ismét  egy  nyugtat- 
ványban  szinte  ezen  évről :  «Az  1832-diki  Auróra  szer- 
keztetéséért  felvettem  336  forintot.  Bajza.* 

Be  örvendetes  volna  Horvátnak  és  Károlyinak,  ha  az 
említett  szerződésben  semmi  más  felvilágosító  szó  nem 
állna  a  most  kiírtakon  kivül,  akkor  ezek  legalább  szalma- 
szál gyanánt  szolgálhatnának  a  jogtalanság  örvényébe 
sűlyedezőknek,  szalmaszál  gyanánt  mondom,  mert  erősebb 
ótalomszerűl  csakugyan  nem  szolgálhatnak.  Szerkezteim 
és  kiadni,  ezen  szavak  nálunk  oly  sokféle  értelemben 
használtatnak,  hogy  belőlök  bizonyosat  következtetni 
akarni  csak  az  fog,  ki  az  argumentumoknak  oly  szűkében 
van,  mint  az  Auróra-pörben  Károlyi  István  ügyvéde.  A  tu- 
lajdonosok nem  egyszer  nevezik  magokat  kiadóknak,  nem 
egyszer  szerkeztetöknek.  Például  Kölcsey  és  Szemere  a 
Muzárionnál  (mint  több  jelentéseikből  látható),  holott 
a  Muzárion  kiadási  tulajdona  nem  Hartlebené,  hanem 
Szemeréé.  Kölcsey  Munkáin  ez  áll :  kiadta  Szemere  Pál, 
holott  Hartleben  adta  ki,  vette  meg,  és  Szemere  szerkez- 
teté.  Helmeczynek  mind  Jelenkorán,  mind  Társalkodóján 
ez  áll :  Szerkezteti  Helmeczy,  holott  Helmeczy  privilegiált 
tulajdonos,  s  ha  a  szerkeztetni  szóból  valamit  következ- 
tetni lehetne,  akkor  Helmeczy  sem  volna  a  Jelenkor  és 
Társalkodó  tulajdonosa,  hanem  Landerer,  kinél  a  neve- 
zett hírlapok  nyomatnak  stb.  Kisfaludy  Károlyival  kötött 
egyezésében  is  a  redactor  (szerkeztető)  szó  áll,  szinte  úgy 
mint  énnálam,  holott  alább  világosan  mondatik,  hogy 
csak  az  1831.  Verlag-just  adja  el  Kisfaludy  Károlyi  typo- 
graphusnak.  Ezen  egy  szavacskából  vett  argumentum  te- 
hát silányabb,  hogysem  figyelmet  is  érdemlene  s  mutatja, 
mely  szűkében  van  az  a  védszereknek,  ki  még  ily  kicsiny- 
séghez is  kapkod.  S  nem  látta-e  Horvát  István  a  szerző- 

déseknek  több  pontjait  is,  melyek,  ha  a  szerkeztetőszóban 
volna  is  valami,  annak  minden  erejét  elveszik.  Például  az 
1831-diki  szerződésben: 

2-dik  pont.  Minden  költséget,  mely  a  könyv  nyomtatására, 
bekötésére,  rézmetszetekre  kivántatik,  Trattner  és  Károlyi  urak 
tartoznak  fizetni.  Papiros,   nyomtatás   olyan  legyen  mint    eddig. 

3-dik  pont.  A  képeket  Clarot  Sándor,  Kárgling  s  Ender,  vagy 
más  igen  jeles  rajzolók  által  fogják  (Tratt.  és  Kár.)  rajzoltatni ; 
a  rézmetszéseket  pedig,  melyek  négynél  kevesebbek  nem  lehet- 
nek, vagy  Blaschke,  vagy  Hoffmann,  vagy  Stöber  bécsi  rézmet- 
szőkkel metszetni. 

Ha  Károlyi  volt  volna  tulajdonos,  mi  szükség  lett  volna 
nekem  ezen  két  pontban  mondottakat  contractusba  ten- 
nem ?  holott  a  tulajdonnál  a  költségek  vitele  természe- 
tesen és  magában  is  értve  a  tulajdonost  illeti.  Papirost, 
nyomtatást,  rézmetszetek  számát,  sőt  még  a  rézmetsző- 
ket is  speciűce  kiszabni,  annak,  ki  csak  szerkeztető,  nincs 
jusa. 

Az  1833-diki  Auróra  iránt  kötött  szerződésben  pedig 
(lásd  ennek  2.  3.  stb  pontjait)  ezen  kötelezések  még  szo- 
rosban vannak  elhatározva,  s  itt  már  nincs  is  mondva :  «a 
szerkeztetést  magára  vállalván»  hanem :  «Bajza  József 
úrnak  az  Auróra  kéziratáért ...»  Ezen  documentum  ké- 
sőbb készült  mint  ama  másik,  melyben  Horvát  a  szer- 
keztető szót  leli.  Ha  Károlyinak  1831.  tulajdon  jus  lett 
volna  eladva,  méltán  kivánhatta  volna,  hogy  ezen  just 
világos  szavakkal  kitegyem  a  contractusban,  ezen  1832-di- 
kiben  pedig  már  csak  homályosan  sincs  semmi  mondva. 

Ha  a  londoni  parlamentum  megvizsgálandja  e  contrac- 
tusokat,  eleintén  talán  a  szerkeztetés  szó  miatt  parányi 
sejtése  leend  Károlyi  István  tulajdonáról,  de  ha  a  kiírt 
pontokon  is  végig  haladt,  látni  fogja  csakhamar  (mert 
jobb  logikus  is  lesz  ez  a  londoni  parlamentum  minden- 
esetre Horvátnál),  hogy  1832.  és  1833.  Károlyi  az  Auróra 
megvevője,  kiadója  (árendása),  Bajza  pedig  szerkeztetője 
és  tulajdonosa  volt. 

24* 

Nemes-Apáthi  Kiss  Sámuel  jól  vette  észre,  hogy  abból, 
ha  valaki  jószágot  egy  vagy  egypár  évig  haszonbérben 
(árendában)  bír,  a  jószágra  nézve  semmi  tulajdoni  just 
nem  nyerhet.  A  prsescriptio  általi  birtok-szerződésből  t.  i. 
a  haszonbérlőket  törvényeink  kizárják,  s  haszonbérlő  nem 
egy,  de  száz  évi  haszonbérlés  által  sem  praescribálhat  a 
jószág  iránti  tulajdonban.  Ha  az  Aurórára  nézve  árenda 
is  adhatna  valakinek  just,  akkor  is  ezen  jus  nem  Károlyi 
Istváné  volna,  hanem  Lichtl  Károlyé,  ki  az  Aurórát 
1830-ban  (mint  a  nálam  másolatban  lévő  szerződés  bizo- 
nyítja) szinte  haszonbérben,  mint  Károlyi,  bírta  volt. 
E  megjegyzést  azon  esetre  teszem,  ha  Károlyi  az  1831., 
1832.  és  1833-diki  Aurórák  birtokából  akarna  valamit  kö- 
vetkeztetni. 

Minekutána  Károlyi  István,  ki  az  Auróra  kiadási  jusát 
csak  derivative  bírhatná  az  eddig  mondottak  szerint  Hor- 
váttól, ki  avval  1824  óta  nem  bírt,  nem  nyerhette,  követ- 
kezik, hogy  őt,  bármint  ügyekezzünk  is,  semmiféle  czím 
alatt  meg  nem  szabadíthatjuk  azon  vádtól,  hogy  azt 
1834-ben  törvénytelenül  foglalta  el,  és  hogy  Károlyi  Ist- 
ván typographus  az  Aurórának,  bármint  szépítsük  a  dolgot, 
csakugyan  bitorlója. 

Általtérek  Horvát  « Auróra- perének*  azon  szakaszára, 
hol  azt  magyarázgatja,  miért  vittem  én  el  az  Aurórát  Ká- 
rolyi typographustól  Kiliánhoz.  Mind  a  mai  napig  szelí- 
debb eszköznél  maradva,  én  e  kérdésre  csak  azt  feleltem, 
hogy  ezt  azért  tevém  vala,  mert  nekem  úgy  tetszett,  most 
Horvát  által  kényszeríttetem  a  feleletre ;  itt  van  tehát 
ideje,  hogy  a  nem  szelíd  eszközökhöz  is  hozzá  nyúljak. 
Horvát  szavai  e  tárgyban  ezek : 

«Az  ifjú  kort  a  vágyás  ösztöne  könnyen  túl  ragadja  a  mérté- 
ken :  Az  a  Bajza,  ki  előbb  szerencsésnek  tartá  magát  (Horvát 
még  ezt  is  tudja  fj^  hogy  Kisfaludy  Károlylyal  egyenlő  jutalmat 
húzott,  most  már  fenynyebb  számolásokat  tett.  A  Kritikai  La- 
poknak I — IV.  füzetből  s  összesen  mintegy  21  nyomtatott  ívből 
álló,  s  még  nem  is  kész    (ez  nevezetes   gravamenf)   kéziratukért 

400  pengő  forint  jutalmat  kivánt,  mint  saját  kézirata  bizonyítja, 
Trattner-Károlyi  intézete  által  fizettetni.  Ennyit  Trattner-Káro- 
lyiék  nem  akarának  fizetni,  s  íme  az  Aurórának  egyszerre  tulaj- 
donosává lészen  Bajza,  és  azt  másnak  eladja  az  1833-dik  év 
kezdetén,  s  midőn  a  Trattner-Károlyi  intézete,  Szemerei  Szemere 
Pált  kérvén  meg  a  szerkeztetésre,  szokás  (?)  szerént  az  1834-dik 
évi  Auróra  megjelenését  hirdeti,  Bajza  jusrablással  (valóban? 
ugyan  hol  ?)  vádolja  a  Haza  előtt  Trattner-Károlyit.  ítélhet  már 
most  részrehajlás  nélkül  mindegyik  olvasó. » 

Az  egész  « Auróra-pernek »  ez  legméltatlanabb  és  leg- 
botránkoztatóbb  része.  Meg  kell  vallanom,  egy  Horvát 
Istvánról  épen  nem  tettem  volna  fel,  hogy  képes  legyen 
(habár  ellensége  ellen  is)  tiltott  és  nemtelen  fegyverekhez 
nyúlni.  Ezen  szavakban  én  pénzszeretettel,  alacsony  ha- 
szonleséssel vádoltatom,  oly  gyarlósággal,  melyet  én, 
mint  sok  undok  vétkek  szülőanyját,  leginkább  utálok, 
leginkább  bűnnek  tartok.  És  micsoda  alapokon  épül  Hor- 
vátnak e  vádlása,  melylyel  engem  hazámfiai  előtt  elfeke- 
titeniakar?  Károlyi  István  beszédén !  Tehát  ismét  alap- 
talan beszédeken,  ismét  mende-mondákon,  s  ezt  azon 
férfiú  teszi,  ki  a  Tud.  Gyűjteményben  (1833.  VEI.  köt.)  a 
házi  titkok  pióczái  és  mende -mondák  szerkeztetői  ellen 
oly  tűzzel  declamált !  A  pragmatikus  férfiút,  a  históriai 
igazságok  búvárát,  ki  máskpr  codexekből  szokott  docu- 
mentálni,  most  egyszerre  « mendemondák  szerkeztetőj évé » 
látjuk  alacsonyodni.  Ha  ezen  hiábavaló  hírt  még  Károlyi 
István  mondotta  volna  el  (kivel  a  Kritikai  Lapok  iránti 
alku  négyszemközt  történt)  inkább  megengedhetnénk,  de 
mikor  Horvát  olyannak  beszédeit  teszi  magáévá,  s  bizo- 
nyítgatja, ki  a  fenforgó  kérdésben  még  csak  tanuként 
sem  állhatna,  az  egy  historikus  férfiútól  valóban  csodá- 
latos. 

Hogy  ezen  alacsony  vádra  (mely  bármint  szépítsük. 
Horvátnak  soha  sem  fog  dicsőségére  szolgálni)  feleljek, 
szükség  elmondanom  a  dolgot  úgy,  a  mint  történt.  A  Kri- 
tikai Lapok  iránti  alku  négyszemközt  ment  végbe,  tanú 
nélkül,  s  itt  a  puszta  beszéd  és  állítás  sem  Károlyi  István 

részéről,  sem  az  enyémről  nem  lehet  teljes  hitelű,  azért 
én  belőle  csak  olyakat  mondok  el,  mit  az  olvasó  előtt  is 
tudott,  vagy  tudható  dolgokkal  bizonyíthatok.  Én  a  Kri- 
tikai Lapok  négy  füzetéért  (az  I.  füzet  második  kiadásáért 
és  három  újért,  melyek  együtt  21  tizenkettedrétnyi  nyo- 
matott ívet  tettek  volna)  Károlyi  typographustól  400  pengő 
forint  honoráriumot  kívántam.  Hogy  kívánságomat  nem 
vágyás  ösztöne  ragadta  túl  a  mértéken  (mint  a  könyvke- 
reskedési dolgokkal  nem  ismeretes  Horvát  véli),  s  hogy 
nem  volt  alaptalan  ábrándozás,  az  olvasó  el  fogja  hinni, 
ha  tekintetbe  veszi  a  Kritikai  Lapok  kelendőségét,  ha 
meggondolja,  hogy  az  I.  füzet  első  kiadása  három  hónap 
alatt  egészen  elkelt.  Továbbá,  hogy  az  én  kívánságom 
csak  az  előtt  lehetett  mértéken  túli,  ki  mindent  jó  olcsón 
akarna  magához  szítani,  hogy  rajta  mértéken  túli  nyere- 
sége lehessen,  kitetszik  abból,  hogy  nekem  a  Kritikai  La- 
pok mostani  kiadója  nemcsak  a  Károlyitól  kívánt  díjt, 
hanem  még  többet  is  fizetett  ki  a  Kritikai  Lapok  I — IV, 
füzetéért;  ki  ezt  nem  hinné,  jőjön  hozzám,  s  én  írott  egye- 
zésekkel fogom  neki  bebizonyítani.  Horvát  tehát  bízvást 
otthon  maradhatott  volna  az  «ifjú  kor  vágyási  ösztönével 
és  a  mértéken  túl  ragadtatással »,  s  meggondolhatta  volna 
saját  szerkeztetői  díját  is. 

Egyébiránt  nekem  szabadságomban  állott  valamit  mér- 
téken túl  is  kívánni,  valamint  Károlyinak  az  én  mértéken 
túli  kívánságomat  megtagadni,  alku  lévén  közöttünk.  Én 
Károlyitól  400  pengő  frtot  kívántam,  ő  nekem  180-at  (! ) 
Ígért,  s  ezzel  vége  lett  közöttünk  az  alkunak.  E  pénzbeli 
különbözés,  becsületemre  mondhatom,  teljességgel  nem 
volt  ok  arra,  hogy  én  Károlyi  typographussal  legkevésbbé 
is  összezördűljek.  Károlyi  typographus  nem  maga  volt, 
kinek  a  Kritikai  Lapok  kéziratát  eladhattam,  s  ha  maga 
volt  volna  is,  hála  a  gondviselésnek,  oly  ínségben  még 
nem  voltam,  hogy  azt,  saját  költségemen  is,  ki  ne  adhat- 
tam volna,  mert  hiszen  ki  tudtam  adni  az  I.  füzetet  is. 
Összeakadásomnak  Károlyival  a  Kritikai  Lapok  alkuja  volt 

Ugyan  oka,  de  nem  pénzbeli,  hanem  más  tekintetben.  Én 
a  Kritikai  Lapok  iránt  kötendő  egyezési  tervbe,  melyet 
saját  kezemmel  írtam  le,  a  többek  között  ezen  pontot 
tettem : 

•Az  említett  I — IV.  füzet  (mint  a  benn  foglalt  czikkelyekre 
nézve  egymástól  el  nem  választható  gyűjtemény)  örökre  Trattner- 
Károlyiék  tulajdona  marad. » 

Ezen  pontnak  értelme  az  volt,  hogy  Károlyi  István  a 
Kritikai  Lapoknak  csak  mint  gyűjteménynek  tulajdonosa, 
s  hogy  egyes  czikkelyeket  belőle  kiszakasztva  máshol 
lenyomtatnia  nem  szabad,  valamint  szinte,  ha  azokat 
írójok  saját  munkái  között  újra  kiadná.  Károlyinak  recla- 
málnia  nincs  jusa. 

Károlyi  István  typ.  az  általam  írt  egyezési  tervet 
újra  saját  kezével  leírván,  hozzám  küldötte,  belőle  azon- 
ban a  most  említett  pontot  kihagyá,  s  helyébe  ezeket 
iktatta : 

«n.  pont.  A  Krit.  Lapok  folytatását  is,  vagy  az  V.  s  többi 
füzeteket  Bajza  úr,  ha  folytattatnának,  nem  adhatja  el  másnak, 
hanem  csak  egyedül  Trattner  ós  Károlyi  uraknak  a  fentebbi 
áron  (!  I)  ivenként. » 

«in.  pont.  Az  említett  I — IV.  füzet  örökre  Trattner-Károlyi 
urak  tulajdona  marad. » 

Észrevétel  nélkül  hagyván  Károlyi  Istvánnak  azon  « mér- 
téken túli  kívánságát*,  melyre  a  « vágyás  ösztöne  ragadta », 
hogy  engem  pro  futuris  contingentibus  is  le  akart  bilin- 
cselni, midőn  vele  személyesen  összejöttem,  csak  azt  kér- 
deztem volt,  miért  hagyá  ki  az  egyezésből  azon  lényeges 
pontot,  melyet  én  világosan  kitettem  volt  ?  Ö  azt  felelte, 
hogy  azért,  mert  a  mit  ő  egyszer  megveszen,  az  meg  van 
véve  mindenképen,  részekben  és  egészben.  Én  tudván 
mint  szoktak  Németországban  az  írói  munkák  eladatni, 
tudván,  hogy  Braunschweigban  Vieweg  még  máig  is  nyom- 
tatja törvényesen  Goethe  Hermann  és  Dorotheáját  külö^ 
nősen,  holott  Goethe  Minden  Munkáit  együtt  véve  s  ösz- 

vesén  Cottának  vagyon  jusa  kiadni,  és  pedig  a  német  szö- 
vetségtől nyert  kizáró  privilégiummal ;  tudván  általában, 
hogy  az  irói  eladott  munkához,  csak  azon  alakban  van 
a  megvevőnek*  jusa,  mely  alakban  az  neki  eladatott, 
kinyilatkoztatám  Károlyi  typographusnak,  hogy  miután 
oly  ember  is  találkozott,  ki  e  világos  igazságot  kétségbe 
vonta,  én  ezentúl  e  pont  világos  kitétele  nélkül,  olynemű 
munkát  kivált,  mint  a  Kritikai  Lapok,  mely  több  írók  dol- 
gozataiból áll  össze,  sem  Károlyinak,  sem  másnak  soha  el- 
adni nem  fogok,  mert  ilyetén  eladás  csak  azon  írók  kárára 
történnék,  kik  szívesek  voltak  engem  munkáikkal  segélni. 
Károlyi  viszont  kinyilatkoztatá,  hogy  ő  ily  föltétellel  semmi 
munkát  sem  fogadand  el  s  veend  meg  sem  tőlem,  sem  más 
írótól.  E  nyilatkozások  után  mindkét  részről,  ha  külön- 
ben nagy  kedvem  volt  volna  is,  az  Aurórát  (mely  szinte 
többek  munkáiból  álló  gyűjtemény)  Károlyi  Istvánnak 
többé  nem  adhattam,  az  Auróra  munkatársainak  sérelmé- 
vel s  kárával.  Hogy  a  dolog  így  történt,  bizonyítani  fogja 
az  én  saját  kezemmel  írt  egyezési  terv,  mely  Károlyi  Ist- 
vánnál van,  s  viszont  a  Károlyi  István  kezével  írt,  mely 
nálam  van.  Én  mende-mondákat  sem  magam  szerkeztetni, 
sem  olyanokon,  melyeket  mások  szerkeztetnek,  állításai- 
mat építeni  nem  szoktam. 

Ez  vala  egyik  indító  ok,  hogy  én  Károlyitól  az  Aurórát 
elvigyem.  Volt  azonban  még  egy  másik  is,  mely  ennél 
nem  kevésbbé  fontos.  Az  t.  i.,  mert  évenként  mind  inkább 
tapasztalam,  hogy  Károlyi  Istvánn'al  oly  csínos  zsebköny- 
vet kiadatni  soha  nem  fogok,  milylyel  én  hazámfiainak 
szolgálni  óhajtottam  volna.  Két  rendbeli  egyezésemből 
Károlyival,  melyeket  Horvát  az  Auróra-perben  kiada, 
látni  fogja  az  olvasó,  mint  tigyekeztem  én  az  Aurórát  mi- 
nél díszesebbé  tenni.  Kötelességgé  tettem  Károlyinak, 
mint  tulajdonos,  és  pedig  írott  szerződés  által,  hogy  új 
metszésű  csínos  betűkkel,  szép  papiroson,  s  tisztán  nyom- 
tassa a  könyvet,  a  példányokat  díszesen  köttesse  be,  jeles 
rajzolókkal,  jeles  m^tszőkk^l  kés2iíttesse  a  képeket.  Mind 

ezeknél  élő  szóval  még  többre  is  kértem  volt  őt,  de  nagyobb 
részint  hiába ;  sem  szóval  tett  kéréseim,  sem  az  írott  egye- 
zés által  kiszabott  pontok  úgy  nem  teljesíttettek  mint 
kellett  volna.  1832-ben  Károlyi  nem  is  velín,  hanem  kö- 
zönséges papiroson  nyomatta  az  Aurórát,  hogy  sok  költsé- 
gébe ne  kerüljön,  és  nyomatta  tisztátalanul,  mint  majd- 
nem mindent,  a  mit  typographiájából  kikerül;  1833.  pe- 
dig, midőn  unszolásaimnak,  s  contraetusom  még  világos- 
ban kifejezett  föltételeinek  egészen  ellent  nem  állhatott, 
mint  óhajtotta  volna,  megerőteté  magát,  s  az  Aurórát  azon 
papiroson  nyomatta,  melyen  Kilián  nem  az  Aurórát,  ha- 
nem az  Auróra  jelentéseit  szokta  nyomatni.  Ki  vala  kötve 
egyezés  által,  hogy  Stöber  Ferencztől,  Bécsnek  alkalnia- 
sint  első  metszőjétől,  is  legyenek  rezek  az  Aurórában,  és 
Stöber  Ferencztől  sem  1832.  sem  1833.  egyetlenegy  réz 
sincs,  mint  az,  ki  e  két  évbeli  Auróra  képeit  vizsgálandja, 
látni  fogja.  Ki  vala  kötve  továbbá  az  is,  hogy  az  Auróra 
példányai  jól  legyenek  bekötve,  s  mert  Károlyi  ügyes  könyv- 
kötőknél, kik  drágábban  dolgoznak,  nem  akará  köttetni,  a 
kötés  mindenkor  csínatlan  volt,  s  oly  rossz,  hogy  a  könyv 
levelei  első  felnyitáskor  kiszakadoztanak.  Hogy  ezek  nem 
mesék,  fogják  tudni  igenis  jól  az  1832.,  1833-ki  Auróra 
tisztelt  olvasói,  kik  ezen  időben  ez  ellen  panaszkodtak. 
Mondhatnék  még  egyéb  sérelmeket  is,  melyeket  Károlyi 
önmaga  jól  tud,  azonban  mert  ezek  bizonyítására,  mint- 
hogy egészen  prívative  történtek,  tudott  dolgokra  olvasó- 
közönség előtt  nem  hivatkozhatnám,  elhallgatom,  nehogy 
költött  vádakkal  láttassam  terhelni  Károlyi  Istvánt,  kit  kü- 
lönben is  elég  nem  költött  terhel. 

Látván  két  évi  türödelmem  után  végtére,  hogy  Károlyi 
Istvánnal  az  Auróra  díszesebbé  tételére  hiába  kötök  mind 
élő  szóval,  mind  írva  contractust,  az,  hacsak  ad  imple- 
mentum  pörbe  nem  idéztetem,  teljesedésre  nem  jut,  s 
hogy  az  Auróra  külső  csínjára  nézve  nem  előbbre  halad, 
hanem  évenként  hátra  megyén ;  óhajtás  támada  bennem, 
hogy  azt  más  kiadóhoz  vigyem.  Óhajtásom  teljesedett  Í8 

1833  elején,  midőn  ifj.  Kilián  György  könyvárostól  tör- 
ténetesen meghallottam  volt,  hogy  Vilina  zsebkönyv,  me- 
lyet ő  Cserneczky  József  szerkeztetése  mellett  hirdetett, 
nem  jöend  ki.  Épen  ekkor  történt  az  öszveakadás  Káro- 
lyival a  Kritikai  Lapok  alkuja  miatt,  s  a  dolog  úgy  állván, 
miként  itt  híven  leírtam,  én  azonnal  egyezésre  léptem 
ifj.  Kilián  György  gyei  az  1834-iki  Auróra  iránt. 

Ezek  elmondásától  én  megkíméltem  volna  mind  a  tisz- 
telt közönséget,  mind  pedig  Károlyi  Istvánt ;  de  Horvát 
alacsonyságok  gyanújába  hozott,  s  így  szükség  vala  ma- 
gam igazlására  a  történteket  tisztán,  s  a  valónak  fényében 
megmutatnom.  Elmondások  legalább  tanulságul  szolgá- 
land  azon  magyar  író  collegáimnak,  kik  a  munkák  eladá- 
sában még  nem  eléggé  tapasztaltak,  s  jól  tudom,  ki  kö- 
zülök ezután  kiadóval,  kivált  Károlyi  Istvánnal,  alkura 
bocsátkozik,  vigyázó  és  óvakodó  leszen,  s  minden  mézes 
szónak,  ígéretnek  nem  fog  hitelt  adni,  s  őrizkedni  fog  az 
embertől. 

Az  itt  elmondottak  igazságáról  legerősben  fogja  az  ol- 
vasó meggyőzhetni  magát,  ha  az  1832.  és  1833.  Aurórá- 
kat összehasonlítandja  az  én  1834-diki  Aurórámmal,  vagy 
még  inkább,  ha  a  tavali  két  Aurórát  egymás  mellé  teendi, 
s  látni  fogja,  mit  adott  költség  és  külső  csín  tekintetében 
Károlyi  István  Kiliánhoz  képest  még  akkor  is,  midőn  már 
versenytársa  akadt.  Az  én  czélom  az  vala,  hogy  hazám 
fiainak  egy-minden  lehető  csínnal  felkészített  zsebkönyvet 
adjak,  s  a  jutalom,  melyet  ügyekezetemért  aratok,  az, 
hogy  egy  Horvát  István  haszonleséssel,  pénzzsarolással 
rágalmaz.  Szemere  pedig  a  bitorló  segedelmére  áll.  Azon- 
ban ez  az  én  nyugalmamat  nem  háborítja;  tanultam  és 
tudok  méltatlanságokat  is  tűrni  —  jaj  annak,  ki  ezt  nem 
tud !  —  vigasztalásomat  abban  lelem,  hogy  törekedésem 
melyért  korholtatom,  a  köznek  vala  szentelve,  s  abban, 
hogy  a  belső  bíró  semmi  vétekkel  nem  vádol.  Adeundse 
inimicitise,  subeundsB  pro  republica  tempestates. 

Mi  szép  vala  abban,  hogy  Károlyi  typographus  nekem 

1832-ben  700  forint  jövedelmet  adott,  mit  Horvát  sze- 
memre vet,  nem  értem ;  sem  azt  nem,  hogy  Károlyinak 
az  1832-diki  Auróra  kiadása  miatt  valamely  fényes  haza- 
fiúi érdeme  volna.  Ne  képzelje  Horvát  István,  hogy  az 
Auróra  1832-ben  ki  nem  jött  volna  Károlyi  István  nélkül 
is.    1831-ben    szinte    találkoztak  volna  hazafiak,   mint 
lS^2-ben,  kik  az  Aurórát  pénzzel  elősegélték  vala,  s  ha 
nem  találkoztak  volna,  vájjon  Károlyi  István  csak  maga 
volt-e  a  világon,  ki  a  könyvnek  pártját  foghatta  ?  Legyünk 
igazságosak,  s  ne  adjunk  többet  senkinek,  mint  a  mit 
érdemel,  kivált  magunkat  alacsonyító  előszeretetből  ne. 
A  nyereségnek  csaknem    bizonyos  reményével   könnyű 
hazafiúi  áldozatokat  tenni !  A  szememre  vetett  szerkeztetői 
dijt  én  nem  vettem  el  Károlyitól  ingyen,  hanem  érte  fá- 
tadtam, s  annak  kifizetése  által  mi  nagy  dicsőséget  szer- 
zett magának  Károlyi  typ.,  azt  gyenge  szemeim  nem  lát- 
ták. Bizonyossá  tehetem  Horvát  Istvánt,  sem  1832-ben, 
sem  előbb  oly  nyomorú  nem  voltam,  hogy  ezen  700  forint 
által  ínségektől,  vagy  talán  épen  éhhel-halástól  mentet- 
tem volna  meg,  s  bizonyossá  tehetem  az  iránt  is  általá- 
ban, hogy  midőn  könyváros  oly  írótól  vészen  meg  vala- 
mit, kinek  munkáit  —  miért  ?  azt  kérdeni  nem  könyváros 
dolga  —  a  publikum  veszi  és  olvassa,  soha  sem  tesz  áldo- 
zatot, melyért  az  író  neki  mély  főhajtásokkal  tartoznék. 
Suum  cuique  !  Horvátnak  nem  700,  hanem  3000  forintot 
fizet  Károlyi  a  Tud.  Gyűjt,  szerkeztetéseért,  holott  ennyit 
ezelőtt  egy  szerkeztetőjének  sem  fizete.   Ha  Horvát  a  700 
forintot  is  már  oly  szép  tettnek  tartja,  ennek  végtére 
dicsőségesnek,  s  emlékre  méltónak  kell  lennie.  S  vájjon 
Horvátot  mi  vette  rá,  hogy  Károlyitól  ennyit  kívánjon  ? 
Nem  akarom  a  dolgot  tovább  fejtegetni,  nehogy  kivilágo- 
sodjék, ki   az   valósággal,  kit  a    « vágyás    ösztöne   túl- 
ragadt a  mértéken*.   Kár  oly  szemrehányásokat  tenni, 
nielyek  a  mellett,  hogy  tiltottak,  nagyobb  súlylyal  esnek 
rissza  a  vádlóra,  mint  a  vádlottra.  Akár  fogadott,  akár 
fogadatlan  ügyvédek  legyünk,  soha  sem  kell  felednünk 

sem  azt,  mivel  tartozunk  másnak,  sem  azt,  mivel  ma- 
gunknak. 

Befejezésül  azon  szerény  beszédekre  kellene  még  vala- 
mit mondanom,  melyeket  Horvát  maga  személye  felől 
itt-ott  az  Auróra-perben  elhintegete :  azonban  ezekre  el- 
hallgatok, szemeimet  lesütöm  és  —  pirulok. 

Ezekkel,  úgy  hiszem,  megfeleltem  a  kérdésekre,  melye- 
ket Horvát  az  Auróra-per  végén  támaszt,  s  világosságra 
hozam,  hogy  a  bitorló  Károlyi  hlván  typographus,  a  jm- 
sal  nem.  bíró  jusosztogató  és  az  igazságtalan  ügyvéd  Hor- 
vát Istváiiy  a  tavali  két  Auróra  közül  pedig  a  Pseudo- 
Auróra :  Szem  ere  Pálé. 

A  pör  lefolyt ;  olvasó-közönség,  Ts  ti  leginkább,  hazám 
törvénytudói,  Ítéljetek! 

Pest,  május  1-én  1834. 


tf 


A  hírlapi  csevegőknek. 


Némely  nyugtalan  íróink  nem  sajnálják  a  drága  időt 
hirkoholásokra  vesztegetni,  s  mulatságokat  lelik  abban, 
ha  a  jámbor  olvasókat  alaptalan  csevegéssel  tévedésbe 
hozhatják.  Uy  könnyelműséget,  vagy  pajkosságot,  vagy 
minek  nevezzem,  csak  a  szerkeztetők,  kikhez  az  ily  men- 
demondák kiadatás  végett  beküldetnek,  korlátozhatná- 
nak :  de  ök  azt  nem  teszik,  sőt  legújabban  látjuk,  bármi- 
nemű névtelen  vagy  álnevű  hazugságot  azonnal  közre 
iiocsátanak.  Mi  czélt  reménylenek  elérhetni  ál  költemények 
közlésével,  magok  tudhatják  legjobban;  én  részemről  úgy 
hiszem,  hogy  ilyek  által  nem  alapíthatni  meg  valamely 
folyóirat  hitelét.  Azonban  lássák  a  szerkeztető  urak,  mit 
cselekesznek,  én  közlött  mende-mondáik  czáfolgatásába 
bocsátkozni  nem  fogok,  de  némelyekre,  mik  egyenesen 
személyemet  illetik,  kénytelen  vagyok  egy-pár  megjegyzést 
tenni. 

Az  erdélyi  «Nemzeti  Társalkodó*  365 — 368.  lapjain 
P.  Károly  (Pechata  Károly- e  vagy  álnév,  nem  tudom),  ki 
magát  fenthusiasmussal  tisztelőmnek*  nevezi,  oly  dolgo- 
kat, 8  oly  módon  beszél  össze  felőlem,  milyeket  csak 
ellenségemtől  várhattam  volna.  Nincs  emberi  kebel,  mely 
ne  örvendene  azon,  ha  mások  vele  véleményben  egyez- 
nek, ha  elvei,  cselekedetei  polgártársai  előtt  javallatot, 
tetszést  nyernek,  mert  mi  van  akkor  bajokkal  küzdő  élet- 
pályánkon kedves,  ha  embertársaink  javalló  tekintete  nem 
az?  A  javallást  és  tetszést  ki  lehet  nyilvánosan  is  fejezni, 
sőt  a  nyilvános  pálya  szükségképen  hozza  magával  a  nyil- 

vános  korholatot  vagy  javallást :  de  a  javallásnak  is  meg- 
vannak a  maga  határai,  s  azokon  túl  a  tetszés  gúnynyá,  a 
javalló  szó  rágalommá  válik.  Az  igazságos  és  őszinte,  a 
dolgok  becsét  értő,  magasztalásaiban  is  mérséklendi  ma- 
gát, nem  tévesztendi  el  szemei  elől  a  korlátokat,  nem 
fogja  feledni  soha,  kinek  mivel  tartozik.  P.  Károly  úr  azon 
ál  színt  adá  beszédének,  mintha  nekem  barátom  volna, 
velem  elvekben  egyeznék ;  de  én  kénytelen  vagyok  kinyi- 
latkoztatni, hogy  abból  itélve,  mit  felőlem  írt,  nem  tekint- 
hetem őt  barátnak,  hanem  oly  valakinek,  ki  mézes  sza- 
vakba burkolja  a  veszélyt,  melyet  czélba  vett  ellenfelének 
megejtésére  készíte.  Hála  sorsomnak,  még  annyira  nem 
kapott  el  a  hiúság,  hogy  minden  meggondolatlan  magasz- 
talónak  tömjénfüstje  elkábíthasson,  adott  isten  két  ép 
szemet  megkülönböztetnem  a  fejéret  feketétől,  s  lelki  erőt 
arra,  hogy  magamat  többre  ne  tartsam,  mint  valósággal 
vagyok.  P.  Károly  úr  jól  kiszámolá  tervét,  mert  csakugyan 
semmit  sem  tehetett  volna  nagyobbat  megpirításomra, 
mint  midőn  engem  s  gyenge  írói  törekedéseimet,  egy  köz 
tiszteletben  álló  férfiúnak  annyi  jeles  sajátságokkal  gazdag 
személyéhez  s  fényes  politikai  pályájához  hasonlított; 
oly  férfiú  személyéhez,  kinek  hazafiúi  tiszta  lángját,  elme- 
beli erejét,  leginkább  pedig  sziklai  állhatatosságú  lelkét 
csak  bámulni  vagyok  képes,  nem  pedig  követni.  Ilyetén 
vak  és  túlságos  magasztalást  akár  ellenségemtől,  akár 
«enthusiasmussal  tisztelőmtől »  jőjön,  ezennel  visszauta- 
sítok, és  jövendőre  minden  ilynemű  dicsérettől  kérem 
magamat  megkíméltetni.  Különben  is  enthusiasta  magasz- 
talókat soha  sem  óhajtottam  magamnak;  örökké  csak 
azok  javallását  űgyekeztem  megnyerni :  kik  észszel  szok- 
tak javallni,  nem  pedig  vak  felhevülésből  és  enthusias- 
musból.  Ezt  figyelmeztetésül  «enthusiasmussal  tiszte- 
lőmnek.)) 

Hallgatással  mellőzvén  el  azon  többnyire  alap  nélküli 
hírközléseket,  melyek  az  erdélyi  Társalkodóban  s  Kova- 
csóczy  Literatúrai  Lapjainak  legújabb  számaiban  a  Haj- 

nal,  Auróra,  Emlény  zsebkönyvek,  Horvát  István,  Krit. 
Lapok,  Tudós  Társaság  históriai  osztálya  stb.  felől  kiadat- 
tak, csupán  a  Tud.  Társaság  1835.  évre  elitélendő  nagy- 
jutalmáról fogok  néhány  szót  mondani. 

P.  Károly  úr  az  1835-iki  nagyjutalmát  vagy  Arad  vár- 
megye leírásának,  vagy  az  én  Verseimnek  kivánja  adatni; 
egy  másik  névtelen  (szinte  az  erdélyi  Társalkodóban) 
dr.  KoTÁcs  Magyar  Patikáiéinak,  vagy  ismét  Verseimnek; 
a  Lit.  Lapok  pedig  ezt  mondják  :  « Sokan  Bajza  Verseit 
méltatják  a  200  darab  aranyra,  s  nem  jut  eszökbe,  hogy 
nem  mind  eredeti  az,  mi  eredeti  öltönyegben  díszéig.  Van- 
nak munkák  —  osztályukban  művésziek  —  melyek  vala- 
melyikét minden  díjmegosztás  nélkül  megtisztelhetni  a 
200  darab  aranynyal,  csak  a  vizsgálás  párt  nélkül  történ- 
jék.. (Lit.  Lapok  XXIL  172.) 

Én  úgy  gondolom,  hogy  valamint  az  előbbi  években, 
úgy  1835-re  is  nem  a  Literatúrai  Lapok  szerkeztetője, 
vagy  ezen  Lapok  és  az  erdélyi  Társalkodó  álnevű  írói, 
sem  nem  az  említett  sokaság,  hanem  a  Tudós  Társaság 
nagygyűlése  fogja  elitélni  a  200  arany  jutalmat;  legoko- 
sabb volna  tehát  ezt  bevárni,  s  csak  midőn  ez  kimondá 
ítéletét,  akkor  kellene  hírlapokban  a  dolgot  megvitatni. 
Ha  pedig  némely  urakat  oly  igen  bánt  a  viszketeg,  ám 
Hzóljanak  (én  az  előleges  vitatásoknak  sem  vagyok  ellen- 
sége, ez  is  a  nyilvánossághoz  tartozik),  de  ha  valamit 
komolyan  akarnak,  czélirányosb  leszen  az  1835-ben  kijött, 
kérdésbe  vehető  munkákat  mind  egyig  összehasonlító 
bírálat  alá  venni,  s  figyelemmel  tartva  a  Tudós  Társaság 
meghatározott  elveit  a  jutalmazásokban  (Lásd.  M.  T.  Tár- 
sasági Névkönyv  1836.  45.  és  46.  lap.)  szólni  a  dolog  felől. 
A  Literatúrai  Lapok  felébb  idézett  helye.  Verseimet  említ- 
vén, igen  a  tárgy  velejére  szól :  felette  kár,  hogy  a  mit 
monda,  meg  nem  fejtette,  be  nem  bizonyítá.  Én  eredetiek 
gyanánt  adott  verseimet  eredetieknek  hiszem,  hacsak 
valakinek  az  erediség  felől  valami  különös,  eddig  általam 
nem  ismert  fogalma  nincs ;  miután  azonban  a  Lit.  Lapok 

ellenkezőt  állítanak,  igen  hasznos  leszen,  ha  állításokat 
igazolják.  Ezen  Lit.  Lapok  mondák  ki  a  szót,  hogy  sokan 
vannak,  kik  e  Verseket  a  200  darab  aranyra  méltatják ; 
ezen  sok  méltató  hihetőleg  eredetieknek  véli  a  verseket 
velem  együtt ;  ha  ki  mást  tud,  kötelessége  e  sok  tévelygő 
véleményűt  hibájából  kivenni,  s  valóbbra  tanítani.  Meg- 
vallom, nekem  épen  nem  volna  kedves  dolog,  ha  bebizo- 
nyíttatnék, hogy  plágium  az,  mit  én  eredetinek  tartok,  s 
eredeti  gyanánt  adok  a  közönség  kezébe ;  azonban  egyes 
ember  hiúsága  soha  sem  lehet  oly  fontosságú  dolog,  melv 
kímélést  igazság  és  közügy  rovására  érdemeljen.  Én  tehát 
azt  hiszem,  hogy  a  Literatúrai  Lapok  felébb  idézett  állí- 
tásaikkal elmulaszthatatlan.  kötelességül  tevék  magoknak 
a  követelt  plágium  bebizonyítását,  s  annál  erősben,  mint- 
hogy vallomások  szerint,  sokan  vannak,  kik  ezen  Verseket 
jutalomra  méltatják. 

Egyébiránt  sem  ezen  Versekben,  sem  más  írásaimban, 
nem  olvasta  eddig  senki,  hogy  én  e  Versekért  jutalmat 
várnék ;  az  ideát  legelébb  a  minden  magyar  írók  legmo- 
hóbbika,  Stancsics  Mihály,  hozta  a  maga  Kritikai  Érteke- 
zeteiben  szóba ;  de  másoknak  lehetett  volna  több  itéletök, 
mint  hogy  utczai  s  kávéházi  üres  csevegéseket  közönség 
elébe  vigyenek.  Most  már  azonban  szóba  vétetvén,  re- 
ményijük s  elvárjuk,  hogy  a  hírközlő  urak,  s  közöttök 
leginkább  a  Literatúrai  Lapok  szerkeztetője,  vagy  (ha  más) 
az  idézett  sorok  írója,  ki  a  Versekre  nézve  lényeges  dolgot 
monda,  s  a  Tudós  Társaságot  is  jutalmai  elitélésében  pár- 
tosságról látszik  vádolni,  mind  pedig  Verseim  iránti  állí- 
tását megelőzőleg  fogja  igazolni.  Nem  tartozik  hozzám 
elitélni,  mi  fényt  hoztak,  vagy  hoztak-e,  nevemre  a  kér- 
désbe vett  Versek ;  de  ha  hoztak  csak  legkisebb  sugárocs- 
kát,  s  az  nem  saját,  hanem  kölcsönzött  csillám,  méltó, 
hogy  az  igazság  szigorú  arcza  előtt,  mint  minden  földi 
gyarlóság  és  álszín,  elhalaványodjék. 


ATHEN^ÜM  MIATTI  ZAJGASOK. 


Semper  ego  anditor  tautum  ?  numquam  nereponam, 
Vexatus  toties.  luv.  I.  1. 


I. 


HIELAPI    VÁDASKODÁSOK. 

Kettős  folyóiratunk  hirdetése  1836.  decz.  3-dikán  jelent 
meg.  Bizodalommal  fogadta  azt  a  közönség,  és  nagyobb 
számmal  vévé  körül  részvételével,  mint  bármely  más  e 
nemű  folyóirást,  mind  ez  ideig;  s  bizodalommal  fogadta 
azt  nagyobb  száma  a  legismertebb  s  egyszersmind  leg- 
munkásabb íróknak:  mint  a  dolgozásra  ajánlkozottak 
folyvást  növekedő  névjegyzéke  bizonyítja.  De  voltak  írók, 
leginkább  pedig  hír-  s  egyéb  lapok  szerkesztői,  kiknek  e 
püyán  fellépésünk  nem  tetszett; — miéi-t?  hagyjuk  ezt 
akkorra,  midőn  valamelyikünk  talán  érdekesnek  tartandja 
az  új  literatura  privát  történetét  megírni,  mely  sokkal 
többet  fejtend  meg,  mint  a  mi  eddig  a  közönség  kezei  közé 
le  vagyon  téve.  Elég,  hogy  voltak,  kiknek  ez  útoni  mun- 
kálkodásunk szálka  volt  szemökben ;  s  eleinte  egyenként, 
utóbb  támadó  frigyet  kötve,  minden  lépten  és  nyomon, 
titkon  és  nyíltan,  szabad  és  nem  szabad  eszközökkel, 
folyóiratunkat  üldözés,  magunkat  minden  viszonyaink 
között  nemcsak  gáncs,  hanem  becsmérlés  és  gúny,  s  a 
mi  több,  gyanúsítás  és  rágalom  tárgyaivá  tettének. 

Valamint  a  zavargások  eddig  nem  vehettek  ki  nyugal- 
munkból, úgy  nem  fognak  ezen  túl  sem,  s  valamint  eddig, 

néhány  egyes  tárgyat  kivéve  —  melyre  szükségesnek  vagy 
épen  kötelességünknek  hittük,  némely  világosító  szót  is 
ejtenünk  —  hallgatással  mellőztük  el  seregét  a  tudomá- 
nyos, vagy  csak  társas  illedelmű  férfiakhoz  is  méltatlan 
támadásoknak :  úgy  fogtuk  volna  ezentúl  is,  ha  az  ellen- 
fél, mely  a  tudomány  érdekében  semmi  komolyabb  mun- 
kálatokkal elfoglalva  nincs,  háborgatásunkra  bőven  ráérve, 
örök  egyoldalú  petyegéseivel  nem  kényszerítene,  a  másfél 
éven  túl  követett  békerendszerről  lemondanunk :  s  ezen 
túl,  a  mennyiben  hasznosnak  fog  látszani,  az  ellenünk 
intézett  alaptalan  támadások  visszautasítására,  igazság- 
talan vádak  czáfolatára,  hamis  állitások  magyarázatára,  s 
napirenden  lévő  altatások  felvilágosítására  lebocsátkoz- 
nunk. Nem  szívesen  teszszük  ezt :  a  tárgy  nélküli  viták- 
nak a  tudomány  soha,  a  literatura  ügye  ritkán  láthatta 
hasznát ;  de  feleljenek  érte  azok,  kik  ily  zajgásokból  élőd- 
nek. Mi  ily  hosszú  türelem  után  fölemeljük  a  keztyűt, 
mert  a  némaságunk  által  magát  biztosítottnak  vélt  ellen - 
had  az  igazság  bátorságával  kezdi  a  tiszta  törekvésen  s 
nem  gyanakodó  közönség  bizodalmán,  garázda  játékait 
űzni.  Ideje  tehát,  hogy  mi  is  szóljunk;  s  itt  ne  feledjék 
elleneink,  hogy  a  védelem  minden,  a  támadó  által  fogott 
fegyverrel  szabadon  élhet  visszatorlásúl,  s  pedig  azzal  is, 
mely  a  támadóhoz  mint  támadóhoz  nem  illik,  —  csak 
nemtelen  ne  legyen. 

Mielőtt  a  literatúrai  garázdaságokat  és  saját  ügyünk- 
beni  gázlásokat  rendesen  szemmel  tartandó  álló  czikke- 
lyünket  a  Pigyelmezőben  megnyitnék :  szükség  leszen  a 
magunk  s  az  ellenség  álláspontja  kimutatására  az  eddig 
történteket  fővonalaikban  legalább  összeállítva,  a  figyel- 
mes és  elfogulatlan  olvasó  elébe  terjeszteni. 

Az  első  felszólaló  Wargha  István  volt,  kinek  Egy  két 
szó  annak  idején  czímü  czikkelyét  a  pesti  Társalkodó 
(102.  szám)  még  decz.  21-én  terjeszté  az  olvasóság  elébe. 
Észrevételei  két  fő  pontban  egyesülnek.  Literaturánknak 
rendszeres    munkák    kellenek   élébh,  úgymond,  azután 

folyóirások,  s  a  megfordított  rend  csak  káros  lehet;  s 
ismét :  leginkább  mi  vagyunk,  kiknek  erkölcsi  kötelessége 
ez  úton,  t.  i.  rendszeres  munkák  dolgozása  által,  a  litera- 
túra  érdekéhez  járulni.  8  miután  Szigethi  ezekre  felelni 
igyekezett  (Társ.  1837.  9.),  W.  másodszor  is  szólt  (Társ. 
1837.  12.)  s  tovább  menvén  mint  először,  többi  közt  azt 
jegyzi  meg-  rólunk,  hogy  «mint  a  köz  bizodalom  meg- 
bizottjai,  tartozunk  rendszeres  és  állandó  értékű,  nem 
pedig  kalendáriomi  becsű  munkákkal  pótolni  a  boni  tudo- 
mányosságnak szükségeit ;»  sőt  egyikünket  arra  is  emlé- 
keztet, hogy  mint  akadémiai  titoknoknak  « mellékes  tár- 
gyakra saját  ideje  kevés  lehet,  a  társaság  ügyére  szánan- 
dóról pedig  nem  rendelkezhetik;  mely  tekintetből  a 
Tudománytámak  szerkesztetésétől  is  fölmentetett. »  — 
Felelheténk  vala,  hogy  W.  beszédeiben,  a  joumalistikát 
illetőleg,  sok  való  van,  de  —  a  tárgy  egyoldalú  felfogásá- 
ból sok  nem  való  is;  hogy  ott  —  hol  nem  annyira  a 
tudomány  előmozdítása  a  czél,  mint  annak  és  főleg  a 
nyelvnek  megízleltetése  s  terjesztése^  mely  mindaddig,  míg 
fő  feladásunk  a  nemzetiség  fejlesztése,  maga  is  fő  tekin- 
tetet érdemel,  —  hogy  ott,  mondánk,  bármely  út,  ha  a 
czélhoz  vezet,  jó :  az  általunk  választott  pedig  e  perczben 
a  többieknél  nem  kevésbbé  jó  azon  adatnál  fogva,  hogy, 
mig  folyóiratunkat  ezer  ember  olvassa,  s  folytonos  és 
huzamos  hatása  által  egy  része  az  olvasóknak  egyszers- 
mind egy  vagy  más  tudomány,  s  általán  a  literatura  iránt 
maradandó  részvétre  gerjed:  rendszeres  munkánkat  tár- 
gyához képest  50  vagy  100,  szerencsésb  esetben  legf elébb 
egypár  száz  olvassa  (egyikünk  1834.  egy  közérdekű  tárgy 
felett  rendszeres  munkával  kinálá  meg  a  közönséget  és 
48  előfizetője  gyűlt) ;  felelheténk,  hogy  lett  dolog,  miképen 
a  rendszeres  munkák  tartós  hatással  vannak  ugyan,  de 
ezeknek  is  csak  az  időszaki  sajtó  csinál  olvasókat,  vala- 
mint a  drámairónak  a  játékszín.  Van  tehát  a  dologban 
valami  visszás,  ha  a  tudomány  közvetlen  haladását  értjük, 
de  nincs,  ha  literatura-  s  tudomány- terjesztés  eszközeit. 

a  közönség  alapítást,  s  a  nyelv  kül-  s  belterjű  előmenete- 
lét. Mondhattuk  volna,  hogy  ha  ki  ugyan  képes  állandó 
értékűt  előállítani,  akkor  sem  fog  csupa  kalendáriombecsű 
czikkelyeket  adni,  midőn  folyóiratban,  a  perez  érdekeit 
szem  előtt  tartva,  dolgozik,  s  példákat  hozhatánk  fel, 
míkép  nálunk,  és  másutt  sok  állandó  értékű  dolgozat,  a 
perez  indításából,  egyenesen  folyóiratok  számára  készült ; 
s  mondhatánk,  hogy  palotához  nemcsak  arany  és  már- 
vány, hanem  tégla,  vas  és  fa  is  szükséges.  Kérdezheténk : 
miért  bennünket  az  akadémia  rendes  és  fizetéses  tagjai  s 
tisztviselői  közül  írói  kötelességünkre  emlékeztetni,  kik 
mióta  az  intézet  áll,  bármely  úton  s  bármely  szerencsé- 
vel, de  folyvást  munkálkodánk,  s  talán  annyit  a  mennyi- 
nél többet  egy  sem.  Szóval,  volt  volna  tárgy  elég  bármely 
bő  vitatkozásra,  ha  ilyekkel  akaránk  lapjainkat  betölteni, 
ha  hiúság  és  viszketeg  bántott  volna  személyes  ügyben 
csatatérre  sSsállani,  annyival  is  inkább,  mert  jó  ügyünk 
érzetében  a  győzödelmet  okkal  s  nem  feleseléssel  vivó 
ellenségen  kétségesnek  nem  gondolhattuk.  Mi  azonban 
hagytuk  ezeket,  óhajtván,  hogy  egyébről  gondoskodhas- 
sunk mint  magunkról,  s  czélunkra  készültünk. 

Wargha  István  előadását  viszhangozta  s  commentálta, 
s  szinte  még  lapjaink  megindulása  előtt  a  Tud.  Gyűjt. 
(1836.  XII.  k.),  a  Haszn.  Mul.  (1837.  3.  sz.)  és  a  kassai 
Liter.  Lapok  (2.  sz.) ;  mind  azt  akarja :  ne  adjunk  folyó- 
iratot mi,  hanem  engedjük  át  másoknak. 

Csodálkozhattunk  volna :  miért  csak  most  ezen  ellenke- 
zések egy  encyklopsediai  folyóirat  eszméje  ellen?  holott 
aligha  nem  közönségesen  el  van  ismerve,  hogy  azoknak 
köszöné  literatúránk  eddig  is  nemcsak  rendes  olvasói  leg- 
nagyobb számát,  de  legbecsesb  műveinek  nagyobb  részét 
is,  —  miképen  a  kifogások  épen  magokat  encyklopae- 
diaiaknak  valló  lapok  által  terjesztettek  ?  —  miért  az 
ellenkezések  épen  csak  az  Athenaeum  ellen,  melynek  kiál- 
lítására velünk  számos  köz  hitelű  férfiak  fogtak  kezet ; 
miért  az  Athenaeum  ellen,  ha  mi  adjuk,  s  miért  e  felszó- 

litdsok,  hogy  azt  mások  adják,  mások,  kik  e  pályán  talán 
még  nem  munkálkodtak,  holott  a  mi  kezeinkben,  külön- 
böző időkben,  már  több  s  többféle  s  köztök  vegyes  tárgyú 
folyóirat  s  gyűjtemény  is  volt :  Bajzáéban  egy  széplitera- 
turai  (Aurora)  s  egy  literatúrai  (Kr.  Lapok) ;  Schedelében 
egy  encyklopaediai  (Tudománytár)  és  orvosi  (Orvosi  Tár), 
Vörösmartyéban  egy  encyklopaediai  (Tud.  Gyűjt.)  és  szép- 
literaturai  (Koszorú)?  —  Miért  épen  nekünk  tűzni  ki, 
mely  úton  hassunk,  s  bennünket  morális  kötelességekre 
emlékeztetni,  kik  tizenöt  éven  túl  folyvást  adtuk  jeleit 
munkálkodásunknak?  Végre  miért  és  hogyan  és  mely 
joggal  hivatalos  kötelességekre  emlékeztetni  ?  De  mind- 
ezen mi  nem  csodálkoztunk,  mert  igen  is  jól  tudtuk, 
mindez  miért?  s  megnyugodván  a  jók  bizodalmában, 
hallgatva  megindultunk  kitűzött  pályánkon. 

Más  harczmódhoz  nyula  tehát  most  az  ellenség.  Aggód- 
ván, hogy  lapunk  támadó  hitelét  egyenes  úton  nem  ront- 
hatja le,  elválaszta  bennünket  lapjainktól,  s  így  és  majd 
hármunkat  együtt,  majd  külön  véve  piszkolása  tárgyául. 
A  támadás  piaczai  a  Bajzolatok  s  az  újonnan  keletkezett 
8  velők  frigybe  állt  Hirnök.  Valóban,  nobile  par  fratrum ! 
Az  elsőkben  a  Lit.  Lapok  pár  olvasója  előtt  Literatúrai 
világ  czímű  czikkelyeivel  ismeretessé  lett  Kunoss  foly- 
tatta, hasonló  czim  alatt,  az  idősb  irói  karra  költött  vadait, 
mindenek  előtt  Bajzát  vévén  sértései  tárgyául,  szerencsét 
kívánván  az  akadémiának,  hogy  verseit  nem  jutalmazta,'^^ 
hibául  tulajdonítván  neki  s  egyéb  barátainak,  hogy  Beze- 
rédyt  versei  silányságára  nem  figyelmeztették ;  —  Kritikai 
Lapjaira  azt  fogván,  hogy  «a  morált  kigúnyolni  iparkod- 
tak*; —  s  így  a  fiatal  literatura  charakteréhez  híven, 
becstelenitést,  ráfogásra  rágalmat  halmozván.  De  ezek 
czáfolatot  nem  kívántak.  —  Csak  mellesleg  legyen  érintve, 
miképen  e  czikkelyek  sorának  egyik  fő  czélja  az  ismert  és 
hitelben  álló  magyar  írók  egész  rendének  lealacsonyítása, 

*  V.  ö.  Figy.  1837.  II.  96.  sz, 

általellenében  *az  ifjú  irói  "iiemzedéknekíf ,  mi  alatt  Kunoss 
az  ismeretes  pasquillans  társaság  tagjait  érti,  mely  maga 
ejté  el  álarczát,  midőn  «több  igazságbarát »  nevetségesen 
bitorlott  neve  alatt  az  akadémiának  köz  bizodalommal 
megtisztelt  választmányát  gyanúperbe  akarta  keverni. 

Az  új  évvel  új  ellenségeskedések.  Ismét  ellenünk  s 
lapjaink  ellen  intézett  czikkely ékkel  igyekezének  a  Raj- 
zolatok figyelmet  gerjeszteni,  s  előfizetőkre  szert  tenni. 
Mindenek  előtt  Munkácsy  költ  ki  Bajza  —  mint  színigaz- 
gató ellen,  mindennemű  ráfogásokkal,  miknek  bélyegzése 
végett  csak  néhányat  emelünk  ki.  « Csodálatos  —  úgy- 
Díjond  (Eajz.  7.  sz.)  —  hogy  ezen  szép  reményekkel  biztató 
intézet  [a  pesti  m.  színház]  épen  oly  férfiú  igazgatására 
bízatott,  mint  B.  úr,  kinek  egész  literatori  pályája  mind 
ekkorig  azt  bizonyítá,  hogy  kezei  közt  mindig  elveszett  a 
gyermeki) .  S  halljuk  a  bizonyítást!  «Igy  járt  —  u.  mond  — 
az  Aurora,  így  jártak  a  Nemesis  súlyától  méltán  elnyo- 
mott Kritikai  Lapok,  s  nagyon  félő,  vagy  inkább  igen 
nagy  hihetőséggel  gyanítható,  hogy  azon  B.,  ki  egy  ideig 
a  literatori  dictátorságot  bitorolta,  a  ki  a  Külföldi  Játék- 
színt megindította,  de  tönkre  juttatá  .  .  .  mesterségét  a 
belföldi  játékszínen  végzendő. »  Ez  állítás  annál  kevésbbé 
szorult  czáfolatra,  mert  az  a  publikum,  mely  Bajza  mun- 
kálatait éveken  által  ápolta  részvételével,  magától  is  kita- 
lálta, hogy  az  Aurora  megszűntének  oka  nem  egyéb,  mint 
az  AthenaBum  szépliteraturai  részének  osztatlan  erővel 
kiállíthatása ;  hogy  a  Kritikai  Lapok  a  hason  tárgyú 
Figyelmező  mellett,  legalább  egy  időre,  fölöslegesekké 
lettek,  s  gyaníthatta,  hogy  Külföldi  Játékszínét  kiadója 
csak  azért  nem  folytatta,  mert  nemsokára  utána  az  aka- 
démia egészen  hasonló  gyűjteményt  indíta  meg.  De  Bajza 
vállalatinak  —  noha  az  almanachból  sohasem  költ  keve- 
sebb 900-nál,  a  Lapokból  400-nál,  de  1400  is  —  veszett 
nevét  kellé  költeni,  hogy  bizalmatlanság  magvai  hintesse- 
nek el.  Ugyan  ezért  írják  a  Eajzolatok,  hogy  oá  publikum 
idegenkedésének  (?)  wm  a  színészek,  hanem  az  igazgató 

oka».  Lehetett  vala  kérdeni:  Miért  ezelőtt  magyar  szín- 
ház tárgyában  soha  igazgatóról^  és  igazgatásról  szó  sem 
volt,  csak  most  ?  Tudják-e  ez  urak,  és  pedig  pontosan  és 
hitelesen,  nem  mende-monda  után,  az  igazgató  munka- 
körét, befolyását,  a  körülmények  szövevényét?  tudták-e,  mi, 
mennyiben  függ  tőle?  stb.  De  a  nemtelen  fegyverekkel 
küzdő  azon  pár  visszautasító  szón  kívül,  melyek  az  Athe- 
naenm  9.  számában  álltának,  többet,  s  egyebet  nem  ér- 
demlett. Következtek  erre  újabb  feleselések  (10.  sz.)  s 
majd  Hazucha  vádja  (12.  sz.),  darabjaival  állítólag  történt 
visszaélésekről,  ismét  Munkácsy  észrevételei  a  Bajza  re- 
pertóriuma ellen  (15.  sz.),  hol  többi  közt  megkívánja  az 
igazgatástól,  (kitől?  Bajzától-e  vagy  a  választmánytól?) 
•legyen  elővigyázatú,  legyen  szemes  .  .  .  egy  fa  nem  erdő, 
egy  fecske  nem  csinál  tavaszt.  Nem  lett  volna-e  hát  oko- 
sabb ezen  dalnokné  (Schodelné)  helyett,  kinek  mostani 
körülményink  közt  mind  éneke,  mind  játéka  oly  annyira 
elüt  a  többi  tagokéitól,  azon  nevezetes  áron,  15000  forin- 
ton,* melyen  a  színház  részére  nyeretett,  tán  más  3  vagy 
4  tagot  nyerni  a  színházhoz »  stb.  Nem  tudjuk,  most  is 
így  szólnának-e  a  Eajzolatok,  csak  azt  látjuk,  hogy  Mun- 
kácsy mindent  összekerese,  mivel  Bajza  igazgatása  szakát 
gáncsolhassa,  ha  az  fényére,  ha  az  erkölcsi  hasznára  vala 
is  az  intézetnek.  Bajta  semmit  sem  javalni,  rosszalni 
mindent,  volt  a  maxima.  Frankenburg,  kit  olvasóink 
elébbi  számunkból  fognak  ismerni,  egy  elbeszélése  bírá- 
latáért vett  magának  szabadságot'>^'>^  Sebedéit  nemcsak 
mint  írót,  hanem  mint  akadémiai  titoknokot,  nyilv.  tanítót 
és  mint  embert  gúny-  és  vádakkal  illetni,  mikről  szót  tenni 
nem  itt  van  helyén. 

Három  új  lap  eredett  az  idén  körültünk :  esztendő  ele- 
jén Századunk  és  Szion,  s  Kunossnak  áprilisban  meg- 

*  Mellesleg  legyen  mondva,  hogy  nem  15,  hanem  körülbelül 
17  ezer  frt. 
**  Rajz.  1838.  I.  8.  sz. 

indult  Természete;  mind  a  három  oppoBitióban  ellenünk: 
az  elBŐ  közjogi,  a  második  vallásügyi,  a  harmadik  szemé- 
lyes tekintetben. 

A  Századunk  kedvencz  tárgya  volt  a  színházigazgató. 
Itt  másodszor  is  feltálaltatott  az  adandó  drámák  jutal- 
mazása jnódjának  megtámadása  Munkácsytól,  itt  fesze- 
gette azt  egy  névtelen  is,  némely  gyakorlati  oldalaira 
nézve  a  dolognak  helyesen,  de  Munkácsyként,  oly  suppo- 
sitummal,  mintha  azon  választmány,  mely  a  munkák 
vizsgálatával  meg  fog  bizatni,  szintúgy  mint  a  jutalmat 
határozó  (azaz  az  igazgató-)  küldöttségről  szülcségkép  csak 
rosszat,  a  fáradott  író  alávaló  megcsalását,  annak  maga 
az  intézet  világos  érdeke  ellen  anyagi  károsítása  s  erkölcsi 
elcsüggesztése  szándékát  nemcsak  lehetne,  de  egyenesen 
kellene  várni.  SittzajgottHazuchais(18.,  32.  sz.)  darabjai 
lassú  vizsgálata  ellen,  fadumokra  hivatkozván,  mik  akkor 
lesznek  factumok,  midőn  a  közönség  ismerni  fogja  Hazu- 
chát,  hitelességét,  és  négy  szem  közt  történtekre  nézve  neki 
magának  tulaj donítand  hitelességet  egy  más,  talán  töb- 
bektől ismert,  szinte  egyesnek  hitelessége  felett.  S  a  Szá- 
zadunkban állottak  a  leghevesebb  antikritikák  is 


II. 

CSATÓ  SZEMLÉJE  A  HÍRNÖKBEN. 

Nem  lehet  nem  javalni  a  Hírnök  szerkesztőjének  azon 
saját  és  igen  új  vállalatát,  mely  a  múlt  februáriusban 
Magyar  hírlapok  heti  szemléje  czím  alatt  megindítta- 
tott. Miután  folyóiratink  a  literatura  egyéb  termékeiről 
bírálatokat  közlenek,  igen  természetes  és  korszerű,  hogy 
a  magyar  hírlapok  czikkelyei  is  biráltassanak,  s  így  nap- 
ról-napra szélesb  terjedelmű  literaturánkban  ne  maradjon 
semmi  megítéltetés  nélkül.  A  Hírnök  ügyes  szerkesztője 
csupán  ott  hibázta  el  a  dolgot,  hogy  ezen  fontos  czíkkely 

nem  is  szerkesztését,  hanem  írását  —  Csató  Pál  kezeire 
bízta,  kinél  az  valóságos  kés  gyermek  kezében.  Nem  isme- 
rünk a  magyar  literaturában  feltűnt  jobb  fejek  között  — 
Csató  is  közéj ök  tartozik  —  embert,  ki  oly  kevéssé  való 
kritikai  pályára  mint  épen  ö.  Kritikához  férfi  kell,  szilárd, 
elvekben  alapos,  elvekhez  hű.  Csató  egy  lenge  lélek  férfi 
testben,  változékony  mint  az  áprilisi  napok,  mit  ma  javai, 
holnap  kárhoztatja,  holnapután  ismét  javalja,  a  szerint 
mint  személyes  érdekei  kivánják.  Kritikához  tisztaságot 
szerető  kezek  kellenek,  olyanok,  melyek  magokat  alacsony- 
ság, igazságtalanság,  részrehajlás  foltjaival  beszennyezni 
irtózzanak.  Kritikusnak  szabad  párthoz  tartozni,  hová 
minden  okos  embernek  tartozni  is  kell :  az  elvek  pártjá- 
hoz; személypárthoz  nem.  Csató  pedig  a  szerint  méri 
kegyeit  és  büntetéseit,  a  hogyan  valakit  szeretni  vagy  nem 
szeretni  szempillantatnyi  haszna  kivánja.  Ezekből  magya- 
rázhatnák, kik  közelebbről  ismerik,  azon  sok  változást, 
melyen  Csató  életének  napjaiban  keresztülment. 

Mióta  ő,  mint  szemleíró,  a  magyar  literaturában  min- 
denes lett,  igen  sok  dolga  van,  mit  épen  oly  könnyűséggel 
mint  fölületességgel  végez ;  el  nem  mulasztván  nézeteit 
egyoldalú,  csípős  és  keserű,  de  a  sokaságra  jól  számolt 
gúnyjaival  fölereszteni.  0  egy  lélekzettel  s  minden  elaka- 
dás nélkül  ítél,  ország,  világ,  színház,  literatura  dolgairól; 
B  ha  az  általa  igen  megtisztelt  nevek  (neveink)  fordul- 
nak elő,  bizonyosak  lehetünk  benne,  hogy  a  toll  illő 
figyelemmel  megnyomva,  csapásai  meglehetős  agyarko- 
dással  egyenesen  fejeinknek  intézve  vannak.  Ez  nekünk 
nagy  tisztelet,  neki  szomorú  kötelesség,  melyet  midőn  oly 
buzgón  teljesít,  lelke  sír,  esze  kétségbeesik ;  nem  mintha 
ezen  mesterséghez  elég  jó  vére  nem  volna,  hanem,  mivel 
mindezt  tennie  kell.  Azért  akár  ellenségeinek,  ha  volná- 
nak, akár  barátainak,  ha  maradtak,  nincs  mit  boszan- 
kodni  vagy  örülni  divatba  jött  nevén.  Neki  minden  sora 
nagy  kínjába  kerül.  Ö  minden  betűjében  függetlenségre 
született  lelkének  egy  részét  temeti  el,  s  szépen  indult 


394  VITAIRATOK. 

elméje  végre  vadonba  vész,  melyet  kietienné  teszen  a  kár- 
öröm, melyben  álmai  rémekké  változnak.  S  ennek,  uraim, 
nem  egészen  önmaga  oka.  Mostoba  korunk  kárhoztatá 
őt  e  bűnhődés  legöldöklőbbikére,  s  ha  meg  akar  élni,  meg 
kell  kövűlnie,  hogy  ne  tudja,  mit  gondol,  ne  higyje,  mit 
tanít,  ne  hallja,  mit  mások  mondanak,  s  mindenek  felett 
érezni  felejtsen.  Elmélet  tehát  a  bal  körülmények  által 
elsodrottnak,  de  igazság  is,  nehogy  a  mit  ő  kínjában  tanít, 
hitelre  kapjon,  s  kápráztató  álszínei  által  a  közvéleményt 
félrevezesse. 

Neki,  mint  mondók,  kötelessége  mondani,  miket  mond, 
s  hogy  mindezekben  kevesebb  vadsággal,  s  nem  a  leg- 
újabb divatos  durva  kifejezések  segítségével  jár  el,  egyedül 
jobb  ízlésének,  mit  tőle  eddig  meg  nem  tagadhatni,  s  vilá- 
gosb  eszének  tulajdonítható.  Gorombaság,  neveletlenség 
kevés,  sőt  semmi  fáradságba  sem  kerül,  s  súlya  szerzőjére 
esik  vissza,  mit  Csató  igen  jól  tud,  s  azért  kerülni  ügyek- 
szik. Az  ő  fegyverei  egészen  más  neműek  mint  társaié ;  ő 
a  simaság,  részrehajlatlanság  álarczáját  veszi  fel,  s  a 
simaság,  részrehajlatlanság  ismét  dicséretes  dolgok ;  de  az 
álarcza  nem  az.  Ezen  álarezával  szedi  rá  a  kényelmes 
jámbort,  a  bokros  foglalatosságai  miatt  elszórakozottat,  s 
mindazokat,  kik  vagy  nem  birnak,  vagy  nem  tartják  mél- 
tónak kis  dolgokban  is  a  valónak,  igaznak*  nyomára 
akadni.  Cuiuslibet  rei  Simulator  ac  dissimulator ;  s  hogy 
ezen  tulajdonságain  azonnal  rajta  ne  kapassék,  éber  el- 
méje áll  őrt.  Öt  úgy  lehet  tekinteni  mint  literatúrai  vesz- 
teséget, mint  megromlott  bort,  mely  még  eczetkorában  is 
erejét  mutatja:  csipős  és  mérges,  s  elég  hatható  megsava- 
nyítani mindent,  mihez  vegyíttetik. 

E  szerint  Csató  helyzete  felette  bajos  és  nyomasztó; 
hivatala  bokros  gondokkal  jár,  s  ki  mindezt  felfogta,  nem 
csodálkozhatik,  ha  ő,  a  különben  ügyes,  hibákat  követ  el, 
s  a  másnak  mért  csapást  gyakran  ön  fejére  hárítja.  Az  itt 
mondottak  a  Figyelmező  folytában  jobban  és  jobban  be 
fognak  bizonyodni. 

Jlj  ember  kezében  van  most  a  magyar  hírlapok  kriti- 
kája* s  ő  ezen  kritikákban  a  hirlapokat  három  részre 
osztja :  pajtásokra,  neutrálisokra  és  ellenségekre.  Pajtá- 
sok :  a  Kajzolatok,  Természet,  Szion.  A  két  előbbiek  azért, 
mert  e  két  fészekben  tenyésznek  és  élődnek  csaknem 
mind  azon  ifjú  írók,  kiket  hasonlókép,  mint  Csatot,  a  des- 
peratio  tett  kritikusokká:  Munkácsy,  Eunoss,  Hazucha, 
Stancsics  és  Frankenburg,  mind  meg  annyi  rendes  tag 
Ennoss  tudós  társaságában,  s  kiket  mi,  adandó  alkalom- 
mal, sorban  meg  fogunk  ismertetni  a  közönséggel.  A  Szion 
azért  pajtás,  mert  Csató  a  vallásosság  köpönyegét  is  sze- 
reti, szükség  i^gy  kívánván,  magára  ölteni.  Neutrális 
lapok :  Erdélyi  Hírlap  s  Mulattató,  Ismertető,  Hiradó  és 
Nemzeti  Társalkodó,  Eegélő  és  Honművész.  Világos  ellen- 
ségek :  Athenaeum  és  Figyelmező,  Jelenkor  és  Társalkodó, 
Vasárnapi  üjság.  Azonban  ő  a  pajtásságot  és  ellenkedést 
úgy  űzi,  hogy  sokszor  a  pajtásokról  is  mond  szelíd  gán- 
csokat és  az  ellenségekről  is  mérsékelt  dicséreteket,  mi 
nem  rossz  fogás  volna  akkor,  ha  Csató  egészen  bohók- 
és vakoknak  írna. 

Lássuk  a  szemleíró  kritikusi  mozgalmait,  február  1-től, 
midőn  szemléjét  kezdette,  a  mennyire  azok  ügyünket 
érdeklik,  mert  ezúttal  jobbára  csak  ezekre  akarjuk  szorí- 
tani észrevételeinket. 

Mielőtt,  a  felvett  időrend  szerint,  a  Hírlapi  Szemle 
eddigi  folyamatát  állítanánk  olvasóink  elébe :  nem  lehet 
annak  legújabb  (65- d.)  számát  előre  meg  nem  ismertet- 
nünk, melyben  Csató  egy,  e  folyó  czikkelyünk  első  sza- 
kasza (Figy.  30.  sz.)  ellen  pendített  oratiunculával  akarná 
megmutatni,  hogy  a  factum  nem  factum,  s  hogy  axiómát 
is  lehet   czáfolni,  s   szeszélyének  e  legifjabb  gyermeke 


*  Csató  már  néhányszor  protestált  azon  állítás  ellen,  hogy  ö 
bírál:  de  ezen  protestatiók  nevetségesek.  Egyetlenegy  Szemle 
sem  jelent  még  meg,  melynek  hangja  biráló  ne  volna.  Ez  nem 
kivan  bizonyítgatást,  ez  kézzel  fogható. 

különösen  alkalmatos  azon  író  taktikáját  bélyegezni,  ki 
magát  hivatottnak  érzi  az  irók  egész  serege  s  a  publikum 
egy  része  nevében  prsBceptori  pálczát  forgatni  felettünk, 
kik,  úgy  hozván  magokkal  az  érdekek,  kegyét  többé  nem 
birjuk. 

Halljuk  tehát  az  ítéletet:  «E  czikkely  —  az  Athe- 
naeum  miatti  zajgások —  ama  kellemetes  és  gyönyörköd- 
tető bunkós  modorban  van  írva,  és  .  .  .  saját  megkülön- 
böztetésül, a  gorombasághoz  igen  szépen  csatolja  a  plety- 
kát, és  szintazon  mértékben  sértő,  melyben  unalmas ».  — 
Még  be  sem  fejezett  czikkelyünk  sokkal  frisebb  emléke- 
zetben van  olvasóink  előtt,  hogysem  a  gyönyörködtető 
és  egyszersmind  unalmas,  a  goromba  és  sértő  praedicatu- 
mokra,  a  bunkós  modor  és  pletykára  észrevételt  kellene 
tennünk;  s  akármit  mondanak  némelyek,  kiknek  lelki- 
ismerete kevésbbé  tiszta,  mi  ez  ítéletet  bátran  fellebb 
viszszük  —  a  közönség  elébe.  Csak  az  unalmasra  tesz  szűk 
azon  megjegyzést,  hogy  vannak  igenis  tárgyak,  melyekről 
mulattatólag  nem  lehet,  vagy  legalább  nem  kell  szólani. 
Ha  Csaténak  az  tetszik,  ha  az  ő  részén  nevetők  vannak, 
legyen  bár  I  mi  azt  óhajtottuk  mindenha,  hogy  azok  pár- 
toljanak, kik  meggyőződést  akarnak ;  s  félő,  hogy  a  Csató 
nevetői  majd  ki  fogtak  fogyni  a  nevetés  ingeréből,  midőn 
a  gondolkodó  olvasó  mellettünk  meg  fogott  győződni.  Ha 
Csatónak  az  tetszik,  ha  a  dráma  folyamatja  alatt  nyer  tap- 
sokat, nekünk  az,  ha  annak  befejezése  után  fogtunk  mél- 
tókká találtatni  a  helybenhagyásra,  s  tudtuk,  hogy  Csató 
eszének  cabrioletje  sebesen  és  könnyen  elgördül  minden 
apró  kavics  felett,  s  hogy  ezt  —  ha  a  kocsis  ügyes  —  nézni 
mulatságos  lehet:  csakhogy  az  majd  egy  nagyobbacska 
göröngyön  szintoly  könnyen  fel  is  fordulhat,  a  mi  ismét 
mulatságos  :  midőn  másfelől,  csupa  adatokkal,  tehát  dol- 
gokkal, megrakott  társzekerünk  menetelét  nézni,  lehet 
hogy  unalmas,  de  kinek  dolgok  kellenek  s  nem  kocsi, 
annak  jobban  fog  tetszeni  a  társzekér,  mint  az  üres  cab- 
riolet,  melyben  legfelebb  is  Csató  ül.   S  vigasztalásunk. 


ATHENAEIJM  MIATTI  ZAJGÍSOK.  397 

bogy  az  amolyan  könnyű  kis  cabrioletba  ütközvén,  egy 
könnyen  fel  nem  dől:  midőn  az  ilyen,  ismét  nagy  könnyen 
és  mulattatólag,  a  kerékgyártóra  szorul.  A  többire  nincs 
mit  mondanunk  olvasóinknak. 

-K  -K  -K 

Hanem  engedje  meg  kegyed,  drága  Csató  úr,  hogy  vala- 
mint kegyed  őszinte  volt  a  Hirnök  65- d.  számában  tar- 
tózkodás nélkül  kiírni,  mint  szólott  magában  hozzánk, 
midőn  az  Ath.  miatti  zajgások  első  czikkelyét  olvasta, 
mi  is  hasonló  őszinteséggel  viseltetvén  kegyedhez,  mint 
ki  több  évig  ezen  mi  wdúlongó  és  pártosw  szövetségünk- 
nek részvevő  és  munkás  tagja  volt :  szinte  palástol atlan 
nyíltsággal  elmondhassuk  kegyednek,  mint  szólánk  mi 
magunkban  kegyedhez,  midőn  az  oratiunculát  először 
olvastuk. 

Midőn  mi,  kedves  Csató  úr  —  (bocsásson  meg,  ha  a 
bizodalmas  Te  szólítást  nem  viszonozzuk,  melylyel  nem- 
csak szembe,  vagy  épen  világ  előtt,  de  még  magunkban  is 
nem  mindenkit  szólítunk),  midőn  mi  e  legújabb  apostro- 
pfaáját  először  olvastuk,  azt  hittük,  hogy  kegyed  szívesen 
kivenné  erejökből  a  Zajgásokban  általunk  nem  annyira 
kifejtett  mint  kifejtés  végett  az  olvasó  számára  össze- 
állított dolgokat ;  de  félvén,  nehogy  unalmassá  legyen,  ha 
dolgokkal,  adatok  hasonlítása  s  magyarázásával  foglal- 
kodik,  s  mint  a  könnyűnek  és  mulatságosnak  barátja, 
könnyebbnek  és  mulatságosbnak  ítélvén  túl  a  valónak 
határán,  koholmányok  fellegein  nyargalózni,  hová  nem 
mindenkinek  szeme  hat  az  ahhoz  szükséges  üvegek  nél- 
kül, —  kegyed  így  gondolkodott:  —  «Patvar  vigye  e  dol- 
gokat! én  ráfogom,  hogy  az  nem  bizonyít  semmit,  hogy  a 
szerecsenek  magokat  fehérre  akarják  mosni,  hogy  az  mind 
bunkó,  gorombaság,  pletyka  stb.  efféle  [hiszen  kegyed 
kéziratai  közt  egy,  e  tárgyban  igen  bő  synonymicon  van, 
mint  legújabb  munkáiból  —  a  Hírlapi  Szemléből  kitet- 
szik] ;  érintem  aztán  a  lexiconi  port,  a  Kritikai  Lapokat, 

8  néhány  jelesb  nevet,  péld.  Horvát  Istvánt,  b.  Eötvös 
Józsefet,  gr.  Majlátb  Jánost  stb.,  s  ismétlem,  mit  már 
másszor  mondtam,  de  meg  nem  mutattam,  mert  a  meg- 
mutatás vajmi  unalmas  dolog,  én  pedig  mulatságos  író 
vagyok,  ismétlem,  hogy  az  Athenaeiim  miatti  zajgások 
csak  ama  régi  viták  szakadatlan  és  szükséges  folytatása,  s 
felkiáltok :  Itt  van  egy  factum  uraim,  kérlek  igen  szépen, 
tagadjátok  el  ezt  a  factumot;  s  itt  van  axióma,  kérlek 
igen  szépen,  czáfoljátok  meg  ez  axiómát !  —  ez  elmés  és 
könnyű  fogással  az  adatoktól  nehéz  társzekeret  feldön- 
töm,  s  nagy  könnyen  kimondom :  íme  ők  buktak !  s  ők 
bukni  fogtak  I »  — 

Látja  kegyed,  ily  gondolkodását  hittük  mi,  midőn  czikke- 
lyét  először  olvastuk  ;  de  csakhamar  a  másodszori  átolvasás 
után  világos  lőn  előttünk,  hogy  kd  sem  ezt,  sem  egyebet 
nem  gondolt,  mikor  ezt  az  utolsó  Szemléjét  írta,  mert 
nem  volt  nyugalma,  nem  volt  lelki  ereje  gondolkodni.  Ez 
pedig  azért  nem  volt,  mert  látja  drága  Csató  úr,  kd  még 
nem  sok  vizet  zavart  a  magyar  literaturában,  kd  még 
újoncz  a  küzdések  piaczán :  de  koránt  sem,  mintha  kd 
még  nem  bírált,  nem  gázolt,  nem  pasquillisált  volna,  csak 
hogy  kd  ezt  a  névtelenség  pajzsa  alatt  egy  titoktartó  szer- 
kesztő háta  mögött  tévé ;  úgy  pedig,  ha  ki  tudja,  hogy  az 
ellenség  visszarugása  [a  kd  szava]  őt  nem  érheti,  mert 
előtte  áll,  ki  felfogja,  vajmi  könnyű  « gázolni  és  pasquil- 
lisálni)),  kd  pedig,  mint  már  többször  mondók,  mód  fölött 
szereti  s  szerette  mindenha  a  könnyűt.   Mert  tehát  kd 
ujoncz  még,  s  minden  polémiái  tapasztalása  az  árvíz  után 
kezdődött,  midőn  a  kd  által  is  érdemesnek  vallott  Brassai 
Sámuel  —  de  kit  kd  orthographíájaért  «legázolt,  lemocs- 
kolt, ledorongozott,  lesatírísált  és  pasquillisált : »  [enge- 
delem e  szertelen  szóbőségért,  de  mi  ezt  mind  a  kd  szó- 
tárából   tanultuk]  —  midőn,    mondók,  Brassai  Sámuel 
egy  párszor    ujjára    koppantott:  mi  pedig  sokáig  nem 
tartván  szükségesnek  a  kd  petulantiájáról  tudomást  venni, 
jókedvünkben  néhányszor  mégis  ejténk  egy  pár  szavacs- 

kát  a  maga  helyén,  mely  kegyednek  válrokonságánál  fogva 
legott  az  elevenibe  hatott,  —  kd  elveszte  minden  nyugo- 
dalmát, emésztése  csökkent,  assímilatiója  oly  rendetlen, 
hogy  a  mézből  is  epét  készít ;  mihez  lázas  mozgalmak  is 
járulnak,  melyeknek  egyik  oka  a  nyilt  harczbani  járat- 
lanság s  a  még  nem  edzett  szív  ingerlékenysége,  másika 
a  zavart  öntudat  hánykódó  állapotja:  azóta  kdét  az  em- 
lékezet is  elhagyta,  1831,  32  stb.  1836-lal  zavarja  össze, 
feledvén,  hogy  ama  mozgalmakban  kd  is  véve  részt,  s  a 
lelki  nyugtalanságát  előttünk,  kik  kdét  oly  jól  ismerjük, 
mint  a  sekély  vizet,  elárulta  « mosolygásával))  is:  kd!  ki 
mint  nemcsak  az  életből  tudatik,  hanem  a  Hírnökből  is, 
eddig  csak  kaczagni  tudott,  kd  annyira  tönkre  ment,  hogy 
már  csak  mosolyogni  bír  ?  Hol  a  régi  kedv  és  szeszély  ? 
Kegyed  valóban  annyira  mester  az  olvasók  indulatai  felett, 
hogy  utóbb  még  szánakodásra  is  fogja  gerjeszteni. 

Látja  kd,  e  nyugtalanság  oka  többi  közt  annak  is,  hogy 
minden  lépten  nyomon  logikai  bakokat  lő.  így  péld. 
midőn  nekünk  « bunkós  modort,  kíméletlenséget,  részre- 
hajló bírálatokat  és  pártos  journalistíkát»  tulajdonit, 
hogyan  gondolhatja,  hogy  menekvésünkre  ismét  azon 
szerhez,  t.  i.  uliteratori  veszekedésekhez*  folyamodjunk? 
Vajmi  felsült  kd  itt  gyüszűnyi  kis  logikájával;  mert  hiszen 
a  bunkó,  kíméletlenség,  részrehajlás  és  párt  nem  invol- 
válja-e,  ha  formaliter  nem  is,  szükségképen  a  veszekedé- 
seket ?  s  ha  igen,  s  ha  mi  ezeket  mindig  űztük,  mikép 
mondhatja,  hogy  most  folyamodunk  hozzájok?  Ily  bakok- 
tól, lám,  az  úgynevezett  iudicium  discretivum  ó  meg, 
mely  nélkül  kd  vaudeville  s  beszélyei  s  pár  fordított 
nyelvtanító  könyv  mellett  valahogy  csak  ellehetett;  de 
polémiában  szedje  össze  az  ember  fía  minden  észbeli 
erejét,  ha  még  oly  kicsiny  is,  mert  hogy  az  ész  és  elme 
közt,  mellesleg  legyen  mondva,  különbség  van,  arról  tán 
csak  hallott  valamit  ?  de  e  különbség  szerint  kdnek  kissé 
félelmes  magába  szállani,  mert  aligha  nem  érzi,  hogy  az 
elme,  mely  kdnek  jutott,  az  ész  jóval  kisebb  adagját  már 

rég  felfalta,  melynek  gyeplője  nélkül,  elhiheti  édes  kegyed, 
az  elme  oda  üget,  hová  neki  tetszik,  nem  gazdájának. 
A  legfőbb  baj  pedig  az,  hogy  elméje  kocsisa  tárnokával 
együtt  tűnt  el,  értjük  az  emlékezetet,  mit  az  is  bizonyít, 
mikép  kd  az  írók  részéről  egyetemes  felzúdulást  lát  elle- 
nünk, feledvén,  hogy  Munkácsy,  Kunoss,  Hazucha,  Stan- 
csics,  Frankenburg  és  kegyeden  kivül  bezzeg  sok  író  van 
ám  még  széles  Magyarországon,  s  hogy  ezek  vajmi  nem 
zúdultak  fel  ellenünk,  hanem  nagy  részt  kezet  fogtak 
velünk  mindjárt  eleitől  fogva,  hogy  ezek  száma  napról- 
napra szaporodik,  úgy  hogy  már  a  hetvenet  is  meghaladja; 
hogy  ezek  közt  vannak  a  magyar  literatura  majd  minden 
csillagai,  s  ezek  közt  volt  édes  kd  maga  is,  (nem  a  osilla- 
gok  közt  ugyan,  de  mégis  az  írók  közt,  kik  e  nevet  érdem- 
lik), és  csak  azóta  vált  el  az  Athenseumtól,  mióta  új  és 
jövedelmezőbb  portefeuillet  kapott,  s  mely  kilépése  kdnek 
nekünk  csak  azért  elviselhető,  mert  mind  a  mellett  is, 
lapunk  az  ön  saját  vallomása  szerint  is,  « belbecsére  nézve 
nincs  hanyatlásban ».  S  hogy  az  emlékezet  is  elhagyta 
kdét,  kissé  nagy  baj,  mert  ez  által  történt,  hogy  vala- 
mennyi díszeit  a  magyar  literaturának,  gróf  Teleki  József . 
és  báró  Jósika  Miklós,  Fáy  és  Kölcsey,  Czuczor  és  Péczely- 
töl  kezdve  a  legifjabb  lelkes  és  munkás  írókig,  kik  bizo- 
dalmasak voltak  az  Athenseum  írói  közé  lépni,  kd  mind 
kitagadta  az  írók  sorából,  midőn  az  oratiunculában  azt 
mondja :  « hírlapírói  pályára  lépésünkkor  az  íróknak  egész 
serege  nyilatkozott  ellenünk));  e  szerint  tehát  az,  ki  nem 
nyilatkozott  ellenünk,  nem  is  író.  Azonban  nyugodjék 
meg!  kdnek  itt  emlékezet-hiánya  valóságos  szolgálatot 
tett,  mert  midőn  azon  férfiakat  az  írók  ama  sorából  kitiltá, 
hol  kd  a  maga  geniális,  humoros,  lelkes  és  elegáns  társai- 
val most  áll,  őket  csak  megtisztelte,  őket  maga  iránt  csak 
lekötelezte. 

De  kegyed  historia-literaturai  ismeretekkel  is  akarnahet- 
venkedni,  s  1831 — 2 — 3 — 4 — 5 — 6-ról  petyeg,  össze  sze- 
retvén kötni  a  régivel  az  újat  —  ha  t.  i.  tudná !  Ó  kegyed. 

czukor-édes  úr!  nem  vette-e  azt  észre  soha,  hogy  mindig 
elég  előre  nézők  voltunk  kdnek  csak  addig  hinni,  meddig 
szemünk  látta,  s  igy  vele  csak  azt  közlöttük,  mit  akár  a 
Bajzolatok  pesti  hirei  közé  lehete  nyomatni?  S  mégis  kegyed 
akarja  az  1831 — 6-ki  dolgokat  tudni  s  érteni?  mintha 
ehhez  elég  volna  tudni  azt,  mi  nyomtatva  van !  Ismét 
elfelejté,  mit  a  minap  szép  együgyűen  meg  is  vallott, 
hogy  a  Er.  Lapok  mellett  amolyan  lógósak  is  voltak,  kik 
nem  valának  mindenbe  (mibe  ?)  avatva,  s  kd  mégis  hány- 
kolódik, mintha  a  legközelebb  múlt  évek  íróvilági  me- 
moirjait  akarná  megírni!  De  lám,  már  az  természet  tör- 
vénye, hogy  az  üres  hordó  jobban  kong,  s  a  természet 
törvényeit  meghazudtolni  nem  lehet,  kegyednek,  akar 
nem  akar,  kongania  kell :  csakhogy  aztán  az,  kinek  esze 
8  emlékezete  otthon  van,  tudja  mire  vélni  a  kongást.  Az 
tudja  azt  is,  hogy  azon  tizennyolcz  író  közül,  kiket  kd 
mint  általunk,  ki  tudja  hogyan,  bíráltakat  hoz  fel,  négy  — 
dolgozóink  közé  állott,  tíz  semmi  részt  az  ellenünki  zaj- 
gásokban  nem  vett,  és  csak  négy  —  érti  kd?  18  közül 
4  —  van  a  felzúdultak  közt :  a  többi,  új  okból,  új  ellenség 
[nem  szólunk  itt  mily,  és  elégséges  okból-e  ?].  Hogy  lenne 
tehát  ez  « szakadatlan,  természetes  és  szükséges  folytatása 
azon  ingerültségnek  és  aggodalmaknak,  melyeket .. .  1831 
óta  .  .  .  (állítólag)  szültünk »? 

S  lám,  ismét  egy  kis  petitio  princjpii,  melyen  kdnél,  ki 
a  logikával,  mint  a  mulatságos  könnyűséggel  nem  mindig 
megférő  unalmas  jószággal,  soha  sem  gondolt  sokat,  nem 
épen  újság.  Mert  látja,  drága  Gsató  úr,  elébb  be  kell  bizo- 
nyítani az  okot,  mielőtt  az  okozatot  abból  mutatnék  meg ; 
előbb  be  kellé  tehát  bizonyítani,  péld.  mi  hárman  vol- 
tunk-e a  Er.  Lapok  alkotói  és  fentartói  ?  mi  hárman 
biráltuk-e  ama  tizennyolcz  írót  ?  és  mennyiben  voltak  e 
bírálatok  « igazságtalanok,  méltánytalanok,  illetlenek, 
kíméletlenek »  stb.  —  mert  arra,  hogy  a  közönség  azt  kd 
által  úgy  oda  vetve,  higyje,  kdnek  a  H.  Szemle  megindu- 
lásáig még  jóformán  ismeretlen  neve  korán  sem  elég- 

séges;  —  és  hogy  kívülünk  csak  egy-két  író  maradt 
bántatlan:  avagy  mindazok,  kik  1836-ban  az  Atbensenm 
mellé  dolgozókúl  álltak,  csak  egy-kettő  ?  stb.  Miket  ha  be 
nem  bizonyít  s  reményijük,  hogy  utolsó  ítélet  napjáig 
sem  fogja:  az  ezekre  épített  állítások  s  Athenaeumra 
alkalmazott  következtetések  is  önkényt  rogynak. 

Azonban  egyben  mégis  igaza  van  kegyednek,  s  mond- 
hatni, épen  a  fődologra:  az  ellenünki  zajgások  okára 
nézve.  Kd  t.  i.  azt  mondja,  hogy  «meghamisítva  a  literaria 
históriát,  csalfa  hallgatással  mellőzzük  el  az  egyetlen  igaz 
okot,  mely  nem  egyéb,  mint  —  az  írók  igen  nagy  részé- 
nek félelme  és  boszúja.»  S  íme!  mit  mi  szerénységből  s 
nem  csalfaságból  átaJlánk  kimondani,  azt  kd  kimondotta. 
S  mi  ezt  köszönjük ;  de  megköszönik-e  a  valónak  ily  meg- 
gondolatlan elárulását  védenczei,  t.  i.  az  Athenseum  ellen 
zajgók,  az  ugyan  nagy  kérdés.  Mi  legalább  a  félelmet  fér- 
fiúhoz nem  iUő  s  a  gyávaság  öntudatára  épült  indulatnak 
tartjuk ;  a  boszút  nemtelennek,  s  nemtelennek  főkép  ott, 
hol  nem  személy,  hanem  köztárgy  ügye  forog  fenn,  —  s 
midőn  az  ellenünk  zajgók  mindig  a  leggondosabban  igye- 
kezének  ellenségeskedésök  nevezett  igaz  okait  elrejteni: 
mindig  igyekezének  a  magyar  olvasóval  elhitetni,  hogy 
ők  részrehaj latlan,  pártatlan,  független  indulattal,  nem 
magok,  hanem  a  literatura  ügyeért  harczolnak ;  elhitetni 
az  olvasóval,  hogy  ez  az  AthenaBum  és  Figyelmező  valami 
káros,  valami  veszedelmes  a  literaturára  nézve,  melytől 
ezt  minden  áron  és  fegyverrel  meg  kell  szabadítani,  —  jő 
íme  a  hívatlan  prókátor,  védeni  a  szerencsétleneket,  s 
nagy  könnyen  kiböffenti,  hogy  ők  nem  ügyért  teszik  mind 
ezt,  hanem  személyes  indulatból,  mert  hiszen  —  ők  fél- 
nek tőlünk !  ők  boszút  állanak  rajtunk ! 

Azt  is  mondja  kd,  hogy  béke  lesz,  mihelyt  mi  a  bunkós 
modorral,  kíméletlenséggel,  részrehajló  bírálatokkal  és 
pártos  journalistikával  felhagyunk.  Kd  nagyon  sokszor 
emlegeti  mindezeket,  de  egyszer  csakugyan  szeretnők,  nem 
általánossága   póznáival    a    légben   hadarászva,   hanem 

sikra  leszállva,  részletekbe  bocsátkozva  látni  kdét ;  neve- 
zetesen szeretnénk,  ha  szépen  megmutatná:  1)  kik  azok 
a  lelkes  írók,  kiktől  a  Figyelmező  pártból  levonta  az  ér- 
demet ?  2)  hol  azon  derék  munkák,  melyeknek  becsét  el 
nem  ismertük,  és  pedig  szülcségkép  csak  ellenséges  indu- 
latból nem  ismertük  el?  S  melyek  viszont  3)  azon  haszon- 
talanságok, miket  mi  javaltunk,  s  javaltunk  nem  hibás 
meggyőződésből,  melytől  senki  sem  ment,  hanem  szük- 
ségkép csak  pártrag  aszkodás-  és  barátságból?  De  mind 
ezeket,  mint  mondánk,  nem  pusztán  oda  vetve,  hanem  a 
dolog  velejébe  ereszkedő  lelkiismeretes  részletességgel 
szépen  meg  is  mutatva.  8  látja  kd,  édes  úr,  itt  a  bökkenő, 
ez  az  a  factum,  melyet  megállapltni,  itt  az  állítás,  melyet 
axiómává  emelni  lehet  s  kell ;  s  mindazt  humor  és  rancor 
nélkül,  észszel  s  nem  elmével,  csapongást  kerülő  csendes 
lélekkel;  s  ha  ez  elsül,  akkor  fog  a  közönség  kdnek 
hinni,  akkor  nem  lesz  a  kd  csevegése  petitio  principii, 
akkor  nem  bánjuk,  mondja  ki  a  pártot,  a  részrehajlást, 
borítson  el  akkor  ráfogásai  egész  záporával:  akkor,  s  nem 
elébb,  fogott  kd  győzni !  De  minthogy  —  asserenti  incum- 
bit  próba,  míg  Ön  ezt  nem  teszi,  tagadjuk  factumát, 
nevetjük  axiómáját ! 

A  Kazinczy  szavai  felhozogatását  pedig  ugyan  hagyja 
el ;  mit  tud  kd  Kazinczyval  volt  viszonyunkról  ?  mit  tudja 
kd,  miben  volt  e  barátunkkali  egész  súrlódásunk,  ki  nem- 
sokára, s  kevéssel  halála  előtt,  visszahúzta  hevesség- 
sugalta  szavait,  s  amaz  egész  szakaszt^  mely  nekünk  is, 
neki  is  elég  fájdalmakat  okozott,  kitiltotta  írásaiból.  S  mit 
hozogatja  fel  kd,  hogy  Szemere  barátunk  kikölt  egykor  — 
nem  is  mi  ellenünk,  mint  valótlanul  mondja,  hanem  — 
Bajza  ellen  ?  S  ha  az  bizonyít  ellenünk,  nem  bizonyít-e 
az  szintúgy  mellettünk,  hogy  Szemere  magát  az  Athenseum 
írói  közé  jegyeztette?  de  az  effélét  kd  « csalfa  hallgatás- 
8al»  szereti  mellőzni!  S  midőn  jónak  látja  oda  szúrni, 
hogy  Szemere  támogattatott  Kölcsey  által,  nem  azért 
teszi-e  kd,  hogy  a  közönséget  mystificálja,  mintha  Kölcsey 

nem  volna  barátunk:  Kölcsey,  egyik  legmunkásb  írója 
lapjainknak?  de  mit  Ön  hasonlólag  jónak  tartott  nem 
tudni !  s  Horvát  Istvánt  emiitvén,  miért  nem  magyarázza 
a  fenforgott  kérdés  érdemét?  mert  pusztán  abból,  hogy 
H.  I.  valaki  ellen  írt,  még  nem  következik  semmi,  —  s 
lám,  mig  Ön  mindezeket  tisztába  nem  hozza,  igen  is 
jogunk  van  hinnünk,  hogy  kettős  folyóiratunk  eddigi  tar- 
talma kétségen  kívülivé  tette,  miképen  mi  inktYnéletle7iek^ 
(t.  i.  az  érdemes  iránt),  pasquillansok,  pártosok,  részre- 
hajlók nem  voltunk,  hanem  eleitől  fogva,  igen  is,  igazsá- 
gosak és  pártatlanok,  méltányosak  és  kímélők  (értsd 
mindig  az  érdemes  iránt),  egy  szóval  hogy  a  többi  író 
támadta  meg  az  Athenaeum  szerkesztőn,  nem  pedig  ők 
az  irókabK  S  ezt  szerénység  megsértése  nélkül,  tiszta 
öntudat  bátorságával  mondjuk,  ha  nem  oly  rikácsoló  lár- 
mával is,  mint  bizonyos  édes  urak  szokása. 

Tehát  félelem,  tehát  boszú !  s  nem  ál-tanok,  nem  vesze- 
delmes irány!  De  hát  kegyedet,  drága  Csató  úr,  kegyedet 
mi  indította  fel  ellenünk?  Némelyek,  kik  jelen  voltak  a 
m.  tudós  társaság  termében,  midőn  kd  az  utolsó  válasz- 
tások alkalmával  a  jobbról  első  ablakban  oly  hévvel  s  oly 
élénk  tagjártatással  mutogatá  a  segédjegyzőségre  való 
igényeit,  hogy  bal  könyökével  az  ablakot  is  kitörné  — 
némelyek  azt  hiszik,  hogy:  bőszül  De  nem;  kd  sokkal 
okosabb,  hogysem  nekünk  hármacskának  tulajdonítaná, 
miképen  harminczhárom  szavazótól  csak  egy  voksot  ka- 
pott !  Ez  ugyan  sok,  vagy  inkább  igen  kevés ;  de  kd  igen 
jól  érezte,  hogy  ellensége  sokkal  közelebb  álla  kdhez  mint 
mi,  hogy  az  a  kd  kebelében  lakik,  —  s  azért  kd  e  válasz- 
tások után  is  oly  mézes  volt  irántunk,  mint  azelőtt  I  Mi 
tehát  a  kd  dühének  oka  ?  Hit,  irány  9  Nem ;  kd  azt  hiszi, 
mit  mi,  azt  óhajtja,  mit  mi,  azt  szereti,  mit  mi ;  kdét  nem 
meggyőződés  a  polgári  társaságban,  nem  elv  a  literatu- 
rában,  nem  vélemény  az  akadémiában  választja  el  tőlünk; 
s  kd  ezt  szemben  velünk,  kikkel  hét  esztendeig  egy  helytt 
élt,  arcza  pirulása  nélkül  nem  tagadhatja,  ha  csak  azóta 

arczai  is  úgy  nem  tanultak  engedelmeskedni  érdekeinek^ 
mint  tolla !  Vagy  talán  személyes  idegenkedés,  bizonyos 
ellenszenv?  Az  sem,  mert  mézesebb  társunk  nem  volt 
soha;  vagy  vessen  fátyolt  a  múltra,  midőn  beszédei, 
hangja  és  tettei  ragaszkodást  mutatának,  de  melyet  mi 
csak  azon  mértékben  viszonzánk,  melyben  társi  viszony 
kivánta,  kölcsönös  szolgálatok  követelték,  s  (hol  bízni  nem 
lehete)  okosság  engedte.  S  e  viszony  álla,  midőn  kd  már  a 
Himökhöz  szegődött,  sőt  kd  arra  még  folyvást  reménye- 
ket is  építe  —  tagadja  kd  ezt,  ha  bírja. 

De  jött  a  kísértés  órája,  s  kd,  szokott  könnyelműségével 
megtagadta,  mit  hitt,  reményit,  szeretett ;  s  kd  fölkelt  s  ezt 
kiáltja : 

Magyarok!  ezek  dúlnak  köztetek,  gázolnak,  pártos- 
kodnak! látjátok  e  perfidiát,  e  farizeusi  mosolygást! 
Amoda  nézzetek :  ott  az  üdv !  s  oda  mutat,  hói  Munkácsy 
áll,  de  ki  bajai  közt  elfeledé  az  1835-ki  sérelmeket,  miket 
akkor  nekünk  panaszla;  s  oda  hol  Kunoss,  kit  kd  magá- 
ban kaczag.  S  kd  mindezt  bátran  teheti,  mert  hiszen 
Orosz  szárnyai  alatt  biztosítva  van !  De  ha  jól  tudjuk  a 
dolgot,  szemlei  alkujok  épen  Pálfordulása  napján  történt,* 
mi  Oroszra  nézve  nem  a  legjobb  ómen;  mert  kdnek  az 
nem  kerül  semmibe,  azon  Szemlét,  melyet  ma  a  Hírnökbe 
az  Athenseum  és  hitfelei  ellen  ír,  mihelyt  kd  új  árverést 
hirdet,  és  mi  nagy  vevő-vágygyal  találnánk  megjelenni, 
holnap  az  Athenaeumba  a  Hírnök  ellen  írni.  De  hagyján ! 
kdben  nem  mi  csalatkoztunk,  kik  rég  ismertük,  hanem  az 
fog,  ki  elég  együgyű  volt  kdben  hinni  és  bízni,  ha  csak  a 
visszaút  örökre  el  nincsen  már  vágva. 

Tehát  nem  félelem,  nem  boszú,  nem  irány,  nem  ide- 
genkedés, hanem  —  a  portefeuille,  akármit  mondjon 
Daulnay  Sándor! 

Látja  kd,  mintegy  ezeket  gondoltuk  mi  úgy  titkon  s 
magunkban,  midőn  az  oratiunculát  olvastuk;  s  nem  is 
azért  közöljük  kddel,  hogy  azt  a  közönség  megtudja,  ments 
isten !  hanem  csak  baráti  bizodalmas  nyíltsága  viszon- 

zásául,  s  mert  régi  szabály  tartja :  úgy  és  ott  felelj,  a 
hogyan  és  hol  kérdeztetel. 

-K  -K-K 

Első  szó  is,  melyet  a  Szemle  az  Athenssumról  mond, 
gáncs:  «Az  Athenseum  e  heti  számaiban  említésre  méltó 
tudományos  czikkelyt  nem  találtunk ».  Ez  a  szemleírónak 
gyakori  és  csaknem  stereotyp  ítélete  az  Athenseumról.  O 
eddig  mintegy  28-szor  szólt  folyóiratunkról  s  azok  csak 
6- szór  voltak  szerencsések  megnyerni  némi  kis  részben 
az  ő  magas  kegyeit.  Igen  sajnáljuk,  hogy  oly  mindentudó 
bíró  tetszésének  meg  nem  felelhetünk,  de  nem  ütközünk 
meg  benne.  Neki  a  Bajzolatok  és  Kunoss  Természete  a 
pabulum  animse  :  ezekben  ő  mindig  kedvére  lakozik,  s  így 
gyomra  egészen  más  eledelekhez  van  szokva,  mint  a  mi- 
ket az  AthensBum-  s  Figyelmezőben  lelhet.  —  De  kapjuk 
fel  egyenként  a  kiadók  ellen  lőtt  nyilakat,  s  lássuk  azokat 
közelebbről ! 

A  13.  számi  Hírnök  szemléje  Bajza  « Utasítását  a  Baj- 
zolatoknak»  (Ath.  9.  sz.)  egy  pár  szóval  akarja  agyon  súj- 
tani. «Az,  úgymond  a  curiosákhoz  tartozik;  az  vissza- 
rugás,  az  elzúzni  akaró,  nyugodt  olvasóra  nézve  (Csató 
ez  a  nyugodt  olvasó)  épen  nem  kielégítő*.  —  Lehet-e 
ennél  vájjon  curiosusabb  rugdalózás,  elzúzni- akaróbb  és 
mégis  szegényebb,  ki  nem  elégítőbb  beszéd  ?  —  Állítsuk 
egymás  ellenébe  a  két  replikát.  Munkácsy  megtámadja 
Bajzát  a  színházi  igazgató-választmány  határozatáért  a 
drámaírók  jutalmazása  tárgyában;  a  jutalmat  gúnyjai- 
val,  szokott  humoros  modorjában  nevetségessé  ügyekszik 
tenni;  Bajzát  oly  embernek  mondja:  «kinek  minden 
tettét  oly  pártoskodási  üldözés  bélyegzi,  mely  minden 
jobb  érzésű  ember  előtt  idegenítő  és  undorító*;  — jósolja, 
hogy  ((Bajza  jót  nem  tehet,  hanem  csak  megbuktathatja 
a  színházat,  hogy  igazgatása  kontár  igazgatás,  olyan 
mintha  készakarva  szándékozott  volna  a  legrosszabb 
lenni;  hogy  Bajza  sem  az  intézet   financziális  érdekét. 

sem  a  korkivánatot^  sem  a  játékszín  hivatását,  sőt  tulaj- 
don magáét  sem  érti,  hogy  a  publikumnak  a  színház 
iránti  idegenkedése  (?)  egyenesen  neki  tulajdonítható; 
hogy  ő  csak  azon  fog  ügyekezni,  hogy  a  jutalomra  be- 
adandó színdarabokat  megbuktathassa;  és  végtére  befeje- 
zésül, hogy  ő  (Munkácsy)  oly  jutalomra,  minő  kihirdet- 
tetett, nem  fogja  újonnan  készült  paródiáját  adni».*  — 
E^en  pimaszkodó  (e  szép  szót  a  szemleírótól  nyertük)  s 
minden  megmutogatás  nélkül,  csak  úgy  általánosságban 
rakásra  hányt  rágalmakra  Bajza  (előre  bocsátván  a  do- 
logra nézve  néhány  észrevételt)  azt  feleié,  hogy  ő  a  Eaj- 
zolatokkal  nem  bocsátkozik  vitatkozásba,  s  miatta  a  Bajz. 
tombolhatnak,  őrjönghetnek  stb.  —  Erre  előáll  Csató  — 
pugnus  ad  oculum  —  ítéletet  hoz,  s  az  ítéletnek  termé- 
szetesen Munkácsyra  nézve  kell  kedvezőnek  lenni,  s 
Bajza  veszti  el  a  port.  Kérdjük  most  már  a  részrehajlat- 
lan  olvasót,  nem  valósággal  kénytelen  beszédei-e  ezek, 
egy  magát  a  kritikai  pályára  desperatióból  elszánt 
írónak  ? 

A  37.  számi  szemlében  Csató  ravaszul  ráfogja  Bajzára, 
bogy  ő  az  Ath.  32.  számának  krónikájában  «igen  neheztel 
a  pesti  magyar  színház  publikumára,  mivel  az  e  serdülő 
intézettől  még  mindig  óriási  dolgokat  kíván,  s  például  a 
ház  árvíz  utáni  megnyitásakor  nem  gondolta  meg  az  aka- 
dályokat (melyeket  a  krónika  előszámlál),  hanem  csak 
megállott  a  színházban  s  egy  sereg  észrevételt  és  kifogást 
tett  stb. ;  következőleg,  hogy  Bajza  ezt  a  magyar  színház 
publikumát  belátlanság  és  idegenkedés  miatt  korholjam. 
Nem  megmondofctuk-e,  mennyire  tisztátalan  kezekben  van 
a  hirnöki  Szemle  ?  íme  a  világos  példa !  Csató  eléggé 
bátor  dolgokat  koholni  az  olvasók  szeme  láttára  s  azokat 
erőszakosan  belehazudni  Bajza  tollába.  Az  említett  czik- 

*  Tündér]  Ilonát  mégis  csak  oda  adta;  mert  jobb  a  pesti 
színháztól  15  garas  jutalom,  mint  a  kassait()l  vagy  kolozsvári- 
tól semmi. 

kelyben  Bajza  nemcsak  igen  nem,  de  semmit  sem  neheztel 
a  publikumra,  ő  csak  védi  magát  egyes  észrevételek  ellen, 
beszéde  nyugalmas  és  inkább  sajnálkodás,  hogy  sem  ne- 
heztelés hangján  van  írva ;  korholásnak  pedig  még  csak 
árnyéka  sincs  benne.  De  Csaténak  kellett  valamit  most 
koholni,  mert  alkalom  nem  igen  mutatkozott  Bajzát  rágal- 
mazhatni, ki  színházi  igazgatása  alatt  igén  ritkán  szólt 
publikum  előtt,  s  kellett  már  csak  azért  is  szólni,  hogy 
sántikáló   hasonlatosságát  a   színház  és  vendéglő   közt, 
melyet  ő  rendkívül  elmés  találmánynak  képzelt,  elmond- 
hassa, s  az  valahogy  kárba  ne  veszszen,  az  egészből  pedig 
ama  mély  philosophiai  következtetést  húzhassa  ki :  «hogy 
némely  urak  a  csupa  ész  és  csupa  auctoritás  miatt  nem 
tudják  magokat  helyzetükhöz  és   közönségükhöz  alkal- 
mazni » .  A  szemleíró,  ki  mindent  nagyon  tud,  ki  az  « olvasó- 
közönségre már  eddig  is  több  hatással  volt,  több  józan 
ideát  (boldog  isten!)  világ-  s  dologismeretet  terjesztett  el 
mint  Vörösmarty  minden  eddigi  drámái  in  complexu», 
(Hirn.  57.  sz.)  jósló  és  látnoki  tehetségekkel  is  bir,  ki  Po- 
zsonyból jobban  tudja  a  pesti  dolgokat,  mint  mi  együgyű 
pestiek,  azon  tanítást  adja  itt  Bajzának,  hogy  előre  kellett 
volna  beszélni,  felvilágosítani  s  a  publikum  engedékeny 
kedvezését  kikérni*.  Valóban?  Bajza  észrevételek  ellen 
védi  magát,  melyek,  hogy  tétetni  fognak,  nem  lehetett 
előre  látni,  mert  azok   az   előzményeknek  nem   voltak 
szükségképeni    következései,   melyeket   okoskodás   utján 
jósolhatni,  és  Csató  mégis   előleges   beszédet  tanácsol. 
Bűnös  szokta  magát  előre  védeni  s  gyenge  előre  engedel- 
met kérni ;  az  pedig  egy  csepp  ember-  és  világismeretet 
sem  bizonyít,  ha  valaki  előre  történendő  bajokat  hirdet 
és  a  színházi  publikumot  idegeníti  akkor,  midőn  látja, 
hogy  a  bajok  bekövetkezhetnek  történetesen,  de  nem  fog- 
nak  bekövetkezni  szükségképen,    Ilyesekböl   csak  azon 
sajnos  következtetést  kell  húzni,  hogy  némely  urak   a 
szűn  nélküli  fecsegés  között  lassanként  ítélő  tehetségöket 
is  kifecsegik  fejeikből,  -^  Ugyan  e  számban  Hazucháról, 

mint  drámaíróról  magasztalva  emlékezik.  Ez  nem  baj ; 
gyenge  gyomrúaknak  hig  levesek,  herbatheák  tetszenek, 
egészséges  —  csontos  és  velős  táplálékban  gyönyörködik ; 
éretlen  gyerkőcze  éretlen  szilvát  is  szeret,  még  a  korosabb 
és  műveltebb  —  értelmes  szakács  főzte  eledelekhez  ül. 
Hazuchában  lehetnek  tehetségek  (ki  tagadta),  melyeket 
ő  jövendőre  bebizonyítand.  Eddigi  művei,  legfelebb  csak 
gondos  stilistára  mutatnak.  A  Bajzolatokban  közlött  be- 
szélyei,  «humoristikai  semmiségei)),  kevéssel  többek  a 
semmiségnél;  színi  előadásokról  írt  «kritikai  töredékei » 
levegővel  felfútt  hólyagok,  melyeket  könnyűségök  miatt 
már  is  semmiségbe  sodrott  a  feledékenység  szele;  Kunoss 
Természetébe  iktatott  wpárbeszédei,  magánybeszédei,  két 
író,  három  író,  és  egy  író  közt»  csak  azért  látszanak  írva 
lenni,  hogy  Kunossnak  szerezzenek  jó  álmot,  midőn  őt  a 
részvétlenség  nyugtalanítja,  melyet  a  publikumban  Ter- 
mészete iránt  tapasztal.  Különben  ezen  párbeszédek  ártat- 
lan portékák,  nagy  haragot,  nagy  kaczajt  nem  gerjesz- 
tenek, de  nagy  elragadtatást  sem,  legfelebb  is  arra  valók, 
hogy  legyen  valami  a  Természetben,  miről  Csató  azt 
mondhassa,  hogy:  valóságos  gyöngyök.  Ez,  mint  mondók, 
mind  nem  baj,  de  baj  az,  s  megint  czimborálkodás  a  Ter- 
mészet urainak  szellemében,  hogy  Csató  a  régibb  költőkre, 
régibb  lyrikusokra  azt  koholja:  « hogy  azok  alig  találtak 
fel  egy  picziny  kis  lyricum  motivumocskát,  azt  azonnal 
10 — 12  strophában  vagy  egy  pár  nagy  gonddal  kisimított 
sonettben,  nagy  ünnepélyesen  feltálalták,  felmelegítették, 
kikürtöltették,  s  érette  a  koszorút,  mint  egykor  Napóleon 
a  koronát,  önmagoknak  nagy  megelégedve  feltették  s  ma- 
gokat barátaik  és  tányérnyalóik  által  megtömj  éneztették». 
Kik  lehettek  ezen  nagy  bűnösök,  nem  tudjuk,  de  azt 
tudjuk,  hogy  a  mi  szépet  és  nagyot  lyrai  poesisunk  fel- 
mutathat, azt  nem  Kunoss  tudós  társaságának,  hanem, 
egy-két  dalt  kivéve,  régibb  lyrikusainknak  köszönhetjük. 
Ez  egyébiránt  úgy  van  beszélve,  mint  Csató  egyik  pajtása 
Kunosa  szokott,  ki  a  legnagyobb  általánosságban  oratió- 

kat  tart  a  levegőnek  írók,  kritika,  tudóstársaság  ellen,  a 
nélkül,  hogy  bizonyító  adatig  merne  bocsátkozni,  a  miért 
őt  Gsató  maga  is,  akkor  midőn  még  a  pajtásság  nem  volt 
oly  igen  szoros,  ismételve  megrótta. 

Ezen  számból  tanuljuk  azt  is,  hogy  az  az  X  et  comp. 
álnevű  csodafí  —  kire  olvasóink  a  legközelebb  lefolyt 
évekből  talán  még  emlékeznek  —  Hazucha  volt.  Ezt  eddig 
még  sehonnan  sem  tudtuk.  Ezen  X  et  comp.  (Hazucha) 
volt  az,  úgy  mond  Csató,  «A:í  Bajza  kritikai  autokratiáját 
legelső  (a  második  pedig  Csató,  nemde  ?)  rendüeíte  meg 
s  Kritikai  Lapok  népszerűtlenségét  sietteté,  s  hogy  Bajza, 
a  színigazgató,  ezért  haragszik  Hazuchára,  a  dráma- 
költőreíi,  Bajza  itt  azt  kérdi  a  szemleírótól,  micsoda  kriti- 
kai autokratia  volt  az  a  Bajzáé  ?  Ö  erről  semmit  sem  tud. 
Továbbá,  hogy  rendittetett  meg  ezen  ideális  autokratia  ? 
s   hogyan  lettek    a    Kiítikai  Lapok   népszerűtlenekké? 
Ezekre  kissé  nehéz   lesz  (ha  csak  általánosságban  nem) 
valamit  bizonyitólag   felelni ;    mert    a    Kritikai   Lapok 
mind  a  hét  füzetének  meg  volt  a  maga  népszerűsége,  és 
Bajza  most  is  azon  ponton  áll,  hol  elejétől  Kritikai  Lap- 
jaival állott,  sem  több  sem  kevesebb.  Mert  az,  hogy  Mun- 
kácsy,   Kunoss,    Frankenburg,    Stancsics,    Hazucha   és 
Gsató  Bajza  és  Kritikai  Lapjai  ellen  koronként  írogatnak, 
úgy  nem  jelent  megrendítést  és  népszerűtlenséget,  mint 
négy-öt  borivó  kocsmai   tivornyája   országos    lázadást. 
Bajza  és  a  Kritikai  Lapok  ellen  az  előtt  is  írtak  és  szaka- 
datlanul, —  ez  minden  ilynemű  lapok  sorsa  —  de  azért 
Bajza  folyvást  kiadta  Kritikai  Lapjait  egész  addig,  míg 
azok  a  Figyelmező  által  sok  részben  czéltalanokká  nem 
lettek,  s  ha  szükség  leszen  rajok,  ismét  kiadja,  a  nélkül, 
hogy  népszerűtlenségtől  rettegjen.  Gsató  csak  hivatalos 
kötelessége  szerint  akarja  magával  elhitetni,  de  valóság- 
gal maga  sem  hiszi  (van  annyi  belátása),  hogy  mind  az 
népszerűtlen  legyen,  mit  ő  legeslegújabb  viszonyai  között 
annak  bérmál.  Ha  kellene  e  dologról  beszélni,  azt  lehetne 
inkább  mondani,  hogy  Bajza  alkalmasint  az  maradt,  a  ki 

volt,  de  az  ellene  írogatok  váltak  nagyobb  részint  és  csak- 
nem mind  népszerűtlenekké,  mit  Csató  könnyen  felszám- 
lálhat ujjain  is  magának,  vagy  ha  mostani  zaklatott  hely- 
zetében nem  volna  nyugalma,  felszóUíttatik  ezennel, 
nevezzen  csak  egy  írót  is  Bajza  ellenesei  közül,  kinek 
nagyobb  olvasó  közönsége  volna  mint  a  Kritikai  Lapok 
akármelyik  füzetének.  Ezt  azonban  Bajza  koránsem  fogja 
maga  lelki  erejének  tulajdonítani,  hanem  annak,  hogy 
ellenkezői  többnyíre  meggyőződésök  ellen,  személyes 
viszonyok  miatt  fogtak  fegyvert,  ő  pedig  lelkíösméretesen 
óvakodott  oly  ügyek  pártjára  kelni,  melyeknek  alapossá- 
gán kételkedett.  Mi  az  X.  et  comp.  czíkkelyek  miatti  ne- 
heztelést  illeti,  arra  Bajza  azt  válaszolja:  imádkozzék 
Hazncha  sorsának,  hogy  soha  ne  legyen  boszúállóbb 
ellensége,  mint  neki  Bajza  az  X.  et  comp.  czíkkelyek  miatt, 
akkor  ellenségeivel  meglehetős  békében  fog  maradhatni. 
Nagy  lelki  szegénység  jele  íróban,  ha  örökké  csak  ellen- 
ségeskedésben keresi  okát  munkái  nem  tetszésének,  és 
soha  önmagában  nem.  Ezen  X.  et  comp.  dramaturgiai 
feleselései  nem  voltak  egyebek,  mint  egymagával  jó  korán 
eltelt  fiatal  író  oktalan  bizony gásai  (Kechthaberey),  me- 
lyek haragot  épen  nem  gerjeszthetnek,  mosolygást  leg- 
íelebb.  Ezért  nem  is  következett  rajok  felelet.  —  Azon 
jóslatnak,  mely  a  Hírnök  szinte  ezen  számában  áll,  hogy 
«a  magyar  színház  Hazuchára,  mint  drámaíróra,  hama- 
rább visszatérend  mint  véli»,  Bajza  igen  örvend.  Csató, 
mint  Hazachának  most  meghitt  barátja  (ámbár  azelőtt 
éles  gúnyolója)  jobban  tudhatja,  mint  bárki  más,  mi  jeles 
művek  lehetnek  Hazucha  szekrényében  elrejtve,  melyek- 
nek megjelenésekor  « elsápad  a  megrettent  világ ».  Mi,  kik 
sem  nem  tudunk,  sem  nem  szeretünk  jóslani,  bevárjuk 
Hazucha  diadalmát  és  azután  énekeljük  a  győzelmet. 

A  39.  számi  Szemlében  « szeretné  Csató  tudni,  mik  ép 
lehet,  ha  t.  í.  akarna  is  Bajza  Hazuchának  ama  plastice 
oda  vetett  igen!  miért?  jól  van!  saját  szája  vallomási 
terhe  alól  (a  Halley  üstököse  dolgában)  kibúnia.  Ha  azt 

ismételné  Bajza,  hogy  a  színdarab  előadására  csak  akkor 
tétetnek  lépések  a  pesti  színháznál,  mikor  a  díszítő  már 
festeni  kezd  stb.,  ez  annyit  tenne,  mintha  mondaná:  nem 
akartunk  lőni,  mert  a  golyóbis  még  nem  ment  ki ! » 
A  szemleíró  itt  igen  megerőlteté  magát,  hogy  valami  meg- 
lepőt mondjon  s  valóban  mondott  is  olyant,  mi  mutatja, 
hogy  nem  hiában  kötött  Munkácsy val,  Hazuchával  paj- 
tásságot, mert  a  humorban  maga  is  előmeneteleket  kezd 
tenni.  A  látnók  itt  megint  jósolt  s  megjövendölte  előre, 
hogy  Hazucha  igenjére,  mertjeié^  jól  t;anjára  nem  lehet 
felelni  azért,  mert  plastice  vannak  oda  vetve.  Azt  is  tudta 
Csató  mindentudó  agyacskája,  hogy  az  igen,  mert  és  jól 
vmi  mind  igaz  pénz,  azért :  mert  Hazucha  zsebéből  került. 
Az  olvasó  emlékezik,  hogy  Bajza  azokra  a  plastice  oda 
vetett  semmikre  felelt,"^  lígy  mint  az  eflféle  semmik  ér- 
demlik. Itt  tehát  Csató  lőni  akart,  de  elhiheti  nekünk, 
hogy  elméssége  golyóbisa  nem  ment  ki. 

A  45.  számi  Szemlében  Csató  a  Figyelmező  egyik  bírá- 
lóját le  akarja  pökni  és  ugyan  e  számban  Brassainak 
franczia  urbanitást  ajánl.  Ilyenek  azok  a  mézes  urak, 
kiknek  szemben  minden  harmadik,  negyedik  szavok : 
csókolom  a  kezét,  hátulról  pedig  lepökik  az  embert.  Ez 
az  a  Csatói  urbanitás ! 

A  49.  számú  Hírnökben  hatalmas  dolgok  vannak  Bajza 
ellen.  Az  ő  színigazgatására  kimondatik  az  anathema : 
0  benne  sem  írók,  sem  színészek  nem  bíztak:  «ha  ő  több 
hajlékonysággal  és  igazgatói  tapintattal  bír,  a  pesti  ma- 
gyar színház  Kantomét  el  nem  veszti)).  Azért  örvend  a 
szemleíró,  hogy  Bajza  a  színigazgatásról  lemonda,  és 
örvend  még  inkább,  hogy  « Szentkirályi  Móricz  lön  igaz- 
gató, ki  mindazon  tulajdonokkal  bír,  melyek  e  serdülő 
hazai  művész-intézetet  az  erősödés  és  tökéletesedés  pályá- 
jára vezetni  és  meg  is  tartani  képesek,  úgy  annyira, 
hogy  ha  e  részbeni  fáradozását  a  kívánt  siker  nem  koszo- 

*  Athén.  1838.  II.  7.  sz. 

rúznáy  akkor  őszintén  és  egyenesen  ki  kellene  monda- 
nunk, hogy  Pest  egy  hozzá  illő  magyar  színházat  még 
most  föntartani  nem  képes  s  annak  megalapításáról  és 
biztosításáról  magának  a  nemzetnek  kell  gondoskodni ». 
Ezen  szavak  valóban  súlyosak.  —  Bajza  igazgatásában 
tehát  nem  bíztak  az  írók  ?  De  kik  azon  írók  ?  Hazucha  és 
Munkácsy,  megint  Hazucha  és  megint  Munkácsy ;  mindig 
csak  az  a  régi  Hazucha,  és  az  a  régi  eszem-iszom  humorú'^ 
elkopott,  elunt  Munkácsy.  S  ezek  azután  Csatónak  a  magyar 
írók  képviselői.  Ezen  állítást  megint  principális  úr  paran- 
csolhatta, mert  a  szemleíró  maga  is  bízott  Bajza  igazga- 
tásában. Erre  írott  bizonyítvány  van  Bajza  kezében.  Ez 
tehát  csak  kénytelen  beszéd;  de  az  mondatik  továbbá, 
hogy  a  színészek  egy  része  is  bizatlankodott  Bajza  igaz- 
gatásában. Ez  megint  valamely  tisztátalan  forrásból  me- 
rített tudomány.  Ám  jöjjön  a  szemleiró  Pestre  és  kérdezze 
ki  magokat  a  szinészeket:  úgy  hiszszük,  az  ellenkezőt 
fogja  tapasztalni.  S  micsoda  okos  argumentum  az  az  igaz- 
gatás eUen,  hogy  a  színészek  egy  része  nem  bízott  az 
igazgatóban?  Gsató  a  színigazgatási  dolgokban  valóban 
csak  tanuló  gyermek,  másképen  hogyan  lehetne  eléggé 
bárgyú  színészek  véleményéből  megítéltetni  az  igazgatót. 
Az  csak  képzelhető,  hogy  a  színészek  egy  része,  az,  mely 
rendet  nem  szeret,  melynek  nem  művészet,  hanem  kenyér 
és  könnyű  élet  czélja,  mely  sokszor  kiteszi  magát  az 
igazgató  rendre-utasításának,  ezen  rész  nem  igen  fog  sok 
jót  mondani  igazgatójáról.  De  Bajza  mindezek  daczára 
is  még  merné  magát  a  pesti  színészek  szavazatára  bocsá- 
tani 8  erősen  hiszi,  hogy  a  szavazat  Gsató  állítása  ellen 
fogna  kiütni.  Mi  Kantomét  illeti,  itt  megint  Csató  az,  ki 
oly  dologról  beszél,  melyről  talán  ő  tud  legkevesebbet. 
Szinészeket  felfogadni  és  elbocsátani  nem  volt  Bajzának 
mint   igazgatónak  hatalmában;   e  jogot  a  választmány 

*  Munkácsy  elméskedéseinek   örökké  az  eszem-iszom  tárgyai. 
L.  a  (iarahonczás  diákot  és  Tündév  Ilonái. 

tartá  fenn  magának ;  nem  függött  tehát  Bajzától  Kántorné 
fel  vagy  fel  nem  fogadása.  De  ha  tőle  függött  volna  is,  a 
mindentudó  úr  nem  tudja,  hogy  Kantoméval  ez  év  ele- 
jén voltak  alkudozások,  s  mivel  mégis  ő  meg  nem  nyeret- 
hetett  a  pesti  színházhoz,  annak  nem  a  választmány,  nem 
Bajza,  hanem  egyedül  Kántorné  maga  oka.  Ki  oly  belátó 
mint  a    szemleíró,   átláthatná   azon   csekélységet,    hogy 
puszta  okoskodással  és  képzelmekkel  adatok  ellen  nem 
lehet  harczolni.  Következik  végtére   a  legnagyobb  ész- 
fíczamodás  ezen  számi   Szemlében,  az,  mi  Szentkirályi 
Móriezról  mondatik:  «ha  Szentkirályi  Móricz  igazgatása 
nem  sikerűi,  akkor  Pest  nem  képes  egy  hozzá  illő  magyar 
színházat  fentartani».  Boldog  isten  !  mit  lehetett  Csatóból 
csinálni  a  Hirnök  szerkesztőjének?  0  nem  lát,  nem  hall, 
nem  gondol,  nem  érez,   hanem   csak  ír,  mindent  azok 
ellen,  kikkel  magát  a  Hirnök  opposítióba  tenni  jónak  látta. 
Ugyan  vallja  meg  a  szemleíró  ön  lelke  előtt,  van-e  Ma- 
gyarországban ember,  kiről  ily  dolgot  lehetne  mondani, 
mint  a  mi  itt  Szentkirályiról  mondatik?  Van-e  ember, 
kinek  igazgatásától  függjön  a  pesti  színház  fenmaradása  ? 
Valóban  igen  szomorú  volna  egy  nemzetre  nézve,  ha  il.y 
képtelenség   igaz   lehetne;  de   végtére,   mivel   bizonyíta 
Szentkirályi  oly  jártasságot,  ügyességet,  annyi  stúdiumot 
a  színigazgatásban,  hogy  róla  ily  nagy  dolgot  lehessen 
előre  már  jósolni?  Lássa  Csató  úr,  mit  az  úr  Daulnay 
Sándor  kupájával  czáfolt,  abban  mégis  lehet  valami,  s  «25» 
úr  erén  találta  kegyedet,  mert  kegyednek  több  esze  van, 
mint  h9gy  ily  ferdeségeket  más  viszonyok  között  mond- 
hatna, íme  miután  most  már  Szentkirályi  is  letette  az 
igazgatást,  és  ez  a  Csató  által  minden  alap  nélkül  ma- 
gasztalt igazgatás  csakugyan  nem  sikerűit,  tehát  Csató 
állításaiból  mi  következik  ?  Az,  hogy  már  be  kell  zárni  a 
magyar  színházat,  mert  Pest  városa  nem  képes  egy  ma- 
gyar színházat  fentartani  Szentkirályi  nélkül  I  —  Beszél 
a  szemleíró  arról  is,  mit  kell  az  igazgatónak  tenni,  hogyan 
kell  magát  viselnie,  oly  önhittséggel,   mintha  ő  találta 

volna  fel  a  szinigazgatás  mesterségét ;  de  kinek  tapasz- 
talása van  a  dologban,  erre  azt  fogja  mondani :  Mentsen 
isten  minden  ily  nézetű  emberek  igazgatásától !  Ily  Csató- 
Munkácsy-féle  sihederek  buktatnák  meg  az  intézetet  két  hét 
alatt,  ha  elég  esztelen  volna  valaki  azt  pusztító  kezekre 
bízni. 

Az  59.  számi  Szemlében  Csató  kupáját  25  úrnak  fejé- 
hez vágja  és  azt  feleli  neki:  «Hazudsz  gazember !»  Ez 
szép  haladás  a  «franczia  urbanitásban »  és  a  dialektiká- 
ban. Brassait  egykor  Csató  « fellázadott  parasztnak »  ne- 
vezte ;  mi  azt  hiszszük :  fellázadottabb  és  parasztabb  már 
nem  lehet  valaki  annál,  ki  ily  kocsmai  argumentummal 
czáfolja  ellenfelét,  mint  itt  a  szemleíró.  Igaz,  hogy  25  úr 
zsoldos  kritikusról  szólt,  de  kit  ez  nem  illet,  hallgatand, 
Csató  ellenben  föllobbant  mint  puskapor,  és  boros  kupá- 
hoz kapott.  Ez  nagyon  vigyázatlanúl  volt  cselekedve :  ez 
árulta  el,  hogy  25  úr  nem  rossz  helyen  tapogatózott.  — 
Ezen  számban  azt  is  vettük  észre,  hogy  Csató  valami  ran- 
cor  felől  álmadozik  az  Athenaeumban  az  új  igazgató  ellen. 
Dyen  álmoknak,  szemkáprázatoknak,  Daulnay  Sándor 
kupájában  lehet  oka. 

A  61.  számban  egy  furcsa  dolgocska  van,  mely  a 
szemleirót  igen  jól  bélyegzi.  «A  Rajzolatok,  úgymond, 
műbirálatot  közlenek  Gaal  Szerelem  és  Champagvei 
czimű  eredeti  vígjátékáról,  melyet  a  szemleíró  a  legtisz- 
tább (?)  meggyőződéssel  sokkal  igazabbnak,  hívebbnek  és 
bélyegzőbbnek  talál,  mint  akár  Vörösmarty,  akár  Schedel 
uraké,  melyek  az  Athenaeum  játékszíni  krónikáiban  közöl- 
tettek*. Ebben  az  az  igen  meglepő  van,  hogy  Csató  a  Sze- 
relem és  Champagnei^  sem  nem  olvasta,  sem  előadatni 
nem  látta,  mégis  meg  tudja  ítélni,  melyik  bírálata  igazabb, 
hívebb  és  bélyegzőbb.  Ennek  egyik  oka  az,  mert  Gaal  nem 
tartozik  a  czimbora-társak  közé,  azért  a  művet  gáncsoló 
bírálatnak  jobbnak  kell  lenni  a  nem  gáncsolóknál ;  másik, 
mert  általában  az,  mit  a  Bajzolatok  írnak,  a  szemleíró- 
nak mind  nagyon  ínyére  van,  az  Athenaeumtól  ellenben 

többnyire  megcsömörlik.  Ilyen  ember  akar  azután  a  rész- 
rebajlatlan  és  pártatlan  író  hitelére  fölverekedni ! 

A  63.  számban  a  szemleíró  neki  készül  « mélyebben 
szólni  a  dologhoz ».  Gsató  és  mélység!   Ezek  meglepőleg 
új  dolgok  nekünk,  kik  őt  fejtől  talpig,  erejében  és  gyen- 
geségeiben,   oly  nagyon  ismerjük.   Lássuk  ezen    Csatói 
mélységeket,  melyek  a  nagy  ijedtség  miatt  elég  zavarosak 
ugyan,  de  azért  nem  átláthatlanok.  Bajzáról  és  a  Kritikai 
Lapokról  van  megint  kérdés,  mert  ezeknek  a  Kritikai  La- 
poknak akaratjok  ellen  igen  nagy  celebritást  kellett  nyer- 
niök  a  sok  jajveszéklő  idétlen  lármája  által.  Gsató  itt  min- 
dent elmond,  nagy   hirtelen,  csak  amúgy  keresztülvág- 
tatva a  tárgyon,  mit  a  Kritikai  Lapokról  tud :  de   azon 
mélységgel- e  mint  ígérte?  Mentsen  isten!  Azon  könnyű- 
séggel és  felületességgel,  mely  Szemléjét  első  fellépése  óta 
szakadatlanul  bélyegzi,  és  annyi  tudatlansággal  a  dolog 
érdemére  nézve,  mennyit  Kunosa  társasága  minden  tagjai 
között  csak  az  egy  Munkácsytól  vártunk  volna.    Gsató 
olyan,  mint  a  rossz  memorista  szinész,  ki  gyarlósága  elpa- 
lástolására  akkor  üt  legnagyobb  zajt,  midőn  legkevésbbé 
tudja  leczkéjét.  Ö  a  Kritikai  Lapok  első  füzetének  első- 
séget és  érdekességet  tulajdonit  a  többiek  felett,  azért 
(mennyire  zavart  és  homályos  beszédét  érteni  lehet),  mert 
részrehaj latlanabb  volt  mint  a  többi,  és  azért,  mert  meg- 
jelenésekor  íróinak    neve    föUebbenthetetlen  titok  volt. 
Gsató  néhányszor  kelt  már  ki  az  álnevűség  ellen,  s  né- 
hányszor állítá,  hogy  a  nevek  igen  érdeklik  az  olvasókat; 
itt  pedig,  megmagyarázhatlan  fonáksággal,  a  könyv  érde- 
kességét irójok  titokban  maradásának  tulajdonítja.  Hogy 
a  Kritikai  Lapok  I.  füz.  részrehaj  latlanabb  volt  legyen, 
mint  a  későbbiek,  ez  Gsató  alaptalan  és  zavaros  eszméinek 
a  legzavarosabbika.  Mely  parányi  belátás  kell  ahhoz,  hogy 
valaki  átláthassa,  a  Kritikai  Lapok  I.  füzetétől  a  VII- ig  a 
fokonkénti  különbözéseket  épen  azon  tekintetben,  melyek- 
ről Gsató   beszélni   akarna.    Nyilvánosakká  lettek,  úgy 
mond,  a  Kritikai  Lapok  írói,  s  azon  négy  író  neve,  kik  a 

Kritikai  Lapokat  alapiták.  Ugyan  szépen  kéri  a  Kr.  L. 
szerkesztője  a  titkokat  tudó  szemleíró  urat,  ne  sajnálja  a 
Kritikai  Lapok  íróit,  és  a  négy  alapitót  megmondani,  ö 
azt  nagyon  vágynék  tudni.  0  úgy  tudja,  hogy  alapító  csak 
maga  volt,  de  ha  Csató  ezt  is  jobban  tudná,  tanítsa 
őt  meg. 

«A  Kritikai  Lapok  velősebbvagy  feltűnőbb  termékekről 
mélyen  hallgattak)),  mond  a  szemleíró.  Ha  egy  kis  hide- 
gebb combinatióval  írhatta  volna  e  heti  Szemléjét,  meg 
fogott  vala  emlékezni  a  Kritikai  Lapok  vezérszavára,  és 
onnan  átlátni  a  K.  L.  czéljait,  irányát.  Mondotta-e  azt  az 
említett  Vezérszó,  hogy  minden  feltűnőbb  és  velősebb 
munkákról  szólni  fog?  Soha  sem,  ott  a  Lapok  iránya 
igen  érthetőleg  van  kitűzve  s  ezen  kitűzött  irányhoz  a 
Krit.  Lapok  mindvégig  hívek  maradtak.  Azon  felül,  hogy 
észfonákság,  valódi  gorombaság  is  még,  követelni  vala- 
kitől, hogy  ne  azt  tegye,  a  mit  ígért,  hanem  mást. 

« Hogyan  ütközhetik  meg  Bajza,  azt  kérdi  a  szemleiró, 
ha  némely  író,  vagy  ha  sok  is,  az  oppositiónak  vagy  ellen- 
őrködésnek akarja  megvetni  alapját  ?»  Most  kérjük  Cs. 
urat,  hallgassa  meg  egy  kis  nyugalommal,  a  mit  erre 
Bajza  mondani  akar.  Bajza  soha  és  sehol  meg  nem  ütkö- 
zött az  oppositíón,  az  ellen  őrködésen,  sőt  ő  volt  az,  ki 
Kritikai  Lapjaival  oppositiókat  és  ellenőrködéseket  akart 
támasztani  (olvastassék  meg  figyelemmel  a  Kritikai 
Lapok  vezérszava)  és  támasztott  is ;  de  édes  drága  Csató 
úr,  az  oppositio  és  ellenőrködés  más  valami,  mint  a  mit 
kegyed  társai  űznek.  Oppositióban  elvek,  nézetkülönbsé- 
gek vannak,  ellenőrködésben  személyesség  nélküli  ügye- 
lés, hogy  elveink,  nézeteink  lábra,  divatra  kapjanak. 
Kunoss  és  társai  oppositiójában  semmi  ilyen  nincs.  Mert 
engedjék  meg  ezen  urak,  hogy  egyszer  már  megkérdjük : 
mi  elve  van  Munkácsynak,  Kunosának,  Frankenburgnak, 
Hazuchának  stb  ?  Ezen  urak  jó  formán  azt  hiszik  és  vall- 
ják csaknem  mindenben,  miről  köztünk  kérdés  lehet,  a 
mit  mi.  Mi  bajok  tehát,  mi  bántja  őket?  Semmi  más  nem, 

Bajta.  IV.  !^7 

lianem  az,  hogy  nincs  publikumok,  következőleg  nincs 
hírök,  nincs  népszerű  nevök,  s  nincs  az  az  úgynevezett  s 
általok  nagyon  kedvelt  celebritás.  Két  út  van  ezt  meg- 
szerezni :  egyik  építő,  másik  rontó.  Kiben  nincs  tehetség 
építeni,  az  ront,  s  így  eljut  a  celebritásra.  Herostratus,  ki 
nem  tuda  ephesusi  templomot  építeni,  felgyújtá  azt,  így 
vannak  ezen  urak.  Munkáik  senkinek  sem  kellettek,  sem 
publikumnak,  sem  tudós  társaságnak,  sem  azon  egyes 
íróknak,  kiknek  ítélete  egykor  előttök  valamit  nyomott. 
8  miért  nem  kellettek  ?  mert  talentum  alig  van  egyben 
kettőben  közöttük,  s  azok  is  elbizottságukban  el  fogják 
temetgetni  adományukat.  Ha  ezen  dolgok  nem  így  álla- 
nak, s  valósággal  elvekben,  nézetekben  különböznek 
tőlünk,  ezennel  bízodalmasan  felszólítjuk,  ne  sajnálják 
elveiket  egyszer  már  előadni,  hogy  ezekre  nézve  keletkez- 
zenek közöttünk  szóváltások,  ne  örökké  személyességek 
felett.  Ez  leszen  majd  eldöntő  s  az  örök  vitákat,  melyek- 
ből oly  csekély  haszon  van  a  literaturában,  bevégző.  Az 
egész  opposítió,  melyet  most  Csató  emleget,  nem  áll 
egyébből,  mint  puszta  rágalmi  hírekből,  személyeket,  in- 
tézeteket, kisebbítő  czivódásokból,  melyeket  a  Bajzola- 
tok, Természet,  Hírnök  koholnak,  táplálnak,  folytatnak, 
örökítnek. 

Beszél  valamit  Csató  sokszor,  s  itt  megint,  bizonyos 
bunkós  modorról,  mely  az  Athenaeum  szerkesztőinél,  úgy 
mond,  divatos.  Mi  egykor  egy  lajstromát  fogjuk  közölni 
azon  franczia  urbanitásoknak,  melylyel  Csató  és  pajtásai 
ellenkezőik  iránt  élnek.  Most  elég  legyen  azt  kérdezni, 
hol  nevezték  az  Athenaeum  és  Kritikai  Lapok  valaha  oppo- 
nenBöket  gazembernek,  mint  Csató?  fellázadt  parasztiak, 
mint  Csató?  hol  pökték  le  őket,  mint  Csató,  és  mikor  vág- 
ták a  kupát  fejőkhöz,  mint  Csató?  Más  szólhat  urbani- 
tásról,  de  ne  a  szemleíró,  ki  egy  idő  óta  ronda  beszéde- 
ket tart. 

Dicsekszik  a  szemleíró,  hogy  Bajzától  mit  sem  fél,  és 
mit  sem  remél.  Ments  meg  isten,  hogy  Bajza  akarná  és 

Óhajtaná,  hogy  tőle  féljenek.  De  féljen  Gsató  két  hatalmas 
ellenségtől,  melynek  bősz  új  a  kegyetlenebb,  rettentőbb 
minden  ellenségénél :  ez  az  öntudat  és  a  közvélemény. 

Yan  ezen  számban  a  szemleirónak  megint  egy  furcsa- 
sága is,  azt  mondja  t.  i.  Kunoss  Természetéről,  hogy  mivel 
az  mindennap  javúl/iaí,  remény  leni  kell  tőle  erőt,  hatá- 
rozottságot és  következetességet.  Különös  logika!  Hol 
tanulta  azt  Gsató,  hogy  a  lehetség  maga  után  kellést  von- 
jon. Csatóban  bizonyosan  meg  vannak  az  írói  javúlhatás 
elemei,  de  azért  kell-e  javulását  reményleni?  így  csak 
kábák  fognának  okoskodni.  Gsató  nem  igen  szokott  ily 
szembeszökőleg  fonákul  beszélni,  mi  oka  mostani  zavaro- 
dásának?  Talán  naégis  fél  — nem  « Bajzától  és  társaitól », 
hanem  az  ellene  fordulandó  közvéleménytől.  A  bátor  nem 
szokta  mondani,  hogy  ő  nem  fél. 

Dicsekszik  Csató  avval  is,  hogy  oly  fegyverek,  mint 
petyegés  és  zsold  rajta  nem  fognak.  Haha !  édes  szemlé- 
ire úr !  itt  kaczajt  kell  ütni  minden  embernek  a  kegyed 
Bzabadkozásán.  Ha  a  petyegésre,  zsoldra  hallgatott  volna, 
akkor  talán  elhiheténk,  hogy  e  fegyvefek  nem  fognak ;  de 
kegyed  25  úrnak  fejéhez  vágta  a  boros  kupát,  és  meg- 
mondotta, hogy  kegyed  derekabb  siheder  szemleírónak, 
mint  drámaírónak  Vörösmarty.  Isten  áldja  meg  kegyedet 
Csató  úr !  Ismerjük,  igen  jól  ismerjük,  s  tudjuk,  micsoda 
fegyverek  hatnak  elevenére.  Azért  pánczélozza  be  magát 
jól  az  Ígért  «láncsatöréskor»,  mert  ami  láncsáink  alkalmas 
helyen  fognak  tapogatózni.  Tudjuk,  hol  vannak  az  úr 
gyengéi. 

-K  -K  -K 

Hármunk  közül  Sebedéinek  jutott  azon  szerencse,  a 
szemleíró  által  legkevesbbé  szerettetni;  neki,  ő  általa  oly 
fontosnak  tartatni,  hogy  harmincz  számban  nem  keve- 
sebbszer, mint  a  húsz  ízben  találtatnék  méltónak  a  meg- 
támadtatásra :  gonddal  levén  az  iránt,  nehogy  a  megtáma- 
dottnak valamely  oldala  ép  maradjon ;  ma  tehát  a  kritikust 

gyanúsítja,  holnap  tudományos  készületeit  kisebbíti,  hol- 
napután az  akadémiát  szólítja  fel :  legyen  tekintettel  titok- 
noka elvesztett  népszerűségére,  midőn  restaurálni  fog. 
Hogy  pedig  ezek  mellett  méltányos-  és  részrehajlatlannak 
lássék,  helyenként  kedvező  tulajdonságokat  is  enged'meg- 
támadott] ának,  de  mindig  csak  olyakat^  mikre,  tudja,  hogy 
a  publikum  nem  sokat  ád.  S  mindez  szépen  játékszínileg 
úgy  vala  intézve,  hogy  a  türödelmes  közönség  nézzen,  hall- 
jon és  higyjen ;  azonban  a  közönségnek  több  esze  volt, 
mint  hogy  a  játékszint  valóságnak  vegye,  s  nézett,  hallott, 
és  —  azt  mondta :  halljuk  a  másik  félt  is  ...  . 

Lássuk  most,  mi  jutott  ki  a  társak  harmadikának, 
Vörösmartynak,  Ebben,  úgy  hívé  a  szemleíró,  a  költőt 
kell  leginkább  rontani,  és  pedig  mindene  felett  a  drámait, 
mint  ki  publikumára  a  legközvetlenebb  s  azért  a  legélén- 
kebb hatással  van.  E  czikkelyünk  folyamatjából  tudják 
olvasóink,  mint  sürgött  a  Hírnök  tavai  Árpád  ébredése 
iránt  elfojtani  a  közönség  részvételét ;  a  szemleírónak  a 
Marót  bánhói  közlött  töredék  szolgáltata  első  alkalmat 
az  ostromra,  s  annál  kedvesebbet,  mert  ez  által  a  közönség 
véleményét  meg  lehete  előzni,  azt  előre  már  elfogulttá 
tenni,  s  így  a  különben  tán  következhető  sikert  már  kelet- 
kezte  előtt  megzavarni.  Marót  bán  töredékében  Cs.  a 
franczia  legújabb  romanticísmus  iszonyaival  német  esz- 
mélkedést  és  érzelgést  lát  párosítva,  Shakespearei  embe- 
rek helyett,  mint  várni  lehete  attól,  ki  «a  Figyelmező 
tanúsága  szerint  ez  utóbbi  időben  Shakespearerel  foglal- 
kozott».  (Vájjon  Cs.  is  csak  innen  tudja,  hogy  V.  nemcsak 
ez  utóbbi  időben,  hanem  legalább  is  tizenöt  év  óta  foly- 
vást űzi  Shakespeare  stúdiumát?)  « Azonban  úgy  látszik, 
végtére  is  meg  fog  valósulni,  mit  publikumunk  már  rég- 
óta sejt  vagy  tud,  hogy  t.  i.  V.  úr,  ki  költészetünk  eddigi 
kifejlettségéhez  képest  tagadhatatlanul  nagy  az  eposban 
és  lyrában,  nem  több  mint  középszerű  a  drámában*. 
(31.  sz.) 

Egy  hét  múlva  Cs.  bánni  látszik  az  elégséges  calculus 


ATHENAEUM  MIATTI  ZAJöÁSOK.  4-21 

nélkül  kiböffentett  vallást,  s  a  33-ban,  az  Erdélyi  dala 
említésénél  («Kis  lyány  dala»)  oda  veté,  hogy  az  Vörös- 
marty Kis  lány  baja  czímű  dalát  szépségben  felülmúlja ; 
a  mi  magában  nem  ellenkeznék  a  fentebbi  általános  állí- 
tással, de  hajnál  fogva  levén  ide  húzva^  kézzel  tapogatha- 
tólag  hitelcsökkentés  szándékát  árul  el.  Nem  mintha  ilyes 
hasonlítások,  iP.sthetikai  tekintetben  igen  termékenyek, 
hasznosak  és  érdekesek  nem  lehetnének,  ha  kimutatások- 
kal járnak;  hanem  mert  Csató,  ki  még  eddig  egy  szép  mű 
érdemlegi  bonczolatával  sem  bizonyita  ily  tárgyak  körűi 
kritikai  hivatást,  itt  ilyetén  kimutatásokba  nem  eresz- 
kedik, könnyebbnek  találván,  úgy  mint  már  feljebb  lÁt- 
i\ik{9 Nekem  nem  tetszik»)  hatalom-szóval  kimondani: 
ez  felülmúlja  ezt,  punctum.  De  még  egy  fogását  láthatják 
itt  olvasóink  a  szemleírónak:  Divide  et  vinces.  Vörösmarty 
és  Erdélyi  egy  vélemény,  egy  hit  emberei,  ha  mindkettőt 
gáncsolja,  részrehajlásnak  magyaráztathatnék;  jobb  tehát 
az  egyiket  dicsérni :  kit  ?  az  a  körülményektől  függ.  Itt  az 
ostrom  alá  vettek  egyike  állt  előtte,  —  tehát  ezt  kellé  a 
másikkal  leültetni ;  mi  mellett  még  azon  titkos  számítás 
és  remény  is  munkálkodott :  hátha  vetély  ébred  a  két  társ 
között,  hátha  a  dicséret  méze  megejti  a  választottat,  s 
ezzel  egy  lélek  nyeretik.  Ugyan  így  teve  Cs.  már  máskor 
is ;  b.  Eötvös  József  és  Szalay  László  barátok :  ez  gáncsol- 
tatott, nem  meggyőződésből  —  erre  Cs.  mit  sem  ád  — 
hanem  mert  neki  24  voksa  volt,  midőn  Csatónak  1 ;  s 
midőn  az  így  elvesztett  csatáért  alkalom  vala  a  győzőt 
lesújtani,  rajta  kellé  lenni,  hogy  egy  csapással  két  lélek 
ne  sértessék,  sőt  ha  lehet,  az  egyik  sújtva,  a  másik  nyerve 
legyen,  s  így  kettős  a  diadal,  mely  édes  álmok  már  azért 
is  érdekesek,  mert  a  semmi  mélyre  nem  képes  szemlész - 
nek  emberismeret  hiányát  mutatják  teljes  negati vitásá- 
ban. —  Egy  balladája  is  jelent  meg  Vörösmartynak  az 
Athenseumban :  Az  árvizi  hajós;  az  «igen  gyönge,  azt 
csak  tárgya  nemesíti ».  Már  itt  Goethével  történik  az  össze- 
hasonlítás I  (39.  sz.)  Mely  szép  alkalom  itt  is  egy  aesthe- 

tikai  párhuzam  vonására,  ha  ilyesmihez  tudnánk.  Átkozott 
nagy  baj  az,  ha  az  ember  mindig  házvételről  beszél,  s  egy 
lélek  sem  tudja,  van-e  pénzünk  vagy  nincs  ?  Lehet-e  az 
ilyennek  hitele  ? 

Sok  a  baja  Csaténak  Vörösmartyval  a  miatt  is,  hogy  ez 
ajánlja,  miképen  a  játékczédulán  megemlíttessék,  hogy 
a  jövedelem  egy  része  a  szerzőé ;  s  midőn  egy  mezőről 
kiszoríttatik,  ügyesen  és  fürgén  másra  viszi  át  a  harczot. 
Eleinte  az,  mi,  ha  valamely  szívrokon,  péld.  Munkácsyt 
tenné,  kétség  kívül  nemes  őszinteség,  álszeméremtől  távoli 
valódiság,  előítélettel  küzdés  stb.  lenne  :  ugyanaz,  mert 
Vörösmarty  teszi,  szégyen,  koldulás ;  utóbb  azonban  már 
nem  szégyen,  hanem  illetlen  és  megalacsonyító,  s  végre, 
midőn  ezen  sánczaiból  is  kiűzetik:  megmutatja,  mennyire 
félreértett  hazafiság  azt  követelni,  hogy  valaki  magyar 
színházba  járjon,  a  drámaíró  házról-házra  kéregessen  a 
hazáért,  mert,  ú.  mond,  a  haza  erre  tán  nem  is  szorult. 
De  ki  mondta  ezt?  A  fürgencz  ön  álma  képeivel  kerge- 
tőzik !  A  dolog  igen  egyszerű :  kell-e  magyar  színház  ? 
Bizonyosan,  mert  ha  egyéb  okokat  elhallgatunk  is,  német 
is  van,  mely  idegen  nyelvet  terjeszt,  s  ennek  megfelelőbb 
ellenszere  nincs,  mint  magyar  színház,  a  nyelv  és  nem- 
zetiség meggyökereztetésének  egyik  hathatós  eszköze. 
S  kell-e  ezt  pártolni  még  akkor  is,  ha  nem  egészen  kielé- 
gítő ?  Bizonyosan,  mert  a  nélkül  még  nem  állhat  noieg, 
mert  más  nemzeteknél  is  csak  ily  pártfogás  és  hazafiúi 
buzgóság  szorítá  ki  az  idegent;  avagy  nem  emlékszik- e  a 
szemlész  még  Iffland  s  Eotzebue  korára  is  ?  Arra  hogy  a 


*  Kijegyzék  egyszer  a  Haszn.  Mul.  a  Eajzolatok  kéregetéBÍ 
modorját:  «Adjatok,  adjatok  a  szegény  sírónak,  hat  pengő  forin- 
tot Bajzolat-irónak»,  melyet  azoknak  kiadója,  külön  változatok- 
kal, prózában  és  versben,  évek  óta  nem  pirul  az  egész  magyar 
írói  sereg  lealázására  gyakorolni.  S  ez  nem  szégyen  Cs.  előtt, 
nem  lealacsonyító,  sőt  nem  is  illetlen!  De  szégyelli  az,  kinek 
arczbőre  nem  kéreg,  szégyelli  a  helyett,  kit  ület,  s  szégyelli, 
hogy  ezzel  talán  ugyanazon  rendhez  is  számláltatik. 

legmulattatóbb  helyeket  keressük,  a  legállatibb  nép,  a 
legutolsó  lator  is  elég :  hogy  a  gyenge  csemetét  kezdetben 
magasabb  részvét  melegével  tápláljuk,  nemesb  kebel  kí- 
vántatik, melynek  keserű  a  mulatság,  hol  nemzetisége 
veszélyeztetik,  s  örvendetes  minden  sugár,  melyben  an- 
nak haladása  esillámlik  fel.  Ez  az,  mit  követelünk ;  s  ily 
-emberek  azok,  kiket  elfajult,  bálványimádó  honfiak  elle- 
nébe akarunk  állítani,  s  azok  nélkül  —  bizonyosak  lehe- 
tünk benne  —  enyészet  várna  minden  nemzeti  életnyilat- 
kozásra. Mert  mikor  leszen  az,  míg  a  kezdet,  a  messze 
haladt  külfölddel  kiállhassa  a  hasonlítást?  Ennek s  aman- 
nak fejedelmi  birtokai  vannak,  de  minden  józan  többre 
becsül  azoknál  egy  talpalatnyi  földet,  mely  sajátja,  mely 
fáradozásaiért  neki  gyümölcsöz.  S  ez  szellemi  dolgokban  ne 
így  legyen-e?  Miért  nem  hagyák  el  az  újabb  Európa  népei 
a  szebb  s  már  kimívelt  görögért  és  rómaiért  nyelveiket  ? 
Miért  nem  mentek  által  a  század  előtt  is  még  darabos 
német  nyelv  írói  a  simább  s  míveltebb  olasz  és  franczia 
igájába?  Mert  önérzetük  tiltá  megsemmisülni  azért,  hogy 
idegenben  találják  fel  azt,  minek  szikráit  keblökben  ére- 
zek. Ez  azon  önfentartás  philosophiája,  melyet,  ha  nem 
volna,  támasztani  s  terjeszteni  kell,  s  mely  nélkül,  akár- 
mint bölcselkedünk,  a  Hírnök  is  csak  német-ujsággá  vál- 
hatnék —  mily  haszonnal  gagjdájára,  nem  ide  tartozik. 
De  hogy  a  soha  elégszer  nem  ismételhetőktől  visszatérjünk : 
tegyen  a  .színigazgatóság  mindent,  mi  tehetségében  áll, 
legkisebb  hazafiúi  elnézésre  sem  tartva  számot ;  ellenben 
járuljon  a  m.  közönség  is  minden  kezdettel  összekapcsolt 
bajok  és  hiányok  meggondolása  által  mérsékelt  követelé- 
sekkel a  színigazgatóság  ügyek ezeteihez :  s  kétséget  nem 
szenved,  hogy  szilárd  igyekezet  egyfelől,  a  buzgó  részvét 
más  részről,  megközelítendik  azon  czélt,  mely  egyoldalú 
törekedéssel  most  alig  kivihető.  Mi  az  eredeti  kérdést 
illeti,  melytől  Gsató  Bodónésága  miatt  kellé  eltérnünk,  az 
senki  előtt  sem  oly  nyomós,  mint  az  előtt,  ki  általa  egy 
fényes  diadalt  gondola  nyerhetni.  Mert  az  egész  u^ításró] 

csak  azt  mondhatni :  Ha  nem  használ,  nem  árt;.  Az  elsőt 
holta  napjáig  sem  fogja  a  szemlész  megmutathatni,  ha 
csak  minden  színházjárót  külön  vallatásra  nem  fog;  vala- 
mint azt  sem,  hogy  az  efféle  egy  szerű  jelentés  az  írónak  ki- 
sebbségére válik,  hanemha  azt  tudná  feldönthetetlen  okok- 
kal kivívni,  hogy  illendőbb  a  pénzt  szép  titokban  zsebbe 
dugni,  mint  maga  idejében  kimondani :  Uraim  s  asszo-^ 
nyaim !  én  egy  színművet  írtam ;  ha  pénzetekkel  egyszer- 
smind a  színköltőt  is  serkenteni,  fentartani  akarjátok, 
jertek  most!  Cs.  azt  írja  ugyan  (55.  sz.),  hogy  Vörösmarty 
példája  felsült,  miért,  nem  tudjuk,  de  azt  nehéz  leszen 
megmutatni,  vájjon  nem  azért  voltak-e  Marót  bánnak 
másodszor  több  nézői  a  Gyász  vitézeknél,  mert  a  figyel- 
mes műbarát  a  jelentésből  tudta,  hogy  a  jövedelemből  a 
szerző  is  lát  némi  jutalmat  ? 

Nem  tetszenek  Csatónak  V.  elmélkedései  a  felekezetről 
is,  az  neki  elmefuttatás,  kuszált,  rendetlen  beszéd  ...  mi 
meglehet,  csak  vigyázóbban  bánt  volna  Csató  a  dologgal. 
Hanem  fogja  magát,  s  neki,  úgymond,  e  részben  egy  saját 
katechismusa  van ;  s  mi  az  ?  csekély  változtatással  s  hiá- 
nyosban ugyanaz,  mit  V.  a  felekezet  meghatározásában 
mond,  sőt  még  arra  is  megtanít,  ha  spanyolok  volnánk, 
melyik  pártot  kellene  vagy  nem  kellene  követnünk  .  .  . 
mert  végül  annyira  elkeveredik,  hogy  teljességgel  nem 
tud  hova  lenni.  Azonban  itt  legalább  nem  tagadá  meg 
eredeti  hitét,  s  nem  állott  azon  képmutatók,  vagy  balgák 
sorába,  kik  « harag  és  párt  nélküli »  lapjaikban,  magokra 
s  jelszavokra  a  legkeserűbb  satirát  írták :  sőt  katechis- 
musa előadásával  az  e  részbeni  felvilágosodást  még  segí- 
tette is. 

S  íme  ezekből  állanak  hármunk  személyei  ellen  a  pa- 
naszok, vádak,  kifogások  —  s  az  alaptalan  állítások,  félre- 
magyarázások, elcsavarások,  mint  itt  szép  rendben  tisztelt 
olvasóink  elébe  terjesztettük.  —  Vessünk  már  most  egy 
pillanatot  azon  módra,  melyet  a  Szemle  az  Athenseum-  s 
Figyelmezővel  bánásban  köv^tp 

Az  elsőt  illetőleg,  kétség  kivtil  feltűnt  minden  figyelmes 
olvasónak  az  a  hidegség,  az  a  szeretetlenség,  melylyel 
róla  Cs.  szól.  Kérjük  azokat,  kik  ráérnek,  fussanak  végig 
az  Athenseumot  tárgyazó  szakaszok  során,  hogy  lássák, 
vájjon  nem  teszi-e  ezeknek  nyolez  tizedét  a  kiadókkal 
való  személyes  kapczáskodás,  apróságokkal  bibelődés, 
mely  nem  a  folyóirat,  s  nem  a  czikkely  ismertetésére 
szolgál,  hanem  inkább,  megfordítva,  alkalmul,  a  kiadókat 
a  közvéleményben  lealázni.  S  e  helyeket,  föntebbiekben, 
úgy  hiszszük,  eléggé  megvilágosítottuk.  A  mi  fenmarad, 
a  két  tized,  hű  bemutatása-e  a  tartalomnak,  vagy  csak 
felszámlálása  a  nagyobb  vagy  érdekesb  czikkelyeknek? 
Nem;  de  midőn  a  Cs.  hidegségével  nem  gondolunk,  e 
szántszándékos  reticentiáért,  mely  szerint  gyakran  7,  8 
czikkely  közül  csak  egy  említtetik,  mintha  folyóiratunk 
csupa  fehér  lapokból  állana,  a  publicus  lelkiismeretesség 
e  teljes  hiányaért,  e  kézzelfogható  részrehajlásért,  a  ki- 
számolt igazságtalanságért  joggal  vádolhatjuk  őt  minden 
méltányosan  gondolkodó  előtt.  0  erre  előálland,  s  a 
részint  csak  czlmnél  fogva  említett,  részint  kifogásokkal, 
részint  néhány  javaló  szó  s  kiírt  sorral  bemutatott  eredeti 
czikkelyekre  fog  hivatkozni;  de  mi  —  előre  bocsátván, 
hogy  az  Atíienseum  tartalmának  ez  évben  is  nem  kevesebb 
mint  felét  teszik  az  eredeti  közlemények  —  szerénység 
Bérelme  nélkül  merjük  állítani,  hogy  az  általunk  közlött 
fordított  és  kivont  czikkelyek  öszvessége  tartalmi  érdek 
és  kidolgozás  alaposságára  nézve  bizonyosan  felér  a  bár 
középszerűt  meghaladó  eredetiséggel ;  hogy  tehát  ezeknek 
fordítás  ürügye  alatti  mellőzése  nem  egyéb,  mint  egy 
vastag  fogás  lapjaink  becsét  általa  legalább  felényire  szál- 
lítani le.  A  mi  véleményünk  szerint,  melyben  bizonyosan 
osztozni  fog  minden  józan,  az  választja  el  bármely,  akár 
tudományos,  akár  szépliteraturai  lap  becsét,  ha  amaz  mi- 
nél több  új  eszmét  s  ismeretet  terjeszt,  ez  minél  nemesb 
szellem- gyümölcsökkel  képzi  és  gyönyörködteti  olvasóit ; 
8  az  eredetiség,  meljr  azon   kívül   tudományos  tárgyak 

körül  folyóirati  czikkelyekben  többnyire  összeállítás  is  elő- 
adási szokott  lenni,  mindig  csak  második  szempont,  mely 
a  lap  érdemét  határozza.  Hogy  így  azon  többi  közt  igen 
kisded  számú  olvasókra  nézve  történhetik  néha,  miképen 
kénytelenek  valamely  czikkelyt,  mint  talán  ismertet, 
olvasatlan  hagyni,  nem  változtat  a  dolgon ;  mert  hátha  e 
helyett  egy  oly  eredeti  állana,  melyet  ugyanazon  olvasó 
ismét  tárgyánál  fogva  mellőzött  volna  el.  Mindenesetre 
nemcsak  elég,  de  sok,  ha  vegyes  tárgyú  lap  vegyes  olvadói 
közül  kiki  tán  két-harmadot  lel  ínyére  valót;  s  ekkor 
aztán  egyre  megy  ki,  tárgyánál  vagy  ismeretes  voltánál 
fogva  lőn-e  egy  vagy  más  czikk  elmellőzve.  Nem  hozzuk 
fel  például  a  külföldi  időszaki  sajtót,  nem  említjük,  hogy 
az  angol  évnegyedi  s  heti  folyóiratok  legnagyobb  része 
kivonatokat,  s  pedig  legnagyobb  részt  angol,  tehát  ott  köz 
kézen  forgó  munkáiból  ad  kivonatokat,  hogy  a  franczia  s 
olasz  havi  s  heti  munkák  legalább  felényire  kivonatokat, 
8  a  német  tartalmasb  folyóiratok  nagy  része  is  fordításo- 
kat és  kivonatokat  ad ;  —  de  azon  észrevételt  csakugyan 
nem  hallgathatjuk  el,  hogy  a  folyóiratok,  kivált  a  napi  s 
hetiek,  nem  annyira  tárházai  akarnak  lenni  új  fölfedezé- 
seknek, mint  —  külön  rendeltetésökhöz  képest  terjesztői 
az  újnak,  a  gyümölcsözhetőnek,  az  érdekednek,  tudni 
méltónak.  S  ha  ez  áll,  s  ha  még  azon  kívül  geographiai 
fekvésünk,  tudományos  eszközeink  s  készületeinkre,  főkép 
pedig  a  magyarul  írók  helyheztetésére  tekintünk,  valljuk 
meg:  ezen  eredetiség-hajhászásban  valami  kis  meggondo- 
latlanság, számolás  nélküli  mohóság  s  a  gőg  azon  neme 
rejtezik,  melyet  szegénységi  gögnek  lehetne  nevezni.  Ne 
higyje  senki,  hogy  ezeket  mentségül  hozzuk  fel;  erre 
akkor  szorulnánk,  ha  az  Athenseum  kéziratok  szűkének 
hírében  állana;  de  minekutána  ellenkező  esetben  vagyunk, 
s  gyakran  visszautasítunk  eredeti  közleményeket  —  (s 
lehet,  hogy  nem  barátink  száma  egy  részt  az  ez  által  sér- 
tett írókból  áll)  —  elhihetik  olvasóink,  hogy  csak  meg- 
győződésünket akartuk  ez  által  kifejezni,  valamint  azt  is, 

hogy  gyengébb  eredetiekben  sem  tagadjuk  a  felvételt,  ha 
azt  tárgy  vagy  korszerűség  ajánlják  .... 


III. 

JEGYZETEK  CSATÓ  ÖNÖNVÉDELMÉRE. 

A  hírlapok  olvasói  láthaták,  micsoda  rángatózásokon 
mentek  át  felszólalásunk  óta  azon  jó  urak,  kik  ellenünk 
minden  igaz  ok  nélkül  fellázadtak.  Maga  a  tudós  szemlé- 
ire, a  «petyegő»  czimre  már  tűzbe  jött,  s  ez  egy  szó  ellen 
egy  egész  kis  értekezést  irt.  Azóta  pedig,  hogy  a  fegyver 
jobban  elevenét  érte,  a  legnevetségesb  ábrázattal,  egy 
felől  magát  mérsékelve,  más  felől  neki  tüzesedve,  folyvást 
a  híres  urbanitás  és  durvaságok  között  habozik,  elannyira, 
hogy  ha  valaki  ezen  szomorú  állapotjában  hirtelen  meg- 
kérdené, mit  itél  magáról,  aligha  hajba  nem  kapna  saját 
fejével  is.  S  ezt  lehetne  ezután  urbanitásnak  nevezni. 

De  igazán,  uraim,  mi  ismerjük  ezen  Csatot:  ő  már  oda 
van ;  szóljunk  róla,  mint  a  ki  nincs  többé.  0  nem  több 
már,  mint  egy  galvanizált  béka,  még  szökik,  rúg,  ránga- 
tózik ;  még  teszi,  a  mit  életében  tett :  de  ez  idegeinek 
legvégső  játéka;  tengert  vagy  egy  csepp  vizet  adjatok 
neki :  ő  úszni  nem  fog  többé.  Ki  nem  ismerte  a  könnyű, 
csínos  írót  ?  az  mind  inkább  elnehézkesedik.  Ki  nem  az 
elmést  ?  az  hanyatlani  kezd.  Ki  nem  a  józan  gondolkozót  ? 
az  oda  van.  E  felett  öntudatlan ságában  magát  ellenmon- 
dásokkal veri,  vallást  tesz,  melyet  maga  nem  hisz,  vallást, 
melyet  senki  nem  ért.  Még  megvannak  szokott  formái 
beszédeinek,  meg  az  üres  vázolat,  de  nincs  gondolatja, 
melylyel  azt  betöltse,  nincs  lelke,  melylyel  föléleszsze. 

Nézzük  az  Áthenaeum  szerkesztőinek  charakteristiká- 
ját  (Hirn.  71.  sz.)  «Bajza  —  úgymond  Csató —  lassú,  de 
nyomósán  gondolkodó  fő;  éles,  de  nem  feltaláló  ész; 
Rzűk  8  már  kiapadt  phantasia.  Stylusa  velős,  tiszta,  férfias, 

hatalmas. »  Mindenek  előtt,  lehet-e  valakinek  stylusa 
« velős,  férfias,  hatalmas » —  megfelelő  tartalom  nélkül,  s 
különösen  akkor,  midőn  a  nyomósán  gondolkozó  fővel  s 
éles  észszel  párosul?  s  mi  következnék  mindezekből? 
nem  az-e,  hogy  a  lassú,  de  nyomósán  gondolkozó  fő,  s 
éles  ész,  behat  a  történetek  szellemébe  s  azoknak  ha  csak 
egy  szakaszát  is,  velős,  tiszta,  férfias,  hatalmas  stílusával 
felékesítve  példányúi  fogja  egykor  előállíthatni  ?  Nem 
hasonlót  lehet-e  várni  tőle  az  aesthetikában,  leginkább  a 
kritikában  ?  S  mégis  a  Kritikai  Lapokban  a  nyomósán 
gondolkozó,  az  éles  eszű  Bajzának  munkái  legsilányabbak, 
míg  a  többi  alaposnak  állíttatik!  De  honnan  tűnik  ki 
hát,  hogy  Bajza  csakugyan  nyomósán  gondolkozó  fő  s 
éles  ész?  mi  a  bizonyítmány  ?  « Három  dal  s  egy  vígjá- 
ték fordítása  németből !  0  S  most  beszéljen  valaki  Gsató- 
val,  most  higyjen  valaki  Csaténak,  ha  ember  a  talpán. 

« Schedel  ügyes,  sima  stylista,  encyklopaediai  ismeretei 
által  folyóirat  és  hirlapirásra  különösen  alkalmas.  Mint 
akadémikus  ügyes  és  munkás.  A  tudománynak  s  litera- 
turának,  mint  encyklopaedísta  használható. »  Mi  hát  a 
panasz  ellene?  —  « Megbukott  versíró » !  Kereste- e  Sche- 
del valaha  ezt  a  dicsőséget  ?  S  nem  gyárt- e  minden  író 
fiatal  korában  néhány  verset  ?  S  nem  nyomorú,  nem 
élhetetlen  had-e  az,  mely  ellenségeit  ily  fiatalkori  apró- 
ságokkal. Sebedéit  örökké  csak  a  Haramjdk  fordításá- 
val véli  leverhetni,  oly  hitvány  vádakkal,  melyek  azóta 
már  százszor  meg  vannak  czáfolva. 

Vörösmarty  charakteristikájáról  alig  van  mit  szólani ;  ő 
Cs.  szerint  semmi  egyéb,  mint  versíró,  ő  csak  középszerű 
költő,  vagy  épen  nem  is  költő :  mert 

«Mediocribu8  esse  poetis 

Non  di,  non  homines,  non  concessere  columnae. 

De  kinek  higyjen  az  ember?  Csatónak-e  de  dato 
16  april,  vagy  Csatónak  de  dato  3  septembris?  Az  áprilisi 
Csató  (Hím.  81.  sz.)  még  tagadhatlanúl  nagy  költőnél^ 

vallja  Vörösmartyt  lyrában  ós  eposban ;  a  szeptemberi 
Csató  már  középszerűnek,  azaz  semminek.  Úr  isten !  ne 
vigy  kisértetbel  ez  az  ember  13  év  előtt  új  vallási,  öt  év 
előtt  új  politikai,  s  most  alig  6  hónap  előtt  új  aesthetikai 
hitet  véve  fel,  s  azt  követeli,  hogy  neki  minden  okadás 
nélkül  is  higyjenek;  szilárd  megállapodásról  beszél,  s 
mostani  nézeteivel  akar  élni  és  halni :  credat  judseus  .... 
vagy  oly  közeinek  véli  halálát  ?  —  De  « Vörösmarty  e 
felett  még  minden  szorosan  vett  tudományban  tudatlan, 
prózája  rossz,  darabos,  póri.))  Csató,  a  ki  mindenes  a 
tudományokban,  csak  ily  lenézve  szólhata  másokról ;  de 
Csató,  kinek  legkisebb  erejébe  sem  kerül  véleményeit 
megváltoztatni,  meglehet,  hogy  ezen  adatot  is  fölemészti 
8  mással  cseréli  be.  S  ezen  fölül  Vörösmarty  verseiben 
nem  szorosan  vett  tudományt  fognak  keresni  olvasói, 
mert  tudtunkra  nem  didactikus  költő;  de  bezzeg,  ha 
majd  Csató  Szemléjében  s  munkáiban  keresnek  tudományt, 
vagy  annak  csak  egy  sugarát,  keresnek  elvet,  mely  egy 
szemfordulás  alatt  háromszor  meg  nem  tagadtatnék,  s 
mindebből  semmit  nem  találnak :  ez  már  gonosz  szüret 
lesz  a  tudós  Csatónak. 

Legáltalánosabb  s  legszegényebb  vád  ellenünk,  hogy 
pártosak  vagyunk:  Bajza  mint  czimbora,  Schedel  mint 
kritikus,  s  e  felett  pletykák  és  rágalmak  nagymestere, 
Vörösmarty  pártos  és  szájas;  oly  vádak,  melyekkel  egy 
tátott  szájú,  hülye  közönséget  el  lehetné  bolonditani ;  de 
szóljunk  tisztelettel  a  magyar  közönségről.  A  magyar 
közönség  látta,  hogy  a  harag  és  párt  nélküli  urak  s  mind- 
azon képmutató  sereg,  mely  pártok  ellen  zajog,  részre- 
hajlással, nyilvános  garázdasággal  épen  úgy,  mint  alat- 
tomos áskálódással  a  legszemtelenebbűl  bitorkodott,  s  e 
szép  mesterséget  csaknem  ez  óráig  űzi.  A  magyar  közön- 
ség ismeri  az  ő  embereit.  Ez  emberek  teli  torokkal  hirde- 
tik, hogy  igazat,  valót  árulnak.  S  mit  kapott  a  jámbor 
vevő  az  igaz  és  való  fejében?  Mit  egyebet,  mint  ezen  jó 
uraknak  alacsony  szenvedélyeit,  kajánkodást,  otromba- 

Ságokat?  Mit  egyebet,  mint  minden  igaz  érdemen  elkö- 
vetett dülást,  gázolódást  s  a  legéretlenebb  fecsegése- 
ket, melyek  valaha  nyomtatva  voltak;  egyfelől  farkast 
és  rókát  birkabőrben,  másfelől  valóságos  semmit  czifra 
borítékban  ?  S  az  ily  kereskedők  akarják,  hogy  hitelök 
legyen  ? !  S  a  szemleíró  ?  Úr  isten !  hisz  ez  az  ember 
egykor  nem  tuda  egyebet  mondani  V.  felekezetekről 
írt  czikkelyére,  mint  hogy  az  elmefuttatás  s  összefüg- 
gés nélküli  beszéd,  s  hogy  neki  a  pártról  saját  katechis- 
musa  van.  Sőt  e  katechismusnak  —  mennyire  zavaros 
fogalmai  engedek  -  még  alkalmazás  által  példáit  is 
mutatá :  s  most  e  katechéta  megtagadja  ön  katechismu- 
sát,  ismét  pártok,  pártosok  ellen  beszél,  ő  ki  nem  is 
ellenpárt  többé,  hanem  világos  ellenség,  barátja  minden- 
nek., mi  a  jobb  ügy  ellen  fegyverül  szolgálhat. 

« Vörösmarty  ezen  kivül  egy  felsőbb  akarat  eszköze.* 
Eszköze-e  vagy  nem,  arról  szóljon  más ;  de  mi  a  felsőbb 
akaratot  illeti,  az  való.  V.  ismer  egy  felsőbb  akaratot, 
melyet  minden  egyenlő  társaságban  élő  embernek  tisz- 
telni kell,  8  e  felsőbb  akarat  a  többség.  S  ezen  felsőbb 
akaratnak  V.  azért  hódol,  mert  sem  gőg,  sem  áíszemérem 
nem  teszi  képessé,  hogy  magát  vagy  jobbnak  vagy  rosz- 
szabbnak  gondolja  egyes  embereknél,  becsületes  s  hozzá 
épen  oly  hű  mint  igazságos  társainál.  Elhiszszük,  ha 
Bajza  Csatóért  —  ki  a  Tudománytár  redactiója  melletti 
késedelem  által  mindenek  bizodalmát  elveszte  —  per  fas 
et  néfas  czimborál,  ha  Schedel  miatta  cseleket  sző, 
Vörösmai-ty  érte  szájaskodik :  akkor  se  baj,  akkor  mi  a 
legigazságosabb  emberek,  a  legbuzgóbb,  hévkeblü  barátok 
vagyunk,  akkor  Gsató  —  legalább  az  örvendetes  pillanat 
első  hevében  —  háládatos,  örökös  ( ! )  barátunk,  tiszte- 
lőnk. De  épen  itt  a  bökkenő !  mi  Csatot  elhagytuk :  mert 
maga  elhagyta  magát ;  mert  sem  igazságosan,  sem  siker 
reményével  nem  volt  pártolható ;  mert  egyetlen  barátjá- 
val, ki  33  közül  rászavazott,  négyen  maradtunk  volna  s 
mert  —  a  mi  fő  dolog  —  alkalmasb  ember  volt  előttünk, 

ki  meg  is  választaték.  Sajnos,  hogy  ezen  választás  Csatot 
bujdosóvá  tette.  0  már  akkor  be  volt  hálózva,  egyfelől 
felföldi  remények  kecsegtetek,  másfelől  magaviselete 
rontá  le  hitelét;  mi  vala  természetesb,  mint  hogy  meg- 
bukjék, s  Orosz-kézre  jusson  ?  Most  ö  bennünket  dicta- 
torsággal  vádol  I  s  mit  kivan  tőlünk?  « Minden  íróra 
kivétel  nélkül,  igazságosan  és  részrehaj latlanúl  kiterjesz- 
kedő :  de  méltányos  és  kimélő,  tisztességes  hangon  szóló 
kritikát. »  Kritikát?  De  honnan  az  istenért  ?  hiszen  Vörös- 
marty mit  sem  tud,  Bajza  birálatai  a  Kritikai  Lapokban 
a  legsilányabbak,  és  Schedel  csak  ügyes  protocollista  s 
más  semmi.  S  Csató  kritikát  vár  tőlünk?  Hát  mégis 
érhetnének  valamit  kritikáink?  Hiszen  édes  úr,  ez  önnek 
characteristikái  szerint  lehetetlen !  —  De  még  sem  egé- 
szen :  nekünk  Csatóval  kell  vala  szövetkeznünk,  Csatóra 
hallgatnunk,  s  azonnal  csoda  történik ;  a  világ  hallatlan 
jó  kritikákat  fog  olvasni,  s  a  mellett  kíméleteseket,  az 
épen  oly  igazságos,  mint  tudós  Csatónak  tollából  (ki  pöki 
az  írókat,  fellázadt  parasztoknak  nevezi,  felkiált:  Ha- 
zudsz I  stb.) 

S  most  halljuk  Csató  vallomását.  Ő  ezelőtt  16  évvel  a 
vallás  dolgában  tévelygő,  hitetlen  volt;  de  ezen  tévely- 
gése csak  három  évig  tartott;  mert  azután  megtért,  még 
pedig  írásban.  A  török  erre  azt  mondaná  :  az  isten  nagy ! 
De  mi  közünk  nekünk  Csató  vallásához?  mi  azt  hiszszük 
a  vallásról,  hogy  azt  a  képmutató  a  piaczon  árulja,  a 
vakbuzgó  szellemi  s  testi  fegyverrel  terjeszti,  az  igazhivő 
pedig  kebele  legbelsőbb  rejtekében,  mint  kincset,  őrizi, 
nem  dicsekedve  senki  előtt,  nem  háborítva  senkinek  nyu- 
galmát, s  megelégedve,  hogy  általa  önlelkének  nyugal- 
mat szerezhet.  S  ez  utóbbi  vallás,  helyes  vagy  helytelen, 
csak  hívének  használ  vagy  árt ;  senki  a  világon  miatta 
sem  testben,  sem  lélekben  meg  nem  károsodik.  S  nem  is 
tartozik  köz  ügyelet  alá,  míg  tettekbe  nem  megy  át,  míg  a 
fennálló  rendet  nem  zavarja.  —  8  ki  kelt  ki  Csató  ellen, 
míg  vallásáról  hallgata  ?  ki  kérdezte  őt,  mit  hitt  ezelőtt 

16  évvel?  Be  Gs.  róni  kezde  másokat  vallástalanságért, 
dicsekszik  ön  vallásosságával,  s  legyen  hibája  képmuta- 
tás vagy  vakbuzgalom,  terhére  van  s  botránkozására 
embertársainak,  s  ez  —  ha  nem  visszatorlást  —  megro- 
vást legalább  is  érdemel. 

S  politikai  vallása  ?  ezen  csak  mosolyogni  lehet. 
0  ezelőtt  öt  évvel  a  Hitel  és  Stádium  írójával  tartott. 
Nem  szólunk  a  Hitelről,  az  régiebb :  de  a  Stádium  alig 
múlt  öt  éve,  hogy  megjelent  (1833.)  s  Csató  már  öt  egész 
év  előtt  (tehát  rögtön)  hitte  és  vallotta  mindazon  nagy- 
tekintetű, országos  s  a  legnagyobb  meggondolást  érdemlő 
dolgokat,  mik  a  nevezett  könyvben  foglaltatnak,  s  a  könyv 
jóformán  meg  sem  hűlt  kezében,  midőn  ugyanazokat  már 
nem  hitte,  nem  vallotta.  Ez  tehát  egy  kis  politikai  láz  volt, 
egy  kis  roham  (paroxismus),  mely  Csatot  tetőtől  talpig 
megrázta,  mely  rajta  általment,  mint  egy  jóltevő  betegség, 
minek  multával  még  egészségesbek  leszünk,  mint  azelőtt. 
De  mi  gyógyította  ki  Csatot  ezen  nyavalyából  ?  Homoeo- 
pathia  ?  AUopathia!  Prisznicz  ?  korán  sem,  uraim.  « Dolog- 
ismeret  és  tapasztalás.))  A  dologismeretet  nem  akarjuk 
kétségbe  hozni,  az  hihetőleg  igen  jóféle,  mert  —  mint 
eddig  láttuk  —  Csatot  minden  változásaiban  híven  elkí- 
séri. Ezen  dologismeret  oly  különös  dologismeret,  melyből 
kényünk  szerint  mindent  csinálhatunk.  Jók-e  Széchenyi 
tervei?  Csató  dologismerete  azt  mondja:  igen.  Nem 
jók-e  Széchenyi  tervei ?  A  dologismeret  azt  feleli:  nem. 
Ez  a  dologismeret  mindenre  megfelel.  Ezen  dologismeret- 
tel jövendőt  lehet  mondatni,  mint  a  kabát  gombjaival : 
menjek,  ne  menjek,  s  aztán  menjünk-e  vagy  ne,  azt  az 
utolsó  gomb  határozza  el.  —  De  Csatot  a  tapasztalás 
térítette  meg.  Öt  év  alatti  tapasztalás!  S  mi  vala  ez? 
hogy  Csató  egy  bécsi  magyar  hírlap  reményének  fejében 
lemondott  a  Tudománytár  szerkesztéséről,  s  hogy  nagyobb 
részint  ezen  bizonytalan  helyzeteért  s  késedelmes  redac- 
torságáért  s  mert  egy  érdemesbbel  jött  ütközésbe,  m.  aka- 
démiai levéltárnokká  meg  nem  választatott,  hogy  a  kére- 

sett  Liiiaptól  is  elesett,  szóval :  két  szék  között  pad  alatt 
maradván,  a  Hírnök  horgára  került.  S  ez  az  a  híres  öt 
évi  tapasztalás,  xaelyhöl  következik,. hogy  az  alkotmányt 
nem  kell  beoltassál  javítani,  mint  egy  jófajú  élőfát, 
hanem  foltozgatvi,  simitgaUii  (tán  vasalás  által)  mint  egy 
rongyos  ruhát,  s  hogy  ezen  szabómesterség  a  hazát 
virágzásban  fogja  fentartani.  S  miután  Csató  ezen  ne- 
vezetes vallomását  bevégezte,  a  juristáknak,  jurátusok- 
nak fordul,  hogy  ezeknek  hihetőleg  tanításai  nem  fognak 
tetszeni.  Ebben  már  igaza  lehet.  Ifjaink  szívesen  fognak 
egy  beoltott  vén  fát  tiszteletből  s  az  oltovány  gyümölosö- 
zésének  fejében  ápolni,  de  a  kifoltozott  kabát  nem  ínyök 
szerint  való.  Ok  új  ruhát  szeretnek.  S  az  zsidókézre  kerül, 
mielőtt  folt  érné.  Ebben  nekik  már  jó  ízlésük  van.  S  Csató 
és  Orosz  kénytelenek  lesznek  toldott-foldott  alkotmányo- 
kat magokra  ölteni  s  világ  csodájára,  ha  nem  csúfjára, 
benne  pompáskodni.  De  Csató  végre  egyikünknek  írására 
hivatkozik,  mint  lehet  következetlenség  nélkül  elveket  s 
nézeteket  változtatni.  Igaz!  de  az  nincs  mondva,  hogy 
egészen  megváltozzunk,  hogy  olyanok  legyünk,  mint  a 
kifordított  bunda,  mely  így  meleg,  amúgy  hideg  ellen 
szolgál.  S  az  embereknél  legalább  is  megkívánjuk,  hogy 
elvek  s  nézeteik  megváltoztatására  nyomós  okaik,  vagy 
legalább  idejök  legyen.  De  a  ki  « Figaro  itt,  Figaro  ottw 
majd  ide,  majd  oda  csap,  mint  valami  Szél  Pál,  az  bizony 
nem  veheti  rossz  néven,  ha  egy  kissé  kételkednek  benne. 
S  hogyan  bújik  ki  ezen  édes  úr  végre  is  a  bajból?  ((Nekünk, 
úgymond,  vallási  elvünk:  tagadás,  politikai  hazánk: 
Utópia. »  S  ha  most  valaki  e  szép  mondatot  megfordítván, 
így  szólna :  Csatónak  vallási  elve  semmi,  politikai  hazája : 
ubi  beae?  De  hagyjunk  fel  ezen  haszontalanságokkal: 
életünk,  s  tetteink  a  legcsalhatlanabb  bizonyítvány  lesz, 
mint  hivénk  s  mint  szolgáltuk  a  hazát.  Utópiát,  ha 
Csatónak  úgy  tetszik,  s  ő  a  magáét. 

Arra,   hogy    ((ő  kínjában  tanít »   stb.   nincs   Csatónak 
felelete,  hanem  Orosz  kel  ki  mellette  egy  kereszt  alatt. 

Bajzft.  IV.  23 

Sitt  megálljunk,  uraim,  itt  önöknek  egy  embert  mutatunk 
be,  kiről  lapjainkban  még  kevés  szó  vala,  kinek  neve  a 
magyar  nyelvben  jobbára  csak  kis  betűvel  viala  ismeretes, 
ki  eddig  inkább  mint  német  literátor  ragyogott,  ki,  mert 
róla  sokáig  hallgattak,  azt  hivé,  hogy  az  nem  megvetésből 
van,  s  felfuvalkodék  és  szóla,  mint  egy  elhagyott  oraculum, 
melyben  a  kiköltözött  istenek  helyett  baglyok  szállának 
meg.  8  jóslatokat,  Ítéleteket  kezde  huhogni  világ  rémsé- 
gére. S  vele  huhogának  az  éjnek  fiai,  és  setét  kezde  lenni 
a  magyar  hazában  —  a  ki ...  de  mit  szóljunk  többet  ?  — 
kinek  fejét  csak  imént  egy  fiatal  erejű  kar  a  Társalkodó 
lapjain  laposra  verte,  úgy  hogy  nem  rosszul  hasonlék  egy 
régi  krajczárhoz,  melynek  belsejében  a  pór  aranyat  kere- 
sett, de  nem  talált,  és  végre  porba  veté  —  íme  ezen  úr  a 
híres  Hírnök  mindenható  szerkesztője  !  S  egy  ilyen  ember 
által  hagyja  magát  Gsató  galvanizáltatni,  s  heringeket 
eszik  s  Kritikai  Lapokat,  (s  borzasztó  mondani  I)  haram- 
jákat  iszik  rál  (Hírn.  71.  sz.)  8  mindezen  gyönyörű  ele- 
deleket Orosz  nyújtja  neki,  a  lelkíképen  laposra  vert 
Orosz,  hogy  annál  inkább  rugódozzék,  hogy  nekünk  gán- 
csot vessen.  Nem  mulatságos  látomány-e  ez,  ha  oly  saj- 
nálatra méltó  nem  volna  ?  De  csak  rajta  uraim :  táplál- 
játok heringgel,  galvanizáljátok  egymást  s  rugódozzatok: 
eddig  kevesen  ismertek,  most  ismerni  fognak,  s  ez  min- 
den, a  mit  mi  kívántunk. 

A  Hírnök  73.  74.  és  75.  számaiban  folytatja  a  megszo- 
rult szemleíró  a  maga  védelmeit :  kapkod  jobbra  és  balra, 
hogy  maga  körül  a  halálosan  égető  üszköket  elolthassa, 
de  híjába !  minden  vergődései  azt  mutatják,  hogy  eddigi 
fürgesége  oda  van.  A  könnyű,  a  mulattató  író  egyszerre 
nehézkes,  untató,  régi  tulajdonaiból  semmi  sem  maradt 
meg,  mint  a  kifogyhatatlan  petyegés  s  most  csak  a  szó- 
özönben  találja  menedékét.  Szedjük  ki  egyenkint  e  szó- 
áradatból azt,  a  mi  dolog,  a  mire  még  szólnunk  kell, 
kísérjük  nyomról-nyomra  ezen  literatúrai  ugróczot,  míg 
tánczraezejóről  önmaga  egészen  ki  nem  szorítja  magát. 

A  Szemle  a  Kritikai  Lapokból  Bajzának  ezen  állítását 
idézi:  « Kinek  milyen  személyes  charaktere  van,  az  nem 
tartozik  a  literatúra  körébe. »  Ezen  szavakat  és  azt,  hogy 
ő  (a  szemleíró)  legújabban  a  Figyelmezőben  személyesen 
charakterizáltatott,  következetlenségbe  akarja  hozni.  De 
mint  néhányszor  mondánk,  Csaténak  a  különböztetés 
nem  erős  oldala,  most  pedig  kergetett  és  vízbe  halóként 
mindenhez  kapkodó  állapotjában  mi  csoda,  ha  mindent 
még  inkább  összezavar  ?  ő  nem  bírta  megkülönböztetni 
azon  esetet,  midőn  Bajza  1836-ban  a  fenn  idézett  szava- 
kat Munkácsynak  felelte,  a  maga  mostani  bajától.  Mun- 
kácsy t.  i.  1836-ban  Bajzának  bírálatában  a  Bajzolatok 
kritikai  töredékei  felett,  személyes  charaktere  feszegeté- 
sét  vélte  találhatni ;  mire  Bajza  azt  feleié,  hogy  Mun- 
kácsy ez  iránt  téved,  mert  neki  (Bajzának)  személyes  cha- 
rakter  nem  szokott  írásai  (értsd  kritikai  írásai)  tárgya 
lenni.  Hogy  itt  csak  kritikai  írásokat  lehet  és  kell  érteni, 
igen  természetes  és  kétségbe  nem  vonható,  mert  hogy  a 
személyes  charakteristika  minden  írás  köréből  kirekesztve 
legyen,  ily  valamit  csak  bohó  mondhatna.  Csató  mostani 
dolga  ide  semmikép  sem  alkalmazható,  mert  kritika  és 
polémia  közt  igen  nagy  a  különbség,  mit  bár  soha  ne 
zavarnánk  össze.  Midőn  munkát  bírálunk  —  mint  Bajza 
a  kritikai  töredékeket  —  ott  csak  munkáról,  nem  pedig 
személyes  charakterről  lehet  szó :  de  polémiái  írásban  — 
milyen  a  jelen,  köztünk  és  Csató  között  —  a  határok  sok- 
kal szélesebbek.  S  itt,  ha  a  dolog  természete  nem  is,  maga 
a  kihívás  gyakran  szabadságot  és  jogot  ad  személyről, 
charakterről  szólni,  mennyiben  azokból  következmény 
igen  jól  vonathatik  az  ellenfél  írásaira ;  itt  sokra  van 
szükség  és  szabadság,  mire  a  kritikában  nincs.  Jól  tud- 
juk, hogy  ezen  magyarázatra  Csató  megint  fog  szószá- 
tyárkodni, de  baj-e  az?  ki  tilthatja  meg  a  vándor  fecské- 
nek, hogy  ideígleni  fészkében  a  házfedél  alatt  gazdája 
mulatságára  ne  csicseregjen?  Mi  nehezen  fogtunk  volna 
Csató    személyes    charakteristikájára    lebocsátkozni,   ha 

Csató  ezt  előbb  már  nem  kezdi  velünk,  helyen,  időn  kivül 
és  arra  semmi  tettünk  által  fel  nem  jogosítva.  Az  elv  áJl, 
hogy  a  személyes  charakter  nem  tartozik  a  kritikai  litera- 
túra  körébe ;  s  ha  mi  Csató  elbeszéléseit  fognók  birálni, 
bizonyossá  teszszük,  személyes  charakteréröl  ott  szó  nem 
leszen ;  de  e  polémiái  szóváltások  között,  annyiszor  és  ott, 
hol  és  mennyiszer  csak  szükség.  így  tehát  az,  kit  Csató 
a  három  között  legeszesebbnek  tart  (oh  a  ezukor  édes 
hízelgő  I)  következetes  marad  magával.  De  egyéb  iránt  is 
az  még  inkább  megbocsátható  következetlenség,  melynek 
születésére  évek  kellettek ;  mit  mond  azonban  a  szemle- 
író olyan  emberre,  ki  ma  fehérnek  állítja  azt,  mit  tegnap 
feketének  hirdetett? 

Azt  mondja  Csató,  hogy  ő  «a  mi  pártos  szövetségünk- 
nek részvevő  és  munkás  tagja  nem  volt;  ő  ezen  rákenés 
ellen  protestál,  hogy  ő  annak  elveit  a  literaturára  nézve 
mindig  veszedelmesnek  tartotta;  hogy  az  volt,  a  mi 
mindenkori  panaszunk  és  fennakadásunk  ő  ellene,  hogy 
nem  akar  pártunkhoz  tartozni,  nem  imád  minket,  nem 
keresi  meghittségünket,  hanem  független  itéletű  író  és 
akadémikus  akart  lenni  mindig,  mindenkor ;  hogy  a  Hír- 
nök morális  és  nem  pénzbeli  méltánylása  oly  erős  köte- 
léket fűzött  közötte,  s  a  Hírnök  tulajdonos-kiadója  között, 
miszerint  ő  teljes  biztos  és  bizonyos  leve  benne,  hogy 
míg  kezét  bírja,  s  a  Hirnök  élni  fog,  neki  e  laphozi  viszo- 
nyai változni  nem  fognak. » 

Ezeket  Csató  rég  beszélgeti  és  világ  végéig  fogná ;  azért 
hogy  már  egyszer  világosságra  hozzuk,  miként  állanak  a 
dolgok,  s  ezen  lelkismeretlen  mende-mondáknak  végét 
szakaszszuk,  oly  fegyverhez  kell  nyúlnunk,  mely  ellen 
többé  ne  legyen  egyéb  menedék  a  velőtlen  szajkóságnál. 
Csatónak  van  mintegy  kilencz-tíz  saját  kezével  írt  levele 
egyikünkhez,  melyben  ez  az  állhatatlanságban  állandó 
úri  ember  elég  világosan  kibesz.éli  magát  az  akadémiai 
pártról.  Kritikai  Lapokról,  Zsoldról,  Hírnökről,  Szemléről, 
Oroszról.  Felszólítjuk  ezennel  Csatot,  nyilatkozzék  közön- 

ség  előtt,  meri-e  ezen  társunkat,  kihez  említett  leveleit 
írá,  arra  felhatalmazni,  hogy  leveleiből  hív  és  hitelesített 
másolatban  a  közöttünk  fönforgó  kérdésekre  tartozókat 
közölhesse  ?  Nincs  senki  is,  ki  egyszer  másszor  ne  írjon 
meghitt  emberéhez,  vagy  barátjához  oly  dolgot,  mit  nem 
szeretne  nyilvánossá  tenni,  s  magányos  levelek  általában 
csak  azokhoz  vannak  szánva,  kikhez  írattak  s  azokat  iró- 
jok  engedelme  nélkül  közzétenni  nem  fogja  az,  kinek 
charaktere  és  szíve  van.  Mi  is  tiszteljük  a  privát  nyilat- 
kozások szentségét,  ugyanazért  előbb  felhatalmazásra 
szólítjuk  fel  Csatot.  Ö  azok  után,  mikre  eddig  vetemedett, 
érdemli  ezen  büntetést  és  a  magyar  literaturának  is 
szüksége  van  arra,  hogy  lelkiösmeretlen  írói  nyilvánosan 
megszégyenittessenek,  s  levegője,  mely  idő  óta  charakter- 
veszélyes  kezd  lenni,  megtisztíttassék. 

Csató  nevetségesnek  találja  azt,  hogy  őt  Schedel  1834. 
akadémiai  rendes  tagúi  ajáiilotta  a  philosophiai  osztály- 
ban; ő  pirult  volna  a  Schellingek  és  Cousinek  helyén, 
úgymond,  ülni.  Meg  kell  vallanunk,  mert  igaz,  hogy  mi 
mind  hárman  és  velünk  többen  is,  akartuk  Csatot  meg- 
választani rendes  taggá  a  philosophiai  osztályban;  de 
Schellinget  és  Cousint,  mint  ő  gondolja,  soha  sem  akar- 
tunk belőle  csinálni,  mert  tudtuk,  nem  minden  fából 
válhatik  Mercurius,  jól  tudtuk,  hogy  ha  Csatot  Schelling 
és  Cousin  helyére  ültetnők  is,  ő  nem  lenne  Schelling  és 
Cousin,  hanem  csak  Csató,  az  az  olyan  ember,  kinek  az 
akadémia  akkori  körülményei  között  hasznát  veheti,  és 
kiből  szépen  indult  elméjénél  fogva,  ha  Aristoteles  és 
Kant  nem  is,  legalább  egy  philosophiai  compilator  vál- 
hatik, ki  szinte  tehet  hasznot,  mert  ma  sincs  a  hazában 
tudósokban  oly  nagy  választás,  négy  év  előtt  pedig  még 
kisebb  volt.  Most  már  természetesen  ez  az  egész  Csatói 
választás  magunk  előtt  is  nevetségesnek  látszik,  s  tudja-e 
Csató  miért  ?  önmaga  is  ki  fogja  azt  találni :  azért,  mert 
nyolcz  hónap  óta  Hirnöki  Szemlét  ír.  Ez  a  Hirnöki  Szemle 
megfejt  mindent.  Minden  héten,  midőn  Csató  Szemléjét 

megírta,  úgy  képzelje  azt,  mintha  egypár  ásónyival  mind- 
annyiszor mélyebbre  ásta  volna  saját  jó  neve,  híre,  repu- 
tatiója  sírját;  s  bizonyossá  teszszük,  hogy  közel  van  a 
nap,  melyben  mindezeket  feltámaszthatás  reménye,  s 
egyetlen  szánakozó  köny  nélkül  eltemetendi.  Ezen  Szemle 
taníta  bennünket  arra,  hogy  az  elvnélküli  lelkiösmeretlen 
köpönyegforgatók  sorába  tartozik,  kiknek  sem  itéletökhöz, 
sem  állhatatosságokhoz  nincs  mit  bízni.  Ezen  Szemlében 
oly  mezőkön  mutogatta  magát,  hol  őt  nem  ismertük,  nem 
ismerhettük ;  itt  láttuk,  hogy  ő  sok  dolgokból  tud  vala- 
micskét, de  semmit  alaposan  nem,  és  azt  a  valamicskét 
sem  jól.  Ezen  Szemle  bizonyítá  be,  és  pedig  kétségbe  nem 
vonható  világossággal,  hogy  ő  még  logikusnak  is  gyenge, 
következőleg,  hogy  öt  tagúi  választani  valóságos  gúny 
lett  volna  a  philosophiára.  Nem  ismertük  az  embert,  de 
örvendünk,  hogy  magát  ily  jól  megismerteti,  s  örvendünk, 
hogy  a  vak  sors  tőle  megszabadíta. 

Az,  a  mint  Csató  a  Kritikai  Lapok  alapítóit  és  íróit 
találgatja,  igen  mulatságos  volt  a  Kritikai  Lapok  kiadó- 
jának, ki  természetesen  a  dolgokat  legjobban  tudhatja. 
Csató  szerint  tehát  a  Kritikai  Lapok  alapítói  négyen  vol- 
tak :  Bajza,  Schedel,  Stettner  és  Vörösmarty,  és  miért  ? 
halljuk  azt,  hogy  magunkat  Csaton  mulathassuk.  Azért, 
mert  Kazinczy  egyik  Bajzához  írt  levelében  (mely  a  Krit. 
Lapok  II.  füzetében  van  kiadva,)  egy  «kis  körről  beszél, 
mely  mindenben  minden  akar  lenni »  s  Bajza  az  erre 
adott  válaszban  azt  mondja  :  hogy  midőn  Kazinczy  a  kis 
körről  beszél,  Stettnert,  Sebedéit  és  Bajzát  érti.  S  íme 
ebből  kell  azután  a  Csatói,  mindent  kikurkászó  logika 
szerint  annak  következni,  hogy  a  Kritikai  Lapokat  Stett- 
ner, Schedel,  Bajza  és  még  Vörösmarty  is  (kiről  itt  szó 
sem  volt)  alapíták.  De  hát  honnan  bizonyodik  be  az,  hogy 
Kazinczy  a  kis  kör  személyeit  találgatván,  jól  tapogatózik  ? 
és  hogy  Kazinczy,  ki  magát  akkor  mégbántott  résznek  is 
érzette,  a  Kritikai  Lapok  titkaiból  valamit  tudott?  Midőn 
Csató  Bajzának  Kazinczyhoz  írt  válas;zából  következést 

vont,  miért  nem  tette  magának  ezen  kérdést  is :  mi  annak 
oka,  hogy  Bajza  Stettnert,  Schedelt  és  magát  véli  a 
Kazinczy  által  értetteknek  ?  Ha  itt,  szokása  szerint,  ismét 
el  nem  szeleskedte  volna  a  dolgot,  fölületes  Ítéletével  is 
kitalálhatta  volna,  hogy  Bajza  csak  azt  világosítja,  mit 
Kazinczy  levelében  talált  és  hogy  a  levélben  mást  nem 
találhatott,  csak  a  mi  benne  volt;  és  hogy  a  Stettner, 
Schedel  és  maga  neveit,  kikre  Kazinczy  czélzott,  nem 
cserélhette  föl,  például  Kisfaludy  K.,  Kölcsey  és  Vitkovics 
neveikkel,  kikre  nem  czélzott.  Hiszen  épen  az  a  kérdés : 
Kazinczy  jól  czélzott-e,  midőn  Stettnert,  Schedelt  és  Baj- 
zát érti ;  Csató  pedig  ezeket  bizonyosak  gyanánt  veszi,  s 
abból  akar  valamit  megmutatni,  a  mi  még  maga  is  meg- 
mutatást vár.  íme  tisztelt  olvasó,  elhiszed  már,  hogy 
ebből  a  Csatóból  soha  Schelling  és  Cousin  nem  válhatott 
volna,  s  elhiszed  azt  is,  hogy  nem  Csató  volt  az,  ki  a 
puskaport  feltalálta.  —  A  másik  okoskodás  pedig,  mely 
szerint  per  inductionem  a  Kritikai  Lapok  mind  alapitóit, 
mind  íróit  ki  akarná  találni,  csupán  csak  stylus-hasonla- 
tosságon  épül !  De  mi  van  a  világon  ennél  bizonytalanabb, 
kivált  akkor,  midőn  az  író  rejtezni  akar,  midőn  mindent 
elkövet,  hogy  meg  ne  ismerjék.  Ki  szépen  és  jól  tud  írni, 
tud  nem  szépen  és  nem  jól  is,  mihelyt  akar,  s  meddig  az 
ember  azon  pontra  vergődött,  hogy  szépen  és  jól  tudjon 
írni,  addig  a  stylus  sok  fokain  kellett  keresztülmennie,  s 
ezen  fokokat  megismernie,  s  az  ilyen  mindig  meg  fogja 
tudni  tagadni  a  maga  stylusi  sajátságait,  valahányszor 
akarja ;  hogy  pedig  a  Kritikai  Lapokban  ügyes  stylisták 
vannak,  ezt,  ha  Csató  tagadni  fogja,  ismét  oly  dolgot 
tagadand,  mit  maga  is  állított.  Midőn  ezen  szegény  ala- 
pokon épült  szegény  inductióit  elmondá,  azt  veti  utána : 
hogy  kinek  ezek  nem  elegendők  a  Krit.  Lapok  alapítói  és 
fő  fentartói  neveinek  megtudására,  « annak  ész  tekinteté- 
ből legyen  az  Úristen  irgalmas  és  kegyelmes. »  Mi  pedig 
arra  kérjük  istent,  hogy  annak  legyen  ész  tekintetében 
jrgalmas  és  kegyelmes,  kiknek  ily  semmiségek  elegendők 

valaminek  csalhatatlan  bebizonyítására.  Egyébiránt  ne 
higyjék  az  olvasók,  hogy  Csató  ezen  okoskodások  útján 
gondolja  a  Kritikai  Lapok  titkait  tudni,  oh  nem !  O  a 
Kritikai  Lapok  kiadóját  sokszor  faggatta  szóval  egynek- 
másnak  fölfedezésére,  de  az  igért  szavat  meg  szokván 
tartani,  nem  födözött  fel  semmit,  hanem  oly  válaszokat 
adott,  melyek  csak  Csató  discretivum  iudiciumát  elégítet- 
ték ki.  Csató  azonban  ezeknek  örült,  mint  a  fényes,  de 
haszontalan  kövecseket  talált  gyermek.  S  most  ezeket 
okoskodása  és  találgatásai  köpönyegébe  burkolva,  adja 
valók  gyanánt  a  közönségnek.  Gyermekek  játékán,  kivált 
a  felnőtt  gyermekekén,  csak  mosolyogni  lehet.  Egyébiránt 
Bajza  csak  egy  kis  curiositásból  és  mulatság  okáért 
akarta  tudni,  micsoda  titkait  tudja  Csató  a  Krit.  Lapok- 
nak, mert  ez  nem  igen  tartozik  a  mostani  kérdésekre ; 
de  Csató  kapva  kapott  Bajzának  e  curiositásán,  mert 
erről  megint  végetlent  lehetett  petyegni;  pedig  vajmi 
jó,  ha  üres  hordó  kongatásával  üthetünk  zajt  ott,  hol 
kifogytunk  mindenből,  hol  nem  tudunk  többé  okosat 
mondani. 

Mi  azon  elvet  illeti,  hogy  <«a  kritikának  általában  véve 
kímélőnek  kell  lenni, »  ez  ellen  talán  nem  szükség  sem- 
mit mondani,  ezt  nevetni  elég,  mert  ki  nem  tudja,  hogy 
az  általánosan  kímélő  bíró  igazságtalan  bíró  ?  Bírói  szé- 
ken nincs  helye  a  kíméletnek,  csak  a  törvénynek,  csak  az 
igazságnak.  Miért  nem  kíméli  tehát  az  általános  kímélést 
hirdető  Csató  Brassait,  Dr.  Balogh  Józsefet  s  másokat, 
kiket  úton-útfélen  dorongozni,  pasquilizálni,  kapanye- 
lezni  szokott  ?  Lám  a  praeclarus  ovium  custos  . . !  I ! 

Hogy  Bajza  József  Csatot  valaha  a  magyar  Kurírért 
beadott  folyamodása  visszahuzására  szólította  volna  fel, 
íizon  ígéret  mellett,  hogy  így  kieszközlendi  neki  a  Tudo- 
mánytár szerkesztőségét  és  a  segédjegyzői  hivatalt  az  aka- 
démiánál, ez  oly  költemény  ismét,  melyet  Csató  soha  sem 
fog  bebizonyíthatni.  —  «A  követ  is  meg  tudná,  úgymond 
Csató,  a  Szél-utczában  mutatni  (ha  az  árvíz  el  nem  vitte 

volna) »,  hol  Bajza  őt  a  Kurir  iránti  folyamodás  vissza- 
vételére felszólítá.  Mi  pestiek  tudjuk,  hogy  a  Szél-uteza' 
kövezetéből  egyetlenegy  követ  sem  vitt  el  az  árvíz;  ezen 
botránykő  csak  a  Csató  agyában  volt,  s  mivel  ott  volt, 
nem  pedig  az  utczán,  ez  az  oka,  hogy  ő  ily  nevezetes  dol- 
got mert  koholni.  Valóban  köveknek  kell  lenni,  még  a 
Szél-utczai  gránitnál  is  keményebbeknek,  oly  fejekben, 
melyek  szemérmet  és  szégyent  nem  ismernek.  Valamint 
igaz,  hogy  az  árviz  a  Szél-utczából  egy  követ  sem  vitt  el, 
úgy  igaz  az,  hogy  Bajza  Csatónak  oly  nemtelen  ajánlást 
soha  sem  tett.  Volt  valami  azon  dologból,  mit  Csató 
emleget:  de  épen  az  ellenkező.  Neki,  mint  sokan  tudják, 
több  ízben  mosolygott  az  életszerencse ;  de  ő  egyik  sze- 
rencséjét a  másik  után,  példátlan  könnyelműséggel 
eljátszogatta  és  többször  igen  mostoha  körülmények  közé 
jutott.  Ily  körülmények  között  volt  ő  azon  időben  is, 
melyet  a  Hirnöki  Szemlében  említ  s  ekkor  szólítá  meg 
Bajzát,  hogy  «transigáljunk»  (saját  szava!)  válaszszuk 
meg  őt  segédjegyzővé,  Tudománytár  szerkesztőjévé,  ren- 
des taggá,  szóval  akármivé,  hol  fizetése  leend,  ő  pedig 
visszaveszi  a  Kurir  iránti  folyamodását.  Bajza  ezen  meg- 
alacsonyító föltételt  elutasítá,  mennyire  emlékezik  ezen 
szavakkal:  « Barátom,  nekem  csak  egy  voksom  van,  de 
ezen  egyet  sem  adhatom  kegyedre  biztosan,  miután  kegyed 
igen  hihetőleg  Bécsbe  fog  Kurir  szerkesztőjének  menni,  és 
idő  közben  az  akadémiát  elhagy andj a,  mely  esetre  mi  ismét 
ott  lennénk,  hol  most :  segédjegyző  nélkül.  Nekünk  állandó 
ember  kell  az  akadémiába.  Kegyed  pedig  ma  itt,  holnap 
ott.  A  Kurir  ügyét  bízzuk  jó  szerencsére,  mert  én  alku- 
vásokra  nem  fogom  voksomat  lekötni  soha.  Különben  is 
nyíltan  szeretek  beszélni,  s  megmondom,  hogy  a  hol 
Kegyed  Czuczorral  fog  concurrálni,  ott  örökké  Czuczorra 
adom  voksomat  tiszta  meggyőződésből,  mit  Kegyed  maga 
is  természetesnek  fog  találni.  Az  én  voksom  azonban 
csak  egy  lévén,  nem  lehet  eldöntő  erejű ;  ha  a  többség 
Kegyedet  akarja.  Kegyed  lesz,  ha  nem,  Czuczor.  De  vég- 

téré,  igen  illendő,  hogy  az  akadémiai  benefíciumok 
többek  közt  osztassanak  el ;  hogy  Kegyed  Tudománytár 
szerkesztője  legyen,  annak  én  sem  leszek  ellene. »  A  válasz- 
tás úgy  ütött  ki,  hogy  Czuczor  segédjegyző,  Csató  Tudo- 
mánytár szerkesztője  lett,  de  mint  a  következés  mutatta, 
e  másodikra  nézve  szerencsétlenül,  mert  Csató  nem 
volt  Tudománytár  szerkesztőjének  való;  ő  ezen  szépen 
indult  folyóiratot  csaknem  elbukásig  vitte  hanyagsá- 
gaival. 

A  75.  számú  Szemlében  Csató  ismét  a  sötétben  tapoga- 
tózik, s  ismét  —  mint  a  Kritikai  Lapoknál  láttuk  —  nem 
talál  semmit.  Azt  akarná  valamiképen  kimutatni,  hogy 
« Vörösmarty  és  társai  a  színház  utóbb  volt  igazgatóságá- 
val *^  oppositióba  tevék  magokat,  s  a  daljáték  és  balét  (?) 
kirekesztésével  egyedül  a  szavaló  színmüvek  gyarapításá- 
val és  emelésével  akarják  az  ingadozó  pesti  magyar  szín- 
házat megerősíthetni  és  f entarthatni. »  S  miből  találgatja 
ez  a  finom  combinatiójú  úr  ezen  dolgot?  Abból,  hogy 
Szentkirályi  Móricz  « opera  elleni  fogalmakról*  beszélt,  és 
abból,  mert,  úgymond,  Vörösmarty  egyik  magyar  játék- 
színi krónikái  czikkelyében  azt  mondja:  « Nekünk,  hogy 
színházunk  valódilag  megkedveltessék,  jeles  eredeti  vagy 
fordított  színmüvekre  van  szükségünk.*  De  midőn  V.  (szín- 
mű előadását  bírálván)  csak  színmüveket  említ,  kizárja-e 
szükségképen  az  operát  ?  vagy  midőn  Szentkirályi  opera 
elleni  fogalmakról  ír,  Vörösmartyt  és  társait  kell-e  szük- 
ségképen értenie?  Valóban  ide  igen  nagy  harlequinszö- 
kések  kellenek,  hogy  az  egymásból  következés  lánczszeme 
látható  legyen. 

De  jő  a  legmulatságosabb  példa  arra,  miként  chamse- 
leonkodik  ezen  szemleíró,  midőn  meggondolatlan  állítá- 
saival megszorul.  Emlékeznek  olvasóink,  hogy  egykor  a 
49.  számú  Szemlében  ez  a  Csató  ezt  írta :  «Tek.  Szent- 


*  A  választiuánynyal,  melynek   tanácskozásaiban    Bajza  még 
lemondása  után  is  résztvett  ? 

királyi  Móricz  úr  *  mindazon  tulajdonokkal  bír,  melyek  e 
serdülő  hazai  művészintézetet  (a  színházat)  az  erősödés 
és  tökéletesedés  pályájára  vezetni  s  azon  meg  is  tartani 
képesek,  úgy  annyira,  hogy  ha  e  részbeni  fáradozását  a 
kívánt  siker  nem  koszorúzná^  akkor  őszintén  és  egyenesen 
ki  kellene  mondanunk  (azaz  :  Csatónak !)  hogy  Pest  egy 
hozzá  illő  magyar  színházat  még  most  fentartani  nem 
képes. »  Mi  ennek  egyszerű,  elcsavarhatatlan  értelme? 
Az,  hogy  Szentkirályi  oly  tulajdonokkal  bír,  melyek 
egyedül  képesek  egy  Pesthez  illő  magyar  színházat  fen- 
tartani ;  ha  Szentkirályi  ^*  fáradozásai  nem  sikerűinek, 
ha  igazgatása  bukik,  akkor  buknia  kell  a  színháznak  is, 
vagy  ha  mégis  fentartaná  magát,  az  nem  lesz  Pesthez  illő 
színház  fenmaradhatásának  erős  alapja?  semmiben  más- 
ban, mint  Szentkirályi  Móriczban :  Szentkirályi  Móricz 
és  egy  Pesthez  illő  színház,  vagy  nem  Szentkirályi  Móricz 
és  egy  Pesthez  nem  illő  színház.  Van-e  ember,  egy  kis 
józan  észszel,  ki  Csató  szavait  másként  érthesse?  így 
értvén,  így  magyarázván  mi  is  azokat,  azt  kérdők  a  Figyel- 
mező 596.  szeletén  Csatótól:  Mivel  bizonyíta  Szentki- 
rályi oly  jártasságot,  ügyességet,  annyi  stúdiumot  a  szín- 
igazgatásban, hogy  róla  ily  nagy  dolgot  lehessen  előre 
már  jósolni  ?  s  kétségbe  hoztuk,  hogy  volna  egyes  ember 
olyan,  kinek  személyétől  lehetne  a  m.  színház  megállha- 
tását  felfüggeszteni.  Mit  teszen  erre  a  szemleíró  ?  egy 
értekezést  tart  tömérdek  szóözönnel,  melynek  kivonata 
ez :  hogy  ő  nem  személyes  tulajdonait,  hanem  azon -tulaj- 
donságát érti  Szentkirályinak,  mi  szerint  «ö  az  igazga- 


*  A  Szemle  Rosty  urat  is  ^említi,  de  ő  soha  nem  volt  és  soha 
neiu  akart  igazgató  lenni.  0  bizonyos  dolgok  elintézésére  volt 
megkérve  az  opera  ügyében,  melyeket  dicséretesen  el  is  intézett. 

**  Bocsásson  meg  Szentkirályi  úr,  hogy  e  vitában  nevének 
többször  kell  előfordulnia.  Csató  keverte  őt  ide,  nem  mi.  Az 
Athenseum  szerkesztőségének  semmi  baja  sincs  Szentkirályi  úrral, 
azért  e  jelen  vitából  ne  vegyen  magára  semmit,  mert  ez  egészen 
éfl  csupán  Csató  ellen  van  intézve. 

tásban  a  nemességet  képviseli. »  T.  i.  a  pesti  színházi 
részvényes  választmány  concursust  hirdetett  a  színház 
kibérlésére,  de  bérlő  nem  akadt,  ha  akadt  volna  ily  bérlő, 
kinek  képét  viselte  volna  az  igazgatásban  ?  nem  másét, 
mint  a  nyerekedő  osztályét,  kereskedőkét,  a  speaila)iso- 
két,  Csató  szerint.  Nem  akadván  ily  képviselő,  a  nevezett 
választmány  olyan  igazgatót  keresett,  ki  a  tudós  osztály- 
nak legyen  képviselője,  s  ekkor  megválaszták  Bajzát.  De 
tíz  hónap  múlva  ki  volt  merítve  a  tudós  osztály,  mit  tett 
tehát  a  választmány?  Egy  harmadik  osztályra  veti  sze- 
meit: a  nemességre,  s  ekkor  megválaszták  Szentkirályi 
Móriczot ! ! !  S  itt  az  igazgatóság  —  Csató  szerint  —  tető- 
pontját érte  el,  mert  Szentkirályi  Móriczban  a  nemesség 
volt  képviselve  I  Ezen  fordul  meg  a  dolog,  ez  sarka.  Szent- 
királyi Móricz  tehát  azért  volt  oly  mindenható  igazgató, 
ki,  mint  Atlas  az  eget,  vállain  tartá  a  színházat,  kinek 
bukásával  buknia,  megállásával  megállnia  kellett  a  Pest- 
hez méltó  színháznak,  mert  nemesek  képviselője  volt.  Nem 
akadozunk  benne,  hanem  elfogadjuk  a  tulajdon  szónak  e 
különös  és  egészen  új  magyarázatát;  legyen  meg  a  szem- 
leíró akarata,  ha  azt  reméli,  hogj'  vele  kibúhat  a  kelep - 
czéből ;  mi  részünkről  azt  hiszszük,  hogy  nevetségesebb 
absurditások  még  nem  igen  voltak  papirosra  írva,  mint 
Csatónak  ezen  magyarázata. 

Tegyük  fel  azon  furcsa  dolgot,  mit  Csató  állít,  hogy  az 
osztályok  képviselésében  van  a  színházi  igazgatás  ereje, 
akkor  sem  áll  meg  a  Szentkirályiról  kimondott  itélet, 
mert  a  nemesek  osztálya,  melyet  Szentkirályi  képviselt, 
csak  a  harmadik  megpróbált  osztály  még.  A  speculans  és 
tudós  osztály  ki  vala  merítve  ( ? ) ;  a  nemesi  akkor  volt 
képviselve,  midőn  Szentkirályi  igazgató  volt,  de  hány 
osztály  van  még  Magyarországban,  melynek  képviselése 
nem  volt  megpróbálva  ?  Mi  még  sok  osztályt  tudunk  szám- 
lálni, kivált  ha  oly  balgatagúi  osztályozunk  mint  Csató : 
speculansra,  tudósra  és  nemesre,  mintha  a  nemes  nem 
lehetne  speculans  is  és  tudós  is,  naiatha  a  tudós  nem 

lehetne  egyszersmind  nemes  is  és  speculans  is,  és  a  spe* 
colans  nem  tudós  is  és  nemes  is  ?  De  ott  van  még  a 
mágnásí  osztály,  az  egyházi  rendé,  parasztoké,  mester- 
embereké, katonáké,  zsidóké,  stb. :  ezeket  még  mind 
lehetne  képviselni  az  igazgatásban  csak  úgy  mint  a  tudó- 
sokat. Vagy  Csató  talán  azt  fogja  mondani,  hogy  az  igaz- 
gatásban a  nemesi  osztály  képviselése  eldöntő  sikerű? 
Ha  ezt  velünk  argumentumai  erejével  el  birja  hitetni, 
akkor  igaz,  állítása  kevésbbé  lesz  nevetséges,  mint  most : 
de  ennek  megmutatására  csakugyan  magunk  is  kíváncsiak 
vagyunk,  mert  a  többi  osztályoknak  is  csak  úgy  lehet 
pénzük  és  értelmi  erejök  a  színház  fentartására,  mint  a 
nemesinek,  csak  úgy  választhatnak  ügyes  képviselőigaz- 
gatót, mint  a  nemesek. 

Menjünk  még  tovább.  Azzal,  hogy  Bajza  az  igazgatás- 
ból lelépett,  még  korán  sem  volt  kimerítve,  mint  állíttatik 
a  tudós  osztály.  Ezen  dicséretet,  melyet  itt  Csató  akaratja 
ellen  mond,  Bajza  egész  szerénységgel  visszautasítja  és 
azt  vallja,  hogy  ő  nem  lehet  egyetlenegy  képviselője  a 
tudós  osztálynak,  és  az  ő  lelépése  után  a  tudományokkal 
foglalkodók  közül  még  többeket  is  meg  kellett  volna  pró- 
bálni, mielőtt  kimondathatnék,  hogy  a  tudós  osztály 
kimeríttetett.  Ott  voltak  feleslegül  a  magyar  humoristák 
is  —  kiknek  ugyan  a  tudományokban  eddig  nincs  osz- 
tályok —  őket  is  meg  kellett  volna  próbálni,  ha  csak  egy 
kis  mulatságból  is,  s  annál  inkább,  minthogy  ők  hiszik 
magokat  egyedül  alkalmasaknak  a  gordiusi  csomók  meg- 
oldására és  a  színházi  igazgatóság  után  kérelmekkel  is 
jártak,  mint  egykor  (midőn  még  nem  járt  oly  szűk  idő 
reájok)  az  akadémiai  tagság  után.  Végtére,  Szentkirályi 
lemondásával  is,  hogyan  lehet  ismét  a  nemesi  osztály 
annyira  kimerülve,  hogy  a  Pesthez  illő  színháznak  buknia 
kell :  mi,  kik  nem  vagyunk  egyetemi  géniek,  nem  láthat- 
juk át.  Akárhogy  forgatjuk  tehát  e  tárgyat  jobbra  balra, 
előre  hátra,  akármint  feszegetjük,  magyarázzuk,  a  dolog 
vége  csak  az,  hogy  Szentkirályi  bukásával  a  színháznak  is 

buknia  kell.  Vannak  Gsató  ezen  állításainak  több  oldalai 
is.  Lássunk  még  egypárt  belőlök ;  gyönyörűbb  enalékbe- 
szédet  alig  lehet  írni  a  megbukott  szemleíróra,  mint 
milyen  ez  a  Szentkirályi-ügy.  Azt  mondja  Csató,  hogy  a 
színházi  igazgató  csak  quasi  igazgató,  s  elismeri,  hogy  a 
választmány  volt  valódi  igazgató  mindig  és  most  is  az. 
Az  állítás  tökéletesen  való,  de  hogyan  van  hát,  hogy  a 
valódi  igazgatók  kik  magok  is  nemesek,  egy  közülök  mág- 
nás, nem  képviselhették  a  nemességet  ?  hogyan  van,  hogy 
oly  férfiak  mint  Földváry  Gábor,  gr.  Eáday  Gedeon, 
Patay  József,  Dkey  Sándor,  Nyáry  Pál,  stb.  mind  nem 
voltak  alkalmasak  arra,  hogy  a  nemesek  osztályát  képvi- 
seljék az  igazgatásban,  hanem  csak  az  egy  Szentkirályi  ? 
Feleljen  erre  nekünk  a  szemleíró.  —  És  mi  oka  annak 
is,  hogy  egyedül  Szentkirályi  lehetett  a  nemesek  képvise- 
lője az  igazgatásban,  nem  pedig  Bajza  is  ?  Szentkirályi 
viselt  hivatalainál  és  személyes  tulajdonainál  fogva  becsü- 
lésünket érdemli;  de  miben  különbözhetett  Bajzától  a 
nemesség  képviselhetésében  a  színházi  igazgatásra  nézve  : 
Találgassuk  :  Szentkirályi  nemes  ember  :  de  az  Bajza  is ; 
Bajza  nem  volt  ugyan  vármegye  hivatalában,  de  nem 
volt  Szentkirályi  sem  igazgató  korában.  Szentkirályi 
táblabíró,  de  az  Bajza  is !  Mi  oka  tehát,  hogy  ő  még  sem 
képviselhette  a  nemességet!  Megmondjuk  mindjárt,  mi 
volt  a  szerencsétlenség  Bajzára  nézve  :  Az,  uraim,  s  erre 
figyelmezzünk  !  mert  Bajza  minden  nemessége  mellett  az 
írók  sorába  is  tartozik,  azaz,  mint  közönségesen  mondani 
szokták,  tudós  is.  Ez  a  tudósság,  íróság,  nagy  akadály  a 
színházi  igazgatásban.  Szentkirályi  azért  volt  sorsintéző 
igazgatója  a  színháznak,  mert  a  mellett,  hogy  nemes  ember 
és  táblabíró,  nem  volt  még  akkor  író,  nem  volt  tudós,  s 
ez  vala  elsősége  Bajza  felett !  E  szerint,  ha  író,  tudós 
jövendőre  szerencsés  színház-igazgató  akar  lenni,  semmi- 
sítse meg  nevét  a  literatúrában,  felejtsen  el  mindent,  mit 
valaha  tudott,  miért  tudós  nevet  érdemelhetne,  mert  ez 
veszedelmes  dolog  színházi  igazgatóra  nézve,  mert  íme 

előttünk  az  eleven  példa :  Bajzának  azért  kellett  lemon- 
dania az  igazgatásról,  alatta  azért  nem  mozdult  elő  tete- 
mesen a  színház,  mert  ő  tudós  volt. 

Mondatik  még  e  tárgyban:  «A  pestmegyei  fentartó 
nemességet  reprsesentált  egy  director  lemondott,  s  most 
ennek,  kiben  én  (azaz :  Csató)  bíztam,  lemondásával  a 
directio  két-három  ember  (gr.  Báday  és  Ilkey)  közt  inga- 
dozik, s  ez  az  állapot  igémé  biztosítást  a  jövőre  ?»  íme 
tehát  mind  inkább  kisül  a  mi  legelső  magyarázatunk, 
hogy  Csató  szerint  csak  Szentkirályi  képes  a  magyar 
színházat  fentartani.  Most  egy  mágnás  és  (megint  mint 
előbb)  egy  táblabíró  a  director :  de  ez  mind  nem  ér  sem- 
mit ;  ők  még  sem  képesek  a  színházat  f öntartani,  sőt  most 
még  inkább  kételkedik  Csató  a  színház  jövendőjén,  mert 
az  igazgató  nem  Szentkirályi  többé.  —  Most  felszólítjuk  a 
hirnöki  bureau  minden  bölcseit,  hányják- vessék  meg  ezen 
tárgyat  és  gázoltassák  ki  belőle  valahogyan  a  szemleírót, 
hogy  eszének  legalább  egy  kis  hitele  maradhasson  meg. 

Miután  Csató  ezen  országos  kaczajt  érdemlő  absurdi- 
tásait  szorultságában  összevissza  hadarta,  ismétli  előbbi 
állítását,  csak  hogy  következetes  legyen.  Yeszszen  el 
minden  igazság,  forduljanak  fel  a  józan  okoskodás  törvé- 
nyei, csak  a  szemleíró  maradjon  következetes  és  minden 
jól  van,  mert  a  fő  és  utolsó  czél  az  :  hogy  a  Himök  min- 
den áron  diadalmaskodjék.  Ismétli:  hogy  a  színház 
Szentkirályi  leléptével  nem  nyújt  jövőre  semmi  reményt. 
Az  meglehet,  mert  de  futuris  contingentibus meg- 
lehet, hogy  a  pesti  színház  bukni  fog,  de  hogy  bukásának 
Szentkirályi  lemondása  legyeu  oka,  ez  úgy  nem  igaz,  mint 
nem  az,  hogy  Csató  meggyőződéseit  írja. 

Ugyanezen  szám  egy  újabb  perfidiát  emleget,  Csató 
bennünket  s  Figyelmezőnket  úton-útfélen  pártossággal 
vádolá.  Felszólítottuk  tehát  őt  három  pont  alatt  (Pigy. 
35.  sz.)  a  részletes  bebizonyításra,  kérdeztük,  kik  azon 
lelkes  írók,  és  melyek  azon  derék  munkák,  kiktől  és 
melyektől  megtagadtuk  az  érdemet,  s  melyek  azon  haszon- 

talanságok,  miket  helybenhagytunk  ?  S  mindezt  világosan 
és  szükségkép  csak  pártból,  nem  pedig  tévedésből,  mert 
ha  tévedésből,  az  csak  azt  bizonyítja,  mit  bizonyítani  nem 
szükséges,  t.  i.  hogy  mi  tévedünk  is.  Akkor  fog  állani, 
mondók,  factuma,  ha  ezeket  bebizonyítja,  addig  tagadjuk 
azt,  s  nevetjük  axiómáját.  És  Cs.  erre  mit  teszen?  Erre 
ő  felkiált:  nEzek  az  urak  sürgetnek  engem,  mutassam 

nekik  bővebben,  hogy  ők pártos  journalistikával  éltek. » 

Igen  is,  sürgetjük;  s  ő  talán  felel?  talán,  mint  kíván- 
tatott, megmutatásokba  ereszkedik?  nem,  hanem  azzal 
akar  kibúni,  hogy  ő  nem  mondotta  azt,  minek  mi  itt 
bebizonyítására  felszólítok,  s  hogy  mi  nem  jól  citálunk 
stb.  De  ne  higyje  Cs.,  hogy  olvasói  gyermekek,  kiket  egy 
tarka  folttal  ki  lehet  elégíteni.  Cs.  pártossággal  vádolt. 
S  innen  következtek  kérdéseink  ;  s  ha  ő  ezekre  úgy  felel 
mint  felelt,  t.  i.  ha  most  a  párt  helyett  kíméletlenséget 
emleget,  a  másod  és  harmad  kérdésre  pedig  azt  kérdi : 
kimondta  legyen?  tulajdonítsa  magának,  ha  a  perfidiát 
visszalökjük,  s  kimondjuk,  hogy  ő  a  pártosság  bebizonyí- 
tására magát  elégtelennek  nyilván  váltotta.  De  Cs.  mene- 
kedni szeretne,  s  a  helyett,  hogy  a  kérdésre  felelne,  új 
vádra,  új  fenyegetőzésre  fakad.  a^Ha  időm  lesz  és  érde- 
mesnek tartom,  előveszem  egykor  a  Zajgások  mindenik 
pontját  egyenként,  s  összeállítva  azokat  az  én  Szemlém- 
ben mondottakkal,  kimutatom  bennök  az  elcsavarások, 
ráfogások  és  ellenmondások  hihetlen  özönét.*  Mi  pedig 
elvárjuk  azt,  s  nem,  ha  ideje  lesz,  ha  érdemesnek  tartja, 
hanem  mindenesetre;  mert  ha  Cs.  ráért  s  érdemesnek 
tartá  februarius  óta  s  így  akkor,  mikor  mi  még  elvből 
mélyen  hallgattunk,  egész  e  Szemléig  bennünket  foly- 
vást csipdezni,  mardosni,  s  e  legújabb  vádat  is  ismét- 
leni stb. :  most  midőn  megmutatásokra  szólíttatik,  tarto- 
zik helytállani,  tartozik  ráérni,  tartozik  az  evictiót  érde- 
mesnek tartani.  Elvárjuk  tehát  a  felebbi  három  kérdésre 
a  részletes  feleletet,  elvárjuk  ca  ráfogások  hihetlen 
özönét. ») 

A  79.  számi  Szemle  már  szegye nleni  kezdi  magát. 
Ennek  csakugyan  ideje  is  volt  volna  annyi  szégyenre 
méltó  beszédek  után,  melyekkel  a  tudós  szemleíró  oly 
rég  botránkoztatja  a  közönséget.  De  miért  szégyenli 
magát?  «Mi  helyettünk,  úgymond,  kik  oly  sokat  rejtő 
társzekereket  Ígértünk,  és  midőn  kirakodunk,  csak  kavi- 
csot lát  és  sárt  és  silány  homokot. »  Nem  magáért  szé- 
gyenli tehát  magát,  hanem  miérettünk.  Valóban  igen  kár 
idegen  ügyeket  vállalni,  midőn  magunkért  sem  birunk 
helytállani.  Ha  Csató  mától  mindörökké  szégyenleni 
fogja  magát,  még  sem  birja  egészen  kiszégyenleni  mind- 
azokat, mikkel  pályáját  elrútitá.  0  másokért  akarja  magát 
szégyenleni,  s  a  szégyenlést  is  mindjárt  nagyban  kezdi  el : 
egyszerre  háromért! 

A  pajtásságot,  melyet  egykor  Csató  emlegete,  midőn 
még  napja  tisztábban  sütött,  melyért  tőlünk  visszaigazi- 
tást  kapott,  most  igyekszik  igazolni.  Lássuk,  miként?  Azt 
monda,  hogy  Schedel  kritikai  és  literatúratörténeti  műveit 
legelső  föllépése  óta  pajtásságszellem  bélyegzi,  s  midőn 
erre  emlékezetbe  hoztuk,  hogy  Schedel  legelső  föllépése- 
kor Festetics  Pannoniájába  írt,  a  megszorult  Csató  ismét 
értekezésre,  magyarázatokra  fakad,  mint  előbb  a  Szent- 
királyi ügynél  s  azt  feleli,  hogy  ő  nem  érti  Sebedéinek 
16 — 17  évi  gyermekkori  iratait,  hanem  érti  Haramjáit  és 
Aestheficai  Leijeiéit.  Ismét  retirál  tehát  a  szemleíró,  s 
nem  marad  azon  ponton,  hol  a  vitát  kezdte;  nekünk 
mindegy  azonban,  elkísérjük  öt  lépésről  lépésre,  mert  tud- 
juk bizonyosan,  hogy  semmiféle  retirálás  meg  nem  menti 
kezeink  közül;  elfogadjuk  tehát  ismét  a  magyarázatot  s 
a  Haramják  s  az  Aestheticai  Leveleknél  maradunk.  De  a 
Haramjákat  is  Schedel  igen  fiatal  t.  i.  18  évü  korában 
adá  ki ;  s  aztán  ezen  Haramják  vájjon  kritikai  és  literatúra- 
történeti mű-e,  milyekről  Csató  beszélt  ?  Lám  mint  van 
megzavarodva  szemleíró  úr,  mint  nem  bír  még  csak 
10 — 12  soron  keresztül  is  combinálni.  S  a  Haramják  élő- 
beszéde (ajánló  levele)  mulat  literatori,  pajtásságot  ?  De 

Bajra.  IV.  29 


4^50  VIÍAIRATOK. 

mióta  lett  szégyen  jóbarátoknak  könyvet  ajánlani  ?  Mióta 
káros  és  vétkes  a  literatúrára  nézve,  ha  ajánló  levelek- 
ben egy  vagy  másik  író  baráti  érzéseket  fejez  ki  ?  S  az 
Aestbeticai  Levelek?  Mi  baja  Gsatónak  ezen  Aestheticai 
Levelekkel  ?  Az,  hogy  Sebedéinek  Vörösmarty  munkái- 
ban « minden,  minden  szép,  még  a  charakterrajz  is  nagy- 
szerű, és  bevégzett,  és  eredeti,  szóval,  melyekben  a  magyar 
epicapoesis  már-már  culminál.»  Boldog  isten,  ez  pajtásság- 
szellem  ?  Tehát  ha  valakinek  valami  tetszik,  és  nagyon 
tetszik,  az  mindjárt  pajtás;  e  szerint  minden  tetszés 
pajtásság  lesz,  és  minden  nemtetszés  ellenségeskedés, 
nemde?  Azon  olvasók,  kiknek  Vörösmarty  munkái  tet- 
szenek, mind  pajtások,  kiknek  nem  tetszenek,  mind  ellen- 
ségek. S  aztán  mit  mondott  ez  a  pajtás  Schedel  egyebet 
Aestheticai  Leveleiben,  mint  a  mit  az  áprilisi  (már  ellen- 
ség) Csató:  hogy  t.  i.  Vörösmarty  az  eposban  nagy? 
Pajtásság-e  azt  mondani,  mit  az  ellenség  is  bevall  és  elös- 
mer?  A  legújabb  Csató  Vörösmartyt  költőnek  sem  tartja 
már  többé,  s  ez  neki  tökéletesen  szabad,  de  mi  azért 
koránt  sem  hinnők  és  hittük  volna  őt  soha  ellenségnek, 
ha  áprilisban  mást  nem  mond  vala.  Schedel  bőven  okát 
adta  állításainak  az  Aestheticai  Levelekben,  s  megtette, 
mit  tőle  emberileg  kívánhatunk,  a  többi,  a  legbensőbb 
hit  s  így  istenség  bírószéke  elébe  való.  —  Felhord  még 
egyebeket  is  Csató  a  pajtássági  szellem  bizonyítgatására, 
azt  nevezetesen,  hogy  minket  ő  minden  literatúrai  válla- 
latnál együtt  lát.  De  itt  a  tudós  szemleíró  ismét  mást 
beszél  mint  a  mit  először.  0  ezen  általa  feltalált  pajtás- 
ságszellemet előbb  úgy  rótta  meg,  mint  valami  kártékony 
dolgot  a  literatúrára  nézve;  de  van-e  abban  kár,  ha 
bizonyos  emberek  elvekben  és  nézetekben  egyezők,  lite- 
ratúrai vállalatoknál  összeállanak,  szövetkeznek?  Csató 
káprázó  szemeinek  vétkes  pajtásszellem  az,  hogy  minket 
az  Aurórában,  Kritikai  Lapokban,  Kisfaludy- társaságban, 
akadémiában,  Athenseumban  és  Figyelmezöben  együtt  lát  I 
De  volt-e  valami   hasznok  mindezen   egyesületeknek   a 

literatúrára  ?  Csató  maga  sem  tagadja,  hogy  volt;  hogyan 
lehet  hát  ezen  szövetkezés  vétkes  ?  De  hiszen  itt  Csató 
maga  ellen  épen  úgy  szól,  mint  miellenünk,  mert  (talán 
csak  az  egy  Athenaeumot  kivéve)  mindenütt  szinte  ügye- 
kezett  mindenképen  velünk  szövetkezni,  mint  levelei  is 
mutatják,  tehát  ő  maga  is  pajtás  volt,  habár  most  renegát 
is.  Fontosabb  az,  mit  ezen  tárgyban  folytatólag  mond, 
hogy  literatori  pályánk  kezdete  óta  mindig  együtt  vagyunk, 
•  simogatva,  dicsérgetve,  magasztalgatva  egymást,  tolva 
mindig  egymás  szekerének  rúdját,  az  egyik  ellenségét  a 
többi  kettő  is  ellenségül  fogadva  és  üldözve.  Soha  mi 
egymásról  nem  szólottunk  egyébkint  mint  magaszta]  ólag, 
soha  egymást  nem  gáncsoltuk. »  Ezen  dolgok  ismét  össze- 
vissza vannak  zavarva.  A  dologból  annyi  igaz,  mi  egymás 
munkáiról,  kivévén  azon  időket,  midőn  még  barátságunk 
kezdődött,  s  nem  vala  oly  szoros,  rendszerint  hallgattunk, 
azért  mert  barátoknak  egymás  munkáiról  hallgatni  leg- 
tanácsosabb,  vagy  ha  szólnak,  kimeritőleg.  Kimeritőleg 
szólni  sokkal  több  készületet,  munkát  s  időt  kivan :  nekünk 
pedig,  kik  mindnyájan  többféle  dolgokkal  vagyunk  régóta 
elfoglalva,  épen  időnk  van  legkevesebb.  Továbbá,  mi  azt 
hiszszük,  hogy  a  kritika  akkor  mozog  legszabadabban, 
midőn  dicsérni  és  gáncsolni  minden  tartalék  nélkül  s  egy- 
képen  lehet.  De  mi  hitele  van  a  jó  barátoktól  jött  dicséret- 
nek? annyi  mint  az  ellenségtől  jött  gáncsnak;  kritiká- 
nak a  jelen  korban  kell  hatni,  ha  ekkor  nem  hat,  örökre 
kevés  sikerű  marad ;  s  hogyan  fog  hatni  a  hitel  nélküli 
kritika  ?  Van-e  czél  ilyennek  írásával  ?  De  végre,  mi  elv- 
ben egyezvén,  természetesen  több  dicsérhetőt  lelünk 
örökké  egymás  munkáiban,  mint  gáncsolni  valót,  s  ily 
esetben  nem  okosabb- e  hallgatni,  mint  szólni  nagyobb 
részint  siker  nélkül  ?  Hogy  mi  egymást  sokat  magasz- 
talgattuk  volna,  és  hogy  soha  sem  szólottunk  volna  gán- 
CBolólag  egymásról,  ez  ismét  a  megbizonylthatlanok 
sorába  tartozik,  és  magok  az  Aestheticai  Levelek  által  is 
czáfolva  van,  mert  gáncsot  ezekben  is  találhat  Csató.  — 

Hogy  mi  toltuk  és  toljuk  egymás  szekerének  rúdját,  ez 
nagyon  igaz :  de  nem  természetes-e  ?  Nem  annak  fogja-e 
minden  valódi  lelkű  ember  ügyét  előmozdítani,  kivel  elv- 
ben, nézetekben,  lélekben  rokon,  kit  becsületes  embernek 
hisz ;  és  ki  cselekedett  világ  elejétől  máskép  ?  Ki  fogja 
barátját  elhagyni  és  nembarátját  vagy  épen  ellenségét 
pártolni?  Ha  egymás  szekerének  rúdját  toltuk,  abban 
csak  az  volna  vétkes,  ha  azt  mások  rovására  s  elnyomá- 
sával tettük  volna,  de  bezzeg  ezt  lesz  ám  nehéz  megmu- 
tatni, ígéri  Csató,  hogy  ezen  pajtásságra  még  egyszer 
bővebben  visszatér.  Bízvást,  drága  Csató  úr,  de  ha  még 
négyszer  oly  bő  lesz  is  akár  szellemben,  akár  testben, 
egyebet  és  újabbat  alig  fog  többé  mondani,  mint  a  mit 
most  monda,  s  így  az  meglepni  senkit  sem  fog  többé. 

Említők  pár  héttel  ezelőtt,  hogy  Csató  oly  universális 
kritikus,  ki  minden  tudománybeli  czikkelyről  meg  tudja 
mondani :  hasznos-e,  helyes-e  ?  ö  most  erre  felelt :  hogy 
valamint  a  hírlapok  olvasói  meg  tudják  mondani,  ha  e 
vagy  ama  czikkely  hasznos-e,  helyes-e,  vagy  az  ellenkező, 
a  nélkül,  hogy  universális  kritikusoknak  kelljen  lenniök  : 
úgy  ő  is,  az  író  megmondhatja  ezt;  és  ez  aztán  Csatónak 
felelet,  czáfolat !  Hiszen,  ha  mi  már  azt  is  kétségbe  hoz- 
tuk, hogy  Csató  az  író  alaposan  megmondhatná  a  tudo- 
mányok különböző  nemeiben,  e  vagy  ama  czikkely 
helyes-e  hasznos-e,  még  kevésbbé  fogjuk  elhinni,  hogy  az 
olvasó  képes  legyen  ezt  tenni.  Ki  hallotta  valaha,  hogy 
kétséges  dolgot  még  kétségesebbel  lehessen  megmutatni  ? 
Ez  csakugyan  új  divatú  logika  I  Sem  az  olvasó  nem  lehet 
universális  kritikus,  sem  az  író.  8  aztán  azért  leszen- e 
Csató  universális  kritikus,  mert  mi  kritikáit  fel  nem  dön- 
tögettük 9  De  írtunk-e  mi  a  Figyelmezőben  antiszemlét, 
azaz  akartunk-e  Csató  czáfolgatásába  átaljában  bocsát- 
kozni? És  az  Athenaeum  miatti  zajgásokhan  keresi 
Csató  ferde  ítéleti  czáfolatát ;  de  ez  főleg  csak  Athenaeum 
miatti  dolgokról  szól,  s  hogy  ezen  dolgokban  ő  nem- 
csak  megczáfolva,    hanem    verve  és    sarokba    szorítva 

van,  magok  ezen  hasztalan  fíczkándozások  eléggé  bizo- 
nyítják. 

Szion-hozi  viszonyairól  szólván  a  szemleíró  oly  fonákul, 
hogy  azt  még  csak  czáfolni  sem  kell  —  ezen  nevezetes 
dolgot  veti  oda :  hogy  ő  azért  hagyott  fel  a  Szionnak  a 
Szemlébeni  említésével,  mert  « igyekezetének  sikerét  a 
szerkesztőre  nézve  nem  látta,  ő  pedig  Szemléjével  a  szer- 
kesztőkre mint  kútforrásokra  akar  hatni. »  Igen  ?  A  szer- 
kesztőket akarja  az  universális  kritikus  tanítani?  s  hol 
látja,  hogy  tanításai  sikeretlenek,  ott  felhagy  az  említés- 
sel ?  De  melyik  hírlap  szerkesztője  fogadta  el  még  eddig 
Gsató  tanításait,  melyik  változtatta  meg  az  ő  tanácsára, 
észrevételeire  elveit,  irányát  vagy  csak  orthographiáját 
is?  Egyik  sem.  E  szerint  Csató  bebizonyította  maga,  hogy 
a  Szemlére,  a  dolgot  saját  elvei  szerint  tekintve,  nincs 
semmi  szükség,  s  hogy  azzal  valamint  a  Szionra,  úgy  a 
többi  lapokra  nézve  is  bízvást  felhagyhat. 

Végtére,  midőn  Kunoss  Természete  fennakadásának 
okait  amúgy  Csatóílag  megfejtegette,  felébred  benne  ismét 
a  jóslói  víszketeg  és  megjövendöli,  hogy  az  Athenaeum 
mától  esztendeig  (azaz  októb.  1.  1839)  fog  megbukni,  s 
megígéri,  hogy  ő  azt  okokkal  és  számokkal  fogja  meg- 
mutatni. Hát  ha  az  Athenaeum  két  vagy  tán  tíz  év  múlva, 
vagy  —  Csató  igen  nagy  fájdalmára  —  nem  is  bukik  meg, 
nem  lesz  ez  a  Csatói  jóslat  valóságos  czigányasszonyi 
jövendölés  ?  Elhiszszük,  hogy  Csató  most  semmit  oly 
^^^on  nem  óhajt,  mint  az  Athenaeum  bukását,  mert 
hiszen  az  egész  Szemlének  ez  volt  elejétől  czélja;  azon- 
ban soha  se  erőködjék  oly  nagyon  a  buktatgatásokkal ! 
Az  Athenaeum  még  most  oly  lábon  áll,  a  hogyan  kevés 
magyar  hírlap,  s  jóslatokra  sem  alkalom,  sem  ok,  alap 
pedig  legkevésbbé  van.  Mágnási  segedelmekről  is  képze- 
lődik a  tudós  szemleíró.  Wie  der  Schelm  ist,  so  denkt  er ! 

A  szemleíró  (81.  szám)  szép  szokása  szerént,  beleavatja 
magát  ismét  a  Szentkirályi  és  Bajza  közti  vitába  s 
elmondja,  hogy  a  mit  Bajza  Szentkirályinak  felel,  az  őt 

teljességgel  nem  elégítheti  ki.  Oh  azt  igen  elhiszszük ; 
csak  hogy  Bajza  alkalmasint  nem  Csatot  akarta  feleletével 
kielégíteni,  hanem  az  olvasókat,  kik  tudnak  is,  akarnak  is 
részrehaj latlanúl  látni.  Minden  értelmes  embernek  nevet- 
séges állítás  az,  hogy  a  kardalnokok  saját  ügyökbeni 
vallomása  teljes  hitelű  és  kétségkívül  igaz  lehessen.  Csató- 
nak pedig  ez  positivum  argumentum,  azaz  bizonyító. 
Szentkirályit  akarná  mindenkép  pártolni,  és  egy  alapos 
szót  sem  bír  mellette  mondani,  hanem  pusztán  azt,  hogy 
Bajza  felelete  öt  nem  elégíti  ki.  De  van  e  helyett  újabb 
ráfogás  és  koholmány  :  azt  mondja  t.  i.  hogy  Bajza  Szent- 
királyi által  nyilvánosság  síkjára  kihíva,  nemtelenül 
elbuvik,  és  csak  a  szegletből  akarja  Szentkirályi  vitézségét 
bámulni.  Ebből  egy  szó  sem  igaz ;  Szentkirályi  említi, 
hogy  a  színházi  dolgokat  nyilvánosság  síkján  szeretné 
inkább  látni,  mint  privát  beszédekben,  de  Bajzát  nem 
hívta  ki,  mert  ha  kihívta  volna,  ez  ki  is  lépett  volna. 
A  Szentkirályi  által  szóba  hozott  dolgok  nem  is  tartoztak 
Bajzára,  s  így  nem  volt  ok  őt  kihíni. 

Itt  csak  mellesleg  említjük,  hogy  a  81.  számú  Szemlé- 
ben Jósika  Miklós  motto-egerészőnék  csúfoltatik,  mit 
ismét  az  általános  kímélést  hirdető  kritikusnak  országos 
hírű  urbanitásai  közé  jegyzünk  fel. 

Ismét  csak  mellesleg  legyen  felhozva,  hogy  a  Szemle 
végén  összeállítván  bennünket  Csató  Kölcseyvel  és  gróf 
Széchenyivel,  azt  nyilvánítja,  miképen  mi  nem  vagyunk 
méltók  Kölcseynek  sarúszíját  megoldani,  és  Széchenyi 
érdemeihez  képest  a  mieink  mint  csepp  a  tengerben  e/- 
e)iyésznek.  Ha  volt  valaba  farizeuskodás.  Csatónak  ezen 
beszéde  az.  Ki  ne  ismerné  a  Kölcsey  és  Széchenyi  neveket, 
kiknek  érdemeit  ismeri  a  két  magyar  haza.  A  rólok  mon- 
dott dicséret,  őszinte  szájból  viszhangra  fog  találni  ország- 
szerte, a  Csatói  dicséret  nem  egyéb  mint  képmutatás.  Ne 
feledje  Csató,  hogy  ezen  most  magasztalt  férfiak  egyikét 
45.  számú  Szemléjében  olyannak  ítéli,  kit  Angliában 
«mint  hiú  és  rágalmazó  kérkedőt  mindenik  párt  pökne, » 

s  a  71.  számban  hogy  meg  van  győződve,  miképen  annak 
elvei,  közvetlenül  létbe  hozva,  néhány  év  alatt  múlhatat- 
lanul felforgatnák  az  országot ! !  Valamint  akkor,  mind- 
azok, kik  e  hallatlan  durvaságokat  és  méltatlanságokat 
észrevették,  utálattal  fordultak  el  a  Szemleírótól:  úgy 
most  meg  fogják  vetni  ezen  júdási  csókhoz  hasonló 
dicséretet. 

A  83.  számú  Szemlében  Csató  a  zsoldos  kritikusra  tér 
vissza.  Midőn  mi  25-nek  e  szavakat  említő  czikkelyét 
közlöttük,  azt  ily  értelemben  gondoltuk  vehetőnek :  Min- 
den, ki  idegen  folyóirathoz  szegődik,  fizetésért,  zsoldért  is, 
s  ha  hanyag  társ,  vagy  épen  áruló  nem  akar  lenni,  gyak- 
ran kénytelen  olyakat  is  írni,  miket,  ha  független,  ha  azon 
folyóiratnak  ura,  máskép  fogott  volna  írni.  E  szerint,  ha 
azon  folyóiratnak  szelleme,  vagy  (bár  rosszul  értett)  érdeké- 
ben áll,  bitang  híreken  kapkodni,  s  a  közönségre  mende- 
mondákkal, alaptalan  vádakkal  is  hatni,  a  szegődött  társ 
tartozik  gazdájának,  ki  őt  fizeti  és  tartja,  szekerét  tolni, 
tartozik  úgy  beszélni,  miként  az  kívánja,  vagy  megválni 
tőle.  Ez  igen  természetes,  ha  Csató  a  kérdéses  szavaknak 
rosszabb  értelmet  tulajdonít,  nem  tehetünk  róla,  valamint 
arról  sem,  hogy  azt  egészen  magára  ruházta. 

Ez  alkalommal  akaratlanul  egy  furcsa  történet  jut 
eszünkbe.  A  keresztényeknél  hajdan  szokás  volt  bibliai 
történeteket  előadni.  Egykor  egy  molnár  épen  a  nagy 
kinszenvedő  szerepét  vivé,  s  minden  boszantásokat  s 
gúnyt  a  legbámulandóbb  nyugalommal  tűrt.  A  gúnyolok 
egyike  többek  közt  valami  ártatlan  tréfát  akarván  űzni,  őt 
lisztlopónvkí  nevezte.  S  ezen  a  malmok  mestere  annyira 
felboszankodék,  hogy  szerepéből  kiesve,  gúnyolójával  ir- 
galmatlanul hajbakapott:  ártatlansága  érzetében- e,  vagy 
mert  sújtva  érzé  magát,  nem  tudatik ;  de  annyi  bizonyos, 
hogy  hirtelen  haragja  által  gyanút  ébreszte  nézőiben. 
Távol  legyen  tőlünk,  hogy  ezen  történetet  Csatóra  alkal- 
mazzuk, ezt  mi  csupán  intés  gyanánt  kívántuk  felhozni : 
mennyire  nem  tanácsos    általán  kimondott  ítéletet  fel- 

fogni,  sazt  magán  harag,  indulatoskodás  által  mintegy 
megörökíteni.  Előttünk  legalább  megfoghatatlan  marad, 
miként  veheté  Gsató  a  kérdéses  szavakat  a  lehető  leg- 
rosszabb értelemben,  épen  akkor,  midőn  azokat  egyenesen 
magára  értette.  —  Egyébiránt  minthogy  Csató  a  zsoldos 
kritikust  már  magára  vette,  mennyire,  s  micsoda  értelem- 
ben alkalmazható  az  reá,  a  következőkből  fog  kitetszeni. 

Csatónak  azon  állítására,  hogy  mi  25-ben  ogazembert 
védelmezünk,*  csak  azt  viszonozzuk,  hogy  mi  25-öt  nem 
védelmezzük,'  ő  védelmünkre  még  eddig  nem  szorult.  Ha 
25  olyat  mondott  volna,  miért  pörbe  idézhetnék,  szükség 
esetében  mint  szerkesztők  helyt  állnánk  érette  a  törvény 
előtt,  a  többi  nem  mi  dolgunk.  S  mi  a  szép  czímet  illeti, 
melylyel  Csató  25.  iránt  oly  vitézül  bátor  s  adakozó,  ki 
kell  mondanunk,  hogy  itt  nézeteink  az  övéitől  igen 
különbözők. 

Ki  kötelességeinek,  tartozásainak,  mint  társaság  tagja, 
eleget  tesz,  ki  honfitársát  sem  jónevében,  sem  javaiban, 
sem  személyében,  tudva  és  akarva,  méltatlanul  nem  sérti, 
meg  nem  károsítja,  az  előttünk  becsületes  ember  még 
akkor  is,  ha  őt  gyermekek  és  kofák,  indulatoskodók,  egyes 
tévedők  vagy  épen  őrültek  gazembernek  mondják.  A  becsü- 
let sokkal  szellemibb,  magasabb,  hogy  sem  azt  minden 
bitang  szó  elérhesse :  az  külsőleg  törvények,  közvélemény, 
belsőleg  a  csöndes  öntudat  védelme  alatt  áll,  s  egyes 
ember  sértegetheti  ugj'an  mocskolódásokkal,  de  lerontani, 
megsemmisíteni  erején  felül  van,  s  ha  törvényeket  s 
közvéleményt  tisztelünk,  becsület  dolgában  csak  ügyész - 
kednünk  szabad,  de  nem  bíráskodnunk,  s  a  port  itélet- 
mondáson  kezdenünk.  Ezt  teheti  úton-útfélen  az  aljas, 
durva  nép,  de  nem  mívelt  ember.  S  ha  élet,  javak,  vagy 
más  akármi  jogokban  el  nem  ismerjük,  hogy  valaki 
magának  bírája  lehessen,  annál  kevésbbé  ismerhetjük,  s 
fogadhatjuk  azt  el,  midőn  az  élettel  egy  értékű  becsület- 
ről van  szó.  Híjába  tehát  a  25.  fölötti  diadalmaskodása 
Csatónak.  A  minek  Csató  őt  nevezte,  azt  bebizonyítania 

szükséges,  különben  csak  magának  árt  egy  oly  szó 
kimondásával,  mely,  ha  méltatlanul  ejtetik,  a  közönség 
legszigorúbb  megrovását  vonja  maga  után. 

Csató  ellenmondásba  is  akarna  hozni  minmagunkat, 
kiírván  a  Figyelmezőnek  néhány  szavait.  Csató,  kit  «a  m. 
közönség  mint  nyelvtudóst  és  stilistát  ismer,  becsül,  mint 
elbeszélőt  szeret  w*^  a  Zajgásokban  (ezt  maga  teszi  hozzá) 
a  legbutább,  leggonoszabb,  legsemmibb  ember.  Ha  egészen 
így  szólottunk  volna  is,  ebben  még  semmi  ellenmondás 
nincs.  Csató  ezelőtt  szépliteratúrai,  s  philologiai  munkákat 
dolgozott  s  ezért  megdicsértetett ;  most  egy  szív  és  észölő 
pályán  indult  magát  elveszteni,  s  ezért  sanyarú  ítéletek 
mondatnak  ki  reá.  Csató  megdicsért  müveit  mi  most  sem 
gyalázzuk,  s  mivel  a  szemleíró  sem  philologiai  sem  szép- 
literatúrai müveket  nem  bocsátott  közre,  nincs  is  alkal- 
munk e  részben  ítéletünket  kimondani ;  de  hogy  a  szemle- 
író Csatóval  meg  nem  elégszünk,  az  bizonyos,  valamint  az 
is,  hogy  ő  ezen  természet  elleni  foglalatosságok  közt  mind^ 
ész,  mind  egyéb  tehetségei  s  szellemi  értéke  tekintetében 
tetemesen  csökkent. 

•Nekem  —  így  szól  Csató  ugyanezen  Szemlében  — 
azon  szerep  jutott,  hogy  a  hírlapokban  előforduló  fontosb 
tárgyak  felett  belátásom  szerint  a  leghívebb  s  a  közre 
nézve  legüdvösebb  igazságokat  minden  hímezés  és  lep- 
lezés nélkül  mondjam  el ;  nekik  pedig  e  Zajgásokban  az, 
hogy  azért  engemet  legjobb  erejök  szerint  kisebbítsenek, 
gyanúsítsanak,  rágalmazzanak. »  Három  hallatlan  dolog  ; 
1.  Csató  egyetlen  egy  szereppel  megelégszik !  2.  Csató  egy 
oly  csekély  szereppel  elégszik  meg,  milyen  az :  legüdvösebb 
igazságokat  mondani  s  érette  rágalmat  nyerni  jutalomul. 
3.  Csató  mindezt  maga  mondja  el  magáról.  Nehéz  meg- 
mondani: szerénysége  nagyobb-e  vagy  őszintesége.  —  Az 

*  Érdemes  megjegyezni,  hogy  Schedel  ezt  akkor  írta,  midőn 
Csató  már  harmadik  hónapban  folyvást  piszkolta.  S  ez  aztán 
Schedel  részrehajlása. 

első  pontra  nézve  azt  biszszük,  hogy  Gsatónak  nem  egy, 
hanem  igen  sok  szerepe  van,  s  azokat  ő  mind  mesterül 
játszsza.  Kár,  hogy  csak  szerepek,  s  hogy  Gsató  csak  játsz- 
sza  azokat.  Játék  után  megmosdik  s  levetkezik,  s  előttünk 
áll  a  közönséges  ismeretes  Gsató,  minden  tündéri  változási 
közt  a  legmostohább  alakban.  A  második  pontra  nézve 
sem  vagyunk  egy  értelemben  Gsatóval.  Azon  szerep, 
melyet  ő  magának  tulajdonit,  igen  egyszerű,  sőt  együgyű, 
neki  egészen  más  szerepe  van,  a  többek  között  az,  hogy 
önmagát  dicsérje.  Ö  már  megdicsérte  azon  folyóiratot, 
melynek  dolgozótársa,  meg  a  Szemlét,  melyet  saját  Gsatói 
kezeivel  ír,  most  meg  már  szinte  üdvös  igazságok  terjesz- 
tését világ  boldogítására  véli  .szerepében  lenni,  s  hogy 
ezt  minden  ember  tudja,  nagy  őszintén  maga  hirdeti  ki ; 
de  ez  ismét  csak  szerep,  s  mivel  őt  senki  a  rövid  életű 
Természeten  s  tengő  Rajzolatokon  kivűl  dicsérni  nem 
akarta,  vivátozásaival  pedig  maga  sem  volt  egészen 
9iegelégedve,  kénytelen  lőn  ezen  szerepet  is  maga  vinni  s 
nemes  nyiltsággal,  minden  tartózkodás  nélkül  dicsekedni. 
Ez  már  a  szerep,  melyet  Gsató  con  amore  játszik,  mely- 
ben kifordított  lelkiismeretével  úgy  lép  fel,  mint  egy 
fennszóval  gondolkodó,  kinek  a  közönség  előtt  semmi 
titka  nincsen:  épen  oly  hangosan  mondja  el  jó  s  magas 
véleményét  önmagáról,  mint  a  rosszat  elleneiről,  s  ezt 
mind  egylélekzettel.  Uraim,  hölgyeim,  tapsoljunk,  éljenez- 
zünk !  a  játék  víg,  és  mulattató !  De  Gsatónak  talán  nem 
is  tetszik,  hogy  gondolatjait  a  szemlei  nyelvből  igaz 
magyarra  lefordítottuk?  Mindegy  !  a  remek  műveket  min- 
den nyelvekre  le  kell  fordítani :  mi  fordításunk  hűségéről 
nagy  véleménynyel  vagyunk;  mi  Gsató  szép  eredetiét 
egész  a  szolgaságig  híven  fordítottuk,  s  átadjuk  azt  ezen- 
nel olvasóinknak  éldelet  és  megbirálás  végett. 

Következik  a  85.  számbeli  Szemle,  melyben  ezt  írja 
Gsató:  « Miattam  akár  a  világ  végéig  zajogjon  a  redactió. 
Részemről,  miután  e  feleselések  nem  az  én  hibám  miatt, 
az  aprólékosságok  és  személyességek  minden  töredelmet 

és  nemes  érzést  kifárasztó  sivatagjaiban  enyésztek  el, 
a  további  tárgy-  és  czéltalan  feleselgetést,  túlelégelve  az 
eddigieket,  Szemlémből  ezennel  végképen  kirekesztem. 
S  egyedül  azt  tartom  fel  magamnak,  hogy  ha  talán  ezen- 
túl valami  szóra  és  figyelemre  méltó  dolog  mondatnék, 
aziránt  annak  módjában,  idejében  és  helyén  nyilatkozzam.)) 
Végre  tehát  megvallja  Cs.,  hogy  tárgy-  és  czéltalan 
feleselgetés  vala,  mit  ő  a  harcz  kitörése  óta  ellenünk  irt, 
8  azt,  túlelégelve  az  eddigieket,  Szemléjéből  ezennel  vég- 
képen kirekeszti.  Berekesztjük  tehát  mi  is  e  czikkelyein- 
ket,  melyeknek  tárgya  az  ellenünk  halmozott  vádak  czá- 
folása  volt;  czélja  pedig  —  miután  Csatónak  az  a  hivatás 
tüzetett  ki,  hogy  ne  csak  fenforgó  munkálatainkat,  hanem 
személyeinket  is  bal  világban  tűntesse  fel  —  kimutatni : 
ki  legyen  ez  a  Csató!  Aprólékosságokat  is  emlit  ő,  és 
személyességeket ;  de  azokat  is,  ezeket  is  ki  kezdette  ? 
S  midőn  polémiában  nem  az  a  kérdés :  aprólékos-e  va- 
lami, hanem  igaz-e?  s  midőn  mi  nemcsak  aprólékossá- 
gokat mutattunk  ki  ellene :  a  személyességeket  szívesen 
elismerjük,  de  jól  megjegyeztetni  kérjük,  hogy  midőn  az 
Ítéletnek,  a  kritikának  tisztán  tárgyilagosnak  kell  lenni : 
az,  ki  azt  személyessé  teszi,  felhatalmazza  a  bántott  félt 
hasonló  fegyverrel  utasítani  vissza  a  bántalmakat.  S  azért, 
midőn  mi  a  személyességet  a  kritikában  szégyenlenők :  a 
polémiában,  mint  megtámadott,  felhivatott  fél,  arra  jogo- 
sítva érezzük  magunkat;  s  ennél  fogva  jövendőben  is, 
valahányszor  okát  és  szükségét  látandjuk  vitatkozó  fel- 
szólalásunknak, oly  fegyverrel  fogunk  élni,  milyet. a  fen- 
forgó állapotok  kivánandanak,  azon  egyet  kivéve,  mely 
viselőjét  mint  erkölcstelen,  megbecstelenítí.* 

*  Jelennen  a  békéhez  még  csekély  a  remény.  Bizonyítják  ezt 
az  Orosz-Század  újabb  számai  s  maga  e  85.  számbeli  Szemle, 
melyben  Zsoldos  legújabb  munkája  bírálása  mint  tiigen  jó  és 
emberségest  ismét  « fej  ér  hollónak*  mondatik  a  Figyelmezőben  : 
mire  elég  olvasóinkat  a  41.  sz.-hoz  adott  rkiv.  Toldalékban  a 
703.  s  köv.  szeleteken  mondottakra  emlékeztetni. 


BAJ  RÜMYVAL. 

I. 

ELLENMONDÁS.^ 

Az  AthensBum  33.  számában  ABC  alatt  lappangó  író  e  czíiuű 
közleményében :  « Adatok  a  panslavismus  hőseinek  ismertetésé- 
hez* e  szó  fordul  elő:  «magyarománok.i  Ezen  szóra  az  Athe- 
naeum  szerkesztősége  (vagy  a  szerkesztő  Bajza  úr)  ezen  jegyzést 
hozzá  tette :  így  nevezte  egykor  Eumy  is  a  hazai  nyelv  barátit, 


a 


védőit. 

Ezen  állítást  jó  lelkiismerettel  kereken  tagadom.  Én  a  hazai 
vagy  inkább  nemzeti  magyar  nyelv  (mert  hazánkban,  mint  sok 
más  országban,  több  nyelv  divatkozik)  barátit,  védőit  soha  sem 
magyarománoknak  neveztem,  mert  másként  magamat  is  úgy 
neveztem  volna,  mivel  én  is  iflúkoromtól  fogva  a  magyar  nyelv 
barátja  és  védője    voltam    s   még   vagyok,*  s    tanulását  mindég 

*  E  czikk,  két  helyet  kivéve,  mely  Eumy  úr  akaratjával  ha- 
gyatott ki,  betűről  betűre  úgy  közöltetik,  mint  a  szerkesztőség- 
hez érkezett.  Bajza. 

^  Igen  is:  ezt  Bajza  merészlette,  s  azért,  mert  a  mit  monda, 
igaz,  mint  mindjárt  meg  fogjuk  látni.  BaJTía. 

*  Szép  nyilatkozás,  s  óhajtandó,  hogy  jövendőre  minél  több 
tettben  bizonyodjék  be.  A  múltra  nézve,  nem  örömest  ugyan, 
de  az  igazságért,  kénytelen  vagyok  megmondani,  nem  sokszor 
nyujta  Eumy  úr  alkalmat,  magyar  nyelv  iránti  barátságát  és 
védelmét  tapasztalniink.  —  Egyébiránt,  ha  már  fiatal  korában 
oly  jó  indulattal  viseltetett  e  nyelv  iránt,  hogy  annak  tanulását 
másoknak  is  ajánlaná,  akkor  sajnálatomat  kell  kijelentenem, 
hogy  maga  Eumy  úr  is  e  nyelv  megtanulására  annyi  szorgal- 
mat legalább  nem  fordíta,  mint  a  németére.  Németül  —  meny- 
nyire ón,  ki  rossz  német  vagyok,  megítélhetem  —  Eumy  úr 
hibátlanul  ír;  magyarul  pedig  nem,  mint  maga  ez  itt  közlött 
« Ellenmondás*  bizonyítja.  Bajza. 

számos  tanítványaimnak  ajánlottam,  hanem  csak  ama  túlzó  ma- 
gyar Írókat,  kik  azokat,  kik  nem  magyarul,  hanem  németül 
Írnak  vagy  költenek,  mint  rossz  hazafiakat  kárhoztattak  s  azon 
magyarosított  tótokat  ós  németeket,  kik  az  anyanyelvüket  meg- 
vetik, s  a  német  s  tót  hazánkfiait  üldözik,  mint  boldogult 
Thaisz,*  s  még  azokat,  kik  az  el  nem  fogúit  magyarokat  tótok- 
nak szidalmazzák,  mint  engemet  valaki  a  Kritikai  Lapokban. 
De  azokra  nézve  is  már  nem  élek  magyarománok,  hanem  ultra- 
magyarok szóval,  mivel  nekem  egy  magyar  író,  ki  nem  tud 
görögül,  szemre  hányta,  hogy  én  a  magyarokat  bolondoknak 
neveztem.  Ezen  jó  úr  nem  tudta  azt,  hogy  fzavia  nem  bolond- 
ság, hanem  Sucht,  szerfeletti  vágyás.  Egyébiránt  a  francziáktól 
is  a  mánia  szó  jó  értelemben  használtatik.  Egy  franczia  beszéd 
azt  mondja  :  «I1  n'y  a  pas  de  grand  homme,  qui  n'aie  pas  sa 
manie»  én  pedig  azt  mondom :  «Sans  manie,  pas  de  grand 
homme. »  Qui  potest  capere,   capiat!** 

Budán,  ápril  8.  1841.  Dr,  Bvmy,  tanár. 


II. 
FELVILÁGOSÍTÁS  AZ  ELLENMONDÁSRA. 

Két  lényeges  része  van  Eumy  úr  Ellenmondásának; 
szabad  legyen  mindkettőt  e  helyt  felvilágositanom. 

Panaszolja,  hogy  a  Kritikai  Lapokban  tótnak  szidal- 
maztatott. Hetedik  éve  már,  hogy  Eumy  úrnak  e  panasza 
úton  útfélen,  szóval  és  Írásban,  magyar  és  német  hirla- 

*  Ha  Thaisz  élne,  ezt  Rumy  úr  nem  mondaná,  s  azért  nem> 
mert  alig  volna  bebizonyítható.  Holtakról  pedig  nem  szép  olyat 
mondani,  mi  be  nem  bizonyítható.  De  mortuis  nil  nisi  verum. 
Thaisznak  nem  is  volt  oly  hatásköre,  hogy  tótokat  vagy  néme- 
teket « üldözhetett »  volna.  Ha  talán  itt-ott  egy-két  buzgó  szót 
monda  a  magyar  nyelv  mellett  s  egy-két  éleset  azok  ellen,  kik 
e  nyelv  ellenségei,  az  nem  üldözés.  Bajza. 

**  Cepil  és  azt  mondom  rá,  hogy  ha  azon  hazafiúi  buzgalom, 
mit  G.  a  Kritikai  Lapokban  nyilvánlta,  mánia,  akkor  én  nem 
irigylem  Eumy  úrtó]  a  mánia  nélküli  nagyságot,  és  magam  e 
hazafiság  s  nyelvszeretet  mániájával  örökre  a  kis  emberek  so- 
rába óhajtok  számláltatni.  Bajza. 

pókban  szakadatlanul  foly.  Az  olvasóközönség  a  sok  pa- 
naszt végtére  igaznak  és  méltányosnak  fogja  gondolni. 
Ideje  leszen  tehát  hét  év  után  megmondani,  hogy  e  pa- 
nasznak nincs  semmi  alapja.  A  Kritikai  Lapok  IV.  füze- 
tének 160.  lapján  ezen  epigramma  áll  : 

Rumynak. 

Mit  tótul  gondolsz,  elmondasz  konyhadiákúl, 
Rossz  német  nyelven  végre  lenyomtatod  azt. 

Tartson  meg  tova  is  szent  szándékodban  Apollón : 
Tőled  egy  új  Bábelt  várhat  az  emberi  nem. 

Szidalom-e  valakiről  azt  mondani,  hogy  ő  franczia, 
vagy  olasz,  vagy  magyar?  Azt  hiszem,  nem.  Szidalom-e 
tehát  azt  mondani,  hogy  tót?  Feleljen  meg  magának 
Eumy  úr.  —  De  ez  epigramma  nem  is  azt  mondja,  hogy 
Rumy  úr  tót,  hanem  azt,  hogy  tótul  gondol,  azaz  tót 
nyelven,  s  így  még  kevésbhé  lehet  szidalom,  legkevésbbé 
pedig  akkor,  midőn  ugyanazon  alkalommal  a  diákság  és 
németség  is  említtetik;  s  midőn  emezek  a  konyha  és 
rossz  epithetonok  kíséretében,  a  tót  szó  pedig  minden 
epitheton  nélkül.  Ily  körülmények  közt  valóban  nem  lehet 
érteni,  mint  képzelheti  magát  Eumy  úr  tótnak  szidal- 
mazva ?  vagy  ha  igen,  miért  nem  egyszersmind  német- 
nek, latinnak  is,  miért  épen  csak  tótnak  ? 

A  verset  nem  én  iram,  s  így  szerénytelenség  nélkül 
megvallhatom,  hogy  az  jó  epigramma.  Éle  van,  mint 
Martiálís  akármelyik  jobb  epigrammájának.  Hogy  Rumy 
úrnak  nem  tetszett,  nagyon  elhiszem,  s  nagyon  természe- 
tesnek vélem.  Azonban,  ha  Rumy  úr  ez  epigramma  élét  a 
tót  szóban  véli  rejtezni,  akkor  annak  értelmét  nem  fogta 
fel.  Ennek  éle  a  Bábel  szóban  van.  Nem  azt  mondja  en- 
nek írója,  hogy  Rumy  úr  tót,  vagy  latin,  vagy  német, 
hanem  azt,  hogy  Rumy  úr  Magyarországban  minden 
nyelvet  egyenlő  szeretettel  pártolván,  e  hazát  egy  min- 
dennyelvű Bábellé  akarja   tenni.  Igaz-e   az  epigramma- 

költőnek  ez  állítása,  vagy  nem  ?  rám  nem  tartozik  eldön- 
teni, B  nem  is  akarok  e  felett  vitatkozni,  csupán  azt  óhaj- 
tom megértetni  a  közönséggel,  hogy  a  tót  névveli  szidal- 
mazásra nézve  Bumy  úr  hét  éves  panasza  minden  alap 
nélküli. 

Másodszor:  Rumy  úr  azt  mondja:  ő  nem  a  magyar 
nyelv  védőit,  barátit  nevezte  magyarománoknak,  hanem 
ama  túlzókat,  kik  a  nem  magyarul,  hanem  németül  írókat 
mint  rossz  hazafiakat  kárhoztatták,  kik  a  tótokat  és  néme- 
teket üldözik,  és  kik  az  el  nem  fogúit  magyarokat  tótok- 
nak szidalmazzák.  Bocsánatot;  ezek  nem  így  vannak. 
Hogy  Rumy  úr  a  Spiegel  1831.  évi  33-ik  számában  a 
(imagyaromaniav  szóval  élt,  erre  nem  Thaisz  állított  « ül- 
dözése*, nem  a  tót  névveli  úgynevezett  « szidalmazás »  — 
mi  csak  1834-ben  és  így  három  évvel  később  történt,  — 
hanem  egy  bírálat  a  Kritikai  Lapok  I.  füzetében  az  álnevű 
G-től,  adott  alkalmat.  Igaz,  hogy  ezen  G.  kárhoztatja  azt, 
ha  magyarul  tudók  németül  írnak,  és  véleményem  szerint 
is  az  ilyeket,  kevés  kivétellel,  méltán  lehet  rossz  hazafiság 
nevével  bélyegezni;  deG.  a,  Széni  Hajdan  Gyöngyei  íróját 
csak  egy  szóval  sem  nevezte  rossz  hazafinak,  s  én  leg- 
kevésbbé  sem  habozok  felszólítani  Rumy  urat,  mutassa  ki 
e  szóba  hozott  bírálatban  a  helyet,  hol  a  rossz  hazafiság 
vádja  áll.  G.  csak  «fájlalja  —  ezek  szavai  —  hogy  az  a 
férfiú,  ki  születés  által  Balaton-melléki,  neveltetés  által 
Ányos  és  Virág  tanítványa,  ajak  által  magyar  szónok 
(8z.  Hajdan  Gy.  LVII.  lap),  viselt  méltóságok  által  ma- 
gyar főpap  és  főispán,  sőt  Kazinczyként  öérzésiben  is 
mindig  mienk » :  annyira  idegen  hangokhoz  szokni,  a  ho- 
niaktól annyira  elszokni  tudott,  hogy  valóban  ritka  szel- 
lemével egy  idegen  nemzet  nyelvét,  költését  és  hőseit 
dicsőíteni  jónak  találhatá,  jónak  még  hazatérte  után, 
jónak  egy  hazánkfia  (Döbrentei  Gábor)  nyilvános  buzgó 
kérő  felszólalása  után  is.  A  sors  mindent  látszott  tenni, 
hogy  benne  nemzetünk  egy  fényes,  egy  ragyogó  csillagát 
tisztelhesse  egykor.  A  születés  őt  nekünk  ajándékozta,  a 

nagy  költőnek  választottat,  a  történet  Ányos  kezébe  adta, 
ki  teljes  életében  buzgott,  égett  a  nemzeti  ügyért;  Virág 
kezeibe,  ki  oly  méltó  jussal  nyeré  a  nemzeti  lélek  tüzes 
ébresztője  szép  czímét,  és  mégis  .  .  .  Benne  nyelvünk, 
benne  költésünk,  sőt  ezzel  nemzetiségünk  is  egy  első 
rendbeli  bajnokot  veszte,  sőt  nemcsak  ezt :  a  kár  több, 
mint  csupa  negativus  kár.  A  külföldnek  azt  kellé  látni, 
^ogy  egy  magyar,  kinek  bölcsőjét  Musa  rengeté,  szűkebb- 
nek Ítélte  nyelvét,  mint  hogy  nagy  szellemének  benne 
hangokat  találjon,  silányabbnak,  mint  hogy  teremtményei 
méltóságának  megfeleljen. »  íme  ezeket  mondotta  G.,  s  e 
nem  szidalmazó,  nem  üldöző,  hanem  a  hazafiság  és 
nyelvszeretet  szent  fájdalmától  áthatott  szavakra  mit 
monda  Bumy  úr  ?  Nézzétek  meg  a  Spiegel  idézett  helyét, 
8  ott  német  nyelven  (ez  is  súlyosítja  a  vádat,  hogy  német 
közönség  elébe  vitte  a  nem  oda  tartozót)  ilyeneket  fogtok 
olvasni : 

•In  dem  ersten  Hefte  der  Kritikai  Lapok  erlaubte  sich 
ein  Anonymus,  der  sich  hinter  dem  Buchstaben  G.  ver- 
steckt  hat,  einen  wilden,  hámischen  Ausfall  (a  felébb 
idézett  szavak  Kumy  úrnak  wild,  hámisch  és  Ausfall ! ! !) 
auf  den  liebens-  und  bewunderungswürdigen  Sánger  der 
Perlen  der  biblischen  Vorzeit,  weil  er  deutsch  dichtete . . . 
Kann  man  wohl  die  Magyaromanie  und  den  Haas  gegen 
die  Sprache  der  Deutschen  weiter  treiben?  (vájjon  G-nek 
melyik  szavából  fogja  E.  úr  igazolni  a  német  nyelv  elleni 
gyűlölség  vádját  ?)  —  Hátte  der  geniale  Dichter  —  foly- 
tatja Bumy  úr  mérges  gúnynyal  —  anstatt  die  Perlen  der 
biblischen  Vorzeit  zu  dichten,  den  párduczos,  buzogányos 
Árpád  oder  Taksony,  oder  gar  die  hunnische  Geisel  Gottes 
Etel  besungen,  vielleicht  in  eben  so  schlechten  magyari- 
schen  Hexametern  besungen  (valóban  ?  tehát  a  magyar 
nyelv  csak  rossz  hexameterekre  alkalmas  ?  Ez  új  felfede- 
zés, és  mondhatom  igen  ajánlja  Bumy  úr  aesthetikai  Ítéle- 
tét !)  als  seine  deutschen  Hexameter  bewunderungswür- 
dig  sind  (a  német  hexameterek  tehát  csodálatraméltók,  a 

magyarok  rosszak!)  dann  würde  ihm  der  pseudonyme 
G.  gewiss  Weihrauch  bis  zum  Ersticken  gespendet,  und 
seine  magyarischen  Epopeen  einer  deutschen  Über- 
setzung  würdig  erklárt  habén.  (Eumy  úr  nevezi  G-t 
« túlzónak))  símé  ő  a  túlzó,  ki  G.' idézett  szavaiból  még 
azt  is  kijósolja,  hogy  a-rossz  magyar  hexameterekért  az 
a  költőt  tömjénfüstbe  fulasztotta  volna).  —  Der  liebens- 
würdige  Dichtergreis  (Kazinczy  Ferencz),  welchen  die 
hámische  Kritik  nicht  seinetwegen,  sondem  wegen  des 
edlen,  grossen  Mannes  und  erhabenen  Sángers,  schmerzte, 
antwortete  dem  unberufenen  Kritiker  in  einer  geistreiehen 
Antikritik,  in  der  er  seine  Ehrfurcht  für  P . .  .  ,  und  seine 
heilige  Anhánglichkeit  an  ihn  bewiesen  hat.  Vielleicht 
trágt  sie  dazu  bei,  die  Magyaromanie  und  den  Haas  gé- 
gén die  deutsche  Schriftstellerei  in  Ungarn  bei  unseren 
jungen  Brauseköpfen  und  überspannten  Magyarén  zu 
mildern.  Geht  es  mit  der  Magyaromanie  so  fórt,  so  dürf- 
ten  sich  am  Ende  magyarische  Schriftsteller  aus  Anstand- 
gefühl  (vájjon  kinek  beszédében  van  több  «Anstand»  ; 
G-ében-e  vagy  Eumy  úréban?)  beinahe  schámen,  magya- 
riseh  zu  schreiben.  Alléin  wer  alt  genug  ist,  um  mit  dem 
Eifer  für  die  magyarische  Sprache  und  Literatur  seit 
1790  aus  eigener  Erfahrung  vertraut  zu  sein,  weiss,  dass 
ein  solcher  Pseudozelus  (falscher  Eifer)  gegen  die  deutsche 
Sprache  und  literatur  in  Ungarn  ausbrausen  muss  und 
wird.  Gescháhe  es  nur  recht  bald ! » 

íme  ez  idézetekből  kitetszik,  hogy  Eumy  úr  nem  azokat 
nevezte  magyarománoknak,  kik  a  tótokat  és  németeket 
üldözték,  nem  is  azokat,  kik  az  el  nem  fogúit  magyarokat 
tótoknak  szidalmazták,  nem  is  azokat,  kik  a  németül  író- 
kat rossz  hazafiaknak  kárhoztatják,  mert  G.  sem  nem 
üldözött,  sem  nem  szidalmazott,  sem  nem  kárhoztatott 
rossz  hazafisággal  senkit,  hanem  fájlalta,  hogy  a  Gyön- 
gyök nem  magyarul  írattak,  s  szerzőjök,  magyar  létére, 
oly  kevés  szeretetet  bizonyíta  anyai  nyelve  iránt,  s  azért 
fájlalta,  mert  e  G.  a  magyar  nyelvnek  barátja,  és  annak 

Ügyét  védeni  szent  kötelességnek  tartja.  S  így  be  van 
bizonyítva,  mit  Bajza  bátor  volt  mondani,  hogy  Kumy  úr 
egykor  magyarománoknak  nevezte  a  magyar  nyelv  bará- 
tit, védőit. 

A  mánia  szó  értelmének  fejtegetésére  pedig  azt  jegy- 
zem meg,  hogy  akármint  értse  a  görög,  akármint  a  fran- 
czia  e  szót,  Eumy  úrnak  tekintetbe  kell  vala  vennie,  hogy 
közöttünk  a  szónak  csak  bántó  értelme  van,  s  nem  kellé 
azt  használnia  azok  gúnyolására,  kik  a  hazai  nyelv  mel- 
lett buzgólkodnak,  mert  a  hazafiság  buzgalma,  még  ott  is, 
hol  talán  kissé  túlmegyen  a  mértéken,  oly  szent  ihletése 
a  kebelnek,  mely  kímélést,  nem  pedig  gúnyt  érdemel, 
kivált  olyantól,  ki  a  túlbuzgóval  együtt  ugyanazon  hazá- 
nak fia.  E  szó  értelmének  mostani  magyarázatát  én  nem 
vehetem  másként,  mint  visszavételét —  a  mi  Kumy  úrnak 
nem  válik  szégyenére  —  a  régi  hántásnak.  Hogy  1831-ben 
e  szóval  Rumy  úr  bántani  akart,  azt  nem  lehet  soha  el- 
vitázni, azt  kiáltozva  bizonyítja  a  Spiegelből  idézett  czikk- 
nek  egész  hangja. 

Ne  gondolja  azonban  Rumy  úr  felőlem,  e  rövid  szóvál- 
tás után,  mintha  én  magamat  G.  ügyvédévé  akarnám 
tenni;  én  a  G.  névvel  jegyzett  bírálatot  nem  írtam  — 
most  mondom  azt  ki  először  —  s  így  nincs  is  szükségem 
védeni;  csak  rövid  jegyzésemet  akarnám  igazolni,  és 
Eumy  úr  Ellenmondásának  egy  részét  felvilágosítani. 
G.  megfelelt  Eumy  úrnak  1833.  Kritikai  Lapok  II.  füzeté- 
nek 94 — 111.  lapjain,  s  rám  ez  egész  dolog  nem  tartozik. 

Egyébiránt  kinyilatkoztatom  itt  egyszer  s  mindenkorra, 
hogy  valamint  egy  részről  azt,  ki  a  németet  vagy  tótot, 
azért  mert  német  és  tót,  üldözi,  mást  a  tót  névvel  szidal- 
mazni akar,  nemcsak  túlzónak,  mint  Eumy  úr,  hanem 
neveletlennek  s  embertelen  fanatikusnak  tartom;  úgy 
ellenben  más  részről  mindazt,  ki  születés,  neveltetés, 
ajak  által  magyar,  s  mégis  nem  a  parányi  magyar  litera- 
turát  gazdagítja  elmekincseivel,  hanem  az  óriási  németet, 
rossz  hazafinak  tartom,  s  itt  szilárdabb  és  keményebb 

vagyok  G-nél,  ki  csak  fájlalja  az  ily  tettet.  Eumy  úr  ellen- 
ben az  ily  rossz  hazafiakat  is  védi  —  s  ebben  különbö- 
zünk oly  nagyon  egj^mástól  —  és  pedig  oly  okokkal  védi, 
melyek  nagyobb  része,  megvallom,  mindig  csak  csodál- 
kozást gerjesztett  bennem.  Ilyen  az  —  hogy  többet  ne 
említsek  —  mi  a  spiegeli  többször  idézett  czikkben  áll, 
hogy  míg  a  magyar  nyelvet  a  magyar  írók  ki  nem  míve- 
lik,  míg  a  magyar  munkák  nem  fognak  egész  világon 
olvastatni,  mint  a  német,  addig  nem  vétek  nekünk  ma- 
gyaroknak, 8  addig  engedtessék  meg  németül  írnunk. 
Nem  annyit  teszen-e  ez :  várjuk  be,  míg  a  magyar  nyelv 
önmagát  kimiveli,  míg  e  nyelvet  Európában,  sőt  azon 
kívül  is,  minden  nemzet  érteni  fogja,  s  akkor  követeljük 
csak,  hogy  magyarjaink  magyarul  Írjanak,  azaz:  mint- 
hogy ily  dolog  csak  évezred  alatt  történhetik  meg,  vár- 
junk be  egy  évezredet,  míg  e  nyelv,  senki  által  nem  mí- 
velve,  talán  kihalt,  vagy  a  nem-használás  által  tökélet- 
lenné lett,  s  akkor  aztán  üljünk  cosmopolitai  diadalmat 
sírján.  Számláljon  engem  Rumy  úr —  ha  tetszik  —  ultra- 
magyarjai, vagy  mániásai  közé  (a  szó  1831-diki  értelmé- 
ben), avval  nem  törődöm,  de  én  Rumy  úrnak  e  vélemé- 
nyében az  öröklétig  soha  osztozni  nem  fogok,  hanem  azt 
kiáltom:  ki  magyarul  tud,  s  mégis  idegen  nyelven  ír, 
csupán  azért,  hogy  többektől  olvastassék,  az  hütelen  fia  e 
hazának. 

A  német  nyelvet,  a  tót  nyelvet  —  értsétek  meg,  urak, 
már  valahára  —  semmi  józan  és  mívelt  magyar  nem 
üldözi,  nem  akarja  kiirtani,  csak  azt  óhajtja,  azon  iparko- 
dik egész  lélekkel,  hogy  a  magyar  nyelv  tanúltassék,  ter- 
jedjen, hogy  minden,  ki  a  magyar  korona  alatt  él,  ne  CBak 
értsen,  hanem  tudjon  magyarul.  S  ki  ezen  iparkodást 
gátolja,  ki  ellene  beszél,  ír,  cselekszik,  ezt  gúnyolja,  ma- 
gyaromaniának  nevezi,  az  ne  tulajdonítsa  vétkül,  ha  nem 
tartatik  jó  hazafinak,  ha  minden  még  oly  őszintének  val- 
lott gyónásaihoz  is  kételkedés  fér.  Az  a  buzgalom,  melyet 
G.  bizonyíta,  nem  fog  kialudni,  bármint  remélte  is  Rumy 

Úr  1831-ben,  az  a  buzgalom  országossá  lett,  azt  1841-ben 
törvény  és  fejedelmi  akarat  pártolja.  Dieser  Zelus  kann 
und  wird  nicht  ausbrausen !  s  ellene,  ha  ezelőtt  tíz  évvel, 
mert  is  Eumy  úr,  ma  ne  tartson  szavalatokat  többé,  mert 
azokkal  e  zelusnak  ártani  semmit  nem  fog,  magának 
azonban  képzelhetetlenűl  sokat. 


LAPSZEMLE. 


A  kritika  egy  idő  óta  igen  el  van  hanyagolva  irodal- 
munkban. Fiatalabb  Íróinkban,  úgy  látszik,  nincs  elég 
készültség  rá,  korosabbjainkat  pedig  isten  tudja  mi  lelte, 
hogy  bírálatokat  írni  épen  nem  akarnak.  A  legutóbb  le- 
folyt két  évben  azon  kivül,  mit  az  Athenseum  koronként 
adott,  csak  igen  kevés  vagy  alig  jelent  meg  valami  kritikai, 
és  —  csodálatos !  —  ezek  között  ismét  legkevesebb  figye- 
lem volt  a  szépirodalomi  munkákra,  holott  ennekelőtte  a 
magyar  kritika  jobbára  ezekkel  foglalkodott.  Pedig  a  szép- 
irodalom, főkép  nálunk,  nagy  figyelmet  érdemel,  mert 
nőinkre,  igen  elmagyartalanodott  nőinkre,  irodalmilag 
hatni  csak  ennél  fogva  lehet,  s  meglássátok,  ha  a  sors 
könyvébe  fenmaradás  van  e  nemzet  számára  jegyezve, 
nemzetiségünk  megalapítására  nézve  alig  fog  valami  szív 
és  vérbe  hatóbb  jótékonyságú  szerepet  játszani  mint  ez. 
Azért,  tudós  uraim,  a  kik  vagytok,  akár  politikusok,  akár 
szorosb  értelembeni  tudományokkal  foglalkodók,  tisztelet 
és  kellő  figyelem  a  szépirodalomnak ! 

Nálunk  pár  év  óta  a  journalistika  mindent  háttérbe 
tolt,  kivált  a  politikai  journalistika.  Jól  van-e  ez  vagy 
nincs,  most  nem  fejtegetem,  de  hogy  így  van,  tény.  Min- 
den figyelmek  a  journalistikára  vannak  függesztve.  Min- 
dennapi beszédeinknek  a  magyar  lapok  fő  tárgyai,  sőt  a 
politikai  lapok  e  részben  is  egy  lépéssel  előbb  járnak,  ők 
nemcsak  szóbeli  rostálgatások  tárgyai,  hanem  saját  körük- 
ben némi  egymás  fölött  ellenőrködő  kritikát  is  alakítanak. 

Ez  ellenőrködés  ugyan  még  most  több  szenvedélylyel  és 
pártszellemmel  űzetik,  hogysem  valódi  kritika  nevét 
érdemlené,  azonban  szül  mégis  némi  oly  hasznokat, 
miket  kritikától  szoktunk  várni.  Több  oldalról  mutatja  a 
tárgyakat,  élesíti  az  elmét,  világosít  és  igazít,  s  néha, 
minden  szenvedélyessége  mellett,  igazságokat  fejt  ki.  így 
vagyunk  kritikai  tekintetben  politikai  lapjainkra  nézve. 
Tudományos  lapunk  szélesebb  körű  csak  kettő  van,  s 
ennek  is  csak  egyike,  a  Tudománytár,  egészen  tudomá- 
nyos, az  Athenaeum  csak  félig  az.  A  Tudománytár  iránt, 
lehet  mondani,  semmi  részvét  nincs,  épen  azért,  mert 
szorosan  és  egészen  tudományos.  Az  Athenaeum,  midőn 
ezelőtt  hat  évvel  megindíttatott,  szépirodaimisága  által 
akarta  a  tudományosságot  becsempészni  a  magyar  olvasók 
figyelmébe,  de  az  nemcsak  nem  sikerült,  sőt  ártott  neki. 
Az,  a  mi  tudományos  volt  benne,  képes  vala  még  szép- 
irodalmi része  iránt  is  elidegeníteni  a  kebleket.  Ez  adat, 
mint  históriai  literariai  nevezetességű  tünemény,  méltó  a 
följegyzésre. 

Nagyobb  figyelem  ébredt  legújabb  időnkben  a  szép- 
irodalmi lapok  iránt,  s  ha  e  kedvező  időpontot  használan- 
dani  tudják,  kikre  tartozik,  igen  sok  jót  eszközölhetnek. 
Az  ő  hivatásuk  igen  szép,  igen  fontos.  Ok  gerjeszthetnek 
részvétet,  mint  mondám,  a  nőkben  nyelv  és  nemzetiség 
iránt,  és  ha  gerjeszteni  bírtak,  a  következő  nemzedékeket 
egészen  magyarokká  varázsolhatják.  Mert  anyának,  fele- 
ségnek és  mátkának,  kiben  vérré  vált  a  nemzetiség,  kit 
magyar  sympathiák  hevítnek,  lehetetlen,  hogy  gyermeke, 
férje,  jegyese  és  idegen,  egykedvű  vagy  hideg  maradhas- 
son ahhoz,  a  mi  magyar.  E  fontos  hivatású  lapokra  nézve 
szinte  szűkség  volna  egy  kis  kritikai  ellenőrségre,  és  nem 
volna  hasztalan  fáradság,  a  szépirodalmi  kritika  teljes 
hiányában,  legalább  szépirodalmi  két  lapunkat :  a  Regélőt 
és  Honderűt,  figyelemmel  kisérni.  E  két  lap,  most  már 
versenyzési  ösztönből  is,  alkalmasint  minden  magyar 
költői  jobb  tehetségeket  iparkodandik  maga  körül  öszpon- 

tosítani,  s  így  őket  figyelemmel  tartva  alkalom  nyílhatik, 
keveset  kivéve,  csaknem  egész  szépirodalmunk  felett 
koronként  Ítéleteket  mondani.  E  tekintetek  tökéltek  el 
engem  a  szerkesztő  megegyezésével  e  lapokban,  melyek- 
nek egyik  rendeltetése  úgy  is  kritika,  szépirodalmi  lap- 
szemlét indítani  meg. 

De  mielőtt  szemleírói  tisztemhez  fognék,  menykő- 
hárítókat  akarok  felállítani,  hogy  az  illető  szerkesztőségek 
és  az  irritabile  genus  villámai  ellen  magamat,  annyira 
mennyire  legalább,  biztosítsam.  Ezért  kikötöm  egyenesen: 
szavaim  és  itéletmondásaim  csak  úgy  vétessenek,  mint 
egyes  ember  mondásai,  véleményei,  ki  gyarló  és  hibázhat, 
de  ki  mondhat  jót  is,  ki  korán  sem  tartja  itéletmondásait 
csalhatatlanoknak,  de  a  ki  mégis  előre  biztosíthatja  az 
illető  feleket,  hogy  mindenkor  rettegni  fog  olyasmit  mon- 
dani, mit  okokkal  támogatni  nem  bírna  és  kezeskedik 
arról,  hogy  hebehurgyán  és  meggondolatlanul  valamit  állí- 
tani lelkiösmeretes  dolognak  nem  nézendi,  és  a  kiben  erős 
a  föltétel,  részrehajlatlanul  ítélni,  mennyiben  t.  i.  ember- 
nek lehetséges,  mert  míg  szív-  és  elvrokonság,  rokon-  és 
ellenszenv  végkép  ki  nem  szakadnak  az  emberi  kebelből, 
addig,  minden  ügyekezeteink  daczára,  mi  gyarló  halandók 
nem  fogjuk  magunkat  megóhatni,  hogy  itt-ott  egy  kis 
szenvedély  ne  keveredjék  szavainkba. 

És  most  őszinte  magyar  barátsággal  nyújtva  kezemet  a 
Regélő  és  Honderű  szerkesztőjének,  üdvözlöm  mindkettőt 
ez  új  évben  díszes  pályáján,  azon  óhajtásomat  fejezve  ki : 
ég  adja,  oly  barátságosan  nyújtsák  ők  is  kezeiket  majd 
nekem,  midőn  szemleírói  tollamat  leteendem,  mint  én 
most  nyújtom  nekik,  midőn  azt  kezembe  vettem. 


I. 

Regélő  1  —  4.  szám.   Sajnálom,  hogy  első  beköszön- 
tésem alkalmával  Eegélő  kisasszonynak  oly  kevés  szép 

ségeket  mondhatok,  azonban  jól  tévé  a  sors,  hogy  ezt  így 
hozta.  Legalább  látni  fogja  ő  kisasszonysága,  hogy  nem 
valami  divatarszlánnal  van  dolga,  ki  csak  bókokat  szokott 
hölgyeknek  mondani,  hanem  egy  olyannal,  ki  már  az 
arszlánkodás  léhaságain  túl  van,  s  tükröt  akar  feláUitani, 
mely  nem  hazudik,  hanem  szépet  és  rútat  hiven  akar 
ábrázolni.  Eegélő  kisasszony  elég  szép  és  költséges  kel- 
mékbe öltözött,  de  öltözetén  több  ízlést  mutathatott  volna. 
Ő  kevés  figyelmet  fordíta  magára,  hogy  az  1843-i  újév 
ünnepén  csínnal,  érdekesen  és  vonzólag  jelenhessék  meg. 
Hihetőleg  mint  már  egy  éves  ismerős  nem  tartá  szüksé- 
gesnek magát  piperézni.  De  ez  hiba.  Sok  kényes  uracs 
igen  megitélendi  ő  kisasszonyságát,  s  ha  még  a  hölgyi 
rózsaszín  nyelvecskék  is  megmozdulnak,  lesz  mit  hal- 
lania !  Valamivel  jobban  decorálta  ugyan  magát,  mint  a 
múlt  félévben;  a  czímlapi  fülek  —  melyek,  köztünk  legyen 
mondva,  nagyon  ízetlenek  valának  —  most  elmaradtak ; 
de  azért  fejéke  most  is  igen  tarka-barka,  sokféle  és  nem  a 
legválogatottabb  betűkből  van  összerakva,  s  nagyon  is 
bizonyítja,  hogy  ki  e  jó  kisasszonyt  felöltöztette,  nem 
kedvelője  az  egyszerű  szépnek.  Tárczája  czímbetűi  pedig 
olyanok,  mint  a  lapított  körte,  mely  felül  s  alulróli  nyomás 
által  minden  gömbölyegségét  elveszíti.  Divatképei  csinosak, 
s  kiállják  a  versenyt  bármelyik  honi  magyar  vagy  német 
divatlapéival. 

A  szöveg  egy  bevezető  költeménynyel  nyittatik  meg, 
mely  hihetőleg  a  szerkesztő  tollából  folyt.  Garayt  mi  jobb 
lyrai  költőink  közé  számítjuk:  de  e  verséről  meg  kell 
mondanunk,  hogy  nem  a  sikerűitek  sorába  tartozik.  Ho- 
ratius megmondá  ugyan,  hogy  költőknek  sok  szabad,  de 
hozzá  tette: 

Non  ut  placidis  coeant  immitia,  neque 
Serpentes  avibus,   geminentur  tigribus  agni, 

így  világos  a  tanítás,  hogy  képtelenségeket  beszélni  még 
költőnek  sem  szabad.  E  versezetb^n  a  Eegélő  olvasóihoz 

szól  8  ezt  mondja:  «A  virághoz, melyet  századoktól  honfi- 
kéz nevelt,  a  költészet  istenének  szent  könyvébe  én  is  (a 
Eegélő  t.  i.)  adtam  egy  levélt ».  Micsoda  levél  lehetett  ez? 
papiros-  vagy  viráglevel  ?  Papirosnak  gondolhatnók,  mert 
könyvbe,  a  költészet  istenének  szent  könyvébe,  adatott, 
de  gondolhatjuk  viráglevelnek  is,  mert  virághoz  adatott. 
«E  levél  —  mond  tovább  a  költemény  —  szárnyra  kelt  a 
szellővel,  hogy  addig  éljen,  míg  a  honnak  él.  A  szellő 
szállott,  a  levél  hulla,  de  nem  tudák,  merre,  hova,  azon- 
ban mégis  révbe  szállt  a  szellő,  és  jó  földbe  hullatta  a 
levelet,  hol  részvét  virági  termének:  ápoló  karjába  a  nem- 
zetnek. A  költök  elhozák  szivök  lángjait,  és  dalaikkal  a 
tavaszt ;  körülvették  a  levélt  dal  s  regével  és  fölé  a  hölgyi 
szív  hajolt.  És  íme  hő  részvét  harmatával  a  levél  virággá 
sarjadott : 

Kis  levél  bár  a  honnak   könyvében, 
Mégis  ér  tán  mégis  egy  lapot : 
Mert  ím  az  új  levél, 
Mint  a  régi,  még  a  honnak  él.» 

Valóban  csoda  egy  levél,  mely  virághoz  is  hozzáadat- 
hatik,  a  költészetnek  és  még  a  honnak  könyvébe  is  be- 
illik, és  virággá  is  sarjadhat.  Ha  papiros-level  volt,  a 
földbe  hullva  szét  kellé  áznia,  ha  viráglevel  volt,  mit 
csinál  a  költészet  és  hon  könyvében?  És  akár  papiros, 
akár  viráglevel  volt,  hogyan  sarjadhatott  virággá.  Magból 
képzelhetünk  virágot  sarjadni,  de  virág-  vagy  levélből 
nem,  annál  kevésbbé  papiroslevelből.  S  oly  levél,  melyet 
szellő  hurczol,  soha,  de  soha  nem  lesz  többé  virág,  erről 
jót  állhatunk. 

E  mesterkélt  és  természetlen  képen  alapulván  e  ver- 
sezet, mi  következetesebb,  mint  hogy  az  maga  is  hihetet- 
len, és  képtelen  és  merő  fogalomzavar  legyen.  E  költe- 
ményt szerzője  valamely  rossz  órájában  in  vita  Minerva 
írhatta. 

A  beszélyek  rovatában  a  JÓS72Ő  (eredeti,  Márktól)  nem 
rosszul  volna  kigondolva  s  epigrammailag  meglehetősen 

is  végezve,  de  kissé  ügyetlenül  előadva.  A  párbeszédek 
fonalán,  s  az  Emma,  Aurélia,  Cornél,  Jenő  és  Aurél  nevek 
közt  úgy  eltéved  az  olvasó,  hogy  csak  bajjal  birja  felfogni 
a  történetet.  Ilyesminek  elhárítására  igen  ajánlatos,  hogy 
a  beszélyíró  ügyekezzék  minél  világosabban  szólni,  és  a 
beszélő  személyeket  "^vagy  jelekkel  vagy  nevöknél  fogva 
kitüntetni,  hogy  tudhassuk  azonnal,  ki  szól,  a  szükségkép 
megértendőket  kiemelni,  s  ne  elégedjék  meg  annak  remé- 
nyével, hogy  a  mit  gondol,  ki  fog  találtatni.  A  szótakaré- 
kosság becses  dolog,  de  csak  addig,  míg  érthetlenséget 
nem  okoz,  s  akármi  okból  származzék  —  az  egy  mélységet 
kivéve  —  a  nehéz  felfoghatás  az  mindig  hiba,  belletristikai 
műnél  pedig  kétszeres,  mert  megölője  a  műéleménynek ; 
itt  gyönyörködni  akarunk,  nem  fejtörésekbe  mélyedni.  — 
A  2.  és  3.  számbeli  beszély:  Nincs  szállásom  (eredeti, 
Dósa  Dánieltől)  nem  rossz  hírlapi  czikk,  de  ennél  nem  is 
több.  Egyszer  némi  érdekkel  olvashatni  el,  de  ki  elolvasta, 
örökre  el  is  feledi.  Egy  írnok  szálláskeresése  némi  szeszé- 
lyes szerelmi  kalandocskákkal  vegyítve,  gazdag  tárgy 
lehetne  ugyan  valami  eszmedús  bozdickensi  elmének,  de 
fiatal  kezdő  írónak  igen  szegény  anyag,  hogy  belőle  valami 
érdekes  alakíttathassék.  Szerzőtől  egyébiránt  nem  lehet 
megtagadni  a  találékonyságot  kicsiny  dolgokban,  és  nem 
is  ügyetlen  előadó.  Óhajtható,  hogy  ha  vígnemű  beszélyek- 
ben  gyakorlandja  magát  továbbra  is,  ügyekezzék  mélyeb- 
ben jellemző  lenni,  különben  e  nemű  iratai  kívül  fognak 
állni  az  irodalmon,  azaz :  egynapélő  becsűek  maradnak. 
Minthogy  a  Eegélőben  sok  a  sajtóhiba,  nem  vagyunk 
tisztában,  hibák- e  vagy  tájszólások  szerző  némely  kitételei, 
például :  fudáza,  podgyászlók,  rejteges  szavak,  kidelvén. 
Ha  új-  vagy  táj  szók,  az  ily  eket  meg  kellene  magyarázni, 
hogy  gazdagíttassék  velők  szókönyvünk  és  az  írói  nyelv. 
Ily  dagályos  kitételek  pedig:  « veríték,  melyet  szivem 
láváza  fel»,  minden  irgalom  nélkül  irtandók  iratainkból, 
mert  nincs  nevetségesebb  a  képtelen  beszédeknél.  — 
Clemmy  (eredeti,  Pálfly  Alberttől)  czímű  czikk  tehetségre 

vagy  inkább  phantasiára  mutat  ugyan,  de  nem  beszély- 
írói,  hanem  lyrai  tehetségre,  ámbár  meg  kell  vallani,  hogy 
ez  alanyi  ömlengések  sok  szódagályba  vannak  burkolva. 
A  történet  ez :  A  beszély  hőse  Clemmybe  szerelmes,  de 
ettől  nem  látszik  szerettetni :  ő  egy  mást  szeret,  Bersicset, 
illyr  mozgalmak  hősét.  E  viszonyból  párviadal  kerekedik 
egy  bányában.  A  viadal  perczében  megjelenik  Clemmy, 
kiált  a  vívóknak,  de  pisztoly  durran,  a  durranásra  egy 
szirtdarab  szakad  le,  s  nem  a  vívók  egyike  hal  meg,  hanem 
Clemmyt  üti  agyon  a  szirt.  A  vívók  összebékülnek,  Bersics 
honfivá  lesz  és  a  beszély  hőse  . . .  kertészszé,  ki  virágokat 
termeszt  Clemmy  sírján.  A  beszély  épen  oly  gyenge,  a 
mily  rövid.  Szerző,  mint  mondók,  nincs  tehetség  nélkül, 
de  tehetségével  egyedül  nem  fog  jó  beszélyeket  írni,  s 
arról,  miben  áll  a  beszély  lényege,  még  fogalma  sincs. 
Sem  bonyolódás,  sem  kifejlés  várakozást  vagy  meglépést 
gerjesztő,  sem  jellemzés  vagy  lélektani  festés,  sem  valami 
érdekes  előadás  vagy  szemlélet  nincs  e  czikkben,  az  nem 
egyéb  mint  stilistikai  gyakorlat  a  költészeti  prózában. 
Nem  hiba  ugyan,  hogy  az  alkalmasint  fiatal  szerző  — 
mert  csak  írásából  gyanítom  ezt,  személyesen  nincs  sze- 
rencsém ismerni  —  magát  ilyesekben  gyakorolja,  de  a 
szerkesztőtől  igen  nagy  tapintat-,  hogy  ne  mondjam 
itélethiány,  fiatal  emberek  stilistikai  gyakorlatát  lapjába 
fölvenni. 

Költemény  e  számokban  négy  van:  Papp Endre,  Vachott 
Sándor,  Kuthy  és  Tarkanyitól.  Figyelmet  csupán  Vachott 
Sándoré  érdemel :  az  Örömvirág,  Kedélyes  gyönyörű  ver- 
secske,  mind  tartalmára,  mind  külalakjára  nézve  becses. 
Vajha  így  ügyek eznének  dolgozni  ifjú  lyrikusaink.  Érdekes 
tartalom  mellett  ennyi  csínnal,  ennyi  egyszerűséggel  I 

Lukianos  czímű  czikkben,  mely  írva  nem  rosszul  volna, 
de  gondolatüres,  igértetik,  hogy  a  Eegélő  Lukianostól  fog 
czifiteket  közölni.  A  névtelen  szerzőnek  szüksége  volna 
több  praecisióhoz  s  általában  rövid  beszédűséghez  szok- 
tatnia magát. 

A  Tárcza  szokása  szerént,  levelezéseket,  irodalmi  és 
színészeti  tudósításokat  hoz  s  számnélküli  apró  czikkecs- 
kéket  számnélküli  czimek  alatt.  A  Eegélő  szerkesztője  ki- 
fogybatlan  gazdagsággal  bir  a  czimezésben.  Hemzseg  a 
regélői  Tárcza  a  sok  divathimök,  pesti  posta,  gyorskocsi, 
színtárcza,  hölgyterem,  omnibus,  kézi  tükör,  csemegetár, 
műterem,  sarampó  s  isten  tudja  miféle  különösségű 
czímektöl.  Meg  kell  azonban  vallani,  hogy  a  Garay  Regélő- 
jének elejétől  mostanig  a  Tárcza  változatosságában  volt 
legnagyobb  ereje;  ez  tévé  azt  leginkább  érdekessé.  Korunk 
az  ily  apró  csecsebecséket  s  úgynevezett  hirlapi  csevegé- 
seket szereti  leginkább :  igen  jól  teszi  tehát  a  szerkesztő 
úr  s  ebben  ő  nem  ügyetlen,  hogy  Tárczáját  ily  esekkel  tar- 
kítja el.  Napi  becsű  dolgok  ezek  ugyan,  és  általuk  az  iro- 
dalomnak nincs  gyarapodása,  de  szükségesek  e  hasztalan- 
ságokon kapkodó  időben  egy  lap  fentartására,  és  Garay 
igen  eszélyesen  cselekszik,  hogy  nem  víz  ellenében,  hanem 
mentében  úszik. 

Levelezések  czím  ^alatt  Prankenburgtól  közöltetik  egy 
czikk  (45 — 52.  lap)  Újévi  elmélkedések,  melyek  nem  újak 
ugyan,  azonban  mondva,  írva  jól  vannak,  s  nincsenek 
érdek  nélkül.  Ki  mondjon  mindig  újat?  Nincs-e  elég  sok 
jó  régi,  mit  ismétleni  lehet.  Sokszor  hasznos,  sokszor 
gyönyörködtető. 

A  Színészet  czímű  rovat  figyelemre  méltó  bevezetéssel 
nyittatik  meg.  A  Eegélő  színi  kritikusai  megvallják,  hogy 
színi  bírálataikkal  színészek  és  írók  közt  több  ellenséget 
szerzének  magoknak,  de  ők  semmiért  sem  adnák  azon 
jutalmat,  miszerint  az  olvasóközönség  igen  nagy  része 
tetszését  és  méltánylatát  megnyerték.  A  tetszés  és  méltány- 
lat  bebizonyítására  számtalan  privátértesítésekre  történik 
hivatkozás.  Csodálkoznunk  kell  ezen  vallomáson.  A  Eegélő 
jobbára  csak  színműveket  bírált,  ritkábban  színészek 
játékát,  8  mi  ez  utóbbit  illeti,  erre  nézve  sokkal  több 
dicséretet  monda,  mint  gáncsot.  Magok  Vachot  Imre 
Daguerrotypjei   több  dicséreteket  foglalnak    magokban. 

mint  gáncsokat,  és  mégis  különös !  ezek  a  szinészek  közt 
több  ellenséget  szerzének  a  kritikus  uraknak.  Vájjon  ki 
itt  a  hibás  ?  Szinészeink  nem  egyszer  adák  türelemnek 
is  példáját,  midőn  a  kritika  őket  erősebben  róta.  —  Meg 
is  dicsérik  önmagokat  a  kritikus  urak  minden  tartózkodás 
nélkül,  mondván,  hogy  «az  értelmiség  fejlesztésére  és 
Ízlés  javítására  talán  nem  épen  kis  és  tünékeny  hatást 
gyakoroltak)).  Alább  az  Athenseum  szerkesztője  rossz  és 
ellenséges  indulatwiak  neveztetik  azért,  mert,  úgy  mon- 
danak, a  Begélő  színi  bírálatait  hatástalanoknak  állítá,  s 
ezen  állítását  a  kritikus  urak  gonoszság  ördöge  berzen- 
kedő erőködésének  mondják.  Nekünk  két  dolog  tűnt  fel 
ezen  nyilatkozatban.  Egyik,  hogy  a  kritikus  urak  oly  türö- 
dehnesek  idegen  ítéletek  iránt,  hogy  a  ki  nem  mond  nekik 
szépet,  a  leggyengédebb  kifejezéssel  gonoszság  ördögének 
nevezik;  második,  hogy  ezen  «bunkós  modoro  egy  pesti 
divat-  és  női  lapban  használtatik,  és  harmadszor,  hogy  a 
türödelemnek  e  bizonyítványát  azok  adják,  kik  épen  most 
e  czikk  végén  a  színészeket  ítéletek  iránti  türödelemre  és 
kihallgatásra  intik.  Alább  a  színházi  új  igazgatónak  ígér- 
tetik,  miképen  a  kritikus  urak  őt  tanácsokkal  fogják  taj- 
tani ;  a  színészeknek  pedig  apai  intések  adatnak,  hogy  ez 
újévben  jól  viseljék  magokat,  jól  tanuljanak,  s  hogy 
egészen  megadják  módját  a  dolognak,  felszólíttatik  a 
közönség,  látogassa  a  színházat,  mert  az  mindenesetre 
javulni  fog.  Nekünk  ezekre  nincs  mit  mondanunk,  mint 
azon  óhajtást :  nagyot  nőjenek  az  ily  kritikusok,  kik  de 
futuris  contingentibus  is  determinata  veritast  tudnak 
mondani.  Különben  a  nemzeti  színházróli  tudósítások, 
drámák  feletti  bírálatok  ez  évben  igen  gyérülni  kezdenek, 
de  haladást  veszünk  bennök  észre  annyiban,  hogy  most 
kevés  szóval  mondják  azon  keveset,  mit  eddig  sokkal 
mondának. 

A  2.  számi  Csemegetárhem  a  szerkesztő  úr  egy  franczia 
drámaírót  egy  emberevő  eszkimóval  szeretne  felfalatni. 
Erre  a  franczia  drámák  baráti  azt  mondhatják  majd,  ha 

eszkimók  falják  fel  a  franczia  drámaírókat,  akkor  a 
francziaevő  kritikusoknak  felkoppan  állok,  akkor  nem 
lesz  többé  mit  szétszaggatni.  De  félre  a  tréfával !  mi  azt 
gondoljuk,  ilyen  ingerkedő  nyilakat  jól  kell  irányozni, 
hogy  az  ingerkedökre  vissza  ne  hulljanak. 


II. 

Honderű  1 — 3.  szám.  Ez  új  divatlap  igen  díszes  alak- 
ban jelent  meg.  Papirosa,  betűi  s  a  tiszta  nyomtatás  igen 
ajánlják,  s  ez  utóbbi  nagy  dicséretére  válik  a  kir.  egyetem 
könyvnyomó  intézetének.  Alig  volt  még  szebb  magyar  lap 
kiadva.  Szép  és  díszes  az  egész  a  pazarlásig,  s  e  részben 
csak  két  észrevételünk  vagy  inkább  kérdésünk  lehet.  Első: 
miután  a  kiadó  oly  költségesen  állítá  ki  e  lapot,  miért 
nem  kért  meg  valakit,  e  részben  jártast,  hogy  ízléssel  és 
csínnal  rendezze  el  a  czikkek  kezdetét  és  végét,  és  valami 
rendszert  és  szabályt  hozzon  a  lapba  betűszedői  tekintet- 
ben. A  czímbetűk  hol  nagyok,  hol  kicsinyek,  hol  czifrák, 
hol  egyszerűek,  s  e  részben  semmi  rend  nincs  tartva,  s 
egészen  a  betűszedő  önkényétől  függenek,  sőt  mintegy 
keresve  van  a  tarkaság  és  rendetlenség.  Második :  hogy 
vájjon  ily  felette  költséges  lapot  ki  bir-e  fizetni  az  olvasó- 
közönség, és  lehet-e  remény  fönmaradásához  ?  Pedig  fen- 
maradhatás  az,  mire  új  lap  alapításakor  fő  figyelemmel 
kell  lenni.  Ily  lap  költségeinek  fedezésére  roppant  pénz- 
öszveg  és  nagy  számú  olvasóközönség  kívántatik. 

E  lap  2  és  ^/2  íves  füzetekben  jelenik  meg  minden 
szombaton,  minden  füzetben  egy  komolyabb  tartalmú 
czikk  áll  legeiül,  melyet  a  szerkesztő  egy  helyt  irányczikk- 
nek  nevez  a  vezérczikk  hasonlatosságára.  Tárgyai  ezen 
czikkeknek  fontosak,  de  írva  az  eddigiek  igen  felületesen 
vannak ;  beszélnek  csak  a  tárgy  körül,  de  alig  világítnak 
fel  valamit,  és  többnyire  tudott  dolgokat  isméÜenek. 

Az   1 .  számot   Vezérhang  nyitja  meg.  Ránk  e  beszéd, 

melylyel  itt  a  magyar  nyelvet  a  szerkesztő  úr  a  hölgyeknek 
ajánlja,  igen  kellemetlen  benyomást  tőn,  és  azonfelül 
kissé  szerényebbnek  is  óhajtanok  magafelőli  nyilatkozá- 
sait. «Mit  értelmiség,  szellem  és  áldozatkészség  csak  adni 
bir,  az  adva  lesz»,  úgymond.  Értelmiség  és  szellem  sokat, 
rendkivüli  becsű  dolgokat  adhatnak,  ha  valamely  író  nagy 
mértékben  bir  velők,  de  hogy  mindazt,  mit  bármi  nagy 
mennyiségű  értelmiség  és  szellem  adhat,  a  szerkesztő  úr 
is  adni  képes  legyen,  azt  még  annak  is  bajos  volna  mon- 
dani, ki  a  szerkesztő  úr  tehetségei  iránt  igen  nagy  véle- 
ménynyel van,  annál  kevésbbé  lehet  a  szerkesztőnek 
ilyesmit  önmagáról  mondani.  Egyébiránt  e  Vezérhangban 
minket  az  a  hunyászkodó  és  rimányos  beszéd  bánt,  mely- 
lyel a  szerkesztő  kezén  fogva  a  hideg  miatt  remegő  ma- 
gyar nyelvet,  neki  magas  hölgyek  aranyozott  ajtain  be- 
bocsáttatást « isten  szent  nevére »  koldul.  E  koldulásban 
van  valami  megalacsonyító  és  leverő,  s  az  ember  akarata 
ellen  is  felkiált:  ennyire  jutái,  boldogtalan  magyar  nyelv, 
hogy  magas  hölgyeid  küszöbénél  a  részvétlenség  hidegétől 
felfagyottan  kell  irgalmas  bebocsáttatásért  esedezned. 
Hála  az  égnek,  ennyire  még  sem  vagyunk.  Ha  magas  höl- 
gyeink teljesen  elidegenedve  maradandnak  is  nyelvünk 
iránt,  e  nyelv  nem  fog  megfagyni  részvétlenség  hidegében, 
az  csak  lassúbbá  teheti  előmenetelét,  de  nem  gátolhatja. 
Ha  a  magyar  nyelv  létele  magasabb  hölgyeink  részvététől 
függene,  rég  elenyészett  volna  a  földtekéről,  de  annak  fen- 
tartója,  ápolója,  terjesztője  és  mívelője  mindeddig  a  kisebb 
aristokratia  volt,  és  ebben  ma  is  a  legforróbb  részvét  van 
iránta,  ezen  osztálynak  hölgyei  is  kedvelik  azt,  s  ma 
inkább  mint  egy  pár  tized  előtt.  A  magyar  nyelv  törvé- 
nyes, országos  állást  nyert,  s  bizony  nincs  szükség  többé 
koldulnia  senki  fia  előtt,  s  a  ki  iránta  ezentúl  nem  lesz 
részvéttel,  azt  a  nemzet  jobb  részének  jó  véleménye  fogja 
elhagyni,  s  az  lassanként  száműzött é  teendi  önmagát  e 
honban.  Ajánljuk  e  nyelvet  magas  hölgyeinknek,  ügyekez- 
zünk  azt  velők  megkedveltetni,  főleg  saját  javokért,  de  ne 

kolduljunk  számára  irgalmat,  mert  erre  nem  szorult,  mert 
ez  megalacsonyító  és  sértő.  Világért  sem  óhajtanám,  hogy 
ily  czikkek  idegen  nyelvre  fordíttassanak,  pirulnunk  kel- 
lene éretttik,  ha  ilyet  többet  is  mutathatna  irodalmunk,  s 
csak  az  vigasztal,  hogy  ez  a  Honderű  szerkesztőjének 
individuális  véleménye,  melyben  igen  kevesen  vagy  tán 
senki  sem  fog  osztozni. 

Az  írói  emandpatio  czímű  czikkben,  véleményünk  sze- 
rint, fogalomzavar  van.  Örvendetes,  hogy  mágnásaink 
írni  kezdenek  többen,  mint  valaha,  de  én  ebben  még  nem 
látok  írói  emancipatiót.  Eégebben  is  voltak  magyar  író 
mágnások,  kik  közöl  elég  legyen  az  Orczy,  Eáday,  Teleki 
neveket  említeni,  de  azért  az  írói  osztály  még  sem  vala 
kellőleg  becsülve  és  tisztelve,  valamint  még  ma  sincs. 
Mostani  mágnásaink  nem  azért  írnak,  mintha  az  írói 
rangra  oly  igen  sokat  tartanának,  hanem  azért,  mert 
egyéb  érdekek  izgatják  őket,  s  mert  a  sajtót  hatalmas  esz- 
köznek látják  bizonyos  czélokra,  és  ez  úton  hiszik  esz- 
méiket forgásba  hozhatni,  melyeket  egynél  önzés,  másnál 
közjó  iránti  buzgalom  sugall.  Az  írói  emancipatio,  ha  sza- 
bad e  szóval  élni  —  mert  íróink  eddig  sem  voltak  man- 
cipiumok  —  vagy  nem  történt  még  meg  nálunk,  vagy  ha 
igen,  ezt  inkább  az  akadémia  eszközlé,  mely  egy  kis  rangot 
adott  az  írói  osztálynak,  mint  az,  hogy  mágnások  írnak 
magyarul. 

III. 

Regélő  5 — 12.  szám.  A  Bálczipők  czimű  beszély  eleje 
érdekes  és  némi  várakozást  gerjeszt,  de  vége  ki  nem  elégít. 
Abból,  hogy  Waterton  őrnagy  ruhái,  órája  és  gyűrűje  a 
tengerparton  találtattak,  nem  következik,  hogy  őt  Henley 
meg  nem  ölte,  pedig  ez  beszélyíró  előtt  elegendő  ok  volt, 
hogy  a  gyanúba  vett  Henleyt  a  törvényszékkel  a  vád  alól 
fölmentesse.  Középszerűségeket  kár  fordítani,  midőn  ilyek- 
nek  eredetiben  is  nagy  bőségével  bírunk.  —  Férfi  és  nő~ 

hüszkeség  Bérczy  Károlytól  jó  középszerű  beszély.  Meséje, 
bonyolódása,  jellemei  nem  újak  ugyan,  de  az  előadás  elég 
élénk  s  reményeket  gerjeszthet,  hogy  szerző  tanulmányok 
által  magát  ügyes  beszélyíróvá  képezhetendi.  —  Van  szál- 
lásom! Dósa  Dánieltől,  folytatása  a  Nincs  szállásom 
czimű  beszélynek,  semmivel  sem  jobb  elődénél,  s  mit  arról 
mondánk,  erre  is  illik.  Egy  helyt  e  kifejezés  áll :  « Miért 
nem  lehet  hasonló  sok  lánykebelhez,  mely  mást  mutat  s 
mást  rejt  mellén. »  Nem  jobb  volna  mellén  helyett  maga- 
ban?  Mert  rejteni  úgy  is  inkább  mellbe  lehetne  mint 
nnellen^  és  ezen  felül  a  kebelnek  tán  nincs  is  melle  ?  — 
Beöthy  Zsigmondból  jó  elbeszélő  válhatnék,  ha  volna  mit 
elbeszélnie.  Kegyencz  czimű  beszélye  azt  bizonyítja,  hogy 
ő  rendben  és  elég  világosan  tudja  ugyan  előadni,  a  mit 
feltalált,  de  a  feltalálásban  szegény.  E  beszély  széles,  nem 
stilistikai  ügyetlenség,  hanem  tárgyszegénység  miatt.  Elég 
hosszú  az,  s  mégis  kevés  van  benne  akár  jellemzés  és  lélek- 
tani ábrázolat,  akár  események  tekintetében.  Az  egészben 
alig  történik  egyéb  elhatárzó,  mint  egy  párviadal  és  egy 
erdei  megtámadás.  Baj  az  is,  hogy  a  beszélyíró  mindenkép 
Etelváryt  ügyekszik  érdekessé  tenni,  s  mégis  ezt  mindenütt 
csak  szenvedőleg  látjuk  állani,  s  cselekvőség  és  tetterő 
Riettiben  van,  ki  azonban  szinte  nincs  lélektani  követke- 
zetességgel ábrázolva.  A  párviadalban  bátornak,  elszánt- 
nak látjuk  őt,  az  erdei  megtámadásnál  pedig  elfut  és  mély- 
ségbe öli  magát.  Nem  következetesebb  lett  volna  őt  végső 
elszánásig  vinni,  és  a  megtámadottak  által  meggyilkol- 
tatni? Velünk  olvasókkal  nem  lehet  tréfálni,  mi  csak 
amúgy  könnyeden  nem  engedjük  magunkat  ámíttatni,  s 
nem  hiszszük,  hogy  a  gyáva  bátor  és  elszánt  vagy  viszont 
lehessen,  csak  amúgy  pusztán  költő  urak  szeszélye  szerint. 
Az  is  nagy  ügyetlenség  Eiettitől,  hogy  a  kávéházban  emle- 
geti, mennyire  nem  bátorságos  Etelvárynak  erdőn  keresz- 
tül éjjel  utazni.  Gyilkos  tervű  ember  nem  fog  előre  cse- 
vegni szándékairól,  hanem  magának  tartja  szándékait, 
titkait.  Figyelmeztetjük  Beöthy  Zsigmondot  arra  is,  hogy 

óvakodjék  hibás  példányok  követésétől   a   stilístikában, 
nyelve  néha  igen  mesterkélt  és  képei  valótlanok. 

Vers  az  előttem  fekvő  számoknak  csaknem  mindeniké- 
ben van.  A  Hölgyekhez  czímzett  a  középszerűek  közé 
sorozandó.  Ki  oly  szépeket  énekle  már,  mint  Garay,  az 
kissé  szigorúbb  birája  lehetne  önmagának.  E  vers  sem 
szűkölködik  egy-pár  szép  strophában,  de  az  egészet  mégis 
inkább  csak  fiatal  verselgetőink  valamelyikétől  szár- 
mazottnak  hinnők,  ha  a  Garay  név  alatta  nem  állana.  — 
Erdélyi  hidulója  igen  költői  gondolat:  «Járd  össze  az 
egész  világot,  hazát  sehol  sem  fogsz  találni  honodon  kivül, 
mert  ezt  a  sors  csak  egyszer  ad,*  azaz,  mint  Vörösmarty 
szózata  mondja :  «a  nagy  világon  e  kivül  nincsen  számodra 
hely.ö  Belőle  egy  Rule  Britannia-féle  ének  válhatott 
volna,  de  kivitele  kisszerű  és  szegény  lett.  Mennyi  lelkesítő 
gondolatra,  képre  szolgáltathata  ez  eszme  tárgyat;  de 
Erdélyi  egy  idő  óta  költői  lelkesedés  nélkül,  hideg  eszmél- 
kedésből  írja  verseit,  és  kedélyt,  érzelmeket  hideg  reflexió- 
ban fagyaszt  meg.  0  nem  tud  egy  idő  óta  szívhez  szólni, 
mint  ezelőtt,  pedig  meg  kell  vallani,  hogy  ez  elhidegülés 
igen  korai,  mert  az  észköltészet  mezején  később  is  lehetett 
volna  borostyánokat  szedni,  itt  pedig  még  voltak  babérok, 
számára  virulok.  Külső  formában  Erdélyi  tisztább  sokak- 
nál, de  némelykor  ő  is  hagy  foltokat,  például  e  versben  : 
«mi  ott  a  francz,))  és  « helyén  a  szív* »  az  ott  és  helyén 
szavak  igen  fityegnek.  —  A  7.  számban  Lisznyai  Kálmán- 
tól van  egy  igen  kuszált  vers :  Jégrózsa  czímmel.  Lisznyai 
úrnak  « csillogó  reményei  egy  hószínű  leánykebelen  jég- 
gyöngyökké fagytak. »  Ezért  ő  megharagszik,  s  neki  fordul- 
ván valakinek,  átkot  mond  rá,  hogy  « Isten  ily  jéggyön- 
gyökből adjon  gyűrűt  menyegzőjére,  mely  hideg  fénynyel 
ragyogjon  egész  jövőjén.»  Ez  átok  tart  egész  a  negyedik 
versszakig,  hol  ismét  valakinek  « szive  templomáról » beszél. 
Az  ötödik  versszakban  panaszkodik  ismét  valaki  ellen,  hogy 
oelvetette»  Lisznyai  úr  « szép  szerelmét » (mi az  a  szép  szere- 
lem ?  van  csúnya  is  ?)melyre  az  ő  « kebelére  puszta  telj  ött.Pró- 

balta míutjégvirágrakönyeit  hullatni,  de  a  kegyetlen  (ki?) 
szivén  nem  tudott  láng  fakadni. »  A  költemény  két  végső 
yersszaka   aztán  reflexióval  végződik,   melyből  azonban 
semmi  életbölcseséggel  nem  gyarapodunk :  mert  hogy  azon 
« leány  kebele  gyönyörű,  ki  szivét  a  szerelemnek  nyiltan 
által  adja,»  és  viszont,  hogy  azon  « kebelre,  melyben  a 
szerelem  meg  nem  érik,  jégbokréta  illik, »  ez  bizony  nem 
nagy  bölcseség,  s  azért  nem,  mert  ez  észrevétel  sem  józan 
észen   nem  alapúi,   sem  érzelmi  helyezetből   nem  foly. 
Figyelmeztetjük  a  fiatal  versirót,  hogy  szavak  puszta  össze- 
rakásában, bármi  ezifrák,  bármi  keresettek  legyenek  is 
azok,  még  nincs  poesis,  s  hogy  gondolat,  érzés,  kedély  nél- 
kül, melyeknek  ihletésből  kell  fakadniok,  hijába  erőtetjük 
a  dolgot,  figyelmet  nem  igen  fogunk  magunk  iránt  gerjesz- 
teni. Lisznyai  Kálmán  elég  verset  adott  már,  de  köztök 
kevés  tűrhetőt ;  ideje  volna,  hogy  ha  a  szerkesztőségek  oly 
engedékenyek  iránta,  önmaga  kezdjen  iratainak  szigorúbb 
birája  lenni.  E  versben  mint  fellebb  látók,  még  arról  is 
megfeledkezett,   hogy  subjectum,   praedicatum  és  copula 
szükséges  kellékei  a  beszédnek,  ha  azt  akarjuk,  hogy  meg- 
értsenek. A  2-d.  versszakban  nem  tudni  kit  átkoz  meg,  a 
4-dikben  kinek  szive  templomáról  beszél,  a  6-dikban  ki 
vetette  el  szerelmét,  a  9-dikben  végre  nem  tudjuk,  kitagad 
el  és  mit  ?  A  lángról  pedig  azt  gondolnók,  hogy  nem  fakad, 
hanem  lobban,  kel  vagy  kitör.  Szerettük  volna  azt  is  ki- 
találni, miért  e  vers  czime  Jégrózsa  ?  .  .  .  .  Beöthy  Zsig- 
mond versének  (Kis  leány  fogadása,  mely  nagyon  emlé- 
keztet Czuczor  egy  versére)  bélyegzőbb  vonásokban  kel- 
lene a  naivságot  jellemzenie,  hogy  érdekeljen.  —  Király 
Károly  és  Zichy  Antal  verseik  részint  üres  forma  tartalom 
nélkül,  részint  ezerszer  elhegedült  gondolatok  hétköznapi 
alakban.  Több  figyelmet  érdemel  Vidor  Emil  verse :  Kará- 
csony estvéjén.  Látszik,  hogy  ez  oly  forrásból  fakadt  fel, 
melyben  gondolat,  eszme  bőven  van.  Vidor  azonban  inkább 
az  ész  mint  a  sziv  költője.  Ö  gazdag  gondolatokban,  és 
ügyekszik  tömötté  tenni  beszédét,  sokat  mondani  kevéssel; 

innen  van,  hogy  néha  homályos,  és  hogy  verseiben  szag- 
gatott beszéd  van,  s  azok  nem  egy  öntésűek.  Különben 
tőle  ritkán  olvashatni  üres  verset. 

Még  a  3-d.  számban  van  elkezdve  egy  tudományos  czikk  : 
A  dráma  aíop^íí/eíHenszlmannlmrétől,  mely  a4.,  5.  szá- 
mon keresztül  foly  és  a  6-ban  végződik.  E  czikket  azért 
nem  hiszszük  a  Regélőbe  tartozónak,  mert  sesthetikai  okos- 
kodásokat foglal  magában,  oly  modorban  előadva,  mi  csak 
szaktudóst  érdekelhet,  s  Garaynak  alig  van  igaza,  midőn 
azt  állítja,  hogy  ilyesmit  lapja  programmjában  igért.  Azon- 
ban ezt  ő  lássa.  Mi  e  czikket  illeti,  ebben  vannak  jó  és 
tanulságos   helyek,   miket  nem   ártand   drámaíróinknak 
megolvasni,   mert  okúihatnak  belőle,   de   vigyázva  kell 
olvasni,  mert  ez  értekezésben  sok  ál-tan  és  valótlanság  fog- 
laltatik. Jók  és  tanulságosak  benne  azok,  mik  nem  újak, 
mik  több  flesthetikusok  által  sokszor  világosban  mondat- 
tak; nem  jók  ellenben  és  valótlanok,  a  mik  újak  és  egye- 
nesen az  értekező  fejéből  kerültek.  Henszlmann  aesth etikai 
iratai  általában  azt  mutatják,  hogy  ő  e  tárgyakról  sokat 
olvasott,  de  kevesebbet  gondolkodott,  s  a  mit  tanult,   még 
nincs  elrendezve  fejében;  tisztában  lenni  önmagával  s 
világos  fogalmakig  eljutottnak  ő  még  nem  látszik,  minek 
oka  lehet  az  is,  hogy  nem  önállólag  gondolkodó  fej,  de  az 
is,  hogy  igen  új  és  eredeti  akar  lenni,  s  minthogy  ez  ere- 
detiséghez mindennapi  erőnél  több  kívántatik,  lőn  nem  az, 
a  mit  akart,  hanem  a  mit  birt,  egy  aesthetikai  különcz  és 
paradoxvadász,  kinek  beszédeit  lehet  ugyan  figyelemmel 
tartani,  de  állításai  elfogadásától  óvakodni  kell,  nehogy 
csábokba  téveszszen.  Bizonyítja,  a  mit  mondok  az  « eleven, 
czélszerű  és  jellemzetesw-rőli  tanítás,  miket  megmagya- 
rázni maga  sem  bír,  mint  a  Eegélő  64.  száma  mutatja,  hol 
magát  Pulszky  ellenében  igazolni  erőködik,  s  mégis  a  szép- 
nek fogalma  helyébe  akar  substituálni,  s  velők  a  művészit 
értelmezni  (definiálni) ;  bizonyítja  továbbá  a  szépnek  és 
eszményinek  általa  tervben  vett  kiküszöbölése,    melyek 
szerénte  nemlények,  csak  azért,  mivel  ezeket  értelmezni 


LAPSZEMLE.  4-85 

még  senki  sem  tudta.  Mintha  szavakkal  mindent  le  lehetne 
írni,  mintha  nem  tudnánk  sokkal  többet,  mint  a  mit  nyelv 
kifejezhet,  s  mintha  volna  nyelv,  mely  a  léleknek  minden 
kincsét  szem  elébe  tárhatná,  s  volna  lángész,  ki  mindent 
el  tudna  mondani,  mit  gondol  és  végtére,  mintha  avval 
nyerne  a  tudomány,  ha  egy  értelmezhetlen  eszme  vagy 
fogalom  helyébe  egy  más  még  értelmezhetlenebbet  hasz- 
nálunk. Értelmezze  valaki  például  a  tökély,  az  erény, 
a  Jámborság  fogalmait  szavakban  úgy,  hogy  az  értelmezés 
logikai  teljességű  legyen.  Soha  nem  fogja,  de  azért  mégis 
tudjuk,  mi  az  erény,  tökély  stb.  és  ha  valahol  belső  érzé- 
keinknek megjelennek,  azonnal  ráismerünk.  Maga  Henszl- 
mann  az  « elevent*  nem  tudván  értelmezni,  az  ösztönre 
hivatkozik,  melynek  erejével,  úgymond,  az  elevenre  «a  ter- 
mészetben ráismerünk.))  Vájjon  ez  az  ösztön,  mely  így 
ráismer  az  elevenre,  miért  ne  ismerhetne  rá  a  szépre  is? 
és  ha  ráismer,  miért  ne  tudná  magát  kimagyarázni  szavak- 
ban ?  Azért,  mert  több  van  az  emberi  lélekben  mint  a  mit 
szóilifej  ezni  bír,  s  nagy  ügyetlenség,  mihelyt  valamit  meg- 
mondana nem  tudunk,  ráfognunk,  hogy  az  a  valami  nincs, 
az  nem  fogalom,  nem  lény.  Ha  az  sesthetikai  kritika  inga- 
tag, mint  Henszlmann  úr  hiszi,  sokkal  inkább  abban  keres- 
hetni okát,  hogy  absolut  szépség  vagy  nincs,  vagy  emberi 
véges  elme  ilyesmit  megfogni  nem  bír,  mint  abban,  mert  a 
szépet  értelmezni  az  sesthetikusok  nem  tudják. 

Némi  igazolására  fentebbi  ítéletemnek  e  czikk  iránt,  ki- 
mutatok egy  pár  botlást,  különben  is  az  egészre  feleletet 
és  részletes  bonczolást  az  Athenaeum  szerkesztőjétől 
várunk,  kinek  tanai  vannak  Henszlmann  által  ez  érteke- 
zésben ostromolva."'' 


*  Én  világosan  kimondáin,  hogy  nincs  szándékom  vitatkozni, 
s  hogy  ez  akaratomat  ne  változtassam,  arra  Henszlmann  úrnak 
ez  értekezése  is  újabb  okokat  szolgáltat.  Az  ő  aesthetikai  nézetei 
lényegesen  különböznek  az  enyéimtől,  s  így  nekünk  nem  ered- 
mények, hanem  elvek  felett  kellene  előbb  megegyeznünk,  hogy  a 
vitatkozásnak  czélja  és  sikere  legyen  ;  azonban  ilyesmihez  is  nem 

Bőven  és  több  ízben  szól  itt  Henszlmann  arról,  hogy  a 
drámai  cselekvénynek  magokból  a  személyekből  kell  kifej - 
lenié,  s  nem  külbefolyások  által  föltételeztetnie,  de  ő  a 
külbefolyás  és  magából  kifejlés  fogalmait  zavarja  össze, 
mert  külbefolyáshoz  csak  az  eseményeset,  véletlent  számítja, 
holott  a  személyek  egymásrai  hatása  is  külbefolyás,  és  a 
külbefolyás  és  magából  kifejlés  is  egymást  föltételezik. 
Valódi  belső  kifejlése  a  cselekvénynek,  hogy  példában  és 
gyakorlatilag  szóljak,  az  volna,  ha  valamely  személy  min- 
den külső  ok  nélkül,  magában  felharagudván,  gyilkolna 
vagy  verne  valakit,  de  nem  volna-e  ez  aztán  képtelen  dolog 
előttünk  s  hihetnők-e  ?  Henszlmann  úr  talán  a  cselekvény 
kifejtése  és  motivatio  tekintetében  az  egész  physikai  világot 
be  akarná  a  költő  előtt  zárni,  hogy  abból  semmit  ne  hasz- 
náljon; de  vájjon  nem  túlzás-e  ez?  Shakespearenél  úgy 
mint  a  francziáknál,  Goethénél  úgy  mint  a  görögöknél,  a 
külbefolyásoknak  mező  engedtetik.  Szeretnők  látni,  mint 


igen  lehet  remény,  miután  azt  látom,  miként  HenszUnann  úr 
nem  azért  akar  vitatkozni,  bogy  valami  kifejtessék,  hanem  azért, 
hogy  producálhassa  magát,  mit  abból  bizonyítok  be,  mert  nem 
marad  a  kezdett  tárgynál,  elcsapong  másokra,  és  ott  is,  a  helyett, 
hogy  híven  a  mondottakhoz  kötné  beszédét,  kohol  és  költ  olyakat, 
inik  mondva  nem  voltak  és  következtet,  mik  nem  következhet- 
nek. Én  azt  mondottam,  hogy  drámában  főbb,  elsőbb  a  cselek- 
vény mint  a  jellem,  ő  pedig  olyanokat  beszél,  mintha  én  drá- 
mában jellemet  nem  is  akarnék.  Én  csak  azt  mondottam,  «lehet 
szomorújáték  jellem  nélkül,  de  cselekvény  nélkül  nem,t  s  hogy 
lehet,  ő  maga  is  elismeri,  midőn  azt  mondja,  van  egy  drámai 
iskola,  «hol  külsőleg  munkáló  eset  határozza  el  a  cselekvényt, » 
tehát  nem  jellem.  S  így  ha  van  ily  iskola,  vannak  ily  drámaírók, 
lehet  dráma,  és  mégis  hosszas  vitatkozásokba  merül  arról,  mily 
becses  a  jellemzés,  mintha  én  ezt  tagadtam  volna,  mintha  mond- 
tam volna  egyebet  annál,  miként  a  cselokvényt  elsőbb  és  főbb 
dolognak  tartom  a  jellemnél ;  és  így  tovább,  nagy  zajt  üt,  mintha 
a  drámaírásra  egy  pusztító  özönvíz  következnék,  s  neki  kellene 
fölépíteni  a  bárkát,  melyen  megszabadítsa.  Ilyen  magukat  pro- 
ducálni  akaró  urakkal,  kik  vitatkoznak,  csupán  hogy  vitatkozza- 
nak, nekem  semmi  dolgom.  Bajza. 

bírna  Henszlmann  egy  öt  fölvonásos  színművet  írni,  kizárva 
minden  külbefolyást.  Ezen  külbefolyás  és  belső  kifejlés 
zavaros  fogalmain  aztán  Henszlmann  drámai  iskolákat 
épít,  melyekben  nincs  szoros  logikai  megkülönböztetés,  és 
oly  zavart  mint  maga  e  tan. 

Alaptalan  állításnak  tartom  azt  is,  hogy  Shakespeare 
és  Goethe  nem  eszményít,  Schiller  ellenben  eszményít. 
Ebből  csak  annyi  igaz,  hogy  a  két  első  szerencsésebb  volt 
a  valónak  és  eszményinek  egybeolvasztásában,  mint  emez 
utóbbi.  Mennyi  eszményi  alak  van  Goethe  műveiben  és 
mennyi  Shakespearenél.  Vájjon  nem  eszményi-e  Margit 
Faustban,  nem  az-e  Tasso  maga  és  az  őt  körülálló  két  női 
alak,  nem  az-e  Klárika  Egmontban  ?  nem  az-e  Hamlet, 
Portia,  Othello  és  Jago ;  ellenben  nincsenek-e  Schillernél 
is  igen  való  képek  ?  például  Müller  zenész,  Imperiali  grófné 
és  Gíanettino  Doria,  Teli  Wilhelm  ?  Vagy  tán  Henszlmann 
valami  földfeletti,  aetheri  lényeket  ért  eszményi  alakok 
alatt?  így  igaza  lehet,  de  ekkor  aztán  sem  Goethe  és  Sha- 
kespeare feldicsérésére,  sem  Schiller  kisebbítésére  nem 
monda  semmit,  mert  nem  az  eszményiről^  hanem  másról 
beszél. 

Azt  is  tanítja  a  czikk,  hogy  Aristoteles  és  az  őt  megelőző 
hellének  a  charakter  szót  jellem  értelmében  nem  ismerték, 
hogy  Hunfalvy  rosszul  fordította  Aristotelest,  mert  jellem 
helyébe  erkölcsöt  vagy  kifejezést  kell  vala  tennie.  Ezen 
beszéd  igen  üres,  mert  csak  merő  szóvita.  Aristoteles  köl- 
tészetrőli  munkájában  több  helyen  leírja  a  jellemet,  mi 
nem  hagy  kételkedni,  hogy  sem  erkölcsről,  sem  kifejezés- 
ről, hanem  arról  beszél,  mit  mi  charaktemek,  jellemnek 
nevezünk,  s  világos,  hogy  neki  volt  fogalma  a  jellemről,  s 
hogy  a  mit  ő  ethosnsk  nevez,  sem  több  sem  kevesebb  mint 
jellem,  tehát  ha  nem  volt  volna  is  meg  a  szó,  meg  volt  a  do- 
log. Nem  tekinthetem  egyébnek  tudós  ostentatiónál,  hogy 
Henszlmann  nyelvtörténet,  szó-biographia  és  lexikon  után 
magyarázgatja  azt,  mit  magából  Aristotelesből  fölvilágosít- 
hatni. Aristotelessel  egyébiránt  furcsán  bonyolítá  be  magát. 

Tagadja  Henszlmann  Aristoteles  mondása  valóságát,  hogy 
t.  i.  szomorújáték  lehessen  jellem  nélkül,  de  el  kell  ismernie, 
hogy  Aeschylos,  Sophokles  és  Euripides  írtak  szomorú- 
játékokat, tehát  kellett  bennök  jellemeknek  is  lenniök,  s 
ha  volt  bennök  jellem,  hogyan  történhetett,  hogy  Aristo- 
teles költészetrőli  munkájában  hallgatott  a  jellemekről, 
holott  a  dráma  minden  kellékeiről  oly  részletesen  érteke- 
zett? Ne  fogjunk  Aristotelesre  olyat,  mi  nem  igaz ;  ő  tudott 
annyit  a  jellemekről  mint  akárki  az  újabb  időben.  Ezekből 
talán  elég  világos,  hogy  Hunfalvy  a  jellem  szót  jól  hasz- 
nálta, s  hogy  Aristoteles  csakugyan  lehetőnek  hitte  a  szo- 
morújátékot jellem  nélkül,  és  hogy  Henszlmann  e  rész- 
beni beszédei  nem  nyomnak  semmit. 

Hogy  a  franczia  drámaírók  az  eseményeset,  véletlent 
«csak  meglepés  és  hatás »  miatt  használják,  ezen  állitásból 
én  azt  következtetem,  hogy  Henszlmann  úr  csak  felületesen 
ismeri  a  franczia  drámákat.  Ha  jobban  ügyekeznék  velők 
megismerkedni,  észre  kellene  vennie,  miképen  ezeknél  is 
(értem  a  jobbakat)  a  véletlen  és  eseményes  nem  föltételez 
lényeges  dolgokat,  hanem  csak  tovább  bonyolít  vagy  old 
azon,  mi  már  bonyolódni  vagy  kifejleni  kezdett  belső  szük- 
ségből. 

Téved  Henszlmann  abban  is,  hogy  Lessing,  Herder, 
Schlegel,  Goethe  megczáfolák  Aristotelest  elméletileg. 
Shakespeare  pedig  gyakorlatilag.  Az  előszámlál taknak  négy 
elsője  nagy  tisztelője  volt  Aristo telesnek,  s  nem  hogy  ellen- 
keztek volna  vele,  sőt  inkább  ügyekezének  tanaikat  az 
övéihez  alkalmazni,  az  övéivel  megegyeztetni.  Halljuk  pél- 
dául mit  mond  Lessing  :  «Mann  kann  studieren  und  sich 
tief  in  den  Irrthum  hinein  studieren.  Was  mich  alsó  ver- 
sichert, das  mir  dergleichen  nicht  begegnet  sey,  das  ich 
das  Wesen  der  dramatischen  Dichtkunst  nicht  verkenne, 
ist  dieses,  das  ich  es  voUkommen  so  erkenne,  wie  es  Aris- 
toteles aus  den  unzáhligen  Meisterstücken  der  griechischen 
Bühne  abstrahiret  hat.  Ich  habé  von  dem  Enstehen,  von 
der  Grundlage  der  Pichtkujist  dieses  Philosophen,  meine 

eigenen  Gedanken,  die  ich  hier  ohne  Weitláufigkeit  nicht 
áussern  könnte.  Indes  steh  ich  nicht  an,  zu  bekennen 
(und  Bollte  ich  in  diesen  erleuchteten  Zeiten  auch  darüber 
ausgelacht  werden !)  das  ich  sie  ftir  ein  eben  so  unfehlbares 
Werk  halté  als  die  Elemente  des  Euklides  nur  immer  sind. 
Ihre  Grundsátze  sind  eben  so  wahr  und  gewiss,  nur  frey- 
Kch  nicht  so  fasslich  und  daher  mehr  der  Chicane  aus- 
gesetzt,  als  alles,  was  diese  enthalten.  Besonders  getraue 
ich  mir  von  der  Tragoedie,  als  über  die  uns  die  Zeit  so 
ziemlich  alles  daraus  gönnen  woUen,  unwiedersprechlich 
zu  beweisen,  das  sie  sich  von  der  Richtschnur  des  Aristo- 
teles  keinen  Schritt  entfernen  kann  ohne  sich  eben  so 
weit  vön  ihrer  Vollkommenheit  zu  entfernen. »  És  ez  a 
Lessing  Shakespearet  is  ismerte  oly  jól  mint  akárki  más, 
de  azért  nem  hitte  felőle,  hogy  Aristotelest  megczáfolta 
legyen,  mint  Henszlmann  állitja.'^^ 

Egy  szembeötlő  dolgot  e  czikkben  még  meg  kell  említe- 
nem. Henszlmann  a  franczia  és  magyar  nép  közt  művészi 
tekintetben  rokonságot  fedezett  fel ;  azt  mondja,  hogy  mind 
a  két  nemzet « a  külső  benyomásoknak  és  piperéknek  hódol, 
a  szónoklatot  mindenek  felett  becsüli  és  a  ragyogó  felszínen 
gyönyörködik,  mindkettő  tehát  a  külső  színi  hatást  mohón 
kapja  és  az  izgató  szereket  kedveli,  s  e  szerint  a  drámában 
az  eseményesben,  a  kalandorosban,  mely  a  nézőt  meglepi 
és  elkábítja,  keresi  menedék-helyét.))  Én  ugyan  másként 
vélekedem,  de  ha  e  dolgok  így  vannak,  akkor  Henszlmann 
kimondotta  franczia  drámák  elleni  törekedéseire  a  halálos 
Ítéletet,  a  kárhoztató  szót.  így  tehát  nemzetünknek  ter- 
mészetében és  vérében  van  az,  hogy  a  franczia  drámákat 
szeresse,  és  ekkor  hiába  akarunk  rádisputálni  egyebet, 

*  Ebből  elég  világosan  láthatni,  hogy  Lessing  nem  czáfolta 
vcíQ%,  Aristotelest,  hogy  ilyesmit  csak  megkísérteni  sem  akart  soha, 
de  ha  azt  reméli  szemleiró  úr,  hogy  ez  idézetre  Henszlmann  úr 
meghunyászkodik,  nagyon  csalatkozott.  Ezen  úr,  mint  a  rossz 
színész,  akkor  üt  legnagyobb  zajt,  mikor  legkevesbbé  tudja  lecz- 
kéjét.  A  szerk. 

sőt  legokosabb  azon  úton  fejteni  drámánkat,  melyen  a 
francziák  járnak,  mert  ez  út  nemzeti  hajlamainkkal,  saját- 
ságainkkal rokon  és  igen  nagy  hiba  volna  akár  angolosí- 
tani,  akár  németesíteni  drámairásunkat,  mert  az  önmagá- 
hoz leghívebben,  legrokonabban  csak  amúgy  fejlesztethe- 
tik.  Drámai  irodalmunk  legújabb  termékeiből  ismerek  két 
művet,  melyek  kiválólag  franczia  iskola  termékei,  és  bizo- 
nyos tekintetben  francziánál  francziábbak :  egyik  Vahot 
Imrétől  Zách,  másik  Teleki  Lászlótól  Kegyencz,  mely 
utóbbit  Henszlmann  és  (nem  nevet  az  olvasó  ?),  magához 
igen  következetesen  feldicsért.  Ezen  két  úr  tehát  jó  úton 
van  a  magyar  dráma  kifejtésére  nézve ;  de  mit  mondjunk 
aztán  Henszlmann  ellentörekedéseire  ?  Nem  egyebet,  mint 
hogy  nincs  még  magával  is  tisztában. 

E  czikk  egyébiránt  polémiái  —  kár  hogy  nincs  benne 
elég  férfias  nyugalom  —  s  mint  ilyenre  meg  kell  jegyez- 
nem, hogy  ha  én  megtámadnék  valakit  s  ezen  valaki  nekem 
válaszolna,  viszonfeleletembenmindenlényegesre  kibocsát- 
koznám, nem  pedig  csak  arra,  mi  a  közttinki  kérdésben 
mellékes ;  azt  pedig  világért  sem  mondanám,  mint  Henszl- 
mann a  lényegesekre,  hogy  nem  tartom  figyelemre  mél- 
tóknak. Mert  hogy  az,  miről  magunk  kezdtünk  vitát,  az 
ellenfél  vitatkozásai  után  figyelmünkre  nem  méltó,  már 
nem  jelenthet  egyebet,  mint  ama  rókái  ismeretes  nolo 
acerbam  sumeré.  Nem  igen  tudnánk  felelni,  tehát  ráfogjuk, 
hogy  nem  tartjuk  méltónak.  Vagy  nem  kell  kezdeni  vitát, 
vagy  ha  kezdtünk,  és  talán  ok  nélkül  is,  álljuk  ki  a  sarat. 

De  elég,  tán  sok  is  e  czikkről,  mely  felett  nekem  is  nem 
vitázni  szándékom,  hanem  csak  jellemezni  azt,  s  elmon- 
dani, mint  vélekedem  némi  kérdéses  dolgok  felől.  Hosszab- 
ban azért  szóltam  felőle,  mert  szépirodalmi  szemlémnek 
főfeladata  aesthetikai  balnézeteket  megigazítani,  mennyire 
csekély  erőmből  telik. 

A  Juratus  nem  ügyetlenül  van  írva  a  genre-képek  modo- 
rában, jóllehet  inkább  gondolatokban  mint  jellemzésben 
erős.  A  Zajtay-féle  czikkeknek  messze  utána  marad  ugyan, 

mert  ezek  apró  történetecskékkel,  melyek  embereket  jel- 
lemzenek,  érdekes  s  jellemzésökben  van  valami  tanulsá- 
gosan csipős,  vagy  mint  egy  nagy  hazafi  mondani  szokta : 
paprika.  Azonban  az  ily  czikkeknekis  vanbecse :  játsziságuk- 
kal  mulattatók. 

Székes-Fehérvár  a  mint  van,  jelszavában  többet  igér 
mint  a  mit  ad.  Fehérvárott  még  több  is  van,  mint  a  mi  itt 
adatott.  Főkép  népéről,  lakosairól  kevés,  pedig  hiában, 
embert  csak  emberek  érdekelnek  leginkább. 

Egy  est  az  angol  királynénál,  oly  czikk,  melynek  szer- 
zője par  force  elménczkedni  akar,  de  elménczségei  igen 
mindennapiak. 

IV. 

Honderű  4 — 5.  szám.  A  Nemzeti  színház  czimű  irány- 
czikknek  semmi  iránya  nincs.  Értekező  beszél  jót,  rosszat, 
igazat,  hamisat,  szokása  szerint  a  tárgy  körül,  de  beszé- 
dének vezéreszméje  nincs,  a  gondolatok  nem  fűződnek  egy 
bizonyos  fonalra.  A  czikk  elején  azt  vélnők,  rövid  vázola- 
tát  fogja  adni  a  magyar  színészet  történetének ;  azonban 
csak  boldogult  Wesselényi  Miklósról,  mint  szinészek  pár- 
tolójáról, emlékezvén  meg,  és  Petrichevich  Horváth  Dániel- 
nek kissé  bővebben  parentálván,  mindjárt  átszökik  azon 
eszmére,  hogy  bűnös  fájdalmatlanság  *  van  bennünk  a 
színészet  iránt,  s  itt  is,  a  nélkül  hogy  valami  vérbeható 
szót  mondana  azon  magas  köröknek,  melyekhez  szólni 
czélul  tüze  ki  magának,  beszélget  szaggatva  és  töredékesen 
a  pesti  színház  dolgairól  igazak  közt  némi  nem  igazakat, 
például,  hogy  egyik  oka  a  színházunk  iránti  részvétlenség- 
nek « a  botrányos  nyerseséggel  visszarezzentő  karzatok. » 
Ezt  mi  igen  igazságtalan  beszédnek  tartjuk.  A  magyar 
színházi  karzat  egyike  a  legtisztességesebb  színházi  karza- 
toknak. Mi  ritkán  van  itt  fütyülés,  mi  ritkán  valami  rend- 

*  Igen  ügyetlenül  talált  szó  az  indolentiára.  Verőczey. 

zavaró  botrány  I  Ugyan  foghatna-e  a  szerző  állítása  igazo- 
lására tényeket  idézni  ?  Bár  zajosabb  volna  naponként  kar- 
zatunk, ez  annak  lenne  jele,  hogy  telve  van.  Hallottuk-e 
hírét  mindeddig,  hogy  csak  egyetlenegy  ember  is  elidege- 
nedett volna  a  színháztól  a  karzat  nyerseségei  miatt  ?  Én 
nem  hiszem,  hogy  volna  valaki.  Inkább  lehetne  panasz  a 
földszinti  helyre,  hol  egyesek  betyárkodásai  szomszédjaikat 
gyakran  háborgatják.  —  Szerző  megragadja  itt  ismét  az 
alkalmat  a  magasabb  rangúaknak  bókokat  mondani,  mit 
mi  általában  javallunk,  ha  czélt  érvele,  csak  aztán  a  bókok 
igazság  rovására  ne  tétessenek,  mint  itt  is.  Értekezését 
szerző  ily  meglepőleg  furcsán  végzi :  «Vagy  van  magyar 
közönség  vagy  nincs ;  ha  nincs,  be  kell  zárni  a  színházat, 
ha  van,  akkor  a  hongenius  daloljon  bús  nótát,  dalolja  el 
Vörösmarty  Jár  számkivetetten-jéi  ....  «Ki  tudná  meg- 
mondani ki  e  czikket  elolvasta,  mit  tanult  belőle,  mit  ezelőtt 
is  már  ne  tudott  volna  a  nemzeti  színház  ügyeiről  ? 

Női  jótékonyság  a  nőegyesületet  ismerteti  röviden,  elég 
jól,  kár,  hogy  a  stylus  imitt-amott  ügyetlen.  A  czikk  egy 
jó  apostrophfal  végződik  a  lelkes  gróf  Károlyi  György  ne- 
héz, ki  egyike  magyarabb  érzésű  magas  hölgyeinknek,  s 
ezért  tiszteletét  és  szeretetét  valamint  érdemli,  úgy  meg  is 
nyerendi  minden  becsületes  hazafinak,  «a  kit  e  föld  hord 
s  egével  bétakar. » 

Császár  Ferencz  beszélyében :  Egy  óra  életemből  egy 
városi  jegyző  aggodalmai  iratnak  le,  ki  rettegésben  van, 
hogy  fiatalkori  meggondolatlan  beszédeiért  elfogatik.  Már- 
már  közeledik  egy  katonacsapat  lakához ;  az  ajtón  koczog- 
nak,  a  jegyző  és  fiatal  neje  elrémül,  belép  a  káplár,  kezébe 
nyújtja  a  bűnösnek  az  elfogatási  parancsot,  melyet  az 
reszkető  kezekkel  vészen  át,  beletekint,  de  íme  az  nem 
elfogató,  hanem  ....  beszállásozó  irat.  Az  aggodalmak 
egyszerre  lecsillapodnak  s  minden  jól  megyén  ismét. 
A  beszélyke  jól  van  írva,  könnyű  gördületű,  sima  nyelven, 
tűrhetőleg  előadva,  de  a  tárgy,  mint  rövid  vázlata  is  mu- 
tatja, igen  szegény.  Ki  végig  olvasá,  azon  gondolat  ébred 

fel  benne,  mi  kár,  hogy  e  csinos  alaknak  nincs  tartalma- 
sabb belseje.  Két  nem  szerencsés  kitételt  jegyzünk  itt  fel, 
egyik :  « forró  csókot  ajkazik.n  Az  ajkazni  szóra  aligha  van 
szükség;  másik:  « szólék  felderűit  ajakkal, »  hogyan  derül- 
het fel  az  ajak  ? 

Kazinczy  Gábor  Isten  ostora  népmonda  akarna  lenni 
8  az  is  tárgyra  nézve,  de  szerző  nem  látszik  azt  érteni, 
hogy  mindennek  megvan  saját  előadási  módja  és  nyelve. 
Értekezést  nem  írhatunk  poetai  nyelven,  s  maga  a  poetai 
nyelv  is  többféle  a  tárgy  természetéhez  képest.  Mondát  a 
legnépszerűbb,  keresetlenebb  és  világosabb  stílusban  kell 
előadni,  különben  az  elveszti  typusát  és  rendeltetésének 
nem  felel  meg.  Ily  kitételek  :  « melynek  világhíre,  mintha 
ez  orcusi  utakon  divat-únt  nectárja  nyomain  döczögne  — 
a  ragyogásnak  árnyalló  fénynyomait  s  a  viszontagságok 
barázdáit  bősz  divatkór  mázolgatja  el  —  a  mozgalomnak 
ifjú  erőt  aczélozának  —  incselkednek  a  német  gyarmat 
faluházai,  —  önelég  magányban,  mint  a  titkos  üdv  —  a  tó 
hullámiban  fürdő  malom  az  ingoványnak  medrén  locsog  — 
arany  fürtös  könyvirág,  minek  kelyhét  a  fájdalom  férge 
őrli  le»  —  s  azok  az  orcus,  nectár,  Prometheusok  stb.  tel- 
jességgel nem  népies  kitételek,  s  így  mondában  használva 
kétszeresen  is  szerencsétlenek. 

Jelenés  egy  fiatal  házaspár  mézesheteiből  kedves  kis 
novellái  tréfa,  a  derék  Kovács  Páltól.  Egyszerű,  keresetlen, 
világos  előadás,  melyet  szinte  jól  esik  az  embernek  olvasni, 
az  új  divatú  czikornyás  beszédek  után.  Mert  Kovács  Pál 
tárgyaival,  ötleteivel  tud  hatni,  jellemzésével  érdekes  és 
nincs  szüksége  gondolatszegénységeit  szópiperékkel  takar- 
gatni. Kovács  Pál  egyike  jobb  beszélyíróinknak,  s  bármit 
monda  és  mondjon  a  kajánság,  részrehajlatlanúl  ítélve 
meg  fogja  az  irodalomtörténet  egykori  írója  vallani,  hogy 
ő  igen  dicséretesen  töltötte  be  helyét,  s  volt  idő,  midőn 
vele  mint  beszélyíróval  felette  kevesen  mérkőzhettek.  Ma 
több  beszélyíróval  dicsekedhetik  irodalmunk  és  mégis  mi 
keveset  lehet  nevezni,  ki  Kovács  Pálnak  elébe  hágott  s  mi 

keveset,  ki  mögötte  ne  állana.  Egészséges  jó  magyar  levegő 
az,  és  magyar  sajátságok,  mikben  és  mik  között  az  ő  alakjai 
mozognak  és  élnek,  iratait  józan  gondolkodás  és  életphilo- 
sophia  lengi  keresztül.  Örvendhet  magának  a  Honderű  őt 
is  írói  közé  számíthatni,  s  fájlalhatjuk,  hogy  ily  tehetség 
csak  félig  élhete  irodalmunknak,  s  csak  félig  fejlődhetett  ki. 

A  Keresztapa  Gaáltól  a  legsikerültebbek  közé  tartozik, 
mik  a  genre-modorban  magyar  nyelven  írattak.  Gaál  nem- 
csak tárgyban,  hanem  ötletekben  is  találékony  s  ez  utóbbiak 
által  a  legegyszerűbb  tárgyat  is  érdekessé  tudja  tenni.  Mi 
egyszerű  tárgya  van  például  ez  életképecskének :  Egy  kereszt- 
apa addig  dicséri  és  védelmezi  keresztfiát,  míg  azt  föl  nem 
akasztják  ;  s  midőn  már  függni  látja  őt,  még  akkor  is  ezt 
mondja:  kár  szegényért,  bizony  derék  ember  vált  volna 
belőle.  De  e  tárgyat  igen  jellemzetes  párbeszéd  ábrázolja 
élőnkbe  Péter  koma  és  János  koma  között.  Kik  nem  üres 
saloni  bábokat,  hanem  valódi  embereket  keresnek  beszé- 
lyekben,  azok  fogják  érteni,  mi  becse  van  a  póri  kör  ezen 
élethű  physiognomiájának.  E  czikkhez  a  szerkesztő  egy 
akasztófát  metszete,  min  a  divat-menageria  megütközött. 
A  vignetteke  jellemző  és  sikerűit,  mint  maga  a  szöveg,  s 
mi  nem  akadozunk  csekélységekben,  becsesebbnek  tartván 
a  művészeti  jellemzést  az  üres  saloni  finnyáskodásnál. 
Illik-e  egyébiránt  az  akasztófa  a  Pesti  sálon  czím  alá, 
ezen  európai  fontosságú  kérdést  döntsék  el  a  divat  arsz- 
lánai,  tigrisei,  leopárdjai,  szelindekei  stb. 

Versek  e  két  füzetben  Krizbay,  Vörösmarty,  Szelestey 
és  Beöthy  Zsigmondtól.  Verseink  száma  szaporodik,  hála 
istennek,  de  költőinké  nem  nagyon.  Költői,  szikra  minden 
kebelben  van  kisebb-nagyobb  mértékben,  verset  is  tűrhetőt, 
napjainkban  okos  embernek  nem  nehéz  már  írni,  de  köl- 
tőnek lenni  kissé  nagyobb  dolog,  mint  sokan  hinni  látsza- 
nak. Vörösmarty  versén  kívül  csak  Szelesteyé  érdemel 
figyelmet.  Krizbayé  puszta  verselés.  Beöthyé  elhasznált 
gondolat,  elhasznált  kép. 

V. 

Regélő  13 — 19.  szám.  —  Egy  idő  óta  azon  dicséretes 
szokás  jött  be  lapjainkba,  hogy  a  beszély  czíme  alatt  meg- 
mondatik,  eredeti-e  az  vagy  fordítás.  Ezt  kivált  annak  jó 
tudni,  ki  a  hirlapi  czikkek  felett  gáncsoló  vagy  javaló  szót 
akar  mondani,  mert  igen  természetes,  hogy  az  eredeti, 
ha  csak  középszerű  is,  több  javaló  szót  érdemel,  mint  a 
fordítás.  Ez  okból  ohajtánk,  hogy  a  Carteaux  czímü 
beszélynél,  mely  pusztán  csak  novellának  neveztetik,  meg- 
mondatott volna,  fordítás-e  az  vagy  eredetije  Pálffy  Albert- 
nek. Mi  azt  gyanítjuk,  hogy  fordítás  s  azért,  mert  a  beszély 
sokkal  jobb,  mint  a  minőt  Clemmy  írójától  még  most  vár- 
tunk. Evvel  nem  azt  akartuk  mondani,  mintha  e  beszélyt 
valami  érdekesnek  tartanok,  hanem  csak  annyit,  hogy  ez 
jó  középszerű  beszélyke,  mely  előadás  tekintetében  nem 
válnék  szégyenére  valamelyik  jobb  beszélyirónknak  sem. 
Tárgya  nőragadás,  czélja  gúny  azok  ellen,  kik  beszélyek- 
ben  minden  áron  hatást  vadásznak.  A  gúnynak  éle, 
fulánkja  van,  s  a  nőragadás  elég  elmésen  kigondolva. 

A  szerelmes  betolakodik  kedvese  lakába,  ott  vitát  kezd 
annak  férjével;  a  vitára  czimborák  jelennek  meg  rendőri 
alakban  s  befogatás  ürügye  alatt  magokkal  viszik  a  szerel- 
mest és  a  nőt  is,  a  férjet  pedig  ott  hagyják.  Ez  eleintén 
örül,  hogy  ott  felejtetett,  később  ötlik  csak  eszébe,  hogy  az 
egész  dolog  gazság,  s  neje  elraboltatott.  Az  előadás  sze- 
szélyes, mulattató  tréfák  vegyülnek  bele ;  a  beszélyíró 
élesen  kiemelt  mondatokban  tudta  a  részleteket  és  körül- 
ményességeket átszökelleni,  s  ez  az,  mi  nekünk  leginkább 
feltűnt,  s  mit  fiatal  írótól  épen  nem  vártunk.  Ez  egy  oly 
tulajdon,  mivel  magyar  beszélyíróink  általában  nem  igen, 
a  körülményesen  fejtegetni  szerető  németek  közt  kevesen, 
a  francziák  ellenben  nagy  mértékben  bírnak.  A  kávéházi 
párbeszédek,  melylyel  a  beszély  kezdődik,  kissé  ügyetle- 
nek s  némi  tapasztalás-  és  ismerethiányt  árulnak  el  szerző 

részéről.  Vannak  a  beszélynek  valószinűtlen  és  hihetetlen 
részei  is,  de  szerző  elég  ügyes  volt  a  történetet  mással 
beszéltetni,  ki  gúnyolódni  akar,  s  e  szándékban  és  az  el- 
beszélő módjában  eléggé  kibókítőleg  vannak  a  dolgok 
motiválva.  —  Az  Eljátszott  üdv  szegény  compositiójú, 
ügyetlen  kivitelű  beszély  Szabó  Mártontól.  Benne  dolgo- 
kat látunk  történni,  a  nélkül,  hogy  akár  a  szerző  birná, 
akár  mi  magunk  tudnánk  kielégítőleg  megfejteni.  Katalin 
szeretni  látszik  Antal  ügyvédet,  mégis  Férgeyhez  akar 
menni.  Férgey  boldogított  mátka,  mégis  rablókkal  fogatja 
el  Antalt  és  elzáratja  igen  regényes  módon,  mintha  vala- 
mely lovagkorban  játszanék  a  beszély,  hol  minden  bokor- 
ban rablócsoportok,  minden  hegyen  zsarnok  várurak  és 
kalandor  leventék  fészkelnek.  Antal  kiszabadul,  s  nem 
hogy  ügyvéd  létére  törvény  segélyével  lépne  fel  a  gaz 
Férgey  ellen,  hanem  regényesen  a  menyegző  napján  jele- 
nik meg  álarczban,  megijeszteni  a  násznépet,  s  egy  gazzal 
párviadalra  kelni.  A  párviadal  végbe  megyén,  s  a  beszély 
avval  fejeztetik  be,  hogy  a  bűn  győzedelmeskedik  az  eré- 
nyen. Ha  a  Regélő  szerkesztője  annyira  szűkében  van  a 
dolgozatoknak,  hogy  kénytelen  ilyen  iratokat  is  közleni, 
akkor  tanácsosabb  volna  jó  fordításokat  adnia. 

A  13.  és  19.  számban  érdekes  utazási  töredék  van: 
Schweitzi  emlékek  Tóth  Lőrincztől.  E  töredék  bizonyítja, 
hogy  Tóth  Lőrincz  külföldi  útjában  több  oldalú  és  sokra 
figyelmes  utazó  volt.  ö  bennünket  a  látott  tárgyaknak 
nemcsak  költői  és  pittoresque  vonásaival  gyönyörködtet, 
hanem  tanít  is  hasznos  és  követésre  méltó  tudósításokkal. 
Különösen  javaiható  azon  módja,  hogy  külföldön  tett 
észrevételeit  összeköttetésbe  hozza  honi  viszonyainkkal, 
mintegy  ránk  alkalmazva  azokat.  E  mód  tévé  igen  becsessé 
Szemere  Bertalan  utazási  munkáját  is.  Tóth  Lőrincz  ügyes 
előadó  is ;  szerencsés  a  tárgyak  leírásában,  s  nyelve  tiszta, 
egyszerű,  hasonlatai  és  képei  nem  üres  festések,  hanem 
megrázok,  világosítók,  gyakran  jellemzők.  Kár,  hogy  a 
regélői  incorrectségtől  még  ő  is,  ki  egyike  különben  nyelv- 

tanilag  correctebb  íróinknak,  nem  szabadíthatta  meg 
czikkjét.  Tóth  Lőrincz  nem  szokott  így  írni:  mejj  (mell), 
dallos  (dalos),  lakok  közepette  (lakok  közepett,  vagy  lakok- 
nak közepette),  tanúság  (tanulság). 

Hajdan  és  most  Kondor  Ödöntől  elmés  ábrázolatok  a 
színházi  életből.  Fordításnak  mondatik,  de  nehezen  az, 
mert  második  részében  szórói-szóra  egy  magyar  színházi 
híres  énekesnő  tettei  vannak  leírva  és  gőgje,  balgatagságai 
nevetségesekké  téve.  A  czikk  mulattató,  s  a  színházi  dol- 
gokkal foglalkodóknak  tanulságos  is  lehet. 

Farsangi  rózsák  Nógrádból  Jolin  Emiltől.  A  szóára- 
datban néhány  jó  gondolat  és  intés  is  úszkál.  A  czikknek 
egyébiránt  nincs  kocsisa,  azaz  nincs  benne  vezéreszme. 
Kár,  hogy  nem  szoktatják  magokat  íróink  rendben  gon- 
dolkodni, és  minden  még  oly  parányi  hírlapi  tudósításban 
is  egységre  nem  törekednek.  Logikus  fej  legcsapongóbb 
játsziságaiban  is  tart  bizonyos  fonalat. 

Prankenburg  Budapesti  levelei  folyvást  mulattatók,  sok 
helyt  elmések,  ámbár  néha  kissé  szélesek  s  érdektelen 
tárgyaknál  apró  körülményeken  és  részleteken  maradozók. 
De  azon  módot,  melylyel  a  IX.,  különben  igen  mulattató 
és  fulánkos,  levél  a  Honderű  szerkesztőjének  replikáz, 
nem  lehet  javalnunk.  Testi  hibáiért  valakit  gúny  tárgyúl 
tenni,  aljas,  hogy  ne  mondjuk,  nemtelen.  Azonban  meg 
kell  vallanunk  azt  is,  hogy  Frankenburgnak  e  tette,  ha 
nem  javaiható  is,  kissé  menthető  a  felhívás  által,  mert  a 
•  Saunigl»-vali  czélzás  elég  érthető  vala.  Intra  et  extra 
muros  peccatum. 

Költemények :  Vachott  Sándor,  Halászy  József,  Hazucha, 
Garay,  Erdélyi,  Jósika  Gejza,  Bérczy  és  Zichy  Antaltól 
vannak.  Belső  becsre  nézve  legjobbak  Garay  és  Erdélyié, 
középszerűek  Vachott  Sándoré  és  Hazucháé,  tűrhető  Ha- 
lászyé,  üresek  Bérczy  és  Zichy  Antalé ;  ez  utóbbi  puszta 
száraz  verselés,  sem  észhez,  sem  szívhez  nem  szól ;  Bérczy 
Búhangjai  pedig  ihletés  nélkül  írt  egyéni  panaszok,  me- 
lyek az  írón  kivül  alig  fognak  valakit  érdekelni. 

Bajea.  IV.  32 


Jósika  Gejza  Uj  éve  és  CsillagászH,  dicséretes  gyakor- 
latai egy  ifjú  tanulónak,  de  még  nem  közönség  elébe 
valók.  Hazucha  Csügg edó"]e  tűrhető  volna,  csak  az  kár, 
hogy  e  rövid  versbe  monotoniát  hoz  a  sok  halál.  Atya,  jó 
barát,  haza,  minden  meghal,  végül  még  a  remény  és  sze- 
relem is,  és  —  csodálatos !  —  miután  a  remény  és  szere- 
lem is  « végkép  veszve  vanw,  mégis  a  versiró  ex  super- 
abundanti  «a  jó  leánytól»  szerelmet  kér.  Ez  a  két  kisegítő 
szócska  ah  és  oh,  melyekkel  egyszer  már  Kisfaludy  Károly 
elég  élesen  kigúnyolta  a  magyar  versírókat,  nagy  szerepet 
játszanak  e  versben.  Mindössze  hat  ah  és  oh  sóhajtozik  e 
sorokban.  A  poéta  nagyon  bús  lehetett,  mikor  versét  írta. 
Kisebb  versekben  igen  tanácsos  —  refrain  esetét  kivéve  — 
kerülni,  hogy  ugyanazon  szó  többször  használtassék,  mert 
az  mindig  vagy  gondolat-,  vagy  beszéd-szegénységet  gya- 
níttat.  Garay  Családi  képei  kedves  enyelgésű  versek,  ám- 
bár a  második  kissé  prózailag  van  tartva.  Folytatásukat 
örömmel  várjuk.  Meg  kell  azonban  jegyeznünk  Garay 
versénél  különösen,  hogy  fölött  és  előtt  rímek  gyanánt 
semmikép  sem  vétethetnek.  Kinek  finomabb  fülei  vannak, 
érzi  a  dissonantiát  a  rövid  és  hosszú  ő  között.  Meg  kell 
továbbá  jegyeznünk  általában  újabb  lyrai  költésünkre, 
hogy  az  magának  külső  formában  sokkal  több  szabadsá- 
gokat enged,  mint  a  mennyiért  gondolat,  kép  s  általában 
béltartalommal  kárpótlékot  bima  nyújtani.  A  verselés  egy 
idő  óta  igen  szabad  kezd  lenni,  minek  már  eddig  sem 
látjuk  jó  következését,  később  pedig,  ha  így  megyén,  kár- 
tékony hatású  leend.  Kazinczy  példája,  ki  első  kezdi 
lyrikusainkat  mértékes  rímekhez  szoktatni,  Dayka,  Cso- 
konai, Szemere,  Kölcsey  és  Kisfaludy  Károlyban  gyönyö- 
rűen gyümölcsözött.  A  mértékben-irás  emelte  ki  lyrai 
költésünket  egy  magasabb  tartományba,  ez  szoktatá  el 
íróinkat  a  bugyogó,  széles,  lapos,  pongyola  beszédtől.  Mai 
lyrikusaink  mértékben  írnak  ugyan  többnyire,  de  mértékök 
néha  a  nevetségig  szabad.  Es  ezen  szabadságot  minden* 
napi  képek-,  gondolatokért  is  megengedik  magoknak,  a  mi 

ismét  viss^asülyesztendi  majd  lyránkat  régi  fás  szélessé- 
gébe. Ajánljuk  költőink  figyelmébe  azon  mérték  és  rím 
tekintetében  tiszta  verselést,  mely  egy  évtized  előtt  oly 
sokat  Ígérő  előmeneteleket  kezdett  tenni.  Miért  irunk 
versben  ?  Bizonyosan  harmónia  miatt,  a  mi  egyik  főkel- 
léke  a  lyrai,  a  zeneszerű  költészetnek.  Költői  gondolat 
kötetlen  beszédben  is  költői  marad,  de  harmóniával  hatni 
ránk  csak  vers  által  foghat,  s  a  szép  zengésű  vers  egyik 
eleme  a  lantos  költésnek.  Nem  kell  tehát  harmoniátlan 
rímekkel  élni,  harmoniátlan  verseket  írni ;  trochaicus  és 
jambicus  lábakat,  melyeknek  egyike  lerontja  a  másik  har- 
móniáját, összekeverni.  Szabálytalanság  általában  csak 
nagy  génieknek  sikerűi  és  ezeknek  sem  mindig ;  kik  nem 
iiagy  géniek,  hanem  legfeljebb  csak  talentumok,  óvakod- 
janak a  szabálytalanságtól.  —  Erdélyinek  jól  gondolt  és 
ügyesen  előadott  szép  balladájában :  A  két  kalóz^  szinte 
meg  kell  rónunk  a  verselési  szabadságokat.  A  vers  szép 
jambusait  szinte  trochaeusi  lábak  rútítják,  például : 

Egymásnak  feleselget. 

Megbánással  elegy. 

Majd  csendes  lesz  a  tenger. 

Igen  sűrűn  él  azon  szabadsággal  is,  hogy  az  utolsó  lábon 
spondeust  hagy  jambus  helyett,  és  még  sűrűbben  avval, 
hogy  hosszú  szavakat,  melyek  első  tagjai  pyrrhichiusok, 
ő  jambus  helyett  használ.  Ezen  szabadsággal  mások  is 
élnek.  Kazinczy,  Kölcsey,  Kisfaludy  Károly,  kik  a  verselési 
mesterségben  kényesek,  vagy  legalább  sokkal  kényesebbek 
voltak  mai  verselőinknél,  de  nem  oly  felette  gyakran,  hogy 
általok  a  vers  harmóniája  elrontassék.  Ezen  kifejezés : 
•Mindennap  a  halállal  nézvén  farkas  szemet))  —  ily  ko- 
moly versben  igen  tréfás,  hogy  ne  mondjam  közönséges. 
Erdélyi  igen  szereti  a  népies  kifejezéseket  használni,  s  ez 
nem  rosszalható,  csak  az  rosszalható,  ha  helyén  kívül 
használja,  mert  minden  nem  mindenütt  jó. 

A  fizinészeti  rovat  örök  variatiója  ezen  már  meglehető- 

sen  megunt,  de  mégis  meggyőződésekbe  átmenni  nem 
tudó  themának:  « silányak  a  franczia  színművek ».  S  a 
Eegélő  bírálóinak  mindegy,  Péter  írta-e  vagy  Pál,  víg- 
játék-e vagy  szomorú,  vannak-e  jó  részei  vagy  nincsenek, 
nekik  mind  silány,  és  egyképen  kivétel  nélkül,  azért  mert 
franczia  színművek.  Nekik  csak  egy  húrjok  van,  s  azon 
mindig  csak  egy  nóta  peng,  melyet,  ha  mennyei  volna  is, 
sokára  meg  kellene  unni.  Egy  évvel  ezelőtt  a  Regélő  szin- 
birálóitól  még  dicséreteket  is  olvasánk  franczia  művekről, 
különösen  azon  bírálótól,  ki  magát  V.  I.  betűkkel  szokta 
aláírni ;  de  egy  év  alatt  ezen  bíráló  urak  sokat  tanultak,  s 
most  professióvá  vált  a  Regélőben  a  franczia  színművek 
üldözése,  s  nolens-volens  űzni  kell  e  mesterséget.  A  mi  az 
570.  lapon  Az  árva  flil-iól  mondatik,  abból  e  professiói 
kénytelenség  nagyon  is  vastagon  kirí.  E  mű  csak  annyira 
franczia  mű,  mint  bármelyike  a  Regélő  színbírálóí  által  rosz- 
szaltaknak,  jellemzése  semmivel  sem  jobb,  mint  amazoké, 
tele  van  csak  oly  véletlenségekkel,  nem  motivált  dolgokkal, 
minők  a  bíráló  urak  által  számtalanszor  rosszaltattak, 
azonban  ez  mégis  tetszik  V.  I.  úrnak.  «Ez  kivétel,  úgymond, 
és  bizony  csak  azért,  mert  tárgya  angol  regényből  kölcsö- 
nöztetett)).  Boldog  isten!  Mintha  dráma  jósága  a  tárgytól 
függhetne,  s  mintha  a  legsilányabb  tárgyból  nem  lehetne 
legtökéletesebb  drámát  készíteni  és  viszont :  annak  a  ki 
ért  hozzá.  Nem  tárgy  uraim,  hanem  szerkezet,  cselekvény, 
jellem  stb.,  szóval  a  forma,  melybe  a  tárgy  öntetett,  alkot 
jó  drámát.  Ügyetlen  veheti  tárgyát  angol  vagy  akár  chinai 
regényből,  azért  drámája  még  nem  lesz  jó.  —  Olvasunk 
itt  egy  más  valótlan  állítást  is,  hogy  regényből  nem  nehéz 
jeles  drámát  alkotni.  Sőt  az  ellenkező  igaz:  regényből 
igen  nehéz  drámát  alkotni.  A  regényíró  maga  személyében 
beszél,  a  drámaíró  másokat  beszéltet :  amaz  leirja  a  szen- 
vedélyeket, ennek  a  néző  szemei  láttára  kell  azokat  fel- 
keltenie, és  minden  szökellés  nélkül  oly  áltató  folytonos- 
ságban, mely  annak  figyelmét  akaratja  ellen  lekösse.  Ide 
tehát  nem  elég  a  regényíró  által  feltalált  jellemet,  bonyo- 

lódást  és  cselekvényeket  felhasználni,  mindezekből  még 
nem  lesz  dráma,  ha  mindjárt  életből  meritvék  és  való- 
színűek is ;  azt,  a  mi  a  tárgyban  drámai  lesz,  újonnan  kell 
feltalálni,  az  semmi  regényből  nem  meríthető.  Eegényben 
subjectiv,  drámában  objectiv  mezőn  áll  a  költő,  s  a  kettő 
közt  nem  csekély  a  különbség. 

A  Levelezések  közt  az  567 — 9.  szeleteken  egy  igen  jó 
szeszélylyel  írt  czikk  van. 

Különösség  gyanánt  jegyezzük  fel,  hogy  ezen  két  verset: 

Szebb  jöveDdőt  a  hazána]k, 
Bús  idői  már  valának, 

mely  egykor  Munkácsy  Eajzolatainak  jeligéje  vala,  egy 
idő  óta  divattá  vált  a  Eegélőben  idézgetni.  Nekünk  az 
tűnt  fel  e  tárgyra  nézve,  hogy  az  idézés  oly  sűrűn  történik 
és  soha  sem  híven,  hanem  meghamisítva,  még  Szakáll 
Lajos  is  így  változtatja  meg : 

Szebb  időket  a  hazának, 
Bús  napjai  már  valának. 

Kézi  lükör  és  Csemegék  czím  alatt  elménczkedések 
szoktak  lenni  prózában  és  néha  igen  rossz  versekben, 
melyekben  többnyire  azok  ellen  önti  ki  haragját  a  Eegélő 
szerkesztője,  kiket  nem  szeret ;  hogy  az  Athenaeum  szer- 
kesztőjéről el  nem  felejtkezik,  ezt,  ha  nem  említeném  is, 
mindenki  képzelni  fogná. 


VI. 

Honderű  6 — 8.  szám.  —  E  lap  —  salonja  némely 
frivolitásait  kivéve,  melyekkel  mi  teljességgel  nem  tudunk 
megbarátkozni,  de  a  melyeket  nem  rosszalunk,  mert  e 
mostani  időkben  a  lap  fenmaradásának  leghihetőbb  esz- 
közei —  főbb  czikkjeit  tekintve,  igen  javul  és  számonként 
új  és  új  érdekes  magyar  írói  neveket  hoz^ 

Kedvesen  lepett  meg  bennünket  a  Tóth  Lőrincz  név 
utazási  töredékeivel  ily  czim  alatt !  Ó-német  városi  képek. 
Szerző  e  képekben  ügyes  kézzel  varázsolja  Aiigsburg  és 
Mainz  városok  arczait,  érdekes  regécskékkel  fűszerezve 
és  elevenítve  a  könnyen  unodalmassá  válható  hosszabb 
leírásokat. 

A  6.  szám  Sírvirágok  czím  alatt  egy  kis  baráti  emlék- 
beszédet nyújt  gróf  Dessewffy  Aurél  felett,  halála  évnap- 
ján.  Dicsérettel  kell  említenünk  azon  baráti  melegséget, 
melylyel  a  Honderű  szerkesztője  a  megboldogultról  beszél, 
és  azon  buzgó  ügyekezetet,  melylyel  a  korán  elhunyt  ifjú 
férfi  emlékezetét  minden  lehető  dicsőséggel  körülderiteni 
iparkodik.  Nem  osztozhatunk  ugyan  némi  túlmagasztaló 
Ítéleteiben,  melyek  az  elhunytról  mondatnak,  de  meg  kell 
bocsátanunk  e  szívtelen,  e  hidegen  számoló,  önző  időkor- 
ban a  szívnek  szózatát,  a  baráti  érzelemből  fakadó  ömle- 
dezést,  habár  az  túlságos  is.  Mert  lehetetlen  túlzásnak 
nem  venni  azon  állítást  például,  hogy  Dessewffy  Aurél 
Magyarország  « leggenialisabb  feje  volt».  Ki  győzi  elő- 
számlálni, hány  genialis  feje  volt  már  Magyarországnak, 
hányván  jelenleg?  vagy  ha  valaki  ezt  tehetné  is,  képes-e  a 
genialitásokat  úgy  összemérni,  hogy  a  legfelsőbb  fokozatot 
józanul  és  igazságosan  ki  merhesse  mondani?  Egyetlen 
egyet  sem  akarunk  az  elhunyt  megérdemlett  dicssugarai- 
ból elhomályosítani;  mi  elismerjük  lángeszét,  el  éles 
ítéletét,  de  azt,  hogy  egyik  jeles  a  másik  rovására  magasz- 
taltassék,  nem  tartjuk  sem  eszélyes,  sem  igazságos  dolog- 
nak. Honunk  történetei  századok  ítélete  által  dicsőített 
lángelméket  mutathatnak  fel,  s  vájjon  mindezeknél 
Dessewffy  Aurél  geníalisabb  volt-e  ?  Vájjon  genialitás 
tekintetében  Hunyady  Mátyást,  Martinuzzit,  vagy  histó- 
riánk egyik  legcolossalisabb  emberét,  Bethlen  Gábort, 
sem  lehetne  a  magasztalttal  összemérni  ?  Ezt  maga  sem 
fogja  P.  Horvát  L.  úr  hinni.  Azon  mondatot  pedig,  hogy 
egy  ország  sírt  a  halott  felett,  mint  valótlant  kell  meg- 
rónunk. Oly  járatlanok  vagyunk-e  csak  az  iménti  esemé- 

nyékben,  hogy  feledhetjük,  miképen  D.  A.  politikai  párt 
embere  volt,  s  hogy  mindazok,  kik  egy  más  politikai  hit- 
valláshoz tartoztak,  görbe  szemmel  néztek  rá?  Bár  úgy 
volna,  hogy  a  halál  le  birna  csendesíteni  az  időkben  min- 
den ellenszenvet,  de  fájdalom,  ez  még  soha  nem  volt 
tapasztalható,  és  a  néptömegre  nézve  soha  nem  lesz, 
míg  emberek  élnek.  Vannak  e  SiwirágokhBn  némi  hibák 
a  gondolkodástan  szabályai  ellen  is.  Például,  hogy  csak 
egy  szembeötlőt  említsek,  a  czikk  első  sorai  így  kezdőd- 
nek: «Ma  éve  egy  koporsót  kisérénk,  melyben  Magyarhon 
leggenialisabb  feje  nyugodott. -A  szobában  valánk,  hol 
keskeny  ágyon  szunnyadozék,  szomorú  tárgya  Barabásunk 
lelkes  ecsetének)).  A  koporsó  kisérése  nem  jelenthet  egye- 
bet, mint  magát  a  temetési  szertartást,  s  minthogy  utána 
következik  annak  említése,  miképen  a  megholt  Barabás 
által  festetek,  azt  gondolhatnók,  a  boldogult  előbb  eltemet- 
tetett, azután  festetett  le,  a  mi  már  magában  elég  különös, 
de  még  különösebb  akkor,  ha  tudjuk,  hogy  a  megholt  nem 
is  Pesten,  hanem  innen  igen  távol  temettetett  el. 

Honszerelem  a  8.  számban,  lelkesítő  szózat  hazafiúi 
érzésekre  magyar  hölgyeinkhez.  Császártól.  A  czikk  ugyan 
declamatio,  mit  nálunk  némelyek  rossz  hírbe  kezdenek 
hozni,  azonban  buzdítani  nem  igen  lehet  declamatio  nél- 
kül. A  czikk  nem  mond  ugyan  új  dolgokat,  de  melegséggel 
van  írva  és  jól,  és  czélját  nehezen  tévesztendi  el.  Ilyféle 
czikkeket  hasznos  lesz  néha-néha  e  magasabb  köröknek 
szánt  lapban  közre  bocsátani,  hol  meglehet  sok,  mi  köztünk 
már  nem  új,  még  nem  hallott  dolog  leend.  Császár  nyelve 
correct,  csak  egy  pár  epithetonnal,  mik  néha  tautológiát 
szülnek,  óhajtanánk  benne  kevesebbet. 

A  Nápolyból  írt  levél  magában  véve  nem  érdektelen, 
de  oly  tárgygazdag  útról  sokkal  érdekesebb  tudósítást 
lehet  vala  írni.  Azonban,  ha  ezen  észrevételt  lehet  és  kell 
tenni,  s  az  valakit  sújt,  nem  azt  sújthatja,  ki  a  levelet 
nem  közönség  elébe  számítva  írá,  hanem  annak  kiadóját. 

Karács  Teréz  beszélye :  A  külö)fczök  meglehetősen  vaji 

szerkesztve  és  elég  mulattató.  Azok  nemébe  tartozik,  me- 
lyek nem  psychologia,  nem  jellemzés,  hanem  bonyolódás 
által  érdekelnek.  Szerkezete  ellen  azonban  mégis  van 
kifogásunk.  Szinesy  festesz  grófsága  nagyon  hirtelen, 
mintegy  deus  ex  machina,  csap  be  a  kifejlési  jelenetekbe. 
Nem  tudjuk,  honnan  ismerte  Ildát,  mikor  és  hogyan 
tökélte  el  magát  azon  alakoskodásra,  melyet  játszik.  Meg 
kell  azonban  rónunk  mint  igen  ízetlen  dolgot  a  szájbűz 
emlegetését  e  beszélyben.  Vannak  tárgyak,  melyek  már 
magokban  annyira  undorítók,  hogy  a  legkényesebben, 
leggyengédebben  említve  is,  émelygést  okoznak,  s  ilyen 
bizonyosan  a  szájbüz,  mit  sesthetikai  dolgozatba  belehozni 
igen  szerencsétlen  gondolat.  Ilyesmit  a  Honderűben  ol- 
vasni nekünk  botrányosabb  volt,  mint  ama  vignette  látása, 
melyért  minap  oly  nagy  vala  némelyekben  a  neheztelés. 

A  versezetek  közt  Vörösmarty  Meséjén  kívül  a  Rózsa- 
bimbóról  egy  sem  emelkedik  középszerűségen  felül. 
A  277.  lapon  közlött  vers  pedig  épen  rossz.  Nagy  hazafiúi 
érzelmeket  akar  kifejezni,  de  túlságot  mondva,  semmit 
sem  mond.  —  Mi  általában  e  szemlénkben  versek  iránt 
kissé  szigorúbbak  akarunk  lenni.  Meglehet,  így  több  figye- 
lemre és  ovakodásra  ébresztjük  versiróinkat,  s  az  annyira 
hiányzó  tanulási  ösztönt  felgerjesztjük;  más  részről  pedig 
az  olvasók  is  szokni  fognak  azon  gondolathoz,  hogy  a  vers, 
bármi  csengő,  tartalom  és  velő  nélkül,  sem  istennek,  sem 
embernek  nem  nyújt  élvet.  Stulta  est  prudentia,  cum  tot 
ubique  vatibus  occurras,  periturse  parcere  chartáé. 

Thalia  czím  alatt  a  Honderű  magyar  színházi  tudósí- 
tásokat szokott  közleni.  Bennök  néha  jó  észrevételek  van- 
nak. De  óhajtanok,  hogy  művészeti  lényeges  dolgokról 
ügyekezzék  a  tudósító  beszélni,  kivált  most,  a  Honderű 
pályája  elején,  hogy  ítéletei  alapossága  iránt  véleményt 
és  hitelt  szerezzen  magának,  mi  nélkül  nem  lehetend 
súlya  szavainak  sem  színészek,  sem  közönség  előtt. 

A  205.  lapon  a  Kisfaludy-társaság  közgyűléséről  írt 
tudósításban  igen  feltűnt,  hogy  a  fölolvasott  tárgyak  között 

minden  megemlíttetik,  csak  Schedel  értekezése  nem.  Ha 
a  tudósító  silánynak  tartá  ez  értekezést,  meg  kell  vala 
nyíltan  mondania.  Ki  a  szóval  bátran !  Ez  jobb  mint  a 
hallgatás,  mely  ha  szándékos,  esak  gyávaság  gyanújába 
ejti  a  szándékosan  hallgatót.  A  207.  lapon  arról  értesít- 
tetünk, hogy  a  Hatvani-utczában  levő  gyárban  golyók 
készíttetnek,  melyek  aztán  német  és  magyar  hírlapokban 
a  Honderű  ellen  bombáznak,  Ilyesekre  készen  kell  magát 
tartania  a  Honderű  szerkesztőjének,  és  szerencsés,  hogy 
ha  a  golyók  csak  javító  labdacsok  akarnak  lenni,  de  fáj- 
dalom, az  ily  golyókat  gyakran  kenyéririgység  önteti,  és 
elzúzni  akarás  bombáztatja.  Aligha  itt  is  valami  efféle 
nem  lappang. — A  mint  a  Sálon  többször  említett  vignetteje 
védelmeztetik,  a  208.  lapon,  az  bízvást  elmaradhatott 
volna.  Evvel  alapos  okot  ada  a  szerkesztő  neheztelésre  és 
keserű  megrovásokra.  A  magyar  az  ilyet  kopasz  mentség- 
nek nevezi.  Nem  menti  ki  a  szerkesztő  urat,  hanem  mé- 
lyebben elvádolja.  —  Nagy  megütközéssel  olvastuk  a  244. 
és  245.  lapokon  azt,  a  mi  színház-igazgatónak  a  drámák 
bírálása  iránti  megkötőit  kezeiről  és  az  akadémiai  pártos- 
ságról mondatik.  Mi  ezt  alaptalan,  tévesztő  és  kártékony 
beszédnek  tartjuk.  Bartay  Endre  úrnak,  mennyire  mi 
tudjuk,  nem  kötvék  kezei  a  színművek  bírálatára  nézve ; 
ő  bírálhat  maga  és  biráltathat,  kivel  neki  tetszik.  Az  aka- 
démiai pártosság  ellen  emeltettek  ugyan  szavak  hírlapok- 
ban, de  ezen  szavak  nagyobb  részint  megczáfolvák ;  volt 
eset  olyan  is,  mikor  a  szótemelők  igen  megszégyenedve 
némultak  el,  s  ezt  újra  feltalálni  igen  gyanús.  Ha  azonban 
van  valami  ilyféle  pártosság  az  akadémiában,  vagy  ha 
csakugyan  hiszik  némelyek,  hogy  van,  nincs-e  eszköz  ki- 
játszani a  pártosokat  az  író  nevének  eltitkolásával?  Ha  ki 
fél  e  pártosságtól,  adja  be  kéziratát  idegen  kézzel  leírva  s 
tartsa  titokban  nevét.  Ismeretlen  szerző  iránt  sem  rokon-, 
sem  ellenszenv  nem  támadhat  a  bírálókban.  Ki  e  részben 
nem  bír  magán  segítem,  annak  együgyűségén  csak  szána- 
kozni lehet.  Senki  ellen  és  senki  mellett  nem,  hanem  csak 

Úgy  szólok,  mint  távol  szemlélője  a  dolgoknak ;  s  így  el 
akarom  mondani  azt  is,  hogy  midőn  oly  írók  szólalnak 
fel  a  m.  akadémia  ellen,  kik  annak  nem  tagjai,  ajánlatos 
úgy  szólniok,  hogy  az  ügy  érdeke  kitessék  szavaikból  és 
semmi  más  ne,  különben  nem  érnek  czélt.  Az  akadémia 
elleni  keserű  gáncsok  eddig  többnyire  olyanoktól  jöttek, 
kik  a  tud.  társaságnak  nem  tagjai,  és  súlyok  azért  nem 
volt,  mert  magánérdekek  kiáltottak  ki  szavaikból.  Ettől 
jövendőre  jó  leszen  óvakodni,  ha  az  akadémia  elleni  fel- 
szólalásokkal használni  akarunk. 

Nyelvhibákkal  a  Honderű  szinte  bővelkedik.  Ha  nőket, 
ha  magasabb  köröket  nyelvünkhöz  szoktatni  czélunk, 
ügyekezzünk  őket  hibátlan  magyar  beszédhez  szoktatni. 

Midőn  az  írói  pályán  a  legfelsőbb  rangokra  fog  meg- 
nyílni az  út,  mint  Angol-  és  Francziaországokban,  akkor 
lesz  az  írók  iránt  kellő  tisztelet,  méltánylás  és  elismerés, 
addig  nem  lehet  ilyesmiről  szó. 

A  Magya7'  irodalom  czimű  czikk  (a  3.  számban)  igen 
kuszált  értekezéske,  benne  jó  roszszal, igaz  hamissal  vegyes. 
Igaz,  fonák  nevelési  rendszerünk  fő  oka,  hogy  az  irodalom 
iránt  nincs  részvét,  hogy  könyveink  nem  kelnek ;  igaz,  a 
politika  legújabb  időben  mindent  összefojt,  mi  nem  az  ő 
rengeteg  ölébe  tartozik ;  de  hogy  a  casinók  és  olvasó-tár- 
saságok ritkítanák  az  olvasók  számát,  ez  már  csak  egy 
részben  igaz,  azaz  ritkítják  jelenleg,  de  jövendőre  inkább 
szaporítják.  Ezen  társaságok  fognak  nekünk  olvasókat 
nevelni  jövendőre,  ezekben  fogják  sokan  megkedvelni  az 
olvasást,  kikkel  azt  fonák  és  elhanyaglott  nevelésünk  meg 
nem  kedveltette.  Ezen  egyesületek  által  lesz  az  olvasás  a 
magyar  irodalom  és  írók  ismerete  divattá,  és  ezen  divat 
eszközlendi,  hogy  irodalmi  dolgainkat  nem  tudni  szégyen- 
nek fog  nézetni,  s  így  tovább,  míg  odáig  nem  jutunk,  hogy 
minden,  egy  kis  műveltséget  igénylő,  szükséges  és  elkerül- 
hetlen  kelléknek  tekintendi  egy  kézi-könyvtárral  bírni,  s 
mikor  már  itt  leszünk,  akkor  ezerek  és  ezerekre  menend 
piZ  olvasók  szá^la,  és  ^em  lesz  ok  többé  a  panaszra.  Azon 

Ösztöntől,  mely  « felülről  jő  le  és  kifelé »,  mint  mondatik, 
én  nem  várok  oly  igen  sokat ;  ha  mágnásaink  magyarul 
fognak  olvasni,  ez  gyorsítani  fogja  ugyan  az  olvasás  divattá 
válását,  de  az  olvasók  száma  ezáltal  alig  szaporodik  egy 
pár  százzal.  Anglia  minden  lordja  együtt,  és  Franczia- 
ország  marquisjai  együtt,  ha  egyetlenegy  sem  marad  közö- 
lök, ki  könyvet  ne  venne,  még  puszta  vétellel  nem  volná- 
nak képesek  az  irodalmi  roppant  költségeket  fedezni.  Ezt 
a  nagy  tömeg  teheti  csak,  akkor,  ha  benne  az  olvasás  sze- 
retete és  szüksége  fölébredt  ....  Szükség  e  czikkben  egy 
pár  hibát  is  megigazítanunk.  A  szerkesztő  úr  1 811  -ki  Tudo- 
mányos Gyűjteményről  beszél,  holott  ekkor  még  híre  sem 
volt  a  Tud.  Gyűjteménynek,  s  az  csak  1817-ben  indult 
meg.  Továbbá  azt  mondja,  hogy  a  Fótidal  és  Szózat  ének- 
lőjének «nem  volt  annyi  lelke,  hogy  munkái  kiadására 
tett  költségeit  födözve  láthassa. »  Ez  kissé  ügyetlenül  van 
elmondva.  A  Szózat  éneklőjének  volt  és  van  lelke  ilyesmit 
láthatni,  de  az  olvasó- közönségnek  nincs  lelke  azt  eszköz- 
leni, hogy  ő  ilyesmit  láthasson.  Ügyetlen  beszéd  továbbra, 
hogy  «a  nemzet  életéből  fonódik  ki  a  hydra;»  hogyan 
fonódhatik  a  hydra?  Szereti  a  szerkesztő  úr  használni  a 
korcs  franczhon,  angolhon  szavakat,  melyek  felett  egy- 
párszor már  vitatkozás  is  volt,  s  ezeket  a  Pesti  Hírlapban 
Kossuth  is  akarta  igazolni,  de  nem  bírta ;  és  szereti  a  kép- 
telensége miatt  fertelmes  külhont,  mely  hajszállal  sem 
jobb  az  arany  vasmacskánál,  és  a  fáhól  csináll  vaskari- 
kánál. Azonban  ilyesekről  máskor  bővebben. 

Mária  Terézia  czimű  czikk  igen  középszerű  jellemkép. 
Ha  történet-  vagy  életíró  új  nézeteket  nem  tud  felállítani, 
legalább  előadás  bája  által  tegye  újjá  s  érdekessé  iratát. 
Itt  tudott  dolgok  vannak  mindennapi  alakban. 

Puck  levele  Arielhez  érdekes  czikk.  Jól  van  gondolva 
és  szeszélyes  modorban  jól  írva.  Bárki  legyen  e  czikk  írója, 
csak  szerencsét  kívánhatunk  a  Honderűnek  hozzá.  Előadása 
élénk  és  elejétől  végig  figyelem-lekötő. 

A  két  elitélt  czimű  beszély  új  bizonysága  Kuthy  Lajos 

találékony  eszének  és  beszélyírói  hivatásának.  Némi  lese- 
kedések,  titkos  kulcsok,  szobábai  belopakodások  nem  fog- 
nak ugyan  tetszeni  az  új  franczia  regényes  iskola  ellen- 
ségeinek, kik  igen  bölcs  kritikusok,  líiinden  nemlényeges 
csekélységnek  is  motivatióját  követelni,  ha  franczia  iróról 
van  szó ;  de  ki  fog  hallgatni  ilyen  kritikusokra,  kik  magok 
sem  értik,  mit  akarnak.  A  beszélynek  fényoldala  bizonyos 
bűnvádlási  eljárás  leábrázolása,  mely  a  szerzőnek  igen 
sikerűit.  Méltó  megolvasni  azoknak,  kik  nem  tudják  vagy 
tagadják  a  divatos  criminalis  procedúra  tökélytelenségét. 
Kevésbbé  sikerűit  a  beszélynek  azon  része,  hol  az  elitélt, 
de  ártatlan  férfiú  a  halálos  büntetések  ellen  okoskodik. 
E  thesist  erősebben  is  lehet  támogatni,  valamint  az  itt 
előadottakat  is  nem  minden  siker  nélkül  ostromolni. 
A  beszély,  azt  hiszem,  nyerni  fogna,  ha  ez  belőle  kihagyat- 
nék, mert  nagyon  is  érzik  rajta  a  didaxis,  és  bizonyos 
praeceptori  szag,  mi  költői  műnek  nem  használ.  A  szerző 
igen  dicséretes,  igen  szent  czélja :  reform  t.  i.  criminalis 
codexünkben,  eléggé  kitűnik  e  nélkül  is  a  felébb  magasz- 
taltam vallatási  jelenésekből,  melyek  nagy  ügyességgel 
vannak  adva,  s  czáfolhatlanúl  meggyőznek  mindenkit, 
hogy  a  mostani  bűnvádi  eljárás  igazságtalanságok  örvénye. 
A  beszély  alkotása  ellen  sem  igen  lehet  kifogás,  és  a  moti- 
vatió,  bár  az  nem  volt  épen  könnyű,  meglehetősen  kielé- 
gítő, legalább  nem  emlékezünk  semmi  lényegesre,  mit  a 
kissé  gondolkodó  magának  megfejteni  nem  tudna.  De  lehe- 
tetlen elhallgatnunk  és  nem  gáncsolnunk  Euthy  előadását 
és  nyelvét,  mely  már  nála  valóságos  modorrá  fajult.  Ily 
nehéz  olvasatú,  keresett  és  mesterkélt  nyelv  nem  sok  van 
a  magyar  irodalomban,  s  talán  csak  Döbrentei  Gáborét 
lehetne  hozzá  tenni,  de  az  aztán  —  meg  kell  vallanunk  — 
felülmúlja  igen  sok  fokozattal  Kuthyt,  és  valódi  lelki  tor- 
turát okoz  az  olvasónak.  Ki  ezt  nem  hiszi,  olvassa  el  pró- 
bául a  Berzsenyi  verseihez  írt  magyarázatokat,  jegyzeteket, 
mikben  különben  sok  jó  van  elmondva.  Többeket  ismerek, 
kik  ez  előadás  miatt  épen  nem  akarják  Kuthy  iratait  olvasni, 

ámbár  elismerik  tehetségeit.  S  valóban  e  messziről,  mint- 
egy hajnál  fogva  oda  rángatott  hasonlatok,  képek,  e  nagy 
kiUönködés  kifejezésekben  és  sajáttalan  szólásokban  élvez- 
hetlenné  teszi  Kuthy  különben  érdekes  beszélyeit.  És  ez 
nem  másnak,  mint  a  tömöttség  és  szabatosság  utáni  szer- 
telen vadászatnak  eredménye.  Micsoda  beszédek  ezek,  pél- 
dául :  «Es  e  férfias  feszültség,  vegyülve  szenvedt  szem  egy- 
kedvű tévébe,  mondhatlan  vonzóvá  tévé  tekintetét,  mely 
szívható  hangjának  minden  részvéthez  utatnyita»  (lap  3.) — 
« Tehát  nem  tekinthetem  úgy,  mint  hideg  tervezőt,  kinek 
szivében  lassú  készülettel  jegednek  a  bűneszmék.  Elesett 
lényül  biráltam  őt,  ki  ostor  helyett  megváltást  igényel  s 
kinek  lelkére  balkörülmények  koczkáztak»  (lap  45.).  — 
« Megnyugszik-e  a  védiraton,  melynek  összeőrlött  szer- 
kezete sem  biróilag  nem  rostáltatik,  sem  nyilvános  véle- 
mény elé  nem  jöend,  sem  a  vádlottal  idomzás  végett 
közölve  nincs  ?  a  védiraton,  mely  többször  napszámos 
közönynyel  iratik,  meddő  asztal  és  agy  foltjai  között  s  egy 
meleg  gondolat  nélkül  az  életre,  melyet  kezel,  besárgul 
az  irathalmok  közé,  mint  egy  bolti  lap,  melyre  hajdankelt 
ostornyél  és  tűzkő  ára  jegyzetek  ?»  —  Es  ily  gót  czifrák- 
kal  tömve  a  beszély,  melyek  mind  az  olvasást  nehezítik, 
darabossá  és  döczögővé  tevén  a  stílust,  mind  pedig  a  meg- 
érthetést.  S  kivált  ott,  hol  szerző  nem  maga  beszél,  hanem 
személyeit  beszélteti.  Stílusa  egész  a  nevetségig  jellem- 
szerűtlen leszen,  mert  oly  nyelven,  mint  az  ő  személyei, 
csakugyan  nem  beszélt  még  soha  senki  Árpád  nyelvén. 
Ha  szerző  figyelne  és  tudná,  mennyi  e  részben  a  panasz 
ellene,  elírtóznék  ezen  írásmódtól.  Miért  nem  ír  legalább 
úgy,  mint  mikor  első  beszélyei  az  AthensBumban  megjelen- 
tek ?  .  .  .  E  különködési  viszketeg  szükségtelen  szavakat 
is  koholtat  szerzővel,  például :  szenynyelem  (szenny), 
isme  (ismeret),  imázni  (imádkozni),  zivar  (zivatar),  stb. 

A  szőke  hajfürt  Anda  Kózától,  tűrhető  beszélyke,  kár 
hogy  meg  nem  mondatott,  eredeti-e  vagy  fordítás. 

Költemény  négy  van  e  három  füzetben  :  Vörösmarty, 

Császár,  Ney  és  Döbrenteitől.  Az  elsőről  nem  illik  e  lapok- 
ban dicsérő  szót  mondani.  A  más  három  versről  csak 
Császáré  érdemel  figyelmet :  Néma  havát  sonett.  Döbren- 
tei  Huszár dalsb  üres  és  harmoniátlan.  Népi  költemény 
akarna  lenni,  de  nincs  benne  népjellem.  A  versek  váloga- 
tásában kényesebb  lehetne  szerkesztő  úr. 

A  zsebkönyvekről  írt  jelentés  csupa  bók,  mintha  a  szer- 
kesztő minden,  még  oly  parányi  irócska  kegyét  meg  akarná 
nyerni.  Ha  gáncsolt,  vagy  rosszalt,  azonnal  megijedt  saját 
szavaitól,  és  szépségeket  tesz  mellé.  Valódi  kritikai  kaczér- 
kodás.  Vahot  Imre  megrovatása  beszélyének  mágnások 
elleni  irányáért,  túlság ;  legalább  szerkesztő  e  megrovást 
az  idézett  helyekkel  megnyugtatólag  motiválni  nem  tudta. 
A  zsebkönyvek  ezen  quasi  kritikája  egy  furcsa  észrevétel- 
lel végződik.  Szerkesztő  azt  hiszi,  hogy  istent  kis  í-vel  írni 
tiszteletlenség  a  mindenség  hatalmas  ura  iránt.  Ha  nyelv- 
tani dolgokról  csak  ennyit  gondolkodott  szerkesztő  úr,  mint 
a  mennyit  ez  észrevételke  tanúsít,  akkor  tanácsos  leszen 
minden  effélékről  hallgatnia  jövendőben.  Ha  a  nagy  betű- 
ben tiszteletet  vél  szerkesztő  úr,  akkor  Sobri  és  Dovecz 
haramiák  neveit  kis  betűvel  kellend  írnia,  pedig  ez  már 
mégis  csak  furcsa  orthographia  volna. 

A  3.  szám  szinészeti  tudósításokat  kezd  adni  elég  rész- 
letesen. Ezekről  máskor. 

Az  arszlánok  históriája  nem  érdektelen  olvasmány,  de 
ha  végére  jutott  az  ember,  azon  óhajtás  ébred  fel  lelkében, 
hogy  ha  nálunk  is  ezen  haszontalan  arszlánkodások  divatra 
kapnának,  s  az  embereknek  egy  ily  frivol  neme  támadna 
közöttünk,  s  annak  a  Honderű  leendene  talán  ártatlan 
oka,  mivel  ő  kezde  nálunk  arszlánkodni,  akkor  jobb  volt 
volna  e  lapnak  soha  nem  születnie.  Egyebet  tanuljunk  el 
a  külföld  mívelt  népeitől,  nem  ily  nyomorúságokat. 

A  Divatcsörgetyű  czimű  rovatról  és  a  P^sti  sálon  heti^ 
szemléjéről  ritkán  fogunk  emlékezni.  Ezek  nagyrészint 
csacskaságtára,  melyek  ugyan  több  előfizetőt  fognak  szer- 
zeni a  Honderűnek,  mint  bármi  jeles  vers  vagy  beszély,  de 

kívül  állnak  az  irodalom  körén.  Most  csak  ennyit  a  szer- 
kesztő úrhoz :  vájjon  tárgyai  lehetnek-e  a  sajtónak  a  sze- 
mélyes leírások,  elkezdve  a  ruhán  egészen  « Hajnik  Károly 
barátunk  nagy  8zakálláig?»  A  megyei  és  helytartótanácsi 
currentatióknak  értem  hasznát,  de  ezeket,  bármint  törjem 
fejemet,  nem  tudom  érteni.  Vájjon  ezen  leírások  monoto- 
niája, ezen  egész  az  émelygésig  édes  beszédek  a  hölgyek- 
nek nem  lesznek-e  majd  untatok  és  nem  teendik-e  a  Hon- 
derűt üres  és  ízetlen  csevegővé,  mint  oly  divatárszlánt,  ki 
örök  szép  mondataival  csömörletes,  mert  ne  higyjük  a 
hölgyek  többségét  oly  igen  gyarlónak,  hogy  ez  az  örök  bók 
tessék  neki,  s  oly  együgyűnek,  hogy  minden  hizelgést  jó 
pénz  gyanánt  vegyen. 

A  Honderűt,  díszes  divatképeken  kívül,  jellemzetes  fa- 
metszetek, melyek  a  szöveg  sorai  közé  nyomvák,  ékesítik. 
A  czímlapon  egy  torzkép  van.  Egy  divatarszlán,  inkább 
uszkár,  mint  arszlánfejjel,  a  magyar  journalistika  kődarab- 
jai közt  botorkázva  orrán  egyensúlyozza  egy  írótoUon  a 
Honderűt.  Annak .  nem  értjük  csak  jelentését,  miért  orr- 
hegyen az  egyensúlyozás  ?  Talán  a  divaturacs  nagy  ügyes- 
ségét akarja  bebizonyítani,  hogy  ő  orrahegyén  is  képes 
fentartani  egy  magyar  lapot,  mindamellett,  hogy  a  többi 
lapok  mindannyi  akadékúl  állnak  lábai  előtt?  .  .  . 

Honderű  9 — 11.  —  A  9.  számban  Szerkesztői  hütval^ 
lás  czím  alatt  némi  expectoratiókat  olvasunk  bizonyos 
« kemény  megtámadások))  iránt,  miket  némely  pályatársai 
intéztek  a  Honderű  szerkesztője  ellen.  A  szerkesztő  úr 
pályatársaivali  bajait  elintézni  akarni  nem  ránk  tartozik, 
s  így  kerülni  fogunk  minden  beavatkozást  annak  taglala- 
tába,  miként  áll  a  szóba  hozott  megtámadás  s  kinek  van 
vagy  lehet  igaza,  csupán  a  czikk  értéke  iránt  teszünk  néhány 
jegyzést,  ügy  látszik  nekünk,  hogy  a  szerkesztő  nem  látja 


tisztán,  a  miről  szól,  s  két  lényegesen  különböző  dolgokat 
kever  össze :  polémiát  t.  i.  és  kritikát.  Megtámadásért, 
kivált  ha  az  ok  nélküli  volt,  lehet  neheztelni,  azt  lehet 
visszatorlani  a  nélkül,  hogy  az  ember  gyarlósággal  vagy 
idegen  itélet  iránti  türelmetlenséggel  vádoltathassák. 
Neheztelni  ellenben  birálatért,  neheztelni  azért,  hogy 
valaki  munkánkról  nem  itélt  kedvezöleg,  nagy  gyarlóság 
és  türelmetlenség  jele.  Valamint  nekünk  lehet,  szabad, 
vagy  tán  kell  is  mást  megítélnünk,  úgy  lehet,  szabad  és 
kell  másnak  is  minket,  s  egymást  Ítéletét  tűrnünk  illik, 
kell  és  kötelesség,  s  ki  ellenkező  bizonyít,  csak  gyarlósá- 
gait árulja  el,  és  azt,  hogy  maga  személykéjébe  mondha- 
tatlanul  szerelmes,  s  az  ilyen  akármi  pályát  tűzött  legyen 
ki  magának,  szánakozásra  méltó ;  mert  a  ki  maga  felől 
véleményeket  nem  tud  meghallgatni,  az  önkényt  bezárta 
maga  előtt  a  haladás  útját.  Mi  a  jelen  szerkesztői  hitval- 
lást nem  tartjuk  elég  férfiasnak,  mert  neheztelni  látszik  a 
nem  kedvező  Ítéletért  s  a  megtámadót  nem  megtorolja, 
nem  utasítja  vissza  az  írói  pályán  egyedül  eszélyes, 
egyedül  szabad  fegyverekkel,  hanem  panaszol  ellene  és  a 
megvetés  palástjába  burkolja  magát.  Megvetni  könnyű 
mesterség  ugyan,  és  silányság  ellenében  sikeres  is;  de 
«ha  erő  mutatkoiiik  ellenünk,  azt  megvetni  nem  tanácsos, 
mert  a  megvetés  homálya  magunkra  fog  borulni.  Nem 
tartjuk  eléggé  meggondoltnak  azon  nyilatkozatot  sem, 
hogy  a  Honderű  elleneseinek  felelni  nem  fog,  csak  akkor, 
«ha  oly  tények  hozatnának  fel  ellene,  melyek  a  hazudság 
bélyegét  hordják  magokon. »  Sokan  tették  már  fel  magok- 
ban erősen  ezen  felelés  hősiségét  és  sokan  fogadtak  hason- 
lólag,  de  a  fogadást  meg  nem  tarthatták,  mert  senki  nem 
tudhatja  előre  mint  fordul  a  jövendő  koczkája.  Hát  ha 
gyanusíttatik  a  Honderű  szerkesztője  nem  hazudság  bé- 
lyegét viselő  ténynyel,  hanem  következtetések  és  okosko- 
dás útján  lehozott  állítással,  eredménynyel,  a  mi  nem 
tény,  ekkor  sem  fog  felelni  ?  Például :  ha  valaki  eléggé 
rosszakaró  volna  azt  mondani,  hogy  a  Honderűi  arszlán- 

kodás  ellenséges  indulat  nemzetiségünk  ellen,  hogy  a 
szerkesztő  úr  franczia  léhaságokhoz  akar  bennünket  szok- 
tatni, és  kivetkeztetni  nemzeti  sajátságainkból  s  hogy 
magyarságunknak  ellensége.  Ha  ily  súlyos  váddal,  a  mi 
nem  tény,  hanem  állítás,  terheltetnék  szerkesztő  úr,  váj- 
jon akkor  sem  felelne  ?  Alig  hihetjük  el.  Sőt  mi  azt  gon- 
doljuk, mindenek  között  legkevésbbé  kell  oly  tényekre 
felelni,  mik  a  hazudság  bélyegét  hordják  magokon,  mert 
az  ilyenek  önmagokban  is  összerogynak,  azaz  rajtok 
levén  a  hazudság  bélyege,  senki  előtt  hitelt  nem  nyerhet- 
nek. —  Vannak  e  czikkben  még  több  részint  vigyázatlan, 
részint  alaptalan  állítások.  Például  csak  egy-kettőt. 
A  209.  lapon  az  mondatik,  hogy  nincs  előkelőbb  család, 
mely  a  Honderű  előfizetői  sorát  ne  díszítené.  Ez  igen 
sértő  beszéd.  Ismer  szerkesztő  úr  minden  előkelőbb  ma- 
gyar családot  ?  s  tudja,  hogy  a  Honderűnek  mindenik  elő- 
fizetője ?  Ez  lehetetlen.  Vagy  tán  azt  nem  tartja  szer- 
kesztő úr  előkelőbb  családnak,  ki  a  Honderűre  nem  fize- 
tett elő  ?  s  így  a  Honderű  lesz  ezentúl  az  előkelőség 
mértéke?  Ha  igén,  akkor  mondhatnók:  itt  a  saloniság 
egyszerre  a  legnagyobb  gorombasággá  fajult  volna.  Mi 
azonban  nem  akarunk  ilyesmit  a  szerkesztőről  feltenni, 
hanem  az  egész  nyilatkozást  vigyázatlan  és  megfontolat- 
lannak kell  gondolnunk.  —  Ugyan  e  lapon  mondatik, 
hogy  szerkesztő  úr  « főleg  nőknek  ír,  s  ezért  irásmodorá- 
ban  keresni  fogja  az  egyszerű  stílt,  habár  felületesnek 
nevezik  is  ezt  a  magyar  irodalom  nagy  szemöldű  s  mély 
philosophiájú  hősei.  Különös  zavara  a  fogalmaknak  I 
A  fölületesség  nem  az  egyszerű  stílusban  fekszik  s  általá- 
ban nem  a  stílusban.  Lehet  legegyszerűbb  stílusban  igen 
mélyen  és  igen  kimerítőleg  szólni  valamely  tárgyhoz,  és 
viszont  igen  mesterkélt,  czikornyás  stíluson  igen  felülete- 
sen. Ha  szerkesztő  úr  a  legegyszerűbb  stílusban,  a  leg- 
nagyobb szabatossággal,  de  egyszersmind  világossággal 
igen  körülményesen,  s  tanulságosan  és  czéljához  képest 
kimerítőleg  fog  írni,  senki  józan  észszel  nem  fogja  mond- 

hatni,  hogy  fölületesen  ír.  Mi  úgy  hiszszük,  a  gúnyolt  nagy 
szemöldű  hősek  alkabnasint  nem  egyszerű  stíljéért,  — 
mert  szerkesztő  úr  stílje  elég  czikomyás,  mit  ki  lehet 
mutogatni  —  hanem  azért  nevezték  czikkjeit  fölületesek- 
nek,  mert  egyoldalúlag,  töredékesen  s  így  nem  elég  ta- 
nulságosan és  nem  kimerítőleg  értesíté  olvasóit  a  felvett 
tárgyak  felől.  Legalább  mi,  kik  azonban  sem  mély  philo- 
sophusok.  sem  magyar  irodalmi  hősek  közé  nem  számít- 
juk magunkat.  S  kérdés,  nincs-e  kisebb  szemöldökünk 
mint  szerkesztő  úrnak,  ezért  mondtuk  egy  pár  irányczik- 
két  fölületesnek.  írjon  szerkesztő  úr  a  lehető  legegysze- 
rűbben, s  ne  mondjon  bár  újat,  csak  a  régit  kimerítőleg 
ismételve,  és  legyen  irány czikkjeinek  kitűzött  czélja  a 
körülményes  értesítés  és  soha  nem  fogjuk  czikkét  fölüle- 
tesnek mondhatni.  —  A  Honderű  czím  apológiája  is  azon 
dolgok  közé  sorozható,  melyek  a  szerkesztő  úrnak,  mint 
erdélyi  rokonink  mondanák,  ugyancsak  erősen  nem  sike- 
rűitek. ((Honderű,  úgymond,  sem  többet  sem  kevesebbet 
nem  akar  tenni,  mint  Budapest.*)  Igen  ?  de  hogyan,  miért  ? 
Azért,  mert  gróf  Széchényinek  így  tetszett  nevezni 
Budapestet  ?  De  nem  önkényes  elnevezés-e  ez  ?  S  lehet-e 
Budapestre  érteni;  ha  csak  meg  nem  mondatik  ?  S  meg- 
mondotta-e szerkesztő  úr  valaliol  lapjában  ?  Soha,  sehol ! 
Lehet-e  tehát  másra  érteni  mint  a  haza  felderülésére  s 
ha  lehet,  nem  büszke  czím-e  ez  ?  Itt  tehát  maga  a  szer- 
kesztő úr  hibás,  ha  meg  nem  értetett  és  e  praetensivus 
czímért  megrovatott.  Most  miután  megmagyarázta,  hogy 
Budapestet  akar  a  Honderű  alatt  érteni,  kimentette  ugyan 
magát  a  gőg  vádja  alól,  de  azt  mégis  nem  bizonyítá  be, 
hogy  e  czím  szerencsés  választás  volna.  De  igen  furcsa 
okoskodás  az  is,  hogy  mivel  Buda  németül  a  kályha 
(Ofen)  nevével  neveztetik,  tehát  ne  nevezzük  régi  nevén, 
hanem  nevezzük  a  két  várost  Honderűnek.  És  ez  aztán 
segíteni  fog  rajta,  hogy  a  német  többé  Ofent  ne  mondjon  ? 
Azt  hiszem,  oly  kevéssé  lesz  ez  ok  az  Ofen  kiirtására, 
mint  volt  eddig  a  Buda  név.  Mi  panasza  van  valakinek 


LAtSZKMLÉ.  M5 

a  Buda  név  ellen  ?  Es  mégis  a  ^  német  nem  mondott 
Budát,  hanem  mondott  Ofent.  És  aztán  végtére  mi 
közünk  nekünk  ahhoz,  miként  nevezi  a  német,  csak 
mi  magyarul  nevezzük  jól;  a  Honderűvel  az  Ófenen 
akar  a  szerkesztő  úr  segíteni  s  ebben  fekszik  a  kép- 
telenség. Alaptalan  beszéd  végül  az,  hogy  «Psyche  le- 
gyen, ki  Vénust  megbiráljaw,  azaz:  a  biráló  tökéletesebb 
legyen  annál,  a  kit  megbírál.  Tisztelet,  becsület  mind  az 
idézett  Voltairenek,  mind  az  idéző  szerkesztő  úrnak,  de 
itt  többet  mondanak,  mint  a  mi  igaz.  E  szerint  fontosabb 
volna  ki  birál,  mint  az,  hogyan  birál ;  fontosabb  ki  szól, 
mint  az,  mit  szól,  pedig  ez  egyike  a  leghamisabb  tanok- 
nak, melyek  valaha  papirosra  Írattak.  Minden  bírálatnak 
csak  annyiban  van  értéke,  mennyiben  igazolható  ;  hanem 
ilyen,^  silány  beszéddé  vált,  bármi  nagy  auctoritástól  ered- 
jen. Általában  e  voltaire-i  idézet,  a  mellett,  hogy  egy-pár 
alaptalan  mondatot  foglal  magában,  igen  rosszul  is  áll 
a  szerkesztő  úr  szájában  és  kivált  ama  « porba  tiporni 
akaráson))  nehéz  nem  mosolygani. 

A  10.  számban  Császár  folytatja  Honszerelem  czímű 
czikkjét,  melyben  azon  óhajtását  mondja  ki  többek  közt, 
hogy  bár  nőink  előtt  lenne  a  férfiúi  eszmény  az,  kiben 
leghőbb  szerelmet  tapasztalnak  a  haza  iránt,  és  bár  az 
ilyen  férfiú  uralkodnék  keblök  minden  érzeményén  s  ezt 
ajándékoznák  meg  babérul  szerelmökkel.  A  gondolat 
szent,  bár  felfognák,  kiknek  szól. 

Ali.  szám  irányczikkje  jelentés  egy  a  szerkesztő  úr 
által  elrendezendő  hangversenyről.  Talán  csak  nincs 
szűkében  a  Honderű  az  irányczikkeknek  ? 

A  10.  és  11.  számban  Kunoss  ismerteti  Garay  verseit 
néhány  általános  biráló  szót  is  mondva  e  versek  felől. 

A  három  kérdés  czímű  beszély  Márktól  a  jobbak  közé 
tartozik,  miket  divatlapjaink  ez  évben  adtak.  Szerző  re- 
flexiói egy  mélyebb  tekintetet  tanúsítnak  az  életbe,  mint 
a  mit  beszélyiróinkban  többnyire  tapasztalunk.  Sok  egyes 
mondatai  elárulják,  hogy  világnézetei  éles  észrevétel  és 

valódi  eszmélkedés  eredményei.  Nyelve  szabatos,  gondos 
és  egyszerű.  Meg  kell  azonban  vallanunk,  hogy  a  derék 
angol  sir  John  jellemén  némi  csorbát  ejt  az  akasztási  je- 
lenet. Armand  gróf  megérdemlette  e  büntetést,  de  a  becsü- 
letes sir  John  nem  érdemiette,  hogy  a  költő  vele  ily 
keményen  bánjék.  Ez  akasztást  véghez  vihette  volna 
Thim  a  nélkül,  hogy  John  részese  legyen.  Például,  ha  a 
gróf  felingerlené  a  szolgát  s  ez  boszújában  úgy  bánnék  vele, 
a  hogyan  John  által  parancsolva  nem  volt.  Mindenesetre 
John  jellemét  tisztán  kell  vala  tartani  a  gyilkosságtól.  Sze- 
rettünk volna  egypár  szónyi  tudósítást  Caesar  és  Olivia  felől 
is  hallani,  éltek-e  vagy  haltak.  Erdekesbbé  vannak  téve, 
hogy  sem  oly  könnyeden  mellőztetniök  lehessen. 

Gaal  Olivia  czímű  beszély  én  némi  elhamarkodás  jelei 
látszanak.  Fő  baja  e  beszélynek  azonban  az,  hogy  a  szerző 
benne  magát  ismétli.  Olivia  igen  hasonlít  Eugéniához, 
melyet  nem  régiben  az  Athenaeumban  olvastunk.  A  tárgy 
ott  is  mint  itt,  megcsalt  szerelem  ;  ott  is  egy  gaz  mátka, 
itt  is  az ;  ott  is  egy  valódi  szerető,  kinek  érzelmei  nem 
viszonoztatnak,  itt  is  az;  ott  is  egy  leány,  ki  magát  szé- 
gyen miatt  öli  meg,  itt  is  épen  az,  azon  dicséretes  különb- 
séggel, hogy  itt  az  öngyilkosság  lélektanilag  erősebben 
van  motiválva,  mert  az  öngyilkos  leány  hevesen  szerette 
azt,  ki  őt  megcsalá.  Különben  a  beszély  nem  érdektelen. 

Az  Uti  kaland  Alt  Móricztól  igen  becses  czikk.  Benne 
magyar  élet  van  festve  igen  jellemzetesen.  Szerző  humor- 
ral és  eredetiséggel  ír.  Czikkje  tömött,  reflexió  és  elmés- 
ség egymást  váltják  benne  s  mindvégig  mulattató.  Ha  az 
Alt  Móricz  név  alatt  az  lappang,  kit  többen  gyanítanak,  csak 
örvendésünket  jelenthetjük,  mert  az  ismert  szerző  itt  új 
oldalról  mutatkozik.  Óhajtanánk  neki  hibátlanabb  nyel- 
vet. Ilyeneket:  «Hát  úgy  nézek  én  ki,  mint  egy  zsivány  ?» 
oFogja  meg  (be)  a  száját.))  stb.  jó  leend  a  jövendőre 
kerülni.  Mi  lesz  irodalmunkból,  ha  a  nyelv  iránt  még 
jobb  íróink  is  oly  kevés  figyelmet  és  szeretetet  tanú- 
sítnak ? 

Költemény  nyolcz  van  e  füzetekben;  a  kilenczedik 
Vörösmartytól.  A  nyolcz  középszerűség  betegségében  sín- 
lik, s  alig  fog  közülök  csak  egy  is  életben  maradni.  Ha  az 
nincs  meg  a  versben,  mit  Horácz  ezen  két  szóban  «ponere 
totum))  fejez  ki:  akkor  egy-két  jó  gondolat  meg  nem 
mentheti  a  haláltól. 

A  Honderű  nyelve  folyvást  incorrect  s  némi  megrótt 
hibái  mellett  makacsul  megmarad.  Egyszer  majd  veen- 
dünk  magunknak  fáradságot  némi  szarvas-hibákat  kije- 
lölni s  igen  szépen  megkérni  a  szerkesztő  urat,  legyen 
szíves  nekünk  nyelvtanilag  megmutatni,  hogy  a  miket 
hibák  gyanánt  megró vandunk,  nem  hibák.  Igen  kíván- 
csiak vagyunk  szerkesztő  úr  új  nyelvtani  rendszerét  meg- 
hallani. 

A  320.  lapon  egy  szeszély-lapdacs  van,  melybe  kissé 
megütköztünk.  Arról  értesít  bennünket  a  Honderű,  hogy 
a  pesti  Űri-utcza  kövezete  azért  volt  a  minap  beszalmázva, 
mert  a  a  Világ  haldoklik ».  Az  ötlet  nem  rossz  s  nem 
ügyetlenül  van  elmondva,  sokan  nevetni  fogtak  rajta.  De 
mint  lehet  ezt  megegyeztetni  azon  nyilatkozással,  mely 
ugyanezen  füzetben  a  232.  lapon  határozottan  mondatott 
ki :  «Mi  soha,  de  soha  sem  támadjuk  meg  pályatársaink 
egyikét  sem.))  Alig  lehet  egy-egy  keserűbb  megtámadás, 
mint  ha  valakinek  hitelét  akarjuk  lerontani ;  s  lehet-e  lap 
hitelének  jobban  ártani,  mint  ha  azt  mondjuk  róla,  hogy 
haldoklik. 

VIII. 

Regélő  20 — 24.  szám.  A  20.  szám  Lapviszonyok  czím 
alatt  igen  badar  beszédet  foglal  magában  a  szerkesztőtől, 
mely  nyilatkozás  akarna  lenni  a  Honderű  szer- 
kesztői hitvallására,  miről  fellebb  emlékezénk.  E  czikk 
annyi  ész  és-  szívgyarlóságokkal  van  tele,  hogy  alig  győz- 
nénk előszámlálni.  Vájjon  nem  volna-e  sokkal  tanácso- 
sabb dolgokról,  melyek  említésénél  nem  lehet  vagy  nem 

bírjuk  szánakozásra  méltó  gyengeségeinket  elpalástolni, 
egészen  hallgatni  ?  Ki  nem  tndja,  hogy  a  Regélőben  több- 
ször volt  csipkedve,  vagdalva  a  Honderű,  igen  vastag 
személyességig,  és  mégis  (jaray  e  Lapviszonyaiban  azt 
erőlködik  elhitetni,  hogy  a  mi  a  Honderű  ellen  íratott,  az 
csupa  tiszta  ügyszeretetből  fakadó  kritika  volt  a  Honderű 
modora  és  iránya  ellen.  Ei  nem  tudja,  hányszor  replieáz- 
gatott  a  Regélő  a  Világ  megrovásaira,  (hiszen  az  epigram- 
mázgatások  még  máig  tartanak!)  s  mégis  Garay  mondja, 
hogy  ő  a  világ  gáncsolkodásait  tűrte  és  hallgatással  mel- 
lőzte. Mennyi  adattal  volna  bebizonyítható,  miként  a 
Regélő  egyike  a  legtürelmetlenebb  magyar  lapoknak, 
mely  aggatózik,  vagy  kell  vagy  nem,  és  a  legbékésebb  in- 
dulattal elmondott  Ítéletért,  ha  az  nem  volt  magasztaló, 
azonnal  kész  epéskedni ;  és  íme  Garay,  csodálatos  naiv- 
sággal, türelmet  hirdet,  és  véleménytürelemre  inti  a 
Honderűt.  Ki  nem  tudja,  hányszor  tette  és  nem  tartotta 
meg  a  Regélő  azon  ígéretet,  hogy  polemiázní  nem  fog ; 
és  íme  Garay  most  újra  fogadja  és  még  tanácsolja  a  Hon- 
derűnek is,  hogy  ne  polemiázzon.  De  legfurcsább  azon 
gyónás,  mely  következő  szavakban  dicsekszik:  tMi  — 
úgymond  Garay  —  nem  vagyunk  oly  gyengék,  hogy  a 
helyes  útbaigazításért,  vagy  egy  jó  vitzért  (I I !)  melylyel 
gyengéink  érdem  szerint  nevetségessé  tétetnek,  azonnal 
junói  engesztelhetlen  haragra  merevülnénk.  Mi  csak  a 
rossz  vitzekre  haragszunk,  mint  a  rossz  verselőkre.  A  jó 
vítzen,  ha  magunkat  sújt  is,  mindig  jóízűet  szoktunk 
magunk  is  kaezagní  s  azután  nem  elkonokúlní,  hanem 
megtérni. »  Adná  isten,  hogy  így  volna,  de  annyi  esetek 
kiáltják  az  ellenkezőket,  hogy  mindenki  méltán  bámulhat 
e  nyilatkozás  vakmerőségén.  Azon  nagy  méregre,  mi  az 
Athenseum  és  annak  szerkesztője  ellen  e  Lapviszonyok- 
ból mindenütt  kitűnik,  nem  szükség  szólnunk,  azok  eléggé 
bélyegzik  önmagokat  s  bennök  Garay  inkább  szánakozás 
mint  kritika  tárgya  lehet. 

FifU/f'ltH'Czh'h's  Sliakespeíwe  III.  Hichanljdra  Henszl- 

mann  Imrétől,  dicséretet  érdemlő  czikk  azon  jó  szándék- 
ért, hogy  Shakespearet  ügyekszik  megismertetni  a  magyar 
olvasókkal.  Óhajtható  lett  volna,  hogy  ül.  Kichard  adatása 
és  e  czikk  megjelenése  egymáshoz  közelebb  estek  volna. 
Kár,  hogy  Henszlmann  irása  nem  élénkebb  és  figyelem- 
lekötőbb,  úgy  a  mi  jót  mond,  több  hatással  volna. 
A  legszárazabb  aBsthetikai  vizsgálatokat  is  lehet  igen  érde- 
kesekké tenni  előadás  által.  Minapi  figyelmeztetésünk 
nem  használt  a  Eegélő  szerkesztőjének,  mert  ő  zordon 
konoklattal  csakugyan  hagyott  ismét  nyelvhibákat  ez 
értekezésben,  s  íme  már  is,  egy  számmal  később,  czáfolva 
van,  mit  Lapviszonyaiban  mond,  hogy  ő  nem  elkonokúl, 
hanem  megtér. 

Tóth  Lőrincz  Schweüzi  emlékezéseiben  érdekes  és  bor- 
zasztóan megható  Eossberg-hegy  leomlása  és  Goldau 
falu  1806-ban  történt  eltemettetésének  leirása. 

A  Dalünnep  megnyitó  beszéde  b.  Eötvös  Józseftől  igen 
kedves,  igen  megható  nyilatkozása  egy  kedélyes  kebelnek. 
Felette  jól  esik  az  olvasónak  politikai  és  divatlapjaink 
sok  száraz,  hosszadalmas  gyakran  üres  értekezései  közt 
ily  gondolat  és  érzésteli  czikket  olvasni.  Kár,  hogy  ily 
czikk  közlésénél,  mit  ünnepnek  nézhet  a  Eegélő,  nem 
fordittatik  több  gond  a  kijavításra.  Egy  helyt  annyira 
összezavartattak  a  betűk,  hogy  nem  lehet  kitalálni,  mit 
akar  a  szónok  mondani. 

Az  olvasó-kör  ieÜemzetes  ábrázolatokban  és  jó  szeszély- 
lyel  írt  czikk  a  magyar  falusi  életből  merítve,  de  csonka, 
és  semmi  érdekes  nem  jő  ki  az  egészből. 

Az  Özvegy  beszély  Trucka  Páltól  —  vagy  a  Eegélő  írás- 
módja szerint :  Paáltól  —  oly  tárgy,  melyből  lehetett  volna 
valamit  csinálni,  de  nem  ily  hirtelen  ketté  vágva :  méreg, 
örülés  és  gyilok  által.  Erre  igen  ilhk  azon  mondás,  hogy 
tiszta  volt  az  ég  és  mégis  beütött  a  mennykő. 

Versek  e  számokban  Vidor  Emil,  Lisznyai  Kálmán  és 
Eiskó  Ignácztól  vannak.  Eiskó  verseiben  nagy  könnyű- 
ség  van  és  forma  tisztasága,  a  mi  n)LOstani  verselőinkjiél 

ritkább ;  de  egy  idő  óta  tartahnatlanabb  verseket  látunk 
tőle,  mint  ezelőtt.  Balassa  Bálint  özvegye,  a  24.  szám- 
ban czímű  versben  van  egy-két  jó  vers,  egy-két  jó  gondo- 
lat, de  az  egész  nem  szerencsés  compositió,  és  nincs  is 
bevégezve.  A  poéta  nagy  fába  vágta  fejszéjét  s  nem  bírta 
azt  többé  kihúzni.  A  derék  Vidor  Emiltől  ismét  egy  velős 
költemény :  Tihany  fokán.  A  másik :  Dal  és  szerelem 
szinte  tőle,  szaggatottsága  miatt  nem  eléggé  világos. 

A  Dalünneprőli  tudósítás  Garaytól  a  24.  szám  Tár- 
czájában  igen  csodálatos  czikkecske  a  maga  nemében  és 
nagy  rokonságban  áll  a  Lapviszonyokkal,  melyeket  fölebb 
ügyekvénk  jellemzeni.  A  helyett,  hogy  mint  ezen  ünnep 
indítványozója  s  elrendezője,  kinek  saját  müvéről  szólni 
úgy  sem  illenék,  elmondaná  historice,  férfiasan  a  történ- 
teket, Garay  ismét  keble  apró  gyengeségeit  tárja  élőnkbe 
és  jóslatokat  mond,  hogy  lesznek  majd  olyanok,  kik  a 
Dalünnepről  is  csak  amúgy  személyes  inclinátiójuk  sze- 
rint szólandanak,  s  nem  azt  nézendik,  kinek  adatott  az 
ünnep,  hanem  ki  és  kik  hozák  létre.  Quasi  verő  I  mintha 
Kisfaludy  Sándort  tisztelni  csak  némelyek  bírná- 
nak privilégiummal,  s  mintha  bizonyos  embereknek  min- 
den második  gondolatja  az  volna :  kutatni,  mit  csinál 
Garay  és  csinálmányait  gáncsolni.  Nincs  senki  józan  eszű, 
ki  e  dalünnepet  ne  tartsa  szerencsés  gondolatnak,  nincs 
senki,  ki  ezt  Garaynak  érdemül  ne  rója  fel  s  a  ki  ne 
örvendjen  derék  Kisfaludy  Sándorunk  megtiszteltetésén. 
Minek  tehát  mindjárt,  mielőtt  még  valaki  csak  nyilatkozott 
volna  is,  a  dolgot  a  kajánkodás  utálatos  mezejére  vinni 
és  erőnek  erejével  gyűlölködéseket  előidézni  akarni  ? 
Nem  lehet  e  nélkül  Garaynak  a  dalünnepről  referálni  ? 
Szükséges  része  ez  a  tudósításnak  ?  ...  De  még  különö- 
sebb az,  hogy  Garay  e  tudósításában  elégtételt  is  emleget. 
Elmondván,  mi  nagy  részvét  volt  ez  ünnep  iránt,  mi  szá- 
mos vala  a  hallgatóság,  azt  veti  utána,  hogy  «Kisfaludy 
Sándor  iránt  sokkal  nagyobb  pietás  él  a  keblekben  mint 
reméltük))  s  kérdi  aztán  :   «kell-e  ennél  szebb  és  nagyobb 

diadal  Kisfaludy  Sándornak,  elégtétel  s  megnyugvás  azon 
Ms  körnek,  mely  ez  ünnepet  létrehozá?»  Csodálatos, 
hogy  Garay,  az  inditványozó,  nem  remélt  oly  pietást, 
mint  a  milyen  mutatkozott;  hiszen  ha  valakinek,  neki 
kell  vala  tudnia,  hogy  Kisfaludy  Sándor  csaknem  félszá- 
zados hirű  nevéhez  hasonló  alig  van  a  magyar  irodalom- 
ban ;  hogy  e  név  föltünése  óta  ragyog  a  nélkül,  hogy  e 
ragyogásnak  sugarait  csak  egy  irigy  felhő  is  elborítani 
szándékozott  volna?  És  aztán  « szebb  és  nagyobb  elég- 
tétel?)) Vájjon  ki  ellen  és  miért?  Bántotta  valaki  ez 
ünnep  miatt  Garayt  vagy  derék  társait,  kik  azt  felolvasá- 
saikkal diszesíték?  Senki!  mit  akar  tehát  Garay  ezen 
elégtétel  szóval  ?  Nem  mondottuk-e,  hogy  ő  valósággal 
azon  igen  szerény  képzeletben  él,  mintha  volnának  em- 
berek, kik  szünetlen  az  ő  személyén  és  munkálkodásain 
törnék  fejőket  .  .  .  Igen  bélyegző  e  czikkben  ezen  beszéd 
is  I  .  .  .  ((hölgyek  és  férfiak,  ifjak  és  öregek  egy  kis  nép- 
vándorlást képezve,  vagy  hogy  szerényebb  hasonlítással 
éljünk,  egy  rögtönzött  hegyi-patakként  tolultak  ki))  .  .  . 
Tehát  az  egy  kis  népvándorlás  szerénytelen  kitétel  a  rög- 
tönzött hegyi-patak  pedig  szerény !  Eisum  teneatis.  És 
mi  az  a  rögtönzött  (improvisált)  hegyi-patak  ?  Ki  Garay- 
nak  valódi  barátja,  lehetetlen,  hogy  ily  gyarlóságokkal 
teljes  czikkekre  mint  ez  és  a  Lap  viszony  ok,  azt  ne  kiáltsa 
neki :  becsüld  magadat  jobban,  mint  hogy  meztelenségek- 
ben mutatkozzál  a  közönség  szemeinek. 

A  731.  hasábon  a  szinészeti  rovatban  V.  J.  jegyű  szín- 
biráló  azt  adja  tudtunkra,  hogy  Bartha  szinész  siket. 
Figyelmeztetjük  általában  íróinkat,  hogy  testi  hibákról 
szólván,  válogassák  a  legszelídebb  kitételeket.  Valakit 
csak  úgy  egyenesen  siketnek  nevezni  bántó;  mindenki 
azt  gondolhatja  e  szót  hallva,  hogy  csúfolódni  akarunk, 
s  a  testi  hibákkali  gúnyolódás  sérti  a  finomabb  érzést. 
Azért  válogatja  nevelt  ember  ily  esetekben  a  kitételeket, 
hogy  azonnal  éreztesse,  miként  nem  csúfolódni  akar,  ha- 
nem csak  komoly  véleményt  mondani  valakinek  testi  hi- 

bája  felett.  Mi  itt  nem  bántani  akarást,  mit  fel  sem  kivá- 
nunk  tenni,  hanem  akifejezósgyengédtelenségétrójukmeg. 
A  Csemegetár  « Pályalombokat »  hoz  —  mint  mondja, 
á  la  Kritikai  Lapok— Nagy  Ignácz,  Szenvey  és  a  mi  csekély- 
ségünk ellen.  Vajha  ezen  pályalombok  á  la  Kj-itikai  La- 
pok volnának,  akkor  nem  megbántott  gyengeség  bizonyít- 
ványai, hanem  írói  gyarlóságok  férfias  ostorozása  fogná- 
nak lenni.  A  három  epigramma  írója  0.  P.  Q.  betűkkel 
jegyzi  magát,  de  a  ki  a  Lap  viszonyokat,  Dalünneprőli 
tudósítást  olvasá,  minden  fejtörés  nélkül  ki  fogja  találni, 
hogy  ezen  betűk  alatt  egy  erősen  gyenge  ember,  az  emberi 
nagy  gyarlóságoknak  fia  van  elbújva.  Az  erőnek  erejével 
Nagy  Ignáczra  fogni  akart  Zajtay  hónapok  óta  egy  szót 
nem  szól  a  Eegélőről  vagy  ennek  egyéb  viszonyairól,  de 
a  junói  kérlelhetlenség  csak  nem  tud  Garayban  elcsende- 
sedni s  a  hol  lehet,  kiönti  mérgét.  Szenvey,  tudtunkra, 
nem  bánta  soha  Garayt,  de  ő  a  Világ  szerkesztője,  hol 
ítéletek  mondattak  a  Eegélőről,  ergo  luat.  Verőczey,  azaz 
a  mi  csekélységünk,  Heryiyó  nevet  kap  ez  epigrammák 
egyikében,  azért  mert  bátrak  valánk  az  éretlen  itéletű 
poéta  egyik  versének  képtelenségeit  kimutatni.  És  íme 
itt  van  a  Garay  által  hirdetett,  ajánlott  türelemnek  ismét 
egy  kézzel  fogható  bizonyítványa.  Verőczeynek  Garay 
egyik  verse  nem  tetszik,  ez  felségsértés  :  ezért  lakolnia 
kell  s  tudtára  adatik,  hogy  Verőczey  hernyó,  Garay  pedig 
poéta  par  excellence,  mert  neki  a  lant  adatott!  !  !  Es 
hogy  neki  a  lant  adatott,  hogy  ő  poéta,  ezt  szokta  ő  min- 
denkinek tudtára  adni,  ki  egyik  vagy  másik  verse  ellen 
szót  emelni  merészel.  Ilyesmit  felelt  nem  régiben  annak 
is,  ki  valamely  geographiai  tudatlanságot  vetett  szemére. 
Igen  is,  Garay  úrnak  a  lant  adatott ;  nekünk  pórfiaknak 
pedig  jog  megmondani,  ha  Garay  úr  lantja  józan  ész 
elleni  dolgokat  zeng,  s  mikor  ilyesmit  kimutatunk,  ha 
véleményünket  hibásnak,  képtelenségeit  igazolhatóknak 
hiszi  Garay  úr,  komoly  argumentumokkal  keUene  föl- 
lépnie, megtanítania  bennünket  ítz  ellenkezőről,  mert  a 

lanttali  puszta  dicsekvés  és  holmi  gúnynevek,  milyeneket 
a  mendicans  diákok  elménczkedése  furcsábbnál  furcsáb- 
bakat tud  kitalálni  és  e  részben  sokkal  leleményesebb  a 
lantos  úrnál,  csak  Ítéleti  nyomor  bizonyítványai. 


IX. 

Honderű  12.  és  13.  szám.  Nők  és  az  élet  czímű 
czikk  költői  ihletéssel  írt  buzdítás  nőinkhez,  melynek  ki- 
vált vége  igen  korszerű,  és  igen  okos  beszéd.  Itt  egy  anya 
végtanácsokat  ad  leányának,  mikből  érdemes  lesz  a  kö- 
vetkező helyet  kiemelnünk.  wVan  egy  szent  kör,  mely 
minden  hölgynek  felnyílik,  egy  pályatér,  hol  mindenik 
érdemért  küzdhet,  s  ez  a  családélet.  A  gyermeket  neked 
adja  isten  s  számot  tőled  vesz.  És  a  számadás  nagy  leend, 
mert  kit  nevelned  kell,  ember  és  polgár.  Polgár,  mon- 
dom, s  azzá  tenni  őt  kettős  feladat,  hol  még  a  hon  is  ké- 
szülőben van.  Szólj  neki  élő  szót,  mert  téged  megért. 
Mondd,  hogy  érezni  kell,  mert  a  multak  nem  érzének, 
hogy  tenni  kell,  mert  a  múlt  nem  teve.  És  ezt  a 
haza  nyelvén  mondd,  mert  ha  más  nyelven  szólsz,  majd 
csak  az  idegent  értendi  meg,  pedig  az  idegen  nem  szól 
neki  a  mi  hazánkról.  Nálunk  a  férfigond  jelennen  viták- 
ban oszlik  fel ;  eszme-  és  elvforradalom  foglalja  el  a  ko- 
molyabb elmét ;  nőké  a  feladat  tenyésztni  a  nyelvet, 
hogy  a  nemzedék  megtanulja  azt,  mit  a  kor  készít.  Azért 
magyar  legyen  a  gyermek  imádsága,  magyar  a  nőhang, 
melyre  szíve  megnyíl,  magyar  a  könyv,  melyből  ítélni 
tanúi  és  az  életösztön,  melyet  czélul  vesz,  s  ez  a  nő  szak- 
mánya,  melyben  él  és  megdicsőülhet.  És  habár  halvány 
a  szín,  gyönge  az  erő,  mit  a  nemzeti  irodalom  még  ad- 
hat :  tűrd  el  a  hiányt,  méltányold  az  ipart,  mert  a  költői 
Bzámy  mély  erővel  bír,  s  ha  pártoltatik,  megközelítendi 
a  magas  léget,  hol  a  műveltség  temploma  áll, »  E  czikj^- 

ben  sok  jó  eszme  van  elhintve,  ámbár  meg  kell  vallani, 
hogy  némi  exaltatióval  van  írva  s  a  hölgyeknek  annyi 
bók  mondatik,  hogy  a  hiedékeny  könnyen  azon  gondo- 
latra jöhet,  hogy  a  szerző  azt  tette  feladatául  megmutatni, 
mintha  a  világtörténetek  fénypontjait  mind  a  hölgyek 
teremtették  volna.  A  nyelv  egyszerűbb  és  kevésbbé  kere- 
sett, mint  szerzőé  szokott  lenni.  Meg  kell  jegyeznünk 
még,  hogy  létez  nem  jól  van  mondva  létezik  helyett;  lé- 
tez annyit  tenne,  ha  szokásban  volna,  hogy  létet  ad,  lét- 
tel ruház  fel  s  ez  cselekvő  ige ;  létezik  ellenben  existit, 
léte  van  és  ekkor  középige :  az  igék  természetét  össze- 
keverni nagy  hiba.  Függély  pedig,  miután  van  már  füg- 
göny, felesleges. 

A  Dalünnej)  némi  declamatióval  ugyan,  de  különben 
jól  irt  ezikk  Tóth  Lőrincztől.  Szól  Kisfaludy  Sándor  meg- 
tiszteltetése ünnepéről.  Kiemeli  a  költészet,  különösen  a 
nemzeti  költészet  becsét  és  fontosságát  s  örvend  a  szerző, 
hogy  nőinkben  a  részvét  fölébredt,  s  hogy  még  vannak 
nyerve  a  költészetnek,  a  hazai  irodalomnak,  mit  abból 
vél  következtethetni,  mert  e  dalünnepen  igen  nagy  számú 
hölgysereg  volt  jelen,  valamint  a  Kisfaludy- társaság  nyil- 
vános gyűlésein  is  évenként  sokan  szoktak  összeseregleni. 
Vajha  ne  csalódnék  állításában  ;  vajha  ezen  megjelenés- 
nek valódi  részvét  volna  ösztöne  és  rugója,  nem  pedig, 
mint  mi  hiszszük,  egy  kis  kandiság.  Én  a  részvét  elhihe- 
tésére  erősebb  bizonyítványokat  óhajtanék  már.  Azt 
tapasztaltuk  több  ízben  hazánkban  is,  hogy  színészek, 
kivált  énekesek  drága  ajándékokkal  tiszteltettek  meg,  de 
íróknak  ily  tisztelet  igen  kevés  jutott.  Óhajtható  volna, 
hogy  oly  méltatást,  minő  Horváth  Istváné,  ki  évenkénti 
2000  pengő  forinttal  jutalmaztatott  a  nemzet  által,  töb- 
bet is  mutathatnánk ;  óhajtanám,  hogy  magyar  hölgyeink 
kedvencz  költőiket  némelykor  egy  kis  emlékkel  tisztel- 
nék, vagy  kiadott  munkáikat  szégyennek  tartanák  meg 
nem  venni,  nem  birni.  Ez  volna  aztán  valódi  részvét  és 
buzdítás  az  elméknek;   de  azon   egyetemi  hidegségben, 

melyet  a  magyar  író  tapasztal,  csoda,  hogy  meg  nem  fagy 
a  leglángolóbb  írói  ihletés. 

Volt  a  regényírásnak  egy  időszaka,  midőn  beszély-  s 
regényekben  haramiák  játszották  a  főszerepet.  Ezen  hara- 
mia-történeteknek többnyire  Olasz-  és  Spanyolországok, 
vagy  a  cseh  és  német  erdők  voltak  játékhelyeik.  Egy  idő- 
ben nagyon  divatban  voltak  ily  zsiványos  históriáeskák ; 
később  megunta  az  olvasó  sereg,  mert  kevésben  volt  valódi 
költői  lélek  és  kikoptak  az  időből.  Egy  ily  modorban  írt 
beszély  van  a  Honderű  11.  és  12.  számában  Spanyol 
rablók  czím  alatt.  Egy,  lovagok  kíséretében  jött  hintót 
rablók  támadnak  meg.  A  lovagok  összelövetnek  a  rablók 
által.  A  hintóból  don  Eodrigo,  egy  ifjú  férj  kényszerítte- 
tik kilépni  és  gyengéd  neje,  Melánia,  emeltetik  ki  ájultan 
a  haramiavezér  által.  A  haramiavezér  szökevény  katona- 
tiszt, kit,  mint  még  hajdani  bajtársa,  don  Eodrigo  árult 
el  bizonyos  összeesküvésért,  s  ez  most  boszút  áll  rajta. 
A  nejével  csak  imént  egybekelt  fiatal  férj  Eodrigo  meg- 
kötöztetve rabul  vitetik  titkos  erdei  rejtekbe,  neje  pedig 
nyeregben  hurczoltatik  a  haramia-tanyára.  A  haramia- 
vezér kezét  kéri  az  ifjú  hölgynek,  az  vonakodik,  de  a 
választás  vagy  kezét  oda  adni,  vagy  halál.  Azonban  Eod- 
rigót  sikerűi  kisi&abadítani  egyik  szolgájának,  ki  csak  el- 
ájult, de  nem  halt  meg  a  hintó  megtámadtatásakor  s 
Eodrigo,  épen  midőn  a  haramiavezér  halállal  akarja 
büntetni  a  vonakodó  hölgyet,  fegyveres  kísérettel  jelenik 
meg,  kiszabadítja  nejét  s  elfogja  a  haramiafőnököt.  Ez 
kivégeztetik.  Melánia  pedig  és  don  Eodrigo,  az  ifjú  házas- 
pár, boldogan  élnek  a  « jelen  mennyén  feledve  az  iszonyú 
multat. »  Et  sic  finis  históriáé.  —  Ki  nem  sokat  olvasott 
ama  régibb  gyilkos  haramia-történetekből,  annak  e  be- 
szély tetszhetik,  mert  nem  rosszul  van  írva ;  de  ki  bő- 
vebben ismerős  velők,  mint  rég  elkopott  tárgyat  unni 
fogja.  Ey  haramiatörténeteknek  lehetne  azonban  némi 
becse,  ha  magyar  életből  volnának  merítve,  mint  a  Gaal- 
féle  haramiakalandok ;    de  ez  a  spanyol  rege,  melynek 

földét  s  embereit  sem  szerző,  sem  olvasói  nem  ismerik 
élethíven,  csekély  hatású  lehet. 

Egy  nő  élete,  francziából  fordítva  Anda  Eózától,  csak 
didaxisa  miatt  bír  némi  becscsel.  Azon  tanulság  van  benne, 
hogy  hölgyek  a  valódi  férfiak  előtt  nem  tehetség-fitok- 
tatás  és  világ  általi  csodáitatás,  hanem  egyszerűségök  és 
háziságoknál  fogva  kedvesek,  szeretetreméltók.  És  ez  az 
életben  többnyire  igazolva  van :  kevés  csodált  nő  szeret- 
tetik. Ebből  könnyű  elvonni  a  nők  rendeltetését.  Az  nem 
női  természet,  mely  nem  óhajt,  nem  eseng,  mélyen,  való- 
dilag  szerettetni,  szerettetni  pedig  házi  egyszerűségé- 
ben, mint  anya  és  feleség  fog  valódilag,  igazán. 

Paget  Jánosné  olaszországi  és  schweitzi  utazásának  is- 
mertetése nem  eléggé  jellemző.  Az  ismertető  nem  a  mun- 
káról mint  inkább  a  munka  körül,  miként  egy  idő  óta 
divatos  nálunk  lenni,  beszél.  A  mondottakat  itt-ott  iga- 
zolni is  kellett  volna,  hogy  az  olvasó  ne  csak  az  ismertető 
szemüvegén,  hanem  saját  szeme  erejével  is  láthasson. 

A  versek  közt  nincs  egy  is  figyelemre  méltó.  Versek, 
minő  napjainkban  száz  és  száz  készül,  de  a  mikkel  kár 
az  olvasók  türelmét  ostromlani. 

A  Huszárdalhói  lehetett  volna  valami ;  de  így  népdal- 
nak nem  elég  jellemzetes,  más  fajú  dalnak  igen  pongyola. 
Amolyan  nak-nek  vers,  mint  Kisfaludy  Károly  vígbeszé- 
lyei  valamelyikében  nevezi. 

A  nyilvános  köszönet  Alt  Móriczhoz  kimaradhatott 
volna  a  Honderű  lapjairól  legkisebb  vesztesége  nélkül  a 
magyar  humoristikának.  írója  nagyon  izzadhatott,  míg 
egy-pár  ötletkéjét  meg  bírta  szülni. 

A  Nagyböjti  jelenet  írója  lehetetlen,  hogy  kancsal  ne 
legyen  lelkiképen.  Egészen  máshová  üt,  mint  a  hová  néz. 
Azt  akarja  megmutatni,  hogy  « berezeg  és  hamvszedő 
egyre  megy  ki»,  s  ennek  megmutatására  hármas  beszédet 
közöl  egy  kapus,  egy  hamvszedő  és  egy  mesterember 
között,  mely  azt  bizonyítja,  hogy  a  méltóságosak  között  is 
vannak  arszlánok,  kik  árjegyzékekre  szeretnek  dolgoztatni, 


de  ha  fizetésre  jő  a  sor  :  « reggel  —  heiszt  es  —  alusznak, 
délben  —  heiszt  es  —  alusznak,  délután  —  heiszt  es  — 
kocsiznak,  estve  —  heiszt  es  —  ebédelnek,  éjtszaka  — 
heiszt  es  —  nincsenek  honn.  Az  ördög  dolgozzék  nagy- 
úrnak contóra».  Mi  azt  gondolnók,  ha  már  oly  igen  szív- 
derítő látványnak,  vagy  festészi  tekintetben  becsesnek 
tartatik  egy  pohos  kapus,  egy  szalonka  orrú  hamvszedő 
és  egy  vasgyúró  mesterember  arczf estese,  akkor  érdeke- 
sebb történetecskéket  lehetne  hozzájok  mellékelni. 

Kismarton  czímű  czikknek  Szelestey  Lászlótól  mind 
choro-,  mind  topographiai,  mind  pedig  históriai  tekintet- 
ben kevés  becse  van.  Kár  volt  legalább  Vali  lexikonát  ki 
nem  írni ;  ott  érdekes  történeti  adatok  is  vannak. 

A  451.  lapon  igen  érdekes  Forrayné  magyarul  írt  és 
magyar  érzéssel  teli  lelkes  levele  a  Honderű  szerkesztő- 
jéhez. Tanulság  legyen  ez  jövendőre,  hogy  buzgó  derék  ma- 
gyar hölgyeinket,  minthogy  —  kivált  a  felső  körökben  — 
úgy  sincsenek  oly  igen  sokan,  tanuljuk  megismerni  és  ne 
pirítsuk  meg  őket  német  levelekkel.  A  válaszban  a  szer- 
kesztő úr  azt  mondja,  hogy  «nem  pirult  soha  szíveseb- 
ben mint  ez  alkalommal ».  Hogyan,  tehát  többször  is  pirult 
már  szívesen  ?  Csodálatos ! ! ! 

A  színházi  tudósításokban  némi  különösségek  ötlöttek 
fel.  A  szerkesztő  úr  csupa  udvariasságból  lapjában  min- 
den nevet  csak  úr  és  asszony  kíséretében  ír  le,  de  a  nagy 
udvariasság  közt  aztán  némelykor  megfeledkezik  az  egyen- 
lőségről és  a  distributiva  iustitiáról.  így  a  416.  lapon 
minden  színész  úr  és  asszony,  csak  Egressy  Gábor,  Szent- 
pétery,  Hubenayné  és  Füredy  nem  azok.  Ha  már  egyiket 
czímezzük,  czímezzük  a  másikat  is,  mert  az  aztán  épen 
nem  lesz  udvariság,  ha  azt  mondjuk,  hogy  Fáncsy  úr  és 
Egressy  Gábor.  Ezen  czímezgetések  iránt  az  véleményünk, 
és  óhajtanok,  elfogadtatnék  írói  nyelvben.  Uraznunk  és 
asszonyoznunk  csak  akkor  kellene  valakit,  midőn  szemé- 
lyesen hozzá  szólunk ;  ha  pedig  csak  említjük  nevét,  mint 
távollevőjét,  akkor  elhagyhatnék  az  úri  és  asszonyi  titu- 

laturákat.  Valamint  így  beszélnünk  egymással:  én  azt 
mondom  önnek  Horváth  Lázár  stb.  illetlen :  úgy  viszont 
van  egy  kis  nevetséges  az  ily  beszédben :  Goethe  úr  nagy 
lyrai  költő,  Socrates  úr  nagy  philosoph,  Kazinczy  Ferencz 
úr  gyönyörű  epigrammákat,  Szemere  úr  szép  sonetteket 
írt.  Értenünk  kell,  hogy  a  czímezés  e  második  esetben 
felesleges  s  azt  semmi,  még  az  illedelem  sem  kívánja 
meg.  —  A  419.  lapon  az  mondatik,  hogy  Deus  EKza  ((kül- 
seje tetsző  és  drámai » ;  vájjon  mi  lehet  ez  a  drámai  külső? 
talán  van  operai,  vígjátéki  stb.  külső  is?  Mi  fogalma  lehet 
annak  a  drámairól,  ki  ilyesmit  mond  ? 

Még  egy  pár  nyelvhibát  nem  ^hagyhatunk  szó  nélkül. 
Nem  tudjuk,  mit  akar  a  Honderű  szerkesztője  ily  beszé- 
dekkel: ((Szerelem  a  végetlen  eszme,  mi  minden  tettein- 
ket áturalja))  436.  lap.  « Mennyire  uralja  át  e  gyűléseket 
az  értelmi  f elsőség »  448.  lap.  Hasonlítsuk  most  össze  e 
kitételt  Kisfaludy  Sándornak  e  versével:  «Adja  isten,  hogy 
a  magyart  a  fél  világ  uralja».  Mit  tesz  uralni  Kisfaludy 
Sándornál  ?  nem  egyebet  mint  úrnak  ismerni,  úrként 
tisztelni ;  mit  fog  tehát  e  honderűi  beszéd  tenni  ?  nem 
mást,  mint :  a  szerelem  minden  tetteinket  úrnak  tekinti, 
és  az  értelmi  felsőség  a  gyűléseket  úrként  tiszteli.  így 
magyarázható  csak  az  uralni  szó,  az  áturalni  pedig  épen 
semmit  sem  tesz.  És  így  a  Honderű  egészen  ellenkezőt 
mond,  mint  a  mit  akar ;  ő  a  szerelem  uralkodását  az  em- 
beri tetteken  és  az  értelmi  felsőségét  a  gyűléseken  akarja 
jelenteni,  s  ellenkezőt  mond.  Más  uralni  valakit,  más 
pedig  uralkodni  valakin.  S  ugyan  kérjük  szépen  a  szer- 
kesztő urat,  magyarázza  meg  nekünk,  mi  haszon  lesz 
nyelvünkre  nézve  azon  újításból,  ha  az  ural  és  uralkodik 
különböző  fajú  és  természetű  igéket  összekeverjük  ?  — 
A  449.  lapon  ez  áll:  « zöldet  lát  mérgében  a  művészek 
nyirettyűjc)).  Nyirettyű  hegedűvonót  tesz,  tehát  a  hegedű- 
vonó is  lát  a  szerkesztő  úrnak,  és  ő  maga  még  sem  látja, 
hogy  ez  képtelen  beszéd. 

Még  egy-pár  korcs  szót  is  kell  bemutatnunk,  másoknak 

ijesztőül.  Vájjon  minek  ily  szavak  ós  mit  tesznek :  zenchf^ 
zoiély?  és  a  foly árral  écharpe-ot  akar  szerkesztő  úr 
mondani?  Ez  valóban  szép  Bábel  lesz,  ha  így  reformáljuk 
nyelvünket?  Nem  tudja-e  szerkesztő  úr,  hogy  a  foly  ár 
tájszó,  csaknem  egész  túl  a  dunai  rész  ismeri,  yeil  érte- 
lemben? Bizony-bizony  itt  az  idő,  hogy  íróink  a  nyelv- 
tanulásra nagyobb  gondot  fordítsanak,  mert  ha  nyelvün- 
ket így  míveljük  intensive,  akkor  nem  tudom,  mi  lesz 
annak  terjedéséből  is. 


X. 

Regélő  25 — 28.  szám.  —  Kisfaludy  Sándor  életrajza 
Garaytól  igen  sekély  dolgozat,  nem  híjába,  hogy  felolvasás 
alkalmával  is  ennek  unalmassága  ellen  volt  legtöbb  pa- 
nasz. Három-négy  s  többszöri  n3álatkozatokban  mondo- 
gatja el  szerző,  mit  akar  és  mit  nem  akar  e  biographiával 
s  végtére  azt  látjuk,  hogy  a  mit  kellett  volna,  azt  nem 
tette,  a  mit  pedig  akart,  azt  nem  bírta.  Elmondja  mind- 
járt kezdetén  egy  szentivánéneki  hosszúságú  (26  sornyi) 
periódusban,  mely  egy  évtized  előtti  akármely  megyei 
széles  stílusú  jegyzőnek  becsületére  vált  volna,  hogy  ő 
«nem  azért  írja  Kisfaludy  Sándor  életét,  mintha  csak 
egyet  is  gyanítana  hallgatói  közt,  ki  Kisfaludy  Sándort 
ne  ismerné,  hanem,  mert  ez  az  ünnejiély  kiegészítéséhez 
tartozik,  mert  a  szívnek  jól  esik  egy  ily  férfiú  pályáját 
emlékezetünkben  felfrissíteni.  Eajza,  úgy  mond,  nem 
kritika  szigorú  mérlegével  meglatolt,  tudományosan  kidol- 
gozott biographia  lesz,  hanem  meleg  kebelből  szakasztott 
visszaemlékezés.  Hosszas  volna  elősorolni,  folytatja,  mily 
veszélyeken  ment  Kisfaludy  Sándor  keresztül,  vagy  azon 
helyeket  előszámlálni,  melyeken  megfordult,  melyek  rá  és 
poesisére  befolyással  voltak.  0  keble  akkori  áUapotját 
leírta  dalaiban,  melyeknél  szebb  és  jobb  életirást  senki 
sem  kószíte  magának ».   Szabad  legyen  ezekre  nemieket 

Bajza.  IV.  34" 


♦^'^0  VltAlRATOl^. 

megjegyeznünk.  Kár  volt  föltenni,  hogy  Kisfaludy  Sán- 
dort a  dalünnep  minden  hallgatója  ismeri,  miután  íróink 
nem  ismerésének  annyi  bizonyítványait  látjuk  minden- 
nap; de  föl  is  téve,  hogy  ismeri,  hogyan  ismerheti  őt? 
alkalmasint  csak  munkái  olvasása  által,  azaz  mint  költőt, 
és  így  nem  ismeri  életét,  mívelődését  és  kifejlését,  mert 
Kisfaludy  Sándornak  egy  közkézen  forgó  életleírása  nincs. 
Igen  helyén  volt  volna  tehát  valakinek  ezen  szellem  kifej- 
lését habár  röviden  is,  de  jellemző  vonásokban  előterjesz- 
teni, mit,  ha  szerzőnek  nem  volt  hozzá  ereje,  kár  volt 
felvállalnia.  Szerző  nem  akart  kritikai  biographiát  írni, 
nem  akarta  előszámlálni  még  azokat  sem,  mik  Kisfaludy 
S.  poesisére  befolyással  voltak !  Valóban  nagyon  sajnál- 
juk, hogy  épen  a  lényeges  dolgokat  nem  akarta.  Azon 
mentség  pedig,  hogy  Kisfaludy  munkáiban  önmaga  elké- 
szíté  biographiáját,  el  nem  fogadható;  munkáiban  a  bú- 
várkodó eszű  biograph  fog  ugyan  adatokat  lelni  e  szellem 
történetéhez,  de  a  jó  biographia  más  mint  egy-két  adatnak 
egyberakása  valaki  életéből.  A  lélek  kifejlésiprocessusát,  a 
leendő  embert  kell  az  életírásnak  ábrázolnia,  épen  úgy 
mint  az  emlékbeszédnek  a  lettet,  a  voltat.  De  mit  akart 
hát  szerző,  ha  a  fentebb  mondottakat  nem  akarta?  0  Kis- 
faludy Sándor  emlékezetét  akarta  felfrissíteni,  meleg  ke- 
belből szakasztott  visszaemlékezést  adni.  A  szándék  jó 
volt,  ilyesmit  is  megköszönt  volna  a  hallgatóság  szerzőnek, 
de  ehhez,  meg  kell  vallanunk,  nem  volt  ereje.  Egy  kis  jól 
szavalható  eloge  kellett  volna  e  czélra,  minőket  a  fran- 
cziák  szoktak  és  tudnak  mondani,  minők  nálunk  is  mon- 
datnak némelykor;  de  szerző  e  helyett  biographiai  érte- 
kezést írt,  mely  nem  jellemző,  nem  ábrázolja  hősét 
kifejlési  phasisain  keresztül,  egy-két  tudott  adatot  jól- 
rosszúl  feltálalva,  kritika  nélkül,  mint  maga  mondja, 
összeaggatva,  egy-pár  középszerű  és  nem  is  alapos  észre- 
vétellel kisérve,  állíttatott  össze  e  czikk  úgy,  a  hogyan 
sem  tanulságos,  sem  gyönyörködtető  vagy  szívemelő  nem 
lehet.  Dicöéretetí  volt  a  szándék,  de  nem  volt  megfontolva, 


quíd  ferre  recusent,  qiiid  valeant  liumeri.  Ez  volt  a  dal- 
ünnep leggyengébb  ezikkje. 

A  26.  számban  Nők  én  az  élet  szóról  szóra  a  Honderű- 
ből van  lenyomva,  a  mire  annál  kevésbbé  volt  szükség, 
mert  az  átvétel  nagyobb  körű  lapból  történt  kisebb  körűbe. 

A  három  levelű  beszéh/ke  azon  értéknélküli  közép- 
szerűségekhez tartozik,  miket  a  szerkesztők  csak  szorultság 
esetében,  pótlékül  vagy  jó  czikkek  szűke  miatt  szoktak 
adni. 

A  pór  esküje  czímű  beszély  Márktól  erőt  és  tehetséget 
bizonyit,  de  még  művészietlen  kezet.  A  beszély  igen  sötét 
és  irtóztató,  s  az  olvasót  elbusitja  és  leveri.  Kár  volt  ez 
iszonyúságokat  valami  szelídebb  és  lélekemelő  képpel 
nem  enyhíteni.  Végén  Petheő  megöletése  a  pór  által  sok 
cerimoniával  vitetik  végbe,  mi  nincs  lélektanilag  mo- 
tiválva. 

Versek  Vachott  Sándor,  Kubinszky  Ödön, .Vajda  és 
Erdélyitől  vannak.  Meglehetős  Erdélyié,  Kubinszkyé  jó 
lehetett  volna,  ha  prózai  helyei  nem  volnának.  Jók  Va- 
chotté  és  Vajdáé.  Vachott  Sándor  verse  a  reflexió  poesi- 
sából  van  merítve  s  örömmel  látjuk  őt  új  oldalról  kitűnni. 
A  miket  mond,  velős,  és  mutatja,  hogy  ő  nemcsak  érzelem- 
festő, hanem  gondolkodó  fej  is.  Jambusai  tiszták,  beszéde 
numerosus  és  egyszerű  és  egyszerűségében  is  költői. 
A  nemzeti  zászló  Vajdától,  igen  korszerű  és  lelkes  költe- 
mény, mely  a  politika  mezején  csapong,  és  országos  esz- 
mékkel foglalkodik,  buzdít  és  lelkesít  s  méltó,  hogy  is- 
merjék magyarjaink.  Vajda  verselésén  egyébiránt  látszik, 
hogy  ő  keveset  ír  versben  ;  neki  a  mérték,  a  lábak  nyűgök, 
melyekben  nem  könnyen  mozog,  s  ez  oka,  hogy  szabad- 
ságokat vesz  is  magának,  melyek  nem  javaihatók.  A  vég- 
strophában  «a  Kisfaludy »  igen  kirí.  Tulajdon  nevekhez 
nem  szoktunk  névelőt  (articulust)  ragasztani.  Nem  mond- 
juk a  Vajda  verse,  hanem  Vajda  verse,  Kazinczy  prózája. 

Frankenburg  Budapesti  leveleihen  mulattató  a  fertály- 
mesterreli  kaland  :  de  sokaknak  nem  lesz  mulattató  ama 

gúnyos  cjzólzás  gróf  Széchenvire.  Gróf  Szóclienyit  meg- 
czáfolni  kell,  de  nem  gúnyolni.  Miket  ő  ír  és  tesz,  azok 
lehetnek  tévedések,  de  semmi  esetre  nem  bohóságok,  mik 
gúny  tárgyaivá  válhassanak.  Hogy  ilyesmit  lapjában  meg- 
engedjen, azt  Garaytól  Széchenyi  nem  érdemiette.  Szé- 
chenyi, ha  valaki  csalhatlanúl  meg  van  is  győződve  téve- 
déseiről, tiszteletre  méltó  és  kíméletre  is  mind  azok  által, 
kiket  ő  maga  ellen  fel  nem  hivott.  Ha  bizonyos  szerkesztő- 
nek élesebb  szemei  volnának,  ilvet  átlátna. 

Az  Elei  helyek  hiuerlclőjc  —  Ember  Pál  --  igen  futtában 
ismerteti  ugyan  az  Életképeket,  de  egy  alapos  beszédei 
tart  beszélyiróinkhoz  nemzetiségünk  érdekében,  mely  lel- 
kéből van  kiírva  minden  gondolkodni  tudó  magyarnak. 
Ajánljuk  azt  figyelmes  megolvasásúl  Íróinknak.  Férfiasabb 
és  egyszersmind  alaposal)b  beszéd  nem  volt  a  llegélöben 
sem  az  újban,  sem  az  egykori  Honművész  testvérében. 
Gyanítani  ^zabad,  sőt  a  gyanút  kimondani  sem  tilt  serami, 
ha  avval  kedvetlenség  nincs  összekötve,  s  így  mi  azon 
gyanúnkat  írjuk  ide,  hogy  e  lelkes  szavak  írója  Erdél}^. 

A  szÍHrszrIi  rovatban  Vahot  Imrének  kell  némi  fonák- 
ságait megrónunk.  Vahot  Imre  csak  nem  tudja  magát  el- 
szoktatni aggatózásaitól  s  holmi  gyermeki  nóták  ismétlé- 
sétől. Nem  ártand  talán  őt  emlékeztetnünk  excessusaira. 
A  790.  hasábon  a  Honderű  ellen  bocsátja  ki  körmeit,  hogy 
az  Hubenayné  öltözete  iránt  Smike  szerepében  más  véle- 
ményben mert  lenni  mint  ő,  s  szokott  nyerseségével  azt 
mondja  a  Honderű  szerkesztőjének,  hogy  minden  nej)  testii 
és  lelkű  ember »  át  fogja  látni,  mit  ő  átlát,  a  kérdésbe  tett 
öltözet  iránt.  Bocsásson  meg  nekünk  e  csalhatatlan  úr,  de 
itt  mi  is  a  nem  ép  testű  és  lelkű  emberek  közé  tartozunk, 
mert  nem  hiszszük  Vahot  Imre  észrevételének  helyességót. 
Nők  felöltözhetnek  frakkba  is  színpadon  s  felöltöztek  már 
százszor  és  százszor,  a  nélkül,  hogy  ez  akár  dísztelen, 
akár  botrányos  volt  volna,  s  Hubenayné  is  ez  öltözetében 
bízvást  megnézheti  magát  tükörben,  az  csak  abban  fogja 
őt  megerősíteni,  hogy  színbiráló  úr  beszéde  csupán  kötődő, 

de  nem  alapos.  Egyébiránt  legyen  bármiként  a  dolog, 
legbotrányosabb  itt  az,  hogy  Vahot  Imre  erővel  rá  akarja 
disputálni  másra  a  maga  véleményét  s  aljasán  kigúnyolja 
a  Honderűt,  hogy  másképen  mer  itélni,  mint  ő  csalhatat- 
lansága :  Vahot  Imre.  Ugyan  e  czikkben  régi  vesszőpari- 
páján, a  franczia  drámán  lovagolva,  nem  átalja  azon 
nevetséges  állítást  leírni,  hogy  mind  a  fővárosi,  mind  a 
vidéki  közönség  úgy  vélekedik  a  franczia  drámák  iránt 
mint  ő,  és  Bajza  csak  maga  van,  ki  e  drámákat  védi. 
Mennyire  nem  igaz  ez  állítás,  mindenki  tudja,  ki  a  fővá- 
rosi színházban  megfordul  s  tapasztalja,  hogy  egy  idő  óta 
még  az  operáknak  sem  volt  oly  közönsége,  mint  a  franczia 
drámáknak,  pedig  ezen  kedvelt  franczia  drámák  közt  van- 
nak aztán  meglehetősen  silányok  is.  —  A  885.  hasábon 
Vahot  Imre  olyasmit  tukmál  ránk,  mit  maga  koholt.  Mi 
nem  mondók,  hogy  Henszlmann  értekezése  III.  Richárd- 
ról nekünk  érdektelen  olvasmány;  annyit  mondtunk  csak, 
hogy  Henszlmann  írása  nem  eléggé  élénk,  és  figyelem- 
lekötő, s  e  miatt  nincs  elég  hatása,  értsd :  hatása  a  nagy- 
közönségre, melylyel  Shakespearet  megismertetni  akarja, 
s  mi  is  óhajtanok,  hogy  megismertesse.  Mi  becsüljük 
Henszlmann  iratait,  neki  egyetlenegy  értekezésében  több 
tanulságos  eszme  van,  mint  Vahot  Imrének  valamennyi 
szinészeti  czikkjében  öszvesen  a  Eegélőben,  és  ez  ítéletünk 
kimondásától  nem  tartóztat  bennünket  az,  hogy  sokban 
vele  egyet  nem  értünk.  Magunkra  nézve  mi  nem  tartjuk 
Henszlmann  czikkjeit  érdekteleneknek,  noha  megvalljuk, 
hogy  nem  imádjuk  minden  szavát,  mint  bizonyos  úr,  ki  is- 
merethiányai közepett  őt  oraculumnak  tartja,  s  minden 
nézeteiben,  mint  mondják,  tanítványa,  s  mint  én  látom, 
aBolhárfája,  mely  úgy  adja  a  hangokat,  a  mint  Henszlmann 
szele  fú.  Elmondok  multízben  véleményünket  Henszl- 
mannról  s  azt  változtatni  még  nincsen  eddig  okunk.  - 
A  886.  hasábon  ezen  nevezetes  és  bélyegző  nyilatkozás 
áll:  ((Eddig  az  Athenjeum  és  Regélő  némileg  oly  formán 
bánt  Egressyvel  ós  L(;ndvavval,  jnint  az  anekd()tál)an  áll; 

ha  te  vered  az  én  zsidómat,  én  is  verem  a  te  zsidódat ». 
Itt  tehát  kitárta  keblét  Vahot  Imre  s  bele  hagy  pillanta- 
nunk a  titokba,  s  láttatja  ezen  nemes  ösztönöket  és  ru- 
gókat, melyek  némely  színibirálók  tetteit  vezérlik.  El  van 
ismerve  Garaynak,  a  szerkesztőnek  szeme  láttára,  füle 
hallatára,  hogy  a  Eegélő  színbirálói  Lendvayt  csak  azért 
nem  dicsérték,  vagy  tán  verdesték  is,  mivel  az  Athenaeum 
Egressyt  nem  dicsérte.  Gyönyörű  birák  ezen  kritikus  urak, 
valódi  példányai  a  részrehaj latlanságnak,  méltók  arra, 
hogy  szavokra  senki  se  figyeljen.  Kik  a  kritikát  ily  nena- 
telenűl,  hogy  ne  mondjam,  aljasán  kezelik,  nem  a  szinész 
játékát,  hanem  személyes  viszonyaikat  tekintve,  azokat 
minden  szerkesztőnek  ki  kellene  tiltani  lapjából.  És 
mondhatni,  különös  szerkesztő  is  a  maga  nemében,  ki 
ilyen  kritikai  conspiratióra  eszközül  engedi  lapját  hasz- 
náltatni.^ 

Még  egy  nevezetes  nyilatkozatát  a  Eegélő  szerkesztőjé- 
nek kell  itt  kiemelnünk.  A  854.  hasábon  jelentvén,  hogy 
boldogult  Csató  Pálnak  tisztelői  és  barátai  sirkövet  eme- 
lének,  ez  alkalommal  így:  «Igen  igaz,  mit  a  Hirnök  mond: 
hogy .  .  .  ő  volt  (Csató)  hazánkban  a  már  oly  fontossá  vált 
időszaki  sajtónak  tespedésbőli  egyik  leghatályosabb  föl- 
élesztője. A  szemleirók^  —  folytatja  Garay  —  azóta  gomba- 
módra ütötték  fel  fejeiket,  de  szellemét  egy  sem  öröklötté 
Csatónak.  Avagy  állítsátok  össze  e  nehézkes,  pedáns  szűk- 
keblű betűzésc'két  ama  könnyű  s  mégis  oly  súlyos  láng- 
pallossal, melylyel  e  geniális  gyomirtó  jött,  látott  és 
győzött  az  éj  rémein,  s  önkénytelenül  fel  fogtok  velünk 


*  Köszönetet  érdemel  szeiiileíró  iir,  hogy  figyelmét  és  meg- 
rovásait oly  apróságokra  is  kiterjeszti,  minők  Valiot  Imre  íeszel- 
gései.  Vesződni  azonban  alig  érdemes  Vahot  Imrével.  Az  ö 
hczánkodásai  nem  egyebek  mint  haragos  gyerkőcz  éretlenkedése. 
Hagyni  kell  őt:  vagy  kiforrja  időtlenségeit,  vagy  elvész  bennök. 
Ki  a  mulatságosan  végződött  Nikidemi  história  ntán  sem  birt 
okulni,  arra  kár  vesztegetni  jó  szót.     A  szcrk. 

~  TTinc  illao  hicrymaell!     .-1  szevh', 

sóhajtani :  bár  ne  volna  még  béke  hamvainak ».  Tehát  (jijo- 
ftiok  és  rj  rémei  voltak  azok,  kiket  Csató  lángpallosa  súj- 
tott? S  vájjon  kik  ezen  Garay  által  ily  szép  czimekkel 
megtisztelt  urak?  Vörösmarty,  Sehedel  és  Bajza  azok 
főképen ;  de  vannak  aztán  még  többen  is,  névszerint : 
Brassai  Sámuel,  Herepei,  Páy  András,  Kovács  Pál,  Szon- 
tagh,  Nagy  Ignáez,  Gegő  stb.  Ezek  azok,  kikkel  Csatónak 
baja  volt.  Hajtsák  meg  magokat  ezen  urak  szépen  Garay 
előtt,  ki  felölök  oly  jó  véleményben  van,  hogy  ők  gyomok 
és  éjnek  rémei. ^ 

A  Csemegetm'híin  azon  eszmén  vajúdik  a  Eegélő  —  és 
már  másodszor,  ha  jól  emlékezünk  —  vájjon  ki  írja  e 
Lapszemlét  és  deliberatum  stb.,  hogy  nem  más  mint 
Bajza.^  Nem  megjóslánk-e  a  névkutatók  szaglálódásait, 
kik  mindig  azt  prédikálják,  hogy  }ie  ki,  de  mi,  és  mégis 
magok  örökké  a  favel  vesződnek.  Csak  hadd  törjék  fejőket, 
mi  pedig  haladunk  kitűzött  pályánkon  háborítatlanul.^ 

^  Én  szíves  örömest  meghajtom  magamat  Garaynak  e  czí- 
meire,  mert  valóban,  hol  csak  Garay  virág  és  világosság  fia,  az 
előszámlált  férfiak  pedig  gyomok  és  éji  rém  fiai,  ott  nincs  ked- 
vem sem  virulni,  sem  világosság  fia  lenni.  Egyébiránt  (iaray 
által,  kit  én  néhány  jeles  verseiért  régóta  és  mai  napon  is  be- 
csűlök, de  kinek  elvszilárdsága  és  Ítéleti  alapossága  felől  soha 
sem  voltam  nagy  véleménynyel  s  mióta  egy  lapnak  ügj'^etlen 
vezére  lőn,  naponként  kevesebbel  vagyok,  Garay  által  gyomnak 
és  éj  rémének  neveztetni  nem  a  legnagyobb  szerencsétlenség, 
mi  az  emberrel  történhetik.  Bajza. 

*  Csak  rajta,  ha  tetszik :  hiszen  régi  divat  némely  uraknál, 
akár  van  rá  bizonyos  adatuk  akár  nincs,  azt  hirdetgetni,  hogy 
az  athenaBumi  álnevek  alatt  én  irok.  írjam  a  Lapszemlét  én 
vagy  más,  az  aligha  lényeges  kérdés ;  ha  már  törni  akarják 
fejőket  valamin  ezen  névkutató  urak,  jobb  volna,  fontosabb 
dolgokon  törnék,  mint  azon,  mit  irok  és  mit  nem  irok  én.  Bajza. 

"  Nyomában  vagyunk  egy  szaglálódó  kopónak  is,  ki  egyéb- 
iránt —  tisztelet  becsület,  de  igazság  is  —  nem  a  Regélőnek, 
hanem  másnak  kenyerét  erszi  és  koronként  saját  paripáin  — 
vulgo  lábak  —  felüget  a  budai  várba,  hogy  ott  a  szedőnél  kéz- 
irataink közt  turkálhasson.  Ha  jókedvünkben  talál,  egyszer 
majd  körmére  kocczantunk  tiloRl)ani  vadászgatásáórt,      A  szerh. 

XI. 

A  Lapszemle  ügyében.  Tisztelt  szerkesztő  úr!  Előre 
nem  láthatott  véletlen  körülményeim  pár  hónapig  aka- 
dályozni fognak,  hogy  az  általam  fél  évig  szakadatlanul 
folytatott  Lapszemlével  nyomról-nyomra  kísérjem  a  két 
magyar  divatlapot.  Eddig  is  már  szembeötlőleg  elkéstem, 
ezentúl  pedig  igen  hátul  kellene  megettök  járnom,  azért 
tanácsosabbnak  tartom  vele  ezúttal  végkép  felhagyni. 
Bevégezve  e  szerint  az  Athenaeum  múlt  számában  félévi 
szemlémet,  ezennel  búcsút  veszek  biráló  tisztemtől,  kérve 
önt,  hogy  e  befejező  sorokat  legyen  szives  közzé  tenni 
lapjában. 

Visszatekintve  félévi  szemlém  hatására,  azt  tapaszta- 
lam, hogy  igénytelen  szavaim  nem  hangzottak  el  egészen 
a  pusztában.  Fiatal  írók  figyelemmel  olvasák  észrevéte- 
leimet s  gondolkodásra  ébredtek  általa.  E  gondolkodás 
kétségkívül  megtermendi  gyümölcsét.  Ki  jó  korán  észre- 
veszi, hogy  a  dolgokat  több  oldalról  lehet  és  kell  tekinteni, 
ki  egy  tárgyróli  többféle  vélemények  lehetségét  kezdi  sej- 
teni, az  megmentendi  magát  a  félszegségtől :  nagyobb 
meggondolással,  több  számvetéssel  fog  nyilvánosság  elébe 
lépni.  S  ki  tagadhatná,  hogy  ebben  nyereség  van  ?  Egy- 
oldalúság és  félszegségben  legkönnyebben  ver  gyökeret  az 
önhittség,  mi  az  előmenetelnek  nagy  akadálya,  mert  az 
nem  halad  s  nincs  oka  rá,  ki  magát  igen  elől  képzeli. 
E  részről  tehát  megnyugtató  volna  rám  nézve  szemle- 
írásom eredménye ;  de  nem  ily  megnyugtató  más  részről. 
Lapszemlémmel  álnevemnek,  sőt  még  inkább  önnek  szer- 
kesztő úr,  ellenségeket  szerzettem,  ámbár  megvallom,  igen 
ügy  ekéztem  azt  kikerülni.  Híjába,  ki  kell  itt  mondanom : 
hogy  íróink  legnagyobb  része  a  bók  nélküli  kritikára  nin- 
csen megérve ;  nem  bírják  megszokni  az  ítéletet,  habár 
nyilvános  is  az,  egyes  ember  véleményének  venni.  Nem 
elég  erősek  számot  vetni  magokkal,  vájjon  nem  lehet-e  ő 

bennök  is  hiány?  hajlandók  örökké  csak  birálójukban 
keresni  a  tévedést,  nem  soha  magokban,  sőt  mit  mondok? 
nem  csupán  tévedést,  a  mi  még  hag3ján,  hanem  azonnal 
kajánkodást,  mihelyt  az  Ítélet  nem  vala  kedvező.  Meg 
vagyok  győződve,  többen  az  általam  megbirált  vers  ysigy 
beszély  szerzői  közül  azon  hitben  vannak,  hogy  miveikről 
azért  nem  szóltam  kedvezőleg,  mei-t  koszorúikat  irigylem. 
Kritikai  pályára  lépni  kis  irodalmunkban  annyit  tesz, 
mint  magadat  szemközt  állítani  egy  sereg  bizonyosan 
támadandó  ellenséggel;  minek  igazságát,  ha  valaki  iro- 
dalmunkban, ön  tapasztalhatá  leginkább,  mert  önnek 
kritikai  munkálkodása  annyi  személyes  ellenséget  szerze, 
mennyi  nehezen  van  valakinek  az  irodalomban.*  Tudom, 
hogy  ennek  okát  sokan  a  kritika  szigorúságában  keresik, 
de  könnyen  bebizonyítható,  hogy  leginkább  az  ő  erőtlen- 
ségökben  fenekűi.  S  nemcsak  az  számolhat  nálunk  ellen- 
ségekre, ki  kritikát  ír,  hanem  mindaz,  ki  kritikai  dolgok- 
kal foglalkodik,  azaz  ítél  mások  míve  felett.  Legyen  valaki 
lapszerkesztő,  vagy  valamel}^  birálóválasztmány  tagja,  ha 
egy  betűnyi  bírálatot  nem  ír  is,  már  mint  ilyen  magát 
gyűlölségnek  tette  ki.  Élő  példa  van  közöttünk,  hogy  egy 
versírót,  kinek  költeményeit  az  Aurora  szerkesztője  el 
nem  fogadá,  még  a  koporsó  sem  tudta  megengesztelni,  s 
gonosz  együgyűséggel  kérdé  azokat,  kik  Kisfaludy  Károly- 
nak emléket  terveztek,  vájjon  Kisfaludynak  a  hadnagyocs- 
kának  akarnak-e  emléket  állítani,  midőn  még  Hunyady 
Jánosnak  sincs?  Azért  csak  nyugodjék  meg  ön  Aurora, 
Kritikai  Lapok  stb.  egykori  és  jelenleg  Athenaeum  szer- 
kesztője, hogy  annyi  ellenségei  vannak  s  hogy  ezeknek 
számát  a  'Lapszemlével  még  én  is  növeltem.  Ez  nálunk 
máskép  nem  lehet,  ily  jutalom  és  nem  más  várja  a  kri- 

*  Szerencse,  liogy  midőn  kritikai  (lolj,'okkal  kezdénk  foglal- 
kodni,  számot  vetettünk  magunkkal  s  a  körülményekkel  s  a 
számolásból  ki  nem  feledok  az  ellenségeket,  s  így  azok  árthat- 
nak ugyan  eleget,  de  legalábl)  nem  tehetnek  holdogtahmokká  s 
lelkünk  csendétől  no7)i  fosztliatnak  moi^.  A  szrrk. 

tikuKt  hazánkban.  Es  ily  körülmc^nyek  közt  csodálhatni-e, 
hogy  a  magyar  kritika  semmiképen  meg  nem  erősödhetik? 
Hogy  lapunk  nincs,  mely  az  irodalom  mozgásait  kritikai 
figyelemmel  tartsa?  Kevés  emberben  van  elszántság  és 
kitartás  magát  gyűlölködések  tárgyává,  melyek  a  kritiká- 
val elválhatlanúl  járnak,  folytonosan  kitenni.  Azért,  ki 
önmagát  igen  szereti,  ki  békében  óhajt  élni,  ki  szerencsét- 
lennek hiszi  magát,  ha  ellenségei  vannak,  ne  takargasson 
föl  írói  gyarlóságokat,  hanem  hízelegjen  vagy  hallgasson. 
És  ily  hízelgő  és  hallgató  írója  elég  volt  és  elég  van  a 
magyar  irodalomnak.  Ok,  csakhogy  magoknak  jól  legyen 
dolguk,  kivonják  magokat  minden  kritikai  foglalkodásból 
s  távolról  nézik  egy-két  elszántabbnak  küzködését,  ki  azon 
hitben  élve,  hogy  kritika  az  irodalom  előhaladásának 
eszközlője,  nem  tartózkodik  szembeszállani  és  megvíni 
a  kritika  elleni  százfejű  hydrával. 

Egy  porszemet  akartam  én  is  tenni  a  magyar  kritika 
fölépítéséhez,  midőn  szépirodalmi  Lapszemlémet  meg- 
kezdtem, hogy  hamarabb  fel  kell  hagynom  e  vállalattal, 
mint  akartam,  igen  fájlalom,  de  körülményeim  közt  nem 
tehetek  mást.  Szándékom  egyébiránt,  daczára  a  bajoknak, 
melyekkel  egybekötve  van,  a  magyar  kritika  megalapítá- 
sában ezentúl  is  csekély  erőmmel  munkálni,  habár  az 
eddiginél  más  alakban  is  s  e  munkálkodásnak  tért,  re- 
ménylem, ön,  ki  oly  rég  fáradoz  e  háládatlan,  de  igen 
szükséges  és  hasznos  pályán,  becses  lapjaiban  ezentúl  is 
fog  nekem  engedni.  Adjon  az  ég  önnek  kitartást  és  nem 
csüggedő  türödelmet,  ellenségeinek  pedig,  kiknek  számát 
néhánynyal  én  is  szaporítám,  jövendőre  több  erőt,  mint 
a  mennyit  eddig  bizonyítanak,  nem  kedvező  ítéletek  ki- 
hallgatásában. Ha  folytonosan  verjük,  meghajlik  a  leg- 
keményebb vas  is  :  talán  a  kritika  elleni  gyűlölség  is  meg- 
szűnik egykor,  ha  ki  nem  fáradunk.  Fiatalabb  íróink  már 
is  türödelmesbek  elődeiknél,  és  én  az  újabb  nemzedéktől 
0  részben  is  sokat  várok,  Verőczeif, 

I. 

BÉKCZY    KÁROLY    ((SÍRÁSÓ* -JA    PLÁGIUM  ! 

A  Eegélő  46.  számában  Bérczy  Károly  nagyon  harag- 
szik ránk.  Mi  ezt  igen  igen  sajnáljuk  és  óhajtanánk  segí- 
teni baján,  de  semmikép  nem  tudunk,  mert  Sírásó  czimü 
beszélyét  mégis  csak  plágiumnak  kell  ismernünk. 

Nemcsak  az  plágium,  ha  valami  szórói-szóra  leíratik 
(minek  helyesebb  neve  szolgai  másolat),  nemcsak  az 
plágium,  ha  alapgondolat,  kivitel,  motívum,  beszédek 
hasonlítanak :  plágium  még  sok  más  módon  is  követtet- 
hetik  el.  Plágium  beszélyírónál  az  is,  ha  a  beszély  alap- 
eszmében különbözik,  de  kivitelben  hasonlít,  vagy  viszont : 
ha  motívumokban  különbözik,  de  alapeszmében  hasonlít, 
ha  tárgyban,  motívumokban  egész  alapeszmében  külön- 
bözik, de  személyeinek  más  beszély  személyeiéhez  hasonló 
helyezeteket  és  ezen  helyezetekből  folyó  ugyan,  de  szinte 
máshoz  hasonlító  nyilatkozatokat  rak  szájába  a  beszélyíró  ; 
plágium  az  is,  ha  az  alapeszme  más,  az  egész  vázlat  más 
ugyan,  de  annak  környezete,  vagy  teste,  felékesítése 
hasonló  prototyponához ;  mit  mondjunk  még  a  jellemek- 
ről, az  egyéniség  kifejezéseiről,  mit  az  egész  művészi 
formáról,  az  általános  hasonlítás,  de  részletekbeni  külön- 
bözés stb.  felöl?  melyek  mindenike  arra  mutat,  hogy 
plágiumot  elkövetni  sokféleképen  lehet,  s  hogy  mi  több 
fajú  plágiumokat  ismerünk.  Miféle  fajú  plágium  Bérczy 
Károl;^^  Sfrásójn,  az  olvasó  kitalálhatja,  ha  kijelelendjük  e 

beszélyke  eredeti  kútfejét,  és  így  csak  ennyit  mondunk 
röviden  : 

A  Sírásó  nagyon  emlékeztet  általában  Washington 
Irwing  beszélyeire,  különösen  pedig  a  Falu  ketféiyséf/r 
czíműre,  mely,  ha  jól  emlékezünk,  magyarra  is  van  már 
fordítva,  s  valamelyik  lapban  kiadva.^ 

Ki  nem  hisz  szavunknak,  olvassa  át  e  két  beszélyt, 
melyek  némi  tekintetben  különböznek  ugyan  egymástól  — 
mert  hiszen  egészen  hasonhtani  eredetiökhöz  a  plágiumok 
felette  ritkán  szoktak,  —  de  más, tekintetben  ismét  nagyon 
hasonlítanak,  jobban,  mint  a  mit  pusztán  reminiscentiá- 
nak  lehetne  nevezni.  Több  mondani  valónk  nincs  ezúttal 
a  plágiumra  nézve. 

Egyebekre,  miket  Bérczy  Károly  e  tárgyhoz  zagyválni 
jónak  látott,  csak  néhány  szót. 

Meglehet,  hogy  van  egy  «verőczetáji  magyar  költő,  ki- 
nek igen  sok  lyrai  dolgozata  Schiller,  Goethe,  Matthisson 
dalára  (vájjon  micsoda  dal  az,  melyet  ezen  három  költő 
en  compagnie  írt?)  élénken  emlékeztet*  :  de  ez,  valamint 
egy  egészen  heterogén  tárgy,  mely  új  vitatkozás  alá  tar- 
toznék, és  Bérczy  Károly  plágiumával  semmi  egybefüg- 
gésben  nincsen,  úgy  nem  is  segíti  ki  őt  a  hínárból  s  nem 
is  tudjuk,  hogyan  hozathatott  most  szóba. 

Azon  gyermekies  fenyegetőzésre,  miszerint  bennünket 
wbajzánkodó**  recens-szörnynek  és  saját  nevünkön»  akar 


*  Igenis,  az  Athencfuiii  1842.  1.74.  és  75.  számában;  és  egyike 
az  Ath.  fordított  beszélyei  legjelesbikének.  .4  szerk. 

**  Bérczy  helyében  levén,  mi  e  szót  nem  használtuk  volna, 
mikor  plágiumról  van  beszéd,  nuírt  evvel  csak  új  bizonyságát 
adá,  hogy  van  benne  egy  kis  hajlandóság,  mások  gondolatait 
sajátja  gyanánt  árulni.  E  szó  Yahot  Imrének  elméssége,  s  annak 
eredetiségétől  őt  megfosztani  és  használni  a  nélkül,  hogy  neve 
illendően  idéztessék,  szinte  egy  neme  a  plágiumnak.  A  másik 
gondolat,  mely  szerint  a  jf  betű  />-veli  fölcseréiésót  a  szedőre 
tbgja,  Bérczy  úr  sajátja  és  igen-igen  elmés;  mert  vah)ban  igen 
hihető,  líogy  o  jegyzést  csiik  akkor  nyomatta  ugyanazon  lap  al;j 

Bérczy  Károly  nevezni,  azt  jegyezzük  meg,  hogy  a  recen- 
sens-szörny  név  még  csak  meg  sem  fog  bennünket  lepni, 
mert  ilyesmit,  sőt  még  erősb  neveket  is  nagyon  lehet  várni 
és  remélni  azon  nagy  haragtól,  mit  e  felhivás  tanúsít ;  de 
mi  különben  is  tapasztalásból  tudjuk,  miként  gyarlóbb 
íróink  vitatkozási  ereje  abban  áll,  hogy  az  ellenfélt 
czifrábbnál  czifrább  nevekkel  tisztelik  meg  s  ez  által 
palástolják  okoskodásaik  szegénységét.  Ám  nevezzen  ben- 
nünket saját  nevünkön  is,  ha  nevünket  tudja  s  ha  öt  az 
boldoggá  teendi,  vagy  általa  Sírdfió  Gzimii  beszélye  eredeti- 
ségét bebizonyíthatja,  mi  nem  ijedtünk  még  meg  soha 
saját  nevünktől,  és  reméljük  Bérczy  Károly  sem  fog  vele 
megijeszteni;  hanem  talán  egy  kis  mosolygásra  birni, 
hogy  ily  szalmaszálakkal  badonáz  a  levegőben,  melyekkel 
semmit,  de  még  csak  egy  árva  éljen-kurjantást  sem 
lehetne  kivíni. 

A  mi  végre  Bérczy  Károly  «literatori  becsülete  compro- 
missióját))  illeti,  ilyesmivel  kár  magának  hízelegnie. 
Bérczy  Károlyt,  mennyire  eddig  az  olvasóközönség  — 
mely  egyedül  osztogathat  költői  koszorúkat  —  ismeri,  úgy 
ismerheti,  mint  igyekező,  szorgalmas  fiatal  írót,  kinek 
eg5"-két  dolgozat  talán  középszerűen  sikerűit  s  jobbakat 
ígér,  de  literatori  becsület!  Boldog  isten!  Literatori 
becsülettel  nem  minden  becsületes  ember  bír.  Sok  becsü- 
letes ember  és  egyszersmind  literátor  van,  ki  nem  birt 
magának  literatori  becsületet  kivíni,  mert  ezt  nem  csupán 
becsületességgel,  hanem  csak  feltűnő  munkákkal  lehet. 
Bérczy  Károlynak  tehát  egész  illedelemmel  annyit  mon- 
dunk, hogy  literatori  becsülete  compromissiójáról  még 
csak  szó  sem  lehet  most  még . .  .  Egyébiránt  a  plágiumot 
ne  vegye  oly  igen  szivére.  Kevés  író  volt  a  világon,  még  a 
kitünőbbek  közt  is,  kinek  fiatalkori  dolgozatai  ne  lettek 


Bérczy  úr,  midőn  maga  a  textus  már  ki  volt  nyomva.  Ez  már 
eredeti  gondolat,  azért  uraim,  le  a  kalapokkal  I  mert  az  eredeti 
gondolat  mindig  megérdemli  a  süvegeltetést.  Vernczf^/. 

volna  utánzások;  ez  emberi  természetünkben  van,  íg^v 
kisértgetjük  erőnket,  így  tanulunk.  Ki  tudja,  mi  jeles  no- 
vellista válhatik  Bérczy  úrból,  mind  a  mellett,  hogy  most 
még  csak  kisértgeti  erejét?  Mi,  mint  már  mondók  is  a 
Lapszemlében,  reméljük  ezt.  Tehát  nyugodjék  meg,  és  a 
helyett,  hogy  képzelt  literatori  becsülete  compromissiója 
miatt  magát  haraggal  epesztené,  írjon  beszélyeket  és 
imádkozzék  az  isteni  IVfusához  költői  sugalmakért,  és 
minél  szentebb  ihletésért.  Verőczey. 

11. 

ZSCHOKKE    ÉS    BAJZA     MINT    PLAGIARIÜSOK. 

Bérczy  Károly,  egyike  fiatal  magyar  lángelméinknek, 
kit  Verőczey  Lapszemléje  —  a  helyett,  hogy  azon  köteles 
hódolattal  szólt  volna  felőle,  milyent  az  ily  született 
géniek  igr.nyelnek  —  mint  plagiariust  rótt  meg,  hogy  feje 
fölül  Verőczey  mennyköveit  elháríthassa.,  azon  igen  ere- 
deti gondolatra  jött,  hogy  irtóháborút  kezdjen  aEegélőben 
mások  eredetisége  ellen,  azt  remélve,  hogy  ha  másokat 
plagiatorokká  tehet,  akkor  ő  eredeti  iróvá  válik.  Mennyire 
jó  ezen  eszköz  czéljára,  azt  ő  lássa,  nekem,  valamint 
Bérczy  egyéb  literatori  mozgásaira,  úgy  erre  is  kevés 
gondom  van  s  volt  mindeddig ;  minthogy  azonban  őneki 
kezd  én  rám  gondja  lenni,  s  fölfedezendő  plagiatorai  sorá- 
ban engem  volt  szíves  második  helyen  megemlíteni,  (az 
elsőség  bizonyos  verőczetáji  ynagyar  költőé):  kénytelen 
vagyok  egy  pár  szóval  megmagyarázni  neki,  hogy  e  meg- 
tiszteltetés engem  nem  illetvén,  legyen  szíves  kutató 
becses  figyelmét  más,  nálam  érdemesebbek  felé  fordítani. 

«Plagium  Bajza  Hahleánya,  melynek  szövege  tökéle- 
tesen egy  Zschokke  ily  czimű  beszélyével :  IV-dik  Henrik 
első  szerelme >K  így  nyilatkozik  Bérczy  a  Regélő  51.  szá- 
mának 163.  hasábján. 

Nagy  baj  az,  hogy  Bércz;/ fölfedezéseit  mindig  oly  későn 
hozza  napvilágra,  midőn  mások  annak  már  gyümölcsét 
is  élvezik.  Minap  —  mint  Verőczey  megrótta  érte  —  a 
hajzánkodás  eredetiségét  akarta  eltulajdonítani  Vahot 
Imrétől,  most  pedig,  azon  találmány nyaJ,  hogy  a  Hah- 
leány  Zschokkétól  vétetett,  ismét  mint  saját  eredeti  talál- 
mányával lép  fel,  holott  ez  nem  egyéb  mint  plágium  a 
Munkácsy- Kajzolatokból.  Boldogult  Munkácsy  János  lelte 
egykor  örömét  ezen  eredeti  találmányban,  s  én  akkor  arra 
semmit  sem  szóltam,  két  okból :  először,  mert  csupán 
azért,  hogy  magamnak  használjak,  nem  szeretem  mások 
örömét  megzavarni ;  másodszor,  mert  azt  hiszem,  hogy 
nem  minden  ember  szavának,  és  nem  minden  vádnak 
van  súlya.  így  nem  szóltam  egykor  azon  vádra  sem  (ám- 
bár szép  dolgokat  mondhattam  volna),  hogy  verseimnek 
néhánya  plágium,  mert  a  vád  oly  lapból  hangzott,  mely- 
nek nem  volt  bitele,  legalább  nem  annyi,  hogy  verseimnek 
azon  kis  hitelét,  mit  saját  erejökkel  szerzettek  magoknak, 
le  birta  volna  rontani,  s  nekem  okom  volt  volna  panasz- 
kodni ezen  versek  iránti  részvét  hiányáról.  Hogy  Bérczy- 
nek  ezúttal  néhány  szót  szólok,  az  csak  egy  kis  szeszély 
tőlem,  mi  néha  —  megvallom  gyengeségemet  —  meglep, 
midőn  íróka.t  látok,  kik  előre-hátra  csapkodnak  kétségbe- 
esetten, hogy  magok  körül  a  kritika  égető  üszkeit  eloltsák, 
s  nem  veszik  észre,  mikép  oly  oldalról  perzseltetnek  meg, 
melyre  nem  is  figyeltek.  De  a  dologra. 

Mulatságos  volt  nekem  látni,  hogy  Bérczy  fontos  dolgot 
vél  mondani  s  nem  veszi  észre,  miképen  azt  sem  tudja, 
mit  beszél;  elorzá  a  fölfedezést  a  Eajzolatokból,  a  nélkül 
hogy  iránta  magának  tudomást  szerzett  volna.  Ha  jól 
volna  értesülve,  ha  a  Hableányt  és  Zschokke  beszélyét 
elolvasta  volna,  akkor  nem  azt  mondaná,  hogy  a  beszély 
szövege  (textusa)  tökéletesen  egy,  hanem  azt,  hogj  szövegeik 
tökéletesen  nem  egyek,  hanem  tárgyok  egy.  És  tudja-e 
Bérczy,  tárgyok  miért  egy?  Azért,  mert  mind  Zschokke, 
mind  Bajza  plagiatorok.  Nemde  örül  most  Bérczy  a  bűnös 

ezen  önkényes  vallomásának?  örül,  hogy  ő  volt  makkja 
ezen  nagy  fának,  ö  eszközlé  azon  nagy  fölfedezést,  misze- 
rint Zschokke  és  Bajza  írói  orzók.  Ugy  van,  tisztelt  Bérczy 
úr,  mindketten  oroztak :  Zschokke  is,  Bajza  is ;  oroztak 
pedig  ....  a  históriából.  Ezen  nagy  szóra  pihenjünk  meg 
kissé  s  mondjuk  el,  hogy  Garnett  a  maga  utazásaibán 
beszél  egy  históriai  anekdotát  IV.  Henrik  franczia  király 
Plorette  nevű  kertész-leánynyali  kalandjáról,  mit  részint 
egy  Nerac  városi  régi  krónikából,  részint  népmondából 
vett.  Ezen  históriai  anekdotát  használták  fel  mind 
Zschokke,  mind  Bajza.  Bajza  magyarosítva  a  franczia 
történetet,  Zschokke  pedig  köUői  ékesítésekkel."^ 

Ha  Bérczy  vagy  historikus  volna,  vagy  csak  Zschokke 
beszélyét  is  azon  figyelemmel  olvassa  vala,  mint  illik : 
akkor  nem  teszi  magát  tudatlanságával  nevetségessé,  azt 
mondva,  hogy  én  a  Hableányt  Zschokketől  vettem.  Azon- 
ban mivel  hihetőleg  azon  fiatal  magyar  írók  közé  tar- 
tozik, kiknek  nincs  szükségük  olvasni,  tanulni,  és  mivel  ö 
még  csak  szellemileg  mefjbnkoít  soí  disant*^  historikus 
sem,  meg  lehet  bocsátani  geniális  orra-bukását. 

így  állván  a  dolgok,  hogy  t.  i.  Zschokke  maga  is  más- 
honnan vette  beszélye  tárgyát,  s  nekem  nem  volt  szüksé- 
gem tőle  venni,  most  már  csak  az  a  kérdés,  szabad-e 
beszélyírónak  a  históriát  használni,  és  ha  azt  használta, 
plágiumot  követett-e  el?  Az  irói  világ  eddig  azt  hitte, 
hogy  szabad,  és  ezért  mertek  a  legnagyobb  költői  elmék 


*  ZscJiokko  ezen  beszélyét  magyarra  fordítva  kiadta  Bajza  az 
AthenaMim  1889.  II.  29.  s  köv.  azániaiban.  Gondolhatja  Bérczy, 
hogy  Bajza  inkább  titkolta  volna,  hogysem  maga  nyilványossá 
tegye,  lia  félt  volna,  hogy  Zschokke  plagiatoráiiak  mondathatik. 
De  ily  eredeti  gondolata  még  csak  álmában  sem  volt,  sem  lehetett. 

Bajza. 
**  Kzt  magyarul  így  lehet  vala  mondani:   úgynevezett.    Azon- 
ban francziául    kellett    mondani,    hogy  tudassák,  miként  Bérczy 
Károly  francziául  is  tud.     lg}'    talán  hamarább  elhiszik,  hogy  a 
Sírásó  nem  plágium.  Bajza. 

beszélyt,  regényt,  drámát  stb.  történeti  alapon  épiteni. 
Mind  a  mellett  azonban,  hogy  az  írói  világ  így  vélekedik, 
kíváncsiak  vagyunk  tudni,  oly  originális  fej,  mint  Bérezy 
uré,  ki  mások  plagiummalí  vádolásával  eröködik  eredeti 
író  bitelére  vergődni,  mi  ítéletet  mondand  e  tárgyban : 
vájjon  Zschokke  és  Bajza  bűnét  a  magáéhoz  hasonlónak 
fogja-e  találni,  magáéhoz,  azon  hallatlan,  azon  rendkívüli 
esetéhez,  miszerint  amerikai  író  magyar  irót  rablott  meg. 
Mert  meglássátok,  hogy  a  dolog  in  fine  finali  ide  üt  ki. 
Bérezy  maga  megmutatta  közlött  két  vázolatában,  hogy  a 
két  beszély,  az  ő  vázlata  szerint  is,  hasonlít  egj^máshoz, 
most  tehát  csak  azon  kérdés  lesz  megvitatandó,  vájjon  ki 
az  orzó  ?  s  hogy  oly  eredeti  úr,  mint  Bérezy,  nem  lehet 
orzó,  hanem  Washington  Irwingnek  kell  lenni,  azon  én 
most  sem  kételkedem  már,  hát  akkor  mit  leszek  majd 
kénytelen  hinni,  ha  Bérezy  eredeti  demonstratiói,  melyek- 
nek már  eddig  is  tanúságát  adta,  elkövetkeznek.  Csak 
várjátok  el,  oh  igen  türödelmes  olvasók!  meg  fogjátok 
érni,  hogy  Bérezy  és  Verőczey  pöre  így  fog  végződni. 
Kritika  által  felizgatott  magyar  író  nagy  dolgokra  képes, 
kivált  akkor,  ha  ezen  magyar  író  még  fiatal  is,  kinek  — 
úgy  látszik  a  világ  mostani  folyásából  —  kizáró  kiváltsága 
van  a  hibázhatlanságra.  Bajza. 

in. 

MÉG    EGYSZER    A    « SÍRÁSÓ »    ÉS    EGYÉB    PLÁGIUM. 

A  Regélő  (50.  sz.)  1621.  hasábján  Bérezy  Károlyt  látjuk 
erősen  izzadva  azon  nagy  munkában,  hogy  megmutassa, 
miképen  a  való  nem-való,  hanem  ábránd,  s  hogy  Sírásó 
czímű  beszélye  nem  hasonlít  Washington  Irwing  Falu 
büszkesége  czímú  beszélyéhez.  Mi  valóban  szivünkből 
sajnáljuk  ezen  fiatal  urat,  sajnáljuk  annyira,  hogy  ha 
lehetne,  visszahuznók  azon  szavunkat,  hol  őt  első  ízben 

Bnjza.  IV.  35 

plágiummal  vádoltuk.  Azonban  az  egyszer  leírt  és  bár 
« kevés »  példányában  az  Athenseumnak  —  mint  Bérczy 
mondja  —  közrebocsátott  szót  visszahúzni  nem  lehet,  s 
ezen  fölül  mi  meg  sem  álmodtuk,  hogy  ő,  ki  oly  nagyon 
rajta  kapatott  a  csínyen,  magát  még  védelmezni  is  merje, 
és  merje  oly  botorul,  oly  fiatalokhoz  illő  minden  szerény- 
ség félretételével,  mintha  ő  volna  az,  kit  Innocentiusnak 
hívnak.  Azt  gondoltuk,  hogy  pár  szavunk  figyelmeztetni 
fogja,  miképen  magát  idegen  tollakkal  piperézni  nem 
tanácsos,  mert  a  tollakra  ráismernek,  s  tanulságot  vévén 
magának  belőle,  zsebébe  dugja  észrevételünket  és  mélyen 
hallgatand.  Ő  azonban  eléggé  meggondolatlan  ez  orzási 
kérdés  felett  még  vitát  támasztani,  és  magát  hányni  vetni, 
mintha  ő  volna  a  méltatlanul  sértett,  s  nekünk  nem  volna 
egyéb  hátra,  mint  bocsánatot  esdekleni  tőle,  hogy  eléggé 
szemesek  valánk  kifürkészni  és  eléggé  igazságosak  meg- 
adni Bérczynek,  a  mi  Bérczyé,  de  Irwingnek  is,  a  mi  övé. 
Ily  hányakodó  ifjú  nem  érdemel,  bár  különben  a  fiatal 
kor  mindig  igényelhetne,  kíméletet.  0  akarja,  hogy  legyen 
literatorkodása  botrány,. legyen  tehát,  mi  nem  segíthetünk 
rajta. 

Vázlatát  adta  Bérczy  Károly  mind  a  maga,  mind  pedig 
Irwing  általunk  szóba  hozott  beszélyének;  de  természe- 
tesen azon  csellel,  melylyel  ily  esetben  mindaz,  ki  nem 
vétlen,  élne.  Maga  beszélyét  t.  i.  apró  részletekig  vázolja, 
Irwingét  ellenben  csak  általános  vonásokban,  hogy  így  a 
kettő  közt  nagyobb  legyen  a  különbözés.  Nekünk  tehát 
most  már  kettős  kötelességünk  híven  elősorolni,  mikben 
hasonlít  e  két  beszély  egymáshoz. 

I.  Bérczynél  a  beszély  formája  ugyanaz,  mi  Irwingnél : 
mindkettőnél  elejétől  végig  monológ. 

TI.  Irwingnél  utas  az  elbeszélő,  ugyanaz  Bérczynél  is. 

III.  Irwing  utasa  falusi  vendégfogadóban  száll  meg, 
szinte  ott  Bérczyé  is. 

IV.  Az  utas  délután  sétábii  megy  a  falu  környéke  meg- 
tekint ésére,  ezt  teszi  Bérczy  utasa  is. 

V.  Bórczynél  kellemdús  esi  van,  Irwingnél  szép  alkony, 

VI.  Az  utas  sétálása  közben  a  falu  egyszerű  temploma 
felé  andalodik  Irwingnél,  épen  így  Bérczynél  is. 

VII.  Andalgása  közben  a  temetőbe  téved,  oda  téved 
Bérczynél  is. 

VIII.  Mind  a  két  beszélyíró  utasa  gondolatokba  merül 
a  sírok  láttára. 

IX.  Irwingnél  épen  ekkor  temetnek  egy  fiatal  leányt, 
Bérczynél  nem  temetnek,  de  e  helyett  az  ő  utasa  három 
sírt  lát,  melyeket  egy  sírásó  öntöz :  amannál  a  temetés, 
emennél  a  három  sír  az  alkalom  és  eszköz  a  főesemény 
t.  i.  a  szerelmében  megcsalódott  falusi  lányka  elsorvadása 
és  halála  eseményének  megtudására. 

X.  Mind  a  két  utasnak  mások  beszélik  el  a  föeseményt, 
azt  t.  i.  mi  e  beszélyt  beszélylyé  teszi.  Irwing  utasa  a 
fogadóban  hallja  meg,  Bérczyé  a  sírásótól. 

XI.  Mind  a  két  beszélyben  elmondatik,  hogy  a  történet 
egyszerű  leend  és  nem  új,  s  hogy  hozzá  hasonló  sok  van ; 
tehát  ugyanazon  írói  szeréyiység, 

XII.  Mind  a  két  beszélyben  a  történet  hősnéje  szerel- 
mes leány,  ki  szerencsétlen  szerelme  miatt  elsorvad  és 
meghal. 

XIIL  Mindkét  leány  jelleme  ugyanaz,  s  lélekben  úgy 
hasonlítnak,  mint  két  verébfi  egymáshoz. 

XIV.  Mindkét  beszélyben  a  férfimátkák  hűtlenek^  a 
leányok  hűségesek, 

XV.  Mind  a  két  férfimátka  rangkülönbség  miatt  lesz 
hűtelen,  Bérczynél  az  apa  a  föakadály,  Irwingnél  a  férfi- 
mátka jellemébe  némi  alacsonyság  is  vegyül,  mert  el 
akarja  szöktetni  szüléitől  a  leányt. 

XVI.  Mind  a  két  férfimátka  eltávozik  kedvese  falujából, 
egyik  ezredéhez,  mivel  katona,  másik  külföldre  utaz. 

XVn.  Mind  a  két  férfimátka  visszatér  később.  Irwing- 
nél a  leány  halálos  perczeiben,  Bérczynél  a  leány  halála 
után,  csakhogy  ez  utóbbinak  előbb  még  egy  kis  regényes 
találkozása  van  a  közel  város  apácza-klastromában. 

XVin.  Mindkét  férfimátka  ftá^ya  a  történteket;  Irwingé- 
röl  nem  tudósíttatunk  a  leány  halála  után,  Bérczyé  ellen- 
ben meghal  kétségbeesésében. 

Vannak  aztán  különbözések  a  két  beszély  közt,  mert 
Bérczy  még  tovább  fonja  Irwingnek  nemcsak  úgynevezett, 
hanem  valóban  egyszerű  tárgyát.  0,  hogy  prototypusától 
különbözzék,  még  holmi  elhasznált  körülményeket  férczel 
hozzá,  s  még  némi  apáczafölszenteléssel,  madonna  képpel, 
lakodalmi  menettel  s  a  kedves  sírjánáli  kétségbeeséssel 
erőködik  hasztalan  kivi  ni  azon  hatást,  melyet  Irwing  oly 
egyszerű  eszközökkel  gyakorol  olvasójára.  Ezek  által 
akarja  Bérczy  elkábítani  olvasóit,  s  elhitetni,  hogy  ő  is 
eredeti,  mint  Irwing,  de  az  értő  és  kissé  eszmélő  olvasó 
azonnal  megismeri  a  testvér  két  beszélyt,  kik  egy  apától 
származtak,  habár  egyike  eloroztatott  is  a  szülői  hajlék- 
ból. Az  elősorolt  tizennyolcz  pontból  két  dolog  kiviláglik : 

1.  hogy  a  főtörténet  egy  t.  i.  mind  a  két  beszélyben 
egyszerű  falusi  lánykák  ugyanazon  szerelmi  viszonya, 
megcsalatása,  és  e  miatti  halála,  szóval  hasonló  kalandja 
adatik  elő ; 

2.  hogy  a  mellék-körülmények  nagyobb  része  is  vonás- 
ról-vonásra  hasonlít  annyira,  hogy  igen  feledékenynek 
vagy  butaelműnek  kell  azon  olvasónak  lenni,  ki  e  két 
beszély  közötti  nagy  hasonlatot  azonnal  föl  nem  fedezi, 
ezen  hasonlatot,  melynél  nagyobb  már  csak  a  szóról- 
szóra leírás  lehet.">^ 


*  Meg  kell  vallanunk,  hogy  mi  a  plagiumi  kérdéseket  nem 
szeretjük  nagy  szigorral  venni  s  megnyugszunk  benne,  ha  régi 
tárgyaknak  az  író  új  alakot,  új  színt  tud  adni,  mind  a  mellett, 
hogy  a  tárgy  azonságára  talán  rá  lehet  ismerni,  s  ugyanazért 
némi  idegenkedéssel  voltunk  a  lapszemle-írónak  azon  helye 
iránt,  hol  Bérczyt  plágiummal  vádolta,  gondolván,  hogy  ez  talán 
ismét  valami  túlságos  követelése  az  eredetiségnek;  azonban  az 
itt  mondottak  megnyugtatnak  bennünket  s  megnyugtathatnak 
mindenkit,  hogy  Bérczyvel  méltatlanság  nem  történt,  s  hogy  a 
szemleíró  vádjának  csakugyan  erős  alapjai  vannak.  A  szerk. 

És  most  itt  leszen  helye  azt  is  tudatnunk  az  olvasóval, 
hogy  e  gyönyörűséges  plagiariusi  mesterségben  a  mi  Bér- 
czynk  nem  is  újoncz  már,  hanem  ugyancsak  gyakorlott 
katona.  Neki  már  a  tavali  Begélő  11 — 13.  számaiban 
van  egy  eredeti  beszélye  Verség  és  csel  ezím  alatt,  mely 
egészen  Bulwer  Éj  és  korány  czímü  regényéből  oroz- 
tatott,  miről  a  magyar  olvasó  annál  könnyebben  meg- 
győzheti magát,  mert  Bulwer  e  regénye,  Vajdától  fordítva, 
épen  most  jelenik  meg  a  Kidföldi  liegéuytárhMi.  Nehogy 
azonban  mi  is,  Bérczy  Károlyként,  mások  érdemével 
magunk  láttassunk  fontoskodni,  meg  kell  mondanunk, 
hogy  ez  újabban  napvilágra  jött  Bérczy-plagiumot  nem 
mi  födöztük  fel,  hanem  az  Athenseum  szerkesztősége  téte- 
tett rá  többek  által  figyelmessé,  s  ez  szólita  fel  bennünket, 
járnánk  végére,  mennyiben  igaz  a  vád,  s  mi  átolvasván 
mind  Bérczy  beszélyét,  mind  Bulwer  Éj  és  koráiiy&t,  jó 
lelkiösmerettel  mondhatjuk,  hogy  ez  még  szembeötlőbb 
orzás  a  Sírásónál  is,  s  hogy  csúnyább  plágium  ennél  nem 
sok  van  az  irodalmi  világban. 

A  dolog  ily  helyzetében  nem  volna  egyéb  hátra,  mint 
hogy  ama  sanyarú  sententia,  mit  Bérczy  maga  mondott 
ki  magára,  exequáltassék  s  megújíttassék  ama  sötétebb 
korszakban  divatos  büntetés,  minek  martyrok  voltak 
tanúi :  azonban  emberibb  századunkban  ilyesmire  nincs 
szükség.  Mi  nem  kövekkel,  hanem  egy  pár  jó  tanácscsal 
akarjuk  csak  Bérczy  Károlyt  megsimogatni,  mind  a  mel- 
lett, hogy  annyira  elszilajodott  a  Lapszemle  miatt,  hogy 
simogatást  sem  akar  többé  tűrni.  Tanácsoljuk  neki  — 
vegye  hasznát,  a  mint  jónak  látja,  —  hogy  mikor  maga 
oly  mélyen  ül  a  bajban,  ne  törődjék  mások  bajaival  (mint 
jelenleg  Bajza  Hableánya^  és  Zaklatóczy  czikkjével)  s 


^  Igen,  de  efféle  urak  vitatkozási  módja  az,  hogy  mellékes 
dolgokra  szökdelnek,  kitérve  a  főkérdés  elöl.  Bérczy  Károly, 
hogy  a  figyelmet  elvonja  saját  beszélyei  ügyéről,  minden  áron  a 
Hableány  iránt  támat'ztott   feleselését    igyekszik  Veröczey  úrrali 

meg  fogja  látni,  hogy  ennek  jó  sikere  lesz,  több  ereje  és 
ideje  maradván,  nagyobb  figyelemmel  ügyvédkedhetik 
maga  mellett,  mint  most;  továbbá,  ha  rossz  fát  tett  a 
tűzre,  hagyja  azt  magára,  ne  piszkálja  s  ne  csináljon 
bűzösebb  füstöt,  hanem  hajtsa  meg  fejét  a  sors  csapásaí- 
nak, mert  el  kell  ismernie,  hogy  sors  az,  mi  a  mások 
érdemeivel  kérkedőt  sújtja;  jövendőre  pedig  annál  inkább 


vitája  főtárgyává  tenni.  A  Regélő  6.  számában  ismét  ez  eszméjén 
kérődzik,  s  beszél  rég  elkopott,  elcsépelt  dolgokat,  minden  szavá- 
val tanúsítva,  hogy  bizony  méltán  vétetett  eredetisége  kereset 
alá,  mert  fejében  csakugyan  alig  bir  egy  új  eszme  teremni.  Mi 
mondhatlan  lelki  szegénységet  mutat  már  csak  az  is,  hogy 
Bérczy  mindenkép  erőködik  engem  bántani,  és  még  csak  azt 
sem  képes  saját  erejéből,  hanem  mások  után  csevegett  balga 
gondolatokkal.  Egy  ízben  azt  mondja,  hogy  én  megbukott  his- 
torikus vagyok,  máskor  pedig  azt,  hogy  nz  olvasó  nem  ismer 
tőlem  históriai  munkát  tudományos  tekintetben  f  f  f  Már  hogyan 
lehessen  az  « megbukott  historikus*,  ki  Bérczy  szerint  historikus 
még  nem  is  volt,  ilyesmit  csak  oly  eredeti  urak  érthetnek,  kik- 
nek agyokban  semmi  sem  fogamszik,  s  a  másoktól  összecsipege- 
tett gondolatok  is  minden  rend  nélkül  rajzanak.  Nem  nevetsé- 
ges-e az,  például  hogy  egyet  említsek,  hogy  Bérczy  azt  gon- 
dolja, mit  ő  nem  ismer,  azt  az  olvasó  sem,  azaz  senki  sem 
ismeri.  A  kis  gyermek  épen  ily  képzelődésben  van:  behunyván 
szemeit,  mivel  senkit  sem  lát,  azt  gondolja,  hogy  Őt  sem  lát- 
ják. —  A  Regélő  6.  számábani  legújabb  felszólalása  szerint  azt 
gondolja  ezen  igen  eredeti  úr,  hogy  históriai  tárgyat,  népmondát 
nem  szabad  a  költészetnek  climatizálni.  Miután  ez  nagy  írók 
példájával  van  megczáfolva,  nem  szükség  nekem  ellene  szót 
emelnem,  de  különben  is,  alig  érdemes  oly  elvből  támasztott 
vádat  czáfolni,  mit  senki  józan  észszel  nem  hihet,  s  mit  naaga 
Bérczy  Károly  is  a  vádló,  orzott  gúnybeszédek  kíséretében  csupán 
állítani,  de  megmutatni  egy  igével  sem  tudott.  Azért  nem  hábor- 
gatom őt  tovább  a  maga  eredeti  nézetének  birtokában  a  Hab- 
leány czímű  —  különben  általam  nem  nagybecsűnek  tartott  — 
beszélyke  iránt.  Legyen  hitében  boldog,  mennyire  csak  lehet.  — 
Egy  kifejezésére  nézve  kellene  csak  visszatorlásúl  élnem,  ha  e 
kifejezés  oly  sértő  lehetne,  mint  lenni  akar.  Azt  veti  t.  i.  sze- 
memre Bérczy  Károly,  hogy  nekem  szenvedélyem  és  professióm 
a  polémia.  Azonban  Bérczynek  ezt  is  megbocsáthatni,  rninthogy 

iszonyodjék  maga  fiatal  és  kezdő  írói  semmiségét  más 
nagy  elmék  ragyogó  palástjaiba  takargatni,  mert  kit  egy- 
szer orzáson  értek,  az  iránt  minden  ébren  van,  és  őrködik 
a  gyanú,  s  tudhatja  még  a  meséből,  hogy  ha  oroszlán- 
bőrbe más  állat  van  rejtezve,  azt  azonnal  megismerik. 
S  most  Isten  önnel,  mon  ami  Bérczy,  voyez  á  votre  montre 
quelle  heure  il  est?  vagy  hogy  minden  bérczyeskedés 
nélkül  magyarán  szóljunk,  nézze  meg  ön :  hány  óra  van 
az  ön  óráján,  s  emlékezzék  meg  ez  időre,  melyben  a  csak 
szigorú,  csak  igazságos,  de  nem  méltatlan  és  épen  nem 
bántó  kritikát  maga  ellen  könnyelműleg  felhíván,  hogy 
tükröt  tartson  szemei  elébe.  Egyébiránt  reméljük,  hogy 
ön  férfiú  lesz  adott  szavát  megtartani,  s  miután  végső 
szót  irt  hozzánk,  nem  teszi  szemlénket  többé  azon  kény- 
telenségbe,  hogy  ön  parányi  írói  bajaival  bíbelődjék. 

Verőczey. 

ő  itt  sem  érti,  mit  beszél.  A  polémia  magában  véve  sem  szégyen, 
sem  vétek,  szinte  úgy  nem,  mint  a  vers-  vagy  beszély-irás ;  csak 
lehet  vétkes  vagy  gyalázatos,  ha  t.  i.  gyalázatosan  űzetik,  de 
így  űzetve  bármi  neme  az  Írásnak  is  az.  Hasznos  s  általában 
igaz  ügyekben  szenvedélyes  polemikusnak  és  akár  ex  professo 
polem&usnak  lenni,  nemcsak  nem  kárhoztatható,  hanem  oly 
dicséretes,  mint  bármi  más  professio  a  jó  ügy  védelmére,  és 
mind  irodalmi,  mind  publicistikai  pályán  dicső  neveket,  fáklya- 
vivő elméket  mutatnak  minden  korok,  kik  szenvedélyes  pole- 
mikusok  lévén,  ezer  és  ezer  új  eszmével  gazdagíták  az  ész  biro- 
dalmát. Én  tehát  nem  látom  át,  mi  kisebbítő  vagy  mi  vétkes 
lehetne  abban,  ha  valósággal  szenvedélyem  és  professióm  volna 
is  a  polémia.  Általában  pedig,  Bérczy  Károly  levén,  inkább 
óhajtanám,  ha  az  mondathatnék  felőlem,  hogy  polémia,  mint- 
sem az,  hogy  eszmeorzás  írói  szenvedélyem  és  professióm. 

.  Bajza, 


VEGSZO  AZ  ATHEN^UMHOZ. 


Valamint  keletkezése  az  Atbenaeumnak,  ezelőtt  több 
évvel,  úgy  megszűnése  most,  nem  maradt  figyelem  nélkül. 
A  magyar  lapok  nagy  része,  mondbatnók  többsége,  saj- 
nálkozva vette  annak  bírét.  Még  a  Honderű  is-irodalmi 
visszaesésnek  nyilatkoztatja;  a  Nemzeti  Újság  pedig  pél- 
dás őszinteséggel  gyónik  s  ^kénytelen {})  megvallani,  hogy 
az  Atbenseum  irodalmunkban  sok  jót  és  basznosat  ter- 
jesztett*. Maga  a  Hirnök,  mely  egykor  annyi  erőt  veszte- 
getett e  lapok  megdöntésére,  most  is  némi  gúnynyal 
jelentvén  azok  megszűnését,  fulánkjait  némi  sajnálko- 
zásba takargatja.  Van  lap,  mely  —  ámbár  állandó  rovat- 
tal bir  minden  kisszerű  kósza  hírecske  fölszedésére  — 
mint  figyelmet  nem  érdemlő  dolgot  hallgatással  mellőzi, 
hihetőleg  azon  okból,  nehogy  szavain  észrevétessék  a 
káröröm,  melyet  elfojtania  ezúttal  oly  nehéz  volna.  Néha 
a  hallgatásban  nagy  ékesszólás  rejtezik. 

Mi  ezelőtt  hét  évvel  békességesen  kezdők  meg  az  Athe- 
naeumot,  úgy  folytattuk  másfél  évig  és  úgy  fogtuk  volna 
tovább  is,  ha  mások  nekünk  hasonlólag  békét  hagynak  : 
most  is  csendben  fejeznők  be,  ha  bizonyos  polémiától 
iszonyodó  urak  nem  mesterkednének  némi,  az  Athenaeum 
által  képviselt  ügyeket  gyanúsakká  tenni  s  azok  hitelét 
lerontani ;  de  így  kénytelenek  vagyunk  egy  kis  szóváltás 
között  bezárni  lapszerkesztői  pályánkat. 

Két,  szinte  sajnálkozó,  lap  szerkesztője  ugyanis,  kik 
sehogy  sem  birták  megállani,  hogy  az  Athenaeum  fölött 
még  életében  ne  parentáljanak,  krokodilusi  könnyeik  közt 
el  akarnák  hitetni  olvasóikkal,  hogy  az  Athenaeum  rész- 

vétlenség  áldozata,  s  hogy  e  részvétlenséget  mi  szerkesz- 
tők idéztük  elő  részrehajló  szenvedélyeinkkel.  Meg  fogjuk 
majd  nevezni  a  maga  helyén  ezen  nyilatkozások  kútfejét, 
addig  tekintsük  e  szívgyónásokat  közelebbről. 

Vádoltatik  az  Athenseum  szerkesztősége,  hogy  a  « polé- 
mia iránt  kiirhatatlan  szenvedélylyel  viseltetett,  mások 
örökös  kisebbítésével  és  lap  vagy  írótársai  szűnteleni 
megtámadásával  hitt,  remélt  olvasókra  szert  tenni,  hogy 
az  Athenaeum  összeállítása  és  szerkesztéséből  azon  tanul- 
ságot vonhatni  ki,  mikép  nem  kelljen  lapot  szerkeszteni, 
mely  közkedvelésre  számítani  törekszik ».  A  másik  paren- 
táló  úrnak  az  a  baja,  hogy  az  « Athenaeum  biráló  modorja 
nem  felvilágosítás,  hanem  szertezúzásra  törekedett,  hogy 
az  AthensBum,  mihelyt  valaki  nem  szolgált  zászlója  alatt, 
vagy  ez  alól  jónak  látta  magát  felszabadítani,  ernyedet- 
lenül  ostorozá,  ellenben,  kik  sub  umbra  alarum  folyamo- 
dának  (?),  azok  literatori  vétkeik  iránt  is  tapasztalak 
csökönyösségét  (?)»  stb.  «Megúnja  az  olvasó,  úgymond 
egyik,  az  örökös  bunkó-forgatást,  főleg  a  pártos  bunkó- 
forgatást. »">^  «Az  emberi  természetben  megvan  ugyan,  — 
így  bölcselkedik  a  másik,  —  azon  dicséretünkre  nem  való 
viszketeg,  mások  bajai  és  harczaiban  mulatságot  találni, 
de  csak  akkor,  ha  az  az  illőség  bizonyos  korlátin  túl  nem 
terjed  és  főleg  ha  pénzbe  nem  kerül.  Ha  az  Athenaeum 
szerkesztői  magokat  a  polémia  szenvedélyétől  annyira 
elragadtatni  nem  engedik,  okvetlen  a  nagy  közönség  ke- 
gyébe kell  vala  jutniok.» 

Tehát  a  polémiái  szenvedély,  bírálati  modor  s  részrehaj- 
lás azon  nagy  okok,  melyek  az  Athena^umot,  véleményök 
szerint,  megbuktaták.  A  polémiái  vádat  illetőleg  meg  kell 
mondanunk,  hogy  valóban  az  Athenaeumban  gyakoribb 

*  Itt  az  nevezetes,  hogy  pártról  és  bunkóforgatásról  ezen  úr 
beszél,  kinek  lapja  egyike  a  legpártosabbaknak  és  számról- 
számra tele  van  a  legdurvább  mocskokkal  a  derék  Kossuth  sze- 
mélye ellen,  s  ugyanazért  Kossuth,  igen  helyesen,  rég  óta  még 
csak  egy  szóra  sem  tartja  őt  és  lapját   méltónak. 

volt  a  polémia,  mint  egyéb  lapjainkban ;  de  ki  ezt  csupán 
a  szerkesztők  szenvedélyének  tulajdonítja,  annak  ítélő 
tehetsége  nem  igen  mélyen  bír  hatni.  Az  Athenaeum,  mint 
tudva  van,  mellék  lapjával,  a  Figyelmezővel,  kritikai 
irányú  lap  volt  s  mint  ilyennek  tisztében  álla,  s  pro- 
grammmja  szerint  maga  elébe  szabott  kötelessége  volt, 
egyes  írók,  valamint  szinte  hírlapok  mozgalmairól,  ezen 
mozgalmak  helyes  vagy  helytelensége  felől  férfias  szózat- 
tal, azaz  oly  egyenességgel,  mely  becsületes  kritikának 
tiszte,  koronként  véleményt,  bíráló  nyilatkozatokat  kö- 
zölni. Hogy  nyilatkozatai  sokszor  nem  voltak  hízelgők  az 
érdeklett  felekre  nézve,  ez  igen  természetesen  következett 
a  beszéd  egyenességéből,  de  következett  nem  kevesbbé 
természetesen  abból  is,  hogy  irodalmunkban,  mint  min- 
den fejlődő  nép  irodalmában,  sokkal  nagyobb  a  gyarló 
és  készületlen  írók  száma,  az  .  alaposan  készültekénél, 
miből  önkényt  foly  aztán,  hogy  a  részrehajlatlan  kritiká- 
nak többször  kell  gáncsolólag,  mint  javalólag,  föllépnie. 
Gáncsoló  kritika,  mint  tudva  van,  igen  könnyen  von 
maga  után  antikritikát,  antikritika  pedig  polémiát,  még 
oly  irodalomban  is,  mely  a  kifejlődésnek  már  magasabb 
pontján  áll,  mert  minden  ember  szereti  saját  gyermekét, 
minden  író  —  szerző  és  kritikus  egyképen  —  saját  esz- 
méit s  azért  hamar  kész  azokat  igazolni,  ha  kétségbe 
hozatnak,  védeni,  ha  megtámadtatnak.  Minél  készületle- 
nebbek pedig  az  írók,  annál  jobbnak  tartják  elmeszüle- 
ményüket, s  annál  érzékenyebben  veszik  a  kritika  szigo- 
rúságát. A  teimékeny  elme  is  inkább  tűr  rosszalást,  mint 
a  szűk  körű,  a  parlagabb;  amaz  minduntalan  tényleg 
czáfolva  léphet  fel  újabb  és  talán  jobb  művek  készítésével 
bírálója  ellenében,  a  míg  ez,  sok  ízzadásba  került  egyet- 
len egy,  talán  silány  munkája  gáncsoltatván,  mindenétől 
képzeli  magát  a  kritika  által  megfosztottnak  s  kétségbe- 
esésében minden  fegyvert  jónak  vél  bírálója  ellen.  Innen 
van,  hogy  kezdő  írók  közt,  és  fejletlen  irodalomban  min- 
dig na^obb  a  kritika  iránti  türelmetlenség,  gyakoribb  a? 

antikritíka  és  polémia,  mire  elég  bizonyító  példa  maga  a 
magyar  irodalom,  melyben,  mióta  Kölcsey  s  utána  mások 
szigorúbb  és  férfiasabb  kritikai  hangot  emelének,  egymást 
érte  a  számnélküli  toUharcz. 

Az  Athenaeum  s  Figyelmező  szerkesztőségének  kezdet- 
ben erős  föltétele  volt  kerülni  a  toUcsatákat,  de  e  föltétel- 
nél nem  sok  ideig,  csak  másfél  évig  maradhatott  meg. 
Másfél  év  múlva  meg  kellett  nyitnia  a  toUharcznak  a 
sorompókat,  mert  —  és  ezen  pontra  vonható  végtére 
minden  e  lapok  programmj oknál  fogva  kritikai  irányúak 
voltak  is,  —  a  mit  szinte  nem  kell  feledni  —  fejlődni 
kezdő  irodalomban  futották  pályájokat,  oly  irodalomban, 
hol  kevés  év  előtt  is  még  megjelent  irataink  nyolcz  tized 
része  czéltévesztett  volt,  s  így  a  kritikának,  ha  csakugyan 
nyilatkozni  akart,  csak  kettő  között  maradt  a  választás, 
vagy  dicsérni  silányságokat  is,  vagy  egyenesen  kárhoz- 
tatni, a  mi  másra  méltó  nem  volt.  Mi  ez  utóbbit  követtük. 
Ily  körülmények  közt  mi  vala  természetesebb,  mint  az,  a 
mi  történt,  mi  vala  természetesebb,  mint  hogy  e  lapokat 
mindjárt  kezdetben  egész  serege  az  íróknak  megtámadja, 
hogy  toUviták  keletkezzenek  szün-  és  végnélkül  és  ellen- 
ségek a  magyar  írók  közt,  kik  minden  alkalmat  használ- 
tának ellenünk,  szerkesztők  ellen,  föllépni.  Ez  ellenséges 
indulat  tartott  mindvégiglen,  s  ki  fog  csodálkozni  rajta,  — 
mi  legalább  nem  —  ha  az  Athenaeum  felett  még  akkor  is 
fognak  ellenséges  szózatok  emelkedni,  midőn  az  már  nem 
leszen.  Egy  egész  kis  dandár  van  a  magyar  irodalomban, 
mely,  ha  szerét  tehetné,  minden  pillanatban  kész  volna 
az  Athenaeum  ellen  tárborba  szállani.  Ez  azonban  nekünk 
sem  váratlan,  sem  szomorító,  sőt  az  előzményeknek  ter- 
mészetes következése.  De  van  benn  egy  ránk  nézve  örven- 
detes tünemény  is ;  az,  hogy  lelkesebb  íróink  közül  alig 
van  egy-kettő,  ki  ezen  dandárhoz  tartozzék.  íróink  készül- 
tebb, alaposabb  része  elejétől  végig  kedvelője,  pártolója, 
munkatársa  maradt  a  Atheneeumnak  és  nekünk  szemé- 
lyeseu  is  barátunk;  a  mi  világos  jel,  hogy  az  athenaBunii 

kritika  többnyire  csak  ott  idézett  elő  ellenséges  félj  aj  du- 
lást,  hol  beteg  testet  érintett,  az  egészségesek  türelmesen 
kiáUották  kritikai  műtéteiéit. 

És  íme,  ilyesekben  van  oka,  hogy  az  AthensBumban  több 
volt  a  polémia.  Nem  a  szerkesztők  szenvedélyéből  eredt 
az,  hanem  a  vas  szükségből.  Ha  e  vas  szükség  nem  idéz- 
tetik elő  a  körülmények  által,  ha  kritikánk,  mint  mon- 
datik, közkedveltetésre  számolva,  nem  tart  őszinte  és 
egyenes  Ítéleteket,  hanem  hízeleg  minél  többet,  vagy  ha 
íróink  nem  oly  gyarlók  és  türödelmetlenek  szigorúbb 
megítéltetés  iránt :  akkor  mi  szerkesztők  két  évet  húzhat- 
tunk volna  ki  polémia  nélkül,  mint  kihúztunk  másfelet. 
Csak  rövidlátás  magyarázhatja  tehát  azt  szenvedélyből, 
mit  a  körülmények  egymásból  folyó  lánczolata  tőn  szük- 
ségessé. Egyébiránt,  ha  a  polémiái  szenvedélynek  annyi 
szerepe  lett  volna  is  ez  ügyben,  mint  vádlónk  hiszi,  mi 
bizony  nem  tartanok  szükségesnek  egy  szóval  is  védeni 
magunkat,  mert  polemiázni  czélszerűleg,  azaz  igazságok 
fejtegetése  miatt,  nemcsak  nem  vétkes,  hanem  a  legdicsé- 
retesebb  emberi  szenvedély  s  e  szenvedélynek  a  lélek 
művelődése  sokkal  többet  köszön,  mint  azon  szenvedély- 
nek, mely  érezve  saját  nyomorát  és  gyávaságát,  minden 
áron  csendet  ügyekszik  eszközölni  maga  körül  s  hogy 
maga  személykéjét  bajoktól  menten  tartsa,  mindenkinek 
hízeleg,  jót-rosszat  magasztal  s  még  a  világosan  kártékony 
ellen  sem  mer  egy  bátor  szót  emelni. 

Kritikával  nálunk  ^  még  most  a  polémia  egy  lépést  tart 
s  az  kikerülhetlen.  Ám  kisértse  meg  valaki  s  fogja  látni, 
hogy  igazunk  van.  Mi  legalább,  kik  elég  huzamos  ideig 
foglalkodánk  a  magyar  kritikai  ügygyei,  sok  évi  tapaszta- 
lásból mondhatjuk  ezt,  s  óhajtanok  ugyan,  hogy  egy  jól 
szerkesztett  kritikai  lappal  valaki  megczáfolna  bennünket, 
de  azt  nem  igen  reméljük.  Maga  azon  úr,  ki  a  polémiától, 
mint  ragálytól  irtózik  s  mindenkép  ügy  ekézett  azt  kike- 
rülni, világos  példa  és  bizonyítvány  állításunkra.  0  egy 
éves  szerkesztősége  alatt  csaknem  minden  laptársával, 

sőirmég  a  német  lapokkal  is  súrlódásba  jött  már,  s  miért? 
mert  egy  és  más  alkalommal  véleményeket  mond  munkák 
s  dolgok  felől,  tehát  —  ámbár  gyakran  kevés  alappal 
is  —  itél,  bírál  s  íme  ez  apró  vélemény-nyilvánításokkal 
magára  zúdítá  az  antikritikát,  polémiát,  s  úgy  hiszszük, 
minél  inkább  fog  esküdözni,  hogy  nem  akar  polemiázni, 
annál  inkább  meggyűl  baja,  mert  annál  jobban  felbáto- 
rodnak, kiket  szava  egyszer  s  mászszor  nem  kedvezőleg 
fog  érinteni. 

Abból  azonban,  hogy  az  Athenaeum  kritikái  által  ellen- 
ségeket támaszta  az  írók  seregében,  hibásan  foly  a  követ- 
keztetés, hogy  egyszersmind  az  olvasókat  is  elidegenítette 
magától,  s  hogy  most  ezek  részvétlensége  miatt  kellend 
megszűnnie.  Mi  épen  ellenkezőt  tudunk  bebizonyítani. 
1837-ben,  midőn  az  Athenseum  megindult,  meglehetős 
részvét  mutatkozott  iránta  az  olvasó-közönségben:  elő- 
fizetői   száma  as^  ezerét  haladta.     E   szám   félévenként 
csökkent,  mert  a  három  negyedrészben  komoly  tartalmú 
lapokban  nem  találtak  elég  mulatságot  —  léhaságokat 
kedvelő  olvasóink.  E  csökkenés  mindaddig  tartott,  míg  az 
Athenseum  a  polémiának  megnyitá  hasábjait.  A  Hirnök- 
keli  szakadatlan  és  hosszas  polémia  nemcsak  nem  idege- 
nité,  hanem  százakkal  nevelte  az  Athenaeum  előfizetői 
számát.  A  mint  e  szakadatlan  toUharczokat  üdvösebb  dol- 
gokkal fölcserélve  megszűntettük,  kevesbűlt  az  előfizetők 
száma  is ;  de  mivel  ezentúl  ki  nem  zártuk,  mert  ki  nem 
zárhattuk  lapunkból  a  polémiát,  soha  sem  kevesbűlt  any- 
nyira,  mint  volt  a  polémia  nélküli  időszakban.  A  rövi- 
debb, de  amaz  elsőnél  talán  hasznosabb  polémiái  czikkek 
folyvást  részvétét  eszközlék  az  olvasóknak  lapunk  iránt, 
mely  részvét  csak  akkor  kezde  csökkenni,  midőn  a  poli- 
tikai érdekek  oly  hatalmasan  fölébredtek.  1841-dik  éven 
innen  két  ok  munkált  az  Athenseum  olvasói  számának 
csökkentésére :  egyik,  hogy  a  polémiát  lapunkban  gyó- 
ntok, másik,  hogy  az  olvasók  komolyabb  tárgyakat  ked- 
velő egész  seregét  csaknem  a  Pesti  Hirlap  csábítá  maga- 

hoz.  De  meg  vagyunk  győződve,  hogy  ha  az  Athenmam 
folyvást  oly  nagyban  űzi  a  tollvitákat,  mint  előbb,  még  a 
Festi  Hirlap  iránt  fölébredt  érdek  sem  árt  annyit  lapunk- 
nak, mint  a  mennyit  ártott.  De  mi  kevesbítők  a  toUvitákat, 
mert  a  békét,  hol  az  nem  kártékony,  magunk  is  igen  ked- 
veljük, s  úgy  hittük,  positivusabb  hasznokat  eszközlen- 
dünk  értekezés  és  kritikákkal,  mint  polémiákkal  az  iroda- 
lomban. Ha  előfizetők  csődítése  volt  vala  czélunk,  vagy 
szenvedélyünk  a  polémia,  akkor  a  Himökkelihez  hasonló 
toUvitákkal  tölténk  vala  el  hasábjainkat.  Számokkal  bebi- 
zonyítható tény  az,  hogy  az  Athenaeumi  polémia  iránt 
mindig  volt  részvét,  következőleg,  hogy  levegőben  épült 
állítás,  miszerint  az  Athenseumot  a  polémia  döntötte 
meg.* 

Általában  felette  szomorú  tünemény  is  volna,  ha  igaz- 
ságok fejtegetése  —  legyenek  azok  nagy  vagy  kisszerűek  — 
miatti  elmesurlódások  nem  bírnának  érdekkel  emberek 
előtt,  kik  olvasni  és  gondolkodni  mind  szoktak,  mind 
tudnak.  Ez  psychologia  elleni  jelenet  volna.  Tollvitáknak, 
melyek  többek  puszta  szószátyárkodásnál,  mindig  volt  és 
mindig  lesz  érdeke,  míg  az  emberi  lélek  tökély  után  töre- 
kedni, kétségből  bizonyosságra,  homályból  világra  ver- 
gődni szeret  s  óhajt,  szóval  meddig  szivünk  a  tiszta  igaz- 
ságokért hevülni  meg  nem  szűnik.  Kiveszszük  azonban  e 
szabály  alól  a  merő  szóvitákat  vagy  pusztán  személyek 


*  Az  Athensöumnak  előfizetők  tekintetében  csak  a  politika 
ártott,  egyéb  semmi  nem.  Divatlapok  soha  nem  ártottak.  Midőn 
Mátray  Kegélöje  megszűnt  s  félévig  egy  divatlap  sem  volt,  az 
Athenseumnak  semmit  nem  szaporodtak  előfizetői.  így  Garay 
Regélője  s  a  Honderű  megjelenése  nem  voltak  igen  észrevehetők 
az  AthensBum  előfizetői  számára  nézve :  de  nagy  mértékben  a 
Pesti  Hirlap,  s  általában  a  politikai  ébredés,  mely  ébredésnek 
egyébiránt,  mind  a  mellett  senki  sem  örvendett  őszintébben, 
mint  mi.  Ez  ébredés  megtermendi  gyümölcseit  idővel  még  az 
oly  tartalmú  lapokra  nézve  is  mint  az  Athenseum.  Egyes  károk 
-'Qm  jöhetnek  tekintetbe  ott,  hol  az  egész  nyer. 

miatti  súrlódást,  mely  unalmas  és  érdektelen  lehet,  kivált 
ha  lelketlenül  is  folytattatik. 

Az  Athenaeum  (» bíráló  modora »  ellen  is  tétetik  kifogás: 
oaz  nem  felvilágosításra,  hanem  szertezúzásra  törekedetté, 
úgy  mondatik.  Véleményünk  szerint  lapunk  bíráló  hangja, 
hogy  ha  úgy  tetszik,  modora,  férfias  egyenességű  volt, 
hogy  a  szigorú  egyenességből,  mely  készebb  nem  szólni, 
mint  meggyőződése  ellen,  szertezúzás  is  következhetett, 
nem  akarjuk  tagadni.  De  nem  kell  soha  feledni,  hogy  a 
kritikának  csak  egy  végczélja  van  ugyan:  az  irodalom 
java,  de  e  czélra  több  eszközei  és  nevezetesen  két  fő: 
egyik  közvetlenül  hasznot  hajtó,  áldáshozó,  az  t.  i.,  mely 
a  szerzővel  kezet  fogva,  a  munkában  letett  alapokon  iga- 
zítva, magyarázva  tovább  épít;  másik  közvetlenül  rom- 
boló, mely  a  szerzővel  teljesen  ellenkezőleg,  annak  alap- 
jait rosszaknak,  építményeit  kártékonynak  tartva,  irt  és 
pusztít  s  egyesnek  közvetlen  kárával,  az  egésznek  közvetve 
használ,  nem  engedve  a  meggyőződése  szerint  kártevőt 
terjedni,  harapózni;  ily  kritika  hasonló  a  viharhoz,  mely 
mentében  zúz  és  tör  és  temet,  de  maga  után  tiszta  egész- 
séges levegőt  hagy.  Hol  felvilágosítani  lehetett  s  építeni 
való  volt,  felvilágosított  és  épített  az  athenseumi  kritika, 
hol  csak  rombolás  által  remélhetett  hasznot,  rombolni 
igyekezett  és  törekvése  szertezúzás  —  ha  e  szó  tetszik  — 
volt ;  a  minthogy  alkalmasint  sikerűit  is  szertezúznia  egy- 
pár irodalmi  szörnyeteget,  E  modor  hibás  csak  akkor 
leszen,  ha  előbb  meg  fog  mutattatni,  mit  most  nem  hi- 
szünk, hogy  nincsenek  soha  esetek,  mikor  építeni  csak 
rombolás  által  vagy  után  lehet. 

A  kritikai  részrehajlásnak  azon  kézzel  fogható  vastag- 
ságát, mely  szemünkre  vettetett,  kereken  tagadnunk  kell. 
Tökéletes  részrehaj latlanságot  nem  igénylünk,  mert  em- 
berek vagyunk,  szeretni  és  gyűlölni  születvék ;  de  hogy 
barátainkat  csak  magasztaltuk,  nem  barátinkat  csak  osto- 
roztuk volna,  ez  megmutathatatlan  állítás  és  igen  bölcsen 
tévé  maga  részére  vádlónk,  hogy  a  bizonyító  példákat 

nem  idézte.  Mi  az  ellenkezőre  egy-pár  példával  csak  a 
legújabb  időből  is  szolgálunk.  Gaal  barátunk  és  lapunk- 
nak folyvást  munkatársa,  több  ízben  megrovatott  az  Athe- 
naeumban,  legújabban  pedig  szigorúbban  Semsey  által 
(Ath.  1843.  II.  257.  lap)  és  a  M.  j.  krónikában  (Ath.  1843. 
II.  323.  lap).  Horváth  Mihály,  barátunk  és  lapunk  munka- 
társa, megrovatott.  Warga  János,  barátunk  és  lapunk 
munkatársának  « Természettani -a  kimélet  nélküli  szigor- 
ral biráltatott.  (Ath.  1843.  II.  6.  s  köv.  lap)  Brassai,  Tóth 
Lőrincz,  Vajda  barátink,  munkatársaink  megrovattak. 
Ellenben  Henszlrfiann  Imre,  lapunk  ócsárlója,  Verőczey 
által  (Ath.  1843.  I.  291.  1.)  dicsértetett,  Vahot  Imre, 
ellenségünk  és  lapunk  gyalázója,  védetett  és  dicsértetett 
Verőczey  által  (Ath.  1843.  I.  574.  és  II.  172.  lap).  Garay 
János  több  ízben  dicsértetett,  pedig  nincs  az  irodalomnak 
embere,  ki  iránt  annyi  oka  volna  az  Athenaeum  szerkesz- 
tőjének neheztelni,  mint  ö.  Ezek  beszélő  tények,  melyek 
nem  hagyják  magokat  általános  szónoklatokkal  czáf ol- 
tatni. Hogy  azon  úrnak,  ki  e  vádat  elmondá,  az  Athe- 
nseumból  sok  általa  úgynevezett  ostor  jutott  valaha,  ezt 
épen  nincs  szándékunk  tagadni,  de  erről  tehet-e  az  Athe- 
naeum ?  Ama  sok  írói  bukás,  melyeken  ez  úr  czifrábbnál 
czifrább  módon  keresztűlesett,  nem  azt  bizony ítj a-e, 
hogy  nem  volt  benne  dicsérni  való,  s  hogy  bukásainak 
senki  más  nem,  hanem  saját  feje  oka,  mely  szédelgései 
közt  soha  nem  bírt  az  irodalomban  súlyegyenre  vergődni."^ 
Azon  észrevételre,  mi  szerint  « lapunk  szerkesztéséből 
azon  tanulságot  vonhatni  ki,  mikép  nem  kelljen  lapot 
szerkeszteni,  mely  közkedvelésre  számítani  törekszik)), 
meg  kell  jegyeznünk,  hogy  ez  lapunk  czéljának  a  legfoná- 
kabb  felfogása  mindazok    közt,  a  melyek  felőle  hét  év 

*  Mulatságos  egyébiránt  ezen  urat  okoskodva  látni  s  taná- 
csokat osztogatni,  mit  kell  vala  az  Athenseumnak  tennie,  hogy 
magát  föntartsa,  ezen  urat,  ki  annyiszor  bukott  meg  s  maradt 
adós  hitelezőjének,  az  olvasóközönségnek,  a  hányszor  irodalmi 
vállalatba  kezdett. 

alatt  nyilváníttattak.  Kritikai  iránya  lappal  közkedvelésre 
számítani  valóban  csodálatos  gondolat.  Eözkedvelést  mi 
teljességgel  nem  vártunk,  balgaságnak  tartottak  volna 
csak  remélni  is,  s  e  czélra  nem  is  dolgozánk,  hanem  töre- 
kedtünk arra,  hogy  használjunk,  józan  eszméket,  igaz 
nézeteket  terjeszszünk,  ha  talán  ezek  kedveltetni  igen 
sokak  által  nem  fogunk  is.  —  Jól  vagy  rosszul  volt-e 
egyébiránt  lapunk  szerkesztve,  nem  mi  dolgunk  megitélni. 
Sejtjük  azonban,  hogy  mégis  jobban  lehetett,  mint  hogy 
csak  azt  lehessen  belőle  tanulni :  «mikép  nem  kell  lapot 
szerkeszteni »,  mert  több  hírlapunk  dicsérve  nyilatkozik 
felőle  és  mert  e  lapok  hét  évig  éltek  s  élnek  tovább  is,  ha 
akarjuk,  míg  sok,  részint  vagy  egészen  hason  tartalmú 
lapok  támadtak  s  rövid  élet  után  megszűntek  mellettök. 
De  végtére  maga  ezen  vádlónk  úgy  nyilatkozik,  hogy  az 
Athenaeum  « minden  kétségen  kívül  a  maga  nemében  leg- 
jobb lapunk  volt  és  megszűnése  irodalmi  visszaesés ». 
Hogyan  lehessen  egy  balul  szerkesztett  lap  irodalmi  visz- 
szaesés,  ezen  arszlángondolat  alig  fog  valakinek  emberi 
fejébe  férhetni. 

A  felhozott  vádak  e  szerint  még  csak  igazak  sem  levén 
nem  lehettek  és  nem  voltak  okai  az  Athenaeum  megszű- 
nésének. Az  Athenseumnak  nem  is  kell  megszűnnie,  ha- 
nem megszűnik,  mert  meg  akarjuk  szűntetni,  mert  elég- 
nek tartjuk  hét  évig  folytatni  egy  lapot,  mely  nekünk 
annyi  áldozatba,  nem  pénzbeli,  hanem  idő-,  munka-  és 
egészségi  áldozatba  kerül.  Nincs  erő  és  kitartás,  mely 
sokára  bele  ne  fáradjon  irodalmunkban  komoly  tartalmú 
lap  szerkesztésébe,  mely  nem  pártoltatván  nagyon  a 
közönség  által,  nem  nyújt  anyagi  eszközöket,  mikkel  a 
szerkesztőség  munkája  könnyítésére  segédkezeket  szerez- 
hessen. Ily  lapnál  a  szerkesztőnek  magának  kell  mun- 
kához nyúlnia  s  végeznie  sokszor  oly  dolgokat,  mik  a 
lap  kiadásának  nem  tartoznak  szellemi  részéhez,  holott 
más  lapoknál  a  szerkesztő  néha  évekig  is  alig  teszen 
valamit,  s  mégis  lapja  foly  szakadatlanul.  Szerkesztési 

terheinket  nehezíté  az  is,  hogy  programmunk  nagy  ter- 
jedelmű levén,  igen  sok  és  különböző  nemű  kéziratokkai 
valánk  megtisztelve  s  ezek  olvasása  és  az  irókkali  érint- 
kezések által  egészen  el  valánk  halmozva,  annyira,  hogy 
figyelmünket  szünet  nélkül  mások  munkálatai  foglalták 
el ;  nehezíté  továbbá  az,  hogy  nyelv-  és  sajtóhibák  tekin- 
tetében kényesebbek  valánk  sok  szerkesztőtársainknál. 
S  így  ne  csodálja  senki,  hogy  az  Athenaeum  három  szer- 
kesztője közül  kettő  négy,  egyik  pedig  hét  év  után,  bele- 
fáradván a  szerkesztői  foglalkozásokba,  pihenést  óhajtva, 
megszűnteti  a  lapokat  s  munkálkodását  más  neműekkel 
akarja  fölcserélni. 

És  íme  fölfedeztük  az  Athenaeum  megszűnésének  titkát, 
s  nem  szükség  többé  azt  oly  körülményekben  kutatni, 
hol  föl  nem  lelhető.  Tudjuk,  hogy  ama  két  úrnak,  kik 
polémiában,  kritikai  modorban  s  ebből  következett  rész- 
vétlenségben stb.  keresik  az  okot,  felette  jól  esnék  és  eny- 
hítő ír  volna  sebeikre  azt  elhitetni,  hogy  az  Athenseumnak 
a  nevezett  okok  miatt  kell  megszűnnie,  mert  ezen  urak- 
nak az  Athenaeum  kritikái  és  polémiái  gyakran  megbor- 
solták  levesét;  azonban  ha  szomorító  is  rajok  nézve  a 
dolog,  meg  kell  mondani,  mert  igaz,  hogy  az  Athenaeum, 
ha  akarjuk,  tovább  is  élhetend  a  nélkül,  hogy  kiadóinak 
anyagi  kárt  tegyen,  mert,  ámbár  e  lapok  pénzbeli  hasznot 
nem  hoztak  is,  de  mindig,  még  legmostohább  idejökben 
is,  kifizették  a  rajok  szükséges  költségeket. 

Ezeket  szükségesnek  véltük  elmondani,  nem  lapunk 
mentségére,  mert  megszűnendő  lap,  melynek  jövendőre 
hitelre  nincs  szüksége,  nem  szorult  mentségre,  hanem 
azért,  nehogy  a  részvétlenség  miatti  megszűnés  emlege- 
tése ijesztőleg  hasson  azokra,  kik  az  Athenaeum  után 
tudományos  vagy  kritikai  lapnak  —  melyre  oly  nagy 
szükség  volna  irodalmunkban  —  kezdésére  akarnák  ma- 
gokat elszánni.  Mi  hét  évi  tapasztalás  után  bizonyossá 
tehetünk  mindenkit,  hogy  ha  czélja  nem  annyagi  haszon  s 
időt  s  munkát  nem  sajnál  s  ügyekezendik  és  sikerűi  neki 

maga  körül  írói  tehetségeket  összegyűjteni,  bátran  kiadhat 
tudományos  és  kritikai  lapot,  megbukni  vele  nem  fog. 

Egyébiránt  visszatekintse  hét  évi  pályánkra,  megkérdve 
lelkiösmeretünket,  szabad  legyen  itt  nyilvánitanuiSs,  hogy 
erőnk  lehetett  gyönge,  készültségünk,  belátásunk  keve- 
sebb, mint  a  mennyit  vállalatunk  igénylett,  de  szándé- 
kaink tisztasága  és  szorgalmunk  csüggedetlensége  iránt 
legkisebb  szemrehányást  sem  tehetünk  magunknak.  A  la- 
punk szerkesztésében  követett  elveket,  irányt  illetőleg, 
ha  tán  még  egyszer  valaha  föltámasztanék  az  Athenaeu- 
mot,  némi  változtatásokat  fognánk  tenni ;  de  a  mi  a  birá- 
lati  modort,  állítólagos  részrehajlást  s  polémiát  illeti, 
azokra  nézve  meggyőződésünk  teljéből  mondjuk  el  hal- 
hatatlan Berzsenyink  szavait:  ha  azt  újra  elkezdenők, 
ismét  a  multat  követnők. 

Ezek  után  nincs  egyéb  hátra,  mint  még  egy  pár  vég- 
szót jóbarátink  s  ellenségeinkhez,  jóbarátink  közt  neve- 
zetesen lapunk  olvasóihoz  és  írótársainkhoz,  kikkel  az 
Athenaeum  hét  évig  összeköttetésben  tartott.  Ezennel  szí- 
ves búcsút  mondva  hozzájok,  kérjük  tisztelt  olvasóinkat, 
fogadják  legforróbb  köszönetünk,  hogy  vállalatunkat  gyá- 
molíták,  írótársainkat,  hogy  megbecsűlhetlen  szívességgel 
segédkezeket  nyújtanak  nehéz  pályánkon;  ők  adának létet 
e  lapoknak,  s  ha  mi  kis  hasznot  talán  tettek  irodalmunk- 
ban, az  az  ő  érdemök.  Tartsanak  meg  bennünket  ezentúl 
is  megbecsülhetetlen  barátságukban  s  maradjanak  jó  emlé- 
kezettel az  AthensBum  egykori  szerkesztői  iránt.  Ellensé- 
geink, jól  tudjuk,  számosan  vannak,  a  mit  igen  sajnálunk, 
de  róla  nem  tehetünk.  Lelkiösmeretünk  nem  vádol,  hogy 
valaha  valaki  iránt  rossz  szándékot  hagytunk  volna  szi- 
vünkben meggyökerezni,  hogy  akarva  tettünk  volna  valakit 
ellenségünkké,  hogy  tudva  bántunk  volna  valakivel  méltat- 
lanul ;  sőt  inkább  mi  tapasztalánk  e  súlyos  hét  év  alatt  sok 
méltatlanságot  olyaktól  is,  kiktől  egy  kis  hálát  is  várhattunk 
volna,  és  így  a  tehetségünkig  teljesített  kötelesség  érzeté- 
ben valódi  lelki  csenddel  teszszük  le  szerkesztői  tollúnkat. 

Széptani  és  kritikai  írások. 


Az  epigramma  theoriája.  (1827—8.)  Először  Tud.  Gyűjt. 
1828.  VII.  és  Xn.  k.  Másodszor  a  szerző  jegyzetével  Összegyűjt. 
Műnk.  (1851.)  n.  k.  Harmadszor  Toldynál  (1861.).  Negyedszer  itt. 

A  Tudományos  Gyűjteményt  1828.  januárjától  kezdve  Vörös- 
marty szerkesztette.  Az  ő  vállalatának  támogatására  kezdett  Bajza 
az  akkoriban  még  nagyon  divatos  műfaj,  az  epigramma,  elméleté- 
nek megírásába.  Az  I — II.  fejezettel  (a  hol  az  epigrammák  erede- 
tét, s  azok  nemeit  egyenkint  fejtegeti)  hamarosan  elkészült,  de  a 
III — V.  fejezeteken  (a  hol  az  epigrammákat  közönségesen,  más 
nemzeteknél  és  nálunk  vizsgálja)  akkori  nehéz  körülményei  miatt 
lassabban  dolgozhatott.  1828.  nyarán  ugyanis  hazamenvén,  az 
úton  rosszul  lett,  egy  hétig  feküdt  s  azontúl  is  folyton  gyengél- 
kedett; azonfelül  öt  hét  múlva  censurát  kellett  adnia,  holott 
négy  év  óta  —  a  pozsonyi  diaeta  alatt  és  után  —  kezében  sem 
volt  a  könyv.  «Az  epigrammának  —  írja  Toldy hoz  1828.  júl.  31-én 
(L.  VI.  k.  87.  lev.)  —  azon  részét,  hol  a  más  nemzetelő-Ől  fogok 
szólni,  ma  délig  készítettem  el,  s  ennél  tovább  még  nem  men- 
tem, pedig  két  Ígért  rész  van  hátra:  Az  epigr,  közönségesen  s 
A  magyar  epigrammatistákról.  Bettegek,  hogy  elkésem  vélek. 
Nagy  gyávaság,  hogy  annyi  idő  alatt  nem  tudtam  elkészíteni.* 
De  csak  nehezen  halad  a  munka.  Mint  köv.  levelében  (1828. 
szept.  26.  U.  o.  88.  lev.)  írja,  az  egész  nyarat  betegeskedve  tölti, 
s  mivel  látja,  hogy  a  censurára,  a  közeledő  terminusig,  már 
úgy  sem  készülhet  el,  kötelességérzete  legalább  értekezésének 
befejezésére  ösztönzi.  «A  törvénynek  —  úgymond  —  alig  mehet- 
tem harmadrészén  keresztül,  de  az  epigrammát  elvégeztem, 
tömérdek  alkalmatlanságok  között,  s  hálát  mondok  istenimnek, 
hogy  legalább  ezt  elvégzenem  engedték,  mert  általa  bár  többé 
nem  egészen,  de  mégis  nagyobb  részben  elmellőzhéttem  mind  a 
Vörösmarty  mind  a  magam  compromissióját,  mely  egy  csonka 
értekezés  miatt  a  publicum  előtt  reánk  következni  bizonyosan 
fogott  volna.  A  munkát  most  tisztázom;  két  nap  alatt  kész  va- 
gyok vele.»  Végre  1828.  okt.  5-én  csakugyan  elküldhette  Vörös- 
:p.]:.  ^L    ehhez  írt  lev.  VI.  kpi.) 

Az  itt  említett  körülményeken  kívül  még  egy  ok  lehetett,  a 
mi  a  munkát  késleltette.  Az  első  fejezetekhez  teljesen  kész 
anyagot  talált  Lessingnek  mZerstreute  Anmerkungen  über  das 
Epigramm  und  einige  der  vornehmsten  Epigrammatisten*  (1771.) 
ez.  értekezésében;  sőt  valószínű,  hogy  a  dolgozat  írására  is  ez 
indította.  A  magyar  irodalom  e  nemű  termekeit  azonban  neki 
először  kellett  átvizsgálnia,  s  itt  már  nehezebben  haladhatott. 
Egyébiránt  Bajza  —  leveleiből  kitünöleg  —  kora  ifjúságától 
kezdve  mindig  a  theoriákat  fürkészte  s  ítélő  képességét  ezekkel 
élesítve,  barátai  szűkebb  körében  már  régen  bizonyos  tekintélyt 
vívott  ki.  Most  is,  Toldyhoz  írt  föntebbi  levelében  (87.  sz.)  egé- 
szen új  elméletét  adja  a  művészi  népdalnak.  —  Az  epigramma 
elméletét  classikus  példák  nyomán  kifejtvén,  midőn  a  magyar 
írók  munkáira  alkalmazta  a  kritikus  mértéket,  el  nem  kerülhe- 
tett néhány  élesebb  megjegyzést,  a  mi  aztán  polémiába  keverte 
Szentmiklósyval  (1.  ezt  alább  a  Vitairatok  ez.  fejezetben),  sőt 
mások  haragját  és  gyűlöletét  is  magára  vonta. 

Vezérszó.  Először  a  Kritikai  Lapok  I.  füz.  (1831.)  ül— X. 
lapján.  Bajza  aláírással.  Másodszor  Toldynál  (1861.)  ;  harmad- 
szor itt. 

Kisfaludy  Károlyt  és  körét  már  régen  foglalkoztatta  a  gon- 
dolat, hogy  egyfelől  aBsthetikai  elveik  terjesztése,  másfelől  az 
egyre  nagyobb  számban,  készületlenül  fellépő  írók  munkáinak 
ellenőrzésére,  szóval,  egész  irodalmunk  kellő  irányítása  végett 
egy  kritikai  folyóiratot  indítsanak.  A  vállalat  hasznos  és  szük- 
séges voltát  mindenki  elismerte,  megindítani  azonban  senki  sem 
merte :  egyrészt  érezvén,  hogy  nincs  elég  elméleti  készültségök, 
másrészt  féltvén  írói  nevöket,  mire  nézve  Kölcsey  esete  (Berzse- 
nyi és  Csokonai  megbírálása  miatt)  csak  elijesztő  például  szol- 
gált. Eleinte  Bajzának  sem  volt  hozzá  sem  kedve,  sem  bátor- 
sága; leveleiben  mindig  szívesen  és  Őszintén  megmondotta  vé- 
leményét, de  önérzetes  bátorságát  bizonyos  mélázó  szerénység 
mérsékelte.  Mivel  azonban  elméleti  készültsége  s  Toldyhoz  írt  leve- 
leiben (1.  VI.  köt.)  éles  itélőtehetsége  egyre  jobban  megkapta  a  kör 
figyelmét,  már  1826-ban  őt  nézték  ki  a  megindítandó  kritikai  folyó- 
irat szerkesztőjéül.  S  hogy  jól  választottak,  bizonyítják  1826. 
márez.  16-iki  leveléhez  csatolt  észrevételei  A  Criticai  levelekről 
(VI.  k.  167 — 169.  1.),  a  hol  nemcsak  okát  és  szükséges  voltát, 
hanem  egész  tervét  és  elrendezését  adja  egy  ily  folyóiratnak.  Mikor 
azonban  arra  tér,  hogy  az  ö  neve  álljon  a  czimlapon,  mint 
szerkesztőé,  még  sok  tekintet  visszariasztja  attól.  tA  kinek 
neve  —  úgymond  —  a  munka  czímlapján   állani  fog,  bizonyos, 

hogy  mind  az  olvasók,  mind  az  írók  részéről  kedvetlenségeknek 
lesz  kitéve.  .  .  .  Ezen  kívül  egyéb  tulajdonok  is  kívántatnak 
ezen  személyhez :  tudomány,  olvasottság,  nyelvekben  való  jár- 
tasság stb.  Ezen  szempontokból  tekintve  a  dolgot,  önkényt  föl- 
világosodik az,  hogy  kiadónak  nekem  lenni  lehetetlen.  Nekem, 
ki  javakkal  nem  birok  és  szükségképen  az  emberek  kedvezéseikre 
kell  szorulnom,  ki  fog  kezességet  magára  vállalni,  hogy  ha  én  a 
nemzet  gyűlölségébe  esem,  nem  fogom  szerencsémet  annyira 
eltemetni,  hogy  oly  sorsra  jussak,  mint  a  szegény  Kölcsey 
mostan?*  Még  18S7-ben  is,  midőn  Toldy  egyszer  azt  írja  neki, 
hogy  Szemere  Pál  vele  akarja  recenseáltatni  fordított  dalait, 
ezt  írja :  t Mi  jutott  eszébe  ?  Én  nem  akarok  recenseálni.  Ilye- 
nekhez nekem  nincs  kedvein.  Én  úgy  vagyok  a  kritikával  mint 
a  ruhának  egy  bizonyos  nemével,  melyet  Zrínyi-dolmánynak 
neveznek,  s  a  noelyet  most  itt  (t.  i.  Pozsonyban)  igen  felkap- 
tak. Másokat  benne  öltözve  szeretek  látni,  de  magamon  nem 
szeretem,  nem  tudnám  viselni. »  (Toldyhoz  VI.  k.  73.  lev.)  — 
Mikor  azonban  az  országgyűlésről  haza  megy,  1827 — 28-ban 
nyelvgyakorlásúl  s  utóbb  az  Epigr.  theoriájára,  készülve,  annyira 
elmélyed  az  elméleti  tanulmányokba,  hogy  még  nagyobb  készült- 
séget szerez  e  téren.  Bár  közben  —  nehéz  szívvel  ugyan  —  de 
mégis  arra  határozza  el  magát,  hogy  prókátori  pályára  lép,  első 
nagyobb  kritikai  tanulmánya  s  az  ezt  követő  polémia,  kiragadja 
addigi  határozatlanságából:  az  irodalmi  pályára  lép  s  olyan 
irányban  kezd  működni,  hova  igazi  tehetsége  és  hivatása  vonja ; 
megindítja  a  Külföldi  Játékszint  s  mivel  —  Kisfaludy  K.  szavai- 
ként —  ta  puhlicum  előtt  a  kolom,pot  már  felkötöttem  (VI.  k. 
285.  Ip.),  ő  lesz  megindítója  az  első  kritikai  folyóiratnak,  s  utóbb 
Kisfaludytól  átveszi  az  Aurora  szerkesztését  is. 

Mielőtt  Toldy  külföldre  indul,  már  megbeszélik  a  tervet  s  1829 
aug.  24-én  azt  írja  neki,  hogy  a  novemberi  vásárra  már  megjelenik 
a  Kritikai  Levelek  első  kötete,  melyben  ő  Fáy  Báthoryj&t  fogja 
bírálni,  Kisfaludy  átdolgozza  a  Toldy  által  már  ismert  vezérszót ^ 
Vörösmarty  Ballát  fogja  recenseálni,  Stettner  egy  kritikai  érteke- 
zést ír  a  magyar  nyelvtanokról.  Ő  tüzelte  fel  őket  s  reá  okot  Pap 
Ignácznak  az  a  piszkolódó  ellenbírálata  adott,  melyet  ez  Toldy 
ellen  irt  (s  melyet  kivonatosan  közöl  is  Toldyval.)  0  lesz  a  kiadó, 
Kassán  fogják  nyomni,  mert  ott  «igen  szabad  lelkű  censor»  van, 
a  költséget  Forgó  és  Budics,  a  Kisfaludy  régi  Msecenásai  fogják 
adni.  Híradását  így  végzi:  « Agyon  fogjuk  verni  mind  ezeket  a 
h  .  . .  .-tokát ;  de  az  első  kötetbe  a  nagyhirűeket  kell  bántanunk, 
hogy  a  dolog  lármát  okozzon.*  (L.  VI.  k.  288.  Ip.)  Következő 
levelében  (1829.  szept.  6.)  a  folyóirat  ozimét  Kritikai  íapokra,  vál- 

toztatja,  s  erősen  buzgólkodik  a  kiadás  ügyében :  t  Nekem  erőft 
feltételem  van^  bogy  addig  nem  hagyok  békét  a  társaknak,  med- 
dig ezt  meg  nem  alapítjuk.*  (L.  VI.  291.  Ip.)  Nagyon  hiányzani 
fog  neki  Toldy,  de  levélbeli  tanácsainak  is  jó  hasznát  veszi. 
A  folyóirat  megjelenése  azonban  —  a  társak  késedelmes  dolgozása 
miatt  —  egyre  késik.  Pedig  az  újabb  irodalmi  termékek  csak 
egyre  sürgetőbbé  teszik  a  megjelenést.  Az  1830-iki  Urániáról 
szólva  írja  Toldynak  (1830.  jan.  12.)  tHa  a  Kritikai  Levelekből 
lesz  valami,  recenseálni  fogom  ezeket  az  emberi  elme  gyalázatos 
productumait.  Literatúránk  nem  előre  megyén,  hanem  visszafelé, 
s  most  felette  hasznos  volna  szüntelen  persiflirozni,  hogy  az 
egész  nemzet  figyelmessé  tétetnék  az  ügyre.  Ez  a  beteg  nyu- 
galom nem  ér  semmit,  csak  örök  álmot  fog  maga  után  hozni. » 
(L.  VI.  k.  312.  Ip.)  Ehhez  már  csak  a  convers.-lexikoni  pör- 
nek  kellett  jönni,  hogy  teljesen  megérlelje  a  tervet  és  siettesse 
a  Kritikai  Lapokshtf  melynek  első  füzete  (1831.)  toldalékul  ma- 
gában foglalja  már  a  Dessewffy  ellen  irt  (s  1830.  okt.  25-én  kelt) 
nagyhírű  feleletet  is. 

Ezek  a  folyóirat  megindításának  előzményei. 

A  munka  teljes  czíme:  Kritikai  Lapok.  Kiadja  Bajza,  Pest  stb. 
Az  I.  füzet  (első  kiadásban)  Trattner-Károlyináí  jelent  meg 
161  f50  lappal,  a  következők  (ú.  m.  I.  k.  2-ik  és  Hl— V.  f.)  Kiüán 
Györgynél,  a  két  utolsó  saját  kiadásában,  még  pedig :  az  I.  füzet 
(2-ik  kiadás)  1833.,  215  lappal;  a  n.  füzet  1833.  márcz.  16-án, 
J28  lap;  a  IH.  füzet  1833.  augusztus  28-án,  144  lap;  a  IV.  füzet 
1834.  febr.  24-én  166  lap;  az  V.  füzet  1834.  máj.  12-én  207  lap; 
a  VI.  füzet  1836.  jan.  6-án,  174  lap;  a  VII.  (és  utolsó)  füzet 
1836.  jún.  30-án.  162  lap. 

Bökversek  s  Eszmék  stb.  Először  a  Erit.  Lap.  I.  f. 
79 — 89.  Ip.  Bajza  aláírással.  Másodszor  Toldynál  1861. ;  har- 
madszor itt.  —  Szentmiklóssy  másodszor  is  készült  felelni  Baj- 
zának, de  ez  abban  maradt ;  e  helyett  —  úgy  látszik  P.  Thew- 
rewk  Tíz  csapásának  hatása  alatt  felbátorodva  —  oldaltámadást 
intéz  ellene.  «A  munka  —  úgymond  Bajza  (Toldyhoz  1829. 
júl.  15.)  —  nyilvánosan  Cselkövi  (Kölcsey)  ellen  van  dirigálva, 
de  meglátszik  benne,  hogy  szeretne  engem  bántani,  ha  merne. 
Egyébiránt  oly  bolond  dolgozás,  hogy  te  még  olyat  nem  láttál. 
Ezt  ő  megint  részeg  fejjel  írta.»  (L.  VI.  k.  109.  lev.)  Egyebekre 
nézve  1.  hátrább  Az  epigr.  theor.  ügyéhen  s  a  Baj  Almási  Balogh 
Sámuellel  ez.  czikkekhez  írt  jegyzeteket. 

Sas.  Először  a  Krit.  Lap.   I.  f.   118—127.  Ip.  Jám  .  .  y  alá- 
írássaL  Másodszor  Toldynál  1861. ;  harmadszor  itt. 
Thaisz  Andrásra  vonatk.  1.  VI.  k.  jegyz. 

Balogrb  János  életrajza.  Erit.  Lap.  I.  f.  137—138. 1.  Bajza 
aláírással.  Másodszor  Toldynál  1861. ;  harmadszor  itt. 

P.  Thewrewkre  vonatk.  1,  alább  az  Epigr.  theor.-hoz  írt  jegyz. 

ós  VI.  k.  jegyz. 

Figryelnieztetések.  1.  A  Hitel  Taglalatja.  Krít.  L.  I.  f.  139— 
141.  Ip.  Komjáti  névvel.  —  2.  Muzárion,  lU — IV.  —  ü.  o.  141— 
143.  \,  H  ,  .  ,  my  aláírással.  —  3.  Toldalék  a  Hitelhez,  ü.  o. 
143 — 144.  1.  .  .  .  Z  .  .  .  jelzéssel.  —  4.  BucsúdaL  (Aglája.  11.  k. 
160.  Ip.)  —  U.  o.  144 — 147.  Ip.  Bajza  aláírással.  Másodszor  mind 
a  négy  czikk  Toldynál  1861.;  harmadszor  itt. 

Az  i.  számhoz :  Széchenyi  Hiteléig  a  társadalmi  megújhodás 
harsonáját,  az  az  írói  kör  fogadta  legmelegebben,  mely  az  iroda- 
lomban is  a  reformok,  az  újítások  híve  volt,  s  a  Széchenyi  köny- 
vét ép  oly  készséggel  védelmezte  mint  a  nyelvújítás  elveit ! 
tNekem  még  egy  másik  pöröm  is  lesz  nemsokára*  — írja  Toldy- 
nak  1830.  márcz.  1-én  (VI.  317.  Ip.)  —  tGróf  Széchenyinek 
Hitele  kijött,  igen  interessáns  munka,  de  sokat  fog  megharagí- 
tani, mert  tele  van  sarcasmusokkal.  Én  ismertetést  írtam  róla  a 
Gyűjtemény  számára  és  dicsérem,  mert  igen  méltó  is,  hogy 
dicsértessék ;  a  ki  tehát  a  Hitelre  haragunni  fog,  az  ellenem  is 
mind  felzúdul. »  A  Tudom.  Gyűjt.  1830.  évfolyama  azonban  sem 
Bajzától,  sem  mástól  nem  hoz  ismertetést  a  Hitelrőh  Lehet^  hogy 
Bajza  —  ez  időben  a  Conv.-Lexikon  nagyra  nőtt  pörével  lévén 
elfoglalva,  nem  fejezhette  be  a  már  késznek  jelzett  ismertetést, 
s  utóbb  már  csak  a  rá  vonatkozó  feleletek  kapcsán  mondhatott 
róla  egy-pár  dicséretet.  —  Gr.  Dessewffyre  vonatk.  1.  alább  Bajza 
feleletét  a  Conv.-Lex.  pör  ben. 

A  2.  számhoz :  Szalay  László  kezdő  törekvéseiről  így  ír  Bajza 
Toldyhoz  (1829.  aug.  11.) :  «A  kis  Szalay  valami  verses  és  kritikás 
gyűjteményt  fog  kiadni.  A  dolgozó  társak  mind  juristák,  az  ő 
collegái.  Bár  csak  újoncz  literatoraink  ily  korán  könyveket  ne 
adogatnának ;  a  kiből  valami  leszen  közűlök,  később  úgyis  meg- 
bánja.* (VT.  k.  95.  lev.)  Ezt  utóbb  megmondja  neki  szóval  is. 
(Ü.  o.  98.  lev.)  —  A  Muzárionra  írt  czikkéröl  pedig  így  ír 
Kazinczynak:  cSzalay  László  tíz  esztendővel  íQabb  nálam  s  én 
a  Muzárionra  irt  Észrevételeiben  találtam  olyanokat  is,  miket 
még  nem  tudtam,  s  szívesen  és  pirulás  nélkül  vallom  akárki 
előtí;  is^  hogy  ezt  és  amazt   tőle  tanultam.  S   vétek-e  az,  hogy 


572  JEGYZETEK. 


én  a  tíz  esztendővel  ifjabb  Szalaytól  tanulok,  s  a  nálam  húsz  esz- 
tendővel öregebb  (korosabb  inkább)  Döbrenteiről  keveset  vagy 
épen  semmit  sem  tartok.»  (1830.  júl.  6.  VI.  k.  375.  Ip.) 

.4  4.  számhoz:  A  Bulcsú-dalt  Fogarasy  János  irta;  ugyanaz, 
kinek  kisérleteiről  egy  évvel  azelőtt  Toldyhoz  írt  levelében  (VI. 
k.  98.  sz.  lev.)  nem  a  leghizelgőbben  nyilatkozott.  « Minap  ában 
egy  levél  jött  hozzád  bizonyos  Fogarasy  János  nevű  űatal 
embertől  Erdélyből.  Egy  nyomorú  balladát  s  egy  rossz  dalt 
küld,  s  kér,  hogy  légy  vezére,  tanácsadója,  s  mond  meg  Ítélete- 
det a  két  darab  felől.  Mit  csináljak  vele  ?  A  fiúból  ha  lesz  is 
valami  más,  de  poéta  soha  sem.  Unom  ezeket  a  fiatal  embere- 
ket, ámbár  örülnöm  kellene,  hogy  legelső  theoriai  -  szavaim  is, 
melyeket  publicum  előtt  elmondok,  oly  nagy  benyomást  tettének 
reájok.  Már  valami  hatan  jöttek  hozzám  munkákkal,  hogy  mond- 
jam Ítéletemet  s  adjak  nekik  tanácsot.  Ezt  az  ember  egyszer-kétszer 
örömest  teszi,  de  többször  tenni  meg  ánj  a. »  Mindamellett,  a  mint 
egy  kis  sikert  lát,  szívesen  méltányolja,  mint  a  föntebbi  dalnál. 

A  regrényköltészetről.  Először  A  román  költésről  czímmel 
Krít.  Lapok  III.  füz.  (1833.)  1 — 64.  Ip.  —  A  román  helyett  min- 
denütt regény  s  a  költés  helyett  költészet  8  egyéb  kisebb  stiláris 
módosítással:  másodszor  az  új  czímmel  Összegyűjt.  Műnk.  1851. 
II.  k.;  harmadszor  Toldynál  1861.;  negyedszer  itt. 

Mednyánszky  regréi  magyarul.  Először  a  munka  czímé- 
vel,  Krit.  Lapok  Ül.  f.  (1833.)  75 — 85.  Ip.  Jámhorfi  aláírással ; 
másodszor  Toldynál  (1861.);  harmadszor  itt. 

A  mivelt-érzékeny  társalkodás.  Először  a  könyv  teljes 
czímóvel  a  Krit.  Lapok  Hl.  f.  (1833.)  107—120.  Ip.  Komjáthi 
aláírással;  másodszor  Toldynál  (1861.) ;  harmadszor  itt. 

Muzárion.  Először  a  Krit.  Lapok  IV.  (1834.)  3—56.  Ip 
Bajza  nevével.  Másodszor  Toldynál  (18öl.) ;  harmadszor  itt. 

Bajza  és  Szemere  Pál  viszonyát  illetőleg  1.  VI.  k.  Toldyhoz 
írt  lev.  és  alább  e  kötethez  írt  jegyzeteinket. 

Borzasztó  rakhelye.  Először  —  a  könyv  teljes  czímé- 
vei  —  a  Krit.  Lapok  V.  füz.  (1834.)  43— 45.  Ip. ;  másodszor  Toldy- 
nál (1861.)  ;  harmadszor  itt. 

Gondolatközlés  s  annak  eszköze.  Bevezetés  az  Athe- 
niBumhoz.  Először  ilyes  czímmel  AtHenssum  1837.  L  1;  sa.   Má« 

Bodszor  Összegyűjt.  Munkái  1851.  II.  k,  A  folyóiratok  fény-  én 
árnyékoldalát,  1836.  czimmel ;  harmadszor  ugyanígy  Toldynál ; 
negyedszer  az  eredeti  czimmel  itt. 

Szemere  Pál  olvasván  e  bevezető  czikket,  azonnal  ir  Eölcsey- 
nek  (1837  jan.  9.),  s  az  ott  kifejtett  gondolatoknak  •  különösen 
argumentálásán  és  stílusán  egykép  megütközik:  <A  lélekmíve- 
lődésnek  —  úgymond  —  következők  eszközei:  I.  gondolatközlés, 
n.  gondolatcsere.  A  II.  osztálybeli  eszköznek  ismét  következők 
eszközei:  1.  szólás,  2.  képírás,  3.  bötűirás,  4.  bötűnyomtatás, 
5.  folyóirat.  .  .  .  Barátom  I  Mi,  ázsiai  magyarok,  nem  tudunk, 
minden  erőlködésünk  mellett  sem  tudunk,  didactice  írni.  A  pipere 
és  dagály  —  oh  ezek  nekünk  minden  t  Bizony,  bizony  mondom 
neked,  nekünk  még  sokára  leend  keveréktelen  s  tiszta  tudomá- 
nyos literatúránk;  nekünk  szépliteratúrás  literatúránk  nem 
leend  sok  időig.  Az  AthensBum  fennyen  hirdeti,  hogy  áltudo- 
mányoknak a  művészetekkel  karöltve  kell  járniok.  Igen,  igen  t 
De  amazoknak  lábalniok,  ezeknek  pedig  szárny alniok  kell.  Fáj- 
dalom, mi  együvé  keverjük  a  két  különbözőt.  Azonban,  ne  szólj 
szám,  s  nem  fáj  fejem ;  s  én  rabmartaléki  hódolással  szemlél- 
getem, mik  történgetnek,  s  csak  magamban  suttogok  (ekkor  t.  i. 
már  békülőben  volt  az  AthensBum  szerkesztőivel!),  mondván: 
rák  módra  haladunk I»  (Munkái  III.  k.  276.  1.) 

A  fordításokról.  Először  AthensBum  1837.  I.  34.  sz.  Má- 
sodszor Toldynál  (1861.) ;  harmadszor  itt. 

Nyélvttnk  miveltetéséról.  (1843.)  Először  AthensBum  1843. 
I.  301 — 307.  Ip.  Másodszor  Nyelvünk  miveléséről  czimmel  össze- 
gyűjt.  Műnk.  1851. 11.  k.  Harmadszor  ugyanígy  Toldynál ;  negyed- 
szer itt. 

Nemzetiség  és  nyelv.  Akadémiai  beszéd.  (1846.)  Megjelent 
először  az  Ellenőr  czímű  zsebkönyvben  (1847.)  415—445.  Ip. 
Másodszor  Toldynál  (1861.) ;  harmadszor  itt. 

A  ezikk  mind  eszméi  gazdagságánál  mind  gondos  kidolgozá- 
sánál fogva  egyike  Bajza  legjobb  dolgozatainak;  egészben  oly 
szabad  szellem  nyilatkozása,  melyet  a  censura  törlés  nélkül 
aligha  engedett  volna  kinyomatni.  Ezért  abban  az  ellenzéki 
szellemű  gyűjteményben  adta  ki,  melynek  szerkesztését  épen  reá 
bízták.  Ennek  teljes  czíme  : 

Ellbnőb.  Politicai  zsebkönyv  a  Pesti  Ellenzéki  Kör  meg- 
bízásából szerkeszté  Bajza.  Németországban,  1847.»  —  A  szer- 
kesztő   előszava,    mely    akkori    irodalmi    és    társadalmi    viszo- 

liyaiiikra  sok  tekintetben  jellemző,  egész  terjedelmében  így 
hangzik: 

«E  zsebkönyv  eszméje  a  Pesti  Körben  keletkezett,  s  mintán 
a  Pesti  és  Nemzeti  Körök  Ellenzéki  czim  alatt  egyesültek,  az 
Ellenzéki  Kör  is  magáévá  fogadta  annak  ügyét,  mindazon  hatá- 
rozatokkal együtt,  melyek  iránta  már  előbb  a  Pesti  Körben  ho- 
zattak. E  határozatok  egyikének  következtében  a  szerkesztéssel 
én  bizatám  meg,  teljes  hatalommal,  azon  egyedüli  kikötés  mel- 
lett, hogy  az  ellenzéki  szellemben  legyen  szerkesztve.  E  teljes 
felhatalmazásból  önkényt  következik,  hogy  ha  ki  e  zsebkönyvben 
olyasmit  találna  —  mit  azonban  nem  reménylek  —  mit  a  magyar 
ellenzék  nézeteível  megegyeztetni  nem  tudna,  azt  ne  az  Ellen- 
zéki Körnek,  hanem  egyedül  nekem  rója  fel,  ki,  meglehet  gyarló 
valék  egy  vagy  más  itt  elmondott  állításnak  e  tekintetbeni  kellő 
megítélésében.  Akarat  nem  hiányzott  bennem  megbízatásom 
pontos  teljesítése  iránt,  de  hiányozhatott  a  tehetség,  mi  csak 
azt  fogja  tanúsítani,  hogy  megbízóim  nem  voltak  szerencsések 
a  választásban,  midőn  annyi  ügyesebbek  közöl  bizalmukkal 
engem  tiszteltek  meg,  ki  érezve  erőm  csekélységét,  nem  örömest 
foglaltam  el  a  helyet,  melyet  sok  más  nagyobb  ügyességgel 
fogott  vala  betölteni  mint  én. 

A  nyomatást  külföldön  kellé  eszközlenem,  mi  mentségül  szol- 
gáland,  hogy  ha  e  könyvben  sajtóhibák  lesznek.  Itt,  a  szabad 
magyar  hazában,  jelen  politikai  viszonyainkról  felette  nehéz 
vagy  épen  nem  is  lehet  őszinte  és  igaz  szót  írni.  Csak  mondatik 
a  censoroknak  adott  utasításban,  hogy  higgadt  politikai  vitat- 
kozások, ha  mindjárt  a  kormány  nézeteivel  ellenkeznek  is,  nyo- 
mathatnak, de  valósággal  nem  gyakoroltatik.  Ha  a  kormányban 
legjobb  akarat  volna  is  a  maga  törvénytelenül  ránk  erőszakolt 
preeventiva  censuráját  szabadabb  korlátok  közt  gyakorolni,  tesz- 
nek róla  a  végrehajtók,  a  censor  urak,  hogy  akarata  semmivé 
legyen.  A  magyar  censorok  zsarnoksága  oly  kiállhatatlanúl 
nyomasztó,  hogy  lázadást  fogna  gerjeszteni,  ha  az  irósereg 
valami  nagy  néptömegből  állana.  Alig  van  egy-két  egyén  a  kor- 
mány censorai  közt,  ki  belátással  bírna  felfogni  a  körülménye- 
ket, megítélni  a  kezébe  jutott  munkát,  s  ki  saját  hivatalát  és 
utasítását  is  érti,  s  ezen  egy-kettő  is,  csak  állását  koczkáztatja, 
ha  máskép  viseli  magát,  mint  tiszttársainak  többsége,  melynek 
felügyelésére  nem  egy  nemzet  irodalmát,  de  egy  elemi  iskolát 
is  alig  lehetne  bízni. 

De  más  különben  is  politikai  tartalmú  irataink  sorsáról  el- 
dönt őleg  az  újonnan  felállított  «collegium  censorum»  sem  hatá- 
rozhat, azok  a  helytartó -tanácshoz,  innen  pedig,  mivel  e  részben 

a  névleg  dirigens  dicasteriúuinak'  sincs  hatalma,  Bécsbe,  a  min- 
den ügyeket  elnyelő,  s  e  miatt  nemsokára  semmit  kellőleg  végezni 
nem  biró,  cancellariához  küldetik,  s  mondják,  van  eset,  hogy  az 
alkotmányos  magyar  nemzet  írójának  elmeművét  a  bécsi  absolut 
kormány  politiája  censurálta  és  vetette  el.  S  mi  balgák  magyar 
függetlenségről  álmodozunk  t  De  hiszen  vannak  közöttünk  olyanok, 
kik  azt  fogják  mondani,  hogy  ez  természetesen  történik,  mert  a 
közbirodalmi  viszonyok  így  kívánják!  Mit  nekik  Magyarország 
függetlensége,  csak  a  közbirodalmi  viszonyok  —  istenért  I  —  meg 
ne  sértessenek.  E  közbirodalmi  viszonyokat  századok  óta  őrzi 
ngyan  az  osztrák  hatalom  árgusszeme,  de  ez  nem  elég,  a 
magyarok  között  is  kellett  támadni  embereknek,  kik  nem  tud- 
nak aludni  féltökben,  hogy  a  magyar  függetlenség  valamikép 
ártani  talál  ezen  drága  közbirodalmi  viszonyoknak. 

Ily  szomorú  körülmények  tették  szükségessé  e  könyv  külföl- 
döni  nyomatását.  Tiltott  —  azaz  alkotmány  és  törvény  elleni  — 
dolgokat,  úgy  hiszem,  senki  sem  fog  benne  fölfedezhetni,  hanem 
igen,  őszinte,  bátor  és  férfiasan  nyílt  beszédet,  nyiltabbat  mint 
a  milyenhez  censoraink  nyűgei  közt  sokan  szokva  vannak,  mi 
bizonyítványul  szolgálhatand  a  kormánynak,  hogy  nálunk  a  sza- 
badabb sajtótól  nincs  mit  rettegnie,  s  hogy  mi,  Bécsben  oly 
fekete  színekkel  festett  ellenzéki  emberek,  nem  vagyunk  oly  ret- 
tenetesek, mint  némely  politikai  apostatáink  hirdetgetni  szere- 
tik. Mi  baráti  vagyunk  az  őszinte  bátor,  szabad  szónak,  minő 
alkotmányos  emberekhez  illik,  de  semmi  lázító  és  forradalmi 
eszmék  nem  lobognak  agyainkban.  Semmi  igazságos  dolog  fel- 
forgatására nem  törekszünk,  hanem  csak  a  magyar  függetlensé- 
get és  alkotmányosságot  akarjuk  fentartani  és  megőrzeni,  s  a 
XIX.  század  emberibb  szellemével  összhangzásba  hozni.  S  ez 
valamint  egy  részről  kötelességünk,  úgy  másrészről  jogunk  is 
van  hozzá,  oly  jogunk,  melyet  nem  kegyelet  adott,  hanem  vagy 
természettől  öröklénk  mint  emberek,  vagy  igazságos  úton  szer- 
zettünk magunknak,  s  így  elvétetni  sem  könnyen  engedjük  hata- 
lom erőszakja  által,  mely  azt  nem  adta.  —  Pest,  júniusban  1847. 

A  szerkesztő.* 

Vitairatok. 

Az  epigrramnia  theoriája  ügryében.  Szükséges  felelet 
egy  hívatlannak  szükségtelen  észrevételeire.  —  Bajza  értekezé- 
sére *Czáf  és  igazítás*  czím  alatt  Szentmiklóssy  A.  Szerényi  ál- 
név alatt  néhány  megjegyzést  közölt  a  Tud.  Gyűjt.  1829.  II.  kö- 
tetében. Egész  terjedelmében  ím  e  czikkecske: 

Czáf  és  igazítás. 
(Eazinczyhoz  irt  levél  töredéke.) 

fl  Legközelebb  Bajza  értekezését  olvastam  az  Epigramma  Theo- 
riájárói.  Az  sok  jót  foglal  magában,  de  foglal  sok  nem  jót  is. 
0  ellenzi,  hogy  franczia  ízlésű  epigrammákat  adjunk,  s  miért  ? 
Nem  nyerne-e  nyelvünk  ez  által  is  többszinúséget,  nem  szok- 
nék-e azon  könnyűséghez,  mely  nélkül  leginkább  szűkölködik. 
Ó  a  gnómákat  általán  fogva  ki  akarja  zárni  a  poesis  köréből. 
Hogy  kisebb  becsűek  az  epigrammáknál,  tagadhatatlan ;  de 
nem  lehet-e  azokat  is  költői  színbe  öltöztetni,  nem  lehet-e 
azokra  is  költői  szellemet  fuvallani  ?  Megvallom,  Schiller  lelkes 
gnómáit  nagyobb  gyönyörrel  olvasom  Martiái  s  Lessing  némely 
epigrammáinál.  Schillernek  általam  fordított,  s  az  Aspásiában 
megjelent  darabjait  száraz  reflexióknak  nevezni,  hirtelenkedő 
Ítélet  volt,  annyival  is  inkább,  mivel  ezek  között  A  nyomo- 
zók s  Legszebb  tünemény  gyönyörű  epigrammák.  De  legnevet- 
ségesebb, midőn  az  Óhajtás  czímű  darabot,  a  mi  nem  epigramma, 
mint  epigrammát  nagy  recensensi  fontossággal  s  sanyarúsággal 
rostálgatja.  Mit  ítélnénk,  ha  valaki  Ovid  alagyáit,  vagy  Horácz 
lyrikonjait,  mint  epigrammákat  recenseálná  ?  Ez  mutatja,  hogy 
Bajza  még  nem  éredett  egészen  meg,  s  felette  távol  van  példá- 
nyától, Kölcseytől,  egyszersmind  azon  reflexióra  is  vezet,  hogy 
kicsinységünk  soha  sem  tűnik  úgy  elő,  mint  midŐn  nagyot  ját- 
szani akarunk.  Szerényt.* 

Erre  írta  Bajza  a  feleletet,  mely  először  a  Tud.  Gyűjt.  1829. 
IIL  kötetében,  s  mindkettő  a  Minerva  1829.  I.  k.  jelent  meg; 
másodszor  Toídynál  1861.;  harmadszor  itt.  Mint  az  Epigramma 
theoriájáhan,  úgy  itt  is  nagyon  emlékeztet  Lessing  polemikus 
czikkére :  tNöthige  Antwort  auf  eine  sehr  unnöthige  Frage  des 
H.  G.»  stb.  Tartalma  természetesen  egész  más. 

Bajza,  a  mint  elkészült  az  Epigr,  theoriája  ez.  értekezésével, 
mintha  csak  érezte  volna,  hogy  észrevételeit  nem  fogják  szó 
nélkül  hagyni,  1828.  decz.  8-án  (VI.  k.  90.  lev.)  így  ír  Toldy- 
nak:  clgen  örvendek,  hogy  Vörösmarty  értekezésemet  jónak 
tartja.  Az  lehetett  volna  jobb  is,  s  jobbnak  kellett  volna  lennie, 
ha  más  környületek  között  dolgoztam  volna.  (V.  ö,  az  értekezés- 
hez írt  jegyz.)  .  .  .  Örvendek  szerencsémnek,  hogy  magára  a 
dologra  nézve  legalább  annyi  szorgalmat  fordíthattam,  hogy 
ellenkezőmtől  nincs  mit  félnem,  mert  nem  mondok  olyat ,  a  mi^t 
megfelelni  nem  tudnék.*  (ü.  o.  egyszersmind  okát  adja,  miért 
szólt  Tz.  Cz.-ről,  s  nem    Majzik,  Fáy,    Szenvey  s  Kulcsárról  is.) 

Egyikben  sem  csalódott,  abban  sem,  hogy  lesznek  ellenmon- 
dók, abban  sem,  hogy  derekasan  meg  fog  nekik  felelni.  Szent- 
miklóssy  A.  Czáf  és  Igazítás  czímű  észrevételeire  olyan  készült- 
séggel és  olyan  erélyesen  felel,  hogy  nemcsak  állításait  védi 
meg,  hanem  éles  tollával  egyszerre  félelmes  vitatkozónak  tűnik 
fel.  A  Tud.  Gyűjt.  1829.  III.  k.  azonban  a  censori  törlések  miatt 
megcsonkítva  közölte  a  feleletet ;  Bajza  tehát  —  Toldy  sürgetésére 
és  utánjárása  folytán  —  újra  kiadja  a  Minervában  mind  a  Szent- 
miklóssy  czáfolatát  mind  a  maga  feleletét  eredeti  teljességében. 
(L.  erre  vonatkozólag  Bajza  utasításait  Toldyhoz  VI.  k.  91.  sz.  lev. 
és  jegyz.)  —  Szentmiklóssy  másodszor  is  felelt,  melyet  Vörösmarty 
kéziratban  megküldött  Bajzának.  Ez,  látva  a  válasz  gyengeségét, 
szinte  örül,  hogy  alkalma  lesz  polemizálni  s  Szentmiklóssyt  végkép 
legyűrni.  fEz  az  ember  kedvet  ada  nekem  a  versengésre,  a  mi 
különben  nem  volt  természetem,  s  most  addig  fogom  őt  ingerelni, 
míg  újabb  és  újabb  okokat  önmaga  nem  nyújt  reá,  hogy  egészen 
tönkre  tegyem.  Mert  hogy  azt  tennem  nem  nagy  erőbe  fog 
kerülni,  mutatja  az  ő  második  lelelete.»  (Toldyhoz  VI.  k.  92.  sz. 
lev.)  —  Szentmiklóssy  2-ik  felelete  nem  jelent  meg  s  így  Bajza 
újabb  válasza  is  elmaradt ;  de  Bajza  életében  ez  a  kis  polémia 
rendkívül  fontos,  szinte  fordulópontot  képez.  Most  látja  ugyanis 
hogy  ő,  ki  eddig  szerényen  bizalmatlan  volt  készültségében,  sok- 
kal többet  tud  bizonyos  dolgokban  mint  mások,  akár  a  legjele- 
sebbek is.  (L.  u.  a.  lev.)  Ez  ébreszti  igazi  tehetsége  tudatára,  s 
ez  fokozza  bátorságát  is  a  harczban,  melyre  kevés  idő  múlva  bő 
alkalma  lesz. 

Szentmiklóssyn  kívül  az  Epigr.  theoHája  Thewrewk  József 
epigrammáit  is  keményen  bírálta,  ez  is  felelt  Bajzának,  a  maga 
módja  szerint:  Tiz  csapás  (Pest,  1830.)  czim  alatt  kiadta  azt  a 
tíz  epigrammáját,  melyeket  a  bírálat  következtében  a  szigorú 
Bajza  ellen  írt,  s  ezzel  még  jobban  igazat  adott  Bajza  megjegy- 
zéseinek. A  Tiz  csapás  hangjára  elég  jellemző  a  IX.  számú  : 
Primóczi  Szentmiklóssy  Alai/zhoz  czímzett  epigramma,  mel^^et 
ennek  vigasztalására  írt : 

Pöffedezett  Ludasi,  s  fítogatva  parányi  tudását. 

Sok  nagy  írót,  dühödött  állati  módra  mára. 
Tégedet  is  harapott.  S  képzelte,  hogy  érdemes  ő  is ; 

Mintha  szerezne  marás  és  tökagy   érdemeket ; 
Hallgata  más,  s  neveté  bősztetteit  a  pulya  rosznak. 

Nem  tűröd  Te  Derék  I  s  adsz  neki  gyenge  csapást. 
Tűrd;  vagy  szabd  máskor  nehezebbre,  ha  sújtod,  ütőkéd'. 

Keli  az  himyavaiyás  büszke  bolondra  dorong. 

Bajn.  lY.  M 

Mivel  a  füzetke  sehol  sem  említi  Bajza  nevét  (bár  mindenki 
értette  a  czélzásokat) :  Bajza  nem  felelt  neki.  cŐ  epigrammáz- 
hat  bízvást  —  írja  Toldynak  (VI.  k.  109.  sz.  lev.)  —  én  neki 
felelni  nem  fogok  soha.  A  publicum  Thewrewket  soha  sem  szen- 
vedhette s  most  is  csak  nevetik  epigrammáit ; »  s  alább:  cTh. 
szörnyen  haragszik,  hogy  én  neki  neoi  akarok  felelni.*  E  harag- 
jában aztán  újabb  epigramma-füzetet  ad  ki  Bajza  és  barátai 
ellen:  Anticyrai  tobák  (Esztergom,  1830.)  czímmel,  de  még  erőt- 
lenebbűl.  —  Úgy  látszik,  ezek  bátorították  fel  Szentmiklóssyt  is 
a  Bökversek  és  eszmék  (epigr.  és  gnómák)  kiadására.  L.  erről 
Bajza  bírálatát  itt  a  80.  Ip.  —  Thewrewknek  újabb  epigrammáira 
sem  felelt  Bajza;  de  a  Krit.  Lapok  I.  füzetében  megbírálta 
Th-nek  egy  ugyanakkor  megjelent  életrajzi  munkáját  (L.  itt 
93 — 94.  Ip.)  olyan  lesújtó  megjegyzésekkel,  hogy  Th-nek  még 
több  oka  volt  a  haragra. 

Szentmiklóssy  A.  és  P.  Thewrewk  J.  életrajzi  adatait  s  Bajzá- 
nak'hozzájuk  való  viszonyát  1.  a  VI.  k.  Toldyhoz  írt  lev.  s  a 
jegyzetekben. 

Conversations-lexikoni  pör.  (1830.)  E  nevezetes  toUharcz, 
mely  méltán  sorakozik  a  Baróti-Kájnis,  Kévai-Verseghy,  Kazin- 
czy és  ellenfelei  heves  tollcsatáihoz,  nemcsak  Bajza  írói  mun- 
kásságának későbbi  irányára  volt  döntő  befolyású,  hanem  ez 
alapította  meg  Bajzának  s  vele  barátainak  irányadó  tekintélyét, 
hatását  pedig  egész  irodalmunk  megérezte.  Hogy  a  port  először 
egészében  áttekinthetőleg  ismertessük,  álljanak  itt  Toldynak 
Bajza  felett  mondott  emlékbeszédéből  (1861.)  az  ide  vonatkozó 
helyek : 

•Wigand  Ottó  pesti  könyvárus  1830.  év  első  napján  a  magyar 
Közhasznú  Esmeretek  Tárának  adá  előrajzát.  Az  irodalom  valódi 
barátai  egy,  kielégítő  terv,  elégséges  szellemi  erők  s  valódi  tu- 
dományos készültségű  vezetés  nélküli,  kereskedői  üzérletnek 
tekintek  azt,  melyben  nemcsak  a  közönség  reményei  fognának 
csalatkozni,  hanem,  mi  fontosabb,  általa  egy  hasonló,  de  a  czél- 
nak  megfelelő  munka  keletkezésének  útja  vagy  egy  nemzedékre 
bevágatni.  Megerősíté  a  hazafiakat  ez  aggodalomban  a  Fenyéry 
Kérdéseire  adott  felelet,  melyből  oly  férfiú  mephistophelesi  lábai 
voltak  kivehetők,  kinek  párt-állásától  az  egész  munkának,  a 
mennyiben  az  magyar  irodalmi  czikkeket  is  hozandott,  beméte- 
lyezésétől  lehete  félni ;  s  bár  ama  férfi,  ki  nem  vala  más  mint 
Döbrentei.  Gábor,  nóhány  általa  megnyert  jó  nevek,  de  előrelát- 
hatólag csak  nevek,  tekintélye  mögé  menekült,  bekövetkezett 
Bajza  felszólalása    (L.  I.  sz.  alatt).  Előre   látta  ő  a  lépés   súlyát 

magára  nézve,  de  ettől  vissza  nem  ijedt  .  .  .  Egy  második  tá- 
madás már  egyenesen  Döbrentei  ellen  vala  intézve,  s  míg  Fe- 
nyéry  ezt  az  Egy  Szó  czímű  pamphletjében  komoly  arczczal 
ízekre  szedte,  Bajza  őt  a  közönség  hahotájának  adta  át  (L.  II.  sz. 
alatt).  Nem  merem  állítani,  de  tagadni  sem,  volt-e  vagy  nem,  a 
Döbrentei  megalázásának  valamely,  a  vita  tárgyán  kivűl  eső, 
oka ;  annyi  bizonyos,  hogy  Döbrentei  hitte,  miszerint  megtámad - 
tatásai  közvetve  a  megalakítandó  akadémia  körüli  befolyása  ellen 
valának  intézve;  de  bizonyos  az  is,  hogy  e  befolyástól  a  Kazin- 
czy és  Kisfaludy  barátainak,  s  ezekkel  az  irodalomnak,  tartaniok 
lehetett,  s  hogy,  ha  a  kíméletlenségben  igazságtalanság  volt, 
mint  lenni  szokott  mindig,  ama  befolyás  e  harcz  által  üdvösen 
csökkent.  De  volt  a  pörnek  sikere  magára  a  veszélyeztetett 
munkára  nézve  is,  a  mennyiben  az  nagyobb  gonddal  és  körül- 
tekintéssel készült ;  sőt  volt  még  egy  eléggé  számba  nem  vehető 
közvetett  haszna  is :  a  nemzet  közfigyelmének  nagyobb  mérvben 
mint  valaha  egy  irodalmi  ügyre  fordulása,  mi  kevesebb  zajjal 
nem  sikerült  volna  soha.  S  bár  ezzel  a  harcznak  —  melynek 
egyéb  epizódjait,  mert  nem  tárgyunkra  tartoznak,  elhallgatom,  — 
vége  szakadt  volna!  De  a  megrémült  áldozat  nem  nyughatott, 
8  nem  merve  a  Bajza  gyémánt  fegyvereit  saját  fegyverével 
visszatorolni,  egy  férfiú  tekintélyét  híva  segédül,  kire,  minél 
inkább  gyűlnek,  halála  óta,  magas  talentomai  s  polgári  érdemei- 
nek emlékei  kezeink  között,  annál  mélyebben  kell  fájlalnunk, 
hogy  a  védencz  kéréseinek  engedve,  gúnyos  interventiójával  az 
ifjúi  szertelen  tüz  ostromát  tisztes  fejére  vonta.  Bajza  védelmét 
(L.  m.  sz.  alatt)  oly  eszme  intézte,  mely  a  kor  hajlamaival 
találkozók :  a  születési  tekintély  teljes  negátiója ;  innen  annak 
óriási  hatása  és  jelentéke:  mert  nem  tulajdonítok  az  irtóztató 
válasznak  a  valónál  nagyobb  súlyt,  ha  állítom,  hogy  az  oly 
harczot  kezdett  meg,  mely  a  polgári  téren  sajnos  folytatásra  ada 
példát  és  ösztönt.  T.  i.  a  felső  rendek  hat  éven  át  makacskodó 
ellenzéke  által  gyúanyaggal  saturált  légkör  csak  a  szikrát 
várta.  ...» 

I.  Figryelmeztetés  pesti  könyváros  Wigrand  Ottó 
tudományi  s  niesterségri  közönséges  tárára.  Először  a 
Felsőmagy.  Minerva  1830.  I.  és  Tud.  Gyűjt.  1830.  Hl.  mellett 
külön;  másodszor  Toldynál  (1861.),  harmadszor  itt. 

Ez  már  a  hetedik  közlemény  volt  a  lexikon!  pörben.  Ennek 
részleteiről  Bajza  az  akkor  külföldön  tartózkodó  Toldynak  (L. 
VI.  k.  103—110.  sz.  lev.)  kimerítő  értesítéseket  ír,  melyeknek 
egyes  részletei  mint  nyilvánosság  elé  nem  szánt,  bizahnas   köz- 

lések  bevilágítanak  a  port  mozgató  kerekek  közé.  ElsŐ  közlése  az 
a  hír  volt,  hogy  Wigand  encykl.  folyóiratot  vagy  lexikont  ad  ki  s 
50  frtot  fizet  ívéért.  Tréfásan  írja,  hogy  már  összebeszéltek,  hogy 
KÍrva  fogják  tönkretenni.*  «Én  —  úgymond  Bajza  —  részint  ere- 
deti, részint  compilált  munkákat  írnék  neki  egy  esztendő  alatt  ad 
pretium  usque  600  florenorum.»  (VI.  k.  311.  Ip.)  Akkor,  midőn  az 
írókat  legtöbbnyire  csak  néhány  tiszteletpéldánynyal  honorálták, 
az  50  frt  hihetetlen  nagy  összeg  volt,  melyért  a  legjobb  írók  is  szí- 
vesen dolgoztak  volna.  Kisfaludy  és  barátai  számítottak  is  a  meg- 
hívásra, mely  annál  kevésbbé  késhetett,  mivel  az  1830.  jan.  1.-vel 
keltezett  kiadói  jelentés  a  munka  írói  közül  senkit  nem  említett, 
de  az  első  kötet  sajtó  alá  adását  már  áprilisra  ígérte.  Néhány 
nap  múlva  Wigand  csakugyan  fölkereste  s  meghívta  Kisfaludy 
Károlyt,  de  ez  csak  oly  feltétel  alatt  akart  a  dolgozótársak  közé 
lépni,  ha  Vörösmarty,  Schedel  és  Bajza  is  ott  lesznek.  Wigand  — 
így  folytatja*  Bajza  —  «megigérte,  hogy  minket  (Vörösmartyt  és 
engem)  meghív,  de  Schedel  úr  ellen  —  úgymond,  Döhrentei 
"iieki  sokat  beszélt,  s  azért  azt  ö  nem  is  bátorkodik  meghívni. » 
A  másik  kettőnek  fölírta  lakását,  azzal  a  szándékkal,  hogy  azon- 
nal meglátogatja  őket  ;  de  aztán  feléjök  sem  ment.  (L.  'VI.  k. 
316.  Ip.)  Tehát  a  Döbrentei  keze  munkál  a  vállalatnál,  a  kit  a 
nyelvújítás  ellen  forduló  elvei,  Kazinczy  iránt  tanúsított  sértő 
hálátlansága,  pöffeszkedő,  durva  modora  s  egyéb  jellembeli  gyön- 
gesége miatt  a  kör  már  régen  gyűlölt  s  mostanában  annyival 
inkább,  mert  az  alakulóban  levő  akadémiának  minden  áron  ő 
akart  a  titkára  lenni,  a  kör  pedig  ő  ellenében  Toldyt  szerette 
volna  oda  juttatni.  (Döbrentei  bűnlajstromát  1.  Kazinczynak  Guz- 
micshoz  írt  lev.  Gulyás  E.  által  kiadott  Levelezésök  227—229.  Ip.) 
Döbrentei  mindezt  jól  tudta,  s  azért  a  hol  csak  tehette,  áskáló- 
dott  a  kör  tagjai  ellen,  Széchenyinek  pedig  « keservesen  panasz- 
kodott, hogy  ezek  őt  üldözik »  ;  az  ő  befolyása  alatt  Wigand 
•mindenfelé  hirdette,  hogy  ők  clubot  formálnak,  hogy  együvé 
tartanak  és  az  ő  lexikonát  el  akarják  nyomni. »  (Bajza  Toldynak 
VI.  316.  ]p.)  Mindkettőnek  teljesen  igaza  volt ;  mert  a  mint  meg- 
tudták Kisfaludy  ék,  hogy  Döbrentei  áll  Wigand  háta  mögött 
mint  a  lexikoni  vállalat  szerkesztője,  s  látták  a  mutatvány-czik- 
kek  gyengeségeit,  azonnal  fölvették  a  harczot  ellene. 

A  vita  azzal  kezdődött,  hogy  Stettner  (Fenyéry)  egy-pár  kér- 
dést intézett  a  kiadóhoz  a  Lexikon  alakjára  s  különösen  arra 
vonatkozólag,  k^k  fogják  ezt  írni  vagy  legalább  ki  lesz  a  szerkesz- 
tője ;  mert  a  Wigandnál  eddig  megjelent  munkák  minden  tekintet- 
ben nagyon  középszerűek.  Ezt  a  csipős  megjegyzést  Döbrentei  azon- 
nal magára  értette  (a  minthogy  ellene  is  volt  intézve),  mert  neki 

négy  munkája  jelent  meg  Wigandnál,  két  fordítás  :  Vétek  súlya  és 
A  fösvény  és  két  gyermekirodalmi  könyvecske :  A  kis  Gyula  könyve. 
Pali  és  Minka  olvasni  tanul.  Wigand  és  Cserneczky  feleltek  a  kér- 
désekre, de  a  magyarul  nem  is  értő  Wigand  nevében  maga  Döb- 
rentei  szólt,  magát  magyar  Campén&k  nevezvén  s  felmagasztal- 
ván munkái  stílusát ;  Cserneczky  mint  szerkesztő  Fenyéry  stílu- 
sában keresgélt  hibákat.  E  közben  már  megjelent  némi  mutatvány 
is  a  készülő  Lexikonból :  az  agyvelő  Balogh  Páltól,  a  Constitutio 
Thaisz  Andrástól  és  Hunyadi  M.  Cserneczky  tői.  Ezekben  már  bő 
anyag  volt  a  vita  megindítására.  Míg  Bugát  az  agyvelöről  egyre 
szélesebb  mederben  folytatott  s  többszöri  viszonválaszszal  élénkí- 
tett (orvosi  és  nyelvészeti)  vitát  kezd  Balogh  Pállal,  Fenyéry  pedig 
Döbrentei  munkáit  vizsgálja  a  nyelv,  stílus  és  logika  szempont- 
jaiból: addig  Bajza  is  külön  czikkben  figyelmezteti  a  közönséget 
a  készülő  munka  hibáira.  Minden  sorából  kiérezhető  azonban, 
hogy  az  éles,  sőt  sértő  jellemzéssel  (fonák  plánum ^  felüleges  tudo- 
mány, kontár  és  himpellér  kezek,  íengeteg  ítélet  stb.)  a  valódi 
szerkesztőt  akarja  kiugratni,  hogy  aztán  minden  erejét  vele 
éreztesse.  Amazokat  (Bugátot  és  Fenyéry t)  is  ő  tüzeli,  (Bugátot 
segíti  is)  s  előre  érzi,  hogy  « nemsokára  egy  tüzes  harcz  fog  tá- 
madni, melynek  nem  hamar  lesz  vége,  ha  a  másik  felekezetben 
lélek  van  és  nem  gyáva. »  Tudja  azt  is,  hogy  e  czikkével  «sok 
ellenséget  fog  magának  csinálni,  de  ő  azzal  soha  sem  gondol ; 
ő  megnyugtatást  csak  abban  keres  és  talál,  ha  lelkiismerete 
mondhatja,  hogy  igaz  ügyet  védelmezett.  Csak  arra  kíváncsi, 
mit  fognak  most  felelni  a  Wigandianusok,  mert  provocálta  őket.» 
(Bajza  lev.  Toldyhoz  1830.  márcz.  21.  VI.  k.  318.  Ip.) 

A  czikk  hatásának  ismertetésére  csak  két  helyet  idézünk 
Kazinczy  és  Guzmics  levelezéséből.  Kazinczy  (1830.  apr.  6.)  ter- 
mészetesen megbotránkozva  olvassa,  mikép  magasztaltatja  magát 
Döbrentei  Wigand  által,  —  « ellenben  Bajza  feleletét  (Figyel- 
meztetés) csudálom,  irigylem.  Mely  tűz,  mely  nyugalom  I  mely 
szép  harag,  és  mely  szerénység !  mely  nemesség  és  erő  t  Én- 
nekem ez  szint  oly  kedves,  mint  az  ő  legszebb  dalai,  melyek 
felől  azt  jövendölöm,  hogy  a  maradék  is  énekelni  fogja».  Guz- 
mics viszont  (1830.  máj.  5.)  védelmébe  veszi  Döbrenteit  s  Bajzát 
Ítéli  el,  (irtóztatóan  gáládnak »  mondván  Figyelmeztetéséi. 
« Megrettentem,  mikor  Bajza  haragját  látám  általad  dicsérve 
említtetni.  Nem^  örömest  ereszkedem  ennek  a  piszkos  jelenetnek 
vizsgálásába.  En  Bajzát  nem  különben  mint  te  becsültem ; 
örültem  gyönyörű  fejlődésének,  szép  tudományának,  szorgalmá- 
nak, tollának.  Olvasván  gyilkoló  Figyelmeztet éséty  visszaborzad- 
tam a  bőszülttől,  alig  tudám  megfogni,  mint  származhatott  olyan 

valami  a  művelt  ifjútól.  Sajnáltam  őt,  ki  másokat  mocskolván, 
magát  oly  rettenetesen  tudá  feledni.  Vizsgáld  a  dolgot  úgy,  a 
mint  fekszik,  feledve,  kik  között  történt,  s  lehetetlen,  hogy  Bajza 
haragját  nemesnek  találd. » 

Ez  a  két  nyilatkozat  eléggé  jellemzi  az  akkori  iróvilág  han- 
gulatát. Első  sorban  a  szereplők  iránt  érzett  rokon-  és  ellen- 
szenv irányítja  véleményüket;  egyébkint  pedig  Döbrentei  párt- 
ján az  orthologusok,  Bajzáén  a  neologusok  s  szorosabban  a  Kis- 
faludy Károly  köre  állottak. 

Bajza  elemében  érzi  magát  s  szinte  örvendezve  írja  Toldynak, 
hogy  kitört  a  háború.  cMost  minden  író  (Pesten  legalább)  vala- 
mely felekezetnek  párthíve,  s  oly  élet,  oly  mozgás,  részvétel 
még  alig  volt  a  magyar  literaturában,  mint  most  van,  s  inter- 
essant  lesz  tudni,  mindez  hová  megyén  ki  végre.  Én  azt  merem 
állítani,  hogy  ha  a  Wigand-Döbrenteianusok  gyávák  nem  lesz- 
nek, s  oly  bátran  mernek  a  síkra  kiszállni,  mint  mi,  úgy  ennek 
a  conv.  lexikoni  pörnek  végkép  elhatározó  befolyása  lesz  a  ma- 
gyar literaturára.»  (1830.  apr.  9.  VI.  321.  lap.)  —  Hogy  Figyel- 
meztetését mennél  jobban  eltérj eszsze,  nemcsak  a  Minervában 
és  a  Tud.  Gyűjt,  mellett  közölte,  hanem  különnyomatban  .is 
•mindenfelé  elszóratta*.  « Micsoda  lármát  csinált  ezen  kis  íráska — 
folytatja  föntebbi  levelében  —  itt  a  két  városban,  nem  képzel- 
heted, azt  csak  látnod  és  hallanod  kellett  volna.  Mindenfelé,  a 
kávéházakban  és  tracteurökben  beszéltek  és  disputáltak  felőle, 
s  már  két  hete,  hogy  publicum  elébe  jött  s  még  mindig  tárgya 
a  beszédnek*  stb.  Toldynak  őszintén  megmondja,  hogy  a  Figyel- 
meztetés « egészen  Döbrentei  ellen  van  dirigálva,  ámbár  sehol 
sem  nevezi  meg  őt,  ő  t.  i.  redactora  a  lexikonnak,  de  bujkál  és 
nem  mer  megjelenni*,  s  azután  apróra  leírja  az  ellenfél  viselke- 
dését, Széchenyi  békéltető  szerepet  stb.    (L.  VI.  k.   321—324.  1.) 

n.  Válasz  Döbrentei  Gábornak  a  Conversations- 
Lexikon  ttgryében.  Először  —  1830.  apr.  16.  kelettel  —  külön- 
nyomatban (Székesfehérvár),  másodszor  Toldynál  (1861.),  har- 
madszor itt. 

Bajza  jól  számított :  a  Figyelmeztetéssel  csakugyan  megszólal- 
tatta Döbrenteit,  ki  1830.  apr.  6-án  kelt  feleletében  (^Ki  a  szer- 
kesztetőjea  Conv.  Lexiconnak  ?»)  tiltakozik  a  c bujkálás*  vádja  ellen ; 
azt  mondja,  hogy  ők  nyelv  dolgában  középúton  fognak  haladni 
az  orthologia  és  neologia  közt,  a  Bajzáék  németes-francziás 
feszengő  kifejezéseit  pedig  kerülni  fogják ;  hogy  ellenfelei  pár- 
toskodnak, egymást  dicsérik,  Bajza  pedig  beteg  hiúságból  — 
csipked  és  daraboskodik  inkább,  jpint   biyál    ^tb.  —  CsernQczky 

ÍB  felel,  mert  ő  a  szerkesztő,  de  csak  uzámbavevője  s  nem  bírája 
a  czikkeknek;  védekezvén  Bajza  vádjai  ellen,  ennek  munkáiból 
idéz  egy-pár  hibás  kifejezést ;  kritikájuk  okául  pedig  az  irigy- 
séget mondja,  mivel  Bajza  és  Fenyéry  maguk  készültek  hasonló 
munkát  (lexikont)  kiadni.  Egyébiránt  mint  Döbrentei,  ő  is  azt 
Ígéri,  hogy  nem  fogja  olvasni  az  ellenfél  további  kritikáit.  — 
A  3-ik  felelet  Thaisz  Andrástól  való,  ki  Húsvéti  piros  tojások  czím 
alatt  Csokonainak  Kifakadás  ez.  költeményét  travestálja.  Bajzát 
és  társait  •szamár,  it^gy  kuvasz^  bolond,  korpavár,  czetik*  stb. 
nevekkel  illetvén. 

Ezekre  szolgált  válaszúi  Bajza  czikke.  «Örömmel  fogadtam  — 
írja  Toldynak  (1830.  máj.  18.  VI.  328.  1.)  —  e  megtiszteltetést 
8  áldom  végzetemet  s  e  dicső  férfiakat,  hogy  magokat  ily  gyö- 
nyörűen prostituálták.  A  mit  én  nekik  erre  feleltem,  abban 
nincsenek  ők  ily  szép  czímekkel  megtisztelve,  de  azt  hiszem, 
hogy  ezerszer  jobban  szerették  volna,  ha  szamárnak,  bolondnak 
stb.  neveztem  volna  őket,  mert  a  miket  mondok,  sokkal  jobban 
fog  nekik  fájni,  mint  az  olyanok.* 

Döbrenteinek  a  szövegben  többször  említett  Vétek  súlya  és 
A  fösvény  ez.  fordításai  mint  Külföldi  színjátékai  I.  és  ü.  kötete 
1821.  és  1822-ben  jelentek  meg.  —  Fenyéry  Gyula  Egy  szó 
Döbrenteiről  ez.  (1830.  márcz.  24.)  füzetében  temérdek  idézettel 
mutogatja,  hogy  mennyi  ezekben  és  D.  egyéb  munkáiban  a 
nyelvtani  és  helyesírási  hiba,  idegenszerű  és  fonák  szószerkesz- 
tés, s  hogy  D.  nem  érti  meg  sem  a  német,  sem  a  franczia  szö- 
veget. Fenyérynek  erre  a  füzetére  hivatkozik  Bajza  a  253.  lapon. 

Csemeczkynek  vádját  mint  «hazug  rágalmat*  visszautasítja 
(268.  1.),  Thaisz  mocskolódásait  pedig  feleletre  sem  méltatja. 

Kazinczy  olvasván  Döbrentei  és  társai  írásait,  most  még  job- 
ban megbotránkozik.  «Barátom  —  írja  Guzmicsnak  1830.  apr.  18. 
(Lev.  218.  1.)  —  a  Bajnis  és  Bacsányi,  s  a  Révai  és  Verseghy 
undok  czivakodásaik  olta  ....  még  ily  fertelmesség  köztünk 
nem  történt.  Kezemben  az,  a  mit  Döbr.,  Csem.  és  Thaisz  leg- 
közelebb adának  ki,  s  a  Húsvéti  piros  tojások  tűnvén  a  levél  fel- 
bontásakor legelébb  szemembe,  azt  olvasám  meg,  s  elmúlt  kedvem 
a  két  elsőbbit  megolvasni.  Mily  marhadühű  ember  ez  a  Thaisz  ?» 
Hiába  védi  Guzmics  Döbrenteit,  hogy  Fenyéry  első  kérdésé- 
ben olyan  kajánság  lappangott,  mely  méltán  sértette  Döbrenteit ; 
nem  tudja  ennek  megbocsátani  az  öntömjénezést,  s  hogy  < magát 
egy  rettenetesen  silány  munka  miatt  magyar  Campénak  nevezé» ; 
s  hogy  barátját  tájékoztassa,  teljesen  leleplezi  előtte  Döbrenteit. 
(ü.  o.  226—229.1.)  Bajzáékról  pedig  ekkép  nyilatkozik:  «Én  is- 
jnerem  Fenyéryt  s   nálánál    érettebb,    szerényebb    lelkű    embert 

alig  ismerek,  s  ő  a  teruiéHzettől  szerény,  nem  tetteti  annak  magát. 
Bajza  tüzes,  de  hochherzig ;  én  ö  belőle  igen  sokat  várok.    Nem 
örülök  én  a  tüzetlen  iflú  embernek»,  Egyébkint  pedig  örül,  hogy 
nincs  a  pörben  része,  melynek  különben  —  úgymond  —  szintén 
«van  jó  következése,    mert  a  Conv.  lex.   több    gonddal   fog  meg- 
jelenni,   s    ezzel    a   küzdők,    s    a    kik    látták   küzdésöket,  ezután 
őrizkedni    fognak    a   vastagságoktól   és  a  —   pöifeszkedésektőU. 
(U.  o.)   —   Bajza    azonban    Kazinczy   titkos  örömében  nem  igen 
gyönyörködik.  íKazinczy  és  Fáy  —  így  ír  Toldynak  (1830.  máj.  18. 
VI.  3á8.)  —    mint  valami  gyáva  vén  asszonyok,   titkon   örülnek, 
hogy  Döbrenteit  zúzzuk ;    Szemerét   pedig    elszomorította   az  én 
Figyelmeztetésem.,  mert    azon    dicsőséget  ő  szerette   volna  magá- 
nak, hogy   Döbrenteit  tönkre  tegye. »     Jobban   örül  annak,  hogy 
«az  olvasók  és  írók  közt  is  igen  kevés  neutrális  van,  s  ez  jó  jel ; 
többnyire  elhatározottan  a  lexikon  mellett  vagy  ellen  vannak.  Az 
mondatik  mindenfelé  —  nem  tudjuk,  ha  nem  hizelkedésből-e — , 
hogy  a  potioritas  részünkön  van*.  Midőn  Toldy  fél  a  pör  követ- 
kezményeitől,  (levelét    1.  a  VI.    köt.    Bajza  108.  sz.  leveléhez  írt 
jegyzetben)  újra  leírja  neki  az  egész  pör  folyamát    s    megnyug- 
tatja   őt,     hogy    a    publikum    az    ő    részükön    van,    s    vidékről 
kapott    levelek    hozzák  a  hírt,    hogy  ők  « egész  félelmes  auctori- 
tást    szereztek    maguknak    ezen  pör  által ».    Válaszáról  pedig  ezt 
írja  neki:  «Én  már  válaszoltam    nekik    (valami  három  hét  előtt 
jött  ki),  s  úgy  látszik,    hogy    az    őket    végkép   elnémította,  mert 
mindekkorig    (1830.   jún.    19.)    egy    hangot    sem   hallani  a  felől, 
hogy  válaszolni  szándékoznának.  Széchenyi  azt  mondta,  hogy  az 
miami  fizörnyű,    a    mit    én    Döbr.-nek    feleltem,    de    tökéletesen 
igaz    és    czáfolhatatlan».    (VT.    k.  338.  1.)  —  Kazinczy  —  körül- 
belül   egy  év  múlva  —  megírván    Kis   Jánosnak  a  pör  keletke- 
zését,   csaknem    szó    szerint    ismétli    a    föntebb    mondottakat,   s 
aztán   így   folytatja:    Bajza   Figyelm,eztetésére    <(az   ellenkező  fél 
úgy  felelt,  hogy   Bajza    kénytelen    volt   Lutheri  nemes  tűzzel  és 
nemes  gorombasággal  mind  Döbr.  dölyfének,   mind  a  záptojások 
iharhadühű  osztogatójának  úgy  felelni,  hogy  elnémuljanak.  Az  a 
Drága  Döbr.  Uram,  s  a  Döbr.  által   folyamatba   hozni  akart,  de 
kendhez    közel  járó   kegyed  az  ellenkező  felet  elnémítá».    (Kczy 
Lev.  Kishez,  1842.   II.  3Ó2.  lap.) 

III.  Észrevételek  a  Conversations-lexikoni  pörhöz 
gr.  Dessewft'y  József  ellen.  Először  Pest,  1830.  okt.  25.  kelettel 
külön,  Székesfehérvárott,  mert  a  budai  censorok  szintén  Döbren- 
teianusok.  (utasításait  erre  1.  VI.  k.  110.  lev.);  másodszor  a  Krit. L. 
I.  füz,  mellékletéül ;  harms^dszor  Toldynál  (1861.) ;  negyedszer  itt. 

Döbrentei  és  társai  csakugyan  nem  tudtak  felelni  Bajza  Vá- 
taszkra,;  felkérték  tehát  gr.  Dessewffy  Józsefet  a  felelésre  («Döbr. 
most  gr.  Dessewffyt  kérte  meg,  hogy  neki  keljen  védelmére,  s 
a  tiszteletre  méltó  gróf  teljesíté  kérését.*  Kczy  Kishez  id.  h.) ; 
azt  hitték,  hogy  az  ő  tekintélye  végkép  javukra  fogja  dönteni 
az  ügyet.  De  nagyon  csalódtak. 

Gr.  Dessewffy  J.  Az  országszerte  ösmeretea  fiatal  tudós  Zaj- 
baj  Úrhoz  czimű,  mindössze  nyolcz  lapra  terjedő  feleletében 
így  szólítja  meg  Bajzát :  «Hazánk  nagy  pislogó  mécse,  Drága 
kedves  Zaj  baj  Url»  —  s  azontúl  Döbrenteit  s  mellesleg  a  Lexi- 
kont védve  s  Bajza  elbizakodottságát,  tudományát,  kritikáját  s 
főkép  neologizáló  nyelvét  gúnyolva,  mint  maga  mondja:  «csak 
épen  annyiszor  és  nem  többször  csíp,  szúr,  döf,  tép,  a  mennyi- 
szer példányán  (t.  i.  Bajza). 

Kazinczy  nagyon  megütközik  Dessewffy  feleletén.  «01vasád 
Zajbajt?  —  írja  Guzmicsnak  1830.  júl.  2a-án  (Lev.  232.  1.)  — 
s  mit  mondasz  rá  ?  Kellett-e  egy  országszerte  tisztelt  férfinak  e 
perbe  beleavatkozni  ?  Illett-e  egy  ily  férfinak  oly  alacsony 
iróniákra,  sarcasmusokra  s  arra  a  nem  lelkes  anagrammai  el- 
nevezésre sülyedni  ?  S  mi  lesz  abból,  ha  az  a  lelkes  tüzes  iíjú 
magát  elragadtatni  engedi?  S  mit  mondjon  az  ember,  mikor 
mindég  szelídséget,  simaságot  hall  prédikálni,  de  azután  azt 
látja,  hogy  a  tanítás  és  a  tett  ellenkeznek  egymással.  Meg- 
maradok érzésim  mellett,  s  azt  mondom,  hogy  inkább  szeretem 
a  tüzes  embert,  mint  a  nem  igazat.»  —  Annyira  bántja  a  dolog, 
liogy  —  bár  ekkor  némi  félreértés  miatt  haragban  van  Des- 
sewffy vei  —  Bártfayné  útján  « megkéri  Fenyéryt  és  Bajzát,  hogy 
emlékezzenek  a  nagy  férfiú  polgári  érdemeiről,  emlékezzenek, 
bogy  a  bántás  ennek  tiszteletre  méltó  hitvesét,  s  gyönyörű  gyer- 
mekeit meg  fogná  szomorítani».  (U.  o.  és  Kishez  is  id.  h.) 

Bajzát  is  bántja,  midőn  hallja,  hogy  Dessewffy  egy  «nem  igen 
finom  felelet* -ben  fog  a  lexikonisták  védelmére  kelni.  «Hogy  ezen 
pörbe  gr.  D.  avatta  magát  —  írja  Kazinczynak  (1830.  július  6, 
VI.  k.  9,  sz.)  —  az  nekem  nem  kedves  dolog.  O  bár  gyönge  író 
is,  de  tiszteletreméltó  ember,  s  a  haza  gondjaiban  őszült  meg- 
és  sok  czímmel  érdemli,  hogy  neve  a  publikum  előtt  szeny  nélkü, 
maradjon*.  De  ha  gorombán  fog  felelni,  s  belevegyül  «a  Döb- 
renteiek  charaktertelen  és  Thaiszok  neveletlen  seregébe* :  aligha 
felejti  el  azt,  mit  neki  válaszolni  fog.  Majd  megmutatja  neki, 
hogy  az  íróvilágban  nem  a  hivatal  vagy  születés  ad  elsőséget, 
hanem  csak  az  ész  stb. 

A  minek  e  levelében  már  körrajzát  adta,  azt  bőven  kifejti 
Dessewffyhez  írt  válaszában.   Miután  elválasztja  benne  a  polgári 

pályán  fénylő  érdemes  férfiút  az  írótól,  csak  ez  utóbbival  fog- 
lalkozik s  nevetségessé  teszi  munkáit.  Majd  ízekre  szedi  a  gróf 
szavait  s  durva  támadásait  annál  önérzetesebben  utasítja  vissza, 
mert  ő  a  grófot  sohasem  érintette  írásaiban ;  a  lexikont  pedig 
és  íróit  a  meggyőződésnek  olyan  hevével,  az  argumentumok 
olyan  bőségével /S  általában  oly  félelmes  dialektikával  forgatja 
ki  állításaikból,  melyhez  hasonló  erejű  polémia  eladdig  kevés 
volt  irodalmunkban. 

Mikor  Kazinczy  elolvassa  e  feleletet  a  Kritikai  Lapokh&Uy 
szánja  Dessewffyt,  Döbrenteire  pedig  még  jobban  haragszik, 
hogy  «azt  a  tiszteletes  <)mbert  az  ő  védelmére  kényszerítette i. 
Pessewfíy  pedig,  mikor  elolvasta,  «káromkodott  kínjábant>.  Mások, 
azt  javalva  olvasák  a  casinóban,  s  ezt  kiálták:  «Merito  cseditur!* 
(Kazinczy  Guzmicshoz  Pestről,  1831.  márcz.  11.  Lev.  250 — 1.  1.) — 
Ugyanakkor  Kisnek  azt  írja:  «Szeretem  azokat  a  lelkes  tüzes 
ifjabb  társainkat,  de  tűzőket  nem  szeretem.  A  Kritikai  Lapok 
csupa  marakodások.  Nincs-e  annyi  könyvünk,  annyi  írónk  közt 
a  kit  melegséggel  lehetett  volna  említeni  ?  Büntetni  a  rosszat 
illő ;  de  a  ki  a  büntetésben  leli  csak  örömét,  nem  bírónak  szü- 
letett, hanem  hóhérnak ».  (Levelezésök,  1842.  11.  363.  1.) 

A  lexikoni  pör  ezek  után  egy  pár  jelentéktelen  utólagos  fel- 
szólalással véget  ért.  1831  elején  megjelent  a  Lexikon  I.  kötete, 
melynek  előszavában  a  kiadó  a  port  ekkép  érinti:  « Jelentésem 
résznyire  szenvedelmes  vetekedést  gerjeszte  grammatikai  és 
neologismusi  nézeteikben  egymástól  eltérő  tudósink  között;  he- 
vesen folyék  a  vetekedés  s  csaknem  kétségbe  ejte  szándékom 
kivitele  iránt ».  A  bevezetésül  szolgáló  Élőbeszédből  megtudjuk, 
hogy  a  Lexikon  tulajdonkép  Brockhaus  7-ik  kiadásának  fordí- 
tása, némi  rövidítéssel  és  pótlással,  s  kiegészítve  a  magyar 
vonatkozású  czikkekkel.  A  dolgozótársak  teljes  névsorát  is  adja, 
ezek :  Angyalffy  A,  és  M.,  Aszalay  J.,  Ballai  F.,  Balogh  P.  és  S., 
Bittnicz  L.,  Csató  P.,  Cserneczky  /.,  Dessewffy  /.,  gr.  Döhrentei  Gr., 
Fábri  P,,  Ferenczi  /.,  Guzmics  1.,  Győry  S.,  Jakab  L,  Kiss  /., 
Kiss  K,  Lassú  /.,  Majláth  J,  gr.,  Mednyánszky  A.  br.y  Mispál  G., 
Nyiri  /.,  Pólya  /.,  Sárkány  M.,  Schedius  L.,  Szálai  L,  Teleky  J,  gr., 
Thaisz  A.,  Thewrewk  J,,  tittel  P.,  Vásárhelyi  P.,  IVesselényi  P.  br., 
Zsivora  Gy.  Az  1830  jún.  23-án  közölt  névsorban :  Bálás  Zs., 
Beszédes  J,,  Fabriczy  M.,  Széchenyi  L  gr.,  Szilágyi  F.,  Tunyogi  J. 
neve  is  előfordul ;  itt  azonban  ezek  hiányzanak.  A  mimka  Xll-ik 
kötete  1834-ben  jelent  meg,  s  ezzel  be  volt  fejezve.  Mindamellett, 
hogy  a  munka  tagadhatatlanul  közszükséget  pótolt  és  meglehe- 
tősen elterjedt,  a  kiadónak  veszteségével  járt  a  vállalat;  s  azért 
\i^óbb    az    eredeti  24  forintnyi    árt  tetemesep    leszállítva,    majd 

10  garasos  füzetekben  árulták,  végre  1839-ben  új  aláírási  felhívás- 
sal igyekeztek  túladni  a  sok  megmaradt  példányon. 

Hogy  egészében  áttekinthessük  a  vitát,  adjuk  a  pör-íratok 
teljes  sorát : 

1.  Wigand  Ottó:  Figyelemreméltó  előfizetési  Jelentés,  1830 
január  1.  kelettel  —  külön  (2  lap). 

2.  Fenyéry  Gy.  Kérdés,  — r  — y  aláírással  és  1830  jan.  31. 
kelettel,  Tud.  Gyűjt.  1830.  I.  k.  (Va  lap). 

3.  Wigand  Ottó :  Figyelmeztetés  a  Tudományok  és  Mesterségek 
Közönséges  Tárára,  1830  febr.  6.  kelettel  és  két  lapnyi  mutat- 
ványnyal (Agyvelő  A.  Balogh  Páltól,  Constitutio  Thaisz  András- 
tól, Hunyadi  Mátyás  Cserneczky  Józseftől)  külön. 

4.  Wigand  0.  (Döbrentei  kezével)  és  Cserneczky  József  Fele- 
letei 1830  febr.  25.  kelettel,  külön.  (A  «Kérdés»  ismétlésével 
együtt  4  lap.) 

5.  Bugát  Pál:  Igazítás  (Balogh  mutatv.  ellen).  Tud.  Gyűjt. 
1830.  n.  k.  és  külön.  (4  lap.) 

6.  Bajza  József:  Figyelmeztetés  pesti  könyváros  Wigand  Ottó 
Tudományi  s  Mesterségi  Közönséges  Tárára,  F.  M.  0.  Minerva, 
1830.  I.  negyede  mellett  és  külön.  (írva  1830  márcz.  elején.) 

7.  Balogh  Pál :  Visszaigazitás  (Bugát  czikke  ellen).  Tud. 
Gyűjt.  1830.  III.  k.  és  külön.  (13  lap.) 

8.  Fenyéry  Gyula:  Egy  szó  Döbrenteirőly  1830  márcz.  24. 
kelettel.  Kassán,  külön.  (16  1.) 

9.  Wigand  Ottó :  Negyedik  jelentés  a  Tud.  és  Mest.  Köz,  Tárá- 
ról, 1830  márcz.  utolján.  (2  lap.) 

10.  Döbrentei  G. :  Ki  szerkeztetője  a  Conversations- Lexicon 
magyar  kiadásának  ?  1830  apr.  6.  kelettel.  —  Cserneczky  J. : 
Bajzának.  —  Thaisz  András :  Húsvéti  piros  tojások  Bajzának 
s  társainak  méltatlan  megtámadásaira.  1830  apr.  10.  kelettel. 
(Együtt  4  lap.) 

11.  Bajza  József:  Válasz  Döbrentei  Gábornak  a  Convet^s, 
Lexicon  ügyében.  1830  apr.  16.  Külön,  Sz. -Fehérvár. 

12.  Bugát  Pál:  Felelet  Balogh  P,  visszaigazitás  ára.  Tud. 
Gyűjt.  1830,  IV.  k.  és  külön.  (16  1.) 

13.  Wigand  0.  Ötödik  jelentése  (a  dolgozótársak  felsorolásá- 
val). 1830  jún.  23.  kelettel.  (3  1.) 

14.  Gr.  D.  J.  (Dessewffy  József) :  Az  országszerte  ösméretes 
fiatal  tudós  Zajbaj  úrhoz,  egy  csupán  józan  eszű,  ősz  hajú,  békét 
szerető,  tudatlan,  1830  jún.  26.  kelettel.   (Külön  8  lap.) 

15.  Bajza  J. :  Észrevételek  a  Conv,  lexiconi  pör  köz  gróf  Des- 
sewffy József  ellen.  1830  okt.  25.  kelettel.  Székesfehérvár,  külÖR 
^s  ^  Erit^  Lapok  I.  füz,  toldalékául. 

■'    16.  Balogh  P. :  ^  visszaigazitásra  mlö  feleletnek  visszaigazítása. 
1831  (1830  jún.  20.  kelettel)  külön,  49.  1. 

17.  B.  E.  J.  (Eötvös  J.) :  A  kritikus  apotheoaisa.  (Drámai  köl- 
temény, 1831.) 

18.  Közhasznú  Esmeretek  tára,  I.  k.  1831.  A  kiadónak  elő- 
szava és  Előbeszéd.  (1831  febr.   20.) 

19.  Balogh  P. :  Némely  észrevételek  dr.  Schedel  jelentéséibe  a 
Közhasznú  Esmeretek  Táráról.  Sas.  IV.  k.  (1831.  jún.  30.) 

Bajza  és  társai  mindenesetre  elérték  czéljukat ;  az  mellékes 
volt,  hogy  alaposan  megtépdesték  a  dölyfös  Döbrentei  koszorúját 
s  csökkentették  befolyását ;  fontosabb  volt,  hogy  e  támadások 
után  —  úgy,  miként  Bajza  már  18:^0  apr.  9-iki  levelében  ÍVI, 
323.  lap)  kívánta  —  «több  szorgalommal  s  nagyobb  gonddal* 
kezdték  dolgozni  a  lexikont,  «mert  tudták,  hogy  minden  betű- 
jökre  árgusi  szemek  vigyáznak* ;  —  s  ezt  a  szigorú  őrködést  a 
Kritikai  Lapok  megindításával  kiterjesztvén  az  egész  iroda- 
lomra, az  írókat  nagyobb  gondosságra  sarkalták.  Még  a  Döb- 
rentei-védő  Guzmics  sem  térhet  ki  hatásuk  elöl:  «Az  új  kriti- 
kusok, kikben  én  munkás  lelket,  sok  igazságot  látok,  keményeb- 
ben veszik  a  dolgot,  sem  hogy  továbbá  is  csak  kényünkre  enye- 
leghessünk a  literatúra  pályáján.  Meg  kellé  lenni  ennek ;  a 
viszont  bizalom  egy  kissé  gondatlanokká  tőn  bennünket ;  a  ke- 
ménység gondosságra  kiált »  —  írja  Szemere  Pálnak  1831  apr. 
12-én. 

A  pör  ezzel  be  volt  fejezve,  de  az  ellenségeskedés  nem  ért 
véget,  mert  a  kör  óhajai  ellenére  mégis  Döbrentei  lett  a  meg- 
alakult Akadémia  titkára ;  de  a  kör  nem  nyugszik  (s  ebben 
Bajza  volt  a  legmunkásabb),  míg  Döbrenteit  meg  nem  buk- 
tatja 8  így  le  nem  szorítja  az  irányadó  irodalmi  szereplésről. 
(Lásd  Bajza  lev.  Stettnerhez  VI.  köt.  3.  és  4.  sz.  lev.)  —  Des- 
sewlfyvel  is  volt  még  egy  vitája,  midőn  az  Akadémia  1833-iki 
nagyjutalmának  odaítéléséről  volt  szó,  s  ezt  a  gróf  Kisfaludy 
Sándornak  óhajtotta  kiadatni,  a  kör  pedig  Vörösmartynak,  s 
végre  is  megosztották  a  jutalmat.  (A  kör  nevében  Toldy  felelt 
Békefy  álnév  alatt,  az  Aurora  VI.  köt.  152 — 74.  lapjain  fényes 
párhuzammal  bizonyítva  be,  hogy  Vörösmarty  sokkal  nagyobb 
jelentőségű  költő.)  —  Bajza  később  gróf  Dessewffy  József  ha- 
lálakor nyújtott  pálmát  a  többször  megtámadottnak.  A  Verő- 
czey  név  alatt  írt  Lapszemle  XVII.  fejezetében  ugyanis  (Athén. 
1843.  I.  488.  lap)  megrója  a  Honderűt,  hogy  19.  számában  az 
irányczikk  helyén  csak  « rövid  halotti  tudósítás  álb  róla.  Gróf 
Dessewffy  József  felől  —  úgymond  —  «ha  már  akart  valamit 
a  szerkesztő   úr,  kissé  bővebben  szólhatott   volna.    A  tárgy  nemi 

vala  meddő  és  a  sokaktól  méltán  tisztelt  gr.  DessewfPy  József 
is  körülményesebb  emlékezést  érdemlett  volna.  O  szelíd  ember, 
rendszerető  polgár,  jó  atya,  és  kora  ifjúságától  élte  fogytáig 
buzgó  hazafi  volt,  oly  tulajdonok,  melyek  napjaink  hideg,  kal- 
máriasan  számoló  nemzedéke  közt,  ritkán  találtatnak  egy  em- 
berben egyesülve,  s  az  ily  jellemet,  hol  csak  alkalom  van,  méltó 
kiemelni.  Helyén  volt  volna  e  férfiút,  életéből  gyűjtött  adatokkal 
megismertetni ;  sajnáljuk,  hogy  e  helyett  csak  egyszerű  haláljelen- 
tést kap  az  olvasói*.  —  E  sorok  annyira  meghatották  az  elhunyt 
Özvegyet,  szül.  Sztáray  Eleonóra  grófnét,  hogy  1843  júl.  3.  kelet- 
tel levelet  intéz  Verőczeyhez,  hálát  és  köszönetet  mondva  a 
kegyeletes  sorokért  s  szépen  méltatva  az  elhunytnak  jellemét. 
(Athén.  1843.  II.  126—8.  1.) 

Baj  Kazinczyval.  Kazinczy  1830-ban  lefordította  Pyrker 
László  egri  érsek  németül  írt  Szent  Hajdan  Gyöngyei  (« Perlen 
der  biblischen  Vorzeit*)  ez.  költeményét  prózában.  A  Kritikai 
Lapok  I.  füz.  21 — 31.  Ip.  G.  aláírással  Toldy  hevesen  megtámadta 
Kazinczyt,  egyrészt  azért,  hogy  verset  prózában  fordít,  másrészt 
azzal  vádolván,  hogy  « Kazinczy  a  Gymigyök  s  a  Majláth  regéi  fordí- 
tásaiért soha  a  tudományos  tribnnal  előtt  magát  nem  igazolhatja  I 
Mind  a  kettő  koldulás,  mely  hozzá  méltatlan  s  nekünk  nem 
kell !  Mit  kínozzuk  szeretetünkkel,  kik  nem  tartották  méltónak 
azt  kivívni,  azt  megérdemleni?*  (mint  t.  i.  a  németül  író  Maj- 
láth és  Pyrker).  Kazinczyt  a  czikk  (mint  általában  a  KHf.  La- 
poknak egész  modora)  nagyon  bántotta,  nem  annyira  magáért, 
mint  az  általa  nagyon  tisztelt  főpapért.  Mindamellett  higgadtan, 
móltósággal  felelt  (Tud.  Gyűjt.  1831.  II.  125—6.  Ip.).  Erre  s  a 
vele  összefüggő  ügyekre  vonatkoznak  Bajzának  Kazinczy  halála 
után  megjelent  czikkei.  (A  terv  készültét  1.  Bajza  lev.  Stettner- 
hez  VI.  köt.  3.  sz.) 

I.  Levelek  a  Szent  Hajdan  Gyöngryei  iránt.  Először  a 
Kritikai  Lapok  II.  füzetében  (1833.)  43 — 61.  Ip.  Másodszor  csu- 
pán a  levelek  (a  bevezetés  nélkül)  Kazinczy  Fer.  lev.  Kisfaludy  K. 
8  ennek  körével  (1860.);  harmadszor  Toldynál  (1861.);  negyed- 
szer itt.  A  Krit.  Lapokban  e  levelek  után  következek  Kazinczy 
felelete  (lenyonáatva  a  Tud.  Gyűjt.-ből)  s  utána  G.  (Toldy)  felelete 
Kazinczynak.  Ugyanez  a  füzet  közli  Rumynak  a  Spiegelben 
Kazinczy  és  Pyrker  védelmére  németül  írt  czikkét  (*Patriotische 
Rűge*  -  -  erre  vonatkoznak  Bajza  bevezető  soraiban  az  tidétlen 
akadozások»),  melyre  (94— -lll.Jp.)  G.  szintén  alaposan  megfelel; 
Vörösmarty  még  azzal    tetézi  ezt,  hogy  a  Krit.    Lapok  IV.    füz. 

160.  lapján  egy  villámló  epigrammát  irt  Rumyra.  Ennek  ügye 
hét  év  múlva  újra  szóba  kerált  (1.  alább  Baj  Rumyval  ez.  alatt) 
8  Rumy  teljes  vereségével  végződött. 

Kazinczy  e  levélváltás  után  meglehetősen  elhidegült  nemcsak 
a  Gyöngyök  bírálója,  hanem  Bajza  iránt  is.  kíméletlen  szigorú- 
sága miatt.  íme  egy-két  idézet  másokhoz  írt  leveleiből: 

«A  Krit.  Lapokban  az  én  Gyöngyeim  is  meg  vannak  csip- 
kedve. Az  elrejtező  recens.  G.  betűt  vete  ítélete  alá,  s  el  kell 
mondanom,  hogy  az  nem  Guzmics,  (hanem  Schedel,  mint  ugyan- 
akkor Kisnek  nyíltan  megírja.)  Ha  két  ívet  töltött  volna  is 
el  a  fordított  helyek  és  az  originál  Összehasonlításával,  nem  szó- 
lanék, mert  hol  éri  utol  a  nagy  írót  a  nem  nagy  fordító  ?  de 
midőn  azon  akad  fel,  hogy  prózában,  bár  poétáiban  adom  a 
hexametert,  már  akkor  szólanom  kell.  Jó  tudni,  mit  tanítanak  a 
theoreticusok,  de  az  ő  leczkéik  mellett  elmélkedni  is  kellene. 
S  az  a  vad  harag  a  hasonlíthatatlan  férfiú  ellen  I  Észrevételeimet 
beadtam  a  Tud.  Gyűjt.  febr.  darabjába.  Olvasni  fogod  azt.» 
(Guzmicshoz  1831.  márcz.  11-én.) 

«Ezek  a  fiatal  emberek  elhitték  magokat  erejekben  s  tanult- 
ságokbau,  s  clubba  állottak,  s  össze  akarának  tiporni  mindent, 
a  mi  az  ő  értelmekre  nem  tér.  Oly  vitéz  embereken  szedvén 
diadali  zsákmányt,  mint  Döbrentei  és  Thaisz,  azt  hivék,  hogy 
mindent  összegázolhatnak.  S  Titáni  vakmerőségek  annyira  ment, 
hogy  a  Szent  Hajdan  gyöngyeinek,  a  Tunisiásnaky  a  Budolphiás- 
nak  halhatatlan  íróját  is,  felejtvén,  hogy  az  Patriarcha,  hogy  az 
Érsek,  hogy  az  Fő-Ispány,  hogy  az  csillagot  hord  mellén,  a 
szerént  támadák  meg,  mintha  az  egy  nyavalyás  zarándokocska 
volna.  S  miért  ?  mert  nem  magyarul  írt.  Felejtek,  hogy  az  né- 
kem, a  kit  ezek  szeretnek  és  a  ki  érdemlettem,  hogy  szeressenek, 
fájni  fog.  Becsületes  ember  már  e  tekéntetből  sem  szólott  volna ; 
de  mi  ezeknek  a  Bhadamantoknak  a  barátság,  és  hogy  értenék 
ők,  a  mit  én  Pannonhalmi  Utamnak  12.  lapján,  felül,  mondot- 
tam.* Fel  kellé  kelnem  ellenek,  s  úgy  hiszem,  úgy  fognak  sze- 
rényebbekké lenni  ezentúl,  mint  Döbrentei  leve  az,  a  miolta 
Bajza  megverte,  én  pedig  három  levelemben  meggyilkoltam.* 
(Kis  Jánoshoz,  1831  máj.  4.  Levelezésök,  II.  k.  371.  1.) 

Nyilatkozás  Kazinczy  vádlataira.  Először  a  Krit.  Lapok 
IL  füz.  (1833.)  112—118.  Ip.  Bajza  névaláírásával;  másodszor 
Toldy  kiadásában,  harmadszor  itt. 

*  Hogy  Széchenyi  és  Dessewffy  közt  bíró  lenni  nem  akar, 
mert  csudálja,  szereti  mindkettőt,  bár  világos  tévedésben  látná, 
is  őket.  B.  F. 

A  czi|^k  megírására  Kazinczynak  1831-ben  kiadott  Pannon- 
halmi Ütja  adott  okot  és  alkalmat.  Kazinczy  ugyanis  Pestről 
1831.  apr.  7-én  gőzhajón  indulva,  utazott  Győrön  át  Pannonhal- 
mára Guzmics  stöbb  régi  tisztelője  látogatására.  Vissza  apr.  13-án 
indulva  Tatán  át  Esztergomon  és  Váczon  át  érkezik  Pestre  ;  innét 
kimegy  Péczelre  Szemere  Pálhoz  s  nála  írja  meg  úti  élményeit : 
^Szemére  szertelen  örömére  s  követvén  az  ő  baráti  vezetéseit, 
elmetszvén,  a  mit  ő  oda  nem  tartozónak  itél,  s  változtatván,  a 
mit  nem  jónak  taláLr>  (Guzmicshoz,  Péczelröl  1831.  ápr.  21-én.) 
A  Pannonhalmi  útnak  ide  vonatkozó  helye  (44 — 50.  Ip.),  mely 
akkor  méltán  sok  beszédre  és  találgatásra  adott  alkalmat,  a  sze- 
mélyi vonatkozásokban  ekkép  hangzik: 

«Az  én  régi  barátom  Prof.  Rumy  úr  elkísére  vacsoránkhoz. . . 
Örömeinket  elkeseríté  egy  tárgy,  melyről  a  jók  szeretnének  hall- 
gatni, ha  felejteni  lehetne  :  az  az  undok  pör,^  mely  literatúránk 
körében  egy  idő  óta  foly,  és  a  melyet  midőn  azt  hívénk,  hogy 
végre  el  fog  aludni,  a  Kritikai  La'gok  újra  lángba  hoztak.  Rumy 
javalá,  hogy  a  Tud.  Gyűjt.  febr.  darabjában  egy  nagy  férfi  mel- 
lett (írtam)  *,  ki  a  Krit.  Lapokban  szemtelen  vadsággal  támadta- 
tott  meg,  mert  másatlan  szépségű  munkáit  nem  a  készülgető, 
hanem  a  kész  nyelven  írta,  s  felolvasá  előttem,  a  mit  azok  mel- 
lett, a  kik  nem  magyarul  írtak,  ő  teve  fel.®  Örvendek,  hogv  ő  is 
felszólala;  s  nem  pirulok  megvallani,  hogy  a  párduczos  Árpád 
tömjénzőitől  végre  borzadok,  s  szégyellek  tekintetni  társoknak. 
Én  nem  tudom,  az  a  becsületes  ember  mit  véthete  oly  nagyot 
az  istenek  ellen,  hogy  ezer  esztendeig  csendesen  fekhetvén  sír- 
jában, most  onnan  minden  által  felrángattatik,  a  ki  elhitette 
magával,  hogy  hexametert  pőrölyözni,  s  valami  olyanformát 
mint  az  eposz,  összefirkálni  ő  is  tud. 

És  mely  igazságtalanságokat  követének  el  ezek  mind  ellensé- 
'geiken,  mind  barátjaikon  I  Csendesen  nézem  én,  midőn  a  meg- 
bántott botot  kap  és  magának  nyugtot  csinál.  .  .  .  s  nemcsak 
csendesen  nézem,  de  javalom  is,  midőn  azt  verik,  a  ki  a  csip- 
kedőt  nem  visszacsipkedi,  —  a  mi  mindég  szabad,  ha  nemtele- 
nűl  nem  esik,  és  mindég  elég ;  —  hanem  a  legnevetségesebb 
naivsággal,  melyet  valaha  látánk,  önmagát  óriásnak,  ellenkezőjét 
törpe  gnómnak  akarja  tekintetni,  s  kevély  bosszúban  osztogatja 
gondolatlan  leczkéit.  .  .  Be  mi  egy  feje,  szíve,  polgári  tekintete, 
polgári  érdemei    által   tiszteletünket    s    szeretetünket    kívánható 

^  A  Convers:  Lexikon  ügyében.  B.  F. 

*  Pyrker  védelmére  a  Szent  Hajdan  Gyöngyei  ügyében.  B.  F. 

^  Ez  a  Patriotische  Rüge  1.  feljebb.  B.  F. 

férfi  ellen,  kit  a  pörbe  (a  mint  egy  helye  nyilván  mutatja)  vagy 
világosan  vagy  ravaszul  tett,  de  bizonyosan  tett  kérés  csávára 
be,  és  annak  felejtése,  hogy  a  ki  mocskosok  közé  elegyíti  magát, 
nem  maradhat  tisztán,  a  mi  az  ellen  nem  védelemképen,  hanem 
túl  azon,  s  nem  nemes  bátorsággal,  hanem  képtelen  vakmerő- 
séggel s  hideg  bosszúval  követtetett  el,  —  azt,  úgy  hiszem,  min- 
den jó  utálattal  fogja  nézni. 

Igen  is,  író  és  író  közt  az  írói  pályán  nincs  különbség,  s  itt 
a  nem-nemes  születésű,  szegény,  de  szegénységét  méltósággal 
viselni  tudó  Virág  több  mint  Zrínyi,-  ha  ez  nem  egyéb,  mint 
horvátországi  bán,  s  Horácz  a  maga  ajándékul  kapott  Sabinu- 
mában  több  mint  a  Sabinumot  ajándékozó  királyi  gazdagságú 
Meczén.  De  az  író,  bár  teljes  igazzal  nagyobbnak  nézheti  magát 
mint  a  szent  körön  kívül  nagy,  tisztelni  fogja^  a  bevett  rendet, 
s  az  elsőséget,  a  hol  illik,  ennek  megadja.  —  Őszülő  fej  érdemet 
senkinek  nem  ád,  sőt  világos  jele  a  test  gyengülésének,  mely 
többére  a  leiekét  is  magával  hozza.  És  mégis  Rómában,  xigy 
beszéli  Juvenál,  az  ifjabb  le  nem  mere  ülni  a  négy  esztendővel 
idősb  előtt.  Itt  egy  nemes  lelkű,  igen  nagy  érdemű  ember,  férje 
az  ország  cancellárja  unokájának,  egy  angyal-lelkű  leány  és 
három  nagy  kimíveltetésű  űú  atyja,  nem  kímélve  sujtatik  vissza 
egy  ifjúsága  napjait  élő  által,  hanem    hideg    dühhel  tiportatik."^ 

Körünkben  fonák  pártoskodások  űzik  dúlongásaikat.  Berzse- 
nyit, Kisfaludy  Károlyt,  Kölcseyt,  Vörösmartyt  én  irigység  nél- 
kül hallhatom  magasztaltatni;  .  .  .  Berzsenyit  és  Vörösmartyt 
korunk  és  körünk  nagy  díszeinek  vallom,  s  Kölcseynkben  sze- 
retem, s  kevélykedve  tisztelem  az  írót,  az  embert,  azt  a  hív  és 
bátor  barátot,  a  kit  tolt  lelke  kimondani,  hogy  ő  az  Akadémiá- 
ban Az  nélkül,  a  kinek  szertelen  érdemeit  leginkább  ő  alkalmas 
megmérni,  ülni  pirulna;  s  az  író,  az  ember,  a  barát  mellett  a 
legszerencsésebb  szólót  is  mindazok  közt,  a  kik  körünkben 
magokat  hallaták.  Sem  az  a  hiúság  nem  bánt,  hogy  nevem  e 
négy  között  nem  áll;  a  magasztalótól  én  kikaptam  a  magamét 
máshol.  —  De  ez  a  kevélyen  elharsogtatott  Ítélet,  ha  igazságos-e 
ez  ?  Minden  jó-e  e  négynek  munkáiban  ?  s  miként  felejtheté  ez 
a  kritikus,  Kisfaludy  Károlyt  tömjénezvén,  Kisfaludy  Sándort, 
ki  a  maga  nemében  kérdésen  kívül  nagyobb,  mint  Károly  volt 
a  magáéban,  és  a  ki  ezzel  a  kifogyhatatlan  gazdagsággal,  az  ér- 
zésnek ezzel  a  csudálást  érdemlő  hevével,  egyetlen  egy  közöttünk, 
és  talán  századokig  egyetlen  fog  maradni.  Miként  felejtheté  Kist, 
Fáyt,  Szentmiklóssyt,  Dessewflfyt,  és  lelke  rokonát,    a   paszmosi 

"*  Dessewfí'y  3ajza  által.  B.  F. 

lantost?  miként  Szemerét,  a  bájos,  mély  tudományú,  és  a  mi 
neki  egyik  ritka  dísze,  szerény  lelkű  embert,  kritikust  és  poétát  ? 
Miként  felejtheté  a  saját  bájú  Guzmicsot,  s  a  philosophusi  lelkű 
s  tudományokban  gazdag  Fenyéryt  ?  Miként  azt,  hogy  Toldy  a 
mi  legjobb  prosaikusaink  sorában  fényesen  ragyog  ?  és  ki  énekle 
édesebb  dalt  mint  Bajza,  kinek  prózai  dolgozásai  is  láttatják  a 
szép  reményű  iijú  férfit.  S  Csemeczky  az-e,  a  ki  felől  kegyes 
mosolylyal  kelljen  szólani  ?  Én  a  derék  igából,  mindjárt  első 
fellépésekor,  igen  sokat  Ígértem  ügyünknek.  —  Nem  hon  és 
mesterség  szeretete  az,  a  mi  embereinket  e  dúlásokra  ragadozza, 
hanem  szilaj  tűz,  neveletlenség,  éretlen  gőg.  Ha  a  várakat  dön- 
tik, azzal  nem  gondolok ;  még  örvendek  neki ;  de  azt  tenni  mél- 
tósággal illik,  nem  vadsággal.  Hol  a  Kritikai  Lapokban  legkisebb 
nyoma  a  szív  meleg  érzéseinek  ?  Pedig  a  kritika  ki  nem  zárja 
a  szivet,  a  mint  azt  a  nemes  érzésű  Kis  Popé  után  s  Horácz  az 
ismert  epistolában,  tanítják.  Én  részemről  inkább  szeretnék  annak 
tekintetni,  a  ki  barátim  botlásit  meg  nem  sejtettem,  sőt  még 
annak  is,  a  ki  azokra  leplet  tudtam  vonni,  mint  egy  gladiátor- 
nak, a  ki  ellenségeimet  s  barátimat  összevagdalám,  hogy  kar- 
domat villogtathassam ;  hát  még  annak,  a  ki  tiltott  s  alacsony 
fegyverrel  is  éltem,  csakhogy  csudáljanak  1»  (Kazinczy  Ütja 
Pannonhalmára,  Esztergomba,  Váczra,  Pesten.  Megjelent  1831. 
apr.  30.  Ajánlva ;  Báró  Eötvös  Józsefnek  iskolaéveinek  utolsó- 
jában.) 

Kazinczynak  ezek  a  sorai  nagy  örvendezést  keltettek  a  lexi- 
konisták  táborában,  de  annál  nagyobb  megütközést  az  Aurora- 
kör tagjaiban  ;  mert  ha  egyenkint  s  névszerint  dicséri  is  őket. 
nyilván  ellenök,  főkép  Bajza  ellen  szól  a  szokatlanul  éles  támadás. 
Az  első  fogadtatásról  maga  Kazinczy  ekkép  ír  Guzmicsnak : 
«A  mit  a  literatúrai  gázolások  felől  lap  44,  mondék,  itt  nagy 
javalással  vétetik.  Szemere,  a  maga  tiszteletes  egyenessége  sze- 
rint, felolvasá  Thaisznak,  előre  tudatván  vele,  hogy  a  piros  tojá- 
sokért ő  is  kikapta  a  magáét;  s  Thaisz  felkiálta:  «Ez  van  mél- 
tósággal I»  —  Barátom,  illő  volt  magamat  ellene  vetni  ezen 
gázolásoknak,  és  íróinknak  megmutatni,  hogy  a  hol  kell,  kémé- 
nyen,  sőt  élesen  isy  lehet  szólani,  goromboAiág  nélkül. »  (Pest  1831. 
niáj.  11-én.  Lev.  257.  Ip.) 

Kisnek  pedig  ekkép :  «A  nyomtató  ápril  30.  éjjel  végzé  el 
munkáját,  s  én  vasárnap  reggel  Szemerével  együtt  mindjárt 
mentem  Sebedéihez  és  Bajzához.  Az  utolsóbbat  Sebedéinél  talál- 
tuk. Altadánk  a  két  exemplárt  nekik,  s  én  kértem  őket,  hogy 
az  említett  szakaszt  olvasnák  fel  fennszóval.  Bajza  olvasta,  s 
nyugalomban,    mintha    Algir  felől  olvasott   volna  egy  czikket  az 

ujságley elekből  s  elvégezvén  ezt  monda,  ismét  hihetetlen  nyu- 
galomban:  «Én  felelni  fogok*.  —  Valóságos  duellant !  Irtózom 
az  ily  gonosz  nyugalomtól,  noha  tudom,  hogy  ez  a  nyugalom 
düh,  és  nem  nyugalom.  —  Schedel  tűzbe  jött,  kifakadt,  vá- 
dolt, hogy  1.  45.,  hol  haragom  dévaj ságba  csap  által  s  Árpádot 
becsületes  embernek  neveztem,  Vörösmartyt  bántom.  De  mind 
Szemere,  mind  én  megmondánk,  hogy  magyarázgatni  nem  sza- 
bad 8  Vörösmartyra  annál  inkább  nem,  mert  ök  tudják,  hogy 
én  a  Zalán  futáaán  tanítottam  fiamnak,  miben  áll  a  poétái 
beszéd  szépsége*.  —  S  alább  —  Bajza  szavaira  vonatkozva  — 
ismét :  < Nemcsak  nem  rettegem,  hogy  felelni  fognak,  de  óhaj- 
tom is,  hogy  feleljenek.  A  72  esztendős  öreg  és  a  27  esztendős 
i§ú  bennem  együtt  van,  s  én  tudok  ölni  méltósággal.  Czimbo- 
ráskodás,  undok,  förtelmes  czimboráskodás  az  ő  dolgok,  s  annak 
elakasztására  én  ugyan  kész  leszek  mindent  tenni».  (Kazinczy 
Kis  Jánoshoz  1831  máj  4.  Lev.  II.  k.  372—4.  1.) 

De  nemcsak  ők,  hanem  Guzmics  s  bizonyára  még  mások  sem 
értették,  hogy  kikre  czéloz  Kazinczy  ?  «Kik  azok  az  Árpád 
tömjénzői  ?  hanem  ha  ismét  (Horvát)  Endrére  esik  czélzásod,  ki 
elhitette  légyen  magával,  hogy  hexametert  pőrölyözni  (a  szó 
mintha  szájából  volna  véve)  stb.  Új  oka  volt  a  rettegésre.^  És 
ki  az,  a  ki  Berzsenyit,  Kisfaludy  Károlyt,  Kölcseyt,  Vörösmartyt 
tudta  magasztalni,  s  feledni  Kisfaludy  Sándort  és  Fáyt  és  a 
philosophusi  lelkű  Fenyéryt  és  Toldyt  és  Bajzát  együtt  ?  Majd 
ide,  majd  oda  taszítod  olvasódat,  s  nem  tudja,  hogy  hol  áll. 
S  nem/ie  a  derék,  sok  Ígéretű  ifjú^  ellen  szórod  tüstént  nyilai- 
dat ?  0  barátom  I  ez  az  animosus  infans  mely  furiosus  vir  már 
is  t  Utálom  e  scénát,  e  nem  szépet,  ez  undokot.*  (Guzmics 
Kazinczyhoz  1831.  máj.  10.  ü.  o.  259.  Ip.) 

Kazinczy  kétszer  is  magyarázgatja  e  kétértelmű  helyet.  « A  meg- 
verdesettek  belém  akarának  kapni  —  úgymond  —  hogy  én  az 
Árpád  hívatlan  magasztaléi  alatt  Vörösmartyra  s  Ozuczorra,  s 
most  már  Horvát  Endrére  tettem  a  czélzást.  De  elnémítanom 
őket  könnyű  volt ;  tudják,  hogy  mind  a  hármok  érdemét  ismerem 
és  vallom  és  hirdetem.  Nem  ellensége  az  a  religiónak,  a  ki  a 
fanatikust  veri,  s  midőn  én,  az  Árpád  éneklőit  említvén,  mindent 
verek,  a  ki  Árpádot  a  maga  sírjából  felrángatja :  látni,  hogy  ezek 
számába  nem    számlálom    a  hármat.    Klopstock   csendes    vérrel 

^  A  Pannonhalmi  út  más  helyén  t.  i.  nagyon  érzékenyen  sér- 
tette Kazinczy  Horvát  Endrét,  a  hízásnak  indult  pázmándi  plé- 
bánost, azzal  a  megjegyzésével,  hogy  « lelke  elevensége  egészen 
elhagyta;  ritkán  lobban  dévajságra  vagy  csak  erővel.*  B.  F. 

nézte,   midőn  a  Hertnann  nyavalyás   magasztalóit  verték  a  né- 
metek.* (ü.  o.  258.  Ip.) 

S  pár  hét  múlva  ismét :  f  Most  vádolnak,  hogy  én  Vörösmartyt 
bántottam,  a  párduczos  Árpád  magasztaléi  ellen  fakadván  ki, 
mert  —  így  szólanak  ők  —  a  mi  Endrénk  egyszer  sem  mond 
« párduczos  Árpádot ».  Ott  keresnek  helyt  a  lövöldözésre,  a  hon- 
nan engem  nem  fog  a  fegyver ;  mert  én  senkire  nem  czéloztam, 
s  áltáljában  szólok  azokról,  a  kik  nem  érzenek  magokban  erőt, 
és  mégis  firkálgatják  hexametereiket.  S  hogy  Yörösmartyra  nem 
czéloztam,  mutatja,  a  mi  ott  áll,  a  hol  én  őtet  együtt  említem 
Berzsenyivel.*  (ü.  o.  264.  Ip.) 

Ez  a  két  nyilatkozat  azonban  nem  tette  világosabbá  a  homá- 
lyos helyet,  mert  akkoriban  Árpádról  és  a  vezérek-korabeli  hősök- 
ről csak  az  emiitett  három  költő  irt  számbavehető  költeménye- 
ket. Valószinű  tehát,  hogy  Kazinczy  ismét  Csokonaira  gondolt, 
kinek  költészetét  nem  tudta  kedvelni,  s  tervbe  vett  Árpádiászá- 
ról  is  kicsinylőleg  nyilatkozott. 

Abból  a  haragból,  a  mint  fentebbi  leveleiben  a  Kritikai  Lapok 
íróiról  szól,  viszont  nagyon  is  nyíltan  látszik,  hogy  az  ellenök 
szórt  támadás  épen  nem  háborgatta  lelke  nyugalmát,  mint  Bajza 
tévesen  hitte. 

•A  Kritikai  Lapok  írói  ellen  —  így  ír  Guzmicsnak  1831. 
máj.  12-én  (Lev.  261.  Ip.)  —  kipattantam,  mert  igazságtalanul 
megtámadott  barátim  mellett  megszólalni,  s  ennek  a  szemtelen 
vadságnak,  ennek  a  kevély  gázolásnak  magamat  ellene  vetni -s 
hogy  énnekem  az  ő  gazsá^aikban  (Pyrker,  és  a  nem  vétketlen, 
de  itt  vétkén  felül  megvert  Dessewffy  ellen)  részem  nincs,  s  hogy 
én  azt  nemcsak  nem  javalom,  hanem  büntetésre  méltónak  is 
nézem,  ezt  a  világgal  tudatni,  tisztemnek  ismertem.  De  én  a 
kritikai  kardlapozókat  azért  becsülöm,  és  midőn  ezen  gazságtól 
elfordulhatok,  szeretem  is.  Hagyják  abba,  s  felejtve  lesz  minden. 
Ha  'drastikus  szerrel  nem  álltam  volna  neki,  a  Krit.  Lapok  2-ik 
füzete  nem  lett  volna  szelídebb.  Nem  hiszem,  hogy  nekem  ne 
essenek,  de  csinálják,  a  mi  nekik  tetszeni  fog.  Nekem  elég,  hogy 
minden  jó  köszöni,  hogy  a  gazságot  elakasztani  igyekeztem.* 
És  ismét :  itVádoljon,  a  kinek  mint  tetszik ;  én  meg  vagyok  arról 
győződve,  hogy  a  mit  ezeknek  a  gázolóknak  mondottam,  min- 
den javalni  fogja,  a  ki  közéjök  nem  tartozik;  és  hogy  annyi 
dúlások  után  szükség  vala  arra,  hogy  valaki  teljes  maga-elszá- 
násával  nekik  essék.  Ne  is  kételkedjél  íi^lőle,  hogy  ezek  össze 
fognak  tiporni  engemet.  De  tegyék,  a  mit  akarnak  ;  csakhogy 
leczkét  kaptak,  és  ezután  csendeskébben  fogják  viselni  magokat.* 
(ü.  «>.  264.  Ip.  1831.  máj.  27-ről.) 

Bártfaynak,  Bajza  és  társai  j6  bará^ának  is  ezt  írja:  <Fájt 
neked,  a  mit  én  tettem,  s  óhajtád,  hogy  tűrtem  légyen  elnémulva, 
a  mit  mások  tettek.  ...  A  Krit.  Lapok  sok  bajt  csináltak  sokak- 
nak, 8  ok  nélkül  és  igazság  nélkül ;  nem  csudálhatni,  hogy  Bajza 
és  társa  oly  sok  oldalokról  kapnak  kedvetlenségeket.  Borzadva 
néztem  én  mindég,  mely  könnyedkén  gondolkozik  ö,  s  mely 
örömmel  csipkedi  azokat,  a  kiket  én  szeretek,  tisztelek,  irigy  lek. 
Az  nem  sok  szerénységre  mutat.  De  bízzuk  a  dolgot  az  időre ; 
az  elhozza  a  nem  jó  tettek  büntetését  és  a  jók  jutalmát. »  Kazinczy 
lev.  Kisf.  K.  körével,  301.  Ip.  1831.  jún.  12.  Péczelről. 

Mindez  épen  nem  mutat  arra,  hogy  megbánta  volna  a  mit 
Bajzáékról  írt  s  hogy  ez  aggodalom  « üldözve  kisérte »  volna  több 
hónapokig,  egész  haláláig,  mint  Bajza  véli.  Kazinczy  a  Pannon- 
halmi út  kiadása  után  még  másfél  hónapig  maradt  Pesten  és 
Péczelen,  s  csak  június  30-án  tért  haza  félév  óta  nem  látott  csa- 
ládjához Széphalomra ;  s  ha  itt  « keblét  sötét  gond  s  egy,  még 
kedveltei  elől  is  rejtegetett  aggodalom  epesztek*,  az  a  szomszéd- 
ságában, majd  a  lakóhelyén  is  dúló  ázsiai  cholera,  meg  a  pór- 
nép gyilkos  lázadása  volt ;  ezekkel  van  tele  az  utolsó  két  hónap- 
ban írt  minden  levele.  «Én  azt  sem  tudom,  mint  féljek,  zavar 
minden  gondolatom  ....  Ha  elkap  a  halál,  gyermekeim  földön- 
futó koldusok  lesznek*  stb.  (Guzmicshoz  u.  o.  i27G.  Ip.)  Ha  ez 
aggodalma  közben  irodalmi  gond  bántotta,  az  Horvát  Endre 
miatt  volt,  ki  a  rajta  elkövetett  sértő  megjegyzés  ellen  megtor- 
lásra készült.  Hiába  akarják  őt  Guzmics  és  Szeder  lebeszélni 
szándékáról.  (L.  Lev.  270.  Ip.) 

Kazinczy  csodálkozik  Horvát  haragján,  mert  őt  nemcsak  o tisz- 
teli és  becsüli,  hanem  szereti  is» ;  aztán  « becsületes  ember  harag- 
hatik,  de  l)osszút  soha  nem  áll».  S  ismét:  «Csinálja  Endre,  a 
mit  akar,  azzal  nem  gondolok.  Szégyeuleném  én  azt,  ha  Endrét 
bántani  akartam  volna,  s  tudtam  volna,  hogy  bántom  .  .  .De 
mondd  meg,  édes  barátom,  mint  esik,  hogy  némely  ember  nem 
érzi,  mely  gyönyörűség  jól  lenni  az  egész  világgal.  S  az  mutat-e 
bennünket  nagyoknak,  ha  mással  veszekedünk,  ha  másokat 
verünk,  vagy  az,  ha  mások  érdemét  örömmel  ismerjük  meg,  ha 
azt  hirdetjük  ?»  —  Lehet,  hogy  ez  a  gondolkodás  vitte  rá,  hogy 
a  Pannonhalmi  út  2-ik  kiadásából  kihagyja  a  személyi  támadá- 
sokat, melyeknek  dissonantiája  úgyis  rontja  a  szépen  írt  köny- 
vecske hangulatát. 

Ha  azonban  itt  Bajza  következtetéseit  messzebb  menőnek  tart- 
juk a  valónál,  abban  mindenesetre  igaza  van,  hogy  mind  Kazinczyt, 
mind  az  itt  segítő  és  ingerlő  Szemerét  a  túlszárnyalás  tette  a 
szokottnál  élesebbé  ;  ez  a  tapasztalás  az  irodalmi  téren  Kazinczyt 

ÓS  Szemerét  ép  úgy  elkeserítette,  mint  utóbb  a  politikai  téren  a 
máöik  nagy  reformátort,  Széchenyit,  Kossuth  és  párthiveinek 
türelmetlen  hfiladása. 

III.  Kazinczy  halála  iránt.  Először  a  Erit.  Lapok  lY.  füz. 
(1834.)  154 — 157.  Ip.  Bajza  névaláírásával;  másodszor  itt.  Egy 
vidéki  hírlapban  valaki  félremagyarázza  a  NyilatkozáshB>n  Kazinczy 
halála  körülményeiről  mondott  szavait  s  erre  szolgál  a  czikk 
feleletül,  melylyel  a  teljes  nyilvánossággal  tárgyalt  ügyet  egy- 
előre befejezte.  Kazinczy  megbántását  azonban  —  bár  nem  ő, 
hanem  Toldy  írta  a  G.  jegyű  czikket  —  ennek  következményei 
miatt  ellenfelei  annyira  nem  feledték  el  neki,  hogy  még  az 
AthensBum  szerkesztése  közben  is  védekeznie  kellett.  (L.  az 
Athenaeum  miatti  zajgások  ez.  czikket.) 

A  személysértésröl.  Először  a  Krit.  Lapok  II.  f.  73—76  Ip. 
Bajza  névaláírásával ;  másodszor  Toldynál,  (1861.)  harmadszor  itt. 

Baj  Alinási  Balogrh  Sámuellel.  I.  Nem  miről,  hanem 
miként.  Krit.  Lapok  II.  füz.  79—80.  II.  Bsirátságos  szózat. 

stb.  ü.  o.  81 — 87.  Ip.  Ez  utóbbi  Toldynál  is.  Itt  amaz  másodszor, 
emez  harmadszor  jelenik  meg. 

Almási  Balogh  Sámuel  (1796—1867.)  —  dr.  Balogh  Pálnak 
testvéröcscse  —  ev.  ref.  lelkész,  az  akkori  folyóiratokba  sokat 
írt  nyelvtani,  bölcseleti,  sBsthetikai  s  egyéb  tárgyakról ;  a  szép- 
ről és  fenségesről  írt  dolgozatával  18i2-ben  jutalmat  is  nyert  az 
akadémiánál,  melynek  utóbb  (1858.)  levelező  tagja  lett.  A  Con- 
versations-lexikoni  pÖr  óta  bátyjával  együtt  ellensége  volt  az 
Aurora-körnek,  s  viszont  Bajza  a  Kritikai  Lapokban  mért  mind- 
kettejökre  érzékeny  csapásokat.  így  a  Krit.  Lap.  III.  füzete  vé- 
gén (124 — 126.  Ip.)  a  Literatúrai  Értesítő  gúnyos  híradásai  közt 
az  1.  sz.  alatt  Balogh  Pált,  a  4.  sz.  alatt  Balogh  Sámuelt  csip- 
kedi Nyirkáló  Ödön  álnév  alatt.  Ez  utóbbit  —  Bajza  polemikus 
tollának  ez  oldalról  való  megismertetése  végett  is  —  egész  ter- 
jedelmében ide  iktatjuk: 

tAlmási  Balogh  Sámuel  —  rokona  ama  nagyhírű  dr.  Balogh 
Pálnak,  ki  a  philologiában  a  circuli  quadraturát  feltalálta,  azaz 
megtanította  dr.  Bugátot,  mint  lehessen  a  magyar  nyelvet  újítás 
nélkül  tökéletesíteni  —  egyike  a  most  élő  legnagyobb  philo- 
sophusoknak,  a  Sasban  nemsokára  egy  értekezést  fog  közleni 
ezen  czím  alatt :  •Futó  gondolatok  az  elmebeli  különféleségrőU 
(Sas  rV.  55.  1.),  melyben  értekezni  fog  az  örökkévalóságról  és 
istenről,  utána  a  világról  és  első    emberről,  s  ha   lehet,    majd  a 

vizözönről  is,  és  bebizonyitja  csalhatatlanul  a  Herder  és  Esaiás 
propheta  fölséges  szavaiból,  hogy  (a  mit  még  eddig  nem  tud- 
tunk) a  természetben  nincs  két  egymáshoz  hasonló  ember  s 
minekutána  nagy  talpra  esett,  széles  karimájú  okokkal,  melye- 
ket ne  birjon  minden  gézengúz  kritikus  feltaszigálni,  mindezeket 
megmutogatta  volna,  syllogistice  bebizonyitja,  hogy  Fenyéry, 
Bugát  és  Bajza  urak  és  dr.  Kovács  kőnyvj elöntéseket  recenseál- 
tak  s  recensiój okban  himpellérséget,  kontárságot  és  papirosmázo- 
lást emlegettek ;  dr.  Kovács  pedig  (horrendum  dictu !)  még  isten- 
telenséget és  boszorkányságot  is.  Megmutogatja  továbbá  Bajzá- 
nak abbeli  hallatlan  irói  vétkét,  hogy  a  szólásmódban  Bévait 
nem  egész  hűséggel  követi.  (Lásd  a  Sas  X.  kötetét.) 

Ugyanezen  Balogh  Sámuel  épen  most  recenseálja  azon  for- 
dításokat Shakspeareből,  melyeknek  elkészítéséhez  Döbrentei 
még  hozzá  sem  fogott.  Ő  t.  i.  fölfedezvén  azon  mesterséget,  mint 
lehessen  oly  fordításokat  megítélni,  melyeknek  az  ember  origi- 
nálját  nem  ismeri  (Sas  VII.  145.  Ip.),  azon  becses  találmányra 
is  eljutott,  mint  lehessen  oly  dolgozásokat  is  megbírálni, 
melyekhez  az  írók  még  hozzá  sem  fogtak.  A  kritikának  t.  i.  nem 
az  czélja,  hogy  a  munkákat  az  olvasónak  charakterisálja  s  felö- 
lök részrehajlatlan  ítéleteket  mondjon,  mint  a  mostani  bojtor- 
jánkodó  fiatal  magyar  kritikusok  kiáltozzák,  hanem  az,  hogy  az 
írókat  minden  kitelhető  módon  serkentse  és  buzdítsa  az  írásra, 
s  azáltal  eszközölje,  hogy  íróink  sok  papirost  beirkálván,  a 
literaturát  minél  nagyobbá,  tetemesbbé  tegyék.  Mert  a  tudomá- 
nyos gazdagság  nem  a  jó,  hanem  a  sok  munkákban  áll.  E  nemes 
czélokat  ő  úgy  hiszi  elérhetőnek,  ha  kiszemelvén  a  legrosszabb 
írókat  s  legszegényebb  munkákat,  azokat  jó  vastag  és  harsogó 
dicséretekkel  elhalmozza  s  reájok  oly  tulajdonságokat  ruház, 
melyeket  még  szerzőik  sem  hihetnek  el.  Ezen  szép  foglalatosság 
szándékai  kivitelére  egy  más  eszközt  is  önkényt  nyújt,  azt  t.  i. 
hogy  így  alkalma  leend  a  mostani  harapózni  kezdő  kritikák  ellen 
dolgozni,  a  mit  úgy  hiszen  kivihetőnek,  ha  ellenök  úton-útfélen 
meggondolás  és  ítélet  nélkül  minél  többet  papol.  Mert  a  nagy 
publicum  úgy  sem  annak  ad  igazságot,  ki  jól,  hanem  annak,  la 
igen  sokat,  folyvást  és  mindenütt  stans  pede  in  uno  recitálja 
iskolás -gyermeki  tudományát.  Ily  czélból  recenseálta  Macbeth 
fordítását  a  Sas  YII.  kötetében  s  ámbár  recensiójában  csak  ezen 
öt  szónyi  gondolatot  monda:  hogy  a  fordítás  valóban  szép,  jó, 
becses,  de  mivel  ezen  öt  szónyi  gondolatot  nyolcz  lapon  mondta 
el,  a  publicum  most  már  hiszi,  hogy  e  fordítás  remek  műv, 
habár  előbb  olvashatlannak  tartotta  volna  is.» 

Balogh   Sámuel  ellen  szójl  a  Krit.  Lapok  V.   fuz.  (1834.)  Lit, 

Értesítődében    %    szám    alatt    (144 — 5.  Ip.)  saját    nevével    közölt 
Felhívás  is : 

«Az  általam    többször  említett,    s    még    sokszor    emlegetendő 
Alinási  Balogh    Sámuel  azt  állitá  a  Sas  X.  125.  1.,  hogy  a  Bök- 
v&rsek  s  Eszmék  czímú  könyv  ellenem  van  írva.    Megvallom,   ez 
állítása  igen  meglepő  volt,  s  oly  különös  és  új  dologra  tanított, 
melyet  én,  ámbár  a  Bökverseket  nem    kevés  figyelemmel   olvas- 
tam, sehonnan  kitalálni  és  megérteni  nem  valék  képes.  Ha  tehát 
ezen  éles  belátású  úr  jobban    tudja,  mi  van  ellenem    írva  és  mi 
nincs,  mint  én  magam,    felhívom  itt   egész  bizodalommal :    adja 
elő  azon  adatait,  melyekből  ez  állítás  megbizonyodik,  s  mutassa 
meg,  mely  méltatlan  és  incompetens   bíró    valék  én,    a   Bökver- 
seknél    bírálói   tisztet    bitorolván.    Adatait    azonban,    kérném,    a 
könyvből    szedné,   ne    hírekből,    melyeken    vádat    építeni    valaki 
ellen  komoly  férfiúhoz  nem  illő.  Azon  esetre  pedig,  ha  e  felhívás 
itt  válasz  nélkül    maradna,  tanácslom    a   philosophus    férfiúnak, 
hogy  jövendőben  mind  ellenem,    mind  mások  ellen  támasztandó 
vadait  ne  csak  mondja  és  írja,  hanem  meg    is    fontolja.  A  Bök- 
versek  czíméből  az  tetszik  ki,  hogy  a  könyvecske  a  nemzeti  szel- 
lem megtámadója  ellen  van  intézve,  ón  pedig  sem  nem  írtam  a 
nemzeti  szellemről,  sem  azt  meg  nem  támadtam.  Bajza.» 

Névtelenség.  I.  A  névtelenség:  s  álnévről.  Először 
Krit.  Lapok  IV.  (1834.)  121—125.  Ip.  Bajza  névaláírásával.  Má- 
sodszor Toldynál  (1861.),  harmadszor  itt.  —  II.  Eszméltetés 
a  Kritikai  Lapok  antikritikusaihoz.  Először  Erit.  Lap.  V. 
füz.  85 — 87.  Ip.  szintén  Bajza  nevével ;  másodszor  itt.  Bajza  elég 
sokszor  kiírja  a  maga  nevét,  de  a  Krit.  Lapokban  is  s  később 
az  AthenöBum-  s  Figyelmezőben  többször  álnév  alatt  ír.  A  Krit. 
Lapokba  /ámfeor^,  Komjáti,  Nifirkáló  Ödön,  Regényt  stb.  nevek 
alatt  ír.  Egyéb  álneveiről  1  az  V.  k.  a  Játékszini  Krónikához  írt 
jegyzeteket. 

Baj  Horvát  Istvánnal.  T.  Levelek  a  Kritikai  Lapok 
in.  füzete  iránt.  Először  Krit.  Lap.  V.  füz.  (1834.)  103—115.  Ip. 
II.  emlékeztető  Horvát  István  számára.  U.  o.  116— 
143.  Ip.  mindkettő  Bajza  aláírással.  Másodszor  mindkettő  Toldy- 
nál, (1861.)  harmadszor  itt. 

A  Tud.  Gyűjt.  1833.  I.  és  II.  k.-ben  Horvát  István  az  év  ós 
tekéletes  szókról  értekezett ;  ezekre  a  Krit.  Lap.  III.  füz.  (86 — 98.  Ip.) 
Bíró  Pál  (valószínűleg  maga  Bajza)  észrevételeket  közölt;  a 
kötet  végén  (128 — 9.  Ip.)  pedig  a  Jutalomhirdetések  tréfás-csípős 
rovatában  Nyirkáló  Ödön  ezt   írja:    «Minthogy    minapában    egy 

éretlen  kritikus  azt  merte  mondani,  hogy  Virág  Benedekben  nem 
volt  elmésség  s  ez  által  e  koszorús  poétát,  kinek  minden  betűje 
tekéletes,  a  maga  költői  fenségéből  akarta  leránczigálni,  néhány 
elért  s  rohadásnak  indult  tudós  öszveállván,  jelenti,  hogy  a  ki 
Virág  Benedek  költői  elmésségét  meg  fogja  tudni  mutatni,  az  a 
Hypothesisek  Etymologieo-I listoricus  Codexéhől,  hol  a  paradicsouii 
első  emberek  magyar  létének  bebizonyítása  igértetiky  egy  példányt 
fog  ajándékul  nyerni. »  —  Ezekért  Horvát  I.  a  Tud.  Gyűjt.  1833. 
aug.  kötetében  egyenesen  Bajzának  felel.  Ezek  után  következett 
Bajzának  itt  álló  czikke,  még  sujtóbb  tartalommal.  Horvát  István 
a  század  elején  Révai  rendszere  mellett  való  kardoskodása  idején 
vonta  magára  a  figyelmet,  s  mint  a  Kazinczy  triasának  kedvelt 
tagja,  nyelvtudományi  készültségével,  utóbb  történeti  búvárlatai- 
val  megérdemlett  tekintélyt  vívott  ki;  de  ez  a  tekintély  őstörténelmi 
fölfedezései  miatt  már  meglehetősen  megingott,  főkép  midőn  kü- 
lönczködése  is  mind  feltűnőbbé  vált,  nyelvészeti  vizsgálatai  is  egyre 
kalandosabb  eredményekre  vezették.  Ingadozó  tekintélyét  aztán 
Bajza  a  nyilvánosság  előtt  oly  kíméletlenséggel  támadta  meg, 
hogy  vele  való  polémiája,  mely  az  Aurora  miatt  csakhamar  még 
nagyobbá  lett,  méltán  sorakozik  a  Döbrentei  és  Dessewffy  szét- 
marczangolásaihoz. 

Aurora-p5r.  (1834.)  Melyik  a  valódi  Aurora^  töltény  és 
józan  ész  előtt  ?  Feleletül  Horvát  Istvánnak,  Először  a  Krit.  Lapok 
V.  fűz.  (1834.)  Toldalékkal  153—207.  Ip. ;  másodszor  Toldynál, 
(1861.)  harmadszor  itt. 

A  pör  eredete  Kisfaludy  Károly  halálával  kezdődik.  Mielőtt 
az  1831-iki  Aurora  megjelenhetett  volna,  a  mester  örökre  lehunyta 
szemét.  Az  almanach  szerkesztésében  Bajza  volt  segítségére,  ő  is 
fejezte  be  a  kötetet,  s  Kisfaludy  és  barátai  megegyezésével  ő 
szándékozott  kiadni  a  következő  évieket  is,  a  mit  Toldy  az 
Aurora  (1831.)  385 — 6.  Ipjain  a  következőkép  jelentett  be: 

a  Az  olvasóhoz.» 

« A  jelen  kötettel  tizedik  évfolyamatját  veszi  az  olvasó  közönség 
az  Aurorának,  de  ezt  már  csak  félig  alkotója  és  alapítója  kezéből. 
O  nincs  többé.  Hideg  föld  takarja  azon  féiiút,  kinek  keble  csak 
az  imént  még  égi  gerjedelemben  lángola.  A  jelen  koszorúba  utolsó 
áldozati  vannak  fűzve,  azon  utolsó  virágok,  melyeket  a  forrón 
szeretett  hazának  reszketeg  és  gyengülő  kézzel  sírja  szélén 
neveié. 

Barátjai  meg  nem  nevezhető  fájdalommal  jelentik  itt  általam 

a  dicsöültnek  kora  elhunytát  s  benne  a  magyar  literatúra  nagy 
veszteségét.  Hogy  ezen  általa  alapított  almanach,  mint  tíz  év 
óta  költésünk  leghatalmasb  előmozdítója,  kidőltével  meg  ne  szűn- 
jék: ők,  kik  véle  írói  öszveköttetésben  élvén,  e  pályán  munká- 
val segélték,  s  a  szeretet  és  baráti  hűség  minden  szolgálatival 
sírjáig  elkísérték,  összeálltának  s  azt  határozák  el,  hogy  folyta- 
tására egybevetett  vállakkal  fognak  munkálni,  s  az  elfelejthetet- 
len  társok  emlékezetét  évenként  fűzendő  virágfonadékkal  meg- 
megújítani.  Szerkeztetőnek  a  dicsőült  egyik  legkedveltebb  s  leg- 
drágább barátját  Bajza  József  urat  választák  magok  közül,  mint 
kinek  a  boldogult  e  provinciát  régen  szánta,  s  ki  a  jelen  kötet 
gondjait  is  az  elgyengűltnek  kezeiből  általvette. 

Ennyit  addig  is  szépliteratúránk  kedvelői  megnyugtatására,  s 
az  Aurora  távol  lakó  munkatársai  értesítésére,  míg  annak  új 
szerkeztetője  maga  fogja  az  utóbbiakat  további  szíves  részvételre 
kérni  s  felszólítani.  Pest,  november  25.  1830.     Tolcly  Ferencz. 

így  jutott  Bajza  az  Aurora  birtokába  s  szerkesztette  és  kiadta 
azt  zavartalanul  az  1832.  és  1833.  évekre,  a  Trattner-Károlyi 
nyomdával  1831.  apr.  15-én  és  1832.  júl.  19-én,  mindannyiszor 
^SY'^fyY  évfolyam  nyomtatására  külön  kötött  szerződés  alapján. 
(Mindkét  szerződés  teljes  szöveggel  közölve  a  Tud.  Gyűjt.  1834. 
II.  139—142.   Ip.) 

E  szerződésekben  Bajza  mint  szerkesztő  —  ha  névleg  nem 
nevezi  is  magát  tulajdonosnak  —  tényleg  és  formaszerűen  eladja 
a  kiadónak  az  Aurora  egy-egy  évi  folyamát,  egyenkint  700  váltó 
forintért  és  bizonyos  számú  példányért  —  magának  és  az 
íróknak. 

Elkészülvén  a  második  kötet  is,  Bajza  a  Kritikai  Lapok  foly- 
tatása iránt  is  vele  kívánt  egyezkedni,  nevezetesen  az  I.  füzet 
í2-ik  kiadása  és  a  II — IV.  füzetek  kiadásáért  magának  400  pengő 
forint  tiszteletdíjat  kivánt.  Mivel  « ennyit  Trattner-Károlyiék  nem 
akarának  fizetni*  :  (Tud.  Gyűjt.  id.  h.  143.  Ip.  Horváth  István) 
Bajza  ifj.  Kilián  György  könyvárussal  szerződött,  s  így  jelent 
meg  ott  a  Krit.  Lapokból  még  1833.  elején  az  I.  füzet  2-ik 
kiadásban,  s  aztán  1833 — 1834.  folyamán  a  II — V.  füzetek.  Ugyan- 
csak Kiliánnal  szerződött  aztán  az  Aurora  i8S4-iki  kötete  iránt  is. 
Alighogy  ezt  a  Krit.  Lapok  Il-ik  füzetének  megjelenésekor  lát- 
ják Trattner-Károlyiék,  sietnek  Szemere  Pált  megnyerni  az 
Aurora  szerkesztőjéül  (annál  szívesebben  mert  a  Krit.  Lap.  II. 
füzete  a  Kazinczy-pörben  őt  is  erősen  érdekli)  s  az  itt  álló 
(347.  Ip.)  Jelentést  kiadni,  melyben  úgy  rendelkeznek  az  Aurorá- 
val mint  saját  tulajdonukkal.  Bajza  azonnal  nyilatkozik  a  Tár- 
salkodó Értesítőjének  1833.  21.  számában  (márcz.  27.) : 

^Az  i834-'diki  Aurora  felöl,* 

«F.  évi  uiárcz.  21-én  egy  Aurora  kiadása  jelentetik  Szemére 
Pál  redactiója  alatt.  Nehogy  valaki  ezen  jelentés  által  tévedésbe 
hozatván,  úgy  vélekedjék,  mintha  én  az  Aurora  szerkesztetési  és 
kiadási  jussáról  lemondottam  s  annak  szerkesztetését  Szemere 
Pálra  bíztam  volna,  jelentem  a  tisztelt  közönségnek,  különösen 
pedig  az  Aurora  eddigi  olvasóinak,  hogy  én  ez  almanachot  senki- 
nek semmiféle  czímmel  által  nem  engedtem,  s  hogy  azt  a  ránk 
következő  18*}4-iki  évre  is  nevem  alatt  folytatni  fogom,  azon 
különbséggel,  hogy  ennek  kiadását  nem  Trattner-Károlyi  typo- 
graphusnak  (mint  az  1832-ik  és  1833-ik  éveket),  hanem  i^.  Kilián 
Cryörgy  könyvárosnak  adtam  el ;  s  bizonyossá  tehetem  a  tisztelt 
közönséget,  hogy  mind  külsejéről,  mind  érdekes  belső  tartalmá- 
ról gondoskodni  fogok. 

En  az  Aurorát  boldogult  Kisfaludy  Károly  barátomtól  vettem 
át,  s  az  1831-ik  évit  (mint  ezen  év  utolsó  lapjaiból  az  egész  pub- 
licum  tudja)  betegsége  ideje  alatt,  és  így  már  éltében  is  szer- 
kesztettem, noha  akkor  még  az  ő  neve  alatt ;  később  az  1832-ik 
évit  (dicső  emlékezetű  alapitója  elhunyta  után)  saját  nevem  alatt 
szerkesztettem  s  eladtam  írott  contractus  mellett  (apr.  15.  1831.) 
Trattner-Károlyi  typographusnak ;  az  1833-ik  évit  szinte  különös 
contractus  mellett  (júl  19.  1832.)  újra  eladtam  Trattner-Károlyi - 
nak,  s  mindkétszer  egy  évre.  Az  1834-dik  évit  pedig,  melyet 
szerkesztetendő  leszek,  megint  azon  módon,  mint  az  előbbenie- 
ket  általadtam  egy  évre,  csakhogy  nem  többé  Trattner-Károlyi- 
nak,  hanem  ifl.  Kilián  György  könyvárosnak.  Ha  kérdés  tétet- 
nék: miért  ezt  Kilián  Györgynek,  s  nem  ismét  Trattner-Káro- 
lyinak?  arra  majd  a  kérdéskor  meg  fogok  világos  és  kétségbe 
nem  vehető  okokkal  felelni ;  most  elégnek  tartom  még  szelídebb 
eszközökhöz  nyúlva  ezt  felelni :  hogy  az  1834-iki  Aurorát  Kilián 
Györgynek  adtam  által,  mert  nekem  úgy  tetszett;  megtörténhe- 
tik, hogy  a  jövendőket  ismét  más  és  másnak  adandóm  évenként, 
ha  nékem  ismét  úgy  fog  tetszeni,  s  szeretném  látni,  ki  fog  en- 
gemet tulajdoni  jussaimban  és  szabadságomban  megháborítani. 
Pest,  márcz.  26.   1833.  Bajza.* 

Ezt  követte  a  Társalkodó  1833.  28.  számában  (apr.  6.): 

a  Nyilatkozás  az  Aurora  eránt.it 

ff  Alább  írtak,  az  Aurorának  eddig  is  nagyobb  részben  munka- 
társai, tudtára  adjuk  a  tisztelt  közönségnek,  hogy  mi  egyedül 
azt  ismerjük  valódi  s  Kisfaludy  Károlytól  alapított  Aurorának^ 

liielyet  a  boldogúltiól  Bajza  még  annak  életében  általveti,  s 
köztudomás  szerint  mind  akkor,  mind  azután  két  évig  háborí- 
tatlanul folytatott,  s  ezentúl  is  folytatni  fog.  Itínyilatkoztatjuk 
egyszersmind,  hogy  munkáinkkal  ezután  is  egyedül  Bajza  Auro- 
ráját fogjuk  segíteni. 

Czuczor,  m.  k.  Szenvey,  m.  k. 

Fáy  András,  m.  k.  Toldy  Ferencz,  m.  k. 

Kovács  Pál,in,  k.  Vörösmarty,  m.  k.» 

Ezzel  egyelőre  be  volt  fejezve  az  ügy,  legalább  annyiban,  hogy 
jó  ideig  nem  szóltak  róla  a  nyilvánosság  elŐtt,  mígnem  Bajza 
megtudván,  hogy  a  Pseudo- Aurora  Kisfaludy  régi  czímével  fog 
megjelenni,  figyelmezteti  Kilián  által  a  közönséget,  hogy  a  ki  a 
réginek  folytatását  kívánja  megszerezni,  Bajza  Aurorája,  néven 
kérje. 

A  per  tulajdonkép  1834-ben  fejlett  ki.  Megindítója  Nemesapáthi 
Kiss  Sámuelnek  «Két  Aurora»  czímű  czikke  volt  (Erd.  Nemz. 
Társalkodó.  1834.  4.  sz.)  melyben  Bajza  jogait  védi  s  Károlyi 
tettét  «nemcsak  igazságtalannak,  hanem  károsnak*  is  bélyegzi. 
Erre  feleletül  Horvát  István  az  ekkor  általa  szerkesztett  Tud. 
Gyűjteményben  (1834.  11.  k.  129 — 158.  Ip.)  még  egyszer  lenyo- 
matja a  föntebb  idézett  s  az  ügyben  eddig  megjelent  közleménye- 
ket, s  hozzájok  adván  még  az  Aurora  alapításának  (1821.)  tör- 
ténetét, s  a  kiadás  ügyében  kötött  szerződéseket :  belőlök  azt 
következteti,  hogy  az  almanach  jogos  tulajdonosa  egyedül  Tratt- 
ner-Károlyi,  Bajza  pedig  (kire  régebbi  támadásai  miatt  elég  oka 
volt  haragudni)  jogbitorló  stb. 

Horvátnak  ez  a  közleménye  adott  alkalmat  Bajzának,  hogy  az 
Aurorához  való  tulajdonjogát  kifejtse.  Bár  a  bevezetésben  e  harczot 
szerényen  csak  személyi  ügynek  nevezi,  nagyon  fontos  irodalmi 
közérdek  fűződött  hozzá :  ez  lévén  az  írói  tulajdonjog  ügyében 
az  első  polémia,  mely  nem  a  törvény  —  mert  ilyen  még  sokáig 
nem  védte  nálunk  az  írói  tulajdont,  — r  hanem  a  közvélemény 
előtt  Bajza  diadalával  végződött,  annyiban  t.  i.,  hogy  Szemere  a 
2-ik  kötettel  (1835.)  abbahagyta  a  Pseudo-Aurora  szerkesztését, 
Bajza  pedig  1837-ig  folytatta,  a  midőn  helyette  megindította  az 
Athenaeumot  s  a  Krit.  Lapok  helyett  a  Figyelmezöt  —  Milyen 
tájékozatlanság  volt  ez  időtájt  az  írói  tulajdonjog  felől,  arra 
legyen  elég  Kölcsey  szavait  idéznünk,  ki  Szemere  első  híradására 
így  felel  (1833  apr.  1.) :  «Az  Aurora  nem  privilegiumos  folyó- 
irás;  és  így  azt  hiszem,  Aurora  nevű  almanachot  akárkinek  is 
szabad  kiadni:  mint  gyermekét  a  cs.  k.  felség  nevére  is  akárki 
keresztelheti.  Ha  egy  Aurora  helyett  kettő  jőne  ki,  az  vészedéi- 

ines  nem  lenne;  de  ha  névbirtok  felett  ismét  valami  csúf  pör 
támadna  ....  azt  fájlalnám*.  (Munkái  X.  k.  402.  lap.)  —  Hogy^ 
Szemere  a  II.  kötet  megjelenése  után  felhagyott  a  szerkesztés- 
sel, abba  bizony  nyal  belejátszott  az  is,  hogy  1835-től  kezdve 
Bártfaynál,  majd  az  akadémiai  gyűléseken  többször  összejővén  a 
triumvirátussal,  velők  mindjobban  megbarátkozott.  1838 január  1-én 
már  örvendezve  írja  Kölcseynek:  «6ajzaschedelvörösmartyékkal 
nem  úrszolga  és  szolgaúr,  hanem  te-ismerŐs,  te-frigyes  vagyok. 
Életem  egyik  legszebb  keresményei*  (Szem.  Munkái,  III.  k.  282.  1.) 

A  hírlapi  csevegrőknek.  Először  Társalkodó  1836.  51.  sz., 
másodszor  Toldynál,  (1861.)  harmadszor  itt.  —  E  czikkeeske 
személyi  érdekűnek  látszik,  de  fontos  hátterénél  fogva  több  annál. 
Az  akadémia  1835-iki  200  db.  aranyat  tevő  nagy -jutalmának  oda- 
ítéléséről volt  szó,  s  ez  az  ügy  ismét  szembeállította  Döbrenteit 
és  az  Aurora-kört.  Stancsics  Kritikai  Értekezetek  ez.  munkájá- 
ban (1835.)  azt  mondja,  hogy  a  nagy -jutalommal  «nem  méltat- 
lanul jutalmaztatnék  meg»  Wigand  Ottó  a  Conversations-Lexi- 
konért,  de  az  akadémiába  is  bevitt  « gyalázatos  ellenségeskedés* 
miatt  alig  hiszi  keresztülvihetőnek.  C — 1  a  Krit.  Lapok  VI.  fiiz. 
(1836.)  Stancsics  munkáját  bírálván,  csak  mellékesen  érinti,  hogy 
«az  elfedett  munkára  kitett  jutalmat*  fordítás  nem  kaphatja, 
Bajza  pedig  a  hozzáfűzött  jegyzetben  ezt  mondja :  « A  bíráló  itt 
tévedésben  van.  Az  akadémia  jutalmaz  fordításokat  is  eredeti 
munkák  nem-létében.  Végzése  van  azonban,  mely  szerint  többek- 
től készített  munka  nem  kaphat  jutalmat,  s  a  magyar  Convers.- 
lexikon  ennél  fogva  nem  jutalmaztathatnék,  ha  bár  eredeti  volna 
is.*  Ebből  —  a  személjá  ellentétek  nélkül  is  —  bizonyosnak 
látszott,  hogy  a  Convers.-lexikon  a  jutalmat,  ha  szóba  jönne  is, 
nem  kapja  meg.  Ellenben  mind  sűrűbben  kezdték  emlegetni  a 
hírlapok  Bajzának  ép  akkortájt  megjelent  Verseii.  (Vörösmarty 
hivatalos  ajánlatát  1.  az  I.  kötetben.)  Döbrentei  maga  nem  szá- 
míthatván a  Lexikonért  a  jutalomra,  ennek  elnyerését  Bajzára 
nézve  is  lehetetlenné  akarta  tenni  s  Kovacsóczyval  a  Lit.  Lapok 
22.  számában  czikket  Íratott,  melyben  visszafordítja  Bajza  ellen 
a  föntebbi  érvet,  azt  mondván,  hogy  csókán  Bajza  Verseit  mél- 
tatják a  200  darab  aranyra,  s  nem  jut  eszökbe,  hogy  ncYn  mind 
eredeti  az,  mi  eredeti  öltönyegben  díszéig*  stb.  Ekkor  írja  Bajza 
e  czikket,  feleletül  a  hírlapi  csevegőknek^  s  felszólítván  Kova- 
csóczyt  vádjai  bebizonyítására.  Ez  a  Lit.  Lapok  33.  és  35.  szá- 
maiban igyekezett  bebizonyítani  a  plagiatorságot ;  erre  most 
Helmeczy  (Palingenius)  felelt  Társalkodója  78.  számában  (Bajza 
s  a  Literatúrai  Lapok),  lenyomatván  Himfy  II.  36.  dalát,  ós  — 

a  mit  plágiumául  bélyegzett  Kovacsóczy  —  Bajza  Megelégedés 
czímű  költeményét  (1.  itt  I.  köt.  27.  1.) ;  s  megjegyezte,  hogy 
Bajza  Ligethez  ós  Nellihez  ez.  költeményei  (Lkot.  11.  és  21.  1.) 
1822.  és  1827-ben  készültek,  míg  a  követelt  eredetiek  későbbiek, 
t.  i.  Kölcsey  Berke  1824-ben,  és  Kisfaludy  Károly  Késő  ftúja 
1829-ben.  —  «Ezt  megelőzőleg  az  akadémiai  bizottmány  a  nagy- 
jutalmat Bajza  Yersei  és  Nagy  Károly  Arithm etikája,  közt  javasolta 
megosztatni,  de  a  nagygyűlés  négy  szavazat  többségével  a 
Kritikai  Lapok  szerzőjét  költői  koszorújától  elejtvén,  a  nagy- 
jutalmat az  utóbbinak  decretálta.  Ez  volt  Döbrentei  boszúja, 
és  —  utolsó  diadalman  •—  írja  Toldy  e  czikkhez  csatolt  jegy- 
zetében. (1861.) 

Athenseum  miatti  zajgrások.  I.  Hírlapi  vádaskodások. 

Először  Figyelmező  1838.  30.  és  31—32.  sz.  (júl.  31-től  kezdve), 
a  főczím  alatt,  mint  az  egész  közlemény  bevezetése  I — II.  fej.  — 
11.  Csató  Szemléje  a  Hírnökben.  Először  u.  o.  34.  35.  36. 
(rendkiv.  toldalék),  38.  (két  rkiv.  told.)  39.40.41.  (rkiv.  told.)  sz. 
A  szerkesztők  aláírással.  —  III.  Jegryzetek  Csató  önön- 
Yédelmére.  U.  o.  42.  sz.  (rkiv.  told.)  és  44.  sz.  (október  30.), 
szintén  A  szerkesztők  aláírással.  Másodszór  együtt  s  némi  rövi- 
dítéssel itt.  Nagyobb  rövidítés  két  helyen  van :  az  I.  közlemény 
végén,  hol  a  szerző  apróra  részletezi  a  Századunk  antikritikáit, 
melyek  mások  munkáira  vonatkoznak  és  a  11.  közleményben  a 
420.  lapon,  a  hol  Schedel  (Toldy)  és  Vörösmarty  részletes 
védelme  következik,  melyekbe  beledolgoztak  (vagy  legalább  ada- 
tokat szolgáltattak)  Bajza  szerkesztőtársai  is,  kivált  Toldy,  az 
I.  és  11.  közlemény  összeállításában.  Egyrészt  bizonyára  ezért, 
főleg  pedig  mivel  a  közös  lap  védelme  forgott  szőnyegen,^  s 
ebben  teljesen  egyetértettek,  Bajza  a  czikksorozat  alá  A  szer- 
kesztők jelzést  írta.  Midőn  azonban  Csató  azzal,  folytatja  a  po- 
lémiát, hogy  Bajzának  két,  hozzá  írt  levelét  közli,  Bajza  is 
kiadja  Csatónak  ő  hozzá  írt  leveleit,  olyan  bevezetéssel  és 
commentárral,  melyekben  porig  sújtotta  ellenfelét,  (L.  ezeket  a 
VI.  kötethez  írt  jegyzetekben.)  Itt  már  saját  nevét  írja  a  közle- 
mény alá. 

E  polémia  eredete  visszanyúlik  a  Kritikai  Lapok  korára. 
A  kiket  Bajza  az  Epigr.  theoriáj áh&n,  a  ConversAexikoni  pör- 
ben,  az  Aurora  ügyében,  a  Dramaturgiai  leczkékhen  (1.  V.  köt.) 
vagy  a  Kritikai  Lapok  sokféle  polémiájában  valaha  megtámadott, 
azokat  a  közös  gyűlölet  mind  egy  táborba  foglalta.  Az  öregeb- 
bek vagy  félrevonultak  (mint  Horvát  István  és  Döbrentei)  vagy 
őszintén  megbékéltek  (mint  Szemere  Pál) ;  a  fiatalabb  írók  azon- 

ban  forma  szerinti  pártot  alkottak  Bajza  és  társai  ellen,  annál 
inkább,  mivel  ezek  szellemi  fölényükkel  s  azzal,  hogy  Döbrenteit 
megbuktatva,  Toldyt  ültethették  az  akadémia  titkári  székébe, 
másrészt  az  Athenaeum  és  Figyelmező  megindításával,  mint 
irodalmi  areopag,  valósággal  uralkodtak  az  irodalomban.  Fran- 
kenburg  Adolf,  egyike  a  fiatalok  pártjának,  a  maguk  kisszerű 
cselszövényeit  őszinte  kicsinyléssel  írja  le  Emlékirataih&n  Í1869.) ; 
de  akkor  mindkét  részről  nagy  hévvel  folyt  a  harcz,  melynek — 
a  különben  széptehetségű  Gsató  kivégzésével  —  ezúttal  is  meg 
volt  az  irodalmi  halottja. 

A  pör  teljesebb  megértése  végett  hadd  álljon  itt  néhány  adat 
mindkét  fél  jellemzésére. 

Frankenburg  így  ír  a  harczról : 

«Fiatal  írótársaim :  Kunoss,  Garay,  Hazucha,  Tóth  Lőrhicz 
s  többen  (utóbb  hozzánk  csatlakoztak:  Stancsics,  Kovacsóczy  és 
Vahot  Imre  is),  kik  a  kritikai  areopág  által  egyik  vagy  másik 
érdekükben  már  azelőtt  sértve  érezték  magokat,  eljöttnek  hívék 
az  alkalmat  boszújok  kitöltésére  s  frontot  képeztek  velem  a 
«tudós  liga»  ellen.  Tessék  aztán  tekintélye  súlyát  latba  vetni 
annak,  ki  oly  űatal  óriásokkal,  mint  a  minőknek  mi  magunkat 
képzeltük,  síkra  száll.» 

•Természetes,  hogy  a  megtámadások  s  visszatorlások  nem  oly 
modorban  történtek,  mely  a  béke  helyreállítására  oly  hamar 
reményt  nyújtott  volna.  Egész  dühvel  és  elszántsággal  rontot- 
tunk neki  a  « tudós  társaság »-nak,  melynek  legnagyobb  hibája 
az  volt,  hogy  tagjai  nem  voltunk,  de  tagjai  voltak  azok,  kikkel 
élet-halálra  háborút  viseltünk,  s  a  kik  miatt  aztán  az  egész  testü- 
letnek megtámadásunk  tárgyául  kellett  szolgálni.  « Pártfészek  »- 
nek  neveztük  azt,  melyben  néhány  kakuk  és  bagoly  meddő  henye- 
ség  közt  tollászkodik,  idétlen  lármájával  a  tapasztalatlant  maga 
után  édesgeti,  a  testületet  elámítja  s  vele  irányát  eltéveszteti.» 

« Buzgón  secundált  nekünk  e  nem  annyira  mulatságos,  mint 
botrányos  tollcsatáinkban  Csató  Pál,  a  hírhedt  Orosz  által  szer- 
kesztett Himök  és  Századunk  főmunkatársa.  Mindnyájunknál 
idősebb,  eszes  és  geniális  ember  volt,  több  malicziával  birt, 
mint  kedélylyel,  s  ügyesen  szította  bennünk  az  oppositionális 
szellemet,  mely  addig  kívánta  folytatni  a  csatát  a  «hatalom- 
bitorlók»  ellen,  míg  az  irodalmi  egyenlőség  jogát  elismerni,  s 
követelt  fensőségükből  alászállani  kényteleníttetnek.  Elleneink 
azonban,  az  « akadémia »  védsánczai  mögé  vonulva,  gubacsnedvbe 
mártott  nyilainkat,  miket  csak  nekik  kellett  volna  felfogni,  mind 
amarra  törekedtek  hárítani,  s  ezen  ügyes  manoeuvre  által  hite- 
lünket az  akadémia  akkori  népszerűségénél  fogva  a  nagy  közön- 

ség  előtt  megcBÖkkentették  s  szándékunk  tisztaságát  kétségessé 
tevék.  • 

« Literatúránk  csatamezővé  lőn,  melynek  dühe  nem  vérét  ontá 
ugyan  a  meghasonlott  rokonfeleknek,  hanem  szellemi  erejét 
fogy  aszta ...» 

«Legkészségesebb  szövetségesünk  Munkácsi  János,  a  Rajzolatok 
szerkesztője  volt,  ki  lapját,  mely  mintegy  hat-hétszáz  előfizetőt 
számlált,  a  mi  akkor  divatlapnál  nem  megvetendő  mennyiség 
volt,  s  a  melynek  az  akadémián  kívül  álló  majdnem  valamennyi 
jobb  írói  (Erdélyi  János,  Gaal,  Garay,  Katona,  Kazinczy  Gábor, 
Kunoss,  Nagy  Ignácz,  Ney,  Pájer,  Sárosy,  Sujánszky,  Szabó 
Dávid,  Szigligeti,  Tóth  Lőrincz  stb.)  dolgozótársai  voltak,  teljesen 
rendelkezésünk  alá  engedte.  Később  ugyané  czélra,  Stáncsics  fő- 
munkatársasága  mellett,  Természet  czímű  folyóiratát  nyitotta 
meg  számunkra,  melyről  Bajza  az  AthensBumban  azt  állítá: 
hogy  te  csodálatos  lapban  fognak  ezután  megjelenni  a  minden- 
napi gyalázatok  azon  czikkelyei,  melyeket  egy  jövendő  igazságos 
irodalmi  história  mint  szenvedelmi  undokságokat  szégyennel  fog 
lapjaiba  följegyezni* ;  s  mire  mi  azt  feleltük,  hogy  cBajza  itt 
jövendőiriondó  szerepet  visel,  melyet  nálunk  közönségesen  czi- 
gányasszonyok  gyakorolnak  —  az  igazság  rovására.* 

•Jövő  (1837.)  évben  társaink  közöl  Gaal  József  és  Vajda  Péter 
az  akadémia  lev.  tagjaivá  választatván,  Tóth  Lőrinczczel  együtt, 
ki  már  egy  évvel  előbb  neveztetett  ki  annak,  lassankint  vissza- 
vonultak körünkből,  melyben  eddig  a  mérsékelt  elemet  kép- 
viselték. Garay,  ki  a  Eajzolatok  újdonságírója  volt,  egy  ideig 
még  velünk  tartott,  később  ő  is  hátrálót  fujt  s  elhagyta  a  csatát, 
hol  —  ha  csalánok  nem  is  —  de  babérok  sem  termettek  szá- 
mára.* (Id.  h.  n.  k.  5 — 15.  lap.) 

Ezeket  az  apró  támadásokat  Bajza  —  mint  a  közlött  czikk- 
sorozatban  is  említi  —  sokáig  szótlanul  tűrte,  legfeljebb  egy- 
egy  apró  helyreigazítást  közölt,  de  azon  túl  állandó  vitában 
állt  velük.  Ilyenek : 

1837.  1.  Jelentés  egy  Pa^quillans  társaságról.    Bajza  aláírással. 

Figyelmező,    1837.    I.    9.    sz.    (Frankenburg   A.-pak    a 
Koszorúban  1836.  173 — 6.  Ip.  megj.  czikkére.) 
«        ^.  Vád  és  igazolás.  Bajza.  (Szemere  Muzáriona  ügyében.) 
U.  o.  23.  sz. 

1838.  3.  Visszaigazitások :   I.    Utóhang   a   Természethez.   11.  Az 

atheismus  és  eretnekség  vádjára.  III.  Csató  érdemei, 
IV.  Angol  lakisták,  V.  A  szélutczai  propositío.  Figyel- 
mező 1838.  I.  853  s  köv.  Ip. 

1841.  4.  Literatúrai  pártefnbet^ek,  Szerk.  Athén.  1841.  I.  59.  Ip. 
«        5.  Orosz  haladása  az  urhanitáshan.    Szerk.  U.  o.  109.  Ip. 

1842.  6.  Igazolás  a  Regélő   vádlásai   ellen.   Bajza.    U.  o.  1842- 

II.  211.  Ip. 
fl        7.  Felvilágosító  szózat  a  Lauka-Vachot  pör  iránt.  Bajza. 

U.  o.  475—83.  Ip. 
«        8.  Ad  vocem  Begélő.  Bajza.  U.  o.  527.  Ip. 
«        9.  Ki  rejtezik  a  Ne-hi'de-mi  álnév  alatt  ?  Bajza.  U.  o.  557.  Ip. 
«       10.  ISle-ki-de-mi  mégis  csak  Vachot  Imre.  Bajza.  U.  o.613.  Ip. 

Ezekhez  járul  a  temérdek  szlntigjú  polémia,  melyeket  külön 
csoportosítva  közlÜDk  az  V.  köt.  Visszaigazitások  ez.  czikkéhez 
írt  jegyzetekben.  Mindezeket  mellőzve,  itt  csupán  azt  a  nagy 
polémiát  adjuk,  melyet  némi  elöcsatározás  után  Csatóval  vívott, 
s  mely  igen  fontos  anyagot  nyújt  akkori  irodalmi  közállapotaink 
megismeréséhez,  s  ezenfelül  polemikus  irodalmunknak  egyik 
legnevezetesebb  czikksorozata. 

Eleinte  —  egészen  más  okokból  —  Szemere  (lásd  föntebb  a 
Gondolatközléshez  írt  jegyz.)  és  Kölcsey  is  aggodalmakat  táplál- 
tak az  Athenaeum,  és  Figyelmező  iránt,  bár  közreműködésüket 
megigérték.  Az  utóbbi  mindjárt  az  első  hónapban  (1837  jan.  20.) 
így  ír  Szemerének:  «A  journalistikának  tudományos  életben  és 
a  művészségre  (tehát  a  költészetre  nézve  is)  hideg  barátja 
vagyok.  Tudományokban  ez  út  örök  felületességre,  költészetben 
örök  készületlenségre,  hamarkodásra  vezet.  Egyedül  politikai 
pályán  lehetne  a  Journalokat  nyomósán  használni.  Ez  utolsót 
nem  tehetjük;  és  így  az  út  csak  a  rosszra  van  előttünk  nyitva. 
Azonban  mit  tegyünk?  Hatni  kell,  a  hogyan  lehet,  az  idő  min- 
dennek mestere)).  (Munkái,  X.  457.  lap.)  Pár  hó  múlva  (l8o7 
márcz.  20.)  Szemere  már  így  ír :  « Annyi  tagadhatatlan,  hogy  az 
AthenaBum  minden  tudományos  folyóirataink  között  legtűrhe- 
tőbb.  És  én  mégis  használatosabbnak  látnám  inkább  a  széj^- 
literatúrában  ereszkedni  mélyebbre  és  mélyebbre,  mint  a  litera- 
túrában  kapkodni  egybe  és  másba  és  mindenbe.  De  mi  jobban 
szeretjük  a  fumust,  mint  a  fulgort)».  (Munkái,  lII.  k.)  —  Bajza 
felelete  ezekre  az  aggodalmakra  is  czáfolatúl  szolgál.  Az  egész 
vitára  nézve  1.  még  Bajza  visszapillantását  a  Végszó  az  Athe- 
nneiimhoz  ez.  ezikkben. 

Baj  Kuinyval.  Először  mindkét  ezikk  az  Atliena?um  1841. 
48—49.  sz.  (767.  és  779.  Ip.),  másodszor  Toldynál  (1861.),  har- 
madszor itt.  —  Bumy  Károly  György  (szül.  1780.  megh.  1847.) 
Iglón  és  Késmárkon  tanult,  majd   Debreezenbe  ment,    itt  tanult 


.lEGYZETEK.  609^ 


meg  magyarul,  megfordult  Göttingában  s  hazatérve  az  előbb 
említett  két  helyen  tanárkodott,  aztán  ág.  ev.  prédikátor  lett. 
Három  év  múlva  már  ismét  tanári  pályán  működik  Sopronban, 
majd  a  keszthelyi  Georgiconban,  1 816-ban  a  karlóczai  érsek 
meghívására  az  itteni  görög-nem-egyesült  lyceum  igazgatását 
vállalja  el,  de  már  1821-ben  ismét  a  pozsonyi  ág.  ev.  lyceumnál 
találjuk.  1824-ben  katholizált  s  ettől  kezdve  Eudnay  primás 
pártfogásával  kapott  nevelői,  majd  Esztergomban  tanári  és  könyv- 
tár-segédi  állást,  hol  haláláig  működött.  Temérdek  sokat  össze- 
írt mindenféle  tudománykörből,  főkép  német  folyóiratokban. 
Magyar  munkák  ismertetésével  kétségkívül  jó  szolgálatokat  ír 
tett,  de  elvtelen  ingadozásai,  állhatatlan  természete,  sokszor  felü- 
letesen írt  czikkei  s  nemzetietlen  szelleme  miatt  az  Aurora-kör 
rég  óta  keveset  tartott  róla.  Midőn  pedig  egy  német  lapban 
megjegyzéseket  tett  a  körnek  Kazinczyval  folyt  pőrére  (^ Szent 
Hajdan  Gyöngyei*),  a  kör  tagjai  részéről  többször  csípős  meg- 
jegyzésekben részesült.  Bajza  egyszer  a  Krit.  Lapok  (V.  köt.) 
Litei^atúrai  Értesítő  ez.  rovatában  egy  gúnyos  hirdetést  közöl, 
hogy  Rumy  mindenféle  tudomány -körből  vett  czikkely  írására  vál- 
lalkozik, kivált  német  uj  ságleveleknek ;  « magyarul  —  így  végzi  — 
mert  még  ez  a  nyelv  nincs  elkészülve  (L.  Krit.  Lap.  II.  92.  Ip.) 
nem  sokat  fog  írni,  hanem  várakozik,  meddig  az  maga  magát 
elkészítendi».  —  A  Rumynak  (tMít  tótul  gondolsz*  stb.)  szóló 
kitűnő  epigrammát,  mely  miatt  Rumy  annyit  panaszkodott, 
tudvalevőleg  Vörösmarty  írta  s  az  is  a  Kritikai  Lapokban 
jelent  meg. 

Lapszemle.  Először  az  Athenaeum  1843.  I.  95.  Ip.  s  folyt. 
Másodszor,  a  kevesebb  érdekű  helyek  elhagyásával,  itt.  —  A  czíkk- 
sorozat  czélját  maga  elmondja  a  bevezetésben.  Mióta  a  Figyel- 
mező beleolvadt  az  AthensBumba  (1841.),  egyetlen  közlönye  sem 
volt  a  magyar  irodalomnak,  mely  ennek  termékeit  rendsze- 
res bírálatokkal  ellenőrizte  volna.  Bajza  (Vet^őczey  álnév  alatt) 
legalább  a  szépirodalmi  lapok  (Regélő  és  Honderű)  felett 
kívánt  szemlét  tartani,  hogy  az  irodalmi  ízlést  fejleszsze  és 
ébrentartsa.  Hangja  itt  kevésbbé  éles  mint  régebbi  kritikáiban ; 
ezzel  is  azt  akarja  elérni,  hogy  rá  ne  ismerjenek,  a  minthogy 
incognitóját  sikerűi  a  találgatások  ellenére  (1.  535.  Ip.  jegyz.)  is 
megőriznie  s  szigorú,  de  tisztult  Ízlésről  tanúskodó  SBsthetikai 
elveivel,  valamint  változatosságával  az  érdeklődést  mindvégig 
föntartania.  Egy-két  kisebb  polémiát  azonban  itt  sem  kerülhetett 
el.  A  Szemle  félbenhagyásának  okait  maga  elmondja  a  XI.  feje- 
zetben. L.  536 — 8.  Ip. 

Ad  485,    Ip.  A  /íeiw2Íwrt«nal   folyt    dramaturgiai   vitát    1.    az 
V.  kötetben  157.  Ip. 

Baj  Bérczy vei.  I.  Bérczy  Károly  Sírásója   plagrium. 

Először  Verőczey  aláírással  Athén.  1843. 1.  535.  Ip.  Másodszor  itt.  — 
Bajza  a  Lapszemle  XVI.  fejezetében  a  Regélő  35—40.  sz.-ról'  szóltá- 
ban  (Atben.  1843.  I.  487.  Ip.)  ezt  írja:  «Bérczy  Károly  beszélyéről 
(A  sírásó)  annyit  mint  bizonyosat  mondhatunk,  hogy  plágium, 
azonban  honnan  vétetett,  gyanítjuk  csak,  egyszerre  bizonyosan 
megmondani  nem  tudnánk :  de  ha  szükség  volna,  kis  keresgélés 
után  ki  fognánk  találni.  A  szerelmében  megcsalatott  leányka, 
a  templom,  a  sírkert,  az  utas,  kinek  a  történet  elbeszéltetik,  a 
szép  alkony  leírása,  mindezek  oly  élénken  vannak  emlékezetünk- 
ben, mintha  tegnap  olvastuk  volna. »  Ez  a  Bérczy  haragjának 
oka,  miről  Bajza  a  czikk  elején  szól.  —  Bérczy  erre  igyekezett 
kimutatni  hogy  az  ő  Sírásója  nem  hasonlít  Washington  Irwing 
Falu  büszkeségéhez.  Bajza  ekkor  a  Lapszemle  XXIL  fejezetében 
(Athén.  1843.  IL  88 — 90.  Ip.)  pontról- pontra  kimutatja  az  egye- 
zéseket, (a  föntebb  érintett  pontokat  18ra  szaporítva)  s  vádjait 
megtoldja  azzal,  hogy  Bérczynek  az  1842-iki  Regélőben  közlött 
Verség  és  csel  ez.  novellája  is  plágium,  mely  « egészen  Bulwer  Éj 
és  Korány  ez.  regényéből  oroztatott.M  IL  Zschokke  és  Bajza 
mint  plagriáriusok.  Először  Athenseum  1843.  I.  581 — 2.  Ip. ; 
másodszor  itt.  Bajza  elbeszélését :  Rege  a  hableányról  1.  a  11.  kötet- 
ben, s  a  jegyzetek  közt  a  vonatkozásokat. — Hl.  Még*  egyszer 
a  « Sírásó*  és  egyéb  plagrium.  Először  az  Athenseum  1843. 
I.  köt.  a  Lapszemle  rovatában  Verőczey  álnév  alatt  és  saját 
nevével  a  jegyzetekben;  másodszor  itt.  Ezzel  a  két  név  alatt 
folyt  vita  —  Bérczy  vereségével  —  véget  ért.  —  Béi^czy  Károly 
(szül.  1821.  megh.  1867.)  jogot  végzett,  aztán  egy  ideig 
gr.  Széchenyi  István  titkára  lett,  utóbb  ennek  ministeriumában 
nyert  alkalmazást.  írói  pályáját  novellairással  kezdette,  fordított 
francziából,  angolból.  Novellái  összeg3rújtve  két  kötetet  tesznek 
(Pest,  1852.);   később  leginkább    vadászati  és  sportczikkeket    irt. 

Végszó.  Befejezésül  az  Athén aeimahoz.  Először  az  Athenaeum 
1843.  n.  462—468.  (legutolsó)  lapjain.   Másodszor  itt. 

